
PREFAȚA 


PĂRINTELE SERAFIM ROSE este cunoscut şi iubit astăzi în întreaga Rusie. Oricare 
om din Rusia, care cunoaşte cele despre credinţa sa strămoşească — creştinismul ortodox 
— cunoaşte numele Părintelui Serafim. Cei de acolo spun, cărțile sale schimbă viețile 
oamenilor. 

Un ortodox american convertit, care a petrecut de curând câteva luni în Rusia, 
a scris: „Când făceam cunoştinţă cu ruşi, întotdeauna, după ce aflau că sunt american, 
mă întrebau cu emoție: “L-aţi cunoscut pe Părintele Serafim Rose?” Este un lucru 
minunat că aproape toată lumea ştie de el, chiar şi copiii. Ei îl socotesc pe Părintele 
Serafim, scrierile sale şi înțelepciunea vieții sale în Hristos, ca fiind esențial pentru 
învierea Rusiei Sfinte din zilele noastre.”! 

În vremea când religia lor era batjocorită şi subminată de statul ateu, Părintele 
Serafim vorbea deschis poporului rus, împotriva duhului necredinţei din întreaga lume, 
făcându-i să nu se ruşineze de credinţa strămoşească, întărindu-i şi încurajându-i să ducă 
lupta mai departe. El a vorbit inimilor şi sufletelor lor într-un chip care îşi lua sensul din 
deceniile lungi de prigoană, suferință şi curățire. De curând, un călugăr care viețuieşte 
într-o mânăstire rusească veche din Valaam, a spus: „Fără Părintele Serafim Rose vom 
muri cu toţii.” 

De mai bine de zece ani, lucrările Părintelui Serafim au ajuns din America în 
Rusia, au fost traduse şi s-au răspândit pe ascuns, în copii bătute la maşină, dintr-un colţ 
în celălalt al Rusiei. Astăzi, fiind mai multă libertate, lucrările lui se publică deschis, în 
tiraje de masă în cărți şi reviste, şi se vorbeşte despre ele pe posturile de televiziune şi la 
radio. Cărţile sale se găsesc pretutindeni — chiar şi pe tarabele din staţiile de metrou şi la 
chioșcurile de pe stradă. Nu exagerăm dacă spunem că Serafim Rose este scriitorul 
ortodox contemporan cel mai cunoscut în Rusia. ] se pictează portrete; iar în Mânăstirea 
Optina, redeschisă de curând, chiar în chilia în care Bătrânul Ambrozie cel sfânt a primit 
vizitatori ca Dostoievski, Tolstoi şi Gogol, se află acum o fotografie de-a lui. 

Părintele Serafim este foarte iubit şi în alte țări ortodoxe — mai ales cele fost 
comuniste — lucrările lui sunt publicate şi cercetate, iar numele său este ţinut la mare 
cinste. De curând, un călugăr din Serbia a scris: „Isihastul athonit şi îndrumător al 
rugăciunii inimii, Episcopul Amfilohie a spus oarecând că Părintele Serafim a fost 
dăruit cu cel mai mare dar care i se poate dărui omului pe pământ — darul dreptei 
socotinţe duhovniceşti. 


CE era acest om care, deşi era cunoscut numai unei mici părți a oamenilor 
din apusul bogat şi foarte felurit, a făcut o impresie atât de uimitoare asupra țărilor 
ortodoxe răsăritene în suferință? Cine era acest filosof duhovnicesc pătrunzător care 
părea să fi ieşit din vreun Pateric vechi? Cine era acest călugăr „sălăşluitor al pustiei” al 
cărui nume este acum în Rusia împresurat de legende despre viaţa sa retrasă din pustie? 

Răspunsul este acela că acest om, care a fost să se numească Părintele Serafim 
Rose, era în esență un american obişnuit, bun, şi mai presus de toate drept. A fost 
crescut în California însorită de sud, la câteva mii de km de Hollywood şi Disneyland, 


! Cititorul James Barfield, „Părintele Serafim Rose şi învierea Sfintei Rusii astăzi”, Fr. Seraphim Rose 
Foundation Newsletter (Winter, 1992-3), p. 1. 

din părinţi care nu auziseră niciodată de ortodoxia răsăriteană. Mama voia ca fiul său să 
ajungă om mare, iar tatăl voia ca fiul său să fie fericit. 

Povestea Părintelui Serafim Rose nu este numai povestea unui om, ci este 
povestea celor ce se pot petrece în conştiinţa sufletului american, când Dumnezeu 
trezeşte corzile simțului de dreptate american. 

Cinstea de bază a Părintelui Serafim i-a îngăduit să pătrundă în întunericul 
vremurilor sale, nu numai pentru americanii săi, ci şi pentru cei din țările îndepărtate, 
înrobite. Când era mai tânăr, s-a răzvrătit împotriva superficialității lumii americane 
moderne: împotriva deşertăciunii lumii, a materialismului, a uşurătăţii şi a 
raționalismului supărător. Răzvrătirea sa a luat chipul neliniştii, deznădejdii, 
nihilismului şi fărădelegii „furioşilor” generației sale: intelectualii progresişti, boemi şi 
non-conformişti. Totuşi, firea sa de „cowboy american” deschis, jertfelnic, l-a oprit de 
la fuga pe care şi-o îngăduiau cei din preajma sa. Chiar şi „fuga” în tărâmul exotic al 
iluminismului budist i-a lăsat sufletul gol şi chinuit. 

Atunci Dumnezeu i S-a descoperit sufletului îndurerat al Părintelui Serafim, şi 
a început schimbarea de la răzvrătirea americană modernă la ortodoxia veche, 
apostolică. Când a venit la ortodoxie, el a mers de-a dreptul prin toate aspectele 
exterioare — toată mentalitatea deşertăciunii lumești şi a rânduielii supărătoare care se 
află şi în Biserică — ducându-se până la esenţa şi inima creştinismului lumii celeilalte. El 
a luminat cărarea pe care trebuie să o urmeze şi alte suflete americane curate, deschise, 
căci ei ţin seama de „sensul american al dreptății” pe care îl au. 

Dar mai este un chip al Părintelui Serafim, unul care, cu osebire s-a făcut iubit 
inimilor creştinilor ortodocşi din spatele cortinii de fier. Aşa cum arată călugărul 
împreună ostenitor cu el pentru o perioadă de mulți ani: „Părintele Serafim a fost omul 
care a ştiut cum să sufere.” El a cunoscut măsura suferinței mântuitoare, a văzut-o 
lucrând în mucenicii şi duhovnicii creştini din vremea sa, şi a primit-o din voia sa — nu 
numai pe din afară, prin greutăţile vieții sale călugăreşti din pustie, ci şi lăuntric, în 
„durerea inimii” care caracterizează dragostea creştină adevărată. Înainte de a fi aflat 
Adevărul, el suferise pentru că îi lipsea, acum aflându-l, el suferea pentru El. 


AUTORUL acestor rânduri a fost fiul duhovnicesc al Părintelui Serafim, 


întorcându-se la dragostea pentru lisus Hristos prin el. Şi eu voiam ceva mai adânc 
decât se oferea de către lumea de suprafață — şi creştinismul fără adâncime — din jurul 
meu; iar eu m-am aplecat către răzvrătirea tinerească a vremii mele, şi m-am adâncit pe 
calea alternativă a budismului. Dacă Părintele Serafim nu mi-ar fi arătat singura cale 
adevărată - retezând toate împiedicările conştiinţei noastre apusene cu spada aprinsă a 
suferinţei sale pentru Adevăr - eu aş trăi, ca mulți dintre cei de o seamă cu mine, o viaţă 
fără nici un scop de „deznădejde liniştită”. Poate că am urmat deja duhul vremii şi am 
primit alcătuirea vreunui înlocuitor de credință care să mă facă „să mă simt în 
desfătare”. 

Când stăteam lângă coşciugul Părintelui Serafim, în biserica simplă a 
mânăstirii sale, văzând chipul strălucitor, ceresc al feţei sale adormite, am vărsat lacrimi 
de recunoştinţă, mulțumindu-i „că îmi dăduse Adevărul” — piatra de mare preţ pentru 
care merită să vinzi toate cele din lumea aceasta. 

Scriind aceste rânduri după zece ani, în ajunul celei de a zecea pomeniri de la 
adormirea sa, văd toate lucrurile cele minunate pe care le-a săvârşit în viața sa prea 
scurtă de 48 de ani. Viaţa mea este numai una dintre milioanele de vieți pe care le-a 
mişcat adânc. 

Mă simt dator să fac cunoscut mesajul său, să dau înapoi altora ceea ce el mi-a 
dat mie. Căci aşa cum Rusia a adus odinioară întregul Adevăr — ortodoxia — în America, 
tot la fel acum America, prin Părintele Serafim, aduce acel Adevăr înapoi de unde a 

venit. Prin acest om, care a fost miezul conştiinţei americane, America modernă 
zămisleşte un rod al creştinismului vechi, mistic, din pământul său. Este o adâncime a 
creştinismului pe care America a cunoscut-o foarte puţin până acum: zămislită în inima 
tăcută a catacombelor, ascunsă de toată tulburarea şi deşertăciunea pământească, iar prin 
fire nu este din lumea aceasta. 

Nota autorului 

Ca războinic al minții şi inimii, Părintele Serafim Rose s-a ridicat adesea în 
apărarea Adevărului, când a fost batjocorit. Capcanele şi înşelările asupra cărora a 
atenționat Părintele Serafim, rămân să pândească oamenii ca să-i afle pe picior greşit şi 
să-i arunce de pe cale. Nădăjduim că această carte îi va ajuta pe oameni să se izbăvească 
de aceste primejdii. 

Luptele Părintelui Serafim nu s-au purtat atât cu oameni, cât cu idei greşite 
despre creştinism, teologie şi viața de biserică. De aceea, pentru a domoli chipul 
luptelor, am tăinuit numele celor care au fost nemijlocit lucrători, în afara acelora care 
au plecat în lumea cealaltă. Am făcut la fel şi cu alţii care nu se găsesc aici cu numele 
lor adevărate. 

PARTEA 1 


l 


Începuturi 
Omul acesta ... nu este mădular ales al 
unei familii vestite; este unul din cei 
mulți şi totuşi o adevărată viță nobilă. 
- Euripide? 


PARINTELE SERAFIM ROSE -— care a fost numit prima legătură americană cu 
înțelepciunea Sfinţilor Părinți din vechime — s-a născut într-o familie obişnuită de 
protestanți albi, din clasa de mijloc, în San Diego — un orăşel obişnuit californian de pe 
Coasta de Vest. La naştere i s-a dat numele Eugene — ceea ce înseamnă „de neam ales“ 
sau „nobil”. 

Părinții lui Eugene erau imigranți americani de generația a doua. Bunicii 
dinspre mamă veniseră din Norvegia. Bunicul său, John Christian Holbeck a păşit pe 
pământul american dimpreună cu familia, când avea 13 ani. Bunica sa, Hilma K. 
Helickson, deşi se născuse în Norvegia, era de origine suedeză; a fost adusă în America 
la vîrsta de 3 ani. Familiile Holbeck şi Helickson s-au aşezat în orăşelul Two Harbors, 
statul Minessota. Aici, John şi Hilma au crescut, s-au cunoscut şi în 1896 s-au căsătorit. 
John a lucrat ca frezor într-o mină de diamante, după care şi-a încercat norocul ca 
fermier. Au avut împreună 5 copii. Al treilea copil, născut în 1901, o fată pe nume 
Esther, a fost mama lui Eugene. 

Esther a crescut la o fermă de peste 16,2 ha de pământ, pe care tatăl ei o 
cumpărase la un preț de 400 de dolari. Era un pământ neroditor — „bolovănos”, cum 
obişnuia ea să spună — şi îşi aducea aminte cum tatăl ei folosea dinamită ca să scape de 
bolovani. Pentru a spori veniturile familiei sale care se mărea, John a trebuit să-şi ia o 
slujbă de noapte în oraş. Mai târziu, şi-a cumpărat câteva vaci şi vindea lapte din casă în 
casă. 

Familia Holbeck şi-a botezat şi şi-a crescut copiii în cadrul Bisericii Luterane. 
În familia lor se punea mare preț pe buna creştere. Îndurând mari lipsuri bănești, şi-au 
trimis fiul cel mai mare, Jack, să înveţe la un colegiu, iar el le-a dat banii înapoi mai 
târziu după ce a avut o stare materială trainică. Deşi numai doi dintre copiii Holbeck au 
putut să înveţe la colegiu, aproape toți nepoţii şi strănepoţii au dobândit măcar o 
diplomă de colegiu. Ca un lucru al mândriei, de la toți se aştepta să izbutească! 

J. Holbeck a fost unul dintre acei luptători care şi-a dat viaţa pentru construirea 
Americii. Fiindcă trebuia să asigure hrana familiei sale din lucrarea pământului, nu a 
mai avut timp pentru petreceri. Odată, pe când fiica sa Esther se întorcea cântând şi cu 
flori de la pădure, a socotit folosul pe care îl are de acolo şi în obişnuitul său dialect 
norvegian i-a spus: „Florile şi muzica nu ţin de foame!” 

După ani şi ani de la această întâmplare, Esther a reuşit să-şi facă timp şi pentru 
muzică şi pentru pictură. Însă faptul că a trăit într-o familie în care trebuia să muncească 
atât de mult pentru o bucată de pâine, a lăsat asupra ei o urmă pe care nu a mai putut-o 
şterge niciodată. Se îngrijea mereu de partea materială a lucrurilor. 

Frank Rose, omul cu care s-a căsătorit, era de o cu totul altă fire. Era smerit, 
tăcut, deschis, şi lua viaţa aşa cum era. 


? Din Electra, în Euripide, Medea, Hecabe, Electra, Heracles (Penguin Books, 1963), p. 118. 

Frank era de origine franco-daneză. Dinspre tată a avut un strămoş francez, care 
luptase în armata lui Napoleon şi care se căsătorise cu o ţigancă unguroaică. Dacă se 
găsea şi sânge fierbinte de ţigan în neamul familiei Rose, acesta a sărit peste o generaţie, 
în persoana lui Frank. 

Tatăl lui Frank, Louis Deseret (L. D.) Rose, imigrase din Franţa în Canada şi 
apoi în S.U.A., a deschis un chioşc de înghețată şi două magazinaşe de dulciuri în 
orăşelul Two Harbors. În urma unui accident de tren din tinerețe, îşi pierduse un picior, 
având în loc unul din lemn. „Nimeni nu-l căina pentru asta şi nici nu se vorbea despre 
asta”, îşi amintea cineva din familie; „era un fapt împlinit şi viaţa îşi urma cursul ei”. 
Deşi se trăgea dintr-un mediu romano-catolic, Louis se declarase ateu convins cu 
aplecări spre socialism. Spunea că citise Noul Testament înainte de a împlini 12 ani — 
voind prin aceasta, în chip limpede, să întărească şi mai mult ateismul său. Totuşi, 
părerile sale religioase nu l-au împiedicat să ia în căsătorie o bună creştină romano- 
catolică, de origine daneză, May Vandenboom, a cărei familie se stabilise în Marquette, 
Michigan. 

Louis şi May au avut 4 fii, dintre care unul a murit înecat la vîrsta de 12 ani. 
Frank, al doilea dintre copii, s-a născut în 1890. Dorind să împlinească una dintre 
dorințele mamei sale, acesta a slujit ca băiat în altarul bisericii catolice vreme de câţiva 
ani. May a murit la 48 de ani, pe când Frank era doar de 14 ani, acesta continuând să 
mai slujească în biserică vreme de patru ani. 

Frank Rose a luptat pentru ţară în armată, în primul Război Mondial în Franţa şi 
s-a întors acasă cu gradul de sergent. Pe Esther Holbeck a întâlnit-o pe vremea când 
lucra la magazinul de dulciuri al tatălui său, „Rose's Candy Store”. Era cu Il ani mai 
tânără decât dânsul şi tocmai absolvise liceul. S-au căsătorit în 1921 în orăşelul Two 
Harbors. Frank a încercat să se ocupe de afaceri cu bomboane şi înghețată, deschizându- 
şi chiar un mic magazin, după ce tatăl său a ieşit din afaceri. Mai târziu, s-a angajat la 
General Motors, perioadă în care i s-a născut şi primul copil, Eileen. 

În 1924, când Eileen avea deja 2 ani, Frank şi Esther s-au mutat în însorita 
Californie de sud, departe de iernile aspre din Minessota. În San Diego au mai deschis 
un magazin de dulciuri, care a început să fie o afacere bună doar când flota navală s-a 
aşezat în oraş. În cele din urmă, au fost siliți să închidă magazinul, iar Frank şi-a găsit o 
slujbă sigură de portar al Parcului şi Departamentului de distracţii din San Diego. El 
trebuia să aibă grijă de stadion. 

În San Diego, li s-au mai născut doi copii: Franklin jr., după 4 ani de la naşterea 
lui Fillen, şi Eugene, care s-a născut cu 8 ani mai târziu. Toţi copii familiei Rose erau 
inteligenți, frumoşi şi mai înalți decât media obişnuită. 

Eugene Dennis Rose s-a născut pe 13 august 1934. Era în toiul marii crize 
economice. Familia Rose cumpărase acțiuni pe care le pierduse şi uneori nici nu prea 
aveau ce mânca. Deşi Eugene era poate prea mic ca să-şi amintească de anii aceia, 
Eileen îşi aduce aminte cum stăteau la rând pentru pâine. „Când îţi vin greutăţi din lipsa 
banilor, nu poți uita prea uşor,” zicea ea. „Reuşita înseamnă plata banilor.” Cunoscând 
deja măsurile „muncii grele” şi „cumpătării”, Esther a început să facă prea mare 
economie. A rămas aşa toată viaţa, chiar şi după ce Eileen şi Franklin jr. îşi întemeiaseră 
o familie şi aveau o stare materială bună. Nu s-a lepădat niciodată de obiceiul, căpătat în 
timpul crizei, de a strânge toate rămăşiţele de săpun din casă şi de a le fierbe din nou, 
pentru a face noi calupuri. Toţi cei trei copii ai ei au fost crescuţi să nu ia viaţa de loc în 
uşor. 

Când s-a născut Eugene, Frank avea deja 45 de ani. Fiindcă el era cu mult mai 
mic decât fratele şi sora sa, Eugene a crescut ca şi cum ar fi fost singurul copil din 
familie. Atunci când a venit pe lume, părinții l-au numit : „Extra Dividend”. 

Când Eugene avea doar 4 ani, sora sa Eileen (de 16 ani) a dat bacalaureatul şi a 
plecat la un colegiu de afaceri din Los Angeles. S-a căsătorit cu doi ani mai târziu şi de 

atunci şi-a văzut fratele mai mic foarte rar. Când era acasă, avea grijă de Eugene, când 
părinţii lucrau la magazinul de dulciuri. „Mi-aduc aminte că era un copil fericit şi foarte 
drăgălaş”, spunea ea. 

Bunicii lui Eugene s-au mutat în San Diego, după ce se mutaseră părinții lui. 
Louis Rose a murit când Eugene avea doar 7 ani, dar John şi Hilma Holbeck au trăit 
până când Eugene s-a făcut bărbat. După câțiva ani a primit şi o moştemnire de familie: 
un ceas de-al bunicului, pe care Louis şi May Rose îl primiseră ca dar de nuntă. Eugene 
a păstrat acest ceas până la sfârşitul vieții sale, ca pe o legătură cu tradiția familiei şi 
obişnuia să-l întoarcă în fiecare noapte, chiar şi atunci când nu mai mergea bine. 


EsTnEa, cu firea ei hotărâtă şi voința puternică, a fost cârmuitorul de 


netăgăduit al familiei. Ea trebuia să ştie mereu toate câte se întâmplau. Nimic nu era 
ascuns de la faţa ei, căci socotea că avea dreptul de părinte de a intra în camera copiilor 
ei oricând, de a le scotoci prin sertare şi de a le citi scrisorile şi hârtiile. Le cerea foarte 
multe copiilor, însă mult prea rar le aducea vreo laudă. Făcea parte din generaţia de 
părinți care credeau că nu e bine să-şi laude copiii peste măsură, ca nu cumva să se facă 
plini de sine. Însă chiar dacă nu-i lăuda pe faţă, îi lăuda cu mare cinstire în faţa 
prietenilor şi rudelor, în lipsa lor. Dintre toţi, cel mai mult se mândrea cu Eugene. 

„Nu eram o familie care să-şi arate simţămintele pe față”, îşi aminteşte Eileen. 
Chiar şi Frank, deşi era foarte cald şi iubitor, se simţea strâmtorat să-şi arate dragostea. 
Eileen zicea că nu a sărutat-o niciodată după ce a mai crescut. 

„Mama era foarte aspră când cineva 1 se împotrivea”, spune Eileen „iar tata se 
ferea din calea răului”. Se părea că nu avea încotro decât să fie dominat. Ocolea cu 
purtare de grijă toate împotrivirile, şi totdeauna îşi arăta învoirea printr-un zâmbet. 
Arareori se întâmpla să ţină supărarea sau reaua-voinţă către cineva. 

Ca şi tatăl său, Eugene i se supunea mamei sale fără împotrivire. Toată lumea şi- 
] aducea aminte ca „fiul desăvârşit”, copilul ascultător care poate intra în legendă. „Dacă 
era ales vreunul dintre noi toți”, îşi aminteşte Eileen, „acela era Eugene, căci el se 
străduia din răsputeri să facă ceea ce i se cerea şi să n-o supere pe mama”. 

„Eugene a fost o bucurie”, spunea mama lui. „Tatăl său avea credinţa că soarele 
a răsărit deasupra sa”. 

Potrivit spuselor soției sale, Frank „se mulțumea cu foarte puțin; voia să stea 
acasă cu mine; era fericit doar ca să fie acasă şi să se îngrijească de grădiniță. Era un om 
mulțumit, fără să poarte de grijă de vreun lucru din afară. Totdeauna alegea o slujbă mai 
mică şi niciodată nu i-a spus lui Eugene ce să facă în viaţă, nici nu l-a îndemnat să 
câştige bani”. 

„Frank nu era un om practic”, spune Esther. „EI era “mintea”, pe când eu eram 
cu “simţul practic”.” În comparaţie cu Esther, Frank era un cititor lacom, citind două 
ziare pe zi şi ținând corespondenţa cu reviste ca: U.S. News and World Report, Business 
Week şi The Wall Street Journal. În schimb nu citea multe cărţi. 

S-ar mai putea spune multe despre însuşirile alese ale lui Frank decât despre 
roadele minţii sale. Ca toţi băieţii, Eugene se uita la toate cele ale tatălui său; şi ca mulți 
alții, a luat de la el însuşirile lui cele mai bune. Crescând, Eugene aprecia obiceiul 
tatălui său de a nu dori niciodată să se înalțe în faţa celorlalți. Mai târziu, când a ajuns şi 
el la cinstirea cea lumească şi la lucrurile cele materiale, „se mulțumea cu puţin”. 

De la mama sa, Eugene a primit acea însuşire lucrătoare a dreptei socotințe, un 
strop de încăpățânare şi o grăire limpede, scurtă, vie, care deşi folosea cuvinte şi 
expresii populare, vorbirea era foarte limpede. De la amândoi părinţii, Eugene a primit 
vechea dreptate şi neprefăcătorie americană bună, care l-a ajutat mai târziu să vădească 
felurite chipuri ale fățărniciei. 

Frank Rose era bărbatul obişnuit american, deşi cam prea cu capul plecat. Se 
vedea la el acea fire sfioasă, stăruitoare în întregime, adânc iubitoare, care nu se simte în 
largul său atunci când trebuie să spună cele ale sale, însuşirea omului obişnuit, care (aşa 
cum pretindeau cărțile şi filmele populiste ale vremii) ar putea fi erou dacă s-ar afla în 
împrejurări prielnice. Eugene a primit aceste însuşiri: dispoziția sa lăuntrică împreună 
cu întreaga lume a copilăriei în care a trăit, arătau că trebuie să crească după chipul lui 
Gary Cooper. Însă în mijlocul acestei Americi alcătuită numai după modele, se vestea o 
făptură care nu era alcătuită după nici un model. Era ca şi cum într-o familie de oameni 
obişnuiţi, s-ar fi născut un om de neam împărătesc. Într-un fel, Eugene era cu totul 
aparte de restul familiei, deşi în copilărie, înainte de a i se dezvolta întreaga 
personalitate, aceste deosebiri nu erau atât de evidente, cum s-au făcut mai târziu. Mai 
întâi se putea vedea că era un copil neobişnuit de tăcut şi gânditor, cu o stăpânire firesc 
în purtare, lucru care era neobişnuit la băieții de vârsta lui. 

„Eugene era un băiat serios şi însetat după învăţătură de când era mic”, 
povesteşte mama lui. Avea o înțelepciune cu totul aparte. Darul său firesc s-a văzut mai 
întâi în puterea lui de a înţelege lucrurile de îndată, cu mult înaintea copiilor de vîrsta lui 
sau uneori, chiar înaintea celor mari. Unul dintre profesorii săi de şcoală elementară a 
spus: „Simt că sunt împins de la spate când intră el în clasă. Simt că trebuie să mă apuc 
de treabă de îndată, ca să nu piardă vremea”. 

Firea stăpânită şi însetată de învățătură l-a împiedicat pe Eugene să ia parte la 
oarecare petreceri şi lucrări obişnuite ale băieţilor americani. Pe când era copilaş o făcea 
pe cowboy-ul pe un căluț de lemn; mai târziu s-a înscris la Cercetaşi începători”, unde 
ținea socoteala scorurilor la jocul de baseball. Când a împlinit 6 ani, a început să ia lecții 
de pian, pe care le-a continuat şi la Colegiu. Între 10 şi 12 ani a făcut parte din patrula 
agenților de circulație la şcoala unde învăţa, îndatorire pe care a împlinit-o cu dreptate, 
după cum spunea mama sa. La terminarea școalii elementare i s-a dat titlul de 
recunoştinţă de „sergent” — cum primise şi tatăl său în armată. 

Eugene iubea foarte mult natura. În timpul celor trei veri de licean, a urmat 
cursurile de zoologie la Şcoala Ştiinţifică de vară pentru tineret, organizată de 
Societatea de istorie naturală a oraşului San Diego. La aceste cursuri a putut cerceta pe 
viu animalele, la vestita Grădină Zoologică din San Diego. Locuind aproape de ocean, l- 
a atras mai ales viața mărilor şi aduna caracatiţe şi alte animale de mare în cămara de 
acasă. A strâns şi fluturi. Minunându-se de cerul nopţii, a plănuit să-şi picteze tot 
tavanul cu stele, toate la locurile lor. 

În serile de vineri, mergea împreună cu tatăl său la biblioteca din apropiere. Era 
ca un ritual săptămânal — seara în care ieşeau împreună. Eugene se întorcea acasă 
încărcat de cărţi. În timpul verii lua parte la „Clubul de vacanță al cititorilor”. 

Era încă destul de mic, când a început să citească romanele lui Charles Dickens. 
Mama şi-l aminteşte râzând în gura mare când citea Documentele postume ale Clubului 
Pickwick. Când venea vremea de culcare, mama intra şi-i stingea lumina. Mai târziu, se 
trezea de hohotele lui de râs. Intrând în camera fiului ca să vadă ce se întâmplă, îl afla 
citind sub pătură cu o lanternă. Documentele Clubului Pickwick, carte care îi adusese 
faima lui Dickens peste noapte, era mult prea atrăgătoare pentru micul Eugene, ca să o 
lase din mână. 

Eugene avea un câine, care se numea „Ditto”. Acesta nu era prea deştept, dar era 
al lui şi de aceea avea pentru el o dragoste aparte. Îl privea în ochi ca pe un om. Când 
Ditto a fost lovit de o maşină, Eugene a plâns nemângâiat. Aceasta a fost cea dintâi 
întâlnire a lui cu moartea. Unii socoteau că supărarea lui a întrecut măsura. Cineva chiar 
a spus: „Este nefiresc să iubeşti un câine în chipul ăsta — un câine!” 


3 La „Cercetaşii începători”, „mama sa” s-a întâmplat să interpreteze rolul mamei actorului Gregory Peck. 
Ea zicea că Eugene era cel mai deştept dintre toţi copiii pe care îi avea în grijă. 

Pe lângă această dragoste de natură „nefirească”, tânărul Eugene avea aplecări 
înflăcărate spre religie. Mama sa, o bună creştină protestantă i-a încurajat această 
aplecare. Tatăl său părăsise Biserica Catolică pe când avea 18 ani. Nimeni nu aducea 
vorba despre aceasta şi nimeni nu cunoştea pricina. Deşi Frank Rose nu era ca şi tatăl 
său, un antireligios, (căci Frank nu se împotrivea la nimic), el nu a avut niciodată 
imboldul de a merge la biserică. Mult mai târziu, a început să meargă la o biserică 
protestantă, dar aşa cum spune Esther, doar ca să-i facă ei plăcere. 

„Pe când eram copii”, îşi aminteşte Fileen, „mergeam cu mama pe la felurite 
biserici: luterană, baptistă, metodistă şi presbiteriană, unde mama cânta întotdeauna în 
cor. Însă obişnuiam să le schimbăm, căci mama ajungea la neînţelegeri cu preotul”. 

Când era mai mic, Eugene a urmat lecții de Biblie la biserica presbiteriană de 
lângă casă. Îşi uimea deseori părinţii cu cunoaşterea Scripturii, din care le dădea citate 
din minte. Cărțile Estherei şi ale lui Samuil din Vechiul Testament i-au lăsat o impresie 
adâncă, după cum zicea mama lui. Când era în clasa a VIII-a, din voia sa, a fost botezat 
şi confirmat creştin al bisericii metodiste. 


A 

În liceu, Eugene a pus capăt interesului pentru religie. „Eugene nu era religios 
deloc”, îşi aminteşte Walter Pomeroy, cel mai bun prieten al său din vremea aceea. 
Pentru a umple acest gol religios, s-a avântat cu înflăcărare în cunoaşterea ştiinţifică şi 
matematică: biologie, algebră, trigonometrie, etc. După cum spunea şi Walter, „Noi am 
intrat în liceu într-o vreme când toată lumea nădăjduia ca ştiinţa să mântuiască lumea”. 
Majoritatea tinerilor care se pregăteau să intre la colegiu, voiau să se facă oameni de 
ştiinţă, fizicieni, ingineri sau medici. 

Liceul din San Diego era cam ceea ce astăzi am numi 0 „şcoală cu circuit 
închis”. Elevii care se pregăteau pentru colegiu erau într-un număr destul de mic. Aceşti 
viitori intelectuali mergeau la aceleaşi cluburi şi participau la aceleaşi cursuri în cadrul 
pregătirii pentru colegiu însă, între ei era o împărţire socială foarte limpede. Grupul 
principal, care era cel mai numeros, era alcătuit din elevii familiilor bogate din partea 
„cea bună” a oraşului. Grupul cel mai mic era alcătuit din 6 ori 7 băieţi din familii din 
clasa de mijloc, până la cea săracă, trei dintre ei fiind evrei şi unul mexican. Eugene şi 
Walter făceau parte din cel de al doilea grup. 

Elevii din grupul celor bogaţi luau parte la conducerea şcolii, căutând să fie aleşi 
ca reprezentanți ai claselor, şi pentru a face parte din cluburile sociale ale liceului. Deşi 
erau prietenoşi cu ceilalți elevi din liceu („la urma urmei”, spune Walter, „reprezentai 
un vot”) ţineau să aibă legături apropiate cu cei de-ai lor. Reprezentau elita socială a 
campusului. 

Grupul mai mic era unit prin aceleaşi preocupări pentru muzică, literatură şi artă. 
În timpul pauzelor de masă, băieţii vorbeau despre cărțile pe care le citiseră sau lucrările 
muzicale care le plăcuseră cel mai mult. Nu ascultau niciodată șlagărele care erau la 
modă atunci, („Aproape nici nu existau pentru noi”, spunea Walter) şi nici nu mergeau 
la dansurile liceului. Deşi Eugene împreună cu vreo câţiva erau buni la sport şi 
primiseră cele mai mari note, nu făceau parte din nici o echipă sportivă. Walter zicea: 
„Eram ceea ce astăzi s-ar numi “pe tuşă”“. 

Tot Walter a fost acela care i-a găsit şi porecla de „Oign”, după titlul 
renumitului poem narativ al lui Puşkin şi opera lui Ceaikovski, „Evgheni Oneghin”. 
Este un lucru minunat dacă socotim legătura sa cu Rusia de mai târziu, în urcuşul său 
duhovnicesc. 

Elevii din grupa lui Eugene citeau foarte mult şi aveau o cultură foarte bogată 
pentru vârsta lor. Walter simțea că este o cinste pentru el să face parte din grupul acela 
de băieți şi să înveţe de la ei, căci înainte de liceu avusese puține prilejuri ca să-şi 


* Se pronunţă “Oig-n”. 


12 


Viata şi opera Părintelui Serafim Rose 


agonisească vreo cultură. Băieţii evrei primiseră o educaţie muzicală clasică, despre 
care aveau cunoştinţe foarte temeinice. Aveau o preţuire aleasă pentru Mozart, 
Beethoven şi Brahms, însă nu ascultau de loc piesele compozitorilor moderni. Pe de altă 
parte, Walter îi prețuia mai mult pe moderni, împotrivindu-se celor care îi preţuiau pe 
oarecare compozitori ca Debussy sau Brahms. 

Care se plasa Eugene în aceste convorbiri? „Era atras mai mult de clasici decât 
de moderni”, spune Walter, „însă îi asculta pe toți şi le dădea un bun prilej tuturor”. 
Chibzuia îndelung ca să facă vreo apreciere. 

Cel mai mult îi plăcea aria din ultimul act din Tosca de Puccini, în care eroul, în 
pragul execuţiei, scrie o scrisoare iubitei sale începând cu cuvintele: „Şi stelele 
străluceau”. Îi plăcea mai ales înregistrarea acestei arii, aşa cum era interpretată de 
Farrucio Tagliavini. „O ascultam de multe ori,” spune Walter „şi socoteam că este 
minunată”. 

Când grupul de prieteni începea să-şi îndreptățească interesele intelectuale, 
Eugene nu avea obiceiul să-şi spună părerea. „Mai ales el analiza lucrurile, însă dacă 
argumentarea nu era temeinică, le-o spunea de îndată. Fra cel mai tăcut şi mai 
înteriorizat dintre noi toţi, făcut mai curând să tâlcuiască decât să facă agitaţie”. 


EUGENE a învăţat cu râvnă în liceu — „arzând gazul toată noaptea”, cum 


spunea mama sa. Odată i-a şi spus: 

- După felul cum studiezi, vei ajunge un om deştept într-o bună zi! 

- Dar eu nu vreau să ajung om deştept, i-a răspuns el, eu vreau să fiu înțelept! 

„Cu inteligenţa sa firească, putea să obţină cu uşurinţă note foarte bune, fără să 
înveţe aproape nimic”, spunea Walter, „însă el învăța mai mult decât oricare om pe care 
l-am cunoscut eu vreodată. Era foarte conştiincios în toate câte le 
făcea. Odată, când a trebuit să facem un raport ştiinţific, el a fost acela care a prezentat 
toate subiectele. Cerceta lucrurile în chip analitic. Încetineala cu care-şi exprima 
judecăţile, îi era de mare folos mai ales la chimie, căci cerceta cu mare atenție toate 
etapele experienţei înainte de a-şi exprima o concluzie”. 

După spusele nepotului său, Mike Scott, care pe atunci avea doar de 7 ani, 
„Eugene era foarte academic. Era neîntrecut”. Uneori notele sale întreceau atât de mult 
notele celorlalţi din clasă, încât era singurul care primea calificativul maxim. În acelaşi 
timp, se arătau în el tot mai puternic calitățile tatălui său. Mama sa şi-l aminteşte 
spunând: „Să nu laşi pe nimeni să te creadă important”. 

Sally Scott, nepoata sa, îşi aminteşte următoarele despre el: „Pentru mine a fost 
întotdeauna unchiul Genie. Era foarte tăcut şi foarte învăţat. Te învăţa mereu ceva, avea 
mereu răbdare şi chiar de tânăr avea o structură interioară aparte care îl deosebea de 
ceilalți. Cât a fost mic, probabil că această deosebire i-a adus oarecare neajunsuri, dar 
aceasta numai până când şi-a găsit locul adevărat... 

Îmi aduc aminte de o întâmplare în legătură cu nişte cărți. De sărbători, când 
familia se aduna la masa de seară, Gene obişnuia să vină împreună cu toată lumea, după 
care se retrăgea îndată în camera lui şi se apuca de studiu. Cum şi mie îmi plăceau foarte 
mult cărțile, m-a găsit într-o zi în camera lui, citind prin cărțile sale. (Aveam vreo 9-10 
ani şi m-am speriat foarte tare că fusesem "prinsă”). M-a întrebat ce cărți mi-au plăcut 
cel mai mult. I-am spus că două: Un căţel pe nume Chips şi Charlie de Albert Payson 
Terhune. Atunci mi-a făcut o propunere: dacă până la următoarea mea vizită voi putea 
să ţin minte numele autorilor şi cărților care mi-au plăcut, îmi va dărui mie cărțile. Le- 
am citit de multe ori în anii care au urmat şi le-am citit şi fetelor mele. Mai am şi acum 
cărțile”. 

În liceu, Eugene a dat dovadă de o mare uşurinţă în învăţarea limbilor străine, 
învățând spaniola, germana şi franceza. Până la absolvire, scria deja poezii în limba 

germană. Era foarte bun şi la matematică, fapt explicat de Walter prin aceea că această 
disciplină cerea o minte analitică şi multă introspecție. Profesorul său de matematică 
spera ca el să urmeze o carieră în domeniu şi l-a propus pentru titlul de student 
merituos, în vederea obţinerii unei burse. 

Profesorul său de engleză, d-nul Baskerville, era de asemenea preocupat de 
viitorul lui Eugene. Din ceea ce povesteşte Walter, aflăm că acesta încuraja un fel de 
viaţă liberă, cu simţ artistic. Îi plăcea mult muzica şi poezia romantică spaniolă. Printre 
altele, l-a apropiat pe Eugene de poetul american Robinson Jeffers, care s-a împotrivit 
lumii şi războaielor ei, într-o vreme în care, spre deosebire de zilele noastre, nu era 
potrivită o asemenea purtare. 

D-nul Baskerville i-a găsit lui Eugene o slujbă pe timpul verii la o librărie din 
San Francisco. Vreme de trei luni de zile, cât timp a lucrat acolo, a locuit la Hotel de 
France, un loc unde toată lumea vorbea franceza şi mânca mâncare europeană. 

În timpul anilor de liceu, a citit romanul lui Dostoievski, Crimă şi pedeapsă, dar 
aşa cum a spus mai târziu, nici nu-l înţelesese şi nici nu-l prețuise în profunzime, la 
vremea aceea. 

„Eugene nu-şi pierdea timpul cu lucruri mărunte”, spune mama lui. 
Deşertăciunile cu care-şi umpleau timpul elevii de liceu, cât şi fastul activităţilor din 
cadrul liceului, îl supărau peste măsură. Mike Scott îşi aminteşte cât de uimit era că 
Eugene nu dorea să conducă vreo maşină, să aibă o maşină a sa, într-o vreme în care era 
la modă să fii „pe roți”. Eugene avea impresia că până şi prietenul său Walter nu era 
destul de serios şi îl mustra pentru chefurile şi nopţile pierdute „ca un fluture de 
noapte”. Când a sosit bacalaureatul cu toate ceremoniile şi strălucirea lucrărilor celor 
deşarte şi cu toată mândria părinților, Eugene n-a voit să închirieze un smoching, aşa 
cum se obişnuia. A luat totuşi parte la serbarea artistică a şcolii, care a avut loc în ziua 
înmânării diplomelor. Împreună cu alţi 12 colegi şi sub îndrumarea unui profesor, a 
ajutat la scrierea unei piese, a avut şi sarcina vânzării biletelor. Piesa intitulată „Crescut 
puţin cam prea mult”, a fost scrisă cu scopul de a fi pe placul părinților şi rudelor care 
veniseră să vadă. Exprimând visul american, care era încă foarte răspândit la începutul 
anilor "50, susținea idealurile familiei, religiei (pe bună dreptate), progresul economic şi 
profesional, responsabilitatea şi munca susținută, împletită cu lucrări umanitare în 
spiritul lui Albert Schweitzer. 


EUGENE a absolvit liceul din San Diego în iunie 1952. Din punct de vedere 


intelectual era socotit cel mai bun din clasă. În cartea de amintiri a şcolii, colegii săi 
scriseseră: „Eugeniu... Geniu... Mult noroc şi nu-i da nici o şansă lui Finstein!” A primit 
şi câteva merite şcolare, dintre care cea mai importantă a fost bursa de 4000 de dolari 
„George F. Baker” ce i-a fost acordată prin stăruințele profesorului său de matematică. 
Când a primit acest premiu, n-a vorbit prea mult despre asta. Aflând despre premiu, 
mama l-a întrebat entuziasmată: 

- Unde este diploma? 

- În sertar, i-a spus liniştit. 

Aducându-şi aminte de această întâmplare ca şi de multe altele, mama lui a spus: 
„N-am mai văzut un băiat aşa modest!” În plus, a înapoiat şcolii alte premii mai mici, 
spunându-le: „Mi-e de ajuns cât am!” 

Pe vremea aceea, în afara gândului de a intra la Colegiul Pomona, nu avea o idee 
limpede despre profesiunea sa viitoare (profesorul său de matematică a rămas destul de 
dezamăgit când a aflat că Eugene nu s-a specializat în matematică). „Eugene putea reuşi 
în orice domeniu”, spunea Walter „însă nu avea tragere de inimă nicăieri. Avea nevoie 
de ceva care să-l înflăcăreze.” 

San Diego era plin de canioane; în multe dintre ele crescuseră copaci, tufişuri şi 
ierburi. Lângă modesta casă de periferie a familiei Rose, era o vale numită de localnici 
„Valea ienupărului”, în care Eugene obişnuia să facă plimbări lungi, de unul singur. 
Câteodată ieşea şi noaptea, gustând din desfătarea cerului înstelat, de deasupra 
copacilor. La ce cugeta în timpul acestor ceasuri de singurătate, rămâne neştiut. Totuşi, 
este foarte posibil ca aceste lungi plimbări să fi fost legate nu numai de cugetare, ci şi de 
un oarecare chip al suferinţei. Pr. Paul Florenski, un mare om de ştiinţă şi mucenic rus, 
spunea cândva, că „soarta măririi este suferinţa venită de la lumea din afară, pe când 
suferința lăuntrică vine din tine însuţi. Aşa a fost, aşa este şi aşa va fi.” Eugene trecea 
acum prin acea suferință lăuntrică negrăită, ca urmare a faptului că se făcuse conştient 
că era deosebit de cei din jurul său. Fiindcă mintea sa putea înţelege lucrurile cu mult 
înaintea altora, era chinuit de urâciunea lucrurilor obişnuite pe care le trăise şi le 
pricepuse deja. Avea poftă de mai mult, voia să meargă mai departe, dar încotro? Avea 
în el acea sămânță aleasă, care nu-l lăsa să se simtă împlinit în lucrurile cele mărunte, 
materiale — lucrurile lumii acesteia. 

„Eugene avea o privire profundă,” îşi aminteşte Walter. „Nu doreai să te uiţi în 
ochii lui căci te ardeau. Părea că vrea mereu să privească în miezul lucrurilor. 
Întotdeauna mi-a dat impresia unui ceainic gata să explodeze. Simţeai că fierbe ceva 
înăuntru, aşteptai să dea pe din afară — dar asta nu se întâmpla niciodată. Era 
întotdeauna liniştit, cerceta lucrurile cu luare aminte, mereu în căutare de ceva care să-l 
stăpânească.” 

Se făcuse gânditor, „iubitor de înțelepciune”, cerând răspuns la întrebarea „de 
ce?”. Şi oricare era răspunsul, el trebuia să-l simtă şi să-l pună întru lucrare. Ştia atât de 
bine — sau mai degrabă simţea — chiar de îndată; şi aceasta a fost şi pricina care i-a 
hotărît drumul întregii sale vieţi, până în clipa morții sale. 

Semințele Răzvrătiri 
Greşelile oamenilor mari dau mai 
mult rod decât adevărurile 
oamenilor mici. 
- Friedriech Nietzsche 


A 
În toamna anului 1952, Eugene a intrat la Colegiul Pomona, din sudul Californiei, şi a 
locuit într-unul dintre căminele studenţeşti. 

Eugene se făcuse un tânăr înalt, suplu şi bine alcătuit trupeşte. Avea faţa albă, 
bărbia hotărâtă, dinţii albi, sănătoşi, nasul lunguieţ şi neobişnuit de drept, fruntea înaltă 
şi părul castaniu foarte des, pe care şi-l pieptăna spre spate. Însă ceea ce uimea şi 
atrăgea cel mai mult la el, erau ochii — mari, cugetători şi de un albastru adânc. De 
obicei purta o cămaşă albă cu mânecile suflecate. 

Alături de Colegiul Stanford, Pomona era socotit cel mai bun colegiu particular 
din California. Fra apreciat de asemenea şi ca unul dintre cele mai bune colegii 
americane de arte liberale. Ca şi Harvard, fusese întemeiat de Congregația Protestantă 
din New England. Cunoscut şi ca „Oxfordul dumbravei portocalii”, a fost structurat 
după modelul oxfordian al colegiilor independente asociate”. Mulţi dintre profesorii 
Pomonei veneau din Liga Ivy a Colegiilor; unii chiar aveau titlul de învățăcei Rhodes. 
Întrucât fiecărui profesor îi revenea în medie cam 10 studenţi, se dădea multă atenție 


5 Pe vremea aceea colegiile asociate erau: Scripps (pentru fete), Claremont (pentru băieţi) şi Pomona 
(mixt). Eugene s-a înscris la cel de al doilea. 

fiecăruia în parte. Însă întrecerea era foarte mare: pentru fiecare student admis, trebuiau 
să cadă alți trei. 

Colegiul Pomona, cu fundalul său congregaţionist, încă mai constituia un cadru 
de valori conservatoare, când a intrat Eugene. În anii care au urmat războiului, 
atmosfera era liniştită şi calmă. Clădirile acoperite cu iederă, şirurile de eucalipt şi 
arbuşti de piper, ca şi gazonul bine întreţinut, erau frumos aşezate sub cerul albastru, 
într-o climă mediteraneană caldă şi blândă. Oraşul din imediata apropiere avea numai 
câteva mii de locuitori. 

Ca şi în oricare colegiu american mic, studenții dădeau o mare importanță 
popularității. Toată lumea ştia cine este „popular” şi cine nu. Studenţii care erau cei mai 
apreciaţi de către conducerea colegiului erau porecliți „Fantome”: adică pilde de dăruire 
şi cinste şi care serveau de sfătuitori tainici „bobocilor” cu ifose. Și după cum îşi 
aminteşte un student din vremurile acelea, „visul oricărei fete era să se mărite cu o 
“Stafie””.S Majoritatea Stafiilor erau şi „Nappies” — adică membri ai celebrei frăţii „Nu 
Alpha Phi”. 

Ca şi în liceu, era foarte la modă „să fii pe roţi” şi să faci escapade prin tot locul. 
Printre activitățile sociale ale mulțimii „populare” erau dansurile, petrecerile de pe plajă, 
cele de la schi şi mai ales meciurile de fotbal. Înainte de începerea meciului, se 
organizau întreceri în jurul unui foc de tabără pe terenul de fotbal, timp în care se cânta 
imnul Colegiului. 


(Bum, bum, bum, bum) 

Bătăi de tobă străpung liniştea adâncă 

Deasupra Colegiului Pomo-ho-na, peste Pomo-ho-na 
Cântând frumos, răsunând ecoul 

Deasupra Colegiului Pomo-ho-na, peste Pomo-ho-na.... 


Alte întâmplări importante care însoțeu instruirea bobocilor mai erau şi 
întrecerile între fete, dar şi o sălbatică încăierare între „bătrîni” şi „boboci”, într-o 
groapă cu noroi. 

Pentru Eugene, care avea doar 18 ani, toate aceste activităţi, toată această goană 
după faimă şi succes, îl lăsau cu totul indiferent. Dacă asta însemna „viaţa adevărată”, 
atunci el se scârbea de ea tot mai mult. Şi deşi continua să arate aceeaşi demnitate 
rezervată şi personalitate cugetătoare din anii trecuţi, patimile începeau să fiarbă în 
lăuntrul său. Acum îl preocupa doar un singur lucru: să afle mai întâi de ce exista, să 
cunoască, să înţeleagă realitatea în sensul ei cel mai înalt. 


PENTRU a găsi un răspuns la această „întrebare de bază”, Eugene şi-a folosit 


bunul său cel mai de preț: mintea. A început să cerceteze foarte serios filosofia 
occidentală, urmând chiar câteva cursuri la facultatea de filosofie. Unul dintre profesorii 
săi a fost Frederick Sontag, om perseverent şi exigent, care ajunsese o adevărată legendă 
vie a Pomonei. 

La sfârşitul primului său an de facultate, a scris o lucrare în care şi-a arătat 
concluziile filsofice la care ajunsese, folosindu-se numai de mintea sa logică, de 
cunoştinţele sale ştiinţifice şi matematice şi inspirâdu-se puţin din geniul lui Spinoza. În 
această lucrare intitulată „Dumnezeu şi omul: legătura dintre ei”, Eugene scria: 
„“Universul” este cuvântul pe care îl folosesc eu pentru “Dumnezeu”. Este o 
îmbunătățire a termenului anterior căci, după părerea mea, redă mult mai bine conceptul 
de impersonal, unificat, pe care doresc să-l prezint.... Ştiinţa întreagă arată existența 
unui Univers, totalitatea tuturor lucrurilor. Nici o ştiinţă nu arată existența unui 


* Ved Mehta, The Stolen Light [Lumina furată,] (New York: W. W. Norton & Co., 1989), p. 157. 


16 


Viata şi opera Părintelui Serafim Rose 


Dumnezeu ieşit din Univers. În ceea ce mă priveşte, de vreme ce nu mi-am elaborat 
propria mea teorie a cunoaşterii, socotesc că pot primi cunoaşterea (cel puţin atât cât se 
poate dobândi) prin ştiinţă. De aceea, cred în căutările ştiinţei care arată existența 
universului; resping conceptul de Dumnezeu independent, din pricina dovezilor puţine”. 

Aceasta era concluzia la care l-a putut duce înțelepciunea sa bazată pe trăirile 
sale; nici măcar mintea lui Spinoza nu putea face mai mult. În ceea ce priveşte scopul 
vieții, Eugene scria: „Scopul omului în viaţă este acela de a exista — şi nu oricum, ci 
fericit... Omul trebuie să trăiască pentru această fericire şi să socotească vremurile când 
nu este fericit doar ca o trecere către vremuri mai bune; dragostea sa pentru univers îl va 
duce către vremuri mai bune”. 

Pe lângă afirmarea acestor idei, Eugene ajunsese să se lepede în întregime de 
creştinismul protestant al copilăriei sale. Cu toată dragostea pe care o simţea pentru 
părinți, începuse să urască această cultură prozaică, plină de sine şi îndreptată spre 
consum, a clasei sociale de mijloc în care crescuse. Simţea că ideea lor de Dumnezeu 
este de suprafaţă şi provincială, nefiind vrednică de cineva care aspiră la culmile cele 
mai înalte ale intelectului; religia lor era doar o acceptare tăcută a unor răspunsuri facile 
date de oameni înfricoşaţi sau care pur şi simplu nu erau în stare să privească mai adânc 
în firea lucrurilor. Pentru Eugene, protestantismul reprezenta status quo: oameni care 
trăiesc pentru această lume, desfătându-se într-o fericire pământească, împodobind 
existenţa lor de fiecare zi, îndreptățind-o şi făcând-o mai uşor de răbdat, folosindu-se de 
„partea religioasă” a vieţii lor. De vreme ce lăuntric se simţea deosebit de acel status 
quo, era conştient că nu se va putea niciodată micşora la măsura părerii lumii americane 
protestante de „familie fericită”! Numai gândul la o asemenea viaţă, îi era de neîndurat. 
Nu primea cu nici un chip răspunsurile „potrivite”. Dorea să se elibereze, dar neaflând 
un loc unde să fugă, a rămas doar în starea de răzvrătire. În acelaşi timp, fie că-şi dădea 
seama ori nu, sufletul lui înseta după ceva mult mai spiritual decât intelectualismul 
uscat al lui Spinoza. 

Tinerii idealişti care se răzvrătesc împotriva creştinismului copilăriei lor, care nu 
pot primi nimic mai presus de minte şi care totuşi caută altceva care să le potolească 
nevoile lor sufleteşti, se pot lăsa furaţi de felurite ispite. În căutările sale prin filosofia 
occidentală, Eugene a fost atras de una dintre cele mai uimitoare dintre acestea: 
Friedrich Nietzsche. În timpul anilor de liceu, citise în original în limba germană Așa 
grăita Zarathustra şi tost foarte impresionat. 

Eugene avea câteva lucruri în comun cu Nietzsche. Amândoi erau căutătorii 
idealurilor înalte, prinşi într-o cercetare intensă şi pasionată a lucrurilor fundamentale; 
amândoi se născuseră în climatul religios al protestantismului care, deşi promisese să le 
dea toate cele pentru care însetau sufletele lor, nu putuse să le dea nimic; amândoi erau 
interiorizați, simțindu-se înstrăinați de oamenii din jurul lor, trecând prin suferințe 
lăuntrice pe care ceilalți nu le puteau înțelege; amândoi urau cele ce erau obişnuite, 
slugărnicia şi „mentalitatea de turmă”, pentru care creştinismul protestant putea sluji ca 
pildă. După mulţi ani de la terminarea colegiului, Eugene scria despre răzvrătirea lui 
Nietzsche împotriva creştinismului: „Avea o fire foarte romantică şi era deschis tuturor 
ideilor măreţe... În tinereţile sale a fost seminarist protestant, însă ajunsese să-l urască 
fiindcă văzuse în el principiul slăbiciunii. De bună seamă că era adevărat, căci Luther 
luase din creştinism ideea de luptă [ascetică], lăsând în loc ceva foarte slăbănogit care 
nu bucura nici inima şi nici mintea... Nietzsche n-a putut vedea pe nimeni luptându-se, 
n-a văzut mari asceţi şi nici eroi ai creştinătăţii şi de aici, a socotit că întreaga 
creştinătate era o batjocură urâcioasă, o înşelare ce apăsa asupra omenirii şi care nu 
putea împlini mintea care dorea adevărul şi care era plină de superstiții. Nietzsche 
socotea că numai cu mintea se poate cunoaşte, de aceea el a respins toate cele ce erau 
mai presus de minte. Pe de altă parte, el a văzut că, creştinismul nu vorbeşte inimii 
fiindcă este atât de subțiat, încât s-a făcut cu totul nepotrivit. El vedea în creştinism doar 

un mijloc simplu de a-i linişti pe oameni şi de a-i împăca cu soarta lor şi tot el zicea că 
toate astea erau pentru mulțimile mari de oameni. 

Nietzsche avea cel mai bun simţ firesc pentru nobleţe şi luptă. Era un student 
foarte bun la literatură greacă. Una dintre primele sale lucrări vorbeşte despre elementul 
dionisian în Grecia. Până la el, Grecia fusese privită ca patria tradiției clasice a lui 
Apollo, însă el a arătat că Grecia mai avea şi străduință, şi un simțământ romantic pe 
care el l-a simbolizat prin Dionisos. Şi el asta a dorit, să fie asemenea lui Dionisos, 
străduindu-se neîncetat, luptând mereu pentru ceva mai înalt.” 

Dorinţa lui pentru luptă şi nevoinţă de care nu şi-a dat seama până atunci, era de 
fapt o năzuință după acea „ascesis” respinsă de protestanți. Lupta lui Nietzsche adăugată 
respingerii creştinismului, l-a dus în cele din urmă la noţiunea de „supraom”. Omul, 
spunea Nietzsche, este mic şi slab; el nu este veşnic; el trebuie să fie depăşit şi 
supraomul trebuie să-i ia locul. În anii care au urmat, Eugene a trebuit să spună că 
„răspunsul la problema lui Nietzsche este Sf. Antonie cel Mare, care a fost mai presus 
de lume (de firea omenească) viețuind ca un înger în trup”. Pe atunci însă, Eugene nu 
cunoştea chipul ascetismului creştin. 

„Nietzsche”, spunea Eugene odinioară, „a scris nişte poezii minunate despre 
partea întunecată a vieţii, adâncul miezului de noapte, singurătate, etc.” Aici se referea 
la poezii ca: „Cântec de noapte” în care Zarathustra dă glas sentimentelor sale: „A venit 
noaptea; acum toate fântânile grăiesc mai tare. Şi sufletul meu este o fântână... Se află în 
mine ceva neliniștit, ceva neliniștit; tânjeşte să capete chip. Se află în mine o sete de 
dragoste.... Dar, vai, pretutindeni în jurul meu este numai răceală, îmi arde mâna de 
răceala gheții... A venit noaptea: dar vai, căci trebuie să fiu lumină! Şi setea de noapte! 
Şi singurătatea!” De bună seamă că în timpul acestei nefericite vremi a tinereții, 
Eugene trebuie să fi simţit şi el asemenea tânjiri întunecate şi chinuitoare ale sufletului. 

Ultimii 12 ani din viaţa lui Nietzsche au fost marcați de nebunie, timp în care nu 
a mai fost în stare să scrie nimic. Deşi mulţi scriitori au spus că nebunia lui Nietzsche a 
apărut dintr-odată, au fost şi unii, ca Thomas Mann, care au văzut această sporire 
treptată în cariera literară a filosofului. 

Ideile nebuneşti ale lui Nietzsche erau rodul firesc al semeţei filosofii a nemților 
idealişti şi chiar a lui Spinoza, care, în negarea sau micşorarea adevărului lui Dumnezeu, 
au dus la idolatrizarea sinelui, la absurd şi nihilism. Iar Nietzsche, profetul nebun, s-a 
scufundat în adâncuri precum dragonul nebun al lui Wagner, în focul poetic al noii 
religii a supraomului, Antihristul. Şi oricât de nebunească ar fi fost această religie, 
pentru tânărul Eugene avea mai mult înțeles decât ceea ce vedea el în creştinismul fără 
vlagă şi moleşit al vremii sale. 


7 Dintr-o transcriere a unei serii de conferinţe despre filosofia apuseană, ținute de Pr. Serafim în 1974. 
3 The Portable Nietzsche, selectat de Walter Kaufman (New York: Viking Press, 1968) p. 217, 219. 

Nonconformiştii 
Adesea Dumnezeu îi îndepărtează pe 
aceia pe care şi-i alege, ca să nu se 
poată întoarce decât spre EI, şi astfel 
să ni Se arate. 
- Alison 


EUGENE şi-a început căutările filosofice îndepărtând tocmai obiectul căutărilor sale. 


Cele mai mari adâncimi ale sufletului său îl duceau spre aflarea lui Dumnezeu; însă mai 
trebuia să parcurgă un circuit întreg până să se întoarcă la locul de unde a plecat. 

Tineri ca Eugene, aflați la vârsta conştiinţei de sine şi a foamei spirituale 
păntrunzătoare, pot să cadă oricând în deznădejdea de a nu-şi găsi rostul în lumea 
materială şi, ca să-l cităm pe J. Keates „să fie aproape îndrăgostiți de moartea cea 
alinătoare”. Deşi nu sunt semne că Eugene ar fi avut aplecări spre sinucidere (adică ar fi 
plănuit cum să-și ia viața), este sigur că a existat şi în el o dorință de a muri. În miezul 
acestei îndoieli şi tulburări, a existat o singură persoană căreia a început să-i deschidă 
porțile lumii sale lăuntrice. Aceasta era o studentă pe nume Alison. 

În noiembrie 1952, Eugene a mers la un concert de muzică clasică la Bridges 
Auditorium. Cerul de iarnă se întuneca pe când urca treptele şi înainta pe sub arcadele 
înalte. Pe atunci, clădirea Bridges era cel mai mare amfiteatru din California, cu coloane 
înalte greceşti în față, pe care erau săpate nume de mari compozitori. 

Concertul pentru pian al lui Schumann a fost foarte tulburător. În drum spre 
casă, se întâlni cu o cunoştinţă pe nume Dirk Van Nouhuys. Era împreună cu prietena 
lui, Alison. Eugene o ştia de la un curs de „Istorie a civilizaţiei apusene”, dar nu avusese 
prilejul să-i vorbescă până atunci. Pe de altă parte, Alison i-a remarcat de îndată 
demnitatea, socotindu-l că este un bărbat foarte frumos, însă ceea ce a impresionat-o cel 
mai mult, a fost acea profunzime necunoscută şi melancolică din ochii lui. 

După ce Dirk a făcut prezentările, l-a invitat la o cafea împreună cu Alison. 
Primind învitaţia, s-au îndreptat cu toții prin frigul nopții către „Sugar Bowl”, o cafenea 
micuță şi ieftină, ţinută de două doamne foarte respectabile. Încălzindu-se cu cafea, au 
vorbit despre concertul pe care îl ascultaseră şi impresiile ce le lăsase asupra fiecăruia 
dintre ei. 


După acea întâlnire importantă din noiembrie, Dirk, Eugene, Alison şi încă 
vreo câțiva, au început să meargă să înveţe la Sugar Bowl. Şi-au alcătuit un grup de 
prieteni format din studenţii nonconformişti care căutau altceva decât „popularitate şi 
succes”. Ca şi vechiul grup de prieteni din liceu, şi acest grup se adunase din pasiunea 
comună pentru muzică, artă şi literatură. 

Ca şi Eugene, Alison era o ființă tăcută şi foarte însingurată. Provenea dintr-o 
familie de artişti, în care mama fusese cântăreață de operă, iar unul din unchi, scenarist. 
La vârsta de optsprezece ani, trecuse deja în viața sa prin multă suferință. În viaţa ei 
existaseră momente prea cumplite, de care nu voia să-şi mai amintească; iar până la 
vârsta de 8 ani, nu-şi mai amintea nimic. Personalitatea dominatoare şi uneori nemiloasă 
a mamei, care se iubea numai pe sine, o făcuse să se retragă ca într-o cochilie, fiind 
foarte timidă faţă de ceilalți. Încercă să o urmeze pe bunica sa — o creştină evlavioasă; 
întorcându-se la credință mai ales datorită poeziilor lui T.S. Eliot, ajunsese o creştină 
foarte cucernică. Văzându-i trupul subţire şi faţa fină, cu trăsături bine conturate şi părul 
blond până la umeri, unii ziceau că seamănă foarte bine cu actrița Lauren Bacall. Ea 

însă, ar fi preferat să semene mai curând cu Jennifer Jones, actriţa care o interpretase pe 
Sf. Bernadette de la Lourdes, când era de vârsta lui Alison. 

Dirk Van Nouhuys (care stăruia ca numele să i se pronunţe „Dairk”) era un tânăr 
neobişnuit. Înzestrat cu o minte strălucitoare, începuse facultatea la vîrsta de 14 ani 
(avea 15 când i-a întâlnit pe Eugene şi pe Alison). Avea o bogată cultură muzicală şi 
dorea să ajungă scriitor. Deocamdată, notele primite la lucrările de creație în limba 
engleză nu erau prea bune căci avea o ortografie foarte proastă. Însă când Alison a 
început să-i culeagă textele, fără să-i corecteze altceva în afară de ortografie, a început 
dintr-odată să ia note maxime. Provenea dintr-o familie foarte bogată, care nu-l silise 
niciodată „să devină cineva”. De Sărbătoarea Recunoştinţei, tot grupul a plecat să-şi 
petreacă vacanţa în somptuasa reşedinţă a părinţilor săi din Berkeley. 

Fiind cel mai sociabil din grup, Dirk avea un foarte dezvoltat simţ al umorului şi 
un talent deosebit de a pune porecle oamenilor (de pildă, prietena sa era „lucrul cu capul 
împăiat”). Totuşi, Eugene a rămas şi în noul grup cu porecla primită în liceu — „Oign”, 
semnându-şi scrisorile către Alison în felul acesta. 

Din grup mai făcea parte Albert Carter, student la literatură engleză. Deosebit de 
matur pentru vârsta sa, Albert era foarte echilibrat, întotdeauna solidar, înțelegător față 
de ceilalți şi gata să le asculte păsurile. Urma cursurile la Universitatea Princeton ca să 
poată preda engleza la colegii mai mici. 

Printre tinerele fete din grup era şi Lee Van Deventer, viitoarea soţie a lui Albert 
care, ca şi el, era o ființă plină de compasiune. O mare iubitoare de conversaţie aleasă, 
studia Literatura comparată, devenind mai târziu profesoară. 

Mai era şi Claire Isaacs, o fată foarte deschisă şi cu picioarele pe pământ, 
studentă la teatru şi care luase rolul de „mamă” a grupului. Deşi nu era religioasă, Claire 
era totuşi foarte mândră de originea ei iudaică. Se bucura de faimă şi succes public în 
organizarea spectacolelor. 

Grupul mai avea şi un student la muzică, Laurence McGilvery, un tânăr modern 
şi sofisticat, care studia pe atunci artele. Mai târziu a devenit publicist independent şi 
furnizor de cărți de artă. 

Mai era şi John Zeigel, urmând să se facă preot în Biserica Anglicană. Foarte 
bine educat pentru vîrsta sa, John studiase limba latină vreme de 4 ani într-un seminar 
pentru băieți condus de Episcopia Ordinului Sfintei Cruci. Avea un glas minunat şi 
noaptea îşi cânta rugăciunile în limba latină, din cartea romano catolică de slujbe. lubea 
arta bună a bisericilor apusene, cântul lor gregorian şi rânduiala lor străveche. După 
cum spunea Alison, care era tot anglicană, el nu-şi găsise adevărata pace şi bucurie în 
credință, şi încă mai încerca să o înțeleagă. Studia limbile clasice la Pomona şi ca şi 
Albert, urma să se facă profesor de engleză. 

Dintre toți cei din grup, Eugene îl aprecia cel mai mult pe Kaizo Kubo, american 
de origine japoneză. Kaizo avea 24 de ani, cu mult mai mare decât ceilalți, şi era venit la 
Pomona prin transfer. Deşi nu făcea parte din aripa „populară”, era unul dintre cei mai 
respectați studenți din campus, pentru înaltul simţ al onoarei şi cinstei față de oameni. 

După incidentul militar din Pearl Harbour, când Kaizo avea doar 14 ani, el şi 
familia lui fuseseră „evacuaţi” împreună cu mulți alți japonezi americani într-un lagăr 
de concentare şi un centru de schimbare a domiciliului. „Nu port pică Americii”, 
obişnuia el să spună. „Dacă japonezii ar fi fost în locul americanilor, ar fi fost mult mai 
nemiloşi”.” Familia sa era săracă: amândoi părinții munceau ca zilieri, ambalând fructe 
şi culegând roșii sub arşiţa soarelui. În 1950, îndată după moartea tatălui său, a intrat la 
Colegiul Reedley Junior din San Joaquin Valley. În anul II s-a mutat la Pomona la secţia 
de istorie, primind şi bursă întreagă. În anul III, ca să-şi poată plăti masa şi cazarea, a 
trebuit să lucreze ca pedagog într-unul dintre dormitoare. 


” Ved Mehta, The Stolen Light [Lumina furată], p. 141-142. 

Ca şi Eugene, Kaizo era singuratic, îşi stăpânea emoțiile şi era de nepătruns, dar 
atunci când vorbea, o făcea cu simplitate şi înflăcărare. Nu s-a simţit niciodată cu 
adevărat în largul său printre prieteni şi oriunde se afla, se simţea ca şi cum era pe din 
afară - lucru explicat de Albert prin nefericitele experienţe pe care le trăise în lagărul de 
concentrare. Totuşi, petrecea mult timp cu Eugene. 

Colegii de la facultate şi-l amintesc pe Eugene ca fiind „genial” şi relațiile cu el 
purtau pecetea unei demnități aparte. Îşi aminteau de spiritul său viu, de capacitatea sa 
de a vedea lucrurile în chip deosebit şi vorbea despre viaţă cu totul altfel decât se vorbea 
de obicei, ceea ce pe atunci îi făceau pe prietenii săi să se tăvălească de râs. Toţi băieţii 
îi apreciau calitățile sale atletice. („Era foarte puternic,” spunea Dirk.) De câte ori se 
adunau în curtea pătrată ca să joace — volei sau baschet, etc. — Eugene se arunca în joc 
cu atâta înflăcărare şi îi întrecea pe toți, încât socoteau că era o adevărată nenorocire să 
te afli în echipa adversă. 

Cu toată prietenia pe care o arăta, Eugene a rămas în mintea multora ca un 
„enigmatic”. Observau cum adesea pornea nopțile în lungi plimbări de unul singur, 
cugetând ore în şir. John îşi amintea cum „de multe ori părul îi cădea în ochi în 
neorâduială, dându-i aproape o înfăţişare de nebun”. După mai mulți — în afară de 
Alison - au aflat cei din grup ce adâncimi de singurătate, amărăciune şi disperare zăceau 
în prietenul lor cu vorbă domoală. 

Aşa cum am mai spus, în afară de Alison nu mai era nimeni în lume, în fața 
căruia Eugene să-şi poată deschide sufletul şi să-şi arate întreaga sa durere. 
Sentimentele care s-au aprins în urma primei lor întâlniri de la Sugar Bowl, nu aveau 
nici o legătură cu interesele lor comune. În multe privinţe erau foarte deosebiți unul de 
altul. În vreme ce Eugene era ateu de factură nietzscieană, Alison era o bună creştină, 
care mergea la biserică. În vreme ce el era mişcat doar de idei şi trebuia să se socotească 
îndelung până ce lua o hotărâre, ea era mişcată de sentimente şi era mult mai 
nestăpânită. Şi în vreme ce el studia filosofia, ea studia clasicii romantici, scriitoarea ei 
preferată fiind Emily Brontă. „Lotuşi”, spunea Alison, „ne înţelegeam unul pe celălalt. 
Amândoi eram greu de înțeles de către ceilalți. Erau amândoi solitari şi se simțeau 
stânjeniți în prezenţa altora. „Nu simţeam nevoia să ne explicăm stările sufleteşti unul 
altuia — ci părea că întotdeauna ne înțelegeam fără explicaţii. Nu trebuia să ne prefacem 
sau să ne îndreptățim unul în fața celuilalt”. 


În PRIMUL an de facultate, Eugene a stat în cameră cu un student de la 


matematică. După cum spunea John, „acest tânăr studia neîncetat probleme de 
matematică, nu zâmbea aproape niciodată şi nu avea simţul umorului. Eugene nu se 
înțelegea deloc cu el şi nu se potriveau deloc ca tovarăşi de cameră.” Este interesant de 
observat că acest coleg al său de cameră reprezenta tipul de student cum şi-ar fi dorit să 
ajungă Eugene, profesorul său de matematică din liceu. Şi după cum tot John spunea: 
„De îndată ce Eugene a descoperit filosofia, toate s-au schimbat pentru el”. 

După primul an, Eugene abia aştepta să plece din cămin, astfel că a închiriat o 
cameră ieftină, cu intrare separată. Ca şi Kaizo, a trebuit să muncească în toţi aceşti ani 
de studenţie ca să-şi poată plăti chiria. 

Pe lângă Sugar Bowl, camera lui Eugene a devenit al doilea loc de întâlnire 
pentru grupul de prieteni. Una dintre manifestările nonconformiste ale grupului era să-şi 
prelungească întâlnirile mult peste ora 10 seara — ora de stingere în cămin. Deşi aceste 
fapte cu greu ar putea fi numite revoluţionare, grupul stârnea un fel de antagonism în 
complexul studenţesc. „În toamna anului 1953,” îşi aminteşte Laurence MceGilvery, „un 
coleg cu aspirații politice a candidat şi a fost ales ca preşedinte al studenților din ultimul 
an, cu platforma: "Cum să devii nonconformist?” Cu siguranță că noi eram cei vizați, 

bieţii de noi, cu aspirațiile noastre nedefinite şi înflăcăratele noastre conversații de la 
Sugar Bowl şi petrecerile nocturne din incinta teatrului grecesc şi din Walsh”. 

Când mergeam la Eugene, stăteam toată noaptea ascultând muzică clasică şi 
vorbind despre „lucruri mari”; cum spunea Alison, „vorbeam mai ales despre sensul 
vieții” — deşi după unii musafiri ocazionali, „se vorbea despre cărți, muzică, pictură şi 
sculptură”. Când venea vorba de Dumnezeu, John se plângea întotdeauna că a trebuit să 
renunţe la femei ca să se poată face preot. Alison spunea că „el socotea că cei mai buni 
preoți erau necăsătoriți şi dorea ca toată lumea să ştie ce sacrificiu urma el să facă.” 

La aproape toate întâlnirile acelea, Eugene rămânea tăcut ca de obicei, 
ascultând totul cu atenţie. Aprecia cu adevărat compania şi nivelul intelectual al 
grupului, dar uneori simţea că toate aceste discuţii despre sensurile vieții nu erau decât 
vorbărie goală. El dorea să facă ceva, chiar dacă nu ştia ce anume. Lua parte la discuții 
doar când John îşi expunea ideile despre Dumnezeu. „Eugene era un iconoclast”, îşi 
aminteşte John. „Spunea dinadins lucruri care ştia că ne vor uimi şi apoi aştepta reacțiile 
noastre.” Uneori rupea tăcerea, şi chiar în mijlocul unei discuţii făcea o afirmaţie care ne 
lăsa fără glas. 


4 
Căutarea realităţii 


Toate cele ce vedem sau ni se par 
sunt numai un vis într-o visare? 
- Edgar Allan Poe 


STUpnND filosofia, lui Eugene nu i-a trebuit mult timp să-şi dea seama de 
mărginirile raţiunii discursive. Răspunsurile pe care şi le dăduse la întrebările despre 
existență din eseul „Dumnezeu şi omul: legătura dintre ei”, probabil că nu-l 
convinseseră nici măcar atunci când le scrisese. Nu rămăsese deloc impresionat de 
lucrările raţionaliştilor pe care-i studiase la cursul de filosofie şi nici de argumentele 
scepticului Hume, care a schimbat credinţa raționaliştilor în rațiune, doar pentru că se 
putea sprijini pe o capacitate inferioară: „simţul obişnuit”. Într-un eseu asupra filosofiei 
lui Hume, Eugene a spus despre aceasta: „Este obişnuit. Emană un iz de rând... 
Afirmând obişnuitul, el neagă neobişnuitul. Şi atunci cum rămâne cu trăirile omeneşti 
înalte din artă, religie şi oricare alt domeniu în care se cere oarecare imaginație, o 
interpretare mai presus de obişnuit?” 

Eugene şi-a mai dat seama că nu prea are de cules multe nici din filosofia lui 
Schopenhauer. Într-un eseu intitulat „Schopenhauer: sistem; comentariu”, scria: „Noi 
nu-i acceptăm pesimismul lui Schopenhauer, nu pentru că am avea noi o viziune mai 
impunătoare, ci fiindcă Schopenhauer nu ne vorbeşte ca unul care cunoaşte, ca unul care 
a avut cu adevărat o viziune asupra firii lucrurilor... Firea lucrurilor nu se poate înțelege 
în esenţa ei şi nu poate fi cunoscută cu mintea.... Se cere o altă relaţie între individ şi 
această “realitate”; care trebuie să fie oare? — sentiment, intuiție, ce? Nu putem şti...” 

Eugene îşi amintea mai târziu: „Fram doar un student în căutarea unui anume 
adevăr în filosofie, şi nu l-am aflat. Eram deja plictisit de filosofia occidentală.” Chiar şi 
Nietzsche (deşi acesta nu putea fi numit plictisitor niciodată), nu putea să facă mai mult 
decât să-şi hrănească această răzvrătire lăuntrică împotriva societăţii. Cercetările sale nu 
puteau ocoli din nou intrarea în sfera religiei. 

„De ce studiază omul religia?” — s-a întrebat el odinioară. „Sunt multe pricini 
neînsemnate, însă există numai o singură pricină în care omul se adânceşte cu dreptate: 

într-un cuvânt, acela de a veni în legătură cu realitatea, de a afla o realitate mai adâncă 
decât cea de fiecare zi, care este atât de schimbătoare, care putrezeşte nelăsând nimic în 
urmă şi care nu aduce o fericire trainică sufletului omenesc. Orice religie care este 
curată încearcă să deschidă legătura cu această realitate”. 


A 

În noiembrie 1953, pe când era în anul II, Colegiul Pomona a fost vizitat de Dr. 
Allan Watts, un englez fascinant şi foarte inteligent ce urma să devină unul dintre cei 
mai populari lideri spirituali ai tinerei generaţii. În anii '40, Watts fusese preot anglican, 
timp în care 1 se dusese vestea ca unul dintre cei mai progresişti şi mai inteligenți 
teologi. În cartea Vederea duhului, lucrare cu care şi-a luat şi examenul de licenţă, 
spunea că: „Religia bisericească este moartă din punct de vedere spiritual” şi că ea 
trebuia să fie înlocuită de o „înţelegere lăuntrică, spirituală şi mistică a străvechii esențe 
tradiționale a înțelepciunii ... de o experiență conştientă de a fi una cu însăşi 
Realitatea”.!0 Recenziile asupra cărţii au fost entuziaste. Un scriitor romano-catolic 
scria: „Socotesc că este una dintre cele mai bune cărți — de fapt o lucrare de primă 
mărime — din ultimii ani în domeniul religiei. Merge la miezul problemei, vede cu 
dreptate slăbiciunile bisericii protestante contemporane şi încearcă să definească şi să 
vindece răul în singurul fel prin care se poate face şi anume printr-o doctrină metafizică 
de bază. 

Merge şi mai departe, admițând contribuţii ale religiilor orientale care nu se află 
în religia apuseană contemporană. Mai mult decât atât, ne arată cum tradiționala dogmă 
apuseană a Întrupării şi Răscumpărării se poate înțelege cu religia intuitivă a Orientului 
cum ar fi de pildă budismul zen. Acestea sunt realizări foarte importante”. 

Un inspector episcopal, Canon Iddings Bell, spunea că lucrarea lui Watts se va 
„dovedi una dintre cele şase cărți importante din domeniul religiei, publicate în secolul 
XX”. 

În 1950, în toiul unei controverse publice, Watts a fost silit să renunțe la preoție, 
părăsind în acelaşi timp şi Biserica Anglicană. Un an mai târziu, şi-a găsit un post de 
profesor la nou înființata Academie Americană de Studii Asiatice din San Francisco, iar 
în 1953 a devenit decanul acesteia. Acum era orientalist specializat în budismul zen." 

Aşa cum am mai spus, începutul anilor '50 a fost în general de mulțumire 
intelectuală. Cu toate că Statele Unite tocmai puseseră capăt unui război cu Japonia — 
sau poate tocmai din pricina aceasta — budismul zen nu era deloc cunoscut în occident, 
fiind cercetat doar de câţiva scriitori şi poeţi dintr-o generație anterioară mişcării beat. 
Însă braţul balanței începea deja să se încline în partea cealaltă, iar Allan Watts a fost 
printre primii care a simţit această schimbare de direcție şi a alergat în întâmpinarea ei. 

John, care îl cunoştea pe Watts din Biserica Anglicană, i-a lămurit pe toți 
nonconformiştii din Pomona că trebuie neapărat să vină să-l asculte pe acest om. Cinci 
dintre ei — John, Dirk, Albert, Laurence şi Eugene — au asistat la conferinţa ţinută de 
Watts într-un amfiteatru al Colegiului Pomona. 

Watts i-a uimit pe tinerii care îl ascultau, spunându-le că întreaga structură a 
gândirii apusene pe care o studiau ei era greşită. Occidentalul, spunea el, s-a obişnuit de 
mult timp să privească realitatea într-un chip conceptual, mijlocit, întotdeauna 
cunoscând despre ea, însă niciodată cunoscând-o cu adevărat. De îndată ce te gândeşti 
la un lucru — schimbându-l într-un simbol sau o lecţie de morală — l-ai şi pierdut. Lumea 
gândurilor foloseşte simboluri şi cuvinte pentru a reprezenta lucruri concrete, nefiind 


1 Pr. Serafim Rose, God's Revelation to the Human Heart [Revelația lui Dumnezeu în inima omului] 
(Platina, California: St. Herman Brotherhood, 1987), p. 13. 

"1 Alan Watts, Behold the Spirit: A Study in the Necessity of Mystical Religion [Vederea duhului: un 
studiu pentru folosul religiei mistice] (New York: Random House, Pantheon Books, 1947), p. 29, 15. 

acelaşi lucru cu realitatea însăşi.” Taina vieții stă în a nu te gândi la ea ci doar a o trăi. 
Acesta este şi zenul. Nu este o filosofie, ci felul de a fi cu adevărat al lucrurilor. Și în 
timp ce spunea acestea, Watts a luat un pahar cu apă de pe masa din faţa lui. „Nu este 
totul să priveşti acest pahar cu apă şi să-l defineşti, ci ....”, spuse el — şi vărsă paharul cu 
apă pe podium. Din câte-şi amintea Eugene mai târziu, acel moment a fost „foarte 
dramatic”. 

„Watts era un vorbitor foarte convingător,” spunea Albert. „Eram cu toţii foarte 
impresionați.” Pe lângă faptul că era foarte inteligent, răscolitor şi antrenant, Watts era 
şi foarte citit, atrăgând atenţia studenților cu multe nume de sfinți, înţelepţi şi scriitori 
mai puţin cunoscuți. 

Părăsind amfiteatrul, Eugene şi prietenii lui nu au vorbit cu înflăcărare de ideile 
lui Watts care le-au stârnit interesul. Totuşi, Eugene era singurul care nu era bucuros să 
plece. O nouă şi neașteptată cale i se deschidea în căutările sale, una ce părea să-şi 
croiască drum prin toate cele ce-l plictisiseră până acum. Dacă scopul religiei era de a 
deschide realitatea către cel care o caută, atunci zenul îi apărea ca ceva ce-l putea duce 
chiar la miezul problemei. Într-un eseu pe care l-a scris pentru cursul de engleză din 
1954, Eugen nota: „Ca să fim sinceri, zenul nu are cărți sfinte, dogme, ritualuri sau 
concepte despre Dumnezeu, suflet, rai — toate acestea fiind nişte concepţii inutile, 
năzuind prea adesea să se aşeze între om şi iluminarea sa, decât să-l ajute să ajungă la 
ea.... Zenul poate fi privit ca însăşi esenţa civilizației Orientului îndepărtat.” 

Probabil că era necesar ca un tânăr ateu ca Eugene să fie atras de budismul zen, 
care nu cerea nici credință, nici dragoste față de un Dumnezeu personal şi care de fapt 
cerea să se creadă în trăirea fiecăruia numai prin simțuri. Aşa cum îşi dădea el seama, 
zenul avea o profunzime intelectuală mult mai mare decât protestantismul pe care-l 
respinsese; avea o practică concretă, răscolitoare, care cerea o oarecare înfrânare dar şi 
o mare osteneală a trupului şi a minţii (asceza pe care o căuta); şi în plus mai avea şi o 
tradiţie cu o vechime de mai bine de o mie de ani înainte de reforma protestantă. În plus, 
era deosebit de semicreştinismul cartierelor mărginaşe americane; iar a înțelege o 
concepție despre lume care era exotică şi atât de necunoscută lui, era o adevărată 
chemare pentru mintea sa. Până la urmă, practica zen putea duce la iluminare, la o 
bruscă trezire la realitate. Potrivit învăţăturii budiste, lumea materială, lumea simţurilor, 
era doar o iluzie, după cum era şi oricare idee despre sine. Pentru Eugene care se simțea 
străin în lumea din jurul său, trezirea din acestă „iluzie” însemna o adevărată mină de 
aur. 

Deşi practicile sale nereligioase se adresau mai degrabă minții decât inimii, 
zenul ţintea totuşi către experimentarea fundamentală de dincolo de logic şi rațional. 
Într-un alt eseu, Eugene scria: „Se poate ajunge la această cunoaştere universală fără 
nici un fel de “metodă”; nu se înaintează pas cu pas, ca în cazul cunoaşterii discursive — 
ci acesta se arată în chip nemijlocit şi în întregime, într-o clipă, ruptă de timp. Este o 
trezire, o conştientizare a unei stări de lucru ce există dintotdeauna; prin urmare, ea nu 
poate fi “căutată” şi nici “dobândită”, ci doar pregătită”. 

Lui Eugene moartea 1 se părea un mijloc atrăgător de a scăpa de chinuitoarele 
sale sentimente de însingurare. Dar oare, iluminarea budistă nu era o „moarte” mult mai 
promițătoare? „Nirvana”, scria el, „reprezintă încetarea sentimentului de agățare, 
“explozia” flăcării dorinței. Este o moarte, o “săvârşire” — săvârşire atât în sensul de 
“terminare” cât şi de “desăvârşire”. Odată cu încetarea dorinței, se termină şi toate 


suferințele”.! 


'2 Vezi Monica Furlong, Zen Effects: The Life of Alan Watts [Efectele zen: Viaţa lui Alan Watts] (Boston: 
Houghzon Mifflin, 1986). 

'5 ER, „Arta, mitul şi doctrina budistă: note introductive despre natura tradiției budiste”, 26 mai 1956, 
lucrare semestrială pentru Probleme orientale Ch'en Shou-yi's, cursul 140. 

5 
Omul din spatele măştii 


O, minte, mintea are înălțimi, faleze tomnatice, 
înspăimântătoare, diafane, neînţelese de om. 
- Gerard Manley Hopkins!“ 


PRIETENI Dirk şi Albert apreciau cel mai mult la Eugene înclinația sa pentru limbi 
străine. În primii doi ani de facultate, Eugene a continuat să-şi desăvârşească 
cunoştinţele de germană şi franceză, iar în anul următor s-a apucat de chineza 
manciuriană. 

Albert povesteşte că „la cursul de chineză venea şi o tânără cantoneză din 
comunitatea chinezească din San Francisco, care spunea că după un an de curs, dacă 
închideai ochii şi-l auzeai pe Eugene vorbind, nici nu-ţi dădeai seama că nu este chinez. 
Se simțea destul de stânjenită pentru aceasta, căci vorbea chiar mai bine decât ea, şi 
pentru ea era limba ei maternă. Eugene avea o intuiție şi un simţ deosebit al vizualizării 
caracterelor chinezeşti, susținând că reprezentau cu adevărat ceea ce arătau, deşi nimeni 
altcineva din jurul său nu-şi putea da seama de aceasta.” 

Eugene se hotărâse să-şi ia licența în limbi orientale. De bună seamă că 
hotărârea sa a pornit de la noul său interes pe care-l arăta pentru zen şi filosofia 
orientală, însă Albert o mai atribuia şi faptului că învățând cu atâta uşurinţă limbile 
europene, Eugene căuta o chemare potrivită. Pe vremea aceea, Colegiul Pomona avea a 
doua mare colecţie de texte chinezeşti din ţară (cea mai mare se afla la Universitatea 
Berkeley, California), dar fiindcă secția de chineză era foarte mică, multe dintre acele 
texte rămâneau nefolosite, pe rafturi. 

Fiindcă la Pomona raportul numeric profesor-elev era destul de scăzut, aproape 
fiecare student avea câte un profesor care se ocupa de instruirea sa. Profesorul cel mai 
important pentru Eugene era instructorul său de limba şi civilizația chineză, Shou-yi 
Ch'en, cu care a purtat apoi vreme de ani de zile o prietenească corespondență. 

Tot datorită interesului pe care-l avea pentru zen, Eugene a practicat şi tirul cu 
arcul, devenind după spusele lui Albert „un minunat arcaş”, datorită iscusinței atletice şi 
puterii sale de concentrare. 


Deşi ocolea cu grijă toate funcţiile sociale ce puteau aduce popularitate, lua 
totuşi parte la producțiile teatrale ale colegiului cu piese clasice. L-a interpretat pe Ajax 
al lui Sofocle, într-o montare universitară. Această piesă l-a impresionat atât de profund 
încât a plâns la scena finală, când Ajax moare, după cum a mărturisit mai târziu. A mai 
jucat şi într-o piesă a lui Moliere, în limba franceză. 

În anii aceia, Pomona avea câţiva studenți care urmau să devină celebri. 
Eugene şi Alison l-au cunoscut pe Frank Capra jr., fiul marelui regizor de film creştin.” 
Alison îşi amintea de Frank jr., care urma să facă filme de pe când era doar un băiat 
romano-catolic foarte cucernic. Şi actorul Richard Chamberlain era coleg de an cu 
Eugene, iar Kris Kristofferson era cu un an mai mic decât ei. 

Eugene mai lucra şi ca citeț pentru un student orb talentat din India, pe nume 
Ved Metha -— cel care a ajuns mai târziu unul din vestiții scriitori ai editorialului 7he 
New-Yorker. Cele mai apreciate cărți ale lui Ved urmau să fie o biografie a lui Ghandi şi 


14 Poeziile lui Gerard Manley Hopkins (New York and London: Oxford University Press, 1948), p. 107. 
15 Vezi Viaţa lui Frank Capra în 7he Orthodox Word, nr. 137 (Platina, California: St. Herman 
Brotherhood, 1987), p. 371-394. 


25 


Damascene Christensen 


câteva volume de memorii personale. Pentru o scurtă vreme fusese coleg de cameră cu 
John; Eugene îi fusese prezentat de Kaizo — cel mai bun prieten al lui Ved de la 
Pomona. 

„Am avut mare noroc să-l găsesc pe Gene ca cititor,” scria Ved în memoriile 
sale. „Munca sa era atât de bine organizată, încât părea să aibă multă vreme de petrecut 
cu mine şi îmi citea cu asemenea limpezime de parcă îmi şi explica lucrurile”.!$ 

Deşi Eugene şi Ved erau studenți foarte serioşi (erau membri onorifici ai 
societăţii ştiinţifice Phi Beta Kappa), în alte privinţe erau total opuşi. Ved, care venise în 
Lumea Nouă cu patru ani în urmă, dorea să se integreze în sistemul de viață american. 
După cum se arată în amintirile sale, îi era acum ruşine de cultura şi religia sa indiană şi 
aprecia tot ce era occidental. Tânjea să facă parte din aripa populară a colegiului, să 
aibă cea mai râvnită fată, să se găsească în cele mai bune relaţii sociale, să fie „stafie” şi 
să ia parte la întrecerile de maşini din sudul Californiei. Acestea erau, aşa cum ştim, 
lucrurile pe care Eugene le ura cel mai mult. Şi cum i se făcuse deja greață de stilul de 
viață american, se îndreptase spre cultura orientală. 

Totuşi, la fel ca şi Eugene, Ved avea o mare admiraţie pentru nobilul Kaizo 
Kubo. Ved băgase de seamă „că, Kaizo studia ştiinţa de dragul ştiinţei,” în timp ce el 
făcuse progrese fiindcă „se concentrase pe rezultate”. „Orice persoană serioasă ar fi fost 
atrasă de personalitatea lui K[aizo]. Era liniştit şi demn; era sincer şi vesel şi avea o fire 
stăruitoare.” 


LA sfârşitul anului trei, grupul de prieteni a fost lovit de o mare tragedie; cu un 
an înainte, la sfatul profesorilor şi prietenilor, Kaizo îşi luase licenţa în istorie. Îl cam 
mustra conştiinţa pentru aceasta, căci plănuise ca după absolvire să intre de îndată în 
învăţămînt, ca să-şi poată întreţine familia. Îşi făcea griji şi pentru mama lui care era 
văduvă şi trebuia să muncească din greu ca să-l poată ține în şcoală. „Ambalatul 
fructelor este o îndeletnicire sezonieră” povestea el „şi grosul banilor vine din munca de 
pe câmpurile cu ceapă. Nu mai suport s-o văd scoțând ceapă în fiecare zi. Este o bătrână 
atât de plăpândă.”! 

Când a început să se apropie timpul de predare a tezelor de licență, a început să 
crească îngrijorarea. Tema aleasă s-a dovedit a fi prea cuprinzătoare pentru el, iar 
profesorul care-l sprijinise şi îl ajutase întotdeauna, se afla în cel de al şaptelea an, în 
care era liber şi nu avea obligaţii de predare. Îşi dădea sema că nu va termina la timp. 
Era foarte chinuit de puternicul simţ japonez al onoarei. Avea în față numai chipul 
mamei sale muncind la câmp şi simţea că nu-şi îndeplinea datoria de fiu față de ea. 
Fiind şi o fire foarte singuratică, a ţinut totul foarte ascuns în el, până ce aproape a atins 
limitele disperării. 

În seara de 2 mai 1955, data când ar fi trebuit să predea teza pe care nu o 
terminase, Kaizo a pus pe pat câteva rânduri de aşternuturi şi s-a întins pe pat. Şi-a 
îndesat pe stomac şi pe piept două perne şi şi-a tras două focuri în inimă cu un pistol. 
Deşi fuseseră înăbușite de aşternuturi şi de perne, împuşcăturile au fost auzite foarte 
desluşit de studentul din dormitorul alăturat. Studentul a dat fuga în camera lui Kaizo, 
pe care l-a găsit întins pe prag, murmurând: „M-am împuşcat... Aşa trebuia să fie!” 

Vestea sinuciderii lui Kaizo l-a afectat puternic pe Eugene. Ca şi la moartea 
câinelui său din copilărie, moartea avea un efect puternic asupra lui. Însă această moarte 
a lovit foarte aproape de ţintă. Kaizo îi semăna în multe privinţe, un suflet nobil, pe care 
Eugene îl iubea în chipul său tăcut. Viaţa îşi urmase ca întotdeauna cursul ei, sub o 
pojghiță subţire de normalitate şi deodată Kaizo a plecat — într-o stare pe care Eugene o 
socotea de preferat celei prezente. 


'* Ved Mehta, Lumina furată, p. 125. 
" Ibid., p. 383. 

Alison auzise şi ea de moartea lui Kaizo şi se strânsese cu un grup de prieteni la 
„Sugar Bowl”. Eugene a intrat şi s-a aşezat singur lângă tejghea. Alison s-a apropiat de 
el aşteptând să-i spună ceva, însă el nu scotea nici un cuvânt. În cele din urmă, după ce 
cugetă vreme îndelungată, spuse cu privirile pierdute în zare: „Fiecare dintre noi purtăm 
o mască ... şi nimeni nu ştie ce se ascunde înapoia ei.” S-a ridicat, iar Alison l-a urmat. 
S-au plimbat ore întregi, fără ca vreunul din ei să spună vreun cuvânt. 


6 
Urmărit de Dumnezeu 


Umblam pe întuneric, prin locuri alunecoase şi 
Te căutam în afara mea, negăsindu-L pe 
Dumnezeul inimii mele; m-am pogorât în 
adâncurile mării, neîncrezător şi deznădăjduit 
de a mai afla vreodată adevărul.!* 

- Fericitul Augustin!” 


Imaginaţi-vă cum eu... noapte de noapte ori de 
câte ori mintea mi se odihnea vreo clipă de la 
lucru, percepeam neincetata şi necruţătoarea 
apropiere a Aceluia pe Care nu doream să-L 
întâlnesc. 

- C.S. Lewis” 


ACERILE prelungi erau un lucru obişnuit la Eugene. Relaţia dintre ei era astfel că nu 
simțeau nevoia întotdeauna să vorbească. „Petreceam ore întregi cercetând stelele”, îşi 
aminteşte Alison. „Îmi arăta constelaţiile, pe care le ştia pe de rost. Îl uimeau furnicile şi 
păsările”. Şi-l aminteşte odată cum stătea Jos la marginea drumului privind un muşuroi 
de furnici, în timp ce ea se uita la el. „EI iubea foarte mult marea. Priveam amândoi 
marea ore întregi în tăcere. lubea noaptea şi plimbările lungi... 

Îmi vorbea despre multe dintre trăirile lui: simţea că nu-şi găseşte locul nicăieri 
— că nimeni nu-l înțelege. Şi eu simţeam acelaşi lucru — cred că dintre toţi, numai eu îl 
înţelegeam şi invers. Simţea că viaţa n-are nici un rost... În anii studenţiei, nesocotea 
oamenii, dar se şi temea de ei. Se simţea ocolit de oameni, mai ales de familia sa. Şi ei îl 
ocoleau cu adevărat, neputând să-l înţeleagă.” 

Înstrăinându-se până şi de părinţii pe care îi iubea, Eugene părea venit dintr-o 
altă lume şi dintr-un alt timp. Alison îşi aminteşte cum ura civilizația modernă şi mai 
ales progresul tehnologic. „Nu-i plăceau automobilele, electricitatea şi ceasurile”, zicea 
ea. 

Ca şi T.S. Elliot, Alison a intrat în Biserica Anglicană şi se socotea „anglo- 
catolică”. „Când eram mică eram foarte încăpăţânată”, spunea ea. „Îi spuneam [lui 
Eugene] că nu trebuie să judece creştinismul după ceea ce vedea el la diferitele persoane 
pe care le cunoştea, şi care îl puneau întru lucrare în chipuri foarte felurite. Simţeam că 


'5 În anii de mai târziu, Eugene a subliniat acest citat împreună cu alte citate din Fericitul Augustin în 
Confesiunile sale. 

' Sf. Augustin, The Confessions of St. Augustine [Confesiunile Sf. Augustin], trad. Edward B. Pusey, D. 
D. (New York: Collier-MacMillan, 1961), p. 79. 

* Clyde S. Kilby, Cuvântul Ortodox al lui C. S. Lewis, (Grand Rapids, Michigan: Wm. B. Eerdmans, 
1964), p. 19. 

interesul lui pentru zen era doar un capriciu din vremea facultăţii, care nu era luat în 
serios”. 

Repetând binecunoscuta expresie a lui Nietzsche, Eugene îi spunea lui Alison că 
Dumnezeu a murit”!. „Credea şi faptul că Dumnezeu exista, dar că fusese “închis într-o 
cutie” de către oameni.” Oamenii credeau într-o idee de Dumnezeu, pe care o 
născociseră ei înşişi, iar nu într-o realitate a lui Dumnezeu. Câteodată era foarte 
înverşunat. Eu cred că-şi dădea seama că era ceva în neregulă cu el şi că nu reuşea să-L 
găsească pe Dumnezeu — căci a înlocuit cercetarea cu înțelegerea nemijlocită a 
adevărului, încercând să se retragă din viaţă şi să se ascundă”. 

Ca să putem înțelege ideea de Dumnezeu a lui Eugene de pe vremea aceea, 
trebuie să citim una dintre cărțile de început ale lui Allan Watts: /dentitatea Supremă: 
eseu despre metafizica orientală şi religia creştină. Dintre toate lucrările lui Watts, 
aceasta era preferată de Eugene. În ea, Watts afirmă că, creştinismul modern nu este în 
stare să-l ducă pe om spre o conştientizare a adevăratei sale firi şi spre adevărul lui 
Dumnezeu. Ceea ce în apus este numit Dumnezeu nu este altceva, potrivit părerii lui 
Watts, decât nivelul transpersonal al cunoştiinţei umane, adevăratul „Sine” al omului. 
La sfârşitul cărţii, Watts prezintă căile de a ajunge la acest „Sine”, spunând că metoda 
zen este mai potrivită culturii moderne decât practicile religioase ale creştinismului. 

Watts se lepădase de aceeaşi ramură anglo-catolică a Bisericii Anglicane, de 
care aparținea şi Alison. Cărţile sale creştine încă se mai găseau în standurile Bisericii 
Anglicane, până când Watts a părăsit credinţa iar preotul lui Alison i-a dat afară. Nu mai 
este nevoie să spunem cât de puţin respect avea Alison pentru Watts. Îi spunea lui 
Eugene că „Zenul nu era decât un mare nonsens iar creştinismul (mai ales cel catolic) 
era singurul lucru adevărat pe care merita să-l a”. 

Întotdeauna Eugene se enerva când Alison critica zenul şi râdea în gura mare ori 
de câte ori ea făcea vreo încercare de a-l converti la creştinism. Totuşi, îi punea multe 
întrebări despre deosebirea dintre protestantism şi catolicism. Fiind anglo-catolică, 
Alison, nu avea o părere bună despre protestanți şi socotea în acelați timp că Biserica 
Romano-Catolică căzuse într-o mare greşeală din pricina papalității. 

Încercând să-l convertească pe Eugene, Alison l-a sfătuit să citească Frații 
Karamazov de Dostoievski. Ea spunea că „încerca să-i arate că există şi o altă cale către 
Dumnezeu, pe care el nu o cunoştea”. Nu putea să nu vadă că Dostoievski avea aceleaşi 
concepții filosofice ca şi Nietzsche — şi tot la fel de puternice — numai că dintr-un punct 
de vedere creştin. Afirmația lui Nietzsche potrivit căreia „nu este Dumnezeu — de aceea 
toate sunt îngăduite”, răsuna ca un ecou, în cuvintele aproape identice ale lui Ivan 
Karamazov — scrise cu trei ani mai înainte în Rusia, de Dostoievski. Nietzsche l-a numit 
pe Dostoievski cel mai profund psiholog din literatura universală. 

Deşi avea discuţii aprinse cu Alison, fără îndoială că Eugene aprecia 
convingerile ei tinereşti şi treapta ei de credință, la care el încă nu reuşise să ajungă. Cu 
toate părerile lor opuse, amândoi aveau aceeaşi năzuință spirituală; şi aceasta era pricina 
pentru care Eugene putea să-şi deschidă sufletul în faţa ei ca în fața nimănui altcuiva. 
Cu ceilalți prieteni ai săi îşi împărtăşea preocupările intelectuale, însă fără acea năzuință 
mai adâncă — şi astfel, ceilalţi nu i-au putut înţelege niciodată adâncimea mai profundă a 
sufletului său. Mulţi ani mai târziu, când Eugene a spus că Alison „l-a înţeles”, ea l-a 
socotit ca pe cel mai ales compliment cu putință. 

„Toată viața am dorit să mă iubească cineva,” spunea Alison. Lui Eugene îi era 
milă de ea, ca una ce era la fel de nefericită ca şi el. Plimbările lor lungi, tăcute, erau un 
fel de împărtăşire comună a suferinței lor şi în acelaşi timp o mângâiere. Dragostea pe 
care o simţea pentru ea îi influența dezvoltarea spirituală, deşi schimbările produse de ea 
s-au făcut văzute numai după ani de zile. 


De N i i Ste = SI, i ă 
Nietzsche a folosit această expresie, dar ea a fost folosită prima oară de revoluționarul catolic Joseph le 
Maistre, în zorii Revoluţiei Franceze. 

Alison îşi aminteşte de clipele fericite care au luminat esenţa tristă a relaţiei lor. 
„Odată ne plimbam noaptea prin parc şi am văzut stropitorile care udau noaptea parcul. 
Îmi plăcea la nebunie să alerg printre stropitori, aşa că am sărit gardul şi am alergat. El 
se distra întotdeauna când făceam vreo năzbâtie. Oricum, el niciodată nu ar fi făcut aşa 
ceva — avea demnitate!” 

Alison avea şi oarecare îndreptăţiri când îl acuza pe Eugene că doar se „distra” 
cu zenul. Fa îşi aminteşte cum el „şi-a aruncat ceasul şi aspirinele (două “nevoi” ale sale, 
care erau dispreţuite de zen).” Ca urmare a acestei „renunțări”, Alison a trebuit să-i dea 
aspirine şi să-i bată la uşă ca să-l trezească şi să-i spună când să meargă la ore. 

„Zenul l-a ajutat pe Eugene într-un fel negativ”, spunea Alison. „EI a intrat în 
toată treaba asta cu gândul de a se cunoaşte pe sine, însă a aflat că era un păcătos. Cu 
alte cuvinte, l-a făcut să înţeleagă că avea nevoie de ceva, însă nu a primit un răspuns 
adevărat.” 

Spre sfârşitul vieții, chiar Eugene a trebuit să admită acest lucru despre zen, 
atunci când cineva l-a întrebat despre originea conceptului de „zeitate impersonală” 
(cum ar fi „Sinele” despre care scria Watts): „Conceptul acesta vine de la oamenii care 
nu vor să cunoască un Dumnezeu personal, fiindcă Acesta, de bună seamă, le va cere 
fapte. După părerea mea, atunci când oamenii spun că au astfel de experiențe, este un fel 
de iluzie — un anume fel de gândire visătoare. Aceasta este mult ajutată de meditaţia 
zen, în care “te linişteşti”. — lar dacă nu este nimic adânc în lăuntrul tău care să iasă la 
iveală, atunci intri într-o stare liniştitoare în care îţi închipui că L-ai întâlnit pe 
Dumnezeu sau orice altceva cauţi. Este un fel de pruncie spirituală; dar cred că dacă ai 
ceva cu adevărat împătimit în tine, până la urmă înebuneşti şi îţi ieşi din fire”? 

Cuvintele de mai sus l-ar putea arăta pe Eugene pe vremea când era la Pomona. 
El avea în lăuntrul său ceva împătimit — şi chiar se poate spune că el nu a încetat 
niciodată să creadă cu adevărat în realitatea lui lisus Hristos; ci că, răzvrătindu-se 
împotriva chipurilor creştinismului cu care venise până atunci în contact, mintea sa 
încerca să-i convingă inima că el nu credea. Sau, cum spunea Dostoievski ironic: „Dacă 
trebuia să se convingă că el credea în Dumnezeu, atunci înseamnă că el credea în El; dar 
fiindcă el ştia că credea în EI, aceasta însemna că nu credea în E1.”2 

Alison l-a văzut în împrejurări care arătau desluşit că Eugene „înnebunea” şi 
încerca să „rupă lanţurile”, fără să-şi dea seama. Își aminteşte de o noapte în care 
discuţiile în contradictoriu dintre John şi Eugene au atins un punct culminant. John, 
Alison, Eugene şi alți câțiva urcaseră pe muntele Baldy, înalt de 3000 de m, un alt loc 
unde se întâlneau prietenii. Se îmbătaseră cu toţii cu vin, în afară de Alison. „John 
plângea şi vorbea cu îngâmfare despre faptul că trebuia să renunțe la femei pentru 
Dumnezeu, iar Eugene privea toate astea cu toată scârba.” 

Apoi s-a întâmplat ceva neaşteptat. Eugene s-a ridicat în picioare şi a început să 
strige la John: „Nu este nici un Dumnezeu! Dumnezeul tău este o fabulaţie! Dacă 
Dumnezeu ar exista cu adevărat, nu i-ar chinui pe cei care-l urmează. Tu crezi într-un 
Dumnezeu care se distrează chinuind oamenii. Un asemenea Dumnezeu nu există!” 

În furia beţiei, Eugene a început să verse vin în capul lui John zicând: „Eu sunt 
loan Botezătorul!” Apoi, ridicând pumnul la cer, de acolo de pe vârful muntelui L-a 
blestemat pe Dumnezeu, provocându-L să-l arunce în iad. „Vedeţi? Nu s-a întâmplat 
nimic,” striga el în gura mare, uitîndu-se cu o privire sălbatică la Alison, care stătea 
mâhnită. Toţi ceilalți au luat-o ca pe un fel de glumă, însă numai Alison a înţeles ce 
luptă cumplită ducea Eugene cu Dumnezeu. În disperarea sa, ar fi preferat să fie osândit 
pe vecie de mânia lui Dumnezeu, dacă L-ar fi cunoscut în chipul acesta — decât să 
rămână într-o stare neschimbată de nepurtare de grijă. Dacă Dumnezeu îl arunca în 


” Răspunsul la întrebarea unui student, pe care l-a dat Părintele Serafim în cadrul unei conferințe despre 
Apocalipsa, la Universitatea din California, Santa Cruz, în 1981. 
* Fiodor Dostoievski, Demonii, partea a doua, capitolul 1, secțiunea 5 (parafrazat). 

fundul iadului, putea să simtă măcar aşa pentru o clipă binecuvântată, atingerea lui 
Dumnezeu, şi să cunoască cu adevărat că putea fi atins. 

Alison a mai avut parte şi de alte manifestări ale zbuciumului şi goliciunii sale 
lăuntrice. „Se îmbăta din disperare. Nu cunoscusem niciodată pe cineva care să poată 
bea atât de mult. Bea până nu mai putea şi apoi plângea nemângâiat.” Însă numai Alison 
ştia de asta. Toţi ceilalți ştiau că Eugene bea ca să se mai „relaxeze”. 

Uneori când se îmbăta, îl citea pe Nietzsche şi i se părea că se întăreşte. Era 
ciudat că acele cuvinte aveau un efect cu totul opus decât cel urmărit de autor. 
Împărtăşind răzvrătirea lui Nietzsche, Eugene simțea — ca şi el de altfel — că nu se 
răzvrătea doar împotriva unei idei sau a unui învechit sistem religios hărăzit „turmei”. 
Era o răzvrătire mult prea pătimaşă, prea esențială şi prea personală pentru acest scop. 
Nietzsche lupta împotriva a ceva real, de care nu putea scăpa nici el şi nici Eugene. 

Deşi Eugene era cel mai înverşunat ateist din grupul ei de prieteni de la 
Pomona, Alison îl vedea ca fiind cel mai spiritualizat dintre ei. „Chiar şi când era ateu, o 
făcea cu toată convingerea”. 

„Ateismul,” scria Eugene mai târziu, „adevăratul ateism existențial, clocotind 
de ură împotriva Unui Dumnezeu aparent nedrept şi nemilostiv, este tot o stare 
spirituală; este o adevărată încercare de a se lupta cu un Dumnezeu adevărat ale Cărui 
căi sunt atât de necunoscute chiar şi pentru cei mai credincioşi; şi nu o dată s-a 
întâmplat ca asemenea împrejurări să se sfârşească cu o viziune nedesluşită a lui 
Dumnezeu, pe Care ateii autentici Îl caută cu adevărat. Hristos este Acela care lucrează 
în aceste suflete.... Numindu-se „Antihrist”, Nietzsche nu a dovedit decât foamea lui 
adâncă după Dumnezeu...” 


Y, 
“Noapte bună, Lume!” 


Ori de câte ori sufletul omului se întoarce 
spre sine şi nu spre Tine, Doamne, este 
atras înspre dureri, însă este atras totuşi 
spre lucruri frumoase. 

Confesiunile Fericitului Augustin”" 


Dacă s-a spus că Dostoievski i-a dăruit lui Eugene 
ortodoxia, atunci pe bună dreptate se poate 
spune că Bach i l-a dat pe Hristos. 

Alison 


CA şi zenul, filosofia lui Nietzsche îi amintea lui Eugene, în chip mijlocit, de 
adevăratele nevoi ale sufletului său. Însă mai era o înrâurire care îi amintea de suflet în 
chip nemijlocit: muzica. Aşa cum ne învaţă Părinţii Bisericii, muzica este limbajul cel 
mai apropiat sufletului. 

„Eugene nu citea atât de mult pe cât asculta muzică”, scria Alison. În 1954, a luat-o la 
opera rusească Boris Godunov de Musorgski; care l-a uimit, cunoscând un alt chip al 
creştinismului, care l-a făcut să spună, „Credeam că nemţii sunt profunzi, dar se pare că 
ruşii au o profunzime mai mare”. 


* Sf. Augustin, The Confessions [Confesiuni], p. 56. 

Cu toate acestea, compozitorul german Johan Sebastian Bach, a fost 
compozitorul esenţial în viaţa lui Eugene. „Muzica pe care o ascultam, era aproape în 
întregime Bach”, continuă Alison. „Prietenului nostru Albert Carter îi plăcea foarte mult 
Bach: el ne-a apropiat pe amândoi de muzica lui. Eram un grup de vreo zece care uneori 
stăteam toată noaptea şi ascultam muzică de Bach. Lui Eugene îi plăceau mai ales: 
„Marea misă în Si minor,” „Patimile după loan,” „Patimile după Matei,” „Magnificat”, 
cantantele, „Oratoriul de Crăciun”... Mai întâi i-a plăcut muzica, mai apoi cuvintele i- 
au copleşit mintea.... Cuvintele folosite de Bach erau luate direct din Evanghelii şi alte 
Scripturi, aşa că se auzeau cuvintele Bibliei transpuse pe muzică, care au avut cea mai 
adâncă înrâurire asupra lui”. 

Mai ales Cantata nr. 82 a lui Bach — a ajutat la schimbarea vieţii lui Eugene. 
Se numea Ich Habe Genug („Mi-e de ajuns”) şi avea ca temă principală moartea. 
Compusă pentru voce şi orchestră, a fost scrisă în cinstea sărbătorii „Întâmpinarea 
Domnului” când bătrânul Simeon întâmpină Sfânta Familie şi-l spune Domnului că 
acum poate să moară. Bach a dat o expresie tulburătoare setei omului pentru împărăția 
cea cerească, pentru a merge dincolo de această „vale a plângerii”. Baritonul cântă trei 
arii, cuvântând sufletului său, pe melodii simple, de o frumuseţe negrăită. Prima arie 
este un suspin de uşurare că sfârşitul vieţii este aproape: „Mi-e de ajuns! L-am primit în 
braţele mele chinuite de dor pe Mântuitorul, nădejdea celor credincioşi. Mi-e de ajuns! 
L-am văzut! Credinţa mea l-a îmbrățişat pe lisus şi chiar astăzi m-aş lepăda bucuros de 
această lume. Nu am altă nădejde decât că Iisus va fi al meu şi eu al Lui. Mă prind cu 
credință de EI şi întocmai ca Simeon, aproape că şi văd bucuria celeilalte vieți. Să ne 
lipim inima de el! De-ar fi acum vremea plecării mele de aici, cu bucurie aş spune lumii, 
“Mi-e de ajuns.” 

În partea a doua, muzica devine liniştitoare şi blândă ca un cîntec de leagăn, iar 
sufletul este îndemnat să-şi închidă ochii pe vecie în faţa vieţii: „Adormiţi acum, ochi 
obosiţi — închideţi-vă uşor în pace. Lume, nu mai zăbovesc. Plec de la tine, ca sufletul 
meu să poată spori. Aici totul este în suferință, dar acolo voi vedea pace dulce şi odihnă 
desăvârşită.” 

Între timp se aude o rugă fierbinte: „Doamne, Dumnezeul meu! Oare când mă 
vei chema, ca în pace să vin la Tine, să stau în pământul rece şi să mă odihnesc în 
Tine?!” Sufletul moare lumii şi îşi ia rămas bun: „Lume, noapte bună!” 

Melodia se opreşte, lăsând să se audă doar acordul slab al unei orgi, 
semnificând trecerea morții. În partea a treia, sufletul eliberat de legăturile pământești, 
iese din trup şi intră în veşnicie. Muzica înseamnă uşurarea, libertatea şi avântul păsării 
în zbor: „Cu bucurie îmi întâmpin moartea.” 


„cu HABE GENUG” era bucata preferată atât de Alison cât şi de Eugene. 


Când mergea la el, îl ruga să pună această melodie. Era de acum un lucru obişnuit 
pentru ei şi întotdeauna o mai ascultau o dată înainte de plecarea ei. Însă, nu o punea 
niciodată dacă mai era şi altcineva în cameră. Când era timpul ca ea să plece, el se ridica 
în picioare şi de fiecare dată o întreba acelaşi lucru: „N-ai vrea să asculţi nişte muzică 
înainte de a pleca?” Fără să mai aştepte răspunsul ei, el lua discul acela, întrebând-o ce 
parte dorea să asculte. Şi din nou, orice răspuns dădea ea, el punea partea cu /ch Habe 
Genug. Apoi el se afunda adânc în fotoliu, fără să se uite în jurul lui şi fără să 
vorbească. Îl punea iară şi iară. Când Alison se ridica să plece, el rămânea tăcut în 
fotoliu, ascultând. Stătea ore în şir fără să se mişte, contemplând cele ce i se arătau lui 
prin cantată şi care îi grăiau lucruri atât de profunde încât orice altceva din viața sa nu 
mai însemna nimic pentru el. 


50 parte a acestei descrieri o datorăm manuscrisului nepublicat, „The Dulcimer Is the Heart” [Ţitera este 
inima], de Starețul Gherman. 


31 


Damascene Christensen 


Am văzut cât de puternic l-a tulburat realitatea morţii pe Eugene şi cât de mult 
tânjea după ea. Şi lui „îi era de ajuns” cât trăise din această viaţă; se simţea nefericit 
aici. Într-un anume fel, în suferința lui, el „murise deja lumii”. lar muzica lui Bach îi 
arăta o altă lume dincolo de moarte, care era pentru el deocamdată terra incognita. Nu 
era doar o muzică frumoasă compusă de un geniu fără de asemănare; ci mai degrabă 
fusese scrisă în chip limpede de un om care Îl cunoscuse pe Dumnezeu cu adevărat şi 
nemurirea sufletului său şi care se folosea de limbajul muzicii pentru a-şi înfățişa 
propria sa experiență. 

Alison crede că Bach a avut cea mai mare însemnătate în întoarcerea lui 
Eugene la credință. „Sunt sigură de asta”, spunea ea, „căci îl chinuia cu adevărat”. 
Dumnezeul creştinismului contemporan, pe care-L găsea plictisitor şi fără putere de 
convingere, era cu desăvârşire mort pentru el. Nu mai putea să dea înapoi niciodată. 
Însă ce putea spune despre Bach, luteranul din veacul al XVIII-lea? Eugene nu putea 
alunga cu atâta uşurinţă cele ce muzica aceea îi spunea sufletului său, în chip nemijlocit. 

ÎI „chinuia”. „Se îmbăta”, povesteşte Alison, „de cădea pe jos şi bătea cu 
pumnii în podea, strigându-l lui Dumnezeu să-l lase în pace”. 

În romanul „Demonii”, al lui Dostoievski, se află un personaj de factură 
nietzschiană pe nume Kirilov, care porneşte de unul singur un război împotriva Lui 
Dumnezeu; iar un alt personaj, Piotr Verkohovenski, face subtila observaţie că Kirilov, 
în dorinţa sa sfâşietoare de a dovedi că Dumnezeu nu există, dovedeşte de fapt „că are 
probabil mai multă credință decât oricare preot”. Dacă ne gândim şi noi la tânărul 
Eugene trântit pe Jos şi bătând cu pumnul în podea în disperare, gândul ne va duce la 
aceeaşi observaţie. Pentru el, lucrul cel mai important era dacă Dumnezeu există sau nu. 
Căci, oricât de mult mintea i s-ar fi ascuns într-un „Sine” impersonal născocit în chip 
rațional, inima îi spunea că, fără un Dumnezeu personal, cu adevărat viaţa nu avea rost. 


8 
Gustul iadului 


Păcatul meu -— şi al altora — a fost că nu în 
EI, ci în zidirile Sale mi-am căutat plăcerile, 
desăvârşirile, adevărurile şi aşa au dat năvală 
peste mine suferințe, tulburări şi greşeli... Am 
umblat, o, Doamne, prea mult departe de Tine 
în zilele tinereţilor mele, şi m-am făcut mie 
însumi pustiu. 

- Fericitul Augustin” 


De mă voi pogori în iad, Tu de faţă eşti. 
- Psalm 138:8 


A 
În 1955, pe când încă mai era student la Pomona, Eugene a urmat şi cursurile de vară 


ale Academiei Americane de Studii Asiatice din San Francisco. A urmat un curs ţinut de 
Allan Watts: „Religii contemplative, apus şi răsărit”, şi un curs de caligrafie orientală 
ținut de un preot japonez zen. A închiriat o cameră pentru vară la Hotel de France. 


”% Fiodor Dostoievski, Demonii, partea a 3-a, cap. 6, secțiunea 2. 
*7 Sf. Augustin, Confesiuni, p. 25, 35. 

Fondată în 1951, Academia de Studii Asiatice, avea sediul într-o clădire 
spațioasă din zona de lux Pacific Heights a oraşului San Francisco, cu o deschidere spre 
podul Golden Gate şi dealurile Marin County. Absolventul unei instituții afiliate la 
Colegiul The Pacific (cea mai veche instituție de studii superioare din California) putea 
obține titlul de Master sau Doctor în studii extrem orientale, sud orientale, ale orientului 
apropiat şi ale nordului african. Erau cursuri de religie, filosofie, psihologie, arte şi 
despre instituțiile sociale din Asia şi asigura şi instructori în limbile clasice: sanscrită, 
hindu, chineză (manciuriană şi cantoneză), arabă şi japoneză. Pe vremea lui Eugene, 
institutul avea un corp profesoral foarte distins, venit din toată lumea şi mai puţin de o 
sută de studenți. 

Potrivit celor dintâi sponsori financiari, Academia a luat ființă ca un serviciu de 
informaţie culturală, de nivel universitar. Scopul său, aşa cum se menționează în 
Cronica oraşului San Francisco era „de a asigura o instruire practică pentru posturi de 
conducere în guvern, învățământ, politică, industrie, comerț exterior, servicii publice.” 
Însă fondatorul ei, Prof. Frederic Spiegelberg de la Universitatea Stanford, decanul ei, 
Allan Watts, şi mare parte din conducere, nu doreau cu adevărat să transforme 
Academia într-un centru de pregătire pentru diplomați şi oameni de afaceri. Watts 
spunea: „Ne ocupăm de schimbarea practică a conştientului omului, de o trăire 
adevărată a căilor hinduiste, budiste şi taoiste, la o înaltă treaptă a misticismului.... 
Aruncând o privire retrospectivă, se poate vedea că Academia de Studii Asiatice era o 
instituție de tranziție, care a apărut din neputința universităţilor şi bisericilor de a 
satisface nevoi spirituale importante.... În general, studenţii nu mai voiau decât să intre 
într-o aşa numită lume a afacerilor; nu mai râvneau să lucreze în Departamentul de Stat 
şi cu atât mai puţin să facă avere din comerțul cu extremul orient. Însă se pot gândi, pe 
de o parte, că o diplomă de doctorat (Ph. D.) le-ar putea fi de folos în obținerea unui 
post de profesor, ca o cale modestă de a-şi câştiga existenţa. Însă pe de altă parte, voiau 
altceva — ceea ce se numeşte în chip felurit: moksha, bodhi, kaivalya sau satori."% 

Academia oferea un program de informaţii publice în afara cursurilor, susținute 
prin conferințe şi prelegeri publice, spectacole de muzică orientală şi expoziţii de artă. 
Erau ținute trei prelegeri pe săptămână de către facultatea gazdă cât şi de invitaţi, printre 
care se număra şi renumitul specialist zen Dr. Daisetz T. Suzuki. Prin acest program, 
Academia a început să atragă treptat intelectualitatea din San Francisco: poeţi, artişti, 
scriitori, studenți. 

În miezul tuturor activităților era decanul Academiei, Allan Watts, care deşi se 
baza mai puțin pe tradiţia orientală decât ceilalți specialişti, putea vorbi mai grăitor, mai 
captivant şi mai convingător decât oricare dintre aceia. Era deja vestit în zona golfului 
San Francisco. Unul dintre biografii săi spunea: „Nimeni nu poate prezenta tainele 
orientului într-un fel mai misterios decât el, lăsându-i în acelaşi timp pe ascultători să 
creadă că au atins deja culmile înţelegerii.” 

De bună seamă că Alan Watts l-a atras pe Eugene la Academie. Chiar el a spus 
că pentru a-şi putea scrie lucrarea semestrială pentru cursurile de vară din 1955, s-a 
folosit de lucrarea lui Watts, Identitatea Supremă. 

Întors la Pomona pentru a-şi termina lucrarea de licență, Eugene i-a scris lui 
Watts, cerându-i să-i recomande un program de burse necesar viitoarelor sale studii. 
Watts i-a răspuns, cerându-i să „fie mai explicit” în ceea ce priveşte viitorul său 
program de studii, recomandându-i propria sa Academie, ca unul dintre cele cinci locuri 
potrivite în care „putea face studii folositoare atât de filosofie chineză cât şi de budism 
extrem oriental”. Watts s-a scuzat că nu-i trimisese mai devreme o copie a cursului său 


*% Alan Watts, În My Own Way: An Autobiography, 1915-1965 (New York: Random House, Vintage 
Books, 1972), p. 286, 315, 318. 
David Stuart, Alan Watts (Radnor , Pennsylvania: Chilton Book Co., 1976), p. 148. 

însă, „ca să fac tot ceea ce ar trebui pentru munca mea, ar trebui să am cele zece braţe 
ale lui Shiva, în timp ce eu am numai două.” 

Eugene a absolvit studiile de la Pomona Magna cum Laude în 1956, înscriindu- 
se de îndată la Academia de Studii Asiatice, ca student la zi. S-a mutat într-un 
apartament în San Francisco. 


A 

În San Francisco, Eugene a încercat să-şi caute un apartament de la periferia 
societății pe care mai înainte o respinsese. Începuse să se înstrăineze şi de status quo, de 
mărginirea lumii contemporane. Prin legăturile pe care le avea cu Academia, intrase în 
chip firesc în elita intelectuală a oraşului şi începuse să-i împrumute şi comportările 
făţarnice. Făcea mari economii ca să poată merge cu prietenii la tot felul de restaurante 
exotice de artă culinară, şi ajunsese cunoscător de vinuri scumpe. Uneori, fuma 
exoticele ţigări balcanice Sobranie — care, după părerea lui Watts erau „cele mai bune 
țigări din lume”. Mergea cât putea de des la spectacole de operă, la concerte de muzică 
clasică, la expoziţii de artă, la piese de teatru, atât clasice cât şi avangardiste, 
asemănându-le şi comentându-le cu alți literați. În unele dintre scrisorile sale a folosit 
stilul direct al noilor scriitori progresişti, cu propoziţii incoerente, fără reguli de 
gramatică şi de ortografie. Aşa cum mărturisea mai târziu, toate acestea nu veneau din 
lăuntrul său, din ceea ce era el cu adevărat. „Mimam doar”, spunea el. 

Elita intelectuală în care intrase Eugene se considera foarte cultă. Unul dintre 
prietenii săi de atunci scria recent: „După atâta timp, şi în aceste vremuri grele, parcă 
suntem nişte fluturaşi — snobi şi diletanţi. Era un oarecare adevăr aici, dar noi aveam şi o 
iubire adevărată şi adâncă pentru muzică, scris, distincții înalte şi importante, 
experiență. Sub masca elitismului, cred că făceam ceea ce educaţia liberală voia ca noi 
să facem: să cercetăm.” 

San Francisco devenise centrul avangardismului naţional, o mişcare anticulturală 
de cercetare care ajuta lumea să iasă din perioada anilor '50, cu o oarecare curăție şi 
mulțumire de sine. Intelectualitatea „boemă” din San Francisco a răspândit mişcarea 
„beat”, care s-a mărginit la intelectualitate. Noile idei şi feluri de gândire ale elitei s-au 
scurs încet către masele mari de tineri, dând naştere uriaşului fenomen internațional 
numit mişcarea „hippie”, care şi-a avut unul din primele sale centre în San Francisco. 

Pentru înzestrările lui Allan Watts, Academia de Studii Asiatice a ajutat cu 
adevărat aceste schimbări culturale. Watts scria în autobiografia sa: „Academia a fost 
una dintre principalele rădăcini a ceea ce la începutul anilor '60 avea să fie numită 
Renaşterea din San Francisco, despre care trebuie să se spună, ca şi Sf. Augustin când 
era întrebat despre firea timpului: “Ştiu ce este, dar dacă mă întrebaţi despre ea, nu mai 
ştiu.” Am fost prea aproape de cele întâmplate, ca să mai pot privi lucrurile cu detaşare. 
Ştiu doar că între 1958 şi 1970 oraşul şi împrejurimile lui au fost pătrunse de un uriaş 
val de energie spirituală în chipul poeziei, muzicii, filosofiei, picturii, religiei, 
comunicaţiilor, tehnicii radio, televiziunii, şi cinematografului, dansului, teatrului şi 
felului general de viaţă, care apoi au influențat America şi lumea întreagă, în care eu m- 
am implicat foarte mult. Aş da dovadă de o falsă modestie dacă aş spune că am avut de- 
a face puţin cu toate astea.” 

Mult timp înainte ca noţiunea „hippie” să-şi facă loc în dicționar, intelectualii 
progresişti din San Francisco se îndepărtaseră de visul american, cu idealurile sale de 
familie şi religie iudeo-creştină. Ei se străduiau să pătrundă în ceva cu totul diferit, 
pornind de la religiile orientale. Respingând moralitatea apuseană şi luând numai cele ce 
voiau ei de la religiile orientale, îşi deschiseseră drum liber către nenumărate forme de 
desfrânare — neacceptate de nici o lume civilizată, punând la un loc nevoile culturale cu 
ceea ce Eugene avea să numească mai târziu „spiritul fărădelegii”. Unul dintre cei mai 


3 Alan Watts, În My Own Way, p. 284. 

influenți predicatori ai acestui nou relativism moral era Allan Watts. Fiind un neîncetat 
împotrivitor al religiei apusene, el propovăduia o nouă „libertate” faţă de „Dumnezeul 
Cel mânios al creştinilor şi evreilor”.”! Hedonist recunoscut, el spunea că „vinovăţia” 
adusă oamenilor de religia iudeo-creştină, era o forță care strâmtora şi înțepenea firea 
omului şi care ar trebui să fie înlăturată din lumea apuseană. 

Chiar din prima vară pe care a petrecut-o la Academie, Eugene a îmbrățişat 
codul moral anticultural (cu alte cuvinte lipsa unui cod) al elitei intelectuale, care peste 
treizeci de ani urma să fie cadrul standard al moralității întregii naţiuni. Sub influența lui 
Watts, el gândea logic aceasta cu ajutorul învățăturilor orientale. Într-o scrisoare din 
1955, scria: 


Omul occidental este un om al neliniştii şi al păcatului prin excelență; el 
se apropie de Dumnezeu doar cu frică şi cutremur — sau se face pe sine o 
maşină care produce din ce în ce mai mult, „înaintând” astfel spre 
osândă. Este omul cu un puternic simţ de vinovăţie. 

Înţelepciunea orientală îmi temperează  simțămintele de 
păcătoşenie; prin urmare, poate că eu nu trebuie să-l caut pe Dumnezeu : 
ci să încep să pun problema în alt chip. Dar adevărul rămâne 
neschimbat: nici un scop mărginit nu este de ajuns. 


Potrivit interpretărilor lui Allan Watts asupra doctrinelor budiste, omul nu 
trebuie să „caute” nimic, în căutare se pierde chipul a ceea ce ESTE deja. Căutând ceva 
— inclusiv pe Dumnezeu şi mântuirea — te faci conştient că eşti căutător şi că sinele este 
numai o amăgire. Mai mult, obiectul căutărilor nu este decât o abstracţie şi prin urmare 
nici acesta nu este real. În timpul cercetărilor îndrumate de Watts, Eugene a pus bazele 
acestei filosofii fataliste, pe care o expune într-o scrisoare către un prieten de la 
Pomona: 


Socotesc că „nu există” cele ce am cunoscut prin vreun simț ori am 
gândit vreodată; mărturisesc că practic toate cele ce am simţit sau am 
gândit vreodată, sunt abstracte, deci de o oarecare irealitate (căci 
concretul este singurul real), fiindcă sunt cunoscute de simțurile mele 
învăluite de abstracţiuni. Tot ceea ce se poate numi lucru este ceva; dar 
nici un lucru nu este cu adevărat lucru, el este doar numit lucru. Aşa 
cum afirmă budismul, lingviști moderni: ÎN NATURĂ NU EXISTĂ 
NICI UN LUCRU, realitatea ca „lucruri” este o plăsmuire a imaginaţiei 
noastre şi vederea realităţii ca „lucruri” este (după părerea mea), ceea ce 
simbolizează iadurile creştine şi budiste. Iadul este o abstracţiune şi îl 
urăsc; şi nu voi înceta să vorbesc despre aceasta, tocmai pentru că ştiu 
că vorbele mele sunt zadarnice şi nu vor mântui pe nimeni. Şi voi 
încerca pe cât îmi stă în putință, sau pe cât cred că-mi stă în putință, să 
stăvilesc idolatrizarea acestor „lucruri”, oricare ar fi formele înălțătoare 
pe care le pot lua — fie că este însăşi abstracțiunea lui Dumnezeu.... 
Mântuirea înseamnă să vezi lucrurile aşa cum sunt, iar nu să priveşti 
lucrurile în culori trandafirii şi apoi să spui lumii întregi: Uitaţi-vă ! 
Dumnezeu Cel Unul este Trandafiriu! A fi cinstit cu tine însuţi este o 
abstracțiune, este Iadul însuşi, atâta vreme cât îl slăveşti ca un scop în 
sine, pe care-l ascunzi în ochiul minţii şi spui: Aceasta este realitatea. 
Dacă amândouă sunt abstracţiuni poţi începe cu tine sau cu 


3! Tbid., p. 326. 

„Dumnezeu”. Ceea ce contează, este să te trezeşti prin forțe proprii — un 
bud din budism. 

Dacă omul nu se poate mântui prin „Dumnezeu”, prin „sine” sau 
prin oricare dintre aceste abstracțiuni, atunci CUM se mântuieşte?... 
Omul NU se mântuieşte pe sine. Este cu neputinţă şi zadarnic. Dacă 
Dumnezeu, „Dumnezeu” vrea să ne mântuiască pe noi, păcătoşii, o va 
face, dar noi nu putem face nimic pentru aceasta; însă, în acelaşi timp nu 
este cu putință să NU facem nimic — a face ceva este zadarnic însă la fel 
de zadarnic este şi a nu face nimic. 


Dacă iadul nu este altceva decât un simbol pentru înşelarea abstracţiunii şi dacă 
este zadarnic să încerci „să faci” ceva pe calea adevărului, a iluminării sau a mântuirii, 
atunci cu adevărat nu poţi opri pe nimeni să trăiască cum îi place. Tocmai aceasta 
urmărea fostul preot creştin Allan Watts şi pusese întru lucrare — iar Eugene urma 
această filosofie, cu urmarea ei îndreptățită. Ca mulți dintre contemporanii săi tineri, a 
început un fel de viaţă hedonist. El nu făcea aceasta din pasiune, ci mai mult dintr-o 
plănuire „intelectuală”, ca pe un joc pe care-l juca pentru a spori în această lume căzută 
şi pentru a-şi găsi locul printre răzvrătiții ei. Cum bine a observat Alison, făcea toate 
astea ca o parte a răzvrătirii lui împotriva lui Dumnezeu. Ca şi odinioară pe Muntele 
Baldy, Eugene îl provoca pe Dumnezeu, de data aceasta fluturându-l în față chiar 
poruncile Lui, gustând dinadins din fructul oprit. 

Dacă comparăm viaţa pe care o ducea în subcultura boemă din San Francisco 
cu faptele de nonconformism ale prietenilor lui Eugene de la Pomona, atunci acestea din 
urmă erau destul de nevinovate. În scrisorile pe care le scria prietenilor săi de la 
Pomona, Eugene abordase deja tonul unui tânăr nebunatic şi obraznic de 22 de ani, care 
făcea acum tot ceea ce-i fusese interzis mai înainte; toate acestea însă nu erau nimic 
altceva decât bravură. Aşa cum a mărturisit mai târziu, aceştia au fost cei mai nefericiţi 
şi mai întunecaţi ani ai vieţii sale. Fructul oprit îl scârbise chiar în timp ce-l mânca; 
sufletul său nobil ca şi întregul său trecut, i-au dat un gust respingător. 

Ca să scape măcar o vreme de simțămintele de „vinovăție” — date de glasul 
conştiinţei şi al lui Dumnezeu din inima lui — Eugene a început să bea din ce în ce mai 
mult. Cumpăra vinul cu sticlele. La unul dintre chefurile cu băutură, organizate de Allan 
Watts, Eugene s-a îmbătat atât de tare, încât nu-şi mai aducea aminte nimic din câte 
făcuse în acea noapte. Chiar şi în cele mai crunte clipe ale beţiei sale, Dumnezeul pe 
care-L respinsese ca o abstracţiune, nu-l părăsea. Beat fiind, într-o scrisoare pe care a 
scris-o unui prieten de la Pomona, după ce i-a inşirat tot felul de lucruri drăceşti şi 
păguboase numai ca să sfârșească cu acest joc, îi scrie: „Ştii de ce sunt eu în San 
Francisco? Pentru că vreau să aflu cine sunt eu şi cine este Dumnezeu. Şi vrei să ştii de 
ce? Pentru că sunt singurele lucruri pe care vreau să le ştiu.” Într-o altă scrisoare, scrisă 
tot la beţie, el recunoaşte: „Sunt de bună seamă “bolnav”, bolnav ca şi toţi cei lipsiţi de 
dragostea lui Dumnezeu.” 

După cum a mărturisit mai târziu, Eugene a fost foarte nefericit în vremea aceea, 
încât nu mai avea mult până să-şi iasă din minţi. La toate acestea l-au ajutat scriitorii 
existențialişti ai curentelor nihiliste şi absurde — Nietzsche, Kafka, Camus, lonesco — dar 
şi ideile sale orientale. Dacă, potrivit învățăturilor lui Watts şi ale budismului, gândirea 
abstractă este o înşelare şi cunoaşterea este neştiință, atunci poate că destrămarea 
procesului gândirii logice ar putea sfârşi în eliberarea din înşelare şi într-o străfulgerare 
a adevărului. Într-o scrisoare, scria: 


Cred că simțul umorului, cere o foarte bună sănătate mintală (sau o 


sănătate obişnuită, oricum te-ai gândi), pe care am pierdut-o în ultimele 
luni prin țopăieli şi aiureli de tot felul. De bună seamă, sunt mai multe 

feluri de nebunie: unul care te scoate în afara realității, cum este starea 
celor care se potrivesc cel mai bine la civilizaţia noastră; altul care te 
scoate şi din realitatea, cât şi din civilizația noastră (Nietzsche); nebunia 
divină („posedarea” de diverse tipuri), etc. 


Şi în altă scrisoare: 


Mă prefac că sunt de neînțeles aproape dinadins, ca să pot surprinde la 
mine vreo schimbare neplănuită; de fapt tot ce scriu este mai mult pentru 
mine; iar alţii ar risca să nu înţeleagă — nu fiindcă de cele mai multe ori 
mai fac altceva decât să ghicesc. 

Viteza, neliniştea, noutăţile, sunt o ultimă formă de cunoaştere, 
ca să nu mai vorbim de timpul în care cunoaşterea a devenit neştiință; 
negând-o sau poate punându-le pe toate la un loc, ca să vedem cu toţii că 
această cunoaşterea ESTE neştiinţă cu adevărat, topindu-se nu numai pe 
ea, ci şi totul în jur. 

Vom mai fi noi oare în acele zile? Sunt oare acestea semnele 
timpului? Vremea noastră nu este fără „direcție” ; este în JOS şi mergem 
atât de repede că nu ne putem mişca, ci ne frământăm cu mintea. 

Cine mai caută „înțelesul”? - NEBUNIA este înțelesul; suntem 
progeniturile HAOSULUI. Şi nu numai în minte ci şi absolut în toate. 

Bineînţeles că noi nu facem nimic, ci îi urmăm doar pe alții. 


Eugene a cercetat starea aceasta de lucruri până când începuse să se întrebe dacă 
el era singura realitate existentă, închipuindu-şi lumea din afara lui ca fiind plăsmuitoare 
de vise în timpul somnului. 

Unul dintre prietenii care-l cunoşteau bine pe Eugene aşa cum era el atunci, a 
spus: „Era o persoană de nepătruns şi în mare parte a rămas o taină pentru mine. Putea 
să petreacă în tăcere desăvârşită săptămâni sau luni întregi, părând să cugete la vreun 
chin fără nume din lăuntrul său.” 

Provocându-L pe Dumnezeu prin viața pe care o ducea, în afara poruncilor Sale, 
Eugene a început să fie muncit de chinurile iadului. După ani de zile, arătând sfârşitul 
acestor căutări şi trăiri în afara voinţei lui Dumnezeu, a spus doar atât: „Am trăit ca în 
iad. Acum ştiu cum arată iadul.” 

Înainte de aceasta, filosofia lui Friedrich Nietzsche fusese doar o teorie 
intelectuală pentru el, idei care-i alimentau revolta împotriva civilizaţiei. Acum însă, el 
gusta din rodul acelor teorii, văzându-le chipul întru lucrare. A început să-şi dea seama 
că Nietzsche nu era doar un filosof căruia îi veneau felurite idei. EI era mai curând un 
poet a cărui poezie avea o putere mai presus de închipuirea omenească. Însăşi lucrarea 
Aşa grăita Zarathustra avea ceva supranatural în ea. Colindând prin munții Elveţiei, lui 
Nietzsche îi venise o inspirație pe care, spunea el, nu o mai cunoscuse din vremurile 
cele mai vechi. Scria foarte mult cu mare uşurinţă şi foarte repede, aproape fără să se 
miște, ca şi cum nu ar fi venit toate de la el, ci de altundeva, el fiind numai cel care le 
aşternea pe hârtie. Numindu-se pe sine „purtător de cuvânt sau medium al unei tării 
atotputernice”, el scria: „Auzi — şi nu cauţi; iei — şi nu întrebi cine dă: răsare un gând cu 
iuțeala fulgerului, hotărât şi fără şovăială — n-am putut niciodată să aleg." 

În starea de păcătoşenie şi de disperare în care se afla, şi Eugene a avut aceeaşi 
trăire citind Așa grăita Zarathustra. Într-o zi, după ce petrecuse ore întregi citind-o în 
limba germană în original, a ieşit la o plimbare prin oraş. Era deja seară, iar cerul era 
roşiatic. Când a ajuns într-un loc oarecare, a început să audă poezia lui Nietzsche 


” Friedrich Nietzsche, Thus Spake Zarathustra [Aşa grăita Zarathustra] (New York: Boni and Liveright, 
Inc., 1917), p. 18. 

răsunând în lăuntrul său. A simțit cum „Zarathustra” a prins viaţă în el cu adevărat şi îi 
vorbea, suflând cuvintele în el. A simţit puterea acelor cuvinte aşa cum se simte puterea 
curentului electric şi s-a înfricoşat. 

Abia mai târziu a înțeles Eugene pe deplin de unde venea „spiritualitatea”, 
puterea ascunsă şi înflăcărarea poeziei lui Nietzsche. Pe cât de înalte au fost idealurile 
sale la început, tot pe atât respingerea pătimaşă a lui Dumnezeu, l-au supus pe Nietzsche 
unei stări nedesăvârşite de demonizare, devenind cu adevărat un „purtător de cuvânt” al 
puterilor întunericului, după cum a crezut Eugene mai târziu. 


Deşi suferințele îi dădeau să trăiască cele ce sunt în iad, ca şi Nietzsche, 
Eugene nu voia să se întoarcă pentru izbăvire la religia primilor săi ani de viață, căci 
Hristosul pe care-L propovăduia nu era destul de cutezător pentru el. Pentru Eugene, 
Tatăl Ceresc al doctrinei protestante semăna oarecum cu propriul său tată: blând, bine 
intenționat, dar slab şi gata să se înmoaie ca să împlinească capriciile oamenilor, 
temător că i-ar putea supăra pe oameni, temător de curajul său, fiindu-i teamă chiar să-şi 
sărute şi să-şi îmbrăţişeze copiii. Odată cu trecerea timpului, Bisericile principale l-au 
secătuit într-atât de mult pe Dumnezeul pe care-L slăveau, încât unii nu mai voiau să-L 
numească „Tată”, ci Îl numeau printr-un abstract „Tată-Mamă”. Eugene trebuia să 
sfărâme acest chip sentimental, trandafiriu şi moleşit al creştinătăţii, pentru ca mai târziu 
să poată agonisi din plin Tainele Lui Hristos, adevăratul Dumnezeu, la Care poţi ajunge 
doar pe drumul suferinței şi al Crucii. 

Creştinismul modern american i se părea fățarnic lui Eugene, căci nu avea nici 
suferință şi nici jertfă; totul era prea profitor. Căutările pe care le-a făcut în nebunia lui 
Nietzsche i-au dat tocmai acea suferință. Chiar şi atunci când gusta desfătarea care în 
acelaşi timp îl scârbea şi îl făcea să se urască pe sine, era tot o căutare a suferinţei, prin 
care Îl putea cunoaşte pe Dumnezeu. „Eu sunt omul extremelor,” scria el pe vremea 
aceea. „„...Dacă eşti înconjurat de desfătare, trebuie să-ți pricinuieşti suferință şi să 
suferi neîncetat dacă trebuie.” 

S-a spus că acele flăcări chinuitoare ale iadului nu sunt altceva decât dragostea 
lui Dumnezeu, dragostea care a fost respinsă de cel chinuit. Acesta este adevărul şi 
despre Eugene, şi aceasta este pricina pentru care făcea dinadins acele lucruri, ca să 
simtă iadul. Era un fel sucit de a-L căuta pe Dumnezeul pe care-L credea de „negăsit”; i 
se aducea aminte de El simțind o nevoie aprinsă după EI, prin suferință, întuneric şi 
disperarea, care vin din lipsa Lui. Tot aşa cum Fericitul Augustin îşi istorisea risipirea 
din tinerețile sale: „Uram ocrotirea şi calea fără înşelări, căci în lăuntrul meu era o 
foame mare după hrana duhovnicească, după Tine, Doamne al meu.55 

Acesta era iadul pe care Eugene nu l-ar fi dorit nimănui. După ani de zile, a spus 
că anumite realități păcătoase pe care le cunoscuse pe când se afla în acel iad, n-ar 
trebui nici măcar pomenite, numele acelora n-ar trebui nici măcar rostite, ca să nu 
plutească prin aer şi astfel să prindă viață. Urmându-l pe el, să le lăsăm întunericului 
celui mai din afară, unde le este locul. 

Când prin harul lui Dumnezeu, Eugene s-a schimbat în cele din urmă într-un om 
nou, omul cel vechi al păcatului, care fusese întotdeauna străin de sufletul său, a murit 
pentru el pentru vecie şi l-a îngropat fără păreri de rău. Însă experiența iadului — 
stricăciunea morală, prostia şi disperarea care creşteau ca un val ce sta să inunde 
America şi lumea — i-au dat o ascuțime a minţii pe care a folosit-o mai târziu. Intrând 
cel mai adânc dintre toți contemporanii săi în nihilismul care creştea, al vremii sale, el i 
se va împotrivi într-o zi cu tărie mai mare, căci îi cunoştea răul adevărat. Luptându-se 
cel mai înflăcărat pentru stârpirea lumii creştine tradiționale, tot el s-a luptat cel mai 
înflăcărat mai târziu pentru aşezarea pe calea întoarcerii. 


55 Sf. Augustin, Confesiuni, p. 36. 

9 
Adevărul mai presus de toate 


Oricare chip al nestatorniciei, neîntreg sau 
trecător, trebuie numaidecât să sprijine marea 
statornicie a întregului şi în esenţă, nimic nu poate 
izbuti asupra puterii adevărului. 

- Ren6 Guenon 


CrâNDU-L pe Confucius, Eugene şi-a pus următoarea întrebare: „Să te învăţ ce este 
cunoaşterea? Când cunoşti un lucru, păstreaz-l; când nu cunoşti un lucru, admite că nu-l 
cunoşti. Aceasta este cunoaşterea.” i 

Alison remarca: „Eugene se cunoştea pe sine; îşi cunoştea în întregime 
mărginirile, cu mult mai mult decât majoritatea oamenilor.” Cu tot elitismul intelectual 
al tinereții sale, Eugene a fost cel dintâi care recunoştea că tot ceea ce învățase până 
atunci cu mintea sa nu însemna nimic pe lângă adevărata înţelepciune, pe care el o 
numea „viziunea asupra firii lucrurilor”. Într-un eseu pentru cursul de filosofie de la 
Pomona, scria: „Autorul acestei lucrări îşi mărturiseşte neiluminarea în această 
cunoaştere metafizică... În esenţa ei, firea lucrurilor nu se poate înțelege, nu se poate 
cunoaşte niciodată cu mintea... Între om şi aceasă “realitate” se cere o altă legătură ; care 
poate să fie aceea? — simţire, intuiţie, ce anume? Nu putem şti.” 

La Academie, unde se găsea o mare colecție de cărți filosofice şi religioase, 
Eugene a avut prilejul de a cerceta cu atenție operele unor metafizicieni, străduindu-se 
să afle opinia lor despre adevărata cale către înţelepciune - conştientizând totuşi că o 
asemenea cercetare era un biet înlocuitor al înțelepciunii adevărate. ÎL interesau scriitori 
ca Evelyn Underhill, Ernest Fenellosa şi alţii câţiva, care îi dădeau hrană cugetătoare; 
dar dintre aceştia, unul era mai presus de toți. Era metafizicianul francez Rens Gusnon, 
care murise în Cairo, când Eugene era la sfârşitul liceului. „I-am citit şi studiat cu mult 
interes toate cărțile pe care le-am putut procura”, îşi amintea Eugene. Pe unele le-a găsit 
în engleză, pe altele le-a citit în originalul francez. 

Şi Allan Watts cunoştea lucrările lui Guenon, care făcuse chiar o scurtă 
menţiune asupra lor în Identitatea Supremă. Pentru Watts însă, Guenon era un filosof ca 
atâția alţii, cu idei care puteau a fi luate în considerare. Pentru Eugene acesta devenise 
cu mult mai mult: singurul loc favorabil de unde putea vedea miriadele de roade ale 
căutării străvechii a omului, legate de rostul său. Influenţa lui Guenon în îmbunătățirea 
spirituală a lui Eugene nu poate fi subestimată. Toţi ceilalți scriitori asupra căror opere 
a cugetat în anii tinereţii sale — incluzându-i pe Nietzsche şi Watts — au însemnat numai 
o vreme trecătoare pentru el; Guenon l-a format pentru viaţă cu adevărat. Fără ajutorul 
lui Guenon, în această cotitură importantă din viaţa sa, sporirea lui duhovnicească ar fi 
fost oprită definitiv. 

Într-o scrisoare pe care o scria unei alte persoane interesate de personalitatea lui 
Guenon, după mulţi ani de zile, Eugene a trebuit să-i explice ceea ce însemnase acesta 
pentru el: „Rene Guânon a avut cea mai mare influență în formarea mea intelectuală 
(care era foarte departe de creştinismul ortodox)... El a fost acela care m-a învăţat să 
caut şi să preţuiesc adevărul mai presus de toate, şi să nu fiu mulțumit cu nimic altceva.” 

Guenon, care socotea că era nevoie de o elită intelectuală pentru a restabili 
adevărata cunoaştere metafizică în apus, nu-l putea ajuta pe Eugene să scape de 


* De la o lecţie neoficială de cultură chineză, pe care a ţinut-o Părintele Serafim în 1979 sau 1980. 

„elitismul” său. De vreme ce se folosea numai de căile intelectuale, învățăturile sale nu-i 
puteau aduce o însănătoşire morală lui Eugene, o slobozire din iadul în care era prins şi 
totodată să-i deschidă plinătatea adevărului pe care-l căuta. Totuşi, Guenon a fost cel 
dintâi care l-a aşezat pe cărarea acestui adevăr, arătându-i calea adevăratei filosofii. S-ar 
putea spune că lucrările lui Guenon au fost pentru Eugene ceea ce au fost sfaturile scrise 
ale lui Cicero pentru tânărul Augustin, care spusese că prin aceste sfaturi „fusese 
puternic ridicat, aprins cu foc ca să iubească şi să caute şi să primească şi să îmbrăţişeze 
şi să păstreze nu vreo sectă oarerare, ci Înţelepciunea însăşi, oriunde s-ar afla ea” 

După întâlnirea cu Guenon, Eugene nu a mai fost niciodată acelaşi, nu a mai 
înțeles lucrurile în acelaşi chip. De acum înainte — fie că citea, că asculta muzică, că 
privea opere de artă şi arhitectură sau doar observa viaţa din jurul lui — le făcea doar cu 
scopul de a vedea în ce fel fiecare lucru este legat de Adevărul transcendental şi veşnic. 

În definirea problemelor civilizaţiei apusene, Gu6non se asemăna cu Watts, însă 
el privea aceste probleme cu mai multă profunzime decât Watts. În vreme ce acesta 
căuta întotdeauna să arate că toate cele din occident erau mai jos decât cele din orient, 
Gusnon lămurea că greşeala stătea nu în occidentul însuşi, ci în spiritul modernist care 
cuprinsese occidentul. În vreme ce Watts era mai înainte de toate un critic al 
occidentului, Guenon era înainte de toate un critic al modernismului. 

Cercetând lucrările lui Guenon, Eugene a aflat lucrurile pe care le simţise 
întotdeauna în lăuntrul său, fără să le poată înţelege din destul ; nu le văzuse niciodată 
chipul într-o lumină limpede. Simțise întotdeauna că ceva era strâmb în lumea modernă, 
dar de vreme ce aceasta era singura lume pe care o cunoştea în chip nemijlocit, nu avea 
nimic cu care să facă vreo asemănare şi astfel încercase să creadă că el nu era într-o 
stare potrivită. 

Prin Guenon Eugene a aflat că el se împotrivea cu totul duhului lumii vremii sale 
şi filosofiilor moderne pe care le cercetase mai înainte. Când a citit operele lui Guenon 
pentru prima oară, a scris într-o scrisoare: „Cei 16 ani de “şcoală” m-au învăţat să 
gândesc nedesluşit; cu o asemenea luminare a minţii, nici nu ştiu ce să fac.” În esenţă, 
Guenon l-a convins că păstrarea vechii tradiții era bună şi că nu trebuia socotită ca un 
semn de neiluninare, aşa cum pretindeau moderniștii. În vreme ce mentalitatea modernă 
vedea toate lucrurile în termenii progresului istoric, Gusnon le vedea în termenii 
stricăciunii istorice. Potrivit spiritului vremii, cu cât un lucru este mai nou cu atât este 
mai bine; potrivit lui Guenon, poate fi mai bun dacă este mai vechi. 

Guenon arăta că societatea occidentală modernă se bazează pe îndepărtarea 
duhului tradițional al culturilor străvechi. Spunea că omul poate să cunoască din nou 
Adevărul numai prin întoarcerea la tradiţie, la formele ortodoxe ale principalelor religii 
ale lumii, fie ele apusene sau răsăritene. Căci, fără înțelegerea tradițională asupra lumii, 
care să le pună pe toate la un loc într-un întreg bine întemeiat, viața modernă se 
fărâmiţează, se aşează în neorânduială, tulburare, iar lumea modernă se îndreaptă către 
surpare. 

În cartea sa Stăpânirea cantităţii şi semnele vremii, Gusnon explică cum 
înlăturarea principiilor spirituale tradiționale a dus la o mare stricăciune a lumii. El arată 
cum ştiinţa modernă, cu tendinţa ei de a reduce totul la un înțeles cantitativ, a strâmbat 
concepția omului despre adevărata cunoaştere şi i-a micşorat înțelegerea psihologică 
numai la ceea ce este trecător şi material. Aşa cum am văzut, în primul său an de studii 
la Pomona, Eugene şi-a pus nădejdea în perspectiva ştiinţei moderne (neavând altceva 
mai bun, spusese el); însă odată cu cercetarea lucrărilor lui Guenon, toate s-au schimbat 
în întregime. Încă mai socotea ştiinţa modernă ca o cale de cunoaştere, dar acum o 
privea ca o „cunoaştere de pe treapta cea mai joasă, cea mai obişnuită.” Guenon scria 


* Sf. Augustin, Confesiuni, p. 39. 
* Eugene Rose, „Christian Realism and Worldly Idealism” [Realismul creştin şi idealismul lumii], The 
Christian Word, nr. 128 (1986), p. 133. 

undeva că „în încercarea de a micşora totul la măsura omului luat el însuşi ca etalon, 
civilizaţia modernă s-a prăbuşit pas cu pas, până la treapta cea mai de Jos a părţilor sale 
alcătuitoare, şi năzuieşte puțin mai mult deasupra împlinirii nevoilor fireşti din partea 
materială a existenţei sale.” Şi astfel, încercând să astupe golul lăsat de ştiinţă şi 
materialism în epoca modernă, au răsărit „pseudo-religiile”; însă amestecând intelectul 
cu realitatea spirituală, au ascuns şi mai mult adevărul. 

Dându-și seama de acest curent coborâtor, potrivit eshatologiilor religiilor 
tradiționale, Guenon scria: „În vreme ce lumea modernă este socotită o abatere şi chiar 
un fel de urâciune, nu este mai puţin adevărat că, privită în legătură cu întreg ciclul 
istoric din care face parte, se potriveşte întocmai însuşirilor unei anumite faze a ciclului, 
faza care conform tradiției hinduiste ar corespunde ultimei perioade a Kali-Y uga.8 

Potrivit tradiţiei hinduiste, acum lumea modernă ar fi la capătul celei de a patra 
şi ultime ere a marelui ciclu Manvantara: Kali Yuga sau „era întunecată”. Guenon scria 
că odată cu începutul erei Kali Yuga, „adevăruri care la început erau la îndemâna 
întregii lumi, acum s-au ascuns tot mai mult şi sunt tot mai greu de înțeles; iar cei care 
le pot înţelege sunt din ce în ce mai puţini”. 

Aceste cuvinte au avut un efect extraordinar asupra lui Eugene când le-a citit 
prima oară. Acestea au adus o explicaţie stărilor prin care trecea : de ce adevărul păruse 
pururea că se ascunde de la faţa lui, de ce el căutase mereu să afle mai mult, de ce se 
simţise că nu-i este locul în mijlocul civilizației şi tehnicii moderne. 

Guenon, catolic francez, privea doctrina Kali Yuga în lumina învățăturii creştine. 
Stricăciunea şi îndepărtarea de la adevărurile lumii străvechi, aşa cum se spunea în 
eshatologia hindusă, era asemenea cu ideea creştină de apostazie; pierzarea şi surparea 
lumii actuale care vor marca sfârşitul erei Kali Yuga, era acelaşi lucru cu Apocalipsa. 
„Toate astea,” remarca Guenon „trebuiau socotite ca atare, nici cu optimism, nici cu 
pesimism, de vreme ce... sfârşitul lumii vechi va fi inceputul uneia noi”. După părerea 
lui Guenon, această lume nouă descrisă în străvechile texte sanscrite va fi împlinirea 
făgăduinţei biblice „un cer nou şi un pământ nou” — o realitate cu totul diferită de cea 
existentă acum.” În cele din urmă, Guenon vedea înşelările şi amăgirile obişnuite 
ultimei perioade a Kali Yuga, ca fiind cele ale lui Antihrist. Apărătorii moderni ai 
progresului, arăta Guenon, se înşeală așteptând să răsară o „epocă de aur”, în vremurile 
noastre. „Greşeala lor cea mai mare va fi însuşi Antihrist, când le va pretinde că le va 
aduce “epoca de aur” prin puterea celor care erau “împotriva tradiţiei”, şi când îi va da o 
aparență de adevăr, oricât de înşelător şi efemer ar fi, prin strâmbarea ideii tradiționale 
de Sanctum Regnum.” 

Spre deosebire de Watts, Guenon nu avea nimic împotriva creştinismului, 
socotindu-l ca o moştenire spirituală adevărată a apusului. Numai cu protestantismul şi 
cu alte câteva îndepărtări moderniste de la creştinismul tradițional, Guânon nu era de 
acord. 

„De fapt”, scria Guenon, „religia fiind în esenţa ei o formă a tradiţiei, spiritul 
antitradiționalist nu te poate ajuta să fii antireligios; de obicei începe prin răstălmăcirea 
religiei şi sfârşeşte prin înăbuşirea ei întreagă, oriunde îi stă în putință să o facă. 
Protestantismul este ilogic prin aceea că, în timp ce face toate cele ce-i stau în putință ca 
să facă religia mai „omenească”, îngăduie totuşi, cel puţin teoretic, supraviețuirea unui 
lucru supra-omenesc şi anume a revelației; şovăie să o tăgăduiască, dar, dând revelației 
tot felul de tâlcuiri şi interpretări pur omeneşti, o reduce de fapt la nimic.... Este firesc 


“7 Rene Guânon, Crisis of the Modern World [Criza lumii moderne] (London: Luzac and Co., 1975), p. 
1]. 

*% Ren€ Guânon, The Reign of Quantity and the Signs of the Times [Domnia cantității şi semnele vremii] 
(London: Luzac and Co., 1953), p.8. 

“9 Cartea Apocalipsei 20:1 

“ Tbid., p. 331. 

că protestantisnul, însuflețit de un duh de tăgăduire, să fi dat naştere la o “critică” 
pierzătoare, care, ajunsă în mâinile aşa zişilor “istorici ai religiei”, s-a făcut o armă de 
temut împotriva tuturor religiilor; şi astfel, pretinzând că nu recunoaşte o altă putere 
decât cea a Scripturilor, tocmai ea s-a făcut părtaşă în mare măsură chiar la surparea 
acestei puteri, a puţinului de tradiţie, pe care o mai are. Odată pornită, răzvrătirea 
împotriva concepţiei tradiţionaliste, nu mai poate fi oprită din drum.” 

Acest chip întunecat al protestantismului l-a adus pe Eugene mult mai aproape 
de adevăr decât îndepărtarea neîndreptățită a creştinismului, întâlnită la scriitori ca 
Nietzsche şi într-o măsură mai mică la Watts. 


După mărturia lui Eugene, Guenon l-a ajutat să-şi găsească linia directoare în 


studiile sale. „Datorită influenţei lui Guenon”, scria el, „am studiat chineza veche şi 
eram hotărât să fac pentru tradiţia spirituală chineză ceea ce făcuse el pentru cea 
hindusă.” Vrând să fie cel dintâi care să facă cunoscută tradiția hindusă adevărată în 
occident, Guenon a făcut un studiu cuprinzător asupra tradiției hinduse, fără să facă 
acelaşi lucru şi cu tradiția chineză”. „Studiam din ce în ce mai profund tradiția 
chineză”, scria Eugene, „fiindcă nimeni până la mine n-o mai prezentase din punct de 
vedere tradiționalist.” În legătură cu interesul pentru zen, Eugene începuse cercetările 
chineze înainte de a cunoaşte scrierile lui Guenon, dar Gunon i-a rânduit un scop precis 
în cercetările sale, un ţel care i-a dat avânt. 

Către sfârşitul vieţii, Eugene a explicat de ce fusese atras mai mult de tradiția 
chineză decât de cea indiană (orientală): „Odată, profesorul meu de chineză mi-a spus 
că mintea indianului este destul de deosebită [de cea a chinezului]. Indienii sunt cu 
mintea numai în ceruri căutându-l pe Brahma, năzuind către tot felul de experienţe 
spirituale şi câte altele, în timp ce chinezii sunt întotdeauna cu picioarele pe pământ. lată 
de ce aceştia din urmă mi-au plăcut mai mult la început. Deşi în felul ei este foarte 
spirituală, cultura chineză de bază, nu pierde niciodată calea realităţii prezente.” Putem 
vedea la Eugene ceva din simțul practic al mamei sale, pe care îl moştenise de la 
bunicul său, țăran cu fire luptătoare, în înclinarea sa către latura practică a vieții. 
Această înclinare l-a ajutat mai târziu să se aşeze pe calea spiritualităţii creştine 
adevărate, ocolind înșelarea de sine spirituală. 

Mai era şi o altă pricină pentru care Eugene s-a simţit atras de filosofia chineză: 
Tao Teh Ching a înţeleptului Lao Tzi. Această lucrare filosofică chineză clasică din sec. 
al VI-lea î.H. l-a impresionat atât de mult încât şi-a dorit să o poată citi în originalul 
chinez ca să-i poată prinde înţelesul. „Este atât de profundă că te poţi rătăci în ea,” 
spunea el. Aşa cum explica el mai târziu, potrivit filosofiei lui Lao Tzi, „centrul 
universului este Tao — Cărarea Vieţii”. Această  „Cărare”, „Cale” sau „principiu 
conducător al naturii” — întocmai ca şi Cel care a dat chip naturii — se caracterizează prin 
simplitate şi smerenie. În aceasta — ca şi în învățăturile sale care se aseamănă cu cele ale 
lui Hristos," ca şi în înfrânarea sa de a vorbi despre cele ce nu sunt încă cunoscute — 
Tao Teh Ching este o preînchipuire a ceea ce mai târziu se va revela prin Hristos. De 
vreme ce Tao Teh Ching nu are în sine nici o revelaţie supranaturală, nu poate fi numită 
„mistică” cu adevărat. „Unii cred că este foarte mistică”, scria mai târziu Eugene. „Eu 


*1 Rene Gusnon, Crisis of the Modern World [Criza lumii moderne], p. 58-59. 

“ Vezi Ren€ Gusnon, Introducere în studiul doctrinelor hinduiste şi Omul şi devenirea sa (publicate în 
franceză în 1921 şi 1925 şi în engleză în 1945). Gunon a cercetat amănunțit tradiția chineză în ultima sa 
lucrare pe care a publicat-o în timpul vieţii, Marea triadă (franceză 1946; engleză 1991), dar acest studiu 
s-a axat pe un concept din filosofia chineză. 

* Numai un exemplu, Lao Tzi a spus: „Pentru a fi mai presus de oameni, înțeleptul trebuie să vorbească 
ca şi cum s-ar afla mai jos ca oamenii. Pentru a-i îndruma, el trebuie să se aşeze în urma lor.” Lucrul 
acesta ne aduce aminte de cuvintele lui Hristos: „Care între voi va vrea să fie mare să fie slujitorul vostru. 


x» 


Şi care între voi va vrea să fie întâiul să vă fie vouă slugă” (Mat. 20:26-27). 

socotesc că este mai degrabă firească.” Totuşi, se poate spune că reprezintă rezumatul 
celor ce ființa omenească poate cunoaşte fără o revelație directă, ceea ce înseamnă o 
cunoaştere prin inţelegerea principiilor universale aşa cum se manifestă ele în natură, în 
rânduiala creată de Dumnezeu. Pentru Eugene, care ca şi Kirilov, încă nu „ştia că el 
credea” în revelaţia creştină, Tao Teh Ching a fost cel mai bun prilej care s-a ivit şi el s- 
a străduit să se folosească din plin de el. 


10 
Doi profesori 


Adevărul este obiectul de studiu al filosofiei, 
dar nu întotdeauna şi al filosofilor. 
- John Churton Collins 


A 

În 1955, în timp ce urma cursurile de vară ale Academiei, un preot zen l-a luat pe 
Eugene să viziteze câteva temple budiste şi shintoiste din cartierul japonez al oraşului. 
Ca urmare a acestei vizite, au început să-l intereseze şi alte forme de budism, în afară de 
zen: 1) ÎL interesau jode-shinshu, ramura care-l venera pe Amida Buda, ca personificare 
a milei divine ; 2) apoi ramurile esoterice shingon şi tendei cu metafizica lor foarte 
complicată; 3) ramura exclusivistă nichiren fondată în sec. al XII-lea de un călugăr 
japonez prigonit şi care spunea că „zen este făcătura dracilor” şi care punea accentul pe 
doctrina Mappo sau „a vremurilor de pe urmă”; şi 4) budismul tibetan. 

Despre interesul lui Eugene pentru acesta din urmă, unul dintre colegii săi de la 
Academie spunea: „Estetic vorbind, Eugene socotea iconografia tibetană (picturile, însă 
nu şi statuile — lui Eugene nu i-au plăcut niciodată nici un fel de chipuri sculptate) foarte 
plăcută, mai ales desenul şi îmbinarea culorilor. Se mai minuna de felurite forme de 
spiritualitate şi ascetică tibetană — cum ar fi levitaţia, teleportarea, crearea şi 
manifestarea “formelor gând”, cât şi capacitatea asceților tibetani de a petrece ore în şir 
în meditație şi rugăciune în aer liber, la temperaturi cu sub zero grade. L-a interesat 
foarte mult “Cartea tibetană a morţilor”. Aceasta descrie călătoria sufletului după moarte 
prin aşa numitul “Plan Bardo”. Pentru budiştii tibetani, aceasta înseamnă de bună seamă 
“reîncarnarea” şi se poate vedea că şi Eugene a fost pentru o vreme foarte preocupat de 
“reîncarnare”.... Acesta era un subiect asupra căruia cugeta îndelung, dar despre care 
niciodată nu vorbea prea mult. Îmi aduc aminte cum spunea că întreaga problemă era 
greşit înțeleasă de toţi, fie că erau pentru sau împotriva ei, că era extrem de complicată 
şi că nu era ceea ce părea să fie la prima vedere. De bună seamă că el respingea aspectul 
ei popular ezoteric, cu toate acestea, el credea că se ascundea o taină de nepătruns 
dincolo de ea şi astfel era mai bine să fie acoperită de tăcere”. 

Acelaşi coleg spunea că metafizica hinduistă, obiectul cercetărilor lui Guenon, 
„îl atrăgea puternic pe Eugene, deşi nu-i găsea de loc atrăgători pe zeii panteonului 
hindus, ci numai interesanţi, ca nişte alegorii ce arătau oarecare întâmplări din lăuntrul 
sufletului omenesc. Nici de arta religioasă hindusă nu era prea interesat. ÎL interesau cu 
adevărat două aspecte în hinduism: 1) idealul şi realitatea “sfinţilor” sau asceţilor hinduşi 
— care erau adesea hoinari singuratici deşi uneori viețuiau şi în ashramuri; 2) conceptul 
hindus despre kali-puga. 

„Pe lângă budism şi hinduism, Eugene era foarte interesat şi de taoism, de cartea 
sa sfântă Tao Teh Ching şi de autorul ei, Lao Tzi. Acesta devenise pentru Eugene un fel 
de model al înțeleptului sau ascetului sfânt, al pustnicului care se retrage undeva în 
creierul munților ca să se facă una cu Tao şi să înveţe “armonia desăvârşită” cu natura.” 

A 

În studiul pe care l-a făcut asupra religiilor comparate, Eugene a urmat câteva 
cursuri de filosofie ţinute de Allan Watts, de la care a primit calificative foarte bune; 
însă după o vreme, a început să-şi schimbe impresia despre talentatul său profesor şi 
autor. Învăţat de Guenon „să caute adevărul mai presus de orice”, Eugene a început să 
vadă că Watts, cu toate declarațiile sale, nu împărtăşea acest scop. La început, acest fost 
preot anglican dorea o religie care să-l facă să se simtă în largul lui, care să-i aducă 
roade spirituale, dar care să-l lase în acelaşi timp, să facă toate câte le dorea; şi astfel, el 
şi-a folosit mintea sa foarte ascuțită, atât ca să exprime, cât şi ca să îndreptățească 
această religie fără nici o formă. Zenul cu pornirea sa asupra dogmei, s-a dovedit 
modelabil în mâinile sale. 

În februarie 1957, Eugene scria într-o scrisoare: „Urmez cursurile de zen ale lui 
Allan Watts, după ce mai întâi am citit în manuscris noua lui carte în legătură cu acest 
subiect. Ei bine, dar tot nu înțeleg de ce mai trebuie [el] să atace creştinismul (catolic), 
chiar dacă era la modul superficial?!” 

În vreme ce Gusnon încercase să studieze religiile orientale în contextul în care 
acestea existau, Watts încerca să le facă accesibile pentru occidentali. Astfel, 
„budismul” adoptat de el ca o îndreptare a răului spiritual al occidentului era o expresie 
neadevărată şi scurtă a acelei tradiții menite să hrănească mentalitatea modernă a slăvirii 
sinelui. 

Un prieten al lui Eugene scria: „În ceea ce-l priveşte pe Allan Watts sau mai 
bine zis influenţa [îndelungată] pe care a avut-o asupra lui Eugene, pot să spun că de 
fapt nici nu era vorba de aşa ceva, deşi pe timpul acela Eugene era foarte impresionat de 
două dintre cărțile sale, cu titlurile Identitatea supremă şi Mit şi ritual în creştinism. 
Fără îndoială, Watts putea încuraja lucrarea minţii, dar în cele din urmă cred că Eugene 
nu a văzut în Watts nimic mai mult decât ceea ce era el cu adevărat, şi anume — un 
englez încântător, spiritual, şi neobişnuit de femecător... un “adevărat budist”, cum îl 
numise odată Eugene.” 

Watts însuşi spunea despre sine că este un şarlatan, numindu-se un „bun 
povestitor de subiecte filosofice” — deşi zicea aceasta clipind şiret din ochi, ceea ce 
făcea să se creadă că era mai mult decât atât. El nu accepta învăţăturile religiilor 
orientale pe care le preda şi venea cu argumente ale maeștrilor zen şi swamis, care îi 
desluşeau cerințele religiilor lor. 

În 1960, la trei ani după ce Eugene terminase Academia, iar Watts se lansase 
deja în carieră, acesta nota în jurnalul său: „Filosofia lui Watts este temeiul unui 
hedonism firesc, oricât ar fi de ascuns. Acesta cercetează doctrinele a numeroase religii, 
le neagă atunci când consideră că acest lucru este potrivit, socotind totul după propriile 
sale măsuri hedoniste. Nu este cu dreptate. Dacă doreşte să citeze doctrine religioase le 
poate face în context şi trebuie să le le ia în considerare pe toate. Alegând şi culegând de 
peste tot, este limpede că nu le ia în serios; sunt ca nişte jucării pentru el, socotindu-se 
pe sine asemenea lui Dumnezeu. El intră în rândul propovăduitorilor unor aşa zise 
religii”. 

Cât timp i-a fost profesor, Watts încă mai avea aerul unui englez erudit 
respectabil. Din 1960 însă, datorită sporirii interesului occidentalilor pentru religiile 
orientale, a căpătat o mare popularitate, ajungând la faima națională a unei vedete pop a 
tinerei generații. După spusele biografului său, „el a fost unul dintre primii din America 
care a dat o lovitură bărbii creştine, care a purtat sandale şi kimono vechi, care 
propovăduia amorul liber, vinul liber şi spiritul liber şi ideea de ACUM -— toate astea el 
le-a numit budism zen.... Mii şi mii de tineri au început să cumpere cărțile lui Watts, 
încercând să ințeleagă ce dorea acest erudit să le spună despre lumea orientală şi cum se 

poate adapta aceasta la civilizația occidentală.” 


mai mare guru al culturii oculte”. 

La începutul anilor '70, Watts începuse deja să culeagă roadele a ceea ce Eugene 
văzuse cu un deceniu în urmă. Deşi mii de oameni îl mai priveau ca pe un maestru 
spiritual oriental, şi-a sfârşit zilele ca un alcoolic, înfrânt şi cinic, care spunea: „Nu sunt 
împăcat cu mine când sunt treaz.” 

După moartea lui Watts, petrecută în 1974, Eugene l-a menţionat într-o 
conferință, vorbind despre impresia copleşitoare pe care o avusese Watts la început 
asupra lui: „Acum, privind înapoi, este limpede că el a prins lungimea de undă potrivită, 
a mers după ea tot drumul, şi şi-a făcut o carieră din ea, a scos o mulţime de bani şi şi-a 
făcut o mulțime de adepți. O parte dintre lucrurile propovăduite de el erau adevărate, 
mai ales cele despre relele civilizaţiei contemporane. Însă el ne-a oferit doar o mică şi 
jalnică părticică de adevăr amestecată însă cu o mulțime de păreri personale, care au 
sfârşit într-o mare adunătură de minciuni; şi prin aceasta el a ucis multe suflete, şi 
împreună cu acestea, fără îndoială, şi pe al său.” 


Watts a fost ridicat la rangul de „cel 


HorTăRÂND să studieze filosofia chineză, Eugene şi-a dat seama că avea 
nevoie de un îndrumător adevărat. Odată, referindu-se la tâlcuirea unor texte vechi, 
spunea: „Trebuie să-ţi fie predate numai ţie de un profesor. Chinezii nu acceptă ideea de 
a citi doar din cărți; ai cărți, dar numai profesorul îți poate preda învăţătura din cărți”. 

De vreme ce-şi dăduse seama că Watts nu era îndrumătorul pe care-l căuta, 
Eugene a găsit un adevărat reprezentant al spiritualităţii tradiţionale chineze, în persoana 
unui învăţat taoist chinez, pe nume Gi-ming Shien, care în 1953 venise să predea la 
Academia de Studii Asiatice. Ca să-l cităm pe Eugene, Gi-ming Shien cunoştea „despre 
filosofia chineză mai mult decât oricine din ţară şi studiase cu filosofi şi inţelepţi 
adevăraţi, în China”. (Printre aceşti înţelepţi se numărau Ju-yang Ching-wu şi Ma Yei- 
fu.) Petrecuse câţiva ani şi într-o mănăstire taoistă din China şi fusese vindecat de 
tuberculoză prin rugăciune şi meditație taoistă laolaltă cu exerciții de respirație, sub 
supravegherea călugărilor taoişti. Când a izbucnit revoluția lui Mao Tse-tung, familia 
lui Gi-ming a fost deposedată de bunuri, fiindcă făcea parte din aristocrație. Împreună 
cu cei mai mari filosofi şi învăţaţi, Gi-ming a fugit în China centrală, unde încă nu 
ajunseseră comuniştii. Deşi aceşti învăţaţi ar fi putut să-şi ia o parte din cărți cu ei, 
aceştia învățaseră pe de rost operele clasicilor chinezi. Ajunşi în oraşul Chungking, au 
format provizoriu o universitate, unde Gi-ming Shien a predat filosofia şi unde a scris 
trei cărți în limba chineză. În 1945, comuniştii au ocupat oraşul Chungking, 
universitatea a fost închisă, iar Gi-ming a părăsit ţara, mergând mai întâi în Japonia şi 
apoi în Statele Unite. În 1948 a obţinut titlul de Master la Colegiul Haverford din 
Pennsylvania, a predat filosofia în Pennsylvania şi New York, vreme de câţiva ani. 

Unul dintre prietenii lui Eugene îşi aminteşte: „Gi-ming Shien avea un defect de 
vorbire (cred că avea cerul gurii despicat) care-l făcea foarte greu de înţeles în chineză, 
ca să nu mai spun de engleză, pe care o vorbea destul de rău. Eugene îl iubea pentru 
sinceritatea lui ca persoană şi pentru înțelepciunea lui daoistă şi îl socotea aproape un 
sfânt.” Eugene spunea că studiind cu acest reprezentant al tradiției chineze „a înţeles 
foarte bine ce voia să spună Guenon atunci cînd făcea deosebire între profesorii 
adevărați şi „profesorii” numai cu numele, care predau în universități”. Mai târziu, 
amintindu-şi de oamenii pe care îi cunoscuse în anii de tinerețe, Eugene n-a vorbit 
despre nimeni cu atâta prețuire ca despre Gi-ming Shien. 


“ David Stuart, Alan Watts, p. vii-viii. 
* Ibid., p. 236. 
1 Transcris după seria de conferinţe a Părintelui Serafim despre filosofia occidentală, 1974. 

Sub îndrumarea acestuia, Eugene a început să înveţe chineza veche“, aşa cum 
sugerase odată Guenon. Şi-a dat seama că, deşi această limbă nu are ceea ce noi numim 
gramatică, este poate limba cu cea mai desăvârșită construcţie din lume. Împreună cu 
Gi-ming, a tradus în engleză Tao Teh Ching, din textul original vechi. Lua explicaţii 
amănunțite despre înţelesul fiecărui cuvânt, folosindu-se de comentariile vechi pe care 
Gi-ming le cunoştea atât de bine. Colaborarea lor a fost foarte bună căci Gi-ming îi 
spunea lui Eugene adevăratul înțeles al textelor, iar acesta îl ajuta să găsească cele mai 
potrivite cuvinte englezeşti pentru a le da sens traducerii în limba engleză. 

Notiţele lui Eugene de la cursul de filosofie chineză al lui Gi-ming erau într-o 
totală contradicţie cu cele de la cursurile lui Watts. În vreme ce Watts se plasase în afara 
tradiţiilor, mărginindu-se doar să facă comentarii asupra lor, spunându-şi de fiecare dată 
părerea, Gi-ming se afla în lăuntrul tradiţiei sale şi a mers direct la învăţătura adevărată 
a şcolilor străvechi. Astfel, chiar şi atunci când vorbea despre marile probleme filosofice 
ale omenirii, o făcea cu o simplitate înviorătoare. Mai ales atunci când vorbea despre 
confucianism şi neoconfucianism, te aducea cu picioarele pe pământ, scoțând în 
evidență simţul datoriei şi menirea ființei omeneşti, predând o filosofie care avea la bază 
bunătatea, credința, cinstea şi iubirea. 

Când le vorbea studenţilor despre felul de a învăţa chineza veche pentru a 
înțelege scrierile lui Confucius şi Hsiin Tsu, Gi-ming spunea: „Omul este ceea ce este 
învățătura lui, iar nu ceea ce are el. Este înțelepciunea lui, nu cunoaşterea lui. Ceea ce 
este omul, se arată în felul său de a se purta. Purtarea nu este importantă în sine, ci 
pentru că arată omul.... 

Scopul învăţăturii este acela de a fi om bun. De o foarte mare importanţă este un 
îndrumător sau un prieten, căci scopul educației nu stă în idei, ci în schimbarea 
caracterului. În persoana îndrumătorului şi prietenului se află o pildă vie. Numai un 
suflet poate influenţa un alt suflet.” 

Când au început să studieze străvechea învăţătură chineză despre iubire, Gi- 
ming le-a apus: „Pentru a-ți “desăvârşi propria persoană”, trebuie mai întâi să-i iubeşti 
pe ceilalți. Dragostea pentru ceilalți îți aduce pace, pe când lipsa ei, tulburare. Mintea 
care este în pace, desăvârşeşte omul.” 

Părerile lui Gi-ming despre relațiile dintre soți, sunt foarte potrivite astăzi. El 
socotea că dragostea dintre soți „exclude dragostea celorlalţi, dacă respectul nu susține 
afecțiunea. Dorinţa îi face să se atragă, respectul îi separă; unirea celor doi este 
afecțiunea sau dragostea care se sălăşluieşte. Respectul este forța care pune dragostea 
întru bună rânduială”. 

Citind ceea ce scria şi învăța Gi-ming Shien, rămâi uimit de cât de puțin 
seamănă toate cele ale lui cu învățătura numeroşilor „guru” ai zilelor noastre, care se 
pretind a fi reprezentanți ai înţelepciunii orientale. Transmițând tradiția vie a străvechii 
filosofii chineze, Gi-ming părea să se asemene mai mult cu filosofii Greciei antice, ale 
cărei învățături, în multe feluri, au pregătit lumea pentru deplinătatea revelației lui 
Dumnezeu, ce urma să se arate prin lisus Hristos. 

Gi-ming arăta adeseori cât de mult se asemănau, în esenţă, vechii filosofi greci şi 
chinezi cu privire la înţelegerea pe care o aveau asupra universului. Făcea o paralelă 
între Tao din filosofia lui Lao Tzi şi Unul al lui Parmenide, „Binele adsolut” al lui 
Platon şi „Prim motorul imobil” al lui Aristotel. „Potrivit filosofiei daoiste chineze”, 
scria Gi-ming, „Tao sau Unul, este anterior tuturor lucrurilor, iar ordinea tuturor 
lucrurilor vine din Tao sau Unul. Deci putem spune că Tao sau Unul întocmai ca şi 
Substanța sau Dumnezeul postulat de filosofii greci este cel care produce toate 


3 48 4 i A i : o A R E 
lucrurile”." La cursurile sale, Gi-ming Shien mai arăta cum în vechile culturi ale 


* La colegiul Pomona el studiase chineza modernă. 
48 Gi-ming Shien, „Existenţa şi inexistenţa în filosofia greacă şi chineză veche”, Philosophy East and 
West [Filosofie est şi vest], vol. 1, nr. 2 (iulie 1951), p. 17, 19. 

Greciei şi Chinei, teoria politică era în strânsă legătură cu metafizica, cum statul era 
modelat după „chipul raiului”. 

După ani de zile, Eugene nota: „În istoria veche a Chinei sunt momente în care 
este de necrezut cum aceleaşi lucruri s-au petrecut în China la fel ca în Occident, cu 
toate că nu a existat nici o comunicare între cele două civilizaţii. Primii filosofi greci, 
(Thales şi ceilalți) au trăit cu aproximativ şase veacuri înainte de Hristos, deci cam pe 
timpul când Confucius era în China şi Buda în India.... Este ca şi cum ar fi existat cu 
adevărat un spirit al vremurilor. 

Ca şi Guenon, Gi-ming sublinia nu contrastul între est şi vest, ci între antic şi 
modern. El scria: „Principala diferență dintre filosofii Greciei şi Chinei antice şi 
oamenii de ştiinţă moderni este că primii acționau din punctul de vedere al întregului, 
luând natura ca un tot unitar — ajungând la o imagine a întregului sau a simplităţii — în 
timp ce aceştia din urmă au pornit cu aspecte particulare derivând definițiile şi legile pe 
calea inducției sau generalizării.”*? 

Acesta a fost şi subiectul unei lucrări pe care a scris-o Eugene la sfârşitul anului 
1956, intitulată „Consideraţii asupra relativităţii, contemporanului şi tradiționalului”. În 
prima parte, inspirându-se din Guenon, dar mai ales din cercetările sale proprii, făcea o 
critică amănunţită a ştiinţelor moderne. În partea a doua, făcea o comparaţie între 
conceptul modern ştiinţific de „relativitate” şi conceptul său chinez tradițional, cum 
apare în scrierile lui Lao Tzi. În esență, Eugene spunea că, în vreme ce ştiinţa modernă 
are dreptate când afirmă că lucrurile din lumea percepută prin simţuri sunt relative şi 
trecătoare, face totuşi o mare greşeală presupunând că lumea simţurilor cuprinde 
întreaga realitate şi că astfel toate lucrurile sunt relative. Vechea filosofie chineză, deşi 
admite firea trecătoare a lucrurilor prin percepția omului, recunoaşte totuşi existența 
unei realități mai înalte, dincolo de cele ce vedem. 

Într-o lucrare intitulată „Unele observaţii asupra lui Jung şi asupra gândirii 
orientale”, Eugene sublinia greşeala care se făcea în încercarea de a introduce filosofii 
tradiționale în forme moderne de gândire, care nu le sunt potrivite lor. Încercarea 
psihologului elvețian Carl Jung de a aşeza gândirea orientală pe propriul său sistem 
psihologic, a spus Eugene, a însemnat din partea lui „o înţelegere cu totul greşită a 
adevăratei esențe a doctrinelor indiene şi chineze”. Eugene a arătat că Jung „nu acceptă 
să înțeleagă un text metafizic în elementul său”, aşa cum făcuse Guânon, şi că el „nu 
citeşte în nici o limbă orientală şi că nu a făcut niciodată nimic pentru a cunoaşte mai 
bine filosofia orientală”, aşa cum experimentase Eugene. Folosind citate lungi din 
operele acestuia, Eugene a dat la iveală mândria şi lipsa de intregime filosofică, atât de 
necunoscută smereniei şi dreptății unui adevărat reprezentant al înțelepciunii orientale 
cum era de exemplu, Gi-ming Shien. În ultima parte a lucrării, Eugene arată că sistemul 
psihologic al lui Jung nu este decât una dintre pseudo religiile care, potrivit afirmațiilor 
lui Guenon, reprezentau unul dintre semnele vremii. 

Este interesant de observat că Eugene a scris această lucrare pentru ultimul curs 
ținut de Allan Watts, care era un mare admirator al lui Jung. La un an după ce a părăsit 
Academia, Watts l-a întâlnit pe venerabilul psiholog la Zurich, când Jung l-a întrebat 
dacă nu cunoştea cumva nişte noţiuni din religiile orientale care s-ar putea potrivi cu 
propria sa terminologie psihologică.“ 


LA cursul de religie comparată al lui Allan Watts, Eugene aflase faptul că în 


timp ce taoismul era ridicat în slăvi, confucianismul era tratat cu bunăvoință. Totuşi, el 
învățase de la Gi-ming, că între şcolile chinezeşti era o unitate temeinică. „Există o 
unitate a tradiției”, explica Eugene mai târziu, „chiar dacă este exprimată sub diferite 


* Ibid., p. 16-17. 
% Alan Watts, În My Own Way, p. 391-392. 

forme. Învăţaţilor le place să cerceteze lucrurile în amănunt şi numai astfel se explică 
faptul că ei văd în China tot felul de filosofii diferite — confucianism, taoism, cultul 
strămoşilor, venerarea zeilor şi a spiritelor, ca şi multe alte filosofii. Profesorul meu [Gi- 
ming Shien] spunea stăruitor că toate sunt una. De fapt, în mintea chinezului se află o 
idee foarte puternică a ortodoxiei şi anume, că există o invăţătură dreaptă şi că lumea 
întreagă atârnă de acea învăţătură dreaptă. Această idee ortodoxă este exprimată în 
felurite forme. Profesorul meu mi-a explicat limpede că taoismul este partea esoterică 
iar confucianismul este partea sa socială. Taoismul se ocupă de viaţa spirituală în timp 
ce confucianismul se ocupă de viaţa socială, publică.” 

Un student de la Academie îşi aminteşte că Gi-ming Shien era în chip hotărât 
taoist şi confucianist, dar în nici un caz budist. Confucianismul şi taoismul erau 
chinezeşti autentice şi deci aparțineau intregii tradiții chinezeşti, în timp ce budismul era 
străin, fiind introdus zece veacuri mai târziu, din India. 

Începând cursurile cu Gi-ming, fumurile zen-budiste care fuseseră în capul lui 
Eugene au început să se risipească. În mai 1957, Eugene scria : „Am descoperit că zenul 
este foarte plictisitor faţă de bogăţia taoismului şi confucianismului clasicilor timpurii. 
Zenul are prea multă vorbărie şi nu este dintru începuturi.” 

Gi-ming i-a mai predat lui Eugene şi o importantă lecție de reconstituire a 
istoriei. După cum relata acesta: „Profesorul meu de chineză mi-a spus că ori de câte ori 
există vreo nepotrivire între arheologie şi textele scrise, oamenii trebuie să dea crezare 
textelor scrise, fiindcă arheologia este doar țărână, păreri şi interpretări, în vreme ce 
textele scrise sunt alte ființe omeneşti — în care poți să ai încredere. Aceasta este 
atitudinea de bază chineză.” 

Într-un eseu redactat şi scris la maşină pentru Gi-ming, Eugene scria: „O parte 
dintre învățații chinezi contemporani... îşi iau mărturiile — nu din cărțile clasice, ci din 
săpăturile arheologice — de pe inscripţiile vechilor vase de bronz. Acceptând aceste 
mărturii, a fost o vreme când aceşti învățați puneau la îndoială existenţa dinastiei Yin şi 
au crezut că dovezile istorisite în... textele clasicilor sunt greşite. Când, totuşi, în 1928, 
în timpul săpăturilor de la Yin Hsu au descoperit nişte vase cu înscrisuri din timpul 
dinastiei Yin, au fost siliți să recunoască încă o dată existenţa dinastiei Yin.” 

Gi-ming nu a luat parte niciodată la disputele scrise sau controversele fără nici 
un folos, ale savanților moderni, nici în interiorul, dar nici în afara Chinei. Aceşti 
savanți, scria el, „îşi dedică întreaga lor viaţă criticării textelor chinezeşti clasice, 
încercând să dovedească care dintre ele sunt adevărate texte clasice şi care nu, sau 
chiar, care pasaje sunt adevărate şi care false, încercând să identifice şi autorii acestora. 
Drept urmare, ei au nesocotit pur şi simplu ințelesul şi valoarea textelor clasice.... 

Sunt student şi urmez cursul de filosofie chineză; cred că trebuie să mă bazez 
mai curând pe punctul de vedere tradițional chinez decât pe argumentele nou inventate 
şi netradiționale ale savanților moderni. Dacă m-aş lua după aceştia, ar însemna să 
lipsesc filosofia chineză de toate criteriile ei de înţelegere şi valoare, aceasta ar afârşi 
într-o stare de confuzie care nu ar duce nicăieri.” 

După cum se poate presupune din trecutul lui, Gi-ming era un anticomunist 
convins. Într-un articol intitulat „Înţelepciunea tradiţională şi filosofia revoluţionară în 
China contemporană”, scria: „Potrivit comuniştilor, principiul care susține societatea 
este lupta de clasă. Evoluţia sau progresul societăţii sau al ființei umane în general, 
depinde de nivelul acestei lupte, astfel încât comuniştii chinezi propovăduiesc ura în 
locul iubirii. Aceasta însă se opune fundamental firii poporului chinez. Potrivit filosofiei 
chineze, progresul societăţii se bazează pe iubirea aproapelui, căci numai prin iubire se 


51 Cercetătorii biblici moderni ar face bine dacă s-ar ghida după acest capăt de învățătură chineză. 

poate obţine pacea în lume, după cum lupta de clasă şi ura dintre oameni sunt sursa 
răului şi a războiului.”? 

Gi-ming i-a spus lui Eugene cum comunismul va fi groparul orientării spirituale 
chineze — prin care el probabil înţelegea acele învățături tradiționale chinezeşti, al căror 
susținător era. Eugene împărtăşea părerile lui Gi-ming asupra comunismului, socotindu- 
] ca un fel de materialism nemilos, care avea ca scop uciderea năzuințelor omului spre o 
realitate mai înaltă, spirituală. Totuşi, până acum, el nu aflase nimic care să se 
împotrivească unui asemenea atac nemaipomenit al spiritului antireligios. 

Gi-ming Shien era un om modest, drept, care mai târziu a intrat în anonimat. 
Fiind un adevărat îndrumător care nu a reuşit în viață, socotind după măsura lumii, s-a 
aflat într-un contrast nemijlocit cu Watts, un fățarnic care a ajuns un om de mare succes. 
Eugene l-a ales pe primul, în timp ce lumea alerga după celălat. 


IN! 
Multe râuri ne aţin calea 


Pentru omul superficial şi împătimit este mult mai 
comod să se scalde în apele puţin adânci ale gândirii 
omeneşti decât în adâncimile primejdioase ale lui 
Hristos. 

- Sf. Nicolae Velimirovici” 


Deşi budismul rămăsese religia cea mai importantă pentru intelectualii progresişti din 
San Francisco, Academia de Studii Asiatice îi atrăgea pe tinerii intelectuali spre o 
întreagă varietate de alte căi spirituale. Prin aceşti oameni şi prin propriile sale căutări, 
Eugene descoperea aproape toate tradițiile posibile şi aspectele lor cele mai ascunse. 

În timpul studiilor, Eugene s-a împrietenit cu un coleg de la Academie, un 
ortodox de origine iudaică, care l-a ajutat să înțeleagă mai adânc tradiția hasidică. A 
început astfel să citească operele filosofului tradițional evreu Martin Buber. Cartea lui 
Buber Umbrirea lui Dumnezeu, „din punctul de vedere pe care şi l-a asumat”, scria el, 
„pare o descriere limpede a modernismului sau cel puţin a acestei faze a ei”. Îi plăcuse 
apoi şi cartea Eu şi tu, însă cel mai impresionat fusese de Baal Shem — povestea celui ce 
a inițiat secta mistică hasidică a evreilor din Polonia — cât şi de traducerile lui Buber din 
scrierile şi anecdotele spirituale hasidice. 

Unul dintre scriitorii indieni ortientali asupra hinduismului, pe care Eugene îl 
aprecia foarte mult, era şi Ananda Coomaraswamy, prieten al lui Guenon, restaurator de 
artă indiană la muzeul de artă din Boston şi tâlcuitor al principiilor metafizice obişnuite 
care se desprindeau din artă. Dintre toate centrele hinduiste din San Francisco, Eugene a 
vizitat doar templul Vedanta, deşi nu peste mult timp, sub influența scrierilor lui 
Guenon, avea să-şi dea seama că această „Vedanta occidentalizată” nu era decât o altă 
formă de pseudo-religie modernă. 

Unii colegi ai lui Eugene erau atraşi de sufism, ramura mistică a islamismului. 
EI, deşi nu era prea interesat de islamism, era totuşi fascinat de practica sufistă de a 
recita cele 99 de nume divine ale lui Alah. 


i. Gi-ming Shien, „Înţelepciunea tradiţională şi filosofia revoluţionară în China contemporană”, Notas y 
Estudios de Filosofia, vol. IL, nr. 7-8 (iulie-decembrie, 1951), p. 327. Trad. Daniel Berry. 

* Episcopul Nicolae Velimirovici, 7he Prologue fiom Ochrid [Prologul de la Ohrid], partea 1 
(Birmingham, England: Lazarica Press), p. 251. 

Datorită scrierilor lui Guenon, Eugene ajunsese să socotească creştinismul ca 
una dintre adevăratele tradiţii ale lumii vechi, deşi încă mai privea protestantismul ca 
ceva în afara creştinismului, ca ceva anti-tradițional. Printre autorii săi preferaţi, era şi 
un evreu elveţian convertit la romano-catolicism, Max Picard, care privea lumea 
modernă la fel ca Gu&non. În biblioteca lui Eugene se mai aflau şi cărţile lui Picard, 
Fuga de Dumnezeu, Hitler în noi înşine, Chipul omului. 

Dintre curentele spirituale studiate de către studenții de la Academie, nu era 
ocolit nici misticismul creştin. Eugene cunoştea cel puţin doi studenţi care cercetau 
spiritualitatea creştin ortodoxă răsăriteană. Unul dintre ei, Crist Lovdjieff, sârb de 
origine, era om bun şi generos, de vârstă mijlocie, cu trăsături slave şi cu o personalitate 
puternică, harismatică. Lovdjieft câştigase adepţi devotați din rândul celor care trăiau 
între zidurile închisorii San Quentin, unde predase şi organizase cursuri de religie 
comparată. l-a luat odată pe Eugene şi pe alți prieteni de la Academie să viziteze 
închisoarea împreună cu el. Câţiva ani mai târziu, în foarte cunoscuta carte de protest 
social, a lui Eldridge Cleaver, Suflet îngheţat, Lovdjieff a fost supranumit chiar 
„Hristosul din San Quentin”.S5 Deşi se considera un fel de discipol al lui Allan Watts, el 
a avut propria sa cale spirituală, inspirată din multe tradiții diferite, dar în cea mai mare 
măsură din creştinism. Interesul său pentru creştinismul răsăritean se datora în mare 
parte filosofiei lui Nicolae Berdiaev, un gânditor religios rus, modern, care trata religia 
în care s-a născut în chip liberal şi non-conformist. 

Un alt student de la Academie, James," arăta şi el un interes deosebit pentru 
textele tradiționale ale creştinismului ortodox răsăritean. El a fost acela care l-a 
îndrumat pe Eugene către Filocalie, o alcătuire de scrieri ale părinţilor şi asceţilor 
timpurii ai Bisericii, cât şi spre Pelerinul rus, care istorisea experienţa de rugăciune a 
unui pelerin rus din veacul al XIX-lea. Prima reacţie a lui Eugene a fost aceea de a 
observa asemănarea aparentă ce exista între Rugăciunea Lui lisus înfăţişată în Filocalia 
şi rugăciunea budistă shinshu către Amida Buda, numită „recitarea numelui divin”. 
Probabil că la început, înţelegerea pe care a avut-o asupra spiritualităţii creştinismului 
răsăritean nu mersese mai adânc decât această treaptă, dar măcar acum ştia că religia sa 
autohtonă — creştinismul — avea ceva care se putea asemăna cu ceea ce nădăjduise 
odinioară să găsească în alte religii. 

Interesul pe care-l arăta Eugene pentru adâncimile mistice ale creştinismului a 
crescut şi mai mult, cu numai câțiva ani înainte de a veni în San Francisco, odată cu 
publicarea în limba engleză a cărții filosofului franco-elveţian, Frithjof Schuon: 
Unitatea transcedentală a religiilor. Pe vremuri, Schuon îl urmase pe Gu&non. Se pare 
că acesta cunoştea puţine despre creştinismul răsăritean, care fusese numit cu dreptate 
„taina cea mai bine păzită a lumii”. Venind cu o generație mai târziu, Schuon 
dobândise cunoştinţe bogate în această spiritualitate atât de ridicată în slăvi, şi l-a făcut 
pe Eugene să o vadă ca pe cea mai pură formă a tradiției creştine. Ca şi Eugene pe 
vremea aceea, Schuon cunoştea creştinismul numai din afară, ca unul ce era încă prea 
„înţelept şi precaut” ca să poată vedea cum lucrurile cele ascunse sunt dezvăluite 
pruncilor. Eugene avea agerimea de a se folosi din bogata cunoaştere a lui Schuon, chiar 
dacă încă nu avea experiența de a-i vedea greşelile. 


A 

ÎNTR-O zi, James, care îl îndreptase pe Eugene spre Filocalia, i-a spus să 
meargă amândoi la o slujbă ortodoxă răsăriteană. „Ştiu că te interesează religiile 
orientale,” i-a spus James. „Ar trebui să arunci o privire şi spre partea răsăriteană a 


* Lovdjieft a fost pomenit şi în autobiografia lui Alan Watts, In My Own Way, p. 308. 

* Eldridge Cleaver, Soul on Ice [Suflet îngheţat] (New York: Dell Publishing Co., 1968), p. 31-39. 
* Numele său i-a fost schimbat. 

57 O expresie inventată de Părintele Alexander Schememann. 

creştinismului.” Format în spiritul guenonian de a aprecia adevăratele tradiţii religioase, 
Eugene a primit invitaţia. 

Catedrala ortodoxă rusă din centrul oraşului San Francisco,* fostă biserică 
episcopală, avea ferestre înalte cu vitralii în faţă şi de-a lungul pereţilor. Tavanul boltit 
fusese construit din scânduri luate de pe vapoare vechi; şi într-adevăr, stând sub arcade, 
te simţeai ca şi cum te-ai afla în marea Arcă a lui Noe. 

Eugene venise la Catedrală în seara din Vinerea mare, în timpul slujbei de 
vecernie. Candele roşii licăreau în fața iconostasului auriu, luminând chipurile sfinte ale 
lui Hristos şi ale Preacuratei Sale Maici. Din partea stângă a Catedralei şi dinspre cor 
venea o frumoasă cântare antifonică, într-o limbă necunoscută urechilor lui Eugene. Pe 
o mică platformă din mijlocul navei stătea un bătrân neputincios, gârbovit, cu barba 
albă, înveşmântat în straie purpurii. Era Arhiepiscopul Tihon. Adâncit cu totul în slujbă, 
îşi ținea ochii închişi într-o stare de atenţie desăvârşită. De câte ori îşi deschidea ochii, 
vedeai că aveau o căutătură severă, insuflând o stare de trezvie neîncetată celor ce 
slujeau împreună cu el. 

Silueta măruntă a Arhiepiscopului Tihon a făcut o impresie extraordinară asupra 
lui Eugene. Poate că Eugene văzuse încă de atunci că el nu interpreta un rol după un 
ritual bine învăţat, ci că se afla într-o stare de rugăciune profundă. Ceea ce Eugene nu 
ştia pe vremea aceea, era că Arhiepiscopul Tihon fusese un om al rugăciunii toată viața 
lui, şi că primise îndrumare duhovnicescă de la de Dumnezeu luminatul Bătrân Gabriel 
de Kazan şi Pskov din Rusia. În mica sa locuinţă de lângă Catedrală, Arhiepiscopul 
Tihon petrecea cea mai mare parte a timpului în rugăciune şi făcea privegheri de toată 
noaptea. 

Intensitatea evenimentelor din Catedrală au impresionat profund sufletul lui 
Eugene -— vizitatorul de ocazie. A remarcat frumuseţea muzicii şi artei tradiționale şi 
chiar mai mult — a simțit împlinirea acelei dorințe de a muri, căci ceea ce-i era dat să 
vadă, aparținea unei alte lumi. Trecerea de la supraaglomerata metropolă San Francisco 
la strălucirea cerească şi pacea slujbei religioase nu era oare una şi aceeaşi trecere plină 
de bucurie la odihna cea veşnică pe care Bach a descris-o atât de emoţionant în /ch 
Habe Genug? 

După două decenii, Eugene istorisea prima sa întâlnire nemijlocită cu ortodoxia: 

„Ani de zile, în timpul cercetărilor mele, am fost mulţumit la gândul că mă aflu 
“deasupra tuturor religiilor” şi, într-un fel, le eram credincios... Când am vizitat o 
biserică ortodoxă, am făcut-o doar ca să mai văd o altă “tradiție” — ştiind că Guenon (sau 
unul dintre discipolii săi)” descrisese ortodoxia ca fiind cea mai autentică dintre 
religiile creştine. 

Totuşi, când am intrat prima oară într-o biserică ortodoxă (o biserică rusească 
din San Francisco) s-a întâmplat cu mine ceva ce nu mai simțisem în nici unul dintre 
templele orientale sau budiste ; ceva în inima mea îmi spunea că sunt “acasă”, că toate 
căutările mele luaseră sfârşit. Nu ştiam ce însemna aceasta cu adevărat, căci slujba 
religioasă îmi era cu totul necunoscută şi într-o limbă străină. Am început să particip 
mai des la slujibele ortodoxe, deprinzând treptat limba şi obiceiurile, fără să renunţ încă 
la concepţiile guânoniene despre toate tradiţiile spirituale autentice.” 

Ceea ce a simţit Eugene în Catedrală nu a produs o schimbare imediată în el. 
Fusese aruncată doar o sămânță care urma să crească în lăuntrul său şi să-l schimbe într- 
o zi într-o nouă ființă. Au mai trecut cel puţin doi ani până a ajuns să-L cunoască cu 
adevărat pe Acela care dintr-o icoană din Catedrală, părea că priveşte drept în sufletul 
lui. 


5 Cu hramul pentru Icoana Maicii Domnului „Bucuria tuturor celor necăjiţi”, şi care se afla pe Str. 
Fulton, lângă Filmore. Astăzi, după construirea noii Catedrale din oraş, Bucuria tuturor celor necăjiţi, se 
vorbeşte de regulă despre „Vechea Catedrală”. 

59 Aceasta este fără îndoială o referire la Frithjof Schuon. 

ÎNTR-UN eseu pe care l-a scris în 1957, Eugene încerca să-şi împace mintea cu 
ceea ce îi spusese inima. Intitulat „Pseudo-religie şi epoca modernă”, eseul începea 
printr-o prezentare a învățăturilor teosofiei, ale Vedantei occidentalizate şi ale „Noii 
gândiri”, concluzionând că aceste exemple de pseudo-religie, cu împotrivirea lor față de 
ortodoxie, cu slăvirea implicită a sinelui şi cu tâlcuirile lor sucite asupra gândirii 
răsăritene, puneau bazele pentru falsele religii ale Antihristului. Un capitol foarte 
important pentru evoluţia spirituală a lui Eugene se numeşte „Pierzarea creştinismului 
tradițional”. Aici Eugene afirma că formele religioase ale Bisericii Romano-Catolice au 
fost parţial golite de „dimensiunea lor interioară” şi astfel „Biserica trebuie să revină pe 
dimensiunile sale exterioare, pur oficiale”. „Biserica”, scria el mai departe, „a continuat 
să existe până în zilele noastre într-o stare de decădere”, deşi a mai păstrat formele 
tradiționale. „Totuşi, acum un nou şi mult mai puternic atac se dă asupra ei.... Obiectul 
acestei pierzări este acela de a transforma creştinismul într-o altă “pseudo-religie” care 
să poată fi adăugată la tot mai moderna şi crescânda “sinteză” a ideilor... Spiritul 
“sincretist” al epocii nu va îngădui Bisericii nici un fel de pretenţii “specifice”, ci va 
insista să fie “lărgită” ca să poată satisface noua “conştiinţă a lumii””. 

Împotriva acestei teorii, Eugene susținea ideea „micşorării” creştinismului, ca o 
soluție bună pentru mentalitatea occidentală, de vreme ce aceasta limitează oricare lucru 
care nu duce de îndată la mântuire. „Creştinismul”, scria el „a luat naştere tocmai pentru 
a se potrivi acestei îngustimi [a minţii occidentale] şi să formeze între limitele sale căi 
de mântuire potrivite occidentalului; acesta, respingând creştinismul, şi-a respins 
propria mântuire şi astfel şi-a strâmbat propria fire”. 

Eugene nici nu respingea creştinismul, dar nici nu primea credința lui într-o 
Întrupare unică şi dumnezeiască, o singură cale de mântuire, etc. Deşi el susţinea că 
aceste pretenții erau doar nişte soluţii bune pentru mântuirea occidentalului, şi el, ca un 
occidental ce era, se simţea deasupra lor. 

Eugene ajunsese la acest fel de a înţelege lucrurile prin aceeaşi carte care i-a 
adâncit aprecierea pentru creştinismul ortodox: Unitatea transcedentală a religiilor a lui 
Frithjof Schuon. Deşi Schuon se despărțise definitiv de Guenon, din pricina unor 
deosebiri de netrecut cu vederea, el susținea ideea lui Guenon care spunea că, nici o 
religie autentică nu este neapărat superioară alteia. El a continuat de unde a rămas 
Gu&non, dar cu toate că avea o cunoaştere mai bogată a creştinismului ortodox, totuşi a 
pornit-o într-o direcţie greşită. În timp ce în principiu, Gu&non se străduise să întoarcă 
occidentul către principiile metafizice tradiționale şi către o dreaptă înțelegere a 
doctrinelor orientale, Schuon a mers şi mai departe, alcătuind o nouă înfăţişare şi 
învățătură religioasă, una în care aspectele feluritelor religii erau explicate sistematic şi 
interpretate potrivit unei noţiuni a priori, cum că toate sunt una, privite unui nivel 
esoteric. La Schuon, elitismul intelectual al lui Guenon a atins o mare înălțime, dându-i- 
se o râvnă religioasă desăvârşită. „Pentru marea masă a omenirii”, scria Schuon, „nu e 
nimic mai bun decât calea obişnuită a mântuirii.” Totuşi, pentru fiinţe ca el, dăruite cu 
o minte aparte, Schuon spune că există şi o altă cale: prin „transcenderea” tuturor 
religiilor, topind punctul de vedere tradițional, pentru a-l putea reabsorbi potrivit 
interpretării esoterice a fiecăruia. Schuon pretinde acest drept pentru „oamenii care au 
fost înzestrați de Dumnezeu cu acel fel de inteligență care poate atinge nivelul de 
transcendenţă”.€! EI încearcă să demonstreze cât de „naive”, „ilogice” şi greşite sunt 
„vederile particularizante” ale adepților religiilor tradiționale, mai ales creştini, dar 


“ Frithjof Schuon, The Transcendent Unity of Religions [Unitatea transcendentală a religiilor] (Pantheon 
Books, 1953), p. 25. 
$! Tbid., p. 29. 

susține în acelaşi timp că este „necesar ” şi „providențial ” ca ei să aibă astfel de 
vederi”. 

Punctul de vedere religios formulat de Schuon este foarte atractiv pentru aceia 
care, pe lângă faptul că sunt foarte inteligenţi, nu au aflat niciodată ce înseamnă să fii în 
interiorul unei religii vii. Eugene împlinea ambele cerințe. În lucrarea sa „Pseudo- 
religia” el privea cu încredere către „răsăritul unei “ortodoxii universale”, către o 
demonstraţie a “unității” adevărate şi “transcendentale a religiilor”, spunând că această 
mişcare „transcende toate tradiţiile deşi nu neagă nici una” şi contrastează cu 
sincretismul „pseudo-religiilor”. 


LA sfârşitul eseului, Eugene punea în discuție menirea intelectualului modern 
şi a curentelor religioase: adică domnia Antihristului. EI scria: „Dacă “psihicul” este 
socotit la fel cu “spiritualul”, aşa cum a făcut omul modern cu amândouă, întru totală 
necunoaştere, atunci ştiinţa şi pseudo-spiritualitatea se unesc iar adevărurile spirituale 
devin “fapte” ştiinţifice... Ştiinţa, cu noua şi “mai înalta” ei cunoaştere a lumii 
“spirituale”, va instaura o tiranie asupra oamenilor, nevisată până acum, şi va fi o 
domnie absolută într-o lume despărțită în întregime de o realitate pe care o transcende, 
iar o revoltă împotriva ei ar fi fără folos, căci numai ştiinţa este aceea care posedă arma 
supremă: pe “Dumnezeu”... “Mintea cea stăpână”, care va conduce întreaga lucrare nu 
va fi alta decât a lui Satan, “vrăjmaşul”, “maimuța lui Dumnezeu”, care va domni asupra 
împărăției sale perfecționate după chipul lui Antihrist... Antihrist va cuceri pe toată 
lumea, căci el va fi “bun” şi “plin de binefaceri).... Însuşi Antihrist, personificarea 
forțelor “care se opun” lui Satan, va fi supremul “rezolvitor al tuturor lucrurilor” 
veacului, cu un “răspuns grabnic” pentru toate problemele grele şi aparent fără 
rezolvare; iar oamenii prinşi cu totul în mreje de “înțelepciunea”, egocentrismul şi acea 
veşnică căutare a “luminii”, va fi gata să se adune în jurul lui, a celui care îi oferă 
singura “soluţie”.” 

Alison spunea că „Eugene a conştientizat existenţa răului şi a greşelii, înainte de 
a recunoaşte existenţa binelui şi a adevărului”. Prin Nietzsche el a simțit spiritul drăcesc 
al lui Antihrist şi i-a cunoscut puterea. Prin Guenon, văzuse această putere întru lucrare 
în lumea modernă, oprindu-l pe om să meargă la o realitate mai înaltă, stricându-i 
tradiţiile prin care putea ajunge la ea, ținându-l înlănţuit în materialism şi în mişcarea 
numită „psihism”, care ascunde spiritualitatea. El vedea omul modern — în miezul 
tensiunilor politice şi foametei spirituale — așteptând sosirea „rezolvitorului de 
probleme”. Pentru Eugene, Antihrist era o realitate. Şi de aici, el a ajuns la o concluzie 
de neocolit. „Când mi-am dat seama că Antihrist există, atunci am înțeles că şi Acela 
căruia i se împotriveşte trebuie de asemenea să existe. Atunci am cunoscut că Hristos 
există.” 

Dar iarăşi, deşi era bogat în cunoaştere şi înțelegere, nu avea încă experiența 
întru Hristos. Era de aşteptat ca odată ce ajunsese atât de departe, aceasta să nu întârzie 
prea mult. 


2 Ibid., p. 25, 31. 

12 
În impas 


Marele oraş este centrul Fugii. Străzile se aseamănă 
cu nişte conducte prin care au fost absorbiți oamenii; 
odată cu oamenii, în oraş au fost târâţi şi câţiva 
copaci. Aceştia stau temători pe marginea străzilor. 
Ei nu mai ştiu drumul înapoi la țară şi astfel, încearcă 
să pătrundă sub asfalt şi apoi să dispară. ... 

- Max Picard, Fuga de Dumnezeu” 


Eram tot mai nefericit, iar Tu, Doamne, tot mai 
aproape. Dreapta Ta era mereu gata să mă scoată din 
noroi şi să mă curețe, dar eu nu ştiam. 

- Fericitul Augustin, Confesiuni“ 


LA sfîrşitul anului 1956, Academia de Studii Asiatice trecea printr-o perioadă de criză. 
După spusele lui Eugene, cu toate aspiraţiile înalte pe care le nutreau atât profesorii cât 
şi studenţii, Consiliul de conducere încerca să transforme facultatea într-o „instituţie 
plicticoasă şi respectabilă de fabricat titluri academice”. După o dispută publică cu 
preşedintele Consiliului, Allan Watts şi-a dat demisia din funcţia de decan, continuând 
totuşi să predea încă un semestru. Preşedintele Consiliului a amenințat cu transferul şi 
pe alți câțiva profesori, printre care şi Gi-ming Shien. 

Noul decan, Ernest Egerton Wood era teosof bătrân. Pe vremuri, candidase 
pentru funcția de Preşedinte al Societăţii Teosofice, petrecuse peste 38 de ani în India şi 
era autorul a peste 20 de cărți în probleme asiatice, unele publicate şi în cadrul 
Societăţii. Era un fel de fosilă vie printre studenţii facultăţii, făcând parte dintr-o ramură 
pe cale de dispariţie din marea familie a orientaliştilor apuseni, care nu mai avea nici o 
legătură cu căutătorii spirituali ai noii generaţii. „În cursurile pe care le ţinea”, scria 
Eugene, „vorbea de “Emerson ca de un unificator între est şi vest”, învelind toată 
problema într-o spoială teosofică... iar studenţii săi (în cadrul secţiei de Indianistică şi 
Teosofie) erau câteva doamne bătrâne care veneau la Academie când nu era vreo altă 
şedinţă de spiritism în altă parte.” Nu este astfel de mirare că lucrarea de semestru a lui 
Eugene „Pseudo-religii şi epoca modernă” a început cu o expunere în care teosofia era 
tratată ca o înşelăciune spirituală. 

„Dacă Academia va supraviețui”, scria Eugene într-o scrisoare, „va fi un fel de 
instituţie pseudo-indiană... Acum este o instituţie oficială de “specialişti” - ceea ce nu 
este adevărat, de vreme ce Berkeley o întrece cu mult.... Eu voi rămâne acolo atâta 
vreme cât va rămâne şi Gi-ming, dar şi el este foarte descurajat.” 

În primăvara anului 1957, Gi-ming a părăsit Academia şi Eugene l-a urmat. 
După vreun an, Colegiul Pacificului a rupt legătura cu aceasta, şi după spusele lui Allan 
Watts, „proiectul a intrat în anonimat”.65 

Acum Eugene era student fără facultate. Nu vedea nici un rost să studieze 
filosofia chineză într-o universitate americană, dacă nu o preda un profesor autentic cum 
fusese Gi-ming Shien. „Voi sta cu profesorul meu de chineză”, scria el, „singurul 
învățat chinez pe care-l cunosc, pregătit pentru a preda filosofia chineză.” Eugene a 


* Max Picard, The Flight fiom God [Fuga de Dumnezeu] (Chicago, Illinois: Henry Regnery Co., 1951), 
p. 170. 

“ Sf. Augustin, The Confessions [Confesiuni], p. 94. 

% Alan Watts, In My Own Way, p. 320. 

scris aceste rânduri fostului său profesor de limba chineză de la Pomona, Shou-yi 
Ch'en, întrebându-l totodată dacă era vreun post liber de filosofie sau religie la Celegiul 
Pomona, cu regret aflând însă că nu era nici unul. 

Gi-ming a început să predea ca profesor particular în San Francisco, iar Eugene 
a devenit studentul său cel mai important. Eugene îl ajuta la traduceri, editări şi 
dactilografieri de lucrări în engleză. Printre acestea era şi o valoroasă tâlcuire asupra 
celui mai vechi manuscris din China, Cartea schimbărilor, în care Gi-ming arăta cum 
etapele în evoluţia istorică a acestei cărți exprimă foarte bine esenţa culturii chineze din 
fiecare perioadă, demonstrând cum o civilizație se schimbă de la o stare de puritate la 
trepte tot mai crescute de stricăciune. 


A 

ÎN toamna anului 1957, când încă mai studia cu Gi-ming Shien în San 
Francisco, Eugene s-a înscris la Universitatea californiană Berkeley, pentru a-şi putea 
da masteratul în limbi orientale. 

Oraşul Berkeley este situat de cealaltă parte a golfului San Francisco. 
Universitatea sa, esența sistemului de universități californiene, era numită pe scurt 
„Cal”. Cu cei peste 20.000 de studenți ai săi, Cal era mult mai mare decât Pomona. În 
timp ce la aceasta din urmă domnea o atmosferă de comuniune, Cal era mult mai 
cosmopolită şi instituționalizată, iar studenţii mult mai anonimi. Şi în timp ce Pomona, 
fondată de congregaţionişti, avea ca deviză „susţinerea civilizației creştine”, Cal, fiind 
condusă de stat, avea o stare dominantă de scepticism umanist faţă de religie. 

Cal avea un program bine organizat pentru studierea limbile orientale; însă 
atracția cea mai mare pentru un student ca Eugene, era biblioteca, care, aşa cum am mai 
spus, avea cea mai mare colecţie de texte asiatice din ţară. 

Eugene nu a ales Cal pentru a studia filosofia chineză, pentru că socotea că nu 
putea fi studiată acolo aşa cum se cuvine. El urmărea doar să stăpânească limba Chinei 
vechi, pentru a o folosi ca mijloc prin care să prezinte occidentului, in spiritul lui 
Guenon, esenţa filosofiei chineze. În timpul şederii sale la Berkeley, a mai studiat 
japoneza, latina şi greaca veche. 

În 1958, a urmat un curs bun de poezie chineză, pentru care a făcut nişte 
traduceri foarte reuşite din poezia chineză veche. ÎL aprecia mult pe profesorul care ţinea 
acest curs, Shis-Hsiang Chen, care după spusele lui, avea o înzestrare deosebită pentru 
literatura chineză şi „nu încerca să-i dea o importanță mai mare decât aceea pe care o 
avea cu adevărat”. Comparaţi cu Gi-ming Shien, ceilalți profesori de Sinologie de la 
Facultatea Berkeley îi păreau „foarte plictisitori”. „Dacă China este ceea ce cred ei că 
este,” scria el „nu pot să pricep cum pot ei supraviețui acestei privelişti. Însă ei 
supraviețuiesc şi chiar devin “pasionaţi” şi “originali” în acest domeniu; deşi, de bună 
seamă că pasiunea este închipuită, iar originalitatea foarte scăzută... Din fericire, cele 
mai serioase ore de studiu le fac în afara cursurilor.” 

La mijlocul anului 1958, Gi-ming a plecat la New-York, unde locuise şi mai 
înainte, lăsându-l pe Eugene fără profesor în studiile sale filosofice. „Din nefericire, 
sunt încă la începutul studierii filosofiei chineze,” nota cu tristețe Eugene. 

La New-York, Gi-ming a ales Institutul Est-Vest. Dacă la început îi scria lui 
Eugene scrisori optimiste despre noua sa poziţie, după câteva luni s-a dovedit că Insti- 
tutul nu era potrivit pentru el. Eugene a continuat să-i dactilografieze şi să-i editeze 
manuscrisele lui Gi-ming Shieng, şi-i dădea veşti despre progresele pe care le făcea în 
chineza veche la Universitatea californiană. În noiembrie 1958, a primit de la Gi-ming 
următoarea scrisoare:% 


Dragă Eugene, 


% Originalul este într-o engleză stricată, pe care am îndreptat-o. 

Sunt mai mult decât fericit să aflu că ai urmat cinci cursuri în 
toamna aceasta şi că ele au fost mai interesante decât cele pe care le-ai 
urmat anul trecut. După părerea mea, toate cursurile pe care le urmezi 
anul acesta la Universitatea californiană sunt folositoare în ceea ce 
priveşte limba chineză. Ele te vor ajuta să stăpâneşti bine chineza. De 
bună seamă că limba reprezintă numai un mijloc şi nu scopul în sine. 
Totuşi, fără mijloace, scopul nu poate fi atins. Dacă cineva doreşte să 
cunoască sensurile ascunse ale filosofiei clasicilor, comentariile făcute 
de neo-confucianiştii dinastiilor Sung şi Ming, toate acestea sunt foarte 
importante fiindcă aceste comentarii sunt legate de sensurile ascunse 
ale cuvintelor. 

Mă bucur să aud că D-nul Chen are o asemenea aplecare 
firească spre poezia şi cultura chineză şi e de preferat aşa, decât să o 
aibă adunată în minte. N-am mai auzit de el până acum. Sper să-l pot 
cunoaşte într-o zi.... 

În ceea ce priveşte Institutul Est-Vest, nu cred că este un loc 
potrivit pentru mine, căci cursurile sunt foarte amestecate (sunt şi 
cursuri de gătit şi de dans). Nu cred că e un semn bun pentru viitor. 
Deci, până acum, în afară de lectură, sunt încă în căutarea unui post 
pentru anul viitor. Toate cele bune, 

Prietenul tău în Tao, 
Gi-ming 


A 

ÎNTRE TIMP, sub influenţa lucrărilor lui Guenon, Eugene devenea din ce în ce 
mai conştient că lumea modernă nu era altcena decât o „urâciune” şi îi era din ce în ce 
mai greu să trăiască în ceea ce el numea „nebunia şi iadul lumii moderne”. Ca un semn 
de protest împotriva frivolității lumii moderne, nu şi-a scos dinadins permis de 
conducere. Nu-i plăcea să meargă cu autobuzul, dar accepta să meargă cu trenul; cel mai 
mult îi plăcea să facă plimbări pe jos prin oraş. Nu suferea televiziunea, ca una ce 
supunea nenumărate minți omeneşti prin acea minte bolnavă a veacului. Orice părere 
care era foarte populară, era privită cu neîncredere de Eugene sau chiar cu un dispreţ 
vădit. Era foarte necruţător mai ales cu aceia pe care, dintr-o pricină oarecare îi numise 
„Lucies” — oameni care-şi însuşiseră mentalitatea de „turmă”, care nu au nimic de spus, 
dar care vorbesc neîncetat. Pentru el, un „Lucy” era o persoană care întrerupe discuţia la 
un curs pentru a-şi expune propriile păreri plicticoase, silind pe toată lumea, ca din 
politeţe, să asculte şi să ia în considerare tot felul de nerozii. „Democraţia” spunea el 
„este guvernarea făcută potrivit părerilor acestor „Lucies”. 

Pentru a scăpa de societatea modernă, Eugene trecuse în rândul nemulțumiților 
societății; dar acum s-a dovedit că nici această idee nu era bună. Începea să-şi dea seama 
că, cultura contrafăcută a generaţiei sale era doar un alt curent la modă, mai degrabă un 
produs şi un simptom al civilizaţiei moderne decât o alternativă viabilă a sa. Astfel, el se 
simţea înstrăinat nu numai de societate ci şi de cei ce se răzvrăteau împotriva ei. „Este 
destul de interesant”, scria el, „să vezi feluritele trepte ale vieţii sociale din San 
Francisco — de la cele mai rău famate până la cele foarte moderne (şi feluritele căi de a 
socoti pe cineva de reputație proastă sau la modă) toate existând unele lângă altele, fără 
să-şi dea seama cu adevărat de existența celeilalte. Mă simt destul de nedumerit, 
gândindu-mă la care nivel m-aş putea situa.” 

Până în 1958, „mişcarea beat” ajunsese la apogeul ei, încercând fără odihnă să 
extindă forme artistice tot mai libere în artă, muzică şi literatură şi îmbrățişând după 
cuvintele fondatorului ei, Jack Kerouac „o independență mistică şi o relaxare a 
tensiunilor sociale şi sexuale”. Poeți şi muzicieni de jazz au început să se întâlnească în 

zona North Beach a oraşului San Francisco. A fost şi Eugene acolo, dar nu l-a 
impresionat. „De curând”, scria el într-o scrisoare, „am fost la o petrecere a generaţiei 
beat. Destul de monoton totul, cu seturi de tobe „bongo” (sau cum le-or mai numi), 
împreună cu Herb Caen.” Ca un mare iubitor de muzică clasică, Eugene nu putea 
suporta Jazul. 

Odată, într-o împrejurare, Eugene l-a cunoscut chiar pe Jack Kerouac, cel care 
cu 10 ani în urmă dăduse numele acestei mişcări. „Aşa cum am fost noi, o generaţie de 
secretoşi” spunea Kerouac pe atunci, „.... cu un fel de puls propriu, plictisiţi de toate 
tiparele şi formele şi de toate convenienţele lumii... Aşadar cred că ai putea spune că 
suntem o generaţie bătută.“ Ca şi Eugene, Kerouac avea o puternică conştiinţă creştină 
şi se simţea foarte nefericit încercând să trăiască în afara voii lui Dumnezeu; ca şi el, a 
avut o scurtă legătură cu budismul, pe care însă l-a considerat neputincios pentru a 
vindeca rănile sufletului său. 

Eugene l-a cunoscut şi pe Gary Snyder, eroul zen al cărţii lui Kerouac Hoinarii 
Dharma, şi bun prieten al lui Allan Watts, care a vizitat Academia de câteva ori. Potrivit 
relatărilor unui cronicar „beat”, portretizarea pe care a făcut-o Kerouac valorilor şi 
stilului de viață ale lui Snyder au devenit un adevărat model de viaţă al culturii hippie, 
10 ani mai târziu. 

De îndată ce mişcarea „beat” a devenit populară, turişti şi curioşi au început să 
se strângă la North Beach, ca să vadă un beatnik „adevărat”. După spusele lui Eugene, 
locul a început să se populeze cu „tineri bărboşi şi războitori, care descoperiseră dintr- 
odată că sunt “beat”, şi sunt ultimul răcnet”. Între timp, beatnicii adevăraţi ca Kerouac — 
veterani îmbătrâniți de căutările lor nesfârşite şi neobosite — au văzut în locul energiei 
lor, nestăvilite până atunci, încremenire şi disperare. Viaţa nu putea avea sens, numai 
prin simpla încercare de a o trăi din plin. Deci Eugene se putea identifica cu dezgustul 
pe care-l simţea Kerouac pentru lume, cu căutările sale şi cu preţul mare pe care-l punea 
pe suferință. („M-am născut ca să sufăr”, obişnuia să spună Kerouac) însă ajunsese să-şi 
dea seama că acel fel de căutare şi suferință nu urmăreau nici un scop decât prelungirea 
lor în timp, îl adânceau în sine şi erau pierzătoare de sine. Într-o scrisoare de pe vremea 
aceea, Eugene scria: „Generaţia beat... pare bătută foarte tare.” 

Totuşi aşa cum am mai spus, valorile generaţiei beat nu au dispărut. După cum 
spunea Kerouac, „... viziunea bop a devenit ca o proprietate colectivă a vieţii comerciale 
şi culturale.... Consumul de droguri a devenit un fapt oficial (tranchilizante şi toat 
celelalte); şi chiar şi stilul de îmbrăcăminte inspirat după maniaci beat, toate au condus 
la noul val rock'n'roll, iar generația beat deşi moartă, a fost astfel înviată şi susținută.” 

Ca o parte componentă a acestei căutări spirituale inaugurate de mişcarea beat, 
drogurile halucinogene au început să fie folosite pentru aşa zisele lor valori spirituale. 
Primul lor model a fost romancierul Aldous Huxley, autorul cărții O lume nouă 
cutezătoare, şi care în 1953 publicase Uşile percepției, o carte despre experienţele 
halucinogene cu mescalină. Cel de al doilea care a făcut mare popularitate drogurilor, 
era un vechi prieten al lui A. Huxley, nimeni altul decât Allan Watts. În 1958, la un an 
de la plecarea sa de la Academia de Studii Asiatice, Watts a început să se drogheze cu 
LSD, ca parte a unui experiment ţinut sub control, care a avut loc la Universitatea din 
Los Angeles. A continuat însă să ia droguri şi după aceea, iar în 1962 a scris cartea 
Cosmologia bucuriei, despre pretinsele „experiențe mistice” obţinute cu ajutorul 
drogului LSD. (Despre deosebirea dintre tradiția chineză şi cea indiană pe care a văzut-o 
Eugene, este de remarcat ce a scris Watts despre aceste experienţe: „Destul de curios 
este faptul că, deşi eram preocupat de zen la vremea aceea, experienţele acelea aveau un 


$7 Redactor la San Francisco Chronicle, cel care a mediatizat cel mai mult termenul de „beatnik”, prin 
care desemna pe membrii mişcării beat. 

4 Joc de cuvinte în limba engleză: „to beat” = a bate; mişcarea beat = mişcare non conformistă din SUA. 
% Ann Charters, ed., The Portable Beat Reader, (New York: Penguin Books, 1992), p. xxix. 

caracter mai mult hindus decât chinezesc. Într-un anume fel erau pătrunse de atmosfera 
mitologiei şi a chipurilor hinduse.”)” Tot în 1962, Watts a primit o bursă de studii şi 
călătorii de doi ani de zile, din partea Universității Harvard, unde l-a cunoscut şi pe 
profesorul Timothy Leary de la Harvard. Acesta a luat LSD pentru prima oară în 1962 şi 
a continuat să susțină experienţele halucinogene ca fiind noua religie a lumii. Deşi 
spunea că lui Watts îi era frică „să-l vadă pe Timothy transformându-se într-un mesia 
publicitar, cu numele aşezat în lumina reflectoatrelor,””! el făcuse deja foarte multe ca 
să atragă tânăra generație către drogurile halucinogene, făgăduindu-le atingerea unei 
iluminări mistice. 

Chiar din primii ani când începuse să se consume LSD (aproape cu un an înainte 
de a fi scos în afara legii), Eric, unul dintre prietenii lui Eugene, a încercat să-l convingă 
să-l încerce şi el. „Tânărul acesta”, îşi aminteşte Eugene, „căutător spiritual obişnuit, 
mi-a spus într-o zi: “Orice mi-ai spune despre primejdia pe care o reprezintă drogurile, 
trebuie să recunoşti că orice este mai bun decât viața americană de zi cu zi, care este 
moartă din punct de vedere spiritual.” N-am fost de acord cu el, căci încă de pe atunci 
începeam să văd că viaţa spirituală are două căi: îl poate duce pe om mai sus decât 
această viaţă stricăcioasă de fiecare zi, dar în acelaşi timp îl poate duce şi mai Jos, 
ducându-l la o moarte adevărată atât spirituală cât şi trupească. Eric şi-a urmat drumul 
său şi înainte de a împlini 30 de ani era o epavă de om, cu mintea pierdută şi se lepădase 
de orice încercare de a căuta realitatea.”? 


Erc, prin „căutarea” sa mult sporită de substanțele chimice, a atins în câțiva 
ani o stare, către care o întreagă societate a fost împinsă treptat, câțiva ani mai târziu. 
Chiar şi Eugene, în acei ani de început, a făcut parte din această mişcare anticulturală 
care, departe de a opri acest „progres” al societăţii, a făcut tot ce i-a stat în putință să-l 
accelereze. La sfârşitul veacului în care trăia, Eugene a văzut o strânsoare, nebunie şi 
desfrânare. Într-o zi a scris următoarele: 

„Ne vin prea multe informaţii ca să mai vedem că iarna este singurul anotimp, 
căci aşa este şi aşa va fi mereu. 

Fără îndoială, oraşul este încă o maşină de făcut barbari; însă pe lângă oraș, o 
mare importanță o are şi orbirea noastră. Nu se putea ca pământul să nu fie asfaltat iar 
omul dezumanizat, dar vai de aceia prin care vine sminteala! Este cu adevărat o ironie 
că în zilele noastre, nimeni nu mai crede în osânda veşnică şi mai mult decât atât, toată 
lumea priveşte către “viitor”. De asemenea, este interesant că imaginaţia noastră s-a 
micşorat într-o asemenea măsură încât nu ne putem închipui nimic mai “îngrozitor” 
decât o lume nouă cutezătoare, sau anul 1984 sau un “război nuclear”. Trebuie să 
învăţăm foarte mult noi, cei care am uitat atât de mul... 

O, nouă şi cutezătoare ţintă lipsită de viață!” 

Dincolo de ţinta lipsită de viaţă a lumii moderne, Eugene a văzută iadul şi 
osânda veşnică. Totuşi cu toate că respingea această lume, el încă mai făcea parte din ea 
şi încă mai era prins în deznădejdea care i se furişa. Trenul în care se urcase mergea 
către iad, însă el nu se putea da jos din el. 

Totuşi, nădejdea îl însoţise tot timpul. Nu mulți ani mai târziu, recunoscând în 
sfârşit aceasta, a scris: „Hristos este singura nădejde din lumea aceasta; toate celelalte 
soluţii — graba experienţelor sexuale, utopiile politice, independenţa economică — sunt 
numai nişte căi întunecate, în care putrezesc stârvurile celor mulţi care le-au încercat!” 


79 Alan Watts, In My Own Way, p. 399. 

7! Ibid., p. 

? Părintele Serafim Rose, God's Revelation to the Human Heart [Revelația lui Dumnezeu în inima 
omului], p. 13-14. 

13 
Adevărul ca Persoană 


Nimeni nu a căutat cu dreptate adevărul, dacă nu l-a 
aflat la capătul acestei căutări — dacă să-L primească 
sau să-L alunge — pe Domnul nostru lisus Hristos, 
„Calea, Adevărul şi Viaţa”, Adevărul care stă 
împotriva lumii şi osândeşte tot ceea ce este lumesc. 

- Eugene Rose 


Uneori Dumnezeu îmi trimite clipe în care mă simt cu 
adevărat în pace. În acele clipe mi-am construit un 
crez în care totul este limpede şi sfânt pentru mine. 
Iată-l: să crezi că nimic nu este mai frumos, mai 
profund, mai înțelegător, mai potrivit, mai cutezător 
şi mai desăvârşit decât Hristos; şi nu numai că nu 
este nimic, ci îmi spun mie însumi cu dragoste 
purtătoare de grijă, că nici nu ar putea fi vreodată. 

- Fiodor Dostoievski 


Multe religii orientale sunt bune atâta timp cât 
durează, 
însă numai creştinismul îți poate deschide poarta 
raiului... 

- Pr. Seraphim Rose 


După prima vizită la Catedrala Ortodoxă Rusă, Eugene a participat la câteva slujbe 
aici şi în alte Biserici Ortodoxe. Trăind zilele de sărbătoare ortodoxă, spunea că nu 
văzuse niciodată atâta bucurie şi „unire” (sobornost) între oameni. După ce a luat parte 
la Săptămâna Patimilor şi la sărbătoarea Paştilor în Catedrala Rusă, a scris: „După toate 
acestea, lumea din afară este cu adevărat îngrozitoare. Peste tot oamenii sunt nişte piese, 
bucăţi dintr-un întreg spart; după o astfel de Săptămână a Patimilor îți dai seama cu 
mare putere de lucrul acesta”. 

Chiar şi Eugene era una dintre acele bucăţi, alcătuire a „lumii din afară” care 
putea numai să privească înăuntru, neîmpărtăşind pe deplin bucuria şi unirea celor de 
acolo. Totuşi, îndelungaţii săi ani de deznădejde, înstrăinare şi suferință l-au pregătit 
pentru vremea în care putea intra în sfârşit şi el. „Când are loc convertirea”'5, scria el 
după ani de zile, „revelaţia lucrează în chip firesc: o persoană se află în nevoi, suferă şi 
atunci într-un fel oarecare, lumea cealaltă se deschide pentru el. Cu cât suferințele şi 
greutăţile sporesc şi se aruncă la picioarele lui Dumnezeu, cu atât mai mult El va veni în 
ajutorul aceluia, i se va descoperi Cine este şi îi va arăta calea de a ieşi din toate cele 
rele.” 

„Eugene fugise de Dumnezeu vreme îndelungată,” spunea Alison, „şi cu cât 
păcătuise mai mult înaintea Lui, cu atât mai mult îl urmărea Dumnezeu. Până la urmă, 
când n-a mai putut fugi, s-a predat.” Acum, chiar dacă se mai chinuia prin adâncurile 
iadului, Eugene a cutezat să se întoarcă şi să-L cheme pe Acela împotriva căruia se 


bă 


7 Nota trad.: Convertire = schimbarea Lăuntrică conştientă, conform Sfinților Părinți. 
” Max Picard, The Flight fiom God [Fuga de Dumnezeu] (Chicago, Illinois: Henry Regnery Co., 1951), 
p. 170. 

răzvrătise odinioară. Străduindu-se să-şi îmblânzească firea răzvrătită prin supunere şi 
smerenie, pe 28 februarie 1959, scria următoarea observaţie de o mare importanţă: 

„Câtă suferință nu a păstrat Dumnezeu oamenilor în vremurile noastre! Ca şi 
cum omul nu ar fi suferit îndeajuns de-a lungul veacurilor — nu, se întâmplă aceasta 
numai fiindcă omul nu şi-a dat seama de prezenţa lui Dumnezeu în suferinţa sa. 
Dumnezeu îi îngăduie omului să sufere acum fără să Se descopere ca pricină a acelei 
suferințe; El doreşte ca omul să cadă pe cea mai de jos treaptă a deznădejdii. Ce 
Dumnezeu nemilos trebuie să fie Acesta!? — Nu, este dragostea nesfârşită şi nemăsurată 
a lui Dumnezeu, care Îl face să ne îngăduie atâta suferință. Omul se socotise pe sine 
îndestulat şi chiar şi acum, el — noi — credem că putem scăpa de soarta noastră prin 
strădaniile noastre proprii. Să scăpăm! — este singurul nostru gând. Să scăpăm de 
nebunie, de iad, de viața modernă — este toată dorirea noastră. Dar nu putem scăpa!!! 
Trebuie să călătorim prin iadul acesta şi să-l primim, ştiind că dragostea lui Dumnezeu 
este aceea care ne pricinuieşte suferința. Ce chinuire îngrozitoare! — să suferi atât de 
mult — socotind cu adevărat că nu există nici un temei. Temeiul este dragostea lui 
Dumnezeu — o vedem noi strălucind în întuneric? — noi suntem orbi. Doamne lisuse 
Hristoase, miluieşte-ne; Preasfântă Născătoare de Dumnezeu, Marie, roagă-te pentru noi 
păcătoşii.” 

Pentru prima oară, romanele lui Dostoievski, pe care Alison îi spusese odinioară 
să le citească, începeau să-l lovească pe Eugene cu întreaga lor putere spirituală. 
Dostoievski se ocupase de toate marile dileme existenţiale ale omului modern, aducând 
răspunsuri care au înfrânt mintea omului, venind de-a dreptul din Evanghelia lui 
Hristos. În personajul Ivan, din romanul Frații Karamazov, Eugene s-a văzut pe sine 
însuşi, aşa cum fusese el în toţi aceşti ani: un occidental prea intelectual, care încearcă 
să înțeleagă totul cu mintea şi de aceea sfârşeşte în şovăială, în ateism. Într-o scurtă 
lucrare pe care a intitulat-o „Un răspuns pentru Ivan”, Eugene încerca să dea răspuns 
îndoielilor lui Ivan, răspunzând în acelaşi timp îndoielilor „omului celui vechi” din el: 

„Odată ce te-ai ridicat la înălțimea îndoielilor, ți se deschid înainte două căi: 
calea întrebărilor, a îndoielilor, a încercării de a înțelege şi asta până când vei sfârşi în a 
te îndoi de toate cele, fiind sfâşiat de îndoieli, ori dând crezare vreunei ştiinţe greşite, 
care “explică” — adică, lămureşte paradoxul de neîmpăcat al existenţei noastre; ori calea 
acceptării şi a rugăciunii, a acceptării până şi a îndoielii (fără să născoceşti mai mult 
decât îți dă dreptul experienţa să te îndoieşti), rugându-te să ți se dea încă şi mai multe 
încercări de trecut, cerând cu strigăt viață mai lungă, ca să primeşti încă şi mai multe, 
pentru care să plângi, răbdând şi rugându-te în vârtejul îndoielilor, ştiind că poteca 
îndoielilor are tot atât de multe capcane ca şi calea acceptării.... Pentru cel care explică 
numai cu mintea suferința omului — hedoniştii, “filosofii”, aceia cărora pur şi simplu nu 
le pasă — există cel puțin unul care [cade în aceste capcane ale îndoielii], care este atras 
de îndoieli, mai mult decât se îndoieşte el cu adevărat (din punct de vedere existenţial), 
care explică cealaltă parte a paradoxului vieţii omului (bunătatea şi pocăinţa adevărată şi 
chiar păcatul care îl împinge să se îndoiască la început) dobândit la fel de uşor ca şi 
falşii ocrotitori (pe care-i disprețuieşte), explică suferința şi păcatul şi răutatea.” 

Căci am ajuns la vremea celei din Urmă Îndoieli, a celei din urmă şi celei mai 
mari dintre toate: îndoiala de toate, tăgăduirea tuturor înţelesurilor, renunțarea la 
încercarea de a da “înțeles” lumii şi vieții omului. 

Însă omul celei din Urmă Îndoieli, cade, în cele din urmă, în aceeaşi capcană ca 
şi falşii ocrotitori, cei care explică suferința: căci amândoi au gândit prea mult, s-au 
străduit din greu să “înțeleagă”, să “explice” viața. Unul o explică prea în uşor, celălalt 
socoteşte, poate, că lipsa explicaţiei este un lucru prea în uşor. Însă amândoi au 
încredere în minte, amândoi cred că viaţa trebuie înţeleasă, trebuie să fie explicată — iar 
dacă eu, un om obişnuit îşi pune întrebări, care poate (sau nu poate) să o înțeleagă, asta 
e tot ce este de folos. 

O, om mândru şi prost! Tu nu poţi să înţelegi nimic, nici un înțeles adevărat al 
vieţii până nu ai trăit-o cu mult mai adânc decât îți arată îndoiala ta. Este adevărat, ai 
mers mult mai mult decât falşii mângâietori, n-ai dorit să te mulțumeşti cu fățărnicia 
vădită care ne ţine departe de suferința chinuitoare a aproapelui nostru; dar şi tu, la 
rândul tău, te-ai oprit, te-ai oprit chiar în pragul tainei vieții.... 

Eşti într-o strânsoare, fiindcă te-ai apropiat de taina existenței cu mintea, cu 
întrebări şi cereri de explicații, în vreme ce singura apropiere înseamnă numai metanii, 
smerenie, rugăciune — şi înțelegere. Primeşte totul, ia totul în lăntrul tău — tot ce-ţi este 
dat. Dacă nu faci aşa, dacă te ascunzi până şi de cea mai mică undă de suferință ca să te 
adăposteşti în lucrarea de îndoială a minţii, atunci să ştii că greşeala se sălăşluieşte în 
tine iar lumea nu mai poate fi înțeleasă tocmai din pricina ta, care te uiţi la ea, şi nu 
înţelegi nimic. Eşti urâcios şi te împotriveşti neîncetat, şi totuşi te aştepţi să vezi lumea 
pură şi să o înţelegi!””5 


EUGENE a suferit ani de zile fiindcă Adevărul îl ocolise. Căutase Adevărul 


mai presus de toate, dar ÎL căutase cu mintea: prin mijlocirea filosofiei occidentale, prin 
metafizica lui Guenon, prin religiile orientale şi chiar încercând să ocolească procesele 
de gândire logică din mintea sa. Acum, că prima sa experiență ortodoxă începea să 
lucreze în sufletul său, el începea să-şi dea seama că Adevărul nu era deloc ceea ce îşi 
închipuise el că este şi că el folosise mijloace greşite pentru a-L afla. „Odată cu 
deschiderea mea către ortodoxie şi ortodocşi,“ îşi amintea el mai târziu, „în cugetul meu 
a început să-şi facă loc o nouă idee: că Adevărul nu era doar o idee abstractă, căutată şi 
cunoscută cu mintea, ci era ceva personal — chiar o Persoană — căutată şi iubită cu inima. 
Şi aşa L-am cunoscut pe Hristos!” 

Când se afla sub influenţa lui Allan Watts şi a religiilor orientale, Eugene credea 
că principiul unui Dumnezeu Personal era nevrednic de Absolut, un produs al minţii 
oamenilor şi că dincolo de lucrul acesta se afla „Sinele” Impersonal. Totuşi, cu noua sa 
conştiinţă, el a aflat că tocmai reversul problemei era adevărat: credința într-o zeitate 
impersonală „era un fel de mărginire spirituală“, cum spunea el, şi că dincolo de asta se 
afla Ziditorul lumii, Cel Care S-a descoperit pe Sine ca Absolut Personal, Al Cărui 
Nume este „EU SUNT”. '€ 

Adevărul pe care Eugene Îl căutase întotdeauna era cu adevărat o Persoană — Cel 
Care a spus: „Fu sunt Calea, Adevărul şi Viaţa”! — şi cât de frumos şi minunat, cât de 
cutezător era acest Adevăr! Fericitul Augustin, căutând Adevărul ca şi Eugene, se 
întrebase odinioară: „Este aşadar Adevărul un nimic, fiindcă nu este răspândit nici prin 
spațiul mărginit, nici prin cel nemărginit?” — iar Adevărul i-a răspuns din depărtări: „Şi 
cu adevărat, EU SUNT, căci SUNT”. Văzând slava Aceluia Care este Adevărul, 
Fericitul Augustin a putut spune numai: „O, Adevărule Care eşti Veşnicie! şi Dragoste, 
care eşti Adevărul! şi Veşnicie care eşti Dragoste!”'5 

Acest Adevăr Se pogorâse pe pământ şi se întrupase tocmai pentru ca omul, ca şi 
Eugene, să poată deveni una cu El. După cum spune Sf. Efrem Sirul, „Adevărul s-a 
pogorât în pântece, a ieşit din pântecele Fecioarei şi a izgonit păcatul din om”. Acum, 
pentru a cunoaşte Adevărul, Eugene trebuia să intre într-o relaţie personală cu EI, să se 


75 Eugene Rose, „An Answer to Ivan Karamazov” [Un răspuns pentru Ivan Karamazov], The Orthodox 
Word, nr. 120 (1985), p. 31-33. 

7 Teşirea 3, 14. Vezi Arhimandrit Sofronie, His Life Is Mine [Viaţa Lui este viața mea] (Crestwood, New 
York: St. Vladimir's Seminary Press, 1977), p. 116. 

7! loan 14,6. 

7% St. Augustine, The Confessions, p. 107. 

pocăiască de păcatele sale şi să se curețe de toate necurăţiile şi să-L iubească cu toată 
ființa sa. 

Eugene scria în jurnalul său: „Generaţia noastră a fost învățată să nu creadă în 
nimic altceva decât în mintea omului şi în ideile izvorâte din această minte; de aceea 
conflictele epocii noastre sunt “ideologice” şi de aceea Adevărul nu se află în ele. Căci 
Adevărul se află numai într-o comuniune vie cu Adevărul viu, Hristos; în afara Lui nu 
există viață, nu există Adevăr.” 

Multe influenţe l-au adus pe Eugene la poarta Adevărului: Bach cu muzica lui 
creştină înălțătoare, Guenon cu importanţa pe care o dădea tradițiilor străvechi şi critica 
modernismului. Însă numai ortodoxia — fiind plinătatea creştinismului — ea singură l-a 
adus la cunoaşterea întreagă a Adevărului, a chipului nestrâmbat al lui lisus Hristos. 
Până atunci nimic nu-l mulțumise; dar când a cunoscut prima oară ortodoxia în chip 
nemijlocit, inima sa a spus de îndată: „Aici mă simt acasă”, chiar dacă mintea a mai 
avut nevoie de timp până să răspundă. 

Spre sfârşitul vieţii, Eugene punea următoarea întrebare: „Există oare vreun 
organ anume care să primească revelaţia de la Dumnezeu? Da, într-un anume sens, 
există un asemenea organ, deşi de obicei noi îl ținem închis şi nu-l lăsăm să se deschidă: 
Dumnezeu se descoperă numai inimii celei iubitoare.... 

Nu este vorba mai înainte de toate de minunile prin care Dumnezeu se descoperă 
oamenilor, ci este ceva despre Dumnezeu care se descoperă inimii gata pregătite pentru 


aceasta. Aceasta se înțelege prin “inimă înflăcărată””.50 


LA unii oameni, convertirea era legată de o clipă cumplită a vieţii lor, însă cu 
Eugene nu s-a întâmplat aşa. Convertirea sa a fost mai mult o trezire treptată a ceea ce 
Dumnezeu sădise deja în inima lui. După mai mulți ani, răspunzând unei persoane care 
avea frământări spirituale şi îl interesau lucrările lui Rene Guenon, Eugene îi scria: 
„Acum sunt recunoscător că apropierea mea de ortodoxie s-a făcut în câțiva ani şi că nu 
s-a petrecut dintr-o pornire emoțională — aceasta a fost iarăşi influența lui Guenon, şi 
asta m-a ajutat să pătrund mai adânc în ortodoxie fără suişurile şi coborâşurile unor 
convertiți, care nu sunt prea bine pregătiți pentru ceva atât de profund ca ortodoxia.” 

Chiar şi în drumul domol şi fără greutăți al convertirii sale, Eugene a atins o 
măsură necunoscută de Guenon. Potrivit unui biograf, „Guenon nu putea fi convins să 
accepte că cea mai înaltă formă a cunoaşterii era cea obținută din unirea minţii cu 
sentimentele, din unirea minţii cu dragostea. Aşa stând lucrurile... el a stăruit să-şi 
urmeze calea singuratică a intuiției intelectului pur.” Această înclinaţie l-a făcut în 
cele din urmă pe Gu&non să intre într-un ordin contemplativ sufist, însă „convertirea” sa 
nu se putea asemăna cu trăirea lui Eugene. „Contrar sensului obişnuit al cuvântului 
“convertire”,” scria Guenon, „acesta nu înseamnă superioritatea unei religii făță de alta, 
ci pur şi simplu pricini de folos spiritual, ceea ce înseamnă cu totul altceva decât vreo 
preferință individuală.” 

Ce i-a îngăduit lui Eugene să dobândească ceea ce nu au putut intelectuali cu 
mare putere de pătrundere ca Guânon şi Schuon? Un prieten care îl cunoştea de mulți 
ani a dat acest răspuns: „Era foarte inteligent — un asemenea geniu cum puţini oameni 
pot înțelege. În acelaşi timp însă, era un om foarte simplu, nu era deloc complicat, 


? Vezi Arhimandrit Kallistos Ware, The Orthodox Way [Calea Ortodoxă] (Crestwood, New York: St. 
Vladimir's Seminary Press, 1979), p. 19-20. 

5 părintele Serafim Rose, God's Revelation to the Human Heart, p. 25, 22. 

*! Robin Water, Rene Guenon and the Future of the West [Rene Gu&non şi viitorul occidentului] (Britain: 
Crucible, 1987), p. 48-49. 

% Ibid., p. 57. 


62 


Viata şi opera Părintelui Serafim Rose 


semăna cu părinții săi. Vedea lucrurile întocmai aşa cum erau cu adevărat. Era un om cu 
picioarele pe pământ, cald şi cinstit.” 

Urmăind convertirea sa treptată, această latură a lui Eugene nu a ieşit la iveală 
decât după câţiva ani, când a fost descoperită şi pusă întru lucrare de către creştinii săi. 
Întorcându-se la creştinism, a rămas acelaşi om tăcut, cugetător. Dar mai rămăseseră în 
el aşezăminte de amărăciune şi apărare rafinată pe care şi le construise în lume. Încă îl 
mai preocupa negura marii îndoieli existențiale a lui Ivan Karamazov; se afla, după cum 
ne spune şi Fericitul Augustin când vorbea despre convertirea lui „în acea fază 
îndoielnică a credinţei”. Totuşi, acum Eugene putuse să vadă strălucirea căminului său, 
lumină de bucurie şi nădejde la capătul unui tunel întunecos, şi nu a putut face altceva 
decât să-l urmeze până la capăt. Era ca şi cum ar fi auzit Glasul pe care îl auzise 
Augustin atunci când şi-a dat seama cât de departe era de Dumnezeu: „Eu sunt hrana 
celor maturi; creşte şi te vei putea hrăni şi tu din Mine.” 

Trebuia să urmeze şi multă suferință, dar acum, întrucât începuse deja să 
experimenteze „noua idee” a Adevărului ca Persoană, ca o realitate vie, suferința aceea 
avea şi un înţeles. Suferința lumii, scria Eugene, „are un “sens”, dar nici într-un caz ea 
nu poate fi experimentată prin cuvinte; “sensul” ei trebuie trăit şi nu vorbit despre el”. 

Devenit creştin, Eugene continua să nesocotească lumea modernă şi nu aştepta 
nimic de la ea; nu dorea decât să scape. Mai pe scurt, se simțea înstrăinat de 
creştinismul în care fusese crescut, căci în timp ce acel creştinism se afla în mediul său 
în lume, creştinismul lui era cu totul în lumea cealaltă. Aflase până la urmă menirea 
existenței omului: omul este sortit lumii celeilalte. 

Credinţa lui Eugene era una ascetică. Dorea un creştinism care să pună accentul 
nu pe bunătăţile şi răsplătirea pământească, ci mai degrabă pe o mântuire cerească, 
printr-o puternică suferință pe pământ. Nimic nu vibrase în sufletul lui, care suferise atât 
de mult. Numai un Dumnezeu Care-şi lăsa copiii să se desăvârşească prin suferinţă şi 
Care, El Însuşi se dăduse pe sine ca pildă, venind la o viaţă de suferință — numai un 
asemenea Dumnezeu era în stare să tragă această lume bolnavă către Dânsul şi merită să 
fie slăvit de către cele mai înalte însuşiri duhovniceşti ale omului. 

Înainte, Eugene negase existența unui Dumnezeu care Se bucura „să-i chinuiască 
pe oameni”. Acum el îşi confirma credința în Cel Care, în timp ce îngăduia suferinţa în 
lume, luase asupra Lui o suferință cu mult mai mare decât a zidirii Sale. Adresându-se 
din nou celui ce se îndoia în persoana lui Ivan Karamazov, el scria: „Şi omul- 
Dumnezeu, Cel Unul Care dintre toţi a suferit ca un Nevinovat în întregime — tu cauţi o 
“explicație” de la EI? Explicaţia Lui este viața Lui — priveşte-o... Ne merităm cu toții 
suferințele sau cel puţin ar trebui să le privim cu bucurie, ca un prilej ce ni se dă pentru 
a trăi mai profund, de a pune întru lucrare iubirea de aproapele nostru şi de Dumnezeu. 
Dar lisus Hristos nu a meritat să sufere. Nu avea nici o pricină, căci EI era fără de păcat 
şi El nici nu avea nimic de învăţat şi nici de câştigat din suferință. Fapta Lui a fost de 
bună voie, aşa cum noi nici nu ne putem închipui şi EI a suferit cum noi nu ne putem 
închipui pe cineva să sufere, căci El nu fugea după milă ori suferință de la oameni. El nu 
Şi-a oferit nici o mângâiere înșelătoare, nici o scăpare uşoară, cum facem noi în fiecare 
zi. Numai EI a fost Cel Care a trăit în întregime toată durerea şi suferinţa pe care o poate 
răbda omul. 

EI ştie şi ce se întâmplă cu noi.... Noi ştim că viaţa înseamnă suferință şi ştim că 
Dumnezeu ne iubeşte şi pentru această dragoste a suferit chiar mai mult decât cel mai 
mare sfânt; noi ştim asta, şi totuşi ne “îndoim”, şi punem întrebări mărunte despre 
“sensul” vieții. O, omule ticălos! Primeşte viața aşa cum este şi suferă şi mai mult şi 
roagă-te lui Dumnezeu — nu te ruga pentru nici un lucru, pentru nici o pricină, ci numai 
dă-l Lui, rugăciunile şi lacrimile tale din inimă. EI ştie “de ce”. EI le ştie pe toate. 


Sa Eugene Rose, „An Answer to Ivan Karamazov”, p. 33. 

ÎNTR-O seară, plimbându-se singur pe o stradă din San Francisco, s-a trezit 
deodată în acelaşi loc în care simţise odinioară acea putere drăcească, din poeziile lui 
Nietzsche, care vorbeau în lăuntrul său, şi cunoscuse în clipa aceea înfricoşările iadului. 
Ca şi atunci, soarele apunea în zare; dar de data aceasta, Eugene se gândea cum trăia el 
apusul creştinătăţii şi îşi amintea cum şi el ÎL răstignise pe Hristos cu păcatele sale. Se 
minuna cum Dumnezeu Şi-a arătat milostivirea şi cum S-a descoperit unui păcătos ca el. 
Cu cât se simţea mai mic şi mai neînsemnat cu atât era mai înnobilat şi mai înălțat de 
măreția şi frumuseţea lui Dumnezeu. 

Când Eugene se oprise în acest loc, odinioară, auzise glasul satanic al profetului 
Nietzsche, care, ca răspuns la suferința şi singurătatea din lume, îşi ridicase pumnul la 
Dumnezeu. De data aceasta, Eugene a auzit alt glas, acela al profetului rus Dostoievski, 
care, ca răspuns la aceeaşi suferință, propovăduia închinăciunea până la pământ cu 
pocăință, mulțumire şi evlavie înaintea Ziditorului, conştientizând că propriilor sale 
păcate au sporit suferințele lumii. Străduindu-se să scape de îndoielile lui Ivan, Eugene 
a urmat pilda unui alt frate Karamazov — Alioşa. Pe strada întunericată din San 
Francisco, Eugene a plâns de bucurie şi pocăință, închinându-se înaintea Domnului 
nostru lisus Hristos. 

PARTEA A II-A 


14 
Rămas bun! 


Nu-mi pot ridica ochii până la tine 
capul plecat nu mi-l pot înălța 


şi nici să grăiesc cuvintele ce ar trebui 
spuse. 

Însă când vântul toamnei răscoleşte 
frunzele moarte, şi trebuie să ne despărțim, 
vom ține în inimă vreun înţeles: 

tăcut, căci amândoi am crezut 


în EL, Care, din dragoste a adus 
din nimic şi din tăcere, 

0 L/S, 
lumea pe care a zămislit-o. 


Funpcă ortodoxia rusească era foarte departe de experiența părinţilor lui Eugene, 
nici acestuia nu i-a fost uşor să le spună despre noile sale procupări. În mintea tatălui 
său, ortodoxia era una şi aceeaşi cu Biserica Romano-Catolică şi aşa cum era de şteptat 
din partea lui, discuţia în legătură cu acest subiect a fost foarte deschisă şi plăcută. În 
februarie 1959, îi scria următoarea scrisoare fiului său: „[i-am urmărit de multă vreme 
aplecarea către religia catolică, şi n-am nimic de spus împotriva ei.” 

Pe de altă parte, mama lui Eugene, temându-se de ameninţarea războiului rece, 
identifica ortodoxia rusă cu comunismul, şi la început nu a vrut ca Eugene să aibă vreo 
legătură cu aceasta. Frank, ca fiu al unui tată socialist, a înțeles deosebirea dintre cele 
două şi a încercat să lămurească greşeala. În aceiaşi scrisoare, Frank scria: 


„Mamei îi este foarte frică de Rusia şi de tot ce este rusesc. În 
capul ei este un mare amestec între faptele guvernărilor trecute şi prezente 
ale Rusiei şi doleanţele poporului ei. Pentru că tu ţi-ai arătat interesul 
pentru catolicism, mai ales pentru ortodoxia rusă, ea le-a încurcat şi cu 
altele. Fiind crescut într-un mediu socialist şi sub influența lui Karl Marx, 
care este şi creatorul mişcării comuniste actuale (aşa mi se pare) şi ştiind 
că în crezul lui Marx, cel mai important punct este că nici o religie nu are 
o bază sănătoasă sau vreun temei de a exista, ştiu că Biserica Catolică 
Rusă şi mişcarea comunistă trebuie să fie duşmani de moarte. Pentru 
aceasta, niciodată n-am făcut vreo legătură între interesul tău pentru acea 
Biserică şi mişcarea comunistă. Nu ştiu de unde i-a venit mamei tale ideea 
că cele două ar avea vreo legătură — decât poate fiindcă amândouă sunt în 
Rusia. 


5 Poezia „Silence” [Linişte], de Monahul Damascene Christensen. 

„„„Deci, când vei mai primi astfel de veşti pesimiste din partea 
mamei tale, ţine minte că sunt de partea TA. Nu te lăsa descurajat de 
lucrurile astea. Sunt doar nişte abateri ale unui curent mai mare. 

Al tău pentru totdeauna, 
tata” 


Mişcătoarele cuvinte ale lui Frank s-au dovedit a fi adevărate. Eugene a reuşit să 
treacă peste suspiciunile mamei sale în legătură cu ortodoxia rusă şi deşi urmau să apară 
multe alte „abateri” de acest fel, până la urmă „valul cel mare” a biruit. 


În TIMPUL zilelor de Crăciun din 1959, Eugene a plecat să-şi viziteze părinții 


în noua lor casă din orăşelul maritim Carmel, unde se retrăseseră de doi ani. Când era 
acolo, a invitat-o şi pe Alison să vină şi să stea trei zile. 

Eugene păstrase legătura cu Alison în timpul primilor ani din San Francisco, 
însă scrisorile pe care acesta i le scrisese erau atât de pesimiste, încât le-a ars pe toate. 
Când socotea că-l pierduse cu adevărat, a fost nespus de bucuroasă să afle că încetase 
„să izbească cu piciorul în țepuşă”t* şi că se întorsese la Hristos. Fiind de-acum creştin, 
îi spunea că se ruga pentru ea în fiecare zi; dar în ulima vreme, ea îi spusese să aibă mai 
multă încredere în ea. Pe 17 august, ea i-a scris următoarele: „M-ai întrebat odată dacă 
pari distant, şi ţi-am răspuns că, da.... De ce nu vorbeşti niciodată despre tine?... Poate 
că răceala pe care o simți față de oameni, se referă şi la mine?... Şi eu mă rog pentru 
tine în fiecare zi. Îţi sunt recunoscătoare pentru rugăciuni. Să nu spui că nu au putere. 
Simt că suferi, dar nu-mi spui.” 

Alison a sosit în orăşelul Carmel pe 27 decembrie. Vizita ei de neuitat a fost 
umbrită doar de relaţia încordată pe care a avut-o cu Esther. Alison nu suporta să vadă 
presiunile pe care le făcea mama lui, ca Eugene să devină ceea ce voia ea, adică „un om 
de succes” în lume. „De ce nu poţi fi şi tu ca fratele tău Franklin? EI are deja benzinăria 
lui”, o auzea Alison pe Esther. La acestea, Eugene răspundea simplu: „El are mai multe 
probleme decât mine.” 

Carmelul, cu coastele sale stâncoase şi abrupte şi pădurile verzi prin care sufla 
vântul mării, era un loc minunat pentru plimbări lungi şi meditative, care îi plăceau atât 
de mult lui Eugene. Împreună cu Alison petrecea multă vreme, plimbându-se de-a 
lungul plajei. „Îi plăcea mult coasta Carmelului”, îşi aminteşte Alison, „însă nu suporta 
felul de viaţă de acolo”. Carmelul fusese centrul unei mişcări avangardiste „beat”, unde 
se aflau cei deopotrivă cu Jack Kerouac şi Gary Snyder, dar în ultima vreme fusese 
acaparat de „noii îmbogăţiți”, cu şirurile lor de magazine şi restaurante moderne. Într-o 
seară, s-au întors ca de obicei dintr-o lungă plimbare de iarnă. S-au aşezat în salonul 
bine încălzit al familiei Rose. Eugene, cu un aer meditativ, a pus la fonograf Ich Habe 
Genug. Mama lui, suspicioasă că s-ar putea întâmpla cine ştie ce în cameră, i-a pândit 
pe geam; a văzut însă numai doi tineri care stăteau nemişcaţi, privind ţintă la podea şi 
ascultând o muzică cu un subiect despre moarte. Când s-a sfârşit cantata, Alison s-a 
ridicat, a închis fonograful, fără să scoată vreun cuvânt, ştiind că lui Eugene nu-i place 
să i se vorbească în astfel de momente. A plecat în camera ei, lăsându-l singur cu vuietul 
valurilor care se spărgeau de coasta carmeleză şi cu amintirea vie adusă de Bach, a unei 
alte lumi, care-i răsuna în urechi. 

Eugene îi vorbea foarte puţin lui Alison despre trecutul său. Mai târziu şi-a dat 
seama că el nu a pomenit nici măcar o dată de vreun prieten comun de la Pomona. 
Eugene intra acum într-o nouă viață, iar cea de dinainte se risipea treptat. | s-au lămurit 
multe lucruri. l-a mărturisit lui Alison că fiind fără Dumnezeu, obişnuia să bea atât de 
mult. Acum, găsindu-şi credinţa în EI, nu mai avea nevoie de acele stări de intoxicare. 


5 Fapte 9, 5. 

I-a povestit despre Biserica Ortodoxă şi despre schimbarea care se petrecuse în 
el. Odată chiar a spus: „Ortodoxia este mai bună decât Bach!” A rugat-o să meargă cu el 
duminică la o liturghie ortodoxă. Ea a fost de accord, dar a spus că voia să meargă şi la 
o slujbă anglicană, ca să se poată împărtăşi. Duminica aceea au petrecut-o mai mult în 
biserică. Au participat mai întâi la slujba anglicană, după care, Eugene i-a spus lui 
Alison, „N-a fost aşa de rău.” Apoi au participat la liturghia ortodoxă în Biserica rusă 
Sf. Serafim situată cam la 8 km de casa familiei Rose în zona litoralului, la Monterey. 
Într-adevăr, Alison a fost foarte impresionată de frumuseţea slujbei, totuşi era o 
problemă: în Biserica Ortodoxă nu există bănci, şi începuseră să o doară foarte tare 
picioarele stând alături de Eugene. Cu o mişcare uşoară a capului a încercat să se uite 
către nişte bănci aşezate lângă perete. Ca şi cum i-ar fi ghicit gândul, Eugene i-a şoptit 
foarte serios: „Acelea sunt pentru bătrâni şi infirmi!” 

A trebuit să rămână în picioare. După slujbă, ca s-o mai împace, a invitat-o să ia prânzul 
în oraş. În general, ea şi-l aminteşte că era „foarte atent” cu ea. 

Alison a văzut că în Biserica Ortodoxă toată lumea îşi făcea cruce de la dreapta 
la stânga, invers decât catolicii şi anglicanii. 

- De ce-ţi faci cruce invers? îl întrebă ea pe Eugene. 

- Dar tu de ce? îi întoarse el întrebarea cu un zâmbet. 

Văzând că Eugene se apropiase de Biserica Ortodoxă, Alison l-a întrebat de ce 
nu intră în rândul ei. „Lua decizii foarte greu”, spunea Alison. Îşi dădea seama că 
trecerea lui la ortodoxie va schimba, sau cel puţin aşa trebuia, să schimbe totul în viaţa 
lui şi de aceea nu dorea să ia lucrurile prea uşor. În plus, el era deocamdată străin într-o 
biserică plină de imigranţi, din care majoritatea ştiau foarte puţină engleză. Însă Alison 
a stăruit: „Nu poţi doar să te duci la biserică, fără să faci nimic pentru ea. Trebuie să te 
botezi sau să faci vreo mărturisire de credință ca membru al ei, ca să poţi lua Sfintele 
Taine. 

După 6 luni, în vara anului 1960, Eugene i-a făcut o vizită lui Alison în Long 
Beach, unde ea închiriase o locuinţă ieftină de la un imigrant ungur infirm şi fiica sa. 
Deja ea a văzut o schimbare la el. Era mult mai hotărât, socotea că era ortodox şi era 
conştient că era doar o chestiune de timp ca să poată deveni pe deplin ortodox. Totuşi, 
era încă nesigur de viitorul lui: „spunea că s-ar putea să se facă preot, cândva în viitor. 
Spunea că îşi dorea mult o soţie şi copii, dar nu putea face faţă problemelor pe care le 
implica o familie: bani, servici, maşină, etc. Nu credea că ar fi putut sta la un servici 8 
ore pe zi. Detesta lumea universitară, căci simţea că oamenii aceia trăiesc într-o mică 
lume a lor, ruptă de realitate. Îşi cunoştea limitele. Ştia că nu e făcut pentru lume, însă 
pentru ce anume era făcut, nu ştia.” 

Eugene i-a spus toate acestea lui Alison, ca să-i explice de ce nu se putea 
căsători cu ea. „I-am spus că-mi voi lua un servici din care să ne întreținem amândoi, 
însă mi-a răspuns că nu poate fi de acord cu aşa ceva; n-ar fi fost demn din partea lui.” 

După ani de zile, amintindu-și de vizita lui Eugene la Long Beach, şi-a dat 
seama că a fost făcută cu un scop anume: „Ştia că nu se putea căsători cu mine, însă 
ținea la mine. Aşa că venise să-şi ia rămas bun.” Alison crede că el ştia chiar de atunci 
că o vedea pentru ultima oară. Era foarte trist, mai ales la despărțire. Şi într-adevăr, deşi 
i-a mai scris, nu a mai văzut-o niciodată în această lume. 

Adevăr sau Modă 

În lumea academică modernă, nu poți iubi nimic cu 
profunzime şi cu adevărat, căci nu se socoteşte dovadă 
obiectivă. Principiul este următorul: mai întâi UCIZI 
subiectul şi apoi îl analizezi. Trebuie să-i scoţi sufletul 
înainte de a-l studia „obiectiv”, ca să stabileşti ce este. 
Odată lucrul terminat, nu poți să-l aduci din nou la 
viață. Ai primit cunoaşterea lui, da, dar acesta zace 
fără suflare şi tăiat în bucăţi în faţa ta. 

- Eugene Rose 


Devenir creştin, Eugene a scăpat de transevaluarea valorilor falselor culturi, 
devenind foarte conservator. Din afară părea că rămăsese acelaşi tânăr distins şi nobil; 
cel mai adesea era văzut purtând un sacou reiat, cravată şi când pornea în lungile sale 
plimbări, era nedespărţit de umbrela sa neagră. 

În perioada în care se pregătea să-şi dea masteratul la Universitatea Berkeley, 
Eugene s-a întreținut ţinând nişte cursuri la Departamentul de limbi orientale. Unul 
dintre studenți, îşi aminteşte : „“Domnul Rose”, aşa cum îi spuneam toţi, era foarte 
rezervat — sau poate pur şi simplu nu-i prea suporta pe nătărăi, sau era prea timid — era o 
persoană foarte importantă pentru mine; şi în afară de biblioteca extrem orientală, 
arareori s-au întâlnit drumurile noastre... În ceea ce-l priveşte, un lucru m-a impresionat 
dintotdeauna: în felul său tăcut, părea întotdeauna că vrea să ne spună ceva de mare 
importanță şi mereu mi-a părut rău că nu am fost destul de norocos ca să-l aud 
spunându-l.” 

Nu sunt semne din care să reiasă că Eugene vedea vreo contradicție între 
implicarea sa în Biserica Ortodoxă Rusă şi studiile sale de limbă şi filosofie chineză. Nu 
şi-a pierdut niciodată aprecierea pentru cultura chineză şi într-o bună zi şi-a pus chiar 
întrebarea ce s-ar fi întâmplat dacă această cultură rafinată, cu multe valori „creştine” nu 
ar fi îmbrăţişat budismul hindus ci creştinismul ortodox. Era convins că dacă Lao Tze I- 
ar fi cunoscut pe Hristos, l-ar fi urmat, căci ar fi văzut în EI, Calea Tao către Ceruri. „În 
anii în care mă bătea gândul să-mi dau doctoratul în limba chineză, singura temă pe care 
aş fi ales-o, ar fi fost comparaţia între un împărat bizantin şi unul chinez. Între ei există 
multe asemănări. Atât în societatea bizantină cât şi în cea chineză, împăratul trebuia să 
fie apărătorul ortodoxiei.” 

În timp ce Eugene preda şi studia la Universitatea Berkeley, Gi-ming Shien se 
întorsese la San Francisco unde a rămas câţiva ani, însă tot ca profesor particular. În toţi 
aceşti ani, Eugene a fost într-o neîncetată legătură cu el, ajutându-l la traducerea 
lucrărilor în engleză. 

Deşi afirmase că Gi-ming rămăsese „singura sa legătură reală cu tradiția 
chineză”, la Universitatea Berkeley, Eugene a fost influențat de un strălucit filolog 
chinez, rus de origine: Profesorul Peter Alexeievici Boodberg. 

Născut în 1903 la Vladivostok, Boodberg a fost cadet într-o şcoală militară din 
St. Petersburg, în timpul primului război mondial. Datorită grozăviilor războiului, în 
1915, şcoala s-a închis, iar Peter împreună cu fratele său a fost trimis pentru siguranță în 
oraşul Harbin din Manciuria. Tatăl său, înrolat în armata ţarului, a rămas să lupte 


5 Compară cu versurile lui Alexander Pope (î 1744): 
Precum viaţa viitoare prin zidiri o cercetezi, 
O pierzi în clipa în care o descoperi. 

împotriva bolşevicilor. În Manciuria, Peter a început să înveţe chineza, studiu pe care l-a 
continuat şi la Universitatea din Vladivostok iar mai târziu la Universitatea californiană 
Berkeley, după ce în 1920 imigrase în Statele Unite. 

Apropiindu-se de ortodoxia rusă, Eugene a început să-l aprecieze pe profesorul 
Boodberg cu mult mai mult decât înainte, nu numai pentru că acesta era rus, ci şi pentru 
că era un adevărat gentleman care reprezenta valorile lumii vechi, tradiționale. 
Descendent al unei vechi ramuri nobiliare estoniene, Boodberg purta titlul de baron. Din 
spusele studentului şi colegului Edward Schafer, aflăm că „ceea ce a dăinuit din 
moştenirea cavalerismului lui Boodberg era un adânc înrădăcinat simț al onoarei, 
politeţii şi loialității care a pus o amprentă de neşters pe toată cariera sa de om de ştiinţă 
şi de ființă umană.” 

Ca şi Eugene, lui Boodberg nu-i plăceau „realizările” modernismului. Schafer 
notează: „Boodberg deplângea viaţa universitară computerizată şi uneori, în chip ironic, 
semna scrisorile către birourile administrative cu “numărul său de angajat”. Detesta 
cartelele IBM şi nu suporta să completeze chestionare. Socotea toate aceste lucruri ca 
fiind dezumanizante. A refuzat până şi indexarea şi glosarizarea: trebuia să cunoşti 
foarte bine clasicii şi alte contribuţii aduse literaturii şi istoriei ca să te poţi lepăda de un 
asemenea sprijin. Un om învăţat avea nevoie doar de o minte bună, cărți bune şi de 
conversaţie aleasă.” 

Deşi Boodberg ținea cursuri de „Civilizație chineză” şi despre „Mari opere ale 
Extremului Orient”, Eugene nu-l privea ca un transmițător viu al filosofiei chineze, ci 
mai degrabă ca unul care înțelege limba. Ca filolog, Boodberg era pur şi simplu 
extraordinar. Pe lângă faptul că era bun cunoscător al dezvoltării istorice a câtorva limbi 
extrem orientale — inclusiv mongola şi chineza manciuriană — era specializat şi în 
străvechile limbi ale Asiei centrale şi Orientului Apropiat. Cu mintea sa enciclopedică, a 
fost susținător al „sinologiei globale”: studiul „relațiilor lingvistice, istorice şi culturale 
dintre China antică şi medievală şi vecinii ei din stepă şi prin ei şi cu “vestul îndepărtat” 
euro-asiatic”. 

Potrivit mărturiei lui Edward Schafer, în cercetarea istoriei timpurii a limbii şi a 
textelor chinezeşti, Boodberg „a devenit un specialist fără egal şi nerecunoscut — în 
afară de Universitatea Berkeley.... Studenții săi erau mult peste nivelul obişnuit al 
acelora instruiți de alți sinologi.” 

Câtă vreme a studiat cu Boodberg, Eugene a făcut un studiu complet al limbii 
chineze în cartea 7ao Teh Ching. A scris un eseu intitulat „“Goliciunea” şi “plinătatea” în 
opera lui Lao 7ze”, ca o parte a cerinţei pentru obținerea titlului de master. Profesorul 
care i-a citit lucrarea a văzut de îndată cât de aproape l-a urmat Eugene pe Boodberg în 
analiza lingvistică. Pentru partea de filosofie a eseului, Eugene i-a cerut ajutorul lui G1- 
ming Shien, folosindu-se de notițele pe care le-a luat în timpul cursurilor de la 
Academie. 

În capitolul introductiv, Eugene arată că a făcut o abordare „,filologico- 
filosofică”, o cercetare alternativă a cuvintelor şi ideilor”. Lao Tze, spunea el, „nu este 
preocupat de idei abstracte, ci mai degrabă de aşa numitele idei poetice: idei puternic 
încărcate de asociaţii dinamice”. Deşi lucrarea lui Eugene a avut un scop restrâns, a scos 
la iveală aceste idei poetice din obscuritatea netrebuincioasă caracteristică multor 
traduceri şi interpretări ale cărţii 7ao Teh Ching. El scria: „Studiul nostru asupra 
limbajului cărții — întotdeauna potrivit ideilor cuprinse în ea — va servi, nădăjduim, ca un 
antidot parțial împotriva deselor abordări superficiale, chiar nesăbuite asupra lui Lao 
Tze — “misticul” şi izvorâtorul “înțelepciunii esoterice” care a marcat multe opere 
populare despre el. Ideile lui Lao Tze sunt adesea vagi şi paradoxale, iar nu fantastice şi 
contradictorii cum părea uneori să se creadă.” Interpretarea pe care a făcut-o Eugene 


57 Edward Schafer, „Peter A. Boodberg, 1903-1972”, Journal of the American Oriental Society [Jurnalul 
Societăţii Orientale Americane], 94.1 (1974), p. 1. 

cărții Tao Teh Ching, nu numai că a adus mai multă claritate şi accesibilitate, dar a adus 
la suprafață şi multe aspecte profunde şi subtile.5% 


Cu cât Boodberg şi Eugene s-au cunoscut mai bine, au început să discute şi 


despre alte lucruri decât cele legate de facultate. Ca şi Eugene, Boodberg avusese şi el o 
dragoste arzătoare pentru Adevăr şi petrecuse multe nopți plimbându-se pe malul 
oceanului, sub bolta înstelată, cugetând asupra marilor probleme ale existenței. Totuşi, 
după cum i-a mărturisit lui Eugene, grijile zilnice ale căsniciei şi vieţii de familie au pus 
capăt acestor frământări. 

Deşi primise educaţie de creştin ortodox rus, când l-a cunoscut Eugene, încetase 
să mai meargă la biserică. Profesorul Cyril Birch, colegul lui Boodberg, îl considera un 
agnostic, însă aceasta se datora probabil faptului că Boodberg, ca majoritatea 
profesorilor din facultate, socotea primejdios pentru poziția sa, sau cel puţin 
„neprofesional” să-şi arate înclinațiile sau convingerile religioase în cadrul cursurilor de 
la facultate. Eugene era convins că în felul său, Boodberg îl iubea pe Dumnezeu. Aşa 
cum arăta şi profesorul Birch, Boodberg era rus „până în măduva oaselor” şi asta poate 
i-a stârnit lui Eugene interesul pentru valorile spirituale ruseşti”. Se ştia că el făcuse 
semnul ortodox al crucii asupra studenților care s-au înrolat voluntari în războiul 
împotriva comuniştilor, cum făcuse tatăl său. 

Este posibul ca Eugene — cu interesul său pentru „cele ruseşti” şi cu aplecarea 
către filosofie, să-i fi adus aminte lui Boodberg de tinerețea sa. Totuşi, o întâmplare a 
scos la iveală nepotrivirea lor cu privire la „valorile spirituale ruseşti”. Odată, au pornit 
o discuție foarte aprinsă asupra a doi mari romancieri ruşi: Tolstoi şi Dostoievski. 
Boodberg susținea cu tărie că Tolstoi este de departe cel mai bun, însă Eugene îi replica 
că Dostoievski era mai profund. Boodberg era atât de neclintit în părerile sale, că 
Eugene a început să se întrebe dacă nu cumva îi scăpase o adâncime mai profundă a 
operelor lui Tolstoi. L-a întrebat pe Boodberg „Ce carte arată cel mai bine adâncimea 
lui Tolstoi?” Război şi pace, a răspuns Boodberg. Vrând să afle cine are totuşi dreptate, 
Eugene s-a dus acasă şi s-a apucat să citească romanul. Înflăcăratul căutător de adevăr, 
Eugene, a citit din nou Război şi pace. După câteva zile, Boodberg aude un ciocănit la 
uşă. Era Eugene cu romanul în mână. „V-aţi înşelat. Dostoievski este mult mai 
profund.” 

Ocupându-se mai îndeaproape de Eugene, Boodberg a văzut cu câtă uşurinţă 
înțelegea subtilitățile interpretărilor lingvistice, şi cu câtă repeziciune învăţa limbile 
clasice şi moderne. Acest dar al său, dimpreună cu înclinația spre filosofie, l-a făcut pe 
Eugene studentul său preferat. Speranţele lui sau cel puţin cele ale soţiei sale au mers 
mai departe, căci aveau o fiică ajunsă la vârsta căsătoriei, cu care voiau să-i facă 
cunoştinţă lui Eugene, care a fost invitat în casa lor la cină. După o discuţie vie cu 
Profesorul Boodberg, a fost invitat în salon, unde fiica lor a cântat la pian muzică 
clasică. 


5 De pildă, Eugene socoteşte că ideea „goliciunii” din Lao Tze nu este „o extremitate, o golire, o lipsă”, 
ci mai degrabă un „punct de convergență”, „un punct de mijloc” unde s-a atins „minimum” de la care 
există o „întoarcere” către întreg. Eugene face o analogie, spunând că acesta este „acel punct trecător de 
echilibru, când expiraţia a luat sfârşit, iar inspiraţia încă nu a început, când nu mai este nici un fel de 
respiraţie”. Numai această interpretare a „goliciunii” din Tao Teh Ching, în care expresiile lui Lao Tze ca 
„bara orizontală [adică “punctul de convergenţă” al acoperişului] a expiraţiei slabe” se fac înţelese. Unde 
alți traducători l-au tâlcuit pe Lao Tze spunând „este în partea goală a roții de care depinde utilitatea ei”, 
Eugene a tradus acest pasaj mult mai clar: „Treizeci de roți se adună într-un singur centru şi tocmai în 
acest punct minim stă utilitatea maşinii.” Eugene scrie, „Aici mjwo [“emptiness” = goliciune] este singurul 
punct care este cel mai mic, punctul de convergenţă al acoperişului, care este 'axa” pe care se învârte roata 
şi maşina se mişcă”. 

Au existat însă câteva pricini care au stat în calea dorințelor familiei Boodberg. 
Una dintre acestea a fost desluşită de doamna Boodberg, care l-a sfătuit astfel: „Nu te 
mai amesteca cu ruşii aceia!” Fiind ea însăşi rusoaică, a început să vadă că interesul lui 
Eugene pentru creştinismul ortodox începea să pună în umbră toate celelalte preocupări 
ale sale. Era limpede că Eugene era cu mult mai aprins pentru ortodoxie decât pentru 
domnişoara Boodberg. 

Însă pricina cea mai importantă pentru care Eugene nu l-a putut urma pe 
Profesorul Boodberg, a fost marea dezamăgire pe care a simțit-o față de lumea 
universitară modernă. Deşi preda ca profesor netitular la secția de chineză, Eugene a 
văzut înaintea lui perspectiva unei alese cariere universitare; însă el se îndoia sincer că 
va putea merge pe drumul acesta. Multe dintre lucrurile care se petreceau în lumea 
universitară modernă, nu veneau din dragostea de adevăr, ci din feluritele curente 
academice moderne. Intrarea lui în ortodoxie, făcuse ca Adevărul cel veşnic să aibă 
înţeles pentru el; şi cu cât Îl desluşea mai mult cu atât lipsa tulburătoare a Lui din lumea 
academică era de nesuportat. La un an după absolvire, scria cu asprimea venită din 
experiența amară, următoarele cuvinte critice: 

„Tineretul care — până când este „reeducat” de lumea academică — este însetat de 
adevăr, 1 se predă în loc de adevăr o “istorie a ideilor”, sau interesul lor este abătut către 
studiile “comparative”, astfel că, relativismul şi scepticismul lor atotcuprinzător din 
aceste studii ajunge pentru a ucide în ei întreaga lor sete firească pentru adevăr. 

„Lumea academică — şi îmi este greu să spun aceste cuvinte — a devenit astăzi, în 
mare măsură, o sursă de stricăciune. Este degradant să auzi sau să citeşti cuvintele 
oamenilor care nu cred în adevăr. Dar este şi mai degradant să primeşti în loc de adevăr 
pur şi simplu învăţătură şi erudiție, care dacă este prezentată ca scop în sine, nu este 
altceva decât o imitare a adevărului pe care voiau ei să-l slujească, o fațadă în spatele 
căreia nu se află nici un fel de substanță. Este mare stricăciune, în chip nefericit, numai 
să fii părtaş la singura virtute rămasă lumii academicienilor, integritatea celor mai 
străluciți reprezentanți ai ei — dacă această integritate nu slujeşte adevărului, ci unei 
învățături sceptice, ademenind astfel oamenii cu mult mai puternic către subiectivismul 
şi necredința ascunsă în aceasta. Este mare stricăciune simplul fapt că trăieşti şi lucrezi 
într-o atmosferă străbătută în întregime de o concepție falsă a adevărului, în timp ce 
Adevărul Creştin este socotit fără importanță față de preocupările academice, astfel că 
cei care mai cred în acest Adevăr, pot numai uneori să-şi facă glasurile auzite deasupra 
scepticismului promovat de lumea academică. Răul, de bună seamă, se află înainte de 
toate în sistemul însuşi, care este întemeiat pe neadevăr, şi numai întâmplător în mulți 
profesori, în care acest sistem le îngăduie şi îi încurajează să-l propovăduiască.” 

Chiar şi profesorul Boodberg se făcuse părtaş la unele dintre aceste critici, însă 
într-o măsură mult mai mică. În ultima parte a vieții, devenise pesimist în ceea ce 
priveşte viitorul lingvisticii chineze. Speranţele sale pentru revoluţionarea acestui 
domeniu şi ridicarea nivelului ştiinţific al acestuia, au fost umbrite de realitățile lumii 
universitare. Munca în domeniul său era o marionetă a oportunismului. Fiecare domeniu 
de cercetare era supus şi zdruncinat de un nou curent, prin care universitarii îşi câştigau 
un nume şi faimă. Cu mintea sa înclinată atât către filosofie cât şi către filologie, 
Boodberg nu a putut răbda asemenea josnicie. „Până la urmă”, povesteşte Schafer „s-a 
retras încetul cu încetul din lumea universitară, din pricina neîncrederii, a 
perfecționismului său şi a amărăciunii sale.” Şi-a continuat totuşi activitatea în cadrul 
academic modern până la sfârşitul vieţii; iar Eugene a fost martor al dezamăgirilor şi 
goliciunii prin care a trecut, după o viață întreagă pusă în slujba unei lumi care nu mai 
avea loc pentru idealurile sale. 


5 Din manuscrisul cărţii lui Eugene The Kingdom of Man and the Kingdom of God [Împărăţia omului şi 
Împărăția lui Dumnezeu], cap. 7, despre Nihilism. 
” Edward Shafer, „Peter A. Broodberg, 1903-1971”, p. 7. 

Îndestulându-ne de dorința de a agonisi Slava 
nepieritoare, să ne curățim ochii minţii de necurăţiile 
pământeşti. 

- Sf. Grigorie Palama 


CINEVA care-l cunoscuse bine pe Eugene în anii aceia, scria: „Chiar de la început, s-a 
aprins în el o venerație adâncă pentru Maica Domnului, şi chiar înainte de a folosi 
Rugăciunea lui lisus, obişnuia să spună Rugăciunea “Preasfântă Născătoare de 
Dumnezeu, miluieşte-ne pe noi”. Eugene începuse să înveţe limba rusă fără profesor, 
lucru destul de uşor, datorită pregătirii lingvistice şi darului pe care-l avea pentru limbi. 
Într-un fel, îi venea mai greu să meargă la slujbele de la Catedrala Ortodoxă Rusă. 
Temându-se ca mersul la biserică să nu devină o rutină, trebuia să se silească să 
participe la slujbe. Duminica dimineaţă, îşi umplea toată ființa cu Misa în si minor a lui 
Bach, în apartamentul său, şi apoi, sunându-i încă în urechi, mergea repede la liturghia 
ortodoxă. Astfel îşi păstra vie flacăra de la început, dorința de a-şi putea imprima în el 
ceea ce văzuse el în tradițiile ortodoxe: slăvirea, învățăturile duhovniceşti — deschideau 
calea nemijlocită către Dumnezeu. Puţini pot vedea, aşa cum a putut el, să vadă ce este 
Biserica cu adevărat — raiul pe pământ. Dar şovăia să intre în acest rai, temându-se că 
obişnuindu-se cu el, să nu-l piardă. Influenţa lui Guenon şi măsurile esoterice ale 
religiilor extrem-orientale, i-au dat putinţa de a merge de-a dreptul la chipul ascetic, 
mistic al creştinismului ortodox, de a-i înţelege esența, şi de a se putea ridica deasupra 
aspectelor prozaice, lumeşti ale vieții: meschinăria, politica, etc. El nu dorea să se 
implice în deşertăciune eccleziastică, să fie silit să privească Biserica ca pe o altă 
instituție a lumii, să fie ca aceia care-şi îndeplinesc îndatoririle bisericeşti ca nişte 
funcționari oarecare. Făcând aşa, simțea că strălucirea puterii mistice pe care o văzuse, 
„ar dispărea, topindu-se în lumina unei zile obişnuite”. 


A 

În aceşti ani ai formării sale, muzica a fost pentru el o treaptă spre viața 
duhovnicească. Parafrazându-l pe Confucius, Eugene obişnuia să spună că „afli ce 
gândeşte omul, după muzica pe care o ascultă. Auzi muzica lor, şi poți spune dacă sunt 
oameni stricați sau curați.” Deşi Eugene nu a socotit nici un compozitor clasic mai mare 
decât Bach, totuşi, preferatul său era Hăndel. În muzica lui este o demnitate măsurată, 
curgătoare, care îţi aduce o stare de linişte şi ordine lăuntrică. Această muzică găsea 
sprijin în sufletul lui Eugene, pe care Confucius o numea a „oamenilor curați”. 

După părerea unui apropiat din acea vreme, „operele preferate ale lui Eugene 
erau cele timpurii, mai ales cele ale lui Monteverdi şi Hăndel. Operele lui Hăndel pe 
care le asculta Eugene erau mai puţin cunoscute şi se interpretau rareori. Îi plăceau 
Didona şi Enea de Purcell şi Orfeu de Gliick. Mai avea înregistrări şi cu Indiile galante 
a lui Rameau. Îi plăceau toate operele lui Mozart, mai ales: Don Giovanni şi Flautul 
fermecat, deşi când a aflat că acesta avea implicaţii masonice, nu a mai ascultat muzica 
lui niciodată. Îi plăcea mult Fidelio de Beethoven, ca şi Boris Godunov al lui 
Musorgski. Dintre operele mai moderne prefera Turandot şi Tosca de Puccini. Îi plăcea 
foarte mult muzica de cameră barocă, cât şi lucrările de cameră ale lui Mozart şi 
Beethoven, mai ales frumoasele cvartete ale lui Beethoven.” Eugene avea talent la 
muzică; pe lângă lecțiile de pian pe care le luase la colegiu, mai învățase să cânte şi la 

chitară clasică. Studiase istoria muzicii şi având o minte analitică, aplecată spre 
asemenea lucruri, a făcut şi cercetări asupra teoriei muzicii. 

Îi plăcea mult şi poezia. Dintre poeţii englezi îi prefera cel mai mult pe barzii 
perioadei clasice, dintre care cel mai iubit era Alexander Pope. Dând chip poetic 
înaltelor cugetări filosofice, cu o măsură desăvârşită, Pope a fost contemporan şi 
perechea literară a compozitorului englez de origine germană, Hândel. 

Dintre romancierii secolului XX, singurul care părea să stârnească admiraţia lui 
Eugene, era scriitorul german Thomas Mann. Deşi nu-i dăduse răspunsuri reale la 
problemele lumii moderne, acesta era „foarte conştient de curentele gândirii moderne”. 
Pe Eugene îl preocupa curăția cu care privea apariția peliculei cinematografice şi felul 
în care cercetase formele moderne de spiritualitate. Dintre toate romanele lui Mann, cel 
mai mult îi plăcuse Muntele vrăjit, în care el a văzut o alegorie a bolii de care suferea 
civilizația apuseană; urma apoi Doctor Faust, povestea compozitorului modern care îşi 
vinde sufletul diavolului, pentru a compune o ultimă bucată muzicală. 

Colegii săi de generație se dădeau în vânt după un alt scriitor german, Herman 
Hesse; dar se pare că acesta nu avea nici o influență asupra lui Eugene; el vedea că 
acesta nu era un căutător al Adevărului, ci al sentimentelor, impresiilor şi trăirilor. 

Eugene a citit toate izvoarele creştin ortodoxe, pe cât i-a stat în putință, deşi pe 
vremea aceea nu fuseseră traduse prea multe în limba engleză. Până când a căpătat 
cursivitate în limba rusă, a citit puțin din filosofii ruşi ortodocşi: Kireevski, Komiakov şi 
Leontiev. EI a citit mai întâi operele a doi filosofi ruşi foarte cunoscuţi şi traduşi în 
occident: Vladimir Soloviev şi Nicolai Berdiaev. Amândoi se abătuseră mult de la 
ortodoxie, deşi după spusele lui Eugene, Soloviev a devenit mai „realist şi mai serios în 
ultimii ani de viaţă”. 

Una dintre ultimele scrieri ale lui Soloviev, „Scurtă relatare despre Antihrist”, 
lăsase o impresie profundă asupra lui Eugene, prin felul cum acesta îl zugrăvise pe 
Antihrist: ca un conducător chibzuit, plin de binefaceri, marele ajutător în toate 
greutăţile oamenilor, care uneşte toate Bisericile sub conducerea lui, făgăduindu-le 
lucrurile deşarte pe care şi le doresc cel mai mult. Unităţii înşelătoare a Bisericii 
„oficiale” sub conducerea lui Antihrist, Soloviev i-a opus adevărata unitate 
duhovnicească a creştinilor din catacombe din vremurile de pe urmă. 

Eugene îl respecta pe Berdiaev pentru simţul pătrunzător cu care cerceta 
curentele sociale şi istorice, dar nu era deloc de acord cu părerea lui despre „New Age al 
Duhului Sfânt”, în care Biserica urma să sfințească până şi comunismul. Martin Buber, 
filosoful evreu ale cărui lucrări le apreciase Eugene în facultate, nutrea aceleaşi speranțe 
pentru lumea aceasta, însă Eugene găsea că eroarea acestuia este „mai uşor de înțeles” 
decât cea a lui Berdiaev. Eugene explica acest lucru prin faptul că „Adevărul se 
descoperă în întregime numai creştinilor. Evreul revine mereu la Legea veche, vremea 
în care lumea era (sau părea că era) încă întreagă. Însă după venirea lui Hristos, sfârşitul 
acestei lumi este de neocolit. “Vremurile noi” deschise de Hristos îşi vor găsi împlinirea 
numai în afara timpurilor.” 

Citind lucrările unor filosofi romano-catolici, Eugene i-a găsit „mai mult sau mai 
puţin de folos, şi în cele din urmă, mult prea departe de învățătura ortodoxă”. Aceştia 
erau: Joseph Pieper, Etienne Gilson, P. Danielou, P. de Lubac şi de bună seamă, Max 
Picard. Eugene considera lucrarea Sfărşitul veacurilor a lui Pieper, bazată aproape în 
întregime pe izvoare occidentale, „în totală contradicție cu tradiția ortodoxă”. Totuşi, a 
avut o reacție pro şi contra faţă de lucrările filosofului conservator romano-catolic 
Jacques Maritain. Citindu-i lucrarea Știință şi înțelepciune, a fost de acord cu autorul că 
ştiinţa trebuia să-şi aibă locul ei în ierarhia cunoaşterii, dar l-a supărat faptul că Maritain 


”! Din Jurnalul lui Eugene, scriere din ziua de 3 iulie 1961. 

aprecia prea mult dezvoltarea ştiinţifică modernă şi dorința lui de a „împăca ştiinţa cu 
înțelepciunea, într-o armonie spirituală.” 

L-a impresionat lucrarea Muntele cu şapte trepte a lui Thomas Merton, care i-a 
demonstrat că omul modern ca el, ar putea cu adevărat să-şi urmeze chemarea de a 
renunța la lumea aceasta ca să trăiască pentru cealaltă lume. Buna impresie lăsată de 
prima lucrare a lui Merton, a fost urmată de o creştere a dezamăgirii pentru evoluția 
ulterioară a acestuia. 


17 
Lumea trebuie Să ia sfârşit 


Omul nu poate emite nici măcar 0 singură idee 
asupra vreunui subiect fără să-şi trădeze propria 
personalitate, fără să-şi implice întreaga sa 
individualitate şi să-şi prezinte ca într-o alegorie 
problema şi tema fundamentală a existenţei sale. 

- Th. Mann? 


Filosofii sunt precum copiii până se maturizează întru Hristos. 
- Fer. Clement al Alexandriei 


CONVERTIREA lui Eugene a fost o lucrare de adâncire şi de umplere a unui gol 
duhovnicesc. Preaplinul sufletului său a avut nevoie de revărsarea într-o formă sau alta, 
iar scrisul a fost mijlocul cel mai potrivit. În timp ce preda şi studia la Universitatea 
Berkeley, începuse să-şi noteze gândurile şi ideile de creştin care trăia şi suferea într-o 
lume modernă. Aceste prime relatări ale sale, absolut independente de activitatea sa de 
la universitste, erau o dovadă de dragoste de „a da înapoi” lui Dumnezeu. 

Eugene dorea ca scrierile sale să fie mai mult decât confirmarea noii sale 
credințe. Lucrarea convertirii sale nu a fost doar a/larea Adevărului, ci şi ieşirea dintr-o 
lume a minciunii. El venea dintr-o societate întemeiată pe lepădarea de Dumnezeu, 
dintr-o abatere istorică de la revelaţia lui Hristos, Dumnezeu şi om. Drept urmare a 
acestei lepădări, el vedea peste tot semnele decăderii culturale, a întoarcerii omenirii la 
un fel de „subumanitate” şi de o înlocuire a înaltelor valori spirituale cu cele materialiste 
învârtoşate. În această stare de vădită stricăciune, contemporanii săi vorbeau despre 
„progres”, despre depăşirea răului şi a războaielor, despre societățile viitoare ale păcii şi 
fraternității. Eugene a văzut limpede că aceştia nu se purtau aşa din fățărnicie, căci ei 
credeau cu adevărat că lumea mergea din ce în ce mai bine. Altceva se întâmpla: o 
înşelare ascunsă care împingea oamenii să caute cu disperare desfătarea în acest mers al 
stricăciunii, să încerce să dobândească în această lume, prin puterile raţiunii umane, 
străvechea tânjire după desăvârşirea cea cerească. 

„Omul liber”, continua el „a încercat să remodeleze lumea după noile sale idei 
dobândite prin tehnologie, teorii sociale şi economice, arhitectură, etc. Toate aceste 
mijoace țintesc către o limită utopică a controlului, atât pentru a întări ideea că omul 
este stăpân (căci lăuntric el nu este sigur de asta), cât şi din nevoia unei rațiuni libere. 

Numai cel care-L iubeşte pe Dumnezeu poate iubi şi zidirea Sa. Să iubeşti 
zidirea (sau orice altceva, pentru Dumnezeu), înseamnă să o iubeşti aşa cum este cu 
adevărat; şi de vreme ce zidirea vine de la Dumnezeu, trebuie să o iubeşti ca venind de 
la Dumnezeu, şi prin urmare, nu poţi să nu-L iubeşti pe Dumnezeu, asemenea. Totuşi, 


” Thomas Mann, The Magic Mountain [Muntele minunat], (New York: Alfred A. Knopf, 1927), p. 356. 

rațiunea liberă, neavând nici o legătură cu Dumnezeu, nu mai are nici o legătură nici cu 
realitatea concretă (care nu este nimic altceva decât realitatea creată, aşa cum ne-a fost 
dată ea de Dumnezeu) şi astfel socoteşte lucrurile ca fiind ideale, desăvârşite. 

Creația lui Dumnezeu este nedesăvârşită, căci dacă ar fi desăvârşită, oamenii ar 
fi îndestulaţi numai cu ea şi nu ar fi împinşi de firea cea “căzută” către ceea ce este mai 
presus de fire.... Desăvârşirea este aceea în care omul îşi află odihna; dar omul se poate 
odihni numai în Dumnezeu, căci numai Dumnezeu este desăvârșit, iar nedesăvârşirea 
lumii şi a oamenilor ne duce către ceea ce este cu adevărat desăvârşit. Totuşi, omul 
modern vrea să-şi găsească odihna în această lume, aşa încât vrea să o facă desăvârşită, 
întrucât nu este aşa în chip vădit, el trebuie să o facă astfel. De aici urmează firea ideală, 
utopică a tuturor planurilor raționale din lume. Fără utopii, omul modern ar cădea în 
deznădejde — şi de bună seamă, când este lipsit de ele, disperă cu adevărat. În vremuri 
de normalitate, el s-ar întoarce către Dumnezeu, dar astăzi, majoritatea oamenilor nu 
mai cred în Dumnezeu, iar disperarea ce îi cuprinde este deşartă şi pierzătoare de sine. 
Omul are de ales întotdeauna între două căi: desăvârşirea din această lume sau din 
lumea cealaltă. Omul a fost zidit astfel ca să nădăjduiască mereu la un oarecare chip al 
desăvârşirii. Deci pentru omul modern alegerea este următoarea: utopia raționalistă sau 
Dumnezeu.” 


DunuL înşelător al veacului acestuia, care-l face pe om să-şi caute împlinirea 
năzuințelor lăuntrice în lumea aceasta, este, după părerea lui Eugene, duhul lui 
Antihrist. Din punct de vedere filosofic, Eugene îl vedea pe Antihrist nu numai ca unul 
care se opune lui Hristos, ci şi ca unul care încearcă să-l ia locul şi să-L imite pe 
Hristos, de vreme ce satan era „maimuța lui Hristos”. „Antihrist”, scria Eugene, „este 
falsul Hristos care făgăduieşte să dea în chip văzut ceea ce Hristos ne-a adus lăuntric şi 
tăinuit”. lisus făgăduieşte o Împărăţie a cerurilor desăvârşită; Antihrist, al cărui stăpân, 
satan, fusese izgonit din rai şi aruncat pe pământ, făgăduieşte o împărăție desăvârşită pe 
pământ. Omul modern, coborându-şi privirea de la cele cereşti la cele pământeşti, cade 
victimă înşelătoarelor făgăduințe ale acestuia. El crede că este mai uşor de atins o 
societate ideală pe pământ decât una necunoscută în cer, în vreme ce, este cu neputinţă 
împlinirea unei asemenea societăți, din pricina realității de neocolit a păcatului originar. 

Despre imitarea satanică a lui Hristos în lume, Eugene scria: „Omul modern 
trăieşte pe drojdia creştinismului, pe o trăire creştinească însuşită şi transformată în 
“idei” pentru pierzarea maselor. De aici, parodia creştinismului se poate vedea limpede 
în idei ca: “egalitate”, “fraternitate”, “caritate”... lar mesianismul creştin — Împărăţia care 
va să vină, şi care nu este din lumea aceasta — s-a înţeles greşit a fi împărăţia care va 
veni în lumea aceasta, în care, practic, toată lumea crede. Până şi cei care înțeleg 
înşelăciunea idealismului — Buber sau Berdiaev, de pildă — cad victime celei de a doua 
idei, şi anume că Adevărul se poate realiza în această lume, în era ce va veni, a 
“duhului”, sau a relației “omului cu omul”. Însă lumea aceasta nu poate cuprinde 
Adevărul în întregul său, şi nici nu poate suferi în ea prezenţa Dumnezeului-Om; căci 
omul e chemat la dumnezeire şi aceasta se poate petrece în întregime numai în “lumea 
cealaltă” — care, deşi influențează neîncetat lumea aceasta, nu poate lucra decât parțial, 
dându-ne doar sugestii şi atenționări despre cele ce urmează să se întâmple. Lumea 
aceasta trebuie să aibă un sfârşit, iar omul, aşa cum îl ştim, trebuie să moară, trebuie să 
fie răstignit, înainte ca lumea “cealaltă” să ia ființă.” 

Din propria sa experiență, Eugene ştia că omul modern nu se poate întoarce cu 
adevărat la Hristos până nu devine mai întâi conştient de lepădarea de Dumnezeu a 
veacului său. Şi el socotea că este chemarea sa de scriitor de a răspândi această 


i Eugene Rose, „Christian Realism and Worldly Idealism” [Realismul creştin şi idealismul lumii], p. 133. 

conştientizare, ca să facă deosebirea între cele ale lui Hristos şi cele care i se opun Lui — 
oricât de neprimejdioase sau chiar „creştineşti” ar părea acestea pe dinafară. 


18 
Calea filosofului 


Dar un lucru trebuie: căci Maria partea 
cea 
bună şi-a ales, care nu se va lua de la ea. 

- Luca 10, 2 


Pe lângă faptul că-şi însema gândurile şi ideile sub forma unor eseuri, Eugene a dorit 
să redacteze o carte întreagă, care să fie o prezentare sistematică a tot ceea ce credea el 
că are de spus. În 1959 a lărgit şi a îmbunătăţit lucrarea pe care o redactase în 1957 la 
cursul lui Allan Watts: „Pseudo-religia şi epoca modernă”. Urma să fie o analiză 
generală a lepădării de Dumnezeu şi a oricăror înlocuitori pe care lumea modernă îi 
născoceşte pentru a satisface foamea firească a omului pentru religie. „Omul trăieşte 
numai prin credință”, scria Eugene în notițele sale. „... Măsura omului, omenescul lui, se 
poate socoti după mărimea credinţei sale şi prin lucrările credinţei sale. Omul modern 
crede în maşini, în bunăstare materială, în materialitatea celor ce se pot cunoaşte prin 
simţuri; aceasta este o credință măruntă, o credinţă a oamenilor mărunți. Creştinul crede 
în Dumnezeu şi în viaţa de apoi, în nematerialitatea tuturor celor ce sunt evidente, în 
firea trecătoare a acestei lumi şi în venirea alteia noi, transfigurate; dacă există vreo 
credință vrednică de oameni, atunci aceasta este”. Şi după cum arăta Eugene, omul îşi 
poate găsi adevărata fericire numai într-o credință ca aceasta: „Omul însetează după 
ceea ce este mai presus de sine, mai presus de lume; este foamea omului după 
Dumnezeu, de a fi părtaş al firii Sale, şi care năruieşte toate încercările de a-l mulțumi 
cu mai puțin. Şi această foame este atât de arzătoare în viața omului, încât se simte 
astăzi mai mult ca oricând, cu toate că oamenii nu mai sunt conştienţi de ea. De fapt, 
mare parte din caracterul “irațional” al istoriei contemporane este urmarea faptului că 
omul nu este conştient de ceea ce doreşte el cu adevărat.” 

După ce a încercat felurite abordări şi a scris mai multe puncte de vedere, şi-a 
dat seama că cel dintâi titlu Pseudo-religia şi epoca modernă se restrângea prea mult la 
subiectul lui. Pseudo-religia cuprindea numai un aspect al fenomenului de apostazie, pe 
care intenționa să-l studieze. Esenţa lucrării sale era conştientizarea faptului că omul 
trebuie să aleagă între două credinţe: credinţa în Dumnezeul Cel veşnic sau credinţa în 
lumea vremelnică, iar societatea modernă era produsul celei de a doua credințe. Până la 
urmă s-a decis să facă teza de la început, cu un titlu cu implicaţii cuprinzătoare: 
Împărăția omului şi Împărăţia lui Dumnezeu. 

Urma să fie o lucrare foarte mare, care-i solicita toată puterea minții şi care era 
atunci singurul lucru care-l însufleţea. Cariera universitară începea să i se pară 
respingătoare şi zadarnică. Dorea să se scuture pentru totdeauna de lumea universitară; 
dar fiindcă nu lua decizii rapide, şi cum ştia că vestea ar zgudui-o pe mama sa, a pus la 
cale un plan. Urma să plece de la facultate pentru un an ca să-şi poată scrie cartea, după 
care va lua o hotărâre, dacă să se întoarcă. 

La 14 iunie 1961, după ce şi-a predat lucrarea de disertaţie, a scris părinților săi 
următoarea scrisoare, pentru a le explica pricinile planului său: 

Liebe Eltern,* 

Este o zi foarte căldurosă — prea cald pentru vremea de vară din 
San Francisco. Mi-am terminat în sfârşit teza şi am predat-o vinerea 
trecută, însă nu ni se eliberează diplomele până în septembrie. 
Deocamdată mă ocup tot de problemele mele chinezeşti, căci îl ajut pe 
fostul meu profesor Gi-ming să traducă un articol din chineză pentru o 
revistă de filosofie. Fățărnicia lumii academice nu e nicăieri mai evidentă 
decât în cazul lui. Ştie despre filosofia chineză mai mult decât oricine din 
țara aceasta şi a studiat cu filosofi şi înţelepţi adevărați din China; dar nu 
poate obţine nici un post în nici o universitate americană fiindcă nu are 
titluri universitare americane şi pentru că nu e bun de gură — cu alte 
cuvinte, e prea cinstit. 

Este adevărat că eu am ales lumea universitară în primul rând, 
căci Dumnezeu mi-a dat minte ca să-l slujesc, iar lumea universitară este 
locul în care mintea este de folos. Însă după 8-9 ani, ştiu destul de bine ce 
se petrece în universităţi. Mintea este respectată numai de câțiva dintre 
profesorii „de modă veche”, care vor muri în curând. Pentru ceilalți, 
mintea este un mijloc de a face bani, de a dobândi un loc sigur în viață — 
şi de a-şi folosi mintea ca pe o jucărie, cu care fac şmecherii inteligente 
pentru care primesc bani. lubirea de adevăr a dispărut de la oamenii 
zilelor noastre; cei care au minte, trebuie să-şi prostitueze darurile pe care 
le au, ca să se poată descurca. Eu n-am putut face asta, căci am o dragoste 
prea mare pentru adevăr. Slujba din lumea universitară este deosebită 
pentru mine; însă n-am de gând să mă fac robul ei. În lumea universitară 
nu-L slujesc pe Dumnezeu, ci doar îmi căştig existența. Dacă vreau să-L 
slujesc pe Dumnezeu pe lumea aceasta şi să-mi feresc viața de la 
pierzare, va trebui să o fac în afara facultăţii. Am izbutit să strâng nişte 
bani şi am o promisiune de lucru pentru viitor, aşa că voi putea trăi un an 
de zile făcând ce-mi spune conştiinţa că trebuie să fac — să scriu o carte 
despre starea spirituală a omului de astăzi, pe care o cunosc, prin darul lui 
Dumnezeu. Poate că nu se va vinde bine, căci oamenii au uitat lucrurile 
despre care voi scrie; oamenii preferă să facă bani în loc să-L slăvească 
pe Dumnezeu. 

Este adevărat că această generație este amestecată. Singurul meu 
neajuns este că eu nu sunt amestecat. Eu doar sunt prea conştient de 
datoria omului: să-L slăvească pe Dumnezeu şi pe Fiul Lui, şi să se 
pregătească pentru viaţa lumii ce va veni, iar nu să ne asigurăm 
bunăstarea şi fericirea în lumea aceasta prin exploatarea aproapelui şi 
uitarea de Dumnezeu şi de Împărăţia Lui. 

Ştiţi ce s-ar întâmpla cu Hristos dacă ar umbla în lume astăzi? L- 
ar interna într-un ospiciu şi l-ar face psihoterapie, la fel ca şi sfinților Săi. 
Lumea L-ar răstigni pe cruce ca şi acum 2000 de ani, căci lumea nu a 
învăţat nimic, în afară de câteva forme ocolite de fățărnicie. Şi, gândiți-vă 
ce s-ar întâmpla dacă într-o bună zi, le-aş spune studenţilor mei că 
învățătura acestei lumi nu înseamnă nimic față de datoria de a-L slăvi pe 
Dumnezeu, de primirea Dumnezeului-om care a murit pentru păcatele 
noastre şi de pregătirea pentru lumea cealaltă? Probabil că ar râde de 
mine, iar conducerea Universităţii m-ar da afară — căci este împotriva 
legii să propovăduieşti Adevărul în universităţile noastre. Spunem că 
trăim într-o societate creştină, dar nu este adevărat; trăim într-o societate 

care este mult mai păgână, mai urâtoare de Hristos decât lumea în care S- 
a născut Hristos. Nu de mult, fiind invitat la Universitatea din Los 
Angeles, California, [UCLA] un preot catolic a avut îndrăzneala să spună 
că în respectiva universitate domneşte o atmosferă păgână; oficialităţile 1- 
au numit de îndată „fanatic” şi „nebun”. Dar el a spus adevărul — oamenii 
însă urăsc adevărul şi de aceea L-ar răstigni iarăşi pe Hristos dacă ar veni 
în mijlocul lor. 

Sunt creştin şi vreau să mă străduiesc să fiu creștin adevărat. 
Hristos ne-a spus să ne vindem averile şi să-i urmăm Lui. Eu sunt foarte 
departe de porunca aceasta. Dar voi încerca să nu agonisesc mai mulți 
bani decât îmi trebuie ca să trăiesc; dacă voi câştiga pâinea în felul 
acesta, muncind un an sau doi la universitate, este bine. Dar în restul 
timpului, vreau să-l slujesc lui Dumnezeu, cu darurile pe care mi le-a dat. 
Anul acesta am prilejul să fac lucrul acesta şi-l voi face. Boodberg, 
profesorul meu, fiind rus (dragostea de Dumnezeu pare înfiptă mai adânc 
în poporul rus decât în alte popoare), nu s-a împotrivit să părăsesc 
facultatea un an de zile; el ştie prea bine că dragostea de adevăr, 
dragostea de Dumnezeu este nemărginit mai importantă decât iubirea de 
bani, de faimă şi siguranță personală. 

Nu pot decât să-mi urmez conştiinţa; nu pot să mă mint pe mine 
însumi; şi simt că am dreptate. Dacă ceea ce fac eu pare nebunie în ochii 
lumii, nu pot să răspund decât cu cuvintele Sf. Apostol Pavel: Toată 
înțelepciunea lumii acesteia este nebunie în ochii lui Dumnezeu. Şi noi 
uităm asta prea uşor. Acum trebuie să mă întorc la traducerea mea din 
chineză. Salutări lui Eileen. 

Cu dragoste, Eugene 


Mama lui Eugene s-a îngrozit când a auzit de planurile fiului ei de a părăsi 
universitatea. Fusese atât de mândră de bursele lui, că era membru Phi Beta Kappa, etc. 
Acum se întreba ce se va alege de toate acestea? Se părea că el, în care-şi pusese atâta 
nădejde, era sortit să nu calce niciodată pe urmele înstăritului său frate Franklin, ci mai 
degrabă pe acelea ale tatălui său, administrator. Încă nu putea înțelege că Eugene era 
chemat pe o cale aleasă şi aceasta se putea urma numai lăsându-le pe cele obişnuite. 

Eugene devenise unul dintre „tinerii furioşi” ai generaţiei sale. Dar era o 
deosebire: în timp ce prototipul „tânărului furios” intra în cultura modernă cerând o 
nouă ordine, Eugene intra în cultura veche, revenea hotărât la vechea ordine în care 
demnitatea şi înțelesul se mai aflau în memoria vremii. 

Unul dintre lucrurile pe care Eugene le-a găsit foarte descurajatoare la 
universitate, era să-i audă pe profesori zicând: „Uite, ţine ideea aceasta, joacă-te cu ea 
şi vezi ce poţi scoate din ea.” La un moment dat, la secţia de chineză a fost dat 
publicității un studiu comparativ al WC-urilor din China veche, lucrarea a fost foarte 
apreciată ca fiind reuşită şi de mare importanţă. De vreme ce Eugene nu se putea 
închipui pe sine studiind cultura vechii Chine decât pentru căutarea adevărului, faptul că 
alții puteau să-şi găsească sursa de inspiraţie în lucruri atât de lumeşti, îi dovedeau încă 
odată că nu se afla în locul potrivit. Mai târziu şi-a adus aminte cât de aclamată a fost 
lucrarea aceea, fiind socotită „ultimul răcnet”, ceea ce l-a convins să părăsească lumea 
academică. 

Eugene a ales să urmeze calea înțeleptului adevărat, şi să rabde toate greutățile 
care vin de aici. La sfârşitul anului 1960, scria în jurnalul său: 

„A fi “filosof — dar nu unul “de facultate” sau unul “profesionist” — ci un om 
pentru care a trăi înseamnă a gândi, înseamnă multă suferință... 

“Filosofia” ca problemă de viață şi de moarte — aceasta este calea “filosofului” 
adevărat. El trebuie să fie atât de ataşat gândirii încât nu o va lăsa pentru nimic mai 
puţin important; şi totuşi trebuie să fie destul de detaşat de ea, ca să nu facă din ea un 
idol, care să stea între el şi Adevăr, la care nu se ajunge în esenţă prin gândire. Eu însă 
am tot respectul chiar şi pentru cei care fac din gândire un idol — cu condiția să nu 
renunţe la acest idol de dragul “bunului simț” şi “siguranţei personale”. Nietzsche a fost 
un om integru, căci a “gândit până a murit”; însă Hume, nici la sfârşitul vieţii sale nu a 
putut să creadă că gândirea era cu adevărat importantă. Dar cel mai mare “filosof” este 
acela care gândeşte până la moarte şi care în final acceptă ceea ce se află dincolo de 
gândire. Dar ca să ajungi aşa de departe, trebuie să fii mai mult decât “filosof”, trebuie 
să fii om întreg. 

Dar să mă întorc de unde am plecat; a gândi înseamnă a suferi. O idee, dacă-ţi 
aparține, nu este numai “gândită” — este adusă pe lume prin trăire şi suferință.” 


După ce a părăsit universitatea, a mai păstrat legătura cu Prof. Boodberg o 
vreme, luând uneori şi masa la reşedinţa acestuia. Gi-ming a părăsit oraşul San 
Francisco pe neaşteptate. „A plecat în stil guenonian”, îşi amintea Eugene „adică fără să 
lase vreo adresă." Îmi amintesc de el cu plăcere, însă după ce am devenit ortodox mi- 
am dat seama cât de mărginită era învățătura sa: învăţătura spirituală chineză, spunea el, 
va dispărea în întregime din lume dacă dictatura comunistă mai dureaza 10-20 de ani în 
China. Această tradiţie era atât de trecătoare — dar eu aflasem că creştinismul ortodox 
era făcut să supraviețuiască la tot şi la toate şi să dureze până la sfârşitul lumii — căci nu 
a fost numai transmis din generaţie în generaţie, aşa cum sunt toate tradițiile; ci în 
acelaşi timp a fost dat oamenilor de Însuşi Dumnezeu.” 

Fiind acum scăpat de obligaţiile de la facultate, Eugene a început să-şi ia cartea 
în serios. A strâns cu multă stăruință date şi informaţii despre cauzele din trecut, starea 
prezentă şi evoluţia viitoare a apostaziei. Citea foarte mult. Mergea deseori în biblioteci 
şi în anticariatele din San Francisco, de unde se întorcea cu braţele pline de cărți, şi 
păstra articole din ziare şi reviste care aduceau mai multă profunzime. 

Trăia potrivit credinței lui în suferință, de dragul filosofiei, a „dragostei lui de 
înțelepciune”. Hotărând să nu se întrețină din meseria de profesor de facultate, pentru 
care se pregătise, căuta muncile cele mai de jos, în restaurante, autobuze sau mai târziu, 
ca paznic de noapte. Spre deosebire de tatăl său, care „alegea întotdeauna munca cea 
mai de jos”, cum spunea Esther, Eugene, care muncise toată viaţa în mediu universitar, 
găsi munca de Jos foarte obositoare. „Am înţeles mai bine starea proletariatului înrobit 
de atâta muncă”, îi scria el lui Alison. Însă, dincolo de alegerea unei asemenea munci, 
era o pricină bine gândită: el îşi dorea o muncă care să nu-i solicite efortul minţii, ca 
astfel să poată avea mintea liberă pentru a se gândi la cartea sa. 

Aşa cum le scrisese şi părinților săi, avea puţine speranţe că lucrarea sa se va 
vinde bine. Se jertfise numai din dragoste pentru Adevăr. „Să ne lepădăm de toate, cei 
ce vrem să cunoaştem Adevărul “căci” — dacă există vreo pricină pentru căutarea 
Adevărului în afara setei adânci de a-L afla, sau dacă vrem cumva să câştigăm foloase 
de pe urma Lui, dacă nu-L iubim curat şi numai de dragul Lui — atunci nu suntem 
adevăraţi iubitori de Adevăr, şi nu-L vom afla şi Adevărul nu ne va face liberi. 


% În 1930, Gu&non a plecat din Franţa în Egipt, lăsându-și prietenii fără să mai ştie ceva de el. A rămas în 
Egipt peste douăzeci de ani, până la sfârşitul vieţii. 

19 
O perspectivă limpede 


Vremea deosebirilor a trecut. 
- Soren Kierkegaard 


Pe vremea când scria Împărăția omului şi Împărăţia lui Dumnezeu, Eugene îşi 
lămurise multe dintre întrebările care-l frământaseră pe timpul lucrării „Pseudo-religia”. 
Relaţia creştinismului cu alte religii îi crease mari probleme. Aceasta era atât de 
importantă pentru el încât se gândise chiar să scrie o carte pe această temă. În 1959, 
încercase într-o oarecare măsură să accepte în filosofia sa creştină teza „unității 
transcedentale a religiilor”, afirmând că toate religiile adevărate asigură căi reale de 
mântuire sau de sfințire, însă numai prin întruparea lui lisus Hristos, urmările păcatului 
originar au fost şterse. Totuşi, scrierile sale din 1961 aveau deja o opinie deosebită, mai 
bine aşezată, care nu au făcut nici un compromis între credinţe care se opun. De acum, 
conceptul „unității transcedentale” nu mai era piatră de poticnire pentru el. 

„Adevărul revelat religiilor non-creştine este diferit”, scria el. „Fiecare religie 
deţine adevărul dincolo de îndoială, însă în măsuri diferite. Nici unul dintre adevărurile 
unei tradiţii nu este la fel cu adevărul alteia, iar adevărul nici uneia nu se poate asemăna 
cu cel al creştinismului, care în această privinţă este unic — fapt pe care nici una dintre 
religiile necreştine nu poate să-l recunoască în întregime. “Egalitatea” şi “unitatea 
transcedentală” a religiilor sunt noțiuni ce ţin de mentalitatea “simplistă”, modernă, care 
nu poate să înțeleagă deosebirile esențiale dintre religii şi să preţuiască unicitatea 
creştinismului, care în comparaţie cu ele nici măcar nu se poate numi “religie” — dintr-un 
punct de vedere esenţial. 

Recitind câteva dintre eseurile lui Ananda Coomaraswamy, susținător al „unităţii 
transcedentale” care îl influențase odinioară, Eugene nota: „Cât de îndepărtat mi se pare 
acum acest sprijinitor al “înțelegerii reciproce”, şi al toleranţei între “est şi vest”, al 
“cetățeniei universale” şi al “filosofiei dăinuitoare şi universale” la inima tuturor 
religiilor. Şi cu atât este mai departe de faptul că cel puţin o parte dintre cele dorite de el 
s-ar putea înfăptui: este foarte obişnuită ideea venirii “învățătorului universal” în unele 
aspecte ale “religiei comparate”, cu pătrunderea adevărată în multe elemente comune 
tuturor religiilor. Dar ce sunt aceşti oameni, în cele din urmă, decât nişte învăţaţi? 
Hristos nu cere de la noi “pricepere”, fie pentru mântuirea noastră, fie chiar pentru 
restaurarea ordinii în rândul oamenilor. Marea înţelegere este poate, chiar un semn al 
sfârşitului ordinii mondiale.... Pentru întreaga “înțelepciune” a lui Coomaraswamy, 
Guenon, şi a oamenilor mai puţin înţelepţi ai zilelor noastre, noi părem că suntem 
aproape de o cădere şi mai mare. 

„Hristos nu ne cere “să înțelegem”, ci să suferim, să murim şi să înviem pentru a 
via întru E]... Hristos este fără îndoială temelia spirituală a civilizaţiei occidentale, cu 
toate că El nu a spus nici o vorbă despre “religia comparată”... 

Căci toată “înțelegerea” “înțelepților moderni”, viziunea lor, nu este poate atât de 
ascuţită ca aceea a creştinilor “simpli şi neştiutori de carte” pe care ei îi compătimesc, 
care fiind orbi la “înțelepciunea” altor religii, totuşi se țin cu hotărâre de “nebunia” 
dumnezeiască a creştinismului, care este mai înțeleaptă decât toate acestea, în chip de 

Deces, Eugene nu nega adevărul religiilor necreştine, numai le arăta 
nedesăvârşirea. A făcut la fel când a asemănat ortodoxia cu romano-catolicismul: 
„Oricât de mult a pierdut Biserica Catolică - şi continuă să piardă - în faţa mentalităţii 
moderniste, a rămas totuşi în legătură cu adevărul descoperit în Persoana Dumnezeului- 
Om lisus Hristos şi l-a transmis neîncetat prin moştenire apostolică. Dar ceea ce s-a 
transmis cu înțelegere nedesăvârşită în Biserica Catolică, s-a transmis pe deplin prin 
Răsăritul Creştin Ortodox, care a păstrat până în zilele noastre acest Adevăr întreg, de 
care s-a desprins Biserica Catolică prin schisma săvârşită cu aproape un mileniu în 
urmă.” 

Ajungând cu studiile atât de departe, Eugene arăta în cartea sa, de unde 
porniseră erorile modernismului: „Fiind o abatere de la Adevărul Creştin, modernismul 
se poate înțelege deplin numai în legătură cu acel Adevăr, prin negarea căruia îşi 
datorează întreaga sa existență. Măsura de apreciere a modernismului este şi nu poate fi 
decât Adevărul Creştin. Înainte de aceasta, s-au mai făcut încercări de a găsi această 
măsură în creştinismul evului mediu apusean; dar chiar şi atât de timpuriu, apusul 
creştin, rupt de întreaga Biserică a lui Hristos prin schismă, avea suciri şi greşeli.” 
Eugene credea că actuala apostazie a culturii apusene îşi avea originea în schisma 
Bisericii Romane din veacul al XI-lea. „De bună seamă că modernismul nu a fost o 
mişcare neaşteptată şi întâmplătoare, ci a avut rădăcini adânci în personalitatea omului 
vest european. Deci numai în creştinismul ortodox răsăritean poţi afla întreaga măsură 
cu care să poți măsura lepădarea de Adevărul Creştin, adică modernismul.” 

Eugene a înţeles că această măsură creştin ortodoxă se împotrivea cu totul 
conştiinţei moderne, prin firea ei. Încercând să scrie o prefaţă la cartea sa, el a spus că 
unii nu vor accepta acest „ton ferm” şi îl vor acuza că „înfruntă multe convingeri curate, 
dar care sunt opuse ortodoxiei.” Primii ofensați ar fi cei „şovăitori care pretind că sunt 
fie pentru, fie împotriva lui Hristos, fără ca hotărârea lor să se arate măcar în locurile 
cele mai ascunse ale ființei lor, până la cei care îşi trăiesc viaţa ca şi cum aceasta ar fi 
ceva “neutru” sau “academic””. Acestora le arăta că „toate erau cu putință înainte de 
Hristos, dar acum, după venirea Lui, nu mai este cu putinţă nici un fel de “neutralitate”. 
Pentru alţii, „care resping creştinismul fără să-l cunoască”, Eugene arăta că, 
„creştinismul în întregul său, nu este mai bun, ci cu mult “mai rău” (după părerea lor) 
decât şi-ar fi putut închipui: este mai mult o ocară şi o batjocură la adresa “înțelepciunii” 
şi înclinațiilor “lumii acesteia”, este mai puțin primejdios şi mai neîngăduitor... acolo 
unde se află Adevărul Cel Viu”. 

Eugene a vrut să explice cititorilor săi faptul că atitudinea fermă a cărții sale vine 
din credința sa în universalitatea Adevărului Creştin Ortodox, iar nu din vreo încercare 
de a se pretinde o putere teologică sau spirituală. Venit de curând la credinţa ortodoxă şi 
fără să fi primit încă taina ei, ştia că nu este îndreptăţit să vorbească despre aceasta. De 
aceea a păstrat doar tonul său “filosofic”. În încheierea prefeţei, scria că „autorul nu este 
nici călugăr şi nici teolog. Este cu adevărat poziţia sa în lume şi căutarea greşelilor care 
l-au îndemnat să scrie o carte ca aceasta. Totuşi, dacă analizează erorile corect, asta nu 
înseamnă că înțelege adevărurile spirituale la fel de profund ca cineva cu o viață 
spirituală mult mai sporită. Totuşi, întreaga “filosofie”, mai ales “filosofia religioasă” ca 
aceasta, trebuie să primească o îndreptare mai înaltă, cu ajutorul teologiei şi a unei 
cercetări mai adânci a celor mai îmbunătățiți în viața duhovnicească. Deci, dacă în 
aceste pagini se vor găsi erori dogmatice sau de credinţă, le vom arăta înaltei autorități a 
Bisericii, care va face îndreptările cu ajutorul învățăturilor sale. Este foarte important să 
spunem aceasta fiindcă “filosofia religioasă” a autorului este rodul credinţei sale 
ortodoxe ruse, iar în vremurile moderne “filosofia religioasă rusă” s-a aplecat în chip 
nefericit şi a căpătat faima de a fi prea “slobodă”, fiind deseori în pragul unei adevărate 
erezii. Un exemplu este acela al lui Nicolai Berdiaev, filosof cu adâncă putere de 

pătrundere istorică şi socială, care a fost luat de val din pricina unui mare “egocentrism”, 
care l-a aşezat în afara Bisericii şi mai presus de ea, şi l-a făcut să socotească părerile 
sale despre problemele teologice (asupra cărora avea o cunoaştere foarte limitată) de o 
importanță mai mare decât învățătura universală a Bisericii. 

Autorul speră cu sinceritate ca această carte să fie o contribuție mai puţin 

“originală”, în schimb mai smerită, la “filosofia religiilor”. 


20 
Împărăția omului şi Împărăţia lui Dumnezeu 


Fiecare om, în virtutea umanității sale, trebuie 
să aleagă între sine sau Hristos. Cu adevărat, 
fiecare om a ales, căci suntem ceea ce am ales. 
Și prin alegerea noastră arătăm preferința 
noastră pentru o Împărăţie sau alta: pentru 
Împătăția ui Dumnezeu, sau împărăţia sinelui. 

- Eugene Rose 


Pocăiţi-vă.: căci s-a apropiat împărăţia cerurilor. 
- Matei 4, 17 


PENTRU pricini pe care le vom explica mai târziu, lucrarea lui Eugene despre 
„filosofia religiei”, din nefericire, nu a fost terminată niciodată. S-au dactilografiat 
câteva fragmente, dar cea mai mare parte a cărții a rămas sub forma unor scrieri de 
mână şi planuri aşezate pe subiecte. Însemnările erau complete; se pare că Eugene nu a 
lăsat nici un lucru ascuns în cercetările sale. Sfinţi, filosofi, istorici, artişti, oameni de 
ştiinţă, personalități istorice sau contemporane, personaje de roman — pe toate le-a 
studiat tocmai pentru a da un cadru studiului critic făcut asupra civilizaţiei occidentale. 
Multe pagini aveau pe ele data când au fost scrise, căci era conştient că filosofia sa se 
maturiza pe parcursul lucrării. Ultima notiță a lucrării sale cuprindea următoarele: 


Introducere: Starea contemporană a lumii şi a Bisericii 
Partea I: Cele două Împărăţii, sursa şi puterea lor 
Capitolul 1: Cele două iubiri şi cele două credinţe: lumea şi Dumnezeu. 
Capitolul 2: Puterea lumii şi puterea lui Hristos. 
Partea II: Împărăția omului în epoca modernă 
Capitolul 3: O interpretare creştin ortodoxă a epocii moderne. 
Capitolul 4: Idolii lumii epocii moderne. 
I. Cultura/Civilizaţia, văzute de spiritualitatea creştin ortodoxă. 
IL. Ştiința/Raţionalismul, judecate de Înţelepciunea lui Dumnezeu. 
III. Istoria/Progresul, văzute de teologia creştin ortodoxă a istoriei. 
Partea III: Vechea ordine şi „Noua ordine” 
Capitolul 5: Vechea ordine: Puterea creştin ortodoxă. 
Capitolul 6: Înfăptuirea „Noii ordini”: Revoluţia epocii moderne. 
Capitolul 7: Rădăcinile revoluției: Nihilismul. 
Capitolul 8: Scopul revoluţiei: Mileniul Antihristului. 
Partea IV: Spiritualitatea creştin-ortodoxă, şi „noua spiritualitate ” 
(Vreo 4 capitole.) 
Partea V: Sfârşitul celor două Împărăţii 

Capitolul 13: „Noul creştinism” şi domnia lui Antihrist. 
Capitolul 14: Impărăția Cerurilor. 


Din aceste aproximativ 14 capitole, numai cel despre nihilism a fost 
dactilografiat în întregime. Dacă numai acest capitol are peste 100 de pagini, ne putem 
închipui întreaga mărime a cărții pe care şi-o propusese Eugene. 

Din cercetarea miilor de pagini din materialul adunat de Eugene, se vede că cele 
mai multe cuprind negarea şi destul de puţine afirmarea, ceea ce arată starea sa 
sufletească din acea vreme, când era mai îndreptăţit să scrie despre lumea răului, pentru 
care suferise ani de zile, decât despre sfințenie, pe care o descoperise numai la 
suprafață. Mergerea sa într-o singură direcţie nu face gândirea sa timpurie să fie mai 
puţin adevărată, ci mai degrabă vădeşte nevoia de a adânci mai târziu „cealaltă parte”, 
ceea ce s-a şi întâmplat. Profunzimea analizei pe care a făcut-o în Împărăția omului şi 
Împărăţia lui Dumnezeu este un semn al încercării sale de a se rupe cu totul de apostazia 
culturii occidentale; şi pornind de aici, el a putut mai târziu să meargă pe calea 
restaurării moştenirii spirituale apusene, care fusese abandonată. 


PENTRU prima parte a cărţii, Eugene a scris în introducere: „Cele două 
Împărăţii s-au zidit pe două credințe: Împărăţia lui Dumnezeu pe credinţa în Hristos; 
împărăția omului pe credința în lume.” El a spus că cea de a doua credinţă se bazează în 
aparență pe „evidenţa” şi „nevoia” de ea, dar mai în adâncime, ea vine din dorința 
omului: „Este adevărat că omul din lume nu doreşte o altă lume. Căci “lumea cealaltă” 
dă o profunzime şi o complexitate a existenței pe care oamenii “în chip firesc” (în starea 
lor căzută) nu doresc să o înfrunte. “Lumea cealaltă” tulbură toată “pacea minţii” cea 
lumească şi îi abate pe oameni de la datoria “limpede” şi simplă de “a trăi în lume?.” 

În prima parte, Eugene a mai spus că deși creştinul pare să „fugă de realitate”, 
tocmai el este adevăratul „realist”, iar nu omul din lume, căci numai el singur poate 
înfrunta viața aşa cum este: „Durerea, suferința, moartea, nedespărțite de viaţă, sunt 
acceptate „teoretic” de lume, deşi în realitate, ei fac tot ce le stă în putinţă ca să scape de 
ele, sau măcar să le micşoreze şi să vadă numai partea “bună” a lucrurilor. Creştinul le 
primeşte şi chiar se bucură, căci el ştie că fără asemenea încercări nu este cu putință nici 
o sporire în viața duhovnicească... Viaţa din lume trebuie înfruntată; dar prin Hristos 
noi cunoaştem o putere care ne înnobilează ca să înfruntăm şi să biruim lumea.” 


PARTEA A DOUA, intitulată „Împărăţia omului în epoca modernă” trebuia să 
cuprindă o interpretare creştin ortodoxă a mentalităţii moderne. Una din „legile” acestei 
mentalități pe care Eugene plănuia să o elaboreze, era „simplificarea”, care vorbea 
despre naivitatea modernă cu privire la lucrurile „duhovniceşti”. Cercetând, potrivit 
credinței „ştiințifice” moderne, numai manifestările fizice ale lumii spirituale 
(„fenomenele”), omul amenință să înceapă o adevărată „epocă a magiei”. Această idee a 
fost introdusă de Soloviev în „Scurtă istorie a lui Antihrist”, în care o tehnologie de 
viitor era în chip ascuns amestecată cu fenomene ce păreau magice. „Amestecătura 
omului modern”, scria Eugene, „ieşită din nevoia de a găsi ceva cu care să-L înlocuiască 
pe Hristos — această atitudine care îi întăreşte atât mania sa pentru experiențe, cât şi 
vestita sa “toleranță” (care este de fapt destul de limitată) — nu poate ajunge decât la 
magie, decăderi morale, ocultism -— care s-ar putea numi “cea din urmă parte a 
experienţelor sale”. 

Vorbind despre firea modernismului, Eugene a mai dorit să analizeze, potrivit 
învățăturii creştin ortodoxe, trei „idoli” ai lumii epocii moderne. Pe primul dintre ei l-a 
numit „cultul civilizației”. Subliniind câteva aspecte ale acestui idol, el a arătat cum pot 
cădea creştinii, făcând din slujirea „umanităţii” un scop în sine, opunând acesteia 

cugetări despre adevărata dragoste creştinească. Creştinul răspunde unei nevoi urgente 
din dragoste, în numele lui Hristos. Dar când el începe să gândească: „Dacă este bine 
să-l hrăneşti pe omul cel flămând, atunci este cu mult mai bine să hrăneşti o mie — unul 
nu este decât o picătură într-un hârdău”, deci începe să facă din creştinism un „sistem”, 
să-l restrângă la o ideologie. Aducându-şi aminte de cuvintele lui Hristos: „Pe săraci îi 
aveţi pururea cu voi”, Eugene a scris: „Hristos nu a venit să-i hrănească pe cei săraci, ci 
să mântuiască sufletele tuturor, flămânzi ori îndestulaţi.” 

Ştiinţa era cel de al doilea idol al epocii moderne, pe care Eugene şi-a propus să- 
| cerceteze. „Ştiinţa modernă”, scria el, „...s-a dat pe sine cu totul puterii. Până şi 
“dorința de a şti”, rădăcina ştiinţei moderne, ţinteşte către putere, căci cunoaşterea 
obiectivă la care se ajunge prin dorinţa de a şti este aceea în care “faptele” se află la mila 
cuiva.” Iarăşi, el a comparat ştiinţa cu magia, spunând că au aceleaşi opinii. Amândouă 
se preocupă de fenomene şi de aplicarea lor, de minuni şi de urmările lor. Amândouă 
încearcă să împlinească dorinţe, să împingă realitatea către voia lor. Este următoarea 
deosebire: ştiinţa (cea modernă) este magie sistematizată; ştiinţa a găsit o metodă, pe 
când magia lucrează în salturi şi avantaje.... Da, oamenii de ştiinţă se socotesc pe ei 
raționali (în sensul cel mai restrâns al cuvântului) atâta vreme cât stau închişi în 
laboratoare, înrobiţi tehnicii. Dar pentru cel care nu este atât de înrobit tehnicii, pentru 
cel care este în stare să privească lucrurile într-un cadru mai larg — rezultatele ştiinţifice 
de astăzi, nu se arată cu chip magic?” 

Idolul modern al ştiinţei este cel de al treilea idol descris de Eugene: credinţa în 
progresul istoric al omenirii. De bună seamă că Eugene a socotit această credință 
răsturnarea adevărului. După părerea obişnuită a contemporanilor săi, „progresul” 
civilizaţiei a sărit de la antichitatea clasică la Renaştere, tocmai pe dos, ca şi cum 
aceasta ar fi fost o civilizaţie medievală. Eugene s-a împotrivit căci Renaşterea a fost de 
fapt „o trecere de la mentalitatea medievală la cea modernă, luând înfăţişarea unei 
stricăciuni adânci faţă de cea dinainte, şi un chip întunecat timpuriu față de mentalitatea 
modernă...” În această perioadă de trecere, se iveau puteri noi care se amestecau cu cele 
vechi. „În această perioadă”, scria el, „s-a încercat un compromis între nou şi vechi, 
între “creştinism” şi “umanism”.... Noile forțe erau prea puternice ca să se mulțumească 
cu un compromis iar Biserica şi-a dat seama, mai devreme sau mai târziu, că în acest 
“compromis” îşi vânduse sufletul.” 

Eugene socotea că veacul al XVIII-lea a fost ca o cotitură în care „modernismul 
neabătut trebuia să fie liber ca să facă toate cele în afara Bisericii (fie nesocotind-o fie 
atacând-o), şi ca să-şi pună erorile întru lucrare.... Din veacul al XVIII-lea, trăim într-o 
“lume nouă”, o lume a cărei continuitate a fost frântă, o lume care nu mai este “dată”, ci 
o lume care urma să fie construită, o lume din frânturi, din care omul — care acum este 
împotrivă iar nu după fire şi după Dumnezeu — încearcă să-şi construiască un cămin, un 
oraş, o împărăție — noul său Turn Babel.” 

Tot în veacul al XVIII-lea, s-a prăbuşit şi ipoteza raționalistă expusă odinioară 
de Descartes şi Bacon. Până în a doua parte a veacului al XVIII-lea, iraționalul a intrat 
în sfera activității umane aşa cum s-a văzut în revoluţia franceză, cât şi în noile aspecte 
ale iraționalului şi irealului din domeniul artelor. Pentru Eugene, vicleşugul ideii 
moderne de „progres” s-a arătat în degenerarea de neocolit a raționalismului şi a 
umanismului iluminist în iraționalism şi subumanism. Umanismul, scria el, „este 
răzvrătirea împotriva adevăratei firi a omului şi lumii, o fugă de Dumnezeu — esența 
ființei umane — negarea tuturor realităților vieții omului, înveşmântat într-un limbaj opus 
tuturor acestora. De aceea, subumanismul nu este o piedică supărătoare în înfăptuirea 
umanismului; acesta este țelul şi cea mai înaltă măsură a sa. În felul acesta, 
iraționalismul din zilele noastre este o demascare a raționalismului iluminist, 
dezvăluindu-i urzeala de minciuni şi înşelări din care este alcătuit. Subumanismul ne 
învață că “umanismul” iluminist, care neagă adevărata fire a omului ca chip al lui 

Dumnezeu, nu este umanism adevărat; iraționalismul ne învață că “raționalismul” 
iluminist, care se leapădă de Dumnezeu, “rațiunea” fundamentală, nu este în fond 
raţional”. 


PARTEA A TREIA, o analiză a vechii ordini şi a „noii ordini”, urma să fie 


poate partea cea mai importantă a cărţii. Aici a dezvăluit ceea ce el numea rădăcina 
revoluţiei epocii moderne: nihilismul. În scrierile lui Nietzsche găsise şi o scurtă 
definiție a ei, pe care o denumise originea nihilismului filosofic: „că nu există adevăr, că 
nu există o stare desăvârșită a lucrurilor — nici un “lucru în sine”. Acesta este nihilismul, 
şi încă cel mai excesiv.” După Nietzsche, sec. al XX-lea urma să fie „triumful 
nihilismului”. Eugene scria că „nihilismul s-a răspândit în zilele noastre atât de mult, a 
pătruns atât de cuprinzător şi adânc în minţile şi inimile tuturor oamenilor din zilele 
noastre, că nu mai există nici un “front” pe care să se poată da lupta”. 

„Problema nihilismului”, explica Eugene, „este, în sensul cel mai profund, o 
problemă a adevărului: este cu adevărat problema adevărului.... De bună seamă că 
nimeni — aceasta este ideea obişnuită — nimeni nu mai este atât de naiv încât să mai 
creadă în “adevărul absolut”; potrivit epocii noastre iluminate tot adevărul este “relativ”. 
Expresia “tot adevărul este relativ” este varianta populară a formulării lui Nietzsche “nu 
există adevăr [absolut]'.” Eugene a observat că „“adevărul relativ” este reprezentat mai 
întâi pentru epoca noastră de cunoaşterea ştiinţifică”, sistem care porneşte de la 
presupunerea de bază că „tot adevărul este empiric, tot adevărul este relativ”. EI arăta că 
fiecare dintre aceste două afirmaţii se contrazice pe sine: „Prima afirmaţie nu este 
empirică de loc, ci metafizică; cea de a doua este absolută.” Orice sistem de cunoaştere 
trebuie să aibă un principiu de bază absolut, metafizic, „dar recunoscând un asemenea 
principiu, teoria “relativității adevărului” cade, ea însăşi dezvăluindu-se ca o 
contrazicere de sine absolută.” 

Dezvoltarea gândirii moderne, scria Eugene, a fost „un experiment al 
posibilităţilor de cunoaştere deschisă omului, care considera că nu există Adevăr 
Revelat.... Concluzia acestui experiment este o negare absolută: dacă nu există Adevăr 
Revelat, nu există nici un fel de adevăr; căutarea adevărului în afara Revelaţiei a ajuns 
într-un punct mort.... Mulțimea lucrurilor arată aceasta dacă ne uităm la omul de ştiinţă 
care nu caută adevărul, ci aplicarea tehnică a cunoaşterii, care nu mai are decât valoare 
practică. Această tiranie a ştiinţei asupra vieții practice este contemporană cu apariția 
unui întreg şir de “revelații” pseudo-religioase; cele două sunt semnele înlănţuite ale 
aceleiaşi boli: lepădarea de adevăr.” 

Mentalitatea nihilistă are ca singur scop de bază stârpirea credinţei în Adevărul 
Revelat şi pregătirea în felul acesta pentru o „nouă ordine” în care nu va exista nici o 
urmă a „vechiului” chip al lucrurilor, iar omul va fi singurul Dumnezeu. „Această 
mentalitate”, spunea Eugene, „se manifestă în fenomene tot atât de felurite ca şi oamenii 
care o împărtăşesc.” EI a înțeles că asemenea fenomene se rezumă la patru tipuri sau 
etape diferite. 

Prima etapă descrisă de Eugene a fost liberalismul, un nihilism mai mult pasiv 
decât făţiş, un teren neutru de formare a etapelor mai avansate. Sunt păstrate unele 
credințe ale vechii ordini, dar fără înţelesul şi puterea pe care au avut-o odinioară. 
Dumnezeul pe care-l declară deschis liberalii „nu e o Fiinţă, ci o idee... Fără nici o grijă 
pentru om, fără nici o putere de a acţiona în lume (în afară de inspirarea “optimismului” 
lumesc), el este un zeu cu mult mai slab decât oamenii care l-au creat”. Tipul liberal de 
guvernare este tot slab, venind dintr-o încercare de compromis între două idei care nu se 


” Friederich Nietzsche, The Will to Power [Voința spre putere], vol. I, în The Complete Works Friederich 
Nietzsche [Operele complete ale lui Friederich Nietzsche] (New York: The Macmillan Company, 1909), 
vol. 14,p.6. 

împacă: guvernarea statornicită de Dumnezeu, cu suveranitatea atribuită unui monarh şi 
guvernarea în care „poporul” este suveran. „În sec. al XIX-lea”, scria Eugene, „acest 
compromis a luat forma “monarhiilor constituţionale”, — o nouă încercare de a uni o 
formă veche cu un conținut nou; astăzi principalele reprezentante ale ideii liberale sunt 
“republicile” şi “democraţiile” Europei occidentale şi Americii, cea mai mare parte a lor 
păstrând un echilibru nesigur între forțele de autoritate şi revoluţie, în timp ce declară 
credința în amândouă.... Un guvern trebuie să conducă prin Harul lui Dumnezeu sau 
prin voinţa poporului, acesta trebuie să creadă în autoritate sau în revoluţie; numai în 
aparență poate exista un compromis între cele două idei şi numai pentru o vreme. 
Revoluția, dimpreună cu necredința care a însoţit-o întotdeauna, nu poate fi oprită la 
mijlocul drumului; este o putere, care, dacă este stârnită, nu va înceta decât atunci când 
va ajunge într-un totalitarism al împărăției lumii acesteia. Istoria ultimelor două veacuri 
a dovedit din plin acest lucru. Ca să potoleşti revoluția şi să-i faci concesii, aşa cum au 
făcut liberalii întotdeauna, arătând astfel că n-au nici un fel de adevăr cu care să i se 
împotrivească, înseamnă să amâni, dar nu să împiedici, realizarea scopului ei.” 

Cea de-a doua etapă a dialecticii nihiliste este „realismul”, în care Eugene a vrut 
să cuprindă diferite feluri de „naturalism” şi „pozitivism” şi să arate doctrina care a fost 
popularizată de scriitorul rus Turgheniev, sub numele de „nihilism”. Eugene scria că 
realismul este simplificarea tuturor lucrurilor prin cele mai „evidente” explicații, 
„micşorarea tuturor lucrurilor pe care oamenii le-au socotit “mai înalte”, cele ale minţii 
şi ale sufletului, la cele mai de jos sau “de bază”: materie, senzaţie, trupesc.... Liberalul 
este nepăsător față de adevărul absolut, atitudine ce vine din dragostea prea mare pentru 
lumea aceasta. Pe de altă parte, nepăsarea realistului față de adevăr devine duşmănie, iar 
simpla slăbiciune față de lume se schimbă într-o dăruire fanatică față de ea.” Eugene 
dădea ca exemplu „simplificarea” realistă din dictaturile socialiste ale veacului al XX- 
lea, cu soluţiile lor foarte simple până la problemele cele mai complexe şi, la un nivel 
mai profund, „în ideile simpliste ale unor oameni ca Marx, Freud şi Darwin, care vădesc 
cu adevărat întreaga gândire şi viaţă contemporană.” 

Încercarea Realismului de a ascunde totul în afară de realitatea materială a 
stârnit o reacţie pe care Eugene a socotit-o ca cea de a treia etapă a nihilismului: 
vitalismul. Amenințarea pe care o reprezenta utopia realistă, de a fi un sistem tehnologic 
inuman, a stârnit proteste în numele nevoilor care nu pot fi planificate şi sistematizate şi 
care sunt la fel de necesare oamenilor, doar pentru o „fericire” pur pământească, ca 
nevoile materiale mai evidente. Iniţial, mişcarea vitalistă a îmbrăcat forme diferite, cum 
ar fi simbolismul, ocultismul şi diferite feluri de filosofie evoluționistă şi „mistică”. În 
această mişcare, „tânguirea care este de înțeles, pentru pierderea valorilor spirituale 
devine părintele, pe de o parte al unor fantezii subiective şi (chiar) al satanismului 
actual, pe care cei fără discernământ le socotesc “revelații” ale lumii “spirituale”, iar pe 
de altă parte, al unui eclectism de suprafață, care-şi ia ideile din fiecare civilizație şi 
fiecare epocă şi stabileşte o legătură cu totul întâmplătoare între părțile greşit înţelese 
ale propriilor concepții neîntemeiate. Pseudo-spiritualitatea şi pseudo-tradiționalismul, 
fiecare în parte, sau luate la un loc, sunt elemente esențiale ale multor sisteme vitaliste.” 
A continuat apoi să arate diferite manifestări vitaliste din societatea modernă care au 
ieşit din căutarea neobosită a oamenilor „de a găsi un înlocuitor pentru Dumnezeul care 
era mort în inimile lor.” El a arătat neliniştea din politică, criminalitate, mass-media şi 
arte; felurimile de „gândire nouă” şi „gândire pozitivă” care încearcă să folosească şi să 
valorifice o forță nedesluşită, generală; forme denaturate de „înțelepciune orientală”, 
care pretind că pot chema „puteri” şi „apariţii”; căutarea fără discernământ a 
„conştiinței”, a „înţelegerii” şi „iluminării”; „cultul naturii” cu elementele sale 
„fundamentale”, trupul şi sexul. 

În etapa vitalistă, criteriul adevărului este înlocuit cu o măsură nouă: „cea 
dătătoare de viaţă”, cea „vitală”. Eugene spunea că această măsură nouă, „dinamică”, 

stă la baza unei mari părți din critica formală a artei şi literaturii contemporane, cât şi a 
discuţiilor despre religie, filosofie şi ştiinţă: „nu există calităţi mai apreciate astăzi în 
aceste domenii decât acelea de a fi “original”, "experimental? sau “foarte interesant”; 
dacă se mai pune problema adevărului, acesta se ascunde tot mai tare şi este înocuit cu 
criterii subiective cum ar fi: “integritate”, “autenticitate” şi “individualitate”.” 

Concluzionând asupra acestei etape, Eugene a scris că „vitalismul ultimului 
veac, este un semn clar al urâciunii acestei lumi... Nu este rodul “prospeţimii”, al “vieţii” 
şi al “rapidității” căutate de adepţii săi cu atâta disperare (tocmai pentru că acestea le 
lipsesc) ci, al corupţiei şi necredinței care sunt ultima fază a civilizaţiei care moare, pe 
care ei o urăsc”. Astfel, în opinia sa, nihilismul, dincolo de vitalism, mai poate fi o 
singură etapă hotărâtoare prin care poate să treacă nihilismul: nihilismul distrugerii. 
„Aici, în sfârşit”, scria el „găsim un nihilism aproape “pur”, o furie împotriva creaţiei şi 
a civilizaţiei care nu se va linişti până ce nu le va nimici în întregime.” Acesta a fost 
nihilismul  nemilosului revoluționar rus Serghei Neceaev (modelul după care 
Dostoievski a creat personajul Piotr Verkovenski din romnanul Demonii) şi al 
tovarăşului său Mihail Bakunin care, întrebat ce ar face dacă noua ordine la care visa ar 
deveni o realitate, a răspuns sincer, „Atunci aş începe de îndată să distrug tot ceea ce am 
construit.” Cuprins de acelaşi duh, „Lenin (care îl admira mult pe Neceaev) cu putere 
nemiloasă a pornit prima experimentare a Europei, folosindu-se de o politică 
neprincipială,” la fel şi Hitler a declarat cu înflăcărare: „Putem fi distruși, dar dacă se va 
întâmpla aşa, vom târî lumea întreagă după noi — o lume în flăcări.”"$ 

Eugene a continuat să descrie diferitele forme ale nihilismului cercetând 
izvoarele lor spirituale. Scria: „Nu suntem pregătiți să înţelegem firea sau succesul 
nihilismului, sau pe reprezentanţii bine organizaţi ai acestuia, cum ar fi Lenin şi Hitler, 
dacă nu-i căutăm originea în altă parte decât în voinţa satanică de bază a negării şi 
răzvrătirii.” Negăsind nici o explicație rațională pentru sistematica campanie bolşevică 
de a dezrădăcina credinţa creştină, Eugene a văzut nihilismul ca „un război nemilos pe 
viață şi pe moarte împotriva singurei forțe în stare să se opună bolşevismului şi să-i 
dovedească netemeinicia. Nihilismul nu va birui atâta vreme cât credinţa creştină va 
rămâne vie măcar într-un singur om.” 

Oamenii moderni care, aşa cum spunea Nietzsche, „L-au ucis pe Dumnezeu” în 
inimile lor, acum au un Dumnezeu mort, un gol mare în miezul credinţei lor. Dar 
aceasta, scria Eugene, este numai „o clipă din întreaga criză şi trecere a istoriei 
spirituale a omului”, la sfârşitul căreia el aşteaptă să se ivească un „zeu nou”. De bună 
seamă că omul modern n-a ajuns aici prin puterea sa. „O inteligență ascunsă”, continua 
el „se află în spatele fenomenului de nihilism: aceasta este lucrarea lui satan.” 

Arătând esenţa spirituală a nihilismului, Eugene a continuat să vorbească despre 
programul „pozitiv” prin care încearcă să-şi ducă la îndeplinire scopurile sale satanice: 
„Primul şi cel mai important element din programul nihilismului este distrugerea vechii 
ordini, hrănită de Adevărul Creştin, din care oamenii îşi trag rădăcinile... Aici începe să 
intre în lucrare trăsătura specifică mhilismului - violența.” După aceasta, vine o etapă de 
trecere între revoluţia distrugerii şi raiul pământesc plănuit, etapă cunoscută în doctrina 
marxistă sub numele de „dictatura proletariatului”. Aici, realiştii, atât cei din regimul 
comunist cât şi cei din lumea liberă se îndreaptă spre noua ordine, „unde va exista peste 
tot organizare şi eficiență, însă nicăieri dragoste şi respect”. Eugene a văzut aceste 
semne în „funcţionalismul” sterp al arhitecturii moderne cât şi în boala de a planifica 
totul: „controlul naşterilor”, experienţele care urmăresc controlul eredității şi al minţii, 
şi toate schemele în care „precizia detaliului se uneşte cu o insensibilitate îngrozitoare”. 


” Citat în E. H. Carr, Mihail Bakunin, p. 440. 
% Citat în Hermann Rauschning, The Voice of Destruction [Glasul pierzării] (New York: G. P. Putnam's 
Sons, 1940), p. 5. 

Eugene sublinia că distrugerea vechii ordini şi organizarea unui pământ nou sunt 
numai o pregătire a unei lucrări mai importante şi mai primejdioase ca oricând: 
„transformarea omului”. Acesta a fost visul lui Hitler, şi Mussolini, şi al altor filosofi ca 
Marx şi Engels, care au văzut schimbarea magică ce se poate săvârşi în firea omului 
prin violența revoluției. Mulţi filosofi şi psihologi contemporani au pus în discuţie 
schimbările săvârşite în om în secolul violenţei în care trăim, spunând că omul s-a 
dezrădăcinat şi s-a redus la treapta cea mai primitivă şi primară. 

Chipul „omului nou” este înfățişat în pictura şi sculptura contemporană, care a 
apărut mai ales după cel de-al Doilea Război Mondial. „Noua artă”, scria Eugene 
„sărbătoreşte apariția unei noi specii, creatura adâncurilor de dedesubt, a subumanității”. 
Dar, pe lângă acest chip al unei urâciuni deznădăjduite, se află un curent de optimism, 
care şi-a plăsmuit propriul său om nou „pozitiv”, care este „atât idealist cât şi practic, 
grăbit şi dispus să facă față problemelor dificile ale zilei”. Atât chipurile pozitive cât şi 
cele negative, scria Eugene, „formează un tot unitar care se trage din moartea omului 
aşa cum îl ştim până astăzi — trăitor pe acest pământ ca un pelerin, ştiind că raiul este 
adevăratul său sălaş — şi care arată naşterea “omului nou”, numai din țărână, neştiind nici 
de nădejde şi nici de deznădejde, ci numai de lucrurile acestei lumi.... Mergând cât mai 
departe cu putință, epoca negării şi nihilismului s-a sfârşit; “omul nou”, nu mai este 
interesat de Adevărul Creştin ca să-l nege; întreaga sa atenție este îndreptată asupra 
lumii acesteia”. 

Ajungând la sfârşitul programului său, nihilismul ținteşte deja către scopul final. 
Aşa cum observa Eugene, diferitele concepții despre „omul nou” — care se află în 
realismul lui Marx şi în vitalismul multor ocultişti şi artişti — sunt numai schițe 
premergătoare ale supraomului, pe care Nietzsche l-a prevăzut dincolo de nihilism. Căci 
aşa cum nimicul, zeul nihilismului, nu este decât o goliciune, o aşteptare care se 
îngrijeşte de împlinirea prin revelaţia vreunui „zeu nou”, tot la fel şi „omul cel nou”, pe 
care l-a strâmbat nihilismul, l-a micşorat şi l-a lăsat fără credință şi direcţie, a devenit 
„deschis” şi „receptiv” faţă de vreo nouă descoperire, revelaţie sau poruncă care să-l 
remodeleze în cele din urmă în forma sa definitivă. În legătură cu crearea acestei noi 
specii de om, nihilismul se străduieşte să creeze „o ordine cu totul nouă, pe care cei mai 
înflăcăraţi apărători ai ei o numesc “anarhie”.” În vreme ce nihilismul este o chestiune 
de Adevăr, „anarhismul este o chestiune de ordine — a unei ordini fără Adevăr.... 
Nihilismul este mijlocul, anarhismul — scopul lui.” 

Eugene scria că în mitul marxist, „statul nihilist urmează să “se ofilească”, lăsând 
în urmă o ordine umană unică în istoria omenirii, pe care n-ar fi exagerat să o numim 
epoca de aur”. Visul revoluţionar al acestei „epoci de aur anarhiste” este un vis 
„apocaliptic”, o inversare fantezistă a nădejdii creştine în rai. Este „viziunea domniei lui 
Antihrist, imitarea satanică a Împărăției lui Dumnezeu”. Dacă nihiliştii îşi văd țelul 
revoluţionar „dincolo de nihilism”, ca o domnie a „iubirii”, „păcii” şi „fraternității”, 
aceasta se întâmplă fiindcă „prin acceptarea transformării nihiliste a lumii, ei au şi 
început să trăiască în Împărăția Revoluţiei, să vadă totul aşa cum vede şi satan, deci 
împotriva lui Dumnezeu.” 


A 

În Părțile 1 şi II, Eugene plănuise să prezinte ideile moderne care începuseră să 
schimbe omul. În Partea III, voise să descrie organizarea şi sistematizarea acestor idei 
care cereau o nouă concepţie asupra ordinii (anarhismul) bazată pe o nouă concepţie 
asupra adevărului (nihilismul). În Partea IV urma să descrie „noua spiritualitate” care 
trebuia să înflorească pe aceste temelii, făcându-i pe oameni să le accepte ca fireşti şi 
simple, aşa cum primiseră odinioară Adevărul Creştin. 

Deşi Partea IV a lucrării nu a depăşit niciodată faza de însemnări, multe idei de 
acolo au fost introduse în cartea sa Ortodoxia şi religia viitorului, 14 ani mai târziu. La 

începutul acestei părţi, intenționa să dezvăluie originea filosofică a „noii spiritualități”. 
El a văzut aceasta ca o reorientare, pornind din vremea lui Immanuel Kant şi a 
idealismului german, când mintea omului ia locul lui Dumnezeu, ca centru al 
universului. Legată de această viziune „psihocentrică” se află şi o altă latură a filosofiei 
lui Kant: subiectivismul, adică ideea că: „Nu există nimic în afară de ceea ce pot simţi 
eu”, sistematizarea adorării sinelui. 

Atât „psihocentrismul” cât şi subiectivismul au dus la ceea ce Eugene a numit 
„cultul experienței”. Când omul iar nu Dumnezeu-Omul lisus Hristos, este privit ca 
centru al existenţei, el se micşorează şi caută „inspiraţii” de moment care-l fac să uite 
micimea de a fi ființă omenească, în înțelesul cel nou. Cultul „experienţei religioase”, 
scria Eugene, este „înlocuitorul adevăratei trăiri duhovniceşti — a  dumnezeirii sau 
mântuirii — a creştinului”. Eugene a dorit să arate clar că „marea diferență dintre cele 
două cunoaşteri: între cunoaşterea centrată pe sine, care se poate “obține” (prin droguri, 
hipnoză şi alți “stricători” de minte; sau printr-o îndreptăţită introspecţie estetică sau 
“cosmică”), o experiență foarte deosebită care îi poate da omului o străfulgerare a altor 
realităţi decât cele de fiecare zi... dar nu poate transforma întregul om neîncetat, iar în 
contextul modern urmăreşte să-l facă pe om să creadă că el este cineva foarte “aparte”, 
dacă are o asemenea experiență, împingându-l către alte înşelări şi iluzii. Între această 
experiență parţială, care nu este “religioasă” în sine, ci poate fi drăcească (lipsa doctrinei 
omului modern, îl predă în întregime dracilor), şi adevărata trăire duhovnicească, care 
este o întâlnire adevărată cu Dumnezeu ... o experiență vie, care este plină de răbdare, 
suferință, umilință, smerenie, încredere, o experiență care nu este în mod necesar 
“plăcută” sau “mulțumitoare”, ci poate pricinui multe suferințe şi necazuri, o experiență 
care nu se sfârşeşte în ea însăşi, ci în Ceruri.... 

Negarea lui Hristos de către omul modern este cu siguranță respingerea 
adevăratei trăiri duhovniceşti, care este concretă şi plină de suferință; transformându-L 
într-un “simbol” sau “intruchipare” a vreunui principiu abstract, poți să-L aşezi în minte, 
şi să-L chemi ca să-L simți când doreşti.... Toate astea duc la originea întregii aberaţii 
moderne: retragerea omului în mintea sa, departe de realitate, în închisoarea propriilor 
sale iluzii.” 

Eugene mai observa că ocultismul şi filosofia „psihicului”, care fuseseră 
punctele de atracţie ale mişcărilor „de hotar”, îşi găseau acum drumul prin filiere mai 
convenționale. A văzut asemănarea dintre cultul neo-teosofic al înțelepților foarte 
„evoluaţi” de pe alte planete şi încercarea oamenilor de ştiinţă moderni de a trimite şi 
primi mesaje radio de la aceste ființe. „Cercetarea psihologică” ştiinţifică”, scria el, „va 
trebui să recunoască realitatea “comunicării în duh”, căci acestea sunt fenomene 
adevărate; nu pot forțele care produc toate acestea, să producă şi fenomenul radio- 
comunicaţiilor? Dacă da, omului modern nu-i rămâne decât să “creadă” în ele, căci ele 
sunt “fapte”. Acestea sunt posibilităţi... care deschid calea năvălirii dracilor, care vor 
face ca toate fenomenele “iraționale” ale veacului nostru să apară ca o joacă de copii”. 


Mun aşa zişi profeți, văzând receptivitatea spirituală a omului modern, au 
prevăzut venirea unei „ere spirituale”. Epoca aceasta, cu adevărat vremea „noului 
creştinism” şi a domniei Antihristului, urma să fie prezentată în Partea V, ultima din 
cartea sa. Eugene vedea cum o unitate nouă şi de neocolit căuta să ia locul unităţii dintre 
Dumnezeu şi zidirea Sa din „concepția veche”. Această nouă unitate, spunea el, apare 
sub multe deghizări: guvernarea mondială, ecumenismul, „unitatea transcedentală a 
religiilor”, etc. — toți fiind moştenitorii „universalismului” iluminist. Asta se vede în 
evoluţionism, incluzându-l pe gânditorul romano-catolic Teilhard de Chardin, care a 
prezis absorbția unor ființe foarte „evoluate” într-o minte cosmică unică. Şi mai 
alarmant, Eugene a văzut aceasta şi în Biserica Catolică. El a simţit apariţia „noului 

creştinism” ca „religie a omenirii”, unde mărturisirea creştină tradițională a Adevărului 
Absolut este slăbită pentru ca omenirea să se unească sub stindardul unei „frății” 
pământene. 

Religia acestei lumi a lui Antihrist va fi o pseudo-religie în întregime şi va fi 
unificată. Noua „unitate” se va suprapune peste conducerea colectivă a statului 
comunist. Comunismul va asigura nu numai nevoile sociale şi economice ale omului, ci 
şi nevoile sale personale şi spirituale. Îndeplinindu-şi scopul, epoca comunistă se va 
încheia, perioadă ce corespunde „perimării statului” din doctrina comunistă. 

Eugene a explicat de ce domnia lui Antihrist trebuie să aibă şi o dimensiune 
pseudo-spirituală. Odată ce s-au dat omului „pacea” şi securitatea promise, idealismul 
nu se va mai putea însufleți, ci va fi luat ca ceea ce este: condiţii sau mijloace, dar nu ca 
finalități. Amintindu-şi de cuvintele Domnului: „Omul nu se va hrăni numai cu pâine”, 
Eugene se întreba: „Ce va mai urma, după ce se vor rezolva problemele organizării 
acestei lumi, a guvernării şi a „pâinii”? Poate că întrebarea e reală: ce fel de distracţii va 
asigura noua lume oamenilor care au destulă pâine? Aceasta nu este o chestiune de 
“amuzament”; va fi o chestiune de viață şi de moarte pentru noile guverne, căci dacă 
acestea nu le vor asigura oamenilor distracţii relativ neprimejdioase, ei şi le vor inventa 
singuri, şi atunci nu vor mai fi neprimejdioase. Dostoievski vorbea despre aceste lucruri 
cu un veac în urmă — oamenilor când li se dă tot ce au nevoie pentru a fi “fericiți”, de 
bună seamă că se vor întoarce împotriva lor şi a lumii în care trăiesc, într-o frenezie de 
nemulțumire. Căci foamea omului nu poate fi satisfăcută de pâine lumească; omul 
trebuie să primească o pâine cerească — sau un înlocuitor inteligent.” 

Necesitatea acestui „înlocuitor inteligent” l-a făcut pe Eugene să prevadă ceea 
ce numise el anterior „epoca magiei”. Acesta este țelul idealismului utopic cât şi al 
profețiilor oculte: epoca belşugului şi a minunilor când va fi confirmată pseudo-religia 
lui Antihrist şi se va face atrăgătoare prin semne şi minuni. Eugene a scris că „nesfârşita 
“curiozitate”, cât şi foamea spirituală a oamenilor vor cere un univers magic ce va servi 
ca înlocuitor pentru nevoile lor spirituale şi intelectuale secătuite... Numai magia le 
poate păstra “fericirea” oamenilor, care au toate cele lumeşti”. 

Revăzându-şi observaţiile asupra lumii moderne, Eugene scria că aceasta este 
„unică numai în măsura înşelării ei satanice şi prin apropierea ei de domnia lui 
Antihrist, pe care o pregăteşte”. Cât priveşte „ultimii creştini”, aceştia vor „putea doar 
să mărturisească Adevărul lor în lume, chiar până la mucenicia pe care lumea o va cere 
de la dânşii, punându-și nădejdea în Împărăţia care “nu este din lumea aceasta”, în 
Împărăţia a cărei întreagă slavă nu poate fi nici măcar închipuită de oamenii acestei 
lumi, Împărăţia care nu va avea sfârşit”. 

Cu acest subiect — al Împărăției Cerurilor care va rămâne când împărăția 
omului va fi dată uitării — Eugene voia să-şi încheie cartea. 


A 

În cei trei decenii de când Eugene a scris materialul pentru Împărăția omului 
şi Împărăția lui Dumnezeu, am putut vedea cum s-au împlinit multe din cele spuse aici. 
La 10 ani după ce a scris despre visul nihilist al „noului pământ” — o lume fără „iubire 
sau respect”, „planificată în întregime” şi de o „nepăsare alarmantă” — în SUA a fost 
legalizat avortul şi de atunci peste 30 de milioane de copii nenăscuţi au fost jertfiți 
pentru pricini „practice”. Din ordinul preşedintelui SUA, trupurile mici ale acestor copii 
avortaţi sunt folosite în cercetarea medicală. 

„Esenţa în experimentare” despre care scria Eugene la începutul anilor '60, s-a 
dovedit şocantă chiar în acel deceniu, mai ales în mişcările de tineret. În general, acestea 
tindeau să corespundă celor patru faze ale nihilismului. Mişcarea optimistă „hippie” a 
anilor "60 şi începutul anilor '70 a fost un exemplu în care vitalismul a lucrat împotriva 
liberalismului mort şi a realismului neroditor, pe când în anii '80 şi '90 acesta a dat frâu 

liber manifestărilor mihilismului pierzării printr-o cultură tânără, tot mai fragmentată: 
elemente pesimiste, anarhiste şi sataniste, scoase la iveală mai ales prin „muzica” nouă 
cum ar fi „punk”, „death rock”, „thrash”, „metal” şi „rap”. Mai mult, mişcările 
tineretului contemporan care au făcut eroi naționali din oameni blasfemiatori ca 
„Madona” arată limpede concluzia la care a ajuns Eugene, că lumea fără Dumnezeu se 
întoarce inevitabil împotriva ei, ajungând la „subumanism”. În chipul năucitor, artificial 
al omului, propagat de mass-media zilelor noastre şi la care aspiră tineretul, se vede 
împlinirea unei afirmații făcută de Eugene în 1961: „Supraomul subumanist este o 
înfăţişare agresivă — goală, mediocră, dar plină de “culoare” pentru oamenii care nu 
cunosc şi nici nu pot să-şi închipuie ceva mai bun.” 

Cu un an mai devreme, în august 1960, Eugene scria: „Omul modern, în 
iubirea de sine, doreşte să cerceteze toate posibilităţile deschise către sine — şi de aceea 
trebuie să coboare tot mai adânc în tină, ca să afle murdăria pe care nimeni nu a vrut să 
o cerceteze până atunci. În zilele noastre, sunt cercetate putinţele cele mai josnice ale 
omului, murdăriile de dedesubt trebuiesc scormonite şi mâncate...” În deceniile de după 
anii '60, s-a mers la coborâşuri şi mai adânci; şi mai semnificativ este că, josnicia 
aceasta nu mai este rezervată doar grupurilor de la periferie, decadente şi artiştilor 
„conştienţi”, ci este promovată liber spre consum, maselor largi de oameni.* 

Curentele „spirituale”, despre care a scris Eugene, şi-au pornit cursul şi au luat 
avânt. „Mişcarea harismatică” care a sporit ca ciupercile în anii '60 şi '70, au arătat 
toate semnele „noii spiritualităţi” şi a „noului creştinism” despre care pomenise mai 
înainte; el urma să analizeze această mişcare în cartea intitulată Ortodoxia şi Religia 
viitorului. Mişcarea similară „new age”, etapă a prunciei „epocii magiei”, a devenit 
joaca americanilor bogaţi, pentru care fusese rezolvată „problema pâinii de fiecare zi”. 
„Spiritualitatea centrată pe creație”, ce apăruse în ultimul deceniu în Biserica Romano- 
Catolică se leagă de afirmația lui Eugene, care spunea că: „noua spiritualitate” a lui 
Antihrist va crede „într-o lume, care este ca şi omul, în esență “neprihănită” şi neatinsă 
de nici un fel de “cădere?.” „Eclecticismul fără rădăcini” a luat multe forme de când îl 
studiase Eugene pentru prima dată, în legătură cu vitalismul. Cei mai renumiţi 
susținători de astăzi sunt Joseph Campbell, ale cărui teorii asupra „mitologiei 
comparate” par impresionante celor ce sunt şi ei superficiali, dar a căror lipsă de 
adâncime şi amatorism sunt uşor de desluşit de către cei care se întemeiază pe cultura şi 
religia tradițională. 

În sfera politică, te întrebi dacă recenta prăbuşire a cortinei de fier şi a puterii 
comuniste din Rusia corespund „slăbirii statului nihilist” descris de Eugene, după care 
urmează să vină „o nouă ordine a lumii, unică în istoria omenirii”. Comunismul şi-a 
îndeplinit misiunea: a distrus vechea ordine; iar acum, poate fi o „deschidere”, pentru a 
face loc unei noi etape din programul nihilist. După cum scria Eugene, etapa finală nu 
se va caracteriza prin dispute naţionale şi prin înăbuşirea comunistă a nevoilor spirituale 
ale omului, ci printr-o „unitate” superficială a lumii şi o împlinire a acestor nevoi prin 
nişte înlocuitori inteligenți. 

Cu 30 de ani înainte de prăbuşirea puterii sovietice, Eugene scria următoarele, 
arătând importanţa profetică a cuvintelor sale: „Violenţa şi negarea sunt doar o etapă 
preliminară; însă această lucrare este numai o parte a unui plan mult mai mare, a cărui 
finalitate promite să fie, nu ceva mai bun ci ceva cu mult mai rău decât a fost nihilismul. 
Dacă în vremurile noastre sunt semne că era violenţei şi a negării este pe sfârşite, 
aceasta nu este din pricină că nihilismul a fost “depăşit” sau “biruit”, ci fiindcă acesta şi-a 
încheiat activitatea şi utilitatea sa, a ajuns la capăt. Poate că revoluţia începe să iasă din 


” La televiziune, în teatre, în materialele video, şi chiar în rafturile magazinelor, unde oamenii se pot 
„distra” prin imagini de tortură, ucideri de oameni, şi trupuri mutilate. Aceste „distracţii” trecătoare 
amintesc de „maimuţărelile neprimejdioase” despre care Eugene a spus că trebuie născocite ca să nu 
apară vătămări fizice. 

faza răuvoitoare şi să intre într-una “binevoitoare” — nu pentru că şi-ar fi schimbat voinţa 
sau direcţia, ci pentru că se apropie de împlinirea ţelului ei final, pe care nu a încetat 
niciodată să-l înfăptuiască; satisfăcută de succesele ei, se poate pregăti să se relaxeze, 
bucurându-se de acest ţel.” 

În timpul „glasnostului” din ultima parte a anilor *80, preşedintele partidului 
comunist din Uniunea Sovietică a spus oamenilor că orânduirea comunistă nu mai 
trebuia să adopte o poziție potrivnică față de restul lumii, căci acum, pe tot cuprinsul 
pământului există organizaţii care deşi nu puteau fi numite „comuniste”, activau în 
acelaşi scop. Francmasoneria, mişcarea „new age”, sectele pseudo-creştine şi evreieşti, 
marile puteri economice şi grupările unite de interese politice: toate au o dorință 
comună pentru o „nouă ordine mondială, unică în istoria omenirii” foarte deosebită de 
vechea ordine a lumii creştine tradiționale. Conducătorii politici ai SUA, fie din ştiinţă 
sau din neştiință, au ridicat stindardul „noii ordini a lumii”. 

În cartea Împărăţia omului şi Împărăţia lui Dumnezeu, Eugene scria: „Ultima 
speranță a omului modern nu este decât o altă iluzie a sa; speranța într-o nouă eră 
“dincolo de nihilism?, este ea însăşi o expresie a ultimului articol din programul 
revoluţiei. Acest program nu este promovat numai de marxism. Nu există astăzi în lume 
nici o mare putere care să nu aibă guvern “revoluționar”, nu există nici o persoană cu 
autoritate sau influență şi care a criticat marxismul, fără să propună mijloace mai 
potrivite pentru a ajunge la un final la fel de “revoluţionar”; nerecunoaşterea ideologiei 
revoluționare în “climatul intelectual” contemporan era, foarte evident, o condamnare la 
vlăguire politică... 

Se pare că maladia nihilistă trebuie să fie lăsată să “evolueze” până în ultima ei 
fază; scopul revoluţiei, care la început a fost halucinația câtorva minţi înfierbântate, a 
devenit acum țelul lumii întregi. Oamenii s-au plictisit; Împărăţia lui Dumnezeu este 
prea departe, calea creştin-ortodoxă este prea strâmtă şi grea. Revoluţia a prins “spiritul 
epocii” şi a merge împotriva acestui curent puternic este mai mult decât poate să facă 
omul modern, căci nihilismul trebuie să înlăture în întregime două lucruri: Adevărul şi 
credința.” 


FAcâND o analiză amănunțită a mentalității moderne, Eugene voia să spună 


mai mult decât numai să arate că aceasta este falsă şi că religia creştină este cea 
adevărată. El credea că pe lângă mărturisirea Adevărului Creştin, trebuie să afli în 
lăuntrul tău neadevărul, nihilismul care nu poate decât să intre în lăuntrul fiecăruia în 
aceste vremuri molipsitoare. „“Nihilismul” veacului nostru există în toate”, scria el, „iar 
cei care, cu ajutorul lui Dumnezeu, nu aleg să lupte împotriva acestuia, în numele 
Fiinţei Dumnezeului Celui Viu, sunt deja înghițiți de acesta. Am fost aduşi la marginea 
prăpastiei nimicniciei şi fie că îi recunoaştem firea sau nu, prin asemănarea cu 
nimicnicia care se află pururea în noi, vom fi înghițiți de nihilism fără nici o nădejde de 
mântuire — dacă nu ne ţinem în întregime în credinţa cea adevărată în Hristos, fără de 
Care suntem cu adevărat nimic.” 

Eugene lucra la Împărăția omului şi Împărăția lui Dumnezeu pe vremea când 
mulți filosofi, printre care şi creştini, ca Thomas Merton, vorbeau de „criza” epocii 
moderne. Pentru Eugene, această criză — urmare firească a abandonării Adevărului 
Absolut şi a uitării de Dumnezeu -— poate fi depăşită numai pe câmpul de bătălie a 
fiecărui suflet omenesc în parte. Eugene scria: „În preajma noastră circulă multe 
interpretări facile ale “crizei”, ale “alegerii” ce ne stă înainte. Oricare parte a acestor 
interpretări iluzorii, tot osândă înseamnă. Adevărata criză este acum, aşa cum a fost 
dintotdeauna în lăuntrul nostru; este primirea sau lepădarea de Hristos. Criza noastră 
este Hristos; EI cere de la noi totul sau nimic şi “problema” aceasta pe care ne-o prezintă 
EI, este singura care cere cu adevărat un răspuns .... Îl alegem pe Dumnezeu, Singurul 

Care ESTE, sau pe noi, nimicnicie, prăpastie, iad? Epoca noastră este întemeiată pe 
nimicnicie; dar în chip nedesluşit nouă, această nimicnicie înfăţişează acelora care încă 
mai pot înțelege, limpede şi fără tăgadă, criza tuturor oamenilor din toate vremurile. 
Dacă putem asculta, epoca noastră ne spune să-L alegem pe Dumnezeul Cel Viu.” 


21 
Criza 


Gândirea adâncă poate fi atinsă 
numai de omul cu trăire profundă. 
- Samuel Taylor Coleridge 


Cel care nu are spiritul epocii sale, 
are toate murdăriile epocii sale. 
- Voltaire 


Pe când lucra la Împărăția omului şi Împărăția lui Dumnezeu, Eugene a scris un eseu 


separat, intitulat „Filosofia absurdului” în care vorbea despre una dintre urmările 
culturale ale abandonării moderne a Adevărului. El afirma că, „nimic în această lume — 
nici dragostea, nici bunătatea, nici sfinţenia — nu au nici o valoare, nici sens, dacă omul 
nu supravieţuieşte morţii.” Odată cu pierderea sensului care vine din pierderea credinţei 
în Dumnezeu şi în nemurirea sufletului omenesc, nu mai există nici un miez care să 
unească lucrurile. Este firesc doar ca artiştii şi gânditorii moderni să zugrăvească lumea 
ca absurdă, iar pe om, golit şi dezumanizat. „Se poate spune”, scria Eugene, „că 
absurdul este ultima etapă din procesul dialectic al umanismului, îndepărtat de Adevărul 
Creştin... Faptul că lumea nu izbuteşte să aibă un înţeles, se întâmplă numai acelora care 
au crezut odinioară şi au un temei să creadă că are sens. Absurdul nu se poate înţelege în 
afara originilor sale creştine. 

Creştinismul este înţeles logic, la treapta cea mai înaltă, căci Dumnezeul 
creştinilor a zidit toate cele din lume, atât pentru toate celelalte cât şi pentru Sine Însuşi, 
Care este începutul întregii creații; iar creştinul a cărui credință este adevărată, găseşte 
acest înțeles dumnezeiesc în fiecare latură a vieţii sale. Pentru adeptul absurdului, toate 
se destramă, chiar şi propria sa filosofie, care poate fi doar un fenomen trăit pentru 
scurtă vreme; pentru creştin, toate se leagă laolaltă şi au înţeles, chiar şi acele lucruri 
care prin firea lor sunt de neînțeles. În cele din urmă, lipsa de înțeles a absurdului este o 
parte a unui înțeles mai larg .... Niciodată, în inima omului şi în lume nu a domnit o 
neorânduială mai mare ca astăzi; dar aceasta s-a întâmplat fiindcă omul a părăsit 
adevărul şi înţelesul care au fost revelate în toată plinătatea lor numai în Hristos.” 

Eugene considera că artiştii absurdului „exprimă o imagne lăuntrică parțială” în 
care ei arată în chip chinuitor, că existența fără Dumnezeu este un fel de iad viu. Ca şi 
Eugene, mulți căutători ai adevărului au ajuns la această limită a dezamăgirii în căutările 
lor; şi pentru această pricină, Eugene a simțit mai multă înțelegere pentru adeptul 
absurdului decât pentru umanistul fericit care nu putea să înfrunte sfârşitul logic al 
filosofiei sale. Totuşi, este foarte primejdios să se rămână aici; căci, aşa cum arăta 
Eugene, „nu există o înlăturare totală şi nici un fel de lipsă de sens, întregul nihilism şi 
absurdul sunt în zadar. Flăcările iadului sunt ultima şi cea mai cumplită dovadă pentru 


1% Vezi The Orthodox Word, nr. 10, p. 200-217, şi Epiphany [Boboteaza], vol. 8, nr. 3 (San Francisco: 
Epiphany Press, 1988), p. 42-55. 

aceasta: cu voie sau fără de voie, fiecare făptură mărturiseşte sensul de bază al 
lucrurilor. Căci acest sens reprezintă dragostea lui Dumnezeu, iar această dragoste se 
află chiar şi în flăcările iadului; cu adevărat dragostea lui Dumnezeu este aceea care-i 
chinuieşte pe acei care se leapădă de ea.” 


Acre idei importante din această perioadă pot fi găsite în jurnalul său filosofic 


de 72 de pagini, cuprinzând perioada dintre 30 iulie 1960 şi 3 aprilie 1962. Aici, Eugene 
vorbeşte despre arta adevărată ca o reflectare a relației artistului cu realitatea 
fundamentală; despre secolul XX, ca „secol al superstițiilor”; despre Fiara Apocalipsei, 
ca o chintesenţă a iubirii de sine, în care fiecare se va slăvi pe sine; despre Jocurile 
Olimpice, ca un alt mijloc de „unificare” a lumii pe baze externe; despre socialismul 
național, care este mai degrabă un produs decât o reacţie față de revoluția modernă; 
despre pilda fiului risipitor, ca o paralelă instructivă a epocii moderne; despre luda ca 
primul „om modern”. Mai scria că: „sexualitatea este probabil cea mai pătrunzătoare şi 
mai larg răspândită dintre forţele impersonale care vor guverna omul.... Aşa cum omul 
modern s-a transformat într-un “animal politic”, tot la fel s-a şi “sexualizat” — a căpătat 
conştiinţa şi preocuparea pentru sex, care se dovedeşte a fi încă o forță defăimătoare 
care acționează asupra lui. Şi astfel, noi îl aşteptăm pe “conducătorul” care poate să 
îndrume această energie de curând dezlănțuită, aşa cum a făcut şi Hitler”. 

În august 1960, pe când stătea pe malul lacului Bon Tempe, îşi nota următoarele 
în jurnal: 

„Minunat de liniştit este locul acesta — doar zgomotul câtorva păsări de baltă şi 
al unor păsări de uscat din spatele meu. Sus de tot, dincolo de marginea îndepărtată a 
lacului care susură uşor, se află Muntele. Aici se află Duhul lui Dumnezeu — dar nu este 
nici o confuzie panteistă între EI şi natură. Minunata privelişte dinaintea mea se poate 
şterge odată cu clipitul din ochi şi totul să fie ca şi cum nu ar fi existat niciodată. Nu este 
aceasta învățătura creştină cu adevărat? Bucură-te de aceste lucruri astăzi şi slăveşte-L 
pe Dumnezeu în ele acum; nu te gândi la ziua de mâine, căci mâine — Apocalipsa.” 

În această descriere de natură, se poate simți mireasma vechilor texte chinezeşti. 
Chiar şi cugetarea la vremelnicia lucrurilor materiale este specific chineză, deşi el a 
exprimat-o după învățătura creştină. Dar, în afară de aceasta, acest scurt pasaj ne dă 
chipul în care vedea el realitatea. De bună seamă că el nu avea ură pentru lumea creată, 
ci mai degrabă pentru ceea ce făcuse omul modern din ea, slăvindu-se pe sine în loc să- 
L slăvească pe Dumnezeu. „Nu lumea este iraţională, ci omul”, scria el în tratatul său 
asupra absurdului.!! Şi totuşi, chiar şi în mijlocul relelor lumii moderne, el căuta să afle 
bunătatea. În jurnalul său nota: „Răul nu va putea niciodată exista decât alături de bine. 
Dacă veacul nostru ar fi o epocă aparținând în întregime răului, n-ar mai fi cu putință să 
se iasă din el, iar pesimiştii veacului nostru ar avea dreptate. Noi însă credem în 
Dumnezeul creştin şi nu în demiurgul manihean şi astfel trebuie să credem că în timp ce 
epoca modernă este în primul rând o manifestare a răului, este în acelaşi timp şi cu mult 
mai puţin evident o manifestare a Binelui. “Binele” nu are sensul superficial al 
gânditorilor “iluminați” ai epocii noastre, care niciodată nu pătrund mai departe de ceea 
ce este evident (şi ce exemplu de orbire spirituală este mai bun decât acesta — să accepţi 
numai ce îți dă “veacul”, să fii robul istoriei), dar în sens mistic, binele poate fi înțeles 
numai de cei care pot mai întâi să sufere intens, marele său rău.” A căuta înțelesul tainic 
al epocii moderne, spunea el, înseamnă a căuta „nu numai ce ni se descoperă despre 
slăbiciunea omului, ci mai mult, ceea ce se descoperă despre măreția lui Dumnezeu şi 
dragostea Lui de neînțeles. Cei cu mintea îngustă să tremure în faţa acestui paradox, dar 
noi creştinii să încercăm să-i trăim înţelesul, pe cât ne stă în putință.” 


101 Aceasta a fost ca răspuns la teoria lui Albert Camus, care definea absurdul ca o confruntare între 
nevoia omului pentru rațiune şi iraţionalitatea lumii. 

În pasajul pe care l-a scris pe malul lacului Bon Tempe, îşi exprima dragostea 
adâncă pentru natură, o dragoste care nu l-a părăsit toată viaţa. EI era convins că „numai 
cel care-L iubeşte pe Dumnezeu, poate iubi creaţia care vine de la Dumnezeu. Ca să 
iubeşti creaţia (sau orice altceva), trebuie să o iubeşti aşa cum este ea cu adevărat; şi de 
vreme ce creaţia vine de la Dumnezeu, o iubeşti ca venind de la Dumnezeu şi de aceea 
nu poţi să nu-L iubeşti şi pe Dumnezeu.”% Pe de altă parte, Eugene se simţea „vinovat” 
că iubea natura prea mult. Acest simțământ venea din felul său fundamental ascetic de a 
privi lumea şi din care venea întreaga sa filosofie. Oricât de frumoasă era creaţia lui 
Dumnezeu, se va sfârşi într-o zi, şi Eugene nu dorea aceasta. Creaţia lui Dumnezeu era 
într-adevăr bună, dar nu era desăvârşită. „Dacă ar fi desăvârşită”, observa el, „oamenii 
s-ar fi mulțumit numai cu ea şi nu ar fi fost conduşi de firea lor cea “căzută”, către ceva 
mai presus de aceasta.” 


AM văzut cum înainte de a se converti, Eugene suferise mult, pentru a 
cunoaşte că împlinirea totală şi fericirea nu erau de găsit în această viaţă trecătoare; şi 
cum, chiar după ce l-a primit pe Hristos, lepădarea sa de lume i-a pricinuit suferința unei 
singurătăți adânci. El înţelesese că creştinismul era ascetic chiar prin esența sa, şi chiar 
faptul de a-L cunoaşte pe Dumnezeu, era un lucru ascetic. Această abordare a celeilalte 
lumi era atât de străină duhului vremurilor sale, încât chiar şi scriitorii contemporani pe 
care el îi admira — Buber, Berdiaev şi Merton — îşi puneau nădejdea într-un „guvern 
mondial”, „desființarea războiului”, şi „unirea finală a ţărilor lumii”. „Şi astfel,” scria 
Eugene, „numai cei singuratici trăiesc “sfârşitul”; toţi ceilalți au “socotit” că acel sfârşit 
trebuia să se potrivească dorințelor lor. Numai cei singuratici cutează să-l trăiască cu 
adevărat, deplin conştienţi de ceea ce este acesta de fapt (atât cât pot oamenii să 
cunoască).” 

Referindu-se la cei „singuratici” care „suferă profund de răul epocii moderne”, 
Eugene se număra printre aceia, de bună seamă. El îşi socotea viaţa sa în lume ca un fel 
de răstignire pe cruce. lată un pasaj foarte grăitor din jurnalul său: 

„Noi, creştinii, să nu ne aşteptăm la altceva decât la răstignire. Căci a fi creştin, 
atât acum cât şi de când a venit Hristos pe pământ, înseamnă a fi răstignit. Viaţa Lui 
este exemplu — şi atenţionare — pentru noi toţi. Trebuie să ne răstignim în chip personal, 
mistic; căci numai suferința pe cruce este singura cale către înviere. Dacă vrem să 
înviem întru Hristos, trebuie mai întâi să ne umilim împreună cu El — chiar până la 
treapta cea mai de jos, chinuiți şi scuipați de lumea neînțelegătoare. 

Trebuie să ne răstignim şi în afară, în văzul lumii; căci Împărăţia lui Dumnezeu 
nu este din lumea aceasta iar lumea nu o poate suporta — nici măcar printr-un singur 
reprezentant al ei şi nici măcar pentru o singură clipă. Lumea poate să-l accepte numai 
pe Antihrist, acum sau oricând. 

Deci, nu-i de mirare că este greu să fii creştin — nu-i greu, este de-a dreptul cu 
neputinţă. Nimeni nu poate accepta cu bună ştiinţă un fel de viaţă care, cu cât este trăit 
mai cu adevărat, cu atât mai sigur duce la distrugerea propriei persoane. Şi de aceea ne 
răzvrătim neîncetat, încercăm să ne facem viața mai uşoară, încercăm să fim creştini 
numai pe jumătate şi încercăm să împăcăm cât mai bine cele două lumi. În cele din 
urmă trebuie să alegem — fericirea noastră stă într-o lume ori în cealaltă, nu în 
amândouă. 

„Doamne, dă-ne putere ca să urmăm calea Crucii, căci nu este altă cale de a fi 
creştin.” 

Thomas Mann scria cândva: „Într-o epocă care nu aduce un răspuns mulțumitor 
la veşnica întrebare “De ce?”, “Spre care limită?” omul, care le poate face pe toate peste 
media obişnuită şi se aşteaptă la minimum, trebuie să fie înzestrat ... cu o cale morală şi 


192 Vezi citatul întreg la începutul capitolului 17. 

cu cinste, lucru care este rar cu adevărat, şi cu o fire de erou.”!% Această descriere i se 
potriveşte lui Eugene. Nietzsche a fost acela care, descriind nihilismul spusese că „nu 
există răspuns la întrebarea: “De ce?” Eugene, nereuşind să afle acel răspuns în 
societatea modernă, a concluzionat că întreaga societate era stricată, mai mult sau mai 
puţin, de nihilism. Este adevărat că principalul curent religios al acelei societăți dăduse 
un răspuns, dar aşa cum a spus Thomas Mann, nu era un răspuns mulțumitor; iar Eugene 
ajunsese să respingă chiar această „religie”, ca pe o formă mai puţin evidentă a 
nihilismului. Dacă majoritatea creştinilor contemporani ar primi cu adevărat răspunsul 
pe care l-a adus Hristos — că viaţa aceasta este numai o pregătire pentru veşnicie, în care 
toate lucrurile de aici se împlinesc şi au înțeles, atunci, de bună seamă că oamenii nu ar 
trăi aşa cum au făcut-o, credea Eugene. El susținea că „Antihristul nu trebuie căutat 
printre cei mai mari respingători ai lui Dumnezeu, ci printre puţin credincioşi - printre 
“creştinii” cărora “Hristos” le stă numai pe vârful buzelor, printre “credincioşii” a căror 
religie se adaptează cu uşurinţă la interesele lumii, printre proorocii unei “noi” ere de 
“renaştere spirituală”, care caută această renaştere în “împărăția acestei lumi” iar nu mai 
presus de ea.” 

După părerea lui Eugene, „raiul” acestor creştini căldicei — meleag iluzoriu, 
unde să se bucure de “odihnă binemeritată” după o viaţă de trudă — nu este decât „o 
protejare emoţională a necredinței lor actuale”. Devenit creştin după o căutare 
chinuitoare a Adevărului şi ştiind ca trăirea acestui Adevăr înseamnă o răstignire 
zilnică, Eugene simţea că oamenii aceştia, cu o credinţă slabă şi plină de compromisuri, 
erau creştini în primul rând ca să se „simtă bine” şi să fie încurajați în lumea aceasta. Ei 
făceau toate lucrurile „bune” după măsura lumii, se simțeau cucernici şi erau ferm 
convinşi că vor primi răsplată bogată după moarte. După cum spunea şi T. S. Elliot: 


Epoca noastră este epoca unei virtuți mici 

Şi a unei patimi micşorate, 

Când oamenii nu vor cobori niciodată Crucea 
Pentru că niciodată nu şi-o vor lua.!% 


Văzând un asemenea „creştinism comod”, Eugene se umplea de amărăciune şi 
de deznădejde. În vara lui 1961, în timpul unei vizite în orăşelul natal, Carmel, nota în 
jurnal: 

„Sfârşitul unei alte coborâri în maelstrom,!05 în viața oamenilor obişnuiţi. Aici 
văd locul de înmulțire al lui Antihrist. Toate mişcările fanatice anti-creştineşti ale epocii 
moderne încep să capete înţeles, după ce faci o vizită “creştinilor” din Carmel — care nu 
sunt nici măcar căldicei, iar răul din ei, deşi adevărat, este atât de mărunt, că numai un 
creştin adevărat s-ar simţi copleşit de aceasta. Toată nebunia, frenezia şi răul veacurilor 
sporeşte în această mocirlă comodă, mare şi sigură a iadului.” 

Dar conştiinţa sa creştină îl tulbura pe Eugene. Ştia că, fiind măcinat de 
sentimentele de ură împotriva semenilor săi, mergea împotriva lui Dumnezeu. Încercând 
o împăcare lăuntrică a simțămintelor lui zbuciumate, scria: „Dar cum mă ispiteşte 
vrăjmaşul! EI vrea ca cu să consider că acești locuitori ai iadului nu mai sunt oameni — 
este cu putință să văd în ei chipul lui Dumnezeu? 

„Lumea întreagă este dată celui rău. Dumnezeu ne dă celor ce vrem să fim 
creştini, puterea de a suferi răstignirea, în mijlocul acestor oameni şi chiar de dragul lor. 
O, suntem slabi cei care urâm, dacă există pricină de ură — Dumnezeu ne dă smerenia de 


'% Thomas Mann, The Magic Mountain [Muntele vrăjit], p. 32. 

1% 7. S. Eliot, The Complete Poems and Plays [Poezii şi piese complete], 1909-1950 (New York: 
Narcourt, Brace & World, 1962), p. 110. 

1% Coborârea în maelstrom”: titlul unei povestiri de E. A. Poe. 

a-l iubi pe cei pe care ar trebui să-i urâm după cele mai bune măsuri lumeşti. A-l iubi pe 
cel plin de ură este cea dintâi datorie a sfinților.” 

Acum, Eugene şi-a dat seama că nu mersese prea departe. Îşi spusese că ar trebui 
să-l iubească pe cei plini de ură, dar încă nu putea renunţa la convingerea sa — deşi ştia 
că e greşită — că oamenii din jurul lui meritau ură. Şi astfel, el a ajuns la singura 
concluzie plăcută lui Dumnezeu, Cel care primeşte şi jertfa unui suflet căzut: „Să privim 
mai adânc”, scria el, „nu sunt eu cel mai duşmănos dintre toţi?” 

Eugene se lupta astfel să-şi smerească sufletul mândru şi răzvrătit, care, deşi 
arăta cu adevărat un semn al îndepărtării sale de lume, trebuia să fie temperat şi 
transformat în focul iubirii lui Dumnezeu. Chemând la pocăință şi smerenie o lume fără 
Dumnezeu, ştia că mai întâi el trebuia să se ostenească să dobândească aceste virtuţi. Se 
temea că, simțindu-se mai presus de „oamenii obişnuiţi”, nu era în stare să-şi 
recunoască părtăşia la „păcatele obişnuite” şi că, respingând cu totul întreaga lume care 
zace sub puterea celui rău (| loan 5, 19), nu se putea bucura de ceea ce Dumnezeu îi 
dăduse în această viaţă. În jurnal a scris următoarea rugăciune: 

„O, Doamne, nu ne lăsa pe noi, cei care încercăm să-Ţi rămânem credincioşi în 
aceste zile de pe urmă, când ne cuprinde întunericul, când până şi lumea pe care Tu ai 
creat-o bună, ne împovărează cu păcatele şi relele agonisite în veacuri de neascultare şi 
voie proprie. Rareori găsim bucurie în lumea aceasta, pe care Tu ai făcut-o spre 
desfătarea noastră. Pentru păcatele noastre s-a împovărat lumea aceasta atât de tare, ca 
noi să ştim asta; şi noi, cei care încă mai credem în Tine, luăm parte cu prisosință la 
săvârşirea păcatului şi la răul care trage în jos lumea, spre prăpastie. 

Când întreaga lume Te-a părăsit, noi încă mai strigăm către Tine, Doamne. Până 
când, Doamne? Până când? O, Doamne, cât ne vei mai lăsa în întuneric? 

Credinţa noastră este puţină, am vrea un semn. Cât suntem de slabi şi avem 
îndrăzneala să povăţuim lumea, la ale cărei păcate suntem părtaşi din plin. O, Doamne, 
miluieşte-ne pe noi! Fie ca cea de a doua venire a Ta să fie curând, o, Doamne, căci 
noaptea vine repede şi toată nădejdea noastră se şterge de pe fața bătrânului pământ.” 


AşA cum am mai spus, această perioadă de părăsire amară a lumii, a fost 
necesară în evoluția spirituală şi filosofică a lui Eugene. După ani de zile, când trecuse 
peste mânia şi amărăciunea sa, zâmbea când 1 se pomenea de unele scrieri din vremea 
aceea, spunând că pe atunci era un „convertit descumpănit”. Şi totuşi, aceste scrieri 
izvorâte din „cinstea” şi „calea morală” din societate, are o putere uimitoare şi o 
înflăcărare tinerească care îi vin omului doar o dată în viață. Scrierile din anii care au 
urmat au avut un ton mai diferit şi au avut o viziune dominantă a Binelui care trebuia să 
micşoreze răul epocii noastre, dar principiile acelora nu erau esenţial diferite de scrierile 
sale creştine timpurii. 

Dacă Eugene a negat duhul lui Antihrist în lume, ca o primă etapă în sporirea sa 
duhovnicească, atunci ce se afla dincolo de aceasta? El nu se mulțumea numai cu 
revelația „ortodoxă” a Adevărului, nici măcar cu retragerea în singurătate şi cu scrierile 
de analize ale societăţii moderne. Având dragoste de Adevăr, înflăcărarea şi energia din 
lăuntrul său îl îndemnau să facă mai mult. Prietenul său James, de la Academia de 
Studii Asiatice fusese deja primit în Biserică, însă lui Eugene i se părea că implicarea 
acestuia este prea pasivă, prea abstractă şi era mult prea legat de desfătările egocentrice 
ale adâncimii intelectuale a ortodoxiei şi de fățărniciile lumii. Eugene, care credea că 
una dintre bolile civilizației moderne era „slăvirea ideilor”, era convins că Adevărul 
intră cu adevărat în întregul vieții sale. Ortodoxia cere jerfa de sine, James nu putea să 
ajungă la aceasta; dar Eugene, care murise deja lumii, dorea să moară pentru Adevăr. 
Pentru el, a fi doar un membru legitim al Bisericii Ortodxe era un lucru lumesc; nu-i 
potolea setea pentru lumea de dincolo. EI voia să pătrundă chiar în inima Bisericii. 

Eugene avea nevoie de două lucruri: mai întâi de cineva care venea din inima 
Bisericii, ca să-l ducă acolo; şi apoi de un mijloc de a-şi putea închina viața acesteia. 
Şansa nu-i surâdea de nici o parte. Nu intrase în legătură cu tradiţia ortodoxă vie, de un 
nivel creştin asemenea lui Gi-ming Shien. lar gândul de a fi plătit pentru a sluji Biserica 
îl umplea de teamă, căci ştia că aceasta i-ar aduce ştergerea priveliştii cereşti pe care o 
avea despre ortodoxie. 

Eugene era foarte îndurerat. Tânjea ca întotdeauna după Împărăţia Cerurilor, dar 
ştia că nu-şi împlinise misiunea aici, pe pământ. Ar fi putut răbda la nesfârşit încordarea 
care-i chinuia sufletul, dacă nu s-ar fi produs o criză care a grăbit lucrurile. În 1961 s-a 
îmbolnăvit de o boală intestinală grea. Prin firea lui ţinea totul în sine, suferind în tăcere. 
Totuşi, în jurnal şi-a notat aceste gânduri despre suferinţa sa: 

„De ce învaţă oamenii numai din durere şi suferinţă şi nu din plăcere şi fericire? 
Foarte simplu, fiindcă plăcerea şi fericirea îl învaţă pe om să-şi afle mulțumirea în 
lucrurile acestei lumi, pe când durerea şi suferința îl împing pe om să caute o fericire 
mai adâncă, dincolo de hotarele acestei lumi. Acum şi eu sunt chinuit de durere şi chem 
Numele lui lisus — nu ca să mă izbăvesc de ea, ci ca lisus, Singurul prin Care putem să 
ne ridicăm mai presus de lumea aceasta, să fie lângă mine şi ca să se facă în mine voia 
Lui. Când îmi este bine, însă nu-L chem; sunt mulțumit cu ceea ce am şi cred că nu-mi 
trebuie mai mult. Şi de ce nu se poate concepe o filosofie a plăcerii? — fiindcă plăcerea 
nu este permanentă şi este nestatornică, iar durerea nu se poate ocoli. În durere şi 
suferință Hristos vorbeşte cu noi şi astfel, Dumnezeu este Bun că ni le dă; şi răul, la fel 
— căci în toate astea licăreşte ceva din lumea de dincolo, dacă există cu adevărat ceea ce 
doreşte cu ardoare inima noastră. 

Însă, cât de îndoielnice ar fi fost toate aceste speculaţii bazate numai pe 
închipuirea omului, dacă n-ar fi venit Însuşi lisus Hristos să ni le arate.” 

Eugene află că boala de care suferea era incurabilă. Simţea că trebuia să accepte 
toate acestea ca o pedeapsă pentru păcatele sale şi credea în dreptatea lui Dumnezeu. 
Dar în lăuntrul său nu se putea stăpâni. Simţea că ceva nu era în regulă, că lipsea ceva. 
Putea Dumnezeu să-l sortească morții, înainte de a-i da o şansă de a-şi justifica 
existența? Odată, pe când scria nişte cugetări filosofice în jurnal, şi era chinuit de dureri, 
se lăsă copleşit de teamă. Răzvrătitul de odinioară din el ieşi la iveală neaşteptat şi 
începu să urle împotriva unui Dumnezeu aparent nedrept, ca s-o sfârşească apoi tot în 
pocăință: 

„Ne-am plictisit de viaţă şi tânjim după odihnă, blestemând lumea cu glas slab şi 
pe cei care ne-au adus în ea, că ne-au lăsat într-un gol de plictiseală, atunci când nu 
suntem în suferință? Repet că facem aceasta din ură împotriva lui Dumnezeu şi fiindcă 
nu dorim să fim oameni adevăraţi — oameni după chipul lui Dumnezeu. În tot ceea ce 
facem, ÎL blestemăm sau Îl binecuvântăm pe Dumnezeu, Acest Tată de nepătruns, Care 
aparent nu ne spune niciodată ce vrea de la noi, Se retrage atunci cînd Îl rugăm să ne 
vorbească, ne înveşmântează în răni şi boli atunci când sporim în dreptate şi dragoste şi 
lasă lumea să meargă pe drumul ei, fără să dea vreun semn că ne priveşte sau că-l pasă — 
şi aceste rânduri sunt scrise tot din ură şi orbire. Doamne, miluieşte!” 

În această perioada traumatizantă, Eugene a vizitat un magazin cu articole de 
artă din San Francisco. Uitându-se la un stand rotativ cu vederi, a văzut fotografia unei 
icoane sârbeşti vechi a Maicii Domnului.'% A început să se roage, dar iarăşi nu a putut 
stăpâni dezlănțuirea de furie din lăuntrul său. Era furia care se naşte pur şi simplu din 


1% pe atunci, Eugene nu ştia că se numea „Icoana cu trei mâini” şi avea o poveste unică. Modelul bizantin 
fusese executat în sec. al VIII-lea de marele autor de cântări religioase şi teolog Sf. loan Damaschin, care, 
având mâna tăiată de iconoclaşti, se rugase la Maica Domnului şi îi pusese mâna la loc. Arătându-şi 
recunoştinţa pentru această minune, el a aşezat chipul celei de a „treia mâini” pe icoana Maicii Domnului. 
Este semnificativ că Eugene a venit în faţa acestei icoane fără să ştie, atunci când avea mare nevoie de 
tămăduire. 

confuzie, din forțarea dar neputința de a şti ce se află înainte. Şi-a vărsat durerea 
înaintea icoanei Maicii Domnului, spunându-i starea disperată a sufletului său: „Tu I-ai 
dat viață Aceluia Care mi-a dat mie viaţă”, se ruga el, „Aceluia Care a venit pe pământ 
ca să-L primim cu folos, ca astfel să putem ajunge în rai. Dă rost vieţii mele! Sunt dăruit 
cu atâţia talanţi — nu-i lăsa să se irosească. Îndeplineşte-mi rugăciunea de a intra în 
Biserica Fiului Tău, în cămara Lui cea mântuitoare, în adâncul adâncurilor. 
Îngăduieşte-mi să-l slujesc Fiului tău!” 
În deznădejde, a rotit stativul cu vederi şi grabnic a ieşit din magazin. 

PARTEA A III-A 


22 
Revelația 


Bate şi ţi se va deschide. 
- Matei 7, 7 


RUGĂCIUNEA lui Eugene pentru a-L sluji pe Dumnezeu, nu a trecut neauzită. 
Răspunsul l-a primit câteva zile mai târziu, prin sosirea cuiva care se rugase pentru 
acelaşi lucru. Era Gleb Dimitrievici Podmoşenski, rus de origine, cu 6 luni mai mare 
decât el, pe care Eugene nu-l cunoştea. Numai Dumnezeu îl conoştea, Căruia I se 
rugaseră amândoi şi Care le legase vieţile pe vecie. 

Gleb, provenea dintr-un mediu diferit de cel al lui Eugene. Originea rusă, 
împrejurările exterioare ale vieţii sale îi prilejuiseră multe greutăți, şi prin acestea, o 
mare deschidere către vechea lume ortodoxă. Spre deosebire de Eugene, el a putut 
descoperi vechile rădăcini ortodoxe, în cultura neamului său şi i se dăduse deja o bogată 
creştere duhovnicească. 

Când l-a întâlnit pe Eugene, Gleb avea 28 de ani. Era înalt, cu părul castaniu şi 
avea barba rară. Ochii săi migdalaţi, fruntea teşită şi pomeţii obrajilor ascuțiți, dădeau la 
iveală o obârşie asiatică: sânge fierbinte mongolez amestecat cu cel rusesc. Avea oase 
mari şi mâini puternice. Deşi nu era atât de frumos ca Eugene, avea o personalitate 
atrăgătoare şi de aceea era foarte cunoscut printre femei. Extrovertit şi creativ, se 
implica în rezolvarea situațiilor şi îşi captiva ascultătorii cu darul povestirii. Dinspre 
familia de artişti a mamei, moştenise talentul dramatic, cu o mare înclinație umoristică 
ce amintea de Dickens. Bizuindu-se mult pe intuiţie, îşi pierdea adesea răbdarea, era 
imprevizibil şi schimbător. Avea foarte multă energie şi rareori nu ducea un lucru până 
la capăt. Sub îndrumarea povăţuitorului său duhovnicesc, Părintele Adrian, căpătase o 
neobişnuită înțelegere a sufletului omului. Deşi nimeni nu vedea lucrurile ca el, Gleb 
vedea uneori într-o persoană ceva ce avea înțeles deplin. 

Gleb avea idei mari, ca ale „artiştilor muritori de foame”. Aici, era la fel ca 
Eugene, cu toate deosebirile mari din firea lor. Aveau amândoi o mare putere de a iubi, 
dar Gleb nu se temea să arate aceasta. După întoarcerea sa la Hristos, Gleb radia de 
iubire şi acesta era darul său. De aceea, se poate vedea că Gleb era omul potrivit pentru 
a-l scoate pe Eugene din carapacea sa de amărăciune şi însingurare, şi pentru a-i 
deschide inima iubitoare care se afla în lăuntrul său. 

În 1961, Gleb a vizitat San Francisco. A fost într-un lung pelerinaj misionar, 
care-l purtase până în Alaska şi Canada, iar California a fost ultima sa oprire înainte de 
a se întoarce acasă în Boston. De-a lungul călătoriei, a vorbit în diferite parohii ortodoxe 
despre monahismul american contemporan. Când se afla în San Francisco, vestea 
conferințelor sale se răspândise deja în comunitatea rusă de acolo, şi a primit invitaţii ca 
să vorbească în bisericile oraşului. Gleb îşi aminteşte că „aşa am cunoscut-o pe doamna 
Maria Şakmatova, fostă administratoare a orfelinatului Sf. Tihon de Zadonsk din San 
Francisco, fondat de cel mai mare ascet al vremurilor noastre, Cuviosul loan 
Maximovici. M-a întâmpinat cu bucurie, de parcă m-ar fi cunoscut de ani de zile. A 
stăruit să-l cunosc pe unul dintre foştii interni ai orfelinatului, care avea înclinații 
religioase clare şi pe care voia să-l ajut ca să urmeze seminarul. L-am cunoscut îndată 
pe tânărul Vladimir Tenkevici şi ne-am împrietenit. Era mai mic decât mine, şi avea o 

mulțime de idei, care erau noi pentru mine: dorea să plece misionar în Norvegia şi să 
urmeze Academia Teologică din Moscova. Era conştient că era nevoie de lucrare 
misionară printre americani şi a vrut să-mi facă cunoştinţă cu unul dintre aceştia. Am 
acceptat, şi după o zi sau două, am mers acolo, de Intrarea Maicii Domnului în Biserică, 
după Liturghie. 

În ziua aceea (21 noiembrie) am primit Sfânta Împărtășanie în Catedrala din 
Fulton Street şi am mers destul de mult până am ajuns acolo. Era o zi însorită, rece şi 
bătea vântul, cum este vremea de obicei în San Francisco. Urma să vizităm un student 
de la Universitatea Berkeley, care renunțase la o carieră strălucită în cadrul catedrei de 
sinologie, pentru a scrie o carte despre filosofia nihilismului; se întreținea spălând vase 
într-un restaurant pentru ca să-l lase în pace lumea academică, pe care n-o putea suferi.” 

Apartamentul lui Eugene se afla la etajul I. Vladimir şi Gleb au bătut în geam. 
Văzând că uşa era deschisă, au intrat. Era o cameră mare, destul de întunecoasă. Pe un 
perete erau icoane, care erau luminate de o candelă. Eugene stătea în faţa icoanelor, 
îmbrăcat într-un pulover verde, cu o pipă în mână, arătând ca un adevărat intelectual, 
rezervat şi cu bun simţ. Se înclină respectuos în fața oaspeţilor. Mai târziu a spus că 
simțise ca şi cum l-ar mai fi văzut pe Gleb înainte. 

Deodată, Gleb, după obiceiului său „apostolic”, spuse: 

- Pace casei acesteia! 

Eugene îl privi cu curiozitate şi cu prudenţă. 

- Unde-i priza? întrebă Gleb. 

- Poftim? răspunse Eugene. Văzând proiectorul pe care Gleb îl lua în călătoriile 
sale, Eugene îi arătă o priză. Gleb puse ştecherul în priză şi începu să proiecteze pe 
perete diapozitivele, dintre care multe erau făcute de el. Imaginile prezentau „Locuri 
sfinte din America”. 

Gleb povesteşte: Înaintea ochilor lui Eugene „se arăta o lume nouă a ortodoxiei 
apostolice. Icoane color şi portrete ale sfinților şi drepţilor, imagini din insula Spruce a 
Cuviosului Gherman de Alaska, vestite icoane făcătoare de minuni din Şanhai, stareţe, 
schimonahi,"” schituri canadiene, Mânăstirea din Jordanville şi Mânăstirea de maici de 
la New Diveyevo, cea care a adus tradiția Bătrânilor Optimei în America şi multe altele. 
Am dat scurte explicaţii şi am vorbit despre fenomenul muceniciei din Sfânta Rusie. La 
urmă, am vorbit şi despre soarta mucenicească a tatălui meu şi urmările acesteia, care 
m-au întors la credință şi care m-au adus şi aici. 

Proiecţia se terminase. Gazda mea, Eugene Rose, viitorul Pr. Serafim, respirând 
adânc, a spus: “Ce revelaţie!”” 


23 
Un viitor frate 


Mergi spre apus, tinere. 
108 
- Horace Greely 
SA ne întorcem acum să vorbim despre cel care i-a împărtăşit această revelaţie lui 
Eugene şi care urma să devină cea mai importantă persoană din viaţa lui. 
Gleb a petrecut primii 13 ani din viaţă în Europa. Inainte de a se naşte, părinții 
săi fugiseră din Rusia în Latvia (Letonia), ca să scape de comunism. El s-a născut la 26 


1% Schimonah: călugărul care şi-a luat rânduiala monahală cea mai înaltă şi neabătută, care poartă sutană 


cu glugă şi patrafir. 
1% Dând un citat din John Basbone Soule, 1851. 

martie 1934 la Riga şi a fost botezat în Biserica Ortodoxă. În curând comunismul a 
ajuns şi în Letonia. Când Gleb avea numai 4 ani, tatăl său Dimitri a fost arestat şi trimis 
în cumplitul lagăr de concentrare de la Vorkuta, unde a murit după 4 ani de 
subnutriție. 

Gleb şi sora sa Ija, au fost crescuţi doar de mama lor, Nina. Aceasta provenea 
din două familii de artişti din Rusia: unchiul de pe tată a fost Mihail Fokine, unul dintre 
cei mai mari coregrafi ai tuturor timpurilor, iar unchiul de pe mamă — Pavel Filonov, a 
fost fondatorul artei abstracte ruse. De la mamă Gleb a moştenit iubirea pentru artele 
clasice şi o sensibilitate față de frumuseţea rafinată. 

Primele înclinații spirituale ale lui Gleb s-au arătat ca experienţe estetice. Gleb 
scria: „Am simţit de timpuriu o dragoste atotcuprinzătoare, pe care o trăieşti în faţa unei 
adevărate frumuseți. Pe atunci eram un copil de vreo 8-10 ani. Probabil că simțirile 
acelea îmi erau stârnite de cântecele pe care le auzeam, sau de picturile pe care le 
vedeam sau de dansurile pe care le dansam în aplauzele părinţilor. Îmi plăcea să merg în 
pădure şi să culeg flori. Îmi aduc aminte de un lac albastru strălucitor cu o mulţime de 
flori înalte, galbene. Acolo, pe când culegeam flori la amiază, am auzit pentru prima 
oară o ciocârlie care plutea în văzduh, stând aproape pe loc, ori înălțându-se mai sus, ori 
scufundându-se în apă şi cântând nespus de frumos. Am încremenit. Am simțit 
frumuseţea în toată ființa mea. Am simțit în lăuntrul meu o bogăţie sufletească adâncă, 
de esenţă, atotcuprinzătoare de insuflare, şi am conştientizat că era dragostea! Era 
dragoste de viață sau viața însăşi care mi se arătase în chipul dragostei? Era aceeaşi 
atmosferă despre care a citit mai târziu în poeziile lui Wordsworth: o mare întinsă de 
narcise galbene legănându-se ritmic, reflectându-se în apa sclipitoare, sub cerul albastru 
luminos, unde ciocîrlia se înălța sau se lăsa în jos, cântând la soare! Atunci L-am simţit 
pe Dumnezeu, iar simțământul acela era dragoste! Mai târziu am pierdut sentimentul 
acela de a fi liber, numai cu natura. L-am simţit din nou după vreo 10 ani, dar atunci era 
pătruns de câştigarea lui Dumnezeu şi a dragostei.” 


În TIMPUL celui de al II-lea Război Mondial, Gleb împreună cu sora şi 


mama sa văduvă au ajuns în Germania, unde au trăit în sărăcie şi nesiguranță, în 
taberele de refugiaţi. În 1949, au reuşit să imigreze în America, unde şi-au continuat 
viața plină de necazuri. Mama lui Gleb s-a îmbolnăvit pe când acesta avea doar 17 ani, 
fiind elev la liceul de muzică şi arte din New York. A trebuit să muncească din greu ca 
să-şi întrețină mama şi sora epileptică. 

Ca şi Eugene, în timp ce urma cursurile unui colegiu din Boston, trecea printr-o 
mare căutare sufletească. Mama sa, făcând parte din intelectualitatea rusă, nu l-a crescut 
în duhul Bisericii Ortodoxe. Aproape toată viaţa, Gleb a avut o fire dificilă. Tânjea 
foarte mult după îndrumarea unui tată şi blestema soarta care l-a lipsit de lucrul acesta. 
Acum trebuia să ştie de ce trebuia să lupte ca să-şi întreţină familia şi pe el însuşi. 
Atunci a scris: „Săvârşisem crimă în inima mea; eram sinucigaş. Răzvrătirea mea nu era 
frustrarea cunoscută a tânărului bogat din anii '50, care, aşa cum spunea Tolstoi, 
“înnebunise din preaplinul stomacului”. Nu, eu mă simţeam îngrozitor, căci nu aveam 
nici un răspuns la întrebările mele, care erau foarte importante pentru mine .... Eram 
însetat de viaţă dar trebuia să ştiu de ce. Să trăiesc numai pentru că m-am născut şi să 
sufăr fără nici un scop şi să mor? Eu nu am cerut să mă nasc! Eu doream să trăiesc, dar 
abia ieşisem dintr-o stare de deznădejde în care toate mi se păreau urâcioase, lăsând să 
mă cuprindă o putere drăcească de indiferență totală, care îmi cuprinsese întreaga ființă, 
luând locul fricii fireşti. Această stare s-ar putea numi “frica de linişte”. Numai omul 
care a trecut printr-o asemenea stare, poate să-i înțeleagă şi să-i ajute pe tinerii 
sinucigaşi de astăzi. Şi eu am fost unul dintre aceştia. Aveam vreo 18-19 ani.” 


1% Gleb a aflat în 1990 că tatăl său murise. Până atunci nădăjduise că ar putea fi în viaţă în Rusia. 

Numai harul lui Dumnezeu a putut să-l scoată pe Gleb dintr-o asemenea stare. 
Pe când stătea pe un pod din Boston gândindu-se să-şi ia viața, i-au venit deodată în 
minte câteva chipuri color ale unui Sfânt despre care aflase în copilărie, Sf. Serghie de 
la Radonej. Acest mare pustnic rus din sec. al XIV-lea, trăise aşa cum era sortit omul să 
trăiască: cu Dumnezeu, în sânul naturii. Gândul i-a şoptit lui Gleb: „Dă-i o şansă! Vezi 
dacă o viață adevărată a curăției, departe de lume şi în comuniune cu natura, este o 
realitate. Dacă nu e aşa, şi totul este doar înşelarea unui visător, un basm, un “drog al 
oamenilor” — atunci ia-ți viaţa...” 

Apoi l-a mai tras ceva pe Gleb din prăpastie. Într-o seară, în preajma 
Crăciunului, când abia mergea pe Symphony Road, îngheţat şi cu picioarele ude, un om 
necunoscut i-a dat un bilet gratuit pentru un mare concert, cu piesa Mesia de Hândel. A 
plâns de bucurie, căci muzica, cu minunatul cor Aliluia, vorbea sufletului său în chip 
nemijlocit. Prin această operă de mare artă şi frumuseţe transcedentală, a început să 
priceapă — nu logic sau raţional — că omul este duh, şi că ceea ce căutase el în toţi aceşti 
ani, era pur şi simplu — Dumnezeu. 

Dar totul s-a desluşit şi a căpătat sens, când Gleb a făcut primul pelerinaj la 
Mânăstirea Ortodoxă Rusă Sf. Treime din Jordanville, New York. Acolo, a aflat pentru 
prima oară credința strămoşilor săi, în toată slava sa. Amintindu-şi cum a ajuns la 
biserica mânăstirii în Duminica Floriilor, a scris: „Deschizându-se uşile pentru 
privegherea Intrării Domnului în Ierusalim, am auzit minunatul cor dublu răsunând 
antifonic dinspre cele două străni şi am simțit de îndată acelaşi sentiment măreț din 
Aliluia lui Hăndel, sentiment pe care-l căutasem în biserici şi doar acum l-am găsit — şi 
inima mea era cucerită! Mă născusem din nou întru Hristos.” 


LA MÂNĂSTIREA Sfânta Treime, Gleb a fost luat sub aripa ocrotitoare a 
tânărului părinte ierodiacon,!!0 Vladimir. Era mic de statură, cu ochi verzi strălucitori, 
revărsând bucurie şi dragoste ca Hristos. Gleb îşi aminteşte: „După vecernie, Părintele 
Vladimir mi-a spus: “Hai să facem o plimbare până la cimitir.” Era în ţinută de biserică, 
cu camilafea şi mantia. Avea atâta bucurie de parcă ar fi zburat dacă ar fi putut. Mi-a 
spus: “Vrei să vorbim?” Eu îl cercetam să aflu dacă puteam să-i dezvălui părțile cele mai 
ascunse ale sufletului meu. Mergând, mi-a spus, “să-ţi spun mai întâi eu cine sunt, apoi 
îmi spui fu cine eşti.” 

Părintele Vladimir i-a povestit despre viața lui, care semăna oarecum cu a lui 
Gleb. Născut în provincia Cernigov din sudul Rusiei, a fost recrutat de armata germană 
în retragere, la frageda vârstă de 14 ani. În Rusia sovietică, tatăl său fusese ateu şi 
pentru aceasta, mama lui se ferise să le vorbească copiilor despre religie; dar când 
băiatul a plecat pentru totdeauna, mama i-a spus: „Ţine minte, ai fost botezat.” În 
Germania, a lucrat ca ostarbeiter,!! scoțând oamenii de sub dărâmături, după 
bombardamentul american asupra Berlinului. Acest tânăr singuratic L-a întâlnit pe 
Dumnezeu acolo, în Germania de după război. A fost prezentat Părintelui Adrian 
Rimarenko, preot de o credință şi un duh arzător, care formase atunci, în orăşelul 
german Wendlingen, o comunitate creştină de 40-50 de oameni, majoritatea fiind 
refugiați ruşi foarte săraci. Părintele Adrian dădea „ascultări” oamenilor după inspirația 
sa. Sub îndrumarea sa, s-a hotărât Părintele Vladimir să se facă călugăr, mai întâi în 
Germania şi apoi în Jordanville. 

„Povestea Părintelui Vladimir a durat cam două ore. Mi-a vorbit despre lucrurile 
care l-au însuflețit, despre lumea sa lăuntrică. Eram copleşit de gândul că întâlnisem un 


119 ferodiacon: diacon călugăr. 
111 Nota trad.: Ostarbeiter: muncitor adus din răsăritul Europei la muncă forțată (în timpul războiului 
nazist de cotropire). [Dicţionar german-român, Ed. Acad. RSR, 1966] 

om, o ființă omenească normală, care avusese aceleaşi probleme ca mine, cu bunăvoință 
faţă de nevrednicia mea, a stat de vorbă cu mine, a râs şi a glumit.... 

Când povestea Părintelui Vladimir a luat sfârşit, inima mea era deja deschisă. 
Începea să se aprindă. Voiam să-i spun toate câte erau în sufletul meu. Apoi mi-a spus, 
“acum spune-mi povestea ta”. l-am spus tot, viața mea întreagă, nefericirea mea, 
tulburarea şi îndoiala mea. Întoarcerea mea la credință s-a petrecut acolo, la miezul 
nopții, între cimitir şi mânăstire. Convorbirea aceea m-a mişcat foarte mult. 

Mă temeam să mă despart de el. Simţeam că găsisem pe cineva, căruia îi păsa de 
mine. În seara dinaintea plecării mele, am intrat în sală împreună. S-a uitat la mine, m-a 
însemnat cu semnul Sfintei Cruci, apoi m-a îmbrățişat şi m-a sărutat. M-a uluit. Eu 
trăisem o viață atât de rece până atunci. Mi-a zâmbit, şi a ieşit afară cu camilafea .... L- 
am urmat. Stelele străluceau peste tot. Era o noapte caldă de vară; se simțea mirosul de 
fân. Atunci mi-am spus: aş vrea să nu mă mai despart de el niciodată. Dimineaţa, mi-a 
spus acelaşi lucru: “Nu te teme, nu ne vom despărți niciodată!”” 

Experienţa „naşterii din nou” a lui Gleb a adus o schimbare zguduitoare în ochii 
tuturor celor care-l cunoşteau. Înainte, toți îi spuneau „Gleb morocănosul”. Acum, era 
cu adevărat fericit şi însuflețit, avea un scop şi o chemare. Se schimbase atât de mult, 
încât şi culorile i se păreau acum mai vii. 

Prin Părintele Vladimir, Gleb a cunoscut măsura ascetică, mistică a 
creştinismului ortodox. Prima carte pe care i-a dat-o să o citească, a fost viața unuia 
dintre cei mai iubiți sfinți ai pământului rusesc, Sf. Serafim de Sarov (ţ 1833), de 
Dumnezeu luminat. 

Sufletul însetat al lui Gleb a înghițit povestirile despre Sfinții pământului rusesc. 
A aflat că pe lângă Sf. Serghie de Radonej şi Sf. Serafim de Sarov, viețuia o întreagă 
ceată de asceţi „sălăşluitori ai pustiei”!!? în comuniune cu Dumnezeu în întinsele păduri 
ale Rusiei, aproape de veacul nostru. L-au impresionat mai ales Vieţile stareților de la 
Mânăstirea Optina, care, primind însufleţirea pustiei de la vieţuitorii din pădurile 
Roslavl, au plămădit unul dintre cele mai impresionante fenomene din istoria mai 
recentă a Bisericii. În veacurile XIX şi XX, stareţii au avut o influență deosebită asupra 
societăţii ruseşti, determinând o înflorire a sfinţeniei la scară naţională. Împlinind una 
dintre străvechile misiuni profetice ale Bisericii 15, li s-a dat harul de a citi în inimile 
oamenilor şi de a tămădui rănile trupeşti şi sufleteşti. Profeţiile şi sfaturile lor, de 
Dumnezeu insuflate, au atras sute de credincioşi din întreaga Rusie, între care şi scriitori 
ca Dostoievski, Gogol şi Tolstoi. 


Tor prin Părintele Vladimir, Gleb l-a cunoscut şi pe unul dintre ucenicii 
apropiați ai ultimului stareţ de la Optina, Sf. Nectarie. Ucenicul acesta era chiar 
Părintele Adrian Rimarenko, pe care Părintele Vladimir îl cunoscuse în Wendlingen. 
Părintele Adrian şi soţia sa, locuiau în Spring Valley, New York, unde întemeiaseră 
Mânăstirea de maici New Diveyevo. Acolo, ca şi în Europa, slujea ca părinte 
duhovnicesc al unei comunități de credincioşi mireni, care se adunaseră în jurul lui. 

Atât Părintele Adrian cât şi turma sa au suferit cumplite experiențe dureroase. În 
timpul celui de al II-lea Război Mondial, schijele unei bombe i-au sfârtecat jumătate din 
capul fiului său, chiar sub ochii lui. Părintele Adrian a primit această suferință cu multă 
înțelepciune, folosind roadele dobândite aici pentru ajutarea şi alinarea oamenilor, iar ei 
se țineau aproape de el. Ca preot, părinte duhovnicesc şi orator, a atras sute de mii de 


Uz „Sălăşluitor al pustiei”: în terminologie creştin istorică, „pustie” se referea la început la sălaşul 
Părinților Pustiei Egiptului, dar mai târziu s-a folosit pentru oricare sihăstrie unde vieţuiau monahii în 
singurătate, inclusiv în pădurile Rusiei. 

Alo Epistolei către Efeseni 4, 11; I Corinteni 12, 28 şi 14, 1,3. 

oameni la slujbele bisericii şi la felul său de a trăi. Îşi punea viaţa pentru turma sa. Era 
atât de părintesc în toată fiinţa sa, încât l-au numit „super-preotul”. 

Harul preoţesc al Părintelui Adrian nu era doar o închipuire, ci era urmarea 
ascultării de Bătrânul Nectarie cu mintea şi inima. În 1928, Sf. Bătrân Nectarie a murit 
sub patrafirul preoţesc al Părintele Adrian; iar acum, harul care venea de la Optina era 
de bună seamă asupra Părintele Adrian. Ca şi Bătrânul său, Părintele Adrian devenise 
un adevărat „cunoscător al inimilor”: adică putea să vadă pe cineva pentru prima oară în 
viață şi să-i spună ceva de mare importanță pentru acea persoană, dar care nu însemna 
nimic pentru alţii. 

Înainte de a-l cunoaşte pe Părintele Adrian, Gleb nu ştia toate astea despre el. 
Când a mers prima oară să-l cunoască, nu a fost după voia lui, ci din ascultare față de 
Părintele Vladimir. Gleb îi spusese Părintelui Vladimir că era foarte bucuros să 
primească îndrumare duhovnicească de la un luptător al lui Hristos din obştea Mânăstirii 
Sfânta Treime. Dar Părintele Vladimir nu fusese de aceeaşi părere; întrucât trăia în 
lume, avea nevoie de un preot care trăia în lume, într-o deplină asceză duhovnicească 
creştină. l-a mai spus că dacă ar merge cale lungă până la New York şi de acolo în sus 
pe râul Hudson până la o mică Mânăstire de maici, nu i-ar părea rău. 

Amintindu-şi de prima sa întâlnire cu Părintele Adrian, Gleb scria: 

„După o lungă călătorie cu trenul, apoi cu metroul prin oraş, şi o oră de mers cu 
autobuzul către Spring Valley, după care a trebuit să mai merg o oră pe jos prin oraş, am 
ajuns la mânăstire. Era o proprietate mică, aflată într-o zonă suburbană a oraşului, în 
faţa aeroportului local, şi părea că locul era nepotrivit, fără nici un sens pentru noua mea 
viață. Nu cunoşteam pe nimeni în Mânăstirea New Diveyevo şi nu aveam nici cea mai 
vagă idee cu privire la ceea ce trebuia să mă aştept, în afară de o mulțime de imagini pe 
care mi le făcusem despre cum ar fi trebuit să arate vechea Mânăstire Diveyevo, în 
vremea Sf. Serafim de Sarov. Nu citisem aproape deloc literatură ortodoxă, în afară de 
Viaţa minunată şi completă a Sf. Serafim de Sarov şi a Sf. Serghie de Radonej; şi acum 
începusem să citesc Pelerinul rus, care mă captivase cu o putere uimitoare. Venind la 
mânăstire, nu căutam un fel desăvârşit de a mă ruga, cum făcea pelerinul din carte. Eu 
abia mă născusem, totul era nou pentru mine şi abia învăţam să mă obişnuiesc cu 
atmosfera Bisericii, care încă rămânea pentru mine un tărâm necunoscut. Nu-mi 
amintesc cine mi-a arătat casa Părintelui Adrian. Era în mijlocul curţii, în spatele unei 
bisericuțe albe, neterminate încă, dar cu o frumoasă cupolă albastră. În față era un câmp 
deschis cu o mulţime de stupi albi. Între partea cu altarul bisericuţei şi casa Părintelui 
Adrian era o salcie plângătoare mare. Uşa, cu un mic acoperiş deasupra, era între două 
geamuri. 

Am ciocănit timid şi uşa a fost deschisă de o doamnă bătrână, dar foarte 
energică, preoteasa, care l-a chemat pe Părintele Adrian, care a venit pe o uşă din 
dreapta mea şi m-a poftit într-un vestibul mic — un birou cu tavanul jos, care avea un aer 
de căldură şi tihnă. Mi-a spus să mă aşez pe un scaun, cu spatele la fereastră şi cu faţa 
spre colţul cu multe icoane întunecate şi o candelă aprinsă. El s-a aşezat în faţa mea, pe 
un divan mic lipit de perete şi mi-a cucerit sufletul cu un zâmbet însuflețitor. Era înalt şi 
prea frumos. Ochii de un albastru strălucitor arătau bucurie, deşi întreaga înfăţişare era 
foarte serioasă şi blândă. Eu nu venisem să găsesc un “bătrân”, cum am aflat mai târziu 
că se spune. Nici nu aveam vreo urgență deosebită ca să-l caut, căci simțeam că toate 
sunt cu purtare de grijă la Jordanville. Nici nu mă ardeau întrebări importante. Eu 
venisem în vizită şi el a înţeles asta şi a început să-mi pună întrebări despre mine, cu un 
glas minunat de tenor. Totul părea simplu şi neînsemnat, astfel că atenţia îmi era atrasă 
mai mult de numeroasele chipuri de călugări cu camilafcă de pe pereți decât de ce 
spunea el, când deodată m-a luat prin surprindere, întrebându-mă dacă săvârşisem un 
oarecare păcat. Am rămas mut de uimire în fața darului înainte vederii pe care-l avea. 
Nu mă gândisem niciodată că are acest dar. Apoi, venind mai aproape şi uitându-se 

pătrunzător în ochii mei, mi-a dezvăluit lucruri despre mine, despre care eu nu eram 
conștient. 

Convorbirea noastră nu a durat mult, dar am fost copleşit de ideea că aveam în 
față întruchiparea desăvârşită a unui părinte atotcunoscător, cu purtare de grijă şi bine 
intenționat, căruia îi pasă de tine şi de starea în care te afli, fără să încerce să te 
modeleze în vreun fel. Am plâns, dar nu pentru că îmi mişcase inima, ceea ce de fapt se 
întâmplase, ci pentru că găsisem ceva minunat de care sufletul meu era însetat de prea 
mulţi ani. Îndată i-am putut pune o mie de întrebări care mă chinuiseră multă vreme iar 
el mi-a dat principii scurte cu care să-mi dezleg eu însumi aceste dileme. Mi-a explicat 
ce este răul; mi-a spus că scopul vieţii omului pe pământ se află în ciclul zilnic al 
slujbelor Bisericii; că icoanele sunt ferestre deschise spre rai, pe care îl putem vedea 
cunoscând-i pe sfinți; că pictura, muzica şi toate artele sunt ca rugăciunile, căi de a ne 
apropia de Dumnezeu, ca Ziditor; că relațiile dintre membrii familiei sunt taina 
cunoaşterii lui Dumnezeu; ce este virtutea; ce este sexul; ce este teologia; care este 
datoria noastră față de societate, față de Rusia aflată în suferință, față de America pe 
care o iubea. Şi mai presus de toate, şi-a arătat evlavia față de părinții Optinei, ale căror 
feţe străluceau de pe pereţii din jurul meu. Aflasem că era fiul duhovnicesc al Stareţului 
Nectarie, căci citisem fragmente din amintirile soţiei sale despre viaţa Stareţului în 
Rusia cea chinuită, într-un ziar din Jordanville.!!* Când vorbea despre el, Părintele 
Adrian îi spunea batiuşca!!* Nectarie şi ne ilustra spusele lui cu câteva istorioare din 
viaţa sfântului bătrân.” 

Aşa cum primise odinioară să-i fie duhovnic Părintelui Vladimir, tot aşa acum, 
Părintele Andrei primise să-i fie duhovnic lui Gleb — părintele pe care nu l-a avut 
niciodată. Cu toată sănătatea lui şubredă şi cu solicitările la care era supus, Părintele 
Adrian s-a străduit mult să-l formeze duhovniceşte pe Gleb. Gleb îşi aminteşte cum îi 
împărtăşea învățătura Patristică despre paza minții şi curăția inimii: 

„Mi-a zugrăvit chipul minunat al unei fecioare care urma să fie decapitată a doua 
zi, pentru dragostea şi credinţa ei în Hristos. Ea mergea prin catacombe întunecoase, 
umede şi pline de curent, cu o lumânare în mână care abia pâlpâia, singura ei lumină 
care să o ducă la locul tainic unde se adunau creştinii ca să săvârşească Sfânta 
Euharistie — prin a cărei împărtăşire Îl va moşteni pe Hristos şi Împărăţia Sa. Întreaga ei 
soartă în veşnicie depinde de această mică scânteie de lumină, care o îndepărtează tot 
mai mult de lumea cea fără de har şi întunecată. Cu câtă frică şi cutremur trebuie să-şi 
păzească luminiţa lumânării, ca să capete viaţa pe care şi-o doreşte. 

Fecioara, a continuat Părintele Adrian, este sufletul omenesc care trebuie să 
păzească lumina cunoaşterii de Dumnezeu, să poarte de grijă de feluritele lucruri 
neprielnice care pot întuneca sau stinge “Lumina care a venit în lume să-i mântuiască pe 
cei păcătoşi'.... Cât de important este să ne păzim simţurile, prin care cunoaştem şi 
înțelegem viața! Dacă suntem conştienţi de viaţă, de dragostea noastră față de Izvorul ei, 
trebuie să fim curaţi înaintea Lui, ca să-l putem auzi mai bine Glasul în inimile noastre, 
miezul vieţii noastre dăruite de Dumnezeu. Lucrarea despătimirii, neîncetata curățire a 
simțurilor noastre este esențială pentru a păstra aprinsă candela fecioarei, care ne 
luminează pe noi. “Lumina lui Hristos luminează tuturor.” Lumina aceea este Harul lui 
Dumnezeu .... 

Părintele Adrian se ridică. Era foarte emoţionat şi aproape în şoaptă m-a pofiit 
să-l urmez. 

În spatele lui, era o uşă către biroul său, ori poate către camera lui de rugăciune. 
Când a deschis-o, am simţit ca şi cum ar fi fost sfânta sfintelor lui şi abia am cutezat să 
intru. În faţa noastră era colțul său de rugăciune cu multe, multe icoane, de toate formele 


"14 Pravoslavnaia jizni [Viaţa ortodoxă], (în limba rusă). 
'15 Batiuşca: un fel drăgăstos de a spune „părinte” în limba rusă. 

şi mărimile şi analoguri'! cu câteva cărți deschise, Psaltirea, etc. ... Deasupra, 
dominând întreaga încăpere, era o fotografie alb-negru, în mărime naturală, a capului lui 
Hristos, reprodus după vestita pictură a lui Vasnetsov. Îl înfățișa pe Hristos foarte 
realist, cu cununa de spini, suferind cu adevărat, stors de puteri şi cu ochii pătrunzători. 
Aceasta era taina Părintelui Adrian; această sfântă Faţă arăta Suferință. Dar de ce? Nici 
o explicaţie despre suferință nu m-a mulțumit; de ce mai trebuia ca noi să suferim, după 
ce Hristos biruise durerea şi moartea? Dacă alipirea noastră de EI, ne făgăduieşte 
fericirea veşnică, de ce mai trebuie să suferim aici pe pământ, ca în vremurile Vechiului 
Testament? 

Sticlele roşii ale candelelor dădeau o lumină caldă în încăperea cu plafonul jos — 
o adevărată chilie de Stareț!!?. M-am simţit copleşit şi chiar tremurând. Îndată, Părintele 
Adrian s-a închinat în fața icoanelor, după care a început că mi le arate una câte una, pe 
când le sărutam cu evlavie. Erau bucățele de moaşte ale Sfinţilor din Peşterile Kievului. 
Mi-a arătat mai ales pe Sf. Agapit tămăduitorul, care întotdeauna i-a dat ajutor în boală; 
Sf. loan Mult Pătimitorul, care şi-a îngropat trupul până la mijloc ca să-şi biruiască 
patimile. Sf. Moise ungurul, care îi hrănise pe flămânzi, aşa cum a făcut Părintele 
Adrian mai târziu, în vremea cumplitului regim sovietic. 

În cameră era o linişte pătrunzătoare. Părintele Adrian a vorbit tot timpul în 
şoaptă, şi am simţit că era firesc în apropierea lucrurilor sfinte. Ţinându-şi mâna pe 
inimă, mi-a vorbit despre pacea lăuntrică, lucrarea lăuntrică, linişte şi tăcere. Mi-era 
teamă să nu uit lucruri importante din pricina emoției dar nu îndrăzneam să-l întrerup, 
căci parcă vorbea numai cu sine, uitându-se la icoane. Şi îndată am înţeles dulceața 
suferinței pe care Hristos nu o lua de la noi. Contrar celor ce gândisem mai înainte, 
această durere zguduitoare este esenţială pentru a păstra duhul de sfinţenie. 

Iuţeala minții mele s-a potolit, s-a oprit în concentrarea pătrunsă de rugăciune. 
Am simțit îndată în mine sentimentul de responsabilitate pentru fiecare cuvânt, gând sau 
simţire: o atenţionare că acestea poate strica, urâţi sau chiar şterge curgerea acestei trăiri 
dumnezeieşti. Tocmai durerea acestei conştientizări este dulceaţă, ca şi în Acatistul!'% în 
care Hristos este numit “Preadulcele lisus”. Frica pentru păcate este deosebită — “frică 
fără de frică” curajoasă, vitează de a nu pierde această minunată viziune însuflețitoare a 
minții de “a se afla înaintea lui Dumnezeu” — ca şi cum firul acestei linii melodioase s-ar 
putea frânge în oricare clipă prin nepurtarea de grijă pentru paza simţurilor, lăsându-le 
în voia lor prin întunericul fără de Dumnezeu al acestei lumi căzute.” 

Părintele Adrian a subliniat nevoia de a agonisi liniştea lăuntrică atât prin curăţia 
cât şi prin frângerea inimii. El îi simţise roadele, atunci când îl văzuse pe Bătrînul 
Nectarie scăldat în „Lumina Lină”!!? nepământească a Dumnezeirii necreate. Dar pentru 
el, această linişte nu însemna nepăsare. Bătrânul Nectarie l-a învăţat că ortodoxia este 
viață, o putere apostolică vie. 

Cu un prilej, l-a luat pe Gleb în biserica mănăstirii şi l-a apucat de mână. Gleb a 
simţit fierbințeala mâinii Părintelui Adrian şi şi-a dat seama că ardea de însuflețire când 
a arătat spre frescele de pe perete, care înfățişau sfinţii în rai. Când au ieşit afară, cerul 
strălucea de stele. Părintele Adrian l-a întrebat: „De ce ne-a răspândit Dumnezeu ca pe 
val pe marea întindere a pământului American? De ce am fost împrăştiaţi ca stelele, 
printre oamenii buni din America? Nu putem să creăm din nou aici felul de viaţă din 
Sfânta noastră Rusie, ca o mărturie a adevăratului creştinism pentru lume - înainte de a 
veni sfârşitul?” Mânăstirea Părintelui Adrian împreună cu comunitatea mirenilor care se 
grupase în jurul lui, era încercarea lui de a da viaţă unui rai ortodox în America, o 
transplantare a vechiului fel de viaţă ortodoxă într-un pământ iubitor de libertate, de a 


'1€ Analog: suport pentru icoană sau stativ pentru citit, folosit în timpul slujbelor bisericeşti. 
117 Stareț: bătrân. 

115 Acatist: o slujbă vie de rugăciune. 

1 Din slujba ortodoxă a vecerniei, în care lisus Hristos este numit „Lumina Lină” a Tatălui. 

aduce aici liniştea pierdută. Aceste idei apostolice îi erau cu totul noi lui Gleb, Părintele 
Adrian îi descrisese orizonturi noi cu adevărat. 


A 

În 1958, Gleb a intrat la Seminarul Sfânta Treime, care ţinea de Mânăstirea 
Jordanville. Pe atunci, seminarul îşi trăia zilele lui de glorie, cu profesori şi duhovnici 
vestiți, ca: Arhiepiscopul Averkie, filosofii: Arhimandritul Constantin Zaiţev şi I. M. 
Andreev, şi teologul: Părintele Mihail Pomazanski. Prin oameni drepți şi cuvioşi, ce 
întruchipau bunătăţile cele mai mari pe care le-a creat „Sfânta Rusie”, Gleb respira aici 
tradiția vie a Bisericii Ruse. 

Când l-a cunoscut pe Eugene, Gleb absolvise seminarul. Cea mai aprinsă dorință 
a sa, era să facă ceva cu imensa moştenire duhovnicească pe care o primise; dar, ca şi 
Eugene, trebuia să i se deschidă calea. Pe moment, aplecările sale călugăreşti erau 
potolite de mama lui, care îi spusese că îl blestemă, dacă se face călugăr. Sub înrâurirea 
Părintelui Adrian, gândurile sale s-au îndrepat firesc spre o misiune de evanghelizare, cu 
scopul de a lumina America cu creştinismul ortodox. Şi-a găsit şi un model pentru 
această lucrare, în persoana Cuviosului Gherman de Alaska, care pe lângă faptul că 
fusese călugăr cu viață sfântă, a fost şi unul dintre primii misionari ai Americii. Dar, mai 
mult decât un model, el vedea în Cuviosul Gherman de Alaska (deşi atunci nu era 
canonizat) un mijlocitor ceresc înaintea lui Dumnezeu, unul căruia i se putea ruga ca să 
primească un semn pentru calea pe care trebuia să o urmeze în viață. 

Cuviosul Gherman venise în Alaska din Mânăstirea Valaam din nordul Rusiei, 
în 1794. În îndepărtata insulă Spruce, a petrecut într-o strânsă legătură cu Dumnezeu în 
liniştea pădurii, a propovăduit Evanghelia băştinaşilor aleuţi, a purtat de grijă de orfani 
iar în 1836 a plecat la Domnul. Gleb citise pentru prima oară viața Cuviosului Gherman, 
care se publicase la Valaam în 1894, într-o zi de primăvară, spre sfârşitul ultimul an de 
seminar. „Am fost mişcat adânc”, îşi aminteşte el „că exista un asemenea sfânt şi că era 
înmormântat pe acel continent pe care mă aflam şi eu! Pot cu adevărat să merg până 
acolo, la acest Sfânt din Sfânta noastră Rusie — aici în America! Pot să încerc să merg la 
el şi să încep, să mă rog lui pentru toate câte îmi erau de folos. Este cea mai sfântă 
bucăţică de sfințenie de pe acest continent! Şi mă poate ajuta, îmi poate rândui viaţa ... 
şi îmi poate arăta de la Dumnezeu ce trebuie să fac. Dar nu trebuie să mă duc acolo ca 
turist, ci să rabd lipsa banilor .... 

Eram uimit la gândul că în America se află o bucăţică din Sfânta Rusie. Ideea de 
a transplanta Sfânta Rusie pe pământul american — lucru pe care Părintele Adrian îl 
făcea cu atâta conştiinciozitate în New York, şi despre care mi-a vorbit cu atâta pasiune 
în acea minunată noapte înstelată — îmi umpluse sufletul. O, Doamne! O insulă “pustie” 
în Alaska! Un trup nestricat de moarte al unui sfânt! Să traversezi toată această întinsă 
Americă şi apoi să mergi spre Alaska, atât de aproape de Rusia în suferință — fără bani, 
potrivit Evagheliei! Şi peste toate astea, să primeşti de la el, de la un sfânt, un răspuns 
aşa cum l-ai fi primit în Rusia! Ce idee năstruşnică, însuflețitoare. Eram hotărît s-o pun 
întru lucrare! 

M-am întors la mânăstire, am intrat în chilia Părintelui Vladimir, şi am început: 
“Să nu ziceţi c-am înnebunit când veți auzi ce vreau să vă spun; ascultați-mă în linişte. 
Am hotărât ce voi face când voi termina şcoala. Voi merge, fără nici un ban, să-l rog pe 
Cuviosul Gherman de Alaska să mă ajute să-mi pun viaţa în rânduială! Să nu râdeți!” 
“Asta nu-i nebunie”, mi-a răspuns Părintele Vladimir, privindu-mă foarte serios. 
“Strămoșii tăi, (amintea întotdeauna de ei, căci tatăl meu era din Pskov şi socotea că era 
mare lucru) îşi agoniseau mântuirea în chipul acesta! Asta înseamnă să faci un pelerinaj 
la sfinţii călugări, care viețuiau asemenea lui Adam înainte de păcat. Nu, nu este deloc 
nebunește sau nepotrivit! Este o idee mare, Dumnezeu te trimite! la aminte, înainte de a- 

ți da seama, vei avea prilejul să porneşti pe cale. Numai, să te întorci aici din pelerinaj.” 
Şi m-a blagoslovit cu dragoste. 

Eram uimit, dar l-am crezut că totul fusese de la Dumnezeu, lucru care s-a 
adeverit. Mi-a spus că pe insulă trăia un bătrân pustnic rus, Arhimandritul Gherasim, cu 
care se afla în corespondenţă. l-am scris Părintelui Gherasim, care m-a chemat în vara 
aceea. Nu ştiam cum să ajung acolo. Mi-a venit ideea să ţin nişte conferințe pe drum, 
însoțite de diapozitive, cu vizitări de biserici ortodoxe şi recrutare de seminarişti. 


Cu banii primiţi pe conferințe, Gleb a reuşit să ajungă până în Alaska. A ajuns 
pe insula Spruce în august 1961. Rătăcindu-se câteva ore prin pădure, a ajuns până la 
urmă în pustia Cuviosului Gherman. Pe Părintele Gherasim l-a întâlnit la Paraclisul pe 
care acesta îl zidise pe locul unde vieţuise Cuviosul. Pădurea din jur era întunecoasă şi 
umedă, de o frumuseţe necunoscută şi sălbatică. Cam la 500 de paşi, se întindea 
„Laguna călugărilor” şi oceanul furtunos. Gleb s-a temut când a văzut primul chip 
adevărat al pustiei. „Am simțit de îndată”, scria el, „că era foarte adevărat, ca în Sfânta 
Rusie - foarte singuratic, ca şi calea Cuviosului Gherman.” 

Unii de la Mânăstirea Sfânta Treime, îi spuseseră lui Gleb să aibă grijă cu 
Părintele Gherasim, că-i cam apucat şi ce era mai rău, că era „necanonic”. Umblau 
zvonuri că era comunist şi mason. Întâlnindu-l pe bătrânul sihastru, Gleb a fost foarte 
ușurat să constate că toate zvonurile erau neîntemeiate. Părintele Gherasim, era un 
bătrân călugăr simplu, cu simţul realității, cu o inimă caldă, care îşi păstrase dragostea 
pentru monahism, cu toate greutăţile şi renunțările de-a lungul anilor. „Mă îndrăgise 
mult”, îşi aminteşte Gleb. „Aveam multe lucruri în comun. Părinții mei se trăgeau din 
aceeaşi clasă socială ca şi ai lui şi îl iubea mult pe Părintele Adrian, duhovnicul meu, cu 
care se afla în corespondenţă.” 

Părintele Gherasim nu era „recunoscut” şi era chiar disprețuit de autorităţile 
bisericeşti, fiindcă refuzase să sprijine politica lor. Suferise foarte mult din pricina 
fărâmiţării Bisericii Ruse din diaspora, după revoluţie; însă nici una dintre părți nu-l 
revendica. Aşa cum zicea şi Părintele Gherasim: „Eu mă rog pentru toţi; îi pomenesc pe 
toți”. Fiecare „jurisdicţie” îl acuza că aparţine alteia. Fiind întrebat cărei jurisdicții îi 
aparține, el răspundea simplu: „Celei a lui Hristos”. De aici şi zvonurile pe care le 
auzise Gleb, că era nebun. 

Gleb a văzut că măsura Părintelui Gherasim era creştinismul esenţial până în 
adâncul său. Socotea aproape o nedreptate că Părintele Gherasim, adevărat următor al 
moştenirii ruse, era atât de puţin prețuit şi înțeles în America. Nici în seminar, şi nici în 
altă parte, nu întâlnise un pustnic de măsura acestuia, care voia să părăsească lumea şi 
chiar şi administraţia Bisericii pentru a-l sluji cu credință lui Dumnezeu, conştiinţei sale 
şi chemării sale călugăreşti. Părintele Gherasim viețuise pe insula Spruce din 1935, 
îngrijind mormântul Cuviosului Gherman şi sfintele sale moaşte, ţinând aprinsă făclia 
monahismului pe insula pe care Cuviosul o numise „Noul Valaam”, spre pomenirea 
mult iubitei sale Mânăstiri Valaam din Rusia. Gleb a înțeles că Părintele Gherasim era 
cel despre care Cuviosul Gherman proorocise cu 100 de ani înainte, când spusese: „Un 
călugăr ca mine, fugind de slava oamenilor, va veni şi se va aşeza pe insula Spruce.” 

Vizita lui Gleb pe insulă s-a petrecut în postul Adormirii Maicii Domnului. 
Părintele Gherasim se ruga în chilia lui şi-i pomenea pe zoți cei pe care îi întâlnise în 
viața sa. „Avea un pomelnic nesfârşit”, îşi amintea Gleb, „şi tot aşa erau şi lacrimile 
lui”. Rugăciunea aceea mă cutremura până în adâncul sufletului. Am fost prins de 
înflăcărarea rugăciunii sale stăruitoare că nu m-am putut stăpâni să nu plâng .... Dar nu 
erau lacrimi de supărare, ci lacrimile unei pocăințe dulci, de neînțeles, izvorâtă din 
inimă. Când sfârşea această rugăciune, era acelaşi om vesel ca de obicei, oferindu-mi 

ceai şi plăcintă cu somon coaptă de el, şi numai cerul înstelat de deasupra uriaşilor 
molizi negri, purtau mărturia măsurii şederii lui în fața lui Dumnezeu.” 

Petrecuse o săptămână pe insulă şi Gleb încă nu primise nici un răspuns în 
inima sa, despre calea pe care trebuia să o urmeze. Începuse să se teamă că va trebui să 
se întoarcă acasă fără să-şi fi îndeplinit scopul călătoriei. 

Cu câteva zile înainte de Praznicul Adormirii Maicii Domnului, au venit să-l 
viziteze vechi prieteni de-ai Părintelui Gherasim, din oraşul Kodiak. Părintele Gherasim 
s-a bucurat şi i-a primit cu mare ospitalitate. Între timp, Gleb a ieşit să meargă la un mic 
izvor împrejmuit cu ferigă, de unde, odinioară, Cuviosul bea apă. S-a aşezat pe o 
buturugă acoperită cu muşchi, de lângă izvor şi a început să citească o carte pe care o 
împrumutase de la Părintele Gherasim: o antologie a vieților pustnicilor ruşi. Deschisese 
cartea la întâmplare şi ochii îi căzuseră pe următorul pasaj din viața Sf. Serafim de 
Sarov: „Într-o zi, pe la sfârşitul anului 1832, un călugăr l-a întrebat pe Bătrân (Sf. 
Serafim): “De ce n-avem şi noi nevoința sihaştrilor din vechime?” Bătrânul a răspuns că, 
fiindcă noi nu avem hotărârea lor. Harul şi ajutorul Domnului sunt la fel şi astăzi cum 
erau odinioară, pentru cei ce au credinţă şi Îl caută pe Dumnezeu din toată inima — şi noi 
am fi putut trăi ca şi părinții din vechime, căci, după cuvântul lui Dumnezeu, lisus 
Hristos este acelaşi şi ieri şi azi şi pururea. "2! 

Îndată, în mintea lui Gleb s-au limpezit toate. I se întâmplau acestea, fiindcă nu 
făcuse o făgăduință, fiindcă nu adusese jertfa desăvârşită a vieţii sale lui lisus Hristos — 
de aceea Domnul nu-i deschisese calea. Încă „îşi căuta calea”. Îndată a sărit în picioare 
de pe buturugă şi a luat-o la fugă pe poteca îngustă către chilia părintelui. În câteva clipe 
a ajuns în faţa Paraclisului ridicat de băştinaşi pe mormântul Cuviosului Gherman. 
Urcând în fugă treptele, a intrat şi a căzut pe racla celui drept, care era aşezată lângă 
peretele din dreapta al Paraclisului, şi s-a rugat cu înflăcărare pentru dorința sa de a-l 
sluji lui Dumnezeu. Nu mult după aceea, la mii de kilometri depărtare, într-un magazin 
de artă din San Franscisco, Eugene se ruga la Maica Domnului din adâncul sufletului: 
„Ajută-mă să-l slujesc Fiului tău!” 

Ca şi Eugene, Gleb îşi „jertfea inima” pe altarul Domnului. Împlinind cuvintele 
Sf. Serafim de Sarov, a făcut pasul hotărâtor. A făcut o făgăduință, dându-se pe sine în 
întregime lui Dumnezeu şi la bine şi la rău. 

În clipa următoare, a auzit un glas slab, uşor, ce parcă venea din raclă. A 
răsunat clar, „Pune-ţi o dorință!” Gleb s-a întrebat dacă era o închipuire sau începuse să 
o ia razna; dar, nu, auzise glasul foarte clar! Nu înţelesese greşit. Tocmai işi închinase 
viața lui Dumnezeu, dorind să şi-o pună întru lucrare pentru o cauză sfântă, iar 
Dumnezeu, prin glasul Caviosului Gherman, îl întrebase ce dorea în schimb. 

„Trimite-mi un nebun ca mine”, se rugă el, „care să mă înțeleagă pe mine şi 
năzuinţele mele”. 

Glasul blând al Cuviosului se auzi din nou: „Altceva?” 

Lui Gleb i se tăie respiraţia. Dacă prima cerere era împlinită, el s-a gândit să-l 
răsplătească pe Părintele Gherman în vreun chip. 

„Trimite-mi o frăţie”, spuse el tremurând, „care să-ți slăvească numele şi să 
propovăduiască lumii întregi sfinţenia ta.” 

Rostind aceste cuvinte, Gleb simți că n-a mai putut îndura lângă el atâta 
sfinţenie. A ieşit din Paraclis la fel de repede cum intrase, grăbindu-se spre chilia 
Părintelui Gherasim. L-a găsit pregătind ceai pentru oaspeţi. I-a spus bucuros: „Am 
primit răspunsul!” Părintele, făcându-şi semnul Sfintei Cruci cu evlavie, spuse simplu: 
„Slavă lui Dumnezeu!” — fără să ştie despre ce era vorba. 


' Călugărul Gherasim Eliel, Părintele Gherasim al Noului Valaam (Platina, California: St. Herman 
Brotherhood, 1989), p. 51. 
21 B. Poselyanin, XVIII-th and XIX-th Century Ascetics [Pustnicii veacurilor XVIII şi XIX] (St. 
Petersburg, 1910), p. 290. 

Care a fost sensul celor două cereri pe care le-a făcut Gleb Cuviosului Gherman? 
Când i-a cerut un „nebun” ca el, se gândise de fapt la o soţie care să-i împărtăşească 
idealurile şi să-l ajute să le pună întru lucrare. Cunoştea câteva fete drăguțe şi bune 
creştine cu care s-ar fi putut căsători; dar acestea erau preocupate mai mult de asigurarea 
unui cămin comod decât de împărtăşirea idealurilor romantice ale lui Gleb, cu lucrări 
misionare pline de jertfe. Fiindcă mama sa îl socotea întotdeauna „nebun” pentru ideile 
sale „nerealiste”, el credea că numai un „nebun” ca el l-ar aprecia cu adevărat. 

Cea de-a doua cerere către Cuviosul Gherman, venită din recunoştinţă, îi era mai 
puţin clară. Se gândise la vreo asociație sau comitet care să sprijine canonizarea 
Cuviosului Gherman şi în acelaşi timp să-l ajute pe Părintele Gherasim să întemeieze o 
aşezare monahală pe insulă. EI credea că exemplul Sf. Gherman putea fi urmat de tinerii 
americani căutători de Dumnezeu. Având în vedere „frustrarea tânărului bogat” 
popularizată la vremea aceea, el şi-a dat seama că sufletul americanului satisfăcut avea 
nevoie acum de ideea ortodoxă de nevoință sau osteneală ascetică duhovnicească, de 
jertfa de sine şi răbdarea greutăților pentru o pricină înaltă şi nobilă. Frontierele 
americane se şterseseră, iar spiritul ei de pionierat — spiritul libertăţii prin luptă — era 
încă prezent. Prin chipul Cuviosului Gherman — călugărul smerit ce căuta unirea cu 
Ziditorul său în vasta pustie nordică, răspândind de unul singur tradiția sfântă şi veche 
într-un pământ nou, ocrotind părinteşte pe cei oropsiți şi orfani — Gleb a văzut calea ce 
putea aduce uşurare duhului încercat şi râvnei religioase nesimţitoare a Americii 
contemporane. 

Gleb a plecat acasă de Praznicul „Adormirii Maicii Domnului”. Părintele 
Gherasim l-a condus până la țărm, suspinând ca un copil. „Nu suport despărțirile,” 
spunea el. Pentru un pustnic atât de îndepărtat de lume ca el, asemenea despărțiri 
însemnau de obicei că nu se mai vedea niciodată cu persoana aceea. 

Pe când barca sa se ducea spre larg şi-l privea pe Părintele Gherasim care 
rămăsese singur, plângând pe țărmul Lagunii Călugărilor şi binecuvântându-l, Gleb şi-a 
dat seama că pleca de acolo ca un om cu totul nou. „Am ştiut atunci”, scria el mai 
târziu, „că văzusem, mai presus de aşteptările mele, un om de o mare măsură 
duhovnicească, care suflase în mine o viață neabătută, cu hotărârea de a continua într- 
un chip viu lucrarea Sf. Gherman pentru slava lui Dumnezeu în Biserica Sa Ortodoxă, şi 
cu ajutorul lui Dumnezeu, nimeni şi nimic nu-mi mai putea scoate gândul acesta din 
minte.” 


În drum spre San Francisco, Gleb s-a abătut să viziteze două mici schituri 
canadiene, întemeiate de un misionar cu viaţă sfântă, Arhiepiscopul Ioasaf (ţ 1955).1% 
Pădurile de mesteceni şi plopi tremurători din împrejurimi semănau foarte mult cu 
peisajele din Rusia, iar călugării şi maicile din schituri întruchipau duhul adevărat al 
tradiției monahale ruseşti. 

Gleb i-a făcut o vizită şi succesorului Arhiepiscopului loasaf, Preasfinţitul Sava, 
ierarh de origine sârbă, stabilit în Edmonton. Preasfinţitul Sava a stat de vorbă cu Gleb 
până la ivirea zorilor, povestindu-i despre renaşterea duhovnicească ce avea loc în 
Serbia sub îndrumarea vestitului ierarh Nicolae Velimirovici."* Şi Preasfinţitul Sava 
avusese bucuria de a lua parte la această renaştere, pe când locuia în țară, iar acum dorea 
să o ducă şi în America de Nord. Simţea că sosise timpul să înnoiască spiritul ruşilor 
deznădăjduiţi din lumea liberă, care obosiseră şi îşi pierduseră identitatea ortodoxă. „Era 
plin de viaţă şi energie”, îşi aminteşte Gleb. „Dar oricât de mult aş fi fost de acord cu el 
şi aş fi fost captivat de entuziasmul lui, aveam reţineri foarte mari. Ştiam că deşi 
Biserica Ortodoxă a păstrat bogăţiile duhovniceşti întregi, cu care ar fi putut aprinde 


12 Vezi „Arhiepiscopul Ioasaf, luminător al Canadei”, în The Orthodox Word, nr. 19 [1968], p. 82-92. 
123 Canonizat mai târziu ca sfânt. 

lumea întreagă, adevărații ei reprezentanţi erau totuşi sortiți dispariției, căci trăind în 
lumi diferite, erau incapabili de a le trece în mâinile tinerei generaţii. Mentalitatea 
modernă se bazează pe un spirit nihilist moderat şi chiar prin însăşi firea ei, este 
diamentral opusă valorilor conservatoare impuse de ortodoxie. Degradată de complexul 
de inferioritate al unei mentalități de imigranţi, noua generaţie de tineri ortodocşi se 
simte lipsită de dreptul de a-şi trăi viața din plin în neo-păgânsmul de astăzi şi îşi 
reneagă astfel, cu vehemenţă, rădăcinile ortodoxe. lată de ce, terminând seminarul, am 
nevoie de un sfat potrivit pentru a şti cum să-L slujesc mai bine pe Dumnezeu şi 
Biserica Sa. Am înţeles foarte bine realitatea problemelor noastre ecleziastice, ale 
bisericilor noastre ca “nave ce se scufundă”, deşi sunt pline de vistierii nemăsurate de 
har şi binecuvântare. Adaptarea Bisericii la măsurile contemporane — înseamnă a o 
întina, căci ortodoxia, prin firea ei, reprezintă măsura desăvârşită pentru toate vârstele şi 
duce spre împărăția cerească a veşniciei. Menirea reeducării ordinii existente este 
nerealistă, căci nivelul psihologic al vieții de astăzi este lipsit de eroism, opus 
principiului Adevărului întrupat. Cred că singura noastră nădejde este să mergem aşa 
cum au făcut-o odinioară Apostolii, şi să propovăduim Evanghelia Ortodoxă a lui 
Hristos, în simplitate şi neprihănire. De bună seamă că sunt două capcane mari: sufletele 
proaspăt intrate în ortodoxie cad fie într-un estetism liturgic bizantin care nu aduce 
roadă şi nu le schimbă viețile în vremurile moderne; fie se mulțumesc cu soarta lor de 
copii adoptați spre îngrijire, asimilându-se de bună voie într-o familie străină, secătuiți 
de înflăcărarea şi energia de la început. Ştiam prea bine prevestirile unor episcopi 
îmbunătățiți, despre primejdia de a nu pune “vinul nou în “burdufurile” vechi ale 
Evangheliei.” 

Cu asemenea gânduri l-a părăsit Gleb pe Preasfinţitul Sava şi schiturile 
canadiene, care urmau să dispară atunci când ultimii călugări şi maici plecau la Domnul. 
Sosind la San Francisco, l-a vizitat pe prietenul său, smeritul Părinte Nectarie (viitorul 
episcop) care l-a desfătat cu toate câte le ştia despre Mânăstirea Optina şi sfinții săi 
părinți. L-a cunoscut şi pe fratele Părintelui Nectarie, scriitorul teolog Ivan M. 
Kontzevici, care locuia împreună cu soţia sa Elena în San Francisco. Ivan şi Elena îi 
scriseseră mai înainte lui Gleb în Jordanville, când citiseră un articol scris de acesta 
despre Bătrânul Macarie de la Optina. Ca şi Părintele Adrian, atât Părintele Nectarie cât 
şi fratele său Ivan, fuseseră ucenici apropiați ai Bătrânului Nectarie de la Optina. 

În timpul şederii sale în San Francisco, s-a petrecut prima întâlnire hotărâtoare 
cu Eugene Rose. 


24 
Inceput 


ARĂTÂNDU-I diapozitivele sale despre „Locurile sfinte din America“, Gleb nu ştiuse 
cât de pregătit era Eugene ca să primească aceasta. „Era tocmai ce-i trebuia”, scria Gleb 
mai târziu. „Avea nevoie de cineva care să-i arate că lumea Patristică a vechii ortodoxii 
ascetice era încă vie şi că o mică parte din ea, se găsea acum în America. Arhiepiscopul 
loan Maximovici, sfântul care era în viață, se găsea în San Francisco. lar eu eram o 
legătură vie cu acea lume minunată care, din nefericire pierea de pe fața pământului, 
cum subliniasem eu în convorbirea mea cu Eugene. Dar ea se va păstra în catacombe, 
până la sfârşitul veacurilor.” 

Gleb se întoarse să privească icoanele de pe perete. Văzu portretul țarului 
Nicolae al II-lea. Fiindcă mulți ruşi pe care-i cunoştea se ruşinau de ţar şi de monarhie 
ca de ceva „depăşit” şi „primitiv”, se mira cum unui american ca Eugene îi venise ideea 

de a pune acest portret lângă icoane. Când Gleb şi-a arătat nedumerirea, răspunsul lui 
Eugene l-a convins asupra conceptului ortodox de monarhie al gazdei sale. Eugene i-a 
răspuns că fostul ţar, ca suveran al „celei de a treia Rome”, ultimul bastion al civilizației 
creştine — fusese ultima putere care se împotrivise duhului lui Antihrist. Toate acestea 
au fost proorocite de Sf. Apostol Pavel care spusese că o asemenea putere „va fi dată la 
o parte”, înainte ca Antihrist să se dezvăluie pe deplin (II Tesalonicieni 2, 7-8). De 
aceea, continuă Eugene, crima patricidă comisă asupra ţarului cât şi stârpirea imperiului 
creştin pe care el îl reprezenta, este semnul că trăim în era pre-antihristică. Rusia ţinuse 
piept Revoluţiei şi când ea a căzut, lumea întreagă a rămas neajutorată în faţa ei. 

În timp ce Eugene îi spunea toate astea, Gleb a înțeles de ce Eugene aşezase 
portretul ţaralui lângă icoana Sf. Arhanghel Mihail biruindu-l pe satana, care înfățişa 
simbolic căderea unei civilizații prăbuşite. Eugene i-a mai vorbit şi de „Marele 
inchizitor” al lui Dostoievski. Mai spunea că, potrivit principiilor „Marelui inchizitor”, 
organizațiilor internaționale şi mai ales Naţiunilor Unite, trebuie să se dea un lider 
spiritual şi un conținut pseudo-religios. 

- Dar Naţiunile Unite nu reprezintă doar un organism politic? întrebă Gleb. Cum 
pot Naţiunile Unite să permită ca liderul unei religii să le reprezinte, dacă asta ar 
însemna să excludă toate celelalte religii? 

- Cred că ele (naţiunile) vor simţi nevoia unui asemenea lider, de o importanță 
universală, cum este Papa, i-a răspuns Eugene. 

Gleb îşi aminti că şi unul dintre profesorii săi de la Seminar, Arhiepiscopul 
Averkie, spusese aceleaşi lucruri. Arhiepiscopul Averkie mergea pe linia duhovnicească 
a marelui prooroc rus al sec. al XIX-lea, Sf. Teofan Zăvorâtul, care profețise catastrofa 
pe care o va pricinui revoluția rusă; astfel, nu era uşor de văzut cum ajunsese la 
asemenea concluzii despre era apocaliptică în care trăim şi despre înşelările sale 
spirituale. Totuşi, lui Gleb i se părea neobişnuit să le audă din gura unui american, mai 
ales în 1961, când în apus, asemenea învățături ortodoxe erau socotite „esoterice”. Gleb 
l-a întrebat pe Eugene dacă era creştin ortodox. 

- Nu, i-a spus el, dar aş dori să devin. 

Amintindu-şi de prima întâlnire cu Eugene, Gleb notase: „Tonul cu care vorbea 
era sobru şi stăpânit. Întreaga sa personalitate era rezervată şi avea o linişte neobişnuită. 
Avea ceva nobil în ţinuta lui. În adâncul sufletului ştiam că aveam în faţa mea un suflet 
cu frică de Dumnezeu, care învățase bine prima treaptă din „Dumnezeiasca scară” a Sf. 
loan Scărarul şi anume, înstrăinarea, lepădarea de lume. Aşa cum s-a dovedit mai târziu, 
era cu desăvârşire mort, lumii. Pusese capăt tuturor preocupărilor, dorințelor fireşti 
legate de confortul şi fericirea lumească. Nu avea decât ambiția de a cristaliza în mintea 
sa filosofică, măsura desăvârşită a ortodoxiei. 

„Pe atunci, nu ştiam cât de mult îl iubea pe Hristos, dar se părea că tot 
entuzismul său stătea în descoperirea lui Antihrist, care acum „este chiar în lume” (| 
loan 4, 3), otrăvind toate preocupările şi lucrările lumeşti. Se mai părea că era foarte 
timid; şi atunci am hotărât că trebuie să fac tot ce-mi stă în putință ca să primească 
Adevărul în întregul Lui.” 


GeB s-a gândit să se întoarcă acasă, în Boston, peste câteva săptămâni, dar 
ştia că nu-l putea da uitării pe Eugene. Eugene nu se juca cu ortodoxia, era foarte serios. 
Dar cum să-l aducă în sânul Bisericii? Gleb îşi dăduse seama că Eugene avea o legătură 
mică cu comunitatea ortodoxă, şi că, fiind un filosof introvertit de origine străină, 
niciodată nu se va alipi pe deplin de societatea bisericească rusă. Întâlnirea cu Gleb, pe 
care Eugene a apreciat-o foarte mult, trebuia să pună o temelie bună. Gleb avea nevoie 
de altcineva care să-l ajute pe Eugene să se apropie de Biserică. 

Nu cu mult înainte ca Gleb să plece din oraş, noii săi prieteni ruşi din San 
Francisco au dat o petrecere de despărţire şi i-au oferit un dar. Deschizându-l, Gleb i-a 
anuțat. „Am şi eu un dar pentru voi! Ştiţi că am venit aici, pe Coasta de Vest, ca 
misionar, ca să le insuflu oamenilor idei ortodoxe.” Prietenii au aplaudat şi au râs. „Dar 
nu vreau să mă ostenesc numai pentru ruşi. Singura mea datorie față de ei este să-i aduc 
înapoi la Biserică. Ortodoxia a fost adusă în America şi acum avem prilejul de a-i aduce 
pe americani la ortodoxie. Asta îi ajută nu numai pe ei ... ci şi pe noi, care suntem deja 
în sânul Bisericii .... Am cunoscut de curând un tânăr american interesat de ortodoxie; se 
numeşte Eugene. £/ este prezentul.” Lumea aştepta ca el să-şi termine ideea. „Noi toți 
suntem prieteni buni. Aş vrea,” continuă el, „să-mi promiteţi că-l veţi ajuta pe Eugene, 
că-l veţi ocroti. Am semănat în el o sămânță iar voi trebuie să o udaţi.” 

Toată lumea a făgăduit că-l va ajuta. Gleb se întoarse spre unul dintre prietenii 
săi, un tânăr cu numele Dimitri Andrault de Langeron: „Aş vrea să te ocupi de Eugene.” 
Dimitri a fost de acord. 

Asigurând şi această purtare de grijă față de Eugene, Gleb s-a întors cu trenul pe 
Coasta de Est. Ajungând la Mânăstirea Sf. Treime chiar în ajunul pomenirii Cuviosului 
Părinte Gherman (13 dec.), a fost întâmpinat de Părintele Vladimir, care îndată a slujit o 
panahidă!"* pentru Cuviosul Gherman. Pelerinajul odată încheiat, Gleb s-a întors la 
Boston. 

Între timp, Eugene se afla la părinţii săi în Carmel, timp în care a participat la Sf. 
Liturghie din biserica Sf. Serafim de Sarov din Monterey-Seaside, unde o luase şi pe 
Alison cu doi ani în urmă. Acum însă, poate datorită legăturilor mai strânse cu 
ortodoxia, prin Gleb, şi-a biruit timiditatea firească şi a făcut cunoştinţă cu preotul, 
Părintele Grigori Kravcina, care era primul preot ortodox cu care vorbise Eugene 
vreodată. Părintele Grigori era un om pios, smerit şi cu frică de Dumnezeu, rudă mai 
îndepărtată a Părintelui Adrian, fusese orfan, crescut în sătucul Poceaev din Rusia, sub 
zidurile vestitei Lavre!?5 Poceaev. În Monterey, fusese învrednicit cu o vedenie de la Sf. 
Serafim de Sarov, de a da numele bisericii după numele Sfântului. 

La sfârşitul anului 1961, Eugene era reîntors acasă în San Francisco. De ziua Sf. 
Serafim de Sarov (2 ian. 1962), i-a scris lui Gleb o scrisoare la Boston, care îi ilustrează 
foarte bine gândurile şi sentimentele din acea vreme: 


M-am întors de curând din Carmel, unde am petrecut Crăciunul 
apusean,” cu părinţii mei. Dacă n-ai ştiut până acum, orăşelul Carmel se 
întinde pe 120 Km de coastă, este o aşezare frumoasă între pini, chiparoşi 
şi ocean, unde petrecuseră odinioară artiştii şi poeţii boemi; astăzi fiind 
un loc de retragere prea „trăsnit” şi bogat în „amatorism” pentru cei cu 
oarecare stare şi cu pretenţii culturale. Are un puternic iz de confort 
lumesc. 

Pentru mine ... această atmosferă lumească este o instruire atât în 
„spiritul vremii” cât şi în smerenie — deşi mă tem că am foarte puţin de 
câştigat din smerenia asta. În această atmosferă aparent nevătămătoare şi 
„neutră” pe din afară, eu văd foarte clar semnele duhului lui Antihrist: 
„religiozitatea”  pseudo-cucernică şi  îndreptăţirea de sine; 
anticomunismul superficial, care poate aprinde foarte uşor o pseudo- 
religie; „cruciada” neo-fascistă pentru a avea o lume lipsită de primejdii 
pentru o „democraţie creştină”; lipsa de ţel al minţii şi al duhului, ascunsă 
sub o pojghiţă subţire de moralitate şi „idealism” bine intenţionat ... care 


14 Panahidă: slujbă pentru morţi. 

125 Lavra: mânăstire mare. 

a După calendarul vechi, Biserica Ortodoxă sărbătoreşte Crăciunul cu treisprezece zile mai târziu decât 
în apus. 


114 


Viata şi opera Părintelui Serafim Rose 


crede toată pioasa propagandă de „pace” şi „fraternitate”, care iese din 
ambele părți ale cortinei de fier. Toată această fățărnicie spirituală nu mi 
se pare decât materia primă care aşteaptă să fie prelucrată de către 
Stăpânitorul Întunericului, pentru a putea pune temelia unei urâcioase şi 
amăgitoare „împărăţii a lumii acesteia”; simt cu adevărat în această 
atmosferă — ca şi în întregul duh al vremurilor noastre — o aşteptare grea, 
ca şi cum oamenii ar aştepta venirea vreunui Mesia, ca să le rezolve toate 
problemele care par fără nici o rezolvare şi toate temerile chinuitoare, 
care caracterizează epoca noastră; oamenii sunt gata să se închine în fața 
oricărui mare chip apocaliptic care le va aduce „pace” şi „fraternitate” — 
şi mai presus de toate simt uitarea de Hristos şi de faptul că „problemele” 
epocii noastre nu sunt în afară ci lăuntrice, căci ele sunt urmarea 
întoarcerii noastre de la Faţa Acelui Dumnezeu înfricoşător, Care 
aşteaptă atât de multe de la noi şi Care ne-a făgăduit o viaţă veşnică ce va 
fi de neîndurat pentru cei „care vor să o ducă bine în lume.” 

Toate astea sunt subiectul cărții pe care o scriu despre starea 
spirituală a omului contemporan, şi uneori mă tem de mărimea sarcinii pe 
care mi-am asumat-o şi de nevrednicia mea în împlinirea ei. De fapt, 
meditez şi scriu la ea de câţiva ani, înainte de a trece la ortodoxie, de 
când eram foarte mândru de „ştiința” mea şi uram lumea de astăzi; când 
mergeam să-mi vizitez părinții şi lumea în care trăiau ei, eram numai 
furie şi deznădejde. Însă de când m-am convertit şi m-am mai întărit în 
credință, aceste simţiri ale mele s-au schimbat într-un sentiment de milă 
şi neputinţă: milă, pentru starea jalnică in care se află lumea aceasta, care 
s-a lepădat de Hristos şi nici măcar nu e conştientă de lucrul acesta, o 
lume plină de oameni „binevoitori”, care de fapt nu sunt altceva decât 
nişte ticăloşi dar nu-şi dau seama de asta — sau dacă ştiu asta, nu ştiu de 
ce, şi caută în zadar o pricină în afara lor; şi neputinţă, că deşi am încercat 
din răsputeri, niciodată nu am putut comunica cu marea majoritate a 
acestor oameni. Singura mea nădejde este să pot spune puţinul pe care-l 
ştiu — sau cred eu că-l ştiu — celor care cugetă mai mult, mai ales tinerilor, 
care nu sunt înşelați cu totul de această lume făţarnică, dar nu ştiu unde să 
caute Adevărul .... Cât despre ceilalți, tonul meu direct, (căci consider că 
este prea târziu să vorbesc „cu blândeţe” despre asemenea lucruri, căci 
există primejdia de a nu înţelege „noua spiritualitate” împleticită a lui 
Berdiaev şi a altor oameni „bine intenţionaţi” care se înmulţesc tot mai 
mult) de bună seamă, va stârni vrăjmăşie, dacă nu chiar batjocoră; e prea 
mult, încât mă îndoiesc că voi găsi pe cineva dispus să mi-o publice. Dar 
şi această vrăjmăşie poate fi de folos; căci cred că este bine ca lumea să 
ştie că nu toți cei care-şi spun „creştini” sunt mulțumiți de spiritualitatea 
„pseudo-religioasă” nedesluşită care se răspândeşte astăzi din toate 
părțile; şi cred că trebuie să arătăm foarte clar că o religie a 
„compromisurilor” înseamnă înşelare de sine şi că astăzi există numai 
două alternative de neîmpăcat, pentru om: credința în lume şi într-o 
religie a sinelui, a cărui roadă este moartea; şi credința în Hristos, Fiul lui 
Dumnezeu, în Care se află Viaţa veşnică. 

Aş dori foarte mult să-mi scrii ce gândeşti şi care îți sunt 
obiecțiile în legătură cu toate astea. 

Din fericire, Carmelul se află doar la 5 km de Seaside, unde există 
o minunată bisericuţă cu hramul Sf. Serafim, despre care ţi-am spus. Am 
fost la câteva Sfinte Liturghii de câte ori am mers acolo, dar acum a fost 
prima oară când am stat de vorbă cu preotul, Grigori Kravcina. (S-a 

întâmplat să fie chiar de Sf. Eugenia.) Vizita mi-a confirmat impresia 
bună pe care mi-o făcusem despre dânsul, atât după înfăţişarea lui, cât şi 
din grija cu care slujea Sfânta Liturghie. Este un om foarte sensibil şi 
inteligent şi arată cu adevărat simplu şi smerit. Dacă ar fi după mine, mi 
l-aş alege ca duhovnic .... l-am spus de tine şi te ştia şi s-a mirat de ce nu 
l-ai vizitat ca să arăţi diapozitivele şi enoriaşilor săi. Sper să-l cunoşti 
personal. Mi se pare curios că este atât de puţin cunoscut în cercurile 
bisericeşti; cred că este foarte izolat. 

M-am bucurat foarte mult că m-ai vizitat. Mă obişnuisem cu o 
izolare totală din partea ortodocşilor, iar vizita ta a fost cu adevărat 
providenţială. Credinţa mi-a fost puternic întărită de credinţa şi viaţa ta 
duhovnicească de la Jordanville. Aştept veşti de la tine. Pomeneşte-mă la 
rugăciune, căci şi eu mă rog pentru tine. 

Fratele tău întru Hristos, 
Eugene 


25 
În îmbrăţişarea Tatălui 


Nu poți să nu priveşti toată prostia modernă ca ultima 
„cădere” a omului, o imitație a păcatului celui dintâi 
om creat la scara întregii lumi — dorința de a fi 
asemenea lui Dumnezeu, de a şti totul. Şi cine poate şti 
de ce Dumnezeu îngăduie aceasta — doar din pricină că 
la sfârşit, ca şi la început, ne vom întâlni cu El. Nu 
există nici o „pricină ” pentru căderea Fiului Risipitor — 
şi totuşi cât de mare a fost bucuria reîntoarecerii sale. 
Poate că până la urmă Dumnezeu a „îngăduit” 
existenţa epocii moderne pentru bucuria primirii 
păcătoşilor care se vor pocăi la sfârşitul ei. 

- Eugene Rose, 18 ianuarie, 1961 


Și i-a zis fiul: Tată, am greşit la cer şi înaintea ta şi nu 
mai Sunt vrednic să mă numesc fiul tău. Şi a zis tatăl 
către slugile sale: Aduceţi degrabă haina lui cea dintâi 
şi-l îmbrăcați şi daţi inel în mâna lui şi încălțăminte în 


picioarele lui .... Căci acest fiu al meu mort era şi a 
înviat, pierdut era şi s-a aflat. Şi au început să se 
veselească. 


- Luca 15, 21, 22, 24 


Gustaţi şi vedeți că bun este Domnul. 
- Psalmul 33, 8 


PRIETENUL lui Gleb, Dimitri, şi-a ţinut promisiunea şi l-a vizitat des pe Eugene. De 
origine franco-rusă, Dimitri se trăgea dintr-o ramură a nobilimii franceze. Fusese 
crescut în Lima, Peru, cunoştea multe limbi străine, şi vorbea engleza cu accent francez. 
Deşi îi curgea sânge albastru prin vene, primise o pioasă educaţie creştină, de la 
evlavioasa sa mamă rusoaică, Svetlana Romanovna. 

Credinţa curată a lui Dimitri a fost un exemplu pentru Eugene. El avea nevoie de 
acest firesc al vieţii creştin ortodoxe, de care fusese lipsit în copilărie şi pe care nu l-a 
putut înlocui prin mijloace pur intelectuale. A păstrat o strânsă legătură prin scrisori cu 
Dimitri până la sfârşitul vieţii şi mai ales cu Svetlana, care şi-a petrecut ultimii ani ai 
vieţii în Mânăstirea de maici New Diveyevo, a Părintelui Adrian. 

Gleb, Dimitri şi cercul lor de prieteni, au fost ultimul impuls de care avea nevoie 
Eugene pentru a păşi în sânul Bisericii. Teama de a fi lovit de mulțumirea unei 
„deşertăciuni bisericeşti” provinciale i-a fost risipită de contactul cu tineri, care, doreau 
ca şi el, să slujească ortodoxia ca adevăr universal şi nu doar ca o religie etnică. 

Eugene a fost primit în Biserica Ortodoxă duminică 12 februarie 1962, 
pomenirea ocrotitorului său, Sf. Eugen al Alexandriei". Slujba a fost oficiată de 
Părintele Nicolai Dombrovski de la Catedrala din San Francisco, care fusese povăţuit de 
Arhiepiscopul Tihon să-l primească pe Eugene prin Sfânta Taină a Botezului. Dimitri şi 
Svetlana au stat fiecare de o parte şi de alta a lui, ca naşi. După ce a fost uns cu Sfântul 
şi Marele Mir, Părintele Nicolae a început Sf. Liturghie. 

Era în Duminica Fiului Risipitor; preotul a citit pilda în cadrul Sfintei Liturghii. 
Lui Eugene i s-a părut foarte semnificativ că a fost primit în Biserică, tocmai în această 
zi. Aducându-şi aminte de îngrozitorii ani în care încercase în zadar să fugă de 
Dumnezeu, a simţit întocmai ca şi Fiul Risipitor, că păcătuise înaintea Cerului şi a lui 
Dumnezeu, că nu era vrednic să se numească fiul Lui. Cu toate astea, a fost primit cu 
dragoste în braţele Tatălui, i s-a dat în întregime moştenirea nemeritată a drepturilor de 
fiu şi a fost primit în curtea Tatălui, Biserica. La intrarea sa în acest „locaş mântuitor”, 
toate păcatele sale din trecut au fost spălate; era un om liber. În schimb, aşa cum spunea 
Alison, „Eugene s-a lepădat nu numai de trecut, ci de toate, chiar şi de sine. Le-a dat pe 
toate lui Dumnezeu.” 

Când s-a impărtăşit pentru prima oară, harul lui Dumnezeu s-a arătat în el în 
chip minunat. Era într-o stare desăvârşită de pace şi fericire iar în gură a simțit un gust 
ceresc nespus de minunat, care a ţinut aproape o săptămână. Pentru aceasta nu a vrut să 
mănânce nimic. Cu câţiva ani înainte, simţise gustul iadului; acum, în chipul cel mai 
adevărat, i s-a dat să cunoască gustul raiului. După ani de zile, când ajunsese preot şi 
boteza oameni, întreba cu blândeţe dacă alţii simţiseră ceva asemănător la intrarea în 
ortodoxie, dar în general nu se întâmplase aşa. A înţeles că acesta trebuie să fi fost un 
har aparte. În anii care au urmat trecerii sale la ortodoxie, o clică ecleziastică a pornit o 
„epidemie” de rebotezări, explicându-se că primirile „neregulamentare” în ortodoxie nu 
erau considerate valide şi erau lipsite de har. Deşi Eugene nu a mai fost niciodată 
rebotezat după botezul său neortodox din adolesocenţă, el şi-a păstrat mereu pacea în 
mijlocul controverselor rebotezărilor condamnabile. Simțirea harului când a trecut la 
ortodoxie a fost prea adevărată ca să mai îngăduie vreo îndoială. 

Poate că datorită minunii primei Sfânte Împărtăşanii, după aceea, Eugene vorbea 


pd 


adesea de negrăita „savoare” şi „mireasmă” a ortodoxiei. 


A 
În prima sa lucrare ca student al Academiei de Studii Asiatice, a spus: 


„Cunoaşterea mai clară este aceea care este mai strâns legată de ființa celui care 
cunoaşte; cunoaşterea cea mai clară este cel mai strâns legată de fiinţa celui care 
cunoaşte — sunt una - când ceva se cunoaşte în măsura în care se trăieşte.” Abia acum 
înțelegea Eugene ce este creştinismul cu adevărat, căci aflase nu numai că Hristos 
există, ci ÎI cunoştea pe Hristos cu adevărat. Acum, se uita la concepția mărginită pe 
care o avea Fr. Nietzsche despre creştinism, pe care o susţinuse odinioară, şi a spus că 
„pare la fel de neînsemnată şi de lipsită de temei ca şi “protestantismul liberal” de 


127 eta a R IG, E, 4 sară A 
Sf. Eugen pomenit în scrisoarea de mai sus, este de bună seamă, Sf. Mucenic al Sevastiei, pomenit la 
13 dec. 

suprafață”. Chiar filosofi ca Guenon şi Schuon, ale căror concepții mult mai favorabile 
creştinismului, le împărtăşise şi el pe vremea studenţiei, nu-i puteau pătrunde esenţa fără 
a trăi creştineşte şi fără a-L cunoaşte pe Hristos cu inima. 

În ianuarie 1961, cu un an înainte de a fi primit în Biserică, nota în jurnalul său: 
„Veţi cunoaşte adevărul şi adevărul vă va face liberi.” Fără adevăr nu există creştinism 
şi fără cunoaşterea adevărului creştin, nu te poţi numi creştin. lar sfârşitul acestei 
cunoașteri nu este puterea, aşa cum doreşte ştiinta; şi nici mângâierea sau confortul sau 
ocrotirea sau sprijinul de sine, sau orice doresc cultele subiective. Sfârşitul ei este 
libertatea, libertatea creştină, divino-umană, libertatea oamenilor, a fiilor lui Dumnezeu. 

Cunoşterea care aduce libertatea este mai presus de orice categorisire subiect- 
obiect; este cunoaşterea în care participă omul întreg, care informează omul în întregul 
său. Nu se câştigă prin cercetări sau experienţe deosebite ci trăind o viață creştină prin 
Sfintele Taine, rugăciune, post — şi prin relațiile noastre cu alte ființe omeneşti. Nu este 
o cunoaştere despre care se poate spune “Ştiu sau am trăit asta sau aia,” ci una care se 
descoperă prin toate câte le faci singur sau împreună cu alţii, şi se află în tot ceea ce 
gândeşti. Creştinul doreşte să fie una cu Adevărul, Care este lisus Hristos, şi astfel 
creştinul este ceea ce cunoaşte. Cel care-L respinge pe Hristos nu-L cunoaşte pe Hristos; 
cel care-L acceptă dar nu trăieşte viaţa de creştin în întregul ei, nu-L cunoaşte pe deplin. 
Numai omul îndumnezeit cunoaşte în întregime — atât cât îi stă în putință omului să 
cunoască; noi ceilalți ne străduim să fim creştini, adică cunoscători.” 


Cer care îl cunoscuseră pe Eugene pe când „cugeta la oarecare chinuri 
lăuntrice nedesluşite”, spuneau că „inflorise de când era ortodox”. Cu ajutorul noilor săi 
prieteni ortodocși, începuse să iasă la suprafață latura caldă şi practică a firii sale. În 
creştinismul ortodox găsise sălaş pentru inima sa, pentru care nu găsise pe vremea când 
era intelectual. La mai bine de un an de la primirea sa în Biserică, îi scria lui Alison 
despre schimbările care se petrecuseră în el: „Când ţi-am scris ultima oară, îți spuneam 
că mă apropiasem foarte mult de Biserica Ortodoxă Rusă, deşi cam nesigur .... Îmi 
duceam viaţa ca toată lumea. Dar apoi, cu toată nevrednicia mea, Dumnezeu mi-a arătat 
calea Sa. Am cunoscut un grup de ortodocşi ruşi foarte râvnitori şi în câteva luni, am 
fost primit în sânul Bisericii Ortodoxe Ruse ... al cărui credincios sunt de mai bine de 
un an şi jumătate. M-am născut a doua oară întru Domnul; acum sunt robul Lui şi am 
cunoscut în El asemenea bucurie, cum n-am crezut niciodată că este cu putință când 
trăiam după lume.” 

Aceste ultime cuvinte trebuie să fi ieşit din adâncul inimii: după vreo 20 de ani, 
a făcut aproape aceleaşi urări de fericire lăuntrică, unui tânăr credincios care fusese ca şi 
el la început: „Mă rog ca Dumnezeu să-ți deschidă inima şi să faci tot ce-ţi stă în putință 
ca să-L cunoşti! Vei afla fericirea la care nu ai fi visat niciodată înainte; inima se va uni 
cu mintea pentru a-L. cunoaşte pe Dumnezeul Cel adevărat şi nici unul dintre 
adevărurile reale pe care le-ai agonisit nu se va pierde. Să dea Dumnezeu!” 

26 
Pământul cel bun 


Și alta a căzut pe pământul cel 
bun şi, crescând, a făcut rod 
insutit. 

- Luca 8,8 


De ziua recunoştinței anul 1962, Gleb a mers pe Coasta de Vest. Mai întâi a lucrat ca 
picolo în San Francisco, unde l-a vizitat pe Eugene de câteva ori. După câteva luni, a 
obținut un post de profesor de limba rusă la un colegiu de filologie din Monterey, nu 
departe de Carmel, unde locuiau părinţii lui Eugene. Fiind capitala Californiei pe 
vremea când Cuviosul Gherman venise în America, Monterey avea multe clădiri vechi, 
istorice. Pe coastă se mai găseau păduri virgine, pe unde îi plăcea lui Gleb să se plimbe. 
Şedea în vreun loc retras, acoperit cu muşchi şi se ruga ore intregi cu Rugăciunea lui 
lisus sau citea cărți despre pustnicii din nordul Rusiei sau despre Bătrânii de la Optina. 
Aceste vistierii de mare preţ, fie erau trimise de duhovnicul lui din Muntele Athos, 
Schimonahul Nicodim, fie erau imprumutate de la Ivan şi Elena Kontzevici, care, fiind 
fii duhovniceşti ai Mânăstirii Optina, aveau texte de foarte mare valoare chiar de la 
Optina. 

De câte ori îşi vizita părinții în Carmel, Eugene mergea să-l vadă şi pe Gleb, în 
Monterey. Gleb îşi aminteşte prima lor intâlnire de acolo: 

„Mă mutasem în Monterey în timpul Postului Mare, şi totul îmi era nou şi foarte 
plăcut în orașul acela istoric. Îmi plăcea mai ales mulţimea florilor de la începutul 
primăverii. M-am mutat într-o căsuță cu vedere spre golf, unde locuiam împreună cu 
fostul meu coleg de seminar, care îmi făcuse rost şi de postul de profesor de colegiu. 
Casa, cam neîngrijită, era înconjurată de tufe uriaşe de mimoze cu flori galbene. 

Eugene venise prima oară cu trenul să mă viziteze la căsuţa mea de acolo. Era 
după-amiază devreme, şi am avut timp să vizităm clădirile vechi ale oraşului, mărturii 
de pe vremea celui dintâi mucenic ortodox născut american, Sf. Petru Aleutul, despre 
care Eugene nu ştia nimic. Mi-a arătat clădirea Misiunilor din Carmel şi departe de 
țărm, o mânăstire îndreptată spre ocean, ce adăpostea maici pustnice, care îşi dăduseră 
votul tăcerii şi contemplației. 


LA următoarele întâlniri, Gleb şi Eugene se plimbau ore întregi prin pădure şi 
pe țărmul oceanului. „Mă interesa ce îl făcuse atât de adânc şi pătrunzător,” scria Gleb. 
„L-am întrebat ce operă sau film l-a emoţiona adânc, ce cărţi, poezii sau filosofi. Atunci 
nu ştiam “ce l-a făcut să vibreze. Lucia di Lamermur şi Turandot îl mişcaseră profund, 
ca şi filmul Povestirile lui Hoffinan şi altele. Însă nu mi-a fost destul. Voiam să-i cunosc 
sufletul. 

Într-o seară, ne plimbam pe ţărmul Pacificului. Noaptea era caldă şi înmiresmată 
de florile oleandrilor şi ale altor plante care înfloresc timpuriu. Oceanul era agitat iar 
luna strălucea. Cred că am aflat în el un simțământ de insuflare şi eram gata să înghit pe 
nerăsuflate ceea ce se dădea la iveală din acel suflet atât de inspirat, care era gata să se 
deschidă. Dar mă înşelam. Era închis de nepătruns. Nu puteam intra în lumea lui, pe 
care o simţeam asemenea lumii mele. M-am hotărât să nu dau înapoi şi să-mi dezvălui 
eu mai întâi lumea mea, o lume plină de mari mistici şi asceţi, dintre care pe unii îi 
cunoşteam, păstrând cu sfinţenie fiecare lucru pe care-l ştiam despre ei. Am avut mari 

emoții când i-am povestit despre pustnicii din Mânăstirile Optina, Valaam şi Sfântul 
Munte Athos. EI continua să tacă, adâncit în cele ce-i povesteam. Dar spre uimirea mea, 
am simțit că îi erau cunoscute. Nu informaţiile ca atare, ci duhul care îi punea întru 
lucrare pe aceşti mari pustnici şi care este atât de necunoscut realităţii reci, materialiste 
a zilelor noastre şi felului de viaţă american prozaic. A înțeles ceea ce eu încercam să 
insuflu în el! Cum era cu putință să ştie despre astea? Acea râvnă îi era cunoscută. Tot 
ceea ce am putut scoate de la el în acea minunată noapte de martie a fost că ştia ce 
înseamnă suferința. Dar cum era cu putinţă ca un puşti din sudul Californiei — care trăia 
o viaţă tihnită şi plină de satisfacţii — să înțeleagă cum se putea el raporta râvnei 
pustniceşti a unui ostenitor ortodox din nordul îngheţat, îndepărtat al Rusiei? 

Era minunat. De bună seamă că am văzut cum înghițea cu nesaț vistieria mea, 
deplin conştient de adâncimile şi subțirimile trăirilor mele față de aceste taine din lumea 
cealaltă. În felul său tăcut şi rezervat, era foarte fericit. Mergea lângă mine, cu paşii săi 
mari, de-a lungul nisipului sclipitor, cufundat în altă lume. Dar nu mi-o împărtăşea cu 
glas. 

Mai târziu ne-am continuat plimbarea prin viroagele acoperite cu muşchi. 
Umblam după burețţi, iar eu îi citeam în ruseşte din cărțile Optinei despre pustnicii din 
pădurea Roslavl. Era rezervat, liniştit şi pe deplin conştient de importanţa celor citite. I- 
am citit despre vieţile lui Zosima, Vasilisc şi Petru Miciurin din Siberia. l-am dat chiar 
şi o carte rusească pentru Paşti — viaţa Bătrânului Ioasaf de la Optina — după ce îi 
povestisem viața Bătrânului Gabriel din Pskov. Urma viaţa cuviosului Teofil cel Nebun 
pentru Hristos din peşterile Kievului. Dar Eugene tăcea. De ce? Ce-l oprea să spună cu 
glas tare ce era în inima lui care se mişcase atât de evident? Nu ştiu. Poate pentru că 
aveam temperamente diferite: eu eram extrovertit iar el, poate, introvertit. Dar lucrul 
ăsta nu mă convingea îndeajuns — până când am descoperit, în sfârşit, înțelesul acelei 
şovăieli din reacțiile sale emoţionale. Avea o minte analitică şi o inimă care era cu mult 
mai pasionată, mai sensibilă şi mai profundă decât a mea, dar mintea lui trebuia să 
evalueze toate lucrurile, poate chiar cu un pas înainte, ca să înțeleagă cum sunt toate pe 
măsura măreției lumii zidite de Dumnezeu şi asprimea Iconomiei Sale. Eram copleşit! 
Îndată mi-a venit în minte priveliştea din Scriptură cu sămânţa căzută pe pământul cel 
bun care dădea roadă însutit. Atunci am ştiut: trebuia să fac ceva ca să-l ajut să crească 
acest fruct duhovnicesc — într-un timp şi loc atât de împotrivitor creştinismului adevărat. 
Era un geniu neobişnuit. Un om care urma să-şi petreacă viaţa între cei mai prejos ca el. 
Şi acum el, acest suflet sensibil, se apropie de Biserica noastră Ortodoxă, cu toate 
slăbiciunile şi priimejdiile tipic ruseşti. Ei îl vor indrăgi şi vor încerca să-l folosească 
pentru scopurile lor, dar ce urmare va avea asupra lui? Va fi o împrejurare prielnică 
pentru personalitatea lui, ca să prindă rădăcini şi să dea rod? Nu, nu, nu. Nu-l vor 
înțelege şi chiar dacă ar face-o (căci oameni ca Părintele Constantin din Jordanville o 
vor face, fără îndoială), ce folos ar putea scoate el sau ei din aceasta? Ştiu prea bine că 
primejdia stă în această înflăcărare puternică de la început, după care vine suferința, 
dezamăgirea şi poate pierderea credinței în toate idealurile sale, căci noblețea era 
principala trăsătură a purtării sale. Cum trebuia să-l ajut? Trebuia să plănuiesc o 
împrejurare în care el se putea dezvolta independent ....” 

27 
Un făcător de minuni din vremurile de pe urmă 


Mărite apostole al unor vremuri de răceală şi necredinţă, 
dăruit cu puterea cea plină de har a sfinţilor din vechime; 
făclie luminată de Dumnezeu a tainelor cereşti, hrănitor 
al orfanilor, nădejdea celor fără de nădejde. Tu ai aprins 
pe pământ flacăra iubirii pentru Hristos împotriva 
întunericului din ajunul Zilei Judecăţii; roagă-te acum, ca 
această sfântă flacără să iasă şi din inimile noastre. 

- Troparul Cuviosului loan Maximovici, Glas 6 


AM văzut cum Gleb fusese mult mai avantajat ca să cunoască o mulţime de „legături 
vii” importante ale tradiției ortodoxe. Totuşi, în noiembrie 1962, Eugene l-a întâlnit pe 
cel mai mare dintre aceştia: Arhiepiscopul loan Maximovici. 

Arhiepiscopul loan era foarte cunoscut comunităţii ruseşti din San Francisco. 
Fusese episcop în Şanhai — China şi strânsese de pe străzi şi de prin gunoaie sute de 
copii bolnavi şi flămânzi şi le dăduse adăpost într-un orfelinat. Când s-a instaurat 
comunismul în China, a fost silit să evacueze toți orfanii şi să-i ducă mai întâi în 
Filipine şi mai apoi în San Francisco, unde a şi fondat orfelinatul Sf. Tihon. Apoi a fost 
numit episcop de Paris, dar când putea, mergea să-i viziteze pe orfanii din San 
Francisco. 

La sfârşitul anului 1962, nişte împrejurări i-au permis Arhiepiscopului loan să se 
întoarcă la turma sa urgisită. Arhiepiscopul Artemon'* din Los Angeles, numit în locul 
Arhiepiscopului Tihon care se pensionase, dezbinase comunitatea creştin ortodoxă prin 
felul cum păstorise dioceza din San Francisco. Lucrările la noua Catedrală Ortodoxă 
Rusă, începute de Arhiepiscopul Tihon, fuseseră oprite. Arhiepiscopul Artemon nu voia 
să depună bani în băncile în care lucrau evrei, lucru necanonic după părerea lui. Cum 
controversele legate de construcția Catedralei se întețeau tot mai mult, lucrătorii erau 
plătiți conform contractului, însă nu făceau nimic. 

Comunitatea din San Francisco, formată în mare parte din fii duhovniceşti ai 
Arhiepiscopului loan din Şanhai, au înaintat un memoriu Sinodului Episcopilor în care 
cereau să fie adus Arhiepiscopul loan, pentru a pune lucrurile în ordine. După ezitări, 
Sinodul şi-a dat acordul iar Arhiepiscopul loan a fost desemnat pentru dioceza San 
Francisco, dar numai temporar. Îndată, comunitatea de credincioşi a prins viaţă. 
Curgeau donațiile pentru construirea noii Catedrale. Au luat ființă comitete, organizaţii 
şi fundaţii caritabile; şi cu toate greutățile pricinuite de vechiul grup al Arhiepiscopului 
Artemon (despre care vom vorbi mai târziu), activitatea bisericească a sporit într-un val 
general de entuziasm. 

Eugene a simțit imediat schimbarea. Când venea la slujbele de la Catedrală, noul 
episcop, cu toată căldura, scotea din buzunare slujbele închinate unor sfinți mai puțin 
cunoscuţi, ce trăiseră odinioară în Apus, mai ales în Galia, Italia, Anglia şi Olanda. Era 
ceva nepământesc în acest bătrânel adus de spate, care după măsurile lumești, cu greu 
putea fi numit „respectabil”. Avea părul nepieptănat, buza de jos îi era ieşită în afară şi 
avea un defect de vorbire, care-l făcea destul de greu de înțeles. În locul unei mitre 
strălucitoare, împodobită cu pietre scumpe cum purtau alți episcopi, purta o „căciulă 


12% Numele a fost schimbat. 

pliabilă”, lipită cu icoane brodate de orfanii săi. Avea purtarea aspră, deşi adesea se 
putea vedea în ochii săi o licărire veselă, mai ales când era cu copiii. Cu tot defectul său 
de vorbire, avea o relaţie minunată cu copiii, care-i erau devotați trup şi suflet. Spre 
indignarea unora, glumea şi se juca cu ei chiar şi în biserică. 

Originalitatea Arhiepiscopului loan era legată de ceea ce în Biserica Ortodoxă 
era cunoscut ca „nebunie pentru Hristos”: renunţarea la „înţelepciunea lumii” pentru 
înţelepciunea lui Dumnezeu'*?. Într-adevăr, persoana sa ascundea mult mai mult dincolo 
de priveliştea neobişnuită pe care o vedeau ochii. De la ucenicii Arhiepiscopului loan, 
Gleb şi Eugene au auzit istorisiri care le-au dezvăluit părți din viaţa lui în Dumnezeu. 
Erau adevărate Fapte ale Apostolilor, care se petreceau în zilele noastre. 

Arhiepiscopul loan era un pustnic aspru. Era într-o neîncetată stare de rugăciune, 
mereu cu purtare de grijă înaintea lui Dumnezeu. Mânca doar o dată pe zi, la miezul 
nopții şi dormea foarte puţin. Nu se întindea niciodată pe pat şi adormea numai când 
oboseala îl cuprindea cu totul, stând în genunchi la rugăciune, în fața icoanelor. Când se 
trezea, se stropea cu apă rece pe faţă şi începea Sfânta Liturghie, pe care o săvârşea 
zilnic, fără nici o abatere. 

Se ştia că era făcător de minuni. Oriunde ar fi fost — în China, Filipine, Europa, 
Africa, America, se săvârşeau vindecări fără număr prin rugăciunile lui. De multe ori i-a 
salvat pe oameni de la nenorociri iminente, prin revelație dumnezeiască. Uneori li se 
arăta celor în nevoi, când nu-i stătea în putință să ajungă la ei din punct de vedere fizic. 
A mai fost văzut în timpul rugăciunii în Sfântul Altar, înălțat deasupra pământului, 
înconjurat de o lumină cerească.!“ 

Însă, aşa cum scria Eugene mai târziu, aceste minuni nu erau deosebite prin ele 
însele: „Toate astea pot fi imitate cu uşurinţă de falşii făcători de minuni .... În cazul 
Arhiepiscopului loan, cei care s-au întors la credință datorită lui, nu au fost mişcaţi mai 
întâi de minunile lui, ci de ceva din persoana lui care le-a mişcat inimile.” 

Eugene auzise de milostivirea Arhiepiscopului loan; cum în Şanhai mersese în 
cartierele primejdioase pentru a scăpa copiii părăsiți prin bordeluri sau aruncați pe 
grămezile de gunoi ale oraşului; cum copii răniți sufleteşte, se închideau în sine după ce 
vedeau cruzimile războiului şi revoluţiei, se deschideau la un singur cuvânt al lui; cum 
vizita mereu oamenii din spitale, după care atât cei credincioşi cât şi cei necredincioşi se 
vindecau prin harul care ieşea din el; cum ucigaşii cei mai înrăiți, plângeau îndată, în 
chip neobişnuit, când îl vedeau vizitând închisorile, deşi nu-l văzuseră mai înainte; şi 
cum, oriunde s-ar fi aflat, avea obiceiul de a umbla toată noaptea, oprindu-se la uşile 
oamenilor, binecuvântându-i şi rugându-se pentru ei, în timp ce ei dormeau fără să ştie 


A RHIEPISCOPULUI loan nu i-a trebuit mult ca să descopere sufletul însetat 


al lui Eugene, care îşi găsise un loc în spatele Catedralei şi se ruga cu înflăcărare. Deşi |- 
a chemat de câteva ori să vină mai aproape de strană şi de Sfântul Altar, Eugene a rămas 
acolo unde era. Era teama de deşertăciunea lumească, pe care o văzuse la mulţi din jurul 
lui şi la clerici. 

De bună seamă, Gleb a înţeles că Eugene avea pricini temeinice de a dori să-şi 
păstreze setea de viață duhovnicească adevărată şi să n-o lase să se stingă pentru 
aspectele obişnuite ale Bisericii. Totuşi, simțea că Eugene trebuie să-şi depăşească 
temerile. Ocolind legătura cu slujitorii Bisericii, te poți îndepărta chiar de izvorul 
harului, care este Biserica. Gleb l-a rugat pe Eugene să facă o ascultare pentru Hristos: 
să nu ia în seamă aceste lucruri şi să intre direct în inima ciclului liturgic. Odată, 


1% ] Corinteni 4, 10, 3, 19 şi 1, 24-25. 
'% părintele Serafim Rose şi Starețul Gherman, Blessed John the Wonderworker [Cuviosul loan Făcătorul 
de minuni] (Platina, California: St. Herman Brotherhood, 1987). 

Arhiepiscopul loan, simțind supunerea lui Eugene pentru Hristos, l-a chemat la sine şi l- 
a sfătuit să nu dea atenţie la nimeni şi la nimic din afara ciclului slujbelor. Arhiepiscopul 
era omul care nu scotea o vorbă în Sfântul Altar. Iar în afara lui, (exceptând situațiile 
când era cu copiii) se limita doar la cuvinte scurte, înclinări din cap şi gesturi. !*! 

Cu încurajările Arhiepiscopului loan şi a devotatului preot Leonid Upşinski, 
Eugene a început îndată să cânte şi să citească în slavonă în strana orfelinatului Sf. 
Tihon, unde locuia Arhiepiscopul loan. Silindu-se să-şi biruiască sfiala firească, se 
simțea liniştit. Cu toate că avea accent american, Eugene a fost acceptat de toți la strană, 
ca şi cum era acolo dintotdeauna. 


ARHIEPISCOPUL loan a trebuit să-i dea lui Eugene câteva sfaturi şi 
explicații. Primind lăuntric chipul duhovnicesc al Arhiepiscopului loan, Eugene l-a 
simţit ca o reflectare a lui Hristos Însuși; şi a purtat acest chip cu el toată viaţa, ca pe un 
izvor îndreptător. În ultimii ani de viață, când vedea acest chip mai limpede, după o 
experiență creştină îndelungată, scria: „Dacă-i întrebai pe cei care l-au cunoscut pe 
Arhiepiscopul loan, ce-i atrăgea la el — şi îi atrage şi pe cei care nu l-au cunoscut 
niciodată — răspunsul este întotdeauna acelaşi: îi copleşea cu dragostea lui; s-a jertfit 
pentru aproapele, din dragoste curată pentru Dumnezeu şi pentru ei. Pentru aceasta lui i 
se descopereau toate lucrurile, ceea ce nu se putea întâmpla cu alţi oameni, şi pe care nu 
le-ar fi putut cunoaşte niciodată pe căi fireşti. El spunea, prin tot “misticismul” Bisericii 
noastre Ortodoxe, care se află în Vieţile sfinților şi în scrierile sfinților părinți, 
adevăratul ortodox este întotdeauna cu picioarele pe pământ, şi înfruntă orice 
împrejurare neprielnică. Omul îl întâlneşte pe Dumnezeu atunci când primeşte toate 
împrejurările ce-i sunt date, care cer o inimă iubitoare.” 

Faptul că Arhiepiscopul loan avea vaste cunoştinţe teologice însemna cu mult 
mai puţin pentru Eugene decât faptul că Î/ cunoştea pe Dumnezeu şi avea o legătură 
nemijlocită cu El. Cu vorbe puţine, Arhiepiscopul loan a putut să-i transmită lui Eugene 
„miezul miezului” ortodoxiei, într-un chip în care cuvintele nu ar fi putut-o face 
niciodată. Toate comorile Bisericii Ortodoxe — sfintele slujbe, textele sacre, icoanele, 
cântările — erau numai mijloace de a deveni ceea ce Arhiepiscopul loan era deja. 

După ce Arhiepiscopul loan a murit, Eugene a notat ce însemnase pentru el 
Arhiepiscopul loan. Nedorind să se înalțe pe sine în scris, a folosit persoana a III-a 
pentru sine, numindu-se un „tânăr occidental convertit”. A scris mai întâi despre o 
predică pe care o auzise în Mânăstirea Vladimir a Maicii Domnului din San Francisco. 
Stareţa mănăstirii, monahia Ariadna, avea o evlavie aparte față de Arhiepiscopul loan, 
cunoscându-l din Șanhai. 

„Nu cu mulţi ani în urmă”, scria Eugene, „stareţa unei mânăstiri ortodoxe ruse 
din afara granițelor Rusiei — o femeie cu viață curată — spunea cuvânt de folos în 
biserica mânăstirii, cu prilejul Sărbătorii Adormirii Maicii Domnului. Cu lacrimi în ochi 
le-a rugat pe maici şi pe pelerinii care veniseră la Sărbătoare, să primească în întregime 
şi din toată inima toate câte ni le transmite Biserica, care suferise loviri mari ca să 
păstreze această Tradiție cu sfinţenie de-a lungul veacurilor — şi să nu aleagă nimeni din 
ea ceea ce 1 se pare “important” şi “dispensabil”; căci socotindu-se pe sine mai ințelept 
decât Tradiţia, poate sfârşi prin a pierde Tradiţia. Astfel, atunci când Biserica ne spune 
prin laudele şi icoanele ei că Apostolii au fost adunaţi în chip minunat din toate colțurile 
pământului pentru a fi de faţă la săvârşirea din viață şi îngroparea Maicii Domnului, noi, 
creştinii ortodocşi, nu trebuie să negăm şi nici să reinterpretăm, ci să credem cu inima 
curată, cum ne transmite Biserica. 


'51 Părintele Serafim Rose, Heavenly Realm [Împărăţia cerească] (Platina, California: St. Herman 
Brotherhood, 1984), p. 14-15. 

Era de față şi un tânăr convertit din occident, care învățase rusa. Cugetase mult 
la acest subiect şi văzuse icoane în stilul iconografic tradițional, care îi înfățişau pe 
Apostoli duşi pe nori, ca să fie de faţă la Adormirea Maicii Domnului; şi el se întrebase 
dacă trebuie să înțelegem în chip *neabătut”, ca o întâmplare supranaturală, sau este 
numai un fel “poetic” de a exprima venirea Apostolilor la această împrejurare ... sau 
poate chiar o înfăţişare închipuită sau “ideală” a unei întâmplări care, de fapt, nu s-a 
petrecut niciodată? (Unii “teologi ortodocşi” se mai ocupă şi în zilele noastre de 
asemenea chestiuni.) Astfel, vorbele Stareţei Ariadna i-au mers drept la inimă şi a 
înțeles că există ceva mai adânc în acceptarea şi înțelegerea ortodoxiei decât cele ce ne 
spun nouă mintea şi simţămintele. În clipa aceea a primit Tradiţia, şi nu din cărţi, ci 
dintr-un vas ales; şi trebuia să o primească nu numai cu mintea şi simțţirile, ci mai presus 
de toate, cu inima, care în felul acesta a început să primească pătrunderea mai adâncă în 
ortodoxie. 

Mai târziu acest tânăr a cunoscut sau a citit despre mulți oameni care cunoşteau 
bine teologia ortodoxă. Erau “teologii” zilelor noastre, cei care urmaseră şcolile 
ortodoxe şi deveniseră teologi “experți”. Aceştia erau de obicei nerăbdători să vorbească 
despre ce înseamnă să fii ortodox şi neortodox, despre ce este important şi ce este mai 
puţin important în ortodoxie; iar unii dintre ei se mândreau că sunt “conservatori” sau 
“tradiționalişti” în credință. Dar el nu simţise în nici unul dintre aceştia tăria acelei 
stareţe curate, care vorbise inimii lui, chiar dacă nu învățase atâta “teologie”. 

Şi inima acestui tânăr convertit care făcea primii paşi în ortodoxie, dorea să afle 
cum să creadă, care mai însemna cui să dea crezare. Aparţinea prea mult timpurilor 
sale şi educaţiei sale, ca să-şi nege puterea de a raţiona şi de a crede orbeşte tot ceea ce i 
se spune; şi era limpede că ortodoxia nu cere lucrul acesta — chiar scrierile sfinţilor 
părinți sunt o pomenire vie a lucrării minții omului, luminată de Harul Duhului Sfânt. 
Mai era limpede că lipsea ceva foarte important din “teologii” zilelor noastre, căci, cu 
toată mintea lor logică şi buna cunoaştere a textelor patristice, nu reuşeau să transmită 
nici sentimentul şi nici mireasma otodoxiei, aşa cum o făcuse o simplă stareță care nu 
învățase teologie. 

Tânărul nostru a ajuns la capătul căutărilor sale — căutarea unei legături cu 
tradiția vie şi adevărată a ortodoxiei — în persoana Arhiepiscopului loan Maximovici. 
Găsise în el un teolog învăţat, din “vechea” şcoală, care în acelaşi timp cunoştea toate 
criticile aduse teologiei de către teologii veacului nostru; îşi folosea inteligența ascuțită 
în aflarea adevărului acolo unde putea fi contestat. Dar mai avea ceva ce nici unul dintre 
“teologii” înţelepţi ai zilelor noastre nu părea să-l aibă: aceeaşi curăţie şi tărie transmise 
inimii căutătorului de Dumnezeu de către evlavioasa stareță Ariadna. Mintea şi inima 
tânărului nostru au fost câştigate: nu pentru că Arhiepiscopul loan era un “expert 
infailibil” — căci Biserica lui Hristos nu cunoaşte astfel de lucruri — ci fiindcă el a văzut 
în acest sfânt arhipăstor un model al ortodoxiei, un adevărat teolog al cărui teologie 
izvora dintr-o viață sfântă şi din totala înrădăcinare în tradiţia ortodoxă. Puteai să ai 
încredere în cuvintele lui, deşi el făcea o deosebire clară între învățătura Bisericii care 
este sigură şi părerile sale, care puteau fi greşite, şi pe care nu le-a impus nimănui. 
Tânărul nostru a descoperit că, cu toată ascuțimea minţii şi cu talentul său critic, 
cuvintele Arhiepiscopului loan se potriveau cel mai adesea cu cele ale stareței Ariadna, 
decât cu cele ale învățaţilor teologi ai vremurilor noastre.” 


'5 Din Introducerea la Fericitul Arhiepiscop loan Maximovici, The Orthodox Veneration of the Mother of 
God [Venerarea ortodoxă Maicii Domnului | (Platina, California: St. Herman Brotherhood, 1978). 

28 
Legături cu sfințenia celor din vechime 


Aduceți-vă aminte de mai-marii voştri, care v- 
au grăit vouă cuvântul lui Dumnezeu; priviți 
cu luare-aminte cum şi-au încheiat viața şi 
urmaţi-le credinţa. 

- Evrei 13, 7 


Pe LÂNGĂ Arhiepiscopul loan şi stareţa Ariadna, în San Francisco mai erau şi alte 
„legături vii” cu care Eugene a intrat în legătură. Am vorbit deja de Părintele Nectarie şi 
I. M. Kontzevici, doi frați după trup, care fuseseră ucenici ai Bătrânul Nectarie de la 
Optina. 

Părintele Nectarie Kontzevici era înalt, frumos, cu ochi albaștri surâzători, o 
barbă lungă bălaie şi un păr ondulat care-i cădea pe umeri. Înotător de performanță în 
tinereţe, avea o construcţie robustă şi arăta acum ca un om voinic. Cu gesturi mari şi 
ample, era totuşi cel mai smerit, blând şi evlavios om pe care puteai să-l întâlneşti 
vreodată. Lumea lui era mică, căci se îndepărtase de tot ceea ce nu era legat de Biserică; 
şi din nefericire, aceasta a fost pricina pentru care nu a învăţat niciodată limba engleză. 
Avea un ascuţit simţ al umorului, şi istorisea întâmplări din viața lui din Rusia cu atâta 
căldură încât ascultătorii doreau să intre în lumea mică a lui, unde chiar şi întâmplarea 
cea mai tristă se transfigura în lumina dragostei creştine. 

Părintele Nectarie trăia şi respira duhul cald al dragostei de Dumnezeu, de la 
Optina. Când a venit în San Francisco, a fost ucenicul de chilie al unui alt fiu 
duhovnicesc al Optinei, Arhiepiscopul Tihon'"?. Ținea şi el lunga pravilă de rugăciune a 
Arhiereului, care, adăugată la ciclul zilnic de slujbe, îl țineau treaz până la orele 2-3 
dimineață. A ţinut această rânduială până la sfârşitul vieții. Gleb îl cunoscuse pe 
Părintele Nectarie în Jordanville şi îi plăcuse foarte mult de dânsul. La Optina, Bătrânul 
Nectarie îl încredințase pe Părintele Nectarie purtării de grijă duhovnicească a Părintelui 
Adrian. lar acum, când Gleb s-a mutat pe coasta de vest, Părintele Adrian i-a spus: „Te 
încredințez Părintelui Nectarie.” Zicând asta a făcut un gest de parcă ar fi mutat un copil 
dintr-un loc în altul. 

La sfatul Arhiepiscopului Tihon, în 1963, Părintele Nectarie a fost sfinţit episcop 
şi a devenit vicarul Arhiepiscopului loan. Se uita la amândoi ca la doi sfinţi, deşi se mira 
de chipurile diferite pe care le luase sfințenia în fiecare dintre ei. În timp ce 
Arhiepiscopul Tihon îşi petrecea majoritatea timpului rugându-se în chilie, temându-se 
să nu strice starea existentă, Arhiepiscopul loan era cu totul netemător şi inventiv, 
vorbind întotdeauna ce-i dicta conştiinţa şi îşi asuma riscuri chiar şi atunci când nu avea 
pe nimeni să-l susțină. 

Fratele mai mare al Preasfinţitului Nectarie, Ivan Mihailovici Kontzevici, era 
profesor de inginerie şi cărturar bisericesc. Întors la credință în Mânăstirea Optina, el 
încerca prin scrierile sale să transmită această moştenire, îmbinând învățătura 
amănunțită, curată, cu o bună cunoaştere a sfințeniei. El a fost primul care a descoperit 
esenţa bătrâneței creştine privită ca o continuare a misiunii profetice a Bisericii primare. 
Lucrarea sa clasică Agonisirea Duhului Sfânt în vechea Rusie! — un tratat despre 
„lucrarea duhovnicească lăuntrică”, şi manifestările sale istorice din Rusia — l-a supus 


155 Acelaşi ierarh pe care l-a văzut Eugene pentru prima dată slujind o slujbă ortodoxă. Aşa cum s-a mai 
spus, Arhiepiscopul Tihon a fost ucenicul Sf. Gabriel de Kazan şi Pskov, care fusese călugăr la Optina 
sub îndrumarea duhovnicească a Bătrânului Ambrozie. Vezi viața Bătrânului Gabriel în Sf. Simeon 
Holmogorov. Unul din vechime (Obştea Sf. Gherman, 1988). 

154 Publicată în original în ruseşte în 1952; publicată în engleză de Obştea Sf. Gherman, în 1988. 

pe Gleb atât de mult, încât acesta purta cartea cu sine oriunde se ducea şi chiar dormea 
cu ea sub pernă. 

Soţia profesorului Kontzevici, Elena, era şi ea o descoperire. Era nepoata 
renumitului scriitor bisericesc rus Serghei Nil, cel care a scris cărți despre Optina şi a 
descoperit vestita „Convorbire dintre Sf. Serafim de Sarov şi A. Motovilov”. Ca şi soţul 
ei, Elena cunoscuse sfinți şi mucenici din Rusia, printre care şi pe Bătrânul Anatolie de 
la Optina. În Franţa, a fost fiica duhovnicească a unuia dintre cei mai mari pustnici şi 
teologi ruşi ai sec. XX, Arhiepiscopul Teofan de Poltava. Deşi nu a primit nici o cinste, 
ea a lucrat cea mai mare parte pentru cărțile soțului ei, cercetând în timp ce el lucra ca 
inginer pentru asigurarea traiului de zi cu zi. Era o femeie cu o voință puternică şi destul 
de deschisă în exprimarea părerilor sale. Le-a spus lui Eugene şi Gleb lucruri de o 
deosebită importanță, pe care nimeni altcineva nu le-ar fi spus. Când Gleb i-a cunoscut 
pentru prima dată, soții Kontzevici locuiau într-un demisol micuţ şi umed din San 
Francisco, sub apartamentului Episcopului Nectarie. De acolo, s-au mutat într-o căsuță 
la Berkeley, pentru a fi mai aproape de biblioteca universităţii. Erau oameni demni, 
rafinaţi şi foarte culți, ceea ce Eugene a apreciat de îndată. 

„Domnul şi doamna Kontzevici”, îşi aminteşte Gleb, „nu aveau copii şi toată 
energia şi timpul lor liber erau dedicate celui mai drag lucru pentru inimile lor: Optina şi 
propovăduirea concepțiilor patristice despre viață — însăşi esenţa creştinismului, acea 
sare pe care lumea creştină o pierde repede şi peste istovirea căreia va veni sfârşitul 
lumii. Aveau a minunată bibliotecă patristică .... Îi vizitam şi mă captivau cu discuţii de 
ore întregi — care acopereau o gamă foarte vastă şi profundă de subiecte — şi plecam de 
la căsuţa lor mult îndrăgită din Telegraph Avenue, Berkeley, într-o stare de înflăcărare, 
cu un braț plin de cărți patristice, din vremuri mai recente, unele chiar din bibliotecile de 
la Optina sau Valaam. Îmi dădeam prea bine seama că aceste cărţi pe care eu le ţineam 
în braţe acum -— prin trenuri şi autobuze, în drum spre casă, fuseseră ţinute, atinse şi 
poate chiar udate cu lacrimi de marii călugări de la Optina şi poate chiar de marii bătrâni 
sfinți! Ce simţire! Părintele Adrian sădise în mine ideea transplantării sfințeniei Sfintei 
Rusii în pământul foarte rodnic al Americii. Cărţile acestea care mă cutremurau erau 
semințele pentru acest transplant.” 

Gleb îi numea pe Episcopul Nectarie, pe Ivan şi pe Elena, „cei trei Kontzevici ai 
mei”. Aceşti prețioşi purtători de învățătura lumii patristice şi a tradiției de la Optina, 
urmau să aibă o mare înrâurire asupra vieților lui Eugene şi Gleb. Mai târziu, i-au făcut 
moştenitorii lor duhovniceşti. 


În 1963 a venit în San Franciso o altă „legătură vie” de mare preț, Părintele 
Spiridon Efimov, fiu duhovnicesc al Arhiepiscopului loan. Eugene şi Gleb nu au 
cunoscut niciodată o persoană atât de apropiată în duh cu Arhiepiscopul loan. Deşi 
chipul duhovnicesc al Părintelui Spiridon nu era zidit după măsura Arhiepiscopului 
loan, era asemenea aceluia prin lepădarea de regulile lumii şi primirea într-o măsură 
oarecare a „nebuniei pentru Hristos”. Ca şi Arhiepiscopul loan, avea o legătură aparte 
cu copiii. Deşi era bătrân şi cu părul cărunt, avea un chip ca de copil de 7 ani. 

Prietenia lor ţinea din anii de seminar, din Bitol, Yugoslavia. În 1963, când l-a 
chemat în San Francisco, i-a dat o funcţie de conducere în rândul clerului şi l-a numit 
inspector al liceului patronat de Catedrală. Gleb şi Eugene l-au întâlnit prima dată pe 
Părintele Spiridon când acesta ținea prima sa predică în San Francisco. „Prima noastră 
impresie despre el”, scria Gleb mai târziu „a fost minunată. Am văzut de îndată că era 
sincer ca un copil, neputând lua partea vreunuia în luptele ecleziastice interne. Vorbirea 
lui arăta o cunoaştere teologică adâncă iar chipul său strălucea de o lumină 
nepământească.” 

Ieşind din biserică după slujbă, Gleb I-a întrebat pe Eugene ce părere avea de 
Părintele Spiridon. Eugene i-a spus că l-a plăcut foarte mult, dar şi-a dat seama că lumea 
bisericească „respectabilă” l-ar putea lua în râs. Şi într-adevăr, după eticheta 
bisericească acceptată de toată lumea, Părintele Spiridon era stânjenitor. Gleb îşi 
aminteşte: „Mitra de arhimandrit şi camilafca îi stăteau cam strâmb pe cap, şuviţe rebele 
de păr îi cădeau în ochi, în timp ce restul părului îi cădea în valuri pe umeri. Degetele de 
la ambele mâini erau strâmbate şi încovoiate. Rasa îi era cam scurtă şi de sub ea se 
vedeau picioarele subțiri cu şosete lungi, negre. Purta pantofi foarte mari, cu vârfurile 
îndoite în sus, mergea vioi, cu un şchiopătat care se vedea; fața îi strălucea. Cât de dragă 
ne era vederea acestui personaj aparte, atât de diferit de tumultul obişnuit al societății 
noastre secularizate!”!% 

Tot în San Francisco locuia şi un alt prieten al Arhiepiscopului loan, Părintele 
Mitrofan, preot cu inima caldă, vesel şi cu o faţă rumenă, luminoasă. În Rusia cunoscuse 
o adevărată Nebună pentru Hristos pe nume Teoctista Mihailovna şi a văzut că 
Arhiepiscopul loan avea acelaşi duh cu ea. Părintele Mitrofan fusese căsătorit cu o 
femeie foarte evlavioasă, fiică duhovnicească a Bătrânului Nectarie de la Optina iar tatăl 
ei, preot, devenise unul dintre noii mucenici ai Rusiei. Când i-a murit soţia, Părintele 
Mitrofan a căzut în mare deznădejde, de la care a fost scăpat de Arhiepiscopul loan. De 
atunci, îl urma pe Arhiepiscop oriunde se ducea acesta. Îi era devotat trup şi suflet şi 
avea pentru acesta o dragoste atât de mare, că şi-ar fi pus viaţa pentru el în orice clipă, 
însuflețindu-i şi pe alții să facă la fel. 


29 
Despre muzică şi stele 


Singur, pornesc acum pe cale. 
Poteca mea cu pietriş străluceşte-n ceață, departe 


Noaptea este neagră, pustiul Îl ascultă pe 
Dumnezeu, 
Iar o stea vorbeşte altei stele. 

Mihail Lermontov 


Tor în anul 1963, Eugene l-a cunoscut şi pe marele teolog, şi atât de smeritul 
Mitropolit Anastasie Gribanovski, şi pe prietenul lui Gleb, Preasfinţitul Sava Sarakevici 
de Edmonton, Canada. Legătura scurtă, foarte apropiată cu Mitropolitul, s-a petrecut în 
imprejurări neobişnuite - în care dragostea pentru bunul gust muzical a unit pe un 
reprezentant adevărat al Sfintei Rusii cu un tânăr californian al zilelor noastre. 
Mitropolitul de 90 de ani, făcut episcop în 1906, purtase harul apostolesc vreme 
de mai bine de jumătate de veac. Om rafinat şi de mare cultură, era autorul unei 
fascinante cărți filosofice, intitulate Dialog cu propria inimă, care cuprindea cugetări 
pe teme teologice, artă, literatură şi muzică. Fra ierarhul mai bătrân al Arhiepiscopului 
Ioan, care îl respecta mult, şi care i-a scris mai târziu viaţa.'* Eugene l-a cunoscu doar 
cu doi ani înainte de moartea sa, care a fost în 1965. Gleb povesteşte: 
„În iulie 1963, unul dintre elevii mei, care cânta şi în cor, mi-a spus despre un 
festival anual de Bach, care avea loc în apropiere de Carmel. Îmi doream să merg, mai 


145 Starețul Gherman şi Obştea, „Father Spiridon: Sotainnik of Blessed John”, The Orthodox Word, nr. 
141 (1988), p. 200. 

156 Vezi Arhiepiscopul loan Maximovici, „Mitropolitul Anastasie”, The Orthodox Word, nr. 4, (1965), p. 
135-140. 

ales că mă aşteptam să vină şi Eugene să-şi viziteze părinții, şi ştiam că ar fi vrut şi el să 
meargă. Lui îi plăcea mai ales muzica barocă .... 

Înainte de începerea festivalului, elevul meu mi-a spus că i se propusese să 
lucreze ca uşier pe perioada festivalului şi dacă voiam, puteam să merg la concert, 
ajutându-l pe el. Am acceptat bucuros, sosind acolo mai devreme. Era nemaipomenit: se 
începea cu oratoriul complet al lul Hândel, Judecata lui Solomon. Cântăreţii erau de 
înaltă clasă, iar corul şi orchestra erau extraordinare. 

Înainte de începere, am avut plăcuta surpriză să-l văd pe Eugene, care, spre 
uimirea mea, îl conducea în sală pe Mitropolitul Anastasie, de 90 de ani. Ierarhul era 
însoțit şi de devotatul său şofer, care, ca şi 1erarhul său, era un mare cunoscător de 
muzică. După ei, a intrat Preasfinţitul Sava de Edmonton, Canada. 

Ştiam că Mitropolitul vizita Coasta de Vest, dar nu m-aş fi gândit niciodată să-l 
văd aici în Carmel. Oamenii s-au ridicat în picioare din respect, la intrarea 
mitropolitului nostru iubit, ca un patriarh din vechime, care înainta încet, pe coridorul 
acestei frumoase săli de concert ca o biserică, în rasa neagră şi cu fes alb. Era scund, dar 
inspira foarte mult respect. Am luat binecuvântare de la ambii ierarhi, iar Preasfinţitul 
Sava m-a rugat să verific dacă uşile erau bine închise, căci Mitropolitul era foarte răcit 
şi curentul îi putea fi fatal. Am ințeles de îndată de ce din atâția oameni, trebuia să fiu 
uşier în acea după-amiază, pentru prima dată în viaţa mea. 

ÎL ştiam pe Mitropolit de pe vremea când eram seminarist la Jordanville. Am 
vorbit de câteva ori cu el. Odată am vorbit despre cuviosul Gherman de Alaska, față de 
care avea mare evlavie, şi de aceea i-am cerut blagoslovenia de a merge în pelerinaj 
până acolo, după terminarea bacalaureatului. Mi-a blagoslovit gândul cel bun şi mi-a 
cerut să mă rog fierbinte la mormântul Cuviosului (pe care-l numea „viitor sfânt”) 
pentru întreaga Biserică Rusă, care are mare nevoie de ajutor ceresc. “Fii mesagerul 
nostru”, mi-a spus venerabilul Mitropolit “şi transmite binecuvântările noastre 
credinciosului păstrător al sfintelor rămăşiţe pământeşti — Arhimandritului Gherasim,” 
lucru pe care l-am făcut .... 

Orchestra a început să cânte şi cu toţii am văzut realitatea vieții dintr-o 
perspectivă nepământească. Eugene a fost rugat să stea lângă persoana firavă a 
Mitropolitului şi să-l țină acoperit cu o pătură. De cealaltă parte a lui Eugene stătea 
Preasfinţitul Sava, căruia îi plăcea transpunerea muzicală a poveştii biblice, zâmbind şi 
frecâdu-şi mâinile mereu. Iar eu, care stăteam în picioare şi păzeam uşile ca nici cea mai 
mică adiere de vânt să nu strice sunetele, mă bucuram de fiecare clipă a acestui minunat 
eveniment .... 

Când a luat sfârşit prima parte a oratoriului minunat, copleşitor, lerarhul suferind 
a încercat să se ridice de pe locul său. Nu se mai simţea în stare să stea până la sfârşitul 
programului. Eu eram în culmea fericirii. Văzusem cu ochii mei un teolog mare şi 
autentic, care trăise destul de mult, şi de bună seamă, îşi îmbogățise viaţa cu bunătăți 
duhovniceşti, ca să înțeleagă o muzică adevărată. Se străduise să străbată tot drumul 
până aici ca să se bucure împreună cu noi de aceste meditații înălțătoare, pe o temă 
biblică. Acesta a fost pentru mine un dar de Sus. 

Era ultima oară când îl vedeam pe Mitropolit. Când am ieşit afară, în noaptea 
caldă de vară, cu acordurile Judecății lui Solomon răsunându-mi în urechi şi în toată 
ființa, acest Mitropolit bun şi blând, scund ca persoană, dar un uriaş în ochii mei, şi-a 
pus mâinile pe capul meu cel păcătos, pentru ultima binecuvântare. A fost o lecţie 
pentru mine, o încurajare de a nu socoti sfânta noastră ortodoxie ca pe o rubrică de 
“Bizantologie” restrânsă şi limitată, de la care se aşteaptă minuni (şi nu se întâmplă 
nimic), ci ca pe un instrument, ca pe nişte ochelari, care ne ajută să vedem universul ca 
pe un amănunt întreg, oricât de miopi am fi. O, să fii în stare să pricepi aceste 
sentimente nobile, transmise ca un întreg de această muzică minunată; această Măreţie 
atotcuprinzătoare dăruită muritorilor, nu ca să rămâi un spectator pasiv, ci să te faci 

lucrător neobosit în epoca noastră! Căci acesta este numai un semn al nemuririi cosmice 
a veacurilor ce vor veni. 

„O, Doamne, miluieşte-mă pe mine păcătosul, am şoptit în inima mea cu un 
sentiment de recunoştinţă, în timp ce maşina cu cei doi Ierarhi cobora iute dealul spre 
apusul orbitor peste marea strălucitoare.” 


De la prima vizită de la începutul anului, pe care Eugene i-a făcut-o lui Gleb, 
la căsuţa închiriată din Monterey, găsiseră o preocupare comună în pasiunea lor pentru 
muzică clasică, care i-a ajutat pe amândoi, ducându-i pe căi diferite, pe pragul 
ortodoxiei. Aducîndu-şi aminte de ziua aceea de primăvară timpurie, Gleb scria: 

„După ce am văzut locurile istorice din Monterey, am plecat cu Eugene să-i 
vizităm pe părinţii săi, în Carmel. I-am cunoscut familia, am cinat cu ei şi apoi am avut 
prilejul să ascult din muzica preferată de el. A mers tot drumul înapoi cu mine, cam 8 
km, ducându-mă pe toate scurtăturile pe care le ştia. Eram împlinit lăuntric de discuțiile 
din ziua aceea. Seara am aflat multe despre sufletul său, nu prin ceea ce mi-a povestit 
despre el, ci prin aprecierile pe care le făcea despre muzică. Era un limbaj — o legătură - 
între el şi lumea muzicii, pe care nu voia să-l impărtăşească. A vorbit despre 
Monteverdi, Telemann şi Gorelli. Pe când mergeam, aproape că auzeam muzica şi 
asociam aceasta cu nemulțumirea adâncă din sufletul său, față de felul în care 
acționează lumea. 

Era noaptea târziu. Cerul era plin de stele. Îmi puneam atâta nădejde în slujba pe 
care o aveam, în California şi în viitor; totuşi, nimic concret nu mă mulțumea. Tânjeam 
după dragostea lumii pustniceşti. Eugene era încă departe de cunoașterea adevărată a 
pustnicilor, dar îşi dădea seama ce-i înflăcărase ca să ia asupra lor această nevoință. 

Eugene rămânea o enigmă pentru mine, aşa cum stăteam în uşa căsuței mele, 
înconjurați de tufele de mimoză, cu florile lor de un galben strălucitor. Am vorbit la 
sfârşit despre stele, şi, ca să-şi ocrotească lumea lăuntrică de mine, mi-a spus: “Trebuie 
să-ți mărturisesc că lucrul care mă emoționează cel mai mult în lumea aceasta, sunt 
stelele.” 

Ne-am despăţit. El s-a întors la Carmel pe Jos, mergând probabil toată noaptea, 
în timp ce eu am intrat în casă. Întrucât aveam obiceiul de a citi zilnic la vecernie 
Canoanele Maicii Domnului, am deschis cartea cu litere slavone şi am început să cânt 
tare. Tovarăşul meu de cameră, Gabriel, fost ieromonah,'*% nu era deranjat de asta, şi am 
cântat până noaptea târziu, cu lumânarea aprinsă şi cu tufele de mimoze care se legănau 
dincolo de fereastra deschisă. Şi mă gândeam la cuvintele de pocăință ale Canonului: 
Cât de necunoscută este lumea aceasta, cât este de scurtă şi de trecătoare! Şi câte 
prilejuri minunate a trimis Dumnezeu lumii acesteia noi, numai ca să putem noi primi în 
ea străvechea înțelepciune a Bisericii noastre Ortodoxe. 

În locul şi clipa aceea, mi-am pus în inimă hotărârea de a-l sprijini pe Eugene, 
căutătorul de Dumnezeu, să cunoască tainele pustiei înmiresmate, pe cel care îşi 
petrecea nopțile în rugăciune şi avea un dor mistuitor după muzică, duhovnicie şi stele.” 


sI Starețul Gherman, „The Dulcimer Is the Heart” [Vioara este inima]. 


15 Jeromonah: călugăr preot. 

30 
Un Sfânt pus la încercare 


Cei ce cugetă nedrept şi-au zis în sine: să asuprim 
pe cel sărac şi drept ... el este ca o osindă a 
gândurilor noastre; şi ne este greu chiar când ne 
uităm la el, căci viaţa lui nu seamănă cu viaţa 
celorlalți şi cărările lui sunt schimbate. Înaintea 
lui Suntem socotiți ca necuraţi şi de căile noastre 
se fereşte ca de o spurcăciune; el fericeşte sfârşitul 
celor drepți şi se laudă că are pe Dumnezeu drept 
tată. 
- Înţelepciunea lui Solomon 2, 1,10,14-17 


O spun spre ruşinea voastră... frate cu frate se 
judecă şi asta înaintea necredincioşilor? 
- ] Corinteni 6, 5-6 


Sabia sufletului nostru nu se ascute până când nu 
întâlneşte ascuţişul răutăţii altuia. 
- Sf. Grigorie cel Mare 


APROAPE toate „legăturile vii” pe care le cunoscuse Eugene în San Francisco 
aparțineau Bisericii Ortodoxa Ruse din străinătate (numită şi Biserica Rusă din afara 
Rusiei); şi Mitropolitul Anastasie, pe care-l cunoscuse în acea seară memorabilă din 
Carmel, era ierarhul superior. Şi Eugene era membru al acestei ramuri a Bisericii 
Ortodoxe Ruse. Devenise un ortodox foarte râvnitor, iar în America, Biserica Ortodoxă 
Rusă era biserica cea mai înflăcărată în păstrarea tradiţiilor ortodoxe. Se ținea departe de 
moda ecumenică, de reforma calendarului bisericesc şi compromisurile făcute cu 
regimul comunist. Mai mult, comparată cu celelalte Biserici Ruse din diaspora, aceasta 
era „crema”, cu cei mai vii reprezentanți ai Sfintei Rusii: făcători de minuni, prooroci, 
bătrâni, teologi adevăraţi şi filosofi. Totuşi, fiind o organizație pământească, avea şi ea 
prebleme. Elena Kontzevici a fost prima care le-a spus aceste lucruri lui Eugene şi Gleb. 
„Chiar din primul “lapte” pe care l-am băut ca ortodox al Bisericii Ruse din străinătate”, 
Eugene povestea mai târziu, „am înţeles că avem două feluri de ierarhi (sau poate 
“tradiţii” ): pe de o parte cei ca IPS loan, Averkie, Leontie, Nectarie, Sava, iar pe de altă 
parte cei care acum par să ocupe poziţiile de conducere.” 

După ce a fost primit în Biserica Ortodoxă Rusă, şi înainte de întoarcerea lui 
Gleb pe Coasta de Vest, Eugene a cunoscut pe unul dintre ierarhii celei de a doua 
categorii, Arhiepiscopul Vasian al Canadei". Acesta vizita San Francisco şi a organizat 
o întâlnire cu cei care doreau să meargă la mânăstirea sa din Montreal. Mânăstirea 
publica multe cărți ortodoxe şi părea foarte potrivită pentru talentele lui Eugene, care a 
mers împreună cu prietenul său James, să-l vadă pe Arhiepiscop la vremea stabilită. 

I-a întâmpinat un bărbat suplu şi frumos, cu veşminte curate şi călcate şi mirosea 
a colonie. Se purta binevoitor, fin iar vorba şi gesturile îi erau liniştite şi politicoase. 
Dându-şi seama că Eugene era inteligent şi cu educaţie aleasă, l-a invitat la Montreal. 
Eugene i-a pus întrebări despre viaţa de acolo, dar a înțeles că locul nu era pentru el. 


15 Numele a fost schimbat. 

Ochii care l-au măsurat erau reci şi grei ca de plumb, iar omul părea calculat, chiar 
sinistru — dacă Eugene nu se înşela. 

După ce Gleb se întorsese pe coasta de vest, Eugene i-a povestit despre întâlnire. 

- Ce impresie ţi-a făcut Arhiepiscopul ? I-a întrebat Gleb. 

- M-au luat fiori, i-a răspuns Eugene. Nu mi-au plăcut ochii săi. 

Cînd a ajuns să-l cunoască pe Arhiepiscopul loan şi-a dat seama că 
Arhiepiscopul Vasian se afla la polul opus. 


AşA cum s-a văzut mai târziu, Arhiepiscopul Vasian era omul cel mai viclean 
şi mai puternic din aparatul de conducere, care prin manevre politice preluase practic 
întreg controlul Bisericii Ortodoxe Ruse din străinătate. În timp ce au fost exilați în 
Europa răsăriteană, în anii '20 şi '30, aceşti episcopi şi administratori ruşi se 
organizaseră într-o grupare foarte puternică, care în anii care au urmat au îndepărtat pe 
toți cei care nu erau de partea lor. Soarta le-a îngăduit marilor şi sfinților ierarhi ai 
Bisericii Ruse din străinătate să sufere mult din pricina acelora. lerarhul cu viaţă de 
sfântă, loasaf, a fost trimis din Canada în America de Sud, unde a şi murit la mai puțin 
de un an datorită schimbării de climă; Arhiepiscopul Averkie a fost scos din funcția pe 
care o avea ca membru permanent al Sinodului; Arhiepiscopul Leontie — un misionar 
plin de curaj care suferise în lagărele de concentrare sovietice şi apoi a hirotonisit peste 
300 de preoți - era ţinut la distanță în America de Sud; şi Preasfinţitul Sava a fost silit 
mai târziu să se retragă, luându-i-se toată puterea. 

Însă cel care urma să îndure persecuțiile cele mai mari, a fost Arhiepiscopul 
Ioan. Deşi fusese şi el printre cei din Europa de est, reuşise să-şi păstreze libertatea în 
faţa lui Dumnezeu nedorind să facă parte din nici o grupare. Fără teamă, urmând glasul 
conştiinţei, nu se puteau bizui pe sprijinul lui. De exemplu, a luat parte împreună cu 
clerul Patriarhatului din Moscova la sărbătorirea bisericii „Evlogite” şi a altor biserici ce 
țineau calendarul nou — acțiune pe care mulți dintre colegii săi o socoteau „tabu”. La 
Liturghie, el încă îl pomenea pe Patriarhul Moscovei, Alexie, împreună cu Mitropolitul 
Anastasie; şi pentru aceasta a fost numit de unii „comunist”. Deşi nu avea nici o 
legătură cu regimul sovietic ateu şi nici cu reforma calendarului bisericesc, îi privea pe 
toți cei de acolo, care nu mai aveau puterea de a rezista sau scăpa, ca pe fraţii săi întru 
credință, membrii ai aceleiaşi Biserici Ortodoxe. Spunea că nu există „astfel de lucruri” 
ca „jurisdicţii” separate. Toate astea împreună cu înfăţişarea şi comportamentul său 
neobişnuit, cât şi credința miilor de oameni că era un sfânt, făcea din el o persoană 
foarte greu de mânuit. 


A 
În San Francisco, lui Eugene i-a fost dat să vadă persecuția la care a fost supus 


omul poate cel mai sfânt al sec. XX. Fără îndoială, aceasta a fost partea cea mai 
dureroasă a vieţii Arhiepiscopului loan, care i-a grăbit moartea, trei ani mai târziu. 
Momentul culminant s-a produs atunci când a fost acuzat în mod public la Curtea 
Supremă de Justiţie a statului California de construirea neautorizată a unei biserici şi 
delapidare a fondurilor bisericeşti!“ 

Atacul asupra Arhiepiscopului a fost stârnit de către consiliul eparhial al 
Catedralei din San Francisco, care, după cum au putut vedea Eugene şi Gleb, era 
sprijinit de către episcopii frați ai săi. Consiliul eparhial era alcătuit dintr-o grupare 
ierarhică, susţinători ai Arhiepiscopului Artemon de Los Angeles, fost ierarh de San 
Francisco. Intenţia acelei grupări ierarhice era de a-l discredita cu totul pe Arhiepiscopul 


1% Arhiepiscopul loan a relatat în detaliu toate împrejurările legate de proces, într-un raport pe care l-a 
înaintat Mitropolitului Anastasie, datat 23 iulie 1963. Acest raport a fost sursa principală de inspiraţie în 
redactarea acestui capitol. 

loan, ca să-l împiedice să ajungă întâiul ierarh, fiindcă se afla pe prima poziţie pentru 
această treaptă ierarhică. 

La sfârşitul anului 1962, când Arhiepiscopul loan venise pentru prima oară în San 
Francisco, consiliul eparhial refuzase să-i arate evidenţele contabile. Primindu-le în 
cele din urmă la o întrunire a consiliului eparhial (dar fără a se lipsi de încercarea cuiva 
de a i le smulge din mână), el a constatat că nu erau ţinute în regulă. Punând 
documentele într-un loc accesibil tuturor, el a cerut tuturor să-şi plătească datoriile din 
trecut.” 

La începutul anului următor, menţiona Arhiepiscopul loan, „Postul cel Mare a 
început în San Francisco cu un mare număr de închinători şi postitori; şi Paştile a fost 
întâmpinat cu mare înflăcărare duhovnicească. Relaţiile din interiorul congregației erau 
ironizate pe față, şi se vorbea despre greutăţile anului anterior ca fiind “cele dintâi.” 
Arhiepiscopul loan solicita acum reluarea lucrării noii Catedrale; şi îndată după Paşti s- 
au făcut donaţii foarte importante pentru acest scop. 

Probabil că situația a continuat să se îmbunătățească, dar tocmai acum 
Arhiepiscopul loan era grabnic chemat din nou la New York. Acolo, duşmanii lui din 
clica ierarhică — pe baza unui document semnat şi distribuit de către consiliul eparhial, 
care îl acuza pe Arhiepiscopul loan de simpatii comuniste — au forţat o hotărâre de 
înlăturare a lui din poziţia de Arhiepiscop de San Francisco.” Arhiepiscopul loan a 
trebuit să aştepte în afara întrunirii episcopilor până ce s-a luat această hotărâre. Ştirea s- 
a răspândit de îndată în San Francisco, astfel că atunci când Arhiepiscopul loan s-a 
întors acasă de la întrunirea episcopilor, sute de oameni îl aşteptau la aeroport. EI relata, 
„a fost o impresie cu neputinţă de povestit.” Neliniştea şi tensiunea au continuat mai 
mult de două săptămâni. Când sprijinitorii Arhiepiscopului loan din San Francisco au 
trimis o cerere către Sinodul Episcopilor pentru a-şi schimba hotărârea, s-a stârnit o 
revoltă cumplită împotriva acestor sprijinitori că, Arhiepiscopul loan scria, „era 
primejdia de a se bate cu pumnii. Eu i-am oprit pe oameni cât am putut, căci prezența 
mea acolo a mai stăvilit pornirea lor, care nu era pe măsura celor cunoscute de ei; dar 
spre marea mea mâhnire, ceea ce se făcuse ca să aducă pacea în turmă vreme de patru 
luni, s-a distrus într-o singură zi, într-o singură clipă.” 

Prietenul Arhiepiscopului loan şi cel dintâi ierarh, Mitropolitul Anastasie, i-a 
telefonat şi a vorbit cu el mai mult de o oră. În ziua următoare, datorită influenței 
Mitropolitului, hotărârea Sinodului Episcopilor s-a schimbat şi autoritatea temporară a 
Arhiepiscopului loan în San Francisco a durat vreme de şase luni. Totuşi, hotărârea 
inițială a arătat împotrivitorilor Arhiepiscopului loan din San Francisco faptul că ei 
aveau în spatele lor episcopi foarte puternici, şi astfel ei mergeau înainte. 

Lupta a izbucnit serios când Arhiepiscopul loan a solicitat alegerea unui iconom 
bisericesc şi a unor membri pentru consiliul eparhial, care împreună cu adunarea 
generală, s-au întrunit la 9 iunie. Cei din consiliul eparhial existent, cunoscând că erau 
depăşiţi cu aproape doi la unu de către cei care îl iubeau pe Arhiepiscopul loan, au 
început să facă tot posibilul pentru a împiedica alegerea, mergând chiar până la justiția 
de stat şi dobândind o hotărâre reținută împotriva aceluia.'” La vremea aceea, prietenul 
Arhiepiscopului loan, Episcopul Sava, care fusese judecător în justiția din Serbia, a 
venit în San Francisco din Canada, pentru a-l ajuta pe Arhiepiscopul loan în noile 
complicaţii legale. EI a scris un raport de patru pagini în apărarea Arhiepiscopului loan 


141 Raport al Arhiepiscopului loan Maximovici, „Înalt Preasfinţitului Preşedinte [Mitropolitul Anastasie] 
şi Preacuvioşilor membri ai Sinodului Arhiepiscopal al Bisericii Ruse de peste hotare”, 23 iulie 1963 (în 
Ib. rusă). Trad. Maica Macaria. 

14 Donald Carter, „Zarvă într-o biserică”, San Francisco News Call Bulletin, April 29, 1963, p. 32. 

1% Vezi Acţiunea pentru verificarea declaraţiilor, 6 iunie 1963. Curtea Supremă a oraşului şi ținutului San 
Francisco. Dosar nr. 538856. Reclamanţi: Boris N. Borsoff şi alţii. Pârâţi: Eugene A. Hrapoft şi alții. 
Dosar aflat în sediul din San Francisco, biroul funcţionarului ținutului. Toate celelalte documente legale 
la care se face referire se află în acest dosar. 

şi apoi a mers cu el la tribunal.'** După ce a audiat cazul lor, Judecătorul a ridicat 
hotărârea de reținere. 

Între timp, adversarii Arhiepiscopului loan publicau informaţii şi trimiteau scrisori 
fiecărei case, afirmând că alegerea urma să nu mai aibă loc şi că nu ar trebui să vină 
nimeni. Ei primiseră o telegramă de la Sinodul Episcopilor, semnată chiar de întâiul 
ierarh, plină de amenințări la adresa Arhiepiscopului loan, dacă va merge mai departe 
cu alegerea. Episcopul Sava a ajuns din nou la ajutorul Arhiepiscopului Ioan, 
contactându-l pe întâiul ierarh şi primind o telegramă de la el în ziua următoare, prin 
care era de acord cu desfăşurarea alegerii şi a consiliului, aşa cum fusese plănuit.'"* 

În ciuda tuturor încercărilor de a o opri, alegerea a avut loc. S-a realizat cu 
ajutorul maşinilor de votare, pentru a se asigura validitatea acesteia. Au participat peste 
400 de oameni care l-au sprijinit pe Arhiepiscopul Ioan. Noul consiliu eparhial a fost 
ales şi, la adunarea generală care a urmat, s-au făcut grabnice pregătiri pentru a continua 
construirea Catedralei. 

Între timp, adversarii Arhiepiscopului loan publicau informaţii şi trimiteau 
scrisori fiecărei case, afirmând că alegerea urma să nu mai aibă loc. Ei deţineau o 
telegramă de la Sinodul Episcopilor, semnată chiar de Întâiul Ierarh, plină de amenințări 
la adresa Arhiepiscopului loan dacă va merge mai departe cu alegerea. Episcopul Sava a 
venit iarăşi în ajutorul Arhiepiscopului loan contactându-l pe Întâiul Ierarh şi primind o 
telegramă de la el în ziua următoare, că era de acord cu desfăşurarea alegerii şi a 
întrunirii, aşa cum fusese plănuită. 

Cu toate încercările lor de a o opri, alegerea a avut loc. S-a realizat cu ajutorul 
maşinilor de votare, pentru a se asigura validitatea acesteia. Au participat peste 400 de 
oameni care l-au sprijinit pe Arhiepiscopul loan. Noul consiliu eparhial a fost ales şi, la 
adunarea generală care a urmat, s-au făcut grabnice pregătiri pentru a continua 
construirea Catedralei. 

Neizbutind acum, vechiul consiliu eparhial l-a dat în judecată pe Arhiepiscopul 
loan. S-au formulat două sute cincizeci de plângeri împotriva lui, acuzându-l că 
delapidase fondurile bisericii care fuseseră colectate pentru construirea Catedralei. S-a 
fixat un termen de judecată, dar până la pronunţarea unei hotărâri, noul consiliu eparhial 
nu a putut continua construcția. 

În acest timp au sosit la San Francisco membri din cercul episcopilor şi s-au 
alăturat reclamanţilor care formulaseră plângeri. Aceştia au avut anumite întâlniri cu 
avocaţii reclamanţilor şi le-au oferit acelora ce ajutor au putut ca să-l convingă pe 
Arhiepiscopul loan. Unul dintre ei, acelaşi Arhiepiscop Vasian pe care îl întâlnise 
Eugene cu un an înainte, s-a plâns că venise ca reprezentant special al celui mai înalt 
ierarh pentru a restabili pacea. Arhiepiscopul loan relata mai târziu, „Practic, aceasta s-a 
exprimat într-o discuție aprinsă a Arhiepiscopului Vasian cu avocaţii reclamanților, şi în 
prezentarea declaraţiilor către curte că el, ca reprezentant al Sinodului a confirmat 
ilegalitatea întrunirii din 9 iunie. Un alt prelat, Arhiepiscopul Serafim din Chicago, l-a 
declarat neavenit pe Arhiepiscopul loan şi nu s-a uitat la faptele prezentate de el. În 
schimb, el a plătit un ziar rusesc pentru a tipări un articol în care acesta a scris că îl 
cunoştea pe Arhiepiscopul loan de demult, şi putea să confirme că acesta era 
„paranoic”. Între timp, Arhiepiscopul Artemon din Los Angeles a făcut câteva călătorii 
în nord pentru a-i instiga pe susținătorii lui în lucrarea lor împotriva Arhiepiscopului 
Ioan. 

Fiindcă se apropia judecarea Sfântului, comunitatea rusă din San Francisco 
făcea mare tărăboi. La întrunirile eparhiale, oamenii îşi manifestau întreaga lipsă de 
respect față de Arhiepiscopul loan ca şi cum nici nu ar fi fost episcop. Izbucneau 
strigăte nedesluşite. Se aruncau cuvinte amare, insultătoare către sprijinitorii săi, şi mai 


di Depoziţia nr. 2 în apărare faţă de cererea reclamantului pentru hotărârea prealabilă. 
145 Raport făcut de Arhiepiscopul Loan, p. 5. 

ales către Părintele Leonid Upşinski, acelaşi preot care îl ajutase pe Eugene să înveţe, şi 
să participe la slujbele bisericeşti. O credincioasă, care era pe atunci adolescentă, îşi 
aminteşte: 

„Arhiepiscopul Ioan era într-adevăr persecutat în chip aprig. Eu am auzit lucruri 
calomniatoare pe care le săvârşeau oamenii încercând să-l distrugă. Fra urât. Din 
nefericire, părinții mei erau cu totul împotriva lui, fiind de partea episcopului din Los 
Angeles, care voia să aibă puterea şi controlul. Sora mea îşi aminteşte ceva ce era 
tulburător pentru ea, căci ea era pe atunci doar o copiliță. Ea spune, “eram cu mama, iar 
ea, împreună cu un grup de femei fugeau după el, spunându-i în felurite feluri şi 
scuipându-l. Am văzut-o pe mama mea scuipându-l în faţă!” — Şi asta se întâmpla după 
slujba de la biserică! 

Nu înţeleg de ce îl urau oamenii. Noi copiii ştim că el era nevinovat. El avea o 
legătură cu noi; el ne iubea şi întotdeauna avea mare purtare de grijă pentru noi. Îmi 
amintesc de el că era bătrân, mesteca totul cu zgomot şi avea ochii cei mai minunați. Era 
atât de mic! Vorbea atât de frumos, dar ceva se întâmpla cu el. Sora mea mai mică îmi 
spune că atunci când l-a întâlnit şi el s-a uitat în ochii ei, ea a simțit că din el ieşea har. 

Episcopul din Los Angeles, care stătea la noi în călătoriile sale din nord pentru a 
găsi susținători, era tocmai invers. Nouă copiilor ne era frică să stăm pe lângă el. Era 
rece, de suprafață, dar îşi dădea importanţă, şi nu avea nici o legătură cu noi copiii, nici 
măcar atunci când venea la noi, iar noi, copiii, trebuia să dormim sub masa din 
bucătărie, pentru ca el să poată dormi în camera noastră.” 

Venind în mod regulat la Catedrala din San Francisco, Eugene a urmărit cu 
atenţie răspunsul Arhiepiscopului loan la zarva şi intrigile ce se făceau în jurul lui. Într- 
o scrisoare către un convertit ca şi el, acesta scria: „Pe Vlădica loan [Arhiepiscopul 
loan]'“ îl îndrăgesc cel mai mult dintre toți episcopii noştri, chiar dacă îmi este foarte 
greu să-l înțeleg. El are o pace şi o bucurie atât de adâncă că este o binefacere 
duhovnicească numai să te afli în preajma lui. Lunile trecute am luat parte la multe 
întâmplări importante, când Vlădica era înconjurat de mulțimi de oameni care erau 
emoționaţi, plângeau şi practic se manifestau isteric (ştiţi cum pot fi ruşii!), dar el era 
acelaşi ca întotdeauna, liniştit, cu pace şi chiar vesel.” 

A văzut şi Eugene cum a încercat mulțimea Arhiepiscopului loan să-l apere cu 
râvnă, din iubire pentru păstorul lor, care îi eliberase de sub China cea pustiitoare. 
Având tot soborul în mâinile sale, Stareţa Ariadna a vorbit cu îndrăzneală în Catedrală, 
fiind nemulțumită cu dreptate, despre felul în care o grupare a membrilor bisericii se 
ridicase împotriva unui Sfânt în viaţă. Eugene se afla acolo şi a auzit-o vorbind 
congregației, că cei care simțeau ca şi ea, puteau veni la ea pentru slujbe. Aceia au ieşit 
împreună cu ea lăsând Catedrala goală, şi au mers direct la mânăstire. 

Între timp, Gleb a primit lecţia sa de neuitat, cu seriozitatea celor ce se 
întâmplau. Într-o zi i s-a cerut să meargă cu maşina de la Monterey la San Francisco, cu 
profesorul său de limbă, George Skariatin, un domn rus, de vârstă mijlocie, care avea 
mare evlavie la Arhiepiscopul loan. Domnul Skariatin îl cunoscuse pe Arhiepiscopul 
loan în Şanhai şi fusese de față la minunile lui. Acesta dobândise Orfelinatul Sfântului 
Tihon din San Francisco în care urma să-i adăpostească pe orfanii Arhiepiscopului loan; 
el mai inițiase un fond ca să adune bani pentru trebuințele milostivnice ale 
Arhiepiscopului, pentru care se ostenise mulți ani. Pe când îl ducea pe Gleb cu maşina 
către casă, l-a întrebat pe Gleb ce credea despre ultimele evenimente din San Francisco. 
Necunoscând situaţia prea bine atunci, Gleb a spus că ştia cu siguranță că Arhiepiscopul 
loan era om sfânt, dar că el prefera să nu se ocupe de politică. La aceasta, domnul 
Skariatin a început să-l mustre pe Gleb pentru ceea ce se întâmpla de fapt: ce mare 
făcător de minuni şi apostol al timpurilor moderne — un adevărat ascet care s-a răstignit 


'% În felul acesta se refereau în general ruşii la Arhiepiscopul Ioan, Vlădico (sau Vlădica) este un termen 
mai dulce pentru episcop. 

pururea pentru alții, cercetându-i în spitale, purtându-le de grijă în toate nevoile lor, 
rugându-se pentru ei zi şi noapte, fără să se mângâie pe el cu somn în pat ca oamenii cei 
obişnuiţi — cum a fost chinuit un asemenea om de către semenii săi creştin ortodocşi, de 
către membrii propriei sale biserici şi episcopii frați. Pe când vorbea, domnul Skariatin 
s-a întristat şi s-a emoționat din ce în ce mai tare, simțind o durere în inimă pentru o 
asemenea faptă nesăbuită. Din pricina furiei, sărmanul om se înroşise. Gleb s-a tulburat 
foarte tare de cele auzite, la gândul că oamenii sunt atât de neajutorați înaintea 
păgânismului din biserică. Ceea ce a auzit el nu era isterie, ci adevărata mărturie a unui 
om cu un simţ profund al dreptăţii. Niciodată mai înainte, nu cunoscuse acest aspect 
adânc al sufletului domnului Skariatin. 

În ziua următoare, Gleb a aflat că domnul Skariatin murise de un atac de inimă. 
Păstrând în memorie acele ultime discuţii tulburătoare, a simțit că fusese un martor viu 
că domnul Skariatin murise apărându-l pe Arhiepiscopul loan. 

După nişte ani de zile de la moartea aceluia, Arhiepiscopul loan şi-a exprimat 
recunoştinţa față de domnul Skariatin vindecând-o pe văduva lui de o boală gravă.” 


LA 9 iulie 1963, pe când se îndrepta către Monterey, lui Gleb i-au atras atenția 
primele rânduri de pe prima pagină a periodicului San Francisco Examiner, unde se 
spunea că un episcop rus a fost acţionat în judecată la un tribunal din San Francisco. 
Articolul prezenta o fotografie a Arhiepiscopului loan din sala de judecată. Acum 
înțelegea clar că aceasta era mai mult decât doar o problemă de o mică ceartă 
ecleziastică. 

Judecata a durat patru zile şi în fiecare zi sala de judecată a fost aglomerată. 
Gleb lucra în Monterey şi nu a putut merge la proces, dar Eugene a mers la toate 
audierile. EI i-a văzut pe episcopii şi clerul care veniseră să-l apere pe Arhiepiscopul 
loan, cum stăteau înşiruiți pe bancă, lângă el. Lângă Episcopii Sava şi Nectarie, venise 
Arhiepiscopul Leontie, prietenul său, ca să fie cu el. Călătorise un drum lung prin toată 
America de sud. Mai erau acolo Părintele Spiridon, Părintele Mitrofan şi Stareța 
Ariadna. 

De la începutul judecății, judecătorul Edward O'Day, un bătrân irlandez catolic 
blând, a văzut că nu avea înaintea lui un apărător obişnuit, ci un adevărat om al lui 
Dumnezeu. Pentru prima oară în istoria oraşului San Francisco, judecătorul a permis 
apărătorului să spună a rugăciune la începutul fiecărei şedinţe.'“ 

Urmând principiul monahal de a nu căuta îndreptăţire pentru sine, Arhiepiscopul 
loan a stat la toate audierile, fără să spună o vorbă. 

La începutul primei audieri, a sosit pe neaşteptate Preotul Stavrofor G., care era 
secretar al Sinodului Episcopilor şi unul dintre cei mai influenți membri ai clicii. 
Arhiepiscopul loan a remarcat că „întâlnirile permanente ale aceluia cu avocații 
reclamanților au atras atenţia.” În a treia zi de judecată, secretarul Sinodului a depus 
mărturie în favoarea reclamanților şi în ziua următoare, avocatul părții reclamante a 
ținut o pledoarie îndreptată împotriva Arhiepiscopului loan. „Erau atât de multe 
acuzații,” scria Arhiepiscopul loan, „că judecătorul a spus că dacă fiecare dintre acestea 
s-ar lua în considerare, problema nu s-ar mai termina niciodată. Dorind să se termine 
totul cu pace, judecătorul, care a tot repetat aceasta în luările sale de cuvânt din instanță, 
a suspendat şedinţa .... Şedinţa a fost suspendată până la obţinerea de noi informaţii.” 

În câteva zile, trei avocaţi ai părţii reclamante, au plecat cu avionul la sediul 
Sinodului din New York, unde au avut loc întruniri speciale cu Arhiepiscopul Vasian şi 
cu secretarul Sinodului. 


1+ Vezi Blessed John the Wonderworker [Cuviosul loan Făcătorul de minuni], p. 242-243. 


14% Domnul James O*Gara, Jr., avocatul care L-a apărat pe Arhiepiscopul loan ne-a dat această informaţie. 

O împrejurare foarte tulburătoare în toată problema asta, a fost primirea unor 
telegrame care veneau, se pare, de la Înalt Preasfinţitul Mitropolit Anastasie, prin 
conducerea Sinodului. De câte ori vorbiseră cu Mitropolitul, Arhiepiscopul loan sau 
Episcopul Sava l-au aflat pe acela sprijinitor al acţiunilor şi judecăților lor; el 
confirmase autoritatea Arhiepiscopului loan în San Francisco şi, după cum am spus, 
semnase telegrame, ca o dovadă a acestui lucru. Totuşi, în acelaşi timp, au mai fost 
trimise şi alte telegrame, semnate tot de Mitropolit, afirmând contrariul, micşorând 
autoritatea Arhiepiscopului loan, fiind împotriva tuturor deciziilor lui şi împuternicind 
reclamanții să spună Curţii că ei doar „îndeplineau ascultarea față de Sinod”. Aceste 
telegrame au fost trimise direct reclamanților şi avocaţilor lor, iar una către instanță, 
chiar judecătorului O'Day; dar Arhiepiscopul loan a aflat despre acestea mai târziu. 
Mitropolitul era atunci destul de slab; şi, după cum afirmase Arhiepiscopul loan în 
raportul său către soborul arhiepiscopal, probabil că telegramele nu veneau de la el. „De 
curând,” scria Arhiepiscopul Ioan, „numele încă plin de slavă şi apreciere al 
Mitropolitului Anastasie a fost acoperit de ruşine din pricina hotărârilor sale 
contradictorii, chemarea în justiţie şi alte fapte care i-au ştirbit prestigiul nu numai 
printre credincioşii noştri, ci şi printre alte credințe, căci se auzise de numele lui. Noi, 
colaboratorii săi cei mai apropiați, ştim că toate astea nu se potrivesc caracterului său şi 
nu ne putem asuma întreaga responsabilitate față de el, în această situaţie.” 

Vicarul Arhiepiscopului loan, Episcopul Nectarie, a avut şi el o experiență 
cumplită ca urmare a pretinselor telegrame ale Mitropolitului Anastasie. Aşa cum le-a 
spus el mai târziu lui Gleb şi lui Eugene, telegrama era foarte neobişnuită, cerându-i să 
nu spună nimănui şi să-l urce pe Arhiepiscopul Ioan în tren noaptea şi să-l trimită la 
New York. Nu a primit nici o explicație, ci numai precizarea neobişnuită că Episcopul 
Nectarie nu trebuia să dea telefon Mitropolitului, ci să împlinească ordinul de îndată, ca 
o ascultare. Întrucât telegrama avea semnătura Mitropolitului şi venea de la conducerea 
Sinodului, el a considerat că este sinceră, dar nu avea linişte din această pricină. EI îşi 
dăduse votul ascultării față de Sinod, dar această ascultare era împotriva conştiinţei lui. 
În Seattle, unde a mers să facă o vizită la biserica pe care o avea în grijă, nu a avut somn 
şi a mers pe străzi toată noaptea. S-a rugat înflăcărat lui Dumnezeu şi în zori a hotărât să 
nu se supună ordinelor. Telefonând conducerii Sinodului, el a cerut să vorbească 
personal cu Mitropolitul. Cei de acolo i-au spus că nu se poate aceasta, dar Episcopul 
Nectarie a continuat cu stăpânire de sine să ceară cu hotărâre să vorbească cu 
Mitropolitul, şi în cele din urmă, l-au dat la telefon pe Mitropolit. 

- Înalt Prea Sfinţite, vă rog să mă ascultați. Nu pot să fac ceea ce-mi cereți. Au 
fost cuvintele Episcopului Nectarie, şi a început să-i explice de ce. 

- Stai o clipă, a intervenit Mitropolitul. Zici că eu am spus asta? Nu am spus eu 
nimic de felul acesta. 

Îndată a venit secretarul Sinodului care scrisese telegrama. Mitropolitul l-a 
întrebat: 

- Cum se poate asta? Cine a trimis telegrama? Secretarul a răspuns că vor vorbi 
despre asta mai târziu şi a închis telefonul. 

La aceasta, Mitropolitul s-a adresat Episcopului Nectarie, vorbind pe un ton 
grav: 

- Să nu faci nimic. Eu nu am scris acea telegramă. 

După cum le-a spus Episcopul Nectarie lui Gleb şi lui Eugene, lucrul acela l-a 
mângâiat mult, dar în acelaşi timp s-a întristat să Sinodul Episcopilor căzuse, aşa cum 
spunea el „în mâinile puterilor celor rele”. 

În raportul său către soborul arhiepiscopal, de la 23 iulie 1963, Arhiepiscopul 
loan a mai vorbit despre situaţia gravă care se ivise în Biserica Rusă de peste hotare: 

La început aceasta nu s-a simţit prea tare întrucât Arhiepiscopul Afanasie 
şi Episcopul Sava au controlat ieşirea tuturor lucrărilor din Sinod în mod 
oficial. Dar după plecarea lor, şi începerea unei sesiuni noi, au pornit 
treaba cu o grabă nestăpânită, fără nici un fel de control ... luau hotărâri 
numai ca să-i mulțumească pe reclamanți .... Săvârşirea hotărârii ilegale a 
Sinodului ameninţa viața Bisericii cu mari complicaţii şi nu numai că nu a 
adus pacea, ci dimpotrivă, a stârnit noi complicaţii şi tulburări. 

S-a creat impresia că „Sinodul” era de fapt acea aparență de unde 
vorbeau cei care fuseseră aleşi în consiliul eparhial în anul precedent, 
numele lui fiind legat de cei care doreau să-i mențină pe aceia la putere ... 
fie prin mijloace legale sau ilegale. 

În fiecare parohie sunt nemulțumiți de această situaţie. Şi înainte de 
această tulburare erau oameni nemulțumiți în San Francisco. Dar 
desprinderea din rândul lor a unui grup unitar care lucra în unanimitate şi 
cu îndârjire ... nu este chiar un fenomen local şi acum este dirijat de cineva 
apropiat Sinodului. 

În felul acesta, tot ceea ce s-a întâmplat în San Francisco capătă 
înțeles, de la începutul tulburării până astăzi. Capătă înțeles şi anumite 
evenimente care au avut loc şi în alte eparhii. 

Care sunt urmările acestor lucruri? Autoritatea Sinodului aproape a 
dispărut .... 

Ceea ce s-a întâmplat în San Francisco s-a răspândit degrabă în rândul 
tuturor celor din diaspora şi amenință existenţa Bisericii de peste hotare cu 
căderea unei părți a urmaşilor de la credinţă .... 

Se întâmplă deci, să asistăm cu durere la distrugerea Bisericii de peste 
hotare, spre bucuria vrăjmaşilor ei. Noi, ierarhii ei, nu putem îngădui 
aceasta: acel grup organizat care să domine peste alți episcopi şi să 
promoveze prin orice mijloace orice doreşte acel grup. 


În timp ce Arhiepiscopul loan scria acest raport, Mitropolitul Anastasie a venit 
pe coasta de apus ca să ajute la rezolvarea crizei şi la sprijinirea Arhiepiscopului loan, 
fără intervenţia conducerii Sinodului. În vremea aceea, Gleb şi Eugene l-au întâlnit la 
Festivalul Bach, din Carmel. Este interesant că tocmai atunci când judecătorul delibera 
hotărârea în Curtea din San Francisco şi Mitropolitul lua hotărârea cu privire la conflict, 
oratoriul lui Hăndel, pe care l-au ascultat în noaptea aceea, era Judecata lui Solomon, pe 
tema pronunțării unei hotărâri drepte. Trei săptămâni mai târziu, a sosit un judecător 
drept iar Arhiepiscopul loan a fost rânduit ierarh permanent de San Francisco şi 
America de apus. 

Între timp, pentru a arăta curții că acuzaţiile de delapidare erau false, 
Arhiepiscopul loan împreună cu noul consiliu eparhial au trebuit să facă o verificare 
foarte costisitoare, pentru care au angajat o firmă de contabilitate independentă, 
cunoscută pe plan naţional, Price, Waterhouse & Company. În cele din urmă, 
judecătorul O”Day l-a absolvit pe Arhiepiscopul loan de toată datoria, negăsind nici un 
fel de dovezi de fraudă financiară din partea lui. Cât despre alegerile bisericeşti, 
judecătorul a hotărât că nu era problema statului să stabilească dacă aveau aprobare de 
la Sinodul Episcopilor. Fiind înfrânți în felul acesta, reclamanții au continuat totuşi să-i 
aducă noi acuzaţii, deschizând acţiuni judecătoreşti vreme de doi ani şi jumătate, până 
aproape de moartea Arhiepiscopului loan. În mod repetat, deliberările instanţelor 
încheiau cazurile ca nereale, neconfirmându-se plângerile şi acuzaţiile. În cele din urmă 
avocatul apărării, James O”Gara, Jr. a spus instanţei că lucrurile merseseră prea departe: 


1% Raport făcut de Arhiepiscopul loan, p. 11-13. 

Partea pârâtă [Arhiepiscopul loan] a fost silită, fără nici un folos, de către 
partea reclamantă să suporte cheltuielile legale, totalizând câteva mii de 
dolari pentru a proteja interesele eparhiei. Amânarea construcţiei catedralei 
pricinuită de aceste neînțelegeri a sporit cheltuielile de construcţie dincolo 
de limita închipuirii. 

Nici o clipă, pe parcursul acestor neînțelegeri, grupul de reclamanți nu 
a adus în faţa instanţei nici măcar o singură probă legală în sprijinul 
acuzațiilor nefondate, făcute de ei .... 

Curtea este conştientă de disensiunea inutilă şi de lupta dintre enoriaşi, 
pricinuită de afirmaţii nefondate, făcute de către grupul de reclamanți. 
Rezultatul direct al acestor neînțelegeri a fost o mare tulburare religioasă în 
eparhie. 

Adevărata activitate a acestei autorități [eparhiale], aceea a 
îndepărtării idealurilor religioase ale membrilor eparhiei, a fost încurcată 
serios de mania şi lipsa de armonie care decurgeau din aceste neînțelegeri. 

Pierderile materiale suferite de către autorități au fost un motiv 
suficient pentru ca instanța să respingă acţiunea. Nici executorul 
judecătoresc al Curţii nici Price, Waterhouse & Company nu au prezentat 
nici o probă de infracțiune financiară în legătură cu problemele Bisericii. 
Prejudiciile aduse autorităţilor, atât din punct de vedere teologic cât şi din 
punct de vedere financiar, sunt pierderi ireparabile .... 

Continuarea neînţelegerii a fost un abuz față de procesul juridic, prin 
continuarea unei acţiuni care nu a meritat.'* 


În toamna anului 1963, Eugene a scris într-o scrisoare: „După cum probabil aţi 
auzit, Vlădica Ioan a fost sfințit Arhiepiscop de San Francisco, şi dacă în eparhie mai 
este încă mult până să fie o pace reală, cel puţin este o anumită rânduială, în cele din 
urmă. Cred că a reînceput lucrul la noua catedrală.” 

Tot ceea ce se întâmplase nu l-a lovit pe Eugene deodată. După toate astea, 
Arhiepiscopul loan era încă Ierarh înalt de San Francisco şi Episcopul Nectarie era încă 
vicarul său; noul consiliu eparhial se afla încă în putere şi, prin acesta, s-a terminat, în 
cele din urmă, noua Catedrală. Astfel, deşi Eugene văzuse în chipul cel mai plastic 
crime machiavelice care se pot săvârşi de către un „Sfânt Sinod”, el totuşi nu s-a smintit 
prea tare, în neprihănirea sa. Asta avea să vină mai târziu, după moartea Arhiepiscopului 
Ioan. 

Amintindu-şi ce se întâmplase în San Francisco, Gleb a scris: „Experienţa de a 
vedea o asemenea nedreptate săvârşită față de un om sfânt, care venise din Europa 
numai ca să ajute la problemele legate de construirea unei catedrale, a lăsat o urmă 
dureroasă, emoţională şi psihologică asupra fiecărei persoane implicate.” 1 se frânsese 
inima Arhiepiscopului loan văzând că fraţii săi episcopi săvârşiseră o asemenea faptă. Îi 
spusese unui enoriaş apropiat, „în toate astea eu sunt singur”. Cu un alt prilej a zis, 
„dacă auzi că am murit, să ştii că ei m-au ucis”. 

În timp ce asista la judecarea Arhiepiscopului loan, Eugene văzuse un Sfânt 
urmându-L pe Domnul său spre Golgota. Ca şi Hristos, Arhiepiscopul loan fusese trimis 
acolo de către mai marii propriei sale Biserici şi de către cei care îi ascultau pe aceia. 
Vechii farisei erau şi acum în viață şi se simțeau bine, ocupând acum poziţii cheie în 
propria Biserică a lui Hristos. Şi iarăşi ca Hristos, Arhiepiscopul loan îi iertase pe toți 


159 Memorandumul problemelor şi autorităților în opoziţie cu Moţiunea reclamanţilor pentru sentința 
respinsă, 2 oct. 1964. 

aceia, în cele din urmă. Când era întrebat cine trebuia acuzat pentru toată neînţelegerea 
care apăruse în Biserică, el răspundea simplu, „diavolul”. 

Evanghelia vie a lui lisus Hristos, care îşi arată pururea adevărurile în viețile 
oamenilor, nu 1-ar fi putut predica lui Eugene într-un chip mai folositor. El nu trebuia să 
uite niciodată priveliştea celei din urmă Golgotă a Sfântului. 


31 
Thomas Merton, chiliasm, şi „noul creştinism ” 


Să nu vă potriviţi cu acest veac, ci 
să vă schimbaţi prin înnoirea minţii. 
- Romani 12, 2 


A 

În vreme ce Eugene scria cartea Împărăţia omului şi Împărăţia lui Dumnezeu, Gleb a 
trimis Arhimandritului Zaiţev un plan preliminar asupra nihilismului, apoi şi editorului 
publicațiilor în limbile rusă şi engleză din Jordanville. Părintele Constantin, fiind un 
filosof pătrunzător, care a cugetat mult şi a scris despre lepădarea de Dumnezeu în 
cuvinte asemănătoare, era foarte impresionat. Mai târziu, pe baza acestui capitol, el s-a 
referit la Eugene într-un ziar rusesc, numindu-l „scriitor ecleziastic consacrat”. 

În 1963, Eugene a scris un eseu despre „Marele inchizitor” al lui Dostoievski şi 
„Noul creştinism” al Romei, utilizând materialul pe care îl scrisese el pentru capitolul 
„Noul creştinism”, al cărții sale. Când l-a isprăvit, a intenţionat să trimită eseul 
Părintelui Constantin cu nădejdea de a fi publicat. Au fost scrise şi rescrise câteva sute 
de pagini, dar, ca şi magnum opus al lui Eugene, eseul nu a fost terminat şi revizuit 
niciodată, datorită schimbărilor care au survenit în viaţa lui. 


LA începutul eseului, Eugene a subliniat principiile stăpânirii lui Antihrist, aşa 
cum sunt prezentate în scrierile patristice şi în lucrările autorilor ortodocşi Soloviev şi 
Dostoievski. EI scria că religia lui Dostoievski din „Marele inchizitor” este „religia 
pâinii pământeşti. Aceasta are o doctrină centrală, şi anume: bunăstarea omului din 
lumea aceasta este doar preocuparea religioasă obişnuită şi indispensabilă a tuturor 
oamenilor. Oricui are putere de discernământ, asemenea umanitarism i se pare într- 
adevăr un înlocuitor ruşinos pentru creştinism; dar sub nici o formă nu este superficial. 
EI apelează la emoțiile omeneşti cele mai înalte; şi logica lui este de nerespins — odată 
ce se admite promisiunea inițială. De fapt, este cel mai profund şi isteţ înlocuitor pentru 
creştinism, care s-a pus vreodată la cale.” 

Religia „Marelui inchizitor”, a spus Eugene, capătă valori creştine fundamentale — 
pace, frăție, unitate, iubire — şi le deformează pentru a fi folosite în sprijinul scopurilor 
pur pământeşti. Această chestiune nu înlătură creştinismul pe faţă, ci realizează doar o 
reinterpretare, atât de completă încât creştinii sinceri sunt în cele din urmă înclinați să 
lucreze pentru aceleaşi scopuri ca ale idealiştilor laici, care caută să-şi construiască 
împărăția cerului pe pământ. 

Eugene a identificat idealismul laic al epocii moderne, fie că vine de la „creştini”, 
ocultişti, comunişti, sau laici din apus, ca o formă a vechii erezii a chiliasmului. În afară 
de definiția ideologică a acestuia, ca erezie creştină tipică — credinţa că Hristos va veni 
în curând pe pământ şi va domni aici împreună cu sfinţii Săi vreme de o mie de ani 


A . . ..151 .1. . . . . A, 
înainte de sfârşitul lumii * — chiliasmul se poate referi mai general la orice credință 


151 4 sa late E e a : ra Pie ude 4 A Li SI, 
În ultimii ani ai vieţii sale, Eugene a explicat chiliasmul (numit şi „mia de ani”) după cum urmează: 
„Această teorie este o erezie care a fost condamnată de către părinţii Bisericii timpurii; aceasta îşi are 

lumească într-o epocă viitoare a păcii desăvârşite şi a fericirii cereşti pe pământ. 
Împreună cu nihilismul (care este numai „partea mai luminoasă”), chiliasmul cuprinde 
cheia înțelegerii spiritului epocii, căci este punctul central pe care se unesc multe 
elemente diferite. 

În deciziile Bisericii Catolice contemporane, Eugene a văzut semnele cele mai 
evidente ale „transevaluării” valorilor creştine în direcţia chiliasmului lumesc. EI a citat 
apelul Papei loan al XXIII-lea către creştinii ortodocşi ca să asculte „spiritul 
vremurilor” şi afirmaţia sa remarcabilă că „glasul vremurilor este glasul lui Dumnezeu”. 
EI a relatat cum Papa şi-a bătut joc de ideea că sfârşitul lumii ar putea fi foarte aproape 
şi cum dimpotrivă, acesta a prezentat doctrina unei „noi ordini a relaţiilor umane” de 
neocolit. 

În contrast cu hotărârea Scripturistică „nu iubiţi lumea” (1 loan 2, 15), Eugene a 
citat cuvintele Papei Paul al VI-lea: „Vom iubi vremea noastră, civilizaţia noastră, 
ştiinţa noastră tehnică, arta noastră, sportul nostru, lumea noastră.” Întocmai aşa cum 
acest sentiment lumesc al optimismului universal este o formă  denaturată a iubirii 
creştine adevărate, tot la fel este şi conceptul „noului creştinism” al unirii unei forme 
exteriorizate de unitate spirituală, lăuntrică a credincioşilor despre care vorbea Hristos. 
Papa loan al XXIII-lea s-a bucurat de ceea ce numea el „unitate în aprecierea şi 
respectul față de Biserica Catolică care îi însufleţeşte pe cei care au aderat la religii ne- 
creştine.” În lumina acestei afirmaţii, Eugene a concluzionat: „Dacă omenirea este cu 
adevărat aşa cum pretinde Roma, pentru a obţine o armonie religioasă care să se poată 
vedea pe pământ, fără îndoială că nu va fi implicată o religie creştină obişnuită, ci o 
înțelegere bazată pe toleranță şi respect.” 

„Idealismul umanitarist”, scria Eugene, „este ceea ce rămâne din creştinism atunci 
când adevărul creştin definitoriu a dispărut din el. Este pământul pe care se pot uni 
creştinii şi ne-creştinii; căci, pornind din creştinism şi derivându-şi principiile obişnuite 
din doctrina creştină, acesta apelează, totuşi, la toţi cei ce cred mai întâi în om şi în 
fericirea pământească. Primind această doctrină, fiecare poate să introducă în aceasta 
propriul său înţeles. Creştinii pot afla în aceasta latura pământească a doctrinei care, în 
întregul ei, vorbeşte şi despre rai; ne-creştinii pot afla aici o doctrină a omului şi o 
“realitate mai înaltă” care nu aduce nici o violență ideilor sale obişnuite despre ceea ce 
se află deasupra omului şi în afara acestei lumi, şi anti-creştinii pot afla aici o expresie a 
înțelepciunii universale, care epuizează nevoile religioase ale omului. Astfel Roma 
poate deveni învățătorul lumii, izvorul umanitarismului mântuirii universale, pe care îl 
poate accepta “fiecare om bine intenționat” fără să accepte credința creştină specifică de 
unde a pornit.” 

La doi ani după ce Eugene a scris aceste lucruri, la 4 octombrie 1965, Papa Paul al 
VI-lea a ținut un discurs fără precedent înaintea Naţiunilor Unite. Acest eveniment a 
confirmat exact ceea ce îi spusese Eugene lui Gleb despre Naţiunile Unite în 1961, în 
ziua când s-au întâlnit prima oară. 

„O examinare a discursului Papei”, scria Eugene, „scoate la iveală un fapt unic: nu 
se menționează scopul Bisericii lui Hristos, şi numele lui Hristos apare în acel discurs 
numai o singură dată, într-o propoziție finală neclară. Se poate presupune că oamenii 


originea într-o interpretare greşită a cărții Apocalipsa. Biserica Ortodoxă ne învaţă că domnia lui Hristos 
împreună cu sfinții Săi, când diavolul va fi “legat” vreme de o mie de ani (Apoc. 20, 3) — este perioada în 
care trăim noi acum (1000 fiind un număr care simbolizează întregul) între prima şi cea de a doua venire a 
lui Hristos. În această perioadă, sfinții domnesc împreună cu Hristos în Biserica Sa, dar este o domnie 
mistică care nu trebuie să se definească în sens superficial, politic aşa cum fac chiliaştii. Diavolul este 
într-adevăr legat în această perioadă — adică, restrâns în exercițiul voii sale celei rele împotriva oamenilor 
— şi credincioşii care viețuiesc viaţa lui Hristos şi primesc Sfintele Taine trăiesc o viaţă binecuvântată, 
pregătindu-i pentru Împărăţia cerească veşnică. Ne-ortodocşii, care nu au Sfintele Taine şi nu au gustat 
adevărata viață a Bisericii, nu pot înţelege această domnie mistică a lui Hristos şi astfel caută o domnie 
politică şi de suprafață” (Cuvântul ortodox, numerele 100-101, 1981, p. 207). 


140 


Viata şi opera Părintelui Serafim Rose 


ştiu ce rost are Papa; într-adevăr, a zis el, “Voi cunoaşteţi misiunea noastră.” Dar mai 
târziu, caracterizând “năzuinţa” Bisericii Romei, el a spus numai, că aceasta dorea să fie 
“unică şi universală” — “în domeniul spiritual”! 

De-a lungul discursului său, doar o singură clipă s-a dat impresia că vorbeşte 
despre adevăratul creştinism. Pomenind de porunca Domnului nostru către ucenicii Săi 
de a “merge şi a duce vestea cea bună tuturor popoarelor”, Papa a anunţat că el avea într- 
adevăr un “mesaj fericit” pentru “toate popoarele” reprezentate la Naţiunile Unite. Pentru 
creştini, acesta poate însemna doar un singur lucru: vestea bună a mântuirii, a vieţii 
veşnice în Dumnezeu. Totuşi, Papa a avut un mesaj diferit, uimitor: “Am putea numi 
mesajul nostru ... o ratificare morală serioasă a acestei instituţii înalte.” Asta este ceea ce 
oferă astăzi Roma în locul Evangheliei creştine!... 

Ideile Papei nu vin de la Domnul nostru, nici de la apostolii şi părinţii Bisericii lui 
Hristos, ci mai degrabă de la visătorii raționalişti ai epocii moderne care au reînviat 
vechea erezie a chiliasmului — visul acelui mileniu pământesc. Această erezie a fost 
explicită în evocarea pe care a făcut-o Papa “noii ere” a omenirii, şi a unei “noi istorii — 
paşnică, cu adevărat umană, aşa cum a fost făgăduită de către Dumnezeu oamenilor 
binevoitori.” Biserica lui Hristos nu a propovăduit niciodată această doctrină 
neobişnuită; totuşi, aceasta este una dintre doctrinele principale a francmasoneriei, a 
ocultismului şi a numeroaselor secte cu care au legături, şi chiar (fără a pomeni de 
Dumnezeu) cu marxismul. Pentru a adopta această fantezie sectară în trupul doctrinei 
catolice, Papa a fost prezentat de presă ca “prooroc”. 

Fără de voie, ne amintim de ultima lucrare a filosofului rus din sec. al XIX-lea, 
Vladimir Soloviev — “Scurtă istorie a lui Antihrist” (din Zrei convorbiri) — în care, 
bazându-se mai ales pe sfinții părinţi, realizează o imagine înfiorătoare a lui Antihrist ca 
“mare umanitarist” şi superman, acceptat de către omenire ca Mesia. 

Acest “Mesia” cucereşte lumea prin scrierea unei cărți, Calea deschisă către pacea 
şi prosperitatea universală, care era atotcuprinzătore şi atot-reconciliantă, îmbinând 
respectul impresionant pentru vechile tradiţii şi simboluri cu radicalismul amplu şi 
îndrăzneț în cerințele sociale şi politice .... A adus un viitor mai bun, la care se poate 
ajunge cu adevărat, căci fiecare a spus: asta vrem noi .... Scriitorul minunat a susținut 
toate astea şi a fost convenabil pentru toţi.” Cei care erau îngrijorați că nu se pomenea 
de Hristos, li s-a dat asigurarea că nu era necesar acest lucru, întrucât cartea era 
“străbătută de adevăratul spirit creştin de iubire şi de bunăvoința atotcuprinzătoare.” 
Influenţați de către omul cel important, s-a format o “Adunare Internațională” pentru a 
crea un guvern mondial; el a fost ales în unanimitate conducător mondial şi a scos un 
manifest care proclama “Popoarele lumii! Pacea mea o dau vouă. A fost împlinită 
vechea făgăduință; s-a asigurat pacea veşnică şi universală.” 

„„„ Paul al VI-lea nu este Antihrist; dar în întreaga “dramă” în care el a fost 
“actorul” principal era deja ceva din caracterul seducător al lui Antihrist. Desigur că în 
el nu este nimic original; este mai degrabă culminarea veacurilor de lepădare de 
Dumnezeu.” 


Cu TOATE CĂ Eugene nu şi-a terminat niciodată eseul despre „noul 
creştinism”, el a terminat o altă prezentare pe acest subiect, în forma unei scrisori către 
Thomas Merton.!* 

Era în 1963. Dezvoltându-se de multă vreme, umanismul catolic va schimba în 
curând fața Bisericii Catolice la cel de al doilea Conciliu de la Vatican. Fiind deja vestit 


193 [Eugene Rose], „Pope Paul VI in New York” [Papa Paul VI în New York], 7he Orrhodox Word, nr. 5 
(1965), p. 188-190. 

153 Vezi Eugene Rose, „Christian Realism and Worldly Idealism” [Realismul creştin şi idealismul lumii], 
p. 142-154. 


141 


Damascene Christensen 


ca susținător al „spiritualității comtemplative”, Thomas Merton, nu numai că a prins 
spiritul epocii, dar într-o anumită măsură i-a direcționat cursul. EI a susţinut pe față noul 
creştinism al Papei loan al XXIII-lea; şi, ca umanism „lipsit de religie”, de unde a fost 
copiat, a sprijinit rațiunea omului, cu sau fără credință în Dumnezeu, aceasta fiind 
tocmai fericirii universale. „Optimismul Papei loan”, scria Merton, „era cu adevărat 
ceva nou în gândirea creştină, pentru că el exprima în mod desluşit nădejdea că o lume 
de oameni obişnuiţi, o lume în care mulți oameni nu erau creştini sau nici măcar nu 
credeau în Dumnezeu, ar mai putea fi o lume a păcii, dacă oamenii s-ar purta unii cu 
alții pe baza raţiunii dată de Dumnezeu şi cu respect pentru drepturile lor 
inalienabile.”15* În articolele recente, Merton afirmase cu convingere: „Războiul trebuie 
desființat. Trebuie să se instaureze un guvern mondial .... O autoritate internațională este 
cu adevărat singurul răspuns la nevoile grele şi problemele disperate ale omului.” EI 
vorbea despre o posibilă „criză a formării unei lumi noi”, despre datoria pe care o au 
creştinii astăzi „pentru a săvârşi sarcina stăruitoare, eroică, a construirii unei lumi care 
va prospera în unitate şi pace”, chiar şi în această condiţie, a lui „Hristos Domnul 
Păcii”. 

Eugene a scris lui Merton că, în lumina a ceea ce i s-a părut a fi învățătura curată a 
Bisericii, el a considerat asemenea lucruri tulburătoare. Exprimându-şi dezacordul, 
Eugene contesta, dar avea în acelaşi timp, respect. Probabil că el a pornit să scrie 
această scrisoare pentru că a simţit că Merton cerceta cu seriozitate ceea ce trebuia să 
spună. După cum am relatat, cu câţiva ani mai devreme, prima carte a lui Merton, 
Muntele cu şapte trepte, lăsase o impresie profundă asupra lui Eugene, ca o descriere a 
unui om modern tipic care, cunoscând plăcerile lumii şi desluşind goliciunea lor, 
renunțase la acestea pentru a căuta lumea ce va să vină. 

În eseul său despre „noul creştinism”, Eugene scrisese: „Tragedia acestor timpuri 
constă în aceea că oamenii, redescoperind faptul că au nevoie de mai mult decât pâinea 
cea pământească, în foamea lor spirituală, se îndreaptă spre ceea ce pare să fie Biserica 
“reînnoită” a lui Hristos, numai ca să afle acolo o imitare iluzorie a adevăratei hrane 
spirituale. Oamenii înfometați nu pot desluşi gusturile.” 

Se pare că Merton chiar asta făcuse. Indiferent de motiv, acest călugăr, punând un 
început sincer în rigurosul ordin trapist, retras în mânăstire, flămânzea acum după viață 
duhovnicească adevărată. Fiindu-i recunoscător lui Merton, Eugene a sperat să-l aducă 
înapoi la „prima lui dragoste”. Nu l-a împiedicat faptul că Merton nu era ortodox. În 
ciuda declarațiilor chiliastice ale papilor din ultima vreme, Eugene ştia că eshatologia 
adevărată, a celeilalte lumi a creştinismului tradițional, nu era în întregime moartă în 
Biserica romană, după cum se arăta în cartea recentă de către scriitorul catolic Joseph 
Pieper, Sfârşitul veacului. 


A 
În scrisoarea sa, Eugene i-a spus lui Merton că „asistăm la durerile de naştere a 


„.. unui “nou creştinism”, un creştinism care pretinde a fi “lăuntric”, dar rezultatul este 
numai de suprafață; un creştinism care nu poate crede cu adevărat în “pace” şi “frăție” 
dacă nu le vede aplicate în mod general şi universal, nu în “cealaltă lume” ce pare a fi 
îndepărtată, ci “aici şi acum”... 

Creştinismul devine o “cruciadă”, Hristos devine o “idee”, atât în slujba unei lumi 
“transformate” de tehnici ştiinţifice şi sociale şi un om “zeificat” cu adevărat prin trezirea 
unei “conştiinţe noi”: aceasta se va întâmpla. Comunismul, se pare că este clar, se 
apropie de o transformare, o “umanizare”, o “spiritualizare” şi Boris Pasternak!* este un 


'5 Thomas Merton, Seeds of Destruction [Semințele pierzării], (New York: Farrar, Straus and Giroux, 
1964), p. 120-121. 

'55 Merton scrisese un articol intitulat „Pasternak şi poporul cu lanţurile de veghe” (în Jubileu, iulie, 
1959). 

semn care a fost dat în avans; el nu respinge revoluţia, el doar vrea ca aceasta să fie 
“umanizată?. Pe o cale diferită, “democraţiile” se apropie de acelaşi scop .... 

Pentru omul obosit, chiar apocaliptic de îngrijorat, poate veni o epocă a “păcii”; 
dar ce poate spune creştinul despre asemenea “pace”? Aceasta nu va fi pacea lui 
Hristos.” 

În finalul acestei scrisori, Eugene I-a încurajat pe Merton, să nu se ruşineze de 
creştinismul adevărat, al celeilalte lumi, indiferent cât de nebuneşte ar părea în ochii 
oamenilor celor lumești. El scria, „mai presus de toate, creştinul din lumea 
contemporană trebuie să arate fraților săi că toate “problemele epocii” nu au nici o 
importanţă pe lângă singura “problemă” centrală “a omului”: moartea, şi răspunsul ei, 
Hristos. În ciuda a ceea ce ai spus despre *perimarea” creştinismului pentru oamenii 
contemporani, consider că, creştinii care vorbesc despre această problemă, şi arată în 
viețile lor că ei cred cu adevărat toate acele “superstiții” despre “lumea cealaltă” — eu 
consider că ei au de spus ceva “nou” omului contemporan. Am constatat că tinerii serioşi 
sunt 'obosiţi” de creştinism, tocmai pentru că ei cred că acesta este un “idealism” care nu 
se ridică până la “idealurile” acestuia; desigur, ei nu cred nici în lumea cealaltă — dar 
după tot ceea ce ştiu ei, nici creştinii nu .... 

Evanghelia de suprafață a idealismului social este un semn al acestei pierderi a 
credinței. Nu trebuie un lucru mai important, ci o pătrundere mai adâncă în problemă. 
Nu mai puţină postire ci mai multă; nu mai multă acţiune, ci rugăciune şi pocăință .... 
Dacă în viaţa lor zilnică, creştinii erau cu adevărat aprinşi de dragoste de Dumnezeu şi 
de râvnă pentru Împărăţia Lui, care nu este a lumii acesteia — atunci toate celelalte care 
sunt de folos se vor adăuga.” 

Eugene credea la fel ca şi Dostoievski că orice îmbunătățire reală a societății 
trebuie să vină prin transformarea duhovnicească a individului. Bătrânul Ambrozie de la 
Optina a spus foarte clar: „Desăvârşirea morală pe pământ (care nu este desăvârşită) nu 
se dobândeşte de către omenire ca întreg, ci mai degrabă de către fiecare credincios, 
potrivit gradului în care împlineşte poruncile lui Dumnezeu şi măsura smereniei sale. 
Desăvârşirea profundă şi întreagă este dobândită în cer, în viaţa cea veşnică viitoare, 
pentru care scurta viață de pe pământ slujeşte numai ca o pregătire.” 


Dacă Eugene i-ar fi trimis vreodată scrisoarea lui Thomas Merton, nu ar fi 


apărat nici un răspuns al aceluia. În anii care au urmat, Eugene avea să privească cu 
tristețe cum urmările orientării „greşite” a lui Merton s-au exclus de la sine. În 1966, 
Merton a respins formal orientarea pe care o susținuse (cu douăzeci şi cinci de ani mai 
devreme), pe când intrase în mânăstire şi scrisese Muntele cu şapte trepte. El a râs de 
ceea ce a simțit că era înşelarea lui de odinioară de a renunţa la lume, crezând că aceasta 
era parte a creştinismului „negativ”, „tăgăduirea lumii” care existase de-a lungul 
veacurilor dar acum era depăşită, gata de a fi înlocuită de noua viziune a Papei loan al 
XXIII-lea. Subliniind noul său fel de gândire, Merton a spus că adevărata datorie a 
creştinului era „de a alege lumea”. 159 

Tragedia lui Thomas Merton — indiferent de ce poate încerca lumea să facă din el 
— era o mărturie pentru afirmaţia lui Eugene că „Evanghelia de suprafaţă a idealismului 
social este un simptom al pierderii credinţei.” În acelaşi timp, când Merton a renunţat la 
dogmele tinereții sale, el şi-a început căutarea spirituală în afara creştinismului, în 
religiile orientale. Mai întâi Eugene a nădăjduit că această căutare îl va elibera din 
cămaşa de forță a instituționalismului romano-catolic, cu care se lupta el ca monah, şi îl 
va duce, aşa cum s-a întâmplat şi cu Eugene, către dimensiunea „răsăriteană”, mistică a 
creştinismului — ortodoxia. Dar nu era aşa. Cercetând budismul şi a hinduismul, Merton 


'5% Monica Furlong, Merton: A Biography [Merton: viaţa], (San Francisco: Harper & Row, 1980), p. 252- 
253. 

s-a adâncit şi mai mult în acestea. Urmând strădania Bisericii sale de a obţine 
„universalitatea pe tărâm duhovnicesc”, el şi-a pierdut treptat credinţa în unicitatea 
Adevărului Creştin. „Oamenii flămânzi nu pot face deosebire între gusturi.” Până la 
vestitul său pelerinaj către centrele hindu şi budist din Asia, Merton a privit creştinismul 
doar ca pe o cale printre multe altele; el a spus că a simţit o relație mai strânsă cu 
budismul decât cu romano catolicii,“ şi şi-a exprimat dorinţa de a „găsi un guru tibetan 
şi de a pătrunde în iniţierea Nyingmapa tantrică”. 158 

Ne putem închipui unde l-ar fi dus drumul lui Merton, pe el şi pe milioanele sale 
de admiratori, dacă şi-ar fi putut termina pelerinajul asiatic şi s-ar fi întors în America. 
Când a murit pe neaşteptate în Bangkok, după ce ținuse o conferință despre religiile 
unite în Calcutta, Eugene a simţit că acela fusese oprit de pronia lui Dumnezeu. Cu 
durere, el 1-a atras atenţia lui Gleb asupra sorții acestui om, care îi dăduse cândva 
nădejde că era cu adevărat posibil pentru un om din sec. al XX-lea să vieţuiască pentru 
Împărăția lui Hristos a celeilalte lumi. 

Eugene mergea acum în direcţia opusă celei pe care pornise Merton la sfârşitul 
vieții sale. Pentru Merton, Asia păgână era „curată, pură, completă ... şi nu avea nevoie 
de nimic”. Dar Eugene, chiar de pe vremea când acesta cerceta budismul, simțţise în 
chipul cel mai chinuitor, că îi lipsea lucru cel mai important dintre toate. Merton, care 
ajunsese într-un impas duhovnicesc în catolicismul roman contemporan, credea că 
„folosise pe deplin propria sa tradiţie şi mersese dincolo de ea”. Pe de altă parte, 
Eugene căpătase deja experienţa limitelor religiilor ne-creştine pe care le cercetase 
Merton. El mersese deja dincolo de ele pentru a afla, pentru prima oară în viaţa sa, 
bucuria şi regenerarea duhovnicească în lisus Hristos; şi sporirea sa în tradiţia ortodoxă 
abia începuse. 


32 
Legături vechi 


LA 12 iunie 1963, întorcându-se acasă de la biserică, unde primise Sfânta 
Împărtăşanie, Eugene găsise o scrisoare de la Alison. Pierduse legătura cu ea vreme de 
câțiva ani şi, după cum a spus el, „pierduse orice nădejde de a mai auzi vreodată de ea”. 
EI află că aceasta se căsătorise şi se mutase la o fermă din Illinois. În scrisoare, ea i-a 
spus lui Eugene că, deşi nu are nici o îndoială intelectuală cu privire la Adevărul 
Creştin, acum găsise credinţa ei mai mult sau mai puțin moartă. 

„Şi aşa,” Eugene i-a răspuns la scrisoare, „se pare că rolurile noastre s-au inversat: 
eu, care pe atunci eram în căutare, am aflat obiectul căutării mele; dar tu mai cauţi şi 
acum. Asta este voia lui Dumnezeu. 

Sunt foarte fericit să mai aud de tine, şi sunt foarte sigur de înțelesul pe care 
trebuie să-l dau faptului că mi-ai scris. Eu întotdeauna m-am rugat pentru tine şi adesea 
m-am gândit la tine.” 

Eugene a continuat să-i spună lui Alison despre intrarea sa în Biserică, şi a zis că 
el considera că ea îi scrisese lui atunci pentru că Dumnezeu voia ca el să-i spună ei 
despre ortodoxie. EI i-a scris despre felul în care Biserica Ortodoxă continuă să 
plăsmuiască sfinți, şi l-a pomenit ca exemplu pe Arhiepiscopul loan. El a spus că „inima 
ortodoxiei este rugăciunea”, şi a zis că înainte de a fi descoperit ortodoxia, el nu avea 


157 7: 
Ibid. P. 299. 

'5 Thomas Merton, The Asian Journal of Thomas Merton [Jurnalul asiatic al lui Thomas Merton], (New 

York: New Directions, 1975), p. 82. 

15 Tbid. P. 315. 

nici cea mai mică idee despre înțelesul real al rugăciunii şi puterea ei. Acum cunoştea 
bucuria de a vedea răspunsul la rugăciunile sale. Îndrumarea Domnului, a Maicii Sale şi 
a sfinților Săi, scria el, „este pentru mine la fel de adevărată ca şi respiraţia .... Dacă am 
vorbit cu îndrăzneală, aceasta este din credința şi din marea bucurie cu care mă umplu 
de Domnul nostru atunci când primesc Preasfântul Său Trup şi Sânge. Cum pot să nu 
vorbesc cu îndrăzneală când pentru mine este clar ca lumina zilei că tot ceea ce se află 
în lumea aceasta trece într-o clipă, şi tot ceea ce rămâne este Domnul nostru şi Împărăţia 
Lui de nepovestit pe care EI a pregătit-o pentru noi, cei care luăm asupra noastră jugul 
Lui cel uşor (şi într-adevăr, cât de uşor este jugul acela care pare atât de greu pentru 
necredincioşi!) şi Îl urmăm pe EL.” 

La câteva luni după ce a scris această scrisoare, Eugene a scris unei tinere femei 
evlavioase care se numea Nina Seco, o americană convertită la ortodoxie, şi i-a cerut să 
i-a legătura cu Alison. EI i-a spus Ninei că îi va trimite lui Alison câteva cărți şi icoane 
ortodoxe, dar că „ceea ce îi trebuie ei acum cel mai mult este legătura cu credincioşi 
adevăraţi şi pelerini din lume.” 

Dintr-o altă scrisoare pe care a scris-o Eugene lui Alison în 1963, este evident 
faptul că părinților lui le era încă greu să accepte „religiozitatea” lui de curând 
descoperită. „Vorbind despre familia mea”, scria el, „i-am văzut săptămâna trecută şi 
este clar că îşi fac tot mai multe griji pentru mine. Ei ar fi foarte fericiți dacă eu aş fi 
urmat o vocație lumească normală, dar şi-au pus nădejdile pentru mine prea sus şi acum 
cu am devenit “fanatic” religios .... Un tânăr rus care era prieten cu mine şi care locuia în 
Monterey le-a arătat câteva diapozitive cu mânăstiri şi biserici ruseşti din nordul 
Americii şi ei au crezut că aceia erau “amuzanți” dar demodaţi, etc. Dar ceea ce i-a şocat 
cu adevărat, mai ales pe tatăl meu, a fost o fotografie a unui călugăr bătrân, care 
petrecuse vreme de patruzeci de ani în chilia sa şi aproape nu vorbea de loc cu alți 
oameni. Probabil că el a ajuns la o măsură duhovnicească înaltă, dar părinții mei 
socoteau că el era exemplul unei “vieți pierdute” în întregime. Mă tem că m-am cam 
deznădăjduit când am vorbit despre o viaţă de rugăciune şi sporire duhovnicească, şi de 
faptul că valorile cele adevărate nu sunt din lumea aceasta ci din lumea cea viitoare — 
doar pentru a găsi numai neînțelegere şi părerea că prea multă religie este cu adevărat 
“boală”. Ei, acolo unde comunicarea se blochează, rugăciunea încă se mai poate rosti; 
dar aceasta îmi aduce mânie şi tristețe gândindu-mă la preoţii protestanți cei mulți, care 
se dau drept predicatori ai “creştinismului”, dar de fapt îşi duc turmele lor pe calea spre 
pieire şi îi lasă cu totul nepregătiți pentru realitățile dure ale vieţii viitoare. L-am 
cunoscut pe preotul părinților mei: el nici măcar o dată nu a vorbit despre Dumnezeu 
sau despre religie şi auzind că eu scriam o carte religioasă, s-a arătat nerăbdător să 
schimbe subiectul de discuţie.” 


EUGENE încă mai lucra la Împărăția omului şi Împărăția lui Dumnezeu pe când 


îşi câştiga banii din slujbe josnice. În scrisoarea sa către Nina, scria: „Cartea pe care am 
scris-o se află într-o formă cu mult mai bună, deşi mai am mult până să o termin .... 
Uneori nu mai am nădejde că va mai trezi interesul cuiva şi o va citi, considerând că 
este prea abstractă şi filosofică.” Pe când se îndeletnicea cu spălatul vaselor, mintea lui 
se îndrepta către adevărata lui muncă, pe care a descris-o Ninei ca „un studiu al 
urmărilor ateismului în contrast cu urmările credinței (istorice — spirituale — filosofice — 
teologice).” Odinioară, cugetările sale filosofice l-au făcut, din greşeală, să scape o 
grămadă de vase. Întorcându-se când a auzit zgomotului unei prăbuşiri, şi văzând 
cioburile pe podea, administratorul restaurantului umplându-se de mânie, şi-a pus 
mâinile în şold şi a zbierat: „ROSE! EŞTI DAT AFARĂ!” 

„Pentru mine este o mâhnire destul de pilduitoare”, scria Eugene, „cu toate 
pretențiile mele filosofice şi abstracte, să nu reuşesc în viață ca un băiat umil.” Mai 

târziu, Eugene a lucrat ca băiat de serviciu într-un restaurant despre care spunea că era 
un „loc mai plăcut”, dar a pierdut şi această slujbă. EI avea şi o explicaţie: „Ei au simțit 
că inima mea nu era implicată în munca pe care o făceam, ceea ce era cu totul 
adevărat.” 

Între slujbele pe care le-a avut, Eugene îşi dedica tot timpul cărţii sale, până când 
banii au început să i se termine. După slujbele de slugă pe care le-a avut, s-a angajat ca 
portar, ca şi tatăl său, Frank. El găsea că era mai uşor ca băiat de serviciu, dar a preferat 
să lucreze ca portar pentru că era mai liniştit şi putea să lucreze noaptea, când 
restaurantul era închis. 

Eugene a vrut să viziteze mânăstirea şi seminarul din Jordanville în timpul 
Crăciunului din 1963, dar nu a reuşit să strângă destui bani pentru excursie. Acesta a 
fost ghinion căci în zece ani, aproape toți oamenii cei mari au dispărut. În 1974, Eugene 
a spus ce era Jordanville, când intenționase prima oară să călătorească acolo: „Astăzi 
aproape a dispărut educaţia despre principiile ortodoxe. Seminarul din Jordanville, în 
vremea anilor deceniilor '50 şi '60 era de fapt unul dintre modelele din lumea modernă, 
deşi puţini oameni erau conştienţi de aceasta, pentru că avea o colecţie mai mare de 
adevărați gânditori ortodocşi decât se adunase oriunde din anul 1917, în Rusia ori în 
afara Rusiei, dacă exceptăm câmpul de închisoare de la Solovki. Dar oamenii cei mari 
care se aflau acolo — cum ar fi Profesorii |. M. Andreev şi I. M. Kontzevici,'“ Nicolae 
Talberg, Arhiepiscopul Averkie, Arhiepiscopul Vitalie!”! înaintea lui, Arhimandritul 
Constantin, Părintele Mihail Pomazanski şi alţii — aceşti bărbaţi nu mai sunt acum sau 
aproape au dispărut cu toţii, şi trebuie să mărturisim cu tristeţe că nu au fost mulți 
oameni care i-au apreciat. Şi acum nu mai este nimeni care să-i înlocuiască.” 


33 
Făcând cunoştinţă cu Rusia în Monterey 


A 

În iulie 1963, mama lui Gleb, Nina, a venit în Monterey şi s-a mutat într-o casă 
închiriată împreună cu Gleb. Sora mai mică a lui Gleb, Ija, locuia deja în California de 
peste un an de zile, în oraşul Oakland, şi mergea adesea la Monterey ca să-i viziteze pe 
mama şi pe fratele ei. Aşa s-a întâmplat că Eugene, în excursiile sale de pe coastă, i-a 
cunoscut pe cei trei din familia Podmoşenski. El cânta la chitară pentru ja, mergea la 
cules de ciuperci cu Nina în Parcul Presidio din Monterey, şi desigur, colinda ore întregi 
cu Gleb pe mal şi prin păduri. 

Ija, o rusoaică frumoasă cu părul negru, ajunsese o creştină ortodoxă evlavioasă, 
în mare măsură prin influenţa fratelui ei. Nu cu mult înainte, ea a încercat să se apropie 
de Eugene care era înalt, politicos, cu doi ani mai mare decât ea. 

Părinţii lui Eugene l-au plăcut pe Gleb de când l-au cunoscut, şi când au aflat 
despre ja, au sperat că relaţia dintre ea şi fiul lor poate evolua. Ei i-au invitat la cină pe 
cei trei Podmoşenski într-o după-amiază de duminică, şi cele două familii s-au simţit 
foarte bine împreună. Aceasta a fost o mare uşurare pentru Eugene, întrucât în trecut, 
mama lui nu era în general de acord cu prietenii lui. Esther o privise întotdeauna pe 
Alison ca pe o boemă, dar Ija era pe măsura gusturilor ei, şi ea dorea cu nerăbdare să 
audă clopotele de nuntă. 

Odată, Eugene a invitat-o pe Ija la o plimbare. Fiind tânără, frumoasă, şi fericită 
că a avut şansa de a fi cu el, ea a vorbit tot drumul. Eugene a vorbit numai din când în 


1% Kontzevici a predat la Jordanville vreme de un an înainte de a se muta la San Francisco. 
16! Cunoscut ca Arhiepiscopul Vitalie de Jordanville, el fusese Stareţ al Mânăstirii Sfânta Treime până la 
plecarea lui la Domnul, în 1960. 

când, căci a cam tăcut tot timpul. După aceea, Gleb a întrebat-o pe sora lui despre 
plimbare şi ce impresie a avut despre Eugene. 

- Este deja mort, a spus ea dusă pe gânduri. 

- Ce vrei să spui? 

- Vreau să spun că el nu se află aici — el este în altă parte. Nu ştiu cum să explic. 
Omul ăsta nu este din lumea aceasta. Când a descoperit aceasta, ea a devenit şi mai 
curioasă în legătură cu el. 


Nina Podmoşenskaia, care avea pe atunci 67 de ani, a devenit pentru Eugene 
încă o legătură cu Rusia — cât şi o mărturie palpabilă a întregii sale filosofii. Trăind în 
Rusia atât înainte cât şi după Revoluţie, ea a adus o descriere adevărată despre felul în 
care se manifestă o societate nihilistă, care produce „subumanitate”. Eugene i-a pus 
întrebări detaliate despre sistemul juridic sovietic şi cel din închisoare. Fusese închis nu 
numai soțul ei, ci şi tatăl, şi fratele ei, care avea doar 20 de ani. Tatăl ei a rămas complet 
fără păr pe cap iar fratele ei şi-a pierdut toţi dinţii într-o săptămână din pricina 
condiţiilor cumplite ale închisorilor din Vologda; agenţii sovietici nemiloşi — simpli 
huligani instruiți special pentru acte de sadism — împuşcaseră şi câinele familiei după ce 
veniseră să-l ia pe soțul ei. 

Nimic nu i-a adus Ninei o bucurie mai mare decât să dea la iveală din sufletul ei, 
experiența bogată de viaţă înaintea unui ascultător însetat ca Eugene, vorbindu-i în 
limba ei maternă cu forță dramatică adunată de la strămoşi. „EI absoarbe totul ca un 
burete!” i-a spus ea lui Gleb, asemănându-l din nou pe Eugene cu pământul roditor din 
pilda Evanghelică. Ea nu şi-a redus povestirea la ororile comunismului — care pentru ea 
nu erau nimic altceva decât o satanocraţie — ci a vorbit stăruitor despre bunăstarea 
Rusiei pre-revoluționare. „Nu-ţi vine să crezi”, zicea ea. „Peste tot erau biserici, uneori 
erau trei la un loc! Biserici mari de toate felurile, în culori strălucitoare. Binefăcători 
bogați construiau câte una spre pomenirea cuiva iubit, sau o comunitate construia una 
spre cinstirea vreunei minuni. Peste tot vedeai cupole strălucitoare. Dimineaţa răsunau 
sute de clopote, chemând oamenii la rugăciune şi aducând în întreaga atmosferă a 
oraşului lumină şi bucurie. Şi peste tot erau sfinte moaşte, cu candele aprinse toată ziua 
şi toată noaptea, înaintea sfintelor icoane. Oamenii se opreau adesea în mijlocul 
ocupaţiilor lor zilnice ca să se închine şi ca să se roage la ele.” 

Provenind dintr-o familie „cultă” din înalta societate, Nina nu apreciase aceste 
manifestări religioase pe când se afla în ţara veche; numai după ce îl văzuse pe fiul ei 
„născut din nou” ca şi creştin ortodox, ea a început să-şi dea seama de valoarea lor. 
Înainte, ea fusese învățată să privească ortodoxia rusă ca simplă „religie a fecioarelor şi 
a bucătarilor”. Acum îşi amintea cum bucătarul familiei ei din Rusia, după ce punea 
mâncarea la cuptor, mergea la biserică în fiecare dimineaţă. Când el se întorcea ca să 
servească masa, spunea Nina, el răspândea o pace duhovnicească adâncă, care avea un 
efect liniştitor asupra întregii case: „Fra ca şi cum s-ar fi aflat lângă un sfânt adevărat. Și 
el era un mirean obişnuit — oameni ca el erau destul de obişnuiţi .... Cât de mare era 
Rusia Sfântă!” a concluzionat Nina. „Dar aici în America”, a oftat ea, „totul se bazează 
pe producerea de bani!” şi s-a făcut că bate cu palma un portofel pe şold. 

Desigur că această măsură a culturii americane contemporane i s-a potrivit lui 
Eugene mai mult sau mai puţin. El se simţea mult mai bine în cultura rusă căci, într-o 
scrisoare din 1963, el a scris că simţea „că este mai mult rus decât american.” Dar sunt 
câteva lucruri pe care un american adevărat nu le pierde niciodată; şi indiferent ce putea 
crede Eugene despre sine în această clipă a vieţii sale, el şi-a păstrat până la sfârşit un 
spirit de independenţă şi o puternică lucrare etică specific americană. 

Îndrăgind Rusia, Eugene nu a mers atât de departe încât să creadă că devenind 
ortodox, cineva trebuia să-şi schimbe identitatea etnică. Altui american convertit, el i-a 

scris: „Mă interesează Biserica Ortodoxă de limbă engleză pe care o frecventezi tu şi aş 
dori să aflu mai multe despre preot. Câtă vreme sunt destul de mulțumit de Biserica 
slavonă ... îmi dau seama că nu ne putem aştepta ca mulți convertiți să meargă atât de 
departe. De fapt, una dintre principalele dificultăți pe care am avut-o în modestele mele 
strădanii misionare este bariera lingvistică şi culturală. Oamenii se minunează în chip 
neschimbat de slujbele slave, dar o legătură mai strânsă cu Biserica pare nepotrivit de 
discutat. Ce fel de izbândă a avut Biserica ta?” 

Deşi vorbea fluent limba rusă, Eugene nu a stăpânit pronunția specifică niciodată. 
Gleb era tentat să-i corecteze greşelile, dar se stăpânea. Eugene era american, cugeta el, 
şi nu avea nici un motiv să devină un rus „perfect”. 

Gleb s-a simţit dator să tempereze gusturile pro-ruseşti ale lui Eugene, de curând 
dobândite. Asta era adevărat mai ales în ceea ce priveşte poezia. Gleb era şi el un mare 
iubitor de poezie romantică englezească, preferaţii săi fiind Wordsworth, Coleridge, 
Byron şi Keats. În Germania — datorită unui profesor de engleză sensibil, care îi 
cunoscuse firea lui iubitoare de frumos — această poezie ajutase la redeşteptarea iubirii 
lui pentru Frumos, o iubire care îl sprijinise în timpul celei mai întunecate perioade din 
viaţa sa. Totuşi, Eugene şi-a alungat romanticii din gânduri, fiind învăţat în liceul său că 
ei erau „sentimentali” — un cuvânt interzis în perioada modernă. Acum că era ortodox, el 
îi dispreţuia mai departe, pentru că ei erau „heterodocşi”, dar în acelaşi timp vorbea cu 
admiraţie despre poeții ruşi cum ar fi Puşkin. 

„Acum vorbeşti cu entuziasm despre poeţii ruşi pentru că ei sunt ortodocşi,” i-a 
spus Gleb lui Eugene. „Dar ştii că marii poeți ruşi ca Puşkin şi Lermontov au fost direct 
influențați de romanticii englezi? Fără Byron, Puşkin nu ar fi fost ceea ce a fost! Gleb 
explica că ruşii vedeau în romantism un fel de profunzime religioasă, o expresie estetică 
a tânjirii esenţiale a omului după Ziditorul său. Prin influența lui Gleb, Eugene a învăţat 
cu adevărat să aprecieze poezia romantică engleză. EI l-a iubit mai ales pe Wordsworth, 
şi adesea era auzit dând citate din poezia acestui poet, „Lumea este prea mult cu noi”. 


A 

În timp ce continua să scrie la cartea sa, Eugene îl ţinea pe Gleb la curent cu 
evoluţia lucrării şi-i citea porţiuni din ea. Desigur că Gleb era fascinat de înțelegerea pe 
care o avea Eugene asupra lumii moderne, care îi amintea atât de mult de îndrumătorii 
săi anteriori, Arhiepiscopul Averkie şi Arhimandritul Constantin. Totuşi, obiecţia lui 
majoră era aceea că, lucrarea lui Eugene era prea unilaterală. La Jordanville el îşi 
exprimase o obiecţie de acelaşi fel față de filosofia Părintelui Constantin. El ştia că 
Părintele Constantin înțelegea esența ortodoxiei, fiind trezit la realitatea duhovnicească 
de către Arhiepiscopul loan şi de Bătrânul Ignatie, un om sfânt din Harbin, Manciuria. 
Şi totuşi, când Părintele Constantin a vorbit despre ortodoxie, a fost ca şi cum el 
presupunea că ascultătorii săi ştiau deja ce face el, că ei dobândiseră deja o imagine a 
lumii ortodoxe. El nu s-a concentrat asupra Adevărului Creştin care îi transformase 
viața, ci asupra lepădării de Dumnezeu care cuprindea acum lumea întreagă. Un 
convertit la creştinismul ortodox de la iudaism, era ca şi Eugene în credința sa, că omul 
modern trebuia mai întâi să-şi dea seama de ce şi cum se îndepărtase de plinătatea 
Adevărului, înainte de a se putea întoarce la el. Dimpotrivă, Gleb credea că aceasta 
pornea de la capătul greşit al problemei. EI susţinea că, întrucât oamenii nu-L cunoşteau 
pe adevăratul Hristos de Care se lepădaseră, toată această problemă arăta clar faptul că 
pentru ei asta însemna foarte puţin sau nimic. Înainte de orice altceva, el a simţit că 
plinătatea Adevărului trebuia să-i lovească drept în față. Ei trebuiau să intre în legătură 
cu izvoarele bogate ale experienţei ortodoxe — cu Vieţile şi scrierile sfinţilor, şi mai ales 
ale asceţilor din vremurile recente. 

Astfel, aşa cum Gleb discutase în contradictoriu cu Părintele Constantin la 
Jordanville, tot aşa discuta acum şi cu Eugene. Auzind când Eugene i-a citit din 

Împărăția omului şi Împărăţia lui Dumnezeu, €l a înţeles două lucruri: mai întâi, că 
Eugene era un răzvrătit prin firea lui; şi în al doilea rând, că el era un războinic al minții, 
şi trebuia să-şi sporească mai mult inima. Rămăsese în el o parte din amărăciunea 
trecută, care trebuia să dispară cu timpul, aşa cum credea Gleb. 

- De ce se pune tot accentul pe Împărăția omului? a întrebat Gleb. Eu mă aflu deja 
în ea — eu mă prăpădesc în ea. Ce-i cu Împărăţia lui Dumnezeu?! 

- Ei, a răspuns Eugene, pentru asta avem Scripturile şi scrierile sfinților părinți. 

- Asta se află în trecut, a spus Gleb. Dar Împărăţia lui Dumnezeu nu există 
simultan cu Împărăţia omului? Împărăţia lui Dumnezeu există iar noi trebuie să intrăm 
în ea. 

Gleb simţea că Eugene mai ales asta trebuia să facă, şi de aceea el vorbea atât de 
mult despre locurile sfinte şi oamenii sfinți ca Arhiepiscopul loan. 

- Forţele care se opun Împărăției lui Dumnezeu, îi spunea el lui Eugene, sunt 
numai neghina despre care se vorbeşte în Evanghelie. Domnul spune să nu-i scoţi afară, 
ci să-i părăseşti. Între timp, noi trebuie să facem reală Împărăţia lui Dumnezeu în vieţile 
noastre. 


34 
„Am încredere în Tine” 


Faceţi-mi bucuria deplină, ca să gândiţi la fel, 
având aceeaşi iubire, aceleaşi simţiri, aceeaşi 
cugetare. 

- Filipeni 2, 2 


A 

În vremea asta, Eugene cugeta ce să facă cu viaţa lui după terminarea cărții. Tinere 
rusoaice potrivite — inclusiv Ija Podmoşenskaia — sperau să găsească în el un soț, dar el 
era mult mai atras de monahism. În 1963, el i-a scris lui Alison: „Cu voia lui 
Dumnezeu, vreau să mă fac monah (şi poate preot) în slujba lui Dumnezeu, când îmi voi 
termina cartea, într-un an sau doi.” Cugetând la întreaga activitate iluminată pe care o 
pornise Arhiepiscopul loan în comunitatea din San Francisco, erau acolo în chip 
uimitor, câțiva potențiali călugări. După cum scria Eugene într-o scrisoare: „Mai sunt 
chiar printre ruşi câțiva, care se gândesc la viața călugărească sau o cercetează cu 
profunzime; mama lui Gleb, de exemplu, mi-a dat sfaturi foarte “practice”, de ce nu ar 
trebui să fiu călugăr.” 

Episcopul Sava, când a venit în San Francisco să-l apere pe Arhiepiscopul loan, a 
spus că nădăjduia să întemeieze o mânăstire şi se uita împrejur după viitori călugări. 
„Cât despre mine”, scria Eugene cu privire la această posibilitate, „eu mai am de 
terminat cartea şi să văd Jordanville înainte de a face alegerea”. 


Ge se confrunta între timp cu propriile sale întrebări despre viitor. Pentru 
moment, el trebuia să stea în Monterey ca să o sprijine pe mama lui, care îi spusese că 
nu putea pleca fără să-i cumpere mai întâi o casă pentru ea şi să-i găsească un soț bun 
pentru sora lui. 

Este adevărat, Gleb se descurca destul de bine la ceea ce avea de învăţat la 
colegiu. Cu simțul umorului pe care-l avea şi cu personalitatea sa puternică, el se bucura 
de popularitate în rândul studenților, şi i se ceruse să ia mai multe cursuri pentru a 
obține o poziție mai bună în domeniul lingvisticii. Totuşi, lăuntric, se simţea neîmplinit. 

Pentru a se sprijini duhovniceşte, spunea în minte Rugăciunea lui lisus în timp ce preda 
gramatica sau scria la tablă, tăinuind aceasta studenţilor săi. 

El tânjea după împlinirea acelor „vise” pe care le exprimase față de Cuviosul 
Gherman pe Insula Spruce. El pusese deja început frăției misionare care să-l slăvească 
pe Părintele Gherman, scriind o scrisoare de intenție Arhiepiscopului loan şi recrutând 
tineri din San Francisco, inclusiv pe Eugene. Totuşi, deocamdată această frăţie nu se 
conturase şi nici nu se făcuse nimic. 

Unde era „nebunul” pe care îl ceruse Gleb de la Cuviosul Gherman, cel care 
trebuia să fie partenerul de viaţă în împlinirea viselor sale misionare? Întrucât 
amenințarea blestemului mamei sale încă mai atârna deasupra lui, dacă el o lăsa fără 
mijloace şi se făcea călugăr, s-a gândit să se facă preot misionar căsătorit, şi că 
partenera sa va fi într-o zi prietena lui rusoaică din San Francisco, Sonia.'? Sonia 
mergea la biserică şi era evlavioasă, şi Gleb a simţit că i se potrivea în chip desăvârşit. 
Dar iubirea lor mai trebuia încercată. Înainte de a-şi asuma orice obligaţii de viaţă, scria 
Gleb mai târziu, „ea trebuia să facă față nebuniei mele.” Într-o zi el i-a dat ei să citească 
Pelerinul rus, povestirea despre care s-a spus mai spus, a unui țăran rus cu un singur 
braţ, care călătoreşte din oraş în oraş cu nimic în afară de Biblie, Filocalia, şi câteva 
pâini uscate, spunând neîncetat Rugăciunea lui lisus în inima sa. Pe/erinul rus era cartea 
preferată a lui Gleb în toată vremea. Pe când Sonia o citea, el se ruga în Monterey 
pentru a primi un răspuns, dacă ea putea cu adevărat să-i împărtăşească visele lui. 

„Ne-am întâlnit”, scria Gleb, „în următorul sfârşit de săptămână, la colțul dintre 
Stanyan şi Hayes [în San Francisco]. Am mers la un mic restaurant şi am servit prăjitură 
cu brânză şi cireşe în timp ce Joan Baez cânta vechi balade englezeşti. Am aşteptat ca 
ea să înceapă să-şi spună impresia despre “Pelerin”. Mie îmi era teamă să pomenesc 
despre asta, fiindcă tot viitorul meu depindea de ce va spune ea. Când am ieşit afară, am 
simţit că o iubeam cu toată pasiunea şi însuflețirea. Am oprit-o şi am întrebat-o despre 
carte. Faţa i s-a întunecat. Şi-a apropiat sprincenele frumoase şi cu dezgust a spus că era 
cea mai proastă carte pe care o citise vreodată! Fa citise versiunea rusească originală 
care — prin povestirea pământească, care inspiră dragoste, prin limbaj, prin frumuseţe — 
este incomparabil mai bună decât traducerea englezească! Am suspinat adânc fiindcă 
căzuse între noi barosul viitorului meu cu ea, tăind pentru totdeauna ultima mea şansă 
de a fi fericit în lume. În ochii ei înlăcrimaţi (căci ea ştia foarte bine ce se întâmpla între 
noi) am văzut clar: un garaj pentru două maşini, o maşină de spălat, o slujbă onorabilă 
frumoasă, potrivită pentru mine între orele 9-17, devotamentul ei de a creşte copii 
frumoşi, normali în această societate anormală a secolului XX, şi undeva în urma 
acestora, o participare foarte scurtă la problemele Bisericii, o dată pe săptămână 
duminica, numai atât cât să nu-i zguduie nimic, şi de fapt care nu însemna absolut nimic 
pentru mine. 

Am oftat adânc şi am zâmbit, căci ştiam că totul s-a terminat. Am luat-o de mână, 
m-am aplecat înainte, i-am sărutat gâtul frumos parfumat şi am început să cânt melodii 
din Mozart, mergând cu ea spre Golden Gate Bridge, unde soarele strălucea ca aurul 
curat deasupra cerului întins, unde bătea vântul. Mergeam fără să spunem nimic, căci a 
înțeles şi ea, deşi spera cu naivitate că totuşi mă voi “vindeca” de mania mea, pe care ea 
o înțelegea şi o respecta; poate că ea mă iubea atât de mult tocmai din această pricină, 
totuşi gândea că asemenea viață nu era pentru oamenii veacului XX. Ea nu-şi dădea 
seama că noi făceam parte din “generația de bătaie”, care se răzvrătea împotriva 
aceluiaşi lucru pe care eu îl respinsesem în întregime; faptul că tocmai această 
împrejurime, tocmai aceste străzi, vor vedea în curând manifestări urâte, vulgare ale 
acestei uri pentru “temelia” pentru “mişcarea hippie”; şi că amândoi aveam tocmai 


15 Numele ei a fost schimbat. 

tămăduirea (ortodoxia) de această boală, care va înghiți mii de victime nevinovate în 
droguri, sex, revoltă şi absurditate totală — domnia nihilismului! 

Am continuat să ne plimbăm, cântând melodii din Mozart, până când ea a văzut că 
eu plângeam. S-a oprit brusc. M-am uitat în ochii ei şi am îmbrăţişat-o strâns, aşa încât 
ne-am simțit trupurile ca şi cum erau deja unul singur. Aceea a fost de fapt ultima 
noastră întâlnire, care era plină cu adevăr adânc. A fost o clipă de adevăr când ne-am 
iubit cel mai mult .... 

Ne-am despărțit târziu în noaptea aceea. M-a dus acasă la ea cu maşina dar eu nu 
am intrat. Când intra, în haina ei de culoare bej şi cu părul ridicat ca şi Joan Fontaine 
(căci avea ceva din acel star, un farmec cuceritor şi seriozitate), am binecuvântat-o şi am 
ştiut că din mine a dispărut iubirea, iubirea pe care eu nu puteam să o am din pricină că 
“nebunia” mea pentru Dumnezeu nu-mi dă voie să le am pe amândouă. .... 

Binecuvântând-o, am mers în centrul oraşului, am luat-o la stânga pe Van Ness şi 
am mers spre strada Sacramento. N-am mai plâns. Am îngropat-o şi am pornit să mă rog 
pentru ea tot restul vieţii mele, cu toate că viața mea trebuia să ia acum o altă 
întorsătură. Am venit la fereastra lui Eugene Rose şi am bătut până ce s-a făcut lumină 
înăuntru. Era târziu, dar acolo, înăuntru, cânta tare o muzică minunată. Era fie Wagner 
fie ceva asemănător. Stăteam în prag — dramatic. Eugene era într-o stare de uimire 
curioasă, era prea uluit ca să rupă tăcerea. Am şovăit — şi când muzica s-a oprit, am zis: 
“Felicită-mă — tocmai am tăiat ultima mea nădejde în lume. Sunt mort pentru ea şi 
regret! Dar e prea târziu!” şi m-am prăbuşit pe canapea lângă uşă şi am izbucnit în plâns. 
Eugene era foarte trist şi tulburat, dar când i-am spus ce se întâmplase, 1-a plăcut şi mi-a 
oferit cina. Am mâncat ceva, şi muzica a continuat din ce în ce mai bine, ca un fel de 
marş funebru pentru ceea ce se întâmpla în inima mea, care se sfârşise! Am rămas acolo 
în noaptea aceea şi în dimineaţa următoare am plecat [la Monterey]. Înainte de a-mi lua 
rămas bun, Eugene — cu o faţă foarte preocupată — a exprimat următorul gând. Orice ar 
cuprinde viitorul, nu trebuie să uit că eu, săvârşind această ruptură de Sonia, îmi 
asumasem responsabilitatea față de Dumnezeu de a-l sluji Lui, dând posibilitatea 
oamenilor care erau la fel, să se apropie de căutarea esoterică, mistică sau spirituală. 
Ştiu cât de rău îi va părea mamei, şi că Părintele Vladimir din Jordanville va trebui să 
aştepte mai multă vreme ca eu să fiu preot.!% — Dar am simțit o biruință, şi trebuia să 
iau decizii nol.” 


GeB a continuat să colinde pădurile din jurul Monterey-ului, citind Vieţile 
pustnicilor şi rugându-se lui Dumnezeu pentru luminare. „Ceea ce-mi trebuia mie ca să 
merg mai departe”, îşi aminteşte el, „era unicitatea sufletului! Eu aveam nevoie acum de 
un părtaş care să-mi “împărtăşească viziunea” - acum că Sonia nu mai era .... 

Odată m-am plimbat prin pădure. Oceanul strălucea printre copaci, la dreapta 
mea, pe când eu mă tot plimbam pe turbărie. Citeam Viaţa vieţuitorului în pustie, 
Bătrânul Zosima al Siberiei, şi a trebuit să mă opresc de câteva ori din pricina plânsului 
„.„„. Am adormit şi m-am trezit cu totul în noapte. Luna se afla sus pe cer şi era foarte 
strălucitoare. Oceanul de dedesubt era uluitor de strălucitor, scăldându-se în lumina 
lunii. M-am hotărât să merg înspre sud de-a lungul țărmului, dar prin pădure. Era o 
noapte minunată, călduroasă. Gândurile din inima mea erau schimbate — am simțit că 
eram cumva în Rusia Sfântă sau în Sfântul Munte, căci citisem de curând fragmente din 
descrierile Părintelui Denasy despre vizita sa la vieţuitorii pustiei, singuratici şi pierduţi 
pentru lume. Am îngenunchiat cu faţa înspre răsărit şi înspre biserica Sf. Serafim, care 
se afla la câţiva km depărtare — şi m-am rugat cu râvnă mare, cu lacrimi pioase — punând 
mereu aceeaşi întrebare: “De ce, Doamne, pământul acesta minunat al Părintelui 


15% Întrucât în tradiţia ortodoxă bărbatul trebuie ori să se căsătorească ori să fie călugăr pentru a deveni 
preot. 

Gherman — această Californie din Fort Ross — nu stârnește înflăcărarea locuitorilor din 
pustie? De ce trebuie noi, tânăra generație, să fim victimele vederii strâmtorate a 
generaţiei mai bătrâne, a dezamăgirilor personale, şi a lanțurilor legăturilor ecleziastice 
cu lumea? De ce trebuie această noapte de un vis atât de înflăcărat, doritor şi luminat, să 
se transforme în final într-o creştere a lucrurilor prozaice, acre şi înguste, îndreptate spre 
lume? Faceţi mai mulți oameni nepotriviţi, “nebuni”, proscrişi din lume şi dați-le această 
fericire de nepovestit pe care o trăiesc eu acum!” M-am rugat la Bătrânul Zosima şi la 
Bătrânul Vasilie şi la ucenicul lor Piotr Miciurin; la Antonie şi Moise de la Optima şi la 
toți Bătrânii de la Roslavl inclusiv dragul meu Teodor de Sanaxar, Teofan de la New 
Lake, etc. Nu ştiu câtă vreme m-am rugat, stând în genunchi pe muşchiul acela moale, 
în acel loc binecuvântat cu stele luminoase şi cu luna care mă asculta .... Am mai 
umblat, am căzut iar la pământ, am sărutat pământul şi am făcut o mie de făgăduințe. — 
Să treacă de la mine simțământul acesta pe care l-am avut, la cineva mai deştept decât 
mine, care ar putea găsi căi şi mijloace de a propaga pe terasele acoperişurilor această 
unire cu zidirea lui Dumnezeu, care este în afara egotismului sau câştigului personal.” 


A 

În plimbările pe care le făceau împreună prin pădure, Gleb a văzut cum 
Eugene îi împărtăşea simțămintele: „Îmi era foarte clar în mintea şi în inima mea faptul 
că şi Eugene iubea natura şi asocia cu aceasta sentimente religioase. Dar iubirea lui era 
una tăcută, o linişte care simte vibraţiile pământului .... Am descoperit cum este el 
absorbit de natură, în liniştea totală din afară şi lăuntrică, şi cum tânjea după ea cu 
profunzime. Am fost uimit şi am început să cunosc toată “pădurea Roslavl” cugetând la 
visul meu. Eugene era pătruns în întregime, afirmând că era vechiul său vis — dar 
rămăsese întrebarea cum să-l pună în practică. Noi citeam Canonul Maicii Domnului, 
îngenunchind în turbărie .... 

Eugene şi-a exprimat odată dorinţa ca eu să merg cu el la Muir Woods, pe lângă 
Sausalito, unde obişnuia să meargă, uitând de toate pentru o zi. A trebuit să mă întâlnesc 
cu el pe strada Van Ness dis de dimineaţă, şi am luat un autobuz până la Mill Valley cu 
intenția de a petrece acolo o noapte cu un foc aprins în aer liber. Am petrecut ziua 
întreagă într-o linişte aproape desăvârşită, şi am tremurat toată noaptea undeva într-un 
adăpost ca un chioşc, pe un vânt şi o ploaie cumplită. La fel s-a întâmplat şi pe o plajă, 
unde el a stat ore întregi nemișcat ca o statuie, cufundat în gânduri. Aceasta nu m-a 
impresionat ca ceva constructiv. Apoi planul a trebuit să iasă la iveală. Chioşcul acela 
îmi dădea o mare tristeţe dintr-o pricină oarecare. Cerul devenise de un roşu minunat de 
frumos, şi el “m-a consolat” cu nalbe de mare prăjite, ceea ce pentru mine era o noutate, 
dar lui i-au adus unele amintiri vechi din copilărie şi devenise vorbăreţ. Tristeţea mea se 
datora “eşecurilor” din “încercările noastre nereuşite”. Ele nu au făcut nimic ideii de 
nevoinţă din Siberia sau Cuviosului Gherman din Alaska. Dar desigur, scopul era de a fi 
împreună şi de a vedea cum ne măcinam unul pe altul — dându-ne prea bine seama că 
noi doi aveam firi aproape opuse .... 

Cum lunile treceau, mă apăsa conştiinţa din ce în ce mai tare că pierdeam 
vremea .... Dar mai presus de toate mă preocupa cartea lui Eugene, Împărăția omului şi 
Împărăția lui Dumnezeu, din care eu îi trimisesem o parte Părintelui Constantin, căruia 
i-a plăcut foarte mult, numindu-l pe Eugene “scriitor ecleziastic confirmat”. Dar eu ştiam 
că nimeni nu şi-ar fi bătut capul să tipărească această carte — deşi pentru omul modern 
trebuia să fie aruncată. Marile companii de carte comercială ar fi detestat-o din pricina 
felului extrem de negativ în care trata Eugene epoca modernă, numind-o perioada 
premergătoare lui Antihrist. Dar în acelaşi timp nici un editor bisericesc nu s-ar fi 
încumetat să sprijine tipărirea, asumându-și o responsabilitate atât de mare: ei nici măcar 
nu citeau, nu făceau nici o încercare să o publice! Până şi Părintele Constantin fusese 

mustrat pentru publicarea unei cărți mari de filosofie creştină când oamenii bisericii 
contemporane nu erau interesați să cumpere asemenea lucruri. 

Astfel, Eugene îşi petrecea timpul scriind cartea — pentru cine? Cine o va vedea 
vreodată? Totuşi, eu ştiam că era foarte urgent, nu numai să fie tipărită cartea, ci ca să se 
audă glasul unui om de o asemenea măsură, ceea ce ar fi de foarte mare folos pentru un 
adevărat credincios al ortodoxiei! Cum aş putea îmbina două lucruri: ca Biserica să 
folosească talantul lui Eugene, şi ca Eugene să se folosească de Biserică, fără să fie 
nimicit de nivelul intelectual scăzut al reprezentanţilor ortodoxiei? Trebuie găsită o 
soluție. Eugene nu era înţeles de oamenii bisericii aşa cum era el. Cum putea evita el o 
altă prăbuşire a convertiţilor, amărându-se că ei pur şi simplu nu se pot adapta în “vasul 
care se scufundă”? 

Ştiam că trebuie să existe un răspuns — şi m-am rugat fierbinte la Sf. Serafim. 
Mai ştiam o lege duhovnicească, că în lucrarea Domnului eu nu pot să urmăresc câştigul 
meu personal ca scop al activităţii mele, aşa cum fac pretutindeni cei mai mulți dintre 
oameni, pur şi simplu din pricina egoismului. Asta era situaţia şi cu James, în mod clar. 
Dar Eugene nu era aşa; lui nu-i păsa de el. EI era un idealist lipsit de egoism dar cu un 
cap bine aşezat pe umeri, aşa cum spun ruşii: un om care voia să trăiască pentru 
Dumnezeu şi numai pentru Dumnezeu. 

Mă uitam la Eugene ca la o persoană romantică, ca la un poet tuberculos care 
putea să-şi poarte boala şi să moară în ploaie fără ca cineva să ştie sau să înțeleagă 
pentru ce trăia. Ceea ce eu am văzut ca fiind nobleţe la Eugene, era negreşit suferința 
unui suflet care tânjeşte după Frumuseţe şi Adevăr în ciuda faptului că realitatea 
lumească lucrează împotriva sufletului. S-a născut cu aceasta în el şi trebuie să se 
păstreze .... 

De regulă eu mă plimbam întotdeauna pe plajă până la biserică şi înapoi, vreo 3 
km. Marea îmi dădea întotdeauna o stare care mie îmi plăcea cel mai mult — desprins de 
tumultul lumii. Am mers la biserică la apusul soarelui, care era auriu şi frumos, când 
marea şi nisipul şi cerul şi totul se schimbă în culori minunate. Biserica era neobişnuit 
de goală pentru slujba de priveghere. Preotul cânta şi slujea singur. Eu am citit şi am 
cântat cu el spre mulțumirea inimii mele. El avea glas frumos, înalt, de tenor şi cunoştea 
toate cântările călugăreşti. Era un om minunat dar puțin speriat lăuntric: o adevărată 
trăsătură rusească — nesiguranța. Profesorii, “intelectualitatea” locală l-au adus în această 
stare, aşa încât el a refuzat să ţină predici; dar rareori când o făcea, îi era frică pentru 
fiecare cuvânt pe care-l rostea. Ce păcat — el era un monument de înțelepciune şi 
cunoaştere şi de blândeţe omenească înaintea acestor oameni, care ar fi trebuit să înveţe 
de la el; dar nu s-a întâmplat aşa, şi doar mai adăugau la distrugerea celor ce făcuseră 


După această priveghere singuratică am mers acasă pe plajă, bucurându-mă că 
am ieşit din starea lui de deprimare, o stare a inutilităţii, o zădărnicie a ortodoxiei ca 
atare. În loc să fiu însufleţit, de fiecare dată când mergeam la biserică, mă umpleam de 
adâncă neajutorare, depresie, ca şi cum lumea avea dreptate şi Hristos greşise — şi acest 
creştinism plictisitor trebuie să meargă mai departe pentru că pur şi simplu, ca şi o 
povară grea, trebuie purtată. Eu mă rugam lui Dumnezeu ca să-l ajute pe Eugene să-şi 
afle locul chiar în acea Biserică! Ce-ar fi dacă s-ar implica şi când noutatea s-ar sfârşi, s- 
ar afla în aceeaşi stare moartă în care se află toţi? Nu aş fi eu responsabil pentru sufletul 
lui? Cheia era aceasta: el era vin nou şi eu trebuie să găsesc pentru el vase noi, căci nici 
unul dintre convertiții noştri nu se potriveşte în vasele cele vechi, dacă ei sunt cinstiți cu 
ei înşişi. 


1% Acesta era acelaşi preot, Părintele Grigorie Kravcina, despre care îi scrisese Eugene lui Gleb în 1962 
(vezi capitolul 24 mai sus), numindu-l „un om foarte sensibil şi inteligent ... cu adevărat smerit şi 
simplu.” 


153 


Damascene Christensen 


Cu aceste gânduri, fiind deja întuneric, am mers înapoi pe plajă. Orizontul se 
scălda încă în roşu amenințător, dragostea de viaţă se scufunda cu totul în întunericul 
realităţii noastre. Când am venit la Cheiul Pescarului era deja complet întuneric, cu 
excepția luminilor de neon ale comerțului din orele târzii. Am continuat să merg pe linia 
ferată înspre Cannery Row şi Pacific Grove. Nu puteam să merg acasă în această stare 
apăsătoare. Trebuia să găsesc o cale de a ieşi din acel capăt mort, pe care-l simțeam 
numai în putinţa de a găsi un răspuns pentru Eugene. Era de fapt o problemă de a-şi 
mântui sufletul. Am plâns cu amărăciune în această stare de neajutorare întunecată, şi 
am mers pe stâncile care ieşeau în afară în golf, deasupra apelor întunecate care stropeau 
sub mine. M-am uitat la orizontul în culori şterse şi am strigat în văzduh: “O Doamne, ce 
trebuie făcut?! Luminează-mă!” 

Şi dintr-odată am auzit clar din acel abis întunecat, ca şi cum s-ar fi rostogolit 
spre mine talazuri de aer, repetând de câteva ori, în ritm cu bătaia rapidă a inimii mele, 
“librărie”, “librărie”, “librărie”, ... şi dispărând în acelaşi chip, se rostogoliseră înapoi în 
abis. Ca un val care stropea la picioarele mele, ce idee înspăimântătoare! Am înțeles 
mesajul de îndată şi m-am auzit repetând de câteva ori până când mi-am venit în sine: 
“librărie, librărie, librărie!” 

Acela a fost ajutorul şi revelația evidentă a lui Gleb. M-am gândit la acest 
subiect înainte, împreună cu multe alte idei. Dar acum am primit răspunsul desluşit, ca o 
piesă îndelung căutată a unui joc puzzle. 1 se potrivea lui Eugene, Frăției Părintelui 
Gherman, cărților sale, convertiților, idealului de pustie, Bisericii Ortodoxe — tuturor, 
tuturor într-un tot unitar. Imaginea s-a desluşit de îndată. 

Librăria punea la adăpost Frăția, numindu-l pe nevoitorul Gherman, iubitorul de 
pustie. Librăria vindea cărți. Câştigul de la cărți ne dădea posibilitatea să cumpărăm o 
presă tipografică, care la rândul ei să tipărească cartea lui Eugene, Împărăția, care ne 
dădea bani ca să ne procurăm pământul pustiei pentru un schit, care ne dădea 
posibilitatea să ne pregătim, făcând lucrare misionară, să mergem în Alaska şi să 
restabilim dorința Părintelui Gherman pentru Noul Valaam! Cât de înțelept, cât de 
evident! 

Eram copleşit de tot planul desluşit care se afla înaintea mea. Chiar atunci, în 
acea noapte mi-am închipuit ideea de “bani sfinți”, care este câştigul din vânzarea 
materialului ortodox curat, încărcat cu filosofie ortodoxă în întregime (imaginea lumii 
patristice) - nici o erezie, sau chiar liber-cugetători. Eu voiam să răspândesc nevoințele, 
folosind mijloace sfinte (0 reacție împotriva politicii bisericeşti a “scopului care scuză 
mijloacele”). Aceşti bani, peste care se va odihni binecuvântarea lui Dumnezeu, va fi 
piatra Evanghelică de temelie pe care vom putea zidi fără grijă! 

Şi cea de a doua idee era identitatea sufletului, care în practică înseamnă să nu 
faci voia ta fără binecuvântarea altcuiva, pentru a evita conceptul lumesc de a te juca de- 
a Dumnezeu care duce la cezaro-papism şi “partide bisericeşti” .... 

Pentru a avea această “identitate a sufletului”, trebuia să ştiu dacă totul era 
lucrarea lui Dumnezeu sau nu cumva era visul meu înflăcărat cu ochii deschişi. M-am 
rugat adânc şi apoi i-am spus mai întâi lui Eugene aceste idei ale mele înainte de a i le 
dezvălui Arhiepiscopului Ioan şi altor potenţiali fraţi. Îi spusesem multe din toate astea 
Arhiepiscopului loan cu câtăva vreme înainte, când venisem în California, în noiembrie 
1962. 

Am ajuns îndată acasă la Eugene. Era şi James acolo. Deodată am spus că 
venisem cu cea mai importantă propunere din viața mea, şi că îi rugam să fie atenți şi 
să-mi acorde timp. Ne-am întors fața către colțul cu icoane şi stând în genunchi am citit 
şi am cântat tot Canonul de Rugăciune către Născătoarea de Dumnezeu. După ce am 
terminat, eu am vorbit despre Frăția întemeiată pe o librărie şi am cerut o părere cinstită. 
Ne-am ridicat în picioare. Înainte de a termina, am simţit că James era întristat. Primul 
lucru pe care l-a spus a fost: “Eu nu vreau să am nimic de-a face cu asta! Este prea mare 

implicare. Şi pe lângă asta, este respingător să îmbini religia cu banii. Să nu mă 
implicaţi.” 

Atunci m-am întors în linişte către Eugene, care m-a uluit aflându-se într-o stare 
desăvârşită de pace şi linişte, pe când eu ardeam de-a dreptul. S-a uitat adânc în ochii 
mei şi a spus calm cu toată hotărârea, aşa încât James să poată auzi clar, ceea ce am 
înţeles eu de îndată: “AM ÎNCREDERE în tine! 

Asta-i tot ce trebuia. Am ştiut chiar atunci şi acolo — că înaintea mea stătea acel 
“nebun” pe care îl cerusem eu de la Părintele Gherman deasupra raclei sale, după ce mi 
s-a dat un simțământ pozitiv în inima mea — “vei avea unul. 

Am rămas liniştit dar toată ființa mea revărsa de energie, căci în clipa aceea eu 
ştiam că toate ideile mele vor deveni realitate, că acolo va fi o Frăţie care să-l slăvească 
pe Părintele Gherman; că el va fi canonizat şi va fi făcut sfânt, că noi vom avea 
magazinul cu “bani sfinți” — şi o revistă, şi sihăstria; şi că eu îi voi cumpăra mamei casa 
pe care o voia, şi sora mea se va căsători bine, şi cartea lui Eugene se va tipări — şi într-o 
zi vom avea un Nou Valaam în Alaska. 

Eugene nu ştia toate astea. EI se tot uita la mine cu hotărâre stăruitoare, foarte 
categoric, pe când James se legăna furios înainte şi înapoi, şi a plecat îndată. Am înţeles 
că James într-adevăr nu putea să intre în toată aceasă cutezanță pentru că el trăia pentru 
sine. Ştiam că ne-ar fi ajutat şi ar fi luat parte la toate astea, dar pe el îl depăşea. Totuşi, 
ceea ce m-a uimit a fost faptul că Eugene nu-mi spusese, “cât de isteț eşti”, sau “ideea 
asta este de bun simț”, sau “să vedem dacă merge”, sau “ce va spune episcopul sau 
ceilalţi”? Nu. Cu acest cuvânt ÎNCREDERE el lăsase să se înţeleagă, fără ca eu să mai 
analizez, faptul că puteam avea identitatea sufletului, chiar dacă eram atât de diferiți ca 
temperament, personalitate, etc. În ciuda acestui lucru! Şi s-a dovedit adevărat!” 

PARTEA A IV-A 


35 
Frăția 


Adă uşurare grabnică sufletelor noastre învârtoşate, 
prin mijlocirea rugăciunilor tale, ca noi să 
înțelegem care este voia lui Dumnezeu; şi deşi nu am 
făcut nimic bun înaintea lui Dumnezeu, noi vrem să 
punem început bun .... 


- Slujba către purtătorul de Dumnezeu 
Părintele nostru Gherman din Alaska 


A 

În toată această vreme, de la sosirea lui în San Fracnisco, Arhiepiscopul loan se rugase 
înaintea icoanei Cuviosului Gherman pentru realizarea unei frății misionare în numele 
lui. Gleb relatează cum s-a întâmplat: 

„Pe când mă aflam în Noul Valaam al Cuviosului Gherman, voisem să văd o 
icoană a lui pictată tradițional. Fiindcă nu exista încă o asemenea icoană, cu aureolă în 
jurul capului, i-am cerul Părintelui Gherasim să mă binecuvinteze să fac eu una. Mi-a 
dat binecuvântarea, spunând că i-ar place să vadă o fotografie de-a lui dacă se poate. 
Desenul a fost conceput la moaştele Cuviosului Gherman, şi icoana a fost făcută în 
Boston în timpul Paştelui din anul următor. Părintele Gherasim a încuviinţat-o, şi eu am 
dus-o ca să fie consimțită şi de Părintele Adrian din New Diveyevo şi Părintele Ciprian 
din Jordanville. 

Asociind această icoană cu visul frăţiei Părintelui Gherman, am călătorit cu ea 
traversând Statele Unite până la San Francisco, unde, chiar atunci se instalase 
Arhiepiscopul loan în noua sa eparhie. Am luat-o la paraclisul Arhiepiscopului loan din 
orfelinatul Sf. Tihon, şi dându-i-o, i-am cerut să se roage. A luat-o şi a pus-o “undeva 
sus” în spatele sfintei mese din altar'%, spunând că va sta acolo şi el se va ruga pentru 
frăție până ce vom veni să o luăm în viitorul lăcaş al frăției. Icoana a participat la multe 
Sfinte Liturghii slujite de Arhiepiscopul loan. 

În acelaşi timp, i-am dat o tipăritură mică în alb şi negru cu troparu 
Cuviosului Gherman. Mai târziu am văzut această tipăritură înrămată şi aşezată într-un 
loc ales din camera de lucru a Arhiepiscopului loan, unde se află şi astăzi. Doamna 
Şakmatova mi-a spus că l-a văzut deseori pe Arhiepiscopul loan rugându-se înaintea 


» 


CI. 


166 
I 


Se rugase şi Părintelui Gherasim pentru întemeierea frăţiei. În iunie 1963 el îi 
scrisese lui Gleb: 


Faci bine să rânduieşti o frăție a Sfântului Gherman, făcătorul de minuni 
din Alaska! Dumnezeu să te ajute! Dar să nu uiţi că lui satana nu-i plac 
asemenea lucruri; el face multe rele celor care dau slavă drepţilor aleşi 
ai lui Dumnezeu. Şi eu am trecut printr-o asemenea experienţă la sosirea 


'% Deasupra căminului, căci acest paraclis era amenajat într-o cameră de locuit. 
1% Tropar: principala laudă pentru un sfânt sau o sărbătoare bisericească. 

mea în Alaska .... Ii salut pe toți fraţii. Să vă ocrotească Dumnezeu şi 
Maica Preacurată. 


A 

În noaptea când Eugene spusese „am încredere în tine”, luase naştere cu 
adevărat noua frăție; şi frații s-au tot gândit cum s-a făcut aceasta cu rugăciunile 
Arhiepiscopului loan şi ale Părintelui Gherasim. Unul dintre orfanii Arhiepiscopului 
loan de la orfelinatul Sf. Tihon din Zadonsk din Şanhai, acelaşi Vladimir Tenkevici, 
care îi făcuse cunoştinţă lui Eugene cu Gleb, a devenit unul dintre membrii fondatori. 
Un alt întemeietor era un sârb numit Antonie, student la Seminarul Sf. Tihon din 
Zadonsk, din Pennsylvania. 

Primul pas pe care l-a făcut frăţia a fost să ceară binecuvântarea Arhiepiscopului 
loan pentru ascultările ce le aveau de împlinit. Când Arhiepiscopul a auzit despre 
propunerea fraților de a avea un magazin de cărți, el a avut grijă să-i facă să înțeleagă că 
succesul muncii lor nu depindea de acea binecuvântare, ci mai degrabă de propria lor 
nevoință şi de Dumnezeu. Astfel, ca răspuns la cererea lui Gleb, Arhiepiscopul a scris 
pur şi simplu: 


Dragă Gleb, 

Gândul tău este în mod lămurit bun şi scopul este bun. Trebuie să te 
străduieşti din toate puterile pentru realizarea lui. Mă rog lui Dumnezeu 
să te ajute cu puterea Lui. Dacă este plăcut lui Dumnezeu, atunci se va 
împlini. Dumnezeu să te binecuvinteze. 


Cu dragoste, 

Arhiepiscopul loan 

28 august, 1963 

Sf. Moise Etiopianul şi Sf. lov de Pociaev 


Este interesant că Arhiepiscopul loan a scris această binecuvântare în ziua Sf. Iov, 
ocrotitorul lucrării misionare ortodoxe prin cuvântul tipărit, şi în ziua Sf. Moise cel 
Negru, care i-a făcut pe frați să simtă binecuvântarea Arhiepiscopului loan cu privire la 
misiunea ortodoxă pentru americanii africani. 

Apoi Gleb a trimis vestea Părintelui Gherasim că frăția Părintelui Gherman 
fusese în cele din urmă întemeiată. Aceasta a venit ca o mângâiere pentru Părintele 
Gherasim, care a mers la mormântul Fericitului Gherman din Insula Spruce şi a cântat o 
slujbă singur pentru izbânda frăției. Gleb a primit îndată o scrisoare de la el, în care a 
cerut binecuvântarea lui Dumnezeu asupra frăției şi şi-a exprimat dorința ca prin aceasta 
„candela mânăstirească să ardă pe Insula Spruce”. Fraţii au crezut că aceasta însemna că 
frăția va trimite untdelemn în Alaska ca să ardă candelele, dar într-un sens mai adânc, 
aceasta însemna că într-o zi va fi viaţă călugărească în „Noul Valaam”. Părintele 
Gherasim visase îndelung la o mânăstire pe insulă; şi în acest moment, se pare că, 
ultima lui nădejde era în Gleb şi noua frăție. 

Lui Eugene i s-au muiat picioarele când a înțeles asta din cuvintele Părintelui 
Gherasim. El voia să facă lucrare misionară în statul său natal California, unde a simțit 
că putea să aducă mai mult rod. Pe Insula Spruce, resursele pentru asemenea lucrare, 
mai ales ca mijloc de vieţuire, erau foarte limitate. Nici nu se punea problema să meargă 
acolo până când frăţia îşi va construi o bază sigură de lucru în California şi va avea mai 
muţi oameni ca să-i trimită şi pe alte fronturi. 

Împreună cu scrisoarea, Părintele Gherasim a mai trimis o icoană veche din 
alamă a Maicii Domnului, „Bucuria tuturor celor necăjiţi”, care fusese găsită pe plaja de 
la Laguna Călugărilor şi probabil aparținuse Părintelui Gherman. În pachet mai era un 

dar de douăzeci şi cinci de dolari. Ştiind că Părintele Gherasim aproape nu avea banii 
lui, Gleb şi Eugene au fost emoționaţi. Eugene a propus ca să deschidă un cont în bancă 
al frăției cu acei bani, ceea ce au şi făcut. Aceasta a fost o lucrare simbolică: Frăția 
Părintelui Gherman a început cu „banii văduvei” de la un urmaş al Părintelui Gherman 
pe propria lui Insulă Spruce. 


CHIAR din perioada aceea de început, era lămurit ce relaţie firească era între 
Gleb şi Eugene. Gleb era cel care va visa la idei măreţe, le înfățişa în culori vii, şi 
sublinia importanţa lor. Între timp, Eugene asculta cu atenţie, absorbind totul în mintea 
lui analitică. La început el nu zicea nimic, ci mai târziu, după ce cugeta cu mare grijă, 
prezenta un plan precis, care îl uimea pe Gleb cu simplitatea şi caracterul practic al 
aceluia. Era cu adevărat o legătură providenţială între ei, căci fără Gleb, Eugene nu ar fi 
putut niciodată, de unul singur, să scoată la iveală noile sale idei; şi fără Eugene, ideile 
lui Gleb ar fi rămas doar atât: idei. 

De exemplu, odată, când Gleb relata unele dintre ideile sale recente, a început să 
se întristeze şi s-a oprit. 

- Continuă, a spus Eugene. 

- Ce folos să mai continui? Se tânguia Gleb. Totul este un tărâm al visării. 

- De ce să lăsăm piedici din afară să intre în cele ale noastre? 

- Dar cum să trecem noi peste aceste piedici? 

- Punând doi şi cu doi la un loc, a concluzionat Eugene. 

De la început frații au hotărât ca magazinul de cărți să nu fie aşezat într-o 
biserică, aşa cum se proceda de obicei. Lui Gleb nu-i plăcea de loc ideea ca oamenii să 
se scotocească de banii care zornăiau, în timpul slujbelor — asta îi amintea de Hristos 
când a aruncat pe cămătari din Templu. (Părintele său duhovnicesc, Părintele Adrian, 
chiar a încercat să interzică trecerea cu o tavă pentru colectarea banilor în timpul 
slujbelor — până când episcopul locului a introdus asta cu forţa.) Totuşi, având o librărie 
ortodoxă într-o clădire separată, era de fapt o idee nouă la acea vreme. După câte ştiau 
fraţii, pe atunci nu mai era în America nici un magazin în oraşe, care să vândă lucrări 
ortodoxe. 

În septembrie 1963, Eugene i-a scris lui Gleb despre ideea librăriei: 


Gândindu-mă, mi-am dat seama că ideea ta este într-adevăr foarte 
practică. lată cum cred eu că se poate realiza: 

Mai întâi, caută un garaj sau un magazin mic în sau lângă districtul 
Richmond ... care să nu coste mai mult de 30 $/lună .... Trebuie să aibă o 
vitrină destul de mare pentru a expune produsele; dacă nu este nimic, 
trebuie să facem unul. Apoi, trebuie să punem câteva tablouri, rafturi 
pentru cărți, etc., desigur, trebuie o icoană cu candelă într-un colț, 
Părintele Gherman!“ pe un perete, imagini din Jordanville, etc., pe alți 
pereți, şi o planşă cu comunicări lângă uşă. Şi un samovar sau cel puţin o 
oală cu apă caldă, în spate. Apoi, fă rost de cărți, icoane, etc., din 
Jordanville ... şi oricare alte materiale ortodoxe din alte locuri, care se pot 
obține cu bani puţini sau nu cu plata imediat .... Câţiva oameni să 
deschidă şi să închidă magazinul, câte o persoană diferită în fiecare zi, 
pentru a împărți munca. Toată lucrarea asta va fi voluntară şi neplătită, 
toate veniturile mergând la extinderea activităților „frăției” — mai întâi, 
pentru a cumpăra mai multe cărți pentru vânzare, mai ales Părinți; %€ în al 


1% Adică icoana lui pe care o avea Gleb. 
1% Adică scrierile sfinților părinți. 

doilea rând, susținerea librăriei este un succes, publicarea unor ştiri 
(poate), etc.... 

Toate astea trebuie să înceapă cu o sumă mică de bani (pentru chirie, 
mobilier, văruit, etc.) şi, în cea mai mare măsură, trebuie cel puţin patru 
sau cinci muncitori entuziaşti. 


Într-o altă scrisoare, Eugene scria că el căuta deja locuri de perspectivă pentru 
magazinul de cărți şi va scrie în curând la editori ca să obțină reduceri la cărți. „... După 
cum vezi, eu pot fi foarte practic când trebuie .... Acum este timpul (dacă se pune 
vreodată problema acestui timp) să schimbăm vise vagi în realităţi concrete.” 

În acest timp, Eugene urmărea activitatea unei alte frăţii ortodoxe din San 
Francisco, despre care i-a scris lui Gleb: 


Apropo, am întâlnit un grup de tineri ortodocşi vorbitori de limbă engleză 
alaltăseară, care se întemeiază ca grup de sine stătător. Nu ştiu de ce am 
fost invitat şi eu, dar a fost un bun prilej de a afla în ce chip viețuiesc alți 
ortodocşi. Răspunsul este: NIMIC. Mort, complet. Fi sunt sinceri, 
intențiile lor sunt bune; dar pur şi simplu nu au de unde să înveţe. Nu 
numai că sunt nepregătiți pentru carnea cea tare duhovnicească, dar nici 
măcar pentru lapte nu sunt pregătiți. Când ne vedem data viitoare am să-ţi 
spun despre ei .... De fapt, noi nu vom fi în competiţie cu ei, întrucât 
planurile lor nu merg dincolo de înțelegerea „inter-ortodoxă”, şi studiul 
„tradițiilor” ortodoxe este la un nivel elementar; dincolo de asta, ei sunt 
vag interesați ecumenic, nu misionar. Ei se îndreaptă lăuntric asupra lor şi 
încearcă să „înțeleagă” propria lor religie; pe când noi ne îndreptăm către 
exterior ca să aducem lumii bogățiile de care noi nu suntem vrednici, dar 
de al căror preţ suntem siguri. 


Gleb l-a îndemnat pe Eugene să analizeze situaţia cu mai multă smerenie. „Fiind 
noi înşine atât de slabi şi de păcătoşi,” scria el, „- ce putem să le oferim noi, ce putem 
să-i învăţăm noi? Să nu ne lase Dumnezeu să învăţăm pe nimeni! Cum poate un orb să 
îndrume un alt orb? Tot ceea ce putem face noi este să vorbim neîncetat despre sfinții şi 
pustnicii cei minunaţi, şi cum şi-au petrecut ei viaţa .... Noi putem numai să încercăm 
(fără succes) să-i imităm puţin, dar cel mai mult să ne rugăm lor şi să-i slăvim şi să ne 
minunăm. Noi ar trebui doar să încercăm să dobândim Duhul Sfânt în inimile noastre şi 
să-L lăsăm pe Domnul să facă voia Lui cu noi.” 


A 
În câteva săptămâni Eugene a găsit un magazin care părea ideal pentru 


scopurile lor. Era chiar lângă noua Catedrală, care pe atunci nu era terminată, magazinul 
se afla pe o stradă foarte circulată şi se ajungea uşor acolo. 

Eugene l-a descris astfel într-o scrisoare către Gleb: „Magazinul este cam 15 X 
30, şi cam 4 m înălţime. Are balcon, care va fi raionul nostru de expediere, şi în viitor 
poate servi ca loc pentru tiparnița noastră (!). Sunt sigur că o să-ți placă foarte mult.” 
Chiria — 85 $ / lună - era mai mare decât socotise Eugene, dar când acesta a vorbit cu 
Gleb, s-au hotărât să-l ia. 

La 12 ianuarie 1964, sărbătoarea Sf. Sava din Serbia, Eugene a încheiat o 
înțelegere cu proprietarul. Chiar în acea zi, i-a scris lui Gleb despre ceea ce a simţit a fi 
un semn bun de la Dumnezeu: „Citind câte un capitol din Evanghelie în fiecare zi, astăzi 
am citit Luca 10 - care, după cum îți aminteşti, era acelaşi pasaj când am deschis la 
întâmplare şi am citit împreună când ne întorceam cu trenul de la Carmel, aproape cu un 
un an în urmă. “Domnul ... i-a trimis câte doi, înaintea feţei Sale, în fiecare cetate şi loc, 

unde Însuşi avea să vină. Şi zicea către ei: Secerişul este mult, dar lucrătorii sunt puţini; 
rugați deci pe Domnul secerişului ca să scoată lucrători la secerişul Său ....'” 

Şi Eugene a continuat: „Cred că locul de lângă noua Catedrală este cel bun. Dacă 
nu reuşim acolo, nu putem reuşi nicăieri. Probabil că locul de acolo valorează pe puțin 
50 $ / lună pentru reclame publicitare.” 

În ziua următoare, Eugene a plătit chiria pentru prima lună. „Acum e prea târziu 
ca să ne retragem”, scria el. „De acum să ne apucăm de treabă.” 

Gleb s-a bucurat de scrisorile entuziaste ale lui Eugene, mai ales de expresia de a 
se apuca de treabă. „Am o fericire lăuntrică,” scria el. Totuşi, el nu a fost de acord cu 
exprimarea lui Eugene, „dacă nu reuşim acolo, nu putem reuşi nicăieri.” În aceasta el a 
văzut două lucruri greşite: mai întâi, i se părea că oricât de folositor ar putea fi 
„caracterul practic” al lui Eugene, el se încredea în acesta prea mult; şi în al doilea rând, 
el a simțit că Eugene gândea prea mult în termenii policii bisericeşti. Într-o scrisoare 
anterioară, Eugene subliniase că frăția ar trebui să fie alcătuită numai din membrii 
Bisericii Ruse din străinătate; şi în nici un loc din San Francisco, nu puteau fi mai strâns 
legaţi de această Biserică decât chiar lângă Catedrala ei. După ce a citit cele scrise de 
Eugene, Gleb i-a răspuns: 


Dacă tu vrei numai să subliniezi faptul că avem o şansă bună cu aşezarea 
locului, sunt de acord; dar dacă pui tot accentul pe ideea noastră cu 
aceeaşi pioşenie cu care ai afirmat citând din Scriptură, şi numai despre 
importanţa strădaniei noastre din punct de vedere politic, oricât de 
„bisericeşte” şi de „înțelept” ar fi — eu nu sunt de acord. Căci cine suntem 
noi cu mintea noastră mărginită şi superficială, plină de păcat şi de 
„lume”? Ce putem face noi, (aşa cum suntem) prin socotelile şi 
raționamentul nostru, decât rău? Toată mângâierea noastră este Domnul 
nostru şi o ascultare desăvârşită în căile Sale, necunoscute nouă! Cu 
adevărat secerişul este mult, dar singura cale prin care putem face ce/ 
puţin ceva — este să avem mai întâi de toate DRAGOSTE ORTODOXĂ 
ADEVĂRATĂ, şi milă (simplă şi direct din inimă — fără manierisme, 
politică, căci astea sunt ale lumii şi ucid, alungă Duhul). lartă-mă! Eu 
cred că noi suntem mari păcătoşi şi nu putem aştepta minuni de la 
Dumnezeu numai pentru că ne-am hotărât dintr-odată să facem toate 
astea; dacă nu merge — n-ar trebui să spunem că am putea renunţa la fel 
de bine! Nu. Sunt sigur că Domnul nostru va cerceta sinceritatea noastră 
în lucrarea pe care o vom săvârşi pentru EI. El ne va arăta dacă insuflarea 
noatră este clădită pe piatră sau nisip trimițându-ne greutăţi, îndoieli, 
dispute, unde va fi încercată dragostea de la păcătoşii Lui. Şi chiar în 
această lucrare a sporirii în skorbi (situaţii separate de durere, suferință, 
„necazuri”) vom câştiga experiență, şi astfel putem fi cu adevărat de 
vreun folos la secerişul Domnului! (Romani 5, 1-15). 


LA Jordanville, Arhiepiscopul Averkie a şovăit la început în legătură cu 
planurile Frăției, căci el a simţit că Gleb va trebui să slujească Biserica ca preot cât mai 
degrabă cu putință, fie în lume fie în călugărie. Dar când Gleb a cerut acum un stoc de 
cărți pentru magazin, Arhiepiscopul şi-a dat îndată consimțământul, spunând că puteau 
plăti numai câte cărți s-au vândut. Aceasta reducea considerabil cheltuielile inițiale. 

Îndată după ce li s-a dat cheia magazinului, fraţii au luat icoana Cuviosului 
Gherman din Casa Sf. Tihon. Preotul pentru orfelinat, Părintele Leonid Upşinski, care 
ajunsese cel mai apropiat preot al lui Eugene, a intrat în altar şi a luat icoana. Dând-o 
fraților, a zis: „Aceasta este încărcată cu rugăciunile Arhiepiscopului loan.” Fraţii au 

dus icoana în procesiune de-a lungul celor douăsprezece blocuri cântând troparul 
Cuviosului Gherman şi au aşezat-o la loc bine văzut în magazinul lor. 

Cam tot atunci, Arhiepiscopul loan l-a sfătuit pe Gleb să vorbească cu Peter 
Gubin care se ocupa cu vânzarea cărților bisericeşti, ca să nu se interpreteze în mod 
greşit că s-ar ivi vreun sentiment de concurență între oamenii din catedrală şi frați. 
Departe de a-i privi pe fraţi ca pe nişte concurenţi, Gubin a salutat din toată inima planul 
lor pentru magazinul de cărți. Acela 1-a arătat lui Gleb stocul lui ce cuprindea mii de 
cărți, unele dintre ele aflându-se la vânzare lângă intrarea Catedralei, într-un chioşc mic. 
„lată ce multe cărți avem,” a remarcat el, „şi nu le putem vinde. Oamenii din Biserică 
nu cumpără cărți.” Gleb a spus că un magazin de cărți misionar, separat de biserică, va 
aduce mai mult bine pentru că ar putea fi vizitat de trecători interesaţi cât şi de către cei 
care merg la biserică. 

Vrând să-i ajute pe fraţi în oricare chip putea, Gubin a zis că biserica va plăti 
chiria pentru magazin, de 85 $, făcând din acel magazin un chioșc al Catedralei. În 
ciuda avantajelor financiare evidente ale acestei oferte, Eugene s-a gândit la aceasta mai 
bine. El ştia că asta le va constrânge acţiunile pentru organizaţiile bisericeşti, comitete, 
etc. — un prospect care se îndrepta direct împotriva firii sale de american cu simţul 
independenţei. „Cum ne vom putea păstra vreo libertate de acțiune?” îi scria el lui Gleb. 
„... Dacă magazinul de carte va avea legătură cu chioşcul, vor fi complicaţii legale, care 
vor duce probabil la eşuare în final.” 

Trebuiau să se hotărască ce nume să dea magazinului. Unul dintre ceilalți 
membri ai frăției se aprinsese foarte tare şi încerca să-i facă pe Eugene şi pe Gleb să se 
gândească la diferite nume interesante. În cele din urmă, Eugene nu a fost de acord căci 
era lumesc să se tot gândească la un nume în sine. „Trebuie să se numească pur şi 
simplu “Cărţi şi icoane creştin ortodoxe””, a zis el. Şi aşa a fost. 


36 
Instruirea teologică 


Ortodoxia este singura Biserică adevărată a lui 
Hristos, singurul creştinism curat şi adevărat; şi 
acest fapt aşează asupra credincioşilor ortodocşi 
obligația, când se vorbeşte altora despre Biserică, 
să facă aceasta în mod deschis şi fără stricăciune - 
cu iubire, desigur, dar mai presus de toate, cu 
iubire pentru Adevărul lui Dumnezeu. 


- Din „predicile laice” ale lui Serafim Rose, 19651% 


A 

În vreme ce toate aceste pregătiri erau în desfăşurare, Eugene s-a implicat într-o altă 
osteneală. Arhiepiscopul loan, care făcea întotdeauna lucrare apostolică, l-a chemat pe 
vicarul său Episcopul Nectarie cât şi restul clerului local, pentru a alcătui o serie de 
cursuri teologice. Cursurile au început să aibă loc de câteva ori pe săptămână şi dădeau 
roade bune. Bărbaţii şi femeile se adunau în sala de la subsol a Sf. Tihon unde se ţineau 
orele şi fiecare cuvântare era urmată de o discuție foarte potrivită. Arhiepiscopul loan 
preda liturgică, Episcopul Nectarie — Patristică şi Părintele Spiridon — Vechiul 


'% [Eugene Rose], „Pope Paul VI in New York” [Papa Paul Vi în New York], The Orthodox Word, nr. 5 
(1965), p. 188-190. 

Testament; alții predau Noul Testament, apologetică, istoria Bisericii, teologie 
pastorală, cântare bisericească şi chiar literatură rusă. 

Eugene a participat la cursuri vreme de trei ani. De la început l-a uimit faptul că 
ceilalți studenţi nu cunoşteau Biblia. „Ruşii pun nişte întrebări atât de evidente ca şi 
cum nu ar fi citit niciodată Scripturile,” îi spunea el lui Gleb. 

Gleb îi răspundea că „ei nu citesc. Nu au obiceiul ăsta. Ei urmează formele 
tradiționale de închinăciune, ceea ce nimeni nu poate spune că nu este un lucru bun, dar 
neglijează Scripturile.” Această descoperire a întărit convingerea lui Eugene despre 
necesitatea lucrării misionare ortodoxe, pentru folosul celor din Biserică cât şi pentru 
cei din afara acesteia. 

Văzând voinţa şi abilitatea lui Eugene, Arhiepiscopul loan a căutat prilejuri ca să-l 
lase pe el singur să săvârşească o mică lucrare misionară. Odată i-a cerut lui Eugene, în 
loc să audieze o prezentare la Casa Sf. Tihon, să facă el singur una. Discuţia a mers 
bine, dar după aceea, Eugene s-a confruntat cu o primă contestare a sa ca misionar. 
Adversarul său părea ca desprins din Dostoievski. „Conferinţa mea de duminică,” i-a 
scris el lui Gleb, „a stârnit o discuție foarte înflăcărată, mai ales între mine şi un ateu pe 
numele său Vadim, care a început o întreagă filosofie de “superman” şi a acuzat 
creştinismul ca fiind un eşec, atât pentru că nu mai are putere (în sens lumesc) cât şi 
pentru că fiecare creştin nu este un sfânt. Unele dintre argumentele sale erau pe jumătate 
adevărate, dar cel mai mult, el a vorbit direct de la satan şi m-am descurajat de 
slăbiciunea propriilor mele cuvinte. Cât ne-am făcut de mici şi de slabi! Dar cu atât mai 
mult trebuie să nu ne descurajăm ci să credem mai mult în Domnul nostru.” 

Gleb a trimis ca răspuns aceste cuvinte însuflețitoare: „Da, ştiu cum se simte 
cineva când se confruntă cu un om care crede profund în logica anti-creştină a “acestei 
lumi care se află în păcat” (potrivit Sf. loan). Eu nu l-am întâlnit niciodată pe acest 
Vadim, dar toţi aceşti oameni, fiind atei, ne ajută pe noi să “încheiem” duhovniceşte. 
Aceştia nu trebuie condamnaţi, ei nu sunt născuţi din nou, după cum ne cere Domnul 
nostru, pentru a-L urma pe el.” 

Arhiepiscopul loan i-a dat lui Eugene un alt prilej misionar când, în 1963, i-a 
cerut să scrie articole pentru o publicaţie locală numită Știri ortodoxe. Această mică 
publicaţie, începută de Arhiepiscopul Tihon, fusese mai întâi numai în limba rusă, dar 
acum Arhiepiscopul loan voia să introducă cel puţin un articol în limba engleză în 
fiecare număr. Aceasta trebuia să servească celor care nu puteau citi în limba rusă, după 
cum continua să spună Arhiepiscopul, care urmărea îndeaproape ca nici măcar un singur 
număr să nu apară fără un articol în limba engleză, aşa încât dădea telefon noaptea 
târziu sau dis de dimineaţă ca să fie sigur că articolul fusese verificat pentru publicare. 
Aprobând tot ceea ce scria Eugene, el nu a corectat niciodată nimic. 

Astfel au început să fie publicate scrierile lui Eugene în Știri ortodoxe. Articolele 
pe care le scria pentru această publicaţie, care au fost publicate postum în cartea 
Împărăţia cerească, au acoperit o varietate de subiecte: zile de sărbătoare, sfinţi şi 
învățături despre viața duhovnicească. Scrise sub formă de predici scurte de o pagină 
sau două, ele aduceau mărturie sporirii lui în credința ortodoxă. Acum, el scria mai întâi 
de toate despre „Împărăţia lui Dumnezeu”, nu despre „Împărăţia omului”. Totuşi, în 
unele pasaje ale „predicilor lui laice”, el pomenea idei din cartea sa, scoțând în evidență 
aspecte ale filosofiei în care era de fapt aşezată inima lui, după cum credea Gleb. 

Reflectând asupra „predicilor sale laice” în anii care au urmat, Eugene a scris: 
„Nu ştiu cine, dacă le-ar citi cineva, şi uitându-mă din nou prin ele, cu toată “simţirea” 
pe care am pus-o în ele, acum le găsesc ca ceva “abstract”, produsul gândirii care nu 
avusese prea multă experienţă, ca oricare literatură ortodoxă sau viaţă ortodoxă. Totuşi, 
pentru mine, acestea m-au ajutat mult să înţeleg şi să-mi exprim diferite probleme 
ortodoxe, şi chiar m-au ajutat în “sporirea” mea ortodoxă iar Vlădica loan “a îndemnat” 
la aceasta.” 

Cânp Eugene nu făcea pregătiri pentru librărie, şi nici nu făcea treburi 
mărunte, căuta prilej pentru a petrece timpul în chipul cel mai plăcut pentru el: la cules 
de ciuperci. Cercetând acele părți ale oraşului care nu fuseseră acoperite cu beton, mai 
ales în jurul Prezidiului, el s-a putut apropia puțin mai mult de natură, în timp ce locuia 
în mijlocul civilizaţiei unde simţea că nu este locul lui. În scrisorile lui aflăm referiri 
despre faptul că îi plăcea această activitate. „Am hotărât să merg mâine la cules de 
ciuperci,” îi scria el lui Gleb, „dar din nefericire, diseară trebuie să stau să lucrez (la 
Hotelul Mark Hopkins!" şi îmi inchipui că toată lumea va fi beată), aşa că eu va trebui 
să mai amân până Sâmbătă. Am citit câteva cărți despre ciuperci şi am aflat că mai 
există şi alte varietăți comestibile şi uşor de identificat în această regiune.” Şi în altă 
scrisoare: „Ciupercile s-au cam terminat în această zonă, dar am descoperit o varietate 
nouă şi foarte gustoasă (“ciuperca miere de albine”) care creşte pe rădăcinile şi 
trunchiurile copacilor şi este foarte obişnuită.” 

Totuşi, numai culesul de ciuperci nu putea să potolească iubirea lui adâncă de 
natură. El i-a mai scris o dată lui Gleb: „Cred că mâine voi fugi de toate în pădure (doar 
în timpul zilei).” S-ar fi bucurat să părăsească oraşul pentru totdeauna, dar acum, cu 
activitatea misionară care abia se înfiripa, era clar că acela era locul unde îl aşezase 
Dumnezeu pentru moment. 


37 
Magazinul de cărți 


Dacă vrei să vezi o minune vie a Cuviosului 
Gherman din Alaska, intră alături într-un 
magazin micuţ ... 

- Arhiepiscopul loan 


A 

ÎNAINTE de a deschide magazinul pentru public, frații i-au cerut Arhiepiscopului loan 
să vină şi să-l binecuvinteze. Arhiepiscopul a stabilit o zi când să vină. „Dar când a sosit 
ziua aceea,” îşi aminteşte Gleb, „în locul Arhiepiscopului Ioan, a apărut la uşa noastră 
chipul destul de deosebit al Părintelui Spiridon, cu părul nepieptănat atârnându-i pe faţă, 
cu rasa foarte uzată, cu sutana scurtă şi cu pantofi foarte mari, intrând precum Charlie 
Chaplin. 

La început, am fost dezamăgiţi că nu venise Arhiepiscopul loan pentru a 
binecuvânta începutul strădaniei noastre misionare. Bâlbâindu-se, şi cu respiraţia scurtă, 
Părintele Spiridon a anunţat cu sfială, că din nefericire fusese trimis el în locul 
Arhiepiscopului loan şi că îi părea rău pentru aceasta şi îşi cerea scuze. Desigur că a 
observat pe fețele noastre o expresie de dezamăgire. Dar când m-am întors spre 
prietenul meu Eugene, am văzut că el era tare fericit să vadă un astfel de om adevărat — 
căci nu se putea afla în tot San Francisco o figură mai smerită decât aceea a Părintelui 
Spiridon. 

Părintele Spiridon a slujit o panacidă ' înaintea icoanei Părintelui Gherman, 
care aparținea frăției. La sfârşit, s-a întors şi a ţinut o predică destul de înflăcărată şi 
dramatică, pentru mica adunare a frăţiei noastre smerite. A urcat tonul foarte sus şi 
fiindcă îşi pierdea glasul şi suna răguşit din pricina entuziasmului pe care îl stârnise din 

'7 Unul dintre cele mai luxoase hoteluri din San Francisco, situat pe Dealul Nob. 


7! Panacidă: o slujbă cu rugăciune fierbinte, de obicei cu un anumit scop. 

belşug, glasul său suna atât de neobişnuit, că reuşise să spună foarte puţine lucruri. 
Emoţia i-a stârnit astmul de la început, şi se vedea că de fiecare dată când inspira în 
timp ce vorbea, lua sinceritate desăvârşită şi bună dorire slăvită dintr-o inimă iubitoare. 
Doamne, conţinutul acelei predici nu s-a înregistrat niciodată, dar impresia a fost 
copleşitoare. N-am fi putut cere o identificare mai bună a scopurilor frăției noastre, 
exprimate în frumoasa limbă rusă clasică. EI a înţeles ce am fost noi după aceea. Nimeni 
altcineva, înainte sau după aceea, nu a identificat atât de desăvârşit scopul misiunii 
noastre, şi ne-a aşezat cu adevărat pe calea cea dreaptă. Noi nu exprimaserăm niciodată 
precis ce aveam în minte: aceasta a venit prin gura lui. Am rămas uimiți să vedem într- 
un cleric rus o înțelegere atât de clară a nevoii de a răspândi ortodoxia în lumea 
vorbitoare de limbă engleză şi în întregul apus renegat.” 


LA 27 martie 1964, s-a deschis în sfârşit magazinul de „Cărţi şi icoane creştin 
ortodoxe”. Eugene a început să aibă program întreg la magazin, şi chiar să-şi petreacă 
cele mai multe nopţi, pe un pătuţ din spate. Şi-a pus tot devotamentul în noua sa muncă 
— care, în cele din urmă, a venit ca răspuns la rugăciunea sa deznădăjduită, pe care o 
făcuse odinioară către Maica Domnului. 

Gleb, care trebuia să mai muncească în Monterey pentru a-i purta de grijă mamei 
sale, putea să vină numai la sfârşiturile de săptămână ca să ajute. Locuind în oraşe 
diferite, se temeau ca aceasta să nu fisureze temelia pe care o puseseră. Pentru a uni 
mintea cu scopul, au fost de acord să nu uite să se roage în fiecare zi la prânz, oriunde s- 
ar afla. Această făgăduință comună şi simultană adusă lui Dumnezeu, era unul dintre 
principalele mijloace de a ţine frăţia la un loc, în primii ani. 

De la început, fraţii au stabilit anumite principii, care i-au ajutat să depăşească 
ispitele obişnuite pe care le au toți oamenii care vor să sporească în viața 
duhovnicească. Unul dintre aceste principii, dobândite prin învățăturile Bătrânului ruso- 
român Paisie Velicikovski, era acela al ascultării unuia de celălalt. Aceasta însemna că, 
înainte de a face ceva, fiecare trebuia să ceară şi să primească binecuvântarea celuilalt. 
Pentru unii dintre ceilalți frați care ajutau în magazin, acest obicei era tare supărător. 
Câţiva dintre ei s-au împotrivit cu tărie, spunând că este prostie şi pierdere de vreme, 
dar Eugene şi Gleb i-au învăţat valoarea. 

Un alt principiu pe care l-au rânduit frații, a fost conceptul de bani sfințiți, 
pomenit mai sus. Aceasta însemna dobândirea de fonduri din vânzarea de obiecte de 
evlavie — literatură duhovnicească, icoane, etc. — şi apoi să reinvestească acei bani în 
obiecte de evlavie. Ei nu vor accepta niciodată vreo donaţie legată de ceva lipsit de 
evlavie. 

Acest lucru era legat de următorul principiu, acela de a ajuta în lipsuri. Gleb 
spunea că, „toţi oamenii se împart în două categorii: consumatori şi furnizori. Şi toţi 
creştinii ar trebui să fie furnizori”. De aceea fraţii au hotărât să nu ceară bani. Înainte de 
a deschide magazinul, un rus îl întrebase pe Gleb dacă el punea început unei noi 
societăţi religioase. Când Gleb a spus da, omul a comentat, „O, asta înseamnă că va mai 
fi încă un grup care să nu folosească tava pentru colectă!” Gleb a strâns din dinți. 
„Doamne, iartă!” a gândit el. Dar mai târziu, şi-a dat seama că ceea ce spusese omul 
conținea mult adevăr. „Toată lumea face aşa,” s-a gândit el. „Ca şi cum organizațiile 
religioase trebuie să-şi asigure existența din donaţii. Dar noi nu vom face aşa!” 
Arhiepiscopul loan i-a sprijinit cu hotărâre pe frați pentru aceasta. Mai degrabă, frăția 
va da Bisericii, decât să ia de la ea, mai degrabă, aceasta va sprijini Biserica, decât să 
fie frăția sprijinită de Biserică; şi Dumnezeu va purta de grijă celor care vor lucra 
pentru El. 


172 Abbot Herman and Brotherhood, „Father Spyridon”, p. 218-219. 

În cele din urmă, frații au hotărât să nu se roage ca să li se alăture cineva anume. 
Acest lucru a ferit frăția de a deveni o obşte închisă, alcătuită din oameni pe care îi 
preferau ei. L-au lăsat pe Dumnezeu să aleagă cine va veni. 

Fraţii au observat că cei care avuseseră vreo suferință, fie nu erau conştienţi de 
principiile de mai sus, fie le-a lipsit hotărârea de a-i urma. După cum avea să constate 
Gleb mai târziu, adesea, oamenilor le este foarte greu să nu îmbine slujirea lui 
Dumnezeu cu vreo formă de egotism şi slavă deşartă. Dar el vedea că prietenul său 
Eugene era un om fără de preţ, care putea îndura durerea de a muri pentru sine. Şi astfel, 
zice Gleb, ei, cu bună voie au „aplicat unul celuilalt” principiile care se opuneau 
egotismului omului celui vechi. Principiul ascultării reciproce, care era deosebit de 
dureros în această privință, s-a dovedit deosebit de eficient în unirea sufletelor care să-l 
slujească lui Dumnezeu, iar nu lor înşile. 


Far au făcut publicitate magazinului lor în ziarul local rusesc şi printr-o 
mică broşură de prezentare, care a fost concepută de Eugene şi tipărită la mânăstirea 
Stareţei Ariadna. Aveau să afle în curând, din propria lor experiență că, aşa cum 
indicaseră vânzările domnului Gubin, ortodocşii nativi au citit foarte puţină literatură 
duhovnicească. Mulţi dintre cei care veneau la magazin erau interesați să cumpere doar 
gazeta (ziarul rusesc). 

Această situație fusese vreme îndelungată o pricină de mâhnire pentru Părintele 
Vladimir din Jordanville, care după ani de zile de stăruință, reuşise să tipărească câteva 
volume ale Vieţilor pustnicilor. Atât Gleb cât şi Helen Kontzevici au muncit ca să 
trezească interesul prin aceste cărți, scriind recenzii pentru a le include în gazetă. Mai 
târziu, Arhiepiscopul loan i-a mulțumit lui Gleb pentru aceasta. 

Spre deosebire de cererea care era pentru cărți, era întotdeauna o cerere constantă 
din partea ruşilor din partea locului, pentru articole evlavioase; şi Eugene şi-a dat seama 
de îndată, că trebuia să aibă un stoc mare de marfă pentru ca să poată menţine 
magazinul. Avea nevoie nu numai de icoane de tot felul şi de toate mărimile, dar şi 
tămâie, candele, rizas!$ pentru icoane, şi kiots.177 Eugene a trebuit să învețe 
deprinderile de dulgher şi să facă singur kiors. 

Nu mult timp după ce au deschis magazinul, frații s-au confruntat cu prejudecata 
ruşilor din partea locului, care se temeau de ceva nou şi diferit. Într-o scrisoare, Eugene 
i-a povestit lui Gleb o întâmplare destul de hazlie: „Astăzi dimineaţă a intrat o rusoaică 
ca să ne cerceteze şi să ne spună ceea ce se discuta despre noi în comunitatea rusă: că 
suntem comunişti şi avem un magazin plin de cărți sovietice; că suntem diplomaţi 
sovietici, care folosim magazinul ca un fel de front; că suntem americani convertiți (|); 
etc. Când a aflat că eu nu eram rus, a fost atât de încântată că nu se supărase prea tare, şi 
chiar a cumpărat ouă, icoane şi carnete de zece dolari.” 

Aşa cum s-a întâmplat cu această doamnă, suspiciunea din rândul comunităţii ruse 
s-a risipit îndată. Cei care veneau la magazin erau impresionați de tinerii domni înalți, 
îmbrăcaţi în chip conservator, meditativi, pe care-i întâlneau acolo. Gleb îşi aminteşte că 
unele rusoaice, tinere ori mai în vârstă, se „topeau” în fața lui Eugene — ceea ce-l făcea 
pe Eugene să se simtă foarte stingherit. 

Membrii mai bătrâni ai comunităţii ruse au început să-i îndrăgească pe frați în 
mod deosebit. Într-una din publicaţiile lor, ei şi-au exprimat aprecierea faţă de aceşti doi 
tineri care, ziceau ei, şi-au sacrificat carierele de dragul „creştinismului nostru vechi”. 

După cum nădăjduiau fraţii, au început să intre în magazin şi tinerii americani 
căutători spirituali. Episcopii şi clericii din acea regiune, cât şi Stareța Ariadna, îi 
trimiteau pe americanii pe care îi interesa ortodoxia, ca să-i vadă pe frați. Desigur, alți 


17 Rizas: veşminte lucrate în aur şi argint cu imagini în relief. 
14 Kiots: cadre pentru icoane acoperite, ca să poată fi ţinute afară. 

căutători intrau direct din stradă. Şi aceşti americani erau foarte impresionați de Eugene, 
dar în chip diferit. Ei îl vedeau ca pe un om compromis total, care nu spunea nici un 
cuvânt fără să gândească. Când i-au spus despre părerile sau uimirile lor cu privire la el, 
au putut vedea din privirea lui senină şi pătrunzătoare, că el, nu numai că asculta cu 
atenţie, dar în acelaşi timp, deducea semnificaţia filosofică a ceea ce spuneau ei. 
Răspunsurile lui au fost la obiect şi fără afectare intelectuală. Pentru americanii născuți 
într-o epocă în care afirmațiile despre adevăr se aşteaptă a fi restrânse, sau unde 
dogmatismul era adesea caracterizat de către superficialitatea necunoscătoare, era 
însuflețitor să vină în legătură cu un om ca Eugene, un om care îmbina credința simplă, 
hotărâtă, cu profunzimea gândirii. 

Totuşi, după cum se vedea, s-a dat mai degrabă unui rus decât unui american să 
înțeleagă ce comoară era de fapt Eugene. Odată, când Eugene era plecat, Gleb avea grijă 
de magazin şi a intrat o rusoaică şi a vorbit cu Gleb în limba ei maternă. 

- Aveţi aici un geniu! a zis ea. Un geniu adevărat! Şi se pare că nimeni nu 
observă. Gleb a zâmbit ca pentru sine. Altcineva văzuse în Eugene ceea ce văzuse şi el! 

Altă dată, când Eugene era plecat, au intrat în magazin un rus cu părul alb 
împreună cu nevasta lui, ca să întrebe de Eugene. 

- Am auzit că Eugene lucrează aici, a zis omul, şi voiam să văd ce face. Sunt 
fostul lui profesor, Peter Boodberg. 

- O! a început Gleb. Eugene mi-a spus multe despre dumneavoastră. 

- E fericit aici? 

- Cred că-i foarte fericit, a răspuns Gleb. EI face ceva în care crede cel mai mult. 

Profesorul Boodberg a dat din cap iar soția lui a zâmbit. Este adevărat că Eugene 
şi-a pierdut prestigiul lumii academice, dar câştigase ceva cu mult mai important, ceva 
după care chiar şi Boodberg tânjea în sufletul lui: „o minte împlinită”. 

- Bine! a concluzionat amabilul profesor. Eugene a făcut ceea ce era bine. 


EUGENE a început să ţină un jurnal al frăţiei Părintelui Gherman, după câteva 
luni de la deschiderea magazinului. Pe la început, el scria: „Astăzi a intrat un student 
catolic, căruia i se spusese că magazinul nostru este locul cel mai potrivit, unde poate 
afla multe lucruri despre ortodoxie. Fără îndoială, cu cât sporim, vrem din ce în ce mai 
mult să ajungem să fim cunoscuţi ca un “centru de informare ortodoxă” — şi acesta este 
un prilej pentru noi.” 

Eugene se bucura de fiecare contact favorabil pe care l-a avut cu un căutător 
religios. Într-un alt pasaj al Jurnalului, scria: „Astăzi, a venit la noi un tânăr cu barbă — 
un convertit romano-catolic, care este gata să devină mormon, căci el nu găseşte nici o 
“sfințenie” în Biserica Catolică. Grupuri sectare, cum ar fi mormonii şi scientologii 
creştini, au apelat astăzi la tinerii care simt că protestantismului şi catolicismului le 
lipseşte ceva esențial, că acestea sunt de fapt forme care nu mai au sens. Necunoscând 
nimic despre sfânta ortodoxie — care este adevărul, căreia catolicismul şi protestantismul 
îi sunt umbre slabe — ei au trecut la teoriile sectare care pretind că umplu golul pierdut. 

Este cu mult mai grav pentru tineretul de astăzi, care se îndreaptă către sectarism. 
Catolicii şi protestanții (şi ortodocşii) “ecumenici” entuziaşti nu sunt foarte serioşi, cred 
eu; aceştia sunt prinşi într-un curent modern, “de ultimă oră”, a cărui chemare este în 
esență superficială, nefiind nici în cea mai mică măsură duhovnicească. Dar sectarismul 
nu este o modă; cei care se îndreaptă către secte, procedează astfel individual, şi pentru 
motive care pot fi deformate şi confuze, cu toate astea, ei tind către ceva cu adevărat 
spiritual. Există nădejde pentru aceşti oameni, dacă ei află despre sfânta ortodoxie. 

Tânărul nostru vizitator părea cu adevărat mişcat să audă câteva cuvinte despre 
ortodoxie, poate destul pentru a-i sugera că în ortodoxie trebuie să găsească ceea ce a 
căutat el şi nu a putut afla în catolicism. l-am dat o carte despre Sf. Serafim. Să 

binecuvinteze Dumnezeu aceste seminţe care au fost semănate, şi să le ude cu harul Său. 
Acum avem posibilitatea de a semăna mai multe semniţe de felul acesta.” 

De-a lungul anilor pe care i-au petrecut la magazin, fraţii au ajutat la aducerea 
multor oameni în Biserica Ortodoxă. Unul dintre aceştia era Charles Anderson, profesor 
la o şcoală, care avea şapte copii. Charles şi soţia sa Silvia, erau foarte activi în mişcarea 
muncitorilor catolici, care fusese pornită de către Peter Maurin şi Dorothy Day, purtând 
de grijă celor săraci. Fiind cu totul devotați credinței romano catolice, ei au rămas 
dezamăgiți de schimbările care au apărut în Biserica lor, ca rezultat al Vaticanului II. 
Este interesant faptul că, pe când se afla în maternitate, după ce a dat naştere unui băiat, 
Silvia a devenit pentru prima oară conştientă de adevărurile ortodoxiei. Acolo, ea a citit 
Icoana şi securea, o carte care avea legătură cu spiritualitatea rusă, şi i-a vorbit soțului 
ei despre această carte. Ei au fost atât de impresionați de lumea cea nouă pe care le-o 
dezvăluia această carte, că s-au hotărât să dea copilului cel de al doilea nume, Serghei, 
după părintele duhovnicesc al Rusiei, Sf. Serghie de Radonej. Charles a început să 
cerceteze Biserica Ortodoxă şi în cele din urmă, a început să creadă că singura cale de a 
rămâne un catolic adevărat în vremurile moderne, era să devină ortodox. 

Aflând că exista o mânăstire rusească pe Fell Street în San Francisco, Charles şi 
Silvia au mers împreună cu copiii lor să o viziteze. I-a întâmpinat cu căldură o maică şi 
i-a întrebat cum se numeşte drăgălaşul lor bebeluş. Când Silvia a spus „Serghei”, maica 
l-a dus îndată la altar, unde se săvârşea Sfânta Liturghie, iar preotul i-a dat Sfânta 
Împărtăşanie. După numele copilului, maica a crezut că era vorba de o familie rusă şi 
numai după slujbă, ea a aflat că ei nu erau încă ortodocşi. Mai târziu, ei au mers la 
mânăstirea principală de pe Capp Street, unde Stareţa Ariadna le-a spus că vor afla mai 
multe despre ortodoxie, şi i-a îndrumat către „doi tineri misionari care aveau un 
magazin de cărți în oraş.” 

Aşa au ajuns Charles şi Silvia la „Cărţi şi icoane creştin ortodoxe”. Au 
ajuns când Eugene se afla singur, lucrând. Cu vremea, după ce au pătruns cu totul în 
credință cu ajutorul lui Eugene şi al lui Gleb, familia lor a primit botezul ortodox. 
Charles a hotărât să primească numele Sfântului Vladimir, având mare evlavie față de 
marele cneaz rus care botezase întreaga sa împărăție. Fiind înzestrat cu mare râvnă 
apostolică, noul Vladimir a vrut să urmeze exemplul sfântului său ocrotitor, aducând la 
credința ortodoxă sute de țărani de-ai săi, începând cu familia sa, care număra nouă 
membri. Eugene a devenit naşul lor. Mai târziu, Vladimir s-a dovedit a fi un ajutor 
preţios în activitatea frăției. 

Frații au găsit un alt asistent în Laurence Campbell, un tânăr din Carolina de 
nord, cam de aceeaşi vârstă cu ei. Ajutându-l pe Laurence să devină ortodox, Eugene a 
devenit şi naşul lui. „Chiar şi el este un “semn” pentru noi,” scria Eugene în Jurnalul lui. 
„= Un om tipic modern, sceptic, deziluzionat, departe de Dumnezeu, care, venind în 
contact cu sfânta ortodoxie acceptă o renaştere duhovnicească, o transformare reală de 
la țărâna lumii la ţărâna creştinismului şi o viață îndreptată spre Biserică. El trebuie să 
meargă şi mai departe; rădăcinile lui încă nu sunt înfipte bine şi adânc în noul pământ, 
dar merge pe calea cea dreaptă. EI este o dovadă pentru noi că noi ne aflăm pe calea cea 
dreaptă — că nu este un “creştinism nou” al acţiunii sociale, al ecumenismului, al ideilor 
lipsite de sens şi al “iubirii” false, că Dumnezeu îl cheamă pe om, numai (ca întotdeauna 
în trecut) la o viaţă de pocăință, nevoinţe, har, în Biserică, întărit de minuni. Tocmai 
această viață moaie şi converteşte şi astăzi inima omului faţă de Dumnezeu.” 

Puţini au fost cei care nu au confirmat deschiderea lui Eugene şi a lui Gleb față 
de căutătorii religioşi ne-ortodocşi. Un ortodox s-a plâns fraţilor: „Voi procuraţi bani 
din vânzarea icoanelor, dar icoana este un lucru binecuvântat. lar voi le vindeți 
păgânilor!” 

Într-o seară, la o slujbă de Priveghere în Catedrală, Gleb l-a întrebat despre 
aceasta pe Arhiepiscopul loan. Arhiepiscopul a răspuns că dacă frații considerau că 

cineva cumpăra o icoană ca să o profaneze, ei nu trebuiau să o vândă, dar altfel, nu era 
deloc rău să vândă icoane, chiar şi unui „păgân”. Icoana, zicea el, poartă mesajul despre 
Dumnezeu şi sufletul Îl poate întâlni pe Dumnezeu prin icoană. Cu fiecare icoană pe 
care o vindeau cuiva, credincios sau necredincios, ei ajutau la sporirea vieţii acelei 
persoane şi a împrejurimilor, luptând împotriva răului. 

Fraţii au atârnat dinadins o icoană a Domnului lisus Hristos deasupra uşii 
magazinului pentru ca fiecare vizitator să primească puțin din harul Său. Ei aveau 
principiul că, atunci când intra cineva, ei să-l binecuvânteze în minte, în timp ce acela se 
uita la icoană; şi la ieşirea aceluia să-l binecuvânteze cu semnul crucii. 


Pe LÂNGĂ faptul că introduceau noului popor american, vechiul creştinism şi 


le-a pus la dispoziţie nevoile duhovniceşti ale ruşilor, librăria urma să devină un centru 
pentru creştinii ortodocşi de toate etniile: greci, arabi, sârbi, români, etc. Fiind vizitat de 
curând de către un tânăr grec „care şi-a exprimat iubirea lui pentru adevărata 
ortodoxie,” Eugene a scris în Jurnalul său: 

„Dumnezeu este Cel Care îl trimite pe fiecare la noi. Ce înțeles are pentru noi 
această întâlnire? 

Într-un anume fel şi într-o anumită măsură, noi trebuie să devenim un loc de 
întâlnire pentru toți ortodocşii care doresc să rămână credincioşi Bisericii adevărate, 
astfel încât să poată exista în vreo modă o mărturie unitară a adevăratei ortodoxii ŞI o 
comuniune a celor care au mai rămas credincioşi dintre toate popoarele ortodoxe. 

Forma pe care o poate lua această comuniune pare încă nedefinită. Nu va fi 
“Pan-ortodoxie”, o amestecare confuză şi o americanizare a naționalităților ortodoxe; 
asta este moartea ortodoxiei. Nu o “Biserică americană” este ceea ce trebuie; căci 
americanii sunt numai unul dintre popoarele chemate să mărturisească Adevărul 
ortodox. Probabil că nu este necesară nici o organizare formală; dar cumva trebuie 
realizată o legătură între credincioşii rămaşi ai tuturor popoarelor ortodoxe, pentru a ne 
da putere ca să ținem piept luptelor şi ispitelor care urmează să vină ....” 


38 
Cuvântul ortodox 


Fiecare cuvânt al nostru trebuie socotit cu mare 
grijă căci în fiecare cuvânt este în joc adevărul. 
- Serafim Rose, 1 octombrie 1964 


Până în septembrie 1964, fraţii au simţit că sosise vremea ca să se apuce de tipărit 


lucrări ortodoxe. Pentru Eugene, acest sentiment s-a confirmat mai bine atunci când, 
într-o zi de vineri, librăria a fost vizitată de doi preoți ortodocşi, pe care nu-i mai 
întâlnise niciodată. După cum a scris în Jurnalul său, el a observat la ei un „ton modern, 
superficial şi (cel puțin în cazul unuia dintre ei) o ignoranță îngrozitoare şi o indiferență 
față de cărţile despre viața duhovnicească. Unul dintre ei parcă nici nu auzise de 
Filocalia iar celălalt i-o recomandase ca pe o “carte bună”. Dacă ăştia sunt păstorii de 
astăzi, ce nădejde poate să fie pentru turmă? 

De aceea, este cu mult mai important să se facă auzit glasul (sau măcar un glas 
al adevăratei ortodoxii pentru oricine va voi să-l audă. Pentru aceasta trebuie de îndată 
să tipărească o revistă.” 

După ce au căutat o presă tipografică, Eugene a găsit una simplă, care se 
acționează manual, cu litere de tipar, cu două sute de dolari (tot ceea ce au putut procura 
la vremea aceea) şi au cumpărat-o de Sărbătoarea Naşterii Maicii Domnului. „Acum,” 
scria el în Jurnal, „cel puțin pentru o vreme, fanteziile noastre ideologice trebuie 
înlocuite cu probleme practice şi anume, să punem presa în funcţiune.” Şi într-o 
scrisoare către Gleb scria: „Încă mai sunt puţin năucit. De acum înainte nu va mai fi 
nimic altceva decât muncă. Pentru a izbuti, trebuie să fim cu adevărat ca frații.” 

În câteva săptămâni, Eugene şi Gleb au tipărit prima pagină cu ajutorul noii lor 
prese: una din îndrumările duhovniceşti ale Sf. Serafim de Sarov. Visul lor de a porni un 
jurnal ortodox devenea tot mai mult realitate, deşi din punct de vedere financiar părea 
de neconceput. „Noi visăm la o revistă şi nu ne putem permite să cumpărăm nici măcar 
hârtia!” Îi scria Eugene lui Gleb. „Totuşi, dacă muncim din greu, Dumnezeu o să ne 
binecuvinteze.” 


EUGENE şi Gleb au avut câteva discuţii lungi despre natura şi formatul 
revistei pe care şi-o propuneau. Cu toate că erau de acord cu scopul de bază — de a pune 
la dispoziţia vorbitorilor de limbă engleză izvoarele credinţei ortodoxe — ei aveau păreri 
diferite în ceea ce priveşte persoanele cărora li se adresau. Gleb era de părere că mai 
întâi de toate trebuia să fie spre folosul tinerei generaţii. Pe de altă parte, Eugene spunea 
că trebuie să fie pentru oricine, mai ales pentru intelectualii care, în mijlocul goliciunii 
vieții moderne, au nevoie de ceva cu substanță, ceva plin de gândire şi filosofic. 

„Dar dacă noi încercăm să îndreptăm ceea ce vrem să spunem mai ales către 
cititorii mai vârstnici, sofisticaţi,” obiecta Gleb, „atunci vom avea de-a face cu 
prejudecățile oamenilor şi cu ideile lor preconcepute. Cu tinerii este mult mai simplu: 
tot ceea ce trebuie să faci este să ajungi la inimile lor.” 

Eugene credea că asta însemna să realizeze revista la un nivel adolescentin 
popular, lucru de care se temea că va împuţina valoarea ortodoxiei şi va face vâlvă 
mare. La sfârşit au început să discute şi despre o altă problemă: dacă să includă imagini 
în revistă, mai ales pe copertă. Gleb a alcătuit o revistă ilustrată, cu o imagine diferită pe 
fiecare copertă, ca frumoasele reviste religioase ruseşti pre-revoluţionare, pe care le 
văzuse. Eugene, care nu văzuse aceste reviste, voia o copertă simplă, obişnuită, cu nici 
un fel de ilustraţii pe ea, aşa cum procedează cei mai serioşi şi competenți ziarişti. 
Discuţia lor s-a încins, dar Eugene a recunoscut că Gleb avea dreptate. Pentru primele 
numere, Eugene trebuia să tipărească singur toate coperţile ilustrate. 

Eugene socotea acum că revista putea nu numai să îndemne tinerii idealişti să o 
citească, dar le putea da şi posibilitatea de a lucra pentru o cauză nobilă. EI scria în 
Jurnalul său: 

„Se pune astăzi o întrebare importantă: Ce se poate face pentru tinerii ortodocşi? 
Nu-şi pierd mulţi credinţa şi se îndepărtează de Biserică? Răspunsul multora la această 
întrebare este: dansuri, picnicuri, întruniri sociale. Dar acesta este un răspuns lumesc — 
ca şi cum adunarea oamenilor la un loc, ar fi un scop în sine, iar o rugăciune scurtă sau 
o discuţie ar fi suficientă pentru a face împrejurarea aceea “religioasă” sau “creştină”. 
Dar aceste lucruri trec şi se uită şi nimeni nu este mai creştin pentru acele participări. 

Ce vrea tineretul? Nu mulţi sunt mulțumiți cu adevărat de goana după plăcere — 
asta este o evadare; nici de conferințe (deşi o conferință ocazională potrivită ar putea 
face bine). Tineretul este plin de idei şi doreşte să facă ceva pentru a sluji acestor idei. 
Răspunsul pentru cel care doreşte să lucreze cu tinerii şi să-i ţină în Biserică este să le 
dea ceva de făcut, ceva de folos şi în acelaşi timp idealist. 

Presa noastră tipografică este perfectă în ambele privinţe, şi deja avem trei tineri 
ruşi — Petia, Alioşa, Mişa — care par entuziasmați să aducă un ajutor prin aceasta. Asta 
este puţin dar e un început bun. Dumnezeu ne va învăţa ce să facem mai mult!” 

Un tânăr îl ajuta pe Eugene la tipărit după amiaza, după şcoală. După douăzeci şi 
cinci de ani, aceeaşi persoană s-a întors să-l caute pe Eugene, dar a aflat că deja murise. 
Când a fost întrebat ce l-a făcut să-şi amintească de Eugene în toţi aceşti ani, el a zis că 
îşi amintea de el, pentru că Eugene credea în creştinism mai mult decât oricare alt om pe 
care l-a cunoscut el înainte sau după aceea. 

Titlul revistei frăției a fost dat de către Arhiepiscopul loan. Gleb se gândise la 
început să o numească Pelerinul, după o revistă rusească pre-revoluționară renumită, cu 
același titlu, cât şi după cartea sa preferată Pelerinul rus. Împreună cu Eugene, el a 
selectat cinci nume posibile pentru revistă şi a trimis lista Arhiepiscopului loan, 
cerându-i să-şi dea binecuvântarea pentru acel nume pe care-l va considera cel mai bun. 
La 30 septembrie 1964, Arhiepiscopul a răspuns la acea scrisoare, sugerând un titlu pe 
care ei nu-l avuseseră în vedere: 


Dragă Gleb: 

Dumnezeu să vă binecuvânteze în cel de al doilea an al activităţii 
frăției şi în lucrările care sunt de trebuință. Este bine să numiţi publicația 
pe care aţi plănuit-o „Cuvântul ortodox”. 

Mă rog ca Dumnezeu să vă binecuvinteze pe voi şi pe toţi 
membrii frăției. 

- Arhiepiscopul loan 


Frații au pornit activitatea tipografiei lor într-o cămăruță mică din spatele 
magazinului, unde nici nu aveai cum să te mişti. Acolo au tipărit primele trei numere 
din Cuvântul ortodox la mica presă manuală pe care o cumpărase Eugene. Deoarece 
presa avea capacitatea de a tipări numai o pagină o dată, fraţii trebuiau să treacă fiecare 
coală de hârtie prin presă de patru ori. Fiecare literă a textului era scrisă separat cu 
mâna, un procedeu stăruitor şi greu, care la început cerea o zi întreagă pentru a culege o 
singură pagină de text. Eugene adesea culegea texte toată ziua până noaptea târziu, până 
când începea să moţăie de somn. Când venea Gleb la sfârşiturile de săptămână, lucra şi 
el fără întrerupere până când adormea şi se prăbuşea pe podeaua magazinului. 
Duminică, fiind foarte obosit, trebuia să prindă autobuzul ca să meargă la Monterey 
pentru a fi la lucru în dimineața următoare. 

După trei numere, fraţii au început să tipărească cu ajutorul unei prese electrice, 
pentru care făcuseră economii, ca să o cumpere. Cu toate că acum câştigau ceva timp, 
întregul proces lua în continuare tare mult timp, căci ei tot mai trebuiau să culeagă textul 
manual, rând cu rând. 

Totuşi, procesul laborios dădea revistei o calitate de o măiestrie fără de 
asemănare cu metodele moderne rapide. Nemaifăcând înainte această muncă, Eugene a 
muncit din greu ca să înveţe toate amănuntele metodelor lor felurite de tipărire. Cu 
măiestria artistică a lui Gleb, formatul fiecărui număr, deşi simplu, avea un aspect 
aproape clasic, ca în cărțile unei epoci trecute. Când cineva citea revista, simţea că se 
hrănea cu ceva deosebit, o adevărată trudă a iubirii. Mulţi ani mai târziu, când 
activitatea frăției s-a lărgit şi fraţii au început să-şi tipărească materialele prin metoda 
modernă offset, acele numere, astfel realizate, şi-au pierdut mult din această demnitate şi 
frumuseţe naturală. 

Asumându-şi această sarcină foarte grea de a scoate o revistă, Eugene nu mai 
avea timp să lucreze la Împărăția omului şi Împărăţia lui Dumnezeu. Prin Cuvântul 
ortodox, el dorea acum să dea omului modern o viziune ortodoxă, cu care să poată 
ajunge în Împărăţia lui Dumnezeu. După cum a observat Gleb mai târziu, magnum opus 
cu caracter fundamental, al lui Eugene, nu a fost lucrarea sa neterminată de filosofie, ci 
chiar Cuvântul ortodox, care, în peste o sută de numere pe care le-a completat înainte de 
a muri, a format un compendiu extrem de bogat de literatură ortodoxă. 

Helen Kontzevici a lăudat revista pentru ceea ce a numit ea prezentarea 
ortodoxiei: faptul că aceasta nu includea o cantitate de material fără legătură, care se 
întâmpla să fie la îndemână, ci prezenta cu mare grijă material relevant, într-un context 
tradițional, care era în acelaşi timp accesibil cititorilor contemporani. Frații au realizat 
aceasta printr-o îmbinare a materialelor vechi şi moderne (incluzând propriile lor 
scrieri), prin note explicative, şi care erau prefețe, şi nu în mică măsură, prin multe 
imagini. 


Toruși, simțind că nu aveau pregătire şi experienţă ca editori ai unei reviste 
ortodoxe, frații voiau să se asigure că nu vor face greşeli. Ştiind că n-ar putea afla o 
strajă mai bună decât un sfânt în viață ca Arhiepiscopul loan, ei i-au cerut să 
încuviințeze cu mare grijă fiecare număr înainte de publicare. Ei au nădăjduit că aceasta 
îi va aduce într-o legătură şi mai strânsă cu el şi prin aceasta să sporească strădaniile lor 
misionare. Totuşi, ei nu se aşteptau la un rezultat prea mare. 

Când Gleb i-a vorbit despre cuprinsul primului număr înainte de tipărire, 
Arhiepiscopul loan a fost de acord fără nici o şovăire, şi a zis cu putere mare, 
„Tipăreşte!” Și când l-a întrebat ce părere are despre următoarele numere, el le-a 
încuviințat înainte de a-i spune fraţii cuprinsul acelor numere! 

Gleb era încurcat. De ce Arhiepiscopul nu încerca să-şi exercite puterea de 
control, fiindcă revista se publica în episcopia lui? Consternarea lui Gleb a crescut când, 
după publicarea celui de al cincilea număr, un cititor s-a cam mâniat când citise un 
articol pe care îl scrisese Eugene. Articolul, care se afla la secțiunea „Ortodoxia în 
lumea contemporană”, se referea la adresarea pe care o făcuse Papa Paul al VI-lea 
înaintea Naţiunilor Unite, pe care noi am relatat-o în altă parte. Exprimându-şi 
indignarea, cititorul a returnat revista cu adnotări pe margini. Era o revistă plină de 
comori ale credinţei ortodoxe iar la sfârşit se afla un articol în care Papa era comparat cu 
Antihrist! Cine se cred aceşti editori „de nimic” ca să facă asemenea afirmații 
neobişnuite despre un conducător duhovnicesc recunoscut universal? 

Suferind pentru asemenea răspuns amar, frații i-au spus Arhiepiscopului loan ce 
se întâmplase. Iar Gleb I-a întrebat pe Arhiepiscop: 

- De ce nu aţi verificat acest număr, ca să ştim toate astea înainte de a se tipări?! 
Aflând despre conţinutul articolului cu pricina, Arhiepiscopul s-a uitat pătrunzător în 
ochii lui Gleb. 

- N-ai participat la cursurile de la seminar? l-a întrebat el. 

- Da, a zis Gleb. 

- Şi nu le-ai terminat? 

- Le-am terminat. 

- Arhiepiscopul Averkie a fost îndrumătorul vostru? 

- Da. 

- Şi nu v-a învăţat că la vremuri tulburi, fiecare creştin este el însuşi responsabil 
pentru plinătatea creştinismului? Că fiecare membru al Bisericii Ortodoxe este 
responsabil pentru întreaga Biserică? Şi că astăzi Biserica are vrăjmaşi şi că este 
prigonită dinafară şi dinăuntru? 

- Da, ne-a învăţat, a afirmat Gleb. 

Arhiepiscopul a continuat să le spună fraților că de aceea, el dinadins nu a 
controlat revista lor. El voia ca ei să fie responsabili pentru ceea ce tipăreau; altfel, ei 
nu-şi vor urma conştiinţa, ci doar opinia altcuiva. Dacă au făcut greşeli, ei vor răspunde 
pentru acelea în fața lui Dumnezeu şi nu vor fi ispitiți să-i învinovăţească pe alţii. În 
vremuri ca acestea, zicea el, este esențial pentru păstrarea creştinismului ca lucrătorii 
ortodocşi să fie în stare să lucreze pentru Hristos în mod independent. Este vrednic de 
laudă când lucrează temeinic, fără să aştepte instrucțiuni. 

- Pe lângă asta, a concluzionat Arhiepiscopul, ceea ce aţi scris voi în acel articol 
se află în armonie cu Arhiepiscopul Averkie şi eu sunt de acord cu el. 

Îndoielile fraţilor s-au risipit. Eugene a zâmbit când a văzut tot ce se întâmplase, 
care se potrivea de minune cu spiritul său deschizător de drumuri, american. De atunci, 
el şi Gleb şi-au luat asupra lor întreaga responsabilitate. Deşi nu au mai căutat 
încuviințare pentru tot ceea ce tipăreau, au continuat să vină la Arhiepiscopul loan de 
câte ori aveau anumite probleme şi el le răspundea cu dragoste. Pentru răspunsurile 
teologice care puteau să apară, Arhiepiscopul loan le-a spus că trebuiau să-i scrie 
Arhiepiscopului Averkie, cu care se afla în acelaşi duh. 

Arhiepiscopul loan i-a învăţat pe frați independenţa şi prin alte căi. De exemplu, 
el a insistat să plătească costul revistei Cuvântul ortodox, ori de câte ori lua câte un 
exemplar. 

- Dar Vlădica, Sfinţia voastră sunteţi episcopul nostru! se opuneau frații. Luaţi 
gratuit, câte exemplare doriți! 

- Nu, nu, nu, zicea Arhiepiscopul loan zâmbind, dându-le banii din punguliță. 
Este munca voastră şi eu o sprijin. 


39 

Dă sânge şi primeşte duh. 
- Sf. Petru Damaschinul 


Cânp a apărut primul număr al Cuvântului ortodox, Eugene s-a temut că nu-şi va 
scoate banii. Nu prea era pe atunci o piață pentru asemenea material. Fraţii au scris la 
mânăstirea din Jordanville cerând adresele oricăror persoane pe care le-ar interesa să 
citească o revistă ortodoxă în limba engleză. Săracii părinți ruşi bătrâni care se aflau 
acolo au făcut tot ce le-a stat în putinţă: au venit cu o listă de treizeci şi şapte adrese în 
total. 

Revăzând prospectele, Eugene l-a întrebat pe Gleb: 

- Care vor fi clienții noştri? 

La care Gleb a răspuns: 

- Noi trebuie să ne facem clienții. 

Lui Eugene i-a plăcut răspunsul. Era o provocare; însemna că vor porni cu 
începutul, cerând ajutorul lui Dumnezeu. Fără nici un fel de parazitism, fără să obţină 
vreun avantaj din truda altor oameni. Ei trebuie să fie originali. 

Părintele Constantin i-a sprijinit publicând informaţii utile despre Cuvântul 
Ortodox în periodicul săptămânal de limbă rusă, pe care îl edita el, Pravoslavnaia rus 
(Rusia ortodoxă). El a procedat aşa periodic, până la apariția celui de al douăzecilea 
număr, comentând caracterul oportun al articolelor sale şi eleganța apariţiei. 

În timpul primului an s-au tipărit mai puţin de cinci sute de exemplare pentru 
fiecare număr. În anii următori, circulaţia acestei reviste a crescut la peste trei mii, în 
mare măsură pentru că revista a adus un ajutor real la lărgirea pieţei pentru literatura 
ortodoxă în limba engleză. 

Totuşi, mama lui Gleb a fost la început sceptică. Ea glumea către prietenii ei: 
„Fiul meu traduce articolele singur, culege textele singur, le tipăreşte singur, le produce 
singur, taie paginile singur şi apoi le citeşte — cu totul de unul singur!” 

Un preot rus, Părintele N. M., le-a spus fraților că nu vor reuşi niciodată să se 
întreţină din activitatea misionară cu americanii. Mai târziu, acela a intrat în magazin, 
dorind să se convingă de cele ce credea. 

- Ce faceţi aici? i-a întrebat pe frați cu un rânjet. Vă căutaţi de treabă făcând 
extremele să se întâlnească? Gleb a recunoscut că nu făceau prea bine în această 
privință. 

Preotul şi-a frecat mâinile cu bucurie mare. 

- Am avut dreptate. V-am spus asta! a zis el. Am știut că nu veţi putea exista. Nu 
este realist să încerci să faci o lucrare misionară ca aceasta! 

Când preotul a părăsit încăperea, Eugene a stat o clipă uitându-se după el şi apoi, 
bătând cu pumnul în masă a strigat: 

- Mai degrabă mor decât să nu izbutim! 

Altă dată, a intrat în magazin un preot care lucra pentru un ziar rusesc, Părintele 
Alexei Pavlovici. El a privit cu atenție şi bunăvoință munca fraților, gândindu-se fără 
îndoială ce contrast mare era între aceasta şi propria sa firmă de ziare care era foarte 
modernă. Îndată după aceea, el a publicat în ziar un articol despre fraţi, în care se putea 
citi aşa: „Ce jertfă de iubire! — Doi tineri inteligenți, cu educaţie înaltă şi poziții 
teologice, să facă o asemenea muncă, cu utilaje de tipărire din sec. XV. Gândiţi-vă doar, 
acum suntem în sec. XX — iar aceşti oameni se întorc înapoi, la vremurile lui Gutenberg 
„... Dar de ce?” 

Citind aceasta, Gleb s-a gândit: EI scrie ca şi cum noi dinadins încercăm să 
folosim aceste metode primitive, ca şi cum, noi putem dispune de orice altceva! 
Probabil că el consideră în mod automat, că noi dispunem de banii din „episcopie”. Dar 
asta este — noi nu vrem să fim sprijiniți de episcopie! 

Luându-l pe Eugene în colțul cu icoana din magazin, Gleb i-a spus să-şi facă 
cruce şi apoi să citească articolul. Făcând astfel, Eugene a zis cu o expresie hotărâtă că, 
în ciuda a ceea ce scrisese omul acela, el voia nevoință!5. 

- Numai nevoinţa ne justifică pe noi şi munca noastră, a zis el. Ne face reali. 

Gleb nădăjduise să stârnească exact această reacție. Aceasta dovedea, aşa cum 
ştia de multă vreme, că prietenul lui putea suferi. Frăția lor fusese întemeiată pe 
principiul împărtăşirii suferinței pentru o viziune comună, pentru Dumnezeu. Eugene 
spusese un mare adevăr: fără nevoință, munca lor era în zadar. Cât de nepotrivit ar fi 
pentru ei să publice Vieţile şi scrierile sfinților, care de bună voie au primit greutățile de 
dragul Împărăției cerului, dacă ei înşişi nu gustau măcar puţin din acele încercări. Gleb 
şi Eugene au fost de acord că, fără jertfă de sine, fără „uciderea sinelui”, cuvântul lor 
tipărit nu va avea nici o putere duhovnicească, nici o forță. „Dar dacă în săvârşirea 
acesteia pătrunde sudoarea şi lacrimile,” zicea Gleb, „atunci poate va ieşi ceva real”. 

Deci, nu este de mirare că diavolul a încercat să-i ispitească să renunțe la 
nevoință. Odată, pe când Gleb era în Monterey la lucru, a intrat în magazin un om şi i-a 
spus lui Eugene că el era de la „Societatea de Educaţie Creştin Ortodoxă”. EI zicea că 
Societatea aprecia foarte mult munca fraților pe linia educaţiei ortodoxe şi voia să 
acorde un sprijin fraţilor cu o donaţie de zece mii de dolari. În schimb, aceasta cerea 
numai ca să se facă publicitate Societăţii pe coperta din spate a Cuvântului ortodox. 

Desigur că zece mii de dolari erau o mulțime de bani în 1965. Cu aceştia, frații 
puteau nu numai să-şi rezolve toate problemele financiare imediate, ci şi să înceapă să-şi 
procure utilaje de tipărire mai avansate şi eficiente. Când Gleb a venit, la sfârşitul acelei 
săptămâni, Eugene i-a spus bucuros toată povestea şi l-a întrebat ce părere avea. 

- Trebuie să fie vreo capcană acolo, a zis Gleb. Cum se numea Societatea? 

- „Societatea de Educaţie Creştin Ortodoxă”, a răspuns Eugene. Ce nume putea 
fi mai inofensiv? Dar când Gleb s-a uitat mai adânc, a aflat că era într-adevăr ceva 


175 Nevoinţă: luptă duhovnicească sau osteneală ascetică. 

dubios. Societatea fusese înființată pentru a promova lucrările lui Apostolos Makrakis, 
un gânditor grec de la începutul sec. XX, care a căzut într-un misticism nesănătos şi a 
început să răspândească doctrine ideosincretiste. Adepții cultului său îl slăveau pe acel 
fondator mai presus de toți sfinții părinţi ai trecutului, numind lucrările lui „cele mai 
mari cărți după Biblie”. Acestea erau cărțile cărora voia să le facă publicitate acel 
vizitator în paginile Cuvântului ortodox. 

Fraţii au mulțumit lui Dumnezeu că i-a slobozit de ispită. Ei au scris o scrisoare 
plină de respect, refuzând oferta Societății şi au continuat să culeagă literele manual.!7€ 

Între timp, articolul din ziar despre felul de tipărire „înapoiat” al fraţilor, a avut o 
urmare oarecum ironică. Magazinul lor a fost vizitat de un anticar rus, care, citind că ei 
foloseau „utilaje de tipărire din sec. al XV-lea”, a vrut să vadă ce antichități de mare 
preţ puteau avea. A fost dezamăgit să afle că ei foloseau de fapt utilaj ieftin, chiar din 
secolul lor. 


AşA cum au continuat Eugene şi Gleb cu novoința lor obişnuită, ceilalți doi 
membri fondatori au continuat cu alte preocupări. Ca şi Eugene şi Gleb, ei au devenit în 
cele din urmă preoți-călugări: Vladimir în Biserica Rusă şi Antonie în Biserica Sârbă. 
Astfel ei au împlinit înţelegerea pe care o făcuseră toți patru la o întâlnire a frăției din 12 
septembrie 1964: „Să ne închinăm întreaga noastră viaţă slujirii Bisericii Apostolice 
Ortodoxe Sfinte.” 

Totuşi, Eugene şi Gleb s-au întristat văzând că ceilalți membri fondatori pleacă. 
Unul dintre ei a plecat din oraş pe neaşteptate, lăsând în urmă numai un bilet. Când 
Arhiepiscopul loan a auzit aceasta, a comentat numai atât „lată că el nu era hotărât”. lar 
Eugene, scriind în Jurnalul său, a ajuns la concluzia că „Desigur, frăţia noastră trebuie 
să se zidească pe o grea experiență!” 

Un alt întemeietor s-a ofilit treptat. „Trag concluzia că pe el nu-l interesează de 
loc o frăţie,” îi scria Eugene lui Gleb. „Ceea ce înseamnă, presupun, că noi doi “frații” 
trebuie să facem treaba cea mai grea.” 

Asta s-a dovedit adevărat până la moartea lui Eugene. De-a lungul anilor s-au 
perindat prin frăţie peste o sută de oameni, dar în cele din urmă au rămas numai doi 
frați, care îşi asumaseră această viață părând sinceri, sau părând cam nebuni. Timpul le- 
a arătat că nu s-au putut bizui pe nimeni altcineva ca să poarte greutatea, pentru a se 
mântui unul pe celălalt. 


170 Ceva mai târziu, Societatea a făcut o ofertă similară unui preot ortodox grec şi ca rezultat a luat ființă 


„Mişcarea Harismatică Ortodoxă”. Eugene a scris în cele din urmă despre această mişcare în amănunt în 
cartea sa Ortodoxia şi religia viitorului. 

40 
Sufletul unui american 


Creştinul îşi iubeşte aproapele pentru că vede în el 
pe omul creat după chipul lui Dumnezeu şi cheamă 
la desăvârşire şi viață veşnică în Dumnezeu, 
asemenea iubire nu este omenească ci 
dumnezeiască, văzând în oameni nu stricăciune 
pământească ci nemurire cerească. 

- Serafim Rose!” 


Un tânăr ortodox convertit, care a vizitat magazinul de câteva ori îşi aminteşte: „Nu 
pot să spun că merg ca să-l cunosc [pe Eugene] foarte bine. EI nu era niciodată prea 
vorbăreţ şi părea introspectiv. Poate că era şi un fel de timiditate. Dar eu îmi amintesc că 
era mereu ocupat. Întotdeauna avea ceva de făcut. Fie că se îngrijea de treburile 
librăriei, cântând ciclul zilnic de slujbe în fiecare dimineață şi seară la strană, în 
Catedrala de alături, fie că lucra la ceva pentru Cuvântul ortodox, Eugene întotdeauna 
trudea.” 

Tăcerea, modestia şi seriozitatea demnă a lui Eugene l-au făcut pe Gleb să-l 
acuze uneori în glumă, că este un „peşte rece” sau un „american fără suflet”, atât de 
diferit de rusul pasionat şi expansiv. Totuşi, în primii ani ai existenţei obştii, lui Gleb i 
s-a dat să afle ce suflet măreț avea de fapt prietenul său interiorizat. 

Odată, Gleb, fiind „rusul cel pasionat”, a căzut într-o stare de mare deznădăjde. 
Era sâmbătă şi Gleb lucrase toată ziua cu Eugene la magazin, culegând litere. Trebuiau 
să-şi păstreze întreaga concentrare în această trudă obositoare, căci dacă era omis chiar 
şi un singur cuvânt, trebuiau rearanjate în pagină porţiuni întregi, implicând ore întregi 
de muncă în plus. Clienţii şi vizitatorii care intrau în librărie le distrăgeau atenția, până 
când, în cele din urmă începeau să spere că nu va mai intra nimeni înăuntru, ca să-i 
deranjeze. „a stai o clipă,” s-a gândit Gleb. „Scrie pe uşă “deschis” şi noi aici ne rugăm 
să nu intre cumpărători!” 

Până când închideau magazinul, Gleb ajungea să cugete cu dreaptă socoteală. 
„De ce să mă omor eu pentru asta?” se întreba el. „Eu trebuie să muncesc pentru 
serviciul meu din Monterey ca să-mi întrețin familia şi numai în zilele mele libere să vin 
aici şi să muncesc ca un sclav cumpărat. De ce trebuie să renunţ la toate pentru asta, 
chiar şi la nădejdea pentru puţină fericire. Am renunţat chiar şi la toate amorurile, la 
prietenele mele, aşa că m-aş putea dedica în întregime acestei lucrări. Acum este rândul 
meu să mă simt bine în oraş!” 

Eugene se uita la Gleb cu un calm desăvârşit. Gustând el însuşi din aşa-numitele 
bucurii ale lumii acesteia, cu mult mai adânc decât Gleb şi aproape murind pentru 
acestea, el era în stare să vadă că prietenul lui nu ştia despre ce vorbeşte el. „Nu fi 
prost,” zicea el. „Nu-i nimic în lume. Toate emoţiile pe care le oferă lumea nu au nici un 
sens. Singura fericire şi mulțumire reală se află exact în suferința noastră.” 

Gleb s-a întors şi a plecat, trântind uşa după el. A terminat cu toate astea, 
mergând să vadă un film „şocant”, probabil de avangardă „artistică”, dar s-a dezgustat 
cu totul de el. Acum era furios pe sine şi îi părea rău că îşi poluase mintea cu asemenea 
murdărie. 


17 părintele Serafim Rose, Împărăţia cerească, p. 28. 

A ajuns în apartamentul lui Eugene după patru ore, cam pe la 11 seara. L-a găsit 
pe Eugene ghemuit pe podea în colțul camerei, unde erau atârnate icoanele. Deodată a 
înțeles: Eugene se rugase tot timpul pentru prietenul lui, ca să fie slobozit de ispită şi în 
cele din urmă, a adormit de oboseală în timp ce stătea în genunchi, cu fața la pământ 
înaintea icoanelor. Gleb s-a minunat văzând profunzimea iubirii frăţeşti, ascunsă în 
acest aşa-zis „american fără suflet”. 

Gleb a mai învăţat din mila lui Eugene pentru cei săraci, pentru cei umili, ceea 
ce demonstra sinceritatea cuvintelor milei creştine, despre care scrisese în Împărăția 
omului şi Împărăţia lui Dumnezeu. 

Era un oarecare vagabond bătrân care venea adesea la librărie ca să ceară cu 
sfială câțiva bănuţi iar Eugene îi dădea întotdeauna o pătrime de dolar fără şovăială. 
Acest trântor se afla într-o stare aşa de nenorocită, că Gleb nu-şi putea înfrâna repulsia, 
de câte ori îl vedea. Odată, când bătrânul pleca cu sfertul lui obişnuit de dolar, Gleb l-a 
certat pe Eugene. l-a explicat că omul venea la magazin în rundele sale zilnice, când ştia 
că găseşte la Eugene un locuşor moale. lar frăţia avea destul de puțini bani pentru a 
menţine magazinul deschis, socotindu-se cu grijă şi economisind ca s-o scoată la capăt! 
Evident că, vagabondul îşi va cumpăra mai multă băutură cu banii aceia. 

- Eu cred că trebuie să-l ajutăm, a zis Eugene. Dacă noi nu-i dăm, Dumnezeu va 
şti mai bine ce să facă decât să ne dea nouă. 

Câteva zile mai târziu, când Gleb lucra singur în magazin, bătrânul s-a întors. 
Văzând că Eugene nu era şi simțind din prilejurile anterioare că lui Gleb nu-i plăcea să-l 
vadă venind acolo, s-a hotărât să nu ceară bani. 

- Bună ziua! a zis el politicos şi a ieşit. 

Gleb a simțit îndată chinurile conştiinţei. Eugene, „americanul fără suflet” îi 
dăduse încă o dată lecţii! A deschis cutia cu bani, a luat o monedă de un dolar şi a ieşit 
pe uşă afară ca să-l oprească pe om. Dar omul nu se vedea nicăieri şi Gleb a rămas pe 
trotuar, cu moneda în mână şi cu lacrimi curgându-i pe obraji. 

Viziunea aposolică a Arhiepiscopului loan 

Dumnezeu a îngăduit să aibă loc revoluția rusă 
pentru ca Biserica Rusă să se poată elibera şi curăţi 
şi credința ortodoxă să se poată răspândi în toată 
lumea ... Biserica este Una, dar fiecare naţiune are 

propria sa chemare în interiorul acelei Unimi. 
- Arhiepiscopul loan, 
notat de Episcopul Germain de Saint-Denis 


A 

În TIMPUL şederii sale în San Francisco, Arhiepiscopul loan a întemeiat Societatea 
pentru Icoane Ortodoxe Ruse, care a încurajat aprecierea pentru stilul tradițional al 
iconografiei. Arhiepiscopul loan era preşedintele, mai târziu a dat această funcţie 
Părintelui Spiridon; Eugene era casierul. 

De la început, una dintre activitățile principale ale Societăţii era sprijinirea 
muncii maestrului iconograf al şcolii vechilor credincioşi, Pimen Maximovici Sofronov. 
Vreme de peste cincizeci de ani, Sofronov crease opere de artă sacră extraordinară, 
luminoasă iar Arhiepiscopul loan a vrut ca el să picteze frescile din noua Catedrală. În 
1965, Societatea l-a invitat pe Sofronov în oraş ca să predea cursuri despre pictarea 
icoanelor şi în 1966, s-a organizat o expoziție publică cu lucrările lui din interiorul 
Catedralei, pentru care Eugene şi Gleb au tipărit o broşură ilustrată. 

În ciuda scopurilor Societăţii, nu cu mult înainte, ajunsese să intre în mijlocul 
unei controverse învrăjbite. În San Francisco mai trăia pe atunci şi un alt iconograf, 
Zadorozni, care zicea că vrea să picteze Catedrala în locul lui Sofronov. Fiind maestru 
al stilului modern realist al iconografiei, el şi-a impus acest stil în articolele pe care le 
scria pentru ziarul rusesc. EI era sprijinit puternic de unul dintre preoții importanţi ai 
oraşului, care ura stilul tradiţional şi l-a numit „Credinciozitate învechită”. 

Alţii au sărit în apărarea vechii căi, publicând un articol polemic, care acuza 
stilul realist ca fiind decadent. Eugene şi Gleb, susținători înflăcărați ai „ortodoxiei 
adevărate şi tradiționale”, aparțineau celei de a doua tabere. Dar iarăşi au învăţat o lecţie 
importantă de la Arhiepiscopul loan, care, deşi sprijinea şi el stilul vechi şi a scris un 
articol despre această problemă, a fost în stare să meargă mai adânc decât aparențele. 
Aşa cum îşi aminteşte Eugene, „Un membru al Societăţii, care era un înflăcărat apărător 
al stilului icoanelor vechi, a vrut ca Arhiepiscopul să dea un decret în episcopie ca să fie 
permise numai icoanele de stil sau cel puţin să se dea o decizie că aceasta era poziția 
aprobată oficial. Într-un fel, intenţia acestui om părea bună. Totuşi, Arhiepiscopul loan 
i-a spus, “eu pot să mă rog în fața unui anumit fel de icoană şi pot să mă rog şi în faţa 
altui fel de icoană”. Lucrul important este că ne rugăm, iar nu că ne mândrim că avem 
icoane bune.” Altădată Arhiepiscopul a arătat că Maica Domnului plânge şi face minuni 
prin oricare fel de icoană. 


DATORITĂ Arhiepiscopului loan, la sfârşitul anului 1964 a apărut un 
eveniment major în Biserica Rusă: canonizarea Sf. loan de Kronstadt.!'5 Biserica din 
Uniunea Sovietică nu a putut să-l canonizeze pe acest făcător de minuni de la sfârşitul 
sec. al XIX-lea şi începutul sec. al XX-lea pentru că acesta era un monarhist declarat, 
vorbise înflăcărat împotriva curentelor socialiste şi profeţise chiar revoluţia sângeroasă. 
De aceea a fost lăsat la dispoziţia diasporei să hotărască locul potrivit al aceluia printre 
sfinți; şi Arhiepiscopul loan a fost unul dintre cei mai puternici susținători dintre ierarhi, 
ai acestuia. El chiar a mers la ierarhii celorlalte Biserici Ortodoxe din lumea liberă, 
cerându-le să se alăture canonizării, dar lor le-a fost frică de felul cum s-ar putea 
răsfrânge aceasta asupra imaginii lor şi a politicii lor diplomatice. Fără să-i fie frică, 
Arhiepiscopul loan a continuat pregătirile, alcătuind laude pentru mult iubitul Sf. loan, 
pentru a se cânta la canonizare. 

Pentru că a fost un misionar neobosit, Sf. loan de Kronstadt, părinte şi hrănitor 
al celor oprimaţi şi făcător de multe minuni, avea multe în comun cu Arhiepiscopul 
loan; şi era potrivit ca unul dintre cei mai mari sfinți ai veacului nostru să lucreze pentru 
slăvirea altuia. A luat parte şi Eugene, scriind două articole despre Sf. loan de Kronstadt 
pentru a se tipări în Orthodox Tidings (Ştiri ortodoxe). 

În ajunul duminicii de 1 noiembrie, Arhiepiscopul Ioan a oficiat slujba solemnă 
de canonizare. Aceasta a fost prima canonizare de la revoluţie a unui sfânt rus, un act al 
Bisericii în lumea liberă, care va da nădejde acelora din patria rusă înrobită. Totuşi, spre 
marea durere a Arhiepiscopului loan, au lipsit oameni de la slujbă. Chiar în noaptea 
aceea, ei organizaseră un bal mascat de Halloween. 

Eugene a scris, „după slujbă, Vlădica [Arhiepiscopul loan] a mers la locul unde 
balul era încă în desfăşurare. A urcat scările şi a intrat în sală, spre uimirea totală a 
participanţilor. Muzica s-a oprit şi Vlădica, fără să scoată o vorbă, s-a uitat la oamenii 
aceia uluiți, făcând înconjurul întregii săli încet şi în mod intenţionat, cu toiagul în 
mână. N-a spus o vorbă şi nimic nu era necesar; simpla privire a Vlădicăi a înţepat 
conştiinţele tuturor, după cum se vedea limpede din consternarea generală. Vlădica a 
plecat în linişte; şi în ziua următoare, în biserică a tunat şi a fulgerat, manifestându-şi 


178 Plecat la Domnul în 1908. 

sfânta sa indignare şi râvna sa înflăcărată, chemând pe toţi la viață creştină 
evlavioasă.”!9 

Eugene şi Gleb, care fuseseră atât la privegherea de canonizare cât şi la slujba de 
duminică dimineaţă, au găsit acest incident foarte grăitor. Gleb i-a spus lui Eugene: 

- Cu toată discuția lor despre şcolile, activităţile şi colectorii de fonduri 
bisericeşti ruseşti, oamenilor încă nu le pasă că Sfântul lor este acum slăvit. Te face să te 
miri dacă toate aceste activități sunt făcute pentru Dumnezeu. 

- Şi asta, răspundea Eugene, ne dă mai multe motive ca să mergem mai departe. 


După ceva mai mult de o săptămână, a avut loc în San Francisco un alt 
eveniment important, datorită Arhiepiscopului loan: prima sfințire a unui episcop pentru 
Biserica Ortodoxă Franceză. 

Contactul Arhiepiscopului loan cu Biserica Franceză începuse în 1957, când 
acesta trăia în Franţa ca episcop al Europei de apus. Atunci l-a întâlnit pentru prima oară 
pe întemeietorul Bisericii, iscusitul şi creativul Părinte Eugraf Kovalevski. 

De origine nobilă, Părintele Eugraf se născuse în Rusia, de unde familia sa 
fugise în Franţa în 1920. Când era tânăr, avusese o viziune a Sfântului galic din sec. al 
IV-lea, Radegunde, care schițase un plan pentru viața lui şi îi dăduse anumite 
instrucțiuni. Toată lumea lui se schimbase după aceasta; îşi închinase viaţa refacerii 
moştenirii ortodoxe pierdute a Franţei, slăvirii vechilor ei sfinți şi obiceiurilor vechii 
sale Biserici. Hirotonisind un preot în 1937, el cercetase şi reînviase ritul liturgic care se 
folosea în Franţa înainte ca Biserica să fie supusă Scaunului episcopal al Romei: ritul 
galic al Sf. Germain de Paris. Pentru a pune la adăpost congregația lui de francezi din 
Paris, care era în creştere, el a restaurat o veche catedrală, a închinat-o Sf. Irineu de 
Lyon şi a acoperit pereţii cu icoane ale sfinților francezi, pictați cu propria lui mână. 

Părintelui Eugraf îi fusese întotdeauna foarte greu să găsească ierarhi şi clerici 
din Bisericile răsăritene care să fi arătat vreun interes şi ataşament față de cauza 
ortodoxiei apusene. Mulți dintre ei îl atacaseră şi îl criticaseră şi unii îl îndemnau să se 
retragă la o mânăstire în timp ce ei vor „prelua munca lui”. Era un eremit din Sfântul 
Munte, Nifon de Karulia, care mai întâi i-a arătat pe membrii Bisericii franceze 
Arhiepiscopului loan ca unuia dintre puţinii ierarhi capabili să-i înţeleagă şi să-i ajute.!% 

Deşi erau diferiți în multe privințe, Arhiepiscopul loan şi Părintele Eugraf au 
fost atraşi de credinţa lor neînfricată față de o poruncă apostolică comună. Aşa cum îşi 
aminteşte un membru al Bisericii franceze: „Aceşti bărbaţi au un lucru în comun — nu au 
şovăit de îndată ce au luat o hotărâre. Arhiepiscopul a încuviințat ca Părintele Eugraf să 
scrie unei biserici cu “bună rânduială”: “Eu cred că pricina încercărilor voastre vine din 
faptul că sufletul vostru încă nu a mers mai departe de şovăială. Ziua în care, înaintea lui 
Dumnezeu, m-am hotărât să rămân ferm, fără echivoc, chiar numai cu doi sau trei 
dintre credincioşi, atunci a început dezvoltarea reală a Bisericii din Franţa.””15! 

În 1958, o icoană a Sf. Arhanghel Mihail, care era aşezată în Biserica Sf. Irineu, 
a început în chip minunat să producă mir înmiresmat. Arhiepiscopul loan a considerat 
aceasta ca un semn, întrucât Sf. Mihail fusese cunoscut prin tradiţie mijlocitorul ceresc 
al Franţei. În 1959, la cererea sa, Arhiepiscopul loan a luat Biserica Franceză sub 
protecţia şi grija sa arhipastorală. A devenit foarte activ în ajutarea Bisericii care de-abia 
se întărea, vizita parohiile, sfinţea biserici, hiritonea preoți, preda la şcoala teologică a 
Bisericii din Saint-Denis şi slujea Liturghia franceză la Catedrala Sf. Irineu şi în alte 


19 părintele Serafim Rose şi Starețul Gherman, Cuviosul loan Făcătorul de minuni, p. 58. 

15 Episcopul loan de Saint-Denis (Eugraf Kovalevski), 1905-1985,” Western Orthodox Sentinel, nr. 1-3 
(1985). 

'51 Vincent Bourne, Unde se află episcopul, Presence Orthodoxe, nr. Nr. 71 (1986), p. 28. Trans. St. 
Catherine McCafferey. 

părți. A hotărât asupra instrucţiunilor liturgice, însărcinate cu verificarea ortodoxiei 
vechiului rit al galilor. Seriozitatea sa în împlinirea sarcinii liturgice a fost 
excepțională,” îşi amintesc membrii Bisericii Franceze. „Reflecțiile sale pătrunzătoare 
însoțeau fiecare cuvânt, fiecare traducere. lubea foarte mult Sfânta Liturghie. Fiind 
înțelept, el nu s-a limitat la studiul teoretic al textelor pe care şi le propunea .... Având 
convingerea că valoarea liturgică a Liturghiei sau a unei oficieri religioase se poate 
aprecia pe deplin numai în slujirea vie a acesteia, Arhiepiscopul loan, care era vorbitor 
fluent de limbă franceză, a insistat ca el însuşi să slujească fiecare slujbă foarte 
amănunțit, mai înainte de a da o încuviințare clară sau de a da îndrumări pentru studiu 
aprofundat.”!%? 

Interesant este faptul că, deşi Arhiepiscopul loan fusese numit episcop cârmuitor 
local al Bisericii Franceze, el nu a încercat de loc să o aşeze sub controlul său, sau sub 
vreun birocratism străin. EI era la fel ca şi Părintele Eugraf, dorind o Biserică Franceză 
a poporului francez şi pentru poporul francez. Astfel — aşa cum procedase cu Eugene, cu 
Gleb şi cu Cuvântul ortodox — el a introdus în Biserica Ortodoxă a Franţei un simț al 
independenţei şi libertăţii. Într-un ordin remarcabil pentru viziunea sa apostolică, el 
scria: 


Din punct de vedere administrativ Biserica va fi în întregime 
independentă faţă de Episcopia Europei de apus, în fruntea căreia am fost 
aşezat. Cele două administrații vor avea fiecare viaţa interioară autonomă, 
fără nici un amestec, unite prin aceeaşi credință şi prin acelaşi ierarh 
superior.!%5 


Arhiepiscopul loan a reuşit să-l convingă pe ierarhul superior lui, Mitropolitul 
Anastasie, de importanța  reînvierii ortodoxiei apusene, nu prin stabilirea 
„dependenţelor” de Bisericile răsăritene, ci prin restabilirea Bisericilor apusene, 
reorganizate din rădăcinile creştine ortodoxe vechi, adânc aşezate, indigene, mai vechi 
decât cele ale Bisericii Ruse. Totuşi, alți episcopi din Biserica Rusă de peste hotare nu 
erau prea convinşi, neputând să vadă dincolo de practica răsăriteană care era bine 
rânduită. Arhiepiscopul loan a cheltuit foarte mult timp şi energie, încercând să le arate 
temeinicia spiritului întreprinzător francez şi necesitatea sprijinirii acestuia în orice fel 
cu putință. 

În 1962, Arhiepiscopul loan a fost numit în San Francisco, lăsând Biserica 
Franceză fără episcop local care să-i susțină cauza. După cum prevăzuse Arhiepiscopul 
chiar de la început, venise timpul ca Biserica Franceză să aibă un episcop din rândul 
poporului său; şi a fost ales întemeietorul ei, Părintele Eugraf. La 22 octombrie 1964, 
Mitropolitul Anastasie a declarat Părintelui Eugraf că, prin sfinţirea sa la episcopat, 
„Biserica Rusă de peste hotare nu creează o nouă episcopie, nici măcar o nouă provincie 
ecleziastică. Aceasta semnalează faptul că are cinstea de a deveni izvorul unei Biserici 
noi şi de a lua parte la renaşterea vechii Biserici Ortodoxe a Franţei.” 

Din nefericire, Mitropolitul Anastasie s-a retras atunci datorită vârstei înaintate; 
iar ceilalţi ierarhi nu au participat la sfințirea Părintelui Eugraf. În San Francisco, 
Eugene şi Gleb chiar au auzit oameni, care din alte motive, l-au sprijinit pe 
Arhiepiscopul loan ca să vorbească împotriva planurilor lui. „Arhiepiscopul loan este 
om sfânt,” ziceau ei, „dar de data asta a mers prea departe într-un singur picior.” În 
organizarea grupurilor ecleziastice, Părintele Eugraf era considerat ca fiind un rebel 
independent, pe care nu se putea conta. Oamenii ştiau puţin despre faptul că 


18 Arhiepiscopul loan Maximovici de San Francisco şi Biserica Ortodoxă a Franţei” (Paris: Institut 
ortodoxe francais de Paris saint-Denis, 1989), p. 9-10. 
'% Vincent Bourne, Unde se află episcopul, p. 32. 

Arhiepiscopul loan apreciase cel mai mult la Părintele Eugraf tocmai independenţa sa 
creatoare. 

Aşa cum observa un francez: „Nimic nu-l făcea pe Arhiepiscopul loan să 
abandoneze o acţiune, atunci când el era convins că era voia lui Dumnezeu.” El a vrut 
să-l sfinţească pe Părintele Eugraf în Catedrala din San Francisco; şi fiindcă el nu putea 
să-i aducă pe episcopii săi ruşi să asiste la slujbă, a chemat un ierarh român, pe care îl 
sfințise chiar el în 1954, Episcopul Teofil Ionescu, care a acceptat cu bucurie să vină în 
California pentru acel scop. 

Când Părintele Eugraf a venit la San Francisco pentru sfințire, Eugene şi Gleb au 
mers să-l viziteze unde stătea, lângă vechea Catedrală. Gleb îşi aminteşte: „O zi sau 
două după hirotonie am mers la el. Ne-a vorbit mult despre vechile principii ale artei 
bizantine şi despre faptul că erau la fel ca vechile principii galice. Gesticula în timp ce 
vorbea ca să-şi prezinte gândurile mai convingător şi ne-a arătat că el însuşi era artist, 
având o înţelegere profundă a artei ca limbaj obişnuit. Mai târziu ne-a trimis de la 
Biserica lui ceva literatură (în limba franceză), inclusiv imagini de fresce pe care le 
pictase în Catedrala sa, în încercarea de a le recrea pe cele din perioada romamescă. 

Ne-a vorbit în limba rusă şi din discursul său am înţeles că era foarte învăţat şi 
făcea parte din clasa aristocrată. Era o persoană individualistă, nu era o persoană 
învechită a trecutului Rusiei şi omul modern nu-i era străin. Aparţinea intelectualității 
Parisului, dar mai târziu a devenit evident faptul că era prea independent față de grupul 
parizian al teologilor modernişti şi nici nu se simţea cu ei în largul său. 

A vorbit cu entuziasm şi a atins o coardă sensibilă în noi, devenind de îndată 
admiratorii săi.” 

Sfinţirea a început la data de 9 noiembrie 1964 şi a durat trei zile. Eugene l-a 
ajutat pe Arhiepiscopul loan în altar şi a citit versetele din Epistolă rânduite, în limba 
franceză. 

În prima zi, Părintele Eugraf a fost tuns în monahism. Arhiepiscopul loan i-a dat 
numele sfântului rus pe care tocmai îl canonizase, Sf. loan de Kronstadt şi al celui mai 
recent sfânt grec canonizat, Sf. Nectarios de Pentapolis. L-a îmbrăcat cu dulama şi rasa 
fostului sfânt ierarh de San Francisco, Arhiepiscopul Tihon, care iubise şi sprijinise de 
asemenea cauza franceză. 

În cea de a doua zi, sărbătoarea Sf. Martin de Tours, Arhiepiscopul Ioan a slujit 
Liturghia galică a Sf. Germain împreună cu preoţi francezi. Seara s-a ţinut o slujbă 
pregătitoare iar în ziua următoare a avut loc sfinţirea finală. 

La întrunirea care a avut loc după sfințire, Eugene şi Gleb s-au întâlnit cu preoții 
şi enoriaşii care veniseră din Franța. Eugene a vorbit cu ei în limba franceză; a mai 
vorbit şi cu noul Episcop loan-Nectarie Kovalevski. 

Cu toată critica pe care o evocaseră acțiunile Arhiepiscopului loan, a fost o 
perioadă emoţionantă pentru Biserica din San Francisco. Ruşii de acolo nici măcar nu 
auziseră de Sf. Germain, ca să nu mai pomenim de vechiul rit pe care îl alcătuise. Nu 
era decât o situaţie revoluţionară — în Biserica imigrantă, pe care el nu o cunoscuse prin 
nimic altceva decât prin slujbe slavone — să ai asemenea slujbe neobişnuite şi totuşi 
minunate, în limba franceză. 

A doua zi după sfințire, bucuria a fost umbrită de noul Episcop al Europei de 
apus, membru al clicii ierarhice mai sus menţionate, care a acuzat sfințirea şi a refuzat 
orice contact cu Biserica Franceză. După ce a plecat şi Arhiepiscopul loan de San 
Francisco, Episcopul loan-Nectarie, este de înțeles că se simţea ca un orfan. La sosirea 
în Paris, el a primit scrisori de revoltă de la alți membri ai clicii. El era apărat numai 
atâta vreme cât Arhiepiscopul loan se afla în viață. Vreme de nouă luni după moartea 
Arhiepiscopului, Arhiepiscopul Vasian a plecat cu avionul în Franţa, a trecut de partea 
unor intriganţi, aşa cum trecuse odinioară de partea adversarilor Arhiepiscopului loan şi 

l-au scos din funcţie pe Episcopul loan-Nectarie, rămânând simplu monah.!% În ultimii 
câțiva ani care i-au rămas, totuşi Episcopul loan-Nectarie a continuat să slujească aşa 
cum făcuse şi mai înainte, fiind încurajat de una dintre ultimele scrisori ale 
Arhiepiscopului loan pe care i-a trimis-o: „Am prevăzut că vor veni aceste greutăți şi 
încă multe altele. Cu cât sunt mai multe greutăți cu atât izbânda unei acțiuni este mai 
mare. O acţiune fără greutăți este o acţiune fără viitor.” 


De CE a avut Arhiepiscopul loan o voinţă atât de mare cu privire la Biserica 
Franceză, mergând practic împotriva oricui, pentru a da Bisericii Franceze propriul ei 
episcop? Cu cât trecea timpul, a devenit tot mai clar pentru Eugene şi Gleb ceea ce îşi 
dăduse seama Arhiepiscopul loan cu viziunea sa clarvăzătoare, apocaliptică. Într-una 
dintre vizitele Arhiepiscopului la magazinul lor de cărți, Eugene i-a pus o întrebare la 
care cugetase mult: 

- Aproape tuturor popoarelor de pe pământ li se propovăduise Evanghelia. Asta 
înseamnă că acesta este sfârşitul lumii, cum spun Scripturile? 

- Nu, a răspuns Arhiepiscopul. Evanghelia lui Hristos trebuie să fie propovăduită 
în toate limbile din lume într-un context ortodox. Numai atunci va veni sfârşitul. 

Aşa cum spunea un membru al Bisericii franceze, „Arhiepiscopul avea o 
abilitate aparte, excepțional de rară, de a plasa problemele în contextul unei concepții 
universale”. E] ştia că trebuia să îndrume şi să poarte de grijă de fiecare mică încercare 
— îndiferent cât apărea de riscant — pentru a restaura în Europa apuseană moştenirea ei 
ortodoxă îngropată. Ortodoxia universală se întorsese în apus şi trebuia să găsească şi să 
păstreze în suflet rădăcinile, dacă trebuia să se îmbunătăţească şi să sporească. În 1960, 
în timp ce slujea Sfânta Liturghie a Sf. Germain pentru prima dată, Arhiepiscopul loan 
predicase credincioşilor din Franța: 


Hristos cel Înviat a trimis pe Apostoli să propovăduiască tuturor 
popoarelor. Biserica lui Hristos nu a fost întemeiată numai pentru un singur 
popor, pentru vreo ţară anume; sunt chemate toate popoarele la credința 
Adevăratului Dumnezeu. Potrivit tradiției întemeiate, Lazăr, cel care 
înviase din morţi în a patra zi, poposise în Franţa, fugind de iudeii care 
voiau să-l omoare. EI s-a aşezat împreună cu surorile lui Marta şi Maria şi 
a propovăduit în Provence. Trofim de Arles şi alţii dintre cei şaptezeci de 
apostoli au călătorit şi ei în Franţa. Astfel, din vremurile Apostolice în 
Galia — în mod curent Franţa — a fost predicată credința ortodoxă a lui 
Hristos. Bisericii Ortodoxe i-au aparținut Sf. Martin de Tours, Marele 
Casian — întemeietorul Mânăstirii din Marsilia, unde vreme de ani 
îndelungați el a dat exemplul vieţii ascetice — ca şi Sf. Germain de Paris, 
Sf. Genevieve şi mulțime de alți sfinți. De aceea, pentru poporul francez, 
credința ortodoxă nu este credinţa unui popor străin. Este propria lor 
credință, mărturisită în Franţa din vremuri străvechi de către strămoşii lor; 
este credința părinților lor. 

Noi vrem în mod sincer şi cu mare căldură, să se restabilească în 
Franța credința ortodoxă cu hotărâre, ca aceasta să redevină credința 
poporului francez aşa cum este a ruşilor, a sârbilor şi a grecilor. Fie ca 


15 Episcopul loan de Saint-Denis (Eugraf Kovalevski), 1905-1985,” Western Orthodox Sentinel, nr. 2-3 
(1985), p. 14. 

'5% După moartea Episcopului Ioan-Nectarie în anul 1970, mai sus pomenitul Episcop Teofil Ionescu a 
mers împreună cu alți episcopi români şi a hirotonit un nou ierarh pentru Biserica Franceză, Episcopul 
Germain de Saint-Denis. 

Franța ortodoxă să renască şi fie ca binecuvântarea lui Dumnezeu să fie 
peste această Franţă ortodoxă! 


Aşa cum au aflat Eugene şi Gleb, Arhiepiscopul loan a căutat să reînvie nu numai 
Franța ortdoxă. Pe când se afla în Europa, el contribuise la întemeierea Bisericii 
Ortodoxe a Olandei.'5 EI slujise Sfânta Liturghie în olandeză, așa cum înainte, pe când 
se afla în Şanhai, slujise liturghii chinezeşti. 


A RHIEPISCOPUL loan credea că, în oricare ţară s-ar afla un creştin ortodox, 
acesta avea responsabilitatea de a aduce slavă şi a se ruga sfinților săi naționali şi locali. 
Oriunde fusese Arhiepiscopul loan — China, Franța, Belgia, Olanda, Italia, Serbia, 
Tunisia — el cercetase viețile sfinților ortodocşi locali.  Mersese la bisericile care 
adăposteau moaştele lor, săvârşise slujbe în cinstea lor şi ceruse preoţilor ortodocşi să 
facă la fel. Spre sfârşitul vieții, cunoştinţele pe care le avea despre sfinții din apus şi 
răsărit păreau că nu au limite. 

Datorită studiilor sale orientale, pe Eugene îl interesau mai ales sfinții şi oamenii 
cei drepți ai Chinei: martirii de la Boxer Rebellion, Episcopul Simon de Beijing, 
Episcopul Jonah de Hailar, Mitropolitul Meletie de Harbin şi călugării Mihail şi Ignatie, 
tot de Harbin. Când Eugene a început să cerceteze despre ei, pentru un articol din 
Cuvântul ortodox, el i-a pus multe întrebări Arhiepiscopului loan, care îi cunoscuse 
personal pe mulţi dintre drepţii aceia. 

Cercetând încă din copilărie acest domeniu al sfințeniei, fără îndoială că 
Arhiepiscopul folosise, vieţile sfinților ca îndrumători, dăruitori de învățături ziditoare, 
pentru a-l ajuta să ajungă la nivelul său propriu de sfințenie. Acum că era apostol, el 
pomenea pe fiecare sfânt local despre care învățase, pe fiecare frate nou sau soră întru 
Trupul lui Hristos, pentru a aduce ajutorul lor cel ceresc, în evanghelizarea noilor 
pământuri. Ca episcop de San Francisco, el a pomenit pe toți sfinţii din America, 
inclusiv cel mai localnic dintre toţi sfinţii, Peter aleutul, american nativ. În 1965, de 
Bobotează, dând binecuvântarea pentru Cuvântul ortodox, acesta scrisese: 


Dumnezeu să binecuvinteze propovăduirea făcută prin Cuvântul 
ortodox. Hristos a poruncit ucenicilor Săi, Drept aceea, mergând, 
învăţaţi toate neamurile, botezându-le în numele Tatălui şi al Fiului şi 
al Sfântului Duh, învățându-le să păzească toate câte v-am poruncit 
vouă. Fie ca această propovăduire să slujească spre întărirea adevăratei 
credințe ortodoxe şi a vieţii creştine din America de nord, cu ajutorul şi 
cu rugăciunile Cuviosului Părinte Gherman din Alaska, a cărui sfințenie 
s-a arătat pe acest continent şi ale Martirului aleut Peter, care a suferit 
mucenicie în San Francisco.!% 


Arhiepiscopul loan avea o mare evlavie față de Cuviosul Gherman, ca ocrotitor 
al misiunii ortodoxe americane. În 1962, când Gleb i se prezentase cu icoana lui, primul 
portret al Cuviosului Gherman pictat cu aureolă, Arhiepiscopul nu şovăise să i se 
închine şi să se roage înaintea ei fără să existe atunci o canonizare oficială. 

La parastasul făcut Cuviosului Gherman în 1964, Arhiepiscopul a venit la 
librărie ca să săvârşească o slujbă sfântă în faţa icoanei. Şi în aceeaşi zi a anului 
următor, el a săvârşit această slăvire în public, aducând icoana în Catedrală şi strana 
cântând troparul de închinăciune față de Sfânt. La aceeaşi slujbă el şi-a exprimat 


15 Vezi „Cuviosul loan de Olanda: cinstirea lui de către Biserica olandeză în zilele noastre”, în Fericitul 


Ioan făcătorul de minuni, p. 155-169. 
15 Cuvântul ortodox, nr. l (1965), p. 1. 

nădejdile pe care le avea pentru America, prin mijlocirea cea cerească a Cuviosului 
Gherman. În predică a spus că deşi Cuviosul Gherman nu este încă canonizat, el totuşi 
săvârşeşte minuni: „Dacă vreţi să vedeţi o minune vie a Cuviosului Părinte Gherman din 
Alaska, mergeţi alături, la un magazinaş mititel. Acolo se săvârşeşte o mare osteneală a 
iubirii — o reflectare a Valaamului.” 

Eugene şi Gleb au considerat că era interesant faptul că Arhiepiscopul loan 
comparase mica lor frăţie laică cu Valaamul, o comunitate monahală foarte mare, care 
fusese centru de pelerinaj pentru toată Rusia. Amândoi au simțit, aşa cum simţise şi 
Arhiepiscopul loan, că librăria lor era doar o piatră de început către altceva. Odată, după 
ce pusese câteva întrebări despre planurile de tipărire ale frăției, Arhiepiscopul s-a uitat 
la Eugene cu căutătura lui cercetătoare obişnuită şi l-a întrebat care va fi drumul mai 
departe. Eugene a răspuns că nu voia să meargă la seminar, ci voia să dea ortodoxie 
compatrioţilor săi, care căutau adevărul ortodox. 

- Da, da, a spus Arhiepiscopul. Eu mai cred că va fi o mânăstire misionară în 
California. 

Frații auziseră foarte multe relatări despre clarviziunea Arhiepiscopului loan, 
pentru a socoti această afirmație ca o simplă roadă a unei gândiri care dorea acest lucru. 
Eugene a răspuns la aceasta cu mult mai mult entuziasm decât Gleb, care încă 
nădăjduia, dacă frăția devenea una călugărească, ca mânăstirea să se întemeieze pe 
Spruce Island, Alaska, cu Părintele Gherasim. 


De Bunavestire în 1965, Arhiepiscopul loan l-a hirotesit pe Eugene citeț, prima 
treaptă clericală; şi în acelaşi timp l-a ridicat pe Părintele Spiridon la rangul de 
Arhimandrit. Din această cauză Părintele Spiridon îi va spune mai târziu lui Eugene, 
„Noi am fost legaţi împreună de Arhiepiscopul loan.” 

Eugene a continuat să-şi termine studiile teologice ca student eminent, deşi 
cursurile erau ţinute în limba rusă. Când Eugene a terminat, Arhiepiscopul loan a pus 
capăt cursurilor sale şi nu au mai fost niciodată reluate. Până astăzi, Gleb crede că 
Arhiepiscopul loan a pregătit cursurile special pentru Eugene — pentru a da o imagine 
teologică bine rânduită şi o educaţie pentru sufletul însetat al acelui tânăr american, pe 
care îl văzuse la început stând smerit în spatele Catedralei. Când începuseră cursurile cu 
câțiva ani înainte, intuiţia profetică a sfântului ierarh trebuie să fi ştiut ce putea face 
Eugene cu pregătirea sa teologică şi ce va face cu aceasta. 

Până la începutul anului 1966, a devenit mai clar cum Arhiepiscopul Ioan voia ca 
fraţii Părintelui Gherman să slujească misiunea americană. În plus, pentru ca Eugene să 
scrie articole pentru Știri ortodoxe [Orthodox Tidings], el a cerut fraților să se 
pregătească pentru slujbe în limba engleză, la Catedrală. Pentru membrii Bisericii Ruse 
din străinătate, din San Francisco, aceasta a fost o altă noutate nemaiauzită, introdusă de 
Arhiepiscopul loan. Prima Liturghie în limba engleză s-a slujit la 1 ianuarie 1966; 
Eugene a scris în Jurnalul său: „A slujit Arhiepiscopul loan împreună cu Părinții 
Spiridon, Nicolae şi loan şi Diaconul Nicolae. Fraţii Eugene şi cu Gleb au cântat la 
strană şi au cântat demn de toată lauda dacă nu chiar uluitor.” 

Arhiepiscopul loan a hotărât să se slujească câte o Liturghie în limba engleză în 
Catedrală în prima duminică a fiecărei luni. Deşi el însuşi avea cunoştinţe limitate de 
limbă engleză, era hotărât ca întreaga ortodoxie să aducă folos americanilor în limba lor 
maternă. 


A 
ÎNTRE timp, frații primiseră o altă însărcinare — o nouă responsabilitate, care 


venea de la moştenitorii duhovniceşti ai Mânăstirii Optina, Ivan şi Helen Kontzevici. În 
iunie 1965, Profesorul Kontzevici avea cancer şi se simţea tot mai rău. „Incă nu puteţi 
muri,” i-a spus Gleb. „Nu aţi terminat celelalte două volume ale Trilogiei 

dumneavoastră.” Kontzevici intenționase să continue Dobândirea Duhului Sfânt cu un 
volum despre ucenicii Bătrânului Paisie Velicikovski şi un altul despre Mânăstirea 
Optina. „Frate Gleb,” a spus el cu tristeţe, „nu a fost scris nimic până acum. Sunt numai 
nişte schițe, asta-i tot”. 

Gleb nu era atât de credul. El nu-şi putea imagina cum Dumnezeu putea îngădui 
ca acest om să moară, când lumea avea atâta nevoie să meargă mai departe prin scrierile 
sale: adevăratul spirit de la Optina. Cu toate rugăciunile lui Gleb, starea sănătăţii 
Profesorului Kontzevici se înrăutăţea tot mai mult. Ajungând aproape piele şi os pe 
patul de moarte, el a avut o ultimă rugăminte față de Gleb. „Ajut-o pe soția mea. Fă ce-ţi 
cere. Încurajeaz-o să continue munca.” 

După moartea soțului, Helen Kontzevici a crezut că viaţa ei s-a terminat şi a 
început să se închidă în sine, ajungând foarte aproape de deznădejde. Gleb şi-a dat 
seama că trebuie să facă ceva. O persoană cu un mare talent literar ca ea — o întrupare a 
tradiției ortodoxe care a înţeles sensul adevăratei sfințenii, într-o epocă de ignoranță şi 
escrocherie — nu-şi putea lăsa tot restul vieții să se irosească. Mergând la casa ei din 
Berkeley, Gleb i-a spus să-şi împacheteze lucrurile. „Vă iau cu mine la casa mamei 
mele din Monterey,” a zis el. Acolo i-a pus la dispoziție dormitorul lui, ai cărui pereţi îi 
acoperise deja cu portretele Bătrânilor de la Optina, în vreme ce el a dormit în camera 
de zi. A aşezat-o la biroul lui, i-a pus în față multă hârtie de scris şi un stilou în mână şi 
i-a zis: „Scrieţi!” 

Cu încurajarea lui Gleb, Helen a scris cu adevărat o serie de texte de mare preț: 
Viaţa Sf. Serafim de Sarov, Viaţa Noii Mucenice Stareţa Sofia (pe care o cunoscuse în 
Rusia), Viaţa unchiului ei Serghei Nil şi a multor altor bărbaţi drepți şi femei drepte, 
care altfel s-ar fi pierdut pentru istorie. Ea împreună cu Gleb au reuşit chiar să termine 
Trilogia Profesorului Kontzevici, publicând material pentru cel de al doilea şi al treilea 
volum într-o singură carte, Mânăstirea Optina şi epoca ei.1% Helen a trăit până la vârsta 
de 96 de ani, trăind încă 24 de ani după moartea soţului ei. 

Gleb devenise fiul pe care ea nu l-a avut niciodată. Dar Helen, fiind o 
personalitate atât de puternică, nu a primit chiar pasiv acest dar de la Dumnezeu. Ea a 
simțit că Dumnezeu îi dăduse sarcina de a-l instrui pe Gleb potrivit experienţei sale 
patristice sporite. Desigur, ca efect, aceasta a însemnat şi instruirea lui Eugene, căci 
îndrumările şi sugestiile erau îndreptate către lucrarea comună a frăției — mai ales 
producţiile literare ale acesteia. În anii care au urmat, mai ales după plecarea la Domnul 
a Arhiepiscopului loan, Eugene a învăţat să prețuiască mult experienţa şi înțelepciunea 
lui Helen şi adesea îi cerea lui Gleb să afle opiniile ei despre subiecte controversate. „Ea 
îl lăuda pe Eugene,” după cum spunea Gleb. Felul cald de a vorbi al lui Eugene, 
gândirea chibzuită şi evlavia față de curăția ortodoxiei i-a amintit ei de imaginea 
răposatului ei soţ. Ea vedea în Eugene ceea ce vedea şi Arhiepiscopul loan în el şi ea se 
bucura văzând îmbunătăţirea lui ca scriitor ortodox. 


'% M. Kontzevici, Mânăstirea Optina şi epoca ei, Jordanville, New York: Holy Trinity Monastery, 1970 
(în lb. rusă). 

9) 
Moartea unui Sfânt 


Spune oamenilor: deşi am murit eu încă sunt viu 


- Arhiepiscopul loan 


LA 28 iunie 1966, Arhiepiscopul loan a intrat în librărie aducând icoana din Kursk 


făcătoare de minuni a Maicii Domnului, înaintea căreia Sf. Serafim de Sarov se rugase 
odinioară şi primise vindecare. După ce Arhiepiscopul sfințise magazinul de carte şi 
tipografia cu icoana, a început să vorbească fraţilor despre sfinţii din diferite locuri. 
Eugene a scris în Jurnalul său că „el a promis să ne dea o listă a sfinților români 
canonizați, şi a ucenicilor lui Paisie Velicikovski. (Pe când era în Franţa) el a alcătuit o 
listă a sfinţilor pre-schismici apuseni pe care a prezentat-o Sfântului Sinod.” 

Arhiepiscopul loan a vorbit fraților mai ales despre Sfântul Alban, întâiul mucenic al 
Britaniei. A scos din mapă o cărticică cu viața Sfântului împreună cu o ilustrată a catedralei 
gotice a Sf. Alban de lângă Londra, în care fusese îngropat. Arhiepiscopul s-a uitat în ochii lui 
Gleb să vadă dacă acesta a înțeles. Sf. Alban, ca majoritatea sfinților Europei de apus, nu se afla 
în calendarul ortodox; şi înainte ca Arhiepiscopul loan să fi început alcătuirea listelor acestor 
sfinți, creştinii din răsărit încă nu se gândiseră să-i facă cunoscuţi şi să se roage lor. 

După ce a vorbit fraților despre Sf. Alban, Arhiepiscopul Ioan le-a amintit că 
tocmai în ziua următoare, miercuri, va fi prăznuirea Sf. Tihon de Kaluga. Eugene şi 
Gleb ştiau că Sf. Tihon avea importanţă pentru obştea lor, întrucât preotul Gherasim 
venise din mănăstirea lui din Rusia. Arhiepiscopul a spus că va sluji o priveghere pentru 
Sf. Tihon la biserica Sf. Tihon din ţinutul Zadonsk şi se întreba dacă frații vor fi acolo. 
Le cercetă din nou privirea şi le spuse cu un zâmbet că dorea ca ei să participe 
dimineaţă la liturghie pentru că are să le spună ceva important. 

Eugene a ținut foarte mult să meargă la slujba de seară chiar dacă atât el cât şi 
Gleb erau foarte ocupați. După slujbă, Arhiepiscopul s-a apropiat de Eugene şi i-a spus 
din nou să vină la liturghie împreună cu Gleb, repetându-i că are să-i spună ceva foarte 
important. Fraţii nu au mers la acea liturghie. Era în mijlocul săptămânii, Cuvântul 
ortodox trebuia să apară şi ei aveau foarte mult de lucru. 

Frații nu l-au mai văzut niciodată pe Arhiepiscopul loan în magazinul lor. 
Curând după aceea s-a deplasat în Seattle, luând cu sine icoana din Kursk. În drum s-a 
oprit în Redding, California, unde şi-a vizitat una dintre fiicele lui duhovniceşti din 
Şanhai, Valentina Harvey. Pe când se afla în casa Valentinei, se uita îndelung înspre 
apus şi apoi a binecuvântat în direcția aceea cu icoana din Kursk. Valentina s-a uitat la 
el mirată în timp ce făcea aceasta, dar ştiind că Arhiepiscopul îşi avea propriile sale căi 
inexplicabile, se hotărâse să nu le afle. 

Trei zile mai târziu, la sfârşitul liturghiei pe care o slujise în Seattle, 
Arhiepiscopul loan a petrecut trei ore rugându-se în altar. Apoi a mers în camera sa din 
casa parohială de lângă biserică. După câteva minute a fost auzit căzând. Cei care au 
venit să-l ajute l-au aşezat pe un scaun. Şi-a dat ultima suflare cu pace şi cu puţină 
durere. 

Arhiepiscopul Ioan își prevăzuse clar sfârşitul cu câteva luni mai înainte. În mai 
îi spusese unei femei pe care o cunoştea de mulți ani „voi muri în curând, la sfârşitul 


'% Lista Arhiepiscopului Ioan includea numele a 20 de sfinți din Apus, începând cu Sfântul Anschar, 
Episcop de Hamburg, luminător al Danemarcei şi Elveţiei. Vezi preotul Serafim şi Starețul Gherman, 
Fericitul loan făcătorul de minuni (Obştea Sf. Gherman, 1987), p.99-102. 

lunii iunie...” nu în San Francisco, ci în Seattle.” Iarăşi, în seara de dinainte de a pleca 
la Seattle, a uimit un om, pentru care tocmai făcuse o slujbă religioasă, cu cuvintele „nu 
vei mai săruta mâna mea.” 

Eugene şi Gleb au fost anunţaţi de moartea Arhiepiscopul seara, după câteva ore. 
Şi-au adus aminte îndată cum voia el ca ei să participe la liturghie în biserica Sf. Tihon 
şi se tânguiau că nemergând acolo, au pierdut poate ultimele cuvinte de învățătură 
pentru obşte. 

În Jurnalul său, Eugene a scris: „Ce spune în cuvântul “testamentului lui Vlădica 
loan”, că trebuie să ofere obştea noastră? Asta pare să se lămurească clar atât prin 
propria noastră fire cât şi prin povăţuirea noastră de către Vlădica loan. Mai ales în 
ultima sa vizită la noi, el nu a vorbit decât de sfinți — români, englezi, francezi, ruşi. 
Aşadar nu este de datoria noastră să pomenim sfinţii lui Dumnezeu, urmând exemplul lui 
Vlădica, cât se poate de îndeaproape? Cu alte cuvinte, să cunoaştem vieţile lor, să ne 
hrănim viețile noastre duhovniceşti citind despre ei mereu, făcându-i cunoscuţi şi altora 
şi tipărindu-le — şi rugându-ne sfinţilor.” 

Ceva mai târziu, meditând mai adânc la testamentul Arhiepiscopul Ioan pentru 
obşte, Eugene a scris într-o scrisoare către Gleb: „Poate că lucrul din care avem cel mai 
mult de învăţat de la Vlădica loan este — că el a trăit în întregime prin credința în 
Dumnezeu. El ne-a binecuvântat şi chiar (dacă pot vorbi cu atâta îndrăzneală) s-a 
bucurat de calea noastră, de a sluji lui Dumnezeu. Şi fără nici o îndoială, era văzător cu 
duhul. Putem face altceva decât să ne rugăm lui Dumnezeu? Dumnezeu ne cheamă să 
facem mult şi noi nu avem mult timp pentru asta. 


A DOUA zi după plecarea Arhiepiscopului loan la Domnul, fraţii au participat 
la partea a doua, dintr-o serie de două săptămâni de liturghii în limba engleză. 
Arhiepiscopul loan a inaugurat tocmai la timp aceste liturghii, trăind doar pentru a sluji 
primele din acest ciclu iar frații au ştiut că dorința lui era ca ei să le continue pentru 
misiunea americană. 

În seara aceea, trupul Arhiepiscopului loan a fost adus în catedrala din San 
Francisco şi a început privegherea, care urma să dureze peste patru zile. Eugene a 
istorisit mai târziu: „În fiecare zi după slujbele de dimineaţă şi de seară s-a slujit o 
panacidă sărbătorească iar în restul zilei până la miezul nopţii, se citea Evanghelia fără 
întrerupere, de către clerul eparhial. După miezul nopţii a fost o întâmplare emoţionantă: 
slujitorii şi citeții catedralei au citit Psaltirea toată noaptea şi astfel Arhiepiscopul a fost 
înconjurat în moarte de către tinerii pe care 1-a iubit atât de mult, păstrând cu el o ultimă 
priveghere. Eugene era unul dintre acei tineri. 

Eugene a scris, „în toate zilele acelea era o revărsare extraordinară de iubire. 
Îndată, fiecare s-a simţit orfan, căci pentru fiecare, Arhiepiscopul fusese persoana cea 
mai apropiată, cea mai înțelegătoare, cea mai iubitoare. Veneau vrăjmaşi înrăiți să ceară 
iertare în moarte, de la un om care nu-i ţinuse de rău, pe când se afla în viață.” Până şi 
prietenii săi se acuzau că nu l-au apărat la ceasul judecății. Ei şi-au dat seama că el a 
fost tratat cu nedreptate în propria sa Biserică, ceea ce l-a zdrobit pe dinăuntru şi ei s-au 
simțit responsabili pentru aceasta. Stând la umbră pe lângă pereţii catedralei, plângeau 
din tot sufletul. 

Privegherea s-a sfârşit cu slujba de înmormântare, care a avut loc în seara zilei 
de 7 iulie. Au fost de faţă cinci ierarhi, inclusiv Episcopii Nectarie, Sava şi Leontie care 
îl apăraseră pe Arhiepiscopul Ioan în timpul judecării sale; Arhiepiscopul Averkie din 
Jordanville; şi noul Mitropolit ales Filaret. Marea catedrală era ticsită de peste 2000 de 


'% El a murit la 19 iunie 1966, după calendarul bisericesc pe care l-a urmat în mod desăvârşit fără a da 
atenţie noului calendar. După calendarul nou a murit la 2 iulie. 

oameni şi numărul lor nu s-a împuţinat timp de şase ore. Eugene şi Gleb, în veşmintele 
lor albe, erau printre cei care păstrau ordinea. 

Gleb îşi amintea, „Episcopii care slujeau plângeau atât de mult, că le curgeau 
lacrimile pe obraji. Feţele lor erau ude şi strălucitoare, reflectând mulțimea de lumânări 
care înconjurau sicriul. Era un sentiment neobişnuit de bucurie plină de linişte, chiar 
dacă întreaga adunare ofta într-un glas.” Eugene a fost foarte impresionat, văzându-l pe 
Episcopul Leontie — un bărbat robust, cu barbă — oftând necontrolat ca un copil. Mai 
târziu, acest Episcop a spus despre moartea Arhiepiscopului loan: „Unul dintre ultimii 
apostoli adevăraţi a părăsit acest pământ. Și cine îi va lua locul?” 

După slujba de înmormântare, toţi cei prezenți au sărutat moaştele. Eugene, Gleb 
şi ceilalți apropiați, trebuiau să se străduiască din toate puterile, ținându-se strâns de 
mâini ca să ţină oamenii pe loc, aşa încât clerul să-şi poată lua rămas bun, mai întâi. La 
moartea Arhiepiscopului loan, ei au văzut reacţia cea mai surprinzătoare la ucenicul 
iubit al Arhiepiscopului, bunul Arhimandrit Spiridon. Gleb îşi aminteşte că preotul 
Spiridon „purta veşmite portocalii şi o mitră pe care o primise de curând de la 
Arhiepiscopul loan. Acesta a mers cu restul preoților şi a sărutat mâna binecuvântată, 
apoi a stat la picioarele sicriului şi nu a vrut să se îndepărteze. Nu a vrut să țină cont că 
l-am rugat să plece de acolo, aşa că l-am lăsat să rămână, în timp ce lumea trecea pe 
acolo. Avea privirea fixă, nu la trupul material — trupul mic, ofilit, care stătea ascuns sub 
bogata mantie purpurie arhiepiscopală — ci la ceva ce era în jurul sicriului. Văzuse 
altceva şi nu putea să-şi ia ochii de acolo şi nici să se mişte. Când mulțimea a putut să se 
deplaseze, în cele din urmă, unul câte unul, şi să se despartă de sfânt pentru totdeauna, 
preotul Spiridon încă mai stătea ca o stâncă la picioarele sicriului. Dar după aceea am 
văzut ceva ce nu m-aş fi aşteptat niciodată să se întâmple. O femeie a încercat să-l 
împingă pe preotul Spiridon şi să-l scoată din cale, şi în acel moment, el şi-a pierdut 
vedenia. Se destrămase. Acum el vedea o realitate nouă. Ochii au început să-i ardă. 
Arăta ca un adevărat nebun şi s-a umplut de mânie. S-a întors înspre oamenii de lângă el 
şi adresându-se lor, ca şi cum s-ar fi adresat lumii, a țipat: “VOI L-AȚI OMORÂT! VOI 
L-AȚI OMORÂT! AŢI OMORÂT UN OM DREPT! 

Nu am văzut niciodată o față mai indignată, nici nu mi-a fost mai frică decât 
atunci când i-am privit ochii. Era de neuitat chipul acestui om simplu, smerit, liniştit, 
aproape “moale”, care şi-a adunat ultimele puteri ca să se opună nedreptăţii acestei lumi. 
Era mânia lui Moise când a sfărâmat tablele pe care erau scrise legile dreptății. 
Dumnezeu dăduse legea poporului Său, iar ei au continuat să joace în jurul viţelului de 
aur. Ca şi cum ar fi aruncat acele legi ale dreptăţii, preotul Spiridon a dat din cap şi s-a 
îndepărtat vioi, fără să se mai uite vreodată la sicriu.” 

Apoi sicriul Arhiepiscopului loan a fost purtat în jurul catedralei de trei ori, de 
către orfanii pe care el îi mântuise şi îi crescuse în Şanhai. Atmosfera devenea acum 
foarte luminoasă. Eugene a scris, „acesta a fost punctul culminant al acestor zile 
sărbătoreşti şi a fost o adevărată procesiune triumfală. Era ca şi cum cei de față nu ar 
mai fi participat la funerariile unui ierarh decedat, ci la aflarea moaştelor unui sfânt nou 
canonizat.” 

Gleb a fost ultimul care s-a atins de trupul Arhiepiscopului loan, când capacul a 
acoperit sicriul pentru ultima dată. Când s-a coborât capacul, el a văzut fața plină de 
lacrimi a Arhiepiscopului Leontie. Li s-au întâlnit privirile. Arhiepiscopul strălucea cu 
un zâmbet luminos şi a zis: „Acum avem un sfânt!I%? 

Moaştele Arhiepiscopului loan au fost înhumate într-un mic subsol, aflat sub 
altarul catedralei. Credinciosul său Episcop Nectarie a avut dorinţa curată de a face din 
acesta, locul ultimei odihne a unui om sfânt, dar s-a aflat că era o regulă locală, care 


191 Starețul Gherman şi Frăția, „Părintele Spiridon”, p. 222. 


1% Cu cinci ani mai târziu, în ziua ducerii Arhiepiscopului Ioan şi Arhiepiscopul Leontie a adormit întru 
Domnul, fiind şi el persecutat şi ameninţat cu excomunicarea. 

interzicea înmormântarea oamenilor în interiorul oraşelor. Acelaşi avocat care l-a apărat 
pe Arhiepiscopul loan la proces, James O”Gara Jr., a fost angajat să facă un apel către 
autoritățile locale. În patru zile, printr-o acţiune fără precedent, Departamentul 
orăşenesc administrativ a amendat legea, pentru a permite înmormântarea prelaţilor în 
catedralele lor şi Arhiepiscopul loan şi-a aflat în temelia bisericii locul de odihnă, cea de 
pe urmă. 

În seara care a urmat înmormântării Arhiepiscopului loan, Gleb a primit 
binecuvântarea de la Arhiepiscopul Nectarie să citească Psaltirea la sicriul 
Arhiepiscopului loan, care se afla la temelia bisericii. Uşa era încuiată. EI a citit toată 
noaptea doar la lumina unei lumânări. Când au început să se ivească zorile, el a văzut în 
geam fețele oamenilor care se rugau Arhiepiscopului loan pentru mijlocire. Vorbeau 
Cuviosului cu glas rugător, aşa cum făceau pe când erau în viață. Oamenii veneau la 
acel geam, unul câte unul, vărsându-şi necazurile inimilor lor ocrotitorului lor părintesc, 
spunându-i în şoaptă problemele şi nenorocirile lor. Ce mică părea moartea în fața 
acestei iubiri! Arhiepiscopul loan se răstignise în această viaţă şi aceasta a fost slava lui. 
Da, oamenii vor continua să-i vorbească şi el le va răspunde aşa cum făcuse 
întotdeauna. O asemenea măreție a sufletului, o asemenea îndurare extraordinară nu 
putea muri odată cu trupul. 

Aşa a început slăvirea Cuviosului loan după moarte, făcătorul de minuni al 
timpurilor din urmă. 


43 
Visul unui schit 


Pentru viața noastră singuratică să alegem 
locuri unde se află mai puţine posibilități pentru o 
îndulcire a vieții şi ambiţie, însă mai multe pentru 
smerenie. 


- Sf. loan Scărarul 


A 

ÎNDATĂ DUPĂ plecarea la Domnul a Arhiepiscopului loan, succesorul lui vremelnic 
a fost Episcopul Nectarie, care rânduia acum toate activităţile episcopiei. El a cerut 
degrabă fraților Părintelui Gherman să preia conducerea editorială de la Știri 
ortodoxe, pentru care s-au bucurat, întrucât stareța Ariadna va continua să se ocupe de 
culegere şi tipărire. 

Episcopul Nectarie a avut o contribuție importantă în păstrarea memoriei 
Arhiepiscopului loan. Mormântul Arhiepiscopului loan de sub catedrală a devenit un 
altar sfânt al veacului XX, unde se citea Psaltirea şi se slujea Sfânta Liturghie în fiecare 
sâmbătă şi duminică şi în multe zile din săptămână. Părintele Spiridon asculta 
spovedanii în timp ce Părintele Mitrofan slujea liturghia. 

Au început să aibă loc minuni la mormânt şi Eugene şi Gleb se străduiau să le 
verifice ascultându-le din gura celor care erau de față, ca să le publice. O întâmplare 
minunată a avut loc cu o tânără soră, care şi-a pierdut vederea la un ochi. Doctorii i-au 
spus că ochiul este pierdut şi va trebui extirpat ca să nu se îmbolnăvească şi celălalt. Ea 
s-a rugat cu înflăcărare ca să se vindece, la mormântul Arhiepiscopului loan şi în câteva 
zile şi-a recăpătat vederea. Vestea s-a răspândit repede; iar când fraţii au auzit aceasta, 
au cerut femeii să vină la magazinul lor şi să le spună totul în amănunt. Eugene a scris 

această primă minune în „Mijlocirile Cuviosului loan” — care a devenit foarte voluminos 
în decursul anilor. 

Îndată după plecarea la Domnul a Arhiepiscopului loan, Eugene a mers să cânte 
în corul catedralei. El mai făcuse asta cu câțiva ani înainte, dar a încetat la sfatul 
Arhiepiscopului loan. Acum, datorită insistențelor dirijorului corului (corul întotdeauna 
avea nevoie de tenori), s-a simţit obligat să ajute. Totuşi, după ce a cântat de câteva ori, 
a avut un vis în care Arhiepiscopul Ioan îl îndruma din nou: „Să nu mergi să cânți în 
cor”, ci doar să stai în strană. Eugene i-a spus lui Gleb că a fost foarte uşurat când a avut 
acest vis. Lui nu-i plăcea să stea în balconul corului, care, fiind separat de restul bisericii 
şi pe unde treceau credincioşii, era adesea un loc de conversații frivole (şi uneori se mai 
trăgea o duşcă de vodcă!) în timpul slujbelor. Spunându-i lui Eugene să stea mai 
degrabă în strană decât în cor, se pare că Arhiepiscopul loan îl păstra şi îl pregătea 
pentru monahism, întrucât toate slujbele monahale sunt citite la strană. 

Problema părăsirii oraşului devenea urgentă în minţile lui Eugene şi Gleb şi ei 
vorbeau adesea despre asta. Atracția față de idealul pustiei, care i-a unit în timpul acelor 
plimbări de-a lungul coastei Pacificului, au simţit-o mai puternic ca niciodată. De fapt, 
dacă nu ar fi fost conştienţi de acest fel de viaţă al celeilalte lumi, probabil că nici unul 
dintre ei nu ar fi devenit membru activ al Bisericii aşa cum erau acum, căci nu ar fi 
văzut nici o altă cale de bază în afara lumii Bisericii. Ei au înţeles că numai monahismul 
pustiei păstrase viu spiritul catacombelor vechi, dând tonul credinţei şi practicii Bisericii 
Ortodoxe de-a lungul veacurilor. Timp de câţiva ani ei îşi formaseră sufletele cu ajutorul 
vieților petrecătorilor în pustie din vechime şi moderni. Totuşi, după cum a observat 
Gleb, răspunsul nu constă doar în cunoaşterea lor, ci în urmarea căii vieții lor, petrecând 
în viaţă ca ei, gândind ca ei, văzând realitatea aşa cum au văzut-o ei. Toată lumea îl 
laudă pe Sf. Serafim de Sarov, dar puţini îşi dau seama că felul său de viață a fost 
aproape obişnuit, normal, şi există mii asemenea cu el. Întrucât viaţa era aspră, toţi 
admiratorii săi nu puteau decât să vorbească despre el, dar ei nu pot pătrunde mai adânc 
în realitatea care de fapt l-a format, în ceea ce ei cu toţii, laudă cu atâta înflăcărare. 
Imediat am citit cu atenţie viața Sfântului Serafim. Mi-a fost puţin teamă. Am simțit că 
era prea mult pentru mine să-l văd în straiele sale murdare de bătrân. Dar cu siguranță 
mi-am făcut o imagine în mintea mea că ceea ce l-a format a fost o luptă în pustie. Era 
petrecerea în pustietate, izolarea îndepărtată, catacombele retrase care formau acel 
element de bază, care este miezul principal al modelului de sfințenie.” 


FRAȚILOR li s-au mai dat şi alte alternative în afară de plecarea în pustie. 
Când Episcopul Sava a mers pe coasta de apus la înmormântarea Arhiepiscopului loan, 
el a oferit iarăşi ceva. Eugene a scris în jurnalul său referindu-se la sine, folosind 
persoana a treia: „Episcopul Sava (din Edmonton) a încercat să stârnească interesul 
Fratelui Eugene pe o cale diferită: participarea la Seminarul din Jordanville, hirotonirea, 
o posibilă episcopie: aceasta ar da posibilitatea cuiva să “organizeze” ceva şi să 
pornească cu adevărat activitatea misionară. El consideră că se risipesc multe eforturi 
pentru librăria şi chiar pentru revista noastră, cu rezultate neglijabile. Fratele Gleb a 
anticipat (şi chiar menţionat cu câteva zile mai devreme!) asemenea încercări de a se 
abate de la calea noastră pentru o eficienţă şi organizare mai bună.” 

Episcopul Nectarie a prezentat şi o altă cale: pentru a intra într-o comunitate 
monahală, el plănuia ca aceasta să aibă loc într-un paraclis închinat icoanei Maicii 
Domnului din Kursk, situat în orăşelul Alameda din apropiere. Această alternativă era 
mai atractivă decât prima, întrucât însemna o viață monahală sub îndrumarea 
Episcopului Nectarie, care era următor direct al bătrânilor de la Optina. Totuşi, erau 
câteva motive pentru care fraţii nu au fost de acord. În primul rând, mânăstirea propusă 
se afla în mijlocul unui oraş; în al doilea rând, după cum spunea Eugene, această alegere 

„ar fi plasat misiunea noastră de tipărire a cuvântului pe o poziţie secundară în mod 
categoric, ceea ce noi am socotit a fi primejdios”; şi în cele din urmă, întrucât Episcopul 
Nectarie era prelat, legăturile sale necesare cu lumea ar fi fost în detrimentul vieții de 
mânăstire. Eugene îi spunea odată lui Gleb: „Un episcop este persoana cea mai puțin 
liberă din Biserică. El trebuie să ia în considerare ceea ce vor oamenii şi restul ierarhiei 
şi aceasta poate să nu coincidă cu conştiinţa sa sau chiar cu creştinismul.” Deşi frații îl 
iubeau din inimă pe Episcopul Nectarie şi au început să-l privească ca pe un părinte, ei 
au putut vedea că era „legat de mâini şi de picioare”, după cum spunea Gleb. 

Nefiind înclinat să urmeze căile ecleziastice obişnuite care i-au fost deschise, 
Eugene şi-a pus întrebarea: „Care este drumul nostru şi unde duce el? Niciodată fraţii nu 
şi-au definit în prea multe cuvinte un scop al lor, ci mai degrabă şi-au simţit calea de la 
o zi la alta, încrezându-se în providenţa lui Dumnezeu şi aleasa îndrumare a lui Vlădica 
loan, zidind zilnic nevoinţă şi rugăciune (aşa cum erau ele la un nivel necorespunzător) 
decât să-şi facă planuri şi rânduială. Dumnezeu a binecuvântat această cale ce duce, de 
bună seamă (cu îndrăzneală), la formarea unei obşi monahale şi a unui schit „.% care va 
fi centru misionar. 

Pentru a susţine o asemenea făgăduință trebuie să se stârnească o energie 
duhovnicească. Planul Episcopului Sava cerea ca această energie să izvorască de la un 
singur organizator — cum ar fi regretatul Arhiepiscop Vitalie. Dar toţi suntem slabi şi 
dacă întreaga inițiativă ar depinde de unul dintre noi, ar da greş cu siguranță. Asemenea 
afirmaţie nu pune la îndoială ajutorul lui Dumnezeu care este dat celor care îl cer cu 
credință — asta înseamnă pur şi simplu să privim spre noi înşine cu realism, pentru a şti 
ceea ce suntem. 

Dar mai există o cale de a spori râvna duhovnicească şi este calea pe care o 
urmăm noi de doi ani şi jumătate, cu o reuşită mai mare sau mai mică. Aceasta este 
sporirea râvnei duhovniceşti cu ajutorul obştii. Când “doi sau trei sunt adunaţi întru 
numele Meu” atunci toate sunt cu putință, dacă au credință adevărată şi sunt legați prin 
dragostea adevărată. Vremurile sunt târzii, nu mai sunt bătrâni — acum poate doar frații 
care lucrează împreună pot face ceva într-o lucrare atât de amplă cum este munca 
misionară. Trebuie să fim cunoscuţi ca şi creştini, potrivit evanghelistului Ioan, nu prin 
minunile pe care le facem (puţini sunt aceia cărora li se dă aceasta) ci prin dragostea pe 
care o purtăm unul altuia, care se aşteaptă de la toți. 

Noi suntem pe calea cea din dreapta, dar este o cale grea şi va deveni şi mai grea 
cu cât vor veni la noi mai mulţi fraţi. Vlădica Vitalie! voia ca şapte fraţi să sporească 
mai mult decât o sută — dar asta nu este partea cea mai grea. Cel mai greu este să câştigi 
doi dintre frați: asta noi deja am... 

Următoarea noastră sarcină este să găsim o bucată de pământ şi să pornim partea 
cea mai îndrăzneață şi cea mai primejdioasă a căii noastre: întemeierea unui schit. Să ne 
ajute Dumnezeu şi ocrotitorii noştri cei cereşti — preotul Gherman şi Vlădica loan!” 


Până la sfârşitul anului 1966, Eugene a pus deja pe hârtie idei despre schit. 
Viaţa de pustie pe care o preconizam era riguroasă, necesitând multă răbdare 
duhovnicească, îngăduind într-o mică măsură satisfacerea plăcerilor personale. Pe cât 
posibil, frații trebuiau să-şi ţină „cuvântul”, chiar şi în modurile lumeşti de a gândi, să 
aibă la bază gândirea duhovnicească. 


1% Schit: a derivat din vechile comunități egiptene de asceţi, acest cuvânt se referă la o mănăstire mică 


care nu are de obicei un număr mai mare de 12 călugări sau maici, care viețuiesc ca o „familie” sub 

îndrumarea unui superior. Viaţa de schit este considerată „calea de mijloc” sau „calea principală” a 

monahismului, calea de mijloc între viaţa eremitică şi viaţa într-o mănăstire mare sau cenobiu. 

194 i : : 4 3 I A, A: 3 mai a : e ata 
Arhiepiscopul Vitalie din Jordanville (răposat în 1960) a întemeiat fără nici un ajutor o obşte misionar- 

monahală în Cehoslovacia, consacrată tipăririi literaturii ortodoxe. 

1% Este vorba de Arhiepiscopul Vitalie de Jordanville. 

La 17 august, Eugene a scris: 


Următoarea etapă în dezvoltarea obştii noastre: un schit. Pentru a 
evita extremele de climă şi a menține legătura cu oceanul, pe care a viețuit 
preotul Gherman şi coasta unde s-au sălăşluit ruşii, aceştia fiind primii 
care au adus ortodoxia în California şi America, ar trebui cumpărat 
pământ pentru schit pe, sau lângă coasta Californiei de nord, între Fort 
Ross şi Garberville — puțin spre răsărit de Laytonville, fiind probabil o 
alegere potrivită atât în ceea ce priveşte depărtarea cât şi prețul. Ar trebui 
să nu fie mai departe de 322 km de San Francisco. 

Să avem în minte două principii: 

1. Independență, mulțumire de sine: Trebuie „să vieţuim departe de 
aşezăminte de oameni” pe cât posibil, având în vedere de asemenea, ca la 
o dată nu prea îndepărtată trebuie să fim mulțumiți de noi în întregime. 
Din această cauză trebuie să nu avem nici o legătură directă cu lumea 
din afară, cu singura excepție a unui drum, dar şi acesta trebuie să fie cât 
se poate de îndepărtat. Asta înseamnă: nici o legătură din afară (trebuie 
să ne dezvoltăm propriul nostru temei şi roadă), nici o legătură de 
scurgere a murdăriilor (propria noastră curăţire); fără curent electric de la 
sursă publică (propriul nostru generator), nici un telefon niciodată. 
Singura noastră legătură cu lumea trebuie să fie drumul care duce la cel 
mai apropiat magazin şi oficiu poştal şi la librăria din San Francisco — 
până când acea legătură se rupe. Acesta nu este vis cu ochii deschişi sau 
evlavie, este practic şi orice altă cale ne va pune în mari primejdii. 

2. Simplitate: Trebuie să avem un minimum de „confort”, ca să ne 
întărim iarăşi încrederea în puterile proprii, apropierea de natura lui 
Dumnezeu (creație) şi credința în Dumnezeu iar nu în mecanisme. Asta 
înseamnă: 

a. Apă caldă: Fie absolut deloc, fie cel mult cu încălzire electrică. 

b. Soba: Soba cu lemne sau pur şi simplu un cămin; pe lângă 
aceasta, cel mai bun ar fi un dispozitiv mic pentru făcut ceai. 

c. Frigider: Nici unul, doar un răcitor într-un loc răcoros. 

d. Robinete pentru apă: Un minimum necesar, cum ar fi pentru 
irigație. 

e. Lumină: Lumină electrică folosită la minimum necesar, cum ar 
fi în tipografie. Să se producă electricitate pentru tipografie şi nimic 
altceva. 

f. Căldură: De preferat, să nu existe nimic în afară de sobă sau 
cămin. Cei bolnavi pot dormi în fața căminului. 

g. Echipament agricol: Nici un fel de utilaje, dacă se poate. 
Probabil asta nu va fi o problemă dacă nu se măreşte obştea. 

Desigur, trebuie păstrată dreapta socoteală în toate. Dacă lipsa 
confortului aduce o anumită greutate sau o suprasolicitare a fraților, 
trebuie să se gândească iarăşi. Dar idealul nostru trebuie să fie foarte 
aproape de viețuirea de la frontiera de vest (fiindcă într-un sens, noi 
suntem „lucrători noi de lângă frontiera de vest a SUA” sau doar 
„locuitori” obişnuiţi, duhovniceşti „de lângă frontiera de vest a SUA”) 
singurele noastre îngăduințe pentru mecanizare fiind generatorul pentru 
echipamentul de tipărire electrică (tipografia şi generatorul trebuie să se 
afle la o oarecare depărtare de biserică şi de chilii) şi un tractor sau un 
jeep pentru transport şi livrare (şi aceasta nu trebuie să fie prea aproape 
de clădiri sau de incintă). 

Este uimitor că Eugene, care nu locuise niciodată la ţară, putea să fie atât de 
concret şi precis în planul său pentru schit. In anii care au urmat, frații au putut pune în 
lucrare principiile de mai sus, aproape neabătut. Insemnările sale continuă: 


20 august 1966 

Problemele practice din schit nu sunt de nedepăşit. De fapt, cu 
rugăciune şi osteneală, doi sau trei frați pot să o scoată la capăt. 
Adevărata problemă va fi îndrumarea duhovnicească şi conducerea 
schitului. 

Nu mai sunt bătrâni şi aproape că nu există cineva care să poată 
îndeplini funcţia de stareţ. După Vlădica Ioan, Ieromonahul Vladimir!” 
a înţeles obştea noastră şi a binecuvântat-o. Dacă ar fi voia lui Dumnezeu 
ca el să fie starețul nostru, această problemă s-ar rezolva. 

Dar dacă nu putem găsi nici un stareţ, ne va fi cu mult mai greu. 


3 noiembrie 1966 

În mai puţin de şase luni, cu voia lui Dumnezeu, vom avea 
pământul pentru schitul nostru. Cu cât idealul nostru se apropie mai mult 
de realitate, încep să apară problemele practice. 

Dintre aceste probleme, cea mai importantă este funcționarea 
exterioară a schitului: disciplina, o rânduială. Odată ce schitul este 
întemeiat, un frate, sfătuindu-se cu frații săi, va rândui ascultările, aşa 
încât munca necesară va fi făcută de îndată; aceasta trebuie rânduită cu 
corectitudine. Fiecare ceas al fiecărei zile va fi rânduit astfel: timpul 
pentru slujbe, pentru sculare, pentru mese, pentru tipărire, pentru 
treburile necesare, pentru călătorie, pentru somn, timp liber de voie. Cei 
care nu-şi fac treaba la timpul potrivit, trebuie să o termine în timpul lor 
„liber de voie”, recunoscând că ascultarea lor este dreaptă. 

Înainte de a fi rânduit pe deplin, vor fi neorânduieli în schit. 
Trebuie să avem încredere în hotărârea fiecărui frate şi munca grea să nu 
ne pună piedici. 

În prezent, activitatea noastră generală este: la alegere, lenevie, 
discuţii inutile, zăpăceală. Acestea sunt inevitabile pentru că aşa este 
lumea. Dar când ne aflăm la schit — nu în lume — doar pentru sfârşiturile 
de săptămână la început, trebuie deja să avem bună rânduială. De 
exemplu: citirea unei lecturi duhovniceşti în timpul meselor, rânduiala de 
a nu vorbi decât dacă este necesar pentru lucru (cu excepţia poate, a unei 
jumătăţi de oră la sfârşitul zilei) etc. De asemenea: scularea la răsăritul 
soarelui sau chiar mai înainte. 


Eugene a scris despre aceste planuri: „Dumnezeu ne va învăţa dacă toate acestea sunt 
fantezie sau realitate.” EI şi-a adus aminte de binecuvântarea de început a Arhiepiscopului loan 
pentru planul obştii: „Dacă este bineplăcut lui Dumnezeu, atunci va merge înainte.” 


1% povăţuitorul anterior al lui Gleb, din Jordanville. 

44 
Pregătirea 


Când am devenit creştin, de bunăvoie 
mi-am răstignit mintea şi toate necazurile pe 
care le-am îndurat au fost un izvor de bucurie 
pentru mine. Nu am pierdut nimic şi am 
câştigat totul. 


— Eugene Rose 


A 

În ianuarie 1967 renumitul iconograf Pimen Sofronov a venit iarăşi în San Francisco la 
invitația Societăţii ortodoxe ruse de icoane, la întoarcerea dintr-un pelerinaj în Ţara 
Sfântă. Cu binecuvântarea Episcopului Nectarie, el a pictat frescele din interiorul 
mormântului Arhiepiscopului loan, pe care l-a slăvit mult. Mai târziu, când a călătorit 
spre casă, spre New Jersey, le-a cerut lui Eugene şi lui Gleb să-şi expună icoanele în 
magazinul lor. Frații nu numai că şi-au acoperit pereții cu icoane mari, dar le-au şi pus 
în vitrina din fața magazinului. Trecătorii erau uimiţi de prezenţa mistică, nelumească 
care radia din nuanțele transparente ale picturilor, şi mai ales de icoana negrăit de 
frumoasă a Maicii Domnului, veşmintele ei fiind redate într-o combinaţie eterică de 
purpuriu şi verde. Mulţi s-au oprit să pună întrebări. Magazinul a devenit mai cunoscut 
şi frații au început să primească telefoane dese de la oameni, care doreau să se 
informeze despre ortodoxie. 

Aceasta a fost o parte importantă a activității obştii din San Francisco, un fel de 
victorie după ani de luptă. Era împlinirea a ceea ce visase Gleb când sosise în San 
Francisco şi văzuse planurile Arhiepiscopului Tihon pentru noua catedrală. Catedrala 
fusese construită cu cinci cupole aurii strălucitoare şi chiar lângă aceasta era o 
reprezentanță misionară ortodoxă deschisă pentru oricine, chiar pe strada aglomerată. 
Gleb nu cunoştea în toată ţara alți reprezentanți ai evanghelismului ortodox care să fie 
atât de devotați. Magazinul nu mai era doar un magazin, ci un centru misionar, un 
centru unde icoane vechi şi scrieri de Dumnezeu insuflate, prezentau spectatorului 
încrezător, puterea mistică a creştinismului originar, pur. 

Gleb scria: „Magazinul nostru desfăşura activităţi pentru catedrală când nu erau 
slujbe. Ne-am implicat complet în viaţa ei şi participam la toate slujbele. Eu făceam asta 
numai în sfârşiturile de săptămână pentru că eram încă în Monterey, nădăjduind să-mi 
capăt libertatea. Eugene era obosit, întrucât îşi punea toată energia în adevărata noastră 
osteneală: cules de text, tipărit, tradus şi scrierea Cuvântului ortodox, activitatea la 
magazin cu sporirea numărului de cărți, participarea la toate slujbele zilnice şi trebuia să 
răspundă la telefon, care suna permanent. Pe lângă asta, mulţi oameni căutau 
convertirea prin aceasta. Când veneam vineri noaptea pentru sfârşitul de săptămână, el 
scotea adesea hărțile cu California şi visa cu glas tare să dobândească o bucată de 
pământ — pustia lui .... Ştiam că timpul este copt.” 

În faţa a ceea ce numea el planul lor îndrăzneț”, Gleb era îngrijorat că el şi 
Eugene s-ar putea în cele din urmă să nu rămână laolaltă. EI a scris prietenului său: 
„Întrucât nu am fost tot timpul împreună, “unitatea sufletească” adevărată încă nu s-a 
format pe deplin.” EI voia ca Eugene să se deschidă mai mult, ca să nu facă diavolul 
dezbinare între ei, bazându-se pe simțăminte neîmpărtăşite. Carapacea cu care se 
obişnuise Eugene în timpul perioadei sale de deznădejde nu se muiase complet. Gleb îşi 


193 


Damascene Christensen 


aminteşte: „Era tot ca un copil care, fiind încuiat în camera sa pentru multă vreme, apare 
frica şi neîncrederea şi trebuie să fie învăţat pe îndelete să aibă din nou încredere în 
oameni.” Gleb nu se îndoia deloc de iubirea ce se afla în inima lui Eugene şi chiar i-a 
scris: „“Răceala” ta este numai aparentă căci există un paravan care asigură controlul 
acestei iubiri.” EI i-a cerut: „Dragă frate întru Hristos, ca să fiu liniştit şi să nu-mi fac 
griji, te rog mult să împărtăşeşti cu mine toate durerile, îndoielile, supărările şi 
nemulțumirile tale, chiar dacă sunt vremelnice, cu deplină cinste şi sinceritate, ca nimic 
să nu întunece lucrarea noastră! ... Te implor să fii cu inima curată şi nestingherit cu 
mine, ca să primin unul de la altul sprijin duhovnicesc şi deplină identitate a sufletului, 
care este foarte importantă în viața duhovnicească, mai ales pentru cei care au legătură 
cu lumea. După câte ştiu, această curăție a sufletului îţi va potoli oboseala trupească şi 
îţi va muia inima. În limbajul tău “budist” — te vei îndoi mai mult, vei deveni mai flexibil 
în tăria ta, pentru care noi ne rugăm.” 

Identitatea sufletească a fraților a fost pecetluită în cele din urmă, în ajunul 
prăznuirii Sfinților Serghie şi Gherman din Valaam, la 11 septembrie 1966. La miezul 
nopții au coborât în cripta Arhiepiscopului loan şi printre lumânări aprinse au cântat 
privegherea de toată noaptea, celor doi ctitori sfinți de la Valaam. Gleb l-a îmbrăcat pe 
Eugene cu un veşmânt negru, pe care-l poartă citețul în biserică, ceea ce era Eugene, dar 
în acelaşi timp era şi veşmânt de monah, ceea ce era să devină. Acolo, înaintea icoanelor 
lui Pimen Sofronov, care priveau ca martori, fraţii au depus jurământul de a fi sinceri 
unul cu altul toată viaţa lor, indiferent dacă alți frați s-ar amesteca în treaba lor. Au jurat 
să fie devotați față de Biserică, față de testamentul pe care l-a lăsat lor Arhiepiscopul 
Ioan; şi în cele din urmă, au jurat să lase lumea şi să caute să-şi împlinească visul 
pustii. 

După acest moment, Eugene s-a uşurat şi s-a întărit în duh şi relaţia lui cu Gleb a 
devenit mai profundă şi mai apropiată. Gleb i-a scris: „Sunt foarte bucuros văzând că 
devii mai comunicativ; cred că asta este foarte bine pentru amândoi; este ca şi cum 
răceala pe care ai purtat-o în toţi aceşti ani începe să se topească .... Vorbind cu tine, mă 
conving că exişti şi capăt încredere în mine. Trebuie să ne purtăm unul cu altul ca o 
oglindă a conştiinţei!” 

Au fost situații pe care Gleb a fost înclinat să le privească ca pe nişte minuni, 
când îşi trimiteau scrisori unul altuia cam în acelaşi timp, exprimând idei şi sentimente 
aproape identice. Gleb scria: „Dacă sporim în această “identitate” clară “a sufletului”, 
ajutați de răbdare şi smerenie ... am putea aduce rodul pe care-l aşteaptă Dumnezeu de 
la noi.” 

Aproape fiecare scrisoare pe care i-a trimis-o Gleb lui Eugene conţinea un fel de 
„discuţie încurajatoare” duhovnicească ca să ajute la pregătirea lui pentru alte lupte care 
urmau să vină: 


Dacă visul unui schit ar deveni vreodată realitate, ar fi o minune ... 
şi astfel orice gând pe această temă trebuie să fie abordat cu frică de 
Dumnezeu, într-o asemenea măsură că starea noastră zilnică a minții şi a 
sufletului vor fi ca şi cum noi am fi deja acolo. Ar fi ca o stare 
pregătitoare pentru timpul când ne vom afla în pustie. Acolo, în pustie, 
toate adâncurile noastre rele, stârnite de diavol, pot încerca să vină în 
număr mare şi singurul nostru adăpost va fi experiența /uptei 
duhovniceşti cu şiretlicurile diavolului şi să avem dragoste unul pentru 
altul. Am încredere în tine, iubitul meu frate întru Hristos, dat mie de 
către Părintele Gherman, am deplină încredere în tine şi singura mea 
rugăciune este să-i cer lui Dumnezeu înțelepciune .... 

Dumnezeu încă nu ne-a trimis ajutoare reale şi nu ştim dacă ne va 
trimite vreodată. Trebuie mai întâi să fim curați şi să desăvârşim ceea ce 
facem şi să nu construim castele — schituri şi mânăstiri — în văzduh... 

Viaţa este prea scurtă pentru a face pregătiri îndelungate ca să 
trăim în felul în care credem noi că este corect; trebuie să trăim cu frica 
lui Dumnezeu în fiecare clipă, simțind nevoia acestui ajutor şi fiind 
însetaţi de El... 

Chiar înainte de a primi scrisoarea ta deosebită ... am deschis 
cartea Scrisorile Părintelui Macarie de Optina!” şi spunea despre acest 
efect: Nu te grăbi să îmbraci haina călugărească până când ţi se dă, ci 
mai degrabă fă-te un adevărat călugăr al smereniei, etc., neavând acum 
nici o haină monahală. EI chiar încheie scrisoarea spunând: Stai acolo 
unde eşti, până când Dumnezeu te cheamă .... 


Odată, Gleb şi-a exprimat teama că Eugene, fiind intelectual şi filosof, ar putea să nu se 
adapteze deplin la mediul aspru al pustiei, cu toate cerințele fizice pe care le impune asupra 
cuiva. Totuşi, Eugene i-a răspuns la scrisoare: 

„Nu-ţi fă griji despre firea mea filosofică. Când am devenit creştin de bună voie 
mi-am răstignit mintea şi toate necazurile pe care le-am îndurat au fost un izvor de 
bucurie pentru mine. Nu am pierdut nimic şi am câştigat totul.” 


SPRE mijlocul anului 1967, a fost numit la San Francisco un episcop chiriarh, 


Arhiepiscopul Artemon.'% Pentru a nu fi confundat cu Arhiepiscopul Artemon 
menţionat anterior, acesta se afla în Australia în timpul procesului Arhiepiscopului loan 
şi astfel nu a luat parte la această întâmplare. Totuşi, el a fost un membru credincios al 
clicii din interiorul sinodului episcopilor. Fraţii au fost cuprinşi de teamă când şi-au 
amintit de avertizarea profesorului Kontzevici: „Sunt trei arhiepiscopi Artemon: păziți- 
vă de toți.” 

Misiunea Arhiepiscopului Artemon era de a aduce „pace” între fracțiunile care 
se creaseră asupra litigiului Arhiepiscopului loan şi a procesului lui. De fapt, această 
pace se împlinise în mare măsură, când mulți dintre duşmanii Arhiepiscopului loan îşi 
ceruseră iertare la sicriul lui. Totuşi, ţinând oarecum seama de simțămintele grupării, 
Arhiepiscopul s-a simţit obligat să verifice influența închinătorilor Arhiepiscopului 
loan, în timp ce încerca să restabilească pacea între ei. Îndată a desființat „obştea 
mirenilor” Arhiepiscopului loan; a interzis oficial să se slujească Sfânta Liturghie în 
mormântul lui, cu excepția unei singure date pe an, ziua morții Arhiepiscopului loan; şi 
a zis că nu se mai putea citi Psaltirea în mormânt în timp ce sus se țineau slujbele, deşi 
numai în acele perioade de timp era îngăduit ca mormântul să fie deschis. Mai târziu, a 
întrerupt Știrile ortodoxe, ale Arhiepiscopului loan şi a introdus propriul său periodic, 
Tropinka, Fugene numindu-l „cu sinceritate, fără valoare”. 

În asemenea conjunctură, Părintele Spiridon şi-a părăsit poziţia sa importantă din 
San Francisco şi a devenit cel de al doilea preot în oraşul din apropiere de Palo Alto, 
unde slujea uneori ca ajutor al unui preot tânăr, ieşit de curând din seminar. Episcopul 
Nectarie, fiind vicar sub noul arhiepiscop, nu a îndrăznit să se opună schimbărilor: 
Arhiepiscopul Artemon era sigur că acesta îşi cunoştea locul. 

Deşi Arhiepiscopul Artemon nu avea nimic personal împotriva Arhiepiscopului 
Ioan şi chiar a spus multe lucruri bune despre el, oamenii din Societatea memorială 


197 Aceasta era cartea preferată a lui I. M. Kontzevici. O deschidea la nevoie, ori de câte ori se afla într-o 
dilemă şi în mod minunat dădea pagina unde relata exact problema sa. Gleb a aflat această practică de la 
Kontzevici şi a urmat-o şi el. 

1% Numele lui a fost schimbat. 


195 


Damascene Christensen 


Arhiepiscopul loan l-au simţit ca pe un străin. Spre deosebire de predecesorii săi — 
ierarhii Tihon, loan şi Nectarie — el era om de partid, politician. Cu venirea sa, a pătruns 
mai evident în problemele eparhiei o mentalitate organizatorică. 

Gleb îşi aminteşte: „A fost o prevestire rea când Arhiepiscopul Artemon a sosit 
şi a început să considere obştea noastră ca o parte a eparhiei. Deşi la început a făcut-o cu 
politeţe, era foarte clar că refuza să înțeleagă că noi nu aparținem eparhiei şi că noi eram 
independenţi față de aceasta în mod voit şi într-o anumită măsură respingeam însăşi 
ideea de “instituţie” bisericească.” 

Gleb a urmărit să vadă reacția lui Eugene. El cunoştea cu siguranță sentimentele 
lui Eugene faţă de caracterul secular al Bisericii. Dar Eugene era un tânăr convertit, care 
iubea tot ceea ce era rusesc, dorind să vadă totul corect. Toate cărțile erau îndreptate 
împotriva lui, împingându-l să urmeze modelul obişnuit, să se simtă bine în organizarea 
Arhiepiscopului Artemon. Activitatea sa remarcabilă din timpul cursurilor teologice 
atrăsese atenţia ca prim candidat pentru preoție. A început să fie cunoscut de cler, care îl 
iubea şi îl apropia de viața duhovnicească. Unul dintre preoţi i-a vorbit despre 
posibilitatea de a deveni preot celib al eparhiei. James nu a ajutat cu nimic spunându-i 
insistent lui Eugene că Gleb îşi susținea planurile sale individualiste, raționale, fiind în 
dezacord cu practica cunoscută. Încrederea lui Gleb a fost apoi zdruncinată de către 
propria sa mamă, care i-a spus că Eugene îl va părăsi când îşi va da seama cât de „prost 
şi nepractic” era prietenul lui. 

Gleb şi-a amintit lecţia dură pe care a învăţat-o de la Părintele Adrian când 
acesta simțţise atracţia de a deveni o persoană respectată a Bisericii. „Ai de gând să devii 
ca toți ceilalți?” îl întrebase Părintele Adrian după ce se întorsese Gleb dintr-o călătorie 
de impresii prin toată ţara, ca celebritate ecleziastică minoră. Părintele Adrian fusese 
atunci într-o stare de furie dezlănțuită, aşa cum nu-l mai văzuse Gleb niciodată. Avea 
faţa roşie şi arăta ca şi cum ar fi vrut să-l lovească pe Gleb cu pumnul. „Dacă asta vrei” 
a zis el, „nu vreau să fac nimic cu tine!” 

Gleb a simţit că Eugene trebuia să se confrunte cu aceeaşi problemă. El i-a spus 
fratelui său: „Dacă vrei să devii o figură respectată a Bisericii, mai bine mi-ai spune 
acum, înainte de a merge mai departe împreună. Pentru că eu ştiu că nu vreau asta. Nu 
merită să las totul — fete şi tot — doar ca să trec prin viaţă ca un funcţionar al Bisericii. 
Este plictisitor. 

Eugene l-a privit pe Gleb în ochi şi l-a asigurat că nici el nu vrea asta; el dorea 
ceva mai mult. Şi a fost recunoscător pentru că a avut şansa să alunge această ispită 
odată pentru totdeauna. 

Mai târziu, Arhiepiscopul Artemon le-a făcut fraților o propunere avantajoasă. I- 
a spus lui Gleb că ei ar putea transforma vechea catedrală într-o tipografie eparhială 
oficială şi să-şi asume răspunderea pentru ea. Va fi pe scară mare”, a zis el. 

Gleb i-a repetat propunerea lui Eugene: „Ce părere ai?!” îl îndemna el. 

„Asta înseamnă relaţii libere!” a zâmbit Eugene. „Nu va putea funcţiona într-o 
astfel de situaţie”, a zis el. 

Gleb îşi aminteşte, Eugene s-a trezit, ca să spună aşa, după moartea 
Arhiepiscopului loan. Înainte el fusese cam naiv. Deşi era conştient că într-adevăr era 
„ceva putred în Danemarca”, el s-a simţit ocrotit sub păstorirea duhovnicească a 
Arhiepiscopului loan şi a Episcopului Nectarie. Dar acum asista la instalarea unui om 
complet nou, străin de duhul lor, cineva pentru care Biserica era un „instrument”. 
Cuvintele pe care le scrisese Eugene cu un an în urmă, îndată după plecarea la Domnul a 
Arhiepiscopului loan, se dovediseră profetice: „Poate că acesta este sfârşitul primei 
etape a obştii noastre. Omul acesta [Arhiepiscopul Ioan], cu adevărat bun, era un 
îndrumător blând şi un însuflețitor al primilor noştri paşi nesiguri, iar de acum încolo, 

aşa slabi cum suntem, vom fi “pe picioarele noastre”. 

Şi acum era timpul, dacă obştea urma să reziste, ca ea să se elibereze de 
„instrument”, să fugă, după cuvintele lui Eugene, către „puritatea din sânul naturii — 

pustia înmiresmată”. 


45 
Pământ de la Arhiepiscopul loan 


Tânjesc după locuri pe unde omul nu a păşit niciodată — 
După locuri unde femeia nu a zâmbit nici nu a plâns 
niciodată — 

Acolo să sălăşluiesc cu Ziditorul meu, Dumnezeu, 


Și să dorm aşa cum dormeam dulce în copilărie, 
Plin de gânduri înalte, nenăscute. Aşa să stau întins, - 
Iarba dedesubt; deasupra, cerul arcuit. 

- John Clare (f 1864) 


GeB scria: „Deja ştiam ce trebuia să facem pentru a păstra “*pustia”, odată ce am 
obținut pământul. Aveam ideea pădurii. Acum Eugene mersese mai adânc cu slujbele şi 
tânjea după ciclul zilnic al rugăciunii Bisericii. Aveam identitatea sufletului ....” 

Eugene a început să-i repete lui Gleb: „Să ieşim de aici. Să petrecem curat.” Ela 
contactat agenți de vânzări cinstiți. Potrivit planului lor inițial, fraţii au început să aibă 
în vedere partea de coastă de la nord de San Francisco. 

Au plecat într-o călătorie la mii de km spre nord, într-un loc de lângă oraşul de 
coastă Garberville, unde s-a făcut o casă mare şi frumoasă din lemn, între dealuri. În 
ziua aceea era frig şi ceaţă, ceea ce îi împiedica pe frați să vadă clar ținutul care-i 
înconjura. Când au ajuns la o casă mică, au fost întâmpinați de o doamnă frumoasă de 
vârstă mijlocie. I-a invitat înăuntru şi a început să le arate casa, pe care dorea să o vândă 
repede, pentru care cerea un preț convenabil. Totul era curat, aranjat cu gust şi cu mare 
grijă pentru combinaţiile de culori. Se simţea mirosul plăcut de aromă a arborelui de 
sequoia şi de cafea expres care se pregătea pe soba cu lemne. În surdină cânta dulce 
muzică clasică. Se vedea că gazda era plăcută şi cultivată. Ea le-a spus fraţilor cât de 
mult iubea această casă elegantă şi confortabilă. După ce au terminat de vizitat 
proprietatea şi s-au încălzit cu cafea, au ieşit iarăşi afară în ceaţă. 

Gleb a exclamat: 

- Nu-i drăguţ? Ei, asta-i înalta societate! 

- Ce groaznic! A remarcat Eugene, dând din cap. 

- Ce vrei să spui? A întrebat Gleb. 

- Este lumesc, a spus Eugene. Tocmai de asta vrem să scăpăm noi. Oameni care 
cumpără locuri ca acesta, doresc acest fel de viaţă — frumoasă, “şic”. Dar noi nu căutăm 
aşa ceva. 

Frații au mers din nou la Garberville primăvara, să vadă un alt teren. De data 
asta au trebuit să meargă de la autobuz câţiva km, pe un drum noroios. Când au găsit 
pământul, cu un torent de pâraie de primăvară care se repezeau printr-o pajişte în pantă, 
au fost dezamăgiți să vadă în apropiere o casă particulară pe proprietatea din 
împrejurimi. 

Gleb îşi aminteşte: „Încă mai eram osteniţi după slujbele de Paşti şi după 
noaptea de nesomn din autobuz. Eu m-am plimbat în timp ce Eugene s-a întins pe iarba 

verde şi a adormit adânc. L-am privit cum dormea la soare atât de minunat, în mijlocul 
florilor frumos mirositoare şi al torenţilor de primăvară, care curgeau repede. Îl 
binecuvântam şi în căința inimii, plângeam: În ce scop căutam un loc către care să 
fugim în vremea noastră, când este atât de nevoie de păstori în Bisericile creştine. Ştiam 
că Eugene avea dar de la Dumnezeu şi că putea fi un preot minunat al Tainelor lui 
Hristos (pentru care a fost minunat, mai târziu)! Dar nu asta era soarta lui! Chemarea 
lui, aşa cum îşi dorea, trebuia să fie viețuirea în singurătate şi să scrie despre lepădarea 
lumii de Hristos, în timp ce oamenii care aveau nevoie de păstorire piereau? Nu-i 
plăceau mulțimile de oameni; slăbiciunile şi prostia oamenilor îl epuizau. Ce făceam eu 
aici, pierdut undeva în acest “pământ al altor oameni”? 

Această imagine mi-a rămas proaspătă în minte — un om mişcat de 
Dumnezeu, ca şi cum ar fi mort în mijlocul naturii vii, care se trezeşte, care se dezvoltă 
repede; mort față de lume şi totuşi viu. Vedeam o imagine a morţii lui. 

Când s-a trezit, avea fața întunecată şi obosită. Am ştiut atunci că nu avea să 
trăiască mult. Mă tot împingea să lucrez, să “scriu”: lucrare de deşteptare! Lucrare care 
va trezi oamenii la realitatea Adevărului descoperit de curând de el, care există, trăieşte, 
creşte şi este cu adevărat uşor de înţeles. Într-un cuvânt, am auzit clar că noi eram 
chemaţi! Chemaţi să propovăduim aspectele mistice ale creştinismului. Dar noi înşine 
trebuia să fim sinceri. Ce cale singuratică! 

Acea călătorie a fost urmată de alta, cu maşina lui Laurence, undeva în apropiere 
de Fort Ross şi apoi alta mai în interiorul insulei. Noi nu aveam bani, aşa că tot ceea ce 
puteam face era doar să facem nişte cumpărături prin apropiere. Puteam să adunăm o 
datorie doar de 85 $ / lună, luând în considerare toate celelalte cheltuieli. 

Apoi Eugene a primit o înştiinţare despre o bucată mare de pământ care era de 
vânzare şi se afla mai departe, în partea de sus a statului, la câțiva km de sătucul Platina 
(cu 64 de locuitori). Ne-am făcut planuri ca să mergem să-l vedem. În duminica 
următoare era prima prăznuire a Arhiepiscopului loan. Amândoi am primit Sfânta 
Împărtăşanie în mormânt în ziua aceea şi ne-am rugat stăruitor pentru călătorie. 

În ziua următoare, 3 iulie 1967, Laurence ne-a dus cu maşina lui în nord. S-a 
dovedit a fi foarte departe — la fel de departe ca şi Red Bluff, şi am ajuns luni după 
amiază. De acolo, adevăratul proprietar ne-a luat pe toţi trei înspre apus, în jeep-ul lui 
acoperit. Când soarele de vară era sus pe cer, de-a lungul dealurilor pârjolite galopau 
câțiva cowboys cu turma lor de vite, pe care erau gata să o aducă la drum. Ne-am oprit 
şi am aşteptat, căci oamenii prietenoşi ne făceau semn cu pălăriile. Eugene zâmbea cu o 
fericire de nedescris. Ce potrivit era, gândi el, să aduci ortodoxia în mijlocul acestor 
oameni simpli, pe pământul cowboy-lor! 

După aproximativ o oră de mers cu maşina de la Red Bluff, omul a urcat cu 
maşina pe un drum cam noroios şi a parcat pe drum. Am suit pe jos pe un drumuşor 
greu şi am nimerit într-un luminiş, de unde fuseseră tăiați stejari mari, frumoşi pe partea 
de nord a unui deal. Era o casă de vânătoare neterminată: avea doar un acoperiş de 
tablă; nu avea pereți şi nici podea. Mai înspre răsărit era o aripă nou-nouţă, frumos 
construită, cu o ieşire în semilună în stil tradițional. Asta era tot. Locul avea un aer de 
demnitate şi măreție. Era cald şi ziua a fost petrecută bine. Omul ne-a dus în sus pe 
pantă, când deodată, ne-am pomenit în vârful unui deal frumos. Era un platou de piatră 
care era orientat înspre sud şi o privelişte minunată, că ne-a tăiat respiraţia şi atât de 
liniştită, că am rămas fără glas. 

Am ştiut ce se petrecea în inima lui Eugene. “Îmi place.” A zis el calm. 
Laurence, care intenționa să facă nişte comentarii critice, s-a muiat cumva şi şi-a păstrat 
părerile pentru sine. Am mers la proprietar care arăta cu mâna întinsă înspre o colină 
frumoasă şi alte locuri şi am întrebat, “Cât va fi plata lunară, dacă ne înţelegem cu 
totul?” (Preţul era 14000 $ pentru 32,376 de ha, cu acest vârf de deal în mijlocul 
proprietății. Acesta era de fapt jumătate din preţul care era pentru vânzare: întrucât am 

spus că nu aveam bani, el a împărțit-o în două. Cealaltă, jumătatea apuseană era în Jos şi 
avea un pârâu care curgea pe tot parcursul anului.) “O sută de dolari este rata lunară!” a 
răspuns el. 

M-am uitat cu părere de rău la Eugene, ştiind că nu puteam face rost de aceşti 
bani în fiecare lună. După cum am spus, puteam să facem rost doar de 85 $ pentru chiria 
magazinului, pe lângă chiria pentru casa lui Eugene, cu care a fost de acord. De 
asemenea, cu aveam de achitat casa mea în Monterey. Inima mea s-a umplut brusc de 
tristeţe, căci acest pământ era locul viselor noastre. 

Eugene avea acum pe faţă o expresie neobişnuită. Se întunecase oarecum, ca şi cum n- 
ar mai fi fost aici şi ar fi intrat în adâncul sufletului său. Am simţit şi am înțeles că luase 
hotărârea. Aici era locul unde voia să moară. “O Doamne,” am spus eu în mintea mea, de dragul 
fratelui meu, “să petrecem aici”! 

Plata pentru pământ nu era prea mare. Asta pentru că proprietarul voia să-l 
vândă repede şi nu se afla apă pe proprietate. Şi în jurul acestui pământ era cu siguranță 
pustie. Înspre apus se mărginea cu Pădurea Naţională. Înspre sud, de-a lungul a 64,4 km 
nu se afla oraş, casă sau fermă — totul era pământul guvernului, cunoscut pentru urşi şi 
alte animale sălbatice. Înspre nord şi răsărit se afla proprietatea fermierului W. D. Snow, 
care nu se atinsese de pământ. Era un miros puternic de pin şi o briză proaspătă venea 
dinspre apus, unde era acelaşi drum noroios, care cobora 9,66 km până la un canion — 
Beegum Gorge. Era un pământ minunat. 

l-am spus lui Eugene, “Dar ce folos, dacă nu este apă?” El a răspuns, “Asta-i 
partea cea mai bună a lui!” 

Apoi omul ne-a dus înspre apus, peste drum şi am pătruns mult într-o viroagă. 
Mai întâi ne-a arătat un izvor unde se făcuse deja un bazin din lemn, în care se aduna 
apa şi apoi se împrăştia. Am băut amândoi apă rece, limpede. Apoi am urcat o culme şi 
am coborât într-un alt defileu, unde am văzut, între dealuri, o cabană abandonată cu o 
sobă mare. Ne-am întrebat cum au putut intra acolo. Cu catârii, a venit răspunsul. 

Apoi ne-a dus înapoi la jeep. Am trecut peste râu şi am urcat dealul opus şi am 
văzut o altă proprietate, şi aceea era frumoasă, dar nimic nu mai era ca acel crâng de 
stejari ... O privelişte poetică stăpânea peste tot locul acela — şi m-am mustrat că eram 
atât de romantic. 

În Red Bluff ne-am luat rămas bun de la d-l Stroup, sau cum îl mai chema pe el, 
am urcat în maşina lui Laurence şi ne-am întors acasă traversând valea râului 
Sacramento, care era foarte înfierbântată, întinsă, largă. Îmi plăcea şi lărgimea ei. Avea 
atmosfera stepelor ruseşti largi, de căldură albă orbitoare: doar iarbă dogorită, cu un 
vânt puternic, care bătea în rafale iar apusul soarelui roz-auriu era în dreapta noastră. 
Era vecernia şi am început să cântăm “Binecuvântează, suflete al meu pe Domnul” în 
timp ce soarele apunea şi orizontul întins căpăta treptat nuanţe întunecate. M-am aşezat 
în spate şi am văzut cum ochii lui Eugene mai întâi s-au umezit şi apoi, încet, au început 
să-l curgă lacrimi pe obraji. Am cântat tot timpul pentru că aveam cărțile de slujbă 
necesare şi am terminat când s-a întunecat. Laurence ne-a dus la magazin şi am mers 
acasă istoviți şi călcam apăsat zicând, “Sunt sătul şi n-are rost să pornim fără rost pe 
drumuri. Aş vrea să te mai gândeşti în legătură cu pământul. Ei, cred că acela nu-i rău.” 
Am rămas la uşa magazinului, dar în loc să intrăm, în acelaşi timp, în tăcere, am coborât 
amândoi în mormântul Arhiepiscopului loan şi întrucât el avea cheile, s-a lăsat peste 
raclă şi s-a rugat în linişte, fiind la capătul puterilor. Era linişte în cripta de marmoră; 
din timp în timp doar sunetul surd al vreunei pocnituri frângea liniştea. 

Ne-am rugat amândoi, nu pentru pământ, căci era limpede că acela era pentru 
noi, ci ca să fim luminați să vedem voia lui Dumnezeu. Ne-am binecuvântat unul pe 
altul în tăcere şi când l-am îmbrățişat am simțit că plângea. A mers acasă iar eu am mers 
în balconul magazinului unde am petrecut nopțile sfârşitului de săptămână. 

Am intrat şi m-am oprit lângă uşă. Deasupra uşii era icoana noastră a 
Mântuitorului. Fără să mă mişc, doar înclinându-mă la uşa cu geam încuiată, m-am 

rugat lui Dumnezeu să mă binecuvinteze. L-am simţit pe Dumnezeu în magazin. Era EI, 
căci acolo s-au întâmplat multe lucruri minunate. Dar era timpul să mă mişc, să “sporesc 
în Duh”, ca să spun aşa, deşi ştiam că acest loc sfânt îmi va lipsi. În spatele meu se afla 
lumea maşinilor zgomotoase, luminile străzii şi oamenii care umblau şi vorbeau 
sâmbătă noaptea. Îi auzeam clar fiindcă fereastra de deasupra uşii era deschisă pentru 
ventilaţie. Acest zgomot nu mă deranja. De fapt, nu mă deranja nimic. În adâncul meu 
eram fericit. Ştiam că era o schimbare în aer. Ştiam din toată inima mea că acest 
magazin era o culme mistică, pe care ne urcaserăm şi acum ne aflam în faţa unei culmi 
noi: culmea de lângă Platina a fost în fața mea toată noaptea sau ceea ce a rămas din ea. 
Era luminată cu o nuanţă aurie, tremurând odată cu frunzişul; şi am auzit sunetul meu 
preferat — sunetul vântului care sufla puternic. Unde mă aflam? 

În noaptea aceea, Eugene a scris în Jurnalul său despre pământ: “Avea totul 
pentru inspiraţie — pădure, izolare (3,22 km depărtare față de oameni), privelişti 
montane, zăpadă iarna — dar nu era apă; poate că tocmai aceasta este “dovada” că ar 
trebui să-l cumpărăm, întrucât noi nu vrem să petrecem după înţelepciunea acestei 
lumi.” 

Dimineaţa devreme s-a slujit Liturghia în Catedrală. Toţi am primit Sfânta 
Împărtăşanie, inclusiv Eugene şi eu. După Liturghie, Episcopul Nectarie a mers acasă să 
pregătească pentru noi micul dejun, spunând că îl va aduce în magazin, unde vom 
mânca cu toții ca în mănăstire, cu citiri [din cărți duhovniceşti]. 

Am coborât în mormânt. Îngenunchind în fața raclei şi punându-mi capul pe 
mitra Arhiepiscopului loan, m-am tot rugat: “Doamne, arată-ne calea.” Atunci, fără cea 
mai mică mişcare, am auzit clar vocea sonoră a Părintelui Mitrofan (care era greu de 
auzit) vorbindu-i lui Eugene când cobora scările şi intra în mormânt: “Jenea!!” La 
ultima noastră şedinţă a comitetului eparhial s-a hotărât, fiindcă participi la toate 
slujbele zilnice, să ţi se ofere postul de psalmist% cu o remuneraţie de 100 $ / lună! 
Accepţi? Ai nevoie de bani şi îți vom da, indiferent ce spui... Vei avea o zi liberă — 
vinerea, toată ziua.” 

Nu-mi puteam crede urechilor! M-am ridicat în picioare şi am văzut uitându-se 
la mine două perechi de ochi. Părintele Mitrofan mi-a repetat cuvânt cu cuvânt ceea ce 
spusese deja, crezând că n-am auzit şi apoi şi-a văzut de treaba lui. Oamenii l-au 
înconjurat. 

“Ce crezi că înseamnă toate astea?” M-a întrebat Fratele Eugene şoptind pe un 
ton serios. “Crezi că asta înseamnă că Dumnezeu vrea ca noi să dobândim pământul?” 

“Uimitor, absolut uimitor! De bună seamă! Iată cât de aproape este Dumnezeu! 
Am răspuns cu fericire deplină, fiind gata de plecare. M-a strâns de braţ că m-a durut, 
oprindu-mă, apoi s-a uitat adânc în ochii mei şi a zis, “Asta înseamnă că Arhiepiscopul 
loan ne dă pustia!” M-a tras în jos înspre raclă, ca să mulțumesc Cuviosului ocrotitor, 
apoi am sărutat repede mantia, mitra şi toiagul Arhiepiscopului loan. “Dar păstrează 
taina.” Eram cu totul de acord! 

- Vreau să mai văd pământul, a zis el. Am putea să-l rugăm pe Nicholas Marr, 
care este acum la Casa Sf. Tihon, să ne ducă cu maşina lui. Ce spui? 

- Când? Mâine? Am întrebat. 

- S-a făcut. L-am rugat pe Nicholas, care ne-a dus în zorii dimineţii următoare şi 
a promis să nu spună nimănui. Am ajuns îndată la Platina, am urcat dealul şi ne-am 
rugat stăruitor. Am cântat în vârful muntelui Acatistul Preasfintei Născătoare de 
Dumnezeu, am spus o rugăciune către Arhiepiscopul loan şi am stropit cu agheasmă 
peste tot. Nicholas era atât de copleşit de problemele lui, că era prezent doar pe 
jumătate, dar a înţeles ce urma. Am văzut pământul dimineață; acum era într-o lumină 
diferită. Am cercetat unde şi ce să construim, etc., şi ne-am întors pe întuneric. 


Jenea: diminutiv rusesc pentru „Eugene” 


2% Psalmist: cel care citeşte slujbele, în mare măsură Psalmii, la strană. 

Într-o lună pământul era al nostru.” 


46 
Prefacerea ţelinii 


Prefaceţi țelina în igoare ale cunoaşterii de 
Dumnezeu şi căutați pe Domnul, ca El să 
vină şi să vă  îndestuleze de roade 
mântuitoare! 

- Osea 10, 12 


PENTRU Gleb, principala piedică care-i oprea zborul către pustie era responsabilitatea 
față de familie. EI o îngrijise pe mama sa şi pe sora sa bolnavă mulți ani şi încă nu era 
liber să plece. Mama sa îi spusese cu fermitate: putea pleca în „pustie”, dar numai după 
ce avea să o aşeze în casa ei, cu vedere spre ocean şi avea să-i găsească un soţ bogat 
pentru sora lui. 

Gleb a cumpărat casa după ani de zile de economii din câştigurile sale, dar să 
găsească un soț nu era o problemă atât de simplă. Răspunsul a venit printr-o minune a 
Arhiepiscopului Ioan. În decembrie 1966, Gleb a mers la mormânt şi a citit Psaltirea 
mai mult timp, până au plecat toți. EI îşi aminteşte, „M-am uitat în jur şi am văzut că nu 
venea nimeni. Eram numai cu cu cuviosul! Şi atunci ceva mi-a mişcat inima profund şi 
am început să plâng. M-am prăbuşit pe mantia sa şi am acoperit racla lui scumpă. Şi 
atunci, îndată mi-am dat seama că, întrucât el este viu cu Domnul şi de acolo el ne aude 
— să mă ajute în diferitele mele nevoi. Şi am început să mă rog lui cu convingere pentru 
sora mea, care dorea foarte mult să se căsătorească, dar fiindcă fusese bolnavă mulți ani, 
nu şi-a putut găsi un om aproape de inima ei. Îndată s-a terminat slujba deasupra şi au 
coborât să închidă mormântul şi am plecat. Asta a fost duminică noaptea. În seara 
următoare, sora mea mi-a spus că întâlnise un tânăr şi a simțit că s-au plăcut. Curând 
după aceea a fost nunta lor, apoi un copil şi acum trăiesc deja de câțiva ani fericiți 
împreună. Dar partea cea uimitoare este că ei s-au întâlnit chiar în ceasul când eu mă 
rugam Cuviosului loan pentru aceasta.” 


Greg şi-a câştigat „libertatea” în 1967, datorită unui bătrân rus prietenos, d-l 
Serghei Hodson. El îşi aminteşte, „Mama mea i-a fost de mare ajutor mamei d-lui 
Hodson, Lidia, în timpul ultimelor zile ale vieții. El m-a auzit spunând că intenționam 
să-mi părăsesc serviciul de la şcoală şi să-mi dedic timpul magazinului meu din San 
Francisco. El a zis că ar vrea să închirieze o cameră în casa mea — casa care, prin 
mijlocirea lui Preasfintei Născătoare de Dumnezeu, o cumpărasem pentru mama, cu doi 
ani în urmă. Mama a fost cu totul de acord. Știind foarte bine că inima mea era “pe 
bulevardul Geary, pe balcon”, după cum glumea ea, a fost de acord să părăsesc şcoala. 
Situația financiară a mamei a fost asigurată de chiria domnului, ceea ce a fost într- 
adevăr o bucurie neaşteptată. La mai puțin de un an a murit şi el şi ne-a lăsat nişte bani, 
care au prins la fel de bine. Am mers la bancă şi am trecut partea mea celor două 
doamne ale mele — a fost un cadou pentru ele pentru libertatea mea. Au preluat casa cu 
toată ipoteca. Şi eram pe punctul de a fi liber.” 

De prăznuirea Adormirii (15 august), 1967, Gleb s-a mutat în casa pe care o 
închiriase Eugene pe strada Clement din San Francisco. Şi-au mutat munca de 
culegătorie în această casă, întrucât în magazin li se distrăgea atenţia de la cules. Pe 
rând, un frate se ocupa de magazin, în timp ce celălalt stătea acasă la cules. Amândoi îşi 

făceau ciclul zilnic de slujbe bisericești, acasă. De acum şi până la moartea sa, după 
aproape cinsprezece ani, Eugene şi-a făcut ciclul liturgic în fiecare zi fără întrerupere. 


„NE-AM îndreptat toată atenţia către mutarea la Platina”, scrie Gleb. „Am fost 
acolo în iarna aceea, în februarie. A căzut zăpadă enormă şi a trebuit să urcăm prin 
zăpadă până la brâu. Ne-a prins noaptea şi eram uzi complet. Am mers trei ore, dar era 
minunat — liniştit, pur şi izolat. 

Ne-am hotărât să începem să construim în primăvară. Eugene a învăţat să şofeze 
şi şi-a luat permis. Filip Potowka” din Michigan s-a mutat în casa noastră. Am 
cumpărat un camion şi am început să plănuim să construim serios, dar am constatat că 
Filip nu s-a implicat. Nici Laurence, care continua să fie critic. James a vizitat Platina 
odată, chiar la început, dar n-a fost încântat. 

Era cu siguranţă al nostru! ÎL iubeam! Dumnezeu începea să ne arate în chipuri 
mistice pentru ce era întregul plan. Şi Arhiepiscopul loan, ca mai înainte, ne-a ajutat în 
clipe de îndoială, slăbiciune şi ezitare. 

S-a hotărât ca mai întâi să merg eu şi să stau acolo singur o săptămână, mergând 
cu autobuzul; şi apoi, duminica următoare, Eugene mă va aduce înapoi până la autobuz 
şi va petrece el o săptămână singur acolo, în timp ce eu îl voi înlocui ca psalmist în 
catedrală. Eugene era puţin neliniştit dacă să mă lase să plec, dar fiind un om al naturii, 
fireşte că a îndrăgit întreaga idee. 

De ziua numelui meu, 2 mai, am primit Sfânta Împărtăşanie şi am luat un 
autobuz spre Red Bluff. De acolo am început să merg pe jos, căci nu era nici un autobuz 
până la Platina. Am pornit dimineaţă. Era foarte cald. Am mers câțiva km, apoi cineva 
m-a luat călare câțiva km, apoi am mers cu piciorul, ducând şi o valiză... Un om mai în 
vârstă, cu maşină, m-a luat până la casa noastră din pustie. Am stat un timp de vorbă cu 
el şi apoi am rămas singur — şi se apropia seara. Trebuie să recunosc, nu doar că îmi era 
puţin teamă, ci foarte tare, mai ales când vânturile de apus de seară au început să sufle şi 
să urle pe muntele nostru, făcând zgomote țipătoare ciudate în ramurile copacilor uscați. 
O cucuvea țipa şi şoareci fugeau peste tot locul, întrucât casa noastră nu avea pereți, 
doar o construcţie cadru, cu un acoperiş de tablă bun şi o tindă... am început să mă 
rog... 

Primul sentiment al pustiei Platina a fost ceva foarte real şi cu adevărat foarte 
înmiresmat. Aerul era plin de arome necunoscute de flori dulci iar pământul — aproape 
intoxica. Am început să ridic peretele lateral pe zidul dinspre apus... Am petrecut 
primele zile cercetând împrejurimile, cu prudență, ştiind că dacă mi se întâmplă ceva, 
eram singur şi nu va şti nimeni. Totuşi, am coborât la magazin de câteva ori, aşteptând o 
scrisoare de la Eugene... 

Atunci a venit memorabila zi pe care eu o consider că a fost începutul Platinei. 
Era o zi posomorâtă, întunecată, aceea a Sf. lov de Pociaev.22 Eram foarte posomorât, 
gândindu-mă ce muncă grea aveam de făcut pentru a ne muta şi odată mutaţi, cum vom 
viețui? Este atât de nepractic — mutând toate presele acelea ici, etc. Mai aveam şi frica 
permanentă de neadaptare şi de capătul lumii. Mă întrebam, dacă totul trebuia să fie aşa, 
deşi întreaga atmosferă în care să-ți petreci tot restul vieții era atât de minunată, cu 
condiţia, desigur, ca să se poată trăi fără apă, piedici din partea clerului, oamenilor, 
animalelor sălbatice, etc. 

Am petrecut cea mai mare parte a zilei în mare frică şi lacrimi, rugându-mă lui 
Dumnezeu ca să dea înțelepciune capului meu prost. O simplă trosnitură de copac, sau 
chiar ciripitul păsărilor, vor fi mărite în proporţii uriaşe şi mă vor înfiora. Noaptea, 


*1 Numele lui a fost schimbat. 
2 6 mai. În altă zi de prăznuire a Sf. lov, în august, se va aminti, Arhiepiscopul Ioan sfințise temelia 
obştii. 

şoarecii erau nemilostivi şi visele mele înfricoşătoare nu arătau mai bine. Salutam ziua 
ca viață nouă dimineaţa şi apoi dădeam fuga peste tot locul, binecuvântând peste tot, 
mulțumind lui Dumnezeu că eram în pustie. Vânturile erau sălbatice noaptea; unii 
copaci au fost doborâţi la pământ de trăsnetul îngrozitor. 

Pe la amiază eram foarte obosit şi L-am rugat pe Dumnezeu să lase ziua să 
alunece cât mai repede posibil, ca să pot dormi iar Eugene va veni îndată şi mă va 
elibera! Să mă elibereze de ce? De cine? Dar atunci, care era scopul plănuirii de a 
petrece restul vieților noastre aici? Nu era aceasta o dovadă că totul era doar o fantezie, 
o escapadă nerealistă osândită eșecului? Îmi era ruşine de teama mea şi am încercat să 
uit de mine făcând muncă fizică. Dar gândurile, ca muşte supărătoare se vor învârti în 
jurul meu ca norii, sfâşiindu-mi în bucăţi inima înfricoşată. Nimic nu părea drept, nici o 
rugăciune nu era de folos, nici mersul sau alergatul prin preajmă. Nu era faptul că eram 
singur: niciodată nu m-a deranjat să fiu singur, deşi niciodată nu am fost un singuratic. 
Căpătasem experiența agoniei deşertului... Singura mângâiere mi-o aduceau vizitele 
destul de dese ale căprioarelor sălbatice, care veneau şi mă priveau cu mare 
curiozitate... 

După amiază a început să se întunece şi să se facă mohorât; nori negri grei au 
acoperit cerul şi printre copaci au început să se scurgă vapori de ceaţă, tot locul 
prevestea parcă ceva rău. M-am îndreptat spre Cruce în rugăciunile mele, când, dintr- 
odată, mi-a venit o idee cutremurătoare, că noi nu aveam nicăieri o cruce. Şi am început 
să bat în cuie o cruce mare ca să o pun înaintea uşii... A ieşit mai mare decât mă 
aşteptam şi nu puteam să o ridic. Pe când o târam cu mare greutate, sfârşit de puteri şi 
căzând sub povara ei, a început ploaia, în liniştea desăvârşită a pădurii. Singur îmi 
duceam crucea pe care eu însumi o făcusem şi începusem să mă gândesc. La ce 
foloseşte asemenea trudă, cine are nevoie de ea? 

Întrucât nu aveam acolo nici o lopată, am putut să sap doar o gaură foarte mică 
ca să pun în ea crucea. Când săpam, nu mi-am dat seama cât de mare va fi crucea. 
Acum mi-am dat seama, când stăteam cu crucea în fața gropii mici. Ce să fac? 
Nădăjduind să mă eliberez de povara crucii, mi-am adunat toate puterile, am ridicat 
crucea şi am pus-o în gaură, gândindu-mă că cel puţin voi vedea cât de adânc trebuie să 
sap. Tot timpul cât o cărasem, cântasem rugăciunea către cruce. Când am pus-o, am 
simțit îndată că stătea singură. Mirându-mă, am păşit deoparte — şi stătea dreaptă, numai 
şase centimetri în gaură! Fram uimit şi mi-am dat seama că a fost o minune, un semn 
pentru mine, un semn care avea o semnificaţie; ca şi cum crucea era suspendată în aer 
sau susținută de îngeri nevăzuți. Am păşit mai departe, am făcut trei mătănii, am sărutat 
crucea, am sprijinit-o la bază cu pietrele pe care le-am găsit pe acolo şi m-am îndepărtat 
cu evlavie, neştiind cum să reacționez. Dar aceea a fost o minune! 

Apoi a început să plouă şi a plouat toată noaptea, în timp ce vântul urla şi ecoul 
lui răsuna prin toată pădurea. 

În noaptea aceea am avut un vis. Am văzut o mulțime de oameni mergând, într- 
un fel de marş, în rânduri de aproximativ zece oameni. Eu mergeam lângă 
Arhiepiscopul loan. De cealaltă parte a mea erau prietenii mei şi alții şi m-au rugat să 
mijlocesc pentru ei la Arhiepiscopul loan. Am promis că aşa voi face. M-am aplecat 
către Cuviosul loan nădăjduind să vorbesc cu el în numele celorlalți. Am vrut să iau 
binecuvântare de la el, ceea ce mi-a dat şi i-am sărutat mâna. Apoi m-a apucat repede de 
mână, s-a uitat drept în ochii mei şi mi-a sărutat şi el mâna. Uimit şi jenat, mi-am dat 
seama că ceea ce făcuse era pentru a-mi mulțumi că ridicasem o cruce în această pustie. 
Făcusem Cinstirea Sfintei Cruci peste acest pământ păgân, plin cândva cu demoni, ca 
Hristos să sălăşluiască în el şi să lumineze această naţiune! 

Când m-am uitat în calendar, mi-am dat seama ce zi era: sărbătorirea Semnului 
Cinstitei Cruci deasupra Ierusalimului în anul 351 după Hristos şi ziua Sf. Nil de Sora, 
cel ce a petrecut în pustia Rusiei de nord! Ştiam că era foarte semnificativ. Era o zi cu 

soare şi cerul era senin, luminos. Am dat fuga să văd dacă crucea mea era la pământ, 
răsturnată de vântul turbat de noaptea trecută! Dar spre surprinderea mea, aceasta stătea 
drept, hotărât. Am lăsat-o acolo, nădăjduind că va sta aşa până ce va veni Fratele 
Eugene să o vadă cu ochii lui, căci urma să vină în ziua aceea. 

În dimineaţa liniștită, caldă de duminică, a apărut o altă luptă de pustie. Eram 
într-o stare de goană după rugăciune şi hrană. Inima îmi era plină de nădejde şi slavă, că 
totul va fi bine şi Dumnezeu va binecuvânta îndrăzneala noastră... Am mers către ceea 
ce se numește acum “Pinii foşnitori” şi am dat slavă lui Dumnezeu cu cântare şi laude 
duhovniceşti. Când m-am întors, am văzut o piatră mare pe drum, pe care am ridicat-o şi 
am dus-o pe umăr, ca s-o pun la baza crucii. Am mers liniştit, gândindu-mă la Sf. Nil de 
Sora şi cum îi plăcea lui mai mult decât orice să se afle în pustie desăvârşită. Deodată 
am auzit, foarte aproape în dreapta mea, un foşnet de frunze. M-am gândit că era o 
căprioară care s-a speriat şi voia să fugă. Dar n-a mai fost nici o mişcare iar eu, fără să 
mă mai uit în direcția aceea, am zis cu glas tare: “Ei, de ce nu fugi dacă îți este atât de 
frică de mine?” M-am uitat în sus pe pârtie — şi am înlemnit! Înaintea mea, doar la vreo 
doi metri mai încolo, stătea o pumă uitându-se la mine! A trebuit să-mi cred ochilor, 
căci ni s-au întâlnit privirile şi amândoi nu îndrăzneam să ne mişcăm. Era cea mai 
frumoasă creatură pe care o văzusem vreodată, de o sută de ori arăta mai bine decât în 
toate pozele sau în grădinile zoologice! Era întruparea cea mai desăvârşită a regelui 
deşertului, personificarea pustiei în care venisem să sălăşluiesc! Avea blana de culoarea 
aceea frumoasă a pământului cu o nuanţă de violet; avea ochii de un albastru limpede. 
Stătea mai sus decât mine pe deal şi doar într-o secundă ar fi sărit pe mine. Nu s-a 
mişcat; nici eu. Nu ştiam ce să fac. Mă gândeam să arunc în ea piatra aceea pe care o 
cărasem pe umăr, în caz că ar fi sărit la mine, dar nu-mi păsa dacă aş fi fost sfârtecat în 
bucăţi de această creatură desăvârşită, care aparţinea locului — în timp ce eu eram un 
intrus. Am început să mă rog lui Dumnezeu să o binecuvinteze, iar pe mine să mă lase 
să plec în pace. Am făcut un pas înainte, continuând să privesc drept în ochii ei liniştiți. 
Era clar că era curioasă să mă vadă. Poate că nu văzuse un om niciodată în viața ei, un 
om care fusese creat să o stăpânească şi care a devenit slab şi temător la orice zgomot 
din natură, care fusese făcută ca el s-o stăpânească. l-am şoptit cu blândeţe: Lasă-mă să 
plec! Mi-e frică de tine! Eu nu-ţi fac nici un rău! Dar vreau să mă sălăşluiesc aici cu 
tine, decât cu oamenii care ne vatămă.” Nu ştiu de ce am spus asta, rugând-o să mă 
accepte. Am mai făcut un pas înainte, în timp ce încet, am întors spatele înspre direcția 
în care trebuia să merg. Fra liniştită; n-a făcut nici măcar o mişcare, totuşi m-a urmărit 
cu privirea. Am mai făcut paşi înapoi, neluându-mi privirea de la ea, apoi treptat am 
mărit paşii până când am început să alerg. Ea a rămas nemişcată, privindu-mă într-o 
linişte desăvârşită! Am fugit acasă şi de frică am sărit în sacul de dormit şi m-am rugat. 
Când m-am liniştit, am spus rugăciuni de mulțumire; dar n-am să uit niciodată 
frumusețea acestei creaturi a lui Dumnezeu, care împrăştia un fel de noblețe, putere, 
linişte şi măreţia lucrărilor lui Dumnezeu, cu adevărat minunat!... Era într-adevăr o 
experiență mistică, deşi ştiu că nu a fost o viziune şi că eu am întâlnit de fapt o fiară 
sălbatică şi eram cu totul înfricoşat. Dar în această întâlnire a fost o strălucire a lui 
Dumnezeu, poate pentru că eu ştiam că înfruntam moartea şi asta făcea trauma mai 
mare. Dumnezeu mi-a dat o mică experienţă a pustiei celei adevărate! Adesea când mă 
gândesc la ea, la frumuseţea ei sălbatică, vărs o lacrimă de venerație înaintea lui 
Dumnezeu. 

În aceeaşi zi, seara, au sosit Eugene şi cu Filip iar eu am plecat la San Francisco. 
Când s-a întors Eugene, cu o săptămână mai târziu, mi-a povestit experiența sa, căci 
voiam să ştiu dacă visul pustiei putea fi o realitate, dacă o puteam îndura. Mă tânguiam 
că mă simţeam strivit în catedrală, că în ciuda iubirii mele desăvârşite pentru slujbe, m- 
am simțit dat la o parte şi că nu mă simţeam bine în lumea bisericii... 

De la magazinul nostru am mers spre apus, către plaja din Sea Cliff, care făcea 
parte din oraş, unde erau locuinţe scumpe. Puteam merge acolo adesea, ca să scăpăm de 
compania soborului.”* Era târziu şi un apus frumos începea să cuprindă cerul. N-am 
avut încă prilejul să-i povestesc ce “înflăcărare” am avut pentru “cruce”, când m-a 
întrerupt şi mi-a spus cele ce urmează. 

Când au venit la Platina, Filip a arătat îndată că nu-l interesează pustia. El era 
foarte leneş; se ducea de mai multe ori pe zi în oraş să-şi ia o bere, ceea ce desigur că îl 
obosea pentru toată ziua, şi a plecat repede. Eugene a rămas singur. EI a ales o bucată de 
pământ pentru tipografie, a tăiat nişte copaci, a pus o fundație de buşteni şi a făcut nişte 
blocuri din ciment pentru piloni. Când a fost gata să pună traversele pentru fundaţie a 
mers să se odihnească şi s-a rugat. Când s-a întors în acel loc şi era gata să înceapă 
fundația, deodată a sărit de frică pentru că în mijlocul pământului marcat, un şarpe uriaş 
— un şarpe cu clopoței — a ieşit afară, revendicându-şi domeniul. A intrat în panică, 
neştiind ce să facă, fiind foarte conştient de primejdia de neocolit a acelei reptile. Atunci 
el şi-a dat seama că şarpele simboliza puterea răului, care voia să ne împiedice să ne 
mutăm acolo. Şi a luat lopata cu marginile plate pe care o adusese din San Francisco, a 
spus o rugăciune către Sf. Gheorghe, ucigătorul de balaur, şi-a făcut cruce şi a ucis 
şarpele cu o singură lovire — şi a ridicat o tipografie pe acest loc pentru a propovădui 
cuvântul biruitor al lui Dumnezeu la toată lumea vorbitoare de limbă engleză. 

În aceeaşi seară, fiind istovit, a mers înăuntru să se odihnească pe scaunul său 
pliant, în timp ce uşa de la verandă a rămas deschisă. Fie că moțăia, fie că doar se 
odihnea, a văzut că Arhiepiscopul loan a apărut în verandă, înveşmântat într-o rasă 
neagră. Neştiind dacă era o arătare sau un vis, fără să sară în sus, socotind că trebuie să 
fie vreun prilej pentru care să se afle acolo, ştiind foarte bine că Arhiepiscopul loan 
plecase la Domnul cu aproape doi ani în urmă. Atunci a fost foarte deznădăjduit, fiind la 
fel de temător ca şi mine, mirându-se cum vom săvârşi toată mutarea şi vom petrece în 
această pustie. Îndată i-a pus câteva întrebări Arhiepiscopului loan: 1) “Vei fi cu noi? 
La aceasta cuviosul a încuviinţat din cap. 2) “Gleb va fi cu mine?” A răspuns iarăşi 
afirmativ din cap. 3) “Vom pătrunde în pustie ca să viețuim acolo?” Iarăşi un răspuns 
afirmativ. 4) “Se va alătura careva nouă (de vreun ajutor real)?” La aceasta a dat din cap 
negativ. Şi în cele din urmă, 5) “Vom petrece în Platina pentru totdeauna?” Iarăşi un 
semn negativ şi a dispărut! A urmat un sentiment de confirmare, din care Eugene a 
înţeles că era de la Dumnezeu.” 

Rezemându-se de o balustradă dinaintea oceanului şi apusului de soare, Gleb l-a 
întrebat pe Eugene ce părere avea despre această întâmplare. 

- Că va fi la fel de greu în Platina cum fusese în San Francisco, a zis Eugene. 

Gleb a început să se tânguiască, spunând că se simțea neputincios să rabde 
încercările care urmau. 

- Cine suntem noi să ne asumăm un lucru atât de îndrăzneţ? A strigat el. Suntem 
doar doi idioţi. Eu nu sunt bun. Mă simt atât de păcătos şi de slab. 

Eugene şi-a pus mâna pe umărul fratelui său. 

- Tocmai pentru că suntem mari păcătoşi, a zis el, Dumnezeu ne va folosi. Şi va 
reuşi. 


23 Sobor: catedrală. (În alte contexte, acest cuvânt se poate referi la un consiliu bisericesc.) 

47 
Izbăvirea de lume 


Fericit omul a cărui dor şi grijă 
Cuprind o palmă de pământ strămoșesc, 
Bucuros să respire aerul locului său 
Din propria sa țelină. 


Aşa Să viețuiesc, nevăzut, neştiut, 
Aşa, fără tânguire să mă sfârșesc; 
Răpit din lume şi numai piatra 
Să spună unde mă sălăşluiesc. 
- Alexander Pope din “Odă singurătăţii” 


CATRE sfârşitul vieţii, tatăl lui Eugene, Frank, a continuat să sprijine noua viaţă şi 
muncă a fiului său. În 1967, fiind în convalescenţă după o operaţie, i-a scris fiului său: 
„Întotdeauna urmez îndeaproape mersul tău şi sunt foarte mulţumit de sensul lucrului 
tău — cât şi de înflăcărarea ta religioasă. Cred cu convingere că ceea ce plănuieşti de 
acum încolo, vei face negreşit. Sporirea ta, din punct de vedere ortodox, pare hotărâtă şi 
sigură.” În mai puţin de un an, în iulie 1968, bunul domn Rose a murit fulgerător şi pe 
neaşteptate. 

În Carmel, Frank a fost întotdeauna de folos celor din jurul lui şi comunităţii, 
oferindu-se să doboare stejarul cel găunos, să repare lucruri, etc. În ultima zi a vieţii, se 
dusese să văruiască casa unui vecin şi în mijlocul acestei lucrări de caritate a suferit un 
atac de cord. Ultima comunicare scrisă către fiul său, înscrisă pe spatele unei scrisori de 
la Esther erau următoarele: 


GENE, 
NU TE LĂSA DE SCOPURILE TALE 
- TATI 


A fost foarte greu pentru Esther să mai trăiască fără să fi putut să-şi ia rămas bun 
sau să schimbe ultimele cuvinte cu soţul ei. Eugene a plecat imediat în sud ca să fie cu 
ea. Eileen şi Franklin erau şi ei acolo. Franklin avea grijă de problemele financiare ale 
lui Esther, dar pentru sprijin moral, în ceasurile de durere, s-a întors cel mai mult către 
fiul ei „religios”. Prezenţa lui Eugene acolo a fost foarte importantă pentru ea; şi, fiindcă 
el i-a scris lui Alison, asta a însemnat pentru ea mult. Înseamnă că unele diferenţe ale 
trecutului au fost ameliorate. Într-o asemenea împrejurare, nu era o victorie de 
suprafață, ci credința de care Esther avea nevoie. 


Până în vara următoare, Eugene şi Gleb luaseră hotărârea definitivă de a se 
muta. „Cu ajutorul lui Dumnezeu,” scrie Gleb, „construcţia a fost terminată destul de 
bine ca să ne mutăm. Tipografia nu avea nici pereți, nici acoperiş, cu toate acestea, noi 
am hotărât să mergem. 

Pe atunci, noi eram respectaţi de tot clerul. Arhiepiscopul Artemon a insistat să 
viziteze casa în care vieţuiam şi culegeam texte. Episcopul Nectarie — care fusese 
rânduit de către Arhiepiscopul loan ca să ne poarte de grijă şi care fusese aşezat prin 
Părintele Andrei ca părinte duhovnicesc — a dorit să deschidă mănăstirea sa, nădăjduind 
că Eugene îl va însoți, întrucât ştia că eu eram împotriva viețuirii călugăreşti în lume, în 
Alameda. Părintele Nicolae Dombrovski obişnuia să ne invite la masa de prânz 

duminica, nădăjduind că noi ne vom căsători cu cele două fiice ale lui, Ala şi Tamara, 
care erau într-adevăr foarte drăguțe. Totuşi, toți bănuiau că inimile noastre voiau să 
slujească lui Dumnezeu prin osteneli *neomeneşti”, deşi nimeni nu ştia că noi deja 
aveam pământul. Aveam nevoie de bani ca să ne mutăm şi nu aveam deloc, deşi până 
acum aveam tipărite câteva cărți şi volumul Cuvântul ortodox pe 1968 era cel mai gros 
din câte fuseseră vreodată... Dar Dumnezeu ne-a dat din nou ajutorul ca să ne mutăm. 

Într-o zi, Eugene a venit de la Liturghia sa zilnică şi mi-a arătat zece bancnote de 
câte o sută de dolari. În dimineaţa aceea o rusoaică credincioasă (cunoscută ca “doamna 
de tămâie” întrucât întotdeauna cumpăra tămâie de la noi) îi dăduse banii, spunându-i că 
va avea nevoie de ei şi să păstreze tăcerea despre ei! Asta însemna că Dumnezeu a văzut 
că noi eram gata de plecare! 

Am început să ne împachetăm lucrurile în cutii. Ca să nu se ştie, trebuia să 
ducem aceste cutii noaptea, până la un garaj din josul străzii, pe care-l închiriasem şi îl 
umplusem tot.” 

Vladimir Anderson s-a oferit să preia magazinul după plecarea fraţilor. El preda 
la şcoala din oraşul Willits, dar a spus că va veni în San Francisco la sfârşiturile de 
săptămână, lăsând alți făcători de bine la magazin, în timpul săptămânii. 

Deşi cumpărarea pământului fraților şi mutarea apropiată fuseseră binecuvântate de 
către Părintele Adrian, Arhiepiscopul Averkie şi Părintele Nicodim din Sfântul Munte Athos, 
fraţii ezitaseră să-i spună Episcopului Nectarie, ştiind cât de rău îi va face. Când Episcopul 
Nectarie a aflat în cele din urmă, a fost cu adevărat foarte dezamăgit, spunând fraților că „îşi 
bătuseră Joc de sufletul lui”. Fraţii i-au explicat motivele lor şi el desigur a înţeles, dar încă îi era 
greu să renunţe la ultima sa nădejde pentru o mânăstire în Alameda, nădejdea pe care o aveau 
el. 

Frații au avut o discuţie şi cu Arhiepiscopul Artemon care, după cum a observat 
Eugene, „îşi exprimă aprobarea pentru moment”. 

În august 1969, fraţii au închiriat un camion mare pentru transport şi au pus în el 
toate maşinăriile. Gleb îşi aminteşte, „Când mutam presa de tipar, a venit Părintele 
Afanasie şi ne-a dat o idee cum să facem ca să punem sub ea rotițe. M-am uitat la el şi 
am văzut pentru prima dată ochii lui extrem de iubitori. El era un mare admirator al 
Arhiepiscopului loan şi a simţit că Arhiepiscopul loan se afla printre noi. Şi eu am 
simţit la fel. 

Lucrarea ne-a luat foarte mult timp. În cele din urmă, în ajunul Adormirii Maicii 
Domnului, 14 august, am plecat dis de dimineaţă, nădăjduind să ne întoarcem în seara 
aceea pentru slujba de priveghere şi să returnăm camionul. Era foarte cald. Camionul 
era foarte mare şi nu ştiu cum reuşea Eugene să fie atât de liniştit şi desăvârşit. Am sosit 
după amiază devreme. Am tăiat crengi mari ca să ajungă camionul până la terasa 
tipografiei noastre, ca să putem deplasa presele pe rotile. Am mâncat, am muncit şi apoi 
ne-am prăbuşit. Eu m-am întins pe terasa caldă — podeaua viitoarei tipografii — şi am 
adormit adânc şi am dormit bine câteva ore. Când m-am trezit era noapte. Răsăriseră 
stelele şi luna. Era o linişte de mormânt; nu se auzea nici măcar ciripit de păsărele. Era 
minunat de cald. Eram atât de fericit în acel moment încât sunt convins că aşa este raiul. 
Nu era nici o adiere de vânt, dar aerul se simţea atât de proaspăt şi de minunat. Lumină, 
nori mici transparenţi se rostogoleau peste lună — şi pădurea te desfăta. Mergeam cu 
picioarele goale pe pământul nostru sfințit. Mă simţeam liniştit şi real. Eugene dormea 
adânc înăuntru şi eu nu voiam să-l trezesc. Ştiam că nu ne vom duce înapoi să returnăm 
camionul, şi nici nu vom merge la priveghere. Aceasta era privegherea Adormirii — iar 
cu am început să cânt şi să plâng în acelaşi timp, neştiind că după nişte ani îmi voi 
pierde părtaşul tainei mele, partenerul sufletului meu, împreună-visătorul meu, tot într-o 
astfel de noapte a Adormirii.” 

Dimineaţă, frații au ales un loc frumos pentru o biserică, şi-au luat cărțile de 
slujbe şi au slujit toată utrenia pentru Adormire. A apărut o căprioară din pădure şi s-a 
aşezat lângă ei, privindu-şi cu curiozitate noii vecini, care aveau un scop foarte diferit de 

acela al obişnuiţilor de dinainte ai pădurii — vânătorii. Fraţii s-au uitat unul la altul cu 
uimire, apoi s-a întâmplat ceva şi mai minunat. În timp ce slujeau, fraţii au stat, fireşte, 
tot timpul în picioare; dar când au ajuns la partea utreniei când toţi credincioşii trebuie 
să stea în picioare — în timpul Cântării a Noua a Canonului, când se cântă Lauda de 
Mărire a Preasfintei Născătoare de Dumnezeu — căprioara îndată s-a ridicat în picioare! 
Când Lauda s-a sfârşit, ea s-a aşezat din nou, aşteptând liniştită până la sfârşitul slujbei, 
după care s-a întors în pădure. „Cât de aproape este Dumnezeu!” Au gândit frații. 

Gleb a mers la căsuţă, în timp ce Eugene a rămas să se roage în liniştea noului 
său cămin. O briză caldă adia printre copaci şi fire lungi de iarbă, trimiteau pe pământ 
frunzele moarte ale toamnei. 

Odată cu schimbarea, acest munte s-a numit „Noble Ridge” (Culmea nobilă); un 
cămin potrivit pentru Eugene, al cărui nume însemna „nobil”. 

Gleb avusese dreptate în legătură cu sentimentele tovarăşului său pentru acest 
loc: Eugene simţea că, întocmai ca frunzele care cădeau, putea muri atunci. În duh el 
murise față de lume cu mult timp în urmă, dar numai aici el avea prilejul să trăiască cu 
adevărat acea moarte binecuvântată, fiind viu în acea viaţă care nu moare niciodată. Ca 
şi moartea fizică, moartea față de lume este o taină pentru toți în afară de cei care au 
trecut prin ea; şi astfel, Eugene va rămâne o enigmă pentru cei care l-au cunoscut. Dar 
dacă taina era de nepătruns pentru cei de pe pământ, ea era ştiută de Dumnezeu, Care 
vedea acum o creatură singuratică stând în faţa Lui, pregătindu-se pentru unirea viitoare 
cu El. Eugene se simţea nevrednic să fie eliberat de lume şi să se afle în „acest pământ 
al făgăduinței”. Cu cât mai puţin vrednic se simţea el atunci, înaintea făgăduinței de 
bază a lui Dumnezeu, care va fi împlinită în viaţa viitoare! Pe când stătea în mijlocul 
pădurii de toamnă care adormea şi se pregătea să se trezească la primăvară, Eugene a 
plâns cu recunoştinţă faţă de Creatorul său. În Eugene, la fel ca în natura adormită, 
Dumnezeu dă iarăşi viață mai bogată prin viaţă. 

Chiar în locul în care s-a aşezat, îşi va găsi într-o zi odihna cea din urmă. Astăzi 
el se află acolo, aşteptând Învierea cea de obşte. 

PARTEA a V-a 


48 
Aşezaţi în vestul sălbatec 


Vă veţi închina lui Dumnezeu în muntele acesta. 
- Ieşirea 3, 12 


A 

În TIMPUL zilelor Golden Rush din California, munţii care înconjoară proprietatea 
schitului fuseseră plini de aşezări miniere. În anii '40 şi '50 (sec. XIX), mii de mineri, 
mai ales chinezi, au venit cu familiile lor în oraşul înfloritor al vestului sălbatec 
Weaverville, situat cam la 32 de km spre nord de locul unde fraţii trebuiau să-şi 
cumpere pământul. Din Weaverville, exploatarea minieră s-a mutat mai în exterior, până 
când în anii '70, minerii au ajuns foarte aprope de teritoriul viitorului schit. La început 
nu au dat acolo peste aur, dar au găsit un metal şi mai prețios — platina — şi de aici şi-a 
luat numele aşezarea Platina din apropiere. Fermierii păşteau vite şi oi prin acea regiune 
pentru a hrăni minerii flămânzi. Numele „Noble Ridge” s-a dat după numele unuia 
dintre ei, un cowboy care se numea Don Noble. 

În 1893 s-a descoperit aur în golful din Harrison Gulch, doar la 6,5 km de locul 
unde urma să fie schitul. În Vale (Gulch) s-a construit îndată un oraş înfloritor, cu o 
biserică, două şcoli, câteva cârciumi, un oficiu poştal şi două diligenţe care aduceau 
poşta şi făceau aprovizionarea zilnică. În zece ani s-au extras aproximativ 450 tone de 
aur din minele locului, din care şi-a acumulat averea inițial vestita familie Hearst. 

După ce minerii au plecat, Harrison Gulch a rămas de fapt nelocuit iar oraşul 
Platina nu s-a dezvoltat niciodată. Orăşelul care poartă acum numele Platina este o 
dezvoltare recentă, situându-se cam la 800 de km de aşezarea originală Wild West 
(Vestul sălbatic). Ruinile minelor şi barăcile izolate rămân totuşi prin toată regiunea 
muntoasă. Câteva dintre acestea au fost găsite de către fraţii Eugene şi Gleb în preajma 
schitului, de-a lungul vechii poteci a vitelor din Noble Ridge. 


Cu MULT TIMP înainte de a se aşeza albii, vieţuiseră în regiune triburile de 
indieni americani, dar în sec. al XIX-lea ei au fost aproape exterminați. În 1852, o 
tabără întreagă, de vreo sută de indieni Wintun — bărbați, femei şi copii — fuseseră 
măcelăriți cu cruzime la „Natural Bridge”, cam la 24 de km depărtare de schit. 

La 1 aprilie 1971, Eugene a întâlnit un urmaş al celor dintâi locuitori ai acestui 
pământ. Gleb scrie: „Odată, când trebuia să extindem tipografia pentru a răspândi 
cuvântul lui Dumnezeu vecinilor noştri, Eugene a mers la oraş ca să cumpere cherestea. 
Aducând un transport de lemn, la întoarcere, s-a oprit să ridice poşta. La ghişeul poştal 
stătea un bărbat înalt, de vreo patruzeci de ani, având o față arătoasă, severă, cu trăsături 
inteligente, orientale. Vorbea rar, chibzuit, cu un anumit rafinament şi a spus fără să se 
uite la Eugene, “Ce faci cu toată cheresteaua din camionul de afară?” Eugene a spus că o 
aducea ca să-i fie de folos în construcție. “Nu poţi construi pe pământul nostru”, a spus 
omul. “Tot pământul ne aparține nouă. Vă vom izgoni dacă ne distrugi pământul.” 

Eugene a înţeles ce voia el să spună şi a răspuns, “Noi zidim casa lui Dumnezeu, 
ai Cărui copii suntem noi toţi. Omul a recunoscut aceasta şi şi-a schimbat tonul. “Ei, 
nădăjduiesc să se împlinească.” a zis el. “Dar nu-mi place ce se întâmplă pe aici.” 

- Eşti urmaş al oamenilor care trăiau aici? a întrebat Eugene. 

- Da. 

- Ce trib eşti? 

- Wintun. 

- Tribul tău a avut aşezări în tot pământul acesta? 

- Da, peste tot! 

Indianul a vorbit din nou împotriva aşezării acolo a omului alb. 

- Şi voi face totul ca să o opresc, a zis el în cele din urmă. 

Întorcându-se în vârful dealului la schit, Eugene a relatat această întâlnire. El a 
zis că poate asta prevesteşte necazurile care aveau să vină. Apoi a zâmbit şi a spus: 

- Totuşi, noi lucrăm pentru folosul indienilor locului. 

Şi, într-adevăr, conceptul de ortodoxie care a fost adus de către Cuviosul Părinte 
Gherman americanilor băştinaşi din Alaska trebuie să fie prezent şi la americanii 
băştinaşi din pământurile sudului. Eugene a subliniat adesea nevoia introducerii vechii 
ortodoxii la vecinii noştri, aducându-și întotdeauna aminte de întâlnirea sa cu un 
reprezentant al rasei nobile. 

Una dintre cărțile preferate ale lui Eugene a fost /shi în două lumi: O biografie a 
ultimului indian sălbatic din America de Nord. Ishi a fost singurul supravieţuitor al 
tribului Yahi, care trăia în patria deluroasă, la 128 km la răsărit de Platina, lângă 
muntele Lassen. Eugene vorbea adesea despre Ishi şi mai târziu s-a citit la schit cartea 
de folos pentru novici. Simplitatea lui Ishi şi apropierea sa de natură îi amintea poate de 
Lao Tze din vechea Chină. Dr. Saxton Pope, cel mai bun prieten al lui Ishi scria mai 
târziu: „Sufletul lui Ishi era ca al unui copil, mintea sa era ca a unui filosof. 204 

Eugene a căutat adesea pământul pentru vârfurile de săgeată şi oricare alte 
lucruri ale locuitorilor locali. Gândul că el trăia pe pământ virgin, pe un deal care nu 
cunoscuse prezența oamenilor albi, l-a făcut întotdeauna să ajungă până la indieni. 


EUGENE s-a mirat când a auzit de un alb care trăise singur timp de patruzeci 
de ani în pădure, la o depărtare de câteva zile de mers de la schit, înspre sud-vest, pe un 
platou lângă un afluent al râului Eagle. Potrivit mărturiei a unuia care îl întâlnise, acest 
om stătea de vorbă cu păsările imitând sunetele lor. Păsările veneau la el şi el îşi 
petrecea mult timp vorbind cu ele. El nu a mâncat niciodată nici un fel de carne. 
Oamenii care îl vizitau trebuiau să fie foarte liniştiţi, căci lui nu-i plăcea zgomotul. Era 
greu de ajuns la adăpostul lui, fiind departe de drum; era nevoie de o călăuză pentru a 
găsi drumul. Eugene a încercat de câteva ori să facă pregătiri ca să meargă acolo, dar nu 
a reuşit niciodată. După ani de zile, el s-a gândit şi a vorbit de multe ori despre acest 
pustnic, cunoscut ca „Omul-pasăre”, în care el a văzut limpede un duh asemănător. 


Nu mult după ce frații s-au mutat la Platina, li s-a dat un alt semn de la 
Dumnezeu, care a arătat că EI era mulțumit de ostenelile lor misionare ortodoxe în acest 
nou hotar. 

Odată, Eugene a coborât la poştă şi pe când se întorcea, a fost oprit de o doamnă 
mai în vârsta, cu numele Ana. Fa l-a văzut cu un teanc din revista Cuvântul ortodox şi |- 
a întrebat ce cară. El i-a arătat spunându-i, „Noi tipărim cuvântul ortodox al lui 
Dumnezeu.” Ea a întrebat cum publică el o revistă în acest loc pustiu îndepărtat. El a 
zis, „Avem o presă tipografică sus pe deal şi un schit.” Uimită, Ana şi-a exprimat îndată 
dorinţa de a veni şi a vedea ceea ce făceau fraţii. Eugene a invitat-o şi ea l-a urmat sus 
pe deal, împreună cu fiica ei Connie şi o altă rudă. Când a intrat în tipografie şi l-a văzut 


4 Theodora Kroeber, shi în două lumi: O biografie a ultimului indian sălbatic din America de Nord 
(Berkeley: University of California Press, 1961), p. 238. 

pe Gleb tipărind la presă, a exclamat, „Fi, asta-i exact ceea ce a văzut George în visul 
lui!” 

George, pe care fraţii nu-l cunoscuseră încă, era soțul fiicei Anei, Connie şi 
locuia pe o bucată mare de pământ la câţiva km de schit, înspre nord-vest. George era 
adventist de ziua a şaptea şi locuise mai înainte în San Joaquin Valley. Având un simţ 
apocaliptic, el voise să cumpere o bucată de pământ îndepărtată, în California de nord, 
unde putea trăi simplu şi natural şi putea tipări o revistă care avertiza împotriva lepădării 
de confesiune şi consecinţele abandonării căilor Domnului. El economisea destui bani şi 
a găsit pământ lângă Platina, dar când era gata să-l cumpere, a avut un vis: doi oameni 
îmbrăcaţi în negru, tipărind la prese primitive, într-o atmosferă care îi amintea de timpul 
lui Martin Luther. Şi un glas îi spusese: „În locul unde ai de gând să mergi, cuvântul lui 
Dumnezeu se tipăreşte deja.” 

Pentru aceasta, George ezitase să cumpere pământul. E se interesase de Platina, 
dacă era o tipografie în funcţiune, dar nu aflase nimic. În cele din urmă pornise înainte 
şi se mutase la Platina. 

Ana, văzând la schit ceea ce descrisese George în visul său, a concluzionat, 
„lată, acesta este într-adevăr cuvântul lui Dumnezeu.” George a venit mai târziu şi a 
confirmat ceea ce spusese Ana despre vis. Comunitatea ortodoxă a fraţilor a fost o 
revelație pentru el. După cum a mărturisit, el vedea în ei oameni cu frica lui Dumnezeu 
şi a devenit bunul lor prieten pentru restul vieții sale. 


49 
Locuitorii din vestul ţării 


Nu pentru linişte şi siguranţă, dragii mei frați, am 
întemeiat o comunitate în locul acesta, ci pentru 
luptă şi nevoinţe... Ne-am adunat împreună în acest 
liman liniştit, acest sălaş duhovnicesc, ca să viețuim 
de pe o zi pe alta, o luptă fără odihnă împotriva 
patimilor noastre. 

- Sf. Faust de Lerins 


Paun ani la schit au fost deosebit de grei pentru fraţi. Aveau doar două clădiri mici: 
o construcție cu o cameră unde dormeau, mâncau şi ţineau slujbele şi altă construcție 
unde țineau utilajele de tipărit. Iarna era uneori de un frig usturător. La început, frații 
aveau o sobă cu lemne numai în tipografie; mai târziu au făcut rost de o sobiță pe care 
îşi găteau mesele, dar rareori le era cald în această clădire. Pe de altă parte, vara, 
pământul era uscat, cu o căldură de deşert, arzătoare. 

Totul trebuia să fie urcat pe munte cu camionul. Întrucât nu se afla pe munte nici 
o sursă de apă, chiar şi apa trebuia să fie transportată până acolo. Era un mare efort să 
urci şi să cobori pe drum. Zăpada împiedica uneori plecarea spre oraş şi atunci când se 
topea, drumurile nepavate erau pline de noroi şi vehiculele se împotmoleau. Chiar şi 
atunci când drumul era circulabil, adesea fraţii nu puteau circula cu maşina, căci 
maşinile şi camioanele lor, pe care ei nu-şi puteau permite să le cumpere decât la mâna 
a doua, se defectau după mai multe drumuri grele în vârful muntelui. În astfel de 
împrejurări, fraţii trebuiau să meargă pe Jos peste 3 km până la Platina şi să care apa cu 
spatele. Ei au învăţat să spele vasele cu o cantitate foarte mică de apă. 

Nu era nici un fel de instalaţie de ţevi. Nu erau nici fire de electricitate, aşa încât 
presa tipografică trebuia să depindă de un mic generator pentru putere. În afara 

tipografiei, fraţii nu foloseau de loc curent electric, potrivit planului inițial al lui 
Eugene; pentru iluminat, aveau lumânări şi lămpi cu petrol. 

Într-o istorioară a obștii, Eugene scria: „Chiar dezavantajele şi dificultăţile 
pământului pe care îl dăduse Vlădica loan fraţilor în chip atât de minunat, s-au dovedit a 
fi de un deosebit folos, care aducea ajutor vieţii duhovniceşti liniştite: lipsa curentului 
electric şi a liniilor telefonice adeveresc marea izolare a fraților de lume; lipsa apei şi a 
altor comodităţi ale vieţii de oraş dau un caracter ascetic vieţii zilnice, care este foarte 
greu de dobândit în condiţiile artificiale ale vieţii moderne. Tocmai dificultățile unei 
vieţi primitive la ţară, mai ales iarna, întăresc credinţa în Dumnezeu şi învaţă răbdarea 
într-un fel foarte practic; şi zăpada rece, fără simţire, învaţă omul să nu se încreadă prea 
mult în puterile proprii şi dă gustul adevăratei pustii în care au luptat asceţii ortodocşi ai 
trecutului.” 

Pe lângă cerințele care urmăreau supraviețuirea fizică, fraţii trebuiau să-şi 
câştige existenţa doar din ceea ce tipăreau. În 1971, Eugene scria: „Până acum, 90% din 
osteneala mâinii şi minţii noastre este dedicată în întregime tipăritului (şi tăiatul 
lemnelor, etc.), şi munca noastră de traducere şi intelectuală se desfăşoară în general 
între orele petrecute la maşinile de tipărit. (Asta nu este o plângere - este probabil 
mântuirea noastră!)” 

Rânduiala fiecărei zile era stabilită de ciclul slujbelor bisericii. Frații se întâlneau 
pentru slujbe de trei ori pe zi, urmând pravila de rugăciune din timpurile vechi. Ei ştiau 
că mai mult decât prin viaţa lor aspră, prin rugăciune puteau rămâne în tradiția 
vieţuitorilor în pustie, despre care au citit şi i-au iubit. 

Frații aveau grijă să păstreze o atmosferă de rugăciune în schit. Mai ales Eugene 
era foarte strict în această privință, nepermițând nici un fel de nepăsare sau nepurtare de 
grijă. Potrivit rânduielilor monahale, nu trebuia să fie nici o vorbă deşartă în timpul 
zilei, nici tolăneală întâmplătoare şi nici să stea pe scaun cu picioarele încrucişate. 

Hrana părinţilor era cât se poate de simplă. Înainte de a deveni călugări, ei ţineau 
rânduiala mânăstirească a meselor, nu mâncau nici un fel de carne, în afară de peşte. În 
timpul meselor, un frate citea dintr-un text duhovnicesc, în timp ce celălalt mânca. Parte 
a tradiției monahale ortodoxe, asta se făcea pentru ca sufletul să fie hrănit în acelaşi 
timp cu trupul. Cărțile de la Optina ale lui Serghie Nil au fost astfel citite cu glas tare, ca 
şi multe volume ruseşti ale Vieţilor Bătrânilor de la Optina. 

De cele mai multe ori, Eugene citea sau asculta texte duhovniceşti fără să 
comenteze de loc, cugetând şi adunând în minte fiecare lectură. Când Gleb insista să 
vadă o reacţie, el spunea doar că textele prezentau lucrurile aşa cum erau: normalitatea 
vieții creştine care s-a pierdut. Gleb se mira că Eugene nu a căutat niciodată 
extraordinarul. Gleb era preocupat de relatări de viziuni, revelații şi apariţii ale luminii 
necreate, dar nu a observat un răspuns similar şi din partea lui Eugene. Când a întrebat 
de ce, Eugene i-a spus că imaginea era destul de vie chiar şi fără asemenea manifestări. 


FRAȚI au avut un scop umil venind la schit. Ei nu căutau să întemeieze o 
mânăstire mare, recunoscută sau vestită, ştiind foarte bine că însăşi austeritatea vieţii lor 
era un mijloc de intimidare pentru aceasta. În mod intenţionat, ei nu au făcut reclamă 
sau publicitate schitului lor. În primii ani nu au fost tunşi în călugărie şi nici nu au fost 
hirotoniți preoți şi nu doreau să fie povăţuitori duhovniceşti pentru vizitatori. 

Totuşi, nu aveau nevoie să fie tunşi ca să treacă prin încercările şi bucuriile vieții 
monahale. Ei nu plecaseră în pustie cu ideea că prin aceasta, puteau scăpa îndată de 
ispitele lumii, întrucât ei ştiau din literatura patristică faptul că, atât timp cât impresiile 
lumeşti se mai află în om, ispitele îl vor urma în pustie. Iar ei au învăţat din propria lor 
experiență că aceste impresii sunt sporite când cineva se rupe de societate. În lume, 
impresiile vin şi se duc, urmate de altele; totuşi, în liniştea pustiei, acestea se construiesc 

în mintea omului, devenind ceva ce pare real. Adesea ideea despre ceva devine mult mai 
dulce şi mai amăgitoare decât realitatea însăşi. 

Gleb scrie, „Primul an de viaţă în singurătatea pustiei era total diferită de ceea ce 
aşteptam noi. Liniştea de negrăit din lumea naturii din jurul nostru a accentuat zgomotul 
şi agitația care încă se mai dezlănțuia în noi. Aşa cum se vede o cută pe o pânză albă, 
dar pe o țesătură cu multe culori nu se vede, la fel şi în ceea ce priveşte viaţa în pustie, 
fiecare fleac adus din lume se face simţit cu o putere deosebită, pe fondul unei linişti 
desăvârşite.” 

Textele hagiografice arătau fraților că asceţii sunt izgoniți din pustie nu atât de 
piedici diferite cu care diavolul îi poate tulbura, cât de propria lor frică, pe care diavolul 
o poate spori. După cum a observat Gleb, cea mai mare greşeală a lui Eugene era teama, 
înclinarea către a se descuraja cu uşurinţă. Mintea iute a lui Eugene, care putea cu atâta 
rapiditate să ajungă până la adevărul unui lucru, putea în acelaşi timp să desluşească 
toate problemele „veritabile” şi forțele amenințătoare. După ani de zile, au fost câteva 
ocazii, când totul părea împotriva a ceea ce el iubea cel mai mult şi a simțit că nu era de 
folos să „ia armele împotriva unei mări de necazuri.” În acele situaţii, el spunea cuvinte 
ca „poate nu este de folos”, iar Gleb trebuia să-l sfătuiască şi să-l mustre. 

Fricile lui Gleb erau mai subiective, venind din „complexul de inferioritate” al 
ruşilor.2% Spre deosebire de Eugene, lui nu-i era teamă că ceva era imposibil din punct 
de vedere obiectiv, ci mai degrabă că e/ însuşi nu era capabil de acel lucru. El avea 
nevoie să 1 se liniştească cauza care îi pricinuise tulburările emoționale, despre care 
Eugene trebuia să asculte în decursul anilor. În acele situaţii, Eugene își liniştea fratele, 
spunându-i câteva cuvinte simțitoare iar el nu reacționa emoțional. „Nu-ţi pare rău 
pentru mine?!” Se plângea Gleb. „Nici un pic”, spunea Eugene. „Tu eşti cel mai 
norocos om din lume.” 


PROBABIL cea mai mare greutate fizică, cu care s-au confruntat frații în 


primii ani, a fost aceea de a încerca să tipărească reviste şi cărți într-o pădure 
îndepărtată, în condiții atât de primitive. Ca şi cum tipărirea nu le ajungea, frații erau 
adesea pe drumuri izolate, când li se strica camionul încărcat cu hârtie şi materiale 
pentru tipărire, pe care le aduceau la schit. Uneori ei trebuiau să tragă manual bare grele 
de plumb şi alte metale până sus pe deal. 

Problemele mecanice cu presa de tipărit încercau răbdarea fraților până la limită. 
De câteva ori, ambii frați şi-au rupt degetele la presă, întotdeauna rămânând cu ele 
schilodite. Totuşi, când Gleb începea să se tânguiască, Eugene i-o tăia scurt spunându-i: 

- Tu vrei să te întorci în lume. — Asta vrei? Alteori îl întreba, Vrei să primeşti 
răsplata acum sau în cer? 

- În cer, desigur, răspundea Gleb. Dar n-aş putea să am şi acum puţin? 

La aceasta Eugene dădea doar din cap: 

- Ori acum ori atunci. Ai de ales. 

Când fraţii se aşteptau cel mai puțin dar aveau cea mai mare nevoie, veneau mici 
semne din cer. Unul dintre acestea se referă la linotipul pe care l-au achiziționat în 1970. 
Linotipul, deşi cu mult mai eficient decât procesul manual de tipărire pe care îl 
folosiseră ei, a fost un coşmar mecanic care le-a adus mult necaz. Acesta avea nevoie nu 
numai de curent electric de la un generator ci şi de gaz propan. Într-o zi, pe când Eugene 
culegea literele pe linotip, lucrând cu plumb topit la gaz, s-a stricat generatorul. A 
încercat vreme de câteva ore să-l repare, în timp ce plumbul se răcea. Apoi, când în cele 
din urmă a pornit generatorul, a descoperit că linotipul nu voia să funcționeze! Nu era 
nimic nou pentru el, întrucât adesea a constatat că petrecea mai mult timp încercând să 


205 Acest tratat a urmărit reformele radicale de occidentalizare ale lui Petru I, care au făcut poporul rus să 
se ruşineze de propria lor cultură. 

repare maşinile decât lucra efectiv la culesul literelor. De data aceasta, totuşi, a simțit că 
a ajuns la capătul răbdării. „N-o mai pot scoate la capăt”, i-a spus lui Gleb. „Am pierdut 
ore întregi şi tot nu putem face nimic.” 

„Este diavolul”, a spus Gleb. „Este flămând şi trebuie să ne irite. Mergi şi adă 
aghiasmă.” 

Când s-a întors Eugene, au luat o cruce de lemn de pe perete şi au sfinţit cu 
aghiasmă maşina şi toată camera. Nici n-a apucat bine Eugene să facă aceasta, când, atât 
linotipul cât şi generatorul au pornit de îndată de la sine, împreună cu presa tipografică. 

Altă dată s-a stricat camionul fraților şi nu s-a mai mişcat de loc. Eugene îşi 
amintea, „Am mulțumit lui Dumnezeu şi am început să cărăm apă de la un izvor nou 
descoperit, la 800 de m şi să aducem poşta, alimentele şi benzina, pe jos, până sus pe 
deal -— foarte greu, dar bine pentru noi. Apoi, în mijlocul noului Cuvânt ortodox, 
generatorul s-a stricat şi Gleb m-a auzit căzând aproape în deznădejde: “Poate că ceea ce 
facem noi nu este bine, la urma urmei” — dar în mai puţin de 24 de ore a venit un diacon 
din San Francisco cu doi mecanici (fără să ştie de starea noastră disperată), care ne-au 
reparat camionul destul de bine ca să ne întoarcem în San Francisco pentru reparații mai 
mari şi ne-a lăsat un alt camion cu care am cărat generatorul ca să fie reparat şi chiar 
acum am expediat prin poştă noul număr din Cuvântul ortodox.” 

Alteori Dumnezeu i-a păzit pe frați de primejdie fizică. Un tânăr preot rus a scris 
următoarea relatare, vorbind despre sine la persoana a treia: 

„Odată, în timp ce urca pe deal, Părintele Serafim a călătorit şi a trecut peste 
capul Părintelui Gherasim şi al altui om. S-a lovit cu spatele de o stâncă mare, s-a izbit 
de stâncă, a ricoşat şi a căzut în tufe. Însoţitorii săi s-au speriat crezând că îşi fracturase 
spatele şi toate coastele. Dar Părintele Serafim s-a ridicat liniştit, spunând că fusese 
salvat de către Preacuviosul Părinte Gherman din Alaska. Ei au cântat troparul [către 
Cuviosul Gherman], şi şi-au continuat drumul.”2% 


Până LA URMĂ, fraţii au văzut preţul supărărilor, ispitelor şi încercărilor pe 
care le-au întâmpinat. Eugene a spus odată, „Sfinţii Părinţi ne spun că trebuie să vedem 
în toate ceva pentru mântuirea noastră. Dacă poți face asta, poţi fi mântuit. 

Într-un fel neinspirat, te poţi uita la ceva ca la o presă tipografică care nu 
funcționează. Stai aproape şi te bucuri, privind cum ies paginile tipărite, frumoase, albe, 
bune, care îți dau o senzație plăcută de satisfacţie ş te gândeşti la activitatea misionară 
de a răspândi mai multe exemplare într-o mulțime de țări. Dar dintr-odată începe să te 
chinuiască, încep să se împrăştie foile într-o parte şi-n alta; încep să se lipească şi să se 
rupă la margine. Vezi că toate exemplarele pe care le-ai făcut în plus se şterg, stricându- 
se unul pe altul şi în final eşti atât de încordat, că tot ceea ce poţi face este să stai şi să 
spui Rugăciunea lui lisus în timp ce încerci totul ca să iasă bine. Deşi nu te poate 
mulțumi (ca atunci când vezi că ies automat copiile frumoase, curate), duhovniceşte 
probabil că înseamnă cu mult mai mult, pentru că te însufleţeşte să lupţi. Dar dacă în loc 
de aceasta, te descurajezi atât de tare că trânteşti maşina, atunci ai pierdut bătălia. Lupta 
nu constă acum în câte copii ies pe oră: lupta constă în ceea ce face sufletul tău. Dacă 
sufletul tău se poate mântui şi slobozeşti cuvinte care pot mântui pe alții, cu atât mai 
bine; dar dacă rosteşti cuvinte care îi pot mântui pe alții şi tot timpul îţi distrugi propriul 
tău suflet, nu este aşa de bine.” 

Eugene a făcut comentarii la nişte rânduri asemănătoare după ce a primit o 
scrisoare de la un călugăr care, având o avere personală, „visa la o activitate misionară”. 
„Are mare nevoie de ajutor”, scria Eugene, „şi “banii nu sunt o problemă” — ar plăti 
bucuros cuiva să vină din Europa să-l ajute... De fapt, noi aproape am renunţat să 


25 părintele Vladimir Derugin, „Ieromonahul Serafim: Trecerea în cealaltă lume a unui om drept”, 
(Greenview, California: Părintele Serafim Memorial Fund, 1983), p. 13 (în lb. rusă). 

căutăm la el vreo lucrare de folos. După câte se pare, la urma urmei, calea cea mai 
sigură de a aduce roade pentru sfânta ortodoxie este să te afli într-o stare de strâmtorare, 
de privaţiune, aproape imposibilă, fără nici o cale de ieşire, decât numai rugăciunea şi 
lucrarea cu sudoare şi lacrimi. Prea multă libertate, prea mulți bani, prea multe 
oportunități, prea multe idei — par să fie prea uşor împrăştiate de vânt. Trebuie pur şi 
simplu să-l mulțumim lui Dumnezeu pentru toate suferințele şi încercările noastre — nu 
există nici o altă nădejde pentru noi!” 


A 

În TIMPUL primilor ani de pustie a fraţilor, rugăciunile şi munca lor zilnică 
erau întrerupte de vizitatori. Veneau acolo numai cei care îi cunoşteau personal şi ştiau 
de existenţa schitului. Arhiepiscopul Artemon le-a făcut o vizită pe la început, dar se 
pare că nu şi-a dat seama de ce se mutaseră fraţii la Noble Ridge. Gleb l-a lăsat pe 
Eugene să vorbească cu el, ca Arhiepiscopul să poată înțelege dintr-o perspectivă 
americană. 

Vizitele Episcopului Nectarie erau cu mult diferite. Cu el, ei simțeau 
individualitatea sufletului şi prezența lui îi întărea ca să rabde toate greutățile şi ispitele 
care apăreau. Gleb îşi aminteşte: 

„De câte ori venea Episcopul Nectarie, noi frații, cu căldură şi bucurie, ca şi 
copii care se aşteaptă la bună petrecere, alergam la poartă şi trăgeam clopotul, ca şi cum 
ar fi venit un pontif. Întâmpinarea lui în schit era amestecată cu umor, interes şi un 
sentiment de smerenie. Făcea o scurtă sfeştanie, dădea binecuvântarea arhierească şi de 
obicei ținea o scurtă predică, în care se tânguia de sănătatea sa, de situația Bisericii şi de 
starea lumii. Dar cuvintele lui nu aveau nimic în afara Bisericii. Realitatea care venea de 
la el nu era prezentată prin prisma egotismului pontifical, ci a smereniei patristice de 
dreaptă socoteală. Şi astfel ne dădea înflăcărarea pentru a primi acea experiență de viață 
duhovnicească adâncă, al cărei purtător era — experiență de care aveau nevoie sufletele 
noastre din secolul XX. 

Episcopul Nectarie ne povestea amintirile sale despre Sfânta Rusie şi Optina, 
despre legătura sa cu oameni sfinți, care au devenit mai târziu noi mucenici. Istorioarele 
lui erau presărate cu anecdote şi comparații; şi pe parcursul relatării aveau loc multe 
întâmplări amuzante, în care nu evita să fie ridicol. Unele lucruri pe care le spunea 
dădeau la iveală o observare adâncă a vieţii, în care eu am văzut influența Părintelui 
Adrian asupra gândirii şi ideilor lui. Şi mereu erau relatări foarte emoţionante, în timpul 
cărora, atât el cât şi ascultătorii lui erau scăldaţi în lacrimi. Asta nu se întâmpla pentru 
că voia neapărat ca cele spuse să stârnească asemenea emoţii, ci pentru că povestitorul 
era un om normal, cald, care iubea viaţa şi prețuia libertatea. Se putea vedea că era cam 
mâhnit de felul în care acționează lumea, că simţea durere atât trupească cât şi 
sufletească, dar mai presus de toate, el lupta pentru a ajunge în ceruri. 

În ascultarea mărturisirilor, Episcopul Nectarie semăna iarăși foarte mult cu 
Părintele Adrian. El nu era la fel de cuprinzător, energic şi prielnic ca Părintele Adrian, 
dar suferea împreună cu păcătosul penitent. 

Din pricina stării sale de sănătate, Episcopul nu putea niciodată să stea la schit 
peste noapte, ci trebuia să plece şi dacă era nevoie, se reîntorcea la schit dimineața 
pentru slujbă. Când vizitele acestui om îndrăgit se apropiau de sfârşit, despărțirea lui 
arăta regret sincer față de sufletele care îl iubeau şi pe care şi el le iubea. Iar când 
clopotul suna din nou potrivit Tipiconului”” de la Ierusalim şi vehiculul cobora dealul şi 
Episcopul binecuvânta de la fereastră, inimile fraţilor trăiau experiența de a fi orfani. Şi 
totuşi noi aveam sentimentul de a fi împliniți, aproape ca după o masă gustoasă cu 
desert. Ne întăriserăm pentru lupta ce urma să înfrunte realitatea dură, fiind încălziți pe 


%7 Tipicon: regulament, rânduială. 

dinăuntru pentru a avea o viziune clară asupra a tot ceea ce însemna activitatea vieții 
noastre.” 


50 
Pe urmele Cuviosului Paisie 


Iată acum, ce este bun şi ce este frumos, 
decât numai a locui frații împreună! 
- Psalm 132, 1 


Deşi frații erau, după cum spunea Eugene, „noi locuitori de la graniţa duhovnicească” 
din America contemporană, ei ştiau că nu sunt singuri şi făceau ceva ce nu era de loc 
nou, ci era încercat şi verificat prin veacuri de experienţă. Ei îşi dădeau seama că nu 
puteau niciodată trăi felul de viaţă al marilor vieţuitori ortodocşi din pustie; dar citind 
despre ei şi împărtăşind măcar în parte osteneala lor, ei erau uniți mistic cu aceia şi 
puteau să ia din puterea lor. Ei erau aduşi în preajma acelora care câştigaseră bătălia pe 
care o dădeau acum. 

Gleb scria: „Stareții, sfinții erau povăţuitorii noştri când cobora asupra noastră 
noaptea ispitelor sau teama, iar noi umblam prin mica împrejmuire călugărească sub 
îndrumarea lor.” 

În osteneala lor din pustie, fraţii s-au simţit mai aproape de pustnicii din sec. al 
XVIII-lea şi al XIX-lea din Rusia. Prin tradiția lor, ei aparțineau mai ales acelei rădăcini 
care venea de la Cuviosul Bătrân Paisie Velicikovski ( 1794),*% care a determinat cea 
mai recentă înflorire a sfințeniei în Rusia. În timpul lui Paisie (sec. al XVIII-lea), 
monahismul ortodox se bazase în special pe osteneli ascetice de suprafaţă; vechea 
învățătură patristică despre „lucrarea lăuntrică” a vieții mistice în Dumnezeu, fusese 
uitată în mare măsură. Tânărul Paisie a mers în Sf. Munte Athos să caute această 
învățătură şi după multă cercetare, a descoperit manuscrise neprețuite, care nu erau 
cunoscute nici măcar călugărilor de acolo. Datorită acestei descoperiri şi muncii 
ulterioare de o viață a lui Paisie, de traducere, copiere şi răspândire a acestor texte 
patristice, antologia cunoscută sub numele de Filocalia, a fost alcătuită şi publicată în 
câteva limbi. 

Fiind şi povăţuitor într-o obşte de călugări, Bătrânul Paisie a lăsat o moştenire 
duhovnicească care a avut urmări foarte importante pentru lumea ortodoxă. Ucenicii lui 
au răspândit învățăturile „tainice” pretutindeni, în lung şi în lat, reînnoind viața 
duhovnicească a mânăstirilor care, au dat cu adevărat sute de sfinți în România, Rusia şi 
Sfântul Munte Athos. În Rusia, Mânăstirea Valaam a fost astfel reînnoită; vestitul său 
misionar, Cuviosul Părinte Gherman, a fost şi el pe linia paisiană.”% Nici Optina nu ar fi 
fost ceea ce a fost fără Paisie: şirul său de bătrâni primiseră seva duhovnicească direct 
de la ucenicii lui Paisie. 

Totuşi, cel mai mare preţ pentru Eugene şi Gleb l-a avut-o linia paisiană a 
sfinților asceți care continuaseră drumul până în vremea lor. Cei mai mulți dintre 
părinţii şi maicile lor duhovniceşti — Părintele Adrian, Părintele Gherasim, Ivan şi Helen 
Kontzevici, Părintele Mitrofan, Episcopul Nectarie — aparțineau acestei direcţii. Gleb 
scrie, „Eu însumi am fost zidit întru acel “chip”, de către toţi iubiții mei învăţători, cu 
toate slăbiciunile şi greşelile mele, către Cuviosul Paisie!” 


28 Canonizat de Biserica din Rusia în 1988. 


* Interesant, Cuviosul Gherman a plecat la Domnul în aceaşi zi ca şi Cuviosul Paisie (15 noiembrie), cu 
patruzecii şi doi de ani mai târziu. 

Eugene era foarte emoţionat când se citea cu glas tare în trapeză Viaţa şi scrierile 
Cuviosului Paisie. El şi Paisie mergeau în acelaşi pas. Amândoi căutaseră Adevărul cu o 
râvnă mistuitoare şi găsindu-L, şi-au închinat viețile ca să-l pună şi la dispoziţia altora. 
Eugene scria odată, „Viaţa Cuviosului Paisie este de o valoare deosebită pentru noi, căci 
este Viaţa unui Sfânt Părinte al timpurilor moderne, unul care a viețuit ca cei din 
vechime, aproape în zilele noastre... Climatul duhovnicesc al timpului său era foarte 
asemănător cu al nostru; multe ispite pe care le-am avut noi, le-a avut şi el; el ne-a dat 
răspuns unui număr de întrebări stăruitoare.” Pentru Eugene, luptele pe care le-a purtat 
Paisie atât ca monah cât şi ca misionar, erau foarte reale, vii şi pământeşti, fiind păstrate 
în întregime de propria sa experiență. Treapta înaltă a înţelepciunii duhovniceşti a lui 
Paisie, unită cu pocăinţa adâncă, sfâşietoare, pe care o însufleţea, a devenit un model 
pentru propria osteneală creştină. 

Eugene a spus mai târziu că, „pentru creştinii ortodocşi din sec. al XX-lea, nu 
este nici un sfânt părinte al timpurilor recente, mai important decât Cuviosul Paisie 
Velicikovski. Asta nu este pur şi simplu pentru viaţa sa sfântă; nu pur şi simplu pentru 
că, ca un alt Sfânt Grigorie Palama, el a apărat practica isihastă a Rugăciunii minţii lui 
lisus; nu doar pentru că el, prin mulţii săi ucenici, a însuflețit marea renaştere monahală 
a sec. al XIX-lea care a înflorit cel mai puternic în sfinții bătrâni ai Mânăstirii Optina; 
dar cel mai mult pentru că a îndreptat din nou atenția creştinilor ortodocşi către 
izvoarele sfintei ortodoxii, care reprezintă singura temelie a adevăratei vieți ortodoxe şi 
ideea dacă aparține trecutului sau prezentului, călugărilor sau mirenilor.”?10 

Frații Eugene şi Gleb au luat aceste izvoare — Sfintele Scripturi şi scrierile 
sfinților părinți — drept ocrotirea lor împotriva riscurilor duhovniceşti ale viețuirii în 
pustie, împotriva înşelărilor diavolului şi a minţii lor căzute. Ei trebuiau să se 
îngrijească de supraviețuirea lor duhovnicească, ca şi de supraviețuirea lor trupească. 
Bătrânul Paisie îi atenţionase pe frații din mânăstirea sa: „Dacă nu daţi atenţie şi nu citiți 
cărțile patristice, vă veți pierde pacea şi iubirea lui Hristos, cu alte cuvinte, veţi slăbi în 
împlinirea poruncilor lui Hristos şi veţi ajunge la răzvrătire lăuntrică, nelinişte 
sufletească şi neorânduială, tulburarea sufletului, şovăială şi deznădejde, ucidere şi 
judecarea unuia de către altul; şi din pricina sporirii acestora, iubirea multora se va răci 
sau mai precis a celor mai mulţi; şi dacă se vor întâmpla toate astea, această comunitate 
în curând va pieri, mai întâi sufletul şi cu timpul şi trupul.”2!! 


ÎNAINTE de a veni în pustie, fraţii luaseră folos de la Viaţa şi învățătura 
Cuviosului Paisie, ca plan principal pentru activitatea lor. Întreaga lor idee de a fonda un 
schit cu doi sau trei frați care să viețuiască în comun fusese inspirată din experiența lui 
Paisie. 

Ca tânăr călugăr în Sfântul Munte, Paisie a vieţuit mai întâi singuratic, pentru o 
vreme. Când l-a vizitat bătrânul său din România, schimonahul Vasile de la Schitul 
Poiana Mărului, l-a sfătuit pe Paisie să nu încerce înainte de vreme viața pustnicească: 


„Întreaga viață monahală se împarte în trei: primul fel, cenobitismul, al 
doilea fel, numit calea împărătească sau de mijloc, când doi sau trei 
viețuiesc împreună şi au o proprietate comună, hrană şi îmbrăcăminte în 
comun, osteneală şi muncă în comun, grijă comună pentru mijloacele de 
existență şi renunțând la tot ceea ce înseamnă voie proprie, se află în 
ascultarea unuia față de celălalt întru frica lui Dumnezeu şi iubire; şi al 


210 Schimonahul Mitrofan, Cuviosul Paisie Velicikovski (Platina, California: Obştea Sf. Gherman, 1976), 
p. 13. 
21 Ibid. p. 123. 

treilea fel, pustnicia singuratică, care este potrivită numai pentru oamenii 
desăvârşiți şi sfinți... 

Este mai bună vieţuirea cu un frate, cunoaşterea propriei 
neputințe şi măsuri, pocăința şi rugăciunea înaintea lui Dumnezeu şi 
curățirea prin harul zilnic al lui Hristos, decât să poarte omul în sine slava 
deşartă şi mulțumirea de sine cu pricepere şi să le acopere şi să dorească 
o viață singuratică, din care nici măcar o urmă, după cuvintele lui loan 
Scărarul, nu sunt în stare să vadă din pricina patimilor lor. Sf. Varsanufie 
cel Mare spune de asemenea că o viaţă în pustnicie înainte de vreme este 
din pricina înaltei cugetări de sine.” 


Calea împărătească sau de mijloc se mai numeşte şi forma de schit a călugăriei. 
Cuviosul Paisie scria, este un jug mai umil şi mai uşor de purtat decât vieţuirea 
cenobitică sau anahoretică: 


Sfântul [Vasile cel Mare] sfătuieşte să se meargă pe calea de mijloc: 
adică, doi sau trei frați să sălăşluiască împreună, căci o asemenea vieţuire 
este mai potrivită pentru mulți, fiindcă nu cere o răbdare atât de mare aşa 
cum se cere în viața de obşte, fiind şi puţin mai uşoară. Să fie în toate 
ascultător față de părintele său ori față de fratele cu care vieţuieşte nu este 
aşa de necrezut şi cere mai puțină răbdare. 


După ce a auzit sfatul Bătrânului român Vasile, Paisie se smerise văzând nevoia 
de a urma calea de mijloc. Prin pronia lui Dumnezeu, a venit la el un călugăr tânăr ca şi 
el. Ca şi Paisie, Visarion căutase un învăţător în Sfântul Munte, dar nu găsise nici unul. 
În cele din urmă, cunoscându-l pe Paisie şi având cu el o discuție duhovnicească, s-a 
gândit: „Ce mai caut?” În Viaţa Cuviosului Paisie se arată, 


Visarion, îndată a căzut la picioarele lui Paisie cu lacrimi şi a rugat 
fierbinte pe Tatăl nostru ca să-l primească sub ascultare. Totuşi, Bătrânul 
n-a vrut să audă a fi mai marele cuiva, el însuşi dorind să fie sub 
ascultare. Dar Visarion şi mai fierbinte a căzut la pământ cu multe 
lacrimi şi vreme de trei zile, fără să se desprindă de locul acela, l-a rugat 
stăruitor să-l primească. Părintele nostru, văzând atâta umilire şi lacrimile 
fratelui, şi-a mişcat inima şi a fost convins să-l primească, nu ca ucenic ci 
ca prieten, pentru a petrece împreună calea cea de mijloc; oricare din ei ar 
fi fost dăruit de Dumnezeu cu o mai bună înţelegere a Sfintelor Scripturi, 
să arate şi celuilalt voia lui Dumnezeu şi ostenindu-se împreună în 
împlinirea poruncilor lui Dumnezeu şi în toată lucrarea cea bună, să-şi 
taie fiecare voia proprie în faţa celuilalt, să se înţeleagă şi să asculte unul 
de altul întru cele bune, să aibă un singur suflet şi să-şi ofere şi să aibă 
toate pentru sprijinul vieţuirii lor în comun.” 


Paisie a istorisit cum a ajuns la calea de mijloc şi în ce constă ea în mod precis: 


Negăsind, din mai multe pricini, un loc unde să pot fi în ascultare, m-am 
gândit să încerc vieţuirea potrivită căii de mijloc, cu un singur frate cu 
aceeaşi minte şi acelaşi suflet şi în locul unui părinte să-L avem pe 
Dumnezeu ca îndrumător şi învăţătura sfinților părinți şi să fim în 


* Ibid. p. 63-64. 
15 Ibid. p. 142. 
214 Tbid. p. 67. 

ascultare unul față de altul şi să slujim unul altuia, să avem un singur 
suflet şi o singură inimă şi să avem tot ce este necesar pentru întreținerea 
vieții în comun, cunoscând că despre această cale a monahismului au 
dovedit sfinții părinți din Sfânta Scriptură. 

Dumnezeu sprijină scopul cel bun; a venit la mine în Sfântul 
Munte un frate cu aceleaşi idei în toate ... care a început să viețuiască cu 
mine ca un singur suflet. Şi astfel, prin harul lui Hristos, sufletul meu şi-a 
găsit mângâiere într-o oarecare măsură şi mult-dorita odihnă iar cu, 
nevrednicul, am putut să văd cel puţin un semn de folos al sfintei 
ascultări, pe care o aveam unul față de altul, pentru a ne tăia voia noastră, 
având în locul unui părinte şi învăţător, învățătura sfinților noştri părinți 
şi supunerea unuia faţă de celălalt întru iubirea de Dumnezeu.” 


Acesta fusese izvorul începutului rânduielii lui Eugene şi Gleb, aşezată în primii 
lor ani laolaltă, de „ascultare reciprocă”. În loc să aibă un bătrân purtător-de-Dumnezeu 
şi să fie în ascultare față de el, ei aveau învățătura sfinților părinți şi se aflau în ascultare 
unul faţă de celălalt, tăindu-și propria lor voie, unul înaintea celuilalt. În schit, chiar mai 
mult decât în lume, fiecare cerea binecuvântarea celuilalt înainte de începerea oricărei 
activităţi. Nu numai că aceasta a tăiat voia proprie, ci a păstrat şi elementul principal 
vieţuirii în comun: individualitatea sufletului. 

Atât înainte cât şi după mutarea lor la Platina, fraţii mai preluaseră vechea 
practică monahală a „dezvăluirii gândurilor”. Aşa cum Paisie şi Visarion, în lipsa unui 
părinte duhovnicesc, îşi mărturisiseră unul altuia gândurile care-i tulbura, tot aşa au 
făcut Eugene şi Gleb. Ei au făcut asta în contextul ostenelii lor comune, al purtării 
poverii unul altuia şi astfel şi-au păstrat individualitatea sufletului. Totuşi, pentru alții 
care nu sunt atât de uniți în duh, poate avea efectul invers al influențării gândurilor 
păcătoase ale unuia asupra celuilalt şi de aceea nu este recomandabil. 


„R ÂNDUIALA” obştii, pe care a scris-o Eugene în 1970 sau '71 arată cât de 
apropiate erau principiile Cuviosului Paisie de vieţuirea fraților laolaltă: 


Obştea Sf. Gherman din Alaska, întemeiată de Arhiepiscopul loan 
Maximovici, veşnic pomenitul, are ca scopuri: 

1. Să petreacă într-o vieţuire călugărească pe cât posibil în tradiția 
şi duhul sălăşluitorilor în pustie ortodocşi din toate veacurile şi mai ales a 
celor mai apropiați de vremea noastră: sălăşluitorii pustiei Tebaidei de 
nord a Rusiei, Cuviosul Bătrân Paisie Velicikovski şi ucenicii săi, 
bătrânii de la Mânăstirea Optina şi Valaam, sălăşluitorii schiturilor şi 
pustiilor din Serov, Sanaxar şi Briansk şi alţii cu acelaşi duh; ca şi ei, să 
fugă de lume şi de toată înțelepciunea lumească; în ascultare reciprocă, în 
lipsire, tăierea voii unul altuia şi sprijinindu-se unul pe altul pe calea 
îngustă care duce la mântuire, viaţa interioară a obştii să nu depindă de 
nici o organizaţie sau individ dinafară (potrivit poruncii Cuviosului Paisie 
Velicikovski), ci statornicindu-se prin sfătuire reciprocă, în ascultare față 
de fratele mai bătrân; urmarea celor mai bune tradiţii ecleziastice ale 
Bisericii Ortodoxe Ruse şi mai ales, ale acelora transmise fraţilor de către 
Arhiepiscopul loan Maximovici. 

2. Să fie neîncetat hrăniți duhovniceşte de Vieţile şi scrierile 
sfinților părinți ai Bisericii Ortodoxe, în special aşa cum sunt păstrate în 
tradiția Cuviosului Paisie Velicikovski şi bătrânii de la Optina; să 

traducă, să fie îndrumați şi să aplice învățătura acestor scrieri la viaţa 
zilnică. 

3. Să facă cunoscută tuturor celor însetați această învățătură 
patristică ortodoxă, mai ales prin cuvântul tipărit şi să încurajeze şi să 
însuflețească pe alții să pună această temelie la baza vieţii lor creştine. 


Această rânduială a fost în fiecare punct asemenea Vieţii Cuviosului Paisie, căci, 
pe lângă ascultarea reciprocă şi hrănirea din scrierile părinților, Paisie a răspândit în anii 
care au urmat, învățăturile patristice, prin tipărirea cărților în mânăstirea sa. 


R ANDUIALA vieții monahale şi duhovniceşti a lui Paisie era una puternică, 


care a produs sfinți fără de număr în diferite țări ortodoxe în mai mult de două secole. În 
America dăduse deja naştere unui fenomen al Cuviosului Părinte Gherman — şi de ce, 
întrebau fraţii de la Sf. Gherman, nu putea da naştere mai departe propriei înfloriri a 
sfințeniei lui Paisie în America? Întrucât restul Americii, inclusiv majoritatea 
ortodocşilor, încă nu auziseră de Cuviosul Paisie, numai ei puteau să pornească lucrarea. 
În pustia Platina, ei au început să cultive pământul „vestului sălbatec”, să însămânțeze 
acolo seminţele înțelepciunii lui Paisie, pentru generaţiile viitoare. 


51 
Natura 


Pentru fiecare floare mică, fiecare fir de iarbă, 
Marele Artist a arătat un loc unde să crească! 
Cât de minunată este lumea lui Dumnezeu, 
natura lui Dumnezeu. 

- Părintele Gherasim de Alaska?1€ 


„Cre poate să spună”, scrie Gleb, „ce sentiment puternic îl cuprinde pe om atunci 
când îşi dă seama dintr-odată că stăpâneşte întreaga lume şi că toată natura în măreția şi 
imensitatea lucrurilor vii este de fapt avuţia omului, moştenirea omului, o proprietate 
asupra căreia el este împărat, stăpânul ei? Cine, în vremea noastră modernă falsă, 
pătrunde cu adevărat, atât de adânc, taina lui Dumnezeu, nu doar pentru a-şi asigura 
viața din roada pământului, ci să simtă că îi aparţine, că este o legătură între creaţie şi 
Creatorul ei?” 

Pentru Eugene, care gustase din această taină, întreaga natură era o taină a 
înțelepciunii Ziditorului, un testament al iubirii Lui pentru omul cel păcătos. El scria 
într-o scrisoare: 


În timp ce lumea ajunge la anarhie şi oamenii cad mai jos decât 
fiarele sălbatice, noi trăim într-un rai adevărat unde creaturile 
nevorbitoare, fiinţele cele mai apropiate nouă, se roagă mereu Domnului 
prin însăşi existența lor. Cu trei săptămâni în urmă, am găsit un pui de 
cerb care stătea culcat în drum. L-am adus acasă, l-am ţinut peste noapte, 
i-am dat să bea lapte şi l-am dus înapoi pe dealul de unde căzuse, 
probabil. (L-am fi ţinut mai mult timp, dar am aflat că există o lege 


215 Călugărul rasofor Eliel, Părintele Gherasim al Noului Valaam, p. 62. 

strictă de ocrotire a lui.) Apoi cu două zile în urmă, căprioara mamă care 
vine în fiecare zi ca să-i dăm resturi de mâncare, ne-a adus puiul ei ca să-l 
vedem — cred că era acelaşi şi era o privelişte prea emoţionantă pentru a 
putea fi spusă în cuvinte. Ea este atât de obişnuită cu noi că îşi alăptează 
puiul doar la o depărtare de 3 sau 4,5 m de noi şi auzim discuţia dintre ea 
şi puiul ei — destul de asemănătoare cu behăitul oii, doar ceva mai înalt. 
De curând am văzut şi primul urs urcând dealul nostru în fugă — şi din 
fericire n-am urmat sfatul lui Vlădica Nectarie, ca să-i dăm zahăr; nu 
părea să fie un urs prea practic! Până şi vrăjmaşul nostru local, şarpele cu 
clopoței, se roagă Domnului — o asemenea frumusețe galbenă cu 
diamante pe spate şi ținuta unui prinț, deşi era unul prevestitor de rău! 
Săptămâna trecută ne-am luptat timp de 15 minute cu unul uriaş, când |- 
am scos din gaura de veveriţă şi i-am tăiat capul (prin aceasta salvându- 
ne familia de veveriţe, unde tata se alătură mamei ca să-l ducă pe cel mic 
din cuib în cuib). Desigur, soarta noastră, în această viață, este să facem 
ceva şi să ne bucurăm de toate astea, şi suntem recunoscători să avem un 
colţişor unde rânduiala lui Dumnezeu este atât de evidentă. 


Îndată după mutarea fraţilor, Eugene a încercat să cultive propria lor hrană. El a 
scris, „Lipsa apei afectează mai ales grădina, dar noi încercăm “grădinăritul fără 
îngrăşăminte artificiale”, cu mulci şi nădăjduim să obţinem recoltă cu puţină apă — în 
pământ este destulă apă pentru 1,14 m de pământ, din ploaia şi zăpada iernii, ca să 
crească puţin, cred.” Eugene a îngrijit o grădină până la sfârşitul vieţii. Îi plăcea să 
muncească pământul, văzând minunea creaţiei lui Dumnezeu, când răsăreau vlăstari noi, 
fragezi. Într-o vară, fraţii au recoltat 360 de tomate. Pomii fructiferi nu creşteau la fel de 
bine ca legumele pe muntele Platina, totuşi Eugene a făcut o încercare de a cultiva 
smochine, fructele sale preferate. Unii vizitatori se mirau cum, când îl apăsau atât de 
multe treburi, el depunea atât de mult efort în grădinărit. Dar cu un zâmbet, el cita un 
vechi proverb chinezesc: „Adevăratul filosof îşi petrece jumătate din timpul său cu 
cărțile şi cealaltă jumătate la pământ.” 

Lui Eugene îi mai plăcea foarte mult să urmărească schimbarea anotimpurilor. În 
aprilie 1971, scria: „Adevărata primăvară este mai târziu anul acesta decât anul trecut şi 
doar câteva tufe mai mici au înflorit pe deplin. Bobocii încep să pocnească şi să dea 
frunzulițe doar în vârful stejarilor — frunzuliţe frumoase roz cu inflorescențe galbene din 
care vor ieşi ghinde. Cel mai probabil, mijlocul primăverii nu va fi aici mai devreme de 
începutul lunii mai. Anul trecut am petrecut primăvara la țară pentru prima dată — o 
experiență cu adevărat însuflețitoare!” 

De la colecţia sa de păianjeni din copilărie până la culesul ciupercilor, am văzut 
înclinația lui Eugene de a fi naturalist. Acum, că era în elementul său, el înregistra cu 
precizie ştiinţifică variațiile de vreme, floră şi faună! Ţinea tabele detaliate în care nota 
zilnic temperaturile înalte şi joase, ploaia şi zăpada, dacă cerul era senin sau înnourat şi 
dacă vântul bătea ziua sau noaptea. Își rezerva o coloană pentru anumite comentarii. De 
exemplu, în perioada februarie-martie 1972, au fost următoarele notări: „Apar pete de 
pământ; mai rămân resturi de zăpadă; agrişii încep să îmbobocească; manzanita începe 
să înflorească; apar primele flori mici sălbatice; apar primele şopârle; îmbobocesc 
castanii porceşti; prunii sălbatici dau frunze...” 

În cercetarea sa, Eugene a adus unele îmbunătăţiri interesante problemelor legate 
de pământ. Într-o scrisoare scria: „La sud de noi, se află 2415 km? de pământ lăsat în 
paragină, “Pustia Yolla Bolly”, unde până şi vizitatorii şi excursioniştii sunt destul de 
rari. Până în anii '20 (sec. XX), potrivit cărții mele despre “Copacii din California”, era 
partea cea mai puţin explorată a Californiei, şi din punct de vedere al identificării florei 
şi faunei.” 

TREBUIE adăugat că Eugene păstra aceeaşi însuflețire față de natură, pe care o 
exprimase odată pe ţărmul lacului Bon Temple. Îi era teamă să se simtă prea acasă în 
sânul ei, căci aparținea totuşi acestui pământ. Avea chiar o silă față de fotografia 
modernă unde natura este înfrumuseţată cu culori şi structuri intensificate. Pentru el, 
asta nu era nici real, nici obiectiv. El vedea asta ca o înfăţişare artificială, lipsită de 
viață, a ceva viu şi o altă manifestare de chi/iasm — încercarea de a crea cerul pe pământ. 
El a văzut chiliasmul şi în reclame, unde hrana este făcută să arate cât se poate de 
delicioasă şi ispititoare şi mai ales acolo unde este insipidă, aceasta este făcută să arate 
„atrăgător” şi „amuzant”. 

Cineva se poate mira de acest om care, în timp ce era atent să nu-și facă un idol 
din natură, avea faţă de ea o apreciere şi încântare, mai mare decât marea majoritate a 
oamenilor. Dar nu este adevărat că cei care iubesc viaţa cel mai mult sunt cei care au 
fost cel mai aproape de ea, în lipsa ei? Copilul mic, venit de curând din ne-ființă, se 
bucură în existenţă cu nevinovăție. Cu cât creşte, el este tot mai istovit şi numai printr-o 
perioadă de boală grea sau moarte a cuiva iubit, începe să vadă din nou valoarea vieții 
care i s-a dat. Aşa şi cu Eugene. Simţind profund vremelnicia ordinii create, el a putut să 
o vadă aşa cum era ea cu adevărat şi astfel să o iubească mai mult — căci iubirea este 
cunoaşterea cea mai înaltă. 


52 
Râvwnitori ai ortodoxiei 


Mulţi se vor număra când va cădea patriarhul. 
- Cuviosul leronim 


A 

În revista lor, frații susținuseră puritatea credinței ortodoxe şi o apăraseră împotriva 
trădărilor unora dintre membrii săi — mai ales ierarhii ei. În această privinţă, principala 
problemă a zilei era ecumenismul. Potrivit înțelegerii Bisericii vechi, termenul 
oikoumenikos fusese folosit pentru a se referi la aducerea tuturor popoarelor la 
plenitudinea şi puritatea Adevărului; dar în epoca modernă acest sens a fost răsucit 
exact în partea opusă — subțierea şi răstălmăcirea adevărurilor mântuitoare de dragul 
unităţii exterioare. Desigur, pentru Eugene aceasta însemna încă o pregătire pentru 
unitatea lumii lui Antihrist, despre care Sfinții Părinți scriseseră atât de clar. De-a lungul 
istoriei, duhovnici fără de număr îşi dăduseră viața pentru a păstra Biserica liberă de 
greşeli teologice, pentru a-i păstra curăția ca Arcă a mântuirii. Şi acum unii ierarhi 
cârmuitori ortodocşi, datorită înțelegerii lor moderne „luminate”, încercau să treacă cu 
vederea aceste greşeli şi căutau căi de a se amesteca cu cei care îi sprijineau. 

Acum, ecumenistul ortodox cel mai activ era Patriarhul Constantinopolului 
însuşi, Athenagoras I. În 1967, el a făcut o încercare de a uni Biserica Ortodoxă cu cea 
romană, fără ca mai înainte să ceară ca cea romană să se lepede de învăţăturile ei false. 
Un adept din Patriarhia sa, a scris mai târziu: „Schisma din anul 1054, care a împărțit 
Bisericile ortodoxă şi romano catolică nu mai este întemeiată. Aceasta a fost ştearsă din 
istorie prin înţelegerea şi semnăturile reciproce ale Patriarhului Constantinopolului, 


Athenagoras I, şi Patriarhul Apusului, Papa Paul VI.””!” În decembrie 1968, Patriarhul 


217 Arhiepiscopul Athenagoras Kokknakis, Țhe Thyateira Confession (Leighton Buzzard, Great Britain: 
The Faith Press, 1975), p. 68. 

Athenagoras a anunțat că înscrisese numele Papei Paul al VI-lea în diptic, însemnând, 
prin urmare, că Papa se afla în comuniune cu Biserica Ortodoxă. Desigur, întrucât 
ortodoxia nu are un singur cap „infailibil” ca romano catolicismul, Patriarhul nu a putut 
să realizeze aceasta cu adevărat, fără consimțământul unanim al lumii ortodoxe. Au fost 
unii care l-au salutat pe Patriarhul Athenagoras ca pe un „prooroc” al unei noi epoci, 
cerându-se chiar canonizarea lui, pe când era încă în viaţă (!), dar o mare parte dintre 
credincioşi nu au fost de acord cu el. Ca şi în perioadele anterioare, când ierarhii au 
trădat credința ortodoxă, erau şi cei care au iubit cu adevărat acea credință, care au 
păzit-o de întinarea cu erezia. Eugene şi Gleb au publicat câteva articole în care arătau 
cum apucase Patriarhul pe căi greşite şi îl chemau să se întoarcă la ortodoxia 
tradiţională. Întrucât ei locuiau în America, s-au mai simțit obligaţi să publice chemări 
asemănătoare către întâiul ierarh al Bisericii greceşti americane, Arhiepiscopul lakovos, 
care îl numea pe Patriarhul Athenagoras „părintele duhovnicesc al renaşterii 
ortodoxiei”, i-a urmat întreaga politică, participând la diferite evenimente şi slujbe 
ecumenice. 

Fiind un filosof foarte profund, Eugene nu s-a mulțumit să cunoască pur şi 
simplu erorile ecumenismului modern, să ştie că ei erau străini faţă de conştiinţa 
adevărului, mărturisind Biserica lui Hristos. El a vrut să meargă mai adânc, să 
desluşească de ce oameni ca Patriarhul Athenagoras şi Arhiepiscopul Iakovos credeau 
în felul acela, ce a pricinuit această reorientare evidentă a concepției tradiționale a 
„Uneia Sfinte Catolice şi Apostolice Biserici”. Afirmațiile acestor ierarhi i-au dat un 
punct de reper. 

Am văzut cum a simțit Eugene „noul creştinism”, umanismul abia mascat şi 
idealismul secular al papilor romani contemporani. Atunci, ne putem închipui cum l-a 
durut să vadă ierarhi ai propriei sale Biserici Ortodoxe urmând calea acestor papi, 
îmbrățişând chiar aceleaşi idei moderne. Într-o scrisoare din 1970 către un preot, care se 
oferise să scrie un articol despre acest subiect, Eugene scria: 


Cu câțiva ani în urmă, am început o investigaţie în ceea ce s-ar putea 
numi „filosofia de bază a sec. al XX-lea”. Asta se află acum parțial într- 
un manuscris neterminat, parțial în mintea mea; dar cred că am urmărit 
problema destul de departe ca să descopăr că există o filosofie de bază în 
ciuda întregii dezordini din gândirea modernă. Și, odată, sesizasem 
esenţa acestei filosofii (care, cred, a fost exprimată în modul cel mai clar 
de către Nietzsche şi de către un personaj al lui Dostoievski în expresia: 
“Dumnezeu este mort, de aceea omul devine Dumnezeu şi totul este 
posibil” — esenţa nihilismului modern, anarhismul şi anti-creştinismul) 
restul se referea la poziţii sociale, filosofii, scriitori, artişti moderni, etc., 
au devenit mai uşor de înțeles, cât şi mai mult sau mai puţin clari, mai 
mult sau mai puţin direcți în exprimarea acestei „filosofii”. 

Iar în altă zi, când citeam articolul lui lakovos în Observatorul 
ortodox din iulie-august: „O epocă nouă?”, că am simțit de îndată că 
aflasem o bună cunoaştere a “esenței lakovismului”. Nu este chiliasmul 
cu adevărat, erezia de bază? Ce altceva ar putea explica asemenea 
schimbări imense şi denaturările cumplite din ortodoxie, în afară de ideea 
că intrăm în împrejurări istorice cu totul noi, o epocă cu totul nouă, în 
care ideile trecutului nu mai sunt relevante, dar noi trebuie să fim 
călăuziţi de glasul noii epoci? În ultimele numere ale Observatorului 
ortodox, nu-l îndreptăţeşte Părintele Patrinacos pe Athenagoras — nu ca 
teolog, nu ca tradiționalist, ci tocmai ca prooroc, ca unul ale cărui erezii 
nu pot fi condamnate, pentru că el trăieşte deja în „epoca cea nouă”, 
dinaintea epocii sale proprii? A fost citat Athenagoras, vorbind despre „A 

treia epocă a Sfântului Duh” — o idee chiliastică clară, al cărei principal 
apărător este de curând N. Berdiaev şi se poate duce înapoi direct la 
Ioachim de Fiore şi indirect la cei din statul Montana. Desigur, întreaga 
idee „new age” pătrunde fiecare parte a ultimelor două secole, 
preocupându-se de „progres” şi această idee aparține conceptului de 
revoluţie (de la cea franceză până la cea bolşevică), este ideea centrală a 
ocultismului modem (care se vede în nivelul foarte cuprinzător al 
discuţiei de astăzi a „perioadei vărsătorului”, perioada astrologică post- 
creştină) şi probabil că răspândirea acestei idei se datorează în principal 
francmasoneriei (există o publicaţie de rit scoțian în America numită 
„new age”).71% (Îmi pare rău să spun că toată această filosofie se află şi în 
cursul dolarului american cu moştenirea sa masonică, cu novus ordo 
seclorum şi piramida sa neterminată, aşteptând cea de a treisprezecea 
piatră din vârf!) În termeni creştini, aceasta este filosofia lui Antihrist, cel 
care va întoarce lumea cu susul în jos şi va schimba vremurile şi 
anotimpurile.” ... Şi desigur, acest concept al ecumenismului este pătruns 
de această erezie şi „reîntemeierea Bisericii”. 

Noua „gândire” a Constantinopolului (ca să-i dăm o denumire 
demnă!) este plină fie de prezentarea completă a Împărăției cerurilor cu 
„noua epocă” (lupul stând împreună cu mielul) fie de accentuarea unei 
epoci cu totul nouă şi/sau creştinismul care înfăţişează normele creştine 
anterioare ca fiind învechite: moralitate nouă, religie nouă, împrospătarea 
creştinismului, reîntemeierea Bisericii, nevoia de a nu se mai ruga pentru 
recolte sau vreme, căci Omul controlează acum acestea,” etc. 

Cât de potrivit este şi pentru cauza chiliastă că noi trăim (din 1917) 
în perioada post-Constantiniană;- pentru că era la începutul acelei 
epoci, adică, în perioada epocii de aur a părinţilor, când erezia 
chiliasmului a fost zdrobită...” Şi într-adevăr, împreună cu revoluțiile 
care au răsturnat era Constantiniană, am văzut o reformă a creştinismului 
care distruge Biserica ca instrument al harului lui Dumnezeu pentru 
mântuirea veşnică a oamenilor şi o înlocuieşte cu „evanghelia socială”. 
Articolul lui lakovos nu are nici un cuvânt despre mântuire, ci se 
preocupă numai de „lume”. 


Cu toate rugămințile sincere din multe alte locuri, în afară de muntele Platina, 
Patriarhul nu şi-a schimbat purtarea. Deşi cei mai buni creştini ortodocşi erau împotriva 
acțiunilor sale — printre care Bătrânul văzător cu duhul Filotei Zervakos din Grecia şi 
aproape toți călugării din Sfântul Munte — el avea cu el un aliat puternic: „spiritul 
vremurilor”. Am citat deja cuvintele prietenului său Papa Paul al VI-lea: „Glasul vremii 
este glasul lui Dumnezeu”. Cât de diferit de acele cuvinte ale marelui duhovnic ortodox 


215 Cât de mult s-a răspândit aceste termen din 1970, când Eugene a scris aceasta. 


219 Această ultimă afirmaţie a fost făcută de către preotul menţionat mai sus într-un articol pentru 
Observatorul ortodox. 

0 Era Constantiniană s-a sfârşit în 1917, odată cu căderea monarhiei ortodoxe a Moscovei, „Cea de a 
Treia Romă”, succesoarea Constantinopolului. 

1 La Primul Sinod Ecumenic în 318 după Hristos, convocat de Împăratul Constantin, Sfinții Părinţi au 
condamnat erezia chiliasmului. Ei au introdus în mod intenționat un articol în Crezul Nicean („şi 
Împărăţia Lui nu va avea sfârşit”) pentru a contraataca ideea falsă că Hristos va avea o domnie 
pământească, politică de 1000 de ani. Aici putem observa că bisericile protestante, care au respins 
creştinismul epocii Constantiniene (anterioară Reformei), sunt aproape toți susținători ai chiliasmului. 
Aşteptările lor îi aşează în pericolul de a-l urma pe Antihrist, care va întemeia o împărăție pe pământ, 
pretinzând că este Hristos. 

al sec. al IV-lea, Sf. Atanasie: „Ştim că trebuie să slujim lui Dumnezeu, iar nu 
timpului!” 

Este lăsat ierarhilor ortodocşi de astăzi să ţină seama de avertizările pe care 
Eugene şi alții începuseră să le rostească în anii "60. Cel puţin într-o anumită măsură, 
astăzi pare să aibă loc o anumită răsturnare, întrucât bisericile ne-ortodoxe se 
îndepărtează din ce în ce mai mult de creştinismul de bază, lăsând cârmuitorii ortodocşi 
să vadă sfârşitul mort al activităților lor ecumenice ale ultimelor trei decenii. Protestul 
recent al participanţilor ortodocşi împotriva politicilor modernistului „Sinod Naţional al 
Bisericilor” este deja un pas către direcția cea dreaptă, la care Eugene s-ar fi bucurat să 
fi fost în viaţă ca să vadă. 


CA editori şi misionari, Eugene şi Gleb trebuiau să vorbească despre alt fel de 


trădare de către conducătorii ortodocşi: acela al capitulării în fața regimurilor comuniste 
fără de Dumnezeu. Aceasta devenise o problemă în 1927, când Mitropolitul Serghie 
Stragorodski, după ce scăpase dintr-o închisoare sovietică unde stătuse câteva luni, 
publicase o declarație defăimătoare, care afirma că bucuriile şi suferințele guvernului 
sovietic erau acelea ale Bisericii Ortodoxe Ruse. Acum, guvernul plănuise un atac 
împotriva Bisericii, cum nu se mai pomenise nici măcar în vremurile romane păgâne, 
ucigând clerici, călugări şi credincioşi fără de număr, închizând sau dărâmând mii de 
biserici şi mânăstiri. Mitropolitul Serghie, nerezistând presiunii, a negat deschis faptul 
că poporul era persecutat, din considerente religioase; şi când ceilalţi ierarhi au refuzat 
să fie de acord cu programul său, el i-a calificat „criminali politici”, pentru care ei au 
fost trimişi în lagărele morţii sovietice. Apărătorii au pretins că prin aceasta el a „salvat” 
Biserica de la totala ei lichidare, dar, aşa cum remarca noul mucenic Boris Talantov, 
„Mitropolitul Serghie, prin adaptarea şi minciuna sa, nu a salvat pe nimeni şi nimic în 
afară de propria sa persoană.” 

„Sergianismul” a devenit termenul pentru acest fel de trădare: vânzarea credinței 
întru Hristos de dragul păstrării organizării exterioare a Bisericii, sau mai general, de 
dragul oricărui avantaj lumesc. Credincioşii trebuiau să arate ascultare necondiționată 
față de conducătorii oficiali care urmau această politică, care era adesea impusă chiar de 
canoanele Bisericii. 

Odată ce politica fusese pusă în aplicare de către Mitropolitul Serghie (care urma 
să devină Patriarh) şi întreaga opoziţie fusese îndepărtată, aceasta a devenit linia oficială 
a Bisericii în Uniunea Sovietică în timpul deceniilor următoare. Această Biserică a 
urmat linia lui Serghie fără constrângere; totuşi, ceea ce a fost surprinzător, a fost faptul 
că în anii 1969-1970, aceasta a fost importată în apusul liber, determinând o tulburare în 
lumea ortodoxă. Una dintre Bisericile ruseşti din America, numită „Mitropolia 
Americană”, a pus la cale o mare lovitură politică: aceasta a dus tratative pentru 
obținerea recunoaşterii oficiale a independenței sale față de Biserica de la Moscova şi 
pentru a deveni Biserică „autocefală” sau „independentă” sub patronajul Moscovei. 
Iarăşi, aceasta a avut loc în timpul prigoanei repetate a Bisericii din Rusia. Întrucât nu s- 
a reuşit, au avut loc negocieri la Geneva şi New York sub auspiciile unei organizaţii 
conducătoare a ecumenismului internaţional, „Consiliul Internaţional al Bisericilor”, 
care avusese simpatii comuniste îndelungate şi a refuzat să vorbească despre crimele 
comuniste împotriva creştinilor. lerarhul sovietic, care a ajutat la pregătirea autocefaliei, 
a fost Mitropolitul Nicodim al Leningradului, un om foarte cunoscut în apus, pentru că a 
denunţat în public persecuția religioasă din URSS. 

Eugene scria în 1970, „Fără îndoială că Mitropolia americană a căzut în această 
capcană din naivitate şi deja ierarhii săi demonstrează că aşa numita “independenţă” a ei 
ascunde o formă subtilă de dependenţă psihologică.” Eugene a citit articole de ziar care 
arătau că, clerul şi episcopii Mitropoliei începuseră să-şi ceară scuze, nu numai pentru 

dominarea sovietică a organizării Bisericii, ci chiar pentru sistemul sovietic. El a scris 
că un preot „recunoaşte că unii episcopi sovietici sunt agenţi sovietici; că întreaga 
autocefalie urmează direcţiile politice proclamate de către guvernul sovietic. Episcopul 
este citat spunând că a găsit poporul sovietic fericit şi bine îmbrăcat şi dacă unii se plâng 
de guvern, şi americanii fac la fel!” 

Pentru Eugene era cu mult mai rău să se predea unui stat nihilist în libertate 
decât sub constrângere. El a scris unui preot din Mitropolie: 


Veţi găsi în mijlocul nostru multă simpatie şi compasiune pentru toţi în 
afară de ierarhii conducători ai Moscovei — şi chiar pentru unii dintre 
aceştia veți afla simpatie datorită împrejurărilor neomeneşti sub care au 
fost forţaţi să trădeze ortodoxia ... Dar această simpatie nu ne poate 
permite nouă, celor care suntem liberi, să recunoaştem Patriarhia şi astfel 
să cădem în aceeaşi capcană în care ca a fost silită să intre! Şi aceasta a 
făcut Mitropolia ... Cu fiecare părticică a ființei noastre şi cu fiecare 
simțământ al sufletului nostru, suntem respinşi de acest act liber al 
trădării... Nu pricepeţi imensitatea robiei voastre spirituale?... 

Este „participarea activă la viaţa ortodoxă internațională” cu 
adevărat atât de importantă pentru Mitropolie, că trebuie să o realizeze cu 
prețul suferinţei credincioşilor ortodocşi ruşi? Să dăm un exemplu: 
Mitropolitul Nicodim este marele „binefăcător” al Mitropoliei şi nimeni 
nu poate pune la îndoială faptul că izbânda sa cu Mitropolia 1-a întărit 
poziţia față de Patriarhia Moscovei. Pe de altă parte, laicul Boris 
Talantov din URSS l-a numit pe Nicodim, în mod deschis, un trădător al 
Bisericii, un mincinos şi agent al anti-creştinismului internațional; şi 
pentru aceste afirmaţii (printre altele) a fost întemnițat de către sovietici. 
Mitropolitul Nicodim spune apusului că el a fost în închisoare pentru 
„activități anti-guvernamentale”. La 4 ianuarie a.c. Boris Talantov a 
murit în închisoare, fiind fără îndoială victima lui Nicodim (printre alții). 
Poate să fie Mitropolia de partea acestui duhovnic? Nu văd cum poate. 


În articolele pe care le-a scris pentru Cuvântul ortodox, Eugene a arătat multele 
contradicții din poziția Mitropoliei. El a simţit că era foarte important să-i facă pe 
credincioşi să fie conştienţi de acestea, întrucât Mitropolia ascunsese atenției publice 
aspectele cele mai necurate ale „loviturii”. Ca să ofere cunoştinţele pentru întregul 
articol, frații au publicat documente rare ale începutului Bisericii din catacombele 
Rusiei, scrise de către episcopi şi preoţi, care se separaseră de Mitropolitul Serghie. Dar 
cu toate acestea, Eugene voia să meargă dincolo de simpla poziţie „politică” a 
Mitropoliei. El trebuia să meargă mai adânc, să ajungă la filosofia din spatele 
evenimentelor ce aveau loc în lume. Într-o scrisoare către un tânăr convertit, el i-a 
adresat această întrebare, comparând mai întâi jugurile turcesc şi comunist: 


Turcii au prigonit Biserica, şi când a fost cu putință, au folosit-o pentru 
scopuri politice. Dar cea mai rea intenție a lor nu a mers mai departe de 
a-i face pe creştini robi şi uneori să-i convertească cu forța la islamism. 
Creştinul putea astfel să fie rob sau mucenic, dar în plan spiritual el era 
liber; jugul turcesc era exterior. 

Dar cu sovieticii, scopul este mult mai adânc: în esenţă, să 
distrugă în întregime Biserica, folosindu-se chiar de ierarhii Bisericii 
(când era posibil) ca agenţi ai acestui sistem; şi pe calea care duce către 
acest scop, ca Biserica să apere comunismul de peste hotare şi să 
propovăduiască un “creştinism comunist”, care să pregătească calea din 

punct de vedere ideologic pentru triumful apropiat al comunismului 
mondial, nu numai ca regim politic universal, ci şi ca o tiranie ideologică 
şi pseudo-religioasă. Pentru a fi foarte conştienţi de aceasta, trebuie să ne 
dăm seama ce înseamnă comunismul: nu numai un regim politic nebun 
de putere, ci un sistem ideologic-religios al cărui scop este de a răsturna 
şi a înlătura prin forță toate celelalte sisteme, mai presus de toate 
creştinismul. Comunismul este de fapt o erezie foarte puternică a cărei 
teză centrală, dacă nu greşesc, este chiliasmul sau milenialismul: planul 
este de a ajunge la punctul culminant într-un stat oarecare al fericirii 
pământeşti, o lume desăvârşită care să trăiască în pace şi armonie 
desăvârşită. Analizaţi predicile publicate ale ierarhilor din Moscova: se 
regăseşte tot mereu aceeaşi temă a venirii „Împărăției lui Dumnezeu pe 
pământ” prin răspândirea comunismului. Aceasta este erezie fățişă, sau 
poate ceva şi mai rău: îndepărtarea Bisericii de la scopul ei — mântuirea 
sufletelor pentru viața cea veşnică — şi lăsarea lor în seama stăpânirii 
diavolului, promițând o fericire falsă pe pământ şi condamnarea lor la 
osânda cea veşnică. 

Întregul creştinism apusean modern este pătruns deja de această 
orientare practică, esențialmente chiliastică şi cu cât este mai „liberală”, 
cu atât mai multe Biserici Ortodoxe seculare (cum este Mitropolia) au 
fost otrăvite de la această sursă; şi probabil motivul pentru care cei mai 
mulți din Mitropolie au acceptat atât de uşor autocefalia este pentru că în 
interior ei nu pricep ce se întâmplă... 

Zilele trecute am citit un comentariu abil despre criza 
iconoclastică din secolele VII şi VIII. Înainte de Sinodul al Şaptelea 
Ecumenic, Biserica Ortodoxă nu avea o „învățătură” explicită „despre 
icoane” iar astfel se putea susține că iconoclaştii nu erau de loc eretici şi 
controversa avea loc asupra celei de a doua chestiuni a „ceremoniei” sau 
„rânduielii”. Totuşi, Biserica (în persoana apărătorilor ei, principalii 
închinători la icoane), au simțit că ea se luptă cu o erezie, ceva 
distrugător pentru Biserică; şi după ce apărătorii ei au suferit şi au murit 
pentru această simţire ortodoxă şi teologii ei reuşiseră în final să înlăture 
în mod clar învățătura pe care ea o cunoştea deja în inima ei —cauza 
ortodoxiei a triumfat la al Şaptelea Sinod Ecumenic şi iconoclaştii au fost 
numiți eretici. 

Cred că astăzi se întâmplă acelaşi lucru, numai că de o amploare 
cu mult mai mare şi mult mai complicat: că cei care simt ortodoxia 
(trăind viaţa harului ei şi fiind aşezaţi pe cale şi sporiţi prin comorile ei 
de bază — Vieţile sfinților, scrierile patristice, etc.) se luptă împreună 
împotriva vreunui vrăjmaş, a vreunei erezii, care nu a fost încă pe deplin 
definită sau manifestată. Se pot identifica aspecte sau manifestări diferite 
ale acesteia (chiliasm, Evanghelie socială, renovaţionism, ecumenism) şi 
se poate lupta, dar lupta este în mare măsură inconştientă deocamdată şi 
cei care nu simt ortodoxia în inima şi în casele lor (de pildă, cei care sunt 
formaţi pe baza revistelor Preocuparea şi Viaţa fără experienţă”? în 
locul Vieţilor sfinților!) nu ştiu cu adevărat despre ce vorbeşti tu, şi ei nu 
pot înțelege cum te poţi tulbura atât de tare de ceva ce nu a fost 
identificat ca erezie de către nici un sinod. În mărturia episcopilor din 
catacombele de la sfârşitul anilor '20 (sec. XX) se constată iarăşi şi iarăşi 
că agenții GPU îi întreba mai întâi de toate dacă erau cu sau împotriva lui 


* Două reviste pe care Eugene le-a considerat destul de seculare în coţinut, publicate de Mitropolie 
pentru copii şi adolescenți. 

Serghie şi dacă erau împotrivă, atunci aceşti agenți demonstrau că 
Serghie „nu încălcase nici dogmele nici canoanele”. Astfel, fie călăii atei 
„apără Biserica” — fie este ceva cumplit de rău şi Biserica se află 
împotriva unui vrăjmaş foarte neîndurător. Totuşi, după cum se scoate la 
iveală, în privinţa unor probleme dogmatice şi canonice, Serghie nu avea 
dreptate; dar mai întâi de toate, sufletul a simţit că el greşea. 


VzâNp apostazia Bisericilor Ortodoxe, Eugene a simțit că trebuie să aducă 
mai mulți oameni în turma Bisericii Ruse din străinătate, pe care el o văzuse ca pe una 
din ultimele dăinuiri împotriva compromisului; şi el a scris multe scrisori în acest scop. 
Aici a putut lucra împreună cu alți tineri înflăcărați, care intraseră deja în această 
Biserică. Printre aceştia, se afla Părintele Tarasie,2” un preot-călugăr greco-american, 
care era de aceeaşi vârstă cu frații. Gleb îl cunoscuse în 1960. Atunci Părintele Tarasie 
încercase să întemeieze o mânăstire în America împreună cu prietenii săi de la seminar, 
dar Arhiepiscopia greacă îi interzisese acest lucru. Mai târziu, când Eugene şi Gleb au 
locuit în San Francisco, Gleb a propus ca Părintele Tarasie să intre în Biserica Rusă din 
străinătate, dar Părintele Tarasie nu a fost de acord, întrucât această Biserică nu era 
recunoscută fiindcă refuzase să fie sub autoritatea Bisericii de stat din Uniunea 
Sovietică. La aceasta, Gleb a răspuns că trebuia înțeleasă natura comunismului pentru a 
înțelege existența Bisericii Ruse din străinătate. Părintele Tarasie, fiind grec, cunoştea 
persecuția turcă asupra Bisericii Greceşti şi a considerat aceasta corespunzător cu 
persecuția religiei sub comunism. 

Întrucât Eugene era un cunoscător mai bun, Gleb i-a cerut să-i explice baza 
spirituală şi filosofică a comunismului şi cum jugul acesta era diferit de acela al turcilor. 
„Părintele Tarasie este un om bun”, a spus Gleb. „Şi el are râvnă pentru acelaşi lucru ca 
şi noi — transferarea monahismului ortodox în America — tocmai ceea ce au nevoie 
convertiții americani. Ar trebui să-l ajuţi.” 

Eugene a acceptat bucuros. În corespondenţa lor, Părintele Tarasie era convins 
de justeţea opiniilor lui Eugene. l-a mulțumit, spunând că va intra în Biserica Rusă din 
străinătate, unde va găsi o mărturisire mai puternică a credinței şi mai puţină opoziţie 
față de ostenelile sale monahale. Până în 1970, mânăstirea sa era un centru duhovnicesc 
reînnoit, care publica texte ortodoxe clasice şi slujbe bisericeşti în engleză. 


EUGENE trebuia totuşi să înveţe, prin experiență amară, că înşelările 
vremurilor nu erau aşa de simple, ori clare, că puteau fi rezolvate doar prin „intrarea în 
Biserica Rusă din străinătate”. EI trebuia să înveţe că putea exista un anume fel de 
liberalism în cadrul Bisericilor celor mai conservatoare şi un anume fel de sergianism în 
cadrul celor mai anti-comuniste. 

Mai târziu, Eugene a spus astfel: „Esenţa sergianismului este legată de problema 
comună tuturor Bisericilor Ortodoxe de astăzi — pierderea gustului ortodoxiei, 
acceptând Biserica fără a o mai cerceta, luând “organizarea” drept Trupul lui Hristos, 
crezând că Harul şi Tainele sunt ceva “automat”. Purtarea logică şi convenabilă nu ne va 
face să trecem peste aceste pietre de poticneală; este nevoie de mai multă suferință şi 
experiență şi puțini vor înțelege.” 


3 Numele său a fost schimbat. 

53 
Apogeul obştii 


Stăpâniţi de întunecimea vieții, mintea noastră 

a primit iluminare dintr-o dată, O, Sfinte 

Părinte Gherman. De aceea, ne punem 

nădejdea în mijlocirea ta înaintea lui 
Dumnezeu. 

- Slujba pentru Sf. Gherman din 

Alaska, 

stihire pentru vecernia mică 


„ESTE o taină”, scrie Gleb, „cum un om se poate întâlni pe neaşteptate cu un sfânt 
care a murit cu mai mult de o sută de ani în urmă şi apoi să-l introducă în viața sa. Acela 
devine o parte a vieţii lui; uneori omul chiar îl aude şi-l vede căci el este viu.” 

Gleb îşi aminteşte acea zi hotărâtoare din 1961, când povestea Cuviosului 
urmau să schimbe viaţa lui şi a lui Eugene pentru totdeauna: 

„Era începutul primăverii, în timpul Postului Mare, spre sfârşitul ultimului meu 
an de seminar. Având ceva timp liber, duminică după Liturghie, m-am gândit că voi 
folosi acest prilej îndelung aşteptat, ca să merg peste câmp şi prin pădure la Mânăstirea 
Sfânta Treime şi în cele din urmă să citesc o cărticică pe care o cumpărasem de la un 
rus, negustor ambulant de cărți, despre sărbătoarea Rusaliilor din vara trecută. Această 
cărticică uzată, Părintele Gherman: Un misionar în America, era Viaţa originală a 
Părintelui Gherman, publicată de Mânăstirea Valaam în 1894.22 Atunci, în afară de 
faptul că îi văzusem înfăţişarea, nu ştiam nimic despre Părintele Gherman. În 1961 
fusese în mare măsură uitat de lumea ortodoxă. Biserica nu publicase Viaţa lui în 
engleză şi nici măcar printre ruşi nu se vorbea despre el. Numai smeriţii aleuți din 
Alaska îi păstrau scumpă memoria, îi păstrau cu sfinţenie spusele şi îl slăveau ca pe un 
sfânt. 

„Era o zi minunată. Cerul era puţin acoperit, dar câmpul şi vâlcelele pe unde am 
umblat erau stăpânite de forţa primăverii. Peticile de zăpadă se topeau pretutindeni, 
torente de apă se repezeau în Jos şi şofranul înflorea. Am simțit venirea unei vieți noi, 
trezirea naturii. Am tot repetat o frumoasă poezie rusească de F. I. Tiuceaev: 


Zăpada albă mai dăinuie pe pajişti, 
Dar apele primăverii deja izvorăsc. 
Țâşnesc şi licăresc aruncându-se în zbor, 
Grăbind tărâmul adormit să se trezească, 


Vestind în toate colțurile lumii: 
„Acum soseşte primăvara, iat-o, vine! 
Noi suntem heralzii naşterii ei; 
Înainte, ne-a trimis să-i vestim sosirea 


|» 


Acum soseşte primăvara, iat-o vine! 


24 Vezi Mica Filocalie rusă, vol. 3 (Platina, California: St. Herman Brotherhood, 1989), p. 17-44. 

Şi flori îmbujorate, luminoase cântă 
Al primăverii cântec cald şi blând, 

3 ș sea A . 225 
Nenumărate se apleacă cu veselie, întorcându-se-napoi. 


În ziua aceea, pe când citeam Viaţa Cuviosului Gherman, pe neaşteptate, mintea 
mea s-a luminat, dându-mi seama pentru prima oară că aici, chiar în acest pământ pe 
care stăteam eu, în îndepărtata Alaska, era îngropată o comoară, o părticică din Sfânta 
Rusie, dreptul misionar pentru America — Părintele Gherman. 

Aşa cum natura se trezea spre plinătatea vieţii, tot la fel se întâmpla şi cu mine. 
Prin paginile acestei cărţulii, eu mă pregăteam să primesc viață nouă. Mi se însuflețea 
inima pentru că într-o clipă ochii minţii mele au priceput de ce ne aflam în America. 
Trebuia să mă bucur de acea primăvară, de acea primăvară dătătoare-de-viață care se 
ascundea în Alaska, acoperită de pietre. Tot ceea ce trebuia să fac era să ridic acele 
pietre şi să sap; primăvara tâşnea topind gheața şi zăpada vieţii contemporane şi era 
acolo un ring întreg de flori care dansau.” 

În clipa aceea, Gleb s-a gândit să meargă într-un pelerinaj în insula Spruce să 
dezgroape „comoara îngropată”, să se roage la mormântul Cuviosului Gherman şi să 
primească de la el un semn despre calea vieții lui. Am văzut cum obştea Părintelui 
Gherman se zămislise la mormântul sfântului Bătrân şi cum, doar cu câteva săptămâni 
mai târziu, Gleb fusese călăuzit de către Cuviosul Gherman să-l cunoască pe Eugene. Și 
Eugene primise iluminare neaşteptată de la Cuviosul Gherman: impresia trecătoare a lui 
Gleb despre „Locurile Sfinte din America”, unde îl descoperise Eugene pe Bătrânul din 
Alaska pentru prima dată, fusese revelația de care avea nevoie ca să-l aducă pe el, un 
american, în Biserica Ortodoxă. 

Cuviosul Gherman le-a descoperit acestor doi tineri chemarea vieţii lor. Acum 
era sarcina lor de a împlini dorinţa pe care o exprimase Gleb la mormântul cuviosului: 
de a descoperi lumii, treptat, sfințenia lui, ca să fie numărat printre sfinți şi să devină un 
izvor de putere pentru America ortodoxă. În primul număr al Cuvântului ortodox au 
publicat Viaţa lui în limba engleză, Părintele Gherman: Sfântul din Alaska. Gleb găsise 
această Viaţă în biblioteca Harvard, fără să se aştepte. O raritate bibliografică, fusese 
scrisă de un istoric timpuriu din nord-vestul Pacificului, F. A. Golder, care o publicase 
în anii '20, într-un tiraj mic, ca să trimită prietenilor săi un cadou mic de Crăciun. 
Golder vizitase Mânăstirea Valaam în timp ce-şi făcea cercetările în Rusia, în 1914 şi 
scrisese în notele sale versiunea monahală a vieții Părintelui Gherman. Deşi nu 
aparținea Bisericii Ortodoxe, acest istoric cinstit scrisese cu vădită simpatie faţă de 
Bătrân, numindu-l sfânt, cu mult înainte de a fi numărat în rândul sfinților. 

Când s-a publicat lucrarea lui Goder în Cuvântul ortodox, fraţii au făcut unele 
corecturi şi note explicative şi au continuat cu relatările pe care le adunaseră, despre 
minunile Cuviosului Gherman. Una dintre aceste minuni fusese istorisită de Gleb pe 
drumul dinspre Alaska spre California, înainte de a-l întâlni pe Eugene pentru prima 
oară. Pe insula Spruce, Părintele Gherasim îi vorbise despre o femeie din insulele 
Aleutine, care se numea Alexandra Ciceneva, care în anul 1907 fusese vindecată de o 
paralizie dureroasă (şold tuberculos) la mormântul Cuviosului Gherman. Mai târziu şi-a 
trimis cârjele la biserica din insulele Spruce, ca mărturie a minunii săvârşite. Întrucât 
Părintele Gherasim spunea că ea locuieşte acum în Seattle, Gleb a încercat să dea de ea 
când a trecut prin oraşul acela. După o căutare anevoioasă (se căsătorise între timp şi îşi 
schimbase numele), el a ajuns la apartamentul ei noaptea târziu. „Am intrat în locuința 
ei”, îşi aminteşte el, „şi deodată m-a uimit prezența Cuviosului Gherman. Era aleută 
doar pe jumătate, zveltă şi destul de frumoasă, cam la 60 de ani, foarte plăpândă; şi 
vorbea cu mare emoție. Mi-a spus că se temuse că minunea care avusese loc nu se va 


25 Ape de izvor” de F. 1. Tiuceaev, tr. În lb rusă. 

publica niciodată căci toți uitaseră de Cuviosul Gherman. Mi-a dictat povestea ei 
impresionantă în lacrimi şi cu toate amănuntele ... Înaintea mea se afla un suflet 
credincios de creştin minunat, oarecum respins de societatea noastră secularizată, care a 
zdrobit-o. A plâns de fericire că cineva îl iubea aşa de mult pe Cuviosul Gherman, ca să 
se ostenească să o găsească pe ea, iar ea şi-a exprimat nevrednicia şi mulțumirea. Mi-a 
mai spus că în urmă cu câţiva ani, Părintele Gherasim îi trmisese nişte flori uscate din 
insula Spruce şi că acele flori uneori emanau o mireasmă, mai ales înaintea unui 
eveniment important din viaţa ei, ca şi cum Cuviosul Gherman îi dădea un semn al 
prezenţei sale. Mi-a mai arătat piciorul, care rămăsese mai scurt decât celălalt, din 
pricina bolii ei din copilărie. Ne-am despărțit prieteni buni. 

Ajungând acasă, am scris la maşină povestea ei şi am tradus-o în limba rusă. I- 
am trimis ambele versiuni ca să le verifice şi să le corecteze. În câţiva ani a adormit 
întru Domnul. Sora ei mi-a trimis o fotografie pe care i-o făcuse pe insula Spruce, la 
câțiva ani după ce avusese loc acolo minunea, spunând: “Ea n-a mai folosit niciodată 
cârjele din ziua în care a primit vindecarea în biserica Părintelui Gherman. A dus o viață 
normală şi chiar putea dansa.” 

În 1968, nu cu mult timp înainte de mutarea lor în munți, fraţii au publicat în 
volum Viaţa Cuviosului Gherman de F. A. Golder, împreună cu relatări despre 
şaisprezece minuni. Prima carte publicată de frați, a fost şi prima carte despre Cuviosul 
Gherman, care a apărut în limba engleză (ori în limba rusă, din secolul trecut până 
acum). Publicând această carte, frații au intenționat să atragă atenția asupra sfințeniei 
sale şi să pregătească astfel calea pentru canonizarea sa oficială. În introducere, au 
susținut puternic canonizarea sa, scoțând în evidență faptul că în Rusia înainte de 
revoluţie, el se afla pe lista marilor asceţi ruşi şi candidați pentru sfințire. 


A 
ÎMPLININD această datorie față de sfântul lor ocrotitor, frații mai aveau şi o 


altă însărcinare pe care le-o dăduse Cuviosul Gherman, cu câţiva ani mai înainte. 

De ziua Cuviosului Gherman, în 1963, la câteva luni după ce Arhiepiscopul loan 
sfințise întemeierea obştii, Helen Kontzevici îi dăduse lui Gleb un manuscris în limba 
rusă, cerând fraţilor să o ajute să îl publice. Era lucrarea unchiului ei decedat, Serghie 
Nil. Neputând să o publice în Uniunea Sovietică, Nil i-a cerut ei să o publice în vestul 
liber şi ea făcuse legământ solemn să împlinească aceasta. Neputând să rezolve această 
problemă singură, după ce a primit înapoi manuscrisul de la editorii bisericeşti, s-a 
adresat obştii Părintelui Gherman, ca fiind ultima ei nădejde. 

Văzând o semnificaţie duhovnicească în faptul că Helen îi dăduse cartea în ziua 
prăznuirii Cuviosului Gherman, Gleb a plecat din casa Kontzevici într-o stare de 
înflăcărare. EI i-a scris îndată lui Eugene, „Cartea pe care mi-a adus-o, vorbeşte despre 
ultimele impresii ale lui Serghie Nil, despre viața duhovnicească de la Optina şi este al 
doilea volum al unei cărți publicate în 1916: Pe malul râului Domnului, fiind vorba de 
râul pe care se află situată Optina. Este foarte important să se publice această carte 
repede! Cred că Părintele Gherman însuşi s-a străduit pentru aceasta!!! De ce să-mi 
vorbească mie despre asta? Îi este teamă că va muri şi nimeni nu va avea grijă să se 
publice. Acum trebuie să împlinim o sarcină precisă!” 

Cartea care le-a fost dată fraților avea o mare semnificaţie pentru Rusia şi pentru 
lumea întreagă; în paginile ei se aflau proorociri ale Sf. Serafim de Sarov, care fuseseră 
ascunse mai înainte, din Convorbirea sa cu N. A. Motovilov. Când Serghie Nil 
descoperise Convorbirea, cu câţiva ani înainte de revoluție, cenzura Bisericii Ruse 
omisese aceste prorociri, neîndrăznind să dezvăluie taina lor. Sf. Serafim spusese că nu 
cu mult timp înainte de sfârşitul lumii, „episcopii vor deveni atât de lipsiţi de evlavie, 
încât nu vor mai crede în principala învăţătură a credinţei creştine”, şi la vremea aceea 
Domnul îl va învia aşa cum îi înviase pe cei Şapte Adormiţi din Efes; Sfântul va merge 

atunci de la Sarov la Mânăstirea Diveyevo, pe care o întemeiase, „propovăduind 
pocăinţa în lumea întreagă”. Nil murise fără să vadă sub tipar Taina marelui Diveyevo. 

În 1969, fraţii au publicat în cele din urmă Pe malul Râului Domnului, volumul 
II, prima carte a lor în limba rusă. Deşi nu aveau mijloacele necesare decât pentru 
publicarea a 400 de exemplare, „sămânța de muştar” a crescut şi vestea proorociei a 
început să se răspândească în întreaga Rusie. Până când Rusia a fost eliberată de tirania 
comunistă, cu 23 de ani mai târziu, a devenit clar că taina Sf. Serafim era cunoscută 
pretutindeni. În 1991 au fost scoase moaştele Sfântului şi duse în procesiune la 
Diveyevo, acolo unde se odihnesc astăzi. 7aina marelui Diveyevo, pentru care Nil s-a 
temut că va rămâne ascunsă sub oboroc, a fost publicată acum de Biserica din Rusia în 
milioane de exemplare, distribuite gratuit. 

Astăzi, Gleb atribuie totul Cuviosului Gherman din Alaska: „Cred că prin el s-a 
făcut ca noi să putem dezvălui lumii “Taina de la Diveyevo” a Sf. Serafim. Sf. Gherman 
a fost contemporan cu Sf. Serafim şi poate că s-au cunoscut în Rusia. Prima însărcinare 
pe care ne-a dat-o a fost să avertizăm America despre sfârşitul lumii, printr-o profeție 
care venea din Rusia sa natală.” 


ÎNDATĂ după ce a apărut Pe malul Râului Domnului, fraţii s-au mutat în 


pustie. Câteva luni mai târziu, la 12 octombrie 1969, au mers să caute teren nou la 
dorința lui Eugene, coborând în defileu departe de muntele lor. S-au întors târziu fiindcă 
s-au rătăcit. Au urcat tot mai sus, încercând să se orienteze, dar fără nici un folos. Se 
întunecase şi se răcea foarte repede. Ştiau că dacă nu găsesc drumul, cu siguranță că 
nimeni nu-i va găsi în această regiune îndepărtată — până când n-ar fi fost prea târziu. 
„Poate că asta este!” Reflectă Gleb. „Poate că acesta este locul unde Dumnezeu 
intenționează să ne sfârşim viețile. Dar mai sunt încă atât de multe de făcut!” 

Totuşi, până la urmă, fraţii au găsit drumul noroios care ducea peste vârful de 
coamă. Peste măsură de obosiţi, plini de zgârieturi pentru că merseseră prin tufe cu 
spini, s-au înapoiat pe drumul care ducea la schit. Câteva zile mai târziu au primit veşti. 
Părintele Gherasim murise în Alaska. Frații şi-au dat seama că moartea lui avusese loc 
chiar în ziua în care se rătăciseră în defileu. Cum s-au potrivit lucrurile, gândeau ei, ca 
tocmai atunci să treacă prin experiența părăsirii, în inima pustiei aspre, gustând puțin 
din ceea ce răbdase Părintele Gherasim de-a lungul a 35 de ani de sălăşluire eroică în 
deşert. Dar ce păcat că n-au putut să împlinească visul de a întemeia o mânăstire 
Cuviosului Gherman pe insula Spruce înainte de moartea Pr. Gherasim! 


După mai puţin de un an, s-a împlinit în sfârşit un alt vis al Părintelui 
Gherasim, pentru care a aşteptat şi s-a rugat îndelung: canonizarea Cuviosului Gherman 
de către Biserica Ortodoxă Universală. Acest eveniment a venit ca o culminare a 
ostenelilor obştii Părintelui Gherman, împlinirea scopului inițial al existenţei sale. 

Preocupările pentru canonizarea Cuviosului Gherman începuseră din 1939, când 
Biserica Rusă din afara Rusiei, din America, sub preşedinţia Mitropolitului Teofil 
Paşkovski, încredințase unui comitet alcătuit din trei episcopi, sarcina de a cerceta viața 
şi minunile Părintelui Gherman. Preşedintele acestui comitet fusese regretatul 
Arhiepiscop Tihon din San Francisco. Mai târziu, când Arhiepiscopul loan Maximovici 
devenise urmaşul Arhiepiscopului Tihon, fusese şi el interesat activ de această 
canonizare. În august 1963, când şi-a dat binecuvântarea pentru întemeierea obştii, a 
spus lui Eugene şi Gleb: „În curând îl vom canoniza pe Sf. Gherman.” În anul următor, 
când se pregăteau să-l canonizeze pe Sf. loan de Kronstadt, a mers la un ierarh de seamă 
al Mitropoliei, Arhiepiscopul loan Şahovskoi şi a încercat să ajungă cu el la o 
înțelegere. Biserica Rusă de peste hotare, propunea el, îl va canoniza pe Părintele loan 
de Kronstadt iar Mitropolia, întrucât avea în grijă şi teritoriul Alaska, îl va canoniza pe 


232 


Viata şi opera Părintelui Serafim Rose 


Părintele Gherman. Fiecare Biserică va accepta canonizarea celeilalte şi în felul acesta 
ambele Biserici vor avea doi sfinți la care să se roage şi Sfinţii vor răspândi har. Această 
propunere deschisă a fost din nefericire refuzată, iar Arhiepiscopul loan nu a mai trăit să 
vadă canonizarea Cuviosului Gherman. 

Totuşi, în 1970, prezicerea Arhiepiscopului a ajuns să se împlinească. Mitropolia 
a hotărât să-l canonizeze pe Sf. Gherman în Kodiak, Alaska, la 27 iulie şi Biserica Rusă 
a fost de acord să-şi dea aprobarea pentru aceasta, făcând o canonizare simultană în 
Catedrala” din San Francisco. 

Frații Eugene şi Gleb au început să postească şi să se roage pentru a scrie o 
slujbă Cuviosului Gherman, ca să fie folosită la canonizare. Gleb spune: „Este interesant 
că aşa cum, fără să mă aştept, descoperisem Viaţa Părintelui Gherman în acea zi de 
primăvară, şi tot pe neaşteptate descoperisem prima scriere despre Viaţa lui în limba 
engleză la Biblioteca Harvard, la fel de neaşteptat am întocmit şi noi o slujbă. Am 
alcătuit-o repede. Cântam slujba în timp ce o scriam, întrucât cuvintele trebuiau să se 
potrivească liniilor melodice. Am scris două versiuni, în slavonă şi engleză. Eugene 
compunea versuri în engleză şi eu le traduceam în slavonă şi vice versa.” 

Fraţii au trimis slujba la o comisie liturgică, unde imnograful Episcop Alipie a 
editat-o şi a mai adăugat şi el câteva versete. Versiunea în limba slavonă a fost publicată 
la Jordanville şi cea în limba engleză la Platina, mai întâi în Cuvântul ortodox şi apoi 
într-un volum mic separat.7” „Ne-am străduit să o prezentăm ca pe un exemplu pe toate 
căile”, observa Eugene. 

În ajunul canonizării a venit la schit Episcopul Nectarie şi în legătură cu ceea ce 
urma să se întâmple, a spus fraților ceea ce îl învățase Bătrânul său despre mijlocirea 
sfinților: „Când eram în Optina cu Bătrânul Nectarie, Bătrânul, dându-mi ca rânduială 
de rugăciune la chilie “Optina cinci sute” pe şiragul de mătănii, a spus: “Gândeşte-te 
numai, cât de importantă este rugăciunea către sfinți! Când spui pur şi simplu „Loți 
sfinţii, rugaţi-vă lui Dumnezeu pentru mine”, în clipa aceea în Împărăţia cerurilor toți, 
toți, toți sfinţii care sunt la Tronul lui Dumnezeu se închină împreună înaintea Domnului 
şi toți împreună strigă: Doamne miluieşte.” 

Când Episcopul Nectarie a spus fraţilor aceasta, a fost clar pentru ei cum totul se 
întâmplase pe neaşteptate în legătură cu Cuviosul Gherman, cum aşa de repede şi de 
uşor alcătuiseră prima lor slujbă şi cum erau deja în ajunul canonizării. 

Totuşi, venind în oraş pentru slujbă, fraţii şi-au simţit inima grea. „Când vrei cu 
adevărat să slujeşti lui Dumnezeu”, explică Gleb, „devii foarte singur. Descoperi îndată 
că există atât de multe piedici nevăzute şi te simţi copleşit de ceva diferit de ceea ce vrei 
să faci. Văzduhul este plin de duhuri necurate care se opun creşterii şi promovării 
sfinților pe acest pământ. Ei se luptă împotriva acestui lucru fiindcă atunci când numărul 
sfinților va depăşi pe acela al demonilor, va avea loc Judecata de Apoi şi va fi un cer 
nou şi un pământ nou. Sfinţii generează energie spre bunătate, spre Împărăţia cerurilor: 
şi această putere găseşte îndată o putere care se opune duhurilor răutății, care sunt în 
văzduhuri (Efeseni 6, 12), cum le numeşte Sf. Pavel. Ele umplu văzduhul cu duhul 
potrivnic. 

Pe când alcătuiam slujba în pustia noastră, se simțea puternic prezența 
Cuviosului Gherman şi astfel nu am văzut acest duh potrivnic. Dar când am ajuns la San 
Francisco înaintea canonizării, am simţit un curent puternic împotriva noastră şi eram cu 
adevărat în deznădejde. În acel oraş, satanismul ieşise de curând la iveală cu liturghii 


5 Catedrala închinată icoanei Maicii Domnului, „Bucuria tuturor celor necăjiţi”. Părintele Gherman 
trimisese obştii o icoană cu „Bucuria tuturor celor necăjiţi” la întemeiere — o icoană care, după el, 
aparținuse probabil Cuviosului Gherman. 

ci, „Slujba Sfântului şi Părintelui nostru purtător de Dumnezeu, Sf. Gherman, Făcătorul de minuni din 
Alaska”, Cuvântul ortodox, nr. 31, (1970). 

3 Rânduiala de rugăciunea „Optina cinci sute” include cincizeci de rugăciuni către toţi sfinţii. 

satanice publice, etc. Demonii ştiau şi simțeau că sfințenia se afla întrupată în 
Arhiepiscopul loan şi în Părintele Gherman, primul sfânt şi ocrotitor al pământului 
american.” 


A 

În mijlocul slujbei de canonizare, sentimentul amenințător s-a risipit într-o 
revărsare de har care se pogora prin noul sfânt. Împrejurarea era atât de strălucitoare — 
prima slăvire a unui sfânt ortodox al Americii şi de fapt al întregii emisfere vestice — că 
a fost comparată cu sărbătorirea biruitoare de la canonizarea Sf. Serafim, care a avut loc 
cu 67 de ani mai devreme în Rusia. Într-un număr special de canonizare al Cuvântului 
ortodox, Gleb scria: 

„Marele Sfânt al Paştilor, Serafim de Sarov, care saluta pe fiecare în toate 
anotimpurile cu salutul de Paşti “Hristos a înviat!” şi cânta imne de Paşti în noaptea 
adormirii lui în mijlocul iernii, profețind măreaţa sărbătoare a propriei sale canonizări 
când a spus: “Bucuria mea, ce bucurie va fi când vor cânta Paştile în mijlocul verii.” Și 
miile de oameni care au participat la canonizarea sa, la 19 iulie 1903, de la Ţarul 
Nicolae II încoace, au arătat minunata înălțare Pascală a sărbătoririi din mijlocul verii. 
Sf. Serafim a mai profețit: că îndată după această sărbătoare de bucurie va veni o vreme 
îndelungată de tulburări, când întreaga Rusie va fi înecată în sânge iar poporul rus va 
trece prin cele mai cumplite suferințe, când mulți ruşi vor fi împrăştiați pe toată fața 
pământului ... Şi acum, în mijlocul acestei vremi profețite, de tulburări şi surghiunire, 
credinciosul rus ortodox ... a cunoscut pentru a doua oară un asemenea “Paşti în 
mijlocul verii” la canonizarea contemporanului Sfântului Serafim, Sf. Gherman din 
Alaska, în San Francisco ... Nici un credincios nu venise pregătit să participe la un 
eveniment minunat ca acesta. Dar îndată după slujbele de sâmbătă noaptea şi desigur, 
după slujbele de duminică, toți cei prezenți puteau descrie ce simţiseră, într-un singur 
fel: “Era ca şi cum aveam Paştile din nou!” 

Au venit oameni de peste tot, inclusiv Mitropolitul Filaret din New York, 
seminarişti din Jordanville şi prietenul lui Gleb, Părintele Pantelimon din Boston. La 
solicitarea lui Gleb, Părintele Vladimir din Jordanville a venit cu o părticică (un dinte) 
din moaştele Cuviosului Gherman, pe care i-o trimisese Părintele Gherasim cu ani în 
urmă. 

Frații Eugene şi Gleb au adus cutii întregi cu exemplare ale slujbei ca să fie 
distribuite în timpul canonizării. Icoana fraților cu Sf. Gherman s-a aflat în partea 
superioară a raclei Arhiepiscopului loan în timpul tuturor slujbelor, aceeaşi icoană la 
care se rugase el odinioară, anticipând această zi. 

În timpul privegherii de sâmbătă noaptea, fraţii au stat la strană cântând 
versetele. Bucuria Pascală neașteptată a lăsat să treacă neobservată lungimea slujbei de 
şapte ceasuri, chiar şi de către copii şi bătrâni. 

Punctul culminant a venit în timpul utreniei, după rugăciunile cunoscute ca 
polieleu. Pentru articolul din revistă dedicat canonizării, Gleb a scris: „Într-o clipă 
mulţimea de credincioşi a apărut cu lumânări aprinse în mâini... Uşile Împărăteşti erau 
deschise, Catedrala a devenit un izvor de lumină. Arhimandritul Ciprian a descris acest 
moment: “Mitropolitul şi preoţii ierarhi cu care a slujit liturghia au ieşit din altar, urmați 
de protopopi, arhimandriți, preoţi, diaconi şi o mulţime de slujitori de toate vârstele. În 
jurul lor erau credincioşi cu lumânări aprinse. În centru, pe un analog, împodobit cu 
flori, în mijlocul unei mulțimi de lumânări aprinse, acoperit cu o învelitoare albă şi legat 
cu o panglică, se afla chipul Sf. Gherman, cu o parte din moaşte şi racla, spre care era 
îndreptată atenţia tuturor. După ultimul Aliluia de la Polieleu, Mitropolitul a coborât de 
la catedră şi făcându-şi o cruce mare, a desfăcut panglica şi a scos învelitoarea. În 
această clipă a răsunat dinspre cler, „Pe tine te mărim, sfinte Părinte Gherman ...” A 


* [Gleb Podmoşenski] „Al doilea Paşti în mijlocul verii”, Cuvântul ortodox, nr. 33-34, (1970), p. 168. 

răsunat o Slăvire repetată de sus, ca şi cum ar fi fost din biserică, unde se află pictat 
Domnul Dumnezeu Savaot pe heruvimi şi serafimi. Şi apoi de la strană un „Te slăvim” 
în engleză. Şi în timp ce această cântare răsuna în toate părțile, patru diaconi tămâiau 
icoana Sfântului, umplând biserica cu mireasmă de tămâie care fusese adusă de 
Arhimandritul Pantelimon, care acum miruia icoana cu ulei aromat, în tradiția Sfântului 
Munte Athos. 

„Şi în mijlocul acestei lumini orbitoare, a lumânărilor, a norilor de tămâie — în 
cadrul unei ferestre, pe un fond de aur strălucitor, s-a arătat faţa unui călugăr simplu, un 
sălăşluitor al cerului, împreună-vorbitor-cu-îngerii!! Şi într-adevăr, de acum înainte s-a 
deschis pentru America şi pentru întreaga lume contemporană o fereastră spre 
Împărăţia cerurilor, prin care, prin “cadrul” ortodoxiei autentice, dacă omul se 
străduieşte din răsputeri, poate respira din atmosfera veşniciei, care este o pregustare din 
Paştile veşnic."2%0 

În timpul acestei părţi triumfătoare a slujbei, Gleb a mers în altar ca să fie singur 
cu Sf. Gherman. „Am deschis uşa din partea stângă a altarului”, îşi aminteşte el, „şi m- 
am uitat la fresca Sf. Gherman de pe perete, care fusese pictată la cererea noastră. Când 
am început să mă rog, de îndată am simțit că aici era “părinţelul” meu, că eram orfan şi 
că Sf. Gherman urma să-mi poarte de grijă, aşa cum avusese grijă de sărmanii orfani 
aleutini de pe insula Spruce. 

Mi-am amintit de prima tundere în monahism pe care o văzusem — în Jordanville 
în 1954. Noului călugăr i se dăduse numele Gherman, după întemeietorul vechiului 
Valaam. Atunci mă gândisem: “Asta vreau eu.” Şi acum, stând înaintea Sfântului 
Gherman, îl rugam, “Să se împlinească. Acceptă-mă ca monah. Aceasta este ziua ta, 
ceasul tău.” 

Eugene a venit repede cu mine în altar. 

- Am luat o hotărâre, am şoptit. Vreau să cer să fiu făcut călugăr. Dar este 
hotărârea mea — nu vreau să te împing la nimic. 

- Și eu vreau să fiu călugăr, a spus Eugene. 

Am ieşit din altar, ne-am întors în strană şi am început să citim canonul 
Sfântului. Eu am citit versetele în slavonă şi Eugene a citit versetele alternative în 
engleză. Episcopul Nectarie a venit şi a stat în spatele nostru, punându-şi mâinile pe 
umerii noştri. M-am întors şi am văzut că avea capul neacoperit şi că toată faţa îi era 
scăldată în lacrimi. Venind mai aproape, ne-a şoptit, “Ce moment! Ce moment minunat, 
fericit în viața voastră! Acesta este apogeul, apogeul frăției voastre. Prin mâinile 
voastre, aţi lucrat din greu pentru aceasta. Aţi făcut o jertfă ca să-l slăviți pe Batiuşca 
Gherman al vostru şi Dumnezeu a încununat-o. Aţi scris slujba pentru el şi acum o citiți 
la canonizarea lui. Ce norocoşi sunteţi! Şi acum, gândiți-vă, prin el o fereastră se 
deschide în cer. Când vă rugaţi, “Toţi sfinţii, rugaţi-vă lui Dumnezeu pentru mine”, el se 
alătură corului de sfinți, plecându-se înaintea Tronului lui Dumnezeu, după cum spunea 
Bătrânul Nectarie. El spune o rugăciune pentru voi şi Dumnezeu aude.” 


A 

În dimineața următoare s-au slujit două Sfinte Liturghii. Prima a fost slujită de 
către Protosinghelul Nicolae Dombrovski, la care fraţii au cântat la strană; şi cea de a 
doua, o Liturghie pontificală, a fost celebrată de Mitropolitul Filaret cu cinci diaconi, 32 
de preoți şi patru ierarhi. Numărul credincioşilor a sporit din noaptea trecută şi marea 
Catedrală era plină până la refuz. 

După Liturghie s-a slujit o sfințire pentru Sf. Gherman, începând cu o procesiune 
în jurul Catedralei. Purtând cămaşă albă de acolit şi purtând o cruce mare, strălucitoare, 
Eugene a condus procesiunea pe uşile din față, în atmosfera de vară inundată de soare. 
Alţii îl urmau cu prapuri şi icoane; şi apoi urmau icoana şi moaştele Sfântului, purtate 


230 Ibid. p. 180. 

pe un stativ special de doisprezece presbiteri bătrâni. În spatele icoanei mergeau ierarhii 
şi slujitorii, apoi călugării, maicile şi restul credincioşilor. Cu diaconii care balansau 
cădelniţele fumegânde şi toți oamenii care cântau, procesiunea, numaidecât a atras 
atenția Bulevardului Geary, care era aglomerat. Coborând pentru a face înconjurul 
Catedralei, oamenii au trecut la jumătatea drumului pe la mormântul Arhiepiscopului 
loan şi icoana frăţiei. În cele patru laturi ale Catedralei, diaconii au rostit litanii şi s-a 
stropit cu agheasmă în toate părțile. 

La sfârşitul slujbelor zilei s-a citit frăţiei în catedrală o laudă cunoscută ca 
Gramota. În acest document, Biserica îşi exprima oficial recunoştinţa față de frăție””! şi 
i-a arătat calea în viitor. Mai clar decât s-au putut aştepta frații, aceasta arăta că 
sălăşluirea în pustie putea fi însoţită de lucrare misionară, aşa cum arătase chiar Sf. 
Gherman în viața sa pe insula Spruce. Eugene era cu totul fericit căci Gramota justifica 
pe deplin existenţa frăției în pustie. Textul era în parte aşa: 


Acum, când s-a împlinit mărirea Sfântului şi Părintelui nostru 
purtător-de-Dumnezeu Gherman din Alaska — un eveniment pe care 
aleutinii simpli îl simţiseră cu mult timp înainte, pe care iubitorii de 
călugări l-au aşteptat îndelung, pentru care s-au pregătit cei care alcătuiau 
biografiile asceţilor şi pe care ierarhii l-au proclamat acum -— fie ca frăția 
voastră bună să se bucure în curăţie şi smerenie întru iubirea de Domnul. 

Aţi cunoscut în mod stăruitor cititorul publicațiilor voastre cu 
chipul Bătrânului care a sfințit insulele cu ostenelile sale — mai întâi 
insula Valaam, apoi Kodiak şi mai presus de toate, insula Spruce, unde 
până la sfârşitul zilelor sale, s-a rugat pentru cei pentru care a fost 
ocrotitor şi părinte în America — Sf. Gherman. 

În aceeaşi parte apuseană a Americii de nord, unde în mijlocul 
condițiilor aspre au viețuit contemporanii şi compatrioții Sfântului, aţi 
creat un colț de fapte ascetice evlavioase. 

Aţi fost în legătură vie cu americani însetați de învățătură şi 
nădăjduim că va fi o frăție misionară. Dorind cu evlavie ca obştea să 
sporească şi să aducă roadă cu şi mai mare sporire, Sinodul Episcopilor Îl 
roagă pe Dumnezeu să vă binecuvinteze... 

Preşedintele Sinodului Episcopilor 
Mitropolitul Filaret 


După prezentarea Gramotei, au mers cu toţii în trapeză unde au servit o masă în 
stil monahal în linişte şi s-a citit cu glas tare Viaţa Sf. Gherman. Gleb îşi aminteşte, 
„Părintele Vladimir mă chema pentru căci Eugene şi cu mine credeam că vom sta cu el 
într-un colț. Apoi, deodată, prietenul meu Părintele Pantelimon m-a luat de mână şi mi-a 
spus, “la asta şi pune-o în dulamă şi nu lăsa pe nimeni să ţi-o ia.” Şi mi-a dat o bucată de 
hârtie. Am făcut cum mi-a spus şi m-am aşezat. Apoi mi-a spus, “Când coboram scările, 
am văzut acea bucată de hârtie pe jos. Am ridicat-o şi uitându-mă la ea am ştiut că este 
un mesaj pentru tine.” La aceasta, Părintele Vladimir s-a uitat la mine pentru că în 
sufletul său simţea şi el că se întâmpla ceva ciudat. Era o pagină ruptă dintr-o revistă 
rusească din 1935, cu o imagine a Sf. Gherman stând singur în pădure, lângă coliba lui 
pe jumătate în pământ şi o cruce mare. Pe partea cealaltă a paginii, era o scrisoare de la 
Părintele Gherasim în care descria planul său de a restaura schitul monahal al Sf. 
Gherman de pe insula Spruce şi acum construia o colibă şi un paraclis pe locul unde îşi 


1 La câteva luni după canonizare şi Mitropolia şi-a exprimat recunoştinţa. Episcopul ei din Alaska a 
trimis la frați un preot cu o părticică din moaştele Sf.Gherman (o bucăţică din coasta lui stângă), 
mulțumindu-le pentru lucrarea lor de a-l face cunoscut pe Sf. Gherman şi pentru pregătirea terenului 
pentru canonizarea sa. 

avusese micul aşezământ Sf. Gherman şi unde murise. Era sfâşietor cum Părintele 
Gherasim, într-o sărăcie desăvârşită, cu pescarii aleutini care îl ajutau, construise 
această chilie mică. In scrisoarea pe care eu o citeam atunci pentru prima oară, scrisese: 


Paraclisul de pe locul unde a murit Părintele Gherman, încă nu este 
terminat. Mărimea lui este de 4,27 m x 3,66 m. Este din lemn şi interiorul 
este acoperit cu placaj. Are două ferestre. Totul era simplu acolo, aşa 
cum era el şi chilia smerită a Părintele Gherman. Dar îl voi transforma 
într-un „paraclis” grecesc: adică o biserică mică fără iconostas, numai o 
perdea. Voi vedea ce pot face. Dar sunt fără margini de fericit că s-a 
împlinit visul meu, că s-a ridicat deja o bisericuță pe locul unde a ars o 
lumânare strălucitoare timp de 40 de ani, unde a viețuit un om drept care 
s-a rugat pentru lumea cea păcătoasă — Părintele Gherman. Vreau atât de 
mult să-l dezgrop pe acela care îmi este atât de drag şi înrudit, acela care 
este sfânt, aici în pământul nostru, când în pământul meu natal totul este 
distrus. Cineva vrea atât de mult să vadă acest schit scump, un schit care 
va fi plin de rugăciune, lângă mormântul sfântului bătrân. Un schit... O, 
Doamne, ajută! 


Citind aceasta, m-am uitat la Eugene. Era clar faptul că, în această zi a 
canonizării Sf. Gherman, împlinindu-ne scopul nostru iniţial, ni se dăduse o misiune şi o 
permisiune chiar de la Sfântul, să construim un schit pe insula Spruce.”2*? 

Ceea ce numise Episcopul Nectarie „apogeul” frăţiei era să croiască drum pentru 
următoarea etapă. Sf. Gherman, aducând fraţii împreună şi rânduindu-i în vieţuire 
misionară în pustie, pe care o trăise el însuşi, trebuia să răspundă acum rugăciunilor lor 
şi să-i facă monahi ca el. Totuşi, spre deosebire de Gramota, aceasta nu era nici o 
răsplată pentru ostenelile lor, ci mai degrabă o cruce care să fie purtată cu recunoştinţă 
față de Dumnezeu. Sf. Gherman, ca monah din Valaam din pustiurile de nord din New 
World, cunoscuse sărăcia şi părăsirea, împreună cu prigoana, atât din partea 
autorităților civile cât şi ecleziastice. Dacă fraţii trebuiau să urmeze cu adevărat calea sa 
monahală, ei trebuiau să împărtășească şi necazurile sale monahale, aşa cum făcuse 
întemeietorul lor singuratic şi curajos, Arhimandritul Gherasim. 


ti Frații au presupus că pagina aceea de revistă fusese trimisă de Părintele Gherasim prietenului său 
Arhiepiscopul Tihon şi căzuse din cărţile de slujbă ale răposatului ierarh, cărți ce fuseseră folosite în 
timpul slujbelor de dimineață. Fraţii au inclus textul scrisorii Părintelui Gherasim în următorul nmăr al 
Cuvântului ortodox (nr. 32/1970) şi pe copertă au reprodus pictura Sf. Gherman şi bordeiul său pe 
jumătate în pământ. 

54 
Tunderea 


Unii oameni se pot afla într-o poziție care 
poate fi corectă „din punct de vedere legal” 
dar în acelaşi timp este profund ne-creştină — 
ca şi cum conştiinţa creştină este silită să 
asculte ORICE poruncă a autorităţilor 
bisericeşti, atâta timp cât aceste autorități 
Sunt pe drept cuvânt „canonice”. Acest 
concept, al ascultării doar de dragul 
acesteia, reprezintă una din cauzele 
principale ale sergianismului din secolul 
nostru — atât în interiorul cât şi în afara 
Patriarhiei Moscovei. 


- Părintele Serafim”? 


Numai ascultarea care vine din iubire poate 
da în schimb bucuria tuturor ostenelilor care 
sunt rânduite. 

- Sf. Teofan Zăvorâtul?** 
De când frații se mutaseră la munte, iubitorii de călugărie auziseră despre viaţa lor şi 
îşi arătau dragostea şi interesul. Printre aceştia se afla Maica Maria Stakovici, o 
călugăriță între două vârste de la Mânăstirea Diveyevo. Maica Maria fusese tunsă în 
călugărie de către răposatul bătrân din Valaam, leroschimonahul Mihail Orbul. În 1959, 
când Bătrânul Mihail viețuise în Mânăstirea din Peşterile Pskov din Rusia, ea îi scrisese 
cu rugămintea să se roage pentru intențiile călugăreşti ale lui Gleb. Părintele Mihail 
murise în 1962, dar prin această legătură, viața călugărească a frăției fusese deja 
prefigurată de rugăciunile unui Bătrân din Valaam. Cu câţiva ani mai târziu, îndată ce 
fraţii s-au mutat la Platina, Maica Maria le-a trimis o icoană frumoasă a lui Hristos, 
pictată la Valaam, pe care i-o dăduse Bătrânul Mihail. Ea a dorit ca tunderea lor în 
monahism să aibă loc înaintea acestei icoane, ca prin aceasta să devină călugări de 
Valaam. Ea le-a mai trimis şi biografia Bătrânului Mihail pe care o scrisese, împreună 
cu alte amintiri de la Valaam. Ea a considerat viața fraţilor în Platina ca o continuare a 
vieţii la Valaam, care atunci era închisă şi le-a spus că, pentru a deveni călugări în 
Valaam, datoria lor era să se roage pentru reînvierea Vechiului Valaam. 


Opară cu canonizarea Sf. Gherman, frații au simțit că venise vremea de a fi 
tunşi călugări şi să fie astfel în lumea călugărului din Valaam care era ocrotitorul lor. Ei 
au văzut acest pas ca o jertfă adusă noului Sfânt, o angajare pentru a realiza mai departe 
nădejdile lui monahiceşti pentru America. 

Potrivit tradiției ortodoxe, fraţii trebuiau să primească binecuvântarea părinților 
lor înainte de a fi tunşi în monahism. Atât d-na Rose cât şi d-na Podmoşenski s-au 
împăcat cu gândul că fiii lor îşi aleseseră cu adevărat calea în viață, şi-au dat acum 


1. M. Andreev, Sfinţii din catacombele Rusiei (Platina, California: St. Herman Brotherhood, 1982), p. 
258. 

24 Sf. Teofan Zăvorâtul, „Amintirea către cinstitele maici despre ceea ce cere monahismul de la ele”, 
Cap. 6, Cuvântul ortodox, nr. 139 (1985), p. 107. 

consimțământul fără şovăire. (În secret, chiar se ştiuse că Esther se lăuda rudelor: „Fiul 
meu a cumpărat un vârf de munte!”) 

Gleb a scris Arhiepiscopului Artemon, cerându-i, ca episcop cârmuitor, să vină 
la schitul lor şi să-i tundă. În scrisoare a citat din viața Sf. Serghie de Radonej, în care 
Sfântul a cerut starețului său, Mitrofan, să-l tundă: „Părinte, ai milă şi tunde-mă ca 
monah. Din copilărie mi-am dorit aceasta cu înfocare, dar nevoile părinţilor mei m-au 
oprit. Acum m-am eliberat de toate astea şi sunt însetat de viaţa de pustie monahală aşa 
cum însetează cerbul după izvoarele de apă vie.” În Viaţa Sf. Serghie, Starețul Mitrofan 
l-a lăsat singur în pustie după tundere. Asta voiau şi frații. 

Îndată după primirea scrisorii lui Gleb, Arhiepiscopul Artemon a venit la schit. 
L-a luat pe Gleb deoparte ca să discute chestiunea în taină, pentru că negreşit, se simţea 
mai încrezător lângă ruşi. Eugene era puţin tulburat din această pricină, căci, scria el, în 
tot ceea ce făcuseră el şi Gleb, ei „acționaseră întotdeauna împreună şi în comuniune 
desăvârşită, nefăcând nimic fără binecuvântarea celuilalt.” 

Arhiepiscopul şi Gleb vorbiseră în mica bibliotecă. 

- Noi nu căutăm să construim o mânăstire mare, recunoscută, a spus Gleb. Putem 
rămâne să facem ceea ce deja facem, ca monahi tunşi? 

- Da, a răspuns Arhiepiscopul, se poate. Nu sunt împotriva existenței unei 
mânăstiri în Eparhia mea. 

- Dar eu chiar asta spun, că noi nu dorim o mânăstire diocezană. 

Totuşi, Arhiepiscopul părea că nu înţelege această chestiune. Repetând problema 
despre o mânăstire în eparhia sa, el a continuat să cerceteze cererea fraților, după felul 
în care se încadra în întreaga organizare. El a întrebat cum va fi numită acum frăția şi 
Gleb a răspuns că se va numi în continuare, frăție. 

- Dar, acum veţi fi o comunitate monahală, a spus Arhiepiscopul. Va trebui să 
aveți un nume pentru locul acesta. 

Gleb a sugerat să se numească pustin: un cuvânt rusesc care înseamnă în sens 
strict „pustiu, deşert”, dar adesea este tradus în engleză cu sensul „sihăstrie, mânăstire”. 
Acesta era numele care se dădea acelor comunități monahale ruseşti izolate ca Sarov şi 
Optina. Arhiepiscopul a fost mulțumit de sugestie, socotind că se va încadra în 
categoriile ecleziastice existente, pentru a primi aprobarea Sinodului Episcopilor. 

Hotărându-se aceasta, Gleb a spus Arhiepiscopului că el şi Eugene nu voiau să 
fie hirotoniți preoți odată cu tunderea lor. 

- Da, da, a insistat Arhiepiscopul. Trebuie să deveniți preoți. 

- Dar noi nu am venit aici ca să construim o mânăstire mare recunoscută, a 
subliniat din nou Gleb. Nu suntem pregătiți să fim preoți. Noi vrem doar să fim lăsaţi 
singuri în pădure să ne continuăm lucrarea. 

- Bine, a ezitat Arhiepiscopul, trebuie să merg la Sinod să iau binecuvântare. 

La aceasta, Gleb a intrat în panică şi a spus: 

- Promiteţi-ne că nu ne veţi împinge spre preoție. 

Arhiepiscopul a promis, dar a continuat să spună că frații aveau nevoie de 
telefon. 

- Noi am plecat în pustie ca să scăpăm de asta, a spus Gleb. Un telefon nu va mai 
lăsa acest loc pustiu. 

- O mânăstire are nevoie de telefon, a răspuns Arhiepiscopul. Aşa trebuie. 

De bună seamă că aceşti doi oameni vorbeau în limbi diferite. Helen Kontzevici 
le-a spus apoi ce primejdii îi aşteptau. Pentru Dumnezeu, a spus ea, nu vă faceţi 
călugări! Veţi fi făcuţi robi ai celor care nu au nici cea mai mică idee despre ceea ce este 
monahismul ortodox. Nu veţi fi liberi. 

- Dar Arhiepiscopul Artemon a promis că ne va lăsa în pace! a insistat Gleb. 

Helen nu se aştepta să vină nimic bun din partea Arhiepiscpului Artemon. Clica 
episcopală căreia îi aparținea el, îl persecutase nu numai pe Arhiepiscopul loan ci şi pe 

părintele ei duhovnicesc din Franţa, Sfântul Teofan de Poltava. Şi aceeaşi mentalitate 
organizatorică — atât de străină şi neplăcută pentru şcoala cucerniciei simple în care 
fusese crescută — supusese oarecând Bătrânii de la Optina la tot felul de chinuri, pe 
unele dintre acestea le ştia în mod direct. 

- Arhiepiscopul Artemon va încerca să vă facă călugări-preoţi, a continuat Helen 
să-i atenționeze pe frați. Veţi fi trimişi la parohii în lume, şi veţi fi folosiți ca să zidiți 
Eparhia — cu preţul adevăratului monahism. 

La o lună după canonizarea Sf. Gherman, Arhiepiscopul Artemon a venit din 
nou la Schitul Platina. A spus fraţilor că trebuiau să meargă la San Francisco ca să li se 
ia măsurile pentru veşmintele monahale. Se cheltuiseră o mie de dolari ca să cumpere 
materialul, a spus el. 

- O mie de dolari? A început Gleb. Pentru ce? Ca să defilăm înaintea animalelor 
din pădure? 

- O, eşti nervos, a spus Arhiepiscopul. Este important ca monahii mei să arate 
bine. 

Gleb şi-a amintit ceva ce-i spusese odată Părintele Adrian despre candidaţii la 
călugărie care au venit la mânăstirea lui din Spring Valley, New York. „Cei mai mulţi 
oameni care vin”, spusese el, „nu fac aceasta pentru monahism ci ca să poarte rase 
frumoase şi să fie puşi într-o poziţie în care să se simtă deasupra altora. Dar monahismul 
adevărat este exact invers: oamenii vin pentru pocăință, să rabde greutăţi, să devină 
slujitorii sufletelor suferinde.” 

Tulburat de ideile Arhiepiscopului Artemon, Gleb a simţit că oamenii care nu 
urmează logica lumii ar trebui cel puţin să fie liberi să gândească aşa cum aleg ei. 
Eugene era şi mai supărat. „Vlădica ne-a indignat”, scria el într-o scrisoare, 
„interesându-se dacă ne gândiserăm să plecăm într-un loc îndepărtat cu apă şi facilități, 
de dragul celor care ni se vor alătura; şi ne chinuiam ca să-l facem pe Vlădica să vadă că 
nu era nimeni care să dorească să se sălășluiască cu noi şi că în nici un caz apa şi 
facilitățile nu vor atrage oamenii cu acelaşi fel de gândire, ca să nu mai pomenesc faptul 
că noi obținuserăm acest pământ cu ajutorul lui Vlădica loan, după rugăciunea noastră 
arzătoare către el.” 

Până când a plecat Arhiepiscopul Artemon, Eugene era foarte nehotărât dacă 
trebuiau să fie tunşi. 

- Arhiepiscopul plănuieşte ceva, a spus Gleb. Probabil Sinodul i-a spus să ne 
folosească mai eficient. Ce să facem? 

- Poate ar trebui să ne ascundem, răspunse Eugene. 

- Unde? Suntem deja în pustie şi lumea ne urmărește. 

Frații erau atât de îngrijorați în legătură cu ceea ce Eugene numea „planurile 
evident nerealiste” ale Arhiepiscopului, că i-au trimis îndată o scrisoare, explicându-i 
mai complet poziţia lor. „I-am explicat clar”, îşi aminteşte Eugene, „că indiferent ce 
statut oficial am avea (fie “mânăstire” sau nu), noi trebuie să lucrăm numai cu o 
independenţă totală față de Episcopul Eparhial.” Arhiepiscopul a răspuns în scris cu o 
înțelegere aparentă şi cu afirmaţia că nu va aplica asupra fraţilor nici un fel de „presiune 
episcopală”. Reasigurat de aceasta, Eugene a scris: „Am avut atâta nădejde şi încredere 
în Vlădica Artemon şi am simțit binecuvântarea şi prezența lui Vlădica loan şi 
înțelepciunea căii noastre (pe care eram îndrumați dincolo de propira noastră voinţă şi 
de puterile noastre), că nu puteam avea nici un fel de bănuială până în ziua tunderii 
noastre.” Frații s-au întărit din nou prin exemplul mânăstirii Părintelui Tarasie, care a 
fost în stare să-şi păstreze independenţa, atunci când s-a unit cu Biserica Rusă de peste 
hotare. 

După zece zile de ploaie, a urmat ziua tunderii lor, 14 octombrie, care a fost 
liniştită şi însorită. La ora cinci dimineaţa, când soarele abia se ridicase pe cer, a sosit 
Episcopul Nectarie împreună cu Părintele Spiridon. Episcopul Nectarie arăta palid şi 

foarte tulburat. EI a zis că: La Sinod şi peste tot, oamenii vorbesc despre voi. S-a spus că 
veţi fi hirotoniți preoți într-o săptămână şi nu veți mai rămâne aici mult timp. Nu va mai 
fi nimic din pustia voastră. 

- Glumiţi? A întrebat Gleb. 

- Cum? A spus Eugene uimit. 

- Nu-mi vine să cred, a spus Gleb. Arhiepiscopul Artemon a făcut o promisiune. 
Nu cred că minţea. 

Părintele Spiridon, cu înfăţişarea lui simplă şi totuşi strălucitoare, a încercat să-i 
mângâie pe frați. Le-a spus că nu-i putea forța nimeni să devină preoți. 

- O să vă apăr eu, a spus el. 

Fraţii au fost foarte emoționaţi să audă aceasta de la un om atât de smerit — unul 
care, după moartea Arhiepiscopului loan, fusese practic redus la un cleric fără valoare. 

- Vi se întâmplă aceasta pentru că nu vreți să vă tund eu, a continuat Episcopul 
Nectarie. La aceasta, Gleb a explicat, aşa cum făcuse mai înainte, de ce îi ceruseră 
Arhiepiscopului cârmuitor să facă tunderea. 

- Dacă ne-ați tunde dvs., a spus Episcopului Nectarie, Arhiepiscopul Artemon v- 
ar face presiuni ca să ne faceți să ne conformăm ideilor lui cu privire la acest loc. EI ştie 
că noi vă iubim şi mai ştie că dvs. îi sunteți subordonat. Nu vrem ca el să ne facă 
duşmanii Prea Sfinţiei voastre. 

Fraţii nu ştiau ce avea să urmeze. 

- Să nădăjduim că Arhiepiscopul îşi va ţine promisiunea, i-a spus Eugene lui 
Gleb. 

Episcopul Nectarie le-a amintit că nu era prea târziu să anuleze tunderea. 

Într-o jumătate de oră a sosit şi Arhiepiscopul Artemon cu diaconul său. Înainte 
de slujbă, Gleb I-a întrebat pe Arhiepiscop dacă totul va rămâne aşa cum se hotărâse 
anterior. Arhiepiscopul i-a asigurat că da. 

- Nu ne veți face presiuni ca să devenim preoți? 

- Nu, a spus Arhiepiscopul, în timp ce Episcopul Nectarie stătea aproape şi se 
uita la el aspru. 

Slujba a avut loc sub cerul liber, în biserica schitului care pe atunci era ridicată 
doar pe jumătate. Au participat doisprezece oameni, inclusiv Vladimir Anderson şi alți 
câţiva oameni pe care îi cunoscuseră fraţii, pe când lucrau în librăria lor. 

Când fraţii au venit în faţa bisericii pentru a fi tunşi, Părintele Spiridon l-a luat 
pe Gleb sub mantia sa monahală iar Episcopul Nectarie l-a luat pe Eugene sub mantie. 
Astfel Părintele Spiridon şi Episcopul Nectarie au devenit „bătrânii care i-au luat sub 
mantie” pe frați, un termen care se referă la „naşii” de călugărie. De aici înainte, ei vor 
fi legați mistic de noi călugări ca părinții lor duhovniceşti, răspunzători în fața lui 
Dumnezeu pentru sufletele lor. 

„Nu putem pune la îndoială”, scria Eugene despre tundere, „că binecuvântarea 
lui Dumnezeu ne-a condus către acest pas hotărâtor din viaţa noastră, cu adevărat al 
doilea botez.” Fraţii şi-au dat votul monahal înaintea icoanei Mântuitorului din Valaam, 
aşa cum dorise Maica Maria. 

La călugărie, frații au primit nume noi: Gleb a fost numit Părintele Gherman, 
devenind primul călugăr care a fost numit după Sf. Gherman din Alaska, noul 
canonizat; iar lui Eugene i s-a dat numele Părintele Serafim, după Sf. Serafim de Sarov. 
Iarăşi, în viețile fraţilor, aceşti doi Sfinţi s-au arătat a fi strâns legaţi în cer.” 

După slujbă, noii călugări, în dulamă neagră, camilafcă şi mantie, au mers 
împreună cu toţi ceilalți în procesiune în jurul bisericii. Episcopul Nectarie era atunci 


*55 Este interesant că la prima tundere la care a asistat Gleb, la Mânăstirea Sfânta Treime, în 1954, noului 
călugăr 1 se dăduse numele Gherman (după Sf. Gherman din Valaam), în timp ce la prima tundere la care 
participase Eugene, la Biserica Icoanei din Kursk a Episcopului Nectarie în 1964, noului călugăr i se 
dăduse numele Serafim. 

foarte bucuros, uitând de toate celelalte. Întrucât mânăstirea nu avea clopot ca să sune 
pentru procesiune, unul dintre pelerini a luat în mână o oală şi o lovea cu un polonic. 
Episcopul Nectarie s-a alăturat ca un copil şi a început să lovească două capace de oale, 
între ele. 

- Pentru ce faci asta? A întrebat Arhiepiscopul Artemon supărat. La aceasta, 
Episcopul, cu inima curată, a început să cânte cu bucurie un cântecel pentru copii din 
Vechea Rusie, potrivit ocaziei: „Regimentul nostru a sporit!” 


BUcuRIA de la început n-a durat mult. Când toată lumea s-a adunat la masa 
de afară, Arhiepiscopul Artemon a anunțat, prin Decizia oficială a Sinodului, 
deschiderea Mânăstirii Sf. Gherman din Alaska, avându-l pe el ca stareţ, deocamdată. 
Ultima afirmaţie 1-a tulburat pe noii călugări. I-a luat prin „surprindere”, căci ei nu 
auziseră niciodată până atunci de această Decizie. 

Acum, că noutăţile fuseseră anunţate oficial, Arhiepiscopul a hotărât îndată să 
încerce ascultarea călugărilor. În timpul mesei i-a spus lui Gleb — acum Părintele 
Gherman -— să citească din Scara urcușului divin, capitolul despre ascultarea 
călugărească, împreună cu porțiunea numită „Închisoarea”. Apoi, când toată lumea 
terminase de mâncat, el a spus cu nervozitate musafirilor să plece de acolo şi să rămână 
Părinții Gherman şi Serafim, cei doi ierarhi şi Părintele Spiridon. Arhiepiscopul a 
început să vorbească acum cu un fel de încredere, adresându-se ambilor părinți, dar 
uitându-se numai la Părintele Gherman. 

- Nu ai mers la frizer ca să te tundă, a afirmat el. Ţi-ai dat voturile ascultării şi 
este timpul să le pui în practică. Primul exercițiu practic este acum, că veți fi hirotoniți 
călugări-preoți. Părintele Gherman va fi hirotonit în acest sfârşit de săptămână iar 
Părintele Serafim la sfârşitul săptămânii viitoare. 

Episcopul Nectarie se întunecă şi privi în jos, nefiind în stare să spună un cuvânt. 

- Pregătiți-vă părinți, continuă Arhiepiscopul. Avem deja parohii pregătite 
pentru voi în Sacramento şi Calistoga. 

- Dar cum rămâne cu pământul de aici? a întrebat Gleb. 

- Îi vom găsi o utilitate. 

- Şi Cuvântul ortodox? 

Arhiepiscopul a ridicat din umeri. „Cine are nevoie de el?” Prin aceasta a vrut să 
spună că revista era în limba engleză şi de aceea lui nu-i era de nici un folos. 

Arhiepiscopul intenționase să înăbuşe independența Părintelui Gherman, 
speculând situaţiile instabile tipice ruseşti, dar cu americanul, Părintele Serafim n-a 
putut nădăjdui să obțină un asemenea efect. Deşi nu i s-a cerut părerea, Părintele 
Serafim a vorbit cu tărie. Lovind cu pumnul în masă, a strigat cu furie la Arhiepiscop: 
„NIET! NIET! NIET!"26 Acestea au fost primele cuvinte ca monah. 

Părintele Ghermam a simţit îndată mustrări de conştiinţă. El ştia că întreaga 
frăție se sprijinise pe acea expresie pe care o rostise fiecare către celălalt, cu ani în 
urmă: „AM ÎNCREDERE în tine.” EI îl făcuse pe Părintele Serafim să creadă că va fi 
bine şi acum se înşelaseră. Arhiepiscopul încerca să ia pământul Părintelui Serafim, 
unde acesta voia să se săvârşească din viaţă, pe care el însuşi l-a cumpărat în propria sa 
țară. Acest gând l-a afectat cel mai mult pe Părintele Gherman, făcându-l în cele din 
urmă să izbucnească în lacrimi. „Te-am înşelat!” I-a spus Părintelui Serafim. 

Părintele Gherman i-a amintit Arhiepiscopului de promisiunea făcută, dar acesta 
i-a răspuns pur şi simplu: 

- Asta a fost înainte ca tu să devii călugăr. 

- Atunci monahismul este o capcană de şoareci! A exclamat Părintele Gherman. 
Ce folos are o asemenea ascultare? 


56 Rusescul pentru „nu”. 

- Eşti imposibil, spuse Arhiepiscopul dând din cap. 

- Şi care este scopul, continuă Părintele Gherman, pentru care aţi veniţi aici în 
pădure să ne tundeți, dacă oricum trebuie să plecăm de aici? Noi ne-am dat votul să 
trăim şi să murim aici! — Dar pentru moftul Înalt Prea Sfinţiei voastre eu trebuie acum să 
lipsesc lumea de idealul pustiei pe care l-am răspândit prin Cuvântul ortodox. 

Cu o privire dispreţuitoare, Arhiepiscopul şi-a întors fața de la Părintele 
Gherman şi şi-a îndreptat atenția spre Episcopul Nectarie. 

- Ce spuneţi Prea Sfinția voastră? 

- Aţi făcut o promisiune Părintelui Gherman? A întrebat Episcopul Nectarie la 
rândul lui. 

- Asta a fost înainte de tundere, a repetat Arhiepiscopul. Acum lucrurile stau 
diferit. 

Părintele Gherman mai plângea. Ce să facem? Gândea el. Acesta este primul 
prilej de a face ascultare şi trebuie să refuz această ascultare. 

S-a întors către blândul Părinte Spiridon, căutând „ocrotire”. Părintele Spiridon 
i-a zâmbit ca o reasigurare, şi în concluzie a spus cel mai înțelept lucru posibil, potrivit 
împrejurărilor. „Dacă nu poți să o faci, nu poți să o faci.” 

Căutând o scuză, Arhiepiscopul a spus atunci că toți călugării trebuie să 
primească Sfânta Împărtăşanie în fiecare duminică şi de aceea părinţii trebuiesc făcuți 
preoți de îndată. Episcopul Nectarie nu a fost de acord spunând: 

- Cum stăm atunci cu Antonie cel Mare, Pahomie cel Mare, Maria Egipteanca şi 
toți ceilalți locuitori ai pustiei secolelor trecute, care au trăit ani de zile în singurătate, 
fără să vadă vreun preot? 

- Au trecut vremurile acelea, a răspuns Arhiepiscopul. Trebuie să punem capăt 
acelei practici. Noi suntem atât de păcătoşi şi nu-i de folos să încercăm să-i imităm pe 
acei sfinţi. Călugării trebuie să primească Sfânta Împărtăşanie aici. Nu voi permite ca 
monahii mei să nu primească Sfânta Împărtăşanie. 

- N-aţi primit scrisoarea noastră cu citatul din Sf. Serghie? a întrebat Părintele 
Gherman. Sf. Serghie a vieţuit singur fără să primească Sfânta Împărtăşanie. 

- Asta a fost înainte — cu mult timp în urmă. 

În cele din urmă, Părintele Spiridon a rezolvat problema. 

- Voi veni eu şi le voi da Sfânta Împărtășanie, a spus el cu smerenie. 

- Călugării trebuie să primească Sfânta Împărtășanie în fiecare duminică, a 
insistat Arhiepiscopul. Gleb a spus că la mânăstirea din Jordanville nu era acest obicei, 
dar Arhiepiscopul nu i-a dat atenţie. 

- Ai de gând să vii aici la fiecare sfârşit de săptămână? A întrebat Arhiepiscopul 
pe Părintele Spiridon. 

- Ce-ar fi la fiecare două săptămâni? A propus Părintele Spiridon. 

Episcopul Nectarie a început să şoptească ceva la urechea Arhiepiscopului. 
Îndată, faţa Arhiepiscopului s-a înroşit cu totul. Atunci Episcopul Nectarie s-a ridicat pe 
neaşteptate. 

- Ai făcut o mare greşeală! A spus el cu emoție. 

- Poate că nu m-am gândit la întreaga problemă, a spus Arhiepiscopul neatent. 
Dar ce să spun Sinodului? 

- Spune Sinodului exact aşa cum stau lucrurile, i-a spus Episcopul Nectarie cu 
mult bun simţ. N-ar trebui să fie nici o problemă! Se pare că Arhiepiscopul Artemon 
făcuse promisiuni pe la spatele fraților. 

Clericii au plecat îndată de la masă, lăsându-i singuri pe cei doi călugări proaspăt 
tunşi. 

- Ce trebuie să facem? Părintele Gherman l-a întrebat pe Părintele Serafim. Fiind 
rus, eu trebuie să accept aceasta. Noi ruşii am fost deja nimiciți. Dar tu eşti american, 
crescut pentru libertate. Cum vei rezolva fu această problemă? 

- Ei sunt bătrâni ... ei încearcă să facă tot ceea ce le stă în putinţă, a răspuns 
Părintele Serafim cu o înțelegere calmă care l-a făcut pe Părintele Gherman să se simtă 
mai liniştit. Vom merge pe calea noastră şi sunt foarte fericit că am murit pentru lume. 

Părintele Serafim voia să creadă că problema se rezolvase în esență, cu ajutorul 
prietenilor lor, Episcopul Nectarie şi Părintele Spiridon. El nădăjduia în cea mai bună 
soluţie. 

Arhiepiscopul s-a întors brusc, spunând, „Noi trebuie să plecăm!” I-a 
binecuvântat pe cei doi călugări şi a intrat în maşină. Când a închis portiera, a lăsat 
capul în jos şi şi-a acoperit ochii cu mâinile. „Ce-am făcut?” a zis în sinea sa. Apoi s-a 
uitat la Părintele Gherman. „Ai nevoie de o camilafcă”, a observat el, apoi i-a dat fesul 
de pe capul său şi a pornit maşina. 


> 


Cânp au plecat ceilalți vizitatori în după amiaza aceea, părinții s-au simţit 
cam descurajaţi în legătură cu confruntarea care apăruse. Părintele Serafim era epuizat 
de oboseală, în timp ce Părintele Gherman a mers la aşa-numitul „North Nook” din 
clădirea tipografiei. „Dacă ar trăi părintele meu”, se gândea el, „el n-ar fi răbdat ceea ce 
mi s-a întâmplat”. 

În colţul icoanelor de la North Nook se afla o poză a Stareţului Nazarie de Sarov 
şi Valaam. Rugându-se înaintea ei, Părintele Gherman îndată şi-a dat seama că el şi 
Părintele Serafim fuseseră tunşi de ziua numelui Starețului Nazarie.2* Şi asta a fost atât 
de potrivit, căci Starețul Nazarie fusese părintele duhovnicesc al ambilor ocrotitori: Sf. 
Gherman de Alaska şi Sf. Serafim de Sarov. „Eşti părintele meu”, s-a rugat Părintele 
Gherman Părintelui Nazarie şi i-a cerut ocrotire. 

Îndată după asta, Părintele Gherman i-a cerut Părintelui Serafim să coboare 
dealul cu maşina ca să ia poşta. În cutia lor poştală era o scrisoare de la Vladimir 
Tenkevici, orfanul Arhiepiscopului loan, care îi adunase la un loc pe Eugene şi pe Gleb. 
Vladimir era deja ieromonah şi petrecuse o vreme oarecare în Sfântul Munte. În 
scrisoarea către părinți, spunea că intenţiona să petreacă o vreme în San Francisco şi 
dorea să vină să slujească Liturghia la Mânăstirea Sf. Gherman. După cum s-a aflat mai 
târziu, Părintele Vladimir n-a fost în stare să-şi împlinească dorința; dar propunerea lui a 
venit ca o mare mângâiere pentru frați la vremea aceea, chiar în ziua în care fuseseră 
amenințați că nu au un preot care să slujească Liturghia. Asta arăta că Dumnezeu era cu 
ei în încercările lor. 

Îndată după ce au devenit călugări, părinţii au simțit o schimbare lăuntrică, care 
le-a arătat că era cu adevărat ceva sfânt în slujba tunderii. După cum o descria Părintele 
Gherman, el simțea acum o flacără mică arzând în inima lui. L-a întrebat pe Părintele 
Serafim şi a aflat că şi el avea aceeaşi trăire. Această flacără de dragoste, râvnă şi 
insuflare s-a arătat a fi de mare preţ şi de fapt, absolut necesară pe când ei răbdau 
necazuri grele, care sunt crucea călugărilor în această viaţă. 

Probabil în legătură cu această flacără mistică, s-a întâmplat altceva remarcabil 
în acea după-amiază. Părintele Gherman căuta ceva cu o lumânare, când deodată, de la 
picioarele lui, s-a înălțat o flacără de patru picioare în fața lui. Fără să se gândească, 
suflă în ea; când, spre surprinderea lui, cu o singură suflare mică, flacăra dispăru pe 
dată! Se uită în jos şi văzu că fuseseră scrisorile Părintelui Gherasim care fuseseră în 
flăcări, dar că numai vârfurile plicurilor erau arse, scrisorile rămânând intacte. Acest foc 
fusese luat de către părinți ca un semn de binecuvântare a Părintelui Gherasim în ziua 
tunderii lor, aşa cum mesajul de la orfanul Arhiepiscopului loan fusese luat ca un semn 
de binecuvântare a Arhiepiscopului loan. 

Episcopul Nectarie, care petrecuse noaptea în Redding, a venit la mânăstire în 
dimineața următoare ca să slujească Liturghia pentru călugări. A petrecut cu ei câteva 


%1 Prăznuirea Mucenicilor Nazarie, Ghervasie, Protasie şi Chelsie din Mediolan. 

ore după aceea, spunându-le istorioare povăţuitoare şi dându-le sfătuire părintească. 
Datorită legăturii lor cu Optina prin Episcopul Nectarie, părinții au început să urmeze 
rânduiala rugăciunii de la Optina a rugăciunilor individuale. Această rânduială făcută în 
fiecare zi pe lângă ciclul obişnuit de slujbe, includea regula „Optina cinci sute” a 
Rugăciunilor lui lisus Hristos şi alte rugăciuni şi citirea unui capitol din Evanghelii şi 
două capitole din Epistole. 


Cu toate că Arhiepiscopul Artemon anunţase oficial „deschiderea” mânăstirii, 
părinţii nu aveau încă nici un interes să creeze o altă instituţie bisericească. Părintele 
Serafim a scris unui prieten: „Trebuie să ştii: noi nu încercăm să convingem pe nimeni 
să vină cu noi. Noi nu am venit aici ca să “întemeiem o mânăstire”, ci ca să ne mântuim 
sufletele şi să tipărim Cuvântul ortodox. Dacă alţii sunt cam nebuni ca să vină cu noi, 
poate că Dumnezeu va binecuvânta aici o mânăstire adevărată; şi dacă FI o 
binecuvintează, atunci El va da mijloacele pentru a o hrăni, atât trupeşte cât şi 
duhovniceşte... Dacă o mânăstire aici Îi este bine-plăcută lui Dumnezeu, atunci aceasta 
se va “construi singură”, sau aşa credem noi.” 

Deşi Părinţii nu căutau şi nu aveau nevoie de candidaţi la călugărie, ei şi-au dat 
seama că nici unul dintre aceste lucruri nu puteau să-i întoarcă înapoi. „Suntem foarte 
conştienţi”, scria Părintele Serafim, „că viața monahală nu este uşoară şi că trebuie să 
fim pregătiți să ne asumăm responsabilităţile de care, mai lesne ne-am fi lepădat — 
întrucât statutul nostru de mânăstire misionară este o invitaţie deschisă către căutătorii 
de adevăr americani şi vor veni călugări şi vor tulbura pacea şi liniştea noastră 
binecuvântată, chiar şi numai pentru a vedea cât de nevrednici suntem. Dacă Dumnezeu 
va binecuvânta aici o comunitate misionară mai mare sau mai mică, sau dacă vom 
rămâne “doi călugări nebuni în pădure”, noi suntem pregătiți să primim orice ne trimite 
Dumnezeu pentru a încuraja scopul pe care l-a binecuvântat Vlădica loan şi care ne-a 
adus aici: misiunea cuvântului ortodox tipărit, mai ales în limba engleză.” 

Părinţii vedeau deja împlinirea profeţiei unei mânăstiri misionare în California, 
făcută de Arhiepiscopului loan. Au mai aflat despre un alt asemenea semn profetic de la 
Valentina Harvey, pe care au cunoscut-o întâmplător, pe când făceau misiune în 
Redding. Auzind pentru prima dată că părinții se aşezaseră în Platina, Valentina îndată 
şi-a dat seama de înțelesul purtării „neobişnuite” a Arhiepiscopului loan, când a fost la 
casa ei în ultima şi fatala lui călătorie la Seattle. EI privise, se rugase şi binecuvântase 
exact în direcţia în care va fi într-o zi mânăstirea Platina, 64,4 km înspre apus. 

Cu privire la o altă profeție a sfântului om, Părintele Serafim a scris în Jurnalul 
său: „În câteva ocazii, Arhiepiscopul loan a numit frăția Părintele Gherman [a noastră] 
“o reflectare a Valaamului”, ceea ce părea absurd din exterior, din pricina aspectului 
modest şi laic al librăriei noastre, dar pentru noi avea semnificaţie referitoare la 
ocrotitorul nostru, Părintele Gherman. Totuşi, acum, când Părintele Gherman a fost 
canonizat, când există deja o Mânăstire Sf. Gherman în Alaska, când unul dintre frați 
poartă numele noului sfânt din Valaam, când tunderea primilor doi călugări a avut loc în 
ziua numelui Stareţului Nazarie din Valaam, când icoana principală de pe iconostasul 
noii noastre biserici este o icoană a Mântuitorului din Valaam, când frații au primit şi 
alte obiecte sfinte de la Valaam şi li s-a dat acum posibilitatea şi responsabilitatea de a 
alcătui un Pateric al Bătrânilor din Valaam -— aceste cuvinte pot fi numai o profeție 
pentru noi, împlinită atât de măreț chiar în nevrednicia noastră. Slavă lui Dumnezeu!” 

55 
Ascultare către distrugere 


Acum omul nu trebuie să se teamă de leu, 
leopardul este o creatură liniştită şi chiar 
şarpele de care te îngrozeşti se îndreaptă către 
zbor. Dar de un lucru trebuie să te îngrijeşti, te 
asigur. Episcopii răi. Nu te înfricoşa de 
demnitatea tronului. Toţi au demnitate, da; dar 
nu toți au har. 


- Sf. Grigorie Teologul”"$ 


PĂRINTELE SERAFIM i-a scris mamei sale în Carmel despre tunderea lui şi îndată 
după aceea a primit răspuns: 


Dragă Eugene, 

„.„. Aşadar ai făcut un pas mare pentru a deveni monah. Nu a fost 
o surpriză mare, căci tu intenționai aceasta de câtva timp. Sunt convinsă 
că eşti destul de matur ca să ştii ce vrei de la viață şi care trebuie să fie 
cea mai mare contribuţie a ta. După ce retragerea ta a fost declarată 
oficial, ar fi fost normal ca cei care locuiesc acolo să aibă un statut 
oficial. Ca şi creştină nu înţeleg multe lucruri care par neobişnuite şi fără 
de folos — cu privire la hrană, îmbrăcăminte — nu înțeleg cum poţi purta 
dulamă când lucrezi — implicat în diferite treburi şi apoi problemele de 
curăţenie — cred că poţi purta haine obişnuite la lucru căci nu te vede 
nimeni acolo sus şi Domnul va înţelege. Îţi doresc tot binele şi Domnul 
să vă binecuvinteze pe amândoi în acest mare pas ... 

Ce poți să-mi spui despre căsuţa mea? O femeie n-ar trebui să 
deranjeze prea mult ... 

Ei, băiatul meu ..., tu vei fi întotdeauna „Ugi” pentru mine şi sper 
că ajutorul tău pentru omenire nu va trece neobservat şi că vei obține un 
ajutor financiar, aşa încât plecarea nu va fi prea aspră — cele mai bune 
urări lui Gleb. 

Cu dragoste, 
Mama 


Dacă Esther nu prea putea înțelege idealul pustiei, era bine: firul fusese deja 
tăiat. Dar Arhiepiscopul, care de asemenea nu înțelegea, tocmai legase nişte fire şi nu 
avea de gând să le taie. În ciuda nădejdilor Părintelui Serafim, problema cu el nu fusese 
de loc rezolvată. Pentru Părintele Serafim cea mai mare lovitură urma să vină. El însuşi 
a descris-o: 

„În ziua dinainte de Crăciun [1970], contrar înclinațiilor noastre, am plecat într-o 
călătorie de trei zile la San Francisco ca să împlinim ceea ce am simțit că era obligația 
noastră: să primim Sfânta Împărtăşanie în ziua de sărbătoare, să ne arătăm respectul faţă 
de Arhiepiscop, să o vizităm pe d-na Kontzevici (care voia să stea de vorbă cu Părintele 
Gherman), şi să facem o scurtă vizită mamelor noastre în Monterey. Am plecat numai 
după ce ne-am luptat mult cu voia noastră, pentru că în clipa când am plecat de la 


5 Sf. Grigorie de Nazianz, Trei poeme, Părinţii Bisericii, vol. 75 (Washington D. C.: The Catholic 


University of America Press, 1987), p. 50. 

Mânăstire ne-am simţit în mare nesiguranță şi nelinişte şi chiar gândul că va trebui să 
apărem în biserică în fața tututor purtând mantie” (fiindcă ştiam că trebuie să le 
purtăm) ne-a convins că eram pur şi simplu ipocriţi, care aveam de gând să facem pe 
grozavii şi drept urmare să sporim slăvirea şi respectul total nejustificat şi nerealist, pe 
care se pare că îl au pentru noi oamenii din San Francisco (care sunt departe şi ne 
respectă atât de mult fără să vadă greşelile şi păcatele noastre cele multe, mai 
îndeaproape). Avertizarea Mântuitorului, “Păziți-vă când toţi oamenii vor gândi bine 
despre voi”, ne-a tulburat mult. 

După ce s-au oprit în Redding ca să ia o parte din metalul pe care-l 
comandaserăm pentru a înlocui o porţiune a presei de tipărit care se rupsese cu câteva 
zile în urmă, am trecut prin Berkeley şi ne-am oprit să vedem dacă putem să o ducem 
pe d-na Kontzevici la biserica din San Francisco. Ea aştepta deja să o ducă altcineva, 
aşa încât am petrecut cu ea un ceas înainte de a merge la San Francisco, unde am ajuns 
la timpul potrivit pentru începerea slujbei de priveghere, fără să ne putem opri mai întâi 
să sărutăm mâna Arhiepiscopului, aşa cum nădăjduiserăm, ştiind că este foarte simţitor 
la asemenea lucruri. După ce am intrat în Catedrală, am mers îndată în Altar şi am 
primit binecuvântarea Arhiepiscopului. După slujbă ne-a întrebat dacă vom rămâne cu 
el şi noi am răspuns că vom sta cu diaconul Nicolae P., ca întotdeauna (citindu-ne 
rânduiala de rugăciune împreună cu el), încercând cu dinadinsul să hrănim scânteia pe 
care o are înăuntrul lui şi care ar putea, cu voia lui Dumnezeu, să devină o flacără a 
marii slujiri pentru Biserica lui Hristos... 

În dimineaţa de Crăciun, am participat la Liturghie dis de dimineaţă, aşa cum 
făcuserăm întotdeauna în trecut ... şi nădăjduiam să plecăm îndată la Monterey; dar [un 
prieten al frăției] ne-a convins să luăm masa de prânz şi atunci nădăjduiam să-l vedem 
puţin pe Vlădica. L-am sunat pe Vlădica la telefonul de la etaj şi nu a răspuns nimeni; se 
pare că se afla la parter, unde nu mă gândisem să sun. De aceea, fiind deja întuneric, ne- 
am hotărât să mergem la Monterey şi să ne întoarcem până la amiază în ziua următoare, 
ca să-l vedem pe Vlădica la întoarcere, spre Platina. Pe drum am citit în maşină slujba 
de vecernie. 

Plecând din Monterey dimineaţă (nici una dintre mamele noastre nu ne-a făcut 
nici un fel de greutăţi, la care ne-am mirat şi ne-am gândit: călătoria noastră a fost prea 
liniştită, probabil că Vlădica o să ne facă tulburare!), ne-am oprit la Biserica Sf. 
Serafim, unde Părintele Grigorie [Kravcina] trebuia să înceapă Liturghia. Am vorbit cu 
el câteva minute şi apoi am plecat, nerăbdători să ajungem la Vlădica până la prânz... 

Înainte de a pleca din Monterey, îmi telefonase Laurence Campbell şi mă 
prevenise că Vlădica Artemon era foarte supărat pe noi şi că [Laurence] se tulburase 
mult fiindcă Vlădica spusese lucruri despre noi care nu păreau de loc adevărate sau 
cinstite. În orice caz, eram prea puţin pregătiţi pentru ceea ce a urmat. 

Îndată după masă am sosit ca să-l găsim pe Vlădica la trapeză.2* Ne-a primit cu 
mare răceală şi nici unul dintre noi n-a scos mai mult de o vorbă sau două în timpul 
mesei. 

Apoi ne-a chemat în grupul lui — mai degrabă l-a chemat pe Părintele Gherman 
şi eu trebuia să stau singur vreme de două ceasuri. Aceasta m-a supărat foarte tare şi mi- 
am imaginat că fratele meu stătea sus fiind supus tuturor şiretlicurilor psihologiei ruseşti 
pentru a-l forța într-un fel să cedeze — nu ştiam pentru care nelegiuire şi în ce scop, 
ştiind doar că era de aşteptat ca eu să primesc rezultatul cu supunere, ca un american 
“fără drepturi”. S-a dovedit că gândurile mele erau absolut corecte ... Nu m-am rugat 
aşa de înflăcărat, în special la Vlădica [loan] al nostru cel adevărar, în timpul îndelungat 


* Mantie: o manta lungă neagră, purtată numai de călugări. 
0 Trapeză: cuvânt grecesc pentru „masă”, care se poate referi în general la sala de mese sau masă a zilei. 

cât am aşteptat la parter!”*! M-am uitat la portretul Țarului-Mucenic şi l-am rugat şi pe 


el să ne ajute! A fost îndată clar că ne lovise o mare ispită călugărească; şi pe când ne 
bucuram că drumul nostru nu era acum neted, că cel puţin cineva nu mai “gândea bine” 
despre noi, eu deja mă temeam pentru existența proaspetei noastre mânăstiri şi întreaga 
noastră lucrare.” 

Între timp, ducându-l pe Părintele Gherman în biroul lui, Arhiepiscopul încuiase 
uşa după el, pusese cheia în buzunar şi păşi spre biroul lui de lucru. Puse un scaun în 
mijlocul odăii, i-a făcut semn Părintelui Gherman să se aşeze şi apoi a îndreptat o lampă 
cu neon înspre el. Stând la biroul său, în întuneric, Părintele Gherman nu putea să-l vadă 
în lumina lămpii. 

- Se ştie că nu faci ascultare, începu el cu asprime. O dovadă că sunteți călugări 
proşti este aceea că mă faceți de ruşine ieşind în lume înveşmântați în mantii. Aici, 
Părintele Gherman şi-a dat seama că îl tulburaseră pe Arhiepiscop purtând în public 
veşmintele care sunt numai pentru călugări, prin aceasta ieşind în evidenţă printre 
clerici. Totuşi, Arhiepiscopul insistase ca ei să-şi „facă apariţia” în lume, în primul rând. 

Întrucât nu sunteţi monastici, ci o ruşine pentru Eparhia mea, continuă 
Arhiepiscopul, se pare că voi nu puteţi să vă asumaţi o sarcină nici în numele vostru. Şi 
totuşi voi aveți pământul şi puteți muri în orice clipă în timpul călătoriei, caz în care 
statul îl va prelua. Aţi făcut testament? 

- Nu, răspunse Părintele Gherman, pământul nostru este pentru locuitori ai 
pustii. 

- Nu mă fă să râd. În vremea noastră nu există nici un locuitor al pustiei. 
Arhiepiscopul îl acuză pe Părintele Gherman că se afla în înşelare duhovnicească. I-a 
spus că monahii nu au voie să aibă proprietate personală şi i-a cerut Părintelui Gherman 
să semneze pentru pământul mânăstirii cu numele său laic, A. Medveev. 

Părintele Gherman era uimit: 

- Dar de ce cu numele de mirean? Şi Înalt Prea Sfinția voastră sunteţi călugăr. 

- Am fost rânduit de către sinod ca stareţ al vostru. Şi ca stareţ al vostru, vă cer 
această ascultare — ca să-mi predați mie pământul sub semnătură. 

- Dar noi niciodată nu v-am ales, votat sau acceptat ca stareț al nostru, i-a amintit 
Părintele Gherman. Potrivit tipicului monahal, numai călugării îşi aleg starețul. A 
considerat o nedreptate de negrăit ca Arhiepiscopul să ceară acum adăpostul pustiei pe 
care îl dobândiseră cu propria lor trudă şi bani. 

- Am să vă dau tipicul monahal, eu vouă, nu voi să mi-l daţi mie, a ripostat 
Arhiepiscopul. 

Părintele Serafim a descris ceea ce a urmat: „Vlădica a mers într-adevăr pe 
psihlogia rusă, a strigat, a intimidat ... folosind un limbaj necioplit şi spunând Părintelui 
Gherman că nu fusese “tuns într-o frizerie”. Şi în general l-a făcut să plângă şi să se 
simtă înfrânt în faţa lui. În cele din urmă, Părintele Gherman i-a răspuns în disperare în 
acelaşi fel şi spre mâhnirea lui, a constatat că lui Vlădca îi plăcea acest fel de luptă şi în 
general dădea impresia că “se joacă” de-a starețul şi cu ameninţarea autorității sale, etc. 
În esenţă, Părintele Gherman a declarat că Vlădica ne binecuvântase ca organizaţie 
bisericească independentă şi că trebuie să ne lasă în pace, la care Vlădica a afirmat cu 
glas tare: “Nu vă las în pace!” 

Printre altele, Arhiepiscopul le-a cerut părinților să nu scrie nimănui, nici să 
invite pe cineva să vină la ei fără binecuvântarea lui şi că publicațiile lor trebuie să le 
verifice el personal. În cele din urmă, ajungând la capătul răbdării, Părintele Gherman a 
strigat: 

- Mă chinuiți! 


1 Cu alte cuvinte, lângă paraclisul de la subsol din Casa Sfântului Tihon, unde obişnuia să se roage 
Vlădica Ioan. 

S-a auzit o bătaie în uşă: era Părintele Serafim. Arhiepiscopul Artemon s-a dus 
repede la uşă, dar găsind-o încuiată, s-a repezit înapoi la biroul său să caute cheia. Când 
Părintele Gherman i-a amintit că pusese cheia în buzunar, Arhiepiscopul a fugit înapoi 
să-i dea drumul Părintelui Serafim. Dându-i un scaun Părintelui Serafim, s-a aşezat 
iarăşi la birou. Se afla într-o stare evidentă de zăpăceală şi stinghereală înaintea acestui 
american independent, pe care ştia că nu-l poate intimida ca pe Părintele Gherman. 
Părintele Serafim a văzut că fratele său plânsese. 

- Părintele Gherman este isteric, a încercat să explice Arhiepiscopul. A început 
să înşire „greşelile” părinților; că nu l-au căutat mai înainte pentru binecuvântare ca să 
meargă la Monterey, că nu rămăseseră la Liturghie ca oamenii (şi el însuşi) să-i poată 
vedea, că nu stătuseră cu el, etc. Părintele Serafim şi-a amintit mai târziu, „Dar o 
chestiune m-a uimit: se plânse că primise de curând o scrisoare de la noi în care (aşa 
cum ne înțeleseserăm verbal cu câteva luni mai înainte) îi vorbeam despre prezentarea 
unei Rânduieli a mânăstirii noastre spre aprobarea sa. Acum ne spuse că nu noi trebuia 
să-i prezentăm /ui o Rânduială, ci el să ne dea nouă o Rânduială.”” 

- Îţi dai seama ce face? Părintele Gherman şi-a întrebat fratele. Ne cere ca să-i 
predăm pământul pe numele lui. 

- De ce? A întrebat Părintele Serafim. 

- Ca să depindem de el, de aceea! Vrea să-ţi ia bucata ta de pământ american, 
pentru care tu ai muncit, ca să-ți dea cu piciorul şi să te alunge de pe el! Nu mai pot 
îngădui asta. 

- Să plecăm de aici, a spus Părintele Serafim luându-l de mână pe Părintele 
Gherman. Au coborât la parter şi Arhiepiscopul Artemon s-a grăbit după ei. După cum 
spunea Părintele Serafim, mânia Arhiepiscopului „s-a transformat în ceva asemănător 
cu mila. Ne-a dat o prăjitură şi două sticle cu vin şi ne-a binecuvântat ca să plecăm.” 
Aşa s-a sfârşit interogarea noastră. 


Meprâno asupra întregului eveniment după zece zile când, se mai simțea 
încă uimirea, Părintele Serafim a scris: „Pot numai să spun că de la această întrunire am 
primit una din cele mai mari dezamăgiri din viața mea şi atât eu cât şi Părintele 
Gherman am primit o rană care va dura întreaga noastră viaţă ... Vlădica şi-a azvârlit 
demonii asupra noastră şi este ceva îngrozitor de rău. El s-a “jucat? de-a starețul 
[bătrânul] şi egumenul şi este un joc necruţător ... Încrederea noastră în Arhiepiscopul 
nostru a fost pierdută total şi absolut. Poate că noi nu ştim nimic despre monahism; 
totuşi noi credem cu tărie că în Biserica lui Hristos trebuie să se manifeste o pedepsire 
disciplinară legitimă din partea superiorilor ecleziastici, bazată pe încredere reciprocă şi 
într-o stare de pace pentru toţi cei care sunt implicaţi. Eu am fost pedepsit disciplinar de 
câteva ori de către Vlădica loan şi întotdeauna am simţit dreptatea pedepsei şi folosul 
acesteia. Dar noi ... am fost tulburați în sufletul nostru şi nu avem pace, simțindu-ne 
conştiințele violate ... Suntem foarte supăraţi de o săptămână şi aproape disperaţi în 
legătură cu viitorul nostru şi al Cuvântului ortodox ... 

Vlădica Artemon crede — în totală contradicție cu înțelegerea noastră verbală 
care a avut loc înainte de tunderea noastră — că noi suntem simpli călugări în dependență 
şi ascultare absolută numai față de el ca “egumen”. Dar această concepţie despre 
mânăstirea noastră nu poate duce la nimic decât la distrugerea totală a ceea ce am zidit 
noi în ani de zile până acum şi nu se bazează pe nimic altceva decât pe ideile 
preconcepute despre noi, pur superficiale ale Arhiepiscopului. 

În concepţia lui Vlădica Artemon, mânăstirea noastră este în mod evident o 
instituție eparhială, căreia Vlădica îi este stareț şi dictator şi în care nu se va face nimic 
fără binecuvântarea lui. Cred că el a ajuns la această concepție treptat, simțind 


2 Vezi rânduiala frăţiei pe care a scris-o Eugene, la sfârşitul Cap. 50. 

slăbiciunile noastre şi acum el ştie că a sosit vremea să-şi pună concepția în aplicare. 
Dar acum, analizând-o din nou, vedem multe semne că la început Vlădica Artemon nu 
ne-a considerat pentru ceea ce suntem noi şi ceea ce facem noi, ci chiar şi atunci, el ne 
aşeza în propria sa imagine a ceea ce trebuia sau puteam fi noi în Eparhia sa ... 

Dacă am fi voit să fim ucenici ai unui episcop, ne-am fi apropiat de mult de 
Episcopul Nectarie, care voia ca noi să întemeiem o asemenea mânăstire. Dar pentru 
independenţa lucrării noastre, a trebuit să ne păstrăm cu grijă statutul independent, 
respectându-l şi până în ziua de astăzi relația noastră cu el este foarte bună. Dacă 
mânăstirea noastră trebuie supravegheată de către sinod, l-am primi cu bucurie ca 
“supraveghetor” al nostru — dar nu ca “stareț”! — cu atât mai mult cu cât a promis deja să 
treacă pe la noi de fiecare dată când călătorea între San Francisco şi Seattle. Putea fi 
foarte bună relația noastră şi cu Vlădica Artemon — doar cu condiția independenţei 
absolute față de el .... Dacă ar fi putut să vadă că fiind independenţi vom fi cei mai buni 
prieteni ai săi, pe când ca robi zdrobiţi ai săi puteam fi numai duşmanii lui în taină!” 

Părinţii fuseseră întotdeauan foarte impresionați de rânduiala Sfântului loan 
Casian, care în sec. al V-lea afirmase: „Este sfatul Părinților, un sfat întotdeauna actual, 
că monahul trebuie să fugă din preajma episcopilor şi a femeilor cu orice preţ; căci nici 
femeile nici episcopii nu-i permit călugărului să rămână în linişte în chilia lui, nici să-şi 
lipească ochii de învăţătura curată şi cerească.” Dând acest citat într-o scrisoare, 
Părintele Serafim a adăugat: „Călugării şi episcopii îşi sunt de cel mai mare folos unii 
altora şi Bisericii, atunci când sunt independenți unii de alţii, suntem convinşi pe 
deplin!” 

Totuşi, părinţii au încercat să se gândească şi din punctul de vedere al 
Arhiepiscopului. După cum i-a amintit Părintele Gherman Părintelui Serafm, 
Arhiepiscopul nu era un om rău. El se purta ca un dictator nu datorită firii sale, ci 
datorită unei idei de suprafață. „Vlădica Artemon”, scria Părintele Serafim, „nu se va 
opri de la nimic să ne ducă pe calea lui ca şi pe alţii — nu pentru că are intenții rele, ci 
pentru că este stăpânit într-o foarte mare măsură de simţul autorităţii şi al drepturilor 
sale. Cu atât mai mult ne pare rău ... că noi îl iubim cu sinceritate şi ne pare rău de 
Arhiepiscopul nostru. Se pare că este un om singuratic; tuturor le este teamă de el, nu 
are pe nimeni apropiat şi pe noi ne priveşte ca pe “proprietatea” sa, forțându-ne să fim 
ucenicii săi ascultători. Nu putem face asta! Vlădica loan ne-a dat binecuvântarea pentru 
o cale cu totul diferită.” 

Deşi Arhiepiscopii loan şi Artemon au folosit disciplina, este clar că principiile 
lor erau foarte diferite de la unul la celălalt. „Pentru Vlădica Artemon”, scria Părintele 
Serafim, „nu există nici un alt principiu în afară de autoritatea Arhiepiscopului... Nu pot 
spune că nu fuseserăm avertizaţi. Vlădica Nectarie ne avertizase că Vlădica Artemon nu 
va îngădui nici o inițiativă personală în Eparhia sa.” Iarăşi, această luptă pentru control 
absolut nu era motivată de un duh rău de iubire pentru putere, ci de credinţa că aceasta 
era necesar pentru organizare. Potrivit concepţiei Arhiepiscopului Artemon, iubirea şi 
încrederea reciprocă nu sunt esenţiale când se ajunge la ascultare. Subordonaţii trebuie 
să se supună şi dacă este necesar, să-şi răsucească conştiințele spre binele autorităților, 
pur şi simplu pentru că sunt autorități. Mai mult, este chiar de datoria „puterii mai 
înalte” să distrugă toate inițiativele personale. Arhiepiscopul credea că aceasta duce la o 
situație cu adevărat sănătoasă; şi autoritatea face o favoare supuşilor săi făcându-i astfel 
„smeriţi”. Odată ce ei sunt cu totul ascultători şi „oameni de grup”, atunci ei pot fi 
folosiți eficient pentru binele organizației, al „eparhiei”. 

Părintele Serafim scria, „Noi înţelegem că Vlădica Artemon avea motivele cele 
mai înalte în toate, că ne spunea: să-i sprijinim propria autoritate şi să ne dea o pedeapsă 
disciplinară în scopul de a face din noi “călugări adevărați” (în propria sa înțelegere!); el 
ne-a spus că într-o zi ne-am putea afla în poziția lui şi să administrăm altora acelaşi fel 

de pedeapsă disciplinară — la care Părintele Gherman a strigat din inimă “Doamne, 
iartă!”” 

Activitatea pastorală a Arhiepiscopului Artemon era de asemenea plină de 
manifestarea „pseudo-bătrâneții”; o boală duhovnicească primejdioasă care fusese 
descrisă în sec. al XIX-lea de către Sf. Ignatie Brianceaninov şi după acesta, de către |. 
M. Kontzevici. Despre bătrâneţea vârstei duhovniceşti cea adevărată şi cea falsă şi 
roadele corespunzătoare ale acesteia, Kontzevici scria: „Cei care se lasă în întregime în 
îndrumarea unui adevărat bătrân trăiesc un sentiment deosebit de bucurie şi libertate 
întru Domnul. Cel ce a scris aceste rânduri a trăit aceasta personal." Un bătrân este un 
transmițător imediat al voii lui Dumnezeu. Comuniunea cu Dumnezeu este întotdeauna 
legată de un sentiment de libertate duhovnicească, bucurie şi pace de nespus în suflet. 
Dimpotrivă, un bătrân fals îl eclipsează pe Dumnezeu cu ajutorul lui, plasând propria sa 
voinţă în locul voii lui Dumnezeu, ceva ce este legat cu un sentiment de robie, oprimare 
şi aproape întotdeauna, deznădejde. În plus, întreaga supunere a unui ucenic faţă de un 
bătrân fals îi roade personalitatea, îi distruge voinţa, îi deformează simţul de dreptate şi 
corectitudine şi astfel ia de la el conştiinţa responsabilității pentru faptele sale."2* 

Desigur, Arhiepiscopul loan era un bătrân adevărat; dar cineva nu devine 
„bătrân” chiar îndată ce a fost aşezat în poziţia unei autorități înalte. Helen Kontzevici 
explica odată într-o scrisoare către Părintele Gherman: „Apostolul Pavel vorbeşte despre 
daruri, dintre care unul este profeție (Efeseni 4, 11). Bătrânețea este acest dar al 
profeției ... Bătrâneţea este unul dintre darurile Sfântului Duh, pe care nimeni nu-l 
înțelege.” 

Referitor la noţiunile Arhiepiscopului Artemon despre „smerenie” şi „ascultare”, 
Părintele Serafim a scris unui prieten: „Ne cunoşti destul de bine ca să ştii că în toate 
lucrurile suntem ascultători şi cuviincioşi faţă de autoritatea ecleziastică legală şi că noi 
nu am încercat niciodată să impunem asupra altora nici un fel de autoritate (aceasta dacă 
nimic este marea noastră slăbiciune!) ori să căutăm pentru noi orice fel de poziţie sau 
titlu în Biserică. Dar dacă acum s-a ajuns la metoda “smereniei” şi “ascultării” şi 
îngăduinței cuiva, care este cu totul din afară, să ne supravegheze lucrarea noastră, 
conştiinţa noastră nu va permite aceasta .... 

O asemenea “ascultare” — de dragul unui scop pământesc — este în mod foarte 
clar neîntemeiat duhovniceşte. Noi suntem ucenicii lui Vlădica loan, care ne-a 
binecuvântat şi a însufleţit lucrarea noastră de la început şi credem cu tărie că este cu 
noi în acelaşi duh; de fapt, orice roadă bună am avut, noi am pus-o în întregime pe 
seama binecuvântării sale. Şi de la el am învăţat: deasupra canoanelor, a disciplinei 
bisericeşti, etc., vine duhul. Dacă prin ascultare, prin respectarea cu stricteţe a 
canoanelor, sau prin oricare alt bun în sine, duhul unui om este zdrobit şi este distrus, 
atunci este ceva groaznice de rău. Vlădica Artemon ne-a acuzat deja de o tendință de 
“neascultare” şi “voință proprie” — şi recunoscând că suntem în totul păcătoşi, putem 
spune doar că în cazul de faţă aceste acuzaţii nu sunt de loc îndreptăţite. Înainte ca 
aceste virtuţi să aibă vreun înţeles, ele trebuie plasate într-un anumit context, într-o 
treabă obişnuită, într-o lucrare roditoare. Un asemenea context ar fi, de exemplu, ... o 
mânăstire lucrătoare întemeiată ca cea din Jordanville; în cazul nostru, contextul este 
Cuvântul ortodox şi ostenelile noastre pentru tipărire misionară, pe care le-am urmat 
timp de şapte ani cu mare trudă şi jertfă, fiind în toate ascultători faţă de Biserică şi unul 
față de altul, aşa încât niciodată nici unul dintre noi nu şi-a arătat “propria sa voie”, 
ascultând mai degrabă unul de altul şi făcându-ne treaba comună care ne-a unit. Fără 
aceasta nu am fi supravieţuit de loc; dar cu aceasta şi cu binecuvântarea lui Vlădica 


3 Kontzevici vorbeşte aici despre ucenicia sa la Sfântul Bătrân Nectarie de la Optina. 
* 1. M. Kontzevici, Dobândirea Duhului Sfânt în vechea Rusie (Platina, California: Sf. Herman 
Brotherhood, 1988), p. 339-340. 

loan, noi am răbdat mult şi acum se pare că ne cheamă Biserica să ne extindem lucrarea 
şi să aducem mai departe roade bogate.” 

În altă parte, Părintele Serafim a scris despre urmările foarte grele ale pseudo- 
bătrâneţii Arhiepiscopului Artemon: „Vlădica Artemon, sub înfăţişarea corectitudinii de 
suprafaţă şi a bunei respectări a rânduielilor, este un “înăbuşitor al duhului” .... El este 
un “făcător de pace minunat”; dar zdrobeşte fiecare iniţiativă bună.” Despre un preot 
care spunea că Arhiepiscopul îi „strangula sufletul”, Părintele Serafim scria: „l-am dat 
textul — scos pe furiş din Uniunea Sovietică de către o maică de catacombă — unui 
acatist către Sf. Nina care se pare că nu există nicăieri în altă parte în lumea liberă. 
Vlădica Artemon a auzit despre aceasta şi aspus: “Trebuie să fie aprobat oficial”, şi l-a 
luat şi nu a mai fost văzut niciodată.” 

Părintele Serafim a dat exemplul unui alt cleric: „Cu câteva săptămâni în urmă 
ne-a vizitat şi ne-a spus direct: “Vlădica Artemon mi-a ucis viața duhovnicească” — 
desigur, asta este o exagerare, căci clericul ar trebui să facă ceva referitor la aceasta, dar 
capătă înțeles când compari cu o afirmaţie pe care ne-a făcut-o cu câţiva ani în urmă: 
“Vlădica loan m-a mântuit; fără încurajarea şi stăruința lui de a fi hirotonit, probabil că 
astăzi n-aş mai fi deloc în Biserică” — este o mare deosebire între un episcop care 
însufleţeşte şi un episcop care sugrumă sub aparenta corectitudine de suprafaţă.” 

Una dintre victimele cele mai înfrânte ale regimului Arhiepiscopului Artemon a 
fost vicarul său, Episcopul Nectarie. Acest sărman episcop era privit de clica ierarhică 
drept un „nimeni” ca să nu fie luat în serios; la început ei îşi puseseră mari nădejdi în el 
ca om de anturaj, numai că a fost foarte dezamăgit când stătuse împreună cu ierarhii 
Leontie şi Sava în apărarea Arhiepiscopului loan. Şi acum un membru al acestei clici 
era „şeful” său. 1 se va face rău la stomac de fiecare dată când va suna telefonul, 
temându-se că ar putea fi Arhiepiscopul Artemon. După cum le spusese Părinților 
Gherman şi Serafim, Arhiepiscopul nu-i dăduse nici un fel de libertate. „Eu nu sunt 
episcop”, spusese el, „eu sunt o marionetă în mantie de episcop .... Voi sunteți fericiţi 
că aveţi pe cineva la care să vă plângeți. Eu nu am pe nimeni. Dar dacă ați şti numai ce 
înşelare chinuitoare toarnă în mine.” 

În 1971, Episcopul Nectarie a mers la spital cu o afecţiune gravă a inimii, dar 
nici acolo nu a putut scăpa. Părintele Serafim scria: „Persecuţia neîndurătoare (în 
aparenţă neintenționată — este felul în care acţionează el) a lui Vlădica Artemon față de 
călugări este subliniată de vizita sa în spital, la Vlădica Nectarie, unde l-a supărat atât de 
tare pe omul bolnav grav, încât infirmiera a trebuit să-i ceară să plece! ... Înfruntând 
moartea, Vlădica Nectarie trece prin cea mai grea încercare, aceea de a accepta din 
punct de vedere duhovniceşte tratamentul nedrept şi binevoitor al lui Vlădica Artemon, 
nelăsând să se strecoare în sine amărăciunea. Vlădica Nectarie a ales calea supunerii, 
dar noi nu putem să ne îngăduim aceasta!” 


Pe lângă faptul că şi-au dat seama că, controlul absolut al Arhiepiscopului 
Artemon le va stinge râvna, părinții l-au văzut pur şi simplu nelogic. Părintele Serafim 
scria, „Înaintea lui Dumnezeu, Vlădica Artemon nu poate să-şi asume responsabilitatea 
pentru o activitate cu care nu este obişnuit, într-o limbă pe care nu o cunoaşte .... El nu 
a făcut niciodată nici un comentariu despre Cuvântul ortodox şi ne-a spus că nu-l 
citeşte; el nu cunoaşte nimic despre viața noastră zilnică sau pravila de rugăciune şi nu 
ne-a întrebat nimic despre acestea nici măcar în ziua tunderii; el nu cunoaşte nimic 
despre americani sau nevoile misiunii americane şi niciodată n-a vorbit cu nici unul 
dintre noi despre aceste lucruri, chiar dacă Gramota Sinodală... ne-a binecuvântat ca 
organizare “misionară”... 

Pentru a ne împlini funcția monahală şi misionară trebuie să fim absolut liberi şi 
să existe încrederea în noi ca să scriem cui simţim nevoia, trebuie să putem spune 

oricui, pe scurt, să vină aici la vreme de necaz, trebuie să avem întreaga putere să-i 
alungăm pe cei care fac tulburare şi într-un cuvânt, nu ne putem îngădui luxul de a 
aştepta până când cineva de la 402,5 km depărtare, ia decizii pentru noi, pe baza părerii 
sale şi din auzite.” 

Părinții erau şi mai interesaţi de pretențiile Arhiepiscopului cu privire la cenzură. 
Părintele Serafim scria, „Cuvântul ortodox nu poate fi cenzurat: Vlădica Ioan ne-a 
binecuvântat să tipărim fără cenzură, iar el ne-a făcut sugestii uneori, atunci când am 
mers la el cu probleme neclare.” În contrast cu acesta, „Vlădica Artemon vede totul în 
Eparhia sa ca o activitate “eparhială” pentru care numai el este responsabil — şi dacă îl 
lăsăm să facă aşa, iar Cuvântul ortodox va deveni o publicaţie eparhială şi deja există un 
număr de articole pe care, fără îndoială, nu ne-ar lăsa să le publicăm (din cauza gustului 
său personal) dacă ne-ar fi cenzurat aşa cum i-ar place să o facă.” 

Părinţii şi-au dat seama că Arhiepiscopul Artemon va cenzura mai întâi din 
considerente politice şi din frică. Şi-au amintit ce le-a spus, „Nu dorim să-l supărăm pe 
Athenagoras”, contrastând aceasta cu sfatul îndrăzneţ al Arhiepiscopului loan să „treacă 
direct la acuzarea Patriarhului Athenagoras, chiar dacă oamenilor nu le place lucrul 
acesta.” Părintele Serafim scria: „Dacă Vlădica Artemon îşi va da seama cât de mult îl 
supărăm pe Athenagoras în Cuvântul ortodox, acesta va trebui cenzurat; orice slăvire 
deosebită a lui Vlădica loan, mai ales în limba rusă, va fi blocată ca fiind foarte 
“discutabilă”; etc., etc.” 


Cu astfel de amenințări atârnând deasupra capului, Părinții Gherman şi 
Serafim erau „de-a dreptul înspăimântați”, după cum spunea Părintele Serafim. N-au 
putut dormi căteva nopţi. Cine să-i asculte? Arhiepiscopul Artemon avea toată puterea 
pământească de partea lui. Părintele Serafim a observat că, „Întrucât el ocupă un loc 
important în sinod, noi avem deja mult împotriva noastră. Nu-i prea greu să realizeze o 
părere potrivită despre noi: tineri, încăpăținați, mândri, neascultători, nedemni de 
încredere, papă-lapte, nepricepuţi, etc.” 

Părintele Serafim a scris Părintelui Tarasie, cerându-i sfatul ca unuia care îşi 
păstrase independența monahală. I-a mai scris şi Arhiepiscopului Averkie, mărturisindu- 
i că se află într-o „stare cumplită”. 

În martie 1971, părinţii au primit un ordin de la Arhiepiscopul Artemon, care se 
pare că fusese trimis fiecărui preot din eparhie. Acesta spunea printre altele: „S-a 
deschis de către noi o mânăstire cenobitică .... Conducerea acestei noi mânăstiri a fost 
preluată de mine .... Publicarea revistei Cuvântul ortodox ... fraţii ar trebui să privească 
acum ca pe ascultarea lor călugărească .... Cu privire la toate celelalte, se vor da 
instrucțiuni în plus.” 

Citind aceasta, Părintele Serafim scria: „Într-un cuvânt, s-a împlinit frica noastră 
cea mai mare: Vlădica Artemon ne-a preluat.” 

Asta se întâmpla în timpul Postului Mare, când frații se luptau cu slujbe lungi şi 
cu postirea aspră. Ordinul a venit pentru ei ca o ispită pentru a cădea în deznădejde; dar 
nu au fost părăsiți. Părintele Serafim scria: „Am fost foarte tulburaţi — dar în mai puțin 
de 24 de ore, cu totul pe neaşteptate, Vlădica Nectarie a venit cu icoana din Kursk, şi 
tulburarea noastră s-a transforamt în bucurie şi ne-am dat seama cu certitudine că 
Dumnezeu este cu noil... Vlădica Nectarie a slujit o molirvă, ne-a dat Sfânta 
Împărtăşanie din Darurile Păstrate (eram la mijlocul Postului şi încă nu mâncaserăm) şi 
ne-a lăsat pe noi să ducem Icoana peste munte. Binecuvântarea lui Dumnezeu peste noi 
nu se sfârşeşte niciodată!” Asta s-a întâmplat în ziua numelui Părintelui Gherasim, care 
i-a făcut pe părinţi să-l considere ca un alt semn al prezenţei întemeietorului lor din 
Alaska. 


"45 Icoana făcătoare de minuni înaintea căreia a fost vindecat Sf. Serafim. 

Cu ordinul Arhiepiscopului, părinții aveau acum ceva concret asupra căruia să 
acționeze. Părintele Serafim scria, „De bună seamă, dacă vrem să facem ceva cu această 
situaţie de neîngăduit şi trebuie să acționăm acum .... Dacă cedăm câtuşi de puţin la 
început, vom sfârşi într-o totală “ascultare” lipsită de suflet, care nu mai poate să 
însuflețească pe altcineva.” 

Părintele Serafim a alcătuit repede o scrisoare către Episcopul Laurian, prietenul 
Părintelui Gherman de pe vremea când era în Jordanville. Afirmând că frăția nu a 
acceptat ordinul oficial al Arhiepiscopului, Părintele Serafim a scris: 


Nu avem de gând să pornim o luptă, nici să forțăm pe nimeni să accepte 
cuvântul nostru împotriva lui Vlădica Artemon — pentru că fără îndoială 
el va avea o versiune sau interpretare complet diferită de tot ceea ce ni s-a 
întâmplat. Putem doar să lămurim faptul că, orice s-ar fi întâmplat în 
trecut, putem să nu avem nici o legătură cu Vlădica Artemon în viitor: el 
nu poate face parte din mânăstirea noastră (dacă Sinodul spune că suntem 
mânăstire), şi mânăstirea noastră nu poate fi o instituție eparhială.... 
Avem candidați care ni se pot alătura în viitor — dar dacă Vlădica 
Artemon trebuie să fie conducătorul nostru, noi trebuie să le spunem să 
stea deoparte ori să meargă în altă parte, decât să ajungă o parte a 
planurilor sale total nerealiste. Şi vă vom spune deschis: Vlădica 
Artemon nu are pe nimeni care să dorească să intre în mânăstirea „lui” şi 
de fapt acesta este motivul pentru care doreşte să lucreze prin noi. 

Probabil că toate acestea vă uimesc şi poate vreţi să ne sfătuiți să 
avem răbdare, să acceptăm orice ne impune Vlădica Artemon de dragul 
ascultării ori să încercăm să „negociem” sau să facem un „compromis” 
cu el. Dar vă spunem cu hotărâre: nici un compromis nu este posibil. 
Vlădica Artemon nu ne ascultă şi de fapt el crede că noi nu avem nici un 
drept să spunem ceva. Ne-a arătat deja intențiile lui şi atâta timp cât are 
asupra noastră putere directă, noi vom fi plini de neîncredere, suspiciune 
şi zădărnicire care macină. Acestea nu sunt roadele unei autorități 
legitime, ci ale încălcării drepturilor. 


Între timp, Părintele Gherman îi spusese necazurile şi nedumeririle femeii ale 
cărei păreri le respecta cel mai mult: Helen Kontzevici. Părinţii şi-au dat seama acum că 
ar fi trebuit să ţină seama de avertizările ei cu mult mai mult, deşi încă nu regretau că s- 
au făcut călugări. 

Helen Kontzevici nu putea fi păcălită. Înainte de identificarea faptelor 
Arhiepiscopului Artemon ca semne clasice de pseudo-bătrâneţe, ea a văzut foarte clar că 
în spatele lor se afla altceva. Arhiepiscopul Artemon avea „puteri ierarhice superioare” 
cărora trebuia să le dea un răspuns. Helen a spus părinților că, clica puternică din 
interiorul sinodului era împotriva lor, că acesta a simţit că nu putea avea încredere în ei, 
mai ales după ce l-au apărat şi slăvit pe Arhiepiscopul loan. Părintele Serafim remarca 
faptul că Arhiepiscopul Artemon părea să aibă o „frică de moarte” de Arhiepiscopul 
Vasian din Canada, care era membrul cel mai puternic al clicii. Evident că 
Arhiepiscopul Artemon determinase „puterile ierarhice superioare” să creadă că el îi 
putea controla deplin pe părinţi şi să-i facă să se supună liniei de grup. Helen le spunea 
părinţilor că aceasta este o caracteristică a sergianismului, care aşează linia de grup 
deasupra lui Dumnezeu şi o întăreşte cu canoane. Ea spunea, „nu este atât de simplu. 
Tocmai pentru că cineva spune că este anti-sergianist asta nu înseamnă şi faptul că aşa 
este şi în realitate.” 

Scrisorile Părintelui Gherman către Helen, fiind între doi ruşi tipici, tindeau să 
stârnească mari emoții. Părintele Gherman i-a cerut Părintelui Serafim să-i scrie şi el ei, 

oferindu-i o imagine mai obiectivă. Vom prezenta această scrisoare integral, întrucât 
lămureşte foarte bine principiile vechi ale independenţei monahale: 


Dragă Elena Iurevna,"€ 

Ştii cât de supăraţi am fost acum câteva luni cu privire la statulul 
frăției noastre şi la întregul viitor al lucrării noastre misionare din 
Biserică. Din nefericire, scrisorile pe care ţi le-a trimis Părintele 
Gherman par să-ți fi comunicat mai mult sentimentul nostru actual de 
tulburare decât pricinile de bază care ne-au însuflețit şi continuă să ne 
însuflețească .... 

Scriu această scrisoare în engleză, încercând să evit oarecari 
simțiri emoţionale care par să vină atunci când scriem în ruseşte şi să-ți 
dau astfel o imagine cât se poate de clară şi succintă a situaţiei noastre 
actuale şi nădejdile noastre de viitor. După Vlădica loan, tu şi Ivan 
Mihailovici” ne-ați ajutat şi ne-ați încurajat pe această cale şi nimic nu 
ne-ar îndurera mai mult decât să fii convinsă că lucrarea noastră 
misionară s-ar apropia de sfârşit. 

Este adevărat că în prezent suntem amenințați şi luăm foarte în 
serios această ameninţare. Dar nu este greu de înțeles cauza acestei 
amenințări şi nu ne pune într-o situaţie necanonică în sine. Într-un 
cuvânt: episcopul nostru nu ne înțelege nici pe noi, nici lucrarea noastră 
şi încearcă să ne „folosească” pentru propriile sale planuri. Din punct de 
vedere duhovniceşte şi canonic, noi suntem pe calea cea dreaptă: este 
absurd şi cu neputinţă să „întemeiezi o mânăstire” împotriva dorințelor 
singurilor călugări din acea mânăstire; chiar „Ordinul asupra 
mânăstirilor” al Sinodului Episcopilor menționează dreptul călugărilor de 
a-şi alege conducătorul; şi chiar ideea mânăstirilor din istoria ortodoxă 
este în mod clar aceca a centrelor duhovniceşti independente, care au o 
viață autonomă şi nu prilejuiesc amestecul episcopilor, dacă monahii nu 
încearcă să introducă noutăți în dogmă sau viața bisericii. Acesta este 
idealul ... şi de aceea mânăstirile pot fi însufleţitoare pentru restul 
ortodocşilor — întrucât ele oferă posibilitatea de a propovădui şi trăi 
creştinismul ortodox liber de toate influenţele externe — fie că este vorba 
de bătăile de cap ale vieții de parohie, mofturile episcopilor, sau oricare 


Noi am greşit chiar de la început că nu am afirmat clar acest 
principiu şi asta i-a permis episcopului să creadă că suntem slabi şi că 
poate să facă ce vrea cu noi. Ne-am pus greşit încrederea în el şi 
mărturisesc că ai avut perfectă dreptate despre el. Dar acum suntem 
pregătiți să ne ridicăm şi să luptăm pentru independenţa pe care o 
garantează mânăstirilor Biserica şi canoanele ei. 

Ascultarea călugărească nu poate fi “robie”; dacă ar fi aşa, atunci 
Biserica ar fi împărțită în “rob şi “tirant”. Unii oameni ai Bisericii au 
încercat în diferite timpuri să întărească acest concept care s-a denaturat, 
dar asta nu vine de la Biserică sau de la monahism. Toţi creştinii 
ortodocşi şi mai ales călugării şi maicile încearcă să-şi taie voia şi să ducă 
o viaţă plăcută lui Dumnezeu; dar supunerea cu smerenie în fața tiraniei, 
mai ales atunci când această tiranie distruge o lucrare bine-plăcută lui 
Dumnezeu şi transformă în victime duhul creştin şi monahal — este cu 
certitudine numai o parodie şi o bătaie de joc a monahismului. 


** Primul nume şi patronimic al Elenei potrivit uzanţei ruseşti. 
27 Adică profesorul 1. M. Kontzevici. 

Suntem ferm hotărâți, în toată ascultarea față de Biserică şi 
puterea ecleziastică legală, să nu devenim o parte a vreunei bătăi de joc. 
Ne rugăm ca hotărârea noastră să nu ducă la nici un scandal şi ca să 
putem merge mai departe potrivit scrisorii şi spiritului tuturor canoanelor 
Bisericii. Dar mai ştim, canoanele au fost făcute pentru om şi nu omul 
pentru canoane şi că deasupra canoanelor se află duhul care le-a insuflat 
şi că pentru a păstra acest duh, suntem pregătiți să ne manifestăm 
împotriva stricteții anumitor canoane, dacă acestea sunt aplicate ca să ne 
zdrobească duhul. În realitate, nimeni nu va visa să încerce să aplice 
astăzi cu strictețe fiecare canon, fiindcă atunci nu vor mai rămâne de loc 
creştini ortodocşi! Propriul nostru episcop se află în San Francisco 
„necanonic”, pentru că este împotriva canoanelor să transferi episcopii 
dintr-o eparhie în alta (de curând acest canon a adus mare luptă în 
Biserica din Grecia), tot necanonic este să hirotoneşti un diacon înainte 
de vârsta de 25 de ani sau un preot înainte de 30 ... dar dacă ne referim la 
strictețea acestui canon, majoritatea preoților noştri ruşi sunt 
„necanonici”, etc. 

Te rog să crezi că în ciuda încercărilor noastre recente, noi nu 
suntem zdrobiţi în duh. De fapt, dimpotrivă, acum că însăşi existenţa 
noastră este atacată, suntem mai convinşi ca niciodată că tocmai calea pe 
care ne-a binecuvântat şi ne-a însuflețit să mergem Vlădica loan este 
corectă şi cu rugăciunile lui şi cu voia lui Dumnezeu, vom merge pe 
această cale prin toate suferințele, tot drumul către mucenicie, dacă 
Dumnezeu ne cheamă la aceasta. Faptul că a venit asupra noastră un atac 
aşa de dur ne convinge doar că diavolul vrea să părăsim această cale, 
pentru că este cea dreaptă. 

Poate că îţi dai seama că nu putem continua calea pe care am 
început-o ca monahi. Dar credem, dimpotrivă, că numai în monahism, cu 
toată suferința şi încercările pe care ni le aduce invariabil această alegere, 
lucrarea noastră poate să răspândească şi să aducă cel mai mult bine. Pe 
când eram „în lume” totul ne venea uşor — aveam mult de lucru dar nu 
erau încercări şi atacuri mari — dar acum totul este greu; suntem atacați 
din toate părțile, sunt multe încercări şi ispite. Dar acestea sunt dovezi 
duhovniceşti că, calea noastră este dreaptă, chiar mai dreaptă acum decât 
era înainte. 

Suntem slabi şi păcătoşi şi ceea ce am început este departe, mult 
dincolo de puterea noastră şi de darurile noastre duhovniceşti. Totuşi, 
Dumnezeu varsă mai mult har asupra noastră şi noi mergem înainte cu 
greutăți şi suferinţe, totuşi siguri că El este cu noi şi Vlădica loan .... 
Dacă lucrarea noastră este bine-plăcută lui Dumnezeu, atunci cu 
siguranță El nu ne va lăsa acum, nici nu ne va părăsi pe calea pseudo- 
ortodoxiei! 

Slavă lui Dumnezeu pentru toate! Să nu crezi nici măcar o clipă 
că vom părăsi calea pe care am început-o cu binecuvântarea lui Vlădica 
loan .... Numai roagă-te pentru noi, dragă Elena Iurevna şi nu-ţi pierde 
nădejdea în noi; şi nu înceta să ne spui ce este drept! 

Cu dragoste întru Hristos Mântuitorul nostru, 
Păcătosul călugăr Serafim 

P. S. După ce scrisesem scrisoarea, Părintele Gherman a citit 
adresa lui Vlădica Vitalie (Maximenko)“* cu prilejul sfințirii lui ca 
episcop. Un paragraf vorbeşte despre ce a însuflețit marile împliniri ale 
anilor lui cei tineri, care era orientarea lui duhovnicească de bază. Este 
aceeaşi ca şi a noastră şi chiar dacă noi nu vom împlini niciodată o parte 
măcar din ceea ce a împlinit el, această atitudine merită să fie imitată şi 
amândoi suntem ferm convinşi că numai prin aceste mijloace vom fi în 
stare să aducem roade în Biserica lui Hristos. Fariseii vor constata fără 
îndoială că aceste cuvinte ale lui Vlădica Vitalie sunt pline de „voință 
egoistă” şi „neascultare”, dar urmându-le, el a împlinit lucruri mari în, şi 
pentru Biserică şi ele ard chiar cu duhul de care este atâta nevoie astăzi în 
Biserică, acelaşi duh cu care vrem şi noi să ardem! 

Din „Predica dinaintea sfințirii” Episcopului Vitalie, 1934: 

„N-o să mă ascund de voi, Părinţi înțelepți-după-Dumnezeu, şi 
mai ales Avva meu cel iubit: ştiţi că de-a lungul întregii mele vieţi m-am 
ferit de lucrul care fusese deja început, care aduce siguranță, poziție şi 
respect, ci am preferat să muncesc acolo unde nu supăr pe nimeni — şi 
nimeni să nu mă supere. Am preferat să realizez cu propria mea putere 
ceva în ce credeam eu, ceva ce consideram a fi idealul meu. Am preferat 
Să-mi încing mijocul şi să merg încotro doream, lucrând aşa cum eram 
eu convins. 

O mare parte din viaţă mi-am închinat-o lucrării pentru Biserica 
populară din Lavra Pociaev,"“ la tipografia Sf. lov," şi ultimii zece ani 
mi i-am dedicat restaurării acestei tipografii din Munţii Carpaţi, din 
mijlocul poporului rus. — Aici eu am fost şeful şi tot eu lucrătorul.” 


Timpul trecea şi părinţii deveneau „mai liniştiţi şi mai hotărâți”, după cum 
spunea Părintele Serafim. „Ni s-au deschis ochii”, scria el. „S-au întâmplat atât de multe 
în acest ultim an şi atât de multe s-au limpezit ....” 


56 
Stingerea focului 


Mai presus de toate celelalte, păziți binecuvântarea lui Vlădica loan! 
- Episcopul Nectarie 


PARINTELE Serafim scria într-o scrisoare, „În înțelegerea răspândită astăzi, o 


“mânăstire” este un loc cu o adunare de oameni la întâmplare, cu o funcție precisă în 
Biserică: să slujească ca reşedinţă de vară a episcopului, un centru pentru picnic, sursă 
de muncă umană pentru nevoile Bisericii, etc. Şi “călugării” sunt aceia care devin robi, 
zdrobiţi de autorități sub motivul “ascultării”, mai fără de nădejde decât ieromonahii din 


parohii”! care nu-şi puteau permite nimic mai bun, şi nebunii desăvârşiţi să rămână în 


2% Adică Arhiepiscopul Vitalie de Jordanville, plecat la Domnul în 1960. 

** În Polonia. 

250 Aceasta era în Cehoslovacia, unde Arhiepiscopul Vitalie întemeiase frăția misionară-monahală 
menţionată anterior. Închinată Sfântului Iov de Pociaev, această frăție s-a mutat la Jordanville în anii 50 
(sec XIX) şi şi-a continuat acolo lucrarea de publicare. 

*51 Jeromonah: preot-călugăr. 

mânăstire ca să păzească vacile .... În acest concept, “monahismul” a devenit un fel de 
gimnastică spirituală (metanii, ascultări, etc.) care se pot dobândi trăind o vreme într-o 
“mânăstire” şi odată ce ai ajuns aici, poți deveni membru obişnuit al oricărei alte 
“mânăstiri” şi să oferi altora rodul experienţei tale în gimnastică — urcând între timp în 
ierarhia rangurilor bisericeşti până când, dacă ai noroc, devii episcop sau poţi să-ți faci 
propria imagine. Nu! Monahismul este o înclinaţie şi un efort al sufletului care năzuieşte 
să se mântuiască şi forma cenobitică s-a creat viețuind în comunitate cu alţii care sunt 
de o minte şi un suflet şi ajung să aibă aceeaşi năzuinţă, fiecare îndemnând pe alții la 
mântuire.” 

Oricât de mulți premergători avuseseră Părinţii de la Platina, din viețile 
locuitorilor în pustie independenți şi călugări misionari, unii au rămas neîncrezători în 
calea lor „neobişnuită”. Unul dintre aceştia era iconograful, Părintele Ciprian. La 
Jordanville şi-a luat responsabilitatea să nu îngăduie oamenilor să se abată de la forma 
ecleziastică dominantă — referitor la asemenea abateri cum ar fi semne de înşelare 
duhovnicească — şi astfel el pregătise pe mulți pentru cariere bisericeşti de succes, 
inclusiv doi episcopi. Prudenţa sa grijulie în această privinţă îi atribuise titlul de „poliția 
înşelării duhovniceşti”. În 1971, a scris părinţilor din Platina: 

„Faceţi-vă bagajele îndată şi veniți la Jordanville până la începutul Postului 
Mare; îl vom trimite pe Potovka să vă ajute la mutat. Situaţia voastră este fără de 
nădejde şi veţi cădea în înşelare duhovnicească şi de altfel Jordanville se stinge şi în 
zece ani nu va mai rămâne nimeni care să facă lucrarea şi dacă voi nu veniţi aici nici 
altcineva nu va avea însufleţirea să o facă.” 

În legătură cu scrisoarea Părintelui Ciprian, Părintele Serafim remarca: „Nu mai 
este nevoie să spun, am luat aceasta ca o altă ispită, din care mai primisem o parte la 
tunderea noastră ... şi am rămas pe loc.” 

Arhiepiscopul Artemon avea propriile sale avertizări cu privire la înşelarea 
duhovnicească. În acelaşi an Părintele Serafim scria: „Vlădica ne-a transmis acest 
mesaj: ... fiindcă purtarea noastră de la Crăciun arată că ne aflăm în pericolul de a cădea 
în înşelare duhovnicească (?!), el ne cere să ne mai gândim asupra hotărârii noastre de a 
primi preoția. Înseamnă asta ceva? Omul care se află în primejdia de a cădea în înşelare 
duhovnicească este întrebat dacă primeşte preoţia?! Clar, nici bănuiala înşelării 
duhovniceşti nici acordarea preoţiei nu poate fi luată în serios în contextul nici unei 
activităţi bisericeşti serioase. Acestea nu sunt afirmaţiile cuiva care ne cunoaşte lucrarea 
şi vrea să facă ce este mai bine pentru această lucrare; acestea vin, mai degrabă, de la 
cineva din afară, care se gândeşte ce va părea că este cel mai bine şi ce poate stăpâni; 
pentru că în mod clar un preot este mai strâns legat de episcopul său decât un simplu 
călugăr. Şi aşa doar ni se confirmă diagnosticul nostru despre cazul nostru în dorinţa 
noastră de a fi independenți față de Vlădica Artemon.... Decât să aibă un supus de 
mânăstire, mai bine să nu aibă nici o mânăstire — asta va fi mai roditor.” 

Părinţii s-au bucurat să primească încurajare de la alți episcopi. La lunga 
scrisoare a Părintelui Serafim, Episcopul Laurian le-a răspuns părinţilor: „Faptul că vin 
supărări confirmă faptul că faceţi lucrarea lui Dumnezeu .... Cred că ar trebui să aveţi 
răbdare, să nu faceţi nici o mişcare impunătoare, ci prin purtarea şi “felul vostru de a 
gândi” să arătați că astea (purtarea şi Decizia lui Vlădica Artemon) sunt împotriva 
sufletului vostru şi nu vi se potriveşte.” În ceea ce îl priveşte, Episcopul Nectarie a spus 
că pur şi simplu nu se va supune nici unei instrucțiuni care ar dăuna frăției şi astfel, dacă 
urma să fie vreo plângere la sinod, aceasta ar fi venit de la Arhiepiscopul Artemon. 
„Vlădica Nectarie ne-a sprijinit mult în încercările noastre,” scria Părintele Serafim. 

Părinţii se neliniştiseră că Arhiepiscopul Artemon, în „deschiderea” oficială a 
mânăstirii, declarase desființată frăția Sf. Gherman. El urmărea prin aceasta să-i facă pe 
părinți să se încreadă în binecuvântarea /ui şi nu în aceea a Arhiepiscopului loan. 
Episcopul Nectarie îi întărea ca să nu cedeze. El zicea: „Nu lăsaţi să vă ia ideea şi 

numele frăţiei prin toate mijloacele. Asta va distruge binecuvântarea lui Vlădica loan pe 
care se sprijină aceasta. Mai presus de toate, păziți binecuvântarea lui Vlădica Ioan! În 
aceasta se sălăşluieşte toată puterea voastră.” Ţinând seama de aceste cuvinte, părinţii 
au continuat să-şi publice materialele sub titlul frăţiei Sf. Gherman. Şi pe fiecare pagină 
de cuprins al fiecărui număr al revistei, au continuat să tipărească această afirmație: 
„Întemeiată cu binecuvântarea Înalt Prea Sfinţiei Sale adormit întru Domnul Joan 
(Maximovici)...” 


Până în iulie 1971 în aer plutea o schimbare. Părintele Serafim îşi aminteşte: 
„Am auzit din San Francisco că Vlădica Artemon cunoştea sau bănuia atitudinea noastră 
față de el şi că era hotărât să nu-şi piardă reputația de “făcător de pace” din pricina 
noastră şi că deocamdată nu se va atinge de noi. Poate că Vlădica Nectarie l-a sfătuit să 
nu fie cu noi atât de dur sau poate a presupus sentimentele noastre. Oricum, foarte 
curând, am primit o confirmare minunată a acestei convingeri. De Praznicul Înălţării, 
când încă nu puteam călători la San Francisco din pricina camionului, am fost uimiți 
când îndată după răsăritul soarelui, cine altul a sosit decât însuşi Vlădica Artemon! Se 
purta ca şi cum ar fi fost lucrul cel mai firesc din lume ca un Arhiepiscop să nu slujească 
în propria sa Catedrală într-o asemenea zi de sărbătoare (Vlădica Nectarie slujea acolo), 
şi ne-a spus că voise să vină la noi după Paşti dar numai acum s-a ivit prilejul. Desigur 
că eram destul de tulburați, dar am hotărât să ne punem toată nădejdea în Dumnezeu şi 
în sfinții Săi, să primim cu recunoştinţă darurile duhovniceşti ale Sfintei Liturghii şi 
Sfintei Împărtăşanii şi să vedem apoi ce ne va trimite Dumnezeu — nădăjduiam în cele 
din urmă să “mergem până la capăt” cu Vlădica şi să dăm totul pe față. 

După Liturghie, Vlădica a spus că nu vom citi nimic în trapeză fiindcă aveam 
“multe de vorbit”. După o discuţie, rusul care îl adusese pe Vlădica cu maşina s-a retras 
să se odihnească iar noi am aşteptat să vedem ce va spune Vlădica. Spre marea noastră 
uimire am constatat că el era la fel de încordat şi tulburat ca şi noi - şi că n-a spus 
absolut nimic! Ne-a întrebat despre slujba noastră de Paşti, fără să-şi exprime vreo 
dezaprobare asupra faptului că nu am încercat mai mult ca să ajungem la San Francisco; 
ne-a spus despre slujba de la Fort Ross din săptămâna următoare, fără să ne propună să 
mergem ca să “fim văzuți”; şi nu a spus nici un cuvânt despre “ascultare”, “înşelare 
duhovnicească” sau altceva de felul acesta! 

După ce s-a retras şi Vlădica să se odihnească (în chilia mea, unde Părintele 
Gherman aşezase într-un loc care sare în ochi un cartonaș cu textul în limba rusă, ca să 
ne însufleţească: “Obştea misionară stavropegială””? de la Sf. lov de Pociaev - Vlădica 
Vitalie”), * Părintele Gherman şi eu ne-am sfătuit: am stabilit că venise într-adevăr ca 
“făcător de pace”, şi că dacă el nu stârneşte nici o discuţie, nici noi nu trebuie să spunem 
nimic, urmând sfatul lui Vlădica Laurian.... După ce s-a odihnit, Vlădica s-a uitat 
repede la tipografia noastră, unde a comentat pe loc (cu un râs nervos) că poate ne 
supărase în trecut? — la care noi n-am spus absolut nimic. Şi a plecat. 

Totuşi, cu această vizită, situaţia noastră nu s-a schimbat câtuşi de puţin: se 
arătase doar o “stingere a focului'.... Cât va dura până va izbucni următoarea luptă nu 
ştim .... Rămânem la locurile noastre de luptă.” 


PăRmri s-au aşteptat să apară probleme din nou, când au publicat cartea lor 
mică în limba rusă, despre Viaţa Arhiepiscopului loan. Până atunci, apăruse puțin 
material despre Arhiepiscopul loan în limba rusă, mai ales pentru că încă era considerat 
o figură controversată. Părintele Serafim a insistat să fie completată cartea. Chiar el a 


*2 Stavropegial: independent de episcopul eparhial. 


255 Arhiepiscopul Vitalie de Jordanville, plecat la Domnul în 1960. 

tipărit-o; şi întrucât nu putea folosi linotipul pentru caractere ruseşti, a trebuit să o facă 
cu totul manual. Văzându-l petrecându-şi multe ore cu această lucrarea grea şi 
obositoare, Părintele Gherman s-a mirat cum el, american fiind, făcea asemenea jertfă 
de iubire doar aşa, ca sărmanii ruşi să poată citi în limba lor despre sfântul lor 
necanonizat. Odată l-a întrebat de ce face asta. „Ruşii ne-au dat atât de mult,” a spus 
Părintele Serafim; „ei ne-au dat Adevărul. Este de datoria noastră să ne întoarcem la ei.” 

Când părinţii au venit la San Francisco pentru a cincea prăznuire a 
Arhiepiscopului loan, au adus cu ei cutii cu cartea nou-nouţă şi i-au dat un exemplar 
Arhiepiscopului Artemon. Toţi ruşii au început să o cumpere. Până la sfârşitul 
Liturghiei care a avut loc în mormânt, Arhiepiscopul Artemon a văzut cărți în mâinile 
tuturor. „Ce-i asta?” a spus el. „Asta se vinde în Eparhia mea fără să ştiu eu?” 

Fiecare a mers apoi la câte un enoriaş rus pentru masa de prânz. Arhiepiscopul a 
spus părinților: „Merg acasă să citesc asta. Voi rămâneţi aici şi nu faceți o mişcare până 
nu termin eu.” După jumătate de oră a telefonat de la reşedinţa sa: „N-am terminat-o de 
citit. Staţi pe loc. Sunt unele erori.” Părinţii aşteptau cu încordare. A mai trecut o 
jumătate de oră şi Arhiepiscopul a sunat din nou. „Am terminat,” a spus el. „Este foarte 
bine. Chiar mi-a curs o lacrimă la sfârşit.” 

În 1972, când părinţii au participat la următoarea Liturghie anuală în mormântul 
Arhiepiscopului loan, a revenit problema cărții. Arhiepiscopul Artemon auzise plângeri 
şi în ciuda a ceea ce el însuşi simțea lăuntric față de carte, el dorea să „facă pace”. A 
spus că îl interesa ce gândeau foştii adversari ai Arhiepiscopului loan din San Francisco. 
Părintele Serafim observa mai târziu: „lată Viaţa unui sfânt cu semnificație universală, 
un ocrotitor al diasporei ruseşti — şi se întreba ce gândeau intriganții din partea locului! 
Asta desigur, scoate la iveală ceva despre restrângerea la o perspectivă îngustă, 
eparhială, ca să spun pe scurt! ... Vlădica Artemon evita oarecum problema principală 
despre Vlădica loan. El spunea: totul este prea recent, prea controversat .... La aceasta, 
Părintele Gherman a trebuit să spună în cele din urmă: Dar Vlădica loan este un sfânt, 
un făcător de minuni! Vlădica a răspuns: Da, putem discuta aşa între noi, dar nu în 
public!” 

Arhiepiscopul a spus părinților: 

- Nu mai publicați despre Vlădica Ioan până când nu mor duşmanii lui! 

- Dar până atunci vor muri şi prietenii lui, a observat Părintele Gherman, şi nu va 
mai fi nimic de publicat! 

- Atunci puteţi publica ce vreți! A spus Arhiepiscopul. Părinții au înţeles 
semnificaţia acestui răspuns: atunci va fi bine să prezentăm povestioare nevinovate şi să 
nu păstrăm posibilele relatări tulburătoare din viaţa reală a unui sfânt, bazată pe mărturia 
acelora care l-au cunoscut cum era de fapt. 

Când au plecat din San Francisco, părinţii s-au mâhnit de întorsătura pe care o 
luaseră lucrurile. Părintele Serafim scria: „Sunt cinci ani de când Vlădica loan a plecat 
la Domnul. În aceşti ani scânteia ortodoxiei din diaspora rusă a continuat să se stingă — 
şi totuşi este aici un izvor dătător de Dumnezeu ca să aprindă şi să împrăştie scânteia! 
Ne-am gândit: de ce atâtea eforturi ca să limiteze slăvirea unui adevărat făcător-de- 
minuni şi sfânt al vremurilor noastre? De ce să nu se slujească mai mult de o Liturghie 
pe an în mormântul său (aşa cum era înainte de a veni Vlădica Artemon, când Vlădica 
Nectarie conducea vremelnic Episcopia)? De ce nu se organizează pelerinaje din când 
în când? 

Ce să spunem? Nu-l judecăm pe Vlădica Artemon. Este evident că el se află într- 
o poziţie de neinvidiat ... şi ne putem gândi la un episcop sau doi care probabil că n-ar fi 
îngăduit niciodată să se slujească vreo Liturghie în mormânt. Dar drumul acesta duce la 
stingerea ortodoxiei, făcând-o “necontroversată” şi de loc atractivă pentru tânăra 
generaţie. Este “eroismul” ortodox al cuiva ca Vlădica loan care poate înflăcăra tineretul 
cu râvna pentru ortodoxie.” 

Părinţii s-au plâns Episcopului Nectarie despre încercarea Arhiepiscopului 
Artemon de a interzice publicarea materialului lor despre viaţa şi minunile 
Arhiepiscopului loan. Ca răspuns, Episcopul Nectarie s-a ridicat, şi-a făcut cruce şi a 
tras concluzia, „Ar fi păcat pentru voi să fi primit aceste mărturii, să le fi verificat 
personal şi să nu le publicați în presa voastră liberă, într-o ţară liberă, pentru vreo 
pricină oarecare.” 

Trebuiau să urmeze acest sfat. Dar Părintele Gherman nu s-a putut stăpâni să nu 
întrebe: 

- Nu vă puteți hotărî? Un episcop spune da, celălalt spune nu — în aceeaşi 
eparhie. Ce să facem noi? Dacă public, voi fi persecutat. 

Făcându-şi cruce, Episcopul Nectarie a răspuns: 

- Şi slavă lui Dumnezeu pentru asta! 


57 
Păstrând scânteia vie 


Când râvna îți slăbeşte, îți este greu să ridici 
mâna; picioarele nu mai vor să umble 
Biserica nu pare aşa de dragă ...Vezi ce 
nenorocire este să-ți slăbească râvna de 
început? Păstreaz-o în lăuntrul tău şi nu-i 
îngădui să slăbească. 


- Sf. Teofan Zăvorâtul:5* 


CaInuL cumplit prin care trecuse frăția cu Arhiepiscopul Artemon şi care o adusese 
chiar până la limita desființării, a ajutat nu numai la întărirea fraților. Experienţa lor era 
mai obişnuită în Biserică decât puteau ei să creadă: se punea problema stingerii focului 
de început al râvnei de către deşertăciunea lumească, politică, opinia publică. Biruind 
această piedică, părinții erau acum în stare să ajute alți oameni să iasă de sub această 
povară sub care căzuseră. Unui preot rus care era doborât de problemele eparhiei, 
Părintele Serafim 1-a scris: 


Preotul se mâhneşte pentru turma ortodoxă şi vrea să fie cât se poate de 
binevoitor față de slăbiciunile oilor sale — dar mai întâi cineva trebuie să-i 
îndrume, să le spună ce este bine şi ce se aşteaptă de la ei, trăgându-i 
întotdeauna mai sus, dându-le ideea că sunt ortodocşi nu pentru că aşa s- 
au născut sau pentru că aparţin unei „organizaţii” ortodoxe ci numai dacă 
aceştia se luptă să fie credincioşi învățăturii lui Hristos. Păstorii 
ortodocşi de astăzi trebuie să se păzească mai mult ca niciodată să-şi 
pună nădejdea în „organizație”, şi mai degrabă trebuie într-una să se uite 
în sus către Hristos Păstorul cel mare, către lumea cerească a Adevărului 
lui Dumnezeu şi a sfinţilor Săi, singurul de la care vine insuflarea de a 
păzi turma pe calea cea dreaptă. Păstorul nu poate fi doar un săvârşitor al 
slujbelor pentru anumite nevoi ale oamenilor, care sunt „automat” 
ortodocşi pentru că aparțin organizației; ci el trebuie să îi avertizeze că 
pot pierde mântuirea ortodoxiei dacă nu privesc în sus şi nu luptă. 


254 Sf. Teofan Zăvorâtul, „Pomenirea cinstitelor maici despre ceea ce cere monahismul de la ele”, Cap. 5, 


Cuvântul ortodox, nr. 138 (1988), p. 43. 

Episcopul Teofan Zăvorâtul a prevăzut deja această pierdere a mântuirii 
ortodoxiei şi era foarte mâhnit că nimeni din jurul lui nu părea să vadă 
aceasta — că asta se întâmpla deja în sec. al XIX-lea şi cu atât mai mult se 
întâmplă astăzi! 

Suntem binecuvântați să ducem o viață liniştită, fără nici un fel de 
„probleme de eparhie” şi de aceea cu atât mai mult nădăjduim în acest 
scop. Dacă ar trebui să trăim în San Francisco şi să ne adaptăm la viaţa 
de eparhie de acolo, mă tem că ne-am deznădăjdui foarte tare. Dar aici ne 
însuflețeşte pustia şi cum ne uităm în jurul nostru ne putem gândi 
nestingheriţi la cei care se sălăşluiau în grote şi la libertatea cea măreață 
care este viaţa ortodoxă adevărată (în cadrul lepădării de sine). Este cu 
mult mai greu să faci asta în lume — şi de aceea vrem ca tu într-una să 
trăieşti în lumea cea cerească şi numai în al doilea rând să „trăieşti viaţa 
turmei tale”. 


O altă persoană care avea nevoie de încurajare era un tânăr convertit, pe care 
părinţii îl cunoscuseră în San Francisco. Acum era în seminar, dar şi-a dat seama că nu-i 
place acolo şi nu ştia ce să facă. Îşi bătuseră joc de el şi îl umiliseră ca pe unul care, spre 
deosebire de alţii, nu va face niciodată „carieră” ecleziastică. Fiind mâhnit, el a simţit că 
ar trebui să accepte asta „pentru smerenie”. Totuşi, Părintele Serafim a văzut că în inima 
lui nu se afla de loc smerenie, ci doar fatalism. 

Acest tânăr a scris părinților despre greutăţile sale şi a primit de la Părintele 
Serafim un răspuns din inimă. Se remarcă două lucruri în scrisoarea Părintelui Serafim: 
mai întâi, căldura şi deschiderea care ieşise de la Părintele Serafim prin Părintele 
Gherman şi prin avântul liber al duhului său din pustie; şi în al doilea rând, suferinţa pe 
care o îndurase Părintele Serafim în anul anterior, care se poate simți în fiecare rând: 


Dragă frate întru Hristos... 

Bucură-te întru Domnul! 

„.„„ Ce se poate spune printr-o scrisoare? Am vrea foarte mult să 
stăm de vorbă cu tine. Dar de la această distanță este mai greu: în 
profunzime nu eşti de loc nehotărât; împrejurările, lipsa de inspiraţie şi 
nimeni care să te îndrume să porneşti pe cale. În adâncul inimii arzi cu 
râvna convertitului şi setea de nevoinţă, slujind Biserica, plângând şi 
strigând de bucurie la ceea ce ţi-a deschis ţie Dumnezeu — acea lume 
întreagă nevisată a cerului spre care Biserica îți dă calea de intrare, 
comparată cu murdăria şi duhoarea stării în care te aflai odinioară. 
Trebuie să spun mai mult? Amândoi suntem convertiți! 

În adâncul inimii doreşti viață ortodoxă curată întru totul. Tu nu 
vrei pur şi simplu să „slujeşti Biserica” ori să-ți găseşti un loc în 
„organizarea” Bisericii (probabil nu vrei asta!), ci vrei să-l dai lui 
Dumnezeu toată inima ta şi tot sufletul tău şi toată puterea ta. Dar cum se 
poate împlini asta? Se pare că nu ai pe nimeni care să te îndrume sau să 
te însuflețească. Te confrunţi cu o atmosferă în care Biserica a devenit un 
obicei, chiar o carieră, o clică cu propriile jocuri şi năravuri — şi cel mai 
rău dintre toate, cu mijloacele de înăbușire a sufletului viu şi de stingere a 
scânteii lui. Este greșit să stingi această scânteie în numele smereniei, 
răbdării, ascultării sau oricărei alte virtuţi creştine; şi acestea pot deveni 
obiceiuri şi lipsă de viață. Scânteia credinței creştine trebuie să fie 
hrănită; ea poate pâlpâi o vreme cu puţină hrănire, dar dacă nu este nimic 
care să o întreţină şi să o înteţească, nu va mai pâlpâi multă vreme .... 
Dacă îngădui ca dezamăgirea ta să lase vreo urmă pe sufletul tău şi umbli 

de colo colo ca o nălucă înfuriată, supărată, sâcâitoare, nu vei mai putea 
fi deloc de folos pentru alţii şi va fi greşeala ta .... 

Cel mai mult ne temem că „opinia publică” te va sili să intri într-o 
grupare căreia nu-i aparţii şi că vei fi destul de slab ca să accepţi aceasta şi 
să te lupţi dinăuntru pentru viaţă — sau chiar mai rău, aşa cum se întâmplă 
adesea, te plictiseşte tot lucrul şi părăseşti Biserica cu desăvârşire .... Încă 
mai ai „scânteia” — şi eşti chemat să o păstrezi vie şi să o transmiţi şi 
altora, dând roadă în vremea secerişului lui Hristos, poate în mod firesc. 
Nu uita asta! Şi nu lăsa pe nimeni să-ţi spună să fii „smerit” şi „ascultător” 
şi nu lăsa pe altcineva — care nu-ți simte inima sau nu-i pasă cine eşti — să 
te formeze artificial cum nu ţi se potriveşte. 

Păstrează memoria lui Vlădica loan; roagă-te lui. El este steaua 
noastră călăuzitoare şi când uneori ne mâhnim şi începem să credem că 
n-are rost să ne mergem împotriva unei perspective artificiale, că după 
toate, Biserica poate fi o carieră şi nu ceva care să ne însuflețească şi să 
însuflețească şi pe alții, că ceea ce facem noi este prea primejdios, că este 
mai bine să lăsăm însufleţirea noastră să piară şi să lăsăm pe altcineva să 
ne spună unde putem face o „treabă măruntă” în Biserică — apoi ne 
aducem aminte de Vlădica loan şi totul capătă din nou sens şi perspectiva 
„artificială” nu mai are nici un rost şi dacă această atitutine continuă să 
existe printre ruşii din străinătate, ei vor împlini ameninţarea lui Vlădica 
loan din 1938 şi vor dispărea de pe faţa pământului. Şi atunci ne 
întoarcem la Vieţile sfinților şi sfinții părinţi şi ne însuflețim de la ei. 


În anii de mai târziu, Părintele Serafim îşi va aminti cum îl învățase 
Arhiepiscopul loan să privească mereu înspre împărăţia cerurilor. Zicea el: „Este 
evident că Arhiepiscopul loan era mereu într-o lume diferită. Îmi amintesc că a ţinut 
odată o predică despre viaţa duhovnicească, viaţa mistică, în care zicea: *...Toată 
sfinţenia noastră se bazează pe existenţa vieţii pe acest pământ şi fiind pe pământ, să-ţi 
ridici mereu mintea în sus.” El venea din când în când la magazinul nostru de lângă 
catedrală şi întotdeauna avea ceva nou şi însufleţitor de spus. Venea cu o mapă mică şi o 
deschidea şi spunea, “Uite! Asta este o icoană a Sf. Alban şi aici este Viaţa lui!” O 
găsise undeva. Aduna aceste lucruri care erau foarte însuflețitoare şi nu aveau nici o 
legătură cu problemele zilnice sau administrarea episcopiei. De fapt, unii spuneau că era 
un administrator prost, dar eu nu ştiu. Mă îndoiesc, căci ştiu că ori de câte ori îi scria 
cineva o scrisoare, acea persoană întotdeauna primea răspuns în limba în care era scrisă 
scrisoarea, în timp foarte scurt; de aceea, când se întâmplau lucruri din astea, el avea 
mare grijă. Dar mai întâi se îngrijea să fie mereu în altă lume, mereu înflăcărat şi mereu 
trăind prin aceasta. Opusul era să transformi până şi Biserica într-un fel de afacere, să 
priveşti numai la partea administrativă sau economică sau şi mai jos, la partea 
pământească. Dacă faci asta multă vreme, vei pierde scânteia, vei pierde partea mai 
înaltă. Arhiepiscopul loan ne-a dat exemplul de a privi mereu în sus, de a gândi 
neîncetat la lucruri mai înalte. În cele din urmă, cu cât te adânceşti mai mult în aceasta, 
cu atât vezi că nimic altceva nu este cu putință. Dacă eşti creştin ortodox, poți să faci 
asta şi să te numească oamenii nebun sau să spună că eşti puțin emoționat sau altele 
asemenea; dar totuşi mai ai viaţa ta — treci prin ea şi ajungi la cer. "255 


255 Părintele Serafim Rose, „Pe urmele Sfinţilor Patrick şi Grigore de Tours”, Cuvântul ortodox, nr. 136 
(1987), p. 274, 287. Transcriere după o convorbire obişnuită şi nepregătită dinainte, pe care a ţinut-o 
Părintele Serafim în 1977. 

58 
"Cel ce împărtăşeşte taina” Fericitului loan 


Fiţi înţelepţi ca şerpii şi nevinovaţi ca porumbeii. 
- Matei 10, 16 


„DINTRE toți oamenii pe care îi cunosc,” scrie Părintele Gherman, „singurul care este 
cel mai apropiat în duh de Cuviosul Arhiepiscop loan, era smeritul său prieten, 
Arhimandritul Spiridon. Între ei era o înrudire care se putea desluşi la exterior dar care, 
lăuntric şi duhovniceşte, va rămâne întotdeauna o taină cu neputinţă de înţeles pentru 
oameni. Şi chiar dacă ar fi să descoperim cheia naturii legătuirii lor, tot n-am putea-o 
înțelege pe deplin. Această legătură este cunoscută în limbajul bisericesc printr-un 
termen special: sotainik (cel ce împărtăşeşte taina), care s-ar putea reda ca “părtaş la 
taina vieţii monahale” sau pur şi simplu “co-mistic?. 

S-a publicat deja mult despre “nebunia pentru Hristos” a Cuviosului loan, în 
spatele căreia îşi ascundea darurile mistice: despre felul în care, fiind mişcat de 
Dumnezeu, nu-i păsa ce gândesc alții despre el, cum arăta şi cum se purta în feluri “de 
neacceptat în societate”, cum părea unora “atins la cap” în timp ce pătrundea realitatea 
mai adânc decât oricine din jurul lui, cum avea mai multe legături cu copii naivi decât 
cu adulți versați, cum, fără îndoială, era văzător cu duhul. Toate aceste calități le avea în 
comun cu cel cu care împărtășea aceeaşi taină, Părintele Spiridon."25 

Cinstit faţă de promisiunea pe care o făcuse părinților la tundere, Părintele 
Spiridon a venit la mânăstire cât de des a putut ca să le dea Sfânta Împărtăşanie. 
Părintele Gherman îşi aminteşte, „De cele mai multe ori, mergea singur în aceste 
misiuni, luând autobuzul şi ducând potirul şi mitra de arhimandrit într-o sacoşă de 
cumpărături a lui Macy. Noi îl luam de la capătul staţiei de autobuz Greyhound, unde ne 
aştepta vreme îndelungată, stând liniştit cu zâmbetul său de copil, fără să-i pese de 
lumea care urla plină de păcate, care umbla în jurul lui. Avea în mână un şirag de 
metanii lung, ros de vreme, care îi aparținuse odinioară Arhiepiscopului loan şi pe care 
îl purta mereu. 

Părintele Spiridon venea la noi cam la o lună sau la două luni şi stătea vreo 
săptămână. Slujea Sfânta Liturghie şi cuvânta. Predicile sale erau scurte şi la obiect şi ne 
uimea întotdeauna, scoțând în evidență aspecte neobişnuite şi de nedesluşit din 
Evanghelii, hagiografie sau tradiţie. Subiectele pe care le prefera erau despre Țara 
Sfântă, Familia Împărătească, sfinţii din Serbia şi Georgia. Îi plăcea foarte mult să 
vorbească despre sfinții georgieni căci sfântul ocrotitor al surorii lui era georgian şi tatăl 
lui trăise în Georgia. Nădăjduiam să putem ajunge la comoara cunoştinţelor sale imense 


Părintele Spiridon iubea monahismul şi cunoştea foarte bine diferite rânduieli 
călugăreşti, care ne arătau că el era un monah adevărat care simţea mereu că se află în 
mânăstire şi numai în lumea petrecerii celei vremelnice. Prima oară când ne-a vizitat şi- 
a atârnat mantia de arhimandrit în Biserica noastră. Nu şi-a luat-o niciodată din 


20 Starețul Gherman şi obştea, „Părintele Spiridon”, p. 197-196. 

mânăstirea noastră, se pare ca să ne facă să simțim că era al nostru. A făcut acelaşi lucru 
cu mitra sa cea uzată de vreme.” 

Rugăciunile Părintelui Spiridon pentru frăția Sf. Gherman au fost odată 
observate de un tânăr din tabăra rusească, unde Părintele Spiridon slujea ca preot 
duhovnic. Tânărul acela scrie: „Îmi amintesc o întâmplare foarte frumoasă. Mă 
plimbam. Printre copaci, am văzut o figură stând pe un scăunel. L-am recunoscut pe 
scumpul meu Părintele Spiridon. Avea în mână o icoană a Sf. Gherman. Se binecuvânta 
întruna cu semnul crucii, uitându-se fix la icoană fără să-l distragă nimic .... Meditând 
la această întâmplare, am simţit mai târziu, după ce am ajuns să-i cunosc pe 
întemeietorii frăției Sf. Gherman din Alaska şi legătura lor duhovnicească cu răposatul 
Părintele Spiridon, că reuşise să aducă roadă duhovnicească tocmai prin rugăciunile 
sfântului monah Părintele Spiridon şi ale altora ca el.” 


Cu imaginea aproape „zurlie” pe care o arăta Părintele Spiridon în lume, nu 
este surprinzător faptul că majoritatea oamenilor nu s-au gândit niciodată că el era în 
realitate un om atât de sensibil şi de profund, un vizionar care, ca şi Arhiepiscopul loan, 
era şi văzător cu duhul. Totuşi, oricât se străduia să-şi ascundă acest dar, unii oameni tot 
l-au observat. Părintele Gherman scrie: „Frăția noastră ştia despre acest dar, din 
experiență. Tot apărea câte o întrebare sau un argument în frăția noastră, mai ales în 
legătură cu munca editorială: cum să exprimăm o anumită realitate ortodoxă în engleza 
contemporană şi ce articole să prezentăm în revistă şi pe care să le ocolim. Uneori tot 
ceea ce ne trebuia era un simplu răspuns afirmativ sau negativ. Şi se tot întâmpla că, 
după o dezbatere între cei doi editori, Părintele Serafim şi eu, hotăram în cele din urmă 
să-l întrebăm pe Părintele Spiridon. De obicei apelam la scrisori căci nu aveam telefon 
şi chiar dacă trebuia să coborâm dealul să-l sunăm, el era foarte des în spital sau în 
şcoală.7%% Astfel, scriindu-i o scrisoare ca să întrebăm ceva, mergeam pe jos până la 
poştă ca să o expediem. Atunci ne ridicam corespondenţa din cutia noastră poştală. 
Printre scrisorile acelea se afla una de la Părintele Spiridon în care, cu totul pe 
neaşteptate, răspundea exact la acea întrebare pe care noi o puseserăm la poştă!” 

Când Părintele Spiridon petrecea în sânul naturii, departe de toate problemele 
lumești şi ecleziastice, ieşea la iveală adevăratul său eu. Părintele Gherman îşi 
aminteşte: „Uneori, strălucea cu puritate negrăită, ca un copil care clocoteşte cu 
dragoste de viaţă. Nu voi uita niciodată o strălucire a adevăratului Părinte Spiridon, pe 
care am avut şansa să o prind şi să o imprim în mintea mea şi care va rămâne veşnic în 
inima mea. 

Era la sfârşitul anilor '80, îndată după Paşti. D-na Ș$naider, vecină cu mânăstirea 
noastră, ne dăduse două perechi de porumbei albi. Pluteau prin acr şi îşi fluturau aripile 
pe deasupra pământurilor noastre mânăstirești, stăteau în perechi pe ramuri lângă 
clopotniță sau se plimbau lângă pridvorul bisericii, unde le împrăştiam grăunțe. Era deja 
sfârşitul primăverii, când a sosit Părintele Spiridon, firav şi bolnăvicios. Întreaga natură, 
închipuind renaşterea la viaţa Pascală, era în plină floare. Stejarii noştri închişi la 
culoare dădeau primele frunzuliţe de culoare roz. Pe cerul de mai fără nori, pământurile 
noastre împădurite se arătau ca o privelişte festivă. 

După ce Părintele Spiridon a slujit Liturghia, am mers să aranjăm masa. De 
obicei după Liturghie, el pleca la chilia sa de la o oarecare depărtare, dar de data asta, s- 
a aşezat pe treptele bisericii să se odihnească. Privea în comtemplare liniştită în spațiul 
“interior”. Porumbeii s-au apropiat de el în linişte şi s-au aşezat lângă el şi el le vorbea. 
Am văzut aceasta privind pe fereastră. Era un om în mediul său natural. Era o revelație a 
stării infinitului, pace nepământeană. Porumbeii erau un simbol al blândeţii divine 


*57 Ibid. p. 238. 
258 părintele Spiridon a predat în şcoala parohială din Palo Atto. 

întruchipată în el. Fără îndoială el s-a gândit la Cuviosul Arhiepiscop loan, care a 
întemeiat o “prietenie” cu un porumbel. 

Nu ştiu câtă vreme a stat acolo şi m-am uitat la el, dar nu am vrut să uit vreodată 
acea privelişte. În ea se afla o cheie a tainei sale, pe care o împărtăşea cu Cuviosul loan 
şi pe care nu o dezvăluia niciodată. Ştiam atunci că el vedea altceva, că privea în altă 
lume. El era în mod conştient o parte a esenței lucrurilor, în timp ce noi ceilalți 
orbecăim într-o stare semi-conştientă. În faţa zădărniciei învolburate a vieţii pământeşti 
la care suntem cu toţii instruiți să ne adaptăm, Părintele Spiridon era mereu într-o stare 
pe care cineva ar putea-o numi abătută. Şi totuşi în faţa realităţii pe care o vedea acum, 
nu era el ci restul lumii care era abătută, prea tulburată lăuntric. 

L-am chemat pe Părintele Serafim la fereastră şi a văzut şi el ce vedeam şi cu, o 
străfulgerare a tainei călugărești "20 


59 
Raiul pustiei 


Omul tăcut este un fiu al înţelepciunii, care 
într-una dobândeşte multă cunoaştere. 
- Sf. Ioan Scărarul”% 


Nu tot omul cu pace este smerit, dar tot omul 
smerit este cu pace ... Omul smerit este mereu 
întru odihnă fiindcă nimic nu este care să-i 
poată tulbura sau zdruncina mintea ...aş 
spune că omul smerit nu este din lumea 
aceasta. 

- Sf. Isaac Sirul?! 


Cu focul cel mic care le ardea în inimi de la tunderea lor, părinţii erau în stare să-l 
urmeze pe Părintele Spiridon din ce în ce mai adânc în taina călugărească. Acum ei 
începeau cu adevărat să cunoască roadele duhovniceşti ale pustiei. 

Părintele Gherman scrie: „Grija noastră începea treptat să cuprindă viaţa care ne 
înconjura îndeaproape. Începeam să vedem realitatea aşa cum este şi să nu depindem de 
părerea omului. Adierea vântului, schimbările vremii, influenţa acesteia asupra stării 
omului, viaţa animalelor şi păsărilor de pădure — era ca şi cum până şi respirația 
plantelor şi copacilor aveau acum semnificaţie. Erau semănate idei de pace. Ochii 
începeau să se obişnuiască să vadă nu doar ceea ce era la suprafață şi sărea în evidenţă, 
ci esența problemei. Deşi veneau prieteni cu iubire şi încercau să-i ajute, ei erau de fapt 
mai mult o povară şi chiar de la început făceau greşeli de judecată simplă, făcându-şi 
griji pentru aspectul exterior care este trecător, fără să vadă esenţa. Şi ce bucurie le 
umplea inimile când liniştea stăpânea din nou şi tăcerea mult grăitoare.” 

Bătrânul Zosima din Siberia, a cărui Viaţă şi scrieri erau printre textele 
aprinzătoare de focul râvnei care i-au tras pe părinţi la început în acea pustie, scria 


25 Ibid. p. 198-199. 

2% Sf. loan Scărarul, Scara urcuşului divin, trad. de Arhimandrit Lazarus Moore (London: Faber & Faber, 
1959), treapta 4, 78, p. 88. 

%1 Sf. Isaac Sirul, Omilii ascetice ale Sf. Isaac Sirul (Boston: Holy Transfiguration Monastery, 1984), 
Omilia 71, p. 349. 

odinioară despre pustie: „Cum se pot descrie desăvârşit toate simţămintele duhovniceşti 
lăuntrice care sunt atât de dulci, că nici măcar o stăpânire încununată de succes asupra 
unei împărăţii nu poate da aceeaşi bucurie şi pace aşa cum o face vieţuirea în pustie! 
Căci atunci când nici nu vezi, nici nu auzi, nici nu te uneşti cu lumea care a luat-o pe căi 
greşite, îți găseşti pacea şi toată mintea ţi se înalță firesc numai către Dumnezeu. Nimic 
din viața de pustie nu te va împiedica sau abate de la slujirea lui Dumnezeu, citind 
Sfânta Scriptură şi hrănindu-ţi mintea cu contemplarea adâncă a lui Dumnezeu. Ba 
dimpotrivă, fiecare întâmplare şi fiecare lucru aprinde omul cu râvna către Dumnezeu. 
Pădurea deasă îl înconjură şi îl ascunde de întreaga lume. Calea către rai este limpede şi 
curată şi atrage privirea omului şi îi însuflețeşte dorința de a se împlini şi a se 
transforma în acea stare de fericire. Şi dacă privirea omului se îndreaptă spre pământ, 
pentru a privi toate creaturile şi toată natura, inima omului nu se aprinde mai puţin de 
iubire dulce către Creatorul a toate, cu venerație față de înțelepciunea Lui, cu 
recunoştinţă pentru bunătatea milostivnică a Lui; până şi cântatul plăcut al păsărilor 
aprinde omul cu cântările de slavă evlavioasă. Întreaga creație duce duhul nostru 
nemuritor spre a se uni cu Creatorul său!” 

În altă parte, Bătrânul Zosima scria: „Cred că dacă cineva se leapădă de lume ca 
să biruiască pustia lăuntrică şi să aprindă o iubire sfântă pentru Hristos, va vieţui cu 
adevărat ca în rai.”2% 

Aceasta a devenit experiența Părintelui Serafim. Părintele Gherman îşi aminteşte 
cum s-a trezit odată dintr-un coşmar îngrozitor şi a alergat să-i spună Părintelui Serafim 
temerile lui. „Ce faci în locul acesta?” a întrebat el. „Asta-i nebunie!” 

Părintele Serafim şi-a frecat ochii de somn. „De ce, suntem în rai!” A spus el. 

Din punct de vedere pământesc, o asemenea afirmaţie era de necrezut. Bojdeuci 
primitive, lilieci, şerpi cu clopoței, scorpioni, lipsă de apă: nici pomeneală de rai după 
conceptele sec. XX. Totuşi, cuvintele Părintelui Serafim l-au îndemnat mai târziu pe 
Părintele Gherman să reflecteze: „Înseamnă foarte mult dacă ştii ce este ortodoxia 
bizantină. Suntem aici pentru a recrea raiul în inimile noastre. Dar dacă privim cu ochi 
pământeşti, ne pierdem vremea.” 

Atât în Părintele Serafim, cât şi în Părintele Spiridon, Părintele Gherman trebuia 
să prindă străfulgerări ale altei lumi, ale altei existențe. Dimineaţa, înainte de slujbele 
bisericeşti, Părintele Serafim obişnuia să facă înconjurul întregii proprietăți a mânăstirii. 
Cum strălucirea aurie a luminii de dimineață pătrundea prin coroana mare a frunzelor de 
stejar, Părintele Serafim putea fi văzut binecuvântând şi chiar sărutând copacii. 

- Ce înseamnă asta? L-a întrebat Părintele Gherman. Să săruți copaci! 

Părintele Serafim se uita în sus, zâmbind strălucitor şi continua să umble. 

Părintele Serafim ştia mai bine ca oricine că acest pământ bătrân, împovărat de 
căderea omului, nu va mai exista multă vreme, că va fi „distrus cât ai clipi din ochi”, şi 
transformat într-un pământ nou. Şi totuşi, aşa cum şi-a dat seama Părintele Gherman, pe 
când îl urmărea cu privirea făcându-şi rondurile, Părintele Serafim parcă viețuia deja în 
vremea cea viitoare. Părintele Gherman spune: „El voia să plece, să se topească în 
pământul care va fi transformat .... Însăşi ideea copacului pe care l-a sărutat era din altă 
lume, întrucât copacii au fost la început creați fără de stricăciune în rai, potrivit 
învățăturii Sf. Grigorie Sinaitul.” 


PENTRU a cunoaşte această împărăție transfigurată care a fost moştenirea 


omului dintru început, Părintele Serafim a fost mai întâi el însuşi transfigurat. Întregul 
scop al vieții monahale este transfigurarea omului vechi într-o ființă nepământeană, de 


zici Stareţa Vera Verkovski, Bătrânul Zosima, isihastul Siberiei (Platina, California: St. Herman 


Brotherhood, 1990), p. 107, 127, 128. 

aceea Sărbătoarea Schimbării la Față a Mântuitorului pe Tabor a avut în mod tradițional 
o semnificaţie atât de mare pentru monahi. 

Totuşi, Părintele Serafim ştia că o asemenea transfigurare nu are loc de la sine. 
EI nu a aşteptat ca virtuțile să vină în mod firesc, ci, văzând că lui îi lipseau, el s-a 
străduit ca să le dobândească, nădăjduind ca Hristos să le întărească în el. Fiecare zi 
aducea după sine un război permanent, supraveghind şi luptând împotriva mişcărilor 
interioare ale omului căzut. EI petrecea potrivit următoarelor cuvinte ale Sf. Macarie cel 
Mare, pe care le-a tradus şi le-a copiat în jurnalul său duhovnicesc: „Venind către 
Dumnezeu, omul trebuie să se sârguiască către ceea ce este bine, până şi împotriva 
pornirii inimii sale, nădăjduind neîncetat spre milostivirea Sa cu credință încrezătoare şi 
să se silească să iubească atunci când nu are iubire, să se sârguiască către supunere 
atunci când nu are supunere, să se silească către milostivire şi să aibă inimă milostivă, 
să se sârguiască a se socoti nevrednic şi atunci când este disprețuit să îndure cu răbdare 

„să se sârguiască către rugăciune atunci când nu are rugăciunea duhovnicească. Şi 
Dumnezeu, văzându-l astfel sârguindu-se şi silindu-se prin forţare, împotriva unei inimi 
îndărătnice, îi dăruieşte adevărata rugăciune a Duhului, îi dăruieşte dragoste adevărată şi 
blândeţe, “milostivirile îndurării” (Col. 3, 12), adevărata bunătate şi pe scurt, îl umple cu 
roadă duhovnicească.” 

Mijlocul principal al transfigurării duhovniceşti este pocăinţa: conştiinţa 
păcatului din om, chiar şi cel mai subtil, şi dorința inimii înfrânte de a se întoarce de la 
păcat şi a se schimba. Asta se află în miezul vieţii călugăreşti. Părintele Serafim scria: 
„Păcatul nu este o categorie de fapte ca atare, şi dacă ne înfrânăm de la ele, devenim 
“fără de păcat” — ci mai degrabă o plasă care ne prinde în cursă şi de care nu ne putem 
niciodată elibera cu adevărat în această viață. Cu cât cineva trăieşte mai adânc 
ortodoxia, cu atât se simte mai păcătos — căci el vede mai clar această plasă cu care se 
împleteşte viața sa; astfel, omul care face mai puţine păcate se simte mai păcătos decât 
cel care săvârşeşte mai multe!” 

În timpul Postului Mare din fiecare an, Părintele Serafim a încercat să recitească 
toate Confesiunile Fericitului Augustin şi în fiecare an plângea la pocăinţa adâncă a lui 
Augustin. Din fragmentele pe care le-a subliniat în carte, este clar că Părintele Serafim 
şi-a văzut propria sa viață în povestea convertirii Fericitului Augustin de la răzvrătire la 
credinţă. În multe pasaje, asemănările sunt izbitoare, ca şi cum ar fi Părintele Serafim şi 
nu Augustin care scria despre trecutul său. 

Smerindu-se prin războiul nevăzut şi pocăință, Părintele Serafim putea mai bine 
să dea slavă lui Dumnezeu şi măreției zidirii Lui. Pentru Părintele Serafim, 
transfigurarea apocaliptică a lumii căzute a început chiar acum, în sine însuşi. Printr-un 
proces de purificare treptată, în căință, rugăciune şi trezvie duhovnicească, raiul începea 
să înflorească în inima lui. Împărăţia lui Dumnezeu se afla într-adevăr în interiorul lui. 


CAnp Părintele Gherman îşi privrea fratele umblând prin pădure adâncit în 
cugetare, se gândea: Iată pe cineva care aparține acestei pustii. În loc să se ofilească în 
singurătatea îndepărtată, el se înălța în ea. EI îşi are lumea sa şi sălăşluindu-se aici, doar 
şi-o pune în libertate. 

Părintele Gherman mai observa că Părintele Serafim era mereu bucuros: nu prea 
fericit — dar bucuros. Părintele Serafim explica odată că sfinții „se află într-o stare de 
adâncă fericire, fiindcă ei se uită veşnic în sus şi îşi păzesc mintea, cu hotărâre şi 
statornicie, ca să ajungă într-un anumit loc, şi acela este raiul; şi astfel ei văd toate 
amănuntele din lume în acea lumină. Dacă ceea ce văd ei are vreo legătură cu diavolul, 
cu capcanele dracilor, cu deşertăciunea lumească, cu plictiseala, cu descurajarea sau 


25 Omiliile duhovniceşti ale Sf. Macarie cel Mare”, se află la Sfinţii Varsanufie şi loan, Îndrumare către 
viața duhovnicească, trad. de Părintele Serafim Rose (St. Herman Brotherhood, 1990), p. 162-163. 

doar cu amănuntele obişnuite ale vieţii, toate acelea sunt mărunte şi nu pot fi niciodată 
de primă importanţă.” 

Părintele Gherman spunea: „Pe Părintele Serafim nu-l interesau deloc cele 
lumeşti; el nu uita niciodată că mai există o lume. El hotăra îndată ceea ce este şi ceea 
ce nu este de mare preţ şi nu lua deloc în seamă şi alunga lucrurile mărunte şi 
neînsemnate. Asta nu o făcea intenționat; devenise ceva automat. El avea tăria de 
caracter de a se concentra numai asupra a ceea ce era de folos. Din asta mi-am putut da 
seama că avusese experiența războiului nevăzut cu mult înainte de a-l cunoaşte eu.” 

Pe Părintele Gherman îl uimea cel mai mult faptul că fratele său nu rostea 
niciodată un cuvânt care nu era de folos. Sf. Antonie cel Mare afirma că „numai acel om 
este inteligent care se află în armonie cu Dumnezeu şi păstrează cea mai mare tăcere; 
când vorbeşte spune foarte puțin şi numai ceea ce este de folos şi îngăduit de 
Dumnezeu."264 

Părintele Gherman obişnuia să vorbească despre anumite subiecte legate de viața 
şi munca lor; iar Părintele Serafim, apreciind transmiterea de la sfinţii învăţători pe care 
îi reprezenta fratele său, o absorbea toată cu răbdare, în linişte. Părintele Gherman 
credea că asta era tot; dar în repetate rânduri era uimit când Părintele Serafim venea mai 
târziu cu o afirmație de mare preț care cristaliza însăşi esența a ceea ce încercase să 
spună în prea multe cuvinte. 

Părintele Gherman îşi aminteşte: „Vedeam că nu numai mintea îi era în plină 
lucrare ci şi inima i se aprinsese căci dobândise acele lucruri pe care nu le poţi atinge 
din cărți, ca ființă rațională. EI se afla la un nivel de gândire aparte. Cugeta mult şi se 
ruga mult şi Maica Domnului îşi avea rolul ei în acest proces. Lucrurile îi erau deschise 
dar nu putea spune despre ele întrucât alții nu înțelegeau. De aceea spunea puţine 
cuvinte, chiar şi atunci când îl îndemnam să scoată la iveală roadele contemplării.” 

Părintele Gherman îşi aminteşte o întâmplare minunată de la începutul prieteniei 
cu Părintele Serafim, înainte de întemeierea frăţiei, când au petrecut noaptea pe plajă 
lângă foc. Nu erau stele şi vedeau luminiţe pâlpâind la orizont. Părintele Serafim a stat 
ore întregi privind marea fără să spună o vorbă. Apoi s-a întors şi s-a uitat la Părintele 
Gherman dintr-o parte. Avea faţa foarte serioasă. „Te cunosc”, a spus el. „Te cunoşteam 
dinainte. Am ştiut că trebuia să vii.” 

Părintele Gherman ştia că aceste cuvinte nu aveau nici o legătură cu 
„reîncarnarea”, întrucât în discuţiile pe care le-a avut cu Părintele Serafim despre acest 
subiect, a văzut că părerile lui erau deplin ortodoxe.2*5 Mai degrabă cuvintele lui arătau 
că el vedea realitatea la un nivel mai înalt, căci avea legătură cu veşnicia. Odată, 
Părintele Gherman l-a întrebat pe Părintele Serafim cum puteau oamenii prooroci 
viitorul şi acesta i-a răspuns că este vorba de vederea dintr-o perspectivă mai înaltă. 

„Când eşti sus în cer”, explică Părintele Gherman, „poţi vedea un om venind, cu 
ceasuri înainte de a ajunge la destinaţie. Când, în noaptea aceea, Părintele Serafim a 
spus că mă cunoscuse înainte, a fost pentru că mă văzuse că am intrat în viaţa lui dintr-o 
altă perspectivă, la 32 km sus în cer. Şi a avut sens pentru el. 

El nu se simţea bine în lume, el nu avea setea de viaţă pe care o aveam eu; şi de 
aceea el se putea înălța atât de sus — în supraconştienţă.” 

Părintele Serafim vorbea adesea despre „Adevărul” şi de fiecare dată i se părea 
Părintelui Gherman că el nu vorbea despre un simplu principiu sau concept, ci despre o 
Persoană vie. Odată Părintele Gherman l-a găsit pe Părintele Serafim rugându-se singur 
în biserică, rugându-se cu înflăcărare lui Dumnezeu în genunchi. Când l-a întrebat pe 
Părintele Serafim pentru ce se ruga, acesta i-a răspuns că lumea s-a îndepărtat de 


* Filocalia, vol. 1 (London: Faber & Faber, 1979), p. 334. 
*%5 Nota trad.: vezi „Notă asupra reîncarnării”, în Ierom. Serafim Rose, Sufletul după moarte (Editura 
Tehnopress, 2003), p. 127. 

Adevăr şi Adevărul se micşora în inimile oamenilor. Părintele Gherman se minuna că 
fratele său gândea în asemenea termeni, că el se ruga de fapt pentru Adevăr. 

Văzând contemplarea în tăcere a Părintelui Serafim, Părintele Gherman îi 
spunea pe jumătate în glumă, „Eşti un isihast!” — însemnând „unul tăcut” angajat în 
contemplarea directă a lui Dumnezeu. Totuşi, Părintelui Serafim nu-i plăcea să se aplice 
acest termen la el. Chiar se indigna spunând: „Nu ştiu ce înseamnă asta.” Desigur că el 
ştia din punct de vedere intelectual, dar nu voia să pretindă că îl înțelege din experienţă. 
Detesta aerele şi escrocheria de orice fel. Pentru el, viaţa duhovnicească trebuie să 
existe mai întâi jos pe pământ, plină de smerenie şi o conştiinţă trează a stării 
duhovniceşti scăzute a omului. În tinerețea sa scrisese: „Cel care se crede independent 
se află în cursa diavolului, un asemenea om care continuă să gândească că este 
“spiritual”, aproape că a devenit un complice activ al diavolului indiferent dacă îşi dă 
seama sau nu de aceasta.” 

Iubind Adevărul, Părintele Serafim se lipea mai presus de toate, de bunul-simp 
(nipsis), văzând realitatea aşa cum este ea cu adevărat. Părintele Serafim a explicat că 
aceasta este starea lui Adam din rai. „Adam”, spunea el, „se afla într-o stare de bun 
simț. EI privea lucrurile şi le vedea aşa cum erau. Nu exista nici un fel de “gând dublu” 
aşa cum avem noi în starea noastră căzută: uitându-ne la lucruri şi imaginându-ne 
altceva.” 

Sfinții şi asceţii au arătat că într-adevăr este posibil să recâştige această stare a 
lui Adam dinainte de cădere; şi astfel ei reuşeau să trăiască în pustiurile uitate de lume şi 
izolate de parcă erau în Eden. Părintele Serafim a trăit această stare în simplitatea inimii. 
Nu avea nici un „gând dublu” când se cerceta pe sine şi nu-şi închipuia că este 
„duhovnicesc”. Cu cât se apropia mai mult de raiul nemuritor, cu atât simţea mai mult 
că nu-l merită. 


PĂRINTELE SERAFIM simțea în fiecare zi că i s-a dat să petreacă în pădure. 
Se simţea întocmai ca şi mult-iubitul său locuitor din pustie rus, Sf. Chiril de la Lacul 
Alb, care, găsind petecul de pustie pe care i-l dăduse Maica Domnului pentru mântuirea 
sufletului său, spusese, „Aceasta este odihna mea în veacul veacului. Aici voi locui.” 
(Psalm 131, 14). Părintele Serafim nu voia să părăsească locul său de mântuire nici 
măcar pentru o zi. Când trebuia să meargă cu maşina în oraş isprăvea cât se poate de 
repede, conducând repede pe drumurile de munte, făcându-şi treburile bine, fără să 
zăbovească nici o clipă şi întorcându-se îndată acasă. Mai ales la San Francisco nu-i 
plăcea să meargă. După ce făcuse greşeala de a merge acolo de Crăciun pentru a împlini 
ceea ce gândeau că era obligaţia lor față de Arhiepiscop, părinții au hotărât să nu mai 
facă asta niciodată. Potrivit tradiției pustiei a Sfântului Serghie de Radonej şi a altora, de 
atunci ei au petrecut Sărbătorile de Crăciun şi de Paşti singuri în schitul lor, mergând la 
un preot pentru Sfânta Împărtășanie, fie puţin înainte sau după Sărbători. Părintele 
Spiridon a încercat să-i ajute cu aceasta, venind la ei în timpul „Săptămânii luminate” 
care urmează după Paşti. În general, ei mergeau la San Francisco doar o dată pe an, 
pentru Liturghia din mormântul Arhiepiscopului loan de ziua adormirii lui. 

În Cuvântul ortodox, Părintele Serafim scria: „creştinismul în practică, şi 
monahismul mai presus de toate, este o problemă de să/ășluire într-un loc şi luptă cu 
toată inima omului pentru Împărăţia cerurilor. Cineva poate fi chemat să facă lucrarea 
lui Dumnezeu într-un loc sau poate fi mutat prin împrejurări inevitabile; dar fără dorința 
de bază şi profundă de a îndura totul pentru Dumnezeu într-un loc fără a fugi, omul cu 
greu va fi în stare să-şi taie rădăcinile necesare pentru a aduce roade duhovniceşti. Din 
nefericire, prin facilitatea comunicațiilor moderne, omul poate sta undeva izolat şi fotuşi 
să aibă legătură cu tot, în afară de singurul lucru de folos — cu grijile altora, cu toată 

cleveteala din Biserică iar nu cu silința adunată la un loc, necesară mântuirii sufletului 
omului, în această lume păcătoasă. 

Într-un pasaj renumit din Instituţii cenobitice, Sf. Casian îi atenționează pe 
călugării vremii sale să “fugă de femei şi de episcopi ....' Desigur, femeile ispitesc cu 
ajutorul trupului iar episcopii prin hirotonirea pentru preoție şi în general prin slava 
deşartă adusă acelora cu poziție înaltă. Astăzi, această atenţionare rămâne de actualitate, 
dar pentru călugării sec. XX se mai poate adăuga şi o altă atenţionare: Fugiţi de 
telefoane, călătorii şi cleveteală — acele forme de comunicare care, în majoritatea lor, 
leagă omul de lume — fiindcă acestea vă vor stinge flacăra şi vă vor face, până şi în 
chilia voastră de mânăstire, manevră dorințelor şi influențelor lumeşti 12% 

Aşa cum afirmase Lao Tze, filosoful preferat din tinerețea Părintelui Serafim, 
„Cu cât omul călătoreşte mai mult, cu atât cunoaşte mai puţin.” 

Odată, Părintele Gherman l-a întrebat pe fratele său dacă exista vreun loc undeva 
în lume unde şi-ar dori să meargă. 

- Nu, a răspuns Părintele Serafim. 

- De ce nu? Chiar nu vrei să mergi în Sf. Munte Athos? 

- Potrivit sfatului Episcopului Ignatie Brianceaninov, ar trebui să ne sârguim să 
avem Muntele Athos în inima noastră. De fapt, noi lucrăm ca să avem propriul nostru 
Munte Athos în America. Singura problemă este că nu a mai rămas mult timp.” 


Unn OAMENI, care veneau din oraşe aglomerate, erau uimiți că un asemenea 
loc ca mânăstirea Platina putea exista în America modernă. Un tânăr vizitator s-a mirat 
foarte tare când a păşit pe poarta mânăstirii. l-a văzut pe cei doi călugări, în dulame 
negre şi ponosite, cu părul şi cu barba lungă şi în spatele lor pădurile liniştite şi câteva 
clădiri mici. Pe când părinţii vorbeau cu el, acesta continua să privească în jur, pădurea, 
ascunsă de lume, unde rugăciunile călugărilor în vechea tradiție se înălțau spre 
Dumnezeu. I-a întrebat pe părinţi dacă el putea face o plimbare în jurul mânăstirii. 
Întrucât Părintele Serafim a văzut vizitatorul coborând pe potecă într-o stare de 
încântare netăinuită, s-a întors spre Părintele Gherman şi i-a spus, „Omul acesta este ca 
noi!” 

Despre asemenea oameni, părinții obişnuiau să spună că aceştia „şi-au găsit 
rostul”. Dar acest „rost pe care părinţii îl numeau „idealul pustiei”, nu era atât de uşor de 
răspândit. Părintele Gherman făcuse o încercare publicând o relatare a pelerinajului său 
la schiturile din Canada.“ Un tânăr rus fusese atât de atras de aceste articole, că 
hotărâse să viziteze schiturile. Totuşi, cu câteva luni mai târziu, când a venit la 
Mânăstirea Sf. Gherman prima oară, le-a spus părinților despre dezamăgirea lui. 

- Aţi prezentat minunat schiturile canadiene, a spus el în timp ce urca cu părinții 
pe vârful Noble Ridge. Descrierile voatre erau atât de poetice. Dar când am mers acolo 
nu era nimic — doar câteva cocioabe prăpădite şi câțiva călugări şi călugărițe, toți ruşi 
bătrâni. Peste puţin timp vor muri cu toții şi nu va mai rămâne nimic. De ce ai ridicat 
asta la o asemenea măsură? Nu este adevărat! 

- Ei bine, sunt de acord, a răspuns Părintele Gherman. Scriind despre toate 
locurile sfinte din America, a explicat că voise să prezinte cititorilor măsura sfinţeniei 
ortodoxe din ţara lor, ca să-i însuflețească pe tineri să se sârguiască să ajungă la acea 
măsură. Semințele monahismului pustiei fuseseră deja semănate în America şi într-o 
măsură mică sunt hrănite de bătrânii şi bătrânele pe care le-aţi văzut în acele schituri 


*% [Părintele Serafim Rose], „Sălăşluitorii pustiei din Jura”, Cuvântul ortodox, nr. 74 (1977), p. 114-115. 


Publicat mai târziu în St. Gregory de Tours, Vita Patrum (Platina, California: St. Herman Brotherhood, 
1988), p. 123-124. 

201 [Gleb Podmoşenski], „Pelerinaj la Locurile Sfinte din America: Schiturile canadiene”, Cuvântul 
ortodox, nr. 16-19 (1967, 1968). 

sărăcăcioase. Dacă tradiţia lor piere, nu va fi vina /or, căci ei şi-au făcut datoria, luptând 
şi rugându-se singuri în pustie. În schimb, va fi vina noii generaţii de creştini ortodocşi 
care nu au prețuit transmiterea moştenirii până la ei. 

Seara, după ce a plecat tânărul, părinţii stăteau singuri în trapeză. Având nevoie 
de întărire, Părintele Gherman a început să se tânguiască. 

- Ce rost are toată munca noastră pentru idealul pustiei? A întrebat el. Este foarte 
greu ca oamenii să accepte sau chiar să priceapă. Este ca şi cum se află o taină aici pe 
care oamenii nu o pot dobândi doar citind despre aceasta. Poate că într-adevăr este 
dincolo de capacitatea tineretului american contemporan. Le oferim toate aceste mesaje 
alese ca să-i însuflețească, dar atunci când ei văd realitatea, că asta înseamnă o viaţă de 
luptă şi înfrânare fără tot confortul şi facilitățile moderne, hotărârea lor slăbeşte şi 
renunță. Aşadar, la urma urmei, are vreun rost ceea ce facem noi aici? 

- Desigur, ai dat răspunsul la problemă în mod grăitor, la nivelul lui Noble Ridge 
de astăzi, a răspuns Părintele Serafim. Trebuie să dăm răspunsul pentru noi. Generaţia 
trecută şi-a făcut datoria. Să ne-o facem şi noi. 


Cer mai greu le era vizitatorilor să accepte lipsa unui telefon la mânăstire. 
Valentina Harvey, care venea la slujbele bisericeşti ale mânăstirii de la Redding, era 
foarte preocupată de aceasta. Odată, vorbind cu Episcopul Nectarie, a spus: „Cei doi 
călugări trăiesc în pădure, frig şi nevoi. Eu lucrez la o companie de telefoane şi am 
încercat să obţin instalarea gratuită a unui telefon pentru mânăstire. Dar când i-am spus 
despre asta Părintelui Gherman, a zis, “Doar peste trupurile noastre cele moarte!” De ce, 
pentru numele lui Dumnezeu?” 

Episcopul Nectarie a zâmbit şi a răspuns spunând o povestioară. „Lângă 
Mânăstirea Optina”, spunea el, „era un râu care o separa de orașul din apropiere. 
Singura legătură cu mânăstirea era printr-o plută. Asta aducea multă neplăcere, atât 
datorită schimbării anotimpurilor, cât şi datorită faptului că mânăstirea creştea repede, 
cu o mare afluenţă de vizitatori. Totuşi, călugării şi stareţii nu construiau un pod. În cele 
din urmă, orăşenii s-au oferit împreună să construiască un pod pe gratis. Călugării au 
refuzat categoric, explicând că ei părăsiseră lumea şi nu doreau să aibă legături libere cu 
aceasta. Această legătură este reprezentată atât prin podul din Optina cât şi prin 
telefonul din Platina. Când sovieticii au preluat Rusia, îndată au construit un pod şi au 
închis Mânăstirea Optina.” 

Nu numai mirenii nu puteau înţelege dorința părinților de a se păzi de legătura 
liberă cu lumea. Părintele Tarasie, a cărui mânăstire se afla într-o casă mare 
impresionantă dintr-o suburbie din New England, şi-a exprimat şi el dezaprobarea. Într- 
una din vizitele sale la mânăstirea Platina a spus părinților: 

- Aveţi aici o mânăstire minunată, dar nu va putea rezista aşa cum este, întrucât 
băieții americani nu pot trăi în asemenea condiţii austere. 

- Cum o putem face mai uşoară? A întrebat Părintele Gherman, crezând că 
Părintele Tarasie va sugera instalaţie de apă şi canalizare, încălzire centrală, 
electricitate, ori vreo altă facilitate. 

- Trebuie să vă instalați telefon, părinte dragă, a răspuns Părintele Tarasie. 

- Dar de ce telefon? 

- Ca să puteți lua legătura cu mine. 

- Cum va face asta viaţa mai puţin aspră? 

- Pentru că atunci vă voi putea spune ceea ce aveţi nevoie. 

Stând într-un loc retras, Părintele Serafim îl privea pe Părintele Gherman uimit. 

- De ce trebuie să avem telefon ca să fim în legătură cu e/? A întrebat el după ce 
Părintele Tarasie a plecat din cameră. 

- Dă-ţi singur răspuns la întrebare! A replicat Părintele Gherman. 

- S-o lăsăm baltă, a concluzionat Părintele Serafim. 

La plecarea Părintelui Tarasie, părinţii au tras clopotele mânăstirii şi l-au condus 
după poarta mânăstirii ca să-şi ia rămas bun. Întorcându-se la mânăstire, după ce nu s-a 
mai văzut maşina, Părintele Serafim nu arăta mulțumit. 

- Ce nu este în regulă? A întrebat Părintele Gherman. Părintele Tarasie este una 
dintre figurile monahale ortodoxe de frunte din America şi a venit atâta drum ca să ne 
viziteze pe noi, sărmani idioţi în acest pământ rupt de lume. 

- Dacă nu este chipul nostru de monahism, a spus Părintele Serafim categoric, nu 
îl doresc! 


PARINTELE SERAFIM se opunea monahismului aşa cum considera lumea că 


ar trebui să fie: călugări făcând fapte duhovniceşti, asigurând vizitatorilor plini de 
admirație un „centru de retragere” confortabil, avantajos şi frumos alcătuit. La 
Mânăstirea Platina, părinții încă nu-şi terminaseră construcțiile. Ei au construit doar atât 
cât să fie feriți de vânt şi de ploaie — şi chiar şi aşa nu le-a ieşit totul bine întotdeauna. 
După cum am văzut, ei nu au intenţionat niciodată să construiască un loc cunoscut, ci 
doar un aşezământ al luptei creştine, în timpul scurtei lor călătorii prin lumea aceasta. 
Nici biserica lor, care a fost construită prin osteneala evlavioasă a Diaconului Nicolae la 
insistența sa proprie, nu a fost niciodată terminată în întregime. Interiorul din lemn 
închis la culoare îi dădea un sentiment cald, plăcut — dar era imposibil de încălzit în 
timpul iernii. „Este răspândită o anumită părere”, relata Părintele Serafim: „că desigur, 
atunci când mergi la Biserică, trebuie să fie cald, pentru că nu te poți gândi la slujbele 
bisericeşti şi să te pregăteşti pentru Împărtăşanie când trebuie să te gândeşti că ai 
picioarele reci. Oamenii ne spun asta. “Este o foarte mare întoarcere înapoi”, spun ei. 
“Nu poţi merge când ai picioarele reci şi să te aştepţi să te porți duhovniceşte.” Asta este 
doar o părere şi este total greşită. Sfinții Părinți au trăit de-a lungul veacurilor în tot felul 
de condiții; şi deşi nu pune nimeni la cale o chinuire cu picioarele reci — totuşi, asta 
ajută să facă pe cineva puțin mai potrivit pentru viaţa duhovnicească, poate că ajută pe 
cineva să aprecieze ceea ce are şi nu doar să recunoască faptul că cineva doreşte să aibă 
confort şi comoditate.”265 

Părintele Gherman îşi aminteşte cum, când se plângea odată de frigul din 
biserică, Părintele Serafim i-a spus că era convins că, cu cât suferea mai mult în biserica 
rece, cu atât se apropia mai mult de viețuirea asceţilor despre care cânta. Când se 
întâmpla aşa, zicea el, simţea frigul din ce în ce mai puţin. 


A 

În TIMP CE conceptul modern de „retragere” adesea aduce după sine 
aşteptarea bucuriei duhovniceşti, odihnă şi uşurare, conceptul ortodox de pelerina; este 
destul de diferit. Creştini ortodocşi, în mod tradiţional, au făcut pelerinaje la locurile 
sfinte ca o jertfă a pocăinţei curăţitoare, acceptând de bunăvoie ostenelile de a călători 
pe jos câteva sute de km. Cei care au avut cel mai mare folos din vizitele la Platina nu-şi 
doreau o vacanță, ci mai degrabă şansa de a primi o mică greutate, dând deoparte 
răsfățarea de sine permanentă a stilului de viaţă american. 

Pentru Părintele Serafim era foarte apăsător să aibă de-a face cu vizitatori 
ocazionali care veneau din lume „doar ca să arunce o privire”. Se simțea silit să fie 
politicos şi să-i primească în numele lui Hristos; dar, aşa cum observa fratele său, 
asemenea obligaţii „îl tulburau”. Părintele Gherman trebuia să-l „elibereze”, luându-i pe 
acei oameni din preajma lui. Fiind uşurat în chip minunat, Părintele Serafim îşi făcea 
cruce şi se întorcea în chilia lui călugărească ca să lucreze cu râvnă la vreun articol. 


2% părintele Serafim Rose, „Urmându-i pe Sfinţii Patrick şi Grigore de Tours”, p. 287-288. 

O femeie care a venit la mânăstire s-a scandalizat de această situaţie. Însoţită de 
Părintele Serafim, care a fost cam neprimitor, ea umbla pe pământurile mânăstirii într-o 
rochie de un roşu aprins. 

- Ce plictisitoare trebuie să fie viața voastră aici! A spus ea. Nu-i televizor, nici 
radio, nici măcar telefon! Cum puteţi rezista?! 

- Suntem foarte ocupați aici, a răspuns Părintele Serafim. Nu avem timp să ne 
plictisim. 

Mai târziu, când femeia plecase la casa ei din oraş, Părintele Serafim a făcut 
această observație către Părintele Gherman: 

- Oraşul este pentru cei care sunt goi iar pe cei care sunt plini îi împinge departe. 
Pustia îi ţine pe cei care sunt plini şi le îngăduie să sporească. 


60 
Duhul Părinților 


Când într-o noapte de toamnă senină m-am 
uitat la cerul senin, presărat cu stele fără de număr, 
de mărime atât de diferită, răspândind totuşi o 
lumină aparte, atunci îmi spun: aşa sunt scrierile 
părinților! Când într-o zi de vară am privit marea 
întinsă, acoperită cu o mulțime de vase diferite cu 
pânzele strânse ca aripile lebedelor albe, vasele 
fiind în cursă sub un Singur vânt, către un singur 
capăt, către un singur port, îmi spun: aşa sunt 
scrierile părinților! Când aud un cor armonios, pe 
multe voci, în care diferite voci cântă într-o armonie 
măreaţă o singură cântare sfântă, atunci îmi spun: 
aşa sunt scrierile părinților! 


- Sf. Ignatie Brianceaninov-* 


PARINTELE SERAFIM scria: „Niciodată nu a fost o asemenea epocă de învăţători 
falşi ca acest jalnic sec. XX, atât de bogat în aparatură tehnică şi atât de sărac în duh şi 
suflet. Fiecare părere exprimată, chiar şi cea mai absurdă, chiar şi cele care au fost 
respinse până acum de către consimțământul universal al tuturor popoarelor civilizate — 
acum îşi are platforma sa şi propriul său “învățător”. Puţini dintre aceşti învățători vin să 
demonstreze şi să promită “putere spirituală” şi minuni false, aşa cum fac unii ocultişti şi 
“harismatici”; dar majoritatea învăţătorilor contemporani nu mai oferă decât o slabă 
născocire de idei nemistuite pe care le-au primit “din zbor” sau de la vreun modern auto 
proclamat “bărbat informat” (ori femeie) care ştie mai multe decât toți strămoşii, pur şi 
simplu pentru că trăieşte în vremurile noastre moderne “luminate”. Ca urmare, filosofia 
are o mie de şcoli şi “creştinismul” o mie de secte. Unde se poate găsi adevărul în toate 
astea, dacă se poate găsi cu adevărat în vremurile noastre care sunt cele mai înşelătoare? 

Numai într-un singur loc se poate găsi izvorul adevăratei învățături, care vine de 
la Dumnezeu, nemicşorată peste veacuri ci veşnic vie, fiind una singură în toți cei care o 
transmit altora întru adevăr, povăţuindu-i pe cei care o urmează spre mântuirea veşnică. 
Acest loc este Biserica Ortodoxă a lui Hristos, izvorul este harul a Tot-Sfântului Duh iar 


*9 Episcopul Ignatie Brianceaninov, Sochinenii [Opere], vol. 1 (St. Petersburg, 1985, retipărit în 
Jordanville, New York: Holy Trinity Monastery, 1985), p. 500 (în lb. rusă). 

adevărații învățători ai învăţăturii dumnezeieşti, care vin din acest izvor sunt sfinții 
părinţi ai Bisericii Ortodoxe." 

În avântul pustiei libere a Părintele Serafim, acesta se împlinea hrănindu-se pe 
adevăratele păşuni ale sufletului, scrierile sfinților părinți. După ani de multă citire, el a 
strâns cunoştinţe bogate despre învăţătura patristică. Vorbind despre un anumit subiect 
în scrierile sale, folosea multe izvoare patristice, atât vechi cât şi moderne, atât din 
creştinismul răsăritean cât şi din cel apusean, multe dintre acestea necunoscute şi care 
niciodată nu fuseseră redate în engleză mai înainte. 

Totuşi, scopul Părintelui Serafim nu era de a deveni un învăţat specializat în 
sfinții părinți. El scria că asemenea experți sunt adesea „cu totul străini de adevărata 
tradiție patristică şi îşi asigură traiul pe socoteala lor.” Ca întotdeauna, el a trebuit să 
meargă mai adânc, ca să obțină imaginea întreagă. EI trebuie nu numai să-i cunoască pe 
părinți, ci să dobândească de fapt duhul lor, să înveţe să gândească, să simtă şi să 
privească lucrurile aşa cum sunt. Prea des în ortodoxia contemporană se manifestă 
tendința de a reinterpreta credința pentru a o pune de acord cu duhul omului modern. 
Părintele Serafim ştia că trebuie să facă tocmai invers: să-şi pună de acord conştiinţa cu 
duhul părinților, să pătrundă desăvârşit în continuitatea de 2000 de ani a experienței 
creştine, pornind din vremea catacombelor. 

Într-o cuvântare neoficială pentru convertiții ortodocşi de la mânăstire, Părintele 
Serafim a vorbit despre felul în care cineva poate începe să dobândească duhul patristic. 
Una din chei este statornicia. „Statornicia”, spunea el, „este o lucrare care se săvârşeşte 
printr-o rânduială duhovnicească bazată pe învățătura transmisă de la sfinții părinți, nu 
este simplă supunere față de tradiție de dragul tradiției, ci mai degrabă o asimilare 
conştientă a ceea ce au văzut şi scris bărbații cunoscători de Dumnezeu. Pe dinafară, 
această credință se manifestă printr-o mică rugăciune şi noi avem această mică 
rugăciune de bază în slujbele Bisericii care ne-au fost transmise. Desigur, în diferite 
locuri, acestea se săvârşesc după puterile omului, mai mult sau mai puțin. 

Statornicia mai implică citirea regulată a textelor duhovniceşti, de exemplu la 
vremea mesei. Trebuie să păstrăm mereu legătura cu cealaltă lume pentru a lupta 
împotriva celeilalte părți, împotriva deşertăciunii lumeşti care ne chinuie mereu. Chiar 
dacă numai pentru o singură zi încetăm aceste “însuflețiri” ale celeilate lumi, este 
evident că deşertăciunea lumească începe să câştige teren. Când petrecem o zi fără 
acestea, deşertăciunea lumească ne invadează — două zile, cu mult mai mult. 
Descoperim că gândim cu mult mai mult într-un chip lumesc, cu cât ne îngăduim mai 
mult să fim expuşi la un asemenea fel de gândire şi ne expunem mai puţin la gândirea 
celeilalte lumi. 

Aceste însuflețiri — hrăniri zilnice cu hrană cerească — reprezintă aspectul 
exterior, iar aspectul lăuntric este ceea ce se numeşte viața duhovnicească. Viaţa 
duhovnicească nu înseamnă a fi în nori în timp ce se spune Rugăciunea lui lisus sau să 
faci diferite fapte. Aceasta înseamnă descoperirea legilor acestei vieți duhovniceşti, 
întrucât se referă la poziţia cuiva, la situația cuiva. Aceasta se obţine după ani de citire 
atentă a sfinților părinți cu un carnet, scriind acele pasaje care par cele mai 
semnificative pentru noi, studiindu-le, văzând cum se pot aplica la noi şi dacă este 
nevoie, revăzând opinii anterioare ale lor, cu cât mergem mai în profunzimea lor, 
văzând părerea unui anumit părinte despre ceva, ce spune un alt părinte despre acelaşi 
lucru, şi aşa mai departe. Nici o enciclopedie nu-ţi va oferi aceasta. Nu poți hotărî că 
vrei să afli totul despre un subiect şi începi să citeşti sfinții părinți. Se află puține 
mărturii în scrierile părinţilor, dar nu te poți îndrepta spre o viață duhovnicească în felul 
acesta. Trebuie să mergi câte puţin o dată, insuşindu-ți învăţătura pe măsură ce eşti în 
stare să o absorbi, întorcându-te mai târziu la aceleaşi texte, reabsorbindu-le, dobândind 


270 [Părintele Serafim Rose], „Sfinţii Părinţi ai spiritualităţii ortodoxe: Introducere, I: Insuflare şi 


îndrumare sigură către adevăratul creştinism contemporan”, Cuvântul ortodox, nr. 58 (1874), p. 188. 

mai mult şi treptat, ajungând să descoperi cum ţi se potrivesc aceste texte duhovniceşti. 
Cu cât o persoană face aşa, de fiecare dată când citeşte aceiaşi sfinți părinți, descoperă 
lucruri noi. Întotdeauna pătrunde mai adânc... 

Părintele Nicolae Deputatov,”! care în mod clar are mare dragoste față de sfinții 
părinţi, a citit scrierile lor, a făcut sublinieri şi le-a scris în cărți. El spune: când mă aflu 
într-o stare foarte proastă, foarte descurajat şi deznădăjduit, atunci deschid unul dintre 
caietele mele şi încep să citesc ceva care mă însuflețeşte. Este aproape garantat că atunci 
când citesc ceva care m-a însuflețit odinioară, mă voi însufleți iarăşi. Întrucât sufletul 
meu s-a însuflețit odată şi acum văd că există ceva care m-a însuflețit atunci, mă mai 
poate hrăni şi acum. Aşa că este ca o inspirare automată, să deschid ceva care m-a 
inspirat mai înainte"? 7 


PARINTELE SERAFIM a arătat că învățătura părinților nu este ceva pentru o 


vreme: „Desigur, ortodoxia nu se schimbă de la o zi la alta, sau de la un veac la altul. 
Privind lumea protestantă sau romano-catolică, vedem că anumite scrieri duhovniceşti 
se demodează. Uneori revin la modă, alteori ies din modă. Este evident că sunt 
determinate de lucruri lumeşti, care prezintă interes pentru oameni o vreme sau mai 
degrabă pentru spiritul vremii. Nu se întâmplă acelaşi lucru cu scrierile noastre sfinte 
ortodoxe. Odată ce dobândim întreaga perspectivă creştin ortodoxă — perspectiva 
creştină simplă — care a fost transmisă de Hristos şi Apostoli vremurilor noastre, atunci 
totul devine contemporan. Citeşti vorbele cuiva ca Sf. Macarie cel Mare, care a trăit în 
pustia Egiptului în sec. al IV-lea şi îți vorbeşte acum. Condiţiile lui sunt puţin diferite, 
dar el îți vorbeşte ţie, în aceeaşi limbă. El merge în acelaşi loc, foloseşte acelaşi duh, are 
aceleaşi ispite şi căderi şi nimic nu este diferit la el. Acelaşi lucru se întâmplă cu toţi 
ceilalți părinți din vremea aceea până în veacul nostru, ca Sf. loan de Kronstadt. Toţi 
vorbesc aceeaşi limbă, un fel de limbă care este limba duhului, în care trebuie să 
pătrundem."2"5 

Părintele Serafim a subliniat că „învățătura autentică, neschimbată a 
creştinismului este transmisă în succesiune neîntreruptă atât pe cale orală cât şi prin 
cuvântul scris, de la părintele duhovnicesc la fiul duhovnicesc, de la învăţător la 
ucenic.” El spunea că nu s-a aflat nici o vreme când Biserica să fie fără sfinți părinți, sau 
când trebuia să se descopere o învățătură patristică „pierdută”: „Chiar şi atunci când 
mulți creştini ortodocşi poate că au trecut cu vederea această învăţătură (aşa cum se 
întâmplă, de pildă, în zilele noastre), adevărații ei reprezentanți o mai transmiteau 
acelora care flămânzeau să o primească.” El spunea cât de importantă este aceasta 
pentru noi, cei din urmă creştini, „să luăm îndrumare şi însuflețire de la sfinții părinți ai 
vremurilor noastre şi celor de curând trecute, cei care au trăit în condiţii similare cu ale 
noastre şi totuşi mai păstrează curată şi neschimbată aceeaşi învăţătură veşnic actuală”. 
În această privință a subliniat în mod deosebit două personalități de bază: scriitorii 
duhovniceşti ruşi Episcopul Ignatie Brianceaninov (f 1807) şi Episcopul Teofan 
Zăvorâtul ($ 1894). “Ei vorbeau lumii în limba vremurilor lor”, spunea el, „o 
perioadă foarte apropiată de veacul nostru XX. Toate ispitele vremurilor noastre le erau 
cunoscute, mai ales Episcopului Ignatie, care a citit toţi scriitorii apuseni, fiind inginer, 
cunoştea toate teoriile cele mai noi în matematică şi calcul. Cunoscând situaţia prezentă 
şi toată învățătura apuseană modernă, ei au făcut cunoscută învăţătura ortodoxă pentru 


271 Unu să. : i IE E su 2 : Ai : Y 
Un preot bătrân din Australia, a cărui carte înălțătoare despre viaţa duhovnicească interioară 


Bogosoznanie (Conştiinţa lui Dumnezeu), a fost publicată de frăţia Sf. Gherman în original, în limba rusă 
în 1975. Părintele Serafim a tradus fragmente din această carte în lb. engleză şi le-a publicat în Cuvântul 
ortodox, nr. 69. 

2 Părintele Serafim Rose, „Urmându-i pe Sfinţii Patrick şi Grigore de Tours”, p. 272-273, 290. 

*7 Ibid., p. 289. 

2 Amândoi aceşti sfinţi ierarhi au fost canonizaţi în Rusia în 1988. 

aceste vremuri şi au dat replică la tot felul de argumente. Episcopul Ignatie, de pildă, a 
scris un volum despre iad şi starea sufletului după moarte, lămurind învățătura ortodoxă, 
într-un fel care poate fi înțeles de omul din apus. Aceşti părinţi, ca şi alţii care i-au citit 
şi i-au urmat, ne transmit ortodoxia într-un fel foarte accesibil... 

Trebuie să ne uităm la noi înşine: dacă vedem că avem râvnă pentru ortodoxie şi 
totuşi nu avem “legătură” cu linia care merge înapoi la Ignatie Brianceaninov şi Teofan 
Zăvorâtul, există primejdia să nu fim uniţi cu toți părinții. Ar trebui să fie un drum 
neîntrerupt.”275 

Fiind fiu credincios al părinților vremii sale (începând cu Arhiepiscopul loan) şi 
al veacurilor recente (Ignatie, Teofan, Paisie etc.), Părintele Serafim a ajuns un adevărat 
fiu al celor de demult. Intrat în legătură cu aceştia, a deventi transmiţător al vechii 
învățături patristice în zilele noastre. Iarăşi, asta nu s-a întâmplat pentru că el cunoştea 
ce spunea acest sau acel sfânt părinte despre una sau despre alta, ci pentru că el ajunsese 
într-o gândire şi un duh cu ei. 

Sporind atât de mult, putem desluşi la el câteva însuşiri care i-au dat posibilitatea 
să izbutească acolo unde alții nu au putut. 

1. Moarte faţă de lume. Părintele Serafim era întărit cu bunătate şi suferință, care 
au sporit în el din adolescență până la anii săi de pustie, când a început cu adevărat să 
vieţuiască ca sfinții părinţi. Nu dorea să facă ceva pentru că altcineva făcea aşa, nici să 
se adapteze modelor intelectuale pentru a se auzi de el şi a se face cunoscut. Astfel, când 
ajungea la o învățătură patristică care nu se potrivea cu spiritul vremii, cu teologiile, 
filosofiile contemporane, ori cu modelele ştiinţifice teoretice, Părintelui Serafim nu-i era 
frică să facă cunoscută acea învățătură în mod deschis. Pe când se străduia să facă 
învățătura cea curată pe înţelesul oamenilor vremii sale, nu încerca niciodată să reducă 
din ea, nici să o caracterizeze, nici să o prezinte într-un chip superficial pentru a o face 
plăcută. EI scria că noi ar trebui să trăim conform acestei învățături „chiar în timp ce 
ştim că făcând aceasta, vom pierde aprecierea lumii şi vom fi îndepărtați din ea.” 

2. Dreapta judecată a vremurilor. Părintele Serafim gândise prin prisma 
filosofiei nihiliste a vremii sale; îi înțelesese rădăcina, esenţa. El ştia că aceasta 
influențase pe fiecare, inclusiv pe el şi numai astfel putea să o biruiască. Alți vorbitori 
ortodocşi contemporani au rămas victime ale tendinței rațiunii subtile a modernismului 
tocmai pentru că nu au reuşit să o recunoască în ei înşişi. 

3. Smerenia. „Trebuie să mergem la părinți”, scria Părintele Serafim, „pentru a 
ajunge ucenicii lor, să primim învăţătura vieții celei adevărate, mântuirea sufletului .... 
Vom găsi adevărata îndrumare de la părinți, învățând smerenia şi neîncrederea în 
cunoaşterea noastră lumească deşartă, pe care am inspirat-o împreună cu aerul acestor 
vremuri vătămătoare, prin mijlocirea acelora care au bine plăcut lui Dumnezeu iar nu 
lumii. Vom găsi în ei pe adevărații părinți, de care este mare lipsă în vremea noastră, 
când iubirea multora s-a răcit (Matei 24, 12) — părinţi ai căror singur scop este să ne 
îndrume pe noi, copiii lor, către Dumnezeu şi Împărăţia Sa cerească, unde vom merge şi 
vom sta de vorbă cu aceşti oameni ca îngerii, în bucurie negrăită, veşnicia întreagă.”"S 

4. Iubirea. Fiul iubitor şi credincios nu va avea atitudinea celui care „ştie mai 
bine” decât cei care i-au născut. Acest „ştie mai bine” pe care l-a conştientizat Părintele 
Serafim, este principala piedică care-i opreşte pe oameni să intre desăvârşit în duhul 
părinților, duhul ortodoxiei. Este o capcană creată de mintea apuseană raționalistă, care 
trebuie să calculeze „credibilitatea” a ceva, înainte de a accepta acel ceva. Îndepărtându- 
se de această interpretare intelectualistă, rece, Părintele Serafim a căutat să creadă în 
ortodoxia părinţilor ca un copil, cu inocenţă şi neprihănire. Evlavia sa era ca de copil; el 
a dobândit această calitate dinadins, fiindcă el voia ceea ce este curat. EI ştia că 


215 Părintele Serafim Rose, „Înălţarea minţii, încălzirea inimii”, Cuvântul ortodox, nr. 126 (1986), p. 29- 
31. 

simplitatea inimii era starea firească a creştinilor, a celor mai profunzi şi mai 
pătrunzători sfinți părinți. Cum a ajuns să-şi dea seama, singura nădejde pentru creştinii 
ortodocşi de astăzi (mai ales convertiți) era să antreneze inima, să vină la credință cu 
iubire, în aşa fel ca să nu respingă ceva din ortodoxie pur şi simplu pentru că intelectul 
său — plin de idei preconcepute despre ceea ce este sau ar trebui să fie ortodoxia — nu 
poate să o accepte îndată. El spunea că, „Poate fi o întreagă nelămurire în sfinţii părinți 
şi de aceea nu trebuie să ne apropiem de ei cu minţile noastre raționale obişnuite. 
Trebuie să încercăm să ne ridicăm mintea la un nivel mai înalt; şi calea prin care putem 
face asta este de a ne muia inima şi de a o face mai flexibilă. Fiind ortodocşi, nu trebuie 
să credem că putem fi reci şi duri şi corecți şi să mai fim creştini. Acesta nu este 
creştinismul de bază.” 

5. Realismul pământesc. Părintele Serafim a înţeles nevoia aplicării corecte a 
scrierilor sfinţilor părinți la condiţiile de viaţă omeneşti. Într-o serie de articole despre 
cum trebuie şi cum nu trebuie să fie citiți părinţii, el a vorbit despre învățații raționalişti 
şi convertiți fără experiență care „nu dobândesc nici un folos duhovnicesc de la părinți 
ci doar îşi sporesc mândria în “cunoaşterea mai bine” a lor decât oricine altcineva, sau, — 
chiar şi mai rău — încep să urmeze îndrumările duhovniceşti din scrierile lor, fără destulă 
pregătire şi fără nici o îndrumare duhovnicească.” Cu bogatele pasaje patristice, 
Părintele Serafim explica cât de degrabă pot cădea oamenii în înşelare considerându-se 
vrednici de experiențe mistice. EI scria, „Trebuie să venim la sfinții părinți cu gândul 
smerit de a începe viața duhovnicească la nivelul cel mai scăzut şi nici măcar să nu 
visăm să ajungem la acele stări duhovniceşti înălțătoare, care sunt cu totul departe de 
noi .... Trebuie să ne amintm că întregul scop de a citi sfinţii părinţi nu este să obținem 
vreun fel de “bucurie duhovnicească” ori să ne întărească în îndreptățirea noastră ori 
cunoaşterea superioară ori starea “contemplativă”, ci numai să ne ajute în calea 
lucrătoare a virtuţii .... Omul trebuie să ajungă la această citire într-un chip practic aşa 
încât să ia de aici cel mai mare folos.2'5 Pe Părintele Serafim îl tulbura să citească 
despre conferințele ortodoxe în care tinerii erau hrăniţi cu ceea ce el numea „duhovnicie 
cu confort”, unde li se ofereau cuvântări despre astfel de subiecte ca dumnezeire — 
„concepte care, fără îndoială sunt inteligibile din punct de vedere intelectual tinerilor 
studenţi de colegiu de astăzi, dar pentru care ei sunt total nepregătiți din punct de vedere 
emoțional şi duhovnicesc, necunoscând ABC-ul a ceea ce înseamnă a lupta în viața 
ortodoxă şi se desprinde de propriul mediu şi educaţie lumească."2”? 

6. Durerea inimii. Aici se găseşte ultimul şi cel mai important mijloc pentru 
intrarea Părintelui Serafim în duhul părinților. El afirma că „Suferința este realitatea 
condiţiei umane şi începutul adevăratei vieți duhovniceşti.” De la Arhiepiscopul loan, 
care se răstignise total în viața aceasta, el învățase cum să rabde această suferință 
mulțumind lui Dumnezeu şi de la el învățase roadele. Dacă este folosită corect, suferința 
poate curăţi inima şi cei curați cu inima vor vedea pe Dumnezeu. Părintele Serafim 
scria, „Interpretarea corectă se află în inima care încearcă să se smerească şi pur şi 
simplu ştie că se află în suferinţă şi că există un adevăr mai înalt care poate nu numai să 
ajute această suferinţă, ci poate să o aducă într-o dimensiune total diferită."% Sf. Marcu 
Ascetul spune: „Aducerea aminte de Dumnezeu este durerea inimii îndurată în duhul 
rugăciunii. Dar cel ce uită de Dumnezeu devine îngăduitor cu sine şi insensibil.” Acesta 
a devenit citatul patristic preferat al Părintelui Gherman, care urma să spună mai târziu 


1 Părintele Serafim Rose, „Înălţarea minţii, încălzirea inimii”, p. 32. 

218 [Părintele Serafim Rose], „Sfinţii părinţi ai duhovniciei ortodoxe: Introducere, II: Cum să citim Sfinții 
Părinţi”, Cuvântul ortodox, nr. 60 (1975), p. 38, 40. 

219 [Părintele Serafim Rose], „Sfinţii părinţi ai duhovniciei ortodoxe: Introducere, III: Cum să nu citim 
Sfinții Părinţi”, Cuvântul ortodox, nr. 65 (1975), p. 234. 

*%0 părintele Serafim Rose, Revelația lui Dumnezeu în inima omului, p. 38. 

că el învățase adevăratul înțeles al durerii inimii, fiind împreună cu Părintele Serafim şi 
observându-l. 

Părintele Serafim scria: „Învățătura patristică despre durerea inimii este una 
dintre cele mai importante învățături pentru zilele noastre când “cunoaşterea 
intelectuală” este mult prea apreciată cu prețul dezvoltării vieţii sufleteşti şi duhovniceşti 
„„.„.. Lipsa acestei experiențe de bază este mai presus de toate responsabilă pentru 
superficialitatea, josnicia, lipsa de seriozitate în studierea obişnuită a sfinților părinți de 
astăzi; fără aceasta, omul nu poate aplica învățăturile sfinților părinţi la propria viață. 
Cineva poate ajunge cu ajutorul minții la cel mai înalt nivel de înţelegere a scrierilor 
sfinților părinţi, poate să cunoască “pe degete” citate din sfinţii părinți despre orice 
subiect posibil, poate avea “experienţele duhovniceşti” care par să fie cele descrise în 
cărțile patristice, poate chiar să cunoască în mod desăvârşit toate capcanele în care se 
poate cădea în viața duhovnicească — şi totuşi, fără durerea inimii, omul poate fi un 
smochin fără roade, un “cunoscător a toate” plictisitor care este întotdeauna “corect”, sau 
un inițiat în toate experienţele “harismatice” de astăzi, care nu cunoaşte şi nu poate 
transmite adevăratul duh al sfinţilor părinți.” 


EpiscoPuL IGNATIE BRIANCEANINOV scria odată, vorbind despre prima 


sa descoperire a vieții patristice: „Ce m-a uimit mai presus de toate în lucrările părinţilor 
Bisericii Ortodoxe? Era caracterul lor unitar, unitatea lor minunată, măreață. Timp de 
optsprezece veacuri, prin buzele lor, s-a mărturisit o învăţătură unică, o învățătură 
dumnezeiască!” 

Episcopul Ignatie şi Părintele Serafim ajunseseră la această învățătură într-un 
chip asemănător. Amândoi rupseseră lanţurile cunoaşterii moderne după o căutare 
anevoioasă a Adevărului, amândoi cunoşteau foarte bine curentele intelectuale ale 
vremii lor şi astfel erau extrem de conştienţi de fluxul cuprinzător al apostaziei. 
Amândoi văzuseră două lumi: lumea gândirii moderne şi lumea sfinţilor părinți pe care 
această gândire a abandonat-o. Şi amândoi, ajungând atât de departe, reuşiseră să 
zidească un zid între aceste două lumi. Prin scrierile lor, ei au oferit mijloacele prin care 
contemporanii lor să dobândească cel mai mare folos de la părinți, citindu-i, fiindcă 
aceştia trebuiau citiți simplu şi curat, fără interpretările străine şi complexe ale minţii 
moderne dezrădăcinate. Se poate spune că Părintele Serafim a făcut pentru sec. XX ceea 
ce Episcopul Ignatie făcuse pentru sec. XIX. Totuşi, opera sa nu a înlăturat-o pe cea a 
înaintaşilor săi; doar a completat-o. 

Prezentând cititorilor sec. XX Vieţile şi scrierile părinților, Părintele Serafim 
scria: „Nu există nici o problemă a vremurilor noastre tulburi care nu-şi poate găsi 
rezolvarea printr-o citire atentă şi smerită a sfinților părinți: indiferent de problema 
sectelor şi ereziilor care se află astăzi din belşug, ori schisme şi “jurisdicții”; indiferent 
dacă amăgirile vieţii duhovniceşti se manifestă prin “reînvierea harismatică”, sau ispitele 
subtile ale confortului şi comodității moderne; indiferent de problemele filosofice 
complexe cum ar fi 'evoluţia” sau problemele morale deschise despre avort, eutanasia şi 
“controlul nașterilor”; indiferent de lepădarea rafinată a “sergianismului”, care oferă o 
organizare bisericească în locul Trupului lui Hristos sau  imaturitatea 
“renovaționismului”, care începe prin “revizuirea calendarului” şi sfârşeşte în 
“protestantismul de rit răsăritean”. În toate aceste probleme sfinții părinţi şi părinţii 
noştri care se află în viață şi care îi urmează, sunt singurii noştri îndrumători siguri."2%2 

În transmiterea învățăturii patristice a lor, scrierile Părintelui Serafim erau 
marcate de o virtute care se vede în zilele noastre extrem de rar: cinstea de bază. EI era 
cinstit înaintea părinților, cinstit înaintea cititorilor, cinstit înaintea lui însuşi. Era iubirea 

[Părintele Serafim Rose], „Sfinţii părinți, III”, p. 239. 

sa dezinteresată pentru Adevăr care îl despărţea de cei care căutau să impresioneze cu 
teologia plină de importanță sau să chinuie cu perspectiva experiențelor duhovniceşti. 
„Adevărata învățătură a sfinţilor părinţi”, scria el, „cuprinde adevăruri de care depinde 
viaţa ori moartea noastră duhovnicească.” Dacă cineva ar putea să desprindă esența 
mesajului său, ar fi pur şi simplu acesta: „Fraţi şi surori, acesta este Adevărul: să 
suferim pentru el cu mulțumire!” 

Desigur este un mesaj înfricoşător, dar erau semne că unii voiau să plătească 
preţul. În timp ce articolele Părintelui Serafim despre sfinţii părinți apăreau în paginile 
Cuvântului ortodox, un tânăr cititor râvnitor din Olanda scria mânăstirii: „Când citesc 
sfinții părinți mi se dezvăluie o lume nouă, foarte diferită de cea în care trăim. Inima 
mea tânjeşte după acea viaţă frumoasă. Aş vrea ca braţele să-mi fie aripi ca să mă ducă 
în pustie. O, aşa încât cântarea cântărilor — “Sfânt, Sfânt, Sfânt” — să răsune în toată 
lumea!” 


61 
;»Renovaţionism” 


Un om care nu-şi exprimă dorința de a se lega 
de ultimii Sfinţi (ai vremii) întru toată iubirea şi 
smerenia datorită unei anumite neîncrederi în 
sine, nu se va lega niciodată de sfinții cei mai de 
demult şi nu vor fi îngăduiți la moştenirea lor, 
Chiar dacă el crede că are toată iubirea şi 
credința posibilă pentru Dumnezeu şi toți sfinţii 
săi. EI va fi îndepărtat din mijlocul lor, ca unul 
care a refuzat să primească cu smerenie locul 
pregătit pentru el de către Dumnezeu mai 
înainte de veacuri şi să se lege de ultimii sfinţi 
(ai vremii) aşa cum poruncise Dumnezeu. 

- Sf. Simeon Noul Teolog%* 


PĂRINTELE SERAFIM a trăit într-o vreme când exista un dialog între învățăceii şi 
intelectualii unei „reînvieri patristice” la modă. Acesta a fost un fenomen pozitiv prin 
aceea că s-au făcut cunoscute în lumea modernă multe texte patristice rare; dar Părintele 
Serafim vedea şi primejdiile acestui fenomen. Învăţând el însuşi cum să-şi însușească 
tradiția ortodoxă printr-o transmitere directă, vie de la sfinți, fără voia lui, el a fost în 
dezacord cu învățăceii şi teologii care nu primiseră o asemenea moştenire. El spunea că 
aceşti oameni dădeau „o interpretare cu totul nouă ortodoxiei”; şi vremea se cerea ca el 
să vorbească. 

Noii învăţăcei proveneau în primul rând din aşa numita şcoală „pariziană” a 
gândirii ortodoxe, alcătuită în special din membrii intelectualității ruseşti. În acel timp în 
Rusia, unii dintre aceşti oameni ajutaseră la pregătirea terenului pentru revoluție. (Peter 
Struve tradusese în limba rusă Capitalul lui Marx.) Văzând fărădelegile pe care le 
aducea aceasta, ei se pocăiseră pentru influența lucrării lui Marx. Dar era prea târziu: 
fărădelegile au venit şi toți aceia au fugit din ţară. Ei au format o comunitate imigrantă 
în Paris şi în filosofia lor au încercat o întoarcere la moştenirea lor culturală şi 
religioasă. Totuşi, când au ajuns la ortodoxie, a fost în mare măsură o ortodoxie 


*3 Scrieri din Filocalia despre Rugăciunea inimii (London: Faber and Faber, 1979), p. 175. 

născocită de ei. Ei au observat „evlavia populară” a „maselor”, pe care au simțit că 
trebuia să o rafineze potrivit cunoaşterii lor superioare şi a priceperii lor intelectuale. 
Cei mai renumiți gânditori ai acestei şcoli erau Nicolae Berdiaev şi Părintele Serghei 
Bulgakov, care, încercând să fie originali, au apărat un întreg sistem de idei eretice care 
au fost mai târziu criticate de către Biserica Rusă atât în Uniunea Sovietică cât şi în 
lumea liberă. Generaţia următoare de gânditori a fost mai înfrânată şi atentă; ei nu vor 
cădea niciodată în învățături atât de străine Bisericii. Totuşi, în multe privinţe, ei au 
împărtăşit aceeaşi atitudine generală. Unii dintre ei au venit în America, aducând cu ei 
acea atitudine. Părintele Alexander Schmemann a fost cel mai mare dintre ei. 

Părintele Schmemann a venit în America din Paris în 1951 şi foarte curând a 
devenit ideologul unic al Mitropoliei americane. El a simțit că multe lucruri trebuiau 
schimbate. Ca şi predecesorii săi, el a criticat „evlavia demodată”, în special aceea a 
Rusiei pre-revoluționare. El considera că această „evlavie” (chiar şi acest cuvânt a fost 
folosit în sens peiorativ) a fost rezultatul „dezvoltării culturale” regretabile care trebuia 
să fie reevaluată şi îndepărtată de către învățații moderni. El a spus că ortodoxia venise 
sub „robie apuseană”, că teologia fusese complet dominată de către „influențele 
apusene” din ultimele veacuri. El vorbea despre găsirea de „noi căi ale teologiei 
ortodoxe”, despre găsirea „istoriei stăpânitoare” din punct de vedere intelectual şi astfel 
despre „restaurarea” ortodoxiei la ceea ce considera el forma pură a ei. El spunea că 
aceasta era sarcina noii „mişcări” teologice care se răspândise în anii 1920 pentru a 
înlocui înțelegerea veche, „depăşită” a ortodoxiei. Părintele Serafim scria: „Pentru 
Părintele Schmemann, întreaga ortodoxie se transformă într-o serie de “probleme” foarte 
importante la care numai câțiva din elita academică au înțelegerea vreunei “soluții”.” 

Părintele Schmemann credea că se putea câştiga mult pentru ortodoxie în locul 
mentalități lumii vechi. EI şi colegii săi voiau ca ortodoxia să fie recunoscută de către 
numele mari din teologia contemporană şi mişcarea ecumenică, să lanseze probleme 
într-un „dialog” creştin apusean într-un chip nou şi emoţionant. Pentru aceasta, ei au 
simțit în mod firesc modele teologice care pluteau erau atunci, făcând uz de cuvinte şi 
expresii de modă nouă cum ar fi „criză” şi după Teilhard de Chardin, „purificarea 
lumii”. 

Unul dintre curentele creştinismului „progresist” era defăimarea a ceea ce era 
numit acum „virtute personală”. Thomas Merton fusese unul dintre primii care 
participase la aceasta şi Părintele Schmemann s-a gândit şi el la aceasta, susținând că 
evlavia ortodoxă devenise prea egoistă şi individualistă, prea preocupată de mântuirea 
personală a sufletelor individuale. Totuşi, comparat cu figurile renumite ca Thomas 
Merton şi Patriarhul Athenagoras, Părintele Schmemann era mai măsurat în concluziile 
lui. El nu a acceptat toate ramificațiile principalelor curente contemporane de gândire, 
dar a lucrat pentru a face o „sinteză” lămurită între aceste curente şi ortodoxie.2% De 
îndată, el a câştigat o largă recunoaştere ca „vorbitor activ şi clar al ortodoxiei”. 

Părintele Gherman a dat peste cărțile Părintelui Schmemann pe când se afla la 
Jordanville. După cum explica el: „Când am venit la Jordanville, am citit trei cărți care 
erau legate de convertirea mea: Viaţa Sf. Serafim, Viaţa Bătrânului Ambrozie de la 
Optina şi Calea unui pelerin. Am descoperit că lucrul cel mai interesant despre 
creştinism este ascetismul, întrucât prin asceți întreaga învățătură a lui Hristos despre 
Împărăția lui Dumnezeu capătă înțeles. Şi atunci cineva a spus, “Dacă vrei cu adevărat 
să ştii ce se întâmplă astăzi în ortodoxie, citeşte-l pe Schmemann.” Aşadar l-am citit şi 
m-am plictisit. Am citit mai mult şi m-am plictisit mai tare. Mă întrebam ce se întâmplă. 
Şi atunci am priceput. Deşi oratoric, el vorbeşte abstract, nu din experiență, ca asceţii. 
Şi atunci m-am gândit: Mare lucru. Puteam să fac şi eu la fel — să citesc cărți şi să 
meditez la ele. Era bidimensional, pe când sfinții sunt tridimensionali, întrucât ei au 


* În Biserică, lume, misiune (Crestwood, New York, 1979, p. 218-219), de exemplu, el a pus bazele unei 

sinteze între creştinismul acestei lumi, al Papei Paul al VI-lea şi noua „mişcare liturgică” ortodoxă. 

căutat şi au atins Împărăţia lui Dumnezeu şi dreptatea Sa. Ei încearcă tot ce le stă în 
putință să ajungă până la noi şi doar învârtoşarea inimilor noastre nu ne lasă să 
înțelegem experienţa lor.” 

Părintele Serafim a avut o reacție şi mai puternică față de teologia academică 
modernă. Odată, pe când Părintele Gherman îi citea dintr-un jurnal teologic recent, 
Părintele Serafim s-a revoltat. „Dacă mai citeşti mult de acolo”, a spus el, „este posibil 
să începi să o iei în serios, ceea ce va micşora din puterea adevăratelor texte 
duhovniceşti pe care ţi le-a dat viaţa.” Am văzut cum Părintele Serafim părăsise lumea 
academică modernă pentru că nu era condusă de o iubire a Adevărului şi degenerase în 
„a se juca cu ideile”. El simţea că erau oameni care făceau la fel cu lucrul cel mai 
preţios din lume pentru el: creştinismul ortodox. Ca şi oamenii de ştiinţă din alte 
domenii, ei trebuiau să „ucidă” subiectul lor, să ia pulsul vieţii lor, înainte de a-l putea 
analiza şi studia. Adesea discuţia lor părea o simplă păcăleală de termeni teologici 
greoi, fără aplicare concretă. 

Desigur, unele dintre scrierile şi cuvântările lor erau mai bune decât altele. Dar 
după cum observa Părintele Serafim, „chiar şi mesajul celor mai bune cuvântări şi 
scrieri de astăzi pare în mod curios lipsit de putere, fără forţă duhovnicească.” Într-un 
articol pentru Cuvântul ortodox, el a explicat de ce: 

„Ortodoxia de astăzi, cu preoții şi teologii şi credincioşii ei, a devenit /umească. 
Tinerii care vin din case confortabile şi fie că acceptă sau caută o religie care nu este 
departe de viaţa de satisfacție de sine pe care au cunoscut-o; profesorii şi conferențiarii 
ai căror mediu este lumea academică unde, cu notorietate, nu se acceptă nimic serios în 
mod esenţial, o problemă de viață sau de moarte; chiar atmosfera academică de 
deşertăciune lumească de mulțumire de sine — toți aceşti factori se unesc pentru a 
produce împreună o atmosferă artificială, de seră în care, indiferent ce s-ar putea spune 
cu privire la adevărurile şi trăirile ortodoxe înflăcărate, chiar prin contextul în care se 
relatează şi prin virtutea orientării lumeşti atât a vorbitorului cât şi a ascultătorului, nu 
poate pătrunde până în adâncurile sufletului şi să producă o angajare normală pentru 
creştinii ortodocşi .... 

În imigrația rusă, “teologii” şcolii noi, care sunt nerăbdători să ajungă în armonie 
cu modele intelectuale, să citească ultima teorie romano-catolică sau protestantă, să 
adopte întregul ton “neglijent” al vieţii contemporane şi în special al lumii academice — 
au fost numiţi de îndată “teologi cu o ţigară”.... Mesajul lor nu are putere pentru că ei 
înşişi aparțin acestei lumi şi se adresează oamenilor din lume — dintr-o atmosferă 
lumească — din toate astea nu vin roadele ortodoxe, ci doar discuţii goale şi fără folos, 
expresii pompoase."7%5 

Scriind despre o „legătură vie”, mai sus pomenitul Părintele Nicolae Deputatov, 
în vârstă de 80 de ani, Părintele Serafim a observat că astfel de teologi adevăraţi „nu se 
găsesc de regulă în academiile ortodoxe, nici în “conferințele teologice” pompoase. 
Aceştia se găsesc în locuri smerite şi de regulă nu vor purta numele de “teolog”. Fi nu se 
vor îngâmfa să-şi numească transmiterea tradiției teologice ortodoxe mai mult decât 
“credință față de sfinţii părinți” — dar tocmai această credință şi această smerenie îi 
definesc ca purtători ai tradiţiei autentice a ortodoxiei — însuşiri care lipsesc la cei mai 
renumiţi “teologi ortodocşi” de astăzi."7% 


A 
În 1957, Părintele Serafim citise în scrierile lui Ren Guenon despre învățații 


moderni care studiază o religie tradițională pentru a găsi „ceva ce se poate potrivi 
cadrului propriei lor viziuni”, şi atunci se plâng că aceasta reprezintă forma religiei 

„primitive şi adevărate”, „în timp ce formele rămase, potrivit lor, sunt comparativ doar 
ultimele denaturări”.“” După cum a înţeles Părintele Serafim, aceasta era exact 
interpretarea vorbitorilor ortodocşi modernişti. Ei nu au restaurat câtuşi de puțin 
ortodoxia la o puritate pierdută, în schimb au „renovat-o” conform prejudecăţii lor 
moderne. În timp ce nu recunoşteau roadele Reformei, de fapt ei făceau ceea ce spusese 
Guenon despre protestantism: „expunând revelația în toate discuţiile care urmăreau 
deşteptarea interpretărilor pur omeneşti ... [dând] naştere acelui “criticism” distrugător 
care, în mâinile aşa-numitor “istorici ai religiei” a devenit o armă de atac împotriva 
întregii religii."2%% 

În cartea sa Introducere în Teologia liturgică ortodoxă, Părintele Schmemann 
criticase întreaga substanţă a cultului ortodox într-un chip ce părea mai mult protestant 
decât ortodox. Bizuindu-se pe izvoare apusene, ne-ortodoxe, totuşi el a pretins că 
scăpase de “robia apuseană” a liturgicilor. EI a respins interpretarea ortodoxă tradițională 
că istoria cultului era „stabilită în chip divin şi providenţial”, şi l-a considerat mai 
degrabă rezultatul simplelor împrejurări istorice. Ca şi învăţăceii protestanți, el a pus 
schimbările care au apărut la începutul erei Constantiniene într-o lumină neclară, 
privindu-le nu ca pe noi forme de expresie ale aceleiaşi cucernicii ci mai degrabă ca 
transformare a interpretării cultului şi o deviere de la primele forme şi spirit liturgic 
creştin. El spunea că adevărata natură „eshatologică” a cultului fusese parțial ascunsă de 
„cucernicia misteriologică” şi „explicaţiile simbolice”, ca şi de „individualismul 
ascetic” care apare în mare măsură din monahism. Prin urmare, ideea teologică a 
ciclului slujbelor fusese „ascunsă şi acoperită de a doua înfăţişare a calendarului 
bisericesc catolic” şi a rămas pentru teologii moderni să-l redescopere. Această „a doua 
înfăţişare” consta exact în acele elemente pe care protestantismul nu a vrut să le 
recunoască — Tainele ca izvor de sfințenie individuală, neînțelegerile din rândul 
clericilor şi laicilor, distincția dintre sărbătorile bisericeşti şi „zilele obişnuite”, slăvirea 
sfinților, venerarea moaştelor, etc. — elemente la care Părintele Schmemann s-a referit 
prin termeni ca „cultul tainelor” şi „cultul sfinților”. EI şi-a exprimat îndoieli cu privire 
la „starea liturgică completă a ortodoxiei”, a discreditat „cucernicia liturgică” prezentă 
şi a pretins că Biserica se află într-o „criză liturgică”. 

După cum se aştepta, cartea Părintele Schmemann a fost bine primită de către 
învățăceii ne-ortodocşi. Totuşi, abordarea ei era destul de tulburătoare pentru unul dintre 
învățătorii Părintelui Gherman din Jordanville, Părintele Mihail Pomazanski. Fiind unul 
dintre ultimii teologi în viață care absolvise studiile teologice în Rusia pre- 
revoluționară, Părintele Mihail a simţit chemarea de a scrie un articol despre cartea 
Părintelui Schmemann. Publicat inițial în Rusia, articolul a fost tradus de Părintele 
Serafim şi publicat în Cuvântul ortodox. Părinţii Serafim şi Gherman au considerat că 
era scris foarte bine: nepărtinitor, cu expuneri clare ale învățăturii ortodoxe pentru a 
contrasta cu denaturările Părintelui Schmemann. 

Despre autorul /ntroducerii la Teologia liturgică ortodoxă, Părintele Mihail a 
scris: „El plăteşte tribut metodei care domină total în ştiinţa contemporană: lăsând 
deoparte ideea discreditării harului divin, conceptul sfințirii acelora care au aşezat 
rânduiala liturgică, el se limitează la un şir de cauze şi efecte. Astfel, în zilele noastre, 
pozitivismul se amestecă în ştiinţa creştină, în sfera istoriei Bisericii în toate ramurile 
sale. Dar dacă metoda pozitivistă este recunoscută ca un principiu eficient ştiinţific în 
ştiinţă, în ştiinţele naturale, acest mijloc nu se poate aplica religiei vii, nici fiecărei sfere 
a vieții creştinismului şi Bisericii, în măsura în care rămânem credincioşi. "250 


1 Rene Gucenon, Introducere la studiul doctrinelor hindu, (London: Luzac and Co., 1945), p. 195. 

*%8 Vezi întregul citat la sfârşitul Cap. 9. 

* Părintele Mihail Pomazanski, „Teologia liturgică a Părintelui A. Schememann”, The Orthodox Word, 
no. 35 (1970), p. 263. 

S-ar putea argumenta că în interiorul lui, Părintele Schmemann nu era atât de 
protestant pe cât părea, că el doar încerca să atragă atenția asupra teologilor heterodocşi 
scriind în tonul academiei moderne, cu pretențiile de „obiectivitate”. La canonizarea Sf. 
Gherman, de exemplu, când el însuşi a trăit desăvârşit expresia „cultul sfinților”, el a 
spus că a simțit „întreaga substanţă a credinţei”. Citind aceasta într-un articol, Părintele 
Serafim a scris: „Inima încă îi este ortodoxă ... dar cu mintea, el conduce “reforma” 
Mitropoliei şi ortodoxiei care cu siguranță va face imposibil pentru generaţiile viitoare 
să simtă ceea ce a simțit el .... Cu toată sinceritatea, trebuie remarcat faptul că Părintele 
Schmemann probabil că nu se vede pe sine ca un “reformator”, şi fără îndoială aceasta 
va fi lăsată altor suflete mai puţin simțţitoare, o altă generaţie s-a îndepărtat de ortodoxia 
cea adevărată, pentru a trage concluzii iconoclastice inevitabile din orientările deja 
protestante ale Părintelui Schmemann.” Ren€ Gu&non spunea: „Odată pornită, revolta 
împotriva orientării tradiționale nu putea fi oprită.” 

Ar trebui să se mai spună că „reformele” Părintelui Schmemann erau de fapt o 
încercare sinceră din partea sa pentru a îmbunătăţi morala enoriaşilor contemporani. 
Într-un articol scria că „decăderea financiară” a Mitropoliei „dezvăluie şi reflectă doar 
starea ei duhovnicească — o stare de indiferență şi demoralizare.” El a diagnosticat 
corect boala dar, după părerea Părintelui Serafim, el a prescris tratamentul greşit. Cel 
mai înalt ierarh al Mitropoliei, Irineu, încercase să rezolve problemele prin păstrarea cel 
puţin a unor părți a practicii liturgice din Biserica Rusă. Dar Părintele Schmemann 
credea că enoriaşii mărunți vor găsi aceasta ca lipsă de sens. Părintele Serafim scria: „el 
crede că Tipiconul””! trebuie revizuit în lumina cunoştinţelor noastre despre dezvoltarea 
lui istorică, a altor tradiţii şi altele. Într-un cuvânt, slujbele trebuiesc făcute plăcute 
pentru oamenii decăzuţi duhovniceşte! Părintele Schmemann prinde o conjunctură 
nefavorabilă şi o înrăutăţeşte şi mai tare, susținând alcătuirea unui nou Tipicon, un nivel 
mai scăzut — pe care generația următoare a Mitropoliei, fără îndoială, o va găsi la fel de 
“neinteresantă” şi prea pretențioasă!” 

În altă parte, Părintele Serafim a scris că noul chip al ortodoxului adaptează 
credinţa la nivelul scăzut prezent al conştiinţei duhovniceşti; sunt excepţii, desigur, dar 
aceasta este tendința generală.” 

Asta s-a mai putut vedea când ortodocşii s-au adunat în 1971 ca să se 
pregătească pentru „Al VIII-lea Sinod Ecumenic”, un sinod care se credea că va face 
pentru ortodoxie ceea ce făcuse Vatican II pentru romano-catolicism. Unul dintre 
subiectele de pe ordinea de zi, intitulat „Revizuirea recomandărilor ecleziastice cu 
privire la postire, în conformitate cu nevoile epocii noastre”, a propus ca, întrucât 
majoritatea credincioşilor ortodocşi nu ţin întregul post ortodox, postul ar trebui făcut 
mai uşor ca să fie adaptat lor, „pentru a evita problemele de conştiinţă create de 
încălcarea recomandărilor ecleziastice severe.” 

Părintele Serafim scria: „Asemenea interpretare este în întregime ne-ortodoxă şi 
constituie o imitare clară şi grosolană a spiritului reformei bisericii latine, care a 
terminat prin a îndepărta postul complet. Rânduiala ortodoxă a postirii nu intenționează 
să “ocolească problemele conştiinţei”, ci mai degrabă să cheme credincioşii la un nivel 
de viață creştină greu, însufleţitor şi smerit; dacă aceştia coboară sub nivel, atunci cel 
puţin ei pot vedea cât de departe se află viaţa lor față de nivelul etalon, care rămâne 
întotdeauna aceeaşi. Ideea papală, bazată pe principiul modern corupt al mulțumirii de 
sine duhovniceşti, este fie ca să dea o “dezlegare” specială de la nivelul normal (o idee 
care a pătruns deja în unele jurisdicții ortodoxe), fie ca să schimbe chiar nivelul însuşi 
aşa încât credinciosul să-l poată împlini cu uşurinţă şi, uite-aşa să obțină un sentiment al 


*% Ibid., p. 260.. 

291 „Tipicon” se referă aici la rânduiala slujbelor bisericeşti. 

* [Părintele Serafim Rose], „Tipiconul Sfintelor Slujbe ale Bisericii Ortodoxe: Insuflarea adevăratei 
evlavii ortodoxe” (Introducere), The Orthodox Word, no. 53 (1973), p. 224. 

mulțumirii de sine din “împlinirea legii”. Tocmai aceasta este diferența între vameş şi 
fariseu: ortodoxul se simte mereu păcătos pentru că el nu ajunge la nivelul solemn al 
Bisericii (în duh dacă nu în faptă), în timp ce omul “modern” doreşte să se simtă 
justificat, fără nici o mustrare de conştiinţă despre neajungerea până la nivelul 
Bisericii "2% 

Atunci, Părintele Serafim a văzut că tratamentul pentru indiferență nu impune 
analizarea ortodoxiei pe bucățele, ci întemeierea întregii ei tradiţii ca scop spre care 
oamenii să poată năzui. El scria: „Noi, ultimii creştini, suntem departe de viața 
obişnuită a evlaviei ortodoxe; de aceea, cât de mult trebuie să luptăm ca să ne întoarcem 
la acea viață normală! Dar cât de însufleţitoare este calea către ea!” Critica „iluminată” 
a cucerniciei ortodoxe doar abate atenţia oamenilor de la principala preocupare. După 
cum a observat Părintele Serafim, este mare nevoie de „un preot cu mentalitate 
învechită”, înflăcărat de ortodoxie şi foarte doritor să-şi mântuiască turma ca să nu 
treacă cu vederea păcatele şi obiceiurile lor lumeşti ci să-i îndemne întruna către o viață 
duhovnicească mai înaltă.””** 

Părinţii Serafim şi Gherman urmăreau cu durere noua Biserică „americană” pe 
care Părintele Schmemann se străduia să o creeze în felul său sincer. Întrucât America 
nu are rădăcini ortodoxe adânci, foarte vechi, cea mai mare primejdie constă în tăierea 
rădăcinilor potrivit tradiției existente. Aşa cum afirma Părintele Serafim, Părintele 
Schmemann pregătea calea pentru o ortodoxie lipsită de rădăcini pentru noile generaţii 
americane care „nici măcar nu vor şti ce au pierdut”. EI a căutat mai degrabă să zidească 
ortodoxia americană pe „teologia” anonimă a învăţaţilor moderni decât pe o transmitere 
vie a învăţăturii duhovniceşti de la sfinții purtători ai tradiției. Părintele Serafim ştia din 
experiență cât de vitală era acea transmitere: fără aceasta el nu ar fi pătruns niciodată în 
„inima inimilor”, cea mai adâncă dimensiune a vieţii ortodoxe pentru care merita să 
lepede „tot ceea ce se află în lume”. Odată ce această transmitere s-a pierdut, nu a mai 
putut fi restabilită. 

Părintele Schmemann ignora „legăturile vii” care erau singurele, potrivit Sf. 
Simeon Noul Teolog, prin care se putea lega de sfinţii din vechime. El spunea că ideea 
„Sfintei Rusii” era doar o nostalgie romantică. Și luminătorii cei mai strălucitori ai ei — 
cei pe care Providența îi scosese la lumină pe țărmurile americane — reprezentau pentru 
el o mărginire imigrantă şi o cucernicie învechită, „apocaliptică” care nu se potrivea cu 
ceea ce el considera că este „misiunea teologiei ortodoxe de astăzi”. Ca de exemplu, la 
mai puţin de 32,2 km de casa lui din New York, locuia Părintele Adrian, acea legătură 
cu Bătrânii de la Optina şi chiar un îndrumător duhovnicesc cu darul înainte-vederii, 
care avea o viziune foarte deschisă cu privire la gânditori ca Părintele Schmemann. Deşi 
Părintele Schmemann ştia de acesta, el a ales în schimb să primească învățătura de la 
instituțiile de învățământ moderne. 

Din exemplul noului fel de teologi, Părintele Serafim a văzut de la început ce 
primejdioasă era atitudinea „ştiu eu mai bine”: nimic nu împiedica atât de mult pe 
cineva să primească tradiţia vie. E scria, „În vremurile noastre tulburi, când o sută de 
glasuri contradictorii pretind să vorbească pentru ortodoxie, este esențial de ştiut cui se 
poate încrede omul pentru adevărata ortodoxie. Nu este suficient să pretinzi că vorbeşti 
în favoarea ortodoxiei patristice; omul trebuie să se afle în adevărata rradiție a sfinţilor 
părinți, nu pur şi simplu să-i “redescopere” într-o academie sau seminar modern, ci să 
primească de fapt tradiţia lor de la proprii părinţi. Un om deştept care explică doctrina 
patristică nu merge pe această tradiție, ci doar, neavând încredere în propria sa judecată 
sau aceea a celor egali cu el, întreabă întruna proprii săi părinţi care este interpretarea şi 
înţelegerea potrivită a sfinților părinți.” 


25 [Părintele Serafim Rose], „Despre al VIII-lea Sinod Ecumenic”, The Orthodox Word, no. 71, (1976), 
p. 190-191. 
204 [Părintele Serafim Rose], „Sfinţii Părinţi, II”, p. 235. 

După moartea Arhiepiscopului loan, îndrumătorul Părintelui Serafim potrivit 
sfinților părinți fusese Arhiepiscopul Averkie, către care, Arhiepiscopul loan le spusese 
fraților să se îndrepte ori de câte ori aveau probleme. Părintele Serafim scria: 
„Arhiepiscopul Averkie se află în adevărata tradiție patristică cum se mai află doar 
puţini alți părinți ortodocşi în viață. Ucenic al unui mare teolog şi sfânt ierarh al sec. al 
XX-lea, Arhiepiscopul Teofan de Poltava, Arhiepiscopul Averkie este un purtător şi 
transmițător, în linie directă şi neîntreruptă a teologilor ortodocşi, a doctrinei patristice 
adevărate care se află în primejdia de a fi ascunsă de generaţia de astăzi a “tinerilor 
teologi” mândri, educați în apus. În ultimii ani, glasul său a răsunat şi a tunat ca 
niciodată înainte ... întrucât el se străduieşte să dea adevărata învățătură ortodoxă 
creştinilor ortodocşi care pierd repede gustul ortodoxiei." 

Arhiepiscopul Averkie a comentat fenomenul noilor teologi. El a scris: 
„Doamne! Cât de puţini oameni există în vremurile noastre, chiar şi printre cei şcoliți şi 
uneori chiar printre “teologii” contemporani şi cei din ierarhia bisericească, care înțeleg 
corect ce este ortodoxia şi unde se află esenţa ei. Ei interpretează această problemă într- 
un chip extrem de superficial, formal şi o rezolvă prea primitiv, chiar naiv, cercetându-i 
adâncurile în mod desăvârşit dar iau de loc în considerare plinătatea conținutului ei 
duhovnicesc."*S 

Diferenţa dintre un sfințit părinte modern ca Arhiepiscopul Averkie şi un simplu 
om care explica doctrina patristică consta în atitudinile lor cu privire la aspectele 
ortodoxiei apocaliptice şi profetice. Aflându-se pe linia directă a proorocilor, 
Arhiepiscopul Averkie nu a şovăit să facă cunoscut ceea ce pentru iubitorii acestei lumi 
putea fi o afirmaţie dureroasă. Pe de altă parte, teologia academică modernă aparținea 
deja în prea mare măsură acestei lumi pentru a face aceasta. Părintele Schmemann scria: 
„Dacă credinţa creştină este cu adevărat eshatologică, atunci în mod precis nu este 
apocaliptică .... Apocaliptismul este într-adevăr o erezie.” Nu numai Arhiepiscopul 
Averkie, dar şi toți oamenii cei sfinți pe care îi cunoscuse Părintele Serafim aveau o 
părere foarte socotită despre necazuri şi înşelăciuni inevitabile. Noii teologi au 
demonstrat că nu cunoşteau această interpretare tradițională numind acei oameni 
„nevrotici” şi „biruiţi” 2 

Era clar pentru Părintele Serafim faptul că teologia academică de astăzi nu putea 
fi amestecată în mod izbutit cu viața călugărească. S-au făcut diferite încercări pentru o 
astfel de amestecare şi nu a fost greu de desluşit motivele. În timp ce prima era 
abstractă, cea de a doua pământeană; în timp ce prima era plină de cuvântări despre 
„probleme” teologice complexe, a doua cerea simplitatea inimii; şi în timp ce prima era 
ticluită potrivit felului în care gândeşte lumea, a doua era prin natura ei în dezacord cu 
lumea. Dintre toți teologii academici, Părintele Schmemann avea viziunea cea mai 
mişcătoare a ortodoxiei din America; dar nici aceasta nu putea face mai mult decât să 
urce o treaptă deasupra creştinismului oficial. Aceasta nu putea însufleți pe cineva să 
urce pe prima treaptă a Scării urcuşului divin: ci renunțare. 

Teoretic, Părintele Schmemannn privea monahismul foarte înalt, dar practic el 
nu avea încredere în acesta pentru ceea ce socotea el ca fiind falsificările lui, influență 
monahală mustrătoare în mare măsură pentru cucernicia şi tradiţiile bisericii cu care nu 
era de acord.% Ela aşezat tradiția monahal-ascetică în dezacord cu ortodoxia „laică” pe 
care a însuflețit-o mai degrabă decât să o privească pe prima ca imbold şi însufleţire 


5 [Părintele Serafim Rose], „Legăturile noastre vii cu sfinţii părinţi: Arhiepiscopul Averkie de 


Jordanville”, The Orthodox Word, no. 62 (1975), p. 95. 

*% Arhiepiscopul Averkie, „Ce este ortodoxia?” Orthodox Life (Jordanville, New York: Holy Trinity 
Monastery, May-June, 1976), p. 1. 

7 Alexander Schmemann, Biserică, lume, misiune (Crestwood, New York: St. Vladimir's Seminary 
Press, 1979), p. 10-11. 

8 Vezi Alexander Schmemann, Fuharistia, (Crestwood, New York: St. Vladimir's Seminary Press, 
1987), p. 231-232. 

minunată a celei de a doua. Totuşi, după cum scria Părintele Serafim: „Tocmai slujbele 
mânăstireşti sunt luate ca măsură a vieţii Bisericii de cult, întrucât numai monahismul 
exprimă cel mai clar idealul spre care se sârguieşte întreaga Biserică credincioasă. 
Condiţia monahismului în orice timp dat, este în mod obişnuit unul dintre cele mai bune 
indicii ale condiţiei duhovniceşti ale întregii Biserici sau a oricărei Biserici locale; şi în 
mod similar, măsura în care parohiile locale din lume stăruie către un ideal al slujbelor 


mânăstireşti este cel mai bun indicator al condiției cultului divin care se petrece în 
299 
ele, 


PĂRINTELE SERAFIM a văzut ultimul argument împotriva teologiei 


moderniste în chiar roadele ei. Ortodoxia tradițională, cu aşa zisele „acumulări 
culturale” şi „necurăţii”, a hrănit sfinţii chiar şi în vremurile noastre; „a restabilit” sau „a 
redescoperit” ortodoxia, cu toate pretențiile sale de a fi mai curată sau mai bine 
informată, a produs, în chip minunat, oameni înţelepţi. Părintele Serafim şi-a dat seama 
că ortodoxia tradițională a pierdut acum sentimentul pentru întreaga atmosferă de 
cucernicie în care s-au ridicat sfinții. 

În timp ce teologii academici încercau să însuflețească noua generaţie a 
ortodoxului american cu „sarcina teologiei ortodoxe de astăzi”, Părintele Serafim a vrut, 
mai presus de toate, să o însuflețească cu jer/fa ascetică: „accentuează mai degrabă pe 
fapta duhovnicească decât pe vorbirea despre aceasta”. Jer/fa mişcase toate „legăturile 
vii” mari pentru a deveni bărbaţi şi femei ai sfințeniei şi singură aceasta va da naştere la 
mai multă sfințenei pe pământul american. Arhiepiscopul Averkie spusese: „Ortodoxia 
este o credință ascetică care cheamă la osteneală ascetică în numele dezrădăcinării 
patimilor păcătoase şi sădirea virtuţii creştine.” Şi potrivit învățăturii Sf. loan Scăraru şi 
altor sfinți părinți, omul trebuie să biruiască patimile chiar înainte de a încerca să 
teologhisească. 

Aproape în fiecare număr din Cuvântul ortodox, părinţii prezentau Viaţa unui 
ostenitor ascetic, un adevărat cunoscător de Dumnezeu. Ei ştiau că, mai mult decât orice 
altceva, era iubirea pentru asceții care însuflețeau pe cineva la jer/fă. Părintele Serafim 
nu vedea că această iubire pentru asceţi venea din revistele noilor teologi. „fără iubirea 
pentru sfinți”, scria el, „ortodoxia omului este infirmă şi sensul direcției sale este blocat 
— deoarece ei sunt exemplele pe care omul trebuie să le urmeze.” 

În 1973 părinţii au început să publice Vieţile sălăşluitorilor în pustie din Rusia 
de nord, scriind şi redactându-le cu toată silinţa, dintr-un număr de izvoare rare. Ei 
spuneau că scopul lor definit era de a le da „nu pur şi simplu ca un exemplu de istorie 
moartă, ci de tradiție vie.” Totuşi, în timp ce le publicau separat în fiecare număr, un 
teolog academic de frunte a criticat aspru în scris „pe cei care deşteaptă pustiile ne- 
existente”, considerând în mod evident asemenea Vieţi ca o chemare la un „romantism” 
religios care nu era de loc în pas cu condiţiile contemporane de viaţă. Când, în cele din 
urmă, părinţii au editat Vieţile într-un volum, pe care l-au intitulat Zebaida nordului, 
Părintele Serafm a răspuns acestei critici după cm urmează: 

„De ce, totuşi, trebuie să însuflețim tineretul ortodox de astăzi cu chemarea 
“Tebaida nordului” [a Rusiei] care are în ea ceva atractiv şi într-un fel mai accesibil, 
pentru un râvnitor al sec. XX, decât pustia goală a Egiptului? 

Mai întâi, viața călugărească descrisă aici nu a dispărut cu totul de pe pământ; se 
mai pot găsi comunități monahale ortodoxe care îi învață pe oameni doctrina 
duhovnicească a sfinților părinţi şi ca să îndrume viața monahală ortodoxă în sec. XX — 
cu mustrare de conştiinţă neschimbătoare cu privire la măsura cu care nu ajung în 
vremurile noastre la nivelul Vieţilor părinților din vechime .... Căutătorul cu dreaptă 
judecată îşi poate găsi “pustia” chiar în sec. nostru neroditor al XX-lea. 


*% [Părintele Serafim Rose], „Tipiconul”, p. 225. 

Dar această carte nu este menită numai pentru asemenea norocoşi. 

Fiecare creştin ortodox ar trebui să ştie că Vieţile părinților pustiei, împreună cu 
Vieţile mucenicilor, ne dau modelul pentru propria noastră viaţă a luptei creştine. Chiar 
şi aşa, fiecare creştin ortodox ar trebui să ştie de Valaam, de Solovki, de Siya şi Obnora 
şi Lacul Alb, de Schitul de Sora şi de oameni asemenea cu îngerii care se sălăşluiau 
acolo înainte de a fi luaţi la cer, ducând viaţa duhovnicească ortodoxă la care este 
chemat fiecare creştin ortodox, după puterea lui şi în condiţiile vieţii sale. Fiecare 
creştin ortodox ar trebui să fie însuflețit de viaţa lor de luptă departe de căile lumii. Aici 
nu este nici un “romantism”. Adevărații “romantici” ai vremurilor noastre sunt 
reformatorii “ortodoxiei pariziene” care, compromițând tradiția ortodoxă autentică, 
doresc să “sfințească lumea”, să necinstească tradiția duhovnicească “pentru viața 
lumii”,*% să înlocuiască imaginea lumii ortodoxe autentice cu o contrafacere a ei făcută 
de această lume, bazată pe gândirea apuseană modernă. Viaţa duhovnicească a 
adevăratei tradiții mânăstireşti este măsura vieţii noastre creştine şi mai bine ne-am 
informa despre ea înainte de cea din urmă zi, cea îngrozitoare, când vom fi chemaţi să 
spunem despre viața noastră uşoară. Nu vom fi judecați pentru necunoaşterea 
vocabularului “teologiei ortodoxe” contemporane, ci vom fi judecați cu siguranță pentru 
că nu am luptat pe calea mântuirii. Dacă nu viețuim ca sfinții aceştia, atunci cel puțin să 
ne sporim luptele pentru Dumnezeu, care sunt mult prea slabe şi să dăm lacrimile 
noastre înfocate de pocăință şi mustrare de conştiinţă neîncetată când cădem puţin față 
de măsura desăvârşirii pe care ne-a arătat-o Dumnezeu prin sfinții Săi minunaţi.”"! 


A 
În unele lucrări de mai târziu — care se adresau mai mult credincioşilor 


ortodocşi decât academicienilor — Părintele Schmemann a reuşit să ofere educaţie 
intelectuală şi morală pratică în timp ce ocolea critica modernă a „lipsurilor” ortodoxiei 
tradiționale.*% Dar pentru el şi în special pentru cei care îl urmau, transmiterea rămânea 
prea riguroasă. Deşi l-a pomenit frecvent pe Părintele Serafim în conferințele sale, el a 
apreciat numai anumite aspecte la el. EI nu putea pătrunde desăvârşit în duhul ascetic şi 
apocaliptic al acestui sfânt (aşa cum se vede, de exemplu, în „Taina Marelui 
Diveyevo”), întrucât el se îndepărtase de sfinții vremii sale, chiar şi de cei care se aflau 
într-un duh cu Părintele Serafim care trăiau în preajmă." 

Se temeau să păstreze transmiterea vie a ortodoxiei în America care i-a 
determinat pe părinți să ia un ton atât de aspru împotriva ortodoxiei „împrospătate”. 
„Schmemannismul” a stârnit o adevărată ameninţare, dar părinţii au fost în cele din 
urmă în stare să facă distincţie între omul şi „ismul”. Deformările ortodoxiei nu puteau 
fi acceptate niciodată şi nici nu se putea trece peste ele, dar omul însuşi putea fi iertat. 
Părintele Serafim nu a avut față de el nici o animozitate personală şi de fapt l-a respectat 
pentru angajamentul său de a aduce credința ortodoxă americanilor. Temându-se că 
Părintele Schmemann ar fi putut interpreta greşit intenția Părintelui Serafim şi s-ar fi 
putut simţi lezat personal, Părintele Gherasim a mers să-l viziteze după adormirea 
Părintelui Serafim. A făcut închinăciune înaintea Părintelui Schmemann şi a cerut 
iertare din partea fratelui său răposat. Părintele Schmemann care se apropia şi el de 
moarte, de îndată I-a iertat pe Părintele Serafim." 


*% Titlul uneia dintre cărţile Părintelui Schmemann. 

31 Tebaida nordului (Platina, California: St. Herman Brotherhood, 1975), p. xi-xii. 

*% În această privinţă cea mai bună carte a sa este fără îndoială Postul Mare (în afară de anexă, în care 
vorbeşte împotriva săvârşirii mărturisirii înainte de Sfânta Împărtăşanie. 

3% Părintele Adrian, Arhiepiscopul Averkie, Părintele Gherasim şi nenumărați alții au fost, împreună cu 
Părintele Serafim, pe linia directă a Cuviosului Paisie Velicicovski. 

5 Cu un an înainte de moartea Părintelui John Meyendorff, prietenul Părintelui Schmemann, Părintele 
Gherman s-a putut împăca şi cu el, când prin voia lui Dumnezeu, s-au întâlnit pe neaşteptate în Rusia. Era 
în ajunul Schimbării la Faţă în 1991, la prima slujbă de priveghere din catedrala principală din Donskoi 

Astfel, prin harul lui Dumnezeu, sufletele Părintelui Serafim şi al Părintelui 
Alexander Schmemann s-au împăcat pentru viaţa viitoare. Părintele Schmemann, deşi 
nu există nici un indiciu că s-ar fi apropiat de ideile Părintelui Serafim, trebuie să fi 
apreciat faptul că Părintele Serafim era un produs al esenței misiunii ortodoxe 
americane pentru care el, Părintele Schmemann îşi închinase cea mai mare parte din 
viață. În cazul Părintelui Serafim, nu exista nici un imigrant, născut în Rusia secolului 
XIX, care să deştepte americanii la cucernicie ortodoxă demodată, apocaliptică, ci mai 
degrabă un american sadea care fusese crescut în această societate seculară, pluralistă, 
căruia nu i se vorbise niciodată de ortodoxie în timpul creşterii, ci i se insuflase în 
schimb „visul american”, pe care îl respinsese. Îndată după adormirea Părintelui 
Serafim şi nu cu mult înainte de a sa, Părintele Schmemann a putut cerceta viața 
Părintelui Serafim, viaţa unui convertit ortodox american şi să spună „lată un om căruia 
îi aparține viitorul.”*% 


62 
Pustia din spatele curții 


Se spune, după cum am auzit, că este imposibil să 
dobândeşti virtuţi fără să te retragi şi să fugi în pustie 
şi am fost surprins că ei luaseră asupra lor hotărârea 
unui loc pentru aceasta ceea ce nu se poate preciza. 
Întrucât, dacă priceperea în virtute este refacerea 
puterii sufletului până la măreţia de la început şi 
integrarea principalelor virtuţi pentru lucrarea 
potrivită sufletului după firea sa, atunci aceasta nu 
vine dinafară, ca ceva străin, ci ca ceva zămislit în noi 
de la creaţie, prin care intrăm în Împărăţia cerurilor 
care este, după cuvântul Domnului, în noi. Astfel, 
pustia este ceva în plus şi noi putem intra în Împărăţie 
fără ea, prin pocăință şi păzirea poruncilor. Astfel se 
poate ca stăpânirea lui Dumnezeu să se afle în oricare 
loc, aşa cum cânta sfântul David: „Binecuvântaţi pe 
Domnul toate lucrurile Lui, în tot locul stăpânirii 
Lui.” (Ps. 102, 22) 

- Sf. Nicetas Stethatos*% 


Deși părinţii ştiau că mânăstirea pustiei lor era locul în care Dumnezeu plănuise 


lucrarea lor de mântuire, desigur că ei nu se puteau aştepta ca toţi să vină la ei ca să 
urmeze aceeaşi cale. Ei au văzut că majoritatea oamenilor care erau însuflețiți de idealul 
pustiei şi de Vieţile sfinților anahoreţi, erau destinați, datorită împrejurărilor date de 
Dumnezeu, să-şi mântuiască sufletele viețuind în lume. 

Pustia, aşa cum o definise Părintele Serafim, este „un refugiu împotriva vijeliilor 
şi îndeletnicirilor lumii şi un loc de luptă duhovnicească intensă de dragul împărăției 
cereşti”. În mod evident, viața în pustie duce în mod minunat la aceasta, dar ceea ce este 
cu adevărat vital este dispoziția interioară a sufletului omului — un suflet care se simte 


după ce fusese închisă în anii 1920. Părintele Gherman şi Părintele loan au mers împreună la miruit, când 
şi-au sărutat mâinile şi Părintele Gherman i-a cerut iertare pentru toate. 

*% [Părintele Serafim Rose], Împărăția cerului, p. 10. 

3% Filocalia, vol. 5, p. 109. 

„surghiunit”. Această dispoziţie poate fi dobândită de creştini în roate felurile de 
ambianţe. 

După cum am văzut, deşertul ideal nu este decât continuarea istorică directă a 
mentalității de catacombă a primilor creştini: o mentalitate a creştinismului conştient 
care transformă întreaga viaţă a cuiva şi îl ține departe de cugetul lumii. Sf. Macarie cel 
Mare, pe care Părintele Serafim îl cita deseori, spunea: „Creştinii au lumea lor, felul lor 
de viețuire şi mentalitate şi cuvântare şi activitate; foarte diferit este felul de viaţă şi de 
mentalitate şi de vorbire şi de activitate a oamenilor acestei lumi. Creştin este un lucru şi 
cu totul altul iubitorii acestei lumi; între unul şi celălalt există o mare separare.” 
Gustând dulceaţa cea cerească a sălăşluirii cu Hristos, creştinul simte chemarea de a „nu 
fi din lumea aceasta”, să respingă firea sa căzută, să intre în ceea ce Sf. Nicetas 
Stethatos numea „deşertul patimilor” — adică, indiferența care permite omului să se 
ridice deasupra grijilor pământeşti. 

Scriind despre locuitorii din pustie din pădurile Rusiei, „Tebaida nordului”, 
Părintele Serafim arăta că mentalitatea lor de catacombă sau „pustie” ar trebui 
împărtăşită de către toţi cei care Îl urmează pe Hristos, indiferent dacă se află în pustie 
sau în lume. EI scria, „Şi glasul Tebaidei de nord încă ne mai cheamă — poate, nu ca să 
mergem în pustie (deşi unii norocoşi, puţini la număr, pot fi în stare să o facă şi pe asta, 
întrucât pădurile se află încă pe pământul lui Dumnezeu) — ci măcar ca să păstrăm vie 
mireasma pustiei în inimle noastre: să ne sălăşluim în minte şi în inimă cu aceşti bărbați 
şi femei îngereşti şi să-i avem ca pe cei mai adevăraţi prieteni ai noştri, vorbind cu ei în 
rugăciuni; să fim întruna departe de dragostea şi patimile acestei vieţi, chiar şi atunci 
când acestea se strâng în jurul vreunei instituţii sau conducător al organizării bisericeşti; 
să fim mai întâi de toate cetăţeni ai Ierusalimului ceresc, oraşul de sus către care se 
îndreaptă toate ostenelile noastre creştineşti şi numai în al doilea rând membri ai acestei 
lumi de jos care piere. Cel care a simţit odată această mireasmă a pustiei, cu libertatea ei 
înviorătoare întru Hristos şi permanenta trezvie în luptă, nu va fi mulțumit cu nimic în 
lumea aceasta, ci doar poate striga împreună cu Apostolul şi teologul: „Vino, Doamne 
Iisuse! Întocmai, Da, vin curând (Apocalipsa 22, 20).5% 


ACESTA a fost mesajul pe care părinţii l-au lansat în cărțile şi revista lor şi era 
firesc să li se solicite ajutorul din partea creştinilor pentru a deveni o realitate a vieților 
lor. Îl ajutaseră deja pe Vladimir Anderson în această privinţă. Nu numai el şi familia lui 
şi-au mântuit sufletele prin conştiinţa vie ortodoxă, dar ei au încercat în mod eficient să- 
i mântuiască şi pe alţii. Fiind orfan, care a dus lipsuri în copilărie, Vladimir îşi dedicase 
viața ajutând pe oameni în nevoi. Ca pe vremea când se aflau în „echipa catolică”, el 
împreună cu Silvia au hrănit, îmbrăcat şi au oferit adăpost, celor care nu aveau un 
acoperiş. Hobos se oprea lângă casa lor de la marginea drumului ştiind că acolo se găsea 
întotdeauna o mâncare bună şi un loc de dormit. Vladimir aducea în casă chiar familii 
întregi dacă ştia că aveau nevoie de sprijin. În felul său neştiut, el a convertit pe mulţi la 
creştinism şi ortodoxie prin exemplul său. 

La această lucrare bine plăcută lui Dumnezeu, familia Anderson adăuga 
osteneala publicării de literatură ortodoxă. Peste ani de zile Vladimir şi fiii săi, sub 
numele „cărți ortodoxe răsăritene”, au publicat un număr impesionant de titluri, 
majoritatea dintre ele, clasice duhovniceşti care nu fuseseră publicate timp îndelungat. 

Tot prin Vladimir a venit la ortodoxie Craig Young, un alt căutător de 
Dumnezeu serios. Ca şi Vladimir, Craig era învăţător într-o şcoală de formaţie romano- 
catolică; tot ca şi el, acesta fusese foarte dezamăgit de schimbările bruşte şi arbitrare 


30% Sf. Macarie cel Mare, „Omilii duhovniceşti”, trad. Părintele Serafim Rose în Sfinţii Varsanufie şi loan, 
Îndrumare în viaţa duhovnicească (Platina, California: St. Herman Brotherhood, 1990), p. 144. 
3% Tebaida nordului, p. 281-282. 

care au apărut în Biserica Romană care urmează Vatican II. Vladimir şi Craig s-au 
cunoscut în 1966, la o conferinţă a profesorilor din San Francisco. Auzind de şovăielile 
lui Craig, Vladimir i-a propus să pornească pe drumul ortodoxiei, începând cu 
înmormântarea Arhiepiscopului loan care urma să aibă loc. Craig a făcut astfel, şi 
înmormântarea — care a devenit preamărirea extraordinară a unui sfânt ortodox — a lăsat 
asupra lui o impresie profundă şi de neuitat. EI a vizitat de câteva ori librăria frăției şi 
apoi a corespondat cu frații după ce se mutaseră la Platina. Până în 1970, el se hotărâse 
să îmbrăţişeze credința ortodoxă. Totuşi, pentru soția sa Susan, ideea de a părăsi 
Biserica Romană era de neînțeles. Craig s-a hotărât să o ia la mormântul 
Arhiepiscopului loan, întrucât înmormântarea lui i-a deschis mai întâi ochii către 
aspectul mistic al ortodoxiei. Îngenunchind în fața mormântului l-a rugat fierbinte pe 
Arhiepiscopul loan să îl ajute să-şi aducă familia în Biserica Ortodoxă. După ce şi-a 
terminat rugăciunea, a mers la Susan, care, având inima receptivă la harul care umplea 
acest locaş sfânt, i-a spus că îl va sprijini în hotărârea lui de a deveni ortodox. Uimit, 
Craig a mulţumit Arhiepiscopului loan că răspunsese atât de degrabă cererii lui. În 
acelaşi an, el, Susan şi fiul lor Ian au fost primiţi în Biserica Ortodoxă. Craig a primit 
numele Alexei, după Sf. Alexis, omul lui Dumnezeu. 

Cu doi ani înainte, în 1968, Alexei se mutase cu familia sa în orăşelul Etna (cu o 
populaţie de 750 de locuitori), lângă graniţa dintre California şi Oregon. Nu numai că nu 
exista nici o parohie ortodoxă în zonă, dar nu existau nici creştini ortodocşi pe distanță 
de mii de km. Devenind ortodocşi, cei din familia Young se întrebau dacă trebuiau să se 
întoarcă în zona golfului San Francisco ca să poată participa la o viață de parohie 
obişnuită. Dar când Alexei a scris părinților de la Platina cerând părerea, Părintele 
Serafim i-a răspuns: „Încrede-te în Dumnezeu. Încrede-te în judecata Lui care mai întâi 
te-a adus de la oraş la ţară.” 

Alexei a venit prima oară la Mânăstirea Sf. Gherman în 1971. Pe când încerca să 
o găsească, a luat-o pe un drum greşit şi s-a împotmolit cu maşina. Când, în cele din 
urmă, a ajuns pe jos, Părintele Gherman 1-a spus că împotmolirea lui era un semn bun. 

- De ce? A întrebat Alexei. 

- Pentru că ortodoxia este grea — trebuie să lupți pentru ea. 

Putea Alexei să înţeleagă de ce creştinii, în dreapta lor socoteală, alegeau să 
viețuiască în condiții atât de „imposibile”, pe un deal împânzit cu şerpi cu clopoței, fără 
apă, într-o baracă cu acoperiş neetanş? Îşi dădea el seama că creştinismul, dezvoltându- 
se mai întâi în adânc, în condiţiile „imposibile” ale catacombelor, era esoteric în 
principiu? 

După cum s-a întâmplat, Alexei era atras de viaţa de luptă dusă de părinți. El a 
înțeles când părinţii i-au spus că creştinismul este ca un iceberg sub apa mării şi că cei 
mai mulți oameni îl socotesc numai după porțiunea lui mică pe care o văd ei deasupra 
apei, partea din afară, care este topită uşor de soare. În legătură cu aceasta, părinţii i-au 
spus despre principiul mărturisirii creştine aşa cum este văzut el în toată Uniunea 
Sovietică, unde, în majoritatea situaţiilor „imposibile”, încă se mai poate să fii cu 
Dumnezeu şi să măsori adâncurile ascunse ale credinţei din om. 

Când a venit a doua oară, Alexei 1-a adus pe soția şi fiul său. Când servea ceaiul 
cu părinţii, le-a spus despre nemulţumirea sa ca profesor de şcoală, cum nu-i plăcea ceea 
ce erau nevoiţi să insufle profesorii moderni în minţile copiilor. Părinţii au simţit un 
interes prietenesc pentru această familie bună şi cinstită. Când s-a aflat singur cu 
Părintele Serafim, Părintele Gherman i-a spus: 

- Îmi plac aceşti oameni! 

Alexei a venit la părinți şi le-a spus că trebuia să plece. 

- Aşteaptă! A exclamat Părintele Gherman. Trebuie să te închini la icoane 
înainte de a pleca. Intră în biserică şi aşteaptă-mă acolo. 

Când Alexei cu familia se duseseră în biserică, Părintele Gherman s-a întors din 
nou către Părintele Serafim: 

- Ce să le spun? A întrebat el. 

- Fii tu însuți, a răspuns Părintele Serafim. Spune-le ce simți. 

Părintele Gherman şi-a făcut cruce şi a intrat în biserică. Cânta „Fericiţi cei ce 
plâng”, imnul Catedralei Arhiepiscopului loan şi s-a alăturat şi Alexei împreună cu 
familia, care îl învăţaseră de pe o casetă cu înmormântarea Arhiepiscopului. 

Când s-a uitat la vizitatorii săi şi se întreba de unde să înceapă, Părintele 
Gherman s-a gândit la imaginea Părintelui Adrian. A început să vorbească familiei 
despre acest preot de mir uimitor, spunându-le cum, în fiecare loc unde îl trimiseseră 
împrejurările istorice — Kiev, Berlin, Wendlingen, statul New York — se formase în jurul 
lui o comunitate de mireni foarte apropiată. Chiar şi în mijlocul marilor încercări 
suferite în Germania în timpul celui de-al II-lea război modial, Părintele Adrian fusese 
în stare să recâştige liniştea pierdută a copilăriri sale ortodoxe, să creeze condiţiile şi să 
dobândească starea sufletului prin care atât el cât şi oamenii săi puteau trăi viața creştină 
în plinătatea harului său. Comunitatea sa actuală din zona rurală a New York-ului, 
spunea Părintele Gherman, sporea duhovniceşte pentru că el insufla în oameni o 
filosofie ortodoxă conştinetă a vieţii. Tot ceea ce a creat îi aparținea. Cu toate că trăiau 
în mijlocul lumii, el şi turma sa erau independeți de aceasta şi de birocrația 
organizatorică, formând o insulă a ortodoxiei. Deşi așezământul bisericesc a încercat să 
o folosească, Părintele Adrian a lucrat în esență în afara limitelor ei. Lui nu-i plăcea 
atmosfera moartă, oficială care se infiltra în foarte multe parohii. Pentru el aceasta era 
artificial, întrucât el găsea autenticitate numai într-o viaţă pătrunsă de învățăturile lui 
Hristos, care depăşea logica omenească. 

Părintele Gherman a arătat că preocuparea Părintelui Adrian era săvârşirea 
slujbelor zilnice şi acesta i-a încurajat pe Alexei şi Susan să facă la fel. Le-a dat un 
model precis de urmat: el a spus că din cele opt slujbe din ciclul zilnic, ar trebui să facă 
cel puţin slujba pentru Ceasul al 9-lea (după-amiază) în fiecare zi în mod negreşit. 

Primind mesajul Părintelui Gherman despre comunitatea creştină mirenească, 
Alexei a fost profund mişcat. „Asta este tot ceea ce-mi trebuie”, a zis el. „Acum am o 
imagine după care să viețuiesc.” 

Întorcându-se la casa sa din Etna, Alexei a cultivat „pustia” în spatele curţii sale. 
În fiecare seară, el împreună cu familia intrau într-o capelă mică, închinată Sfinţilor 
Adrian şi Natalia,*% pe care o întemeiaseră în sala pompelor din spatele casei. Acolo 
citeau şi cântau Ceasul al 9-lea, la care mai târziu au adăugat slujba Vecerniei. 

Acest lucru nu a trecut neobservat. Într-o zi o vecină a venit la ei şi le-a spus: 

- Iertaţi-mă, scuzaţi că mă amestec. În fiecare zi când spăl vasele, văd că voi vă 
grăbiţi către sala de pompe. Şi când ieşiţi după o jumătate de oră sau mai mult, sunteți 
altfel, arătați atât de calmi şi liniştiți. Ce faceți acolo? 

Răspunsul a venit: 

- Vino şi vezi! 

Îndată femeia aceasta împreună cu fiica ei — mai înainte penticostale — s-au 
alăturat familiei Young în slujbele lor. Când soţia unui coleg de şcoală de-al lui Alexei a 
aflat de comunitatea ortodoxă, a vrut să participe şi ea la viaţa lor de rugăciune zilnică. 
În timp, aceşti oameni şi alții s-au convertit la credința ortodoxă. După ce i-a cunoscut, 
Părintele Serafim observa: „Cuvântul ortodoxiei, cu adevărat ajunge la inimile 
americane — la puţine, şi cât de atent trebuiesc hrănite!” 


*% Un cuplu căsătorit, mucenici pentru Hristos în Nicomidia sec.al III-lea Alexei a fost atât de însuflețit 


de exemplul Părintelui Adrian că a ales să-şi numească capela după sfântul ocrotitor al Părintelui Adrian. 

Lui ALEXEI îi plăcea să fie încrezător în sine, să-şi asume responsabilitatea 
lucrării creştine în cadrul comunităţii locale. Dar, gândind şi scriind, el dorea să facă 
mai mult. În 1971 a trimis părinţilor un articol religios pe care îl scrisese, simțindu-se 
puţin nesigur pe el în această încercare de început şi le-a cerut părerea. 

Ca răspuns, Părintele Serafim a scris: „Nu-i deloc de prisos şi nu înseamnă 
îngâmfare să scrii un asemenea articol, întrucât dacă nimic altceva nu te ajută să-ți 
clarifici şi să-ţi dezvolţi propriile tale idei şi sentimente .... Mă gândesc la un loc bun 
unde ar fi potrivit de publicat: într-un ziar numit America ortodoxă, care, pe lângă faptul 
că dă ştiri ortodoxe, cultură şi inerpretări ortodoxe adecvate despre problemele 
contemporane, are o rubrică, unde convertiții ortodocşi şi toți fiii diasporei din “America 
ortodoxă” în general, îşi împărtăşesc unele dintre ideile, interpretările, speranţele lor, 
etc. Din nefericire, un asemenea ziar nu există! Poate va exista într-o zi.” 

Ideea Americii ortodoxe — o versiune americană a ziarului Rusia ortodoxă — 
venise de la Părintele Gherman. Părinţii au avut o mică bănuială că scurta lor menţiune 
va stârni un semn de răspuns înflăcărat din partea lui Alexei. În scrisoarea sa de răspuns, 
Alexei le-a spus despre planul său pentru un periodic ortodox mai modest, care era 
destul de diferit, ca să necesite un titlu şi un format propriu. 

Părintele Serafim l-a încurajat la aceasta, vorbind despre nevoia de mai mult 
material ortodox în limba engleză. EI scria: „Dar înainte de a se publica un singur rând, 
întreaga problemă trebuie gândită complet — şi probabil şi trăită! — prin .... În experiența 
noastră, singurul lucru, cel mai important pentru un asemenea periodic este de a avea 
“personalitatea” sa distinctă, ideea sa călăuzitoare definită împreună cu felul în care se 
exprimă această idee. Această personalitate nu se vede numai în conținutul, formatul şi 
politica editorială, ci şi în stilul şi în surpriza a cine se află în spatele acesteia (nu cineva 
în mod personal, ci ce fel de persoană: om instruit? predicator? instructor? glasul unei 
“jurisdicții”? un convertit care vorbea ici şi colo şi cu alţi convertiți? etc.) şi către cine se 
îndreaptă (un auditoriu instruit? popular sau semi-popular? convertiți? etc.). Toate astea 
nu sunt uşor de definit, dar trebuie cel puţin să se simtă dacă periodicul trebuie să aibă 
de fapt propria sa personalitate şi să nu fie pur şi simplu o strânsură de materiale 
diferite. 

Părintele Gherman şi cu mine am fi fericiți să fim “sfătuitorii” tăi (în acest 
domeniu amândoi facem cu mult mai bine decât unul singur!) în această problemă, dar 
aceasta se limitează la sfaturi generale, plus comentarii specifice asupra conținutului. 
Partea “creativă” — crearea unei personalități şi nu ca un lucru artificial ci ca izvorând 
dintr-o dorință definită de a întâmpina o nevoie definită — îți va aparține numai ţie şi 
colaboratorilor tăi .... Dacă vrei să ştii pe cine să consulți, ar trebui să consulți oameni 
ca şi tine şi să scoţi un periodic al convertiţilor şi pentru convertiți.” 

Alexei a numit noul său periodic Nicodim, după Sfântul căruia Hristos i-a spus: 
„Dacă nu se va naşte un om din nou...”. Publicat trimestrial, avea un format simplu, 
decent şi structurat pe nevoile oamenilor mireni şi convertiţilor ortodocşi „născuţi din 
nou”. Părintele Serafim i-a dat un mare ajutor lui Alexei, traducând texte ortodoxe, 
corectând articole şi întreţinând o corespondenţă bogată în care se străduia să-l îndrume 
pe Alexei într-o conştiinţă ortodoxă reală. 


Cu lucrarea misionară şi publicistică a lui Alexei şi Vladimir, părinţii începeau 
să vadă că semințele lor produceau roada activităţii ortodoxe independente. După una 
dintre primele sale vizite la Etna, Părintele Serafim observa că „germenul ortodoxiei 
creşte bine acolo”, şi, „comunitatea pare că se dezvoltă foarte bine pentru a păstra o 
insulă a ortodoxiei”. 

Acest nou vlăstar al frăției a îndemnat părinții să mediteze asupra principiilor 
comunităților ortodoxe de mireni, în special cei care trăiesc în condiţii moderne. Într-un 

articol pentru Cuvântul ortodox, Părintele Serafim a extras din învățăturile şi exemplul 
Părintelui Adrian (apoi Arhiepiscopul Andrei) pentru a face cunoscute aceste principii. 
El scria: „Esenţa vieţii ortodoxe este cucernicie sau evlavie, care, după definirea 
Bătrânului Nectarie,"!% care se bazează pe etimologia cuvântului, “păstrarea întru cinste 
a ceea ce este a lui Dumnezeu”. Asta este mai profund decât simpla doctrină dreaptă; 
este intrarea lui Dumnezeu în fiecare aspect al vieţii, viață trăită în tremur şi frică de 
Dumnezeu .... O asemenea atitudine determină calea ortodoxă a vieții care nu constă 
pur şi simplu în obiceiuri şi comportament de suprafaţă care caracterizează creştinii 
ortodocşi, ci întreaga luptă duhovnicească conştientă a omului pentru care Biserica şi 
legile ei sunt centrul a tot ceea ce face şi gândeşte. Experienţa împărtăşită, conştientă a 
acestui fel de viață, strânsă în jurul slujbelor sfinte zilnice, formează adevărata 
comunitate ortodoxă, cu simțirea ei de lumină, bucurie şi linişte interioară. Ne- 
ortodocşii şi chiar mulți creştini ortodocşi care nu sunt pe deplin conştienţi, nu pot să-şi 
imagineze ce poate fi această experiență a comunităţii şi ar fi dispuşi să o îndepărteze ca 
pe ceva “subiectiv”; dar nimeni care a participat din toată inima la viaţa unei adevărate 
comunități ortodoxe, monahale sau mireneşti, nu va avea încredere în realitatea acestui 
sentiment ortodox.”!! 

Îndată după ce s-a publicat aceasta, părinţii au văzut scrisorile pe care le scrisese 
lui Alexei un ortodox din Grecia despre subiectul comunităților ortodoxe. Părintele 
Serafim a scris acestui om, „Le-am găsit extrem de interesante. Şi noi ne-am gândit mult 
la această problemă şi câteva dintre ideile noastre apar în noul număr al Cuvântului 
ortodox... Dar nu este posibil ca cineva să se exprime deplin asupra acestui subiect prin 
cuvântul tipărit, întrucât ortodocşii sunt pur şi simplu prea nematurizaţi — ideea unei 
“comunități ortodoxe” este foarte atractivă, dar de care aproape nimeni nu este conştient 
sau pregătit pentru greutățile şi jertfa necesare pentru a deveni realitate şi rezultatul este 
concretizat numai în experienţe fără speranță şi dezamăgire .... 

Dar totuşi, dacă cineva învaţă să fie realist şi nu se aşteaptă de la o comunitate 
de mireni la ceea ce se aşteaptă de la o comunitate monahală, şi aceasta este o 
posibilitate pentru zilele noastre — şi de fapt una foarte importantă. Viaţa dintr-o 
parohie ortodoxă obişnuită de astăzi, în atmosfera nefirească a marelui oraş şi 
înconjurată de ispite de care nici nu s-a auzit — nu este normal pentru ortodoxie. 
Cunoaştem un preot foarte râvnitor în New Jersey, cu o turmă foarte mare şi foarte mulți 
tineri. Dar el ne spune că se luptă pentru o bătălie pierdută. EI îi are pe tineri în Biserică 
doar câteva ore duminica şi poate sâmbătă seara şi pentru o oră sau două la şcoala 
bisericească de sâmbătă — şi tot restul săptămânii, aceştia se află sub influenţele nefaste 
ale şcolilor publice, televiziunii, etc. Dorinţa de a avea o atmosferă unde Biserica poate 
ocupa un loc mai mare în viaţă şi o influenţă mai mare asupra copiilor — este o dorință 
ortodoxă foarte firească şi nu ceva “neobişnuit” sau un semn de “iluzie duhovnicească”, 
aşa cum par să creadă mulți.” 

Membrii comunităţii din Etna au mers în San Francisco cel puţin o dată pe an 
pentru a primi Sfânta Împărtăşanie. Dar „dozele duhovniceşti zilnice” ale lor veneau din 
citirea textelor duhovniceşti şi participarea la slujbele din capelă. Părintele Serafim 
scria, semnul exterior cel mai evident al unei comunităţi ortodoxe „pare să-l constituie 
sfintele slujbe (chiar şi numai un minim dintre ele), fie că sunt cu preot sau nu — dar 
zilnic, acesta este un punct în jurul căruia gravitează totul.”3!? 


*10 Bătrânul Nectarie de la Optina, părintele duhovnicesc al Părintelui Adrian. 

"1 [Părintele Serafim Rose], „Legăturile noastre vii cu sfinții părinți: Arhiepiscopul Andrei de New 
Diveyevo”, The Orthodox Word, no. 63 (1975), p. 136. Publicată mai târziu în cartea Restaurarea căii de 
viață ortodoxă de Arhiepiscopul Andrei de New Diveyevo (Platina, California: St. Herman Brotherhood, 
1976). 

* Subliniere accentuată. 

Într-o serie de articole pe care le-a scris despre Tipicul slujbelor Bisericii, 
Părintele Serafim a încercat să risipească ceea ce el numea „concepția populară greşită 
că, creştinii ortodocşi nu au permisiunea să ţină nici un fel de slujbe bisericeşti fără 
preot şi că de aceea oamenii credincioşi se deznădăjduiesc şi realmente “nu sunt în stare 
să se roage” când se află fără preot — aşa cum se întâmplă astăzi din ce în ce mai des.” 
După citirea unui apel al Arhiepiscopului Averkie către creştinii ortodocşi ca să se 
unească în rugăciune publică chiar şi acolo unde nu există preot, Părintele Serafim a 
concluzionat: „Această practică poate şi trebuie să sporească mult în rândul 
credincioşilor, indiferent dacă este o problemă a unei parohii care şi-a pierdut preotul 
sau este prea mică pentru a putea întreţine unul, a unui grup mic de credincioşi care se 
află foarte departe de cea mai apropiată biserică care nu şi-a format încă o parohie, sau o 
singură familie care nu poate frecventa Biserica în fiecare duminică şi în zilele de 
sărbătoare.”515 

Când Alexei a început să se mire de semnificaţia problemelor sale pastorale 
crescânde, Părintele Serafim i-a scris cuvântul său iubitor de încurajare: „Nu te îngrijora 
de sporirea responsabilităţilor şi de noile suflete care vin pe calea ta; Dumnezeu nu-ţi va 
trimite poveri mai mari decât le poţi duce şi ce putem face noi sărmanii creştini dacă nu 
ajutăm măcar puțin pe cei care însetează după adevăr? Să ne ostenim puţin pentru alții, 
care nu au în altă parte unde să se îndrepte în acest pământ pustiu al vieţii moderne şi să 
ne îndreptăm privirea înainte spre odihna vieţii viitoare, când roada duhovnicească se va 
afla înăuntru şi va fi păzită de vătămare! Chiar şi în toate încercările şi necazurile 
noastre — pentru care să fim mereu pregătiți! — ce bucurie ne trimite iubitorul Dumnezeu 
nouă nevrendicilor!” 

Părintele Serafim avea nădejde pentru mica comunitate, în greutăţile pe care le 
aveau membrii ei de îndurat în viețile lor, pentru diferite motive. EI a scris în Jurnal, 
„Toţi adulții din comunitate au suferit mult .... Acesta este un semn că ei rămân fermi în 
ortodoxie.” Având această idee în minte, a ținut odată o cuvântare în Etna despre 
învățătura patristică a durerii inimii, despre învăţarea de a accepta încercările şi 
suferințele ca fiind calea spre mântuire. El le-a spus că suferinţa lor însemna că 
Dumnezeu îi cercetează. 


FENOMENUL de catacombă al luptătorilor izolaţi, vieţuind după sfinţii părinți 
şi săvârşind slujbele zilnice într-o „capelă improvizată în sala pompelor” — toate acestea 
nu se potriveau de loc nu numai cu lumea, dar nici cu conceptele la modă ale 
„organizării Bisericii”. Părinţii ştiau că orice amestec al „pustiei din spatele curții” cu 
„aparatul” Arhiepiscopului Artemon însemna moartea micii misiuni Etna. Misiunea 
fusese hrănită dintru începuturi cu principiile de catacombă întreținute de părinți şi a 
putut rezista numai pe această bază. 

Când Alexei a început să extindă capela pe proprietatea sa, Părintele Serafim l-a 
avertizat să nu fie prea nerăbdător ca să obțină recunoaşterea şi aprobarea „oficială”. l-a 
scris lui Alexei: „Nu-ţi fă griji despre Vlădica Artemon. Desigur că el trebuie să ştie 
când ai de gând să deschizi o “biserică” şi dacă află acum, el va presupune că, într- 
adevăr, deschizi o biserică — şi asta va fi o capcană, pentru că tu nu eşti încă gata pentru 
aceasta. Nu începe să numeşti biserică hambarul tău amenajat şi nici nu începe să-ţi faci 
planuri mari. Sunteţi doar un grup foarte mic de creştini ortodocşi departe în provincie, 
nu o “parohie”, adică ceva “înregistrat oficial” în “eparhie”.” 

După ani de zile de la adormirea Părintele Serafim, Alexei şi-a amintit: 
„Părintele Serafim era foarte separatist cu privire la marea mea implicare în aşa numita 
viață de parohie obişnuită sau “normală” în interiorul sinodului [Biserica Rusă de peste 


* [Părintele Serafim Rose], „Tipiconul Sfintelor Slujbe ale Bisericii Ortodoxe, Cap. 1: Creştinul ortodox 


şi situaţia Bisericii astăzi”, The Orthodox Word, no. 54, (1974), p. 25-26. 

hotare] .... De mai multe ori a scris/spus: “Nu învăţa ruseşte. Dacă ştii ruseşte vei auzi 
toate clevetirile şi vei fi ispitit să iei parte la ele. Şi nu intra nicăieri în vreun consiliu 
eparhial. Ocoleşte politica de eparhie ca pe o plagă!” Desigur că eu şi familia mea am 
fost încurajați să participăm la Liturghie în diferite parohii şi să primim Sfintele Taine, 
dar am fost descurajați ca să nu participăm la activitățile din alte parohii, ceea ce el 
simţea că mă abătea de la “chemarea” care credea el că mi-o trimisese Dumnezeu — 
adică, lucrarea misionară prin scris, învăţat pe alții, publicare. Ca rezultat, mulţi mireni 
ruşi mă considerau “credincios bătrân'!” 

În scrisoarea sa către similarul lui Alexei în Grecia, Părintele Serafim explica 
nevoia comunităţilor ca cea a lui Alexei de a scăpa de influența laică a Bisericii: „În 
condiţiile noastre de astăzi, este necesar un efort conştient pentru evitarea implicării în 
problemele lumii — astfel, sunt de preferat orăşelele în locul marilor oraşe, libertatea (pe 
cât posibil) față de televiziune, ziare, telefon, etc. Şi încă ceva: este necesară o 
îndepărtare de duhul lumesc care există în Biserică; asta înseamnă îndepărtarea de viața 
de parohie obişnuită, dacă este posibil, întrucât aceasta a devenit astăzi foarte lumească. 

Comunitatea Etna nu este cu nici un chip o comunitate foarte “idealistă” sau 
“experimentală”; ea a apărut mai degrabă în mod natural din condiţii speciale, care sunt 
extrem de favorabile pentru auto-protejarea ortodoxiei — fiind asigurată, desigur, că se 
poate începe cu râvna şi înflăcărarea ortodoxă de bază. Cea mai mare binecuvântare 
pentru acestă comunitate este, destul de paradoxal, faptul că ei se află departe de o 
parohie ortodoxă — aceasta i-a forțat să iasă de pe făgaşul multor ortodocşi de astăzi 
care acceptă totul despre Biserică şi consideră că altcineva este “responsabil” pentru 
Biserică şi slujbele ei, etc. Aceşti oameni au fost forțați de împrejurări să ţină singuri 
slujbele şi de aceea slujbele le sunt cu mult mai dragi; şi dificultățile prin care trebuie să 
treacă pentru a ajunge la un preot şi să primească Sfânta Împărtăşanie sunt atât de mari 
încât ei preţuiesc acest privilegiu şi îşi săvârşesc mântuirea întocmai, cu frică şi cu 
cutremur. Desigur, noi americnaii mai suntem binecuvântaţi şi pentru că totul în 
ortodoxie este nou pentru noi şi de aceea este de mare preț — fiecare traducere nouă a 
vieții sau slujbei unui sfânt este pentru noi o nouă descoperire, cu atât mai mult este aşa 
dacă putem participa direct la aceasta. 

Noi avem un sentiment — care deocamdată nu se bazează pe nimic foarte clar — 
că cea mai bună nădejde pentru a păstra ortodoxia în anii ce vor urma, se va afla în 
astfel de grupuri mici de credincioşi pe cât posibil “într-un suflet şi un gând”. Istoria sec. 
XX a arătat deja că nu ne putem aştepta prea mult de la “organizaţia bisericească”; 
acolo, chiar dacă facem abstracție de erezii, duhul lumii a devenit foarte puternic. 
Arhiepiscopul Averkie, cât şi Episcopul Nectarie, ne-a avertizat să ne pregătim pentru 
vremurile de catacombă ce urmează, când harul lui Dumnezeu poate fi luat de la 
“organizația bisericească” şi vor rămâne numai grupuri izolate de credincioşi. Rusia 
Sovietică a dat deja un exemplu despre ceea ce putem aştepta — doar mai rău, deoarece 
vremurile nu se îmbunătăţesc.” 


A 

ÎNTR-O scrisoare către Alexei, Părintele Serafim scria: „Ar trebui să 
mulțumeşti mult lui Dumnezeu pentru că ai o asemenea ocazie să trăieşti izolat şi 
independent, unde ortodoxia poate cu adevărat să intre în viața ta zilnică.” Şi în altă 
scrisoare, comentând despre Nicodim: „Ne bucurăm să vedem că seminţele adevăratei 
ortodoxii prind rădăcină şi încolţesc, deschizând o “dimensiune” a vieţii ortodoxe care 
încă nu s-a prea văzut în America: Ortodoxia laică care nu este “seculară”, care caută 
rădăcini mai adânci şi simte că nu se poate “potrivi” după lume; nu este destul să fii ca 
toți ceilalți doar cu o “interpretare ortodoxă” despre toate; asta se bazează pe părinți 
pentru răspunsuri, nu pe întrebări academice sau teologie, ci pe felul cum să trăieşti. 
Aici se află o imagine a ortodoxiei, nu pur şi simplu “adăugată” la felul de viață 

american şi apoi explicată şi făcută pe înţelesul ne-ortodocşilor, “introdusă” ca a patra 
credință majoră — dar ceva care într-o anumită măsură transformă viaţa, îi face pe 
ortodocşi să fie ca un fel de ocară pentru lume care sporeşte pe propriile sale principii 
făcând abstracţie de lumea din Jur şi totuşi care este bun şi normal în sine.” 

Totuşi, în acelaşi timp, Părintele Serafim îşi dădea seama cât de fragile sunt 
astfel de comunităţi mici preţioase, cât de puternic încearcă diavolul să-i slăbească şi să- 
i distrugă. EI scria: „Fără o luptă ortodoxă constantă şi conştientă, până şi cea mai bună 
viață sau comunitate ortodoxă poate deveni o “seră”, o atmosferă ortodoxă artificială în 
care oamenii pur şi simplu “se bucură” sau acceptă manifestările exterioare ale vieţii 
ortodoxe, în timp ce sufletul rămâne neschimbat, fiind detaşat şi liniştit în loc să fie 
angajat în lupta pentru mântuire. De câte ori o comunitate devine înfloritoare şi vestită, 
pierde înflăcărarea cea de mult preț şi individualitatea sufletului dintru începuturi ale 
luptelor grele! Nu există nici o “formulă” pentru viața ortodoxă bineplăcută lui 
Dumnezeu cu adevărat, orice se manifestă la suprafață poate deveni o imitare; totul 
depinde de starea sufletului, care trebuie să tremure în fața lui Dumnezeu, având înainte 
legea lui Dumnezeu în fiecare latură a vieţii, fiecare clipă păstrând ceea ce este întru 
cinstea lui Dumnezeu." 

Rugăciunea înflăcărată a Părintelui Serafim pentru oamenii din comunitatea 
Etna era ca ei să rămână aşa cum erau, cu frică de Dumnezeu şi iubirea unuia pentru 
altul, apreciind „legăturile lor vii” cum ar fi cea reprezentată prin Episcopul Nectarie. 
Întorcându-se dintr-o vizită făcută acolo, în septembrie 1975, el a scris în Jurnalul său: 
„Deşi mică şi slabă, comunitatea luptă să trăiască întru duhul adevărat al cucerniciei 
ortodoxe şi poate că acum este timpul cel mai bun pentru ea — înainte de a se mări prea 
mult ca să piardă individualitatea esențială a minţii şi a sufletului sau să considere 
ortodoxia bună. Vizita Episcopului Nectarie, de la începutul săptămânii, a însuflețit 
comunitatea foarte mult şi Părintele Serafim a ținut o cuvântare după Vecernie (în 
biserica mărită) despre păstrarea cu grijă a legăturii cu tradiția ortodoxă prin Vlădica 
Nectarie şi chiar prin iconostasul de curând instalat, care era adus din Biserica din 
Sacramento a Maicii Domnului din Kazan şi a fost făcut de Alexei Macuşinski, care era 
membru al Bisericii de catacombă din Rusia, care a cântat în corul Sfântului loan de 
Kronstadt şi a fost vindecat în Moscova la moaștele Cuviosul Sfânt Vasile .... Fie ca 
Dumnezeu să-i păstreze în toată identitatea minții şi a sufletului!” 

Fiind zidit pe smerenie şi pe statornicia rugăciunii obişnuite zilnice, acest „grup 
foarte mic de creştini ortodocşi izolați de lume” poate sluji astăzi drept model de urmat, 
un model pentru cei care caută de asemenea un loc liniştit al comunităţii creştine 
duhovniceşti în mijlocul mării tumultuoase a societății noastre materialiste, post- 
creştine. 


14 [Părintele Serafim Rose], „Arhiepiscopul Andrei de New Diveyevo”,The Orthodox Word, no. 63, 


(1975), p. 136-137. 

63 
Dogma controversată 


Răstignindu-Te pe Cruce pe Golgota, ai 
mântuit omul pe care l-ai făcut după chipul 
Tău şi se află mort prin căderea în păcat. 

- Cântarea a 4-a a Canonului Utreniei de 
duminică, Glasul 3 


În semn de slavă de neînfrânt, apărătoare de 
nebiruit şi putere sfântă, Te slăvim pe Tine 
prea sfântă Cruce, O, Hristoase, prin care 
lumea s-a mântuit şi Adam s-a umplut de 

bucurie. 
- Stihira Vercerniei a Prea-slăvirii Cinstitei şi 
de Viaţă-dătătoarei Cruci 


Biserica este ocrotită de greşeală prin 
teologia ei liturgică. 
- Părintele Mihail Pomazanski 


A 

În 1973, Părintele Serafim a fost chemat să apere Biserica împotriva unei teorii 
neobişnuite şi necunoscute care era, aşa cum o numea el, „potențial, nu numai 
controversată, ci absolut catastrofală”. Aceasta era așa-numită „dogma răcumpărării”, 
formulată la începutul acestui secol de către întâiul ierarh al Bisericii Ruse de peste 
hotare, Mitropolitul Antonie Krapovitski. Combătând explicarea juridică a răcumpărării 
expusă de teologii apuseni după schismă, Mitropolitul Antonie mersese prea departe în 
direcția opusă. El afirma că răscumpărarea noastră din blestemul păcatului şi al morţii 
nu a venit mai întâi de toate prin suferința şi moartea lui Hristos pe Cruce şi Învierea Sa 
— aşa cum ne-au învăţat clar sfinții părinți de-a lungul veacurilor — ci prin „suferinţele” 
Sale Lăuntrice, morale, „ale sufletului” din Grădina Ghetsimani. 

Conducător al grupului de elită al „monahismului instruit”, Mitropolitul Antonie 
crezuse că Crucea era necesară în special ca un instrument pedagogic: aşa încât 
credincioşii simpli, neînvăţați, incapabili să „înţeleagă suferințele sufletului” care după 
cum se presupune, ne adusese răscumpărarea în Grădina Ghetsimani, ar putea fi mişcaţi 
cel puțin văzând crucificarea fizică. Părintele Serafim, care fusese şi el odată intelectual 
de elită, a văzut urmările grave ale unei asemenea interpretări, pe care a numit-o „o 
atitudine binevoitoare față de Sfânta Cruce”. După cum a arătat: „Aici creştinii 
ortodocşi sunt împărțiți în două categorii: masele şi o elită care nu are nevoie de Curce, 
similar societăţii secrete masonice .... În general, felul de înţelegere menţionat mai sus 
este foarte asemănător cu scriitorii protestanți apuseni din vremea Mitropolitului 
Antonie cum ar fi Ellen White (fondatoarea Adventismului de ziua a şaptea) şi alţii.” 

Cunoscut şi pomenit ca păstor mare şi iubitor, Mitropolitul Antonie nu era un 
teolog cu mare băgare de seamă. Părintele Serafim scria: „Deşi îi plăcea să vorbească 
despre întoarcerea la izvoare, părinți, etc., el aparținea mai degrabă aripii intelectualității 
literare a ierarhiei decât celei de orientare patristică.” 

Când, în 1925 începuse să fie promovată noua „dogmă” ca învățătură oficială a 
Bisericii Ruse din diaspora, aceasta adusese tulburare, silind ierarhii de orientare 
patristică să vorbească în apărare adevăratei învățături a răscumpărării. Parcurgând 

tratatele teologice care fuseseră scrise împotriva „dogmei” de către sfinții ierarhi Teofan 
de Poltava (împreună-fondator al Bisericii Ruse de peste hotare) şi Serafim Sobolev 
(ulterior al Bisericii Bulgare) şi sfântul bătrân Athonit Teodosie de Karoulia, datorită 
eforturilor lor, „dogma” nu a fost niciodată declarată oficial. Nici sfinții ierarhi care au 
urmat nu au acceptat-o în unanimitate, unii au mers atât de departe încât au privit-o cu 
ostilitate, ca pe o erezie. Printre ei se aflau Arhiepiscopii Tihon, loan, Averkie, Leontie 
şi Vitalie (Maximenco);, Episcopii Sava şi Nectarie; împreună cu Părintele Mihail 
Pomazanski, Părintele Constantin Zaitsev, |. M. Andreev, |. M. Kontzevici şi mulți alți 
reprezentanţi ai adevăratei tradiţii patristice. În același timp, aproape toţi aceşti oameni 
erau, după cum spunea Părintele Serafim, „extrem de favorabili şi solidari cu 
Mitropolitul Antonie”. Acoperind greşeala părintelui lor, ei au ocolit condamnarea 
omului. Arhiepiscopul loan, care avea o mare dragoste pentru Mitropolit, a scris un 
articol care nu stârnea dispute, în care a sprijinit cea mai mare parte a învățăturii 
Mitropolitului despre iubirea milostivă a lui Hristos şi în acelaşi timp i-a îndreptat 
greşelile. 

Totuşi, a fost o altă problemă cu cei din clica ierarhică. Arhiepiscopul loan şi 
alții, neavând libertate duhovnicească, au simțit o nevoie cu mult mai mare de a se simți 
ocrotiți în gruparea cea dreaptă. Ei au crezut în „dogmă” şi au susținut-o fără rezerve, 
nefiind dispuşi să recunoască că întâiul lor ierarh ar fi putut să greşească. Arhiepiscopul 
Serafim Sobolev a arătat în tratatul său împotriva „dogmei”: „Mitropolitul Antonie nu a 
dorit, în special față de eretici, să-şi răspândească teoriile cu orice preț .... Dar dacă 
Mitropolitul Antonie nu a insistat pentru această răspândire ... atunci adepţii lui au 
încercat să se preocupe de această răspândire.” 

Helen Kontzevici afirma că a crede şi a sprijini „dogma” era cumpăna care a 
separat clica ierarhică de cei pe care îi persecuta sau îi constrângea. Arhiepiscopul 
Teofan fusese alungat, dat afară şi acuzat că este „un nebun desăvârşit”, ca urmare a 
faptului că susținuse în sinod cercetarea „dogmei”: şi am văzut ce s-a întâmplat altora 
care, necrezând în „dogmă”, se aflau de asemenea în afara clicii. 

Helen Kontzevici nu a fost singura care a atras atenția părinţilor de la Platina 
asupra gravității acestei probleme. Şi cumnatul ei, Episcopul Nectarie a suferit foarte 
mult pentru aceasta. În sinodul din care făcea parte, a fost încurajată cu tărie de către 
Arhiepiscopul Vasian din Canada. Odată a apărut pe ordinea de zi a unei întruniri a 
episcopilor, în mod clar cu ideea de a o declara în mod oficial. Episcopul Nectarie, 
biruindu-şi firea umilă şi blândă, s-a ridicat în picioare şi a afirmat cu hotărâre că 
proclamarea unei „dogme” va distruge condiţia bună teologică a Bisericii de peste 
hotare, îndreptăţind alte Biserici să o acuze de erezie — şi nu fără justificare. Îndată a 
fost sprijinit de către Arhiepiscopul Afanasie şi mai târziu de Arhiepiscopul Andrei 
(care nu a fost la întrunire). lerarhul principal al acelei vremi, Mitropolitul Filaret, a 


ținut seama de Episcopul Nectarie şi a scos „dogma” de pe ordinea de Pa 


Torușşi, sub nici o formă nu s-au aranjat lucrurile în această problemă. La 
începutul anilor '70 a început să apară o amenințare față de misiunea ortodoxă de limbă 
engleză. 

Mânăstirea Părintelui Tarasie din Hartford, Connecticut”"S, îl lăudase pe 
principalul apărător al „dogmei”, Arhiepiscopul Vasian, ca un teolog adevărat şi pe 
departe cel mai bun episcop din Biserica Rusă de peste hotare. La început, părinții 
Serafim şi Gherman au atribuit aceasta unei greşeli de judecată pornind de la faptul că 
Părintele Tarasie şi cei care erau cu ei, fiind americani şi greco-americani, nu erau 
conştienţi de problemele mai subtile din Biserica Rusă. Părintele Serafim a observat că 


*15 Din memoriile personale ale Episcopului Nectarie. 
315 Numele oraşului şi statului au fost schimbate. 


299 


Damascene Christensen 


Arhiepiscopul Vasian este un episcop „care nu este rus în duh, care nu are cucernicia şi 
credința simplă a majorităţii episcopilor şi preoţilor ruşi, dar care se mândreşte că este 
mai bun şi mai “rafinat” decât ei, care vrea să “convertească” sinodul ca să se armonizeze 
mai bine cu filosofia sa, care face jocurile “politice” şi acum este persoana cea mai 
puternică din sinod (şi care acum zece ani a fost în fruntea persecuției față de 
Arhiepiscopul nostru loan Maximovici, pe care l-a disprețuit pentru lipsa sa de 
“rafinament” şi “abilitate administrativă”), şi care a fost educat într-un seminar iezuit şi 
este iezuit desăvârşit în duh, deşi în exterior este foarte “tradiționalist?.... ÎL cunoaştem 
personal şi câțiva episcopi venerabili ne-au avertizat în legătură cu el.” 

Arhiepiscopul Vasian îi asigurase ajutorul Părintelui Tarasie în realizarea unui 
nou periodic numit Viza cea adevărată. El a intenţionat să-l facă organul oficial în limba 
engleză al Bisericii Ruse de peste hotare, punând în umbră toate celelalte încercări, 
inclusiv Cuvântul ortodox şi Viaţa ortodoxă din Jordanville. S-a cerut oficial ca toate 
parohiile să îl sprijine cumpărând un număr de abonamente. Totuşi, Părintele Serafim 
observa mai târziu că revista s-a transformat curând „într-un eşec jalnic — pe care noi |- 
am prevăzut deja, cunoscând publicațiile Arhiepiscopului Vasian din limba rusă. El nu 
ştie de ce este astăzi urgentă nevoie, ci doar tipăreşte ceea ce crede el că este “la modă”, 
îl face să pară “rafinat” şi va dobândi succes cu “diplome universitare” — dar rezultatul 
este doar ridicol întrucât romano catolicii pot face asta cu mult mai bine.” 

După ce a apărut al doilea număr din Vifa cea adevărată, Părintele Serafim a 
căutat să-l avertizeze pe Părintele Tarasie şi apropiații săi despre primejdia de a-l 
sprijini pe Arhiepiscopul Vasian. EI le scria: „Putem spune cinstit că nu avem încredere 
că Vlădica Vasian dă “acel lucru care este de folos”. Atitudinile sale de bază pe care le-a 
dat la iveală sunt “corecte” în limba engleză — dar sunt anumite lucruri pe care încă nu 
le-a dezvăluit (care sunt clare în publicațiile sale în limba rusă). Dar mai întâi de toate 
lipseşte în “corectitudinea” sa o anumită scânteie, o anumită “mireasmă” ortodoxă de 
nedefinit care poate la vremea potrivită va fi singurul lucru care ne va da posibilitatea să 
judecăm limpede şi să ne ţinem de ortodoxie. Este vorba de această “scânteie” şi nu de 
corectitudine, care atrage convertiții şi când simţim că aceasta nu se află la Vlădica 
Vasian ne tulburăm. (Şi “sergianismul” pare să fie legat de lipsa acestei scântei.)” 

Cel mai mult i-a tulburat pe părinți faptul că mânăstirea Hartford, prin punerea 
de acord cu Arhiepiscopul Vasian şi alți membri ai clicii, începuse să sprijine acum 
„dogma”, citând cele mai primejdioase pasaje din scrierile Mitropolitului Antonie, ca 
fiind reprezentative pentru cea mai importantă teologie a sec. XX. Mânăstirea avea o 
traducere în engleză a lucrării Mitropolitului Antonie Dogma răscumpărării şi un 
călugăr a scris că nădăjduia să se publice. 


În ianuarie 1973, Părintele Tarasie urma să vină la Coasta de Vest pentru o 


conferință la o parohie care era foarte apropiată de mânăstirea lui. Până atunci el 
strânsese un mare număr de preoți şi parohii din întreaga naţiune alcătuită în cea mai 
mare parte din convertiți. Pentru Părintele Marderos,""” preotul de la parohia unde urma 
să aibă loc conferința, vizita era un mare eveniment şi a anunţat despre ea în ziar. El a 
dorit foarte mult să participe şi Părinţii Gherman şi Serafim pe care îi considera 
sprijinitori hotărâți întrucât ei publicaseră articole de laudă atât despre Părintele Tarasie 
cât şi despre parohia „Ortodoxiei entuziaste” a Părintelui Marderos. Trimiţând părinţilor 
două bilete de avion, Părintele Marderos le-a scris, „TREBUIE SĂ VENIȚI.” 

Era imposibil pentru amândoi părinţii să plece în călătorie, întrucât atunci stătea 
la mânăstire finul de 12 ani al Părintelui Serafim. Părintele Serafim se temea de ideea de 
a-şi părăsi pustia, dar s-a hotărât totuşi ca să plece singur. „Trebuie să mergi doar pentru 


517 Numele i-a fost schimbat. 


300 


Viata şi opera Părintelui Serafim Rose 


un motiv”, i-a spus Părintele Gherman — „ca să-i informezi despre “dogmă.” L-a 
încurajat şi Episcopul Nectarie la aceasta, cerându-i să facă o expunere despre „dogmă”. 

Părintele Serafim a scris o expunere într-o formă schematică, atât în rusă cât şi 
în engleză."15 Luând avionul pentru prima şi ultima oară în viața lui, s-a întâlnit cu 
Părintele Tarasie la conferință şi i-a citit expunerea. El a arătat că „dogma” nu se 
sprijină de loc pe sfinții părinţi (aşa cum au admis şi susţinătorii ei, care spuneau că 
părinţii de-a lungul istoriei nu fuseseră în stare să „ajungă” la aceasta), că aceasta 
încurajează elitismul (întrucât oamenii trebuie să urmeze o academie pentru a cunoaşte 
cum suntem de fapt răscumpăraţi din legea păcatului şi a morții), că aceasta preface 
slăvirea Crucii în sentimentalism; şi produce confuzie cu privire la ceea ce aparține 
naturii umane şi ce aparţine naturii divine a lui Hristos. 

În concluzie, Părintele Serafim a spus: „Fiind o prăpastie fără de nădjde, 
“dogma” nu poate fi apărată, ea poate fi doar iertată din cauza “expresionismului” 
teologic care a venit dintr-o inimă pastorală iubitoare. A apăra “dogma” înseamnă a 
părăsi cauza întoarcerii la părinți în schimbul “teologiei creatoare” pe care o apără 
Mitropolitul Antonie, care se compară cu raționalismul, sentimentalismul.” 

Părintele Mihail Pomazanski a scris părinților de la Platina că Biserica Ortodoxă 
este protejată împotriva acestei teorii noi de către teologia Fi liturgică, întrucât 
numeroase imne vechi şi cunoscute vorbesc despre răscumpărarea noastră care vine 
numai prin Cruce şi Înviere. Pe de altă parte, după cum arăta Părintele Serafim, 
„acceptarea *dogmei” deschide poarta nu numai către “teologia creativă”, ci şi către 
multe transformări — revizuirea slujbelor, etc. Dacă sfinţii părinți nu şi-au dat seama ce 
importanţă a avut Ghetsimani când au scris slujbele bisericeşti, atunci slujbele pot fi 
revizuite pentru a completa această lipsă (de accentuare).” 

La insistența Părintelui Serafim ca să nu se publice prezentarea „dogmei” în 
limba engleză, Părintele Tarasie a făcut o promisiune în acest sens. Totuşi, i-a pus o 
întrebare Părintelui Serafim: „Spune-mi dragă Părinte, ar putea un ierarh atât de mare ca 
Mitropolitul Antonie să facă într-adevăr o greşeală?” 

Mai târziu, părinții au aflat că Părintele Tarasie a dat textul englezesc despre 
„dogmă” Arhiepiscopului Vasian spre publicare. Acesta l-a publicat în 1979 şi în 
introducerea sa, el a mers mai departe decât inventatorul „dogmei” absolutizând-o şi 
micşorând astfel prin aceasta semnificația Crucii. Citând pasajul cel mai discutabil din 
întreaga carte, el a numit noua „dogmă” o „adevărată revelaţie divină”, „glasul liniştitor 
al întregii Biserici a lui Hristos”, „o minune a gândirii teologice, o culme a purtării de 
grijă cucernice, la fel cu formularea dogmatică a Conciliului de la Calcedon în 
profunzimea ei”. EI şi-a afirmat dorința pentru ceea ce avertizase Părintele Serafim că 
s-ar putea întâmpla: crearea de noi imne bisericeşti, diferite de cele vechi, care 
promovau „dogma” falsă. Dacă Arhiepiscopul Vasian trebuia să aibă regiunea sa, ceea 
ce a început ca o eroare personală izolată devenea cu mult mai rău: un mijloc de formare 
a unei teologii pentru un nou creştinism fără Cruce. Fără Golgota şi Cruce, creştinsimul 
devine doar un paravan şi o manifestare falsă, aşa cum demonstraseră atât de mulți în 
trecut. 

Deşi „dogma” încă nu fusese declarată oficial, lauda ierarhică a Arhiepiscopului 
Vasian la adresa acesteia a făcut ceea ce se temuse Părintele Serafim: a făcut să apară 
oficial. Aceasta a introdus în misiunea vorbitoare de limba engleză o piedică care, aşa 
cum spunea Părintele Serafim, va „distrage doar atenţia de la sarcina principală a acestei 
misiuni (prezentarea tradiției ortodoxe potrivit sfinților părinți).” 

Nimeni nu a fost lovit mai tare de aceasta decât Episcopul Nectarie. Asta nu s-a 
întâmplat cu mult înainte de a afla că noua carte despre „dogmă” se populariza în 


318 : = : 3 : ș E Neg ez: ă 
Versiunea rusească, pe care a scris-o pentru folosul Episcopului Nectarie era mai lungă şi mai 


complexă. 
319 Mitropolit Antonie Krapovitski, Dogma răscumpărării, (Montreal: Monastery Press, 1979), p. xiii-xiv. 

parohia Părintelui Marderos, aceasta fiind una dintre cele două parohii pe care 
Arhiepiscopul Artemon le lăsase sub ocrotirea sa. Când el i-a cerut cu umilință 
Părintelui Marderos să nu o popularizeze, acesta i-a răspuns, „Vlădica, poate că eşti o 
icoană a lui Hristos — dar noi primim îndrumările de la Hartford.” Atunci Episcopul 
Nectarie s-a plâns Arhiepiscopului Artemon; dar Arhiepiscopul, care, ca un membru 
devotat clicii, a crezut fără rezerve în „dogmă”, i-a spus că se va populariza. Când 
Episcopul Nectarie a continuat să insiste asupra problemei, amenințând chiar cu 
retragerea, Arhiepiscopul a făcut ochii mici şi a întrebat, „Şi atunci cine, Prea Sfințite, 
va purta de grijă surorii voastre?” Sărmanul Episcop Nectarie era într-o situație fără 
ieşire. Dacă Arhiepiscopul Artemon îi va tăia salariul modest, acest episcop umil, bătrân 
şi neputând vorbi englezeşte, nu va fi în stare să o sprijine pe sora sa bolnavă Vera, care 
locuia cu el în apartamentul lui. 

Întorcându-se la părinţi într-un stat „aglomerat”, Episcopul Nectarie a vorbit din 
inimă: „Voi sunteţi tot ceea ce am eu — mă simt atât de singur în San Francisco. Nu 
trebuie să părăsiți niciodată Biserica de peste hotare. Dacă vă dau afară, nu se poate face 
NIMIC; dar nu trebuie să faceţi voi asta. Pentru că dacă ei proclamă vreodată “dogma” ca 
învățătură a acestei Biserici, trebuie să te ridici şi să aperi Biserica noastră împotriva ei. 
Făgăduieşte-mi că vei face aceasta!” 

Deşi părinții nu au considerat aceasta o posibilitate foarte potrivită, ei îşi dădeau 
seama de sarcina pastorală a episcopului lor, care la sfințirea sa a jurat să păzească 
învățăturile Bisericii Ortodoxe fără de întinare. Ei i-au dat jurământul lor grav. 

Timpul a demonstrat că Episcopul Nectarie nu reacționase de loc. Astăzi, după 
aproape zece ani de la adormirea Episcopului Nectarie, Arhiepiscopul Vasian trimite 
scrieri nenumărate despre „dogmă” în, ceea ce este de acum Rusia liberă, a 
Mitropolitului Antonie, tulburând astfel şi credincioşii de acolo. Pentru a împlini 
jurământul dat Episcopului Nectarie, frăţia Sf. Gherman a răspuns recent prin publicarea 
versiunii ruseşti a expunerii Părintelui Serafim despre „dogmă”."” Această expunere, 
este de dorit să facă mult în Rusia ca să dezactiveze bomba teoriei „potențial explozivă” 
a Mitropolitului Antonie. 


64 

„ Tradiționalismul nu este acelaşi lucru cu 
orientarea tradițională reală. ” 
Bat aa 005l 
- Ren6 Guenon 


Fanatismul limitează înțelegerea unui om, 
dar credința adevărată îi dă libertate. 
- Sf. Macarie de la Optina 


DINTRE toate filosofiile moderne cu care s-a confruntat Alexei Young, ca profesor de 
şcoală şi mai târziu ca director, poate că cea mai puternică a fost aceea a evoluţiei. El a 
văzut că majoritatea părinţilor nu cunoşteau dovada ştiinţifică foarte puternică împotriva 
evoluţiei şi nici faptul că evoluţia a fost folosită (adesea în mod intenţionat) pentru a 
compromite bazele imaginii lumii creştine. El a hotărât să scrie un articol de dragul 


* În anexa la Teologia dogmatică a Părintelui Mihail Pomazanski în limba rusă, 1992. 
31 Rene Guânon, Criza lumii moderne, p. 18. 

acestor părinţi pentru a deveni mai conştienţi de hrana pe care o primeau copiii lor din 
punct de vedere intelectual. Trimiţându-i-l Părintelui Serafim ca să-l revizuiască, l-a 
primit înapoi cu câteva sugestii şi cu încurajarea de a-l tipări în Nicodim. 

După un timp, Părinții Gherman şi Serafim au fost uimiți când au primit o 
scrisoare de la Părintele Marderos în care-şi exprima marea indignare asupra articolului. 
Potrivit părinţilor de la mânăstirea Hartford, evoluţia era un „subiect interzis”; şi 
Părintele Marderos era nemulțumit să vadă că Alexei nu respecta aceste autorități. Uimit 
că Alexei îndrăznea să vorbească împotriva unui asemenea „fapt” cunoscut, ca evoluția, 
Părintele Marderos a concluzionat că el era un convertit obraznic, încăpățânat care nu s- 
a lepădat de „latinismul” său şi nu ar trebui să fie îngăduită „cinstea publicării”. El a 
scris părinților de la Platina că îşi „retrăgea tot sprijinul pentru Nicodim”. 

Părintele Serafim, care în timpul anilor formării sale făcuse o investigație asupra 
rădăcinilor sociale, filosofice şi spirituale ale evoluţionismului, a concluzionat că în 
mod evident aceşti oameni „nu erau conştienţi de toate consecinţele evoluţiei, fie în 
latura sa ştiinţifică, fie în implicațiile sale religios-teologice”. EI i-a scris lui Alexei: 
„Realmente, articolul tău a atins ceva foarte adânc (sincer, suntem surprinşi că oameni 
atât de severi față de problemele ecleziastice, ecumenism, etc., ar trebui să nu se fi 
gândit niciodată la un lucru atât de important ca evoluţia; în mod clar situaţia este astfel 
întrucât pare să se afle în afara sferei Bisericii).” 

Părintele Serafim l-a sfătuit pe Alexei să nu considere criticile sale atât de 
„greşite” ca pur şi simplu în necunoştință de cauză. El a spus că nu ar trebui să 
„discute” de loc, ci că, împreună ar trebui să „pregătească o prezentare mai completă a 
înteregului subiect”. EI scria: „Articolul tău, fără nici o îndoială te va face “nepopular” 
pretutindeni. Să nu te descurajeze aceasta, nici să te oblige la o stare “defensivă'.” 

Dar aveau să urmeze mai multe. Alexei a vrut să tipărească în Nicodim un articol 
despre Giulgiul din Torino care fusese scris inițial pentru redacția romano-catolică. 
Când l-a trimis Părintelui Serafim pentru verificare, acesta i-a răspuns să nu fie tipărit în 
forma sa prezentă întrucât se aflau numeroase expresii romano catolice care vor 
întuneca îndată minţile unor ortodocşi. Din nefericire, acest răspuns a venit prea târziu: 
Alexei publicase deja articolul în revista sa. S-a tot socotit să nu-l distribuie, dar nu mai 
avea timp şi bani ca să-l publice din nou. 

Articolul despre Giulgiu a adus toate criticile de care avea nevoie Alexei pentru 
a „dovedi” că el era un catolic nepocăit. Părintele Serafim îşi aminteşte: „Am trimis 
două scrisori lungi Părintelui Marderos în apărarea lui Alexei (în timp ce îi admitea 
greşelile) şi rugându-l să folosească principiul lui Vlădica loan de încredere şi încurajare 
a ostenitorilor misionari şi nu încercarea de a-i determina să corespundă unui model 
preconceput sau să-i forțeze să se supună vreunei “autorităţi” obişnuite. Părintele 
Marderos a răspuns durerii noastre că Vlădica loan nu avea dreptate în această problemă 
iar convertiții trebuie “potoliți” din când în când.” 

Părintele Serafim observase şi alte semne ale aceleiaşi mentalități. El scria: 
„Eram sincer îngroziți când am auzit că Părintele Tarasie propusese cu aproximativ un 
an în urmă ca Vlădica Vasian să fie într-un fel aşezat “în turma” convertiților sau a 
preoților convertiți, să ocolească “greşelile” trecutului. Ei, da, asta ar putea însemna 
sfârşitul “greşelilor” trecutului (dar într-un fel ne îndoim şi de aceasta), dar ar însemna şi 
sfârşitul mişcării misionare ortodoxe din Biserica de peste hotare. (Şi nu era de folos să 
aibă pe cineva mai bun în turmă — chiar principiul este un lucru primejdios.)” 

Alexei a primit repede o „Scrisoare deschisă” de 21 de pagini de la mânăstirea 
Hartford împotriva articolelor pe care le-a publicat. Părintele Serafim i-a scris lui 
Alexei: „Autorul articolului a dobândit în mod clar un avantaj nedrept faţă de tine 
pentru a te discredita total, bazat pe reputaţia mânăstirii ca fiind împotriva ta, un 
“nimeni”. EI îşi continuă drumul pe un curent de modă intelectuală şi aceasta va trece şi 
nu va fi pentru binele mânăstirii că a permis să se facă aceasta şi nu a pus la punct 

problemele intelectuale reafe ale zilei. Roagă-te lui Vlădica loan pentru îndrumare. Ştiu 
că nu totul depinde de ceea ce “cred” unii oameni despre tine şi de asemenea nici de 
ceea ce vor vorbi în favoarea ta alți oameni la un moment dat.” 

„Scrisoarea deschisă” a fost publicată într-un ziar care s-a distribuit în toată țara. 
După ani de zile, amintindu-și aceasta şi alte fapte ale mânăstirii Hartford şi a 
următorilor ei, Părintele Serafim scria: „Faptul că au obiectat faţă de articole nu ne-a 
supărat... era mai degrabă chipul în care obiectau ei: prin corespondenţa noastră vastă 
cu ei, a devenit clar că ei credeau că este posibil să aibă opinii şi interpretări diferite 
despre asemenea subiecte: “interpretarea ortodoxă” trebuie să fie spre aprobarea 
evoluţiei (!) şi împotriva Giulgiului. Ne gândisem că, creştinii ortodocşi puteau cel puţin 
să discute aceste subiecte împreună într-un fel prietenesc; dar după părerea lor aceste 
probleme nu se puteau discuta, dar trebuie acceptată opinia “experților ortodocşi” despre 
ele .... După aceasta, au început să spună oamenilor să “stea departe de Etna” întrucât 
Alexei Young era “doar un romano-catolic”, şi cunoaştem oameni care au urmat acest 
sfat .... 

Astfel, pricina tulburării noastre a fost descoperirea faptului că ei formaseră un 
partid politic în interiorul Bisericii noastre şi cei care nu sunt de acord cu “linia de 
partid” sunt îndepărtați şi priviţi ca inexistenţi şi oamenii sunt chiar avertizaţi despre 
“primejdiile” de a avea legătură cu asemenea oameni .... În tradiţia rusă a “îndelung 
suferinței”, mult timp noi am spus puțin despre aceasta oamenilor şi nu am avut acelaşi 
sentiment față de Părinții Marderos şi Tarasie, sperând că aceasta era oarecum o 
“înțelegere greşită” care se va reglementa cu timpul.” 

Până în 1973, Părinţii Serafim şi Gherman au început să descopere nu numai că 
se formase un „partid politic”, ci s-au folosit şi rehnici politice pentru a-şi realiza 
scopurile. De exemplu, în 1972, unul dintre preoții din grup a propus lui Alexei Young 
să “unească” publicaţia Nicodim cu publicația lor şi ei vor fi fericiți să publice un 
periodic combinat ca să fie „mai uşor” pentru Alexei. Părintele Serafim îşi amintea: 
„Am considerat un lucru foarte curios la vremea aceea şi realmente l-am sfătuit pe 
Alexei să-şi continue activitatea editorială independent; doar mai târziu ne-am dat 
seama că prin acest mijloc ei au intenționat să “preia” Nicodim şi să se asigure că nu vor 
publica niciodată nimic care să nu fie pe “linia partidului”. Mai târziu, i-au spus lui 
Andrei Bond din Anglia că vor distribui publicaţia lui, Întemeietorul calendarului vechi, 
în America, dar numai cu condiţia ca nici un articol să nu mai fie publicat fără 
verificarea lor. În 1973, când i-am întrebat dacă pot ajuta la distribuirea periodicului 
nostru plănuit a fi în limba rusă (pe care nu am fost niciodată în stare să-l începem), ei 
au insistat să-i lăsăm să-l tipărească şi pe acela — şi am început să ne dăm seama că până 
şi munca noastră în limba rusă trebuia să fie “cenzurată în Hartford” — şi nici măcar de 
către vorbitorii de limbă rusă, ci de către convertiți care învăţaseră ceva ruseşte. 

Alte “tehnici politice” includ “răspândirea cuvântului” prin care vreo publicaţie 
sau persoană particulară se află “în afara liniei partidului”. De exemplu, după publicarea 
articolului *Giulgiul”, Alexei a primit un număr de scrisori [de la grup], toţi anulându-şi 
abonamentele la Nicodim şi, în locul unei critici prieteneşti la care se putea aştepta 
cineva din partea creştinilor ortodocşi, l-au oprit brusc şi rece. Alexei a fost atât de 
descurajat şi jignit de felul cum îl trataseră atunci, că ar fi renunțat complet la tipărit 
dacă nu l-am fi sprijinit şi nu i-am fi spus noi că atitudinea altor oameni din Biserica 
noastră nu este la fel de rece ca aceea." 

Astfel, în multe ocazii părinții au primit indicaţii clare că noul partid intenţiona 
să facă să biruiască “linia partidului” lor, cel puţin asupra aripii convertite a Bisericii 
Ruse de peste hotare şi dacă este posibil şi asupra ruşilor. Părintele Serafim scria, 
„Toată această încercare este atât de străină spiritului ortodox că l-am găsit extrem de 


* În pasajul acesta şi altele din scrisorile Părintelui Serafim care se află în acest capitol, am schimbat 
numele persoanelor. 

neplăcut şi un fel de “iezuitism” care s-a strecurat în Biserica noastră.” Nu este nici o 
coincidenţă în faptul că cei din fruntea partidului, intrând în Biserica Rusă de peste 
hotare ajunseseră sub influența Arhiepiscopului Vasian de formare iezuită. Părintele 
Serafim scria: „Am văzut cu oarecare teamă că ei au încercat să-l “folosească pe 
Arhiepiscopul Vasian ca să ajungă ei importanți în sinod şi în schimb, cum a încercat 
Arhiepiscopul Vasian să-i “folosească”, pretinzând ruşilor că sprijinitorii şi adepţii lui 
erau “marii teologi greci” (şi nu simplii preoți ruşi).” 

De la exemplul politicienilor bisericii ca Arhiepiscopul Vasian, noul partid 
învățase principiul „iezuit” „scopul scuză mijloacele”. Părintele Serafim îşi amintea: 
„Când am mers la conferinţa lor în 1973, [unul dintre preoții lor] mi-a spus ceva ce nu 
am apreciat pe deplin atunci, dar acum o văd ca o parte a “problemei” a ceea ce au 
devenit ei pentru noi: El mi-a spus că dacă cineva lucrează pentru o cauză bună a 
Bisericii, este permis să se mintă, să se clevetească, etc., de dragul “cauzei bune”. Cu 
tristețe am văzut acest principiu “iezuit” lucrând printre ei, în sensul că a răspândit 
zvonuri despre oamenii pe care nu-i apreciază, astfel denaturând poziția oamenilor pe 
care doresc să-i critice, etc.” La un moment dat, grupul a început să citeze scrisori 
împotriva lui Alexei pe care acesta ştia cu siguranță că el nu le scrisese niciodată! 
Părintele Serafim l-a sfătuit pe Alexei: „Faptul că se citează din scrisori împotriva ta 
care nu există, ar trebui să te facă mai stăpânit şi să-ţi dai seama că împotriva acelui fel 
de atac nu poți lupta, dacă eşti om cinstit. Prin urmare, nu mai fă nimic. Să facă şi să 
spună ei ce vor.” 

Mai mult ca orice altceva, „scrisorile deschise” care veneau de la acea grupare 
determina părinţii să concluzioneze că se greşise cu ceva. Începând din 1973, aceste 
scrisori erau îndreptate către oameni din cadrul Bisericii Ruse de peste hotare pe care 
partidul dorea să-i critice şi să-i îndrepte, inclusiv pe ierarhii ei de frunte şi câțiva 
episcopi. Părintele Serafim observa: „Aproape fără excepţie, aceste scrisori au făcut o 
impresie proastă asupra noastră. În majoritatea problemelor sunt “corecţi”, dar tonul lor 
este plin de justificare de sine, bătaie de joc subtilă la adresa altora şi un ton de 
superioritate rece.” 

Multe dintre aceste scrisori erau de fapt eseuri foarte lungi, pentru a impresiona 
oamenii cu pasaje teologice lungi care erau, în cel mai bun caz, doar expuneri neclare la 
problemele iminente. Un tânăr convertit din Anglia, primind o asemenea scrisoare la 
adresa sa s-a întristat foarte tare; dar Părintele Serafim i-a explicat ce se află în spatele 
acestei chestiuni. El spunea că era „un mijloc rece şi calculat pentru părerea de sine 
bună a lor, în spatele unei măşti de smerenie şi “duhovnicie” prefăcută în chip desăvârşit 
(ruşii ar numi acest fel de a fi, “mieros”).... Părintele Gherman, care are o înțelegere 
rusească desăvârşită a acestor lucruri, a spus după ce a citit această scrisoare: „Cel ce a 
scris această scriisoare nu crede în Dumnezeu, cu alte cuvinte: tot ceea ce este sfânt, 
duhovnicesc şi canonic, ci în scrisoare este folosit pentru vreun motiv ulterior, şi 
scrisoarea este lipsită de inimă şi simțire ortodoxă .... Scrisoarea nu merită nici un 
răspuns. Ei sunt experți în această tactică şi vor desființa orice răspuns al tău, ştiind cum 
să facă să apară că orice spui este greşit.” 

Părintele Serafim a numit atitudinea care producea aceste scrisori „de a fi 
duhovnicesc privind în oglindă”. El a observat că toate scrisorile care veneau de la 
oamenii din partid „respiră acelaşi duh, ca şi cum ar fi fost scrise de aceeaşi persoană — 
chiar dacă unii dintre autori scrisorilor pe care îi cunoaştem personal nu ar fi de loc aşa 
„... De curând am dat peste nişte scrisori adresate nouă, de la Hartford, cu doisprezece 
ani în urmă — şi ce diferenţă! Ei erau atunci luptători şi copleşiți de ostenelile zilnice ca 
să scrie asemenea scrisori lungi. Ce s-a întâmplat?” 

PENTRU a exista păreri proprii în Biserica Rusă din străinătate, noua grupare 
nu s-a oprit la „scrisorile deschise”, ci a început să compromită sistematic autoritatea 
celor mai respectaţi învățători ortodocşi din ultimele veacuri. Părintele Serafim a 
observat că arma principală a grupării „este moda academică recentă de a căuta 
pretutindeni “influențe apusene” în textele noastre teologice.” Majoritatea noilor 
învățători, de la Sf. Nicodim din Sfântul Munte până la Arhiepiscopul Averkie, au fost 
acuzaţi de a se fi aflat sub această influență, de a fi „formali”. Teologii partidului lăsau 
oamenii să creadă că ei cunoşteau mai mult despre teologia ortodoxă decât Sf. Nectarie 
de Pentapolis, Sf. loan de Kronstadt (care vorbeau despre „însuşirile” lui Hristos), 
Arhiepiscopul loan (care a ordonat să se scrie o slujbă pentru Sfântul Părinte apusean, 
Fericitul Augustin), şi Bătrânii de la Optina. Unul dintre „noii teologi” spusese 
Părintelui Gherman că lucrările Sf. Teofan Zăvorâtul nu „fuseseră drepte” pentru că 
acesta folosise izvoare apusene. Părintele Serafim scria: „O astfel de presupunere poate 
să facă numai rău adevăratei cauze de reînnoire a vieţii ortodoxe care porneşte de la 
izvoarele curate ale tradiţiei ortodoxe.” 

Părintele Serafim şi-a dat seama că tulburarea pentru „influența apuseană” se 
baza pe un adevăr parţial deformat. „Părintele Mihail Pomazanski”, scria el, „şi alți 
teologi buni vor admite imediat că erau astfel de “influențe apusene” din textele 
teologice ale ultimei perioade ale istoriei ruseşti (şi greceşti) — dar ei mai subliniază că 
aceste influenţe erau superficiale, care nu au atins niciodată miezul doctrinei ortodoxe. 
A spune altceva înseamnă a admite că ortodoxia era pierdută (!) în ultimele veacuri şi 
numai acum există “teologi” tineri ... “regăsind” ortodoxia Părinților .... Dacă asemenea 
teologi uriaşi ca Mitroplitul Filaret al Moscovei, Episcopul Teofan Zăvorâtul, Episcopul 
Ignatie  Brianceaninov, Arhiepiscopul Averkie din Jordanville, Părintele Mihail 
Pomazanski şi în general teologia predată în seminariile noastre în ultimul veac sau 
poate mai mult, nu sunt de loc cu adevărat “ortodoxe” — atunci ne aflăm într-o situaţie 
foarte primejdioasă şi unde urmează să găsim noi autoritatea noastră teologică prin care 
să stăm fermi împotriva tuturor greşelilor şi ispitelor acestor timpuri? [Noii teologi] dau 
lecții: Noi vă vom învăţa ceea ce este drept, noi vom citi sfinţii părinți pentru voi şi vă 
vom învăţa doctrina corectă, noi avem traducători şi interpreţi excelenți care sunt mai 
ortodocşi decât Episcopul Teofan, Mitropolitul Filaret al Moscovei, Arhiepiscopul 
Averkie şi toţi ceilalți. Acesta este un joc grozav de primejdios pe care îl joacă ei; fără 
să-şi dea seama, ei slăbesc temelia ortodoxă de sub picioarele lor.” 

Aici noii teologi urmau iarăşi spiritul Arhiepiscopului Vasian, care pretindea că 
propriul său învăţător, Mitropolitul Antonie Krapovitski, fusese primul care a eliberat 
ortodoxia de sub „captivitatea” apuseană cu privire la învăţătura creştină principală 
despre răscumpărare. 

Părintele Serafim a văzut că ceea ce făceau aceşti pretinşi tradiționalişti şi 
râvnitori, era exact ceea ce făceau aşa-numiţii liberali ca Părintele Schmemann: rupând 
legătura, tăind rădăcinile noi către părinții de demult, ca ei înşişi să poată fi autorități. 
Noii teologi ai şcolii „tradiționaliste” pretindeau acum că ei fuseseră „în stare să 
cerceteze degradarea scolastică potrivit teologiei noastre şi se întorc la credința 
părinților.” Aceasta era şi plângerea Părintelui Schmemann. Părintele Serafim scria unui 
preot: „Aceasta te îndreaptă în direcţia unui fel de protestantism, aşezând un gol în 
tradiția teologică ortodoxă pe care numai grupul tău reuşeşte să o cuprindă trecând peste 
intervalul “captivității latine” şi întoarcerea la “izvoarele originale”.... Chiar noțiunea 
“captivitatea latină” este pusă în practică de Părintele Schmemann şi colegii săi cu 
scopul de a distruge ideea continuității tradiţiei de-a lungul veacurilor. NU CĂDEȚI ÎN 
ACEASTĂ CAPCANĂ! Marii teologi ai veacurilor trecute folosesc expresii care ar 
trebui să fie de folos: dar asta nu înseamnă că ei se află în “captivitate latină” sau ar 

trebui să fie lipsite de încredere. Ei nu folosesc aceste expresii în acelaşi context ca 
latinii şi de aceea problema nu este foarte importantă.” 

Părintele Serafim a mai scris: „O ortodoxie bine-echilibrată poate cu uşurinţă să 
primească orice influenţe străine care vin şi le pun în dreaptă rânduială, le fac ortodoxe; 
dar din curentul ortodoxiei se desprinde o “linie de partid” cu un punct de vedere 
propriu.” 

În cele din urmă, Părintele Serafim a calificat acest neo-tradiționalism ca un fel 
de „renovaţionsim de dreapta”. EI scria: „Ortodoxia de la Hartford” este de fapt un fel 
de aripă de dreapta a “ortodoxiei pariziene” — o ortodoxie “reformată” care se întâmplă să 
fie în mare parte “corectă”, dar de fapt se află la fel de mult în afara tradiţiei ortodoxiei 
ca şi Parisul, ca şi creaţie a logicii omeneşti. O ispită groaznică pentru vremurile 
noastre.” 

Într-unul dintre articolele sale, Părintele Gherman a precizat semnele indicatoare 
ale ortodoxiei „restaurate”, fie de dreapta fie de stânga: „Un pic de critică modernă, 
atracţie pentru strălucire şi corectitudine şi lipsă de înrudire iubitoare pentru cei care 
transmit tradiţia, dovedesc lipsa rădăcinilor şi a unei legături vii cu tradiţia, chiar acolo 
unde se află o legătură de suprafaţă cu un purtător al acesteia." 

Cu privire la această lipsă de rădăcini la neo-tradiţionalişti, Părintele Serafim 
scria: „Ei trebuie “să o facă singuri”, fără altcineva şi fără nici o tradiţie stabilă care să-i 
corecteze. “Rădăcinile” lor se află mai degrabă în America sec. XX, care justifică tonul 
“modern” al scrisorilor lor [şi] lipsa lor de înţelegere a întregii semnificaţii, a originii 
religioase şi contextul “evoluţiei”. Noi am văzut deja exemple (în special când încearcă 
să pătrundă în sfera rusească, în care sunt cu totul dezorientaţi) de felul în care se aruncă 
asupra unor subiecte doar pe baza impresiilor şi a capriciului, tocmai datorită lipsei lor 
de o bază teologică completă. Ei nu au încredere în bătrânii lor ruşi (şi punem la 
îndoială că au bătrâni greci de la care să ia sfătuire).... Ei realmente se mândresc că 
numai ei sunt “mari teologi” care au redescoperit o tradiție teologică pierdută; dar de 
fapt teologia lor este deosebit de needucată şi simplistă, în special este pusă lângă 
scrierile unui teolog mare cu adevărat din tradiţia ortodoxă nestricată — Părintele nostru 
Mihail Pomazanski din Jordanville, care este subtil, distins, profund — şi total dominat 
de “tinerii teologi strălucitori”. Noi, nefiind “teologi”... adesea luăm sfătuire de la 
Părintele Mihail şi de la alţii, în a căror judecată ne încredem şi o respectăm, ştiind că 
astfel ne aflăm într-o tradiţie bună şi nu trebuie să avem încredere în judecata noastră 
greşită pentru toate răspunsurile.” 

Noii teologi au trecut peste folosul catehismului ortodox al sec.al XIX-lea al 
Mitropolitului Filaret al Moscovei care, spre deosebire de catehismul de mai târziu al 
Mitropolitului Antonie Krapovitski, a transmis adevărata învăţătură creştină despre 
răscumpărare. Ei au numit lucrarea Mitropolitului Filaret „romano-catolică” şi 
„groaznică”, chiar dacă acest catehism fusese recomandat întotdeauna convertiţilor de 
către Arhiepiscopul loan. 

O altă problemă avea legătură cu sfinţii despre care noii teologi spuneau că „nu 
erau ortodocşi”, ci chiar eretici şi ar trebui scoşi din calendar. Părintele Serafim a fost 
foarte mâhnit când, prin scrisoarea lor, s-a publicat un atac nepotrivit asupra iubitului 
lor Fericitul Augustin. Articolul numea pe cei care îl măreau pe Augustin „neinstruiți 
din punct de vedere teologic” şi „sprijinitori latini”. Totuşi, aşa cum arăta Părintele 
Serafim într-o scrisoare către Alexei, aici erau incluşi Arhiepiscopul loan, Sf. Nicodim 
din Sfântul Munte şi tradiția teologică greacă şi rusă a secolelor XIX şi XX, ca să nu 
mai pomenim de părinții celui de-al Cincilea Sinod Ecumenic. EI scria: „Tradiţia 
universală a Bisericii Ortodoxe îl acceptă pe Fericitul Augustin ca sfânt părinte, deşi cu 
o pată [teologică] — foarte asemănător cu Sf. Grigorie de Nisa din răsărit.” 


3% Schimonahul Mitrofan, Cuviosul Paisie Velicikovski, p. 288. 

Atacul asupra Fericitului Augustin a dovedit Părintelui Serafim că „noii teologi“ 
sunt, la urma urmei, incompetenţi de a discuta teologie: „nu”, spunea el, „pentru că nu 
sunt deştepţi sau destul de citiți, ci pentru că sunt prea pătimaşi să arate că ei au 
întotdeauna dreptate. Acesta nu este spiritul teologiei ortodoxe.” În altă scrisoare scria: 
„Adevărata perspectivă ortodoxă este, mai întâi de toate, neîncrederea în interpretarea 
“teologică” abstractă şi se pune întrebarea: ce cred bătrânii noştri; ce cred părinţii noi? Şi 
manifestând respect pentru aceste păreri, se începe atunci adunarea imaginii pentru sine 
„..„. Oricine a citit Confesiunile Fericitului Augustin cu înţelegere nu va vrea cu dragă 
inimă “să-l scoată din calendar” — pentru că va vedea în această carte acea râvnă şi iubire 
înflăcărată care este tocmai ceea ce lipseşte atât de mult în viața Bisericii noastre de 
astăzi! ... Poate că “occidentalismul” Fericitului Augustin îl face mai important pentru 
noi astăzi, care suntem afundaţi în apus şi în felul său de gândire.” 

În mod interesant, Arhiepiscopul Ioan privise învăţătura exagerată a Fericitului 
Augustin despre har ca pe un fenomen asemănător cu „dogma” Mitropolitului Antonie, 
adică, ca pe o eroare care nu trebuie acceptată sau apărată, dar în acelaşi timp, nu ca să 
fie folosită pentru a ataca un om drept, din alte puncte de vedere, ca un eretic 
indiscutabil. Părintele Serafim îşi aminteşte cum, odată, când îl întrebase pe 
Arhiepiscopul loan cum trebuia privită „dogma”, acesta începuse îndată să vorbească 
despre Fericitul Augustin. De aici, Părintele Serafim a concluzionat: „Dacă spui că 
Fericitul Augustin a fost un eretic, atunci poți să-l numeşti astfel şi pe Mitropolitul 
Antonie; dar dacă îl accepţi pe Mitropolitul Antonie şi îi treci cu vederea greşeala lui, 
atunci trebuie să faci acelaşi lucru şi cu Fericitul Augustin.” Aceasta era în contrast 
evident cu logica „noilor teologi”, care, în timp ce-l respingeau pe Fericitul Augustin, 
susțineau că Mitropolitul Antonie era practic singurul propovăduitor al ultimilor timpuri 
care era curat în întregime şi fără „influență apuseană”. 

Un alt sfânt pe care neo-tradiționaliştii voiau să-l scoată din calendar era ultimul 
împărat bizantin, Constantn al XII-lea. Când Părinţii Gherman şi Serafim au publicat 
primul lor calendar bisericesc, inspirat din calendarele ortodoxe obişnuite în limba rusă, 
unul dintre noii teologi le-a scris o scrisoare, spunându-le să „scoată acel eretic din 
calendar” — în mod evident pentru că Sf. Constantin fusese prezent la o liturghie latină, 
„apuseană”. Părintele Gherman a fost înclinat să fie de acord cu această cerere, dar 
Părintele Serafim s-a opus. „Să-l întrebăm mai întâi pe Arhiepiscopul Averkie”, a spus 
el. În câteva săptămâni, părinţii au primit răspuns de la Arhiepiscopul Averkie, care 
afirma că Împăratul Constantin al XII-lea a fost „un sfânt frumos” şi cei care l-au 
respins erau „marionete teologice”. Astfel, Părintele Serafim a hotărât că sfântul va 
rămâne în calendar. „Acum te afli în captivitatea apuseană!” l-a necăjit Părintele 
Gherman. 

„Foarte bine”, a spus Părintele Serafim. „asta înseamnă că voi fi cu toți sfinţii şi 
părinţii mari pe care ei îi acuză că se află sub “influența apuseană.” El a spus Părintelui 
Gherman că adevărata „influenţă apuseană” trebuia văzută în cei care aşezau opinia 
unui om (în acest caz, conducătorul partidului lor) deasupra mărturiei tradiției. EI 
spunea că era doar „ascultare” legală care determinase erorile teologice din Biserica 
Romană contemporană. Într-o scrisoare, el se plângea: „Ortodoxia noastră din America 
a devenit atât de mărginită încât trebuie să ne aflăm sub porunca unui “papă-expert” şi 
trebuie să acceptăm o “linie de partid” asupra fiecărui subiect pus în discuție? Aceasta 
este împotriva a tot ceea ce ne-a învăţat şi a făcut Vlădica loan în ostenelile sale 
misionare.” 

Părintele Serafim a numit acest chip de mărginire „super-corectitudine”, 
altminteri cunoscut ca „boala corectitudinii”. El a văzut cum putea să aibă o influență 
puternică asupra tinerilor, atât convertiți cât şi ortodocşi din naştere, născuţi în apus. El 
a observat că noile puteri „super-corecte” „le oferă unele răpunsuri “simple” la întrebări 
complexe şi că pentru aceia este foarte atractivă puţină nesiguranță sau slăbire în 

credința lor .... Cunoaştem mulți convertiți care se apucă cu toată puterea de 
“corectitudine” ca un sugar de biberonul lui şi eu cred că ei şi-ar putea mântui sufletele 
mai bine fiind puţin “incorecți” dar mai smeriţi.” 

Cu interpretarea sa modernă, prea logică, aripa „super-corectă” se aşezase 
deasupra simplilor credincioşi greci ai „şcolii vechi”; iar Părintele Serafim şi-a dat 
seama cum mentalitatea lor era de asemenea străină față de ruşii care răbdaseră 
îndelungă suferință. EI i-a scris lui Alexei: „Pare să lipsească un element de bază în 
toată “judecata” lor, unul pe care sfinții părinți îl subliniază ca fiind esențial pentru 
adevărata viață ortodoxă: suferința. “Judecata” care apare din dispute libere şi inutile nu 
are nici o valoare: dar judecata apărută din suferință adâncă (aşa cum a îngăduit-o 
Dumnezeu cel mai mult ruşilor zilelor noastre) este singura cu adevărat echilibrată şi 
sănătoasă, chiar dacă aceasta nu poate oferi un răspuns superficial la fiecare întrebare 
ridicolă. Să încercăm să pătrundem mai adânc în această suferință. Să ne dea Dumnezeu 
harul Său ca să facem asta!” 


Unu dintre „răspunsurile simple” a fost furnizat de un grup super-corect cu 
privire la relațiile diferitelor Biserici Ortodoxe. Aceşti oameni au susținut că toate 
Bisericile din noul calendar sau cu idei liberale sau ecumenice erau eretice şi 
„nesănătoase”, că ele „nu erau de loc Biserici” şi împărtăşania lor nu avea nici un har. 

Unii preoţi de frunte ai noii grupări, înainte de a fi primiţi în Biserica Rusă de 
peste hotare, fuseseră excluşi de una dintre aceste noi Biserici cu calendar, 
Arhiepiscopia greacă. Biserica Rusă îi primise din iubire, fiind convinşi (parțial datorită 
ostenelilor Părinților Gherman şi Serafim) că ei fuseseră excluşi pe nedrept. Potrivit 
raționării preoților, totuşi, ei ar fi putut fi acceptați numai pentru că întreaga 
Arhiepiscopie greacă, fiind „fără har”, nu ar fi putut niciodaă să-i excludă „în mod 
justificat”. Ei au elaborat o întreagă teorie în Arhiepiscopia greacă, datorită activităților 
ecumenice, care se presupune că pierduse harul în perioada dintre hirotonirile şi 
excluderile lor! A admite că Arhiepiscopia greacă mai avea har, considerau ei, însemna 
să admită că excluderile lor erau legate pentru totdeauna şi nu mai puteau sluji ca preoți. 
Nu exista nici amânare sau iertare în această logică rece, „canonică”. 

Din nefericire, unul dintre preoți avea un frate care era încă preot în 
Arhiepiscopia greacă. În timpul unei vizite la Platina el a spus cu mândrie Părintelui 
Gherman: „Desigur că nu mă rog pentru fratele meu!” — însemnând că nu se ruga pentru 
el când se pomeneau ortodocşii în timpul Sfintei Liturghii. Uimit, Părintele Gherman i-a 
spus Părintelui Serafim: 

- Îţi poţi imagina? A întrebat el. El vorbeşte despre fratele său de sânge, hirotonit 
de acelaşi episcop ca şi el! 

Părintele Serafim a clipit cu uimire: 

- Ei, desigur că este “corect”, a spus cu un oftat. 

Se auzea despre astfel de incidente că mama Părintelui Gherman a întrebat 
despre oamenii super-corecţi: „Pot fi ortodocşi, foarte bine, dar creştini sunt?” 

Când Cuvântul ortodox a publicat un apel de la Biserica Ortodoxă din Uganda, 
lovită de sărăcie — care se afla în mare lipsă de hrană, îmbrăcăminte, cărți duhovniceşti, 
icoane, etc. — un alt preot super-corect a scris părinţilor interesându-se dacă aceşti 
ortodocşi africani erau „într-adevăr frați”. Acest preot a susținut că dacă aceştia 
aparțineau unui calendar nou, după cum se pretinde a fi o jurisdicție „lipsită de har” (pe 
care de fapt îl aveau), ei nu ar trebui să fie ajutați. „Aş dona mai degrabă tot ce pot 
vreunei familii sau organizații ortodoxe vrednice”, a încheiat el. 

„Cum putem combate acest elitism cu inima împietrită?” a întrebat Părintele 
Serafim citind această scrisoare. Părintele Gherman a menţionat: „Chiar dacă un eretic 
moare şi cere ajutor, nu ar trebui să-l ajutăm?” 

Interpretarea super-corectă a harului — sau mai degrabă a lipsei de har — a adus 
multe probleme Bisericii Ruse de peste hotare. Conducătorii grupării arătau oamenilor — 
în special convertiţilor maleabili — că episcopii Bisericii Ruse de peste hotare considerau 
această Biserică realmente singurul trup ortodox rămas în lume, majoritatea celorlalte 
fiind lipsite de har. Totuşi, Părintele Serafim a observat că, „episcopii noştri refuză să 
“lămurească” această problemă şi să delimiteze “negrul de alb”; şi sunt sigur că, poate 
fără excepţie, episcopii noştri nu numai că refuză să-i declare fără har, ci cred (cel puţin 
oferindu-le avantajul îndoielii) cu convingere că au har.” Mulţi dintre aceşti ierarhi 
vorbiseră puternic împotriva ecumenismului, sergianismului, etc., dar formal nu 
frânseseră comuniunea cu nici o Biserică ca să apere Patriarhia Moscovei — şi chiar 
acolo nu au îndrăznit să o declare „fără har”. 

Mergând în Grecia, gruparea super-corectă a încercat să creeze legături politice 
între Biserica Rusă de peste hotare şi cel mai riguros dintre toate grupurile calendarului 
vechi: „Matthewites”, care credea nu numai că toate Bisericile noului calendar erau fără 
har, ci oricare Biserică, care avea ceva de-a face cu ei era de asemenea fără har. Acest 
plan a dat greş mai târziu, întrucât Mateuţii au aflat că, în ciuda a ceea ce fuseseră 
îndrumați să creadă, Biserica Rusă de peste hotare era pentru ei mult prea “liberală”. 

În 1976, misiunea ortodoxă vorbitoare de limbă engleză a fost şi ea provocată 
când oameni (majoritatea convertiți şovăielnici) din alte Biserici Ortodoxe au fost 
îndrumați de gruparea super-corectă să se „boteze din nou” în Biserica Rusă de peste 
hotare. Chiar oamenii care primiseră Împărtăşania ani de zile în Biserica de peste 
hotare, dacă se presupunea că botezul lor era „lipsit de har” sau „necanonic”, au fost 
sfătuiți că acest botez din nou era necesar. 

Tulburat de această tendință nouă, Părintele Serafim scria: „Sf. Vasile cel Mare a 
refuzat să boteze un om care a pus la îndoială temeiul botezului său, tocmai pentru că 
primise deja Împărtăşania mulţi ani şi era prea târziu să pună la îndoială că era membru 
al Bisericii lui Hristos! În cazul convertiților noştri este clar că cei care insistă sau li se 
spune să primească botezul după ce sunt deja membri ai Bisericii încearcă, dintr-un 
sentiment de nesiguranță, să primească ceva ce nu dă Împărtăşania: siguranța 
psihologică, o mângâiere pentru eşecurile lor trecute, fiind deja ortodocşi, o apartenență 
la “clubul” celor care sunt “drepți”, o “corectitudine” duhovnicească automată. Dar 
această faptă aruncă îndoială asupra Bisericii şi slujitorilor ei: dacă preotul sau 
episcopul care a primit asemenea oameni a “greşit” (şi a greşit atât de mult încât întreaga 
faptă a primirii trebuie săvârşită din nou!), se creează un fel de “Biserică în interiorul 
Bisericii”.... Este foarte greu să te lupţi împotriva acestui lucru, pentru că ei oferă 
răspunsuri “clare şi simple” la fiecare întrebare şi convertiții noştri şovăielnici consideră 
acesta ca fiind răspunsul la nevoile lor.” 

Episcopul Nectarie a fost la fel de tulburat să afle despre această rânduială 
nemaipomenită. El a remarcat: „Poate că cel de al doilea botez spală harul primului.” 

În culmea corecto-maniei din 1976, Părintele Serafim a explicat unui convertit 
de ce calea sa nu putea avea acest chip de „habotnicie”. El scria: „Stricteţea” lor îi 
forțează să intre în politica Bisericii ca problemele duhovniceşti să treacă pe planul 
secundar. Ştiu că dacă aş sta să mă gândesc care aspect al “habotniciei” este într-adevăr 
“corect” astăzi — mi-aş pierde toată pacea minții şi aş fi mereu preocupat de problemele 
frângerii comuniunii, despre felul cum va părea altora, despre “ce vor crede grecii” (şi 
care greci?), şi “ce va crede Mitropolitul”? şi nu voi avea timp sau dispoziţie ca să capăt 
însufleţire de la pustie, de la sfinţii părinţi, de la minunații sfinți ai vremurilor moderne 
şi trecute care au trăit într-o lume mai înaltă. În special în timpurile noastre nu este 
posibil să fii în întregime detaşat de aceste probleme, dar să punem lucrurile importante 
pe primul loc.” 

UnEoRI, Părintele Gherman s-a temut că gruparea super-corectă era 
realemente suficient de puternică pentru a da tonul tuturor convertiților ca să vină la 
ortodoxia tradiţională din America. Dar Părintele Serafim, deşi îl durea să vadă că 
oamenii sunt prinşi de acest extremism, nu era convins. Citându-l pe Abraham Lincoln, 
i-a spus Părintelui Gherman: „este adevărat că poți păcăli toţi oamenii la un moment 
dat; poți chiar să păcăleşti pe unii oameni tot timpul; dar nu poți să păcăleşti pe toţi 
oamenii tot timpul.” 

Judecând după cum mergeau lucrurile, Părintele Serafim a prevăzut că gruparea 
super-corectă se va ridica în cele din urmă şi vor pune la cale o mare schismă cu atacuri 
şi contraatacuri şi va sfârşi ca o sectă mărginită, înapoiată, cu influență minimă. I-a scris 
lui Alexei, „Toate astea vor trece ca un coşmar groaznic. Dar în acelaşi timp trebuie să 
suferim mult .... Ne simțim foarte trădați. Toţi anii ăştia am crezut că ei sunt într-un 
gând şi un duh cu noi, oferind tot ceea ce aveau pentru cauza misiunii vorbitoare de 
limbă engleză. Dar într-adevăr, se pare că în tot acest timp ei îşi construiau numai 
propria lor slavă, înşelând fără milă încrederea episcopilor, preoților şi mirenilor noştri 
ruşi simpli .... Ne temem că toate articolele nostre despre “habotnicie” din anii trecuți au 
ajutat la producerea unui monstru!” 

Desigur că a fost dezamăgire de ambele părți. Conducătorii noului partid fiind 
însuflețiți să ocupe poziţia bigotă în primul rând, în mare măsură datorită părinților de la 
Platina, au crezut că părinții vor intra în mod firesc în mişcarea lor şi vor începe să 
„primească intrucțiuni de la Hartford”. Unii dintre ei erau cu adevărat deazmăgiţi când 
s-au lămurit că părinții aveau de gând să gândească pentru ei. Ei crezuseră că Părintele 
Serafim voia corectitudine întocmai ca şi ei, dar nu aveau dreptate. Părintele Serafim 
voia Adevărul, ceea ce este cu totul altceva. Părintele Serafim scria: „Ei şi-au făcut o 
carieră bisericească doar pentru ei, pe o bază falsă dar atractivă: că principala primejdie 
a Bisericii de astăzi este lipsa de stricteţe. Nu — principala primejdie este ceva mult mai 
adânc — pierderea gustului ortodoxiei, o micşorare în care iau parte chiar ei, tocmai în 
“strictețea” lor .... “Stricteţea” nu ne va mântui dacă noi nu mai avem simțământul şi 
gustul ortodoxiei.” 

Ani la rând, Părintele Serafim a consumat foarte mult timp şi energie cu 
problema „super-corectitudinii”, trebuind să transmită conştiinţa ortodoxă transmisă de 
la Părinţi, împotriva multor particularități ale „teologiei” neo-tradiționaliste. Nu era 
nevoie numai de articole, ci şi de răspunsuri gândite cu chibzuinţă pentru mulți care 
veneau la el, întrebându-se despre noua atitudine care se aşezase în Biserică. 

Privind retrospectiv, Părintele Gherman a fost înclinat mai târziu să considere o 
pierdere de vreme. Aceştia erau, după cum spunea Părintele Serafim, „băieți de colegiu 
care se jucau de-a ortodoxia”, încercând să dovedească că erau mai tari ca oricine. Ei nu 
erau gânditori cu simţire ca Părintele Serafim şi nu-i interesa de loc ce trebuie să spună 
dacă nu erau de acord cu „linia partidului”. Se pare că şi-ar fi putut folosi mintea şi 
inima spre scopuri mai bune. 

Dar era cu adevărat o irosire? După cum am văzut, „boala corectitudinii” (şi nu 
întotdeauna în formele evidente menţionate mai sus) este o mare ispită pentru ortodocşii 
din aceste vremuri de pe urmă, când „iubirea multora se răceşte”. Într-adevăr, 
corectitudinea se zideşte în cuvântul „ortodox”, care înseamnă „slava cea dreaptă”. O 
întrebare cheie, cu care trebuia să se confrunte Părintele Serafim, era: Cum rămâne 
cineva credincios (ortodox) drept fără să devină convins că numai el are dreptate? 

Întrucât Părintele Serafim a avut un conflict direct cu extremismul „corect”, el a 
putut să-şi ajute contemporanii să se ridice din această cădere. Dacă nu ar fi avut loc 
acest conflict, este foarte probabil că scrierile lui ar fi arătat numai un aspect. Chiar dacă 
el a evitat această capcană, cuvintele sale nu ar fi fost în stare să împiedice persoanele 
mai puţin echilibrate să cadă în prăpastia adâncă din partea dreaptă. Totuşi, după cum 

stau lucrurile acum, mesajul său pentru oamenii de astăzi este plin de avertizări lucide 
împotriva renovaționismului de dreapta, cât şi de stânga, împotriva legalismului şi 
superficialității lipsită de iubire sub aspectul înşelător al „tradiționalismului”. El 
spusese: „Tot ceea ce este superficial poate fi falsificat.” 

Dar nu ar trebui să neglijăm să menţionăm valoarea tuturor acestora la zidirea 
sufletului său. El însuşi fusese convertit la „ortodoxia habotnică”; şi era necesar să 
pătrundă mai adânc fenomenul habotniciei, care în sine nu a constituit un răspuns. 
Ocupându-se de aceasta şi încă şi mai mult prin suferința asupra acestei probleme de-a 
lungul multor ani, fusese obligat să stârpească orice urme ale elitismului rece din 
creştinism, în timp ce îşi păstra ataşamentul față de cauza „ortodoxiei adevărate”. În 
felul acesta el a fost în stare, după cum vom vedea, să dobândească acea combinaţie rară 
a unei poziții necompromițătoare pentru Adevăr şi o ortodoxie a inimii aprinsă , vie. 
Tocmai în aceasta constă diferența dintre specialiştii „tradiționalismului” mort şi 
adevărații purtători ai tradiției vii cum ar fi Arhiepiscopul loan. 

Astăzi este necesară o minte mai cuprinzătoare, 
mai puțin legată de „opinia publică”, să vadă 
imensitatea faptelor creatoare ale lui Dumnezeu 
descrise în Geneza. Sfinţii părinţi — mințile cele 
mai „rafinate” şi „„ştiinţifice” ale vremii lor — 
pot fi descătuşătorii minţilor noastre încătuşate. 
- Părintele Serafim 


„ODINIOARĂ, credeam total în evoluție”, scria Părintele Serafim în 1973. „Credeam 


astfel, nu pentru că mă gândisem foarte mult asupra acestei probleme, ci pentru că “toată 
lumea crede aşa”, pentru că este un “fapt” şi cum poate cineva să nege “fapte'? Dar 
atunci am început să gândesc mai profund asupra acestei probleme. Am început să văd 
că foarte adesea ceea ce se numeşte “ştiință”'nu înseamnă de loc faptă ci filosofie şi am 
început cu multă băgare de seamă să fac distincţia între fapte ştiinţifice şi filosofie 
ştiinţifică.” Părintele Serafim a observat că teoria evoluționistă „s-a dezvoltat împreună 
cu direcția filosofiei moderne de la Descartes încoace, cu mult înainte de a exista pentru 
aceasta vreo “dovadă ştiinţifică”. 

Dar evoluţia este mai mult decât filosofie sub aspectul înşelător al ştiinţei. După 
cum spunea Părintele Serafim: „Este un fel de teologie ştiințifico-fantastică, produsul 
credinței (o credință ateistă, dar totuşi credință). Că aceasta este atât de larg acceptată 
dovedeşte cu siguranță cât de jos a căzut astăzi nu numai teologia, ci chiar gândirea 
sănătoasă clară. (Îmi amintesc de profesorul meu de zoologie din primele clase, când ne 
explica despre “marile idei ale omului”: pentru el cea mai mare idee pe care a inventat-o 
omul vreodată a fost ideea evoluţiei: cu mult mai mare, credea el, decât “ideea de 
Dumnezeu?.)” 

Cu mult timp înainte, Părintele Serafim caracterizase credinţa omului modern ca 
o formă de chiliasm, credinţa în perfectibilitatea acestei lumi căzute. Evoluţionismul, în 
credința sa în dezvoltarea treptată de la inferior la superior, a fost strâns legat de 
chiliasm. După cum spunea Părintele Serafim, a fost o „deducere aproape inevitabilă din 
acesta”. 

Împreună cu chiliasmul, evoluționismul a fost ceea ce Părintele Serafim a numit 
„o forță primară adânc înrădăcinată, care pare să prindă oamenii nu numai cu atitudinile 

lor conştiente ci şi raționamentul. (Aceasta are o logică: instruirea a început pentru toţi 
încă din leagăn şi de aceea este foarte greu de clarificat şi privit în mod rațional.) Este 
un model de gândire potrivnică ortodoxiei, nu doar o altă idee.” 

În sec. al XVII-lea, fusese o credință ştiinţifică diferită: credința în modelul 
Newtonian al unui univers deist-mecanicist al ordinii perfecte. Această credință s-a 
perimat un veac mai târziu, fiind satirizată de Voltaire în satira sa Candide. După cum a 
observat Părintele Serafim, şi evoluționismul a fost o astfel de credință trecătoare. Pe de 
altă parte, „Ortodoxia nu urmează filosofia vremii, pentru că ea îşi are propria ei 
filosofie bazată pe revelaţie. Sfinții părinţi au o teologie completă a originii omului şi a 
creaţiei care nu este legată de nici o modă intelectuală care este trecătoare .... Filosofia 
noastră nu este a lumii acesteia şi acesta este răspunsul la speculațiile deşarte ale 
omului modern!” 

Studiind doctrina sfinților părinți cu privire la Creația omului şi a lumii, 
Părintele Serafim a aflat-o atât de clară încât era „uimit de puterea pe care o are 
“evoluţia” asupra minților ortodoxe instruite. Aşa este puterea acestei lumi şi a ideilor ei 
la modă.” 

În cele trei „scrisori deschise” pe care le-a primit Alexei Young ca răspuns la 
articolul său despre evoluţie, un călugăr din gruparea super-corectă scrisese peste 
şaizeci de pagini vorbind în jurul subiectului evoluţiei fără să-l abordeze în mod direct. 
EI a afirmat că evoluţia (pe care a văzut-o mai degrabă ca fapt decât ca filosofie!), 
întrucât se afla în domeniul „cunoaşterii de prim rang”, era cu totul lipsită de importanță 
oamenilor duhovniceşti preocupaţi de „cunoaşterea înălțătoare de gradul al treilea”. În 
viziunea călugărului, dacă un tânăr ortodox vine acasă de la şcoală spunându-i mamei 
sale că a învăţat că omul a evoluat din specii inferioare, cel mai bun răspuns al mamei ar 
fi „Fiul meu, Dumnezeu ne-ar fi putut crea pe orice cale a dorit-o El şi nimeni altcineva 
nu va fi vreodată în stare să explice sau să înțeleagă căile Sale. Tot ce putem face este 
să-l mulțumim că ne-a creat.” 

„Dacă nu suntem nebuni”, îi scria Părintele Serafim lui Alexei, „Părintele 

a plecat undeva în nori şi nu este de loc în legătură cu ceea ce se petrece 
astăzi în lume, din punct de vedere intelectual — care este de foarte mare importanță 
pentru creştinii ortodocşi care trăiesc în lumea aceasta. Încercând să se plaseze cu mult 
“deasupra” întregii probleme, el nu dă impresia că vorbeşte din înălțimile celui de-al 
treilea grad de cunoaştere (care pare să fie ceea ce încearcă el să insinueze?), ci mai 
degrabă foloseşte această cunoaştere înălțătoare pentru scopuri raţionaliste. Suntem 
foarte dezamăgiți să vedem asemenea mărginire. Răspunsul pe care l-a dat mama 
“tânărului licean” ortodox —însumează cu claritate “răspunsul” lui la întreaga problemă a 
evoluţiei .... Poate fi el cu adevărat atât de inconştient de scopurile anti-creştine ale unei 
astfel de educații “ştiinţifice”? Răspunsul lui este o invitație deschisă făcută tineretului 
ca să accepte orice îl învaţă profesorii — pentru că noi sărmanii creştini ortodocşi, vai, 
având cunoştinţe atât de înalte, nu putem “şti mai bine?.” 

După cum arăta Părintele Serafim, o abordare atât de şovăielnică vine de la 
oamenii care se simt nesiguri cu privire la evoluție (întrucât aceasta contrazice atât de 
evident tradiția scripturistică şi patristică) şi în acelaşi timp e amenințată de anti- 
evoluţionism (fiindu-le ruşine să apară „înapoiaţi”. „fundamentalişti”, etc.). Totuşi, 
pentru Părintele Serafim, aceasta nu fusese niciodată o dilemă. EI scria: „Fu am privit 
întotdeauna evoluționimul, în toate ramificaţiile lui, ca o parte importantă a bagajului 
intelectual “american modern” pe care l-am lăsat în urmă când am devenit ortodox şi 
niciodată nu mi-a trecut prin minte că vreun creştin ortodox conştient l-ar privi ca fiind 
lipsit de importanţă, în special acum când mulți oameni de ştiinţă l-au abandonat (numai 
pe baze ştiinţifice), când presupunerile pseudo-religioase ale susținătorilor acesteia sunt 
atât de evidente şi când este atât de legată de ecumenismul masonic şi întreaga 
interpretare pseudo-religioasă.” 

Aici Părintele Serafim a făcut referire la scopul chiliastic împărtăşit atât de 
evoluționism cât şi de ecumenism, apariţia unei „noi ordini” în care toate standardele 
anterioare, văzute ca relative faţă de o anumită etapă dintr-un proces, vor fi schimbate în 
întregime. În legătură cu aceasta, el a considerat extrem de important să se familiarizeze 
cu scrierile lui Teilhard de Chardin, unul dintre „profeții” cei mai influenți ai „noului 
creştinism”. Paleontolog şi filosof religios romano catolic, Teilhard a reuşit să ducă 
evoluţia la concluzia sa chiliastică logică. EI scria: „Lumea modernă este o lume în 
evoluţie; de aici, conceptele statice ale vieţii spirituale trebuie să fie regândite şi teoriile 
clasice ale lui Hristos trebuie să fie reinterpretate”. EI a privit perfecțiunea şi nemurirea 
epocii care nu vine potrivit înțelegerii celeilalte lumi a creştinismului tradițional, ci ca o 
„dezvoltare” evolutivă a lumii prezente. După Teilhard, în acest proces, „super-Hristos” 
se formează în lume, determinând „o sinteză a lui Hristos şi a universului”. El a afirmat 
că acest „Hristos evolutiv” va aduce o unitate a tuturor religiilor: „O convergență 
generală a religiilor pe un Hristos universal care le satisface pe toate în mod esențial: 
aceasta mi se pare singura prefacere posibilă a lumii şi singura formă în care se poate 
concepe o religie a viitorului.” În mod clar, aceasta este religia lui Antihrist, „apariția” 
unui pseudo-Hristos care promite o împărăție „spirituală” a acestei lumi. 

„Teilhard”, scria Părintele Serafim, „se află într-o profundă armonie atât cu 
perspectiva modernă cât şi cu catolicismul, ambele “converg” acum într-o nouă viziune 
a lumii. Oricât de puternic ar putea să pară Teilhardismul pentru a rupe cu anumite 
aspecte ale catolicismului de ieri, nu poate fi nici o îndoială că el se află în armonie în 
modul cel mai profund cu acesta, şi exprimă în mod admirabil curentul “spiritual” cel 
mai profund al Romei apostate: folosirea “celeilalte lumi” pentru un scop chiliastic al 
acestei lumi, sau aşa cum au exprimat-o ultimii papi, “sanctificarea lumii'....** Teilhard 
a văzut corect acea evoluție, dacă este adevărat, nu poate fi cuprinsă într-un 
compartiment al gândirii omeneşti. El nu a avut grijă să “împace” evoluţia cu probleme 
simple ale tradiţiei şi dogmei creştine, pentru că el a văzut corect că nu există nici o 
posibilitate de împăcare. Evoluţia este o “nouă revelaţie” pentru om şi aceasta vine acum 
peste omenirea cea de pe urmă. În lumina evoluţiei totul trebuie să se schimbe — nu doar 
“imaginea lumii statice” a Sfintei Scripturi şi a sfinților părinţi, ci întreaga viziune a 
omului faţă de viaţă, Dumnezeu, Biserică.” 

Pentru acest motiv, Părintele Serafim nu a fost de acord cu „habotnicii” care se 
preocupau doar de dezrădăcinarea acelor idei moderne care atacau direct Biserica 
(masoneria, ecumenismul), ignorând alte filosofii ca evoluționismul. El a scris unuia 
dintre criticii lui Alexei, „Nu văd cum se poate nega faptul că ideile “moderne” sunt un 
tot: acestea se formează mai întâi în afara Bisericii, se dezvoltă în minţi agnostic-ateiste 
şi apoi se pun în mişcare în întreaga societate până când ajung la Biserică, schimbându- 
şi forma între timp ca să se potrivească cu fiecare curent de idei. “Evoluţia” este o idee 
care încă nu a atacat direct ortodoxia. Dar iată ce a făcut deja romano-catolicismului: nu 
este adevărat că întreaga fărâmiţare a romano-catilicismului din ultimul deceniu se leagă 
direct de “declanşarea” Teilhardismului (ale cărui cărți erau mai mult sau mai puțin 
interzise până atunci) în aceeaşi perioadă?... 

Am fost destul de surprinşi când tu (şi Părintele după câte îmi amintesc) 
ai spus că nu l-ai citit pe Teilhard şi nu-i cunoşteai ideile; adică, aştepţi valul care să 
lovească ortodoxia înainte de a începe să te gândeşti asupra subiectului. Da, într-adevăr, 
Teilhardismul este “creştinismul” (şi “ortodoxia”) viitorului, sau mai degrabă 
fundamentul său metafizic (se potriveşte foarte bine cu fenomenul “harismatic”), şi nu 
este de loc prea devreme să aflăm ce ne loveşte! Aici este foarte posibil ca poziţia lui 
Alexei (ca laic în mijlocul lumii şi venind din afara ortodoxiei care a fost deja stăpânită 
de spiritualitatea şi filosofia evolutivă”) i-a dat posibilitatea să fie conştient de ceva 


324 vi, = , Si în i, su Y 
După cum am spus, teologilor ortodocşi modernişti le plăcea, de asemenea, să se folosească de această 
expresie, fiind foarte la modă pe atunci. 

care, cu atât mai mult cuprindea ortodocşi (clerul, călugării, ortodocşi până la moarte), 
pur şi simplu încă nu se vede. Cât de bucuros am fost să aflu acest “ascunziş” când am 
devenit ortodox, pentru că am văzut că în această “lume fără ajutor”, aş putea să-mi 
schimb complet orientarea intelectuală (ca să nu pomenesc de cea spirituală) şi să nu 
mai gândesc de loc în termenii despotismului de idei dominante (în care evoluţia are un 
loc cheie). Totuşi, am observat că alți convertiți nu păreau să îmbrățişeze această 
problemă şi unii dintre ei au început să comenteze cum acest curent modern sau altul 
poate fi înţeles sau acceptat sau criticat în termenii ortodoxiei — o interpretare falsă, 
pentru că sunt implicate două lumi foarte diferite şi deosebirea este mai mare decât 
aceea dintre două limbi cu totul diferite .... 

Suntem cu totul de acord cu Alexei că “evoluţia este unul dintre conceptele cele 
mai primejdioase cu care se confruntă creştinii ortodocşi de astăzi” — poate că aceasta 
este cheia (intelectuală) spre asaltul asupra Bisericii “filosofiei” însăşi (şi chiar aşa stau 
lucrurile) a lui Antihrist care vine.” 


PARINTELE SERAFIM a înţeles că această luptă nu se ducea în aşa mare 
măsură cu evoluţia fizică ateistă şi absurditățile acesteia, cât cu aşa zisele forme mai 
„rafinate” ale evoluţiei teiste sau spirituale. Acestea, a spus el, „nu sunt de loc mai 
“rafinate”, ci mai nedesluşite şi neclare!... Întrucât îi înțeleg motivele, evoluţia “teistă” 
este invenția oamenilor care, se tem că evoluţia fizică este într-adevăr “ştiinţifică”, se 
folosesc de “Dumnezeu” în diferite momente ale progresului evolutiv pentru a nu fi 
eliminat, pentru a pune de acord “teologia” cu “ultimele descoperiri ştiinţifice”. Dar acest 
fel de gândire artificială este satisfăcătoare numai pentru mințile cele mai neclare şi 
încurcate (pentru care, în mod evident, “Dumnezeu” a dat energia şi ordinea care nu pot 
fi explicate potrivit celei de a doua legi a termodinamicii): nu este mulțumitoare nici 
pentru teologie nici pentru ştiinţă, ci doar amestecă cele două domenii. Iarăşi, evoluția 
“spirituală” aplică “concluziile” evoluţiei fizice ateiste la domeniul “spiritual” şi ajunge la 
rezultate care sunt monstruoase şi inacceptabile fie din punct de vedere ştiinţific fie 
teologic: un amestec şi o confuzie care se poate numai ascunde într-un jargon fantastic 
în stilul lui Teilhard de Chardin. Aceste două feluri de evoluţie depind în întregime de 
acceptarea evoluţiei fizice şi dacă se dovedeşte a fi greşită se prăbuşeşte; şi în plus, 
acestea sunt contradictorii pentru că întregul obiectiv şi scopul teoriei evoluţiei fizice 
este de a afla o explicaţie a lumii fără Dumnezeu, adică, evoluţia fizică este prin natura 
ei ateistă şi este ridicol când “teologii” aleargă după ultima teorie “ştiinţifică” în scopul 
de a nu rămâne în urma vremurilor.” 

Pe când Părintele Serafim scria acestea, se manifesta o tendință clară printre 
„teologii” ortodocşi populari de a propovădui evoluționismul. Revista Mitropoliei 
pentru adolescenţi, Preocupare, a publicat un articol intitulat „Evoluţia: Metoda de 
Creaţie a lui Dumnezeu”. Autorul, Teodosie Dobzanski, era un evoluționist foarte 
cunoscut care primise doctoratul honoris causa de la Seminarul Sf. Vladimir. „lată 
argumentele unui “evoluționist ortodox”,” comenta Părintele Serafim. „Citeşte printre 
rânduri şi afli răspunsul: acest om crede în Dumnezeu aşa cum crede în El un adevărat 
creştin ortodox? Nu! Acesta crede în EI aşa cum crede omul “modern”, acesta este deist. 
Concluzia sa este foarte revelatoare: “Unul dintre cei mai mari gânditori ai vremii 
noastre, Teilhard de Chardin, a scris următoarele: „Evoluţia este o teorie, un sistem sau 
o ipoteză? Este cu mult mai mult — este un postulat general spre care trebuie să se plece 
toate teoriile, toate ipotezele, toate sistemele şi trebuie îndeplinită pentru a fi posibilă şi 
adevărată. Evoluţia este o lumină care luminează toate faptele, o traiectorie pe care 
trebuie să o urmeze toate căile gândirii — aceasta este evoluția.” 

Mai demult, Teilhard fusese lăudat de teologii şcolii din Paris care voiau să ţină 
pasul cu moda. Unul dintre ei, Părintele John Meyendorff, scrisese că Teilhard a fost 

„legat de intuiţia extraordinară a părinților ortodocşi ai Bisericii”;*75 pe când altul, 


Nikita Struve, a spus că Teilhard „înfrânse abordarea negativă despre lume, care este 
adânc înrădăcinată printre creştini.” 

Părintele Serafim remarca, „Lipsa de cultură patristică din zilele noastre este atât 
de mare încât oricare “teolog” poate spune orice şi poate să atribuie afirmația unui “sfânt 
părinte” şi să nu fie corectat. În special cu privire la evoluţie se pot face afirmaţii extrem 
de ambigue care par să dea o justificare “patristică” pentru credinţa în această doctrină 
modernă.” 

Toate „legăturile vii” pe care le cunoştea Părintele Serafim — de la Părintele 
Mihail Pomazanski, teolog, la I. M. Andreev, doctor în medicină — erau conştiente că 
teoria evolutivă era mai degrabă o credință decât ştiinţă pură. Totuşi, criticii articolului 
lui Alexei Young au continuat să oprească un alt gânditor tradițional, Dr. Alexander 
Kalomiros, ca unul ce se afla de partea evoluţiei. Neputând citi articolul lui Kalomiros 
în grecește, Părintele Serafim a fost înşelat, considerând că numele lui fusese defăimat 
în repetate rânduri în felul acesta. El apreciase traducerea engleză a criticii puternice a 
lui Kalomiros asupra ecumenismului, Împotriva unirii false, şi nu şi-a putut imagina 
cum a putut acelaşi autor să fie de partea evoluției. I-a scris lui Kalomiros întrebându-l 
despre punctele sale de vedere şi acesta i-a promis să-i trimită un răspuns detaliat în 
limba engleză, cu citate din sfinții părinți. „Aşteptăm aceasta cu plăcere cu mintea 
deschisă şi cu nădejde!” I-a scris Părintele Serafim lui Alexei. „Sperăm să primim o 
confirmare a bănuielii noastre că realmente se greşeşte când se face referire la el ca fiind 
susținător al evoluţiei.” 

După câteva luni, părinţii au primit o scrisoare de 40 de pagini de la Kalomiros. 
„Trebuie să mărturisesc”, a scris din nou Părintele Serafim lui Alexei, „că este mult 
peste aşteptările noastre — el consideră teoria “evoluționistă” destul de naturală şi 
incompetentă, încheiată cu “animalul evoluat Adam” şi “cel care neagă evoluţia neagă 
Sfintele Scripturi”. Totuşi, într-un fel suntem destul de bucuroşi de aceasta — pentru că 
acum am aflat pentru prima oară un “evoluționist” ortodox vrendic de stimă care vrea să 
fie foarte cinstit față de problemele despre care eu consider că alții se tem să vorbească 
de frică să nu supere “conştiinţele slabe” care se află sub “influenţe apusene”.” 

„Din punct de vedere patristic”, scria Părintele Serafim, scrisoarea lui Kalomiros 
era „foarte slabă .... EI îşi bazează întregul argument pe două sau trei pasaje patristice, 
interpretate foarte unilateral .... În mod evident Kalomiros a mers al părinţii care 
cunoşteau deja că evoluţia este un “adevăr”. Era limpede că el nu se gândise foarte 
serios să analizeze presupunerile adevărului “evoluţiei”, aşa că va trebui să începem să-i 
cerem să gândească şi să nu îndrepte spre sfinții părinţi ideile sale preconcepute bazate 
pe “judecata” apuseană .... Omul nu este teolog, dar citeşte părinţii când mai bine când 
mai rău .... El este foarte neclar cu privire la sensul cuvântului “evoluție” — şi consideră 
că dezvoltarea de la embrion la omul matur înseamnă “evoluție” şi că existența 
diferitelor rase de oameni se datoreşte “evoluţiei”.” 

Părintele Serafim s-a ostenit mult ca să alcătuiască un răspuns, care s-a dovedit a 
fi la fel de lung ca şi scrisoarea" lui Kalomiros. De la început i-a spus lui Kalomiros că 
„multe discuţii dintre “evoluţionişti” şi “anti-evoluţionişti” sunt inutile pentru un motiv 
esenţial: de obicei ei nu discută despre acelaşi lucru .... Pentru a preciza, voi spune 
exact ce înțeleg eu prin cuvântul “evoluţie”, care este sensul pe care îl are în toate 
manualele despre evoluţie ... toate manualele ştiinţifice definesc evoluţia ca o teorie 
specifică privind CUM au apărut fiinţele în timp: prin transformarea unui soi de ființă 
în alt soi, 'forme complexe derivând din forme mai simple” într-un proces natural care 
a necesitat nenumărate milioane de ani. (Storer, “Zoologie generală”)... 


325 Părintele John Meyendorff, ,, Teilhard de Chardin”, Vestnik, no. 95-96 (1970), p. 32 (în lb. rusă). 
* O variantă prescurtată a scrisorii Părintelui Serafim către Kalomiros a fost publicată în Jurnalul 
manifestărilor divine (San Francisco, California, toamna 1989 — iarna 1990). 

„Doresc să mă fac foarte înţeles: nu neg total faptul schimbării şi dezvoltării în 
natură. Că un om matur se formează dintr-un embrion; că un copac mare creşte dintr-o 
ghindă mică; că se dezvoltă noi varietăți de organisme, fie “rase” umane ori diferite 
feluri de pisici şi câini şi pomi fructiferi — dar toate astea nu înseamnă evoluție: este 
numai variaţie în cadrul unui gen de specii definite; aceasta nu dovedeşte şi nici măcar 
nu sugerează (numai dacă crezi deja asta din motive ne-ştiinţifice) că un gen sau o 
specie se dezvoltă în alta şi toate ființele existente sunt produsul unei asemenea 
dezvoltări dintr-unul sau câteva organisme primitive... 

Nimeni, fie “evoluționist” sau “anti-evoluţionist”, nu va nega că “proprietăţile” 
ființelor se pot schimba, dar aceasta nu este o dovadă a evoluţiei dacă nu se poate arăta 
Că un gen sau o specie se poate transforma în alta şi chiar mai mult, că fiecare specie se 
transformă în alta printr-un lanţ cu verigi neîntrerupte mergându-se înapoi până la 
organismele cele mai primitive.” 

Părintele Serafim a citat pasaje lungi din Fexaimeronul Sfântului Vasile cel 
Mare ca să arate că acest mare sfânt părinte, instruind despre schimbare, era clar 
împotriva oricărui fel de idei transformiste (evoluționiste). Părintele Serafim scria, „în 
mod foarte evident, sfinții părinţi nu credeau în nici un fel de astfel de teorie — pentru că 
teoria evoluţiei n-a fost inventată până în timpurile moderne .... Sunt sigur că veţi fi de 
acord cu mine că noi nu suntem liberi să interpretăm Sfintele Scripturi după cum ne 
place, ci trebuie să le interpretăm aşa cum ne învaţă sfinții părinți. Mă tem că nu toţi cei 
care vorbesc despre Geneza şi evoluție acordă atenţie acestui principiu. Unii oameni 
sunt atât de preocupaţi să combată fundamentalismul protestant că merg extrem de 
departe ca să respingă pe oricine doreşte să interpreteze textele sacre “în mod literal”; 
dar procedând astfel ei nu se referă niciodată la Sf. Vasile cel Mare sau alți comentatori 
ai cărții Geneza, care afirmă foarte clar principiile pe care trebuie să le urmăm în 
interpretarea textului sacru.” 

Din scrierile multor părinţi, Părintele Serafim a reuşit să demonstreze că aceştia 
au înţeles cu adevărat cartea Geneza „cu simplitate”, adică „aşa cum este scrisă”, şi 
faptul că ei au atras atenţia împotriva „desluşirii” lucrurilor din această carte care sunt 
greu de înțeles pentru gândirea noastră. El a arătat că toţi părinții au explicat că primul 
om Adam ca şi primele ființe „au apărut într-un chip diferit față de toți descendenții 
lor”: nu au apărut prin generare naturală ci prin cuvântul lui Dumnezeu... 

„Doctrina evoluţiei încearcă să descifreze tainele creației lui Dumnezeu cu 
ajutorul cunoaşterii naturale şi a filosofiei oamenilor, neadmiţând posibilitatea că există 
ceva în aceste taine care îi aşează dincolo de capacitățile cunoaşterii; pe când cartea 
Geneza este o relatare a creației lui Dumnezeu văzută în viziune divină de către 
înaintevăzătorul Domnului Moise şi această viziune este confirmată şi de experiența 
sfinților părinți de mai târziu... 

Cred că ştiinţa modernă, în majoritatea cazurilor, cunoaşte mai multe decât Sf. 
Vasile, Sf. loan Hrisostom, Sf. Efrem şi alți părinţi despre proprietăţile peştilor şi astfel 
de adevăruri specifice; nimeni nu va nega aceasta. Dar cine cunoaşte mai multe despre 
calea prin care lucrează Dumnezeu: ştiinţa modernă, care nu este sigură că Dumnezeu 
există şi în orice caz încearcă să explice totul fără EI; sau acești purtători de Dumnezeu 
sfinți părinți?” 

Partea finală a scrisorii Părintelui Serafim prezenta cea mai importantă problemă 
care se ridică pentru teologia ortodoxă de către teoria evoluţiei: natura omului şi în 
special natura primului om creat Adam. Kalomiros, încercând să supună problema 
Genezei ideilor transformiste, afirmase că omul este în mod natural şi originar, un 
animal evoluat şi că natura sa animalică fusese insuflată cu har pe o anumită treaptă a 
evoluției, separându-l de alte ființe. Totuşi, Părintele Serafim a arătat că Părinţii ne-au 
învăţat că natura omului este una, că trupul său a fost creat dintru început nestricăcios şi 
că întreaga sa natură s-a schimbat şi a devenit stricăcioasă prin cădere. 

Interpretarea „naturalistă” a lui Kalomiros se potriveşte mai bine teoriei de mai 
târziu a lui Thomas Aquinas decât învățăturii de Dumnezeu luminată a sfinților părinți. 
Citând din Summa Theologica, Părintele Serafim a demonstrat că Aquinas „nu cunoştea 
că natura omului s-a schimbat după căderea în păcat,” şi că el (Aquinas) a înţeles lumea 
creată primordial la fel ca şi „evoluționiştii creştini” moderni, numai din punctul de 
vedere al lumii căzute. Extrem de diferită era interpretarea sfinților părinți, care au văzut 
lumea primordială ca existând dintr-o rânduială cu totul diferită de aceea a pământului 
prezent, stricăcios. Părintele Serafim scria: „Existenţa lui Adam şi a lumii celei dintâi 
fusese aşezată pentru totdeauna dincolo de cunoaşterea ştiinţei prin obstacolul căderii în 
păcat al lui Adam, care a schimbat firea lui Adam şi a creaţiei şi însăşi natura 
cunoaşterii. Ştiinţa modernă cunoaşte numai ceea ce se observă şi ceea ce se poate 
deduce în mod just din observare .... Adevărata cunoaştere a lui Adam şi a lumii 
primordiale — atâta cât ne este de folos să cunoaştem — este accesibilă numai în revelația 
lui Dumnezeu şi în vedenia divină a sfinților.” 


R ASPUNSUL lui Kalomiros către Părintele Serafim care a venit în doi ani, a 
fost foarte dezamăgitor. Kalomiros a spus că el nu cunoştea despre nici un om de ştiinţă 
care a cercetat evoluția atât de mult ca el. Acuzându-l pe Părintele Serafim că este 
„împotriva ştiinţei”, el a susținut „teoria recapitulării” a lui Haeckel despre embrionul 
uman ca dovadă a evoluţiei: o teorie pe care Părintele Serafim o ştia că fusese deja 
respinsă şi înlăturată de către evoluţioniştii înşişi ca o fantezie a secolului al XIX-lea. 
Făcând această greşeală elementară, Kalomiros i-a spus totuşi Părintelui Serafim că nu 
i-a permis să discute cu el nici o problemă ştiinţifică până primise titluri superioare în 
ştiinţe fizice: „Un refugiu tipic”, scria Părintele Serafim, „al cuiva, care nu vrea o 
discuţie liberă asupra subiectului!” Kalomiros l-a mai acuzat pe Părintele Serafim că se 
află sub „influență apuseană”: sub asemenea influență, spunea el, că era imposibil ca 
Părintele Serafim să înțeleagă ce încerca el să spună. 

Părintele Serafim l-a asigurat pe Kalomiros că nu era „împotriva ştiinţei”. El 
scria: „Eu nu am un titlu înalt de ştiinţă, dar am participat la cursuri de zoologie la 
colegiu şi am studiat multe izvoare ştiinţifice despre teoria şi faptele evoluției .... Se 
pare că nu îţi dai seama de imensa literatură ştiinţifică din ultimii ani care este extrem 
de critică la adresa teoriei evoluționiste, care vorbeşte despre îndreptarea ei către poezie 
şi metafore în locul teoriei ştiinţifice (Prof. Constance, profesor de botanică la 
Universitatea Berkeley din California), sau chiar îi neagă validitatea cu totul. Dacă vrei 
(dar este foarte nepotrivit!), aş putea să alcătuiesc o listă de sute (dacă nu cumva mii) de 
oameni de ştiinţă renumiţi, care acum fie nu mai cred în întregime în evoluţie, ori afirmă 
că este o teorie ştiinţifică foarte discutabilă.” 


ARTICOLUL lui Alexei reamintise de un studiu al său, şi unul al Părintelui 
Serafim. Împreună au hotărât să scoată o carte, intitulată ca o încercare Geneza, Creaţia 
şi omul cel dintâi: o interpretare ortodoxă. Părintele Serafim urma să scrie comentariul 
patristic asupra Genezei şi un eseu asupra originilor filosofice ale evoluţiei, în timp ce 
Alexei urma să scrie despre evoluţie ca teorie ştiinţifică şi despre „evoluția creştină”. 
Părintele Serafim i-a scris lui Alexei: „Studiul nostru poate da o imagine “completă”, 
care va aduce lumină multor minţi. Cu siguranță că mintea mea s-a limpezit acum, 
întrucât anterior nu mă gândisem în amănunt la multe aspecte ale problemei.” 

Corespondenţa Părintelui Serafim cu Kalomiros subliniase importanţa de a fi de 
acord cu discuțiile apusene asupra subiectului evoluţie. Ca şi cel care îi scrisese lui 
Alexei „Scrisorile deschise”, Kalomiros s-a mândrit că se află în aceste discuţii la un 
nivel superior. Totuşi, după cum arăta Părintele Serafim, un om nu poate face aceasta 
dacă nu este conştient de ele .... Problema evoluției nu se poate discuta de loc dacă 

omul nu are o înțelegere de bază a “dovezilor” ştiinţifice a acesteia .... Prin aceasta nu 
înțeleg că cineva trebuie să fie specialist ştiinţific pentru a discuta latura ştiinţifică a 
problemei — latura ştiinţifică nu este cea mai importantă şi specialiştii greşesc de obicei 
concentrându-se prea mult asupra ei; dar dacă cineva nu este suficient de conştient de 
latura ştiinţifică, atunci nu va fi în stare să înțeleagă problema în întreaga cei 
complexitate. De exemplu, cineva nu poate spune cu certitudine dacă omul se află pe 
pământ de şapte sau opt mii de ani (“mai mult sau mai puțin”, după cum spun deseori 
părinții), dacă cineva nu cunoaşte de loc principiile stabilirii radiometrice a timpului, 
straturile geologice, etc., care “dovedesc” că omul este vechi de “milioane de ani. Și 
aceste cunoştinţe nu sunt de loc esoterice — principiile de bază ale datării radiometrice 
(destul pentru a arăta punctele ei tari şi slabe) se pot explica într-un articol destul de 
scurt. Şi problema dacă omul se află pe pământ de câteva mii sau câteva milioane de ani 
este una care cu siguranță atinge unele probleme ortodoxe de bază — dacă genealogiile 
Scripturii sunt de fapt genealogii (aşa cum credeau cu certitudine toți părinții) sau chiar 
liste incomplete care conțin multe spații mari libere între ele; dacă unii patriarhi ai 
Vechiului Testament (dacă acestea nu sunt genealogii) nu ar putea fi “simboluri” în loc 
de oameni concreți; dacă Adam a existat vreodată (în special văzând ce pare teoria care 
este acum la modă printre evoluţionişti — “poligenism”, că multe specii pornesc simultan 
în multe perechi), etc. Acesta este doar un exemplu care să arate că pentru a ajunge 
undeva în această problemă, omul trebuie să aibă o conştiinţă laică de bază a probelor 
ştiinţifice pro şi contra evoluției .... Ca principiu de bază, desigur, trebuie să 
presupunem că adevărul ştiinţific (ca opus al diferitor păreri şi prejudicii) nu poate 
contrazice adevărul revelat numai dacă le înțelegem pe amândouă în mod corect.” 

În mod precis, primii Părinţi au abordat ştiinţa astfel. Comentând Hexaimeronul 
din sec. al V-lea al Sf. Vasile cel Mare, Părintele Mihail Pomazanski scria: „Sf. Vasile 
recunoaşte toate adevărurile ştiinţifice ale ştiinţei naturale. Dar el nu acceptă concepțiile 
filosofice, sau interpretările acestor adevăruri, care au fost contemporane cu el: teoria 
mecanicistă a originii lumii şi altele asemenea .... Sf. Vasile ştia cum să se ridice 
deasupra teoriilor contemporane lui cu privire la principiile de bază ale lumii şi 
Hexaimeronul său se află deasupra teoriilor anterioare aşa cum pasărea zboară deasupra 
tuturor ființelor care trăiesc pe pământ. "2 

Investigând aspectul ştiinţific al evoluţiei, Părintele Serafim a aflat că mulți 
dintre evoluționişti admiteau că nu exista pentru aceasta dovadă reală, dar că aceasta 
„are sens”, sau „alternativa este de neconceput” — altfel spus, creaţia lui Dumnezeu. Ei 
au afirmat că pentru un om de ştiinţă adevărat simpla teorie a evoluţiei este un mijloc 
convenabil de clasificare şi un alt model la fel de ştiinţific va fi acceptabil întocmai. 

Părintele Serafim a citat pe cronicarul de idei J. D. Randall, Jr., el însuşi 
evoluționist, care spunea: „Biologii admit că nu ştim precis care sunt cauzele originii 
speciilor noi. Trebuie să recurgem la convingerea ştiinţifică că acestea apar datorită 
schimbărilor chimice din plasma încă nedezvoltată”. Este vorba de convingere pentru că 
schimbări mai mari care să transforme o specie în alta nouă nu au fost demonstrate 
niciodată, ci numai modificări în cadrul unui anumit tip al aceleiaşi specii. Nici mărturia 
fosilei nu a reuşit să aducă dovezi de acest fel: fiecare specie apare la un moment dat. 
„De fapt”, scria Părintele Serafim, „Darwin a fost extrem de îngrijorat pentru aceasta. EI 
a spus, “Potrivit teoriei mele, ar trebui să existe cel puțin un milion de specii 
intermediare şi nu am găsit nici una niciodată. Dar vom aştepta până când mărturia 
fosilelor va fi mai completă.” Oamenii de ştiinţă de astăzi spun că mărturia fosilelor este 
extrem de completă; există mai multe specii fosile cunoscute decât specii vii şi s-au mai 
aflat puţine care ar putea fi interpretate ca fiind oarecum o specie intermediară. Acestea 


31 Calea ortodoxă, (Jordanville, New York: Holy Trinity Monastery, 1958), p. 39, 41 (în lb. rusă). 

vor vorbi despre pterodactil şi vor spune că aceasta este o reptilă care se transformă în 
pasăre. Dar de ce nu se poate spune că este o reptilă cu aripi?” 

În scrisoarea sa către Kalomiros, Părintele Serafim vorbise despre fosilele 
folosite pentru a „dovedi” transformarea omului din maimuţă. Acest comentariu este cu 
mult mai interesant în sensul că lămureşte mai clar influenţa lui Teilhard de Chardin 
asupra ideilor moderne. Părintele Serafim a arătat că, „Teilhard era strâns legat de 
descoperirea şi interpretarea aproape a tuturor mărturiilor fosile pentru “evoluţia omului” 
care au fost decoperite în timpul vieţii sale... 

Mărturia ştiinţifică a fosilelor pentru “evoluţia omului” constă în: omul de 
Neandertal (multe specimene); omul Beijing (câteva cranii); “oamenii” numiți Java, 
Heidelberg, Piltdown (până acum douăzeci de ani) şi recentele descoperiri din Africa: 
toate extrem de fragmentar, şi alte câteva. Întreaga mărturie fosilă a evoluției omului” 
ar putea fi cuprinsă într-o cutie de mărimea unui coşciug mic şi este adunată din locuri 
foarte diferite de pe pământ, fără nici o indicație solidă a unei perioade relativ întinse 
(cu mult mai puţin “absolută”) şi fără nici un indiciu cu privire la cât de legaţi erau unul 
de altul aceşti “oameni” diferiți, fie prin origine sau rudenie. 

În plus, unul dintre aceşti “strămoşi de evoluţie ai omului”, omul Piltdown”, a 
fost descoperit cu douăzeci de ani în urmă pentru că a fost o înșelătorie gândită 
dinainte. Acum este un fapt interesant că Teilhard de Chardin a fost unu/ dintre 
decoperitorii “omului Piltdown” — un fapt pe care nu-l veţi afla în majoritatea 
manualelor sau în biografiile lui... 

Mai târziu, acelaşi Teilhard de Chardin a luat parte la descoperirea, şi mai presus 
de toate, la “interpretarea” “omului Beijing”. S-au găsit câteva cranii ale acestei ființe şi 
era cel mai bun candidat care fusese găsit până atunci ca “legătură lipsă” între omul 
modern şi maimuțe. Datorită acestei “interpretări” (pentru că până atunci el pusese 
bazele unei reputaţii ca unul dintre marii paleontologi ai lumii), “omul Beijing” a fost 
introdus în manuale ca strămoș al omului — cu o totală desconsiderare a adevărului de 
necontestat că oasele umane moderne s-au găsit în acelaşi depozit şi pentru că cineva 
fără prejudicii “cu privire la evoluţie” era foarte clar că această “maimuţă Beijing” fusese 
folosită ca hrană de către fiinţele umane (pentru că era o gaură la baza fiecărui craniu al 
“omului Beijing” prin care fusese scos creierul). 

Teilhard de Chardin a mai avut legătură cu descoperirea şi mai presus de toate, 
cu interpretarea unor descoperiri ale “omului Java” care erau fragmentare. De fapt, peste 
tot unde mergea, a aflat “mărturie” care se potrivea exact aşteptărilor lui — adică, acel 
om a “evoluat” din maimuțe. 

Dacă veți examina cu obiectivitate întreaga mărturie fosilă pentru “evoluţia 
omului”, cred că veţi afla că nu există nici o dovadă justă decisivă sau măcar mică 
pentru această “evoluţie”. Se crede că mărturia este dovadă pentru evoluţia umană 
pentru că oamenii vor să creadă asta; ei cred într-o filosofie care pretinde că omul a 
evoluat din maimuţă. Dintre toți “oamenii” fosilă numai omul de Neandertal (şi desigur 
omul de Cro-Magnon, care este pur şi simplu om modern) pare să fie adevărată; şi el 
este pur şi simplu “Homo Sapiens”, care nu este mai diferit de omul modern decât se 
deosebesc oamenii moderni unul de altul, o variantă în cadrul unui tip definit sau specie. 
Vă rog să observați că imaginile omului de Neandertal din manualele despre evoluție 
sunt invenţii ale maeştrilor care au o idee preconcepută a felului cum trebuie să fi 
arătat 'omul primitiv”, bazată pe filosofia evoluționistă!” 

În studiile sale, Părintele Serafim a găsit lucrarea unor „creaționişti ştiinţifici”, 
foarte utilă pentru că, spunea el, „ei au căutat mărturie care fusese neglijată în mod 
selectiv de către evoluționiştii convinşi (de exemplu, mărturia extraordinară a unui 
pământ cu o vechime “mai mică de 10.000 de ani”, care trebuie apreciată clar împotriva 
dovezii pentru un pământ cu mult mai vechi... etc.)... Prezentarea pe care au făcut-o 
pentru “modelul Creaţiei” este o interpretare promițătoare la o viziune mai obiectivă a 


320 


Viata şi opera Părintelui Serafim Rose 


întregii probleme. Desigur că opiniile lor religioase suferă de mărginirea 
fundamentalismului (în special, necunoaşterea întregului domeniul patristic despre 
interpretarea Genezei — dar oamenii cei mai ortodocşi au aceeaşi lipsă de 
cunoaştere!)."57% 

După cum i-a spus Părintele Serafim lui Alexei, în legătură cu cartea pe care o 
scriau ei, scopul lor nu ar trebui să fie de a dovedi evoluţia falsă şi creaţia extraordinară 
adevărată, ci mai degrabă să arate că „evoluția, prezentată în mod popular ca “realitate” 
şi “adevăr”, nu are nici o dovadă ştiinţifică coercitivă pentru a o sprijini. Toate pretinsele 
“dovezi” ale evoluţiei pot fi folosite în mod egal pentru a “dovedi” o altă teorie, care 
depinde de presupunerile voastre.” 


PARINTELE SERAFIM nu a trăit să vadă publicată cartea lui şi a lui Alexei. 


Alexei a trimis schițe primare ale propriilor sale capitole, Părintelui Serafim, care le-a 
revizuit şi a completat acest material cu propriile sale scrieri, trimițând totul unui 
profesor de ştiinţe ale naturii pentru revizuire; dar întregul material încă nu a fost adunat 
ca un tot unitar într-o carte. Până în 1981, cu un an înainte de a muri, Părintele Serafim 
a scris un comentariu despre primele două capitole din Geneza, bazat pe mărturia 
unanimă a sfinților părinți. Acest comentariu l-a prezentat într-o serie de cuvântări 
ținute pelerinilor veniți la mânăstire. Cei opt ani de gândire şi de lectură asupra acestui 
subiect nu fuseseră în zadar. Până când a ieşit în public cu materialul din mintea sa 
patristică matură, era mai clar decât orice, că el scrisese de mai înainte despre acest 
subiect. Şi cât de însuflețitoare era învățătura părinţilor pe care el o scotea la iveală din 
destul, că era cu mult mai întăritoare decât încercările altora de a răsuci sfinții părinți în 
scheme ale raționalismului modern! 

Văzând cum a manipulat Kalomiros subiectul, Părintele Serafim fusese la un 
moment dat descurajat, intrând într-o mare încurcătură. Dar spre marele nostru folos, el 
a fost în stare să biruiască această stare, primind din nou insuflarea directă de la părinți. 
Şi în biruirea ispitei — purtată în el din copilărie — de a simţi că el „ştia mai bine” decât 
bătrânii, Părintele Serafim a arătat cât de impresionantă şi de mult preţ este mintea 
patristică. În mod clar, din ceea ce a scris el, se poate vedea că aceasta nu este de loc o 
minte omenească obişnuită, ci ceva divin. 

Mulţi sfinți părinţi, fiind vizionari, ştiau din experiență realitatea omului așa 
cum a fost plănuit să fie. Ei propovăduiau că starea originală a lui Adam era starea 
naturală a omului şi că starea actuală de stricăciune după cădere este nenaturală. Sfinții 
pot să guste acea stare naturală încă din această viaţă, să dea cu ochii de acea lume 
transfigurată, fără de stricăciune, pentru care a fost creat omul. 

După cum remarca odinioară Părintele Gherman către Părintele Serafim, una 
dintre cele mai mari probleme ale creştinilor de astăzi este aceea că ei au pierdut 
înțelegerea conştientă a felului cum era Adam înainte de cădere, înainte ca însăşi natura 
sa să se fi schimbat. Părintele Serafim scria: „Deschizându-li-se ochii prin transfigurare, 
Adam şi Eva au pierdut viaţa raiului .... De acum înainte ochii lor vor fi deschişi către 
lucrurile inferioare ale acestui pământ şi vor vedea numai cu mare greutate lucrurile mai 
înalte ale lui Dumnezeu. Ei nu mai sunt liniştiţi, ci au început viața pământească 
pătimaşă pe care o avem şi astăzi.” 

Căpătând pace prin rugăciune şi luptă ascetică, sfinții au refăcut în ei, totuşi într- 
un trup stricăcios, o anumită măsură a asemănării cu Adam. Ca şi el, ei s-au arătat a fi 
fără de simţire faţă de mediu; ca şi el, ei erau învățătorii şi administratorii creației şi 
toate creaturile îi ascultau. Părinții Serafim şi Gherman, citind Vieţile locuitorilor în 
pustie, erau fermecați de aceste imagini, aproape contemporane, a ceea ce a fost omul la 


*% Părintele Serafim a citit câteva dintre cărţile scose de Institutul de Cercetare a Creaţiei, situat în EI 
Cajon, California, nu departe de casa sa din oraşul San Diego. 

început şi la fel, a ceea ce va fi în veacul viitor, când va fi înviat într-un trup 
nestricăcios. 

„Chiar în starea noastră căzută”, întreba Părintele Serafim, nu ni se poate 
reaminti de rai şi de căderea noastră din acesta, în natura care ne înconjoară? Nu este 
greu să vedem patimile în animalele peste care noi ar trebui să stăpânim, dar care în 
mare măsură au pus stăpânire pe noi; şi în foşnetul liniştit al pădurilor (unde şi-au găsit 
adăpost mulţi luptători asceți) nu vedem o amintire a raiului plantelor, care au fost 
plănuite pentru vieţuirea şi hrana noastră şi încă mai există pentru cei care sunt în stare 
să se ridice să o vadă, ca Sf. Pavel?” 


A 
În TIMPUL primei jumătăţi a acestui veac, oamenii de ştiinţă nu erau dispuşi 
să cerceteze modelul evolutiv. Ei cercetau fiecare ipoteză care să protejeze evoluția — 
pentru că pe baza ei se sprijinea totul, toate clasificările lor de date. Acei câţiva oameni 
de ştiinţă — inclusiv unii foarte importanți — care au îndrăznit să slăbească această 
„dogmă”, au fost consideraţi „eretici” şi au fost trecuţi pe lista neagră. Când Kalomiros 
mergea la şcoală în anii '50, era nu numai demodat ci chiar anatema în mod 
indiscutabil, ca să nu crezi în evoluţie; şi de aici încercarea lui, ca „discipol patristic”, 
să-l determine pe vechii părinți să creadă şi ei în evoluție. Mai târziu, după cum am 
văzut, această situație a început să se schimbe. Oameni de ştiinţă mai vestiți au început 
să-şi afirme concluziile că modelul evolutiv nu a lămurit datele pe care le găseau. În 
timpul vieții Părintelui Serafim, asemenea discuție fusese limitată în mare măsură în 
cadrul comunităţii ştiinţifice, aşa încât oamenii care doresc să afle ce se întâmpla, 
trebuiau, ca şi Părintele Serafim, să studieze cărți şi reviste de specialitate. Totuşi, în 
anii care au urmat după moartea sa, sporirea „agnosticismului” oamenilor de ştiinţă față 
de teoria evoluționistă s-a răspândit mai mult spre publicul larg.**” Oamenii de ştiinţă 
caută un model nou, deşi cu greu ştiu încotro să se îndrepte. Este prea mult să 
presupunem că ei se vor întoarce către „Modelul Creaţiei”, întrucât, după cum s-a 
menționat mai devreme, nici creația, nici evoluţia nu poate fi dovedită în final: ambele 
sunt o problemă de filosofie, a unei alegeri de presupuneri. Totuşi, un lucru este cert: cel 
ce nu crede astăzi în evoluţie, dacă îşi bazează argumentele pe îndoieli serioase după 
care se conduc chiar oamenii de ştiinţă, cu mult mai puţin se vor număra printre cei care 
mai susțin că lumea este slabă, decât acelaşi neîncrezător în evoluţie de acum treizeci de 
aul e 
Astfel, este limpede că în timp ce Kalomiros şi alţii se aflau în urma timpului, în 
teama lor că evoluţia era o „realitate” sau că s-ar mai putea dovedi astfel, Părintele 
Serafim era în mod clar înaintea vremii sale. În zilele noastre, omul devine din ce în ce 
mai ostenit în căutarea sa de a afla, fără ajutorul revelaţiei divine, vreo alcătuire stabilă a 
adevărului pe care să fixeze toate adevărurile mici pe care le află. Devenind din ce în ce 
mai puțin sigur despre ce să creadă, individul se retrage numai pentru a se concentra 
asupra adevărurilor înseşi sau asupra aplicării lor tehnologice. 


* Un număr de exemple uimitoare de acest „agnosticism” se află în cartea A/geny de Jeremy Rifking 


(The Viking Press, 1983), p. 111-156. 

330 De curând teoria evoluționistă a fost pusă sub semnul întrebării de către Phillip E. Johnson, profesor de 
Drept la Universitatea Berkeley din California. Avându-şi baza în drept şi logică, el a observat că 
argumentele expuse în literatura despre evoluţie nu se bazau pe dovadă ci pe retorică. Cartea sa bine 
gândită şi atent cercetată, Darwin supus la încercare (Washington, D. C.: Regnery Gateway, 1991), 
serveşte ca o introducere bună la subiect. 

O altă carte folositoare, publicată după moartea Părintelui Serafim este Evoluţia: O teorie în 
criză de micro biologul Michael Denton (Bethesda, Maryland: Adler& Adler, 1985). Aceasta este o critică 
sistematică a modelului evolutiv curent, înşirându-se de la paleontologie la biologia moleculară. Denton 
explică de ce un număr tot mai mare de cercetători ştințifici pun sub semnul întrebării darwinismul 
tradiţional, şi de ce teoria populară curentă a „echilibrului întrerupt din când în când” nu reuşeşte să 
lămurească golurile evolutive între grupe majore de plante şi animale. 

Ridicându-se deasupra acestor nisipuri mişcătoare ale modei intelectuale, 
Părintele Serafim ştia că omul trebuie să cunoască adevărul despre locul de unde a 
venit, înainte de a şti unde va merge. „Cheia noastră”, îi scria el lui Alexei, „se află în 
Judecata Bisericii, având încredere în părinții noştri şi sfinții părinți care au trăit 
odinioară. Oameii sunt pregătiți să audă aceasta.” 

PARTEA a VIl-a 


66 
Copii 


El nu este mort — copilul afecțiunii 
noastre, — 
Ci e plecat în şcoala aceea 
Unde nu mai are nevoie de sărmana 
noastră protecție, 
Și unde Însuşi Hristos stăpâneşte. 

- Henry Wadsworth Longfellow 


PRINTRE oamenii pe care Vladimir şi Silvia Anderson i-a luat în grijă, se afla Iulia,”! 
cu cei trei fii ai ei, de la trei bărbaţi diferiți, foarte săracă şi tulburată din punct de vedere 
sufletesc. Convertită la ortodoxie, ea a stat cu familia Anderson mai mult de un an. Cel 
de al doilea fiu ai ei, un mulatru frumos pe nume Teofil“? avea atunci şapte ani. El o 
însoțea permanent pe Margaret, fiica lui Vladimir, un copil frumos, cu părul blond, care 
era de aceeaşi vârstă cu el. Când venise la Mânăstirea Sf. Gherman pentru prima dată în 
1969, Margaret fusese prima persoană de sex feminin care a păşit pe acele porți. 

În 1971, micuța Maggie s-a îmbolnăvit grav de o infecţie generalizată. Doctorii 
nu ştiau ce să facă, întrucât atunci când încercau să trateze o boală, se agrava altă boală. 
Maggie începea să slăbească, suferea îngrozitor, cu puţină nădejde de însănătoşțire. 
Familia era mereu în lacrimi. Această perioadă din viaţa lor a fost atât de dureroasă 
încât Vladimir şi Silvia s-au hotărât să-şi trimită în altă parte cei doi copii mai mari 
pentru o vreme, ca să-i cruţe de toată tensiunea din jurul lor. Fiica lor Elizabeth, de 
doisprezece ani a fost trimisă la mânăstirea din San Francisco iar fiul lor Tommy, de 
unsprezece ani (finul Părintelui Serafim) a venit să stea la mânăstirea Platina. Cât timp 
s-a aflat la mânăstire, Tommy i-a ajutat pe părinţi la multe munci casnice. În fiecare zi 
cobora muntele la şcoală. La 3 noiembrie 1972, când se afla la mânăstire de aproape un 
an, părinţii au primit vestea tristă, dar la care se aşteptau, despre moartea lui Maggie. 
Luându-l pe Tommy în trapeză, Părintele Serafim a început să-i explice cum sufletele de 
copii nevinovaţi ca Maggie sunt luate de Dumnezeu la cer. Bănuind de ce îi spune asta 
Părintele Serafim, Tommy a întrebat: 

- A murit? 

- Nu, a spus Părintele Serafim blând. A plecat la cer. La aceasta, Părintele 
Serafim a început să plângă şi lacrimile lui au fost însoţite şi de cele ale băiatului şi ale 
Părintelui Gherman. 

Când părinții au mers să vadă familia lui Vladimir, în ziua următoare, Silvia i-a 
rugat să le permită ca Maggie să fie înmormântată la mânăstire. Ea a spus că ar fi o 
mare mângâiere în durerea ei să ştie că ar putea merge mereu la adăpostul pădurii 
liniştite şi să stea lângă mormântul fiicei ei în rugăciune. Părinţii au fost de acord şi 
îndată au obţinut o autorizaţie pentru înmormântare, de la autorităţile locale. 


551 Numele ei a fost schimbat. 
352 Numele lui a fost schimbat. 

Slujba pentru Maggie a avut loc la Mânăstirea San Francisco, unde Vladimir 
avusese primul contact direct cu ortodoxia. Toate maicile s-au adunat să se roage lângă 
sicriul de lemn al lui Maggie, pe care îl făcuse Vladimir cu mâinile lui. Văzând copilul 
îmbrăcat tot în alb, cu o înfăţişare de pace pe fața ei frumoasă şi nevinovată, multe 
rusoaice au început să plângă. Ele spuneau că arăta ca un înger. Alţi şase copii ai lui 
Vladimir stăteau cu lumânări în mână, cu o ţinută gravă, în timp ce se citeau rugăciuni 
lângă sora lor adormită. 

Stând lângă sicriu împrenă cu maicile, Părinţii Gherman şi Serafim s-au apropiat 
de prietenul lui Maggie, Teofil. 

- Pot veni să locuiesc cu voi? A întrebat băiatul. 

- De ce? A întrebat Părintele Gherman. 

- Vreau să trăiesc în pădure, nu la oraş. Mama mea este de acord dacă şi voi 
sunteți de acord. 

- Ei, acum îl avem pe Tommy cu noi, a explicat Părintele Gherman. Dar când 
pleacă el, atunci poți veni să stai. 

- Promiteţi? 

- Promitem! 

După slujbă, au apărut dificultăţi când Arhiepiscopul Artemon a refuzat să-şi dea 
binecuvântarea ca Maggie să fie înmormântată la Platina. S-a mâniat când Părintele 
Gherman a spus că dispuneau de un cimitir în Platina, ceea ce l-a făcut pe Părintele 
Gherman să-şi dea seama clar — posibilitatea unui cimitir care să asigure existenţa 
permanentă a mânăstirii — determinase refuzul. Toată lumea a aşteptat ceasuri întregi cu 
sicriul deschis, neştiind unde să-l ducă acum. Maicile s-au tulburat când trupul 
neîmbălsămat a început să miroase a stricăciune, în ciuda ostenelilor lor de a-l unge cu 
mir şi uleiuri mirositoare. În cele din urmă, preotul lor a telefonat Arhiepiscopului să-i 
spună ce tulburare provocase refuzul său; şi acesta a fot în sfârşit obligat să cedeze. 

Îndată, sicriul a fost pus în camioneta mânăstirii. Părinţii au mers cu camioneta 
la Platina împreună cu fiii lui Vladimir, Tommy şi Bobby (Basil). De-a lungul drumului 
de cinci ore au cântat „Hristos a înviat!” şi alte imne ortodoxe care au slujit la 
însuflețirea duhurilor lor şi să le amintească de rai. Au ajuns la mânăstire înaintea 
celorlalți şi au dus sicriul în mijlocul bisericii. Când a ajuns şi restul familiei Anderson, 
Părintele Gherman le-a spus: 

- Acum trebuie să facem priveghere zi şi noapte. Toată lumea trebuie să ia parte 
la citirea Psaltirii. 

Între timp a fost pregătit mormântul, aşezat înspre deal, pe un loc pe care îl 
alesese Silvia. Seara, Valentina Harvey, care nu ştia că familiei Anderson îi murise 
copilul, a venit la mânăstire într-o vizită şi a fost surprinsă de ce a aflat acolo. Mergând 
în biserică, a văzut un sicriu în mijloc, vegheat de copii mici cu lumânări aprinse. 
Sosirea ei într-un asemenea moment a fost o „coincidență” interesantă, întrucât cu mulți 
ani mai târziu, fiica ei urma să se căsătorească cu fiul lui Vladimir, Bobby. 

Maggie nu a fost lăsată singură de loc toată noaptea; Psaltirea a fost citită 
permanent de către părinţi şi familie. În dimineața următoare sicriul a fost dus la locul 
mormântului. Unul dintre băieţi a mers înaintea procesiunii, ducând o cruce pe care o 
făcuse Silvia din trandafiri. Din spate, părinţii priveau grupul solemn care urca dealul. 
Feţele blânde ale copiilor erau luminate de lumânările aprinse, aducând şi mai multă 
pace pădurilor care, la sfârşitul toamnei, erau acum scăldate în nuanţe aurii. 

- Priveşte imaginea asta! A şoptit Părintele Gherman Părintelui Serafim. Nu-i 
minunat? 

După ce mormântul lui Maggie a fost acoperit cu pământ, Părintele Gherman a 
ținut o cuvântare familiei. „Aveţi noroc”, a spus el, „că fiica voastră, sora voastră, 
moare şi este înmormântată aici în libertate. Nimeni nu vă persecută, ca în Uniunea 
Sovietică, că i-ați făcut înmormântare creştină, că veniți aici să vă rugați.... Şi mai aveți 

noroc că cineva care a trăit de curând printre voi merge acum la cer să se roage pentru 
noi. O avem ca pe ocrotitoarea noastră în ceruri şi o dăm acum lui Dumnezeu.” 

Cu acest gând în inimile tuturor, atmosfera înmormântării nu a fost de tristeţe, ci 
mai degrabă de veselie, de bucuria Paştelui, când moartea este biruită de Hristos când 
morţii sunt înviaţi la cer. Părinţii şi familia Anderson au simțit că harul lui Dumnezeu i- 
a mângâliat în ziua aceea. Ca şi cum un nor ceresc se aşezase deasupra lor, în această 
pădure îndepărtată. Stând lângă mormântul fiicei ei cu lacrimi de bucurie, Silvia a spus 
părinților: 

- Aceasta este cea mai fericită zi din viața mea. Ea ştia că rodul pântecelui ei era 
deja în cer şi se ruga acum pentru acest rod al ei de pe pământ. 

Îndată ce familia Anderson şi-a luat rămas bun şi a plecat la casa lor din Willits, 
a început să plouă — un alt semn al harului. Părinţii au meditat asupra proniei lui 
Dumnezeu, cum prima fată care intrase vreodată în mânăstirea lor îşi aflase acolo 
odihna cea de pe urmă. 


Tommy ANDERSON se ataşase atât de tare de mânăstire încât s-a întors 


acolo în 1974, începând anul şcolar în Platina. Când anul şcolar s-a terminat şi trebuia 
să plece, a făcut-o cu lacrimi în ochi. “Să-l păstreze Dumnezeu creştin ortodox 
adevărat!” A notat Părintele Serafim în Jurnalul său. Mai târziu, Tommy a mers să 
urmeze seminarul şi să-şi întemeieze o familie ortodoxă, rămânând prietenul părinților 
pe toată viața. 

În timpul şederii lui Tommy, fiul cel mai mare al Iuliei, Matei," a făcut câteva 
vizite la mânăstire, stând câteva săptămâni de fiecare dată. Dar micul Teofil voia cu 
adevărat să se sălăşluiască acolo. Părinţii au simțit mai târzu că Maggie îl trimisese 
acolo, întrucât la înmormântarea ei fusese adus împreună cu familia ei. Micul prieteten 
pe care îl lăsase în urmă pe pământ, era un băiat foarte chinuit, care fusese adânc rănit 
de viață. Nu-şi cunoscuse tatăl niciodată şi fusese determinat să sufere de pe urma 
deosebirii, fiind singurul de culoare neagră din familie. Educaţia lui a avut un echilibru 
nestabil şi viața lui într-o familie fără tată a fost tristă şi apăsătoare — care a fost motivul 
real pentru care a vrut să vină la mânăstire. 

În iunie 1975, Părintele Serafim a venit ca să-l ia pe Teofil din San Francisco şi 
de atunci i-a devenit îndrumător duhovnicesc. Fiind împreună cu fraţii, Teofil a 
manifestat serioase tulburări de comportament şi uneori Părintele Serafim se temea, 
după cum i-a spus Părintelui Gherman, că îl „luaseră prea târziu”. Şi totuşi părinții ştiau 
că sub urmele afective dureroase, se afla o inimă arzătoare, plină de iubire. 

După un an de şedere la mânăstire, potrivit înţelegerii cu mama sa, Teofil trebuia 
să se întoarcă acasă în San Francisco. Părintele Serafim a pornit cu el, dar pe drum, 
Teofil a început să plângă, rugându-se să-l lase să rămână la mânăstire. Părintele 
Serafim a fost de acord şi când a vorbit cu mama băiatului şi aceasta i-a dat 
permisiunea. 

După cum s-a dovedit, în toţi anii când au fost împreună, părinții nu au avut 
niciodată un ajutor mai vrednic decât era Teofil. Băiatul şi-a pus toată osteneala întru 
fapta cea bună: aprindea focurile în sobe dis de dimineaţă, gătea. Tăia lemne pentru foc, 
tipărea, etc. Şi între timp primea bună învățătură de la Părintele Serafim, care îşi făcea 
timp ca să-l instruiască în toate domeniile, de la istorie până la literatură universală. 
Plăcându-i foarte mult stelele, a cumpărat un telescop ca să-l poată învăţa astronomie pe 
Teofil şi pe alți băieți. După ani de zile, Părintele Serafim îl mai învăţa pe Teofil cum să 
citească şi să traducă sfintele slujbe din slavona bisericească. 

În vechea cultură rusă, copiii orfani şi nedoriți erau întotdeauna priviţi ca şi 
copiii lui Dumnezeu, aflându-se sub ocrotirea şi îndrumarea Lui minunată. Venind la 


353 Numele său a fost schimbat. 

mânăstire prin buna rânduială a lui Dumnezeu, Teofil a aflat iubirea şi căldura de care 
are nevoie o inimă de copil. Responsabilitățile luării în grijă a unuia dintre copiii lui 
Dumnezeu a adus şi mai multă căldură în viaţa Părintelui Serafim. Este adevărat că ani 
la rând Teofil i-a dat Părintelui Serafim prilej pentru multe lacrimi şi cunoaşterea 
nopților fără de somn: dar chiar dacă băiatul nu avea ochi pentru pricepre şi bună 
preţuire, Dumnezeu le vedea pe toate care au fost pentru mântuirea Părintelui Serafim. 
Cu cât se apropia mai mult de izvorul cel ceresc al iubirii din pustie, Părintele Serafim 
îşi adâncea puterea lui de iubire — şi astfel puterea lui de a suferi. 

De-a lungul anilor, au mai stat la mânăstire şi alți băieţi care aveau tulburări, 
perioade lungi de timp, pentru a lua bun folos din simplitatea, roada cea bună şi pacea 
traiului călugăresc. În 1978, un băiat rus pe nume Serghei, care întâmpina mari 
dificultăţi ca să se adapteze atât în viaţa de famile cât şi la şcoală, a venit la mânăstire 
prin buna şi dreapta-socoteală a părinților şi a profesorilor săi. Părintele Serafim 1-a dat 
sprijin la învățătura pentru şcoală şi după o vreme a primit această scrisoare de la tatăl 
băiatului: 


„„.„. Nu ştiu cum să vă mulțumesc, Părinte Serafim, pentru ceea ce faci 
pentru Serghei. Serghei este fericit şi a căpătat liniştea şi pacea inimii şi 
iubeşte munca. S-a schimbat dintr-un copil nefericit într-o creatură 
omenească înfloritoare. Mulţumesc atât sfinției tale cât şi Părintelui 
Gherman. 


PREZENTA copiilor are un efect mângâietor asupra inimii. Deşi unii ar putea 
pretinde că nu este treaba călugărilor să aibă grijă de copii, chiar Sf. Gherman primise 
copii ai lui Dumnezeu — nedoriţii, copii pe jumătate aleutini ai negustorilor de blănuri 
ruşi din Alaska. Veniseră să viețuiască cu el în liniştea pustiei şi 1-a crescut întru iubire 
şi evlavie creştină. Părinţii de la Platina, fără purtarea lor de grijă, s-au aflat acum 
următori în măsura cea mică a paşilor ocrotitorului lor. După ani de zile au aflat că, 
copiii o duceau mai bine la mânăstire decât cei adulți, întrucât aceia încă nu ajunseseră 
atât de dependenți de confortul şi distracţiile lumii. Părintele Serafim iubea simplitatea, 
sinceritatea şi neprihănirea lor; şi din această pricină a spus odinioară despre copiii de la 
mânăstire: „Ei sunt mângâierea noastră.” 


67 
Frați 


Primul şi cel mai important lucru 
din viața monahală este încrederea, 
care este dobândită prin 
experienţă. 
- Pr. Serafim 
Purtaţi-vă sarcinile unii altora şi 
aşa veţi împlini legea lui Hristos. 
- Galateni 6, 2 


Esre interesant că părinții Serafim şi Gherman şi-au rânduit viața lor monahicească 


după ascultarea reciprocă dintre Cuviosul Paisie şi împreună ostenitorul său Visarion, au 
vieţuit singuri vreme de patru ani înainte de a li se alătura alți frați. Tot atâta vreme s-a 
scurs până când alți frați au venit la Paisie şi Visarion. Viaţa lui Paisie mărturiseşte: 

Numai patru ani s-au veselit într-o astfel de viață cu pace, liniştită, dulce 
întru Dumnezeu şi mângâietoare de suflet. „Pentru că alți fraţi”, a scris 
Paisie mai târziu, „venind din lume în monahism, văzând viaţa de iubire 
pe care o duceam împreună cu fratele meu, s-au aprins cu foc de râvnă ca 
să se unească cu asemenea vieţuire.55* 


În 1973, un întreg val de aspiranţi la viaţa monahală au început să vină la 
Mânăstirea Sf. Gherman, începând cu finul Părintelui Serafim, Fratele Laurenţiu. După 
cum am văzut, părinţii nu făcuseră nici o încercare să atragă pe cineva cu care să-şi 
împartă viața: „mai presus de toate”, explica Părintele Serafim, „pentru că viața 
identităţii sufletului, care se trăieşte aici în condiţii de lipsuri materiale, poate fi 
încercată numai de cineva cu o voinţă liberă şi chiar râvnitoare.” Totuşi, când au venit 
oameni, părinţii au privit aceasta ca pe buna rânduială a lui Dumnezeu. Primind veşti că 
va veni un nou aspirant în curând, Părintele Serafim a scris: „Este prea mult să ţinem în 
ascultare patru oameni. Ne bucurăm că Dumnezeu ne trimite mai multe ajutoare; dar noi 
ştim bine că împreună cu o pereche de mâini se află şi un suflet, ale cărui adâncimi sunt 
de nepătruns şi noi doar ne rugăm lui Dumnezeu ca să nu folosim sau să îndrumăm 
greşit ceea ce EI ne-a trimis, ci ca El să sporească întru noi necuprinsă putere de iubire 
adevărată şi frățietate.” 


Cu CÂT obştea se mărea, Părintele Serafim se uita la Părintele Gherman ca la 
cineva care, aşa cum spunea el, „ne poate îndruma în individualitatea sufletului şi a 
minții (ceva ce noi sărmanii americani nu putem face, atâta timp cât ortodoxia este atât 
de firavă în noi).” Odată s-a întâmplat că Părintele Gherman era plecat; Părintele 
Serafim a spus fraților, „Ar trebui să dăm multă preţuire Părintelui Gherman. El are 
bună sporire duhovnicească.” 

Părintele Gherman, căruia îi păcea să plece, era ca un fel de conducător sau 
„stareț” al comunității, în timp ce liniştitul Părinte Serafim — care prefera să se ocupe de 
oameni făcându-le bună rânduială duhovnicească — slujea ca îndrumător duhovnicesc. 
În fiecare seară după slujbă, Părintele Serafim rămânea în biserică ca să audă frații cum 
îşi descărcau sufletele în taină, lui. Iarăşi, părinții au dobândit această practică monahală 
de la Cuviosul Paisie Velicikovski, pe care o păstrase şi după ce ajunsese conducătorul 
unei mânăstiri. Paisie întemeiase „destăinuirea gândurilor” ca mijloc de omorâre a 
pornirilor rele celor ascunse, înainte de a fi sporite de diavol. În Viaţa Cuviosului Paisie 
se spune: 


Fiecare, şi mai ales începătorii, trebuie să-şi mărturisească gândurile 

părintelui său duhovnicesc. Deoarece spovedania este temelia adevăratei 

pocăinţe şi a iertării păcatelor .... Şi dacă era să apară între frați vreo 

tulburare, trebuia să aibă loc împăcarea chiar în aceeaşi zi; potrivit 
Spear z BB 

Scripturii: Să nu apună soarele peste mânia ta. 


După cum am spus, dreapta folosire a „mărturisirii gândurilor” putea să 
grăbească formarea „individualității sufletului”, cea de viață dătătoare, a unei adevărate 
comunități monahale; însă greşita folosire a acesteia putea prilejui vătămare sufletească 
fără de vindecare. Episcopul Nectarie, care văzuse de-a lungul vieţii sale ambele 
aspecte, avertiza părinţii să fie cu mare purtare de grijă pentru aceasta; şi s-au apropiat 
de aceasta cu frică şi cu cutremur. În general, sfatul pe care îl dădea Părintele Serafim 


334 Schimonahul Mitrofan, Cuviosul Paisie Velicikovski, p. 75. 


555 Ibid., p. 106, 109. 

fraților care se mărturiseau era simplu. „Vezi-ţi slăbiciunile tale”, le spunea el. „Priveşte 
atent. Cunoaşte-te pe tine însuţi.” 

Un tânăr care a venit la mânăstire în 1975, îşi aminteşte sfatul pe care l-a primit 
de la Părintele Serafim: 

„Fusesem proaspăt botezat în februarie la Los Angeles şi ca majoritatea 
convertiților doream ce este ce/ mai bun în ortodoxie. Aceea părea să fie viaţa 
monahală. Aşa încât, la începutul verii am mers la mânăstirea Sf. Gherman. Părintele 
Serafim fusese numit de stareţ să asculte gândurile mele în fiecare seară după vecernie. 
Trebuie să spun că în primele zile îmi era frică de el. Părea că se uită drept prin mine şi 
îmi cunoştea toate gândurile mele ascunse! Totuşi s-a purtat cu mine cu mare purtare de 
grijă şi milă. Protestantismul nu îmi dăduse cunoştinţe ca să ştiu cum să-mi mărturisesc 
păcatele, aşa încât nu am primit mare dar de la Părintele Serafim după cum aş fi vrut. 
Discuţiile noastre erau liniştite, echilibrate şi întotdeauna concentrate pe viaţa interioară 
a sufletului. Ştiu că fără temelia pe care am primit-o în vara aceea m-aş fi abătut în 
zilele vijelioase care îmi stăteau înainte.” 


LA 1 septembrie 1973, sărbătoarea Anului Nou Bisericesc, Părintele Serafim a 
scris cu optimism: „Noul an începe cu fraţii întru bună împreună-vieţuire, întru armonie 
şi însuflețire căpătată din viaţa cenobitică din pustie .... Ideea unei astfel de vieți a 
individualității sufletului, bazată pe sinceritate şi ascultare, s-a pierdut în Biserica Rusă 
din acest veac şi este o minune a milei lui Dumnezeu că am fost în stare să punem 
început de bună lucrare duhovnicească .... Venirea Arhimandritului Spiridon la noi 
săptămâna trecută şi cele două slujiri ale Sfintei Liturghii au adus tuturor fraților bogată 
bucurie duhovnicească şi putere.” 

Aspiranţii la călugărie şi-au început viața la mânăstire ca ostenitori şi după o 
perioadă premergătoare nedeterminată, erau îmbrăcaţi în sutane negre ca novici. În 
limba rusă cuvântul pentru „novice” (posluşnic) înseamnă „cel care ascultă”. După 
perioada de noviciat a învăţării, ascultării şi verificării (trei ani prin tradiție), aspiranții 
puteau să se călugărească şi să fie tunşi ca monahi. La Mânăstirea Sf. Gherman ca şi în 
alte mânăstiri, novicii nu aveau permisiunea să vorbească unul cu altul sau cu vizitatorii. 
Se punea accentul pe concentrarea lăuntrică a gândurilor mai mult decât asupra 
împrăştierii exterioare. Părintele Serafim scria: „Se dă o atenţie deosebită formării 
ortodoxe a minții şi inimii cu ajutorul cuvântului scris al textelor patristice şi 
hagiografice. Vieţile sfinților şi îndrumările duhovniceşti sunt citite la toate mesele; 
fiecare frate avea întotdeauna o carte pentru lectură duhovnicească prin bună 
îndrumare.” 

De la început, părinții au hotărât că nu vor „da” un novice la solicitarea unui 
episcop. Părintele Serafim a explicat: „Pentru noi sufletul său este mai important decât 
“nevoia bisericii” sau 'oamenii pentru mâna de lucru”.” 

La un moment dat vieţuiau paisprezece suflete la mânăstire, fiecare cu propriile 
probleme şi nevoi. Părinţii voiau să le dea hrană neîntreruptă de învățătură 
duhovnicească, dar în acelaşi timp ei nu voiau să-i înveţe din experienţa lor. Cuviosul 
Paisie spunea: „Cel care are fraţi întru povăţuire nu trebuie să-i instruiască şi să-i înveţe 
după înţelegerea şi discernământul propriu, ci după ... sfinții părinți.” 

Odinioară, Părinţii Gherman şi Serafim şi-au impus osteneala de a porni pe calea 
vieţii cea cu totul diferită de aceea a lumii. Acum, că noii frați aleseseră să-i slujească 
lui Dumnezeu, părinţii trebuiau să le dea învățătură patristică despre cum să nu mai 
trăiască pentru ei. 

Având aceasta în vedere, Părintele Serafim a început să traducă expuneri 
patristice clasice despre viața duhovnicească. Una dintre acestea a fost Răspunsuri la 
întrebările ucenicilor de Părinţii Pustiei Varsanufie şi loan din sec. al VI-lea. Părintele 

Serafim a ales pasaje din lucrare, pe care le-a simţit cele mai potrivite pentru acei frați 
care se aflau atunci la mânăstire.""“ el s-a înștiințat că multe din întrebările puse Sfinților 
Varsanufie şi loan nu erau diferite de întrebările puse de luptătorii creştini de astăzi şi că 
răspunsurile bătrânilor declarau război îndreptăţit fanteziilor obişnuite şi concepţiilor 
greşite. Ei au prezentat natura viciilor — smerenie prefăcută, calculare cu inima 
împietrită, judecată, lene, închipuiri trupeşti, lipsa pazei interioare — şi a prezentat căi 
lucrătoare pentru lepădarea de ele şi dobândirea virtuţii. 

În mânăstirea românească de la Dragomirna, Cuviosul Paisie obişnuia să adune 
fraţii în trapeză seara şi să le citească textele pe care le tradusese în limba lor maternă. 
Acum, Părintele Serafim făcea la fel cu frații săi. Citindu-le în trapeză traducerea sa a 
Sfinților Varsanufie şi loan, vorbea rar aşa încât fiecare cuvânt să-i pătrundă. 

Părintele Gherman era întru mare bucurie duhovnicească. Ce text bun, puternic 
iese la iveală, gândi el. Întorcându-se către Părintele Laurenţiu, a spus „Acesta este un 
moment istoric! Gândeşte-te: vechi părinți ai pustiei — din sec. al VI-lea — aduşi într-un 
pământ nou, traduși pentru prima dată în limbajul pustiei. Îi poate face pe oamenii de 
aici uriaşi duhvniceeşti.” 

Totuşi, în luna care a urmat, fraţii au ieşit din mânăstire unul câte unul. Data 
următoare când Părintele Serafim a citit din traducerea sa, erau numai trei oameni în 
trapeză. 

- Ei, cred că Varsanufie şi loan nu au făcut nici un bine, a remarcat Părintele 
Gherman. De ce oare? 

- Pentru că pământul nu are adâncime, a răspus Părintele Serafim. 

Părintele Serafim credea că, în pilda semănătorului din Scriptură, pământul 
american era reprezentat de pământul cu puţină adâncime, Jocurile pietroase (Marcu 
cap. 4). Spre deosebire de lumea veche, societatea americană nu are de loc rădăcini 
adânci, nici o adâncime a pământului. Oamenii ei primesc îndată cuvântul cu bucurie; 
totuşi ei nu au în ei nici un fel de rădăcini, şi astfel ei rabdă dar numai o vreme: după 
aceea, când durerea sau persecuția se ridică din cauza cuvântului, devin supăraţi. 
Soarele îi pârleşte şi ei se ofilesc. 

Părintele Serafim era convins că antidotul pentru această problemă caracteristic 
americană era statornicia şi de aceea el o tot sublinia, de aceea vorbea atât călugărilor 
cât şi mirenilor despre nevoia zilnică de citire din textele sfinte şi slujbele zilnice. „Cu 
adevărat, răbdarea este una dintre virtuțile esențiale ale timpurilor noastre. Fără ea, greu 
va rămâne cineva în viață.” 

Mai urmau să vină la mânăstire mai mulți aspiranți la călugărie iar experiența 
Părintelui Serafim ca părinte duhovnicesc al lor l-a învăţat principalul criteriu pentru 
reuşita sau eşecul lor. Într-un articol despre monahismul din vechea Galie, el observa: 
„Atunci, ca şi astăzi, o mare parte a interesului pentru monahism era un rod al visului 
fără de folos care nu recunoştea luptele şi umilinţele zilnice necesare pentru a pune 
suişuri vieții duhovniceşti adevărate potrivit Evangheliei.” Atât părinţii călugări din 
răsărit cât şi cei din apus, nota el, „puneau un mare accent pe necesitatea /ucrării celei 
bune”, şi au văzut „o corelare precisă între consimţirea la muncă şi o adevărată 
osteneală pentru câştigurile duhovniceşti .... Aprinderea spre lucrare, de fapt, este o 
bară de măsură pentru sporirea duhovnicească .... Conştiinţa acestui principiu de bază a 
vieții duhovniceşti este ceea ce determină măsura “coborâtă”, aspră a adevăratei 
mânăstiri ortodoxe, care este valabilă şi astăzi. Novicele care se formează într-o 
asemenea atmosferă duhovnicească se află adesea în împrejurări tulburătoare care 
cercetează râvna lui firească spre lene şi somn.” După ce prezintă noviciatele 
tulburătoare şi grele ale egipteanului din sec. al Vl-lea, Avva Dorotei şi mai 
contemporanului de la Optina, Bătrânul Iosif, Părintele Serafim a scris că „visătorii 


56 Acestea au fost publicate de frăția Sf. Gherman în 1990 sub titlul Îndrumător către viaţa 
duhovnicească. 

leneşi care se află printre aspiranții monahali de astăzi nu rezistă în astfel de condiţii; ei 
pleacă adesea pentru că mânăstirea “nu este destul de duhovnicească” — nedându-şi 
seama că astfel ei se lipsesc de “limanul” duhovnicesc fără de care vor cutreiera fără de 
folos neaflându-şi “mânăstirea ideală”. Lenea nu este păcatul cel mai rău al aspiranţilor 
la călugărie; dar fără iubire de osteneală ei nici măcar nu vor intra vreodată în lupta 
vieţii monahale nici nu vor înţelege principiile elementare ale luptei duhovniceşti.” ** 

Deşi nevoințele ascetice necumpătate erau interzise la mânăstire, ca oamenii să 
nu cadă în înşelăciunea dimprejurul lor, viața simplă a disciplinei călugăreşti fără 
îndulcirea vieţii moderne cercetau tăria sufletească a tinerilor aspiranți până la limită. 
Părintele Serafim a înţeles cât de greu era pentru tineri să facă trecerea de la viaţa unui 
american modern tipic la aceea a unui adevărat luptător monahal. El scria: „În ciuda 
scopului său îndreptat către cealaltă lume, monahismul este încă în lume şi structura lui 
nu poate decât să reflecte starea lumii contemporane lui. Tinerii răsfățați, mulțumiți de 
sine, egoişti, care formează marea majoritate a celor care vin astăzi la monahism (cel 
puţin în lumea liberă) nu pot decât să aducă cu ei “bagajul” lor lumesc de atitudini şi 
obiceiuri şi acestea la rândul lor nu pot decât să influențeze mediul călugăresc. Influenţa 
lor poate fi minimalizată cu o luptă energică şi conştientă împotriva lor; fără această 
luptă constantă, ei pot ajnge chiar să domine şi mânăstirea cea mai bine organizată, 
adesea prin căi ascunse. 

Prin natura lui, adevăratul monahism ortodox este duşmănos principiului 
confortului modern. Lucrarea neschimbătoare a călugărului nu este aceea de a-şi crea 
comodități, ci de a se jertfi, punându-și inima şi sufletul în seama cuiva care se află 
deasupra lui; dar acesta este opusul principiului vieții moderne, care se bazează pe visul 
chiliastic de a face viaţa uşoară pe pământ. Angajarea într-o luptă conştientă împotriva 
principiilor şi obiceiurilor confortului modern este o lucrare rară şi primejdioasă, astfel 
nu este de mirare că monahismul nostru (de astăzi) este atât de slab — aceasta nu poate 
decât să oglindească slăbiciunea vieţii ortodoxe de astăzi în general.”**5 


AJUNGÂND să-i iubească şi să aibă grijă de frații care au venit la ei, părinţii 
se mâhneau adesea foarte tare să-i vadă dezrădăcinați şi renunțând la ideea 
monahismuluui când abia începuseră să aşeze o temelie. Mulţi aspiranţi veneau cu cele 
mai serioase intenții de a lupta şi erau în stare să aducă la mânăsitire bogată roadă 
duhovnicească. Dar, „deşi duhul este râvnitor, trupul este slab” şi influența mediului lor 
cultural era prea puternică ca să le permită să rămână. Din diferite motive, părinţii 
Serafim şi Gherman nu fuseseră atât de subjugați de standardele culturale ale Americii 
moderne: Părintele Serafim, pentru că el se simţise întotdeauna străin faţă de societatea 
materialistă şi Părintele Gherman, pentru că el fusese crescut în Germania în timpul 
războiului şi fusese obligat să se îngrijească de mama şi de sora lui, găsind astfel puţină 
vreme pentru căutarea mulțumirii personale. 

Unul dintre novicii mânăstirii, ispitit de gândurile „vieţii bune”, a hotărât să 
plece fără să spună nimănui, lăsându-şi sutana la toaletă. Mai târziu s-a întors cu 
pocăință, dar a continuat să tot plece şi să se întoarcă de câteva ori. Părându-i rău pentru 
el, Părintele Serafim a scris în Jurnalul său: „Cât de şubredă este iubirea pentru 
ortodoxie şi hotărârea de a rămâne credincios — este hotărârea tineretului nostru de 
astăzi!” În altă parte afirma: „Dacă convertiții noştri vor rămâne în frica de Dumnezeu 


săli [Părintele Serafim Rose], „Monahismul ortodox din Galia secolelor V şi VI”, The Orthodox Word, no. 


73 (1977), p. 76-78. Lucrare publicată mai târziu în introducerea la Vita Patrum de St. Gregory of Tours, 
p. 96-98. 

iu [Părintele Serafim Rose], „Monahismul ortodox de astăzi în lumina monahismului ortodox francez”, 
The Orthodox Word, no. 74 (1977), p. 144-145; şi St. Gregory of Tours, Vita Patrum, p. 157-158. 


331 


Damascene Christensen 


în inimile lor şi vor hotărî să slujească lui Dumnezeu oricum — atunci toate încercările şi 
ispitele vor putea fi biruite şi îşi vor putea mântui sufletele.” 

Chiar dacă Părintele Serafim se păzea cu tărie să se comporte cu tinerii novici ca 
un „bătrân purtător de Dumnezeu”, el ştia că pentru ei era de folos să întemeieze cu el, 
părintele lor duhovnicesc, o relaţie de încredere şi sinceritate de bază. După cum arăta 
odată, „o parte importantă a instruirii monahiceşti este deprinderea de a nu se încrede în 
judecata proprie.” Despre această problemă el a citat din Convorbirile Sfântului loan 
Casian: „Dacă dorim să urmăm poruncile Evangheliei şi să fim întocmai cu Apostolii şi 
cu întreaga Biserică timpurie, sau cu cea a Părinților, care în vremurile noastre au urmat 
virtuțile şi desăvârşirea lor, atunci n-ar trebui să ne încredem în părerile noastre, 
făgăduindu-ne desăvârşirea evanghelică din această stare rece şi plină de păcat; dar 
urmând paşii lor ar trebui să ne sârguim să nu ne înşelăm pe noi înşine şi astfel vom 
împlini rînduiala cea bună şi poruncile mânăstirii, aşa încât ne-am putea lepăda de 
lumea aceasta întru adevăr."3% 

Acest principiu monahal fusese încercat, şi primise pecetea experienței de 
veacuri, şi Părintele Serafim urma să vadă marea confirmare a lui în propria sa 
mânăstire. Cei care nu au reuşit să-l urmeze păreau sortiți a fi îndepărtați din calea 
mânăstirii. 

Un asemenea exemplu s-a văzut într-un tânăr candidat la călugărie pe care 
părinţii îl ajutaseră să-l aducă la ortodoxie. După ce vizitase majoritatea mânăstirilor 
ortodoxe din America, a venit cu ideea de a petrece un an întreg la Mânăstirea Platina. 
Totuşi, în mai puţin de o săptămână s-a răzgândit şi a hotărât în schimb să meargă în 
Hawaii. Când i s-a spus că această alegere era lipsită de judecată, a acceptat să mai 
rămână o vreme, dar a spus: „Mintea mea s-a liniştit, am pace.” Părintele Serafim a 
văzut aceasta ca un „exemplu tipic de persoană care nu are încredere în nimeni şi în 
nimic decât în propriile sale “opinii”, care îi intră în cap nici el nu ştie de unde”. Acest 
frate a ajutat foarte mult la tipografie în următoarele câteva săptămâni, dar apoi a 
continuat să-şi urmărească planurile. Odată, pe când părinţii munceau pe timp de burniță 
în vârful dealului, el a urcat la ei şi le-a spus, „Continuaţi-vă ostenelile — faceţi lucrare 
bună. Dar eu — eu trebuie să mă bucur de viață.” O scrisoare pe care a scris-o îndată 
după ce a plecat arăta că „părerea” lui fusese foarte greşită despre ceea ce însemna viaţa 
în Hawaii: toată lumea era distantă cu el şi el avea aceleaşi probleme pe care le avea şi 
la mânăstire. Constrâns să recunoască proverbul, „Poţi duce un cal la apă, dar nu-l poţi 
face să bea”, şi totuşi preocupat pentru sufletul fiului său duhovnicesc, Părintele Serafim 
putea doar să se umple de nădejde ca Dumnezeu să-l îndrepte către „suferință 
roditoare”. Cînd fratele său devenise la început ortodox, fusese curat, neprihănit şi plin 
de idealuri. Dar în timpul petrecerii din lume, schimbarea spirituală care lucrase în el, 
adusese realmente o schimbare fizică, aşa încât când părinții au mers ca să-l ia de la 
stația de autobuz în următoarea sa vizită, realmente nu l-au cunoscut. 

Părintele Serafim a scris despre un alt frate care sporea în lucrarea cea bună pe 
calea monahicească. De Praznicul Schimbării la Faţă, după ce a participat la o 
priveghere în vârf de munte, după ce s-a întunecat, şi auzind o predică înălțătoare a 
Părintelui Serafim, acest frate cu greu putea să coboare de pe munte datorită lacrimilor 
sale de bucurie. „Dumnezeu să-l primească şi să păzească această bună simţire şi să nu 
slăbească!” Observa Părintele Serafim la vremea aceea. Nici n-au trecut bine două 
săptămâni până cînd fratele a fost lovit de o mare mâhnire. EI îi criticase pe părinţi că au 
cântat o slujbă unui sfânt necanonizat (Starețul Nazarie de la Valaam) şi se tulburase 
tocmai pentru slujbele care îi dăduseră mai înainte asemenea bucurie duhovnicească. 
Părintele Serafim a scris, acela a plecat câteva zile mai târziu, „oferind despre sine un 
exemplu clasic de pierdere a harului lui Dumnezeu — criticând şi “ştiind mai bine”. După 


33% St. Gregory of Tours, Vita Patrum, 98. 

câteva zile de mare răceală duhovnicească, el s-a înştiințat că erau “diferențe” uriaşe 
între opiniile lui şi cele ale frăţiei — şi s-a întors în lume fără nici o şansă de îndrumare 
sau ajutor duhovnicesc de acolo. Să ne învețe Dumnezeu din aceasta cum să purtăm 
războiul împotriva patimilor noastre ascunse şi să avem frică!” 

Părinții urmau să scoată la iveală cum câțiva astfel de frați s-au dovedit fără rod 
în lume. Un frate întors i-a amintit Părintelui Serafim de smochinul neroditor. 
„Doamne!” A scris el. „Să aducem roadă şi să nu pierdem frunzele noastre verzi.” 

Părintele Serafim a înţeles că „încrederea în părerea proprie” era de cele mai 
multe ori rezultatul nepăsării față de voia lui Dumnezeu. Omul trebuie numai să 
cerceteze împrejurările din viața sa pentru a primi un semn al acestei voințe, ca să o 
vadă cu ochii credinţei. Când un frate, de exemplu, s-a întors bolnav şi flămând după 
aproape două săptămâni de hoinăreală prin lume, Părintele Serafim a notat ceva 
extraordinar: „Evanghelia pe care am citit-o cu o zi înainte de plecarea lui a fost: “Nici 
un om care îşi ia plugul şi se uită înapoi nu este bun pentru Împărăţia cerurilor; 
Evanghelia pe care am citit-o înainte de întoarcerea lui: Fiul risipitor.” 

Prudenţa patristică împotriva încrederii în sine nu se aplica numai la călugări. 
Odinioară, după ce părinţii serviseră prânzul la nouăsprezece musafiri, inclusiv păstori 
ortodocşi şi mireni, Părintele Serafim a observat: „Ce multe orientări şi probleme 
diferite printre ei! Şi cât de întunecat este viitorul duhovnicesc pentru cei care se încred 
în ei înşişi! Numai cei care se biruiesc pe sine, şi nici nu se cred cu dreaptă judecată, au 
posibilitatea să sporească duhovniceşte!” 


PĂRINTELE SERAFIM a aşezat astfel de valori asupra individualității 


sufletului călugăresc, încercând aceasta vreme îndelungată, împreună cu Părintele 
Gherman, că lui îi era greu să aibă oameni în mânăstire care nu erau interesaţi de 
aceasta. Ca unul care întruna „se omora pe sine” pentru lucrarea obişnuită, ura să vadă 
oameni stând şi flecărind, aşteptând fără grabă să vină cineva şi să le „spună” ce să facă 
în continuare. Era cu mult mai rău când intrau în dispute pătimaşe asupra unor lucruri 
care, față de viziunea monahală, arătau că sunt mărginiți fără de nădejde. Odată, după ce 
Părintele Serafim a auzit un frate mai în vârstă dojenindu-l aspru pe Teofil că 
„terminase apa obținută din gheaţă” ca să se spele pe dinți, el a observat că asemenea 
fapte „respiră duhul care distruge mânăstirile”. Avva Dorotei, sfătuindu-şi călugării 
egipteni din sec. al VI-lea, vorbise chiar de această problemă: „Fiecare dintre noi a 
renunțat la ceva — poate averi mai mari sau foarte mici — în orice caz, fiecare a lepădat 
ceea ce avea de lepădat. Apoi venim la mânăstire şi ne împlinim dorințele prin lucruri 
neînsemnate care nu aduc nici un folos [de exemplu, apa din gheață]. Nu trebuie să 
facem aşa, întrucât aşa cum ne îndepărtăm de lume şi problemele ei, tot aşa ar trebui să 
ne desprindem de dorirea lucrurilor materiale şi să aflăm ce înseamnă renunțarea şi de 
ce am venit la mânăstire, [să ne înştiințăm ] care este scopul către care ne-am îndreptat şi 
astfel să ne punem în bună rânduială comportarea pentru a corespunde acestui scop şi să 
ne aruncăm într-o luptă aşa cum au făcut părinții noştri "5% 

Pentru a exista adevărata identitate într-o mânăstire, este necesar ca frații să 
înțeleagă întreaga imagine, să creadă în ea şi să adopte de bună voie scopul comun, 
bucurându-se de şansa de a lucra pentru acest scop pe orice cale posibilă. Opusul 
acestuia este monahismul „idioritmic”: o formă contrară convențiilor în care nu există 
nici un scop comun şi fiecare face ce vrea, ca fetele bătrâne şi burlacii. Despre cineva 
care spera să găsească aşa ceva la mânăstire, Părintele Serafim a scris cu tristețe: „El 
doreşte doar un colțişor comod unde oamenii să-l tolereze şi el să facă ce vrea cu viaţa 
lui .... El ascultă numai la suprafaţă şi în măsura în care este necesar ca să poată ocupa 


** Dorotei de Gaza, Predici şi cuvinte de învățătură, trad. Eric P. Wheeler (Kalamazoo, Michigan: 
Cistercian Publication, 1997), p. 86. 

în continuare colțişorul său comod cu nici un fel de participare sinceră în obşte .... Până 
acum este evident că el nu are atracţie pentru ceea ce căutăm noi, ci se ţine doar după 
noi şi este ataşat de noi din punct de vedere afectiv; nu ne place să-i spunem să-şi 
găsească alt loc unde să poată fi cu mintea şi cu sufletul (ştiind că nu va găsi niciodată 
un asemenea loc), şi iarăşi nu ne place să “îl târâm” după noi, cerându-i să lucreze într- 
un chip care trebuie să fie din voință proprie pentru a izbuti. “Izbucnirile” lui aduc 
uneori o mare irosire pentru mine şi Părintele Gherman, pentru că de fapt ceea ce face el 
pune sub semnul întrebării întregul nostru fel de viețuire, fără să-l vadă sau să-l 
aprecieze; acest fel de viaţă este atât de greu, necesitând luptă şi sensibilitate mare, că 
poate fi distrusă.” 


Pe parcursul unui deceniu, nu mai puțin de cincizeci de aspiranți la călugărie 


au venit la mânăstire. Cu toată îndrumarea care era necesară, şi cu toate dificultățile 
duhovniceşti, emoționale şi fizice care trebuiau să fie cunoscute, părinții au ajuns la 
concluzia că „cu cât se află mai mulți oameni, cu atât mai mică lucrare se face”. Fraţii 
aveau mari probleme cu vechile camionete ale mânăstirii care se stricau foarte des şi 
trebuiau reparate. Părintele Serafim spunea odată: „Diavolul ne loveşte mai întâi prin 
maşini şi apoi prin novici.” 

„Idioritmiile” erau o cruce grea de purtat, dar şi mai greu era de a vedea 
adevărații luptători care, din lipsă de statornicie, se lipseau de prilejurile date de 
Dumnezeu. Odată, Părintele Serafim s-a descurajat atât de tare că i-a spus Părintelui 
Gherman: „Aş fi dorit să nu vină niciodată.” Noii frați păreau să nu poată pătrunde 
deplin în acea „individualitate a sufletului” şi încredere reciprocă pe care se întemeiase 
obştea. După cum am văzut, Arhiepiscopul loan prezisese aceasta cu nişte ani mai 
devreme, în viziunea Părintelui Serafim. 

Şi totuşi crucea părinţilor nu a fost dusă în deşert. Părintele Serafim scria, „Din 
experiență am văzut că oricine vine aici cu intenție bună şi în special cu credință 
fierbinte în Sf. Gherman şi Arhiepiscopul loan, nu pleacă fără vreo mângâiere 
duhovnicească, după credinţa lui.” Unii fraţi au sporit în mânăstire; personalitățile lor 
adevărate au ieşit într-un fel la iveală. Părintele Gherman observase acest fenomen când 
se convertise. EI a spus: „La Jordanville, toți călugării arătau la fel şi totuşi erau cu toţii 
atât de diferiţi, cu personalități atât de distincte, unice şi vii. Dar în oamenii care veneau 
din lume am observat opusul: ei toți arătau diferit, dar erau toţi la fel — cu toții purtau 
aceeaşi emblemă a lumii.” 

Era un tânăr care, atunci când a venit prima dată la mânăstirea Sf. Gherman, era 
aproape ca un moron. Transformarea pe care mediul monahal a lucrat-o în el a fost 
uimitoare. Fiind pentru prima dată departe de lumea grăbită, electrizantă şi hipnoza 
televiziunii pe care natura sa simplă nu o putea dirija, el a început să aibă încredere în 
sine, a început să-şi aibă o lucrare normală şi eficientă. În mod minunat, părinții au 
văzut schimbarea fizică care a apărut. Faţa lui posomorâtă a devenit luminoasă şi 
frumoasă; şi ochii săi albaştri, care la început nu se puteau vedea de sub sprâncenele 
lăsate în jos, acum s-au deschis şi au devenit luminoşi şi zâmbitori. 

Era evident pentru părinţi că Dumnezeu produsese un efect asupra acestui tânăr. 
Odată, el a alergat la Părintele Gherman şi cu fața palidă i-a spus următoarele. Pe când 
muncea la un motor mare în faţa mânăstirii, auzise un glas care i-a spus clar, „Fă un pas 
înapoi”. În mintea lui simplă nu s-a prea gândit dar a ascultat de îndată. În clipa aceea, 
motorul greu s-a desprins din suporturile lui şi a s-a prăbuşit cu zgomot. Dacă nu ar fi 
făcut pasul acela înapoi, fratele ar fi fost zdrobit şi probabil omorât. Relatând acest 
incident, a tras concluzia că acum ştia că exista înger păzitor. 


334 


Viata şi opera Părintelui Serafim Rose 


PENTRU doi oameni care nu intenționaseră niciodată să „întemeieze o 
mânăstire”, Părinţii Gherman şi Serafim aveau cu siguranță mâinile pline. În fiecare 
persoană care venea la ei, ei au văzut un dar de la Dumnezeu, chiar dacă aceasta se 
întâmpla să fie cu totul de neconceput dintr-un punct de vedere omenesc. Ei îi primeau 
pe toţi care veneau pentru scopul de a trăi viața monahicească cu ei, urmând astfel 
tradiția Cuviosului Paisie care spunea: „Pe unul care vine la mine eu nu-l voi alunga.” Şi 
mai aveau o regulă, ca să nu dea niciodată afară pe cineva — în afară de situaţii rare, 
când cineva devenea realmente violent ori amenințător. Întrucât Dumnezeu trimisese un 
frate, nu le revenea lor să hotărască dacă şi când ar trebui să plece. Ei lucrau cu credința 
că dacă fratele nu era cu adevărat bun acolo, el singur trebuia să ajungă în cele din urmă 
la acea concluzie. În acelaşi timp, părinţii simțeau că trebuiau să dea maximum tuturor 
celor care veneau la ei, în ciuda oricăror greutăți, neplăceri sau suferință interioară ce le- 
ar fi putut aduce aceasta. Cuviosul Paisie spunea, „Un alt frate este o altă rugăciune.” 


68 
Pustia pentru femeile americane 


Departe de tumultul şi de zgomotul lumii, în locurile 
călugărești  liniştite, în priveliştile pustii care 
cheamă gânduri de veşnicie, femei din Rusia Sfântă 
îşi lucrau mântuirea vreme de o mie de ani, 
sârguindu-se să dobândească mai întâi de toate 
smerenia dreptei judecăţi... Ei se osteneau să fie 
nevăzuţi, neobservaţi, ascunși în chiliile lor liniştite 
din spatele zidurilor mânăstirii, aşezată dincolo de 
lacurile şi râurile îndepărtate, în schituri uitate 
ascunse în codru verde, în umbra trestiilor şi a 
dumbrăvilor de mesteceni, care singuri auzeau 
rugăciunea lor tăcută şi cântarea cea dulce şi îi 
vedeau privind sala de nuntă a Sfântului lor Mire, 
Hristos. 

- Pr. Gherman, din Viaţa Sf. Dorotei de Kaşin”” 


„PĂRINTELE SERAFIM”, scrie Părintele Gherman, „intra adesea într-o stare de 


tăcere şi linişte adâncă că părea aproape imposibil să iasă din ea. Recunoscând natura ca 
izvor al legăturii mistice cu Dumnezeu, primea înăuntrul său împrejurimile din jurul 
său, cercetând în acelaşi timp lumea sa interioară. Era încurajator pentru mine să văd la 
ce măsură adâncă primea el împlinirea din pustie. Şi mă întrebam adesea de ce nu 
puteau fi şi alți tineri americani care, percepând realitatea la acelaşi nivel, puteau să ia 
parte cu totul la această stare de petrecere.” 

De la prima vizită la Părintele Adrian, Părintele Gherman — pe atunci fratele 
Gleb de douăzeci de ani — se confruntase cu fenomenul tinerilor americani convertiți la 
ortodoxie. Părintele Adrian îl prezentase la trei asemenea americani, care se formau sub 
îndrumarea lui şi locuiau în micul cătun de lângă Mânăstirea New Diveyevo. Înainte de 
a se despărți de Gleb la sfârşitul primei vizite, Părintele Adrian a considerat o problemă 
deosebită ca Gleb să fie aproape de aceşti oameni, nu numai să le dea ajutor la 


isa „Viaţa Sf. Dorotei de Kaşin şi dreptele femei din Sfânta Rusie”, în Tebaida nordului, p. 210. 

traducerea din limba rusă, ci şi, aşa cum spunea el, să înveţe de la ei despre ortodoxie. 
EI spunea că, convertiții văd ortodoxia cu o privire nouă, care este în folosul sufletelor 
întărite, luând-o drept bun. Părintele Adrian a încheiat, „Nu se ştie câtă vreme va tolera 
Dumnezeu sporirea nedreptăţii în America. Trebuie să nu pierdem vremea ca să 
trasnmitem la noi oameni calea ortodoxă de viaţă, care datorită diferențelor culturale nu 
este uşor să se formeze o ramură nouă.” 

Prietenia Părintelui Gherman cu aceşti convertiți a durat toată viaţa. Nina Seco 
este una dintre persoanele pomenite mai înainte, care a devenit deosebit de apropiată 
frăției Sf. Gherman datorită aceleiaşi aprinderi pentru calea ortodoxă de viață aşa cum 
era arătată de Părintele Adrian. În timpul anilor cât a purtat corespondenţă cu părinţii de 
la Platina, şi ea a fost îndrumată să caute monahismul. 

În 1973, Nina a venit la San Francisco din Coasta de est. Cunoscându-i 
înclinațiile monahale, oamenii i-au spus să meargă la mânăstirea rusă din oraş, dar ca 
americană ortodoxă s-a simțit nepotrivită pentru aceasta. Trimiţându-i o scrisoare de 
încurajare, Părintele Serafim i-a scris: „Păstrează-ţi “taina,” trăieşte în pace cu toată 
lumea, ajută pe cei care îţi cer ajutorul (şi fereşte-te să “ajuţi” atunci când nu ţi se cere!) 
şi roagă pe Dumnezeu şi pe Vlădica loan să-ţi arate calea din afara lumii cât mai 
repede posibil. Despre ultima problemă, încă nu este esenţial să ai un “plan” concret în 
minte; este sufucient acum să hrăneşti sămânţa pustiei din inimă, cu care noi vom 
încerca să te ajutăm.” 

Mai târziu, când Nina a scris că situaţia Bisericii în lume o deprima, Părintele 
Serafim i-a răspuns: 


Dragă soră întru Hristos, Nina, 

Salutări întru Domnul nostru lisus Hristos. 

Din scrisorile tale se vede că ai mare nevoie de o “scrisoare”. Nu 
pot să-ți scriu, dar fiind şi eu un visător ortodox american, îţi scriu cel 
puţin un paragraf sau două. 

Da, situația Bisericii din San Francisco este tristă şi nu prea poți 
spune că “te simţi bine” acolo. Nu poţi să faci altceva decât să te simți 
descurajat de aceasta — şi aşa iată unde începe să se verifice virtutea ta. 
Nu ai de gând să fii „o convertită cu toane, nematură” — dar cât de 
puternică este atitudinea ta pozitivă? Ştii că nu din „întâmplare” te afli 
unde eşti, chiar dacă nu ține atât de mult de un plan deliberat. Poate că 
începi să te gândeşti că în profunzime, întreaga problemă este o „nebunie” 
în cele din urmă. Când apar asemenea idei, întrebarea mea preferată este: 
Care este alternativa? Altceva are sens? Se pare că nu. Atunci rabdă şi 
mulţumeşte lui Dumnezeu că te cercetează. 

Ca să nu te dezamăgească lumea măruntă a „Bisericii”, TREBUIE 
SĂ TRĂIEŞTI ÎN LUMEA TA -— şi aceea este lumea adevărată a 
Bisericii, cea a asceţilor, a locuitorilor în pustie şi a tuturor acelor „păsări 
slăbite” care însuflețesc şi păstrează scânteia aprinsă în lăuntrul nostru. 
Locuitorii în pustie ne vorbesc astăzi în mod deosebit, când deşertul a fost 
izgonit din Biserică. Asta înseamnă că ne gândim că putem fi ca ei? Nu, 
asta înseamnă doar că îi iubim, şi mai mult decât orice altceva, vrem să 
avem măcar cea mai mică imagine a felului lor de viață, numai dacă 
Dumnezeu se va milostivi de noi şi nu ne va pierde pe noi pentru păcatele 
noastre, încăpăţânarea noastră şi tot restul întunecimii noastre. 


* Este vorba despre dorința ei de călugărie. 

După cum ştiau părinţii Serafim şi Gherman, în Rusia pre-revoluţionară se aflau 
de trei ori mai multe femei în mânăstiri decât bărbaţi. Totuşi, pentru femeile americane 
din pământul lor natal, monahismul ortodox nu a început deocamdată în sens cenobitic 
şi nu era până acum nici un loc unde puteau să cerceteze idealul pustiei. Aşa era din 
nefericire, pentru că nu numai că femeile se puteau adapta şi spori în pustie la fel de 
bine ca bărbaţii, dar ele erau probabil chiar mai potrivite pentru aceasta prin virtutea 
faptului că ele erau libere, nefiind legate de cler şi ierarhia bisericească. Pădurile Rusiei 
de nord cunoscuseră femei vieţuitoare în pustie, mari şi sfinte; şi părinţii de la Platina nu 
au văzut nici un motiv pentru care femeile americane nu puteau să-şi aibă şi ele pustia 
lor. Totuşi, părinții nu puteau să prevadă că ei înşişi vor fi chemaţi să înfăptuiască 
aceasta. 


A 

În februarie 1975, Nina a venit la Mânăstirea Platina şi a spus părinților că se 
gândea din ce în ce mai mult să pună bazele unei vieți liniştite la ţară. Ea mai aflase o 
altă tânără femeie care era interesată de acelaşi lucru, o studentă la operă cu numele 
Barbara McCarthy. Părintele Serafim nota, „Atât ea cât şi Barbara visează la o viață 
“isihastă”, într-un cadru moderat — dar cu multă smerenie şi încredere şi luptă şi 
tăgăduirea de sine — trebuie să fie pe primul loc!” 

Barbara, care se convertise la ortodoxie în 1968, fusese însuflețită de 
monahismul pustiei încă de când citise primul număr din Cuvântul ortodox despre 
schiturile pustietăţii din Canada. Abandonându-şi cariera de la operă, în 1972 a făcut un 
pelerinaj la aceste schituri şi în 1974 plecase la o mânăstire pe insula grecească din 
Chios. Stătuse la mânăstire mai mult de un an după care s-a întors în Statele Unite. 

La 5 iulie 1975, Barbara a venit cu Nina să viziteze Mânăstirea Sf. Gherman 
pentru prima dată. Când au ajuns cele două femei, au fost conduse în bserică pentru o 
rugăciune. leşind, Barbara s-a apropiat de Părintele Gherman şi 1-a spus: 

- Îmi place locul acesta. Îmi place pustia. Apoi a adăugat cu un zâmbet, Daţi-mi- 
o mie! 

Părintele Gherman a văzut că femeia era foarte serioasă, dar nu şi-a dat seama 
total ce voia să spună. „Poate”, s-a gândit el, „aici este un suflet care vrea ceea ce 
lucrăm noi”! 

- Promiteți-mi că mă tundeţi, a spus Barbara. Promiteți-mi că-mi daţi pustia! 

- Promit! A răspuns Părintele Gherman nedând nici o atenţie realităţii practice a 
acestor cuvinte. Trăgându-l pe Părintele Gherman la o parte, Părintele Serafim i-a şoptit: 

- Ce spui? Ea este femeie şi noi trăim singuri. 

Părintele Gherman s-a gândit la femeia virtuoasă din viața Sf. Fructuosis din 
Spania; s-a gândit la Maria din Olonets, la Anastasia din Padan şi la toate celelalte femei 
în vârstă, viețuitoare în pustie. 

- De ce să nu împărtăşeşti visul tău isihast şi altuia care îl vrea? L-a întrebat pe 
Părintele Serafim. De ce să nu dai viaţă unei dorințe drepte — o dorință care se poate 
împlini prin ostenelile tale? 

Părintele Serafim a făcut plecăciune, şi-a făcut cruce şi a plecat zâmbind, hotărât 
să-şi pună toată osteneala şi rugăciunea întru împlinirea a ceva atât de ales, liber şi plin 
de frumuseţe duhovnicească: un suflet modern care tânjeşte după pustia călugărească. 


A 

În mai puţin de două sptămâni Barbara s-a întors la mânăstire singură, mergând 
jumătate de drum de la Redding pe jos şi dormind noaptea sub cerul liber. A stat trei zile 
în casa de oaspeţi din afara mânăstirii, citind sfaturile duhovniceşti ale lui Avva Dorotei 
şi făcând puţină treabă. Dorirea ei de a merge în pustie era mai puternică ca niciodată; şi 
părinții, temându-se că s-ar putea ispiti şi uita de realitățile cumpătate ale vieţuirii 

ortodoxe, au încercat să-i tempereze zelul. Ea a plecat de la mânăstire cu ideea de a 
merge la Etna cu Nina ca să pună început unei vieți semi-monahale liniştite. 

În Etna, Nina a trăit aproape de tineri, în timp ce Barbara a trăit singură într-o 
mină de aur care aparținea mătuşii lui Susan Young. Când cele două femei au vizitat 
mânăstirea data următoare, Părintele Serafim le-a ţinut o cunvântare, după cum a scris 
mai târziu, „despre viaţa ortodoxă trăită în frică şi cutremur, liniştită, plină de osteneală 
şi rugăciune şi dacă este posibil, lucrare misionară lipsită de îngâmfare şi unitatea minţii 
cu alții care se pot alătura.” 

În octombrie, Barbara, fiind încă în Etna, s-a îmbolnăvit grav şi a trebuit să se 
întoarcă la casa ei din Ohio ca să se însănătoşească. În vizita ei la mânăstire, de rămas 
bun, cu greu era în stare să vorbească din cauza bolii, dar a plecat în lacrimi. 

În vara următoare s-a întors. Nu se schimbase nimic în orientarea ei. A rămas o 
săptămână în casa de oaspeți a mânăstirii şi, după cum menționa Părintele Serafim, era 
„foarte mulțumită de ascultarea ei de a săpa fundația pentru o casă simplă [de cealaltă 
parte a dealului],-* participând la slujbele noastre şi la sala de mese cuviincios, fiind 
însuflețită de săpat şi de priveliştea defileului de dedesubt.” 

Comentând despre ajutorul frăției în împlinirea viselor de pustie ale Barbarei, 
Părintele Serafim a scris: „Este acest “joc” de partea noastră ori este temelia pentru ceva 
serios care să iasă din ea? Dumnezeu ştie. Sorţii par să fie de partea noastră ca să facem 
ceva ieşit din comun, pentru a păstra vie o scânteie a luptei şi orientării duhovniceşti 
adevărate. Acele puţine suflete care “pricep” calea noastră — nu putem să-i sprijinim şi 
să-l încurajăm?” 

Şi lui Alexei Young i-a scris: „Barbara este bine şi îi scrie o scrisoare mamei ei. 
Desigur, este puțin “primejdios” (din punct de vedere politic) să rămână atât de mult în 
preajma noastră. “Oficial”, dacă este vreo problemă, poziția noastră în legătură cu ea 
este: Noi îi potolim entuziasmul, dându-i puţin din gustul pustiei în timp ce o înfrânau 
de la mergerea în codru de una singură. Părintele Gherman a binecuvântat-o să nu stea 
cu totul singură mai mult de trei zile de fiecare dată şi să ştim unde se află. Dumnezeu 
ştie ce va ieşi din dorința ei pentru pustie, dar noi nu vrem să o înăbuşim ori să aplicăm 
la aceasta o “formulă”. Întrucât lucrurile au ieşit bine, noi ne aflăm cu desăvârşire 
singuri în timpul acestei perioade de vară, aşa că nu mai sunt tineri care să rabde ispite 
fără de nici un folos datorită apropierii ei. Din punct de vedere istoric (după cum ştim 
din exemplele ruseşti ale sec. al XIX-lea) cei care încurajează asemenea “nebuni” 
sfârşesc prin a fi ei înşişi persecutați, dar asta nu este nimic nou!” 

Între timp, Episcopul Nectarie a binecuvântat-o cu căldură pe Barbara, sfătuind- 
o să rabde, spunând: „Pune-ţi toată nădejdea în Dumnezeu şi va fi lumină ....” 


STRUCTURA duhovnicească a Sorei Barbara era în esență artistică. Ca şi 


părinţii, ea avea un simț pământesc al apropierii omului de natură. Cartea ei preferată, 
de care nu se despărțea aproape niciodată, era Omilii duhovniceşti a Sf. Macarie cel 
Mare, în care un scop înalt se unește în mod clar cu o lucrare sinceră, simplă, realistă. 
Cititul din izvoarele patristice împreună cu iubirea ei pentru muzică au făcut-o să vadă 
aşezarea pustiei de la Platina ca o operă de artă a lui Dumnezeu, la care ea a fost o 
participantă vie, dar nu era suficient să păstreze acest simțământ numai pentru ea. Ea 
dorea să-l transmită şi altora, tot aşa cum un cântăreţ care simte prin tot trupul patosul 
muzicii, primeşte însuflețire de sus şi o revarsă către cei care vor asculta. De aceea, 
răgazurile ei dintre rugăciuni erau ocupate cu traducerea textelor patristice din limba 
greacă, transpunerea textelor ruseşti pe monahismul pustiei pentru Cuvântul ortodox şi 
uneori chiar tipărirea lor la presă când părinții erau foarte încărcaţi cu alte activități. 


*% Proprietatea „Schitului Sf. Ilie”: vezi cap. 70 mai jos. 

Totuşi, cu fiecare ocazie, Barbara dispărea „înăuntrul pustiei” aspre. Mai târziu, 
ea a început să stea acolo perioade de săptămâni şi chiar luni. Se ruga nopți întregi şi 
uneori, când soarele apunea, glasul ei răsuna pe dealuri, dus de vânt. 

Părintele Gherman îşi aminteşte: „A apărut odată un incident când frăția a fost 
tulburată de o luptă bisericească. Atmosfera era încărcată de tensiune şi nesiguranță, 
despre care Sora Barbara avea înştiinţare. Ea a apărut la poartă într-un timp nepotrivit şi 
eu i-am spus despre agitația noastră sugerându-i să plece pentru o vreme. Ea a ascultat 
cu smerenie şi s-a întors în pădure; şi numai atunci m-am gândit că poate venise pentru 
hrană şi alimente, că poate era flămândă. l-am scris un bilet cu scuze, am împachetat 
nişte mâncare şi am pornit într-o vâlcea împădurită de unde lua alimentele aflate într-o 
cutie destinată acestui acest scop, care era ataşată la un copac. 

Era în amurg. Am coborât şi am urcat dealul căutând copacul, dar nu l-am putut 
găsi cu uşurinţă. Atunci, de peste deal, am auzit cântatul ei frumos. Era vestita chemare- 
rugăciune din ultimul act din Forza destinului de Verdi: “Pace, pace, pace, mio Dio” 
[“Pace, pace, pace, Dumnezeu meu”] — o rugăciune potrivită pentru perioada noastră de 
tulburare. 

Răsuna prin vâlcea şi se stingea undeva în Jos, în timp ce deasupra licărea prima 
stea şi luna era pe jumătate. Şi m-am gândit: “Cât de înţelegător este acest suflet al vieţii 
nostre, chiar dacă în acest caz ea fusese lipsită de hrana de primă necesitate!” Nici unul 
dintre primii frați nu arătase o asemenea iubire pentru pustie, nici o asemenea seriozitate 
de a pune în practică învățăturile patristice. 

Pe când se lăsa noaptea caldă de vară, cântatul se transforma într-o cântare 
bizantină melodică, deşteptând căinţa sufletului. Auzind aceste melodii greceşti, mi-am 
spus: “Cum pot împărtăşi cu ea puţinul meu Munte Athos?” 

În câţiva ani se va întâmpla. Sfântul Munte Athos, prin părintele meu 
duhovnicesc de acolo, monahul Nicodim, va aşeza o binecuvântare şi o mantie 
monahală peste această fată americană care se dăruise pe ea şi glasul ei minunat 
Creatorului Dumnezeu.” 


69 
Prietenii lui Adam 


O, Doamne, sporeşte întru noi simțământul 
prieteniei cu toate lucrurile vii, fraţii noştri 
mai mici cărora Tu le-ai dat acest pământ pe 
care să se sălăşluiască împreună cu noi. Să 
ne dăm seama că aceştia nu trăiesc numai 
pentru noi, ci şi pentru ei şi pentru Tine şi că 
ei iubesc dulceaţa vieţii întocmai ca şi noi şi 
îți slujesc Ție mai bine la locul lor decât noi 
la al nostru. 

- Sf. Vasile cel Mare 


A 

În zorii unei dimineţi, nu mult după ce părinții se mutaseră în pustie, a răsunat prin 
toată mânăstirea cântatul unei păsări. Părinţii au sărit în sus doar ca să afle un cocoş 
stând pe masă în mijlocul trapezei. Nu aveau nici o idee de unde venea şi cum ajunsese 
înăuntru. Cocoşul a continuat să mai cânte de câteva ori. 

Îndată s-a auzit un râs dincolo de poartă. Prietenul părinţilor, Diaconul Nicolae, 
pe drum fusese atras de culorile vii ale cocoşului şi îl cumpărase ca să-l aducă părinților 
în dar. A ajuns noaptea şi a pus cocoşul în trapeză. 

Dimineaţa când a răsărit soarele, lumina a pus în privelişte o pasăre de o 
frumusețe neaşteptată, de o rasă exotică. Strălucea şi sclipea în soare, cu nuanţe aurii, 
roşii, albastre şi verzi strălucitoare. Penele lui aurii îşi schimbau culorile când se privea 
din locuri diferite. Părintele Gherman îşi aminteşte: „Nu mai văzusem niciodată înainte 
o asemenea pasăre — ca o făptură din altă lume.” 

Defilând cu vitejie pe pământ monahicesc, cocoşului păreau să-i placă 
împrejurimile. El deveni „al treilea frate” al mânăstirii, a cărui ascultare călugărească 
era să trezească monahii pentru rugăciune. El i-a învăţat pe părinți să nu se bizuiască pe 
ceasuri deşteptătoare, ci pe el. Imaginea oamneilor săi deşteptați pentru rugăciune slujea 
ca ceva care aminteşte de pocăinţa Apostolului Petru la cântatul cocoşului. Pentru acest 
motiv, toți cocoşii din Rusia sunt numiţi „Petia”, un diminutiv de la Petru. 

Părintele Serafim, a cărui familie avusese pui pe vremea când era copil, a 
construit un coteţ pentru cocoş. Când s-a apropiat iarna, a mers la oraş şi a cumpărat 
patru găini albe ca zăpada, aşa încât părinţii să aibă ouă. Deoarece cotețul era lângă 
bucătărie, păsările puteau fi observate îndeaproape. Părinții au observat rânduiala 
obiceiurilor lor de somn: cum observau soarele coborând şi se cuibăreau pentru noapte, 
numai atunci când soarele era complet apus şi cum îşi părăseau coteţul nici mai devreme 
nici mai târziu decât răsăritul soarelui. Părintele Serafim a mai observat cum găinile 
aveau personalități diferite. Ele umblau şi îşi luau hrană prin diferite locuri şi glasurile şi 
comportarea lor erau foarte deosebite. Una dintre ele, care umbla şi cânta toată ziua, a 
fost numită „Pasărea-cântec” de către Părintele Serafim; alta, care le lovea mereu cu 
ciocul pe celelalte, a fost numită „Fata Rea”; şi principala victimă a acestui tratament a 
fost numită „Cenuşăreasa”. Chiar şi cu creierul lor de găină ele aveau o evlavie 
personală. Găina preferată a Părintelui Serafim se numea „Rumianeț” (rusescul pentru 
„Obraz Trandafiriu”), îl urma în toate părțile. 

După prima iarnă, coteţul găinilor a fost mutat mai departe şi le-au luat locul alte 
animale care să le ţină tovărăşie părinților. Dar cocoşul auriu a adus mângâiere 
interioară în viața lor din pustie, pe care un vizitator ocazional nu putea să o înțeleagă 
niciodată. 


ANI de zile după mutarea lor, părinţii nu au avut nici câini nici pisici, 
considerând în râvna lor că nu era călugăreşte să aibă la schit animale răsfăţate. Apoi 
într-o zi Nina Seco le-a adus un dar. Când Nina stătea cu Părintele Gherman în tindă, ea 
i-a spus să închidă ochii şi să întindă mâinile. Când i-a deschis s-a pomenit ținând o 
pisică gri. El a spus că nu vrea pisica, dar atunci Nina l-a întrebat dacă avea şoareci 
sâcâitori. „Foarte bine”, a spus Părintele Gherman adresându-se pisicii. „Dacă prinzi un 
şoarece într-o oră, poţi să rămâi. Dacă nu, trebuie să pleci.” 

Atunci, pisica s-a furişat sub clădire. În cincisprezece minute, în timp ce 
Părintele Gherman şi Nina mai stăteau de vorbă, pisica a adus un şoarece în tindă şi l-a 
pus la picioarele Părintelui Gherman, împlinind de îndată prima sa ascultare 
călugărească. Pisica a rămas şi au mai fost aduse şi altele mai târziu. 

Înainte de venirea pisicilor, părinţii văzuseră adesea şerpi cu clopoței în zona 
schitului. Părintele Gherman intra uneori în chilia lui şi găsea această reptilă 
primejdioasă în interiorul sutanei lui ori lungită pe patul lui. Totuşi, odată cu sosirea 
pisicilor, aceşti şerpi se mai vedeau rareori. Părinţii au dedus că şerpii fuseseră atraşi 
spre clădiri de şoareci, dar acum, întrucât pisicile micşoraseră adunarea de şoareci, 
şerpii nu mai aveau motiv să vină. Pisicile deveniseră astfel, nu jucăriile răsfăţate pe 

care părinții trebuiseră să le primească pe lângă mânăstire fără voia lor, ci lucrători de 
neînlocuit pentru siguranța publică. 

Întrucât este „necanonic” să dai unui animal numele unui sfânt, părinții numeau 
pisicile după ceva — de obicei un loc — legat de un sfânt a cărui pomenire era în ziua 
când sosise animalul. Astfel, o pisică venită în ziua de Sf. Gherman din Alaska a fost 
numită „Alaska”, una venită în ziua de Sf. Teodor Tyro (Novicele) a fos tnumită 
„Tyro”, etc. O pisică gri-cenuşie, cu căutătura tristă, s-a întâmplat să vină de sărbătoarea 
Maicii Domnului „Bucuria Tuturor celor Necăjiţi”: a fost numită potrivit „Necăjita”. 

Însoţitoarea personală a Părintelui Serafim era Tyro. Deşi mică, această pisică, 
ca din pânză, era stăpâna clanului pisicesc şi nici o altă pisică nu îndrăznea să-i taie 
calea. Până şi în căsuţa Părintelui Serafim, aceasta era ca o regină. 1 se aşeza liniştit în 
poală când bătea la maşină vreun articol şi nu voia să se ridice ca să n-o deranjeze. Într- 
o zi, intrând într-una din camerele de lucru ale mânăstirii, a aflat că dăduse naștere la 
pisoiaşi în mijlocul hârtiilor de pe masa editorială! 


PĂRINTELE SERAFIM iubea câinii cel mai mult. Niciodată nu putuse fi 


înlocuit mult îndrăgitul său câine din copilărie Ditto. Totuşi, într-o zi, un câine frumos, 
portocaliu cu negru, corcitură de ciobănesc german, a venit alergând pe poarta 
mânăstirii. S-a împrietenit îndată cu părinţii. „N-ar fi frumos să avem un câine?” a 
îndrăznit să propună blând Părintele Serafim. Dar câinele avea zgardă şi evident un 
stăpân, şi astfel părinţii au simțit că ar trebui să pună un anunţ la Magazinul Central din 
Platina. La scurtă vreme, a venit un om cu o camionetă. Omul venise să-l ia pe 
„Murphy” al lui. Câinele s-a ghemuit şi s-a uitat la stăpânul său cu ochi temători care 
păreau să arate că în trecut fusese tratat prost. Omul era mânios şi evident avea puțină 
dragoste pentru Murphy. Părintelui Serafim îi părea foarte rău să vadă că îi pleca 
prietenul. 

După câteva zile, Murphy se întoarse singur la mânăstire. Iarăşi a trebuit să vină 
stăpânul să-l ia. „Treci în maşină!” a țipat omul la câine, lovindu-l cu mâna. „Dacă mai 
face aşa din nou”, a spus părinţilor, „va trebui să vi-l păstraţi!” 

De data asta numai după cincisprezece minute s-a întors înapoi. Părintele 
Serafim s-a bucurat în taină. Murphy fusese numele câinelui „în lume”, dar în mânăstire 
se va numi de acum înainte „Svir”, întrucât venise prima dată în ziua Sf. Alexandru de 
Svir. Părinţii au afirmat că nu aflaseră niciodată o făptură atât de minunată (poate că 
suferința îl făcuse astfel!). Nu era în acest animal nici un fel de încăpățânare” 
prostească! Se uita la oameni cu căutătură isteață şi cu o expresie atât de blândă, umilă. 
Afecțiune, joacă, tovărăşie, ocrotire: toate se făceau în vremea lui. Ținea departe urşii şi 
pumele (dar fără lătrat neîncetat fără de folos), şi mai era cunoscut că era de ajutor 
fraților care se rătăceau, ca să-şi afle calea înapoi spre mânăstire. 

Părintele Serafim îl mângâia foarte rar pe Svir;, între ei era un fel de comunicare 
tăcută. Aşa cum făcuse cu Ditto, se înțelegea cu Svir privindu-l adânc în ochi ca pe un 
om. 


MAnăsTiREA mai avea păuni care umblau prin toată pădurea ciugulind 


hrană. În fiecare primăvară, păunilor le creșteau cozi noi în culori strălucitoare, un semn 
al mâinii creatoare a lui Dumnezeu, un exemplu al ideii Lui de artă. Porumbeii, 
pomeniți mai devreme, pe care Părintele Spiridon îi iubea atât de mult, din nefericire au 
fost ucişi noaptea de bufniţe. 

Căprioarele din zonă s-au apropiat de părinți atât de mult, aproape ca animalele 
domestice. Căprioarelor le plăcea mânăstirea, în special pentru că era un loc relativ ferit 
de vânători. Părintele Serafim scria într-o vară într-o scrisoare: „este sezon de vânătoare 

şi căprioarele noastre dragi stau aproape de noi — de fapt, în timp ce eu bat acum la 
maşină afară, sunt înconjurat de cinci căprioare, trei dintre ele bând din apa noastră.” 

Părinţii supravegheau un puişor de căprioară pe care l-au ajutat să crească să 
devină mamă. În iunie 1972, Părintele Serafim scria: „Începe vara noastră şi acum două 
zile “puişorul” nostru de căprioară a dat naştere la doi pui, s-ar părea chiar în fața 
bisericii noastre! Nu aveau nici douăsprezece ore când i-am văzut prima oară, dar deja 
alergau (Şi se poticneau peste tot). Spre surprinderea noastră, observăm că „Puiul” nu 
are nici un cuib sau ceva de felul acesta, ci doar îşi mută puii de colo colo, lăsându-i să 
doarmă atunci când cad jos, şi apoi se opreşte ceva mai departe. Aceasta este a treia zi şi 
încă nu au plecat din zona mânăstirii — ceea ce arată că suntem “demni de încredere”. Ne 
uitam împrejur din când în când şi la un moment dat am aflat un pui de căprioară 
încolăcit sub “copacul Sf. Gherasim” al nostru, cu o icoană, uitându-se la ca. O 
privelişte foarte emoţionantă.” 

Căprioara pe care Părintele Serafim o iubea cel mai mult era un căprior de 
culoare deschisă numit „Whitey”. Mare, împărătesc şi frumos, cu un smoc de blană albă 
pufoasă pe piept, Whitey umbla peste tot ca regele pădurii. EI ştia că monahii erau 
prietenii lui. Desăvârşit de blând în preajma lor, se apropia de ei, se lăsa să fie mângâiat 
şi mânca din mâinile lor. 

Într-o zi a sezonului de vânătoare, când Whitey umbla pe pământurile mânăstirii, 
s-a auzit un jeep urcând pe drum. Whitey, nesimţind primejdia posibilă, a pornit-o spre 
biserică, dincolo de care se apropia jeep-ul. Unul dintre frați a început să meargă după 
Whitey, strigând, „Whitey, stai aici! Whitey, nu pleca!” Jeep-ul a încetinit; vânătorii 
dinăuntru îl văzuseră pe Whitey şi fără îndoială au auzit şi strigătele înnebunite ale 
fratelui. Dar Whitey continua să meargă. Nici nu mersese căprioara nouă metri dincolo 
de biserică, când s-a tras un foc. Whitey a căzut jos mort. De data asta Părintele 
Gherman a dat fuga la faţa locului. 

- Ce faceți? A strigat el către vânători, arătându-le inscripția Vânatul interzis. 
Aceasta este proprietate privată. Vânătorii erau beţi. Omul care trăsese cu puşca şi-a 
îndreptat arma încă fumegândă către Părintele Gherman. 

- Ce ai spus? A întrebat omul cu o vorbă amenințătoare. Părintele Gherman 
desigur nu a spus nimic şi după un timp maşina li s-a răsturnat pe drum. 

Părintele Serafim a fost pustiit de moartea bruscă şi crudă a lui Whitey. Mergând 
în biserică, a plâns. Micul băiat plin de iubire care plânsese oarecând lângă „Ditto”, era 
acolo în interiorul său. 


Pe când petreceau în schitul lor, părinţii au aflat despre un experiment, 
supravegheat de către guvernul sovietic, care era în legătură cu animalele. Bolşevicii, 
socotind că toate animalele domestice în afara animalelor de gospodărie sunt un lux 
burghez, au omorât toate aceste animale din anumite zone ale Rusiei. După ani de zile 
au făcut un studiu psihologic, comparând oamenii din aceste zone cu oameni din zonele 
unde animalele fuseseră îngăduite să viețuiască. S-a descoperit că oamenii care fuseseră 
lipsiţi de animale aveau o proporție mai mare de depresiune nervoasă, anxietate şi 
sinucidere decât ceilalți. S-a concluzionat astfel că animalele aveau oarecare efect 
terapeutic asupra ființelor omeneşti. 

Părinţii au văzut adevărul confirmat de propria lor experiență la mânăstire. În 
presiunea constantă de activități ale părinților, animalele erau un izvor de odihnă şi 
uşurare pentru ei. O pisică împingea o uşă deschisă şi intra în tipografie pe când părinții 
lucrau, ori un prihor şi perechea lui se arătau în privelişte construindu-şi cuibul în afara 
ferestrei — şi îndată întreaga povară a universului omenesc se spulbera înaintea realității 
creaţiei lui Dumnezeu din care şi omul este o parte. Aceste animale nu aveau nici o 

legătură cu maşini stricate, prese de tipărit şi maşini de cules litere, nici cu probleme 
bisericeşti şi financiare cu care erau preocupați părinții. 

Părintele Gherman observă: „În atmosfera noastră rustică, animalele îşi au locul 
lor. În atmosfera lumii contemporane, pe de altă parte, ei parcă ar fi jefuiţi de talanții 
lor, fiind în nepotrivire cu lumea făcută de om. Când priveşti în ochii animalelor vezi nu 
numai că sunt drăgălaşe, jucării din blană, ci sunt un fenomen extraordinar de serios, 
creaturi care iau viața în serios. Animalele îşi duc viața şi parcă ne spun: “Intră în lumea 
lui Dumnezeu. Aparţii veşniciei!” 

Părintele Gherman îşi aminteşte o clipă liniştită când era cu Părintele Serafim şi 
animalele lor au venit la ei: Svir, uitându-se în sus cu atâta devotament şi dând din 
coadă, şi o pisică frumoască, cu lăbuţele albe, cu numele Kisa, stând liniştit alături. 

- Din punctul tău de vedere, ce sunt animalele? A întrebat Părintele Ghermna 
într-o stare meditativă. 

- Ele au o legătură cu raiul. A răspuns Părintele Serafim. 


70 
Un colț ortodox al Americii 


Omul trebuie să cerceteze slujbele Bisericii şi 
rânduielile Bisericii deoarece frumusețea şi 
adâncul slavei creştine este mai înalt decât slava 
îngerilor; este legătura dintre pământ şi cer. 
Este un cor de oameni şi îngeri sârguindu-se 
spre unirea inimilor lor cu Dumnezeu şi a voilor 
lor cu voia lui Dumnezeu. 
- Bătrânul Zaharia din Lavra 
Sf. Serghie 


A 

În timpul uneia dintre primele sale vizite la Mânăstirea Sf. Gherman, episcopul 
Nectarie s-a uitat în jur cu o privire plină de recunoştinţă şi venerație. Şi-a făcut cruce şi 
a spus: 

- Este o minune! 

În Rusia, Episcopul Nectarie asistase la sfârşitul Optinei lui dragi de către un 
regim de huligani fără Dumnezeu care puseseră stăpânire pe Rusia ca o plagă. În 
America, el văzuse cum Biserica Rusă din diaspora, retrasă din leagănul spiritual al 
patriei sale, începuse deja să piardă buna mireasmă a creştinismului celeilalte lumi, până 
la nivelul persecuției propriilor ei ierarhi făcători de minuni. El văzuse eparhia oraşului 
în care locuia, San Francisco, înăbuşită sub jugul unei mentalități organizatorice. Şi, 
trăind în acel oraş înttre anii 1960 şi 1980, el observase direct apariția rapidă a ceea ce 
Sf. Ignatie Brianceaninov numise „timpul de bază al lepădării”. În mijlocul acestor 
probleme, exista Mânăstirea Sf. Gherman, pierdută în codru, tăinuită de lume, cu doi 
călugări ai noii generaţii, dintre care unul era american convertit. Aceasta a fost o 
minune pentru el. El scria într-o scrisoare, „În Platina se sălăşluieşte duhul de la 
Optina”. 

În acelaşi timp, Episcopul i-a avertizat pe părinţi să nu cadă în mândrie. Când ei 
l-au vizitat în San Francisco în 1975, le-a spus: „Să nu credeți că tot ceea ce aveți este 


* Jane Ellis, trad., Un sfânt sovietic timpuriu: viaţa Părintelui Zaharia, (Springfield, Illinois: 


Templegate Pub., 1977), p. 61. 

prin ostenelile sau meritele voastre. Este un dar de la Dumnezeu!” Fratele său, |. M. 
Kontzevici obişnuia să spună că Optina călugării umblau parcă pe vârfuri înaintea lui 
Dumnezeu. Era un fel de glumă şi vorbă de duh, dar nimeni nu spusese niciodată ceva 
ca să-l jignească pe altul. Ei singuri se păzeau de judecată şi de vorbirea fără de folos, 
de orice le tulbura liniştea lor interioară şi prezența lui Dumnezeu printre ei. După cum 
explica Episcopul Nectarie, „Ei păstrau cu sfințenie harul.” Aceasta fusese poate cea 
mai importantă lecţie pe care o învățase Episcopul Nectarie la Optina şi de aceea le 
spunea adesea părinţilor de la Platina: „Nu risipiţi harului lui Dumnezeu.” Într-o predică 
pe care a ţinut-o la mânăstire a izbucnit în lacrimi în timp ce adresa rugămintea: 
„Păstraţi-vă cu sfinţenie singurătatea şi individualitatea minţii — şi niciodată să nu apună 
soarele peste mânia unuia față de altul.” 

În ziua de Rusalii, 1974, Episcopul Nectarie a făcut o vizită la schit şi ca 
totdeauna, a adus mângâiere fraților. „Nu lăsați să vă copleşească greutățile, lipsa de 
înțelegere şi aşa mai departe,” zicea el, „ci trăiţi fiecare zi cu încredere în Dumnezeu, 
fără să vă faceţi griji pentru problemele de mâine. Fie că sunteți zece sau numai doi, 
mergeţi înainte. Şi chiar dacă rămâne numai unul din voi, veseliţi-vă şi slujiți pe 
Dumnezeu; vă aflați în locul potrivit”. 

Până şi mama Părintelui Gherman, care atât de tare s-a opus odinioară 
aspirațiilor monahale ale fiului său, şi-a dat seama că el se afla acolo unde îi era locul. 
Într-una dintre vizitele ei, i-a spus: 

- Aici simt că ai harului lui Dumnezeu. 

Când Părintele Gherman s-a întors dintr-o călătorie făcută la Jordanville în 
decembrie 1973, Părintelui Serafim i s-a arătat cât de mult dăruise Dumnezeu frăției lor. 
În ziua prăznuirii Sf. Gherman, Părintele Gherman ţinuse o conferință înflăcărată în faţa 
a 200 de tineri de la mânăstirea Jordanville, punând astfel început unei tradiții a 
„Pelerinajelor Sf. Gherman” care aveau loc acolo în fiecare an. El mişcase multe suflete 
şi semănase semințele pentru roada viitorului. Meditând asupra efectului pe care îl 
produsese Părintele Gherman, Părintele Serafim a scris în Jurnalul său: „Tinerii sunt 
flămânzi de ortodoxia adevărată, fanatică; dar ortodoxia adusă din alte ţări va pieri. 
Sunt atât de puţini, chiar şi dintre episcopii noştri care îşi dau seama de acest lucru! Cei 
din Biserică care au conştiinţă, privesc spre frăția noastră cu mare nădejde pentru viitor. 
Şi în adevăr, poziția noastră este mult mai liberă şi mai plină de nădejde decât a oricăror 
altora, în ciuda piedicilor. Noi trebuie să facem lucrare bogată, atât în engleză cât şi în 
rusă — şi mai presus de toate în însufleţirea şi aşezarea atitudinii corecte.” 

Părintele Serafim s-a mai bucurat să audă că Părintele Gherman aduce înapoi 
cuvinte de încurajare de la arhipăstori de pe coasta de răsărit: „Arhiepiscopul Averkie 
binecuvântează “tot” ceea ce facem, scria Părintele Serafim. „La fel şi Mitropolitul 
Filaret a confirmat calea noastră spunând: “Calea voastră este aşternută şi este bună.” 
Arhiepiscopul Andrei" la fel, vă binecuvântează. Mesajul: nu ar trebui să fim supăraţi 
de înţelegerea greşită din partea unor autorități, de “mentalitatea sinodului” care se 
gândeşte numai la organizare şi politică; ci noi trebuie să mergem cu îndrăzneală înainte 
pe calea pe care ne-a binecuvântat Vlădica loan.” 

De ziua numelui din lume a Părintele Serafim (a 13-a aniversare a primirii lui în 
ortodoxie), Părintele Gherman a ţinut o predică importantă în legătură cu Sf. Alexie 
„Ziditorul Moscovei”, spunând fraților că şi ei trebuie să zidească, nu să distrugă zidirea 
sufletelor lor şi a comunităţii lor. Aşa cum comenta Părintele Serafim în Jurnalul său: 
„Aceasta înseamnă că nu trebuie să existe nici un fel de mâhnire, nici un fel de “ştiu 
mai bine”, când Părintele Gherman se osteneşte mult ca să ne spună rânduielile vieții 
bisericeşti, nici un fel de a lua drept bun ceea ce avem noi sau oricare atitudine greşită 
față de noastră viață duhovnicească. Nu există nici un fel de accidente în viaţa noastră — 


3% Arhiepiscopul Andrei din New Diveyevo, odinioară Părintele Adrian. 

totul se petrece cu noi din voia sau îngăduința lui Dumnezeu pentru mântuirea noastră şi 
reflectă starea şi nevoile noastre interioare. Cât de multă nevoie avem să umblăm în 
frică de Dumnezeu şi să zidim în mod conştient acest colț ortodox al Americii, nu 
pentru folosul nostru “privat”, ci pentru binele adevăratei ortodoxii din America!” 


Cu astea în minte, părinţii s-au sârguit să facă totul în viaţa lor de zi cu zi ca să 


le amintească de lumea cealaltă. Pentru a întări legătura lor cu Rusia Sfântă şi sfinții ei, 
ei au numit toate locurile vii după mânăstirile ruseşti mari. Astfel, chilia Părintele 
Gherman de lângă vârful coamei a fost numită „Valaam”, chilia Părintele Serafim, 
construită în 1975 chiar de Părintele Serafim, a fost numită „Optina”. Mai târziu, 
construcțiile au fost numite după Mânăstirile Sarov şi Glinsk. 

În 1974 s-a auzit vorbă precum că întâiul ierarh, Mitropolitul Filaret, ar putea 
veni la mânăstire. „Dar va fi indignat!” A spus Părintele Gherman. „Nici măcar nu avem 
o cameră corespunzătoare în care să-l primim.” 

„Atunci să construim o cameră nouă,” a fost sugestia Părintelui Toma. „O 
cameră vrendică de un Țar!” Părintele Serafim s-a gândit că era o idee minunată. 

Până la urmă, Mitropolitul nu a venit niciodată; dar planul lui Toma s-a 
dezvoltat în ceva mai bun decât concepţia inițială: o cameră închinată de fapt memoriei 
Țarului Martir Nicolae şi familiei sale. La 4 iulie, pomenirea Martirilor Împărați, 
părinții au stropit cu agheasmă pe locul viitoarei construcții. Ca şi cu aproape toate 
construcțiile mânăstirii, Părintele Serafim a fost proiectantul şi dulgherul, Părintele 
Gherman şi alți frați dând ajutor. Până în noiembrie camera a fost isprăvită şi au fost 
atârnate pe perete fotografii greu de găsit ale Țarului şi familiei sale." Recunoscând cât 
de ciudat ar putea să apară aceasta unei persoane obişnuite din exterior, Părintele 
Serafim a scris: „S-a înrămat portretul Țarului şi camera a fost văruită în albastru la 
vreme potrivită pentru o pomenire măreață în “Camera Țarului”. Puţini dintre noi ne 
însuflețim de aceste pomeniri în pustie — şi chiar de ideea unei “Camere a Ţarului” în 
pădure — şi trebuie să continuăm astfel să fim “nebuni” în fața lumii pentru a rămâne 
însuflețiți şi aducători de roadă.” 

Părinţii, de asemenea, au acoperit regiunea înconjurătoare cu ceea ce numeau ei 
eufemistic „schituri”. Fiecare „schit”, numit după un anumit sfânt, era alcătuit dintr-o 
suprafață de pământ eliberată, unde fraţii puteau cânta slujbe. În unele locuri se săpa în 
ideea că într-o zi se va construi acolo o biserică sau chilie. La schituri se atârna câte o 
icoană într-un copac, se ridica o cruce de lemn sau se făcea un tetrapod. În anii de mai 
târziu părinții au adus mese de altar în unele schituri. Erau schituri închinate Sf. Ilie 
Proorocul, Sf. loan Înaintemergătorul, Sf. loan Teologul, Sf. Hariton, Sf. Serafim de 
Sarov şi Bătrânul Zosima din Siberia. Sf. Tihon de Kaluga, care a vieţuit ca sihastru în 
scorbura unui copac, a fost cinstit cu „copacul Sfântului Tihon”. Alte locuri de biserică 
au fost numite după marile mânăstiri celtice din Lindisfarne şi lona. 

Şi munţii şi dealurile au primit nume. Astfel, un deal proeminent, cam la 1,6 km 
spre apus de mânăstire, a fost închinat Cuviosului Velicikovski şi a ajuns să fie numit 
„Creasta lui Paisie”. Muntele de deasupra mânăstirii, în vârful căruia aşezaseră o cruce 
şi un tetrapod, a fost numit „Muntele Sf. Gherman”, după piscul cel mai înalt de pe 
Insula Spruce. Un alt punct de pe culme a fost numit „Muntele Athos”. Şi spre miazăzi, 
un munte cu numele secular „Black Rock” a fost numit din nou după Apărătoarea 
Preasfânta Născătoare de Dumnezeu. La sărbătoarea Apărătoarei în 1974, Părintele 
Serafim nota: „Toţi cei cinci fraţi şi un pelerin urcă Black Rock şi sunt însuflețiți de 
pădurea îndepărtată şi privelişti întinse. Însoţitorul nostru este un tânăr “good hipie” cu 
nici un fel de deschidere văzută către ortodoxie. Muntele este numit “Apărătoarea” şi 


3% Donate de familia Makuşinski, care apare mai târziu în acest capitol. 

pajiştea de la înălțime (la 1982 m) este numită după Sf. Roman Melodul şi Sf. loan 
Cucuzel [care sunt prăznuiți de asemenea în această zi].” 

La toate schiturile, în special în zilele când erau prăznuiţi sfinţii lor, se făceau 
procesiuni cu prapuri prin pădure. Părintele Spiridon spusese oarecând părinţilor, 
„Faceţi mai multe procesiuni; acestea sfințesc atmosfera.” — sfat care fusese urmat de 
părinți cu credință. lată cum descrie Jurnalul Părintelui Serafim unele dintre aceste 
procesiuni: 


10 iulie, 1974. Sărbătoarea Maicii Domnului din Konevits şi Sf. Antonie de la 
Peşterile Kievului. După slujba de dimineaţă, o procesiune până la cimitir, unde Icoana 
[Maicii Domnului de la Konevits] este lăsată pe locul bisericii cimitirului pentru restul 
zilei. Toţi fraţii vin în timpul zilei să se roage în cimitir. După amiază razele soarelui 
cad direct pe Icoană şi pădurea se umple de aur, o „înfăţişare” de toată minunea a unei 
Icoane. În această zi pomenim pictorița Icoanei, roaba lui Dumnezeu, Tatiana," care a 


plecat la Domnul cu un an în urmă. 


28 iulie, 1974. Pomenirea Sf. Lup din Troyes. Trei pelerini ... participă cu noi la 
ridicarea Crucii la Lindisfarne la „schitul” unde vor fi pomeniţi Sfinții Apuseni. larăşi 
marți cinstim pe Sf. Gherman din Auxerre, printr-o slujbă de Vecernie închinată lui şi o 
procesiune la Lindisfarne. 


19 martie, 1975. La apus se face o procesiune la Lindisfarne şi se fac primele 
săpături pentru Biserica „lona”. Apare un gând: suntem nebuni! Dar visele noastre pe 
acest munte au sens şi trebuie să mergem înainte fără să ne smintim de simţul practic al 
lumii şi „ştiu mai bine”. Noi semănăm seminţele; Dumnezeu ştie ce roade vor veni. 


19 iulie, 1976. Sf. Serafim. O procesiune la Lindisfarne, unde, pământ de la 
Lindisfarne şi o icoană a Sf. Martin de Tours (cumpărate din Anglia de către Alexei 
Young) sunt dăruite Părintelui Serafim. Mai târziu, se începe un Acatist la Schitul Sf. 
Ilie, dar din pricina ploii este terminat în biserică. Tunete şi fulgere însoțesc ropotele de 
ploaie din ajunul zilei de Sf. Ilie. 


20 iulie, 1976. Proorocul Ilie. Procesiune la Schitul Sf. Ilie, unde toţi se roagă 
pentru ca ploaia să pună capăt primejdiei focului şi lipsei de apă. Dimineaţa este însorită 
„... [În aceeaşi zi mai târziu] este o vijelie cu grindină şi munţii din jur sunt albi de 
grindină. În următoarele patru zile plouă zilnic (aproape 5 cm), şi este clar faptul că Sf. 
Ilie a răspuns rugăciunilor noastre... 


23 octombrie, 1976. Ajunul adormirii Bătrânului Zosima Verkhovski [din 
Siberia]. Părinţii au o procesiune dimineaţă la „Crucea lui Zosima” la capătul dinspre 
apus al proprietății mânăstirii; ei se roagă pentru odihna lui şi pentru cumpărarea unei 
bucăţi de pământ înspre apus, dacă asta este plăcut lui Dumnezeu." 


Când au adus icoanele împărăteşti pentru biserica lor, părinții au avut o altă 
procesiune, de data aceasta au mers tot drumul până în vârful muntelui la mânăstire. 
Lucrarea lui Pimen Sofronov, aceste icoane frumoase fuseseră comandate de către 
Arhiepiscopul loan pentru noua Catedrală din San Francisco. Acolo el se rugase zilnic 
înaintea lor, dar după adormirea sa întru Domnul, acestea fuseseră înlocuite cu altele 


*7 Sora naşei Părintelui Serafim. În tinereţe fusese o pelerină frecventă la Valaam, şi fiica duhovnicească 


a Bătrânului Nicolae de Valaam. Bătrânul Nicolae a petrecut la Schitul Konevits din Valaam, închinat 
Icoanei Konevits a Maicii Domnului. 
3% Jumătate din parcela originală dinspre apus mai sus menţionată. Părinţii au putut să o cumpere în 1981. 

noi. Împreună cu uşile împărăteşti la care Arhiepiscopul se închinase mereu, icoanele 
erau păstrate de frăție spre pomenirea ctitorului lor. 


Mai presus de toate, ciclul slujbelor de fiecare an la mânăstire era accentuat 
de sărbătorile mari ale Domnului şi ale Maicii Domnului pe care fraţii le sărbătoreau în 
sărăcie, simplitate şi mare bucurie. Faptele vieților pământeşti ale lui Hristos şi ale 
Maicii Sale erau într-adevăr simţite din nou în fiecare an ca fapte care nu trec ci sunt 
sădite în veșnicie. 

La Sărbătoarea Bobotezei (6 ianuarie), când se sărbătoreşte botezul lui Hristos în 
Iordan, părinţii şi fraţii traversau pustia înconjurătoare „sfințind atmosfera” cu 
agheasmă; şi aceasta continua toată săptămâna următoare. Descriind sărbătorirea 
Bobotezei în 1976, Părintele Serafim scria: „O sărbătoare veselă cu procesiune până la 
“Iordan” — un vas cu apă pe o buturugă în mijlocul “fântânii” noastre neterminate. Este 
turnată puţină agheasmă în vas pentru a sfinți apa. În fiecare zi până la Apodosis"" are 
loc o procesiune în jurul fântânii şi toţi beau din vasul care a fost lăsat acolo. La 7 
ianurarie o procesiune care s-a desfăşurat între Valaam şi Schitul Sf. loan 
Înaintemergătorul (la răsărit de Optina, peste viroagă), a fost împlinită în ziua prăznuirii 
de către Părintele Gherman şi Părintele Teofil. La 10 ianuarie, prăznuirea Sf. Pavel de 
Obnora,**! o procesiune mai lungă peste tot muntele — Mt. Athos, Mt. Sf. Gherman, 
Valaam, Schitul Sf. loan, Optina, cu stropiri de agheasmă peste tot. Duminică 12 
ianuarie, o procesiune la Schitul Sf. Ilie cu moaştele Sf. Teodosie Începătorul vieţi de 
obşte. Trebuie să-i mulțumim lui Dumnezeu pentru libertatea pe care o avem şi prilejul 
de a lupta şi de a da roade — săptămâna se petrece întru lucrare bogată făcută în 
tipografie — fiind tipărite simultan două numere şi o broşură (despre Arhiepiscopul 
Andrei).” 

La Sărbătoarea Schimbării la Faţă (6 august), când Dumnezeirea lui lisus Hristos 
s-a arătat pe Muntele Tabor, frații de mânăstire urcau până în vârful muntelui lor 
noaptea, ca să săvârşească acolo slujba de priveghere înaintea crucii pe care o 
ridicaseră. După slujbă s-au aşezat cu toţii sub stele pe când Părintele Serafim le 
destăinuia gânduri ale împărăției transfigurării pentru care ei toți trebuiau să se 
pregătească. În 1974, Părintele Serafim descria sărbătorirea acestei prăznuiri după cum 
urmează: 

„Înfruntând vântul puternic şi rece, toţi sunt foarte înflăcărați şi după slujbă toţi 
stau aşezaţi pe stâncă şi ascultă câteva cuvinte despre starea de transfigurare a omului şi 
despre lumea din veacul ce vine şi despre cele două dimensiuni opuse ale acestei lumi: 
spațiul în întinderea sa, care ne însuflețeşte atât de mult să ne umplem de evlavie; şi 
timpul, foarte scurt, ca să ne înveţe să avem frică şi să ne pregătim pentru mântuire în 
momentul scurt de viaţă care ne este dat.” Rostite în mijlocul întinderii liniştite a 
cerurilor şi a mării munţilor verzi, asemenea cuvinte ale Părintelui Serafim vor cobori în 
inimle ascultătorilor săi, redeşteptând în ei acea dorire dulce-amară pentru Creatorul lor. 

Crăciunul în pădurea înveşmântată în zăpadă era întotdeauna o mare fericire. 
Întrucât Crăciunul orotodox cade cu treisprezece zile după Crăciunul din apus, părinții 
erau şi mai rupți de întregul aspect comercial ce însoţeşte acest anotimp de sărbătoare. 
Ei se puteau cufunda în bucuria duhovnicească a Sărbătorii, cântând întreaga noapte 
imne vechi despre Naşterea lui Hristos. Totuşi, aceasta nu înseamnă că neglijau să 
urmeze tradițiile călduroase ca pomul de Crăciun şi cadouri (şi împodobirea bisericii cu 
ramuri de pin), faţă de care fiecare suflet apusean obişnuit este ataşat. Părinții simțeau 


iti Apodosis: rămas bun (literal „predarea”), Odovania unei prăznuiri, care are loc de obicei la opt zile 
după prăznuirea respectivă. 

* La 7 ianuarie Biserica prăznuieşte Soborul Sf. loan Înaintemergătorul şi Botezătorul Domnului. 

551 Un vieţuitor din pustia Tebaidei de nord a Rusiei, adormit întru Domnul în 1429. 

că asemenea lucruri erau importante în special pentru copii, Teofil şi fratele său Matei, 
care nu avuseseră niciodată înainte parte de pom de Crăciun şi de cadouri, pentru că 
mama lor era împotriva acestor lucruri. În 1974, Părintele Serafim nota: „Naşterea lui 
Hristos se petrece în pace şi linişte de către cei trei frați şi pelerinul Matei, după ce 
vreme de câteva zile au făcut pregătiri, curățenie, etc. Părintele Serafim şi Matei merg 
prin zăpadă să adune verzături de Crăciun şi un pom, pe care Matei îl taie singur (primul 
său pom de Crăciun). Împărţirea darurilor pentru toată lumea a fost rânduită după 
amiaza devreme în Camera Ţarului înconjurată de zăpadă, urmată de o cuvântare a 
Părintelui Serafim despre viaţa Bătrânului Macarie [de la Optina].... Seara, altă masă în 
Camera Țarului, cu lectură din „Crăciunul în Anglia”? de Washington Irving — cât de 
şters şi păgân în comparație cu pregătirea ortodoxă adevărată şi sărbătorirea acestei 
Prăznuiri!” 

În anul următor, Părintele Gherman împreună cu Teofil au mers să taie pomul de 
Crăciun. După desfacerea cadourilor, frații au audiat o casetă cu Oratoriul Creației de 
Haydn: „Foarte însufleţitor,” nota Părintele Serafim. „Părintele Gherman s-a ostenit 
mult ca să asigure pentru toți o atmosferă festivă.” 

În lumea modernă, sărbători, cum ar fi Crăciunul, sunt precedate de săptămâni 
de reclamă şi pregătire extraordinară, dar după ce ziua s-a terminat — gata! Tot ceea ce 
rămâne de făcut este să se facă curat şi să se termine resturile de mâncare. Dar în 
ortodoxie, după cum s-a văzut, sărbătorile continuă toată săptămâna, atât în slujbele din 
Biserică cât şi în festivitățile din afara ei. În cazul Paştilor, ele continuă şi mai mult. 

Paştile, „Sărbătoarea Sărbătorilor”, era cu mult mai strălucitoare la mânăstire 
prin Postul Mare de şase săptămâni pregătitor sărbătorii. În timpul acestei perioade, 
numită „primăvara sufletului”, fraţii se sârguiau să-şi curățească inimile de toată 
necurăţia. Aceasta se împlinea prin slujbele lungi din Post (opt până la nouă ceasuri pe 
zi) încărcate cu rugăciuni de pocăință la care se adăugau citiri din textele patristice, prin 
citire duhovnicească deasă făcută în afara bisericii (fiecare frate trebuia să citească cel 
puţin o carte rînduită pentru perioada Postului), şi prin osteneală sporită către pocăință, 
tăcere şi îndreptarea atenției către cămara inimii. Toate cărțile citite în biserică erau de 
inspirație monahală: Istoria lausiacă, Scara ursuşului divin, Sfaturi duhovniceşti de 
Avva Dorotei şi povestirea Sf. Pahomie şi a ucenicilor săi (aflată în Raiul părinților). 
Potrivit tradiţiei, trebuiau citite în timpul slujbelor şi Omiliile Sfântului Efrem Sirul, dar 
întrucât nu se găsea nici o traducere în engleză, părinţii au înlocuit cu un text clasic al 
ortodoxiei apusene, Dialoguri ale Sf. Grigorie cel Mare. Pentru lectura lor 
duhovnicească individuală, fraţii citeau cărți cum ar fi Războiul nevăzut, Convorbiri, de 
Sf. loan Casian, Reguli monahale de Sf. Pahomie şi Tebaida nordului. Părintele 
Serafim, după cum am văzut, încerca să recitească Confesiunile Fericitului Augustin în 
fiecare Post Mare, pe lângă alte cărți. 

Cei care, ca şi Părintele Serafim, priveau ostenelile Postului ca o binecuvântare 
şi mai degrabă ca un prilej decât ca o „pedeapsă” erau capabili să guste acea căință 
dulce a inimii pe care numai Dumnezeu o poate da. În 1975, după prima săptămână de 
Post — care este săptămâna cu postul cel mai aspru, când nu se mănâncă aproape de loc 
— Părintele Serafim trebuia să coboare muntele împreună cu câţiva pelerini printr-o 
zăpadă de patru picioare. Urcând muntele înapoi singur, a observat că era „foarte ostenit 
dar avea o bucurie adâncă”. Slăbit trupeşte, sufletul său era în stare să zboare: puterea 
Mea se desăvârşeşte în slăbiciune Ul Cor. 12, 9). 

În timpul săptămânii patimilor dinaintea Paştilor, părinții urmau rânduiala de la 
Optina a slujbei de utrenie a „Cămării Mirelui”. Uşile împărăteşti se legănau uşor 
deschizându-se, punând în privelişte strălucirea candelelor multicolore care ardeau în 
faţa mesei altarului, pe când fraţii cântau melodia de pocăință a vechiului imn: „lată 


352 Din Culegerea de schiţe a lui Washington Irving. 

cămara Ta de nuntă împodobită, O, Mântuitorul meu şi eu nu am haine de nuntă ca să 
intru. Dă strălucire hainei sufletului meu, O, Hristoase, Dătătorule de Viaţă, mântuieşte- 
mă.” Înviind în această dimineață tradiţia destul de rară pe când vizita Optina fiind 
copil, Episcopul Nectarie i-a înştiințat pe părinţi despre o altă legătură a lor cu acea 
sfântă mânăstire. 

După 1970, când Arhiepiscopul Artemon ceruse ca părinții să meargă la San 
Francisco de Praznic, frăţia a petrecut fiecare Paşti în retragerea pădurii. Înconjuraţi de 
natura lui Dumnezeu, călugării trăiau bucuria Sărbătorii fără împrăştierea gândurilor. 
Arbuştii şi florile începeau de regulă să înflorească la Paşti ca o imagine a Reînvierii; şi 
părinții împodobeau biserica lor cu o imensitate de flori strălucitoare. 

Părinţii trebuiau să-şi amintească cu dragoste de primul Paşti pe care l-au 
petrecut singuri în schitul lor, în anul 1971. Întrucât nici un preot sau episcop nu venea 
la ei ca să slujească Liturghia de Paşti, părinții au mers la Sacramento ca să primească 
Sfânta Împărtăşanie cu câteva zile înainte de Prăznuire. 

Ori de câte ori se afla în Sacramento, Părintele Serafim era dornic să viziteze un 
fost băiat din cor şi cu evlavie la Sf. loan de Kronstadt, bătrânelul citeţ Alexei. EI îi 
punea întrebări detaliate despre Sf. loan, cum slujea în altar, etc., sorbind fiecare cuvânt 
al acestei mărturii oculare, a unui astfel de sfânt mare. Pentru el era ca şi cum începea 
să-l cunoască personal. 

Împreună cu soţia sa Zinaida, Alexei fusese şi el membru al Bisericii Catacombe 
din Rusia şi discipol al Noului Martir Părintele Işmael Rozhdestvensky şi al fratelui său 
de sânge Părintele Mihail. Cei din familia Makuşinski au spus multe istorioare părinților 
de la Platina despre aceşti frați-duhovnici, care i-au încurajat pe părinţi să scrie prima 
Viaţă a lor şi să o publice în Cuvântul ortodox. Şi acum, întrucât părinții s-au aşezat în 
casa comodă a familiei Makuşinski cu puţin timp înainte de Paşti, Părintele Gherman s- 
a uitat la fotografiile pe care le aveau cu Părinții Işmael şi Mihail, imagini care urmau să 
fie tipărite împreună cu Viaţa lor. Părintele Gherman a spus, „Deoarece vom petrece 
Paştile singuri în pădure, putem lua cu împrumut acele fotografii ca să împărtăşim 
Sărbătoarea cu aceşti doi oameni sfinți?” Familia Makuşinski a consimţit cu bucurie. 

Următorul Paşti a fost descris de Părintele Gherman astfel: „Ne-am rugat toată 
noaptea în biserica rece şi am ieşit osteniţi de la slujbe. Părintele Serafim arăta palid de 
postire şi nedormire. Dar era aşa de fericit! Eram doar noi doi; şi după terminarea 
postului, când am trecut la mâncărurile de Paşti, în capul mesei se aflau fotografiile 
Părinților Işmael şi Mihail, cu chipurile lor strălucitoare! Pomenind de Sfânta Rusie, 
care se afla în sărăcie şi suferință sub un jug neomenesc de sclavie, îndată ce am 
mâncat, ne-am rugat la aceşti duhovnici sfinți şi am simţit că ei împărtăşeau cu adevărat 
Sărbătoarea noastră de Paşti cu noi. 

Am frânt kulichi |pâinile de Paşti ruseşti] pe care le făcuse Părintele Serafim. 
Acum, Părintele Serafim era priceput în multe treburi — dar coptul pâinii nu se afla 
printre acestea. În fiecare an el cocea kulichi şi în fiecare an o scotea la fel: arsă pe 
dinafară şi crudă pe dinăuntru. Dar nu ne deranja — noi aveam totul: Dumnezeu, sfinții şi 
mucenicii, schitul nostru din pustie .... După masă, am făcut o plimbare până la drum şi 
am văzut flori sălbatice care ieşeau din zăpadă. M-am gândit atunci că sunt cel mai 
norocos om din lume!” 

Desigur, în anii care au urmat, părinții urmau să petreacă această Sărbătoare cu 
alți frați, care le-au umplut inimile cu bucurii şi mai bogate. Descriind Paştile din 1975 
de la mânăstire, Părintele Serafim scria: „După belşug de slujbe de-a lungul săptămânii, 
şase fraţi sunt împreună pentru slujba de la miezul nopții a Învierii lui Hristos. Când 
mijirea zorilor, patru frați se scoală să vadă soarele jucăuş (numai Părintele Serafim este 
acolo la timp să-l vadă) şi apoi merg peste munte bucurându-se în ciuda vîntului rece şi 
a munţilor îmbrăcați cu zăpadă. De-a lungul întregii zile se trag clopotele şi toată lumea 
se află într-o stare de mare bucurie. Vremea se mai încălzeşte şi se înseninează în restul 

săptămânii, în cea mai mare parte, şi în fiecare zi au loc procesiuni după slujba de 
dimineaţă — spre vârful muntelui, spre Schitul Sf. Serafim, schitul Sf. Ilie, Lindisfarne, 
noua fântână (încă nesăpată) şi în jurul mânăstirii.” 

Trezvia duhovnicească, păstrată cu atâta luare-aminte în timpul Postului Mare, 
trebuia menţinută şi în timpul Paştilor şi după. Fără păzirea de sine, era o tendinţă de a 
cădea într-o stare de proastă dispoziţie după ce se gustase dulceaţă multă. Un tânăr 
convertit, înflăcărat după trăirea primului său Paşti în pustie a fost întrebat de Părintele 
Serafim: 

- E1, cum ţi-a plăcut Sărbătoarea? 

- A fost minunată! A răspuns pelerinul vesel. 

- Nu irosi ce ţi s-a dat, a spus Părintele Serafim, fiind ecoul cuvintelor 
Episcopului Nectarie. Nu risipi harul. Păstrează-l acolo! Pe când spunea aceasta, 
Părintele Serafim l-a bătut uşor cu palma peste piept, în dreptul inimii. 

Săptămâna care urmează după Paşti, numită Săptămâna Luminată, a fost mai 
festivă decât oricare alt timp al anului. La sfârşitul acestei săptămâni în 1975, în 
Duminica Tomii, Părintele Serafim scria: „Ca şi anul trecut, ziua este frumoasă şi senină 
(după ce plouase cu o zi înainte) şi frunzele de stejar sunt verzi, deşi încă foarte mici — o 
primăvară târzie, care corespunde minunat Paștelui târziu. După slujba de duminică 
dimineaţă, fraţii fac o procesiune la Muntele Transfigurării, unde se citeşte Evanghelia 
şi Părintele Gherman mai ține o predică serioasă despre păzirea de capcanele 
convertitutlui şi despre aducerea de roadă. Apoi procesiunea şi-a urmat drumul spre 
stâncile din faţa “Schitului Sf. Hariton”, unde s-a servit o masă mică în timp ce Părintele 
Toma [Anderson] a citit din Evanghelie ceea ce i se dăduse pentru ziua numelui său şi 
apoi s-au citit câteva felicitări pentru Paşti. Apoi frații maturi ... au coborât dealul cu 
prapurii, urmaţi de pisica cea zburdalnică; [alt frate] a mers la Valaam ca să asculte 
cântări sfinte înregistrate pe bandă; şi frații mai tineri, Toma şi Matei, au rămas cu 
Părintele Gherman pentru un “picnic”, pentru a desena şi pentru muzică. O scenă foarte 
emoţionantă şi pe când mai erau toți împreună, s-a auzit la magnetofon glasul iubitului 
nostru Arhiepiscop loan, mişcându-le inima şi mai mult. Dumnezeu să ne audă, ca 
asemenea sărbătoriri să ne ajute să dăm roadă! A fost însufleţitor.” 

Ciclul Paştilor a culminat la cincizeci de zile după Învierea lui Hristos cu 
Sărbătoarea Rusaliilor. Ca şi la Crăciun şi Paşti, biserica era încărcată de împodobiri 
naturale. Întrucât Rusaliile reprezentau împlinirea săptămânilor de sărbători evreieşti, 
încheierea buchetului de jertfe, se aflau ramuri de stejar de-a lungul pereţilor şi iarbă pe 
podea. Pe iarbă, oamenii stăteau în genunchi în timpul „Rugăciunilor speciale care se 
citesc în genunchi,” care cheamă să coboare harul Sfântului Duh. 

Mânăstirea avea şi ea tradiţiile sale locale cu privire la mâncărurile festive. De 
sărbătorile Sf. Gherman (15 noiembrie şi 12 decembrie), călugării făceau covrigi dulci 
pe care Sf. Gherman obişnuia să-i dea orfanilor săi, şi „plăcintă cu mazăre”, întrucât se 
ştie că Sf. Gherman cultiva mazăre pe Spruce Island şi că Dreptul Episcop care l-a 
trimis în America, Mitropolitul Gabriel, îşi servea musafirii cu plăcintă cu mazăre în 
timpul Postului Mare, coaptă de prietenul Sfântului Gherman, Teofan. Uneori frații mai 
aveau noroc să aibă somon de Alaska de ziua Sf. Gherman. 

De ziua Sfinţilor celor 40 de Mucenici din Sevastia (9 martie) fusese o tradiţie în 
Rusia să facă prăjiturele în formă de ciocârlie care soseau odată cu primăvara care se 
apropia. Totuşi, la Mânăstirea Platina, primăvara nu aducea ciocârlii, ci şopârle! Şi aşa, 
pe lângă prăjiturele în formă de ciocârlie pentru ziua de sărbătoare, Părintele Serafim 
făcea „prăjiturele în formă de şopârlă” — o tradiţie destul de curioasă pe care copiii o 
iubeau. 

În cele din urmă, la adormirea primului Bătrân de la Optina, Leonida (11 
octombrie), fusese o tradiţie foarte veche în Mânăstirea Optina de a servi clătite, 

indiferent dacă era sau nu zi de post.? „Când Bătrânul Leonida era pe moarte”, 
relatează ultimul Bătrân de la Optina, Nectarie, „a dat un testament Schitului [Optina], 
spunând că ziua adormirii sale ar trebui sărbătorită prin mijlocirea unei “mângâieri” 
pentru frați şi că în această zi ar trebui făcute clătite pentru ei.% Această tradiţie nu se 
mai practică nicăieri după închiderea forţată a Optinei, dar Mânăstirea Platina a reînviat- 
o şi a urmat-o cu conştiinciozitate, spre marea bucurie a Arhiepiscopului Nectarie. De 
ziua Bătrânului Leonida în 1974, după ce s-au mâncat clătitele, Părintele Gherman a 
ținut un cuvânt însuflețitor pentru Bătrân. Notând aceasta în Jurnalul său, Părintele 
Serafim se ruga: „Dumnezeu să păstreze viu în noi focul acestor sărbătoriri 
duhovniceşti!” 


PovEsTIND cum a sărbătorit mânăstirea Bunavestirea, la 25 martie 1975, 


Părintele Serafim scria: „Cei cinci frați cântau — mai cu seamă în biserica rece — 
frumoasa şi însufleţitoarea slujbă a prăznuirii, combinată cu slujba din ziua săptămânii 
respective din Postul Mare şi slăvirea Crucii. Pentru a ne menţine ortodocşi, a trece prin 
post şi a cânta slujbele — este o luptă, dar ce răsplată ne aşteaptă!” 

De multe ori părinții primeau pregustări ale binecuvântării cereşti: mângâieri 
duhovniceşti care le dădeau putere să-şi continue lupta, ca şi odihna binecuvântată de la 
sfârşitul unei zile de muncă. Când greutăţile vieţii ajungeau până la un punct care părea 
aproape dincolo de puterea de îndurare, se anunța pe neaşteptate o bucurie de negrăit, 
car nu venea de undeva din exterior, ci din interiorul vieţii de zi cu zi, din chipul 
dezvăluit în mod divin al slujbelor Bisericii. 

Părintele Serafim iubea slujbele în special pentru că ele reprezentau o participare 
reală la viața dintr-o altă dimensiune — o dimensiune a cărei viață pe pământ ar fi cu 
adevărat fără sens. Pentru el, slujbele erau o piatră de trecere spre veşnicie. 

Există o tendință firească printre oamenii care sunt ortodocşi de multă vreme, să 
cadă într-o deprindere de a face posibil ca prezenţa în Biserică să devină o obligaţie 
obişnuită, o încercare zadarnică a răbdării. Cu Părintele Serafim nu era aşa. Niciodată 
nu lăsa să treacă timpul fără să-l folosească pe deplin, întotdeauna avea cel mai mare 
folos de la slujbe. După cum observa semenul său: „Părintele Serafim era simţitor, 
cinstit. EI intra în biserică şi ieşea afară având folos.” 

Părintele Serafim era în biserică în fiecare dimineaţă la ora 5, ieşind afară din pat 
în chilia sa neîncălzită din zilele de iarnă geroase, cu mult înaintea zorilor. Era hotărât 
să nu treacă nici măcar o singură zi fără să săvârşească ciclul complet al slujbelor. 
Uneori citirile din Psaltire puteau fi scurtate, dar nici o slujbă nu trebuia sărită. În primii 
ani, când părinții erau singuri la schit, ei urmau această rânduială chiar şi atunci când 
trebuiau să-şi petreacă toată ziua în oraş. Pe atunci săvârşeau slujbele în maşină, cu 
Părintele Serafim la volan şi Părintele Gherman slujind drept „canonarh”, adică, rostea 
fiecare vers ca să fie cântat. Când au venit la mânăstire mai mulți frați, părinții au 
continuat acest obicei de a călători cu rugăciune. Un frate care a mers de câteva ori cu 
Părintele Serafim îşi aminteşte: „Aceste rugăciuni constau în rugăciunile obişnuite 
Trisagion”” şi apoi un număr mare de tropare, către diferiţi sfinți. Ultimul imn era 
întotdeauna mărirea Maicii Domnului. La întoarcere, întotdeauna începeam să cântăm 
troparul Sf. Gherman cu cât ne apropiam de schit. Părintele Serafim ştia pe dinafară 
toate aceste imne, şi ele nu erau cântate numai în călătorii, ci şi în alte diverse ocazii.” 
Un alt frate îşi aminteşte cum, în timpul călătoriei, fiercare dintre cei care se aflau în 
maşină, spunea pe rând Rugăciunea lui lisus, cu glas tare, pe metanii. 


*% În Rusia, clătitele erau o mâncare tradițională cu care se pomeneau morții. 
5 Părintele Clement Sederholm, Starețul Leonida de la Optina, (St. Herman Brotherhood, 1990), p. 260. 
355 Rugăciunile Trisagion: rugăciuni către Sfânta Treime. 


351 


Damascene Christensen 


Părintele Serafim încerca de asemenea să se asigure că nici un frate nu era lipsit 
de ciclul obişnuit de slujbe pentru că trebuia să facă şi alte ascultări. Când un frate, 
dintr-un motiv oarecare pierdea o slujbă, Părintele Serafim mergea la biserică şi 
săvârşea slujba din nou cu el, de la început până la sfârşit. 

Muzica slujbelor bisericeşti era o parte integrantă a vieţii duhovniceşti a 
Părintelui Serafim. Potrivit sfinților părinți, muzica este forma de comunicare cea mai 
apropiată de suflet şi astfel, primul lucru pe care îl recunoaşte sufletul la intrarea în rai. 
Şi desigur, muzica cea mai duhovnicească este aceea a Bisericii. „Muzica clasică cea 
mai curată”, spunea Părintele Gherman fraţilor, „duce sufletul la rugăciune. Dar muzica 
Bisericii este chiar muzica rugăciunii.” De aceea Părintele Serafim nu căuta să asculte 
muzică clasică în anii săi de călugărie, cu toate că această muzică avusese odinioară o 
influență atât de formativă în îndrumarea lui către Dumnezeu. În primii ani de 
mânăstire nu a ascultat de loc muzică clasică; doar mai târziu, când au venit copii şi 
tineri aspiranţi, s-a cumpărat un magnetofon şi se puneau benzi cu muzică clasică pentru 
a curăți sufletele generației mai tinere, multe dintre acestea fuseseră date spre 
stricăciune de către ritmurile materiale ale lumii contemporane. 

Majoritatea convertiților americani la ortodoxie sunt atraşi în special de 
melodiile exotice ale cântării bizantine care, cu cheile lor minore sunau atât de mistic în 
urechile apusene. Totuşi Părintele Serafim se simțea cel mai apropiat de cântarea 
rusească simplă. El nu era niciodată dogmatic față de această preferință personală şi 
considera că argumentele cu privire la „care este mai bună, cântarea rusească sau cea 
grecească?” — erau stupide şi fără sens. Era acea râvnă a cântării ruseşti, incluzând 
vechea ei „cunoaştere” iar melodiile ei „deosebite”, loveau într-un fel anume corzi 
adâcni ale sufletului său. Întrucât melodiile se combinau cu cuvintele poeziei liturgice şi 
se tot repetau de-a lungul multor ani, ele au devenit o parte a ființei sale. Sufletul său s-a 
armonizat desăvârşit cu ele. 

În afara slujbelor Bisericii, Părintele Serafim se sârguia să-şi păstreze mintea la 
Dumnezeu spunând Rugăciunea lui lisus de-a lungul zilei, fie că muncea, se odihnea 
sau făcea o plimbare. Fraţilor li se amintea să facă la fel. Chiar de la începutul existenței 
schitului, Părinţii Serafim şi Gherman au pus rânduiala călugărească tradițională a 
rostirii Rugăciunii lui lisus cu glas tare ori de câte ori intrau într-o încăpere. Această 
rânduială fusese urmată de călugării vremurilor celor vechi pentru a împiedica uneltirile 
demonilor, despre care se ştia că intră în chiliile locuitorilor în pustie fără nici o 
prevenire. 

Am mai spus deja că Părinţii Serafim şi Gherman, în tradiția Episcopului 
Nectarie, îşi făceau pravila personală de rugăciune „Optina cinci sute”, pe lângă slujbele 
de Biserică obişnuite. Aceasta consta în: 300 Rugăciuni ale lui lisus, 10 rugăciuni către 
Maica Domnului, 50 către îngerul păzitor şi 50 către toți sfinții. Părintele Serafim îşi 
făcea de cele mai multe ori această pravilă noaptea, înaintea icoanei din colț din chilia 
sa," cu candela albastră care ardea domol în faţa unei icoane a Maicii Domnului a lui 
Vladimir. În timpul ostenelilor sale personale, îşi deschidea inima în faţa Domnului 
nostru lisus Hristos şi în faţa Preacuratei Sale Maici, pentru care avea o iubire de 
negrăit, după cum am văzut. Numai cei sălăşluiți în ceruri ştiu cât de adesea suspina, 
plângea şi se închina înaintea sfintelor icoane în singurătatea liniştită a chiliei sale din 
pădure. 

Aceste perioade de timp de cucernicie personală erau atât de importante dar ele 
nu au înlocuit niciodată rugăciunea din biserică pentru nici unul dintre călugări sau frați. 
Arhiepiscopul Averkie observa: „În timp ce sfinţii părinţi numesc rugăciunea personală 
a fiecărui credincios “respirația duhului”, rugăciunea comunitară, săvârşită de întreaga 
adunare de credincioşi, este aşa cum ar fi respirația organismului întregii Biserici — 


356 Adică, după ce s-a construit chilia lui în 1975. 

întregul Trup al Bisericii.” Părinții de la Platina au încercat întotdeauna să se asigure că 
fiecare vieţuitor al mânăstirii lua parte la citirea şi cântarea în strană. În timp ce slujbele 
erau îndrumate, oamenii erau convinşi că trebuie să stea deoparte singuri. Odată, când 
frații se osteneau rugându-se lui Dumnezeu la strană, Părintele Gherman a mers la un 
frate care stătea intenționat deoparte şi i-a cerut să se alăture celorlalți. 

- Nu mă deranja, a spus fratele supărat. Eu mă rog! 

Părintele Gherman s-a uitat la el: 

- Spune-mi adevărat, a spus el. Când veneam către tine, nu te rugai. Judecai, nu-i 
aşa? Fratele a trebuit să recunoască că Părintele Gherman avea dreptate. Aceasta a fost o 
lecție bună pentru el şi a mers să se roage cu fraţii, la strană. 


Cu toate că Părintele Serafim avea o mare dragoste pentru Sfintele Slujbe şi 


pentru studiul îndelungat al Tipiconului (rânduielii) lor, el niciodată nu s-a sârguit să 
devină un adept desăvârşit al „corectitudinii” Tipiconului. El văzuse prea mulți oameni 
care prindeau aspectul tehnic al slujbelor, încât uitau să se roage, ori — chiar şi mai rău — 
îşi pierdeau total pacea duhovnicească în timpul slujbelor pentru că îi vedeau pe alții 
„greşind”. Părintele Gherman îi numea în glumă pe aceşti oameni „mestecători de 
Tipicon”. 

Părintele Serafim tratează această problemă într-o serie de articole despre 
Tipicon pe care le-a scris pentru Cuvântul ortodox. Acolo afirma: „Credinciosul trebuie 
să aibă o idee clară despre ceea ce aveau în minte sfinții părinți atunci când, sub 
insuflarea Sfântului Duh alcătuiau sfintele slujbe pentru folosul nostru, al credincioşilor. 
Simpla cunoaştere exterioară a slujbelor — istoria lor, deosebiri între Tipiconul grecesc 
şi rusesc, etc. — este în mod hotărât de o importanţă secundară; această cunoaştere poate 
face pe cineva “expert” în Tipicon, dar astăzi nu este nevoie de aşa ceva. Sfintele Slujbe 
trebuie să fie hrana duhovnicească de la care credinciosul poate lua hrănirea 
adevărată pentru viaţa veşnică. Orice altceva este secundar acestui scop. Situaţia 
creştinilor ortodocşi în lumea modernă este prea disperată pentru a ne permite luxul de a 
fi pur şi simplu “corecţi” în săvârşirea sfintelor slujbe. Este cu mult mai bine, când 
cunoaştem cât se poate de bine nivelul ridicat pe care ni-l oferă Biserica, să fim 
“incorecți” şi cu lipsuri şi să ne pocăim pentru lipsurile noastre, totuşi, cântând şi 
rugându-ne lui Dumnezeu cu dragoste şi cu râvnă după puterea noastră." 

Desigur, majoritatea cititorilor părinţilor voiau să facă astfel. Şi părinţii, 
dobândind atât de mult folos duhovnicesc din rugăciunile şi pravila zilnică arătate mai 
sus, voiau să-i însuflețească pe aceşti oameni să împărtăşească felul lor de viaţă, după 
putarea lor. În articolele sale despre Tipicon, Părintele Serafim a încercat să ridice 
nivelul actual al participării la ortodoxie. EI scria, „În Rusia pre-revoluţionară, în 
bisericile de parohie se slujea zilnic vecernia şi utrenia, la fel şi miezonoptica, 
pavecernița şi ceasurile şi aceasta este desigur măsura după care trebuie să se aplice 
practica ortodoxă de astăzi. Sfintele slujbe din duminici şi zilele de sărbătoare şi 
ajunurile acestor zile, reprezintă minimum oricărei vieţi bisericeşti normale de astăzi, 
fără de care cucernicia ortodoxă nu poate fi insuflată şi păstrată. Aceste zile trebuie 
petrecute într-un chip sfânt. Au mai rămas puține parohii şi case unde se cântă un acatist 
în mod regulat în fiecare duminică după amiază, dar obiceiul rusesc evlavios dinainte, 
de a se aduna în case duminica şi zilele de sărbătoare pentru a cânta cântece religioase 


sau “psalmi'**% au fost în întregime înghiţite de ritmul vieţii moderne. Câţi creştini 


Ei, [Părintele Serafim Rose], „Tipiconul sfintelor slujbe ale Bisericii Ortodoxe”, Cap. 1: „Creştinul 


ortodox şi situaţia Bisericii de astăzi”, p. 24. 
35% Cum ar fi cele ale marelui cântăreţ şi scriitor de cântări rus contemporan, leromonahul Roman. Vezi 
Rusky Palomnik, nr.3 (Chico, California: Valaam Society of America, 1991), în limba rusă. 

ortodocşi mai ţin ajunurile sărbătorilor într-un chip potrivit, închinându-le privegherii de 
toată noaptea şi rugăciunii iar nu distracțiilor lumeşti? ... 

Conştientizând cât de mult am micşorat idealul (care este normalul) vieţii şi 
practicii ortodoxe ar trebui să ne mobilizăm, nu să ne descurajăm, ci mai degrabă să ne 
aprindem de o mare dorinţă de a cunoaşte şi a căuta acest ideal, atât cât suntem în stare 
în condiţiile vieţii moderne foarte tulburătoare, după cum se ştie. Mai presus de toate, 
trebuie să ştim că acest ideal este foarte folositor şi nu necesită din partea noastră 
eforturi formidabile care să fie peste puterile noastre, sau să câştigăm o stare 
“duhovnicească” înflăcărată fără de care omul nu îndrăzneşte să înceapă să cânte laude 
lui Dumnezeu .... 

Pentru oamenii care trăiesc în lume şi sunt absorbiți de grijile vieţii, nici vorbă 
nu poate fi de mari osteneli ascetice. Cât de important este, atunci, pentru astfel de 
oameni să ia folos maxim de la acea osteneală bine-plăcută şi însuflețitoare pe care 
Sfânta Biserică o prezintă sufletelor sârguitoare — ciclul zilnic de rugăciune a Bisericii. 
Chiar şi un grad de participare mic, dar regulat la această viaţă, este deja în stare să facă 
o diferență între un creştin ortodox şi alți oameni, deschizându-i calea potrivită de 
gândire şi simţire care este viaţa Bisericii lui Hristos pe pământ. 5% 


Părintele Serafim a rostit aceste vorbe din propria sa experiență a zidirii 
conştiente a unui colţ ortodox al Americii. Şi de ce, se gândea el, n-ar putea exista mult, 
mult mai multe asemenea colțuri — oriunde sunt adunați câţiva creştini ortodocşi, cu sau 
fără preot, care ÎL iubesc pe Dumnezeu cu adevărat şi vor să-l slujească Lui cu credinţă? 


TI 
Noi pelerini americani 


Mânăstirile — pentru Biserică, pentru 
religie, sunt ceea ce reprezintă 
universitățile, colegiile, clinicile — pentru 
ştiinţă. În zilele noastre, întemeierea unei 
mânăstiri tradiționale este mai de folos 
decât constituirea, poate, a două 
universități şi o sută de şcoli publice. 

- Constantin Leontiev 


A 
În societățile ortodoxe tradiționale, mânăstirile au fost întotdeauna o parte integrantă a 
vieții spirituale a oamenilor din lume. După cum amintea Părintele Gherman 
Arhimandritului Constantin spunând că seminariştii din Jordanville, enoriaşi în lume, 
trebuiau să ofere minimum necesităților spirituale, dar ei nu au pretins niciodată că oferă 
oamenilor cea mai înaltă viață duhovnicească. Cea de a doua funcție fusese întotdeauna 
împlinită de mânăstiri, la care mirenii făceau periodic pelerinaje. Mânăstirile erau 
locurile unde se încărcau spiritual; de la ele, aceştia luau fermentul celeilalte lumi spre 
viaţa lor zilnică din lume. 

Acum vechiul fenomen al pelerinajului ortodox ajunsese în America. În primii 
ani ai frăției, părinţii încurajaseră aceasta printr-un serial din Cuvântul ortodox intitulat 
„Pelerinaj la locurile sfinte din America”. Părintele Gherman desenase o hartă a acestor 


35 Tbid., p. 26-27. 

locuri sfinte pentru pelerini."% EI arată că: „Pelerinul american modern nu străbate 
întinderea acestui pământ aşa cum făcea pelerinul în zilele de odinioară, cu un toiag şi 
cu o traistă cu o Biblie, Filocalia şi o bucată de pâie uscată pentru viețuire, văzând în 
inima lui privelişti de mânăstiri minunate, închipuite după sfintele sălaşuri ale 
Ierusalimului de sus. Pelerinul modern vine mai mult cu imaginea unui turist ocazional, 
căutând tihnă şi satisfacerea curiozității. Călătorind în maşini luxoase, pe scaune cu 
perne moi, el găseşte foarte puțin loc pentru osteneală, esențială pentru pelerinajul 
adevărat. Dar aceasta este realitatea de astăzi şi ce trebuie să facă americanul modern? 
În inima fiecărui căutător de Dumnezeu modern încă mai există conceptul unui sălaş 
sfânt şi un rai pentru sufletul său. Pelerinul american modern trebuie să creeze un nou 
echivalent pentru vechiul pelerinaj şi de aceea vizitele noastre umile contemporane la 
mânăstiri sunt bune.” 

Jurnalul Părintelui Serafim este plin de relatări de pelerinaje, în special ale 
adolescenților şi tinerilor, care veneau la mânăstirea Sf. Gherman. Mulţi dintre cei care 
veneau nu aveau nici o idee despre ceea ce trebuie să facă şi voiau, aşa cum se 
întâmplase odinioară chiar cu Părintele Serafim, să dea un sens vieţii lor. Fără ştirea 
părinților, mânăstirea lor a fost trecută pe lista din Catalogul lumii întregi ca o 
comunitate spirituală unde trăiau oameni cu un fel de viaţă ascunsă lumii. Această 
situaţie a adus un număr de vizitatori ne-ortodocşi care altfel nu ar fi cunoscut aceste 
locuri. 

Părintele Serafim venea în chipul său neobişnuit să vorbească cu pelerinii care 
căutau ceva cu adevărat. Pentru a nu se tulbura discuţia şi în acelaşi timp pentru a da 
oamenilor de la oraş un gust al naturii, se oferea să-i ia la plimbare, conducându-i de-a 
lungul crestei joase a dealului — unde fuseseră ridicate cruci mari bizantine şi de unde se 
făcea văzută priveliştea muntoasă întinsă. Un tânăr care a avut norocul să-l însoțească 
pe Părintele Serafim în multe asemenea plimbări, îşi aminteşte: „Cu aceste ocazii se 
putea vorbi aproape despre orice. Părintele Serafim avea cunoştinţe foarte vaste despre 
lume şi putea vorbi în chip minunat despre tot felul de subiecte. Dar el întotdeauna 
îndrepta discuţia spre un scop duhovnicesc.” Alteori, Părintele Serafim şedea şi vorbea 
cu pelerinii în mod individual, pe o buturugă într-un crâng umbros de stejari de lângă 
mânăstire. 

Nu au fost puţini pelerinii care au trecut prin întâmplări la mânăstire care le-au 
schimbat viaţa. În februarie, 1976, Părintele Serafim scria: „Un târnăr pelerin, P. H., a 
venit din Burlingamen [California] să petreacă sărbătoarea de la sfârşitul săptămânii. Stă 
până luni, 3 februarie şi pare să se acomodeze bine cu slujbele şi liniştea (şi viscolul 
neaşteptat care a lăsat cinci cm de zăpadă), munceşte împreună cu noi ca să trimitem 
noul număr din Cuvântul ortodox. Este ortodox de doi ani, are 21 de ani şi nădăjduieşte 
să urmeze seminarul la Jordanville de la toamnă. Întorcându-se acasă ne-a scris: “Vreau 
să vă mulțumesc din adâncul inimii pentru bunătate şi ajutor .... Alegerea mea [de a 
urma seminarul] a fost făcută la schit. M-am rugat pentru ajutorul Sf. Gherman şi am 
primit răspuns favorabil. Ştiu că nu sunt vrednic de această chemare, dar să mă ajute 
Dumnezeu să împlinesc fânta voie a Lui.” Părintele Gherman i-a arătat un jurnal zilnic 
şi l-a îndrumat să ţină o evidenţă a vieţii lui duhovniceşti. Mai târziu ne-a scris: “Am 
aflat că pacea se poate sălăşlui în inimă atunci când eşti luat din lume şi aşezat într-un 
loc ales de Dumnezeu. Mi-a plăcut vizita foarte mult şi am învăţat ce influenţă au asupra 
sufletului aşa numitele necesităţi ale vieții lumești. Acestea sufocă sufletul şi ÎL neagă pe 
Dumnezeu. Când m-am întors la Burlingame am văzut cât de stricăcioasă este lumea .... 
Să vă binecuvânteze Dumnezeu şi de acum înainte. Nădăjduiesc că veţi putea spori şi 


360 Vezi [Gleb Podmoşenski], „Sfintele locuri ortodoxe din America: cerul ortodox deasupra Americii”, 
The Orthodox Word, no6 (1965), p. 210-211; şi Rusky Palomnik, no. 4 (Chico, California: Valaam 
Society of America, 1991), în lb. rusă. 

continua să ajutaţi ortodocşii acestor vremuri de pe urmă prin predicarea cuvântului 
ortodox adevărat!” „Mai târziu acest tânăr a ajuns ieromonah. 

Părinţii şi mânăstirea lor puteau să dea putere şi nădejde şi monahilor care, dintr- 
un motiv oarecare trăiau în lume. Unul dintre aceştia era un călugăr din San Diego care 
fusese născut fără să-şi poată folosi braţele. Suflet sincer şi blând, a acceptat crucea 
neputinței sale cu răbdare şi umilinţă. În a treia zi a primei sale vizite la mânăstire, a fost 
dus la o chilie nou construită în pădure unde, aşa cum a scris Părintele Serafim, „se 
pecetluieşte o legătură de prietenie duhovnicească şi individualitate a sufletului ca şi 
cum devine frate în absenţa mânăstirii noastre.” 

Familii întregi făceau pelerinaje la schit, ca şi în ţările ortodoxe. De-a lungul 
veacurilor apăruseră de aici probleme, când mirenii voiau să fie „şi cu viaţa din lume şi 
cu mintea în rai”, adică, să se mute împreună cu familiile lor primejdios de aproape de 
comunități monahale îndepărtate, ca să se bucure astfel de foloasele şi mângâierile vieţii 
monahale laolaltă cu toate foloasele şi mângâierile vieții de familie. Adesea aceasta a 
determinat şi pe călugări să dorească să fie „şi cu viaţa din lume şi cu mintea în rai” — 
ceea ce însemna moartea monahismului prin idioritmie, plecarea călugărilor şi 
închiderea mânăstirii. 

Din fericire, părinții nu au avut asemenea problemă. Severitatea vieţii lor a ajutat 
să se împiedice o asemenea problemă şi astfel s-a păstrat o relaţie sănătoasă şi 
aducătoare de roadă între călugări şi familiile care veneau în mod obişnuit. De 
sărbătoarea Sf. Gherman în 1974, un pelerin s-a ridicat în picioare la sfârşitul mesei şi a 
vorbit pentru familia sa şi întregul grup al pelerinilor, spunând despre bucuria lor pentru 
vizitarea schitului — că „duhovniceşte noi trăim numai de la o vizită la alta şi păstrăm cu 
sfințenie de fiecare dată ceea ce dobândim aici.” 

Aceleaşi sentimente le-au exprimat şi cei din familia Anderson. Când au venit 
să-şi petreacă sfârşitul de săptămână la a treia pomenire a morţii lui Maggie, Părintele 
Serafim nota: „Familia nu vrea să plece, atât de strânsă a devenit legătura dintre ei şi 
mânăstirea noastră.” 


PRINTRE pelerini erau oameni care ajunseseră cumva „distruşi” sufleteşte. 
Părintele Serafim scria următoarele despre doi tineri ortodocşi care au venit din 
Sacramento într-o vizită de câteva ore: „Ei sunt tipici pentru confuzia spirituală a 
tineretului de astăzi şi “fiind ortodocşi” nu i-a ajutat, întrucât cei din jurul lor “s-au 
obişnuit” cu credinţa şi nu i-au învăţat să o păstreze ca pe o comoară de mare preţ. 
Băiatul mai mic dorea să mai rămână câteva zile dar îi era frică. Poate că această 
legătură cu o mânăstire ortodoxă îi va ajuta să-şi găsească calea înapoi către credința 
adevărată. Am stat de vorbă cu ei şi am cântat cu ei Canonul de Rugăciune către Maica 
Domnului.” 

Un alt pelerin se afla în aceeaşi stare, dar din motive diferite. Acesta era 
convertit la ortodoxie, trecând prin religiile răsăritene şi petrecând câteva luni pe 
muntele Shasta,"“! înainte de a petrece un an şi jumătate în mânăstirea din Hartford şi 
apoi de a se căsători. Aşa cum scria Părintele Serafim în Jurnalul său, acest om „a venit 
în California mai întâi de toate pentru a vizita din nou Mt. Shasta cu speranţa vagă de a- 
şi găsi semenii ocultişti ai acelor vremuri — în zadar. EI “ar vrea” să se stabilească într-un 
orăşel ca Mt. Shasta, dar îşi dă seama că este nerealistic — dar mai mult decât cumpătare, 
el dă impresia că este cumva “ținut în frâu” — făcând toată ascultarea față de un bătrân, el 
rămânând cu nimic personal. Familiile ortodoxe din “orăşelul” nostru din California sunt 
cu mult mai libere.” 


35 Cam la o sută de mile la nord de Mânăstirea Sf. Gherman, Mt. Shasta fusese multă vreme un centru al 
grupurilor şi activităţilor oculte. 

Ce făcuse acestui convertit aplicarea greşită a bătrâneții, Vatican II făcuse rău 
unui călugăr romano-catolic care a vizitat mânăstirea. Călugărul era bun la suflet şi 
darnic, creştin bun şi totuşi Părintele Serafim nota că el părea „plictisit şi distrus, ca şi 
cum cineva tocmai i-ar fi spus: “Războiul s-a terminat şi tu ai pierdut.” 

Părinții au făcut tot ce le-a stat în putință ca să reaprindă scânteia în cei care o 
pierduseră. Dar ei nu au forțat discuția — ei nu au încercat să „pună vin nou în sticle 
vechi”. Când, de exemplu, un aspirant la călugărie pleca fără să fi arătat mare interes 
pentru ceva, Părintele Serafim scria: „Nu am încercat să-i dăm o doză prea mare de 
însufleţire, ştiind din experiență că o persoană trebuie să dorească în mod liber şi cu 
înfocare înainte de a-i face vreun bine.” 

Deşi era un răbdător neobosit cu acele suflete îndurerate care căutau adevărul în 
simplitatea inimii, Părintelui Serafim nu-i plăcea de loc să piardă vremea cu oameni 
care voiau numai să se „joace” cu ortodoxia, să încerce o altă mireasmă a 
creştinismului. După cum am văzut, amatorismul era marele coşmar al Părintelui 
Serafim. El a observat cum ortodoxia are o tendință de a-i lovi puternic pe cei care cred 
că „ştiu mai bine”. 

La 29 august, 1975, au vizitat mânăstirea trei frați anglicani. Cu un an mai 
devreme, aceştia porniseră propria lor mânăstire într-o casă închiriată. Părintele Serafim 
scria: „Rânduiala lor este totuşi pusă la punct şi este mai degrabă o rânduială anglicano- 
benedictină, deşi este “dezvoltată” într-un mod destul de liber. 

Auzind că simțeau că îşi aveau rădăcinile în “creştinismul celtic” (toţi au sânge 
englezesc), părinţii le-au vorbit cu bucurie despre Sf. Cuthbert şi alți sfinţi apuseni — 
doar ca să descopere că necunoaşterea faţă de aceştia era totală, ca şi necunoaşterea față 
de creştinismul răsăritean .... 

Sâmbătă dimineaţă, 30 august, Părintele Serafim 1-a luat la Schitul Sf. Ilie şi apoi 
mai departe până la drum, ca să discute cu ei şi să le răspundă la întrebări. Nu au pus 
multe întrebări şi în mod clar nu erau foarte bucuroşi să audă că “ortodoxia este 
răspunsul la căutarea ta; dobândeşte-o şi toate celelalte se vor adăuga vouă”. Ei vor în 
mod evident să aibă atât un creştinism cât şi un monahism propriu aşa încât să le fie 
“comod” cu acesta, după cum au afirmat de câteva ori.” 

La mese nu mâncau nici nu beau apă, nici măcar tacâmurile de argint oferite de 
părinţi nu le foloseau, ci se atingeau numai de ceea ce aduseseră ei în recipiente de 
plastic. În biserică stăteau în spate, înăbuşind slujbele părinţilor cu ale lor. 

„După amiază”, continuă Părintele Serafim, „... au anunţat că vor pleca cu o zi 
mai devreme pentru a primi împărtăşania la un centru de refugiu anglican. Era limpede 
până atunci că nu se simțeau “în largul lor” cu ortodoxia, care cere atât de mult (aceasta 
îi “copleşeşte”, spuneau ei). Sâmbătă dimineață nu au venit la slujbă, dar şi-au făcut 
slujba lor în casa de oaspeți. Au plecat în cămăşile lor albe (pe care le alternează cu cele 
negre şi gri), cu capetele rase, cruce pe piept, picioarele goale în sandale — evident 
străini pentru sfânta ortodoxie, pregătiți să “o facă în felul lor personal”. Ultimele 
cuvinte ale Părintelui Serafim către ei: Nu amestecați ortodoxia cu nimic altceva. Dacă 
vreţi ortodoxie, pătrundeți adânc în ea; dacă nu, lăsaţi-o în pace şi nu luaţi de la ea nimic 
— nici icoane nici Rugăciunea lui lisus nici nimic altceva. 

După o săptămână, unul dintre frați a trimis o scrisoare mustrătoare, acuzând 
părinții de mândrie, sarcasm, de a se fi “auto-proclamat părinți” etc. S-au simţit deosebit 
de jigniți că noi îl slăveam pe ţar!” 

Ca o reacție împotriva ultimului sfat al Părintelui Serafim pentru ei, aceştia au 
publicat mai târziu un pamflet despre Rugăciunea lui lisus, unul dintre aspectele 
ortodoxiei cu care ei se simțeau bine. 


357 


Damascene Christensen 


A 

ÎNTRUCÂT Cuvântul ortodox era atât de necompromițător în apărarea 
ortodoxiei, unii oameni au evitat să viziteze mânăstirea, temându-se că vor fi atacați că 
nu se aflau în tabăra ortodoxă „corectă”. Din nefericire, aceasta era o înțelegere greşită, 
întrucât părinții dădeau ajutor celor care erau interesaţi în mod serios să pătrundă mai 
adânc în credință, indiferent cum „stătea” fiecare cu privire la Biserica Ortodoxă. Câţiva 
pelerini ai mânăstirii aparțineau jurisdicțiilor aşa-numite ne-canonice sau împodobite: 
acelea care nu au fost acceptate de către Bisericile Ortodoxe „oficiale”, fie pentru că se 
formaseră singure fie, mai adesea, pentru că fuseseră lipsite odată de drepturi şi 
calomniate de autoritățile bisericeşti pentru că nu se încadrau în tiparele standard. Dacă 
pelerinii se aflau în această situație pur şi simplu pentru că ei insistau să aibă ortodoxia 
„potrivit propriilor lor păreri”, părinţii puteau face foarte puțin pentru ei. Totuşi, dacă 
starea lor era rezultatul unor împrejurări în afara controlului lor — cum ar fi înţelegerea 
greşită din partea unei ierarhii străine sau o lipsă esențială a expunerii la tradiția 
ortodoxă — părinţii le dădeau tot ce puteau. Unii dintre ei fuseseră atât de persecutați şi 
părăsiţi că apelaseră la inimile părinţilor ca să le audă poveştile lor. Un pelerin, un preot 
dintr-o jurisdicție ne-canonică, rămăsese numai cu cinci oameni în turma lui. „Acum nu 
ştie ce să facă”, scria Părintele Serafim, „— să stea şi să accepte o slujbă bine plătită ca 
şef al unei companii sociale de binefacere, ori “să se călugărească”, ori ce altceva. Era 
clar că era însetat să stea de vorbă cu cineva care avusese experiența unor trăiri 
personale, întrucât se simte foarte singur sufleteşte şi intelectual. A fost deja la Hartford 
şi Jordanville. A aflat Cuvântul ortodox în San Francisco în 1970 la primul nostru 
magazin, fiind intrigat de prezența pe copertă a portretului ţarului Nicolae al II-lea — 
acum are portretul acestuia în camera sa privindu-l ca pe un mucenic. În chip văzut, a 
plecat foarte emoționat de vizita sa, dar Dumnezeu ştie ce-i rezervă viitorul. Aveam o 
impresie foarte bună despre el ca unul dintre “americanii adevărați” scăpați de înşelare, 
în care ortodoxia putea prinde rădăcini — dar numai Dumnezeu ştie dacă va fi aşa.” 

Cei care se aflau în Bisericile „oficiale” i se păreau Părintelui Serafim mai lipsiți 
de nădejde decât cei care erau în grupuri „neoficiale”, pur şi simplu pentru că cei dintâi 
erau mulțumiți de sine sau mândri că se aflau într-un tărâm „acceptat” şi nu trecuseră 
prin experienţa suferinţei de a fi daţi afară. Despre un pelerin care se pregătea să ajungă 
seminarist, Părintele Serafim scria: „După ani de zile petrecuţi în Mitropolie şi 
mentalitatea ei, a prins râvnă pentru sinod,““? dar noi l-am aflat destul de plin de sine şi 
nu prea conştient de problemele mai delicate din Biserica noastră de astăzi.” 


Pe lângă oamenii care căutau duhovnicie, mai veneau la mânăstire oameni care 
căutau doar un bun-simţ evident: persoane cu patima drogurilor, oameni cu certificat de 
nebun şi grave tulburări de comportament, tineri dezorientaţi care nu ştiau ce să facă în 
lume sau cum să se adapteze în lume. Unii dintre aceştia erau atraşi de lista din 
Catalogul lumii întregi, dar mulţi veneau din biserici şi familii ortodoxe. 

Nu cei sănătoşi au nevoie de doctor, ci cei bolnavi. (Mat. 9, 12-13). Tot aşa cum 
Domnul îşi petrecuse mare parte din preoție printre proscrişi şi dispreţuiți, fiind înţeles 
greşit sau mustrat pentru aceasta de restul societăţii, la fel şi părinții de la Platina 
trebuiau să-şi dedice mult timp şi energie dând nădejde şi sprijin inadaptabililor 
societăţii. 

În primii ani de existenţă a schitului, Părintele Serafim prevăzuse că acesta va 
atrage anormalii şi bolnavii — datorită, în parte, bolii generale a vremurilor, cât şi 
faptului că religia vindecă adesea, iar bolnavii se strâng firesc în jurul ei. El a mai simţit 
că frăția Sf. Gherman ar putea avea o chemare specială în această privință. El a observat 
semnificaţia numelui Catedralei de lângă prima lor librărie, „Bucuria Celor Necăjiţi”, şi 


362 Este vorba de Biserica Rusă de peste hotare. 

a mai văzut paralele posibile între munca lor şi aceea a întemeietorului lor 
Arhiepiscopul loan, care atrăsese şi ajutase mulți oameni tulburaţi şi alți episcopi îi 
trimiseseră la ei. Părintele Serafim şi-a dat seama că exista primejdia de a primi 
stricăciune prin contactul cu cei bolnavi şi de aceea el credea că obştea nu trebuia să 
facă nimic pentru a-i atrage în mod deschis. „Dar dacă aceştia vin”, afirma el, „suntem 
obligați să-i ajutăm cum putem. Poate chiar frăția noastră — prin aceea că nu facem 
nimic după voia noastră, întrucât noi nu avem nici un talant în această direcție — poate 
deveni un fel de scăpare pentru asemenea oameni, care nu pot spori într-un mediu mai 
“normal” cu ar fi Mânăstirea Sfânta Treime din Jordanville.” 

EI continua: „Noi nu avem darul vindecării, nu avem nici putere psihologică, 
duhovnicească, intuiție. Tot ceea ce putem oferi noi este /ucrarea viei întru Hristos şi 
Adevărul ortodoxiei tuturor celor care vor să-l primească. Lucrare şi rugăciune (ciclul 
monahal de slujbe) până la capătul puterilor vor da diavolului şansa mică de a ataca prin 
gânduri şi îl pot face să folosească metode mai agresive (foc, pierderea proprietății, etc.) 
care poate duce la o desfăşurare mai directă a luptei.” 

Jertfa de a-i ajuta pe oamenii nenorociţi era adesea lipsită de mulțumire şi 
ocazională — ca în cazurile celor potenţial violenţi — de-a dreptul înfricoşători. Dar anii 
de singurătate şi suferinţă ai Părintelui Serafim lăsaseră un loc adânc în inima lui pentru 
cei care fuseseră loviți de viaţă. Şi el cunoscuse odinioară cum era să fie îndepărtat de 
societatea din jurul său. 

Cei care se aflau în durere şi veneau la Părintele Serafim simțeau întotdeauna că 
acesta avea timp pentru ei. Mult după ce se sfârşeau rugăciunile de noapte, îşi jertfea 
somnul şi singurătatea sa mult iubită pentru a se îngriji de vreun suflet tulburat, în 
biserica luminată de lumina lumânărilor aprinse. 

Odată, a venit la mânăstire un catehumen pentru a petrece câteva săptămâni, 
după ce petrecuse deja câteva luni într-o altă mânăstire. Părintele Serafim a scris despre 
el: „Era tulburat şi încurcat în chip văzut, profund rănit şi rece. Îşi făcea ascultarea ca un 
robot şi de câteva ori a ţipat pentru că “demonii mă bat'.” 

- Ce să facem cu omul acesta? Se întreba Părintele Gherman. 

- O să am grijă de el, a răspuns Părintele Serafim, care a încercat să stea de 
vorbă cu musafirul şi să-l cunoască, dar era întâmpinat doar de un chip ca de piatră, 
resturi rigide şi robotice şi răspunsuri mecanice cu da sau nu. După două zile, Părintele 
Serafim a reuşit să obţină de la el o mică reacţie: un zâmbet. Dar atunci, omul a rupt-o la 
fugă dintr-o dată, lăsându-şi în urmă gemantanul şi câteva cărți. Părinții au aşteptat să se 
întoarcă dar niciodată nu s-a mai întors. „Dumnezeu ştie dacă putem ajuta astfel de 
oameni”, scria Părintele Serafim cu inima grea. „Dar dacă ei vin aici, noi trebuie să 
încercăm.” 


Ma veneau şi alţi pelerini care ţineau piept întâlnirilor misionare pe care le 


aveau părinții în călătoriile lor scurte prin lume. lată un exemplu în următoarea 
istorioară. 

Într-o zi de primăvară din 1974, un tânăr cu barbă, cu numele Gary, se afla în 
biblioteca publică din Redding. Avea 23 de ani, se afla pe calea dintre Mexic şi 
Washington, într-o altă „căutare de cinci ani fără de folos a sensului vieţii”. Toată 
averea sa cea pământească se afla în rucsacul său din depoul de la Redding; nu avea 
aproape de loc bani al el — doar o sacoşă cu banane pe care i-o dăduse cineva într-o 
băcănie. Şi-a pus capul pe masă în bibliotecă, constatând cu disperare că tot ceea ce 
citise despre filosofie şi religie era curată deşertăciune şi nu exista nici un răspuns la 
întrebările pe care şi le punea. 

Cu vreo zece minute mai târziu, Gary a văzut un om înalt, cu părul lung şi barbă, 
într-o dulamă neagră uzată, intrând în bibliotecă şi uitându-se la şirurile de cărți. Omul 

arăta şi mai sărman decât Gary. Gary a mers la el cu sacoşa de banane. „lată”, a spus el, 
„pentru obştea ta sau ce-o fi acolo.” 

Părintele Serafim i-a mulțumit, şi în câteva minute pleca deja cu câteva cărți. 
Coborând pe trotuar, l-a văzut de îndată pe Gary alergând spre el. Prea puţin ştia Gary 
că această persoană în dulamă neagră sărbătorise Paştile doar cu patru zile înainte, că 
încă mai avea bucuria Învierii în inima sa. 

Părintele Serafim şi-a amintit mai târziu: „După ce am vorbit câteva minute cu 
Gary, am văzut că era sincer şi după ce m-am înştiințat că nu locuia “nicăieri”, l-am 
invitat să vină şi să stea cu noi o vreme şi să-şi facă o părere despre ortodoxie. A 
acceptat de îndată, şi până dumincă era deja cu noi, participând la toate slujbele noastre, 
citind şi muncind şi stând într-un fel de consternare cu ochii mari deschişi, pe când noi 
încercam să-i vorbim cu înflăcărare despre ortodoxie — despre care el nu auzise 
niciodată decât prin intermediul lui Dostoievski .... Fusese în mare deznădejde şi era 
copleşit să afle oameni care mai cred în Dumnezeu şi într-un chip înşelător. Cântările de 
Paşti i-au muiat inima şi a cerut voie să cânte uşor, împreună cu noi, “Hristos a Înviat”. 
A plecat fără să ştie pe deplin ce se întâmplase cu el, dar cel puţin ştia că “mijise o rază 
de lumină”.” 

Când îşi lua rămas bun de la Părintele Serafim în staţia de autobuz, a început să 
plângă. „Nu ştiu ce se va întâmpla cu mine”, a spus el, „dar sfinția voastră mi-ați dat 
nădejde. Sunt profund recunoscător pentru legătura pe care ați mijlocit-o între mine şi 
lisus Hristos!” 

După câteva zile, Părintele Serafim urma să scrie despre Gary: „ Într-un fel, am 
un sentiment foarte bun față de el şi pare să aparțină acelei părți a “Americii normale”, 
care este însetată de ortodoxie fără să ştie .... Dumnezeu să-l răsplătească, după cum i- 
am spus, pentru sacoşa de banane să primească Împărăţia cerurilor! 

Toate astea îmi amintesc cu convingere că — întocmai cum Mântuitorul nostru 
putea spune despre Natanail că “iată un iudeu adevărat în care nu este înşelare” — tot aşa 
se află şi un “american adevărat”: o persoană cinstită, deschisă, normală, pentru care 
sfânta ortodoxie este destul de “naturală”; şi roada acestor “americani adevărați” abia 
începe. Fără îndoială că “americnii ortodocşi” vor fi puţini la număr, dar în mod precis 
este cea mai bună parte a Americii care aşteaptă să audă veşti îmbucurătoare despre 
ortodoxie .... 

Văzând un “străin” ca Gary care este absolut uluit la întâlnirea ortodoxiei, te 
lipeşti mai puternic de această mare comoară fără de preţ, pe care noi nevrednicii o 
avem şi care nu este numai pentru noi.” 


72 

Principala trăsătură distinctivă a gândirii 
ortodoxe este aceea că ea caută, nu să adapteze 
concepte separate potrivit cerinţelor credinţei, ci 
mai degrabă să ridice rațiunea deasupra 
nivelului obişnuit — să se sârguiască să ridice 
izvorul înțelegerii, însuşi miezul gândirii, până la 
acordul solidar cu credinţa. 

- Ivan V. Kireevski 


A 
În vara anului 1975, urmărind ca scop să dea pelerinilor lor o bază în ortodoxie, 
părinții au ținut un curs de trei săptămâni, numindu-l „Noua Academie Teologică 

Valaam” după aşezământul Sf. Gherman din Alaska. Au participat la curs patru tineri, 
toți convertiți, Părintele Gherman a ţinut o cuvântare de deschidere despre faptul de a nu 
deveni un „convertit nebun” ci să primească ortodoxia pe deplin. 

În săptămânile care au urmat, Părintele Gherman a vorbit despre Teologia 
Pastorală şi despre literatură — „foarte revelator”, după cum nota Părintele Serafim într-o 
scrisoare; în timp ce Părintele Serafim a ţinut o serie de prelegeri despre dezvoltarea 
gândirii apusene de la marea schismă până în prezent. La cererea enoriaşilor lui Alexei 
Young, prelegerile Părintelui Serafim au fost înregistrate, însumate în peste 
şaptesprezece ore pe benzi. Pentru toate cuvântările, Părintele Serafim a scris planuri 
detaliate, organizându-şi vasta cercetare istorică şi filosofică pe care o făcuse pentru 
Împărăția omului şi Împărăția lui Dumnezeu. Acesta era rodul cel copt, nu numai al 
acelei cercetări timpurii, ci şi al experienţei sale bogate de când era creştin ortodox. Era 
acum cu mult mai bine pregătit ca înainte pentru a-şi prezenta cunoştinţele într-un chip 
care avea o aplicare practică pentru viețile oamenilor contemporani. Şi-a intitulat seria 
de prelegeri „Curs de supravieţuire” datorită credinţei sale că, pentru ca oamenii să 
supraviețuiască ca şi creştini ortodocşi în zilele noastre, ei trebuiau să înțeleagă 
lepădarea, pentru a se înştiința de ce epoca modernă este aşa cum este. Pentru a se 
proteja, omul trebuie să aibă ideea strategiei vrăjmaşului său. Părintele Serafim şi-a mai 
numit orele sale „un curs pentru auto-apărarea ortodoxiei”. 

Unul dintre cursanții Părintelui Serafim îşi aminteşte de participarea la curs 
îndată după botezul său: 

„În fiecare zi novicii şi pelerinii se adunau în “Camera Țarului”. Când Părintele 
Serafim începea expunerea, fiecare rămânea fără glas. Nu era doctrinar sau strălucitor în 
prezentarea sa. Fiecare putea să-l înțeleagă întrucât vorbea rar, gândindu-se mult. 

O chestiune secundară a studiului nostru era să citim izvoare laice. Am fost duşi 
cu maşina la biblioteca publică din ținutul Shasta să cercetăm multe cărți. Acestea erau 
textele noastre.” 


În introducerea cursului, Părintele Serafim afirma: „O mare primejdie a 


vremurilor noastre şi mutarea celor care vin spre ortodoxie este ceva ce s-ar putea numi, 
într-un limbaj foarte coborât, fenomenul “maimuţărelilor spirituale”, adică, oameni care 
sunt ortodocşi pe dinafară şi chiar se mândresc că sunt foarte corecţi în ortodoxia lor, 
dar în lăuntrul fiinţei lor nu s-au schimbat deloc, nu sporesc în ortodoxie şi rămân în 
esenţă o parte integrantă a lumii moderne, care se află înrădăcinată în anti-creştinism. 
Întrucât aceştia nu sporesc, ei nu-şi dau seama în ce conflict puternic se află adevărata 
ortodoxie cu lumea pe care încă nu au lăsat-o în urmă. În sens opus, convertirea la 
ortodoxie trebuie să fie totală; ea trebuie să afecteze tot ceea ce se făptuieşte, felul de a 
se privi lucrurile şi sistemul de valori la care raportează tot ce există în viața omului. 
Altfel, ortodoxia devine o sectă în plus, deosebindu-se doar la suprafață de celelalte 
secte cum ar fi mormonismul. Dacă cineva se uită la toate sectele, acestea se află toate 
la acelaşi nivel; întrucât toate sunt uni-dimensionale şi nu au nimic mai profund; ele 
diferă numai într-atât cât au dogme diferite. Dacă ortodoxia este una dintre acestea, 
atunci ea nu este adevărul, ci o sectă între toate celelalte. Dar ortodoxia este cu precizie 
Adevărul, care ar trebui să schimbe total viaţa omului. De aceea, pentru a avea această 
imagine a lumii total ortodoxă, omul trebuie să se educe permanent, mergând mai adâc 
şi mai larg .... 

Acest curs vrea să se concentreze asupra lucrărilor celor mai importante şi 
scriitorilor celor mai importanți care au ajutat la formarea mentalităţii pe care o avem 
astăzi. Dacă cineva nu este conştient de toate astea, omul poate fi încă ortodox, desigur, 
dar îl paşte o mare primejdie pentru că circulaţia gândurilor din jurul lui, care s-au 
format de-a lungul ultimelor opt sau nouă veacuri, îl afectează în mod direct şi omul nu 

ştie cum să răspundă la ele fără să cunoască unde acestea sunt corecte, unde sunt greşite 
şi cum au apărut ele. Omul poate fi într-o poziție foarte primejdioasă, până şi în situația 
unui “ortodox fundamentalist” care pur şi simplu stă în colțul său şi spunem, “O, eu cred 
aceasta şi orice altceva este rău.” Desigur, acest lucru este foarte nerealistic, pentru că 
trebuie să ai contact cu lumea: copiii tăi merg la şcoală, citeşti ziare, ai legătură cu 
oameni care cred lucruri diferite şi chiar cu ortodocşi care nu ştiu ce cred. Dacă nu-ţi dai 
seama ce se întâmplă, ortodoxia ta se va infecta, fără să ştii măcar, prin tot felul de idei 
moderne. Vei merge la biserică duminica şi în tot restul săptămânii vei trăi după un 
sistem diferit de valori, care poate fi fatal .... Pentru a evita aceasta, trebuie să urmăm 
sfatul Sfântului Vasile [cel Mare] şi să începem să învăţăm să luăm din lumea din jurul 
nostru înțelepciunea şi unde este prostie să ştim de ce este prostie.” 


A 

În îndrumarea cursanților săi către o înţelegere ortodoxă a civilizaţiei apusene 
moderne, Părintele Serafim s-a bazat pe opera predecesorului său în acest domeniu, 
filosoful rus al sec. al XIX-lea Ivan V. Kireevski. „Fiind el însuşi fiu al apusului şi 
plecând în Germania să studieze cei mai progresişti filosofi”, spunea Părintele Serafim, 
„Kireevski era pătruns total de spiritul apusean şi pe urmă s-a convertit total la 
ortodoxie. Prin urmare, el a văzut că aceste două lucruri nu pot fi puse la un loc. El voia 
să se înştiințeze de ce aceste două lucruri erau diferite şi care era răspunsul din inima 
omului, ce trebuia omul să aleagă.” Kireevski era un transmițător al tradiției ortodoxe 
vii, mai mult decât doar un filosof, legat direct de linia lui Paisie: el era un discipol 
apropiat al Bătrânului Macarie de la Optina şi soția lui fusese fiica duhovnicească a 
Sfântului Serafim de Sarov."* 

Citând pe larg din filosofia lui Kireevski, Părintele Serafim a urmărit apostazia 
modernă, care a început odată cu schisma de la Roma, potrivit unei anumite 
caracteristici a conştiinţei apusene: convingerea că raționalismul de suprafață este cu 
mult mai important decât esența interioară a lucrurilor. Pe când Roma făcea încă parte 
din Biserica ecumenică, această trăsătură culturală, acest sprijin pe silogisme logice, era 
ținut în echilibru; dar când Roma a scăpat brusc, această trăsătură a dat naştere la un 
întreg sistem de erori, cauzâd o orbire generală acelor adevăruri care se află în afara 
sferei logicii. „Ne este destul de clar”, scrie Kireevski, „de ce teologii apuseni, cu toată 
conştiinciozitatea lor logică, nu erau în stare să vadă unitatea Bisericii în nici un alt 
chip decât prin unitatea exterioară a episcopatului .... Aceasta mai explică de ce puteau 
ei să atribuie o valoare esenţială lucrărilor materiale ale unui om; de ce, atunci când un 
suflet era pregătit în lăuntrul său, dar era insuficient în lucrări exterioare, ei nu puteau 
concepe nici un alt mijloc al mântuirii decât o perioadă de purgatoriu; de ce, în cele din 
urmă, ei puteau atribui anumitor oameni un exces de fapte exterioare vrednice şi să dea 
această vrednicie celor care nu aveau destule fapte exterioare” (adică întregul sistem 
latin de indulgenţe şi lucrări inutile ale sfinților). 

Părintele Serafim a presupus că de-a lungul istoriei, diavolul încercase 
instrumente diferite, mentalități culturale diferite, prin care să formeze apostazia. S-a 
întâmplat că mentalitatea romană a fost aceea care a lucrat: „Odată desprinsă de 
ortodoxie şi liberă să se dezvolte după propriile sale principii, ea a devenit sursa unei 
întregi filosofii noi care a avut puterea de a distruge întreaga lume definitiv în vremea 
noastră.” 

Marile schimbări au avut loc în „Evul Mediu”, care, aşa cum nota Părintele 
Serafim, a fost un fenomen care a apărut numai în apus. Toate celelalte civilizaţii — fie 


3% Părintele Serafim urma să-l ajute mai târziu pe Alexei Young să scrie o carte întreagă despre 
Kireevski, pentru care el a tradus pasaje lungi din operele lui Kireevski. Vezi Rev. Părinte Alexei Young, 
Omul este Credința Lui: Ivan Kireevski şi creştinismul ortodox (Londra: St. George Information Service, 
1980). 

creştină ca cea bizantină sau rusească, fie ne-creştină ca cea chineză sau indiană — au 
avut numai două perioade: perioada veche, când civilizațiile erau guvernate de către 
propriile lor vederi asupra lumii şi perioada modernă, când ei au ajuns nimiciți de către 
apus. 

În scolastica Evului Mediu, învățătura creştină devine „sistematizată” şi 
subordonată logicii. După cum observa Părintele Serafim, „Jogica devine primul test al 
adevărului şi izvoarele vii ale credinței, al doilea test. Sub această influență, omul din 
apus pierde o relaţie vie cu adevărul. Creştinismul este redus la un sistem, la un nivel 
omenesc .... Este o încercare de a face prin eforturi omeneşti ceva mai bun decât 
creştinismul. Dovada lui Ansel a existenţei lui Dumnezeu este un exemplu — el este “mai 
deştept” decât vechii sfinți părinți.” 


„BISERICA romană”, scrie Kireevski, „s-a despărțit de adevăr numai pentru că 
dorea să introducă în credință dogme noi, necunoscute tradiției Bisericii şi create de 
concluzii întâmplătoare ale logicii apusene. De aici s-a dezvoltat filosofia scolastică în 
cadrul credinţei, apoi o reformare a credinţei şi în cele din urmă filosofia din afara 
credinței. Primii raționalişti au fost scolasticii; cineva ar putea spune că Europa 
secolului al XIX-lea şi-a terminat ciclul dezvoltării care începuse în sec. al IX-lea.” 

Acesta a fost firul principal pe care îl urma Părintele Serafim de-a lungul seriei 
sale de prelegeri. L-a urmărit din Evul Mediu până la Renaştere cu însufleţirea omului, 
ca măsură a tuturor lucrurilor şi înlocuirea metodei scolastice cu „metoda ştiinţifică”; 
până la perioada „Iluminismului”, cu optimismul său naiv în progresul nelimitat al 
rațiunii omului. Până la sfârşitul Iluminismului, rațiunea atinge un punct mort cu 
criticile pustiitoare ale lui Hume şi Kant, care arată că „raţiunea pură” nu poate exista 
prin ea însăşi: tot „adevărul” este subiectiv. Detronându-L pe Dumnezeu treptat, de-a 
lungul veacurilor şi punând raţiunea umană în locul Lui, omul din apus a rămas cu 
nimic — să se mântuiască singur. Acum el nu are nici un sistem de valori absolut; totul 
este relativ. Această situație dă naştere la rândul său la diferite filosofii existenţialiste şi 
nihiliste care au dirijat epoca modernă. Epoca noastră, cea de dincolo de „Epoca 
Iluminismului”, a fost numită de Părintele Serafim „Epoca Revoluționară”. 

Părintele Serafim a mai trasat şi alte direcții. Când, în Evul Mediu, creştinismul 
a început să fie redus la un nivel superficial, omenesc, în mod inevitabil Împărăţia lui 
Dumnezeu a început să fie privită în termeni pământeşti, chiliastici. La câteva veacuri 
după schismă, loachim de Fiore a început să predice despre venirea pe pământ a „epocii 
a treia a Duhului Sfânt”, care a devenit baza teologică a unor mişcări franciscane 
timpurii. În timpul reformei proterstante, chiliasmul a apărut în secte fanatice milenare 
cum ar fi anabaptiştii, care au întemeiat comunități, au desființat dreptul de proprietate 
asupra proprietății private şi şi-au întărit ideile prin teroare, uciderea celor care şi-au 
exprimat disidența şi apoi expunerea trupurilor lor ca o avertizare publică. Anabaptiştii 
şi-au numit oraşul „Noul Ierusalim” şi au pretins că trăiesc „a treia epocă”, epoca 
triumfului sfinților. 

În timpul „Iluminismului”, speranţele chiliastice s-au despărţit de credinţa în 
Dumnezeu: ideea teocraţiei a fost înlocuită de socialim. Părintele Serafim a vorbit pe 
larg despre chiliaştii seculari ai sec. al XVIII-lea, „profeții” socialismului utopic: Owen 
(care a încercat să întemeieze o comunitate model de „ordine, grijă, uniformitate”, şi a 
vrut să desființeze familia), Fourier (care a adus dezvoltarea liberă a naturii umane prin 
toleranța nestăvilită a patimilor, care, spunea el că se va încheia cu un rai fantastic pe 
pământ unde oamenii vor trăi 144 de ani), şi Saint-Simon (care şi-a făcut un ideal din 
francmasonerie, anticipând zorile unei epoci noi în care barierele religiei şi naționalități 
vor fi doborâte). 

În sec. al XIX-lea, speranţele chiliastice erau văzute în comunismul lui Marx şi 
Engels, care, după cum nota Părintele Serafim, „s-a numit ştiinţific dar a fost foarte 
utopic”. Și în sec. al XX-lea s-au încercat sisteme milenare, în forme care amintesc de 
anabaptişti, mai întâi prin Lenin şi apoi prin Hitler, care şi-a numit stăpânirea „Reichul 
de o mie de an'”. 

O altă trăsătură de bază din istoria apostaziei este cercetarea pentru o guvernare 
mondială. În însemnările sale, Părintele Serafim scria: „Sec. al XIII-lea a văzut teoria 
conducerii universale a Papei — că tot pământul din lume aparţine Papei ca reprezentant 
al lui Hristos pe pământ şi el îl dă proprietarilor de pământ. Acest punct de vedere a 
atins culmea la jubileul din 1300 din Roma, când Papa Bonifatie al VIII-lea s-a aşezat 
pe tronul lui Constantin, s-a gătit cu sabie, coroană şi sceptru şi a strigat tare: “Eu sunt 
Cezar — eu sunt împărat.” Aceasta nu a fost doar o faptă ci un indiciu a ceva extrem de 
adânc din întreaga gândire modernă: cercetarea pentru o guvernare mondială, care va fi 
Antihrist.” 

Întrucât noi trăim acum în „epoca revoluţionară”, Părintele Serafim a acordat 
acesteia cu mult mai mult timp decât epocilor anterioare. EI a ţinut o prelegere întreagă 
despre Revoluţia Franceză, arătând că rădăcinile ei se află în filosofia lui Voltaire şi 
Rousseau şi în influența francmasoneriei şi în oameni (pretins) iluminaţi. În altă 
prelegere, el a vorbit despre reacţia conservatoare față de distrugerea vechii ordini: în 
apus, de către Maistre, Donoso Cortes, etc.; şi în Rusia, de către Nicolae I, Alexandru II, 
Pobedonostsev şi Dostoievski. A mai fost o cuvântare cu privire la filosofii 
revoluționari Bakunin şi Proudhon şi mişcările revoluționare ale sec. al XX-lea. 

Partea finală a prelegerilor Părintelui Serafim, cum ar fi capitolele finale pentru 
Împărăția omului şi Împărăţia lui Dumnezeu, a avut ca subiect „Noua religie”. Aici a 
vorbit despre filosofiile care s-au desprins din „noul subiectivism” după sfârşitul mort al 
rațiunii iluminismului, ca şi despre filosofia „religioasă” modernă a evoluției şi 
vorbitorii săi „creştini”. În încheiere, el a arătat şi alte simptome ale nihilismului şi 
chiliasmului (el le-a numit pe amândouă „tema centrală a epocii moderne”): decăderea 
de la umanism la subumanismul din artă şi arhitectură, apariţia fenomenelor spirituale şi 
„profețiile” chiliastice ale lui Teilhard de Chardin, Fiodorov, Berdiaev şi Henry Miller. 


» 


PAGINILE anterioare sunt doar un rezumat scurt, care cuprinde generalizări şi 


de aceea nu poate să facă o recunoaştere adevărată a înmănuncherii atente şi foarte 
detaliate a ideilor şi filosofiilor, evenimentelor istorice şi personalităților politice, pe 
care Părintele Serafim le-a realizat în cursul său. Încă nu am pomenit multe dintre 
temele pe care le-a atins Părintele Serafim: teme cum ar fi transformarea artei, Viețile 
sfinților şi conceptul sfinţeniei, în timpul Evului Mediu; revigorarea păgânismului, 
astrologia, alchimia, vrăjitoria şi superstiţia, ca şi începutul conceptului „faimei” 
personale, în vremea renaşterii; apariția ştiinţei moderne în „misticismul” renascentist şi 
sporirea ulterioară a acestuia, în timpul iluminismului, în „maşina-internaţională” a lui 
Newton şi Descartes. 

La baza cursului Părintelui Serafim se afla întreaga cercetare care ar fi intrat în 
oricare curs universitar şi totuşi acesta oferea ceva ce nu putea fi obţinut în nici o 
universitate. Părintele Serafim spunea cursanților săi, „În universitățile de astăzi dai 
peste oameni care au învăţat foarte mult, care sunt ca nişte enciclopedii ambulante şi 
totuşi nu există o unitate a cunoştinţelor, nici un fel de esență. Este mai bine în acest caz 
să mergi încet, să fii conştient de cât nu cunoşti, mai mult decât să înveţi cu râvnă de 
dragul învățării. Trebuie să existe o anumită direcție în toată această învăţare .... 

În zilele noastre, însuși principiul unei astfel de educaţii este aproape pierdut în 
lume. Nu poţi merge la universitate şi să dobândeşti acest fel de cunoaştere, întrucât 
acolo totul este fragmentat, divizat în compartimente diferite. Însăşi ideea de a avea 

cunoştinţe care se leagă între ele este considerată superstiție medievală, înapoiere; şi de 
aceea, cineva ajunge specialist într-un anumit domeniu cu o viziune îngustă şi nu 
cunoaşte care este scopul tuturor acestora. Unii oameni mari, care sunt morți acum, care 
erau la Jordanville, aveau această cheie, acest principiu de învăţare. Ar trebui să facem o 
problemă deosebită din a învăţa de la ei despre necesitatea de a avea un punct de vedere, 
de a face totul, toată învăţătura noastră, concentrată pe o anumită chestiune. Şi această 
chestiune, desigur, este ortodoxia, al cărei scop este mântuiea sufletului.” 

Pentru creştinul ortodox din universităţile de astăzi, învățatul din acest punct de 
vedere este, iarăşi, o chestiune de „supravieţuire”. De exemplu, studentul care nu are o 
înțelegere ortodoxă a istoriei se poate afla în încurcătură dacă profesorii sau colegii nu-i 
spun că „civilizaţia creştină” trebuie să aducă critici pentru criza ecologică actuală. El 
nu-şi va da seama că nu este creştinismul, ci lepădarea apuseană de creştinism — 
începând cu încrederea de bază în logica umană şi sfârşind cu viziunea lumii 
mecaniciste a lui Descartes — care a determinat exploatarea modernă a naturii. După 
cum a explicat Părintele Serafim: „Ştiinţa modernă s-a născut [în renaştere] din 
experiențele alchimiştilor platonici, astrologi şi magicieni. Spiritul accentuat al noii 
viziuni ştiinţifice mondiale era spiritul faustianismului, spiritul magicului, care este 
reținut ca o subtilitate precisă a ştiinţei contemporane. De fapt, descoperirea energiei 
atomice i-ar fi bucurat foarte mult pe alchimiştii renaşterii: ei tocmai căutau asemenea 
putere. Scopul ştiinţei moderne este puterea asupra naturii. Descartes, care a formulat 
concepția ştiinţifică mecanicistă asupra lumii, a spus că omul trebuia să devină 
stăpânitorul şi proprietarul naturii. Ar trebui notat că aceasta este o credință religioasă 
care ia locul credinței creştine.” 


LA sfârşitul cursului de vară, Părintele Serafim scria: „Cei patru cursanţi ai 


„Academiei Teologice Noul Valaam” țin predici la schit despre pasaje din Evanghelie, 
alese pentru ei. Se țin ultimele ore şi după amiază au loc “exerciții de absolvire”, şi se 
ascultă “Uvertura 18127. Lecţiile au avut un efect folositor precis asupra tuturor; dar 
aplicarea acestor cunoştinţe la viață urmează să aibă loc.” 

Într-o scrisoare către Alexei Young, care tocmai scrisese un articol despre 
Kireevski pentru Nicodim, Părintele Serafim a vorbit mai precis despre reacția 
cursanților față de curs: 


Articolul despre Kireevski este îngrădit — excelent! Tocmai ceea 
ce este nevoie! Noi l-am citti aseară la “Academia Teologică Noul 
Valaam” (numele “şcolii noastre de vară”) şi a venit ca o concluzie 
potrivită la lunga mea serie de cuvântări... despre cursul principal al 
gândirii apusene, de la Francis la Teilhard. Teilhard, apropo — pentru 
care eu am citit mai ales articolul nostru de la “evoluționismul creştin” — 
a fost întâmpinat de toată lumea cu mare silă, ca foarte mare răufăcător 
al gândirii apusene. Cuvântarea cea mai plină de succes a fost probabil 
aceea despre conservatorismul sec. al XIX-lea, ai cărui eroi au fost 
Nicolae I, Dostoievski şi Constantin Pobedonostsev. Se pare că studenţii 
s-au folosit mult, în special Cristofor, pentru care acesta este un fel de 
înlocuitor al unei educaţii de colegiu — el este acum însuflețit pozitiv. Şi 
pentru mine a fost foarte bine să-mi organizez gândurile. 


„Academia Teologică Noul Valaam” s-a ţinut din nou în vara anului 1977 şi de 
atunci în fiecare vară. Cu fiecare an, cursurile au sporit în participare, dar au fost doar 
cam pe jumătate decât prima dată. Întregul aspect glumeţ — denumirea răsunătoare de 
„Academie”, „exerciţii de absolvire” şi diplome tipărite cu aspect oficial — toate 

fuseseră proiectate de către Părintele Gherman. Dar ceea ce a început glumeț s-a 
transformat în cele din urmă în ceva cu semnificaţie reală. În timpul vieţii Părintelui 
Serafim, cel puţin zece oameni (mulţi dintre ei convertiți) au fost hirotoniți în rândul 
clericilor fără nici o altă instruire teologică oficială decât aceea a „Academiei”. 
Arhiepiscopul Artemon, care dorea dovadă pentru clericii din dioceza sa că aveau 
instruire teologică în cazul în care ar cere-o cineva, a luat diplomele Academiei foarte în 
serios. La urma urmelor erau documente! 

La sfârşitul fiecărei sesiuni, părinții subliniau faptul că diplomele indicau nu 
sfârşitul învățământului ortodox al studenților, ci doar începutul. Tot restul vieţii, ei 
trebuiau să zidească pe ceea ce dobândiseră, dând înapoi în forma lucrăriii creştine. 
Mulţi pelerini, venind prima oară la mânăstire ca boboci în ortodoxie, li s-a dat 
încredere să iasă şi să facă mult în recolta pregătită a câmpului misionar. 

După plecarea la Domnul a Părintelui Serafim, Academia şi-a „continuat 
drumul” şi au absolvit-o sute de oameni, dintre care peste cincizeci sunt acum clerici. 
Dar poate că efectele cele mai bogate în consecinţe ale acestei prime „şcoli de vară” din 
1975 vor veni din însemnările făcute pentru prelegeri şi din transcrierile de pe 
înregistrări ale „Cursului de supraviețuire” al Părintelui Serafim, care se pregătesc acum 
pentru publicare. Numai transcrierile schematice, în formă de manuscris, au deșteptat 
deja reacții incredibile din partea celor care au avut fericirea să le citească. 

Poate că Părintele Serafim nu şi-a dat seama niciodată că, cursul lui putea fi atât 
de puternic. Dacă reacţia celor care l-au avut mai dinainte este vreun semn, această 
lucrare — acest exerciţiu de vară al „organizării gândurilor sale” pentru a educa patru 
băieți de vârsta colegiului — ar putea fi una dintre realizările cele mai semnificative ale 
vieţii Părintelui Serafim. 

73 
„Sindromul inimii sărace” 


Dacă un om se sileşte numai la rugăciune, ca să 
obțină harul rugăciunii, dar nu se va sili la 
blândețe şi umilință şi iubire şi restul poruncilor 
Domnului... atunci, după măsura scopului lui şi a 
voinţei libere, uneori i se dă un har al rugăciunii, 
în parte... dar în fire el este aşa cum a fost înainte. 
EI nu are blândeţe, pentru că nu a căutat-o cu 
durere... Nu are umilinţă, pentru că nu a căutat-o 
nici nu S-a Sârguit către ea. El nu are iubire către 
toți oamenii, pentru că nu a avut preocupare sau 
Stăruință pentru aceasta în cererea lui de 
rugăciune; şi în împlinirea lucrării sale nu are 
credință şi încredere în Dumnezeu, pentru că el nu 
s-a cunoscut pe sine însuşi, nu aflat că era fără 
credință, nici nu s-a ostenit cu durere, căutând de 
la Dumnezeu să obțină credință hotărâtă către el şi 
o încredere adevărată. 


Dacă cineva se împotriveşte actului său de dreptate 
de unul singur şi gândeşte să se mântuiască singur, 
se osteneşte în zadar. Pentru că fiecare părere de 
sine a dreptății cuiva în ziua cea de pe urmă va 
apare doar ca un veşmânt întinat, aşa cum spune 
Profetul Isaia: „Faptele dreptăţii voastre ca un 
sfeşnic întinat” (Isaia 64, 5) 

- Sf. Macarie cel Mare'%* 


A 

ÎNTR-UN capitol anterior am discutat despre sindrom, care este extrem de primejdios 
pentru monahism, cât şi pentru tot creştinul sârguitor, cunoscut drept „încrezător în 
sine”. Strâns legat de acesta este sindromul pe care Părintele Gherman l-a identificat 
prin termenul „inimă săracă”. Cu o ocazie de neuitat, Părintele Gherman a ţinut o 
prelegere despre acest subiect tuturor fraţilor de la mânăstire. Mesajul său a fost acesta: 

„Fiind creştini, noi trebuie să reacționăm simplu la chemarea lui Dumnezeu, 
chiar dacă aceasta nu corespunde dorințelor noastre. Noi facem aceasta în numele 
iubirii. 

Opusul acesteia este calcularea cu inimă rece. Sunt oameni care vin la mânăstire 
căutând spiritualitate în termenii lor proprii. Ei calculează. Ei vor să “guste 
spiritualitate” şi ei înşişi confecţionează factorul determinant. Preocuparea lor constantă 
este de a se păstra aşa cum sunt — şi astfel, ei de fapt se pierd pe ei. Ce a spus Hristos? — 
Cine va voi să-şi scape sufletul îl va pierde; iar cine-şi va pierde sufletul pentru Mine, 
acela îl va mântui” (9, 24). 

„Oamenilor cu o “inimă puţină” le este frică să se piardă pentru lisus. Le este 
frică să facă un angajament. Celor mai mulți dintre ei le este frică să arate şi să 


354. Omilii duhovniceşti ale Sf. Macarie cel Mare”, în Sfinţii Varsanufie şi loan, Îndrumare în viața 
duhovnicească, p. 163-164. 

împărtăşească iubirea. Aceştia ajung nefericiți pentru că nu sunt liberi. Libertatea este 
iubire. Dacă nu este iubire, nu este libertate. 

Dacă o persoană nu reacţionează simplu, firesc şi liber, motivat de iubire pentru 
Dumnezeu şi pentru aproapele, devine nesimțitor în felul său propriu de viață spirituală, 
care devine doar o altă formă de mulțumire de sine. Acest om se ține de “părerile sale 
spirituale”: despre ce rânduieli duhovniceşti sau jertfe ar trebui să accepte, despre cum 
ar trebui îndrumate slujbele bisericeşti, cum ar trebui urmate canoanele, cum ar trebui să 
funcționeze mânăstirea sau parohia sa, cum ar trebui să-şi cheltuiască banii, ce “poziţie” 
ar trebui să ia în politica bisericească, cum ar trebui făcută lucrarea, cum ar trebui să se 
comporte şi să sporească oamenii “cu adevărat duhovniceşti”, etc. Este destul de rău 
când o astfel de persoană nu mai ascultă de Dumnezeu. Dar dacă se continuă aşa, se 
întâmplă ceva şi mai rău: el începe să confunde “părerile sale duhovniceşti” cu glasul lui 
Dumnezeu. Şi atunci nimeni nu-i mai poate spune nimic. 

Dumnezeu opreşte pe un asemenea om să facă Rugăciunea lui lisus! Aceasta va 
fi doar o altă minciună, un alt zid, care îi protejează instinctul de autoconsevare în mod 
îndreptățit. El se înconjoară cu un zid al fricii sale că numai el are dreptate, se 
înstrăinează nu numai de realitate, ci şi de Dumnezeu. Dumnezeu tot bate la uşă, dar 
sufletul nu vrea să fie tulburat.” 

Părintele Gherman a dat exemple de „sindromul inimii sărace”, pe unele dintre 
ele le-a exagerat dinadins şi le-a făcut ridicole ca să nu lovească prea ascuns pe frați. Pe 
când asculta, Părintele Serafim a văzut că Părintele Gherman atingea ceva foarte 
natural, foarte elementar şi foarte obişnuit, nu numai pentru aspiranţii la călugărie care 
veneau la mânăstire, dar şi pentru căutătorii duhovniceşti în general de astăzi. El a 
zâmbit la exemplele ridicule, pentru că a văzut adevărul din spatele lor. Într-o anumită 
măsură, el zâmbea ca pentru sine, pentru că el a văzut ceva din ceea ce Părintele 
Gherman îşi zicea în sine. El a văzut cât de uşor era pentru oameni să alunece în spatele 
unei măşti „duhovniceşti” să rămână credincios „duhovniciei”, ca o cale de a fugi de 
durere, vulnerabilitate şi jertfa iubirii. Dacă exista în om puţin din acea „inimă săracă”, 
el voia să o stârpească; şi el voia să-i ajute şi pe alţii să o stârpească singuri. El voia să 
fie sincer. El voia ca mica mânăstire să-şi păstreze viabilitatea mai presus de toate prin 
focul iubirii creştine, nu doar să fie sprijinit de scheletul formelor de suprafață. Formele 
sunt bune şi necesare: ele pot ajuta să ajungi în rai dar nu fără iubire şi pocăinţa inimii 
de la baza lor. 

Mesajul Părintelui Gherman a pătruns adânc în sufletul Părintelui Serafim. El 
urma să se întoarcă la acesta mai târziu de multe ori, atât în scrierile sale, cât şi atunci 
când se ocupa de fraţi în mânăstire. În ziua de Sf. Patrick (sfânt occidental), de exemplu, 
în 1977, când vorbea în trapeză fraţilor şi pelerinilor, la un loc, a spus cum poate să 
recunoască cineva „duhovicia falsă” în sine. El a început să relateze o istorioară 
adevărată din perioada de început a frăției: 

„Era cineva în San Francisco care s-a aprins de râvnă pentru Rugăciunea lui 
lisus. El a început să spună rugăciune după rugăciune şi în cele din urmă a ajuns, 
dimineaţa, la 5000. Chiar în milocul lumii, în mijlocul oraşului, dimineaţa, înainte de a 
face orice altceva, înainte de a mânca, el putea să spună Rugăciunea lui lisus de 5000 de 
ori, pe balcon şi se simţea minunat de înviorat şi însuflețit. Apoi s-a întâmplat într-o 
dimineaţă că cineva a ieşit sub balcon şi a început să-şi caute de lucru în timp ce această 
persoană îşi spunea ultima sa mie de rugăciuni; şi s-a întâmplat că persoana s-a supărat 
atât de tare că a sfârşit prin a-l insulta! Cum te poți comporta cu cineva care se ocupă de 
viața duhovnicească, de Rugăciunea lui lisus, când dintr-odată, în timp ce o spune, el 
este în stare să înceapă a insulta? Asta înseamnă că în interiorul său patimile erau libere, 
pentru că el avea un fel de idee sau părere înşelătoare că ştie ce este corect pentru el din 
punct de vedere duhovniceşte. El se comporta după propria sa opinie, dar nu cu 
obiectivitate, nu potrivit cunoaşterii sale; şi când a venit ocazia, patimile au ieşit la 

iveală. În acest caz este mai de folos să nu se spună de cinci mii de ori Rugăciunea lui 
lisus, ci să se facă altceva care este duhovniceşte.”"% 

În 1982, cam cu jumătate de an înainte de moartea sa, Părintele Serafim a vorbit 
din nou despre primejdia de a lăsa părerea noastră să-L umbrească pe Dumnezeu şi voia 
Sa pentru vieţile noastre. Era Miercurea Mare, ziua în care Biserica pomeneşte trădarea 
lui Hristos de către Iuda; şi Părintele Serafim a ţinut o predică despre felul în care 
„inima săracă” a lui Iuda, ascunzându-se în spatele unei măşti a cinstei, i-a prilejuit să-L 
predea pe Dumnezeu pentru răstignire pe cruce. După ce a citit pasajul indicat în cap. 26 
al Sf. Matei, Părintele Serafim a început: 

„În acest pasaj al Scripturii, citim cum, pe când Domnul nostru se pregătea 
pentru patima Sa, s-a apropiat de EI o femeie şi L-a uns cu mir de mare preţ; şi este 
foarte mişcător cum Domnul nostru a primit asemenea iubire de la oameni simpli. Dar 
în acelaşi timp luda — unul dintre cei doisprezeec care erau cu EI -— a privit această faptă 
şi ceva în inima lui s-a schimbat. Acesta a fost în mod evident “ultimul fir de pai”, 
pentru că luda era cel ce a primit plata banilor şi s-a gândit că era preț de sânge. Vedem 
judecata logică care se desfăşoară în mintea sa. Îl auzim gândind despre Hristos: “Am 
crezut că omul acesta este cineva important. El risipeşte banii, nu face lucrurile bine, el 
crede că este foarte important ...” şi tot felul de idei mărunte asemănătoare, pe care i le 
pune diavolul în minte. Şi cu patima lui (principala lui patimă era iubirea de bani), a fost 
prins de diavol şi determinat să-L trădeze pe Hristos. El nu a vrut să-L trădeze pe EI; el 
voia bani. El nu s-a păzit şi nu şi-a răstignit patimile. 

Oricare dintre noi poate fi exact în acea situație. Trebuie să ne uităm la inima 
noastră şi să vedem prin care dintre patimile noastre ne va prinde diavolul pentru a ne 
determina să-L trădăm pe Hristos. Dacă considerăm că suntem superiori lui luda — că el 
a fost un fel de „ţăcănit” şi noi nu suntem — greşim. Ca şi Iuda, fiecare dintre noi are 
patimi în inimă. De aceea, să ne uităm la ele. Putem fi prinşi cu iubirea pentru curăţie, 
cu iubirea pentru corectitudine, cu iubirea pentru un simţ al frumosului: oricare dintre 
micile noastre greşeli de care ne ținem poate fi un lucru cu care diavolul ne poate 
prinde. Fiind prinşi, putem începe să ne justificăm această stare “în mod logic” — pe baza 
patimii noastre. Şi de la acel proces “logic” de gândire Îl putem trăda pe Hristos., dacă 
nu ne păzim şi începem să ne dăm seama că suntem plini de patimi, că fiecare dintre 
noi este potenţial un luda. De aceea, când apare prilejul — când începe patima să lucreze 
în noi şi în mod logic, începe să se dezvolte din patimă în trădare — ar trebui să ne oprim 
acolo şi să spunem “Doamne, miluieşte-mă pe mine, păcătosul!” 

Nu trebuie să privim viaţa prin ochelarii patimilor noastre, nici să vedem cum 
putem “aranja” viaţa ca să fie aşa cum am dori noi să fie — fie că este o viaţă unde se află 
pace şi linişte sau unde se află tumult şi frământare. Dacă încercăm să facem ca viaţa să 
se “aranjeze” astfel, va ieşi o întreagă nenorocire. Privind viaţa, ar trebui să acceptăm 
toate lucrurile care vin asupra noastră ca din partea lui Dumnezeu, înştiințându-ne că 
acestea sunt menite să ne trezească din patimile noastre. Ar trebui să ne rugăm lui 
Dumnezeu să ne arate un lucru bine-plăcut lui Dumnezeu pe care să-l putem face. Când 
primim ceea ce vine asupra noastră, începem să fim ca femeia simplă din Evanghelie 
care a auzit chemarea lui Dumnezeu şi a fost astfel în stare să fie slujitoarea Lui. Ea a 
fost propovăduită până la capătul lumii, aşa cum spune Domnul nostru, pentru lucrul cel 
simplu pe care l-a făcut — a turnat mir pe capul Lui. Să fim ca ea: simţitori ca să vedem 
semnele lui Dumnezeu din jurul nostru. Aceste semne vin de pretutindeni: din natură, de 
la semenii noștri, dintr-un prilej clar de fapte .... Întotdeauna, în fiecare zi, există ceva 
care ne arată voia lui Dumnezeu. Trebuie să fim deschişi către aceasta. 

Odată ce devenim mai conştienţi de patimile din noi şi începem să luptăm 
împotriva lor, nu le vom lăsa să pornească un proces care s-a văzut în Iuda. Iuda a plecat 


3% părintele Serafim Rose, „Pe urmele Sfinţilor Patrick şi Gregory de Tours”, p. 265-266. 

de la un lucru mărunt: preocuparea pentru dreapta folosire a banilor. Şi de la astfel de 
lucruri mici, noi [Îl trădăm pe Dumnezeu Mântuitorul. Trebuie să fim cu judecată, să nu 
căutăm împlinirea patimilor noastre, ci mai degrabă să vedem semnul voii lui 
Dumnezeu: cum ne-am putea deştepta chiar în această clipă şi să începem să-L urmăm 
pe Hristos în Patimile sale şi să ne mântuim sufletele noastre. Amin.”"% 


74 
„Este mai târziu decât credeți” 


Monahism — mucenicie — suferința unei 
dureri nevindecabile sunt toate acelaşi 
lucru din punct de vedere duhovnicesc. 
Cereţi lui Dumnezeu să vă dea, nu 
îndrumare sau ajutor — ci mucenicie, 
suferință, o cale pe care să puteţi face 
nevoință grea, „,implicaţi-vă”, aprindeţi 
focul în voi ca să-I slujiți lui Dumnezeu. 

- Părintele Serafim, ianuarie, 1972 


Călugăr este acela care se sileşte pe sine. 
- Sf. Avva Dorotei de Gaza 


De la adormirea sa întru Domnul, Părintele Serafim a ajuns să fie pomenit ca ascet. 
Aceasta este reprezentarea adevărată a lui, dar aceasta nu trebuie exagerată. 

Părintele Serafim nu a fost ca învățătorul său Arhiepiscopul loan, asumându-şi o 
luptă supraomenească împotriva necesităţilor de bază de mâncare şi somn. În timp ce 
Arhiepiscopul loan mânca de obicei numai o dată pe zi, la mijlocul zilei, Părintele 
Serafim lua două sau trei mese pe zi împreună cu ceilalți frați. Şi în timp ce 
Arhiepiscopul loan dormea numai o oră sau două pe noapte, fără să se aşeze vreodată 
întins, Părintele Serafim dormea de obicei un somn normal şi într-o stare normală de 
somn — cu toate că uneori stătea până târziu la rugăciune. 

Nevoinţele ascetice ca cele ale Arhiepiscopului loan sunt pentru foarte puţini, în 
special cei aleşi de Dumnezeu. Noi ceilalți, dacă am fi încercat să-l urmăm, nu am fi 
fost buni pentru multe. Episcopul Sava a spus odată că dacă trebuia să ţină pasul cu 
nevoințele ascetice extraordinare ale Arhiepiscopului loan şi cu programul fără 
întrerupere de lucrare pastorală, el ar fi fost mort în două săptămâni. 

Totuşi, după cum s-a mai spus anterior, toți călugării, fără excepție, trebuie să 
lupte împotriva confortului, care duce la moliciune în viața duhovnicească şi rugăciune 
şi deschide uşa către lăcomie, patimi trupeşti, deşertăciune, etc. Urmând sfaturile 
socotite ale sfinților părinți, Părintele Serafim şi-a asumat osteneli ascetice cu 
cumpătare, adică, osteneli după puterile lui şi nu s-a reţinut de la sarcinile zilnice. 
Aceste osteneli ascetice nu erau „deosebite”, dar era măsura obişnuită pentru călugări în 
mânăstirile ortodoxe tradiționale ca cele din Mar Sabbas, Muntele Athos, Muntele Sinai, 
Valaam, etc. De exemplu, patul Părintelui Serafim era unul tipic de mânăstire: îngust, 
tare; făcut din două scânduri şi fără saltea. Chilia sa era cea mai simplă, făcută din 
scânduri de lemn nevopsit şi fără nici o izolaţie. Micuța sobă cu lemne nu păstra căldura 


3% părintele Serafim Rose, „Fiecare dintre noi este un potenţial Iuda”, The Orthodox Word, no. 130 
(1986), p. 258-260. 

în chilie mai mult de o oră după ce mergea noaptea la culcare, aşa că în diminețile de 
iarnă se trezea la temperaturi sub zero grade. 

În timpul celor paisprezece ani petrecuţi la schit, Părintele Serafim nu a făcut 
niciodată duş sau baie, spălându-se cu nimic altceva decât cu o bucată de pânză udă. Cu 
timpul, barba, care era uimitor de lungă, ajungându-i până la mijloc, s-a încâlcit. S-ar 
crede că un om care nu a făcut baie timp atât de îndelungat ar începe să miroase 
îngrozitor. Dar Părintele Serafim niciodată nu avea miros rău. Acelaşi fenomen se poate 
observa în locuri ca Sfântul Munte Athos, unde călugării urmează aceeaşi regulă. După 
cum a scris Sf. Nicodim din Sfântul Munte, se întâmplă aceasta datorită abstinenţei, a 
lipsei de exces şi a nevoinţelor grele din viața călugărului, care evaporă şi digeră 
lichidele trupului care nu sunt de folos. Sf. Isaac Sirul a mai scris despre aceasta, 
spunând: „Mireasma unui anahoret este cea mai dulce şi întâlnirea cu el aduce bucurie 
în inima celor care au dreaptă judecată.” 

Părintele Serafim nu a impus niciodată ostenelile sale ascetice altor frați din 
mânăstire. El nu le-a spus niciodată să nu facă duş; şi niciodată în viaţa lui nu a certat pe 
cineva că „mănâncă prea mult”. 

Vorbind despre ascetismul Părintelui Serafim, putem observa numai un lucru 
care este cu adevărat absolut extraordinar: niciodată nu a lenevit o clipă, ci era veşnic 
preocupat de vreo lucrare dumnezeiască. Când, uneori trebuia să aştepte ceva, cum ar fi 
să se sfârşească masa în trapeză, era văzut cu capul plecat, spunând Rugăciunea lui lisus 
în minte pe şiragul de metanii. 


S-A spus de la moartea Părintelui Serafim că Părintele Gherman ceruse osteneli 
prea mari de la el, ducându-l către sfârşitul său prematur. Adevărul este că Părintele 
Serafim însuşi şi-a asumat osteneli mari şi l-a îndrumat pe Părintele Gherman mai mult 
decât a fost îndrumat sfinţia sa de către semenul său. Oameni care s-au ostenit alături de 
el în mânăstire — tipărind, tăind lemne pentru foc, îngrijind grădina, etc. — îşi amintesc 
că erau foarte obosiţi încercând să țină pasul cu sfinţia sa. 

Simţul nemaipomenit al presiunii timpului i-a dat prilejul Părintelui Serafim să 
avertizeze în repetate rânduri: „este mai târziu decât credeţi! De aceea grăbiți-vă să 
faceţi lucrarea lui Dumnezeu.” Desigur că această afirmație avea mai întâi de toate o 
semnificaţie apocaliptică, întrucât Părintele Serafim simţea puternic faptul că 
nenorocirile vremurilor de pe urmă urmau să ajungă în curând în America aşa cum 
veniseră asupra Rusiei. Dar afirmaţia poate să fi avut şi un înțeles mai personal pentru 
Părintele Serafim. Privind retrospectiv, Părintele Gherman a spus: „Parcă îl obseda 
moartea. “Este mai târziu decât credeţi” se afla pe buzele lui ca o placă de megafon 
stricată.” 

Se pot face speculaţii într-o măsură oarecare, cunoscând faptul că Părintele 
Serafim trăia într-un „timp cu împrumut” de când fusese vindecat de o boală 
necruțătoare în 1961, având presentimentul morții iminente. Exterior, trupul îi era 
perfect constituit, înalt, suplu, cu umeri laţi; a avut o privire perfectă până la moarte şi 
dinți albi, perfect sănătoşi, fără nici o carie. Dar în interior, părea că o tulburare fizică îl 
rodea, ca şi cum fusese aşezată o cruce pe acest trup desăvârşit — o cruce care îl zdrobea 
în cele din urmă. Asta a observat Helen Kontzevici şi şi-a exprimat îngrijorarea când au 
vizitat-o părinţii. În 1980, când Părintele Serafim a mers la doctor cu pietre la rinichi, i 
s-a spus că încă din copilărie îi funcționase doar un singur rinichi. Mai târziu, unghiile 
sale îi creşteau puţin, iar părul şi barba i-au albit înainte de vreme. Deşi avea cu şase 
luni ai puţin decât Părintele Gherman, el părea cu mulți ani mai în vârstă şi unii oameni 
aveau chiar impresia că era părintele lui. În multe împrejurări, Părintele Gherman a 
observat o paloare pe faţa semenului său şi îi poruncea să meargă să se odihnească. Dar 

Părintele Serafim nu se plângea niciodată, niciodată nu dădea atenție oboselii şi 
niciodată nu a spus că simţea că nu mai avea mult de trăit. 

Era veşnic preocupat să scrie cât putea literatură duhovnicească mult trebuitoare, 
în scurt timp şi cu mijloace puţine. Într-o scrisoare din 1976, scria: „viitorul, este 
evident, este foarte întunecat. Nici noi nu ştim de la un an la altul dacă vom mai tipări în 
anul următor sau nu. Ne rugăm lui Dumnezeu să ne mai dea cel puțin câţiva ani, numai 
dacă vom tipări acele materiale patristice care ne vor ajuta, şi altele care ne vor ajuta să 
supraviețuim în zilele ce urmează.” 

Lucrând în chilia sa smerită, la o maşină de scris manuală veche, adesea la 
flacăra lumânării, Părintele Serafim a scris un torent de scrieri creştine fără egal în zilele 
noastre. El nu era unul dintre acei scriitori care să aibă nevoie de încălzire ca să scrie 
sau să intre într-o stare potrivită printr-o plimbare, etc. Oricând avea timp, se grăbea 
spre chilia sa şi îndată începea lucrul. Mai întâi alcătuia un plan sau făcea o schiță de 
mână şi apoi, după aceasta, scria la maşină un articol. El scria repede, ridicând ochii 
doar uneori. Deseori îşi făcea cruce când scria. 

Când uneori, Părintele Serafim cădea într-o stare de deznădejde, Părintele 
Gherman îl scotea din aceasta inventând vreo ascultare pentru scris care cu siguranță îl 
însuflețea. Poate că era un proiect despre care discutaseră cu câteva luni sau cu un an 
mai devreme, dar din vreo socoteală a trebuit amânat. „De ce nu mergi să lucrezi la el 
acum?”  Întreba Părintele Gherman. Părintele Serafim se lumina şi spunea, 
„Bunecuvintează!” — şi apoi pleca şi lucra cu sârguință. 

În spiritul smereniei călugărești, Părintele Serafim evita să semneze ceea ce 
scria. Într-unul dintre articolele sale (nesemnate), el a scris că unele trebuințe pentru 
bună roadă pe calea monahală independentă în afară de o mânăstire veche, recunoscută, 
erau: „o lipsă de publicitate şi o dorință de a fi “pierdut pentru lume”, lipsa oricărei 
doriri de a “fi cineva” sau să săvârşeşti o faptă importantă ca “întemeierea unei 
mânăstiri”, şi smerenie adâncă şi tăgăduirea de sine.”3 De aceea, de îndată ce Părinţii 
Serafim şi Gherman s-au sălăşluit în pustie, ei nu au mai semnat ca editori în paginile 
revistei lor. Vreme de mulți ani, cât Părintele Serafim a scris un volum extraordinar de 
literatură ortodoxă, numele lui nu a fost tipărit niciodată. După cuvintele lui Alexander 
Pope: 


Cine zideşte o biserică lui Dumnezeu iar nu pentru slavă, 


Nu-şi va semna niciodată numele pe marmură.*S5 


Părintele Serafim petrecea cel puțin la fel de mult timp traducând cât şi scriind. 
EI şi Părintele Gherman se osteneau mult cu traducerile textelor sfinte ca să le redea cât 
mai curat posibil duhul şi înțelesul originalului. Ei aveau adesea discuţii lungi şi uneori 
aduceau argumente serioase pentru traducerea unui singur cuvânt sau a unei expresii. 
Părintele Serafim traducea din limba rusă potrivit sensurilor literale din dicționar, dar 
Părintele Gherman, al cărui primă limbă era rusa, arăta alte sensuri avute în vedere de 
autor: unde, de exemplu, o idee mergea în paralel cu o alta mai târziu. Trebuie luate în 
considerare toate aceste lucruri şi necazurile pe care le pătimeau. Dar indiferent cât de 
greu era uneori, Părintele Serafim era bucuros să se ostenească. „Asta este bucuria 
mea!” Îi spunea semenului său. Mai presus de toate, părinţii se sileau să păstreze un 
simţ al smereniei în faţa textelor pe care le traduceau şi plecăciune înaintea subiectelor 
şi autorilor. 

Părintele Serafim îşi săvârşea lucrarea de traducere în chilie, la masa sa de la 
redacţie, sau în trapeză. În timpul meselor traducea cu glas tare din vreo comoară 


367 [Părintele Serafim Rose], „Monahismul ortodox de astăzi”, p. 143; şi St Gregory of Tours, Vita 


Patrum, p. 156. 
368 Alexander Pope, „Eseuri morale”, Epis. III. 

duhovnicească din Rusia. În timp ce fraţii ascultau şi luau folos din citire, traducerea se 
înregistra pe bandă. Mai târziu, înregistarrea era transcrisă de unul dintre ajutoarele 
părinților şi apoi transcrierea era verificată cu atenție de părinți. Cărţi întregi au fost 
traduse în felul acesta: Îndrumări către călugări din Marile cateheze ale Sf. Teodor 
Studitul, Teologie dogmatică ortodoxă de Părintele Mihail Pomazanski, Viaţa Sf. 
Antonie de la Optina de Părintele Clement Sederholm, Comentariu asupra Noului 
Testament de Arhiepiscopul Averkie,“ Predicile Învierii ale Părintele Dimitrie Dudko 
şi Sfaturi duhovniceşti ale lui Avva Dorotei. 


Pe lângă tipărirea unui număr din Cuvântul ortodox la fiecare două luni, 
părinţii au tipărit în fiecare an Calendarul Sf. Gherman de 80 de pagini, începând din 
1972. Acest calendar bisericesc complet în limba engleză includea prăznuirile sfinților, 
citiri din Scriptură şi îndrumare de postire pentru fiecare zi. Nimic asemănător nu mai 
apăruse încă în nici o limbă, întrucât acesta conţinea liste lungi de sfinți ai locului, în 
principiu, din toate țările lumii, împreună cu numele sfinţilor care urmau să fie 
canonizați. Cea mai mare parte a acestui material fusese iniţial alcătuit de către Fratele 
Laurence Campbell înainte de a veni la mânăstire. Părinţii au tipărit primul calendar 
într-un număr special al Cuvântului orodox: un număr care, aşa cum nota Părintele 
Serafim în Jurnalul său, le-a dat mai multe necazuri la tipărire decât orice altceva. La 
început calendarul a întâmpinat o opoziţie în cercurile înalte — mai ales din partea 
Arhiepiscopului Vasian, care s-a mâniat că Mitropolitul Antonie Krapovitski nu a fost 
inclus printre sfinţii în devenire — dar alți episcopi figurau acolo. În anii următori, lista 
s-a publicat separat, într-un format mai mare şi cu articole interesante şi ilustraţii. Îndată 
a devenit o tradiţei şi un mijloc de bază pentru întreaga lume ortodoxă vorbitoare de 
limbă engleză. Când se scriu acestea, ne aflăm în al douăzeci şi unulea an de publicare. 


A 

În scopul mântuirii sufletelor prin cuvântul lui Dumnezeu, părinții au trimis 
multe abonamente gratuite la Cuvântul ortodox la biblioteci, călugări şi săraci, oameni 
fără mijloace şi oameni din ţările sărace. Aproape jumătate din distribuţia lor era 
alcătuită din asemenea abonamete misionare. „Păi da, ne ocupăm de norme de caritate!” 
Comenta odinioară Părintele Gherman. Părintele Serafim se bucura de asta; el privea 
ostenelile lor obişnuite ca pe o cinste, şi nădăjduia să facă şi să dea mai mult. Odată a 
venit la mânăstire un tânăr şi a spus părinţilor că se convertise la ortodoxie datorită unui 
abonament misionar gratuit la revista lor. Părintele Serafim şi-a asigurat semenul că 
aceasta era o dovadă că „jertfele” lor libere erau de folos. 

Împreună cu cinstea a venit responsabilitatea. Părinţii de la Platina stăteau pe o 
adevărată mină de aur de material. Pe lângă faptul că aveau multe cărți extrem de rare, 
ei aveau manuscrise originale de mare preţ care le-au fost lăsate de ultimele legături 
directe cu Sfânta Rusia — oameni care cunoscuseră personal sfinți şi mucenici ruşi. 
Părinţii dobândiseră comoară de cunoaştere şi experiență, fiind în contact cu aceste 
legături, din ale căror mâini bătrâne şi plăpânde primiseră porunca. Nu era de mirare că 
Părintele Serafim se sârguia din greu. Odată, când Părintele Gherman l-a întrebat pe 
vechiul său prieten, Părintele Vladimir din Jordanville, dacă se va publica vreodată o 
anumită carte ortodoxă, acesta a răspuns: 

- Întrucât sfinţia ta ai venit cu ideea, numai tu vei fi acela care o va face. Dacă o 
tipăreşti, aşa va fi. Dacă nu, nu se va face nimic. 


3 Din această carte, Părintele Serafim a tradus textul complet al Comentariului despre Apocalipsă al 
Arhiepiscopului Averkie şi porţiuni din Comentariul său asupra Evangheliilor şi Epistolelor. 

Într-o împrejurare, după nişte zile istovitoare la presa de tipărit, având mult mai 
multe plăci de plumb stivuite în cameră așteptând să fie tipărite, Părintele Gherman şi-a 
întrebat semenul: 

- Merită cu adevărat să ne istoim pentru asta? Îi pasă cuiva din afară cu 
adevărat? 

Părintele Serafim s-a uitat la el aspru: 

- Mulţumesc lui Dumnezeu, a spus el, pentru fiecare zi că pot muri pentru 
ortodoxie! 


75 
Rusia îndurerată 


Aceste sate sărmane ce Stau risipite 
În mijlocul naturii potrivnice — 

O pământ rusesc iubit, 

Îndelung dăinuie tânguirea! 


Străinul disprețuitor în privire 

Nu va înţelege, nici vedea vreodată 
Tăinuita lumină ce străluceşte-n raze 
Peste smerenia ta văzută. 


Scump pământ strămoșesc! Pe când purta 
Crucea şi se lupta să străbată, 
În chip de rob, Împăratul ceresc 
Trecând peste tine, te-a binecuvântat. 
- Fiodor Ivanovici Tiuciaev ( 1864) 


EpIsCOPULUI Nectarie îi plăcea cel mai mult să povestească istorioarele despre 
Rusia, care erau despre părintele său duhovnicesc, Bătrânul Nectarie de la Optina. Aşa 
cum spusese Episcopul părinților de la Platina, Bătrânul său, prin rugăciune şi sfatul său 
de om văzător cu duhul, îl izbăvise pe el cu mulţi ani în urmă de la slujirea armatei roşii. 
Îi izbăvise şi mama de întemniţare. Totuşi, nu toate istorioarele Episcopului aveau 
asemenea sfârşit fericit. A fost povestea sfâşietoare a închiderii forțate a Optinei în 
1923, la care asistase mama lui. Unii călugări au fost torturați, alții au fost întemnițați; şi 
în mânăstire s-a instalat „Comitetul de lichidare” al Comsomolului. Dar chiar şi pe acest 
fond trist, Episcopul Nectarie a fost în stare să adauge un pic din umorul său drag. EI a 
spus cum, atunci când au venit oficialitățile sovietice să cerceteze chilia Bătrânului 
Nectarie, ei au aflat acolo jucării pentru copii: păpuşi, mingi, lanterne, coşuri. Când a 
fost întrebat de ce avea în chilie asemenea lucruri, Bătrânul a răspuns: „Eu însumi sunt 
un copil.” Şi când au găsti autorităţile nişte vin pentru Biserică şi nişte cutii cu conserve, 
Bătrânul a spus, “Beţi şi mâncaţi puţin.” 

„În perioada arestului”, povestea Episcopul Nectarie, „ochii Bătrânului s-au 
umflat şi a fost aşezat mai întâi în infirmeria mânăstirii şi apoi în spitalul închisorii. 
Când a părăsit mânăstirea pe o sanie, ultimele cuvinte ale sfinției sale au fost “Ajutaţi- 
mă puţin”, ca ei să-l ajute să se aşeze pe sanie. Apoi s-a aşezat, şi-a binecuvântat calea şi 
a plecat pentru totdeauna.” 

În timp ce povestea aceste amintiri despre Sfânta Rusie pe care n-a mai văzut-o 
niciodată, în ochii Episcopului Nectarie s-au adunat lacrimi. Odată, când Episcopul 

pleca după ce petrecuse vreme îndelungată la Mânăstirea Sf. Gherman vorbind 
călugărilor, Părintele Serafim a tras clopotele bisericii în chip de rămas bun monahal 
tradițional. Părintele Gherman, care făcuse semn cu mâna maşinii, s-a întors ca să-şi afle 
semenul trăgând încă clopotele şi zâmbind cu adâncă mulțumire. 

- De ce zâmbeşti? A întrebat el. 

Părintele Serafim a slăbit frânghia clopotului. 

- Ce norocos eşti că ai sânge rusesc, a zis el. 

Cu un alt prilej, Părintele Gherman n-a fost de acord cu el, spunând că fiecare 
națiune are lucruri cu care să se mândrească. 

- Episcopul Nectarie a vărsat lacrimi pentru Optina, a spus simplu Părintele 
Serafim. 

- Ce? Nu este nimic în America pentru care ai plânge? 

La aceasta Părintele Serafim a zâmbit: 

- N-aş plânge pentru Grand Canyon sau Golden Gate! 

Fiind rus, Părintele Gherman a simțit evlavie, venerație şi un fel de inferioritate 
înaintea culturii bizantine-greceşti rafinate care îi dăduse Rusiei ortodoxia. Cu Părintele 
Serafim nu era acelaşi lucru: el prefera mai mult cultura rusă. Se pot găsi două motive 
pentru aceasta. Mai întâi, Rusia fusese ultimul mare ocrotitor al perspectivei lumii 
ortodoxe, continuarea modelului bizantin al societăţii creştine; fusese aşezământul 
„Romei a treia” care împiedicase puterea lui Antihrist până la martiriul ultimului ţar; şi 
prin gânditori ca Dostoievski şi Kireevski, a hrănit o profundă filosofie ortodoxă de 
viaţă şi istorie în faţa apostaziei lumii întregi. În al doilea rând, Părintele Serafim iubea 
Rusia pentru suferința adâncă pe care o răbdase poporul rus în vremea sa, aprinzând 
scântei ale martiriului său umil şi stăruind în mărturisirea de credință de la Cercul Arctic 
până la pustiul pârjolit. Uneori, Părintele Serafim plângea văzând rusoaice bătrâne stând 
în genunchi şi rugându-se cu înflăcărare în biserică. În aceste băbuțe el vedea urmele 
unui trecut minunat: al exilului rusesc, care amintea cum fusese Rusia odinioară, oameni 
care erau pe deplin conştienţi de ceea ce pierduse poporul lor şi care sufereau cu 
adevărat împreună cu cei din patria lor îndepărtată. 


A 
În spatele cortinii de fier, opoziţia faţă de creştinism era evidentă: oamenilor li 


s-a impus materialismul ca ideologie. În apus, vrăjmașul era mult mai subtil: 
materialismul permitea toate aspectele vieții, inclusiv religia şi a fost acceptat 
inconştient, fiind astfel cu mult mai greu de biruit. Părintele Serafim credea că, aflând 
cum luptau împotriva vrăjmaşilor fățişi ai credinței lor, fraţii lor de credință din ţările 
comuniste, creştinii ortodocşi din lumea liberă ar putea prinde curaj să-şi ducă lupta 
împotriva deşertăciunii lumeşti şi să rabde când vor veni şi în apus persecuții mai 
violente. EI era convis că noii mucenici ruşi, al căror număr depăşea cu mult numărul 
mucenicilor creştinsimului timpuriu, cuprindea fenomenul cel mai important al sec. XX; 
el a simţit că povestea lor trebuia spusă. „După cum văd eu”, scria el într-o scrisoare din 
1970, „sunt două daruri mari pe care Dumnezeu le-a dat astăzi oamenilor: în lumea 
sovietică, darul greu al suferinței, care prin harul lui Dumnezeu va însemna probabil 
mântuirea Rusiei; şi în lumea liberă, darul libertăţii — să vorbeşti şi să vezi adevărul şi să 
spui ce se întâmplă. Cât de puţin este folosit acest dar printre noi — şi cât de curând, 
poate, va fi luat de la noi. Câtă vreme este lumină, noi trebuie să vorbim.” 

În 1965, părinţii publicaseră material despre Biserica Rusă în suferință, cu 
informaţii despre noii mucenici ai Rusiei şi apeluri de la credincioşi persecutați. În 
1968, ei închinaseră un număr întreg al Cuvântului ortodox țarului mucenic Nicolae, 
incluzând un articol despre el, scris de către Părintele Serafim. Totuşi, în 1970, revista a 
început să se umple efectiv cu Viețile noilor mucenici. Aceasta a continuat până după 

adormirea Părintelui Serafim întru Domnul; vreme de câţiva ani nu exista nici un număr 
fără o asemenea Viaţă. 

Mărturia mucenicului, spunea Părintele Serafim, „este cel mai mare dar pe care 
îl are de oferit Rusia ortodoxă apusului.” În opinia multora, era cel mai important 
material pe care l-a publicat vreodată frăția Sf. Gherman. Părintele Serafim şi-a 
exprimat dorința ca, dezvăluind experienţa unei vieţi intense întru Hristos în mijlocul 
celor mai înspăimântătoare şi inumane condiţii, acest material ar „sluji pentru a ne 
deştepta din somnul nostru al mulțumiriii de sine şi mult prea adesea pretins (sau cel 
puţin neverificat) creştinism!” 

În alcătuirea Vieţilor, părinţii au folosit informaţii de la oameni care avuseseră o 
legătură directă cu noii mucenici: oameni cum ar fi Elena Lopeşanskaia, o fiică 
duhovnicească a Arhiepiscopului Leontie de Chile care a slujit ca secretară a noului 
mucenic Episcopul Damaschin; cei mai înainte pomeniți Alexei şi Zinaida Makuşinski, 
care trăiau în Sacramento şi îl cunoscuseră pe Sf. loan de Kronstadt şi fuseseră fii 
duhovniceşti ai noului mucenic Părintele Işmael şi ai fratelui său Părintele Mihail; 
Părintele Nicolae Masich, preot din San Francisco care fusese întemnițat în lagărele de 
concentrare sovietice şi lăsase relatări despre mucenicii losif Tăcutul şi Grigorie 
purtătorul de Cruce; Ivan şi Helen Kontzevici, care păstraseră informaţii de mare preţ 
despre mucenicii Nicolae Zagorovski şi Stareţa Sofia de Kiev; şi mai presus de toți, |. 
M. Andreev, profesorul din Jordanville al Părintelui Gherman, un om de mare 
sensibilitate care a scris din experiență personală istoria timpurie a Bisericii Ruse 
persecutate şi a înregistrat biografii de neuitat ale mărturisitorilor Maica Maria, 
Episcopul Maxim, Alexander Jacobson şi Maicile din Mânăstirea Shamordino. 

La un loc, au fost aproape optzeci de persoane de la care părinţii au primit 
mărturii primare. Dintre acestea, 75 s-au cunoscut personal cu părinții. Aproape toți 
erau cam în vârstă pe vremea aceea şi de atunci aproape toți au murit. Dacă părinţii nu 
ar fi scris şi nu ar fi publicat vorbele lor, vieţile multor mucenici pe care îi cunoscuseră 
ar fi fost prăpădite pentru istorie. 


A 

ÎNCERCÂND să insufle în fraţii de mânăstire un interes personal şi iubire 
pentru noii mucenici, Părintele Gherman îi întreba din când în când, pe când stăteau în 
jurul mesei din trapeză noaptea, care era duhovnicul rus preferat al lor. Cel pe care îl 
alegeau era de atunci încolo „mucenicul lor”, cel a cărui Viaţă era de aşteptat să o 
cunoască în profunzime şi la suprafaţă şi față de care se apropiau mai ales în rugăciune. 
Unii frați îl alegeau pe Preotul Mucenic Ilie, care, pe când ura bun rămas cinstitei sale 
soții, când l-a vizitat în gulag, spusese: „Ştii, acum am venit să ard intens de iubire 
pentru Hristos. Am venit aici să înțeleg că nu există în fond nimic mai bun, nimic mai 
minunat decât El. Aş muri pentru EI!” Alți fraţi îl alegeau pe Grigorie purtătorul de 
Cruce, care a anticipat cu bucurie că va fi scos din lagăr şi lăsat pierdut fără cale, acolo, 
pentru a fi întărit de Dumnezeu şi pentru a primi cununa muceniciei. Totuşi, Părintele 
Serafim îl alegea mereu pe Episcopul Damaschin, a cărui Viaţă o tradusese dintr-un text 
rusesc de Elena Lopeşanskaia. Părintele Gherman a priceput motivul pentru această 
alegere: ca şi Părintele Serafim, Episcopul Damaschin era ceea ce s-ar putea numi un 
„filosof duhovnicesc”, unul care a căutat să vadă istoria modernă şi vremurile sale dintr- 
o perspectivă mistică, patristică. Într-un capitol următor, vom pătrunde în învățătura 
Episcopului Damaschin despre ceea ce trebuie să ne înveţe „experimentul” sovietic 
despre condiţiile duhovniceşti ale vremurilor de pe urmă şi despre locul unde se poate 
afla ultima nădejde a creştinilor. 


EprscoPuL DAMASCHIN, ca mulţi dintre primii mucenici ai jugului 
comunist, slujise în „Biserica Catacombă” din Rusia: acea parte a Bisericii care refuzase 

să accepte capitularea Mitropolitului Serghie în fața regimului sovietic şi coborâse sub 
pământ. Din 1940 până în 1979 Biserica Catacombă a dispărut total din privelişte, 
determinând pe unii observatori din apus să concluzioneze că nu a existat de loc. Totuşi, 
în 1970, cu un nou val de emigrare, o comunicare îmbunătățită între Rusia şi lumea din 
afară, acest văl s-a ridicat uşor şi au început să se scurgă în apus informaţii despre 
Biserica subterană. Părintele Serafim se bucura întotdeauna când se făceau cunoscute 
documente despre Catacombă şi îndată le traducea şi le publica în Cuvântul ortodox. El 
scria că aceste documente „reprezintă o “mărturie oculară” a vieţii religioase din 
Uniunea Sovietică şi ridică probleme hotărâtoare, rareori dacă s-au discutat vreodată în 
altă parte, ca poziţie a ierarhilor Moscovei în relaţie cu credincioşii obişnuiţi; atitudinea 
acestora din urmă faţă de ierarhi şi față de predicile pe care le auzeau în bisericile 
patriarhiei: decăderea conştiinţei bisericeşti în rândul credincioşilor obişnuiţi, ducând 
uneori la o perspectivă “magică” a sfintelor taine; realitatea şi greutățile “convertiţilor” la 
ortodoxie astăzi în URSS; orgnizarea Bisericii versus Biserica, ca organism, Trupul lui 
Hristos; “fenomenul de catacombă” fundamental al întregii vieți religioase adevărate din 
Uniunea Sovietică, indiferent dacă se află în interiorul sau în afara Patriarhiei; şi 
stricăciunea săvârşită de Patriarhie asupra virtuților creştine cum ar fi smerenia pentru a 
Je folosi în scopuri politice şi a zdrobi credincioşii în numele ortodoxiei.” 

Părintele Serafim nu a avut un interes politic pentru Biserica Catacombă; ca în 
toate problemele, aceasta era pentru sfinția sa o chestiune a Adevărului asupra 
manifestărilor exterioare. EI scria, „Biserica Catacombă din Rusia nu este în primul rând 
o “organizaţie bisericească” rivală care cere o schimbare a supunerii faţă de episcopie, 
ci, aceasta este mai întâi de toate măsura purtătorului de credință întru Hristos, care 
insuflă o atitudine diferită față de Biserică şi organizarea ei, decât se manifestă acum în 
mare măsură în lumea ortodoxă”! 

Părintele Serafim a apreciat Biserica Catacombă ca pe o continuare a stării de 
mărturisire a primilor ierarhi mucenici sub comunism: o stare, care, ocolind sectarismul 
şi fanatimsul, nu a încetat să privească Patriahia Moscovei ca pe o parte a Biserici 
Ortodoxe. După cum arăta Părintele Serafim într-un articol: „Mitropolitul Chiril de 
Kazan şi alţi ierarhi de frunte ai Bisericii Catacombă au privit-o ca pe o hulă, negând că 
sfintele taine ale Patriarhiei Moscovei sunt pline de har.""? Când au ajuns veştile la 
Părintele Serafim despre problemele care apăruseră în Biserica Catacombă din vremea 
sa — cum ar fi lipsa unanimității şi primejdia sectarismului în unele grupuri de 
catacombă — sfinţia sa a prezentat aceste probleme deschis în Cuvântul ortodox.** De 
asemenea, chiar pe vremea când poziţia sergianistă era încă puternică în Rusia, el nu s-a 
aşteptat, nici nu a sprijinit niciodată pe cineva de acolo să „intre în Biserica 
Catacombă”, nici nu a judecat pe cineva doar pentru că făcea parte „oficial” din 
Patriahia Moscovei. Sfinţia sa scria: „În Uniunea Sovietică, ca nicăieri în altă parte, este 
imposibil să se aplice semnele de “jurisdicție” stricte .... Noi cunoaştem că cel puţin un 
preot de Catacombă (şi probabil sunt şi alții) a intrat intenţionat în Patriarhia Moscovei 
pentru a aduce harul lui Dumnezeu mai multor oameni decât se poate în chiliile mici ale 
Bisericii Catacombă. Oamenii din Biserica Catacombă primesc şi ei Sfânta Împărtăşanie 
de la preoţii Patriarhei Moscovei în care au încredere ... şi nu putem să-i condamnăm 
pentru aceasta .... 

În Patriarhia Moscovei au fost episcopi trădători .... Dar în aceeaşi Patriarhie a 
Moscovei numărul preoţilor care nu participă la această trădare este în creştere..." 


571. M. Andreev, Sfinţii de catacombă ai Rusiei, p. 524. 

%! Tbid., p. 15-16, 21. 

3% Vezi [Părintele Serafim Rose], „În apărarea Părintelui Dimitrie Dudko”, The Orthodox Word, no. 92 
(1980), p. 122. 

*% Ibid., p. 117-120. 

37 Ibid., p. 122. 

În anii *70, cel mai cunoscut dintre aceşti preoţi a fost curajosul predicator 
Părintele Dimitrie Dudko, un om după inima Părintelui Serafim. Părintele Dimitrie 
condusese adunări la biserica sa din Moscova, care era deschisă tuturor, în care 
răspundea întrebărilor oamenilor despre credință, ateism şi simpla viaţă de zi cu zi, într- 
un chip direct şi sincer şi cu profundă convingere creştină. El însufleţise mii de oameni, 
mai ales tineri. 

Părintele Serafim scria, „Departe de a-l privi pe Părintele Dimitrie şi pe alții ca 
el, drept “vrăjmaş” jurisdicţional pentru că nu “intră în Biserica Catacombă”, ar trebui 
înțelegem mai bine situația lor extrem de dificilă şi să ne bucurăm că un asemenea 
fenomen creştin ortodox adevărat vine tocmai din mijlocul patriarhiei Moscovei 
compromise” 

Multe dintre predicile Părintelui Dimitrie, cât şi transcrieri ale conferințelor sale 
de actualitate cu „întrebări şi răspunsuri”, s-au aflat şi în apus. Părintele Serafim scria 
lui Alexei Young în 1976: „Am primit câteva cuvântări ale Părintelui Dimitrie Dudko şi 
el are mult din ceea ce este necesar nu numai în Uniunea Sovietică, dar şi aici. EI 
vorbeşte la obiect împotriva facerii de “popi” de către episcopii şi părinții noştri 
duhovniceşti, despre fiecare care gândeşte pentru sine în loc să lase problema pentru 
alții. EI are glasul cel mai puternic şi mai curat din ortodoxia de astăzi (în ciuda unor 
greşeli “teoretice”) şi dă mare nădejde viitorului ortodoxiei din Rusia. Cunoscând 
aceasta, noi trebuie să fim mai degrabă” deschişi” decât “închişi” cu privire la Patriarhia 
Moscovei. Toată problema ecumenismului şi apostaziei nu se poate aşeza pur şi simplu 
la nivelul canonic-dogmatic-formal, ci trebuie să fie privit mai întâi duhovniceşte. 
Părintele Dimitrie mai vorbeşte cu convingere ca nu cumva să înţelegem pur formal că 
din punct de vedere duhovniceşte canoanele ne întăresc, când de fapt acestea înăbuşă 
viaţa Bisericii — astfel îngăduind protestanților să se extindă printr-o altă abordare.” 

Alţi mărturisitori ai Adevărului creştin au inclus pe mirenii Boris Talantov şi 
Lev Regelson, ale căror scrieri au fost traduse şi publicate de către Părintele Serafim în 
Cuvântul ortodox. Părintele Serafim a văzut în aceşti oameni semne ale „conştiinţei 
deşteptate din cadrul Patriahiei Moscovei”. A fost o trezire pentru care unii au fost chiar 
torturați şi ucişi: Boris Talantov, arestat în 1961 pentru articolele sale care cereau să se 
pună capăt înşelării şi trădării din Biserică, a murit în 1971. 


PĂRINTELE SERAFIM a fost foarte interesat şi de mărturia reprezentanților 


Rusiei persecutate care fugiseră sau fuseseră trimişi în exil în apus. Când s-a publicat 
Arhipelagul gulag al lui Alexandr Soljeniţân, în 1974, Părintele Serafim nu numai că l-a 
citit, dar l-a studiat ca pe un manual. Articolul său lung despre acesta, din Cuvântul 
ortodox, a fost într-o perspectivă spirituală, probabil analiza cea mai pătrunzătoare 
asupra fenomenului, care s-a făcut vreodată. Sfinția sa scria, „Arhipelagul gulag nu este 
o “demascare politică”.... “Comunismul” ca atare este o chestiune măruntă faţă de 
faptele îngrozitoare descrise în această carte; răufăcătorii din această carte nu acționează 
în felul în care se vede, pentru că sunt comunişti, ci pentru că sunt victimele unei 
idelogii, cu mult mai adâncă şi mai înverşunată decât comunismul, o “ideologie” a cărei 
semnificaţii o înțeleg puţini, pentru că nu este ceva exprimat logic, ci mai degrabă ceva 
care a ajuns o parte din ființa lor ca oameni ai secolului nostru XX “iluminat. 
Comunismul este un sistem în care această “ideologie” adâncă a fost pusă în practică 
mai eficient.” 

Părintele Serafim a continuat să spună că această ideologie nu este nimic altceva 
decât nihilismul care potrivit lui Friederich Nietzsche va „triumfa” în sec. XX. Părintele 
Serafim afirma: „Arhipelagul gulag este istoria acestui “triumf al nihilismului” alcătuită 
de cineva care a trăit prin el .... 

Soljeniţân a scris “istoria sec. XX”. Istoria, în cele din urmă, nu este o cronologie 
a evenimentelor politice sau economice; este ceea ce se întâmplă în sufletele oamenilor, 
pentru bine şi rău şi numai atunci se reflectă în evenimentele exterioare. În tot secolul 
XIX, au avut loc numai două “evenimente istorice”: progresul revoluţiei din lumea 
întreagă, cu alte cuvinte, progresul necredinței din sufletele oamenilor; şi încercarea 
unei puteri de a-i pune capăt: Rusia ortodoxă — un “eveniment” care se poate vedea şi în 
Viețile sfinţilor ortodocşi din sec. al XIX-lea, cât şi în acţiunile anti-revoluţionare ale 
guvernului rus țarist. Similar, în sec. al XX-lea numai un eveniment istoric este foarte 
vizibil pentru noi ca atare: progresul ateismului revoluționar (sau anti-teismul, pentru a 
folosi cuvântul mai precis al socialistului Proudhon) odată ce a venit la putere. Acțiunile 
celor care s-au opus vremelnic bolşevismului, fie din pizmă (Hitler) fie din fățărnicie 
(aliaţii apuseni), sunt numai episoade istorice, nu evenimente; Soljenițân a scris 
evenimentul istoric al sec. XX."%5 

Pe vremea când glasul curajos al lui Alexandru Soljeniţân răsuna în apus, un alt 
reprezentant al conştiinţei poporului rus înrobit s-a arătat în mijlocul lumii libere. 
Acesta era Serghei Kurdakov de 21 de ani, a cărui carte Persecuţia a apărut în 1973, 
acelaşi an al morții sale misterioase în California, aproape sigur la dispoziția KGB. 
Fiind educat în Rusia, Serghei fusese un tânăr sovietic idealist care se ridicase rapid în 
rândurile guvernului. A fost făcut şeful unui grup de poliție specială care avea sarcina 
de a lichida adunările religioase subterane, de a-i bate pe credincioşi soră cu moartea şi 
de a le confisca toată literatura religioasă. Citind câteva pagini dintr-o Evanghelie scrisă 
de mână, pe care o confiscase, sufletul său a început să se moaie. În ultima sa razie, pe 
când ataca o bătrână, el a auzit-o rugându-se: „Doamne, iartă-l pe acest tânăr.” Înfuriat, 
a ridicat mâna s-o bată de moarte — când, de îndată mâna lui a fost ţinută pe loc de o 
putere nevăzută. A fugit înspăimântat, plângând cu isterie şi în cele din urmă a hotărât 
să părăsească coşmarul Uniunii Sovietice. Fugind în Canada cu o icoană pe care i-o 
dăduse mama lui care era pe moarte, el s-a convertit total la credinţa în lisus Hristos şi a 
început să vorbească multor mulțimi despre experienţa sa. Totuşi, după cum nota 
Părintele Serafim într-un articol despre el, americanii nu erau încă pregătiți să-i asculte 
mesajul: 

„Dacă cineva ascultă cu atenţie caseta vândută în mare număr cu una din 
cuvântările lui Serghei (într-o engleză împleticită dar eficientă), nu se poate să nu 
observe un anumit ton de disperare în cuvintele sale. Este întâmpinat cu entuziasm, cu 
aplauze şi cuvântarea lui este întreruptă din când în când de încuviințările publicului. 
Dar în spatele simpatiei şi încuviințării exterioare totale, se simte că nu este înțeles şi că 
el ştie deja că nu va fi înţeles. “Aveam inima ca un bolovan. Era o piatră mare. Îmi aduc 
aminte că într-o noapte am lovit un om care citea Biblia; şi a spus: „Nu, nu, să nu faci 
asta”, şi l-am lovit peste față şi din nas i-a țâşnit sânge pe mâna mea. Şi am mers la o 
discotecă cu un prieten din grupul acesta; şi nu mi-am spălat mâinile! M-am gândit; e-n 
regulă, e sânge, e-n regulă, nu-i nimic. Şi beau şi mănânc — şi nu mi-am spălat mâinile! 
Am crescut cu ideea aceea frumoasă că toată lumea este la fel şi nu mi-am spălat 
mâinile de sânge! *Ce mulți sunt mulțumiți de sine, poate înţelege America cea hrănită 
peste măsură, acest strigăt al unui suflet care a suferit cu adevărat? Câţi oameni pot 
pricepe realitatea unui sistem în care un băiat normal este lăudat şi avansat pentru că are 
pe mâini sângele credincioşilor în Dumnezeu? Câţi oameni îşi dau seama cât de uşor va 
fi să se întâmple acelaşi lucru aici? Serghei continuă să avertizeze America liberă: “Nu 
înțelegeți şi este îngrozitor! Ne putem pierde şansa. America este ultima şansă!” 

În povestea lui Serghei Kudakov, Părintele Serafim a văzut nădejde pentru 
viitorul Rusiei: „În viitoarea Rusie ortodoxă, cu voia lui Dumnezeu, vor exista mulți 
Serghei Kudakov aprinşi de iubire pentru ortodoxia adevărată care apoi va ieşi din 


“7 [Părintele Serafim Rose], „Bibliografie ortodoxă: Arhipelagul gulag”, The Orthodox Word, no. 56, 


(1974), p. 119-121. 

catacombe şi care, născută în mărturisire şi suferință de neconceput, va fi cu siguranță 
de o calitate foarte diferită de ortodoxia slabă din diaspora, unde nu numai ruşii şi-au 
folosit libertatea prost!”*S 


După cum arată aceste cuvinte, Părintele Serafim ştia că Sfânta Rusie va 


reînvia numai pentru o perioadă foarte scurtă înainte de sfârşitul lumii. Întregul număr 
50 al revistei Cuvântul ortodox (pe care Helen Kontzevici l-a considerat cel mai bun 
dintre toate) a fost dedicat acestui subiect. Părintele Serafim relata cum sfinţii şi bătrânii 
Rusiei, pe când avertizau despre nenorocirea amenințătoare care venea asupra Rusiei 
pentru părăsirea fundamentului său ortodox, au prevăzut şi reînvierea ei finală prin 
suferință şi pocăință. Împreună cu Părintele Gherman au alcătuit o serie întreagă de 
profeţii, incluzând „Taina marelui Diveyevo” care nu mai apăruse niciodată înainte în 
engleză. Acestea au fost aşezate lângă două articole puternice, de Arhiepiscopul loan, 
care putea fi ridicat în rândul profeților Sfintei Rusii fără probleme. După cum au arătat 
părinţii, Arhepiscopul loan „vorbea cu mare profunzime şi discernământ despre sensul 
duhovnicesc al înrobirii Rusiei de către jugul comunist urâtor de Dumnezeu şi despre 
diaspora, pocăinţa şi misiunea ei. Şi poate că nimeni n-a văzut atât de clar că viitorul 
Rusiei este legat fără scăpare de taina învierii — nu de o înviere metaforică, ci într-un fel 
de învierea reală a morților care este piatra fundamentală a credinței creştin 
ortodoxe.” 

Părinţii Serafim şi Gherman vobeau despre învierea Sfintei Rusii în revista lor, 
intelectualitatea rusă liberală din emigrație cultiva ideea că nu exista nici o Sfântă Rusie 
care să învie, că însuşi conceptul de Rusia Sfântă era un sanie 8 produsul unei 
nostalgii înşelate. Desigur că aceste idei veneau din acelaşi segment cinic al societății 
ruse care fusese odinioară atât de activ în defăimarea ultimului ţar şi în ajutorul adus la 
distrugerea Rusiei ortodoxe. Deşi reprezentanții lor din apus nu mai erau acum 
comunişti, ei se sârguiau, scria Părintele Serafim, să distrugă roadele pocăinţei chiar şi 
în Rusia care se afla în suferință .... Aceşti intelectuali pseudo-ortodocşi continuă să 
facă tot posibilul ca să nege esenţa Sfintei Rusii, realitatea misiunii ruse de a păstra şi 
propovădui adevărata ortodoxie şi desigur viitorul ortodox al Rusiei.” 

Timpul a arătat că această intelectualitate era departe de inima Rusiei 
contemporane. Puterea spirituală ascunsă a Sfintei Rusii se simte puternic astăzi şi este 
nepământeană prin sufletele sincere şi curajoase din pământul acoperit cu sânge al 
acelei patrii martirice. 

Chiar în primele zile ale revoluţiei, februarie 1917, Bătrânul Anatolie cel Tânăr, 
asemănând Sfânta Rusie cu un vas, prevestise: „Va fi furtună. Şi vasul rus va fi zdrobit 
în bucăţi. Dar oamenii se pot mântui pe surcele şi sfărâmături .... Şi nu vor pieri toți. 
Omul trebuie să se roage, toţi trebuie să se pocăiască şi să se roage fierbinte. Şi ce se 
întâmplă după o furtună? ... Vine linişte.” 

La aceasta, fiecare a spus Bătrânului, „Dar nu mai există vas, este sfărâmat în 
bucăţi; a pierit, totul a pierit.” 

„Nu este aşa”, a spus Bătrânul. „Se va întâmpla o mare minune a lui Dumnezeu. 
Şi toate surcelele şi sfărâmăturile, prin voia lui Dumnezeu şi cu puterea Lui, se vor pune 
laolaltă şi se vor uni şi vasul se va zidi din nou în frumuseţea sa şi va merge mai departe 


37 [Părintele Serafim Rose], „Bibliografie ortodoxă: Prigonitorul”, The Orthodox Word, no. 53, (1973), 
p. 90. 

Su [Părinţii Gherman şi Serafim], „Al 50-lea număr al Cuvântului ortodox”, The Orthodox Word, no. 50 
(1973), p. 90. 

37% Acesta a fost cuvântul folosit de Părintele Schmemann, care nu a putut suferi ideea a ceea ce a numit el 
„mesianismul rus”. Noi nu trebuie să credem în Rusia, zicea el, ci în Dumnezeu. 

sl, [Părintele Serafim Rose], „Rusia Sfântă este astăzi în viață?”, The Orthodox Word, no. 50, (1973), p. 
96. 

pe calea sa precum este orânduit de Dumnezeu. Şi aceasta va fi o minune evidentă 
pentru fiecare."*% 


76 
Pentru restaurarea Optinei 


Ridicaţi ochii voştri şi priviți holdele că sunt albe 
pentru seceriş. lar cel ce seceră primeşte plată şi 
adună roadele spre viața veşnică, ca să se bucure 
împreună şi cel ce seamănă şi cel ce seceră. 

- loan 4, 35-36 


„Rusia se va ridica şi nu va fi bogată material. Dar în 

duh va fi la mare bogăție şi în Optina vor fi ca şi până 
acum, şapte luminători, şapte stâlpi. ” 

- Profeţie a Bătrânului Nectarie de la Optina (f 

1928) 


Pe lângă sarcina de a conştientiza oamenii din apus despre cel mai însufleţitor 
fenomen al creştinismului contemporan — suferința şi/sau mucenicia milioanelor de 
oameni din spatele cortinii de fier — părinții au simţit o altă nevoie care era destul de 
stăruitoare: interesul pentru sufletul Rusiei în suferință. Părinţii au vrut să tipărească 
mult mai multe cărți duhovniceşti, poate chiar să publice o revistă în limba rusă. lată 
cum a venit un avânt pentru această lucrare: 

Părintele Gherman a avut un coleg de şcoală din Jordanville, Alexei Poluektov, 
care suferise în Rusia sub comunism şi fugise în America în anii '50. După absolvirea 
seminarului, s-a căsătorit, a devenit preot, fiind numit la o parohie în San Francisco în 
1968. În această vreme, Părintele Gherman era încă editor la o revistă rusească 
Pravoslavni Blagovestnik (Ştiri ortodoxe); Părintele Alexei, având experienţă anterioară 
în tipografie, a tipărit şase numere la mânăstirea Maicii Ariadna. Vrând să publice mai 
mult pentru Dumnezeu, şi-a cumpărat o presă de tipărit. Totuşi, curând după aceasta, 
frăția Sf. Gherman s-a mutat la Platina şi revista B/agovestnik a Arhiepiscopului loan şi- 
a încetat apariția. Părintele Alexei l-a rugat pe Arhiepiscop să-l lase să continue 
publicarea ei, sau altceva care ar răspunde nevoilor vremii, dar Arhiepiscopul nu i-a dat 
nici un răspuns. 

Părintele Alexei îşi amintea mai târziu, „În 1970, Arhiepiscopul Artemon a 
hotărât să publice o revistă intitulată 7ropinka [Calea cea strâmtă] în locul revistei 
eparhiale Blagovestnik. Uitându-mă la primul număr, mi-am putut da seama, că, deşi era 
publicat sub direcția unui staf întreg, aparţinea de fapt numai Arhiepiscopului. Întrucât 
nu-i era uşor Arhiepiscopului să publice revista singur, în 1973 a apărut doar un singur 
număr. M-am oferit să-i chem Episcopului nişte ajutoare, spunându-i că se pot găsi 
oameni, dar prea sfinția sa a spus că dorea să lase lucrurile aşa cum erau.” 

Părintele Alexei a dorit să publice o carte — o grupare de rugăciuni în limba rusă 
— şi se întreba dacă lucrul acesta era bine-plăcut lui Dumnezeu. Atunci a avut o viziune 
de neuitat. „Am văzut un câmp întins care mă înconjura”, scrie el. „Soarele apunea şi m- 
am gândit: “Ce bine ar fi să lucrez câmpul acesta, să îl semăn şi să iau recolta. O, va 


550 părintele Serafim Rose, „Viitorul Rusiei şi sfârşitul lumii”, The Orthodox Word, nos. 100-101, (1981), 
p. 210-211. 

aduce belşug.” Când am gândit aceasta, a grăit un glas din ceruri: “Nu gândeşti bine. 
Dacă aveai nevoie de bogății, ţi s-ar fi spus unde să mergi sau Sf. Ilie ți-ar fi spus: 
“Mergi în cutare loc şi sapă ca să găseşti o comoară.'” 

Părintele Alexei a relatat această viziune Părintelui Gherman. El a crezut că 
Dumnezeu îl chema să participe la o mare strângere a recoltei — nu o recoltă de grâu 
pentru profitul său material, ci un strâns al sufletelor pentru Împărăţia cerurilor. 
Câmpul, a sugerat Părintele Gherman, reprezenta roada duhovnicească pregătită din 
toată patria sa întinsă, Rusia. Dar lucrarea trebuia făcută acum, pentru că era amurg, şi 
vine noaptea când nimeni nu poate să lucreze (loan 9, 4). 

Părintele Alexei scrie: „În toată vremea aceasta mă rugasem lui Dumnezeu să-mi 
arate cel puţin o persoană cu care, fiind uniţi prin acelaşi duh, aş putea începe să tipăresc 
cuvântul lui Dumnezeu aşa încât echipamentul de tipografie pe care-l avea să nu rămână 
fără lucrare, căci nu am tipărit lucruri lumeşti. Apoi Domnul mi-a arătat pe vechiul meu 
prieten de la Seminarul Sfânta Treime, care era poate singurul om potrivit duhului meu: 
Părintele Gherman. De multe ori am vorbit despre nevoile contemporane ale credinței şi 
se pare că vremurile nu ne lăsau să tăcem ci trebuia să ne punem în lucrare.” 

Când i s-a născut cel de-al doilea copil, Părintele Alexei i-a dat numele Ilie în 
amintirea viziunii sale. Împreună cu Părintele Gherman, a conceput ideea formării 
„frăției Sf. Ilie”, închinată tipăririi cuvântului lui Dumnezeu pentru Rusia şi 
înregistrarea ajutorului pentru tineretul ortodox rus de pretutindeni. El a început să 
publice o revistă rusească, Credinţă şi viaţă, restrângând-o în mod intenţionat, aşa încât 
s-a putut distribui cu multă uşurinţă în Uniunea Sovietică. Părinţii de la Platina au 
pregătit aproape întregul material pentru primele numere, incluzând un articol pe care 
Părintele Gherman l-a intitulat „O, Doamne, ce să fac?” — o chemare insistentă pentru 
creştinii ortodocşi pentru a lua o hotărâre lăuntrică de a-şi închina viaţa slujirii lui lisus 
Hristos. 

Totul mergea bine cu frăția Sf. Ilie; Părinți Alexei, Gherman şi Serafim priveau 
înainte către mărirea acesteia odată cu înfiinţarea mânăstirii din Jordanville. „Am 
publicat două numere din Vera îi jâzni | Credinţă şi viaţă |”, scria Părintele Alexei, „şi am 
primit din toate părţile răspuns încurajator, de la cler şi călugări, cât şi de la mireni. În 
acelaşi timp am primit un reproş foarte aspru de la prelatul nostru conducător, 
Arhiepiscopul Artemon, care apoi mi-a interzis să mai tipăresc “acea broşurică'.” La 
primul număr, care avea inscripționat „Frăția Sf. Ilie”, Arhiepiscopul scrisese: „Aceasta 
trebuie să fie o frăţie de râvnitori.” Ultimul lucru pe care îl dorea în eparhia sa era o altă 
obşte duhovnicească care să nu fie total sub controlul său. Vrând să pună capăt acestei 
situaţii, a venit la Mânăstirea Platina în februarie 1974; şi pentru ca părinţii să-i fie mai 
favorabili, l-a adus împreună cu sfinţia sa şi pe bătrânul lor, Părintele Spiridon. 

Conferința a avut loc la un stejar căzut pe pământurile din afara mânăstirii. 
Părinții Spiridon şi Serafim şedeau tăcuți în timp ce Arhiepiscopul şi Părintele Gherman 
vorbeau. 

- Un călugăr poate fi doar membru al unei obşti sau al societății, susținea 
Arhiepiscopul. 

- De ce? A întrebat Părintele Gherman. 

- Chiar aşa este. 

- Dar eu sunt deja membru al altei societăți. Societatea istorică locală din 
Redding. Chiar m-am mâniat pentru aceasta în Muntele Athos! 

Dar Arhiepiscopul nu ceda. Obştea Sf. Ilie nu trebuie să existe! 

Când conferinţa a luat sfârşit, Părintele Serafim a plecat supărat şi foarte 
deznădăjduit. Mai târziu, a scris despre cuvântarea Arhiepiscopului: „| Aceasta] a dat la 
iveală, în ciuda rugăminţii noastre stăruitoare aproape înlăcrimate, că el nu ne înțelege 
nu numai pe noi, ci pe nici unul dintre preoţii sau călugării idealişti şi vorbeşte o limbă 

cu totul diferită, potrivind totul într-o tendință de model “sinodal'.... Câţi tineri 
înflăcăraţi vor rezista dacă aceste atitudini continuă la vârf?” 

În cele din urmă, Părintele Alexei, care depindea de poziţia sa în Biserică pentru 
a-şi întreţine familia, a cedat la presiunea episcopală. În ciuda apelurilor sale, pe care le- 
a trimis până la urmă întâiului ierarh Mitropolitul Filaret, acesta a fost constrâns să ia 
numele „Obştea Sf. Ilie” de pe revista sa şi să-l înlocuiască cu „Lucrările Sf. Ilie”. După 
aceasta, Arhiepiscopul l-a lăsat în pace. Ideea iniţială pe care o avusese împreună cu 
Părintele Gherman a fost nimicită şi marile planuri pentru o obşte misionară pentru 
Rusia au fost abandonate. 

Totuşi, Părintele Serafim nu s-a lăsat intimidat. Această nouă încercare de a 
înăbuşi o idee l-a întărit şi mai mult. El scria: „Pentru că situaţia este aşa lipsită de 
nădejde, să nădăjduim întru Domnul şi să mergem înainte pe calea pe care ne-a dat-o 
Dumnezeu.” Sfinţia sa a plecat şi a cumpărat tot ce-i trebuia pentru a dactilografia în 
vechea ortografie rusă,**! pe aceeaşi maşină linotip care îi dăduse întotdeauna multă 
bătaie de cap. 


PăRmri nu aveau destui bani pentru a tipări cărți pentru Rusia, toate erau 
trimise acolo gratuit. Dar odată ce hotărârea a fost luată, Dumnezeu a trimis mijloacele. 
Unul dintre primii frați ai mânăstirii, vrând să facă o jertfă pentru Dumnezeu, a dat 
dintr-odată 900$ special pentru misiunea rusă. Când a aflat Părintele Vladimir din 
Jordanville, s-a înflăcărat atât de tare că a plătit în avans alte 2000$ pentru cărți. 

În 1973, Părinţii au început să publice seria Bătrânilor de la Optina în limba 
rusă: reproduceri de fotografii-offset de prima vitae a Bătrânilor, majoritatea cărora 
fuseseră publicate inițial chiar de Mânăstirea Optina. Câteva dintre primele ediții, 
datorită distrugerii sovietice a literaturii religioase, deveniseră atât de rare, încât nu se 
găseau nicăieri în altă parte. Părinţii le-au primit aproape pe toate din colecția 
particulară a familiei Kontzevici, care în anii '40 îşi cheltuise toate economiile 
cumpărând cărți din vechea bibliotecă Optina, când s-au pus în vânzare la o librărie din 
Paris. 

Când au ieşit primele cărţi din seriile de la Optina, nimeni nu a fost mai fericit 
decât Părintele Vladimir, care, fiind zidit duhovniceşte pe temelia de la Optina prin 
Părintele Adrian, i-a iubit pe Bătrânii de la Optina cu aceeaşi apropiere şi dragoste pe 
care ar avea-o cineva față de părinții duhovniceşti în viață. Primind cel de al treilea 
volum, el a scris părinţilor de la Platina în numele obştii de la Jordanville: 

Vă mulțumim pentru cartea despre Bătrânul Macarie, cât şi pentru ostenelile 
sfinţiilor voastre. Şi dacă putem face ceva, atunci cu toată inima dorim ca Dumnezeu să 
vă binecuvinteze ostenelile şi planurile pentru viitor. Vă adresăm toate urările de bine şi 
succes deplin în ceea ce faceți. Dumnezeu să vă ajute şi să vă întărească prin rugăciunile 
acestor mari drepți. 

În opt ani de zile, părinţii au publicat opt cărţi separate în seriile Optina, 
adăugând la ele câte un cuvânt introductiv, cât şi ilustraţii şi texte importante din alte 
surse. Întrucât părinţii nu aveau dotarea necesară pentru lucrarea fotografiilor-offset, ei 
tipăriseră cărțile în altă parte. Deşi Optina fusese închisă multă vreme ca mânăstire, ei 
mai putea să-şi strecoare cărțile acolo trimiţându-le gratuit la Muzeul Dostoievski situat 
în interiorul Optinei."%? 

În 1975, obştea a publicat textul rusesc al cărţii Conştientizarea lui Dumnezeu: 
meditaţiile studentului pomenit mai înainte, asupra sfinților părinți, Părintele Nicolae 


%1 Alfabetul rus folosit înainte ca bolşevicii să preia puterea în Rusia, când comuniștii au înlocuit anumite 
litere: cel mai important „yatz” care reprezenta Crucea deasupra lumii. 

52 Acest muzeu a fost înfiinţat în casa de oaspeţi în care stătuse Dostoievski în timpul vizitei sale la 
Optina. 

Deputatov din Australia. În 1977 ei au publicat o reproducere exactă a versiunii ruse 
originale a Vieţii Bătrânului Zosima din Siberia. În anul următor au făcut acelaşi lucru 
cu Jurnalul Diveyevo, de 850 de pagini, bogat ilustrat: o mărturie minunată a sfinţeniei 
ruseşti, publicată inițial în 1903, plină de istorisiri ale unor mărturisiri directe despre Sf. 
Serafim şi s-a întemeiat mânăstirea sa Diveyevo. 

Existase o tradiție în Optina, întemeiată de Starețul Moise ( 1862), că de câte 
ori se publica o carte duhovnicească la mânăstire, se trimitea o carte gratuit la fiecare 
mânăstire din Rusia. La insistența Părintelui Serafim, obştea Sf. Gherman a făcut acelaşi 
lucru, trimițând un exemplar gratuit din toate cărțile ruseşti către mânăstirile ortodoxe 
ruseşti din toată lumea. 

Până când Părintele Serafim a plecat la Domnul, acesta, împreună cu Părintele 
Gherman publicaseră douăzeci de titluri în limba rusă. Totuşi, în timpul vieţii, obştea nu 
i-a putut împlini visul unei reviste în limba rusă. Doar după opt ani de la ducerea sa, 
când Rusia a devenit din nou liberă, obştea a continuat această lucrare. Revista, o 
reluare a celei mai populare reviste religioase ruseşti pre-revoluționare Ruski Palomnik 
[Pelerinul rus], a inclus viața şi scrierile Părintelui Serafim şi a fost întâmpinată cu o 
reacție imensă în Rusia. Astăzi aceasta este cunoscută de milioane de oameni din afara 
graniţelor. 

În același timp când a început tipărirea revistei Ruski Palomnik, obştea a retipărit 
primul număr din Vera i Jâzni a Părintelui Alexei, cu articolul „O, Doamne, ce să fac?” 
Când a fost trimisă în cantități masive în Rusia, această „broşurică” a dovedit 
convertirea sufletelor la credința în lisus Hristos — şi a izbăvit mai mulți tineri ruşi 
deznădăjduiţi de la sinucidere. Suferințele Părintelui Alexei nu fuseseră în zadar, ci au 
contribuit în final la strângerea roadelor duhovniceşti de pe vasta câmpie a pământului 
rusesc. 


A 

În august 1991, membri ai obştii Sf. Gherman, atât frați cât şi surori, au făcut 
un pelerinaj la Optina, care se deschisese ca mânăstire cu un an înainte. Acolo au avut 
surpriza să afle ce influență mare avusese în Rusia seria Bătrânilor de la Optina. Noul 
Stareţ de la Optina, Benedict, a spus că oamenii veniseră la el la Optina, spunând că ei 
se convertiseră la ortodoxie citind acele cărți. 

Astăzi, Optina şi Mânăstirea Shamordino din apropiere (întemeiată de Bătrânul 
Ambrozie), cu circa 40 de călugări şi respectiv 80 de maici, au fost în stare să păstreze 
transmiterea tradiţiei vii pentru două motive principale: mai întâi, pentru că unii dintre 
oamenii de acolo fuseseră ucenicii Bătrânului Sebastian şi prin el ai Bătrânului Nectarie 
şi ai tuturor Bătrânilor; şi în al doilea rând, pentru că Optina a transmis urmaşilor o 
moştenire literară completă despre ea. Călugării de acolo spun că volumul scris în 
ultima parte a anilor '60 de către Helen Kontzevici şi Părintele Gherman, Mânăstirea 
Optina şi epoca sa, este considerată astăzi în Rusia cartea izvor-model despre 
spiritualitatea de la Optina. Călugării au fost şi ei profund recunoscători obştii pentru 
alcătuirea Vieţilor Bătrânilor şi a învățăturilor lor, care le erau acum accesibile, şi care 1- 
au ajutat în încercările lor de a reaprinde adevărata tradiţie de la Optina şi de a rândui 
„tonul” cel drept pentru mânăstirea lor. Ei i-au dat Părintelui Gherman prima icoană a 
Bătrânului Nectarie care se pictase vreodată în Rusia. În timp ce se picta această icoană, 
ei au spus că se gândiseră la obştea Sf. Gherman. În Schitul Optina din apropiere, fusese 
aşezat un portret al Părintelui Serafim, în chilia sfântului Bătrân Ambrozie, unde 
Dostoievski, Gogol şi alții merseseră să stea de vorbă cu Bătrânii. 

În legătură cu aceasta va fi de folos să citez un articol pe care l-a scris Părintele 
Serafim în Jurnalul său în 13 octombrie 1976: 

„Episcopul Nectarie a venit cu două zile după aniversarea tunderii în călugărie a 
Bătrânului Leonida de la Optina, fără să ştie că tot atunci era ajunul celei de a şasea 

aniversări a tunderii în călugărie a părinților. La plecare, spune cuvinte tainice despre 
restaurarea Mânăstirii Optina prin ostenelile noastre de aici; ce a vrut să spună prin 
aceasta noi nu ştim.” 

În 1976 „restaurarea de la Optina” ar fi părut multora un mare efort de 
imaginație; dar Episcopul Nectarie ştia că se va întâmpla. Numai că este trist că prea 
sfinția sa, ca şi Părintele Serafim, nu a trăit să o vadă. Datorită oamenilor ca Episcopul 
Nectarie, care au păstrat duhul de la Optina viu pentru vreme de jumătate de veac după 
închiderea acesteia şi datorită Părintelui Serafim, care a transmis acest duh prin cuvântul 
tipărit, Rusia mult suferindă va fi în stare să se reaşeze pe vechile sale temelii 
duhovniceşti. 


77 
Cărţi monahale 


Cărţile pe care le tipărim sunt de mare preț 
numai în contextul vieţii monahale ortodoxe 
practice, pe care o trăim noi. Prin acestea noi îi 
aducem pe oameni în viața noastră. 

- Părintele Gherman 


„FEREŞTE-TE de rău şi fă bine”, spune psalmistul. Pentru Părinţii Serafim şi 
Gherman, aceasta însemna să pornească spre pustie, şi de acolo, fără întârziere şi în mod 
liber, să ofere icoane de viețuire întru Hristos, aşa cum au cunoscut-o sfinții părinți şi 
maicile, ca să-şi croiască drum printre aceşti binecuvântaţi şi printre sufletele generației 
tinere. 

Când părinții de la Platina şi-au zidit chilioare din lemn în 1975, ei aveau un 
anumit scop în minte. Amândoi căutau, după cum spunea Sf. Grigorie Dialogul, un „loc 
de cugetare”, unde puteau să se cufunde în lumea marilor sfinți monahali şi a 
locuitorilor din pustie, şi de aici să scrie texte duhovniceşti, pentru a fi publicate spre 
folosul căutătorilor de Dumnezeu contemporani. 

Mobila pentru chiliile lor retrase, fusese luată de la trei căsuțe vechi, abandonate, 
unde fusese odinioară oraşul Platina. În 1973, părinţii primiseră îngăduința să 
demonteze căsuţele şi să ia lemnul, şi au luat de acolo totul şi au lăsat locul curat. 
Munca a fost grea şi lemnul era vechi şi neşlefuit, dar Părintele Serafim mergea pe 
terenul de lucru în fiecare zi cu veselie şi însuflețire mare. Pentru Părintele Serafim, 
această osteneală era strâns legată de ideea lui de a aduce ortodoxia în țara cu cowboys. 
EI se bucura la gândul de a folosi locuinţele primilor sălăşluitori de la frontieră pentru a- 
şi zidi locuinţe „de frontieră călugăreşti”. 

Odinioară, Părintele Spiridon a venit la mânăstire pentru a-şi sărbători ziua 
numelui împreună cu părinţii, şi s-a întâmplat că ei tocmai terminaseră chilia „Valaam”. 
Deşi starea inimii Părintelui Spiridon nu era bună, totuşi el a mers pe jos cu părinții 
până la chilia din dealul râpos pentru a o binecuvânta. Părintele Gherman îşi aminteşte 
că l-a umplut „o bucurie copilărească uimitoare, văzând căscioara de lemn, care semăna 
cu o chilie a vreunui schit îndepărtat din Rusia sau cu vreo chilie eremitică atonită. A 
păşit înăuntru cu cutremur; faţa i s-a luminat, s-a înroşit ca para focului, şi a început să 
sărute pereţii, ținând o predică lungă, înflăcărată, despre necesitatea de a folosi 
asemenea sălaşuri şi a le zidi până la marginile pământului! 1 s-a tăiat respirația şi şi-a 

pus mâna la inimă. Astfel a fost sfințită chilia “Valaam”, şi din această cămară a ieşit un 
şir întreg de cărți monahale.” 


A 

În 1972, părinţii au început să publice în serial în Cuvântul ortodox Vieţile 
sălăşluitorilor din pustie ruşi dintre veacurile XIV şi XVII. Douăsprezece Vieţi au fost 
unite într-o carte — Tebaida nordului care a fost pomenită mai sus — care a fost terminată 
la 26 noiembrie 1975. În Prefaţă, Părintele Serafim a scris: 


Care creştin ortodox nu se aprinde cu foc în inimă şi în minte gândindu- 
se la Tebaida egipteană — locul luptei marelui Sfânt Antonie, cel dintâi 
dintre părinții călugări şi model al vieţuirii pustniceşti; al Sf. Pahomie 
cenobiticul, care şi-a primit rânduiala viețuirii călugăreşti de la un 
înger; şi al miilor de călugări şi maici care i-au urmat pe aceştia şi au 
făcut pustia cetate populată de creştini ostenitori către ceruri întru 
vieţuire îngerească? 

Totuşi, puţini sunt cei care cunosc Tebaida nordului ortodoxiei 
— „pustia” rusească a nordului împădurit, mlăştinos — acolo unde mii de 
călugări şi maici şi-au căutat mântuirea în calea marilor părinți 
monahiceșşti ai vremurilor mai apropiate nouă: Sf. Serghie de Radonej, 
Sf. Chiril de la Lacul Alb, Sf. Nil de Sora, şi alte sute de nume care au 
intrat în calendarul sfinţilor ortodocşi." 


Deci cartea Tebaida nordului a trebuit să umple acest gol. Părinții au dedicat-o 
„memoriei binecuvântate a iubitului nostru învățător loan Mihailovici Kontzevici” — 
omul care şi-a închinat ani întregi cercetării şi scrierii pentru a demonstra asemănarea 
dintre ascetismul ruşilor şi al vechilor egipteni. Un capitol relevant din Dobândirea 
Duhului Sfânt în vechea Rusie a lui Kontzevici, a fost inclus ca introducere la noua carte 
informativă, plină de imagini poetice, fiind încadrată desăvârşit în tradiția patristică, 
cuvintele lui Kontzevici au rânduit întreaga carte în atitudinea potrivită, aşezând 
locuitorii pustiei ruseşti în contextul lor istoric corect. 

Biografiile sălăşluitorilor pustiei sunt mai mult decât doar traduceri corecte din 
Vieţile reale. Pentru cele mai multe dintre ele, părinții au adunat cu multă sârguință 
material scris şi ilustraţii dintr-un număr mare de izvoare diferite. Sfinţii prindeau viață 
pentru ei pe când ei cercetau, scriau şi tipăreau Vieţile lor. Ei vorbeau despre sfinți şi se 
rugau lor, făcând procesiuni în cinstea lor, la datele adormirii lor. Şi sfinții Tebaidei de 
nord au răspuns rugăciunilor lor, ajutându-i pe părinți să-i facă pe sfinţi să asculte 
rugăciunile oamenilor din noile pământuri. A apărut un caz evident atunci când părinții 
de la Platina erau pe punctul de a publica în Cuvântul ortodox Viaţa călugărului de la 
Valaam din sec. al XVI-lea, Sf. Alexandru de Svir. Ei se plânseseră că, deşi primiseră 
din Finlanda un manuscris vechi şi rar al Vieţii sfântului, ei nu aveau nici măcar o 
icoană a sfântului. Atunci, cu o zi după Paştile din 1973, pe când mergeau la lucru la 
căsuţele lor, ei s-au oprit la oficiul poştal de la Platina ca să-şi ia poşta. Acolo au găsit 
un plic conţinând o icoană a sfântului; şi pe fundal se afla o căscioară la fel ca cea 
pentru care adunaseră cherestea ca să o zidească. Fiind cu desăvârşire uimiți — căci ei nu 
ceruseră nimănui această icoană — au mulțumit lui Dumnezeu şi au tipărit-o ca s-o 
publice în cartea despre Viaţa Sf. Alexandru. 

Pe când părinții alcătuiau Vieţile sfinților Tebaidei nordului, ei şi-au dat seama 
că le lipsea ceva esențial: toate erau numai Vieţi de bărbaţi — nu era nici una de femeie. 
Părinții au simţit că trebuiau să facă ceva pentru a îndrepta această situație, cunoscând 


A Starețul Gherman şi obştea, „Părintele Spiridon”, p. 237-238. 


354 Tebaida nordului, p. LX. 

femei atât de serioase, iubitoare de pustie ca Barbara McCarthy, care veneau la ei. 
Părintele Gherman a întrebat-o pe Helen Kontzevici ce cunoştinţe păstrase despre 
femeile care se sălăşluiseră în pustia Rusiei, dar ea a spus că nu ştia. El a început să 
cerceteze mai multe izvoare ruseşti — unele dintre ele, extrem de rare — şi a realizat 
materialul de care avea nevoie. Din tot acest material a scris un articol poetic de treizeci 
de pagini, intitulat „Femeile Sfintei Rusii”. Acesta cuprindea date şi ilustrații a peste 
patruzeci de sfinte femei, cu paragrafe mai lungi despre sălăşluitoarele pustiei Doroteea 
de Kaşin, Anastasia de Padan şi Parascheva de Pinega. Helen Kontzevici s-a bucurat în 
mod deosebit să vadă acest material tipărit. Stareţa Ariadna nu a trecut cu vederea 
osteneala Părintelui Gherman, care i-a spus, „Mulţumesc pentru că ne-ai dat-o pe Sf. 
Doroteea de Kaşin”. 

Epilogul la Tebaida nordului, scris de Părintele Serafim, descria sumar evoluția 
monahismului din Rusia după perioada prezentată în partea principală a cărţii, adică 
după sec. al XVII-lea. Părintele Serafim a vorbit despre occidentalizarea reformelor lui 
Petru şi Ecaterina din sec. al XVIII-lea, care cerea ca mânăstirile ori să fie închise ori să 
fie transformate în instituţii guvernamentale, înăbuşind astfel ideea de monahism. „Dar 
nu s-au atins scopurile regulilor de occidentalizare: duhul monahal, care era încă foarte 
viu în toate clasele societății ruse, nu s-a stins. Monahii şi monahiile care erau iubitori 
de pustie s-au întors din nou în pustie, fie în Rusia fie în afara granițelor ei, evitând 
mânăstirile “întemeiate”; s-au întemeiat noi comunități, în ciuda legilor; şi s-au ridicat 
cârmuitori monahali puternici, noii Stareţi ai Sfintei Rusii, cărora nu le era frică să 
sfideze autoritățile pentru a păstra spiritul călugăresc liber.” 

Spunând câteva cuvinte despre unele figuri monahale eroice ale veacului al 
XVIII-lea, Părintele Serafim a continuat să vorbească despre condiţiile monahiceşti mai 
favorabile ale Rusiei veacului al XIX-lea. Ultima perioadă, zicea el, „a fost pentru a 
întrece epoca Tebaidei nordului”. În timpul acesteia, „tradiţia monahală ortodoxă este 
mai vie în Rusia decât în Grecia şi ruşii sunt cei care se fac responsabili, în sec. al XIX- 
lea, de marea înflorire a monahismului din Sfântul Munte Athos, îndrumat de marii 
Bătrâni ca leronim şi Arsenie, care îşi aveau rădăcinile duhovniceşti adâncite în pământ 
rusesc. "65 

În cele din urmă, Părintele Serafim a cercetat monahismul din Rusia de astăzi. 
Situaţia din interiorul Rusiei înrobite este mai favorabilă decât în apus din punct de 
vedere duhovniceşte, zicea el, „pentru că la baza suferinței şi a greutăților care fac parte 
din soarta zilnică a celor mai mulți oameni de acolo, poate să apară ceva duhovnicesc. 
Din multe semne este evident că acum începe în Rusia o deşteptare religioasă, al cărei 
rezultat încă nu se poate prevedea, dar care poate rezulta în re-organizarea unor centre 
monahale menţionate în această carte.""% Astăzi, la şaptesprezece ani după ce Părintele 
Serafim a scris aceste rânduri, vedem nădejdea lui împlinită în chip minunat. Mânăstirea 
Valaam este din nou populată de călugări, la fel ca mânăstirile Sf. Trifon de Viatka, Sf. 
Iosif de Volokalamsk, Sf. Dimitrie de Priluki, Sf. Martirie de Zelenetsk şi Sf. Arsenie de 
Konevits. Mânăstirea Solovki cea mai din nord, folosită vreme de mulți ani ca lagăr de 
concentrare sovietic, s-a restaurat acum, pentru care Alexandr Soljeniţin a donat 
milioane de dolari; şi s-au refăcut peste alte o sută de mânăstiri din nord. 

Tebaida nordului, plină de fotografii şi litografii de mare preţ din înălțimea 
Sfintei Rusii, a devenit un mare ospăț văzut, aducând cititorul în lumea pe care o 
descria. Deşi părinţii puteau să o tipărească numai în două ediţii mici, a devenit o 
inspirație pentru lumea largă monahicească ortodoxă, iubită şi păstrată drept mare 
comoară, în chip cu totul deosebit, de către călugării din Sf. Munte. În 1980, unii 
creştini ortodocşi evlavioşi din Grecia, din iubirea lor obişnuită pentru sfinţii altei ţări 


555 Ibid., p. 274, 277. 
5% Ibid., p. 278, 281. 

ortodoxe, au tradus şi publicat cartea în tiraje de masă în limba greacă." Astăzi este 
foarte populară în Grecia. 


MoşTENIREA duhovnicească a Sfinților Tebaidei nordului, scria Părintele 
Serafim undeva, a pregătit calea „pentru un curent duhovnicesc hotărâtor, care a ajuns 
până în vremurile noastre — aceea a Cuviosului Paisie Velicikovski şi a marilor Bătrâni 
al sec. XVIII până în sec. XX”. Părinții au voit să vorbească despre acest subiect în 
următoarea lor carte — un fel de urmare la Tebaida nordului. Singura întrebare care se 
punea era pe care să o prezinte mai întâi cititorilor vorbitori de limbă engleză: 
povestirea Cuviosului Paisie sau a Bătrânilor de la Optina, care erau moştenitori direcți 
ai tradiţiei paisiene. După ce s-au socotit, părinţii au hotărât să înceapă cu Paisie. 
Cititorii lor vor trebui să aştepte ca să înveţe totul despre Bătrânii de la Optina, numai 
după ce vor fi făcut cunoştinţă cu întemeietorul duhovnicesc de la Optina, Cuviosul 
Paisie. Părinţii de la Platina au crezut că Paisie, care zidise această temelie pe o căutare 
hotărâtă pentru duhovnicie adevărată şi pe un studiu practic, de o viaţă întreagă a 
înțelepciunii patristice, nu era numai cheia înțelegerii fenomenului de la Optina, ci şi 
mijlocul prin care omul modern putea începe să intre în duhul patristic adevărat. Ei i-au 
cerut Episcopului Nectarie, părintele lor duhovnicesc care mergea pe linia paisiană, să 
scrie o scurtă introducere pentru ediția în limba engleză a Vieţii Cuviosului Paisie, la 
care ei au adăugat unele dintre amintirile lui de la Optina. 

Cartea despre Cuviosul Paisie a fost plănuită inițial a fi scrisă în două volume, 
primul volum fiind o relatare a Vieţii lui şi cel de al doilea, o seamă din învățăturile lui. 
Volumul întâi, apărut mai întâi în serial în Cuvântul ortodox, a fost publicat în 1976, dar 
Părintele Serafim nu a mai trăit ca să termine volumul al doilea. Totuşi, el a tradus două 
colecții din învăţăturile Cuviosului Paisie, Flori de câmp şi Sulul de papirus, care au 
apărut tot în serial. 

Principalul izvor pentru noua carte, Cuviosul Paisie Velicikovski, a fost Viaţa lui 
Paisie scrisă de ucenicul său, Schimonahul Mitrofan. La aceasta, frații au adăugat mult 
mai mult material, inclusiv paragrafe pe care le-au scris ei despre moştenirea lui Paisie: 
reînflorirea monahismului rusesc şi românesc prin ucenicii săi, influenţa sa asupra 
înțelegerii scriitorilor bisericeşti ai veacurilor următoare şi „urmele” sale în America 
prin Sf. Gherman şi alții. 

La urmă, cartea a devenit nu doar povestea vieții unui om drept, ci şi o realizare 
competentă. Principala realizare a părinţilor a fost aceea de a dovedi cu argumente că, 
dacă nu ar fi fost pentru Paisie, antologia cunoscută acum ca Filocalia nu ar fi existat. 
Paisie s-a ostenit să culeagă şi să copie texte ascetice, aducându-le la lumină şi stârnind 
interesul pentru ele, care au aprins râvna pentru întregul fenomen al Filocaliei, punând 
bazele pentru alcătuirea ei de către Sf. Nicodim din Sf. Munte şi Macarie din Corint. 

Cuviosul Paisie Velicikovski cuprindea o slujbă pentru Paisie — cu un canon 
întreg — scris de Părintele Serafim. Între rândurile acestui material de pomenire 
emoţionant, se poate vedea atitudinea smerită, de bun simţ a Părintelui Serafim în fața 
unui Părinte aşa de mare, care îl ajutase să se zidească în călugărie. Când scrisese că 
„trebuie să mergem la sfinţii părinţi pentru a deveni ucenicii lor,” el spusese aceasta în 
sensul cel mai strict. EI se ruga Cuviosului Paisie: 


Sub ocrotirea ta am vieţuit, dar dintre toți ucenicii tăi eu singur sunt 
nevrednic de a mă uita la chipul tău. Miluieşte-mă pe mine, O, cuvioase 
Părinte şi în bunătatea ta, roagă-L stăruitor pe Hristos Dumnezeu să mă 
miluiască pe mine, cea mai mică dintre oile tale. 


57 Vezi Arhimandritul Gheorghe Grigoriu, Muntele Athos, „Tebaida de nordului în Grecia”, Cuvântul 

Pururea luptător, şi încă păstrător de smerenie, tu te-ai urcat prin 
învățătura sfinților părinţi la înălțimile rugăciunii; ajută-mă, pe mine, 
care nu cunosc cum să mă lupt sau să mă rog, cel puţin ca să-mi acoperi 
goliciunea mea jalnică cu cunoaşterea neputinței mele. 


Când mă uit la măreţia ostenelilor tale şi la harul dat ție de către 
Dumnezeu, inima mi se frânge în mine; cum pot eu, neluând în seamă 
poruncile tale, să împărtăşesc cu tine viaţa cea veşnică? Miluieşte-mă pe 
mine, ucenicul tău nevrednic şi roagă-L stăruitor pe Domnul pentru 
mântuirea mea." 


Introducerea Părintelui Serafim la noua carte a fost, în mare măsură, inspirată de 
un tânăr rus de 17 ani, cu numele Grigore care stătea atunci la mânăstire. Grigore era un 
tânăr talentat, inteligent, şi ajunsese la o asemenea stare de răzvrătire că şi părinților lui 
le era frică de el şi ei nădăjduiau că o şedere în mânăstire îi va aduce un oarecare 
echilibru. Grigore s-a dovedit de mare ajutor părinţilor în timpul şederii sale, construind 
un depozit pentru materiale tipografice pe care l-au numit „sala gregoriană”. 

Înainte de a scrie Introducerea, Părintele Serafim se consulta cu Părintele 
Gherman dând explicații problemelor importante. Părintele Gherman i-a spus să scrie un 
articol care să însuflețească oameni ca Grigore să-l urmeze pe Cuviosul Paisie şi în 
acelaşi timp să-i „zgâlțâie puţin”. Părintele Serafim a scris articolul pentru Grigore şi 
rezultatul a fost obținerea uneia dintre lucrările cele mai izbitoare din câte scrisese el. În 
articol, autorul comparase vremea Cuviosului Paisie cu a noastră, vorbind despre 
piedicile pe care le-a întâmpinat Paisie la 17 ani în căutarea sa duhovnicească şi despre 
piedicile cu mult mai mari întâmpinate de către tânărul de 17 ani de astăzi tulburat de 
frământări: 


Ajungând să-i iubească pe sfinții părinţi şi adevărata evlavie ortodoxă în 
copilărie, Cuviosul Paisie a văzut la vârsta de 17 ani că nici în cea mai 
bună şcoală ortodoxă din Rusia nu 1 se dădea învățătura curată a sfintei 
ortodoxii din izvoarele patristice, ci mai degrabă ceva la mâna a doua şi 
amestecată cu învățătură păgânească fără de folos; şi mai mult decât atât, 
a văzut o accentuare exagerată a aspectului formal al existenţei Bisericii, 
promovat în mare măsură de către guvern, în încercările sale de a face 
din Biserică un „departament” al statului, a promovat mai ales ideea că 
oamenii care aveau mintea plină cu cele bisericeşti, clerul şi chiar 
călugării, ocupau un loc anume în aparatul organizatoric al Bisericii. 
Această exagerare a aspectului real dar în mod hotărât secundar al vieţii 
bisericeşti ducea la ascunderea aspectului principal: dragostea şi râvna 
pentru adevărata ortodoxie şi adevărata evlavie, cele ce însufleţesc pe 
fiecare creştin ortodox adevărat, fie cleric, călugăr sau mirean .... 

Astăzi, situația ortodoxiei este foarte diferită şi cu mult mai rea 
decât era pe vremea Bătrânului Paisie .... Acel tânăr ortodox de 17 ani de 
astăzi nu fusese crescut în general cum se cuvine şi în mod conştient în 
învățătura şi evlavia ortodoxă, ori, dacă da, sporirea continuă a 
păgânizării vieţii moderne lucrează cu putere pentru a-i nega educaţia; în 
copilărie, el nu a ajuns să-i iubească pe sfinţii părinți şi sfintele slujbe şi 


e Observaţi că Părintele Serafim a precedat expresia „urcat ... la înălțimile rugăciunii” de exprimarea 


păstrător de smerenie. Cineva poate să creadă că se află po culmile rugăciunii, când de fapt, se află într-o 
stare de înşelare, hrănită de slavă deşartă. 
359 Schimonahul Mitrofan, Cuviosul Paisie Velicikovski, p. 277, 279. 

să flămânzească pentru şi mai multe .... Pentru un asemenea tânăr care nu 
se sprijină adânc pe ortodoxie, latura omenească a Bisericii devine foarte 
adesea centrul atenţiei, iar certurile şi nedreptăţile foarte răspândite 
printre oamenii Bisericii ajung adesea să distragă atenția de la Biserică în 
ansamblul ei, sau — dacă rămâne un interes religios — să-l întoarcă pe om 
către vreo religie înfloritoare sau cult social la modă, sau chiar către viața 
larg mediatizată a drogurilor şi imoralității. 

Într-adevăr, astăzi avem nevoie mult mai mare să ne întoarcem la 
izvoarele adevăratei ortodoxii decât a avut nevoie Cuviosul Paisie! 
Situația noastră este fără de nădejde! Şi totuşi mila lui Dumnezeu nu ne 
lasă şi putem spune şi astăzi că există o mişcare a adevăratei ortodoxii ... 
care doreşte mai mult decât ortodoxia „obişnuită” care este lipsită de 
putere înaintea atacurilor lumii, care distruge sufletele cu mare subtilitate 
„.„. Focul râvnei ortodoxe adevărate nu va pieri înainte de cea de a doua 
venire a lui Hristos; nici dacă acest foc există, Hristos Dumnezeul nostru 
nu va arăta râvnitorilor Săi, nici acum, cum să ducă o viaţă ortodoxă 
adevărată şi însuflețită. Mesajul Cuviosului Paisie ni se adresează precis 
şi direct nouă, ultimilor creştini: în „Sulul de papirus” el ne spune că 
sfinții părinți şi-au scris cărțile „prin pronia specială a lui Dumnezeu, aşa 
că în vremurile de pe urmă această lucrare sfântă nu va fi dată uitării.” 

Auziţi, 0, creştini ortodocşi din aceste vremuri de pe urmă? 
Aceste scrieri ale sfinților părinți, scrierile cu cele mai înalte forme de 
viață duhovnicească s-au păstrat pentru noi, aşa încât, atunci când se pare 
că nu se mai află de loc bătrâni purtători de Dumnezeu, mai putem avea 
cuvintele de netăgăduit ale sfinților părinţi, care să ne îndrume întru 
vieţuire bine plăcută lui Dumnezeu şi râvnitoare. De aceea, nu au 
dreptate cei care susțin că, datorită apropierii sfârşitului lumii, trebuie să 
stăm liniştiţi, să nu ne ostenim prea tare, să păstrăm învăţătura care ne-a 
fost transmisă şi să o dăm înapoi Domnului, la venirea Sa! ... precum 
talantul cel îngropat de către sluga cea nevrednică (Mat. 25, 24-30). Deci 
să ne luptăm cât încă mai este ziuă, cu timpul şi cu armele pe care ni le-a 
dat Atotmilostivul nostru Dumnezeu! 


Avându-l iarăşi în minte pe tânărul de 17 ani contemporan, Părintele Serafim a 
avertizat că Viaţa Cuviosului Paisie trebuie aplicată cum se cuvine la condiția 
duhovnicească a fiecăruia. Luând ideile sale din gura „legăturilor paisiene”, Episcopul 
Nectarie, Helen Kontzevici şi Părintele Adrian, el scria: 


Să fie conştienţi toți cititorii: (1) Nu mai sunt astăzi bătrâni ca Paisie. 
Dacă ne închipuim că există, ne putem aduce vătămare ireparabilă 
sufletelor noastre .... În acelaşi timp, trebuie să avem respect față de 
părinţii noştri duhovniceşti şi față de bătrânii noştri, care cel puţin cunosc 
mai multe decât noi şi încearcă tot ce le stă în putinţă ca să-şi îndrume fiii 
duhovniceşti în condiţii aproape imposibile. Mulţi tineri de astăzi caută 
câte un guru şi sunt gata să li se înrobească acelora; dar vai de cei care 
profită de climatul acestor vremuri pentru a se proclama „bătrâni 
purtători de Dumnezeu” în vechea tradiţie — ei doar se înşeală, atât pe ei 
cât şi pe alții. Oricare părinte duhovnicesc ortodox va spune fiilor săi în 
chip cinstit că acel minim de bătrâneţe care mai dăinuie astăzi este foarte 
diferit de ceea ce reprezintă Cuviosul Paisie sau bătrânii de la Optina. (2) 
Tipul comunității pe care a îndrumat-o Paisie dincolo de capacitățile 
timpurilor noastre. Episcopul Ignatie Brianceaninov a spus că asemenea 

fel de viaţă nu a fost dat numai timpurilor lui — când Optina era la mare 
înălțime; şi cât de mult a căzut viaţa ortodoxă de atunci! Asemenea „cer 
pe pământ” nu putea exista astăzi, nu numai pentru că nu mai sunt bătrâni 
purtători de Dumnezeu care să îndrume lumea, ci pentru că, chiar dacă ar 
exista, nivelul duhovnicesc al acelora care i-ar urma este extrem de 
scăzut .... Dar de aceea, să învăţăm să folosim la maximum prilejurile 
limitate pe care le avem (care sunt încă “cer pe pământ”, dacă comparăm 
cu viața lumii de astăzi!), să nu distrugem puţinele comunităţi ortodoxe 
care au mai rămas, cu critica egocentristă şi inutilă .... (3) Mai presus de 
toate, vremurile noastre necesită osteneli smerite şi liniștite, cu iubire şi 
mângâiere față de alți luptători care se află pe calea vieții duhovniceşti 
ortodoxe şi o hotărâre profundă care nu se descurajează din pricina 
atmosferei neprielnice .... Dacă facem aceasta, chiar şi în vremurile 
noastre cumplite, putem să mai avem nădejde — în mila lui Dumnezeu — 
pentru mântuirea sufletelor noastre." 


Când Părintele Serafim a citit această Introducere Părintelui Gherman, acesta a 
obiectat, spunând că aprecierea stării contemporane a ortodoxiei era prea negativă, că va 
stinge dorința tinerilor de a duce o viață creştin ortodoxă. Părintele Serafim a 
argumentat că, dimpotrivă, îi va încuraja. Tinerii trebuie să înfrunte lucrurile aşa cum 
sunt ele, zicea el; numai atunci vor putea păşi înainte cu îndrăzneală, pregătiți să lupte 
pentru lisus Hristos şi pentru mântuirea lor, fără să primească înşelări ori speranțe false. 
După ce a venit cu argumente, Părintele Serafim şi-a dovedit punctul său de vedere. 
Închinându-i-se, Părintele Gherman i-a spus să publice Introducerea aşa cum era. 

Cuviosul Paisie Velicikovski, cea mai mare carte pe care o tipăriseră părinţii 
până atunci, era o adevărată osteneală de iubire. În anii care au urmat, Părintele 
Gherman trebuia să o privească ca pe cea mai importantă dintre toate cărțile lor: o 
comoară a spiritualităţii ortodoxe prin care oricare cititor serios poate intra în inima 
vechii experiențe creştine. „Este exact ce le trebuie oamenilor!” spunea Părintele 
Gherman. 

Cartea mai putea sluji ca o mare culegere de texte pentru călugări (aşa cum 
fusese pentru părinţii de la Platina), întărind cu exemple vii toate principiile majore ale 
renunțării la viața împreună cu cei din lume. Pe pagina de dedicație se aflau cuvintele: 
„Călugărilor ortodocşi din vremurile de pe urmă.” 

După toată truda, rugăciunea şi nădejdea pe care le închinaseră Cuviosului Paisie 
Velicikovski, părinţii au fost dezamăgiți să primească foarte puţin, ca răspuns pentru 
aceasta. Desigur, puţin era „atrăgător” în aceasta: nu erau multe descrieri de clarviziune, 
stări duhovniceşti înalte sau făcătoare de minuni. Era pur şi simplu povestea luptei de o 
viață a unui om pentru a căuta înțelepciunea părinților, a o răspândi şi mai întâi de toate, 
pentru a viețui potrivit acestei înțelepciuni. Poate că lumea ortodoxă vorbitoare de limbă 
engleză nu era pregătită pentru aceasta; poate era nevoie să se zidească mai multe 
„poduri” către un asemenea fenomen. Se pare că ţările ortodoxe erau cu mult mai 
pregătite pentru mesajul Cuviosului Paisie. Aşa cum făcuseră cu Zebaida nordului, 
creştinii ortodocşi din Grecia au tradus cartea obştii în limba lor, publicând-o în 1990. 


VoRBINDU-LE celor care aspirau la viața călugărească, Părinții Gherman şi 


Serafim le spuneau adesea povestiri şi anecdote din Vieţile asceţilor ruşi, Vieţi care erau 
indispensabile formării monahale. Totuşi, spre părerea de rău a unora dintre ascultătorii 
lor, puţine dintre aceste Vieţi existau în limba engleză. Tebaida nordului şi Cuviosul 
Paisie Velicikovski fuseseră numai un început. Mai mult ca oricine, Barbara McCarthy a 


3% Ibid., p. 15-20. 

insistat ca părinţii să facă mai multe asemenea texte utilizabile pe o scară mai largă. 
Apoi, în 1976, mânăstirea a fost vizitată de către un iubitor de pustie din tânăra 
generaţie: un alt tânăr rus de 17 ani cu numele Grigore. Întrucât acest nou Grigore 
cunoştea bine limba rusă, Părintele Gherman i-a dat să citească Viaţa rusească a 
sălăşluitorului în pustie Piotr Miciurin, un tânăr drept, care a trăit într-o comuniune 
permanentă cu Dumnezeu şi a luat asupra sa fapte ascetice aspre înainte de a pleca către 
lăcaşurile veşnice la vârsta fragedă de 19 ani. În avântul său tineresc, Grigore s-a 
înflăcărat cu totul de această Viaţă şi ardea de dorința de a se arunca în cele mai aspre 
asceze. Părintele Gherman ştia că Grigore trebuia să-şi îndrepte această râvnă într-o 
direcție sănătoasă şi potrivită pentru el şi astfel i-a dat lui osteneala traducerii. Auzind 
aceasta, Barbara s-a arătat interesată şi s-a oferit să-l ajute. L-a întrebat pe Părintele 
Gherman, care dintre Vieţile bătrânilor ruşi şi-ar dori cel mai mult să apară în limba 
engleză: Bătrânul Antonie de la Optina ori Bătrânul Zosima de Siberia, ambii fuseseră 
locuitori ai pustiei din pădurea Roslavl şi erau următori ai şcolii duhovniceşti a 
Cuviosului Paisie. Părintele Gherman l-a ales pe Bătrânul Zosima. Părintele Gherman îi 
citise odinioară Părintelui Serafim o Viaţă mai scurtă a acestui Bătrân, pe când colindau 
pădurile din Monterey şi când aprinseseră cu focul de a lăsa lumea aceasta. 

Au început ostenelile pentru Bătrânul Zosima. Grigore traducea pe o casetă şi o 
trimitea Barbarei; Barbara, stând liniştită în pădure, o transcria; Părinţii Serafim şi 
Gherman corectau transcrierea. Părintele Serafim a scris Introducerea. Cartea a fost 
publicată mai întâi de Alexei Young în 1977 şi mai târziu de către obşte, inclusiv un 
portret al Bătrânului realizat de tânărul Grigore. În 1980, frăția a continuat cu tipărirea 
Vieţii lui Piotr Miciurin, o lucrare scurtă dar puternică, scrisă chiar de Bătrânul Zosima. 

Alte texte monahale publicate de obşte includeau cărţi cu sfaturi duhovniceşti. În 
1978, părinţii au început o serie numită Mica filocalie rusă, o nouă colecţie de texte 
ascetice extrase din izvoare ruseşti, aparținând mai ales sec. XIX. Primul volum a fost 
dedicat Sfântului Serafim de Sarov şi al doilea Starețului Nazarie de Valaam, părintele 
duhovnicesc al Sf. Gherman de Alaska. După plecarea la Domnul a Părintelui Serafim, 
a ieşit un al treilea volum, despre Sf. Gherman, cu sfaturi duhovniceşti ale Sfântului, pe 
care le tradusese şi tipărise Părintele Serafim în Cuvântul Ortodox. Un alt volum, 
cuprinzând sfaturile Cuviosului Paisie, traduse de Părintele Serafim, urmează să apară. 

La începutul anilor '70, Părintele Serafim a tradus toată cartea de îndrumări a 
Părintelui Pustiei Dorotei de Gaza, din sec. al VI-lea, cunoscută drept „ABC”-ul 
monahismului. Cu binecuvântarea Arhiepiscopului Averkie şi a Părintelui Mihail 
Pomazanski, părinții erau gata să o publice ca o jertfă pentru călugării timpurilor 
noastre, dar o altă tipografie a scos o ediţie mai înainte. După moartea Părintelui 
Serafim, frăția a publicat în traducerea lui, povețile Sfinţilor Varsanufie şi loan, Bătrânii 
lui Avva Dorotei. Încă un text monahal tradus de Părintele Serafim — Regulamentul 
Sfântului Teodor Studitul, care a constituit baza întregului monahism rus — nu a văzut 
încă lumina tiparului. 


Dacă era adevărat că, aşa cum spunea Părintele Gherman, cărțile frăţiei erau 
de mare preţ numai în contextul vieţii monahale, asta nu pentru că aceste cărți trebuiau 
publicate numai de oameni ai mânăstirii. Ci mai degrabă, aşa cum a fost şi cu Cuvântul 
ortodox, forţa duhovnicească a cărţilor era potrivită cu marea nevoință care era necesară 
pentru a le scrie. 

Aşteptând să fie traduse şi publicate texte ortodoxe de mare valoare, care păreau 
că sunt fără de sfârşit, Părintele Serafim se gândea cât mai putea face el, dacă mai avea 
timpul necesar. „Uneori ne îngăduim să visăm,” îi scria el lui Alexei Young, „la doi sau 
trei frați care să gândească la fel ca noi, care ar putea dubla sau tripla lucrările noastre 
de traducere şi tipărire; şi apoi realitatea ne spune că probabil noi realizăm maximum de 

eficiență “prin suferinţa” pe care o răbdăm. Am sentimentul că noi “digerăm mai înainte” 
hrana pentru un număr de căutători, şi dacă am mestecat prea mult [deodată], ei vor 
începe să se îmbolnăvească.” 

Totul a fost săvârşit în vremea lui Dumnezeu. Totuşi, cineva s-ar putea întreba 
pe bună dreptate, cum se poate măsura forța duhovnicească a unei cărți în raport cu 
nevoința. Sigur că nu se poate în mod empiric. Dar omul trebuie doar să întoarcă 
paginile cărților tipărite manual 7ebaida nordului sau Cuviosul Paisie; să se uite la 
imaginile pe care le căutau părinţii, pe care le sărutau şi le păstrau cu mare grijă; să 
citească limba asupra căreia trudiseră pentru a prinde gustul autentic al originalului 
sacru .... Apoi, din aceste foi subțiri de hârtie, se poate simţi prezența unei realități 
oarecum desprinsă de viața modernă, care devine tot mai trepidantă, o realitate din alt 
timp şi totuşi cu noi acum, o realitate care nu este din lumea aceasta. 

Alexei Young obişnuia să-i spună Părintelui Serafim că citind aceste pagini îi 
„aducea mare linişte în inimă”. Zâmbind calm, Părintele Serafim spunea: „Asta trebuie 
să facă acestea!” Şi în curând se va întoarce să traducă mai multe texte în chilia lui din 
pădure. 


78 
Ortodoxia şi religia viitorului 


Căci va veni o vreme când nu vor mai suferi 

învățătura sănătoasă, ci — dornici să-şi 

desfăteze auzul — îşi vor grămădi învăţători 

după poftele lor, şi îşi vor întoarce auzul de la 
adevăr şi se vor abate către basme. 

- II Timotei 

4, 3-4 


Căci se vor ridica hristoşi mincinoşi şi 
prooroci mincinoşi şi vor da semne mari şi 
Chiar minuni, ca să amăgească, de va fi cu 
putință, şi pe cei aleşi. 

- Matei 24, 24 


LA 10 mai 1976, Părintele Serafim venea acasă cu maşina de la Oregon, de unde 
tocmai luase o încărcătură din prima sa carte publicată, Ortodoxia şi religia viitorului — 
o carte care într-o zi va deveni dinamită duhovnicească, mai ales în Rusia. Cartea era o 
examinare a fenomenului religios contemporan, simptomele „noii conştiinţe religioase” 
care pregătea calea pentru o religie internațională şi marca începutul „pogorârii duhului 
demonic” în vremurile de pe urmă. Nu se scrisese niciodată mai înainte o asemenea 
analiză pătrunzătoare a curentelor duhovniceşti ale sec. XX, căci până acum nimeni nu 
le studiase în legătură atât de strânsă cu înţelepciunea nemuritoare a sfinților părinți. 
Până la mijlocul deceniului anilor '70, când Părintele Serafim scria această carte, 
majoritatea fenomenelor pe care le descria au fost considerate o parte a unei 
„împodobiri” aberante. Dar el a văzut ce venea: a văzut că „împodobirea” va deveni din 
ce în ce mai mult „mijlocul curentului”. EI a văzut unitatea înspăimântătoare a scopului 
din spatele unei mari libertăţi a fenomenelor aparent disparate şi a văzut ivindu-se la 
orizont rezultatul final. Pe când călătorea spre sud cu această carte care urma să sufle 
masca de pe cele mai subtile forme drăceşti de înşelare din vremurile noastre, era 

potrivit să se oprească într-un centru al neo-păgânismului din America: Muntele Shasta. 
Considerat de unii că este un munte sfânt al locuitorilor originari din India, Muntele 
Shasta fusese vreme îndelungată un centru al activităţilor şi aşezămintelor oculte, care 
erau acum în creştere acolo. Părintele Serafim suise o parte din drum cu încărcătura sa 
de cărți. Stând în umbra muntelui imens, unde aveau loc în mod obişnuit festivaluri neo- 
păgâneşti, el a cântat cântări de Paşti, a cântat despre Învierea lui Iisus şi biruinţa Lui 
asupra lui satan şi despre legea morţii. S-a ivit un gând în mintea lui care îi venise şi mai 
înainte: „Va veni un preot ortodox şi va binecuvânta acest munte cu agheasmă!” Mai 
târziu, după hirotonire, el împreună cu Părintele Gherman se vor întoarce pentru a 
binecuvânta acest munte. Dar cartea lui va face mai mult: va muta munţii din loc. 


GERMENI cărții Ortodoxia şi religia viitorului se aflau în Părintele Serafim 


de câtăva vreme. Ca şi cartea sa „Calea supraviețuirii”, această carte a fost urmarea 
muncii sale laborioase pentru Împărăția omului şi Împărăţia lui Dumnezeu. Părintele 
Gherman îl îndemnase ani de zile să termine magnum opus, dar Părintele Serafim se 
opunea pe motiv că era o treabă prea grea pe lângă toate celelalte şi că, pe lângă asta, 
era o chestiune prea intelectuală şi abstractă. „Nouă ne trebuie ceva mai practic,” i-a 
spus el Părintelui Gherman. Elitismul său intelectual era acum o rămăşiţă a trecutului. 
Întrucât sporise atât în cunoaşterea lăuntrică cât şi în cea exterioară, acumulând o 
viziune dominantă a vieţii duhovniceşti liniştite şi tămăduitoare, scrierile lui nu au mai 
sporit în complexitate şi profunzime, ci au fost mai accesibile, mai uşor de înţeles, de 
bază şi la obiect. Urmând calea simplităţii Evangheliei, el scria acum într-un chip în 
care toată lumea putea înțelege — tineri ori bătrâni, învățați ori neînvățați. 

Ortodoxia şi religia viitorului a tost începută în 1971 cu o analiză a celei mai noi 
mode „ecumenice”: deschiderea unui „dialog cu religii ne-creştine”. Patru capitole 
despre acest subiect au fost tipărite în Cuvântul ortodox, urmate de o descriere 
amănunțită a „redeşteptării harismatice” ca formă a „spiritualității ecumenice” inclusiv a 
experienţelor religioase care se arătau clar a fi necreştine. 

Îndată după publicarea articolului „harismatic”, Părintele Serafim a primit o 
scrisoare de la Helen Kontzevici care zicea: „Ceea ce descrieți dumneavoastră aici este 
religia viitorului, religia lui Antihrist.” Totuşi, Părintele Serafim şi-a dat seama că el nu 
scrisese sub nici o formă o abordare obositoare a acestei religii, care nu-şi dobândise 
încă forma finală. El a afirmat că lucrarea sa era o „explorare preliminară a acelor 
tendințe spirituale care s-ar părea să pregătească calea pentru o religie a anti- 
creştinismului, o religie “creştină” la suprafață, dar care se centra pe o experiență de 
“inițiere” păgână.” 

Şi-a amintit de cuvintele lui Helen Kontzevici despre „religia viitorului”, când 
frăția Sf. Gherman urma să publice toate capitolele în volum. Când vorbea cu Părintele 
Gherman, Părintele Serafim a insistat să se adauge la titlu cuvântul „ortodoxie”, întrucât 
totul în carte era prezentat în lumina etalonului patristic ortodox al vieții duhovniceşti. 

Părinții au terminat prima ediţie a cărții Ortodoxia şi religia viitorului în Vinerea 
Luminată (26 aprilie), 1975. Prima ediţie s-a vândut atât de rapid, că părinţii au trebuit 
să tipărească încă una în august. Evident, cartea atinsese o coardă sensibilă: cererea a 
crescut şi a devenit prea mare pentru ca părinţii să se descurce singuri. În Springfield, 
Oregon, au găsit o tipografie care să retipărească cartea ieftin. Era aproape un an de la 
apariția primei ediţii, când Părintele Serafim mergea cu maşina la Oregon ca să ridice 
cea de a treia ediție, aşa cum s-a spus mai sus. 


A 
În 1979, Părintele Serafim a revizuit cartea în mare măsură, extinzând-o la opt 


capitole. În introducere vorbea de „mişcarea ecumenică” ca „o religie internațională 
sincretică” şi a dat exemple de ecumenişti creştini de primă importanţă care se îndreptau 

către o „nouă unitate” cu alte religii, împotriva căreia, în primele trei capitole ale cărții, 
a realizat o abordare generală a religiilor necreştine şi a diferențelor lor extrem de mari 
faţă de creştinism, atât în teologie cât şi în viața duhovnicească. Primul capitol, scris de 
un preot ortodox din Elveţia, era un studiu teologic despre „Dumnezeu”, despre religiile 
orientului apropiat, cu care ecumeniștii creştini au sperat să se unească pe baza 
„monoteismului”. Cel de al doilea capitol se ocupă de cea mai puternică dintre religiile 
orientale, hinduismul. Scris de o femeie care practicase hinduismul vreme de douăzeci 
de ani înainte de a trece la ortodoxie, dezvăluia tulburător natura adesea drăcească a 
slăvirii păgâneşti. Având ea însăşi o experiență evident drăcească pe când se închina 
unui „zeu” într-un altar din India, autoarea îl cita pe vestitul Swami Vivekenanda, 
spunând: „Să ne închinăm necuratului de dragul lui .... Numai Hindu cutează să se 
închine diavolului [ca lui Dumnezeul.” Vivekenanda, explica ea, venise în lumea 
apuseană în 1893 cu scopul clar de a o evangheliza cu hinduismul, făcând această 
religie mai agreabilă, spunând că „avea în ea” toate celelalte religii (deşi de fapt 
dispreţuia creştinismul). În scurtă vreme, Vivekenanda dobândise un mare succes, mai 
ales în introducerea ideilor hinduse în catolicismul roman. Viziunea lui asupra unei 
„religii universale” era identică cu „noul creştinism” al lui Teilhard de Chardin, care a 
copiat în mare măsură ideile din Vedanta şi Tantra. „Evoluționismul” pe care l-a 
promovat Teilhard este baza gândirii hindu. 

Al treilea capitol al cărții Ortodoxia şi religia viitorului, „Miracolul unui fachir 
şi Rugăciunea lui lisus,” intenționa să prezinte o confruntare directă între 
„spiritualitatea” creştină şi cea necreştină. Prezentat de către talentatul scriitor Dr. A. P. 
Timofievici (pe care Părintele Gherman îl cunoscuse la Mânăstirea New Diveyevo), 
acesta descria o întâlnire pe care o avusese un ieromonah cu un „făcător de minuni” din 
Ceylon la sfârşitul veacului. Fachirul inspira venerație spectatorilor apuseni cu viziuni 
incredibile până când preotul a început să spună Rugăciunea lui lisus, când fachirul nu a 
mai putut să mențină iluzia şi s-a întors către preot cu o expresie de răutate. 
„Spiritualitatea răsăriteană,” scria Părintele Serafim la sfârşitul acestui capitol, „sub nici 
o formă nu se limitează la asemenea “trucuri” mediumistice ... Totuşi, întreaga putere 
care este dată practicanților religiilor răsăritene vine din acelaşi fenomen al 
mediumismului, având ca principală caracteristică pasivitatea înaintea realității 
“spirituale”, care dă posibilitatea celui care se ocupă cu aşa ceva să intre în contact cu 
“zei” ai religiilor necreştine.””! 

Restul capitolului a fost scris în întregime de Părintele Serafim. Prezentând 
mărturia celor trei creştini ortodocşi care confirmă faptul că nu au acelaşi Dumnezeu ca 
şi „monoteiştii” care neagă Sfânta Treime şi că experienţele şi puterile furnizate de către 
„Zeii” păgâni sunt satanice prin natura lor, Părintele Serafim a scris cu ajutorul 
tăgăduirii: „Toate astea nu contrazic cuvintele Sfântului Petru, că Dumnezeu nu este 
părtinitor. Ci, în orice neam, cel ce se teme de EI şi face dreptate este primit de EI 
(Fapte 10, 34-35) .... Cei care viețuiesc în robia lui satan, stăpânitorul lumii acesteia 
(loan 12, 31), în întunericul care nu este luminat de Evanghelia creştină — sunt judecaţi 
în lumina mărturiei fireşti a lui Dumnezeu pe care o poate avea fiecare om, în ciuda 
acestei robii.” 

În anii de mai târziu, când Părintele Serafim a fost întrebat de atitudinea 
ortodoxă față de religiile necreştine, el a răspuns că fiecare om este responsabil pentru 
ceea ce i s-a dat: „De îndată ce accepți revelaţia [Evangheliei], atunci cu siguranță că 
eşti cu mult mai responsabil decât oricine altcineva. Cel care primeşte să-i intre în trup 
în revelația lui Dumnezeu şi apoi nu viețuieşte potrivit acesteia — se află într-o stare cu 
mult mai rea decât oricare preot păgân sau altul asemenea." 


*1 Părintele Serafim Rose, Ortodoxia şi religia viitorului, ediţia a VI-a (Platina, California: St. Herman 
Brotherhood, 1990), p. 61. 
3% Părintele Serafim Rose, Revelația lui Dumnezeu în inima omului, p. 42. 

Şi totuşi, aşa cum scria Părintele Serafim în cartea sa, „pentru creştinul căruia i 
s-a dat Revelația lui Dumnezeu, nu este posibil nici un “dialog” cu cei dinafara credinței. 
Nu vă înjugaţi la jug străin cu cei necredincioşi .... Ce împărtăşire are lumina cu 
întunericul? ... sau ce parte are un credincios cu un necredincios? (Il Cor. 6, 14-16). 
Chemarea creştină este mai degrabă ca să le aducă lor lumina creştinismului ortodox, 
precum a făcut Sf. Petru casnicilor temători de Dumnezeu ai sutaşului Corneliu (Fapte 
10, 38-48), pentru a aduce lumină în întunericul lor şi pentru a-i aduce şi pe ei în turma 
cea aleasă a Bisericii lui Hristos.” 

O lipsă de discernământ în domeniul „experiențelor spirituale” a pricinuit mare 
confuzie în minţile multor pretinşi creştini întrucât mişcările religioase orientale au 
crescut în apus. Părintele Serafim scria, „Ne amintim de cazul lui Thomas Merton: un 
convertit sincer la catolicismul roman şi monahismul catolic, cu patruzeci de ani în 
urmă (cu mult înainte de reformele radicale ale Vaticanului II), şi-a sfârşit viața 
proclamând egalitatea experienţelor religioase creştine cu zen budismul şi cu alte religii 
păgâne. Ceva a “intrat în aer” în aceste ultime două decenii, ori s-a întâmplat ceva 
asemănător, care a măcinat orice a rămas dintr-o orientare creştină sănătoasă, 
transformându-se în protestantism şi romano catolicism şi acum atacă Biserica însăşi, 
sfânta ortodoxie. “Dialogul cu religiile necreştine” este mai degrabă un rezultat decât o 
cauză a acestui nou “spirit”. 

În Capitolul 4, „Meditaţia orientală invadează creştinismul”, Părintele Serafim a 
examinat diferite încercări pentru a dezvolta un sincretism al creştinismului şi al 
religiilor orientale, mai ales în domeniul „practicilor spirituale”. El a început cu o 
privire asupra cărţilor Yoga creştină şi Zen-ul creştin. În cea dintâi, autorul a descris 
cum se relaxează „yoghinii creştini” şi „se tulbură la atingerea Duhului Sfânt ... sunt 
gata să fie luaţi, să fie biruiți”. Din cunoştinţele pe care le avea din izvoarele patristice, 
Părintele Serafim a identificat această stare cu o formă de înşelare duhovnicească, 
caracterizată prin căutarea „simţămintelor sfinte şi divine”, o interpretare greşită a 
autointoxicării pentru o „stare a harului” şi o uşurinţă incredibilă în dobândirea stării 
„contemplative” şi „mistice”. 

În acelaşi pasaj, Părintele Serafim face o prezentare detaliată a „meditaţiei 
transcedentale”, o tehnică ce fusese mediatizată drept „o cale despre reuşita spirituală 
fără a se încerca cu adevărat aceasta”. La mijlocul anilor '70, scria el, meditaţia 
transcedentală „era folosită pe scară largă în armată, şcoli publice, închisori, spitale şi de 
către grupuri ale Bisericii, inclusiv parohii ale arhiepiscopiei greceşti din America, ca o 
formă presupusă a fi neutră de “terapie mentală” care este compatibilă cu orice fel de 
credință sau practică religioasă”. Arătând eroarea acestei concepții, el a descris 
ceremonia inițierii sanscrite care ducea la cursurile de „meditaţie transcedentală” (MT), 
în care practicanţii americani sunt conduşi, fără să ştie, să ducă jertfe zeităților păgâne. 
„Astfel agnosticul modern, de obicei pe neaşteptate, a fost introdus în domeniul 
practicilor religioase hinduse; el a fost determinat să facă cu uşurinţă ceva pentru care 
strămoşii lui creştini preferaseră poate tortura şi moartea cumplită: el săvârşea jertfă 
zeilor păgâni. Pe plan spiritual poate că tocmai acest păcat, mai mult decât tehnica 
psihică, explică în principal succesul *MT”.”*** 

Capitolul V, „Noua conştiinţă religioasă”, trata mai specific răspândirea cultelor 
şi mişcărilor religioase orientale (şi pseudo-orientale). „Să privim,” scria el, „doar 
câteva imagini — descrieri ale evenimentelor reale de la începutul şi mijlocul anilor '70 — 
care ilustrează dominarea ideilor şi practicilor orientale printre mulţi tineri americani 
(care sunt numai “avangarda” tineretului lumii întregi).” 

Mai întâi o prezenta pe Hare Krishnas din San Francisco, care săvârşea un ritual 
anual al transportării unei statui uriaşe a „zeului” lor prin Golden Gate Park către ocean 


*% Părintele Serafim Rose, Ortodoxia şi religia viitorului, p. 63-64. 
34 Tbid., p. 75. 

— însoţit de toate semnele ritualului hindus: „O imagine tipică a Indiei păgâne,” observa 
Părintele Serafim, „dar care era, în acelaşi timp, ceva nou pentru America “creştină”. 

Urmează analiza activității lui Guru Maharaj-ji, care fusese întâmpinat ca 
„stăpân al universului” de către mii de tineri adepţi americani. La un eveniment de mare 
anvergură numit „mileniul '73”, organizat la astrodromul din Houston, Maharaj-ji a fost 
salutat cu ovații extraordinare în timp ce pe tabela de afişaj electronic a astrodromului 
apărea în străfulgerări luminoase cuvântul „D-U-M-N-E-Z-E-U”. „Ceea ce s-a întâmplat 
acolo depăşeşte deja simpla închinare la “zei” păgâni,” scria Părintele Serafim. Până 
acum câţiva ani ar fi fost cu totul de neînchipuit o astfel de adorare a unei persoane în 
viaţă în orice țară “creştină”; acum însă a devenit ceva obişnuit pentru mii şi mii de 
“căutători” religioşi din apus. Am asistat la o prefigurare a închinării înaintea lui 
Antihrist care va avea loc la sfârşitul veacului — cel care se va înălța mai presus de tot 
ce se numeşte Dumnezeu, ... dându-se pe sine drept dumnezeu (1 Tesaloniceni 2, 4).*% 

Tantra Yoga, practicată în munţii din New Mexico printr-o adaptare modernă a 
religiei Sikh cunoscută ca „3HO” (Healthy — Happy — Holy Organization adică 
Organizaţia Sănătate — Fericire — Sfinţenie), era o altă mişcare de analizat. Capitolul 
continua cu un subcapitol despre „Meditaţia zen din nordul Californiei”, care descrie 
viața dintr-o mânăstire Zen de lângă Mt. Shasta, pe care Părintele Serafim o vizitase. 
„Mânăstirea Shasta” aşa cum era numită, era prima mânăstire Zen americană de 
succes, având ca stareță o englezoaică. Fondată în 1970, cam în aceeaşi vreme când a 
fost întemeiată Mânăstirea Sf. Gherman, doar la 161 km depărtare, Mânăstirea avea 
câteva elemente autentice. Din ceea ce a văzut Părintele Serafim din literatura pe care 
acest fenomen a realizat-o, oamenii de acolo aveau un înalt nivel de conştiinţă a falsei 
spiritualități şi a escrocheriei. „Dintre toate curentele religioase orientale de astăzi,” 
scria el, „zen este probabil cel mai rafinat din punct de vedere intelectual şi cel mai 
serios din punct de vedere spiritual. Având o teorie a compasiunii şi a lui “Buda cosmic” 
plin de iubire, este probabil un ideal religios fără Hristos, la cel mai înalt nivel pe care îl 
poate dobândi mintea omenească. Însă tragedia constă în faptul că nu există Hristos, şi 
prin urmare nici mântuire, şi tocmai rafinamentul şi seriozitatea îi împiedică efectiv pe 
aceşti adepţi să caute mântuirea în Hristos. În calea sa liniştită, plină de compasiune, 
constă poate cea mai tristă dintre toate realitățile vremurilor “post-creştine” în care 
trăim. “Spiritualitatea” necreştină nu mai este un fenomen străin importat în vest; a 
devenit o religie a americanilor nativi adâncindu-şi rădăcinile în conştiinţa apusului. Să 
considerăm ca o ameninţare faptul că religia viitorului nu va fi un simplu cult ori sectă, 
ci o orientare religioasă puternică şi profundă care va fi convingătoare în întregime 
pentru mintea şi inima omului modern.” 

În legătură cu zen, Părintele Serafim a vorbit despre „eroarea pragmatică” care 
fusese menționată mai devreme de către convertitul ortodox de la hinduism. Această 
idee se află în multe religii orientale, că „dacă practicile merg, acestea trebuie să fie 
adevărate şi bune”; cu alte cuvinte, nimic nu trebuie însuşit prin credință — experiența 
este criteriul. Părintele Serafim scria: „Fiind lipsit de orice teologie, zen nu este mai 
capabil decât hinduismul să facă deosebirea între experienţele spirituale bune şi cele 
rele; acesta poate să afirme numai ceea ce pare că este bun fiindcă aduce “pace” şi 
“armonie”, apreciere făcută potrivit puterilor fireşti ale minţii, fără să aibă la bază nici un 
fel de revelație — respingând orice altceva ca fiind mai mult sau mai puţin iluzoriu.” 

Aceste comentarii amintesc de ceea ce scrisese Părintele Serafim cu mai mult de 
zece ani în urmă, despre „cultul experienţei”. Totuşi, acum el vorbea deschis despre 
primejdia manipulării drăceşti. El observa că, atunci „când se pune accentul pe 
experiență iar nu pe învățătură, păzitorii obişnuiţi ai creştinului care îl ocrotesc 


*% Ibid., p. 85. 
3% Tbid., p. 94. 

împotriva atacurilor duhurilor căzute, sunt îndepărtați sau neutralizaţi, iar pasivitatea şi 
“deschiderea” care caracterizează noile culte, deschid calea către lucrările dracilor.” 

Părintele Serafim şi-a dat seama că el prezentase numai la suprafață manifestarea 
cultelor orientale în occident: „În fiecare an apar culte noi iar cele vechi suportă noi 
transformări. În plus faţă de cultele religioase, ultimul deceniu a asistat mai ales la o 
sporire a cultelor de “conştiinţă” laică ... toate oferind o “eliberare de energii” şi o 
“abordare a capacităţilor ascunse” ale omului, exprimate într-un limbaj “ştiinţific” al sec. 
XX, mai mult sau mai puţin plauzibil.” Părintele Serafim îi sfătuia pe creştinii ortodocşi 
să stea cu totul departe de asemenea mişcări, fie că sunt „religioase” ori „laice”, 
avertizând că acestea duc „pe o cale spirituală greşită, al cărui capăt este pustiirea 
spirituală sau psihică şi în cele din urmă pierderea sufletului pentru veşnicie.” 

Părintele Serafim s-a îndreptat apoi către un fenomen aparent nereligios al 
vremurilor noastre, care ajută la formarea unei „noi conştiinţe religioase” chiar printre 
oamenii care cred că se află departe de orice interes religios. Acesta era fenomenul 
„obiectelor zburătoare neidentificate”. 

Pentru Capitolul VI, „Semne din cer: o interpretare creştin ortodoxă a obiectelor 
zburătoare neidentificate”, Părintele Serafim a cercetat foarte multe cărți: lucrări ale 
unor oameni de ştiinţă şi istorici onorabili cât şi unele lucrări care i-au dat posibilitatea 
să pătrundă în „mintea vremurilor”. Biblioteca sa din chilia „Optina” includea şi cărțile 
Întâlnire de gradul III şi Războiul stelelor. 

La începutul capitolului, Părintele Serafim a prezentat fondul literaturii „science- 
fiction” pentru a caracteriza mentalitatea asociată cu OZN-urile. Apoi continuă cu 
prezentarea mărturiilor obiective pentru fenomenele OZN, citând oameni de ştiinţă pe 
care îi studiase, şi luând în discuție rapoartele guvernamentale oficiale. El a urmărit 
cronologic istoria apariţiilor OZN-urilor în acest secol, a definit diferite feluri de 
„întâlniri” OZN şi a relatat în amănunt unele dintre cazurile cele mai demne de 
încredere, bine documentate şi dezvăluitoare. Despre „întâlnirile de gradul trei” (cazuri 
de contact real cu „fiinţe animate”), el scria: „Science fiction a dat imaginile, “evoluţia” 
a produs filosofia iar tehnologia “erei spațiale” a furnizat credibilitatea pentru asemenea 
întâlniri.” 

Demonstrând că „nu este nici un fel de îndoială că în spatele multor mii de 
rapoarte OZN serioase există ceva,” Părintele Serafim a continuat să-şi prezinte 
concluziile bazate pe izvoare patristice. Aceste concluzii, după cum se dovedea, erau 
confirmate chiar de către „oamenii de ştiinţă laici”. Părintele Serafim scria, „numai în 
ultima vreme au început investigaţii serioase confirmând că OZN-urile, în timp ce au 
anumite caracteristici “fizice”, nu pot fi explicate de fel ca fiind “nave spațiale” ale cuiva, 
ci aparțin în mod clar domeniului parafizic sau ocult.” EI l-a citat pe astrofizicianul 
francez Jacques Vallee care spune că OZN-urile pot fi „construite atât ca meşteşugire 
fizică ... cât şi ca procedee psihice.” Dr. Vallee se întrebase pe bună dreptate dacă 
vederea acestor OZN-uri n-ar putea fi „scene puse la cale cu mare grijă” şi dacă ideea 
„vizitatorilor din spaţiul cosmic” nu ar „servi ca rol diversionist în realizarea naturii 
reale, infinit mai complexă a tehnologiei care dă naştere priveliştilor.” Atât el cât şi Dr. 
J. Allen Hynec, consultantul ştiinţific principal al investigaţiilor Forţelor Aeriene pentru 
OZN-uri, avansaseră teoria „extratereştrilor legaţi de pământ”, făcând speculaţii 
„universurile care se întrepătrund” chiar aici pe pământ, de unde pot proveni 
fenomenele. Profesorul Brad Steiger de la Colegiul din lowa, care realizase un studiu 
amănunţit al documentelor Forţelor Aeriene, afirma: „Avem de-a face cu fenomene 
multidimensionale parafizice care sunt în mare măsură indigene, aparținând planetei 
pământ.” 

Părintele Serafim scria că „pentru cei mai mulți cercetători, aspectul cel mai 
încurcat al fenomenelor OZN — adică, amestecul neobişnuit de caracteristici fizice şi 
psihice existente în aceste fenomene — devine cu totul lămurit tuturor cititorilor de cărți 

duhovniceşti ortodoxe, mai ales Vieţile sfinților. Dracii au şi ei “trupuri fizice”, deşi 
“materia” din care sunt alcătuite aceste trupuri este atât de subtilă că nu pot fi percepute 
de oameni dacă nu au deschise “uşile percepției” spirituale, fie prin voia lui Dumnezeu 
(ca în cazul oamenilor sfinţi), fie împotriva voii Lui (după cum este cazul vrăjitorilor şi 
mediumurilor)."5*" 

Din literatura ortodoxă răspândită peste veacuri, Părintele Serafim a prezentat 
exemple de manifestări drăceşti care se potrivesc exact modelului OZN. Asemănările 
erau atât de evidente că nu puteau fi contestate. Privind apariţiile supranaturale din 
vechile Vieţi ale sfinţilor în acest context, cititorul nu poate decât să fie tare uimit de 
realitatea pe care o descriu ei, care este atât de „contemporană”. Părintele Serafim 
relatează din nou povestea călugărului Antonie din sec. IV, care fusese îndrumat de 
către Sf. Martin de Tours să privească apariţiile drăceşti drept „viziuni ale îngerilor”, 
înainte de a fi luminaţi la natura lor cea adevărată. Şi din Viaţa Sf. Nil de Sora din sec. 
XV, el a relatat un caz de „răpire” drăcească, care era foarte asemănătoare cu rapoartele 
moderne de „răpiri” OZN. 

Părintele Serafim concluziona: „Este clar că manifestările “farfuriilor zburătoare” 
de astăzi fac parte din “tehnologia” dracilor; într-adevăr, nimic altceva nu le poate 
explica atât de bine. Multiplele înşelări drăceşti, aşa cum sunt descrise în literatura 
ortodoxă, au fost adaptate la mitologia spaţiului extraterestru, nimic mai mult, Anatolie, 
care a mai fost menţionat, ar fi cunoscut astăzi ca un “om de legătură” [OZN]. Scopul 
obiectului “neidentificat” în asemenea relatări este clar: ca să inspire admiraţie în ochii 
privitorilor cu un simț de “mister” şi pentru a produce “dovada” “inteligențelor 
superioare” (“îngeri”, dacă victima crede în ei, sau “vizitatori din spaţiu” pentru oamenii 
moderni), şi în felul acesta să câştige încredere pentru mesajul pe care aceştia doresc să- 
1 comunice ....% 

“Mesajul” OZN-urilor este: pregătiți-vă pentru Antihrist; “mântuitorul” lumii 
apostaziate vine să o stăpânească. Poate că va veni în văzduh, pentru a împlini rolul lui 
Hristos (Mat. 24, 30; Fapte 1, 11): este posibil ca “vizitatorii din spaţiul extraterestru” să 
aterizeze public pentru a oferi închinăciunea “cosmică” a stăpânului lor, este posibil ca 
“focul din cer” (Apoc. 13, 13) să fie numai o parte a marilor scene drăceşti ale 
vremurilor de pe urmă. În orice caz, mesajul pentru lumea contemporană este: credeți în 
eliberare, care nu vine de la revelaţia şi credința creştină într-un Dumnezeu nevăzut, ci 
de la vehicule din cer.” 

Părintele Serafim a repetat cuvintele profetice rostite de către Sf. Ignatie 
Brianceaninov cu o sută de ani mai devreme: „Miracolul lui Antihrist se va manifesta în 
principal în văzduh, acolo unde satan îşi are mai cu seamă stăpânirea.” 

Aşa cum sfătuia Părintele Serafim, „fenomenul OZN este un semn pentru 
creştinii ortodocşi, pentru a merge cu mult mai mare prudență şi înțelepciune pe calea 
spre mântuire .... creştinul ortodox ... ştie că omul nu trebuie să “urce” undeva “mai sus”, 
nici nu are nici un motiv să creadă că există pe alte planete fiinţe “foarte evoluate”; ci el 
ştie bine că există într-adevăr “inteligențe avansate” în univers, în afară de el: acestea 
sunt de două feluri şi el se străduieşte să trăiască în asemenea chip încât să viețuiască 
împreună cu cei care slujesc lui Dumnezeu (îngerii) şi să evite contactul cu ceilalți care 
L-au respins pe Dumnezeu şi se străduiesc cu invidie şi răutate, să-l tragă pe om în 
nenorocirea lor (a dracilor). EI ştie că omul, din iubirea de sine şi din slăbiciune, este cu 
uşurinţă înclinat să urmeze greşeala şi să creadă în “basme” care promit contactul cu o 
“stare superioară” sau “ființe superioare” fără lupta vieţii creştine — de fapt, exact ca o 
evadare din lupta vieții creştine. Omul nu are încredere în capacitatea sa de a vedea prin 


*% Ibid., p. 134. 
*% Ibid., p. 136. 
5% Ibid., p. 141-142. 

înşelările dracilor şi de aceea se lipeşte cu tot mai multă hotărâre de îndrumarea 
scripturistică şi patristică pe care o prevede pentru viața lui, Biserica lui Hristos.” 

Dacă realităţile contemporane descrise în acest capitol ar trezi din visare şi ar 
înspăimânta, şi mai mult ar face cele descrise în capitolul următor, „Renaşterea 
harismatică — ca semn al vremurilor” — numai dacă cele din urmă s-ar afla într-o sferă 
privită în mod obişnuit ca şi creştin. Cu toate că abordase fenomenele OZN, Părintele 
Serafim a urmărit mai întâi istoria şi dezvoltarea „renaşterii harismatice”, care îşi are 
începutul în ajunul Anului Nou 1900. El a explicat cum se folosea „mişcarea 
ecumenică” acum de acest lucru pentru a uni toate bisericile pe baza unei „experienţe 
spirituale” comune şi cum înseşi Bisericile Ortodoxe se implicaseră în aceasta. Apoi el a 
discutat despre natura fenomenelor, îndreptându-se mai ales spre mărturia oamenilor 
implicați şi care s-au dedicat mişcării „harismatice”. 

În legătură cu studierea acestei mișcări, Părintele Serafim a cercetat cărţile 
obişnuite despre spiritism şi şamanism. La fiecare problemă, a constatat că descrierile 
experiențelor „harismatice” moderne le puneau în mişcare exact pe cele mediumistice 
din vremuri străvechi, şi nu aveau la bază adevărata închinăciune creştină a Bisericii 
Ortodoxe. În final, practicantul trebuia să inventeze termenul mediumism „creştin” ca 
mod de identificare a acestui fenomen înfricoşător. Şi într-adevăr, cercetând 
experiențele „harismatice” întâlnite şi găsindu-le atât de supranaturale ca să poată fi 
comparate cu şamanismul, nu păreau prea forțate. La fel cum „OZN-urile” erau o nouă 
tehnică mediumistică prin care diavolul câştiga inițiați ocultişti din societatea laică, tot 
la fel experienţa „harismatică” era o tehnică prin care putea influenţa societatea creştină 
neştiutoare. Părintele Serafim scria, „principala realizare reală a mişcării penticostale 
moderne constă în faptul că aceasta a descoperit o nouă tehnică mediumistică pentru a 
pătrunde şi a păstra o stare în care “daruri” miraculoase devin obişnuite.” 

Nicolae Berdiaev, despre care apologeţii „harismatici” ortodocşi pretind că este 
„marele profet spiritual al epocii noastre”, a considerat de o importanță absolută faptul 
că în „noua epocă a Duhului Sfânt să lipsească cu totul viziunea de asceză a lumii”. 
Părintele Serafim observa că, „motivul este evident: viziunea de asceză ortodoxă a lumii 
dă singurele mijloace prin care oamenii, primind la botez Duhul Sfânt şi mirungerea, 
pot dobândi cu adevărat Duhul Sfânt în viaţa lor; şi asta îi învață cum să aibă 
discernământ şi să se păzească împotriva înşelării spirituale. “Noua spiritualitate” la care 
visa Berdiaev şi pe care o practică de fapt “reînvierea harismatică”, are un fundament cu 
totul diferit şi se vede a fi o înşelătorie în lumina învățăturii ascetice ortodoxe." 

Părintele Serafim a vorbit despre această învățătură ascetică, dând viaţă din nou 
sfinților părinți pentru cititor, lăsându-i să vorbească direct despre problemele 
contemporane. El a folosit mai ales scrierile Sf. Ignatie Brianceaninov în aplicarea 
învățăturii ascetice despre înşelarea spirituală față de împrejurările specifice care s-au 
scris despre fenomenele „harismatice”. El a arătat că, pe lângă formele de înşelare mai 
spectaculoase în care diavolul săvârşeşte „viziuni” mari, se mai află şi alta, o formă mai 
obişnuită, cunoscută în literatura patristică drept închipuire. În această formă, victimelor 
nu li se oferă viziuni ci chiar „sentimente religioase” înălțătoare. După cum a scris Sf. 
Ignatie Brianceaninov, aceasta apare atunci „când inima doreşte şi se străduieşte să 
obțină bucurie din sentimente sfinte şi divine când încă nu este cu totul potrivit pentru 
ele. Cel ce nu are un duh plin de căință, care îşi atribuie lui orice fel de merit sau 
valoare, care nu prețuieşte învățătura Bisericii Ortodoxe ci se bazează pe vreo tradiție 
sau alta, şi-a conceput propria sa judecată arbitrară sau a urmat o învăţătură ne-ortodoxă 
— se află în această stare de înşelare.” Potrivit Sfântului Ignatie, înşelarea cunoscută 
drept închipuire „este îndeplinită prin inventarea simţămintelor şi a stării false de har, de 
unde se naşte o concepție falsă, greşită a întregii lucrări spirituale .... Asta inventează în 


+ Ibid., p. 144-145. 
“1 Tbid., p. 176-177. 

permanenţă stări pseudo-spirituale, o legătură foarte profundă cu lisus, o comunicare 
lăuntrică cu el, revelații, voci, bucurii mistice .... Din această lucrare, sângele primeşte o 
mişcare plină de păcat, înşelătoare, care se arată ca o lucrare dătătoare de har .... 
Aceasta se îmbracă în masca smereniei, a cucerniciei, a înțelepciunii.” 

Părintele Serafim arăta că, „Duhul Sfânt se dobândeşte ... prin calea lungă şi 
anevoiasă a ascezei, “calea durerilor” ... în cadrul Bisericii lui Hristos.” Prin contrast, aşa 
cum scria Sf. Ignatie, „inchipuirea îşi risipeşte darurile sale în bogăție neîngrădită şi cu 
cea mai mare viteză.” 

În capitolul de încheiere al cărţii, Părintele Serafim a confirmat că „este posibil 
ca ei să pună la îndoială faptul că “renaşterea harismatică” este o formă mediumistică; 
asta este o problemă secundară a mijloacelor sau a tehnicii prin care se comunică “duhul 
reînvierii harismatice”. Dar faptul că acest “duh” nu are nici o legătură cu creştinismul 
ortodox este foarte clar. Şi de fapt, “duhul” urmează aproape literal “profeţiile” lui 
Nicolae Berdiaev cu privire la “noul creştinism”. Acesta înlătură “spiritul ascetic 
monahal al ortodoxiei istorice”, care îşi expune fățărnicia eficient. El nu este mulţumit 
cu “creştinismul conservator care îndrumă forțele spirituale ale omului numai către 
căință şi mântuire”, ci mai degrabă, crede în aparență ca şi Berdiaev că un asemenea 
creştinism este totuşi “incomplet”, adaugă un al doilea nivel al fenomenelor “spirituale”, 
nici unul nu are caracterul specific creştin (deşi omul este liber să le interpreteze drept 
“creştine”), care sunt deschise oamenilor de oricare confesiune fără pocăință şi care nu 
au nici un fel de legătură cu mântuirea. Se bazează pe “o nouă eră în creştinism, o 
spiritualitate nouă şi profundă, care înseamnă o nouă revărsare a Duhului Sfânt” — în 
totală contradicţie cu tradiția şi proorocia ortodoxă .... 

Aceasta dovedeşte starea duhovnicească a lumii contemporane, că experiențele 
“harismatice” şi “de meditaţie” prind rădăcini în rândul “creştinilor”. Fără îndoială, se 
manifestă o influență religioasă orientală la aceşti “creştini”, dar numai ca urmare a ceva 
mult mai esențial: pierderea sentimentului şi gustului creştinismului, fapt care poate 
pune stăpânire pe sufletele creştine ceva foarte străin creştinismului ca “meditaţia” 
orientală .... 

Mişcarea “harismatică” şi “meditaţia creştină” şi "noua conştiinţă religioasă” de 
astăzi care fac parte din cele de mai sus, sunt predecesori ai religiei viitorului, religia 
omenirii de pe urmă, religia lui Antihrist, şi principala lor funcţie “spirituală” este să 
aducă la îndemâna creştinilor iniţierea drăcească, care era restrânsă până acum la 
lumea păgână. Aceste “experimente religioase” au adesea o natură empirică şi 
şovăielnică, se află în ele la fel de multă înşelare de sine sufletească, câtă este într-un 
adevărat ritual de iniţiere drăcească; fără îndoială nu fiecare dintre cei care au “meditat” 
sau cred că au primit “botezul spiritului”, a primit cu adevărat iniţierea în împărăția lui 
satan. Dar acesta este scopul acestor “experimente”, şi fără îndoială tehnicile iniţierii vor 
fi şi mai eficiente fiindcă lumea se pregăteşte pentru ele prin atitudinile de pasivitate şi 
deschidere față de noile “experienţe religioase” care sunt însufleţite de aceste mişcări .... 

Împotriva acestei puternice “experiențe religioase” creştinii ortodocşi adevărați 
trebuie să se înarmeze serios, ca să devină pe deplin conştienţi de ceea ce este 
creştinismul ortodox şi cum se deosebeşte de toate celelalte religii “creştine” sau ne- 
creştine. 

Creştini ortodocşi! Țineţi post după darul pe care îl aveți; să nu devină niciodată 
un obicei; nu măsuraţi niciodată cu măsura omului şi nici nu vă aşteptaţi să fie logic sau 
pe înţelesul acelora care nu înțeleg nimic mai presus de mintea lor ori al acelora care vor 
să primească harul Duhului Sfânt în alt fel decât acela pe care ni l-a transmis cea una 
Biserica lui Hristos. Prin natura ei, adevărata ortodoxie trebuie să arate că nu se 
potriveşte deloc cu vremurile astea demonice, o minoritate restrânsă de “proşti” şi 


“02 Ibid., p. 200-201. 

disprețuiți, în miezul unei “renaşteri” religioase însuflețite de un alt fel de duh. Dar să ne 
sprijinim pe cuvintele Domnului nostru lisus Hristos: Nu ze teme, turmă mică, pentru că 
Tatăl vostru a binevoit să vă dea vouă împărăție (Luca 12, 32).” 


SCRIIND Ortodoxia şi religia viitorului, Părintele Serafim a folosit o metodă 


care s-a dovedit a fi cea mai eficientă pentru cititorii din vremurile moderne. Fie că scrie 
despre religiile orientale, OZN-uri sau fenomene harismatice, Părintele Serafim spunea 
întotdeauna că mai întâi să vorbească evidenţa înainte de a trage concluzii categorice. 
Uneori, ca în cazul practicilor pe care oricare cititor creştin le-ar recunoaşte de îndată ca 
păgâne, avea nevoie de câteva pagini; în alte cazuri, ca atunci când vorbeşte despre 
fenomenele harismatice, era necesar mai mult material ca evidență. 

În Ortodoxia şi religia viitorului, faptele şi descrierile din fiecare capitol duc la o 
concluzie deosebită şi toate concluziile personale culminează la sfârşitul cărții într-un 
mesaj de unitate şi claritate uimitoare. Întrucât toate părţile duc către un singur final, 
este important să se citească cartea în întregime. 

O altă calitate a scrierii Părintelui Serafim este concizia — pe care Helen 
Kontzevici a folosit-o întotdeauna în scrierile sale şi pe care a apreciat-o la Părintele 
Serafim. La sfârşitul cărţii, Părintele Serafim a afirmat că fusese „restrâns” dinadins. El 
scria, „intenția noastră a fost de a prezenta o imagine cât se poate de liniştită şi obiectivă 
a purtărilor religioase ne-creştine care pregătesc calea pentru “religia viitorului”; am 
atins foarte puțin unele “istorisiri cutremurătoare” ale cultelor menţionate în această 
carte: relatări adevărate care arată ce se petrece când legătura cuiva cu puterile drăceşti 
nevăzute devine completă.” 

Totuşi, în ajunul publicării ediţiei revizuite a cărții, lumea întreagă a devenit 
imediat conştientă de cea mai rea dintre aceste “istorisiri cutremurătoare”: sinuciderile în 
masă a aproape o mie de membri ai cultului din „Jonestown”, Guyana. Într-un epilog, 
Părintele Serafim a vorbit despre spiritismul lui Jim Jones care l-a legat de „noua 
conştiinţă religioasă” (Jones spunea că el este „profet sau medium pentru entități 
decorporalizate dintr-o altă galaxie”), cât şi despre comunismul său care l-a legat de 
revoluţia nihilistă a sec. XX (el a lăsat moştenire toate bunurile comunității Jonestown — 
vreo şapte milioane de dolari — partidului comunist al URSS). În fenomenul lui Jim 
Jones şi al urmaşilor săi, Părintele Serafim a văzut „amestecarea neobişnuită a religiei şi 
politicii care este necesară pentru râvnitorii lui Antihrist, conducătorul politico-religios 
al omenirii celei de pe urmă.” 


Deşi Părintele Serafim a evitat senzaționalul în mod voit, unii cititori 
consideră concluziile sale aspre şi neîndurătoare; şi este adevărat că în lucrările sale 
publicate, nu a ocolit chestiunile controversate. Întrucât pretutindeni aveau loc înşelări 
ale adevărului creştin — de la cele strigătoare la cer până la cele foarte subtile — el nu s-a 
putut ascunde după deget; el trebuia să nu facă compromisuri. Totuşi, cu toată asprimea 
sa, când arăta înşelările dracilor care puteau duce buna intenție la pierzare, avea 
dragoste şi milă când îşi păstorea oamenii. Astfel, după ce vorbea cu câţiva creştini 
sinceri care participau la mişcarea harismatică şi citise capitolul său despre acest 
subiect, a devenit mai conştient de simțămintele lor şi a putut înţelege mai bine latura 
personală a problemelor pe care le discuta. În ediţia revizuită, a adăugat un paragraf 
referitor la acest ton mai personal: 

„Această carte a fost citită de mulți oameni care au participat la "renaşterea 
harismatică”; mulţi dintre ei au părăsit apoi această mişcare, recunoscând că duhul pe 
care l-au întâlnit în fenomenele “harismatice” nu era Duhul Sfânt. Adepţilor mişcării 
“harismatice” care citesc acum această carte, vrem să le spunem: Aveţi poate 
sentimentul că mişcarea "harismatică” este ceva bun în foarte mare măsură (deşi s-ar 


402 


Viata şi opera Părintelui Serafim Rose 


putea să aveţi rezerve faţă de unele lucruri pe care le-aţi văzut ori trăit acolo); nu puteți 
crede că în această mişcare este ceva drăcesc. Spunând că mişcarea “harismatică” este de 
inspirație mediumistică, nu negăn întreaga voastră experiență din cadrul mişcării. Dacă 
v-aţi trezit la pocăință pentru păcatele voastre, la conştientizarea că Domnul lisus 
Hristos este Mântuitorul lumii, la dragoste curată pentru Dumnezeu şi pentru aproapele 
— toate astea sunt cu adevărat foarte bune şi nu se vor pierde prin părăsirea mişcării 
"harismatice?. Dar dacă credeţi că experienţa “vorbirii în limbi” sau “profeţirea” sau orice 
altceva “supranatural”, ce aţi trăit, este de la Dumnezeu — atunci această carte vă cheamă 
să descoperiți că tărâmul adevăratei experienţe creştine duhovniceşti este mult mai 
adânc decât aţi simţit până acum, că şiretlicurile diavolului sunt mult mai subtile decât 
v-aţi închipuit, că voia firii noastre omeneşti căzute de a lua amăgirea drept adevăr, 
starea emoțională de bine drept experiență duhovnicească, reprezintă ceva cu mult mai 
grav decât vă închipuiţi.”*%5 

Părintele Serafim a procedat la fel şi cu cei care căutau cu sinceritate adevărul în 
religiile orientale. Într-o scrisoare către un tânăr, cercetător al scrierilor lui Rens 
Guenon, fiind interesat de religiile orientale din punct de vedere intelectual, Părintele 
Serafim i-a vorbit despre propria sa experiență cu privire la Guenon şi studiile orientale. 
În cele din urmă a concluzionat: „Îmi amintesc acum cu dragoste de Rene Gusnon, 
primul meu îndrumător real întru Adevăr şi mă rog să iei de la el numai ce este bun şi să 
nu laşi să te înlănțuie limitele sale .... Psihologic vorbind, “înțelepciunea orientală” nu 
este pentru noi care suntem trup şi suflet ai apusului; creştinismul ortodox este în chip 
limpede tradiţia care ne-a fost dată nouă — şi aceasta se poate vedea în Europa apuseană 
a primelor zece veacuri, înainte de căderea Romei de la ortodoxie. Dar ortodoxia nu este 
o “tradiție” ca oricare alta — o “transmitere” a înțelepciunii spirituale a trecutului; 
Adevărul lui Dumnezeu este aici şi acum — el ne dă legătura imediată cu Dumnezeu 
cum nu poate să facă nici o altă tradiție. Sunt multe adevăruri în alte tradiții, atât cele 
transmise dintr-un trecut când oamenii erau mai aproape de Dumnezeu, cât şi cele 
descoperite de cei dăruiți cu minte înțeleaptă; dar Adevărul întreg este numai în 
creştinism, în revelaţia lui Dumnezeu înaintea oamenilor. Un exemplu: se află şi în alte 
tradiții învățături despre înşelarea duhovnicească, dar nici una nu este atât de desăvârşită 
ca învățăturile sfinţilor părinți ortodocşi; şi mai important decât atât, aceste înşelări ale 
diavolului şi ale firii noastre căzute se află pretutindeni şi sunt atât de profunde că 
nimeni nu poate scăpa de ele dacă Dumnezeu revelat de creştinism n-ar fi atât de 
aproape ca să ne slobozească de ele. La fel: tradiția hindusă învață multe lucruri 
adevărate despre scopul lui Kali Yuga; dar cel care cunoaşte aceste adevăruri cu mintea 
nu va avea nici o nădejde să se lupte cu ispitele acestor vremuri, şi mulți dintre cei care 
îl vor recunoaşte pe Antihrist când va veni i se vor închina lui — numai puterea lui 
Hristos dată inimii, va avea tăria să se lupte cu el. 


După publicarea cărții Ortodoxia şi religia viitorului, Mânăstirea Sf. 
Gherman a fost vizitată de oameni care participaseră la fenomenele descrise. La 25 
noiembrie 1976, Părintele Serafim a scris în jurnalul său: „Astăzi vine în vizită la sfârşit 
de săptămână B. G. EI s-a născut ortodox (grec) în Stokton, apoi a devenit călugăr 
“yoghin creştin” până când secta sa swami a scăpat de influențele creştine şi i-a spus că 
va trebui să plece întrucât creştinii ortodocşi şi evreii nu puteau renunţa la religia lor. El 
s-a întors la locul său de origine pentru a porni de la capăt, iar acum, de câteva luni 
frecventează Biserica Greacă din Stockton, interesându-l viața monahală. Pleacă 
duminică, şi pare mulțumit de şederea sa aici şi de ideea de a se întoarce mai târziu să 
petreacă mai multă vreme, ca o parte a unui pelerinaj la mai multe mânăstiri ortodoxe.” 


%% Tbid., p. 174-175. 

Au venit şi cei care sufereau de înşelare duhovnicească, despre care vorbise 
Părintele Serafim în cartea sa. În iulie 1976, un tânăr cu numele Jeff a venit într-o vizită, 
la sfârşit de săptămână, fiind adus la mânăstire de un ortodox din San Francisco. În 
jurnalul Părintelui Serafim scrie: „Duminică, Părintele Serafim are o discuţie lungă cu 
Jeft, provenit dintr-un mediu protestant, care vreme de câțiva ani (acum are 27) a avut 
experienţe neobişnuite — a văzut chipuri şi puteri neobişnuite — mai ales în legătură cu 
strădaniile unui cult de a-l “atrage” mai târziu. Nimeni nu-i poate explica experienţele pe 
care le-a avut, şi citind pe Sf. Simeon Noul Teolog, se întreabă dacă experiențele sale ar 
putea fi apropiate de cele ale Sfântului — mai ales o vedenie a “apei vii!. Părintele 
Serafim explică faptul că experienţele sunt de la diavol, nu sunt neobişnuite în zilele 
noastre şi că răspunsul său trebuie să devină ortodox — după care sensibilitatea lui 
psihică probabil se va micşora şi va începe viața duhovnicească. Ce vremuri stăpânite de 
diavol trăim!” 

Povaţa Părintelui Serafim arată povaţa dată de Sf. Ignatie Brianceaninov unui 
călugăr care era în aceeaşi stare. Călugărul, care fusese dus de „închipuire” să creadă că 
era mare ascet şi vizionar, i-a spus Sf. Ignatie că era cuprins mereu de căldură foarte 
mare şi auzea că îngerii îi spuneau să zboare prin aer spre Mt. Athos. Când a urmat 
sfatul Sfântului, să trăiască o viață umilă monahală, fără să-şi asume faptele ascetice 
după voia sa (şi să trăiască cu picioarele pe pământ dacă era ispitit să zboare pe 
fereastră), toate „puterile lui deosebite” au dispărut şi el a putut să pună un nou început 
pe o bază reală. 

După cum s-a spus mai sus, cartea Părintelui Serafim a avut un mare efect 
asupra câtorva „harismatici” care au citit-o. Un exemplu a fost un pelerin cu numele 
Dan, care a vizitat mânăstirea în 1974. Părintele Serafim a scris, „în timpul scurtei sale 
vizite, a ieşit la iveală povestirea tânărului. El provenea dintr-un mediu protestant 
conservator pe care l-a considerat fără conținut duhovnicesc şi bunica sa penticostală îi 
deschisese drumul către experiențele “spirituale”: în clipa când a atins o Biblie care i-a 
fost dată, a primit “daruri spirituale” — fapt foarte remarcabil, el a fost urmărit de un 
“spirit” nevăzut care i-a dat îndrumări precise — unde să meargă şi ce să facă, şi i-a putut 
hipnotiza pe alţii şi să-i facă să leviteze (talent pe care l-a folosit cu bucurie pentru a 
teroriza cunoştinţele ateiste). Uneori el se îndoia că “darurile” lui erau de la Dumnezeu, 
dar aceste îndoieli au fost biruite când el cugeta la faptul că “sărăcia” sa spirituală se 
diminuase, că “renaşterea sa spirituală” săvârşise legătura cu Biblia şi că părea că el 
ducea o viață foarte bogată în rugăciune şi “duhovnicie”. Cunoscând ortodoxia la această 
mânăstire şi mai ales după citirea articolului despre “renaşterea harismatică”, el a 
recunoscut că a găsit aici prima explicaţie completă şi clară a experiențelor sale 
“duhovniceşti”; cel mai probabil, “duhul” său era rău.” 

Dan citise articolul despre „renașterea harismatică” în serial, în Cuvântul 
ortodox. Mai târziu, când Părintele Serafim a inclus acest articol în cartea sa, el a relatat 
povestirea lui Dan în prefață, fără să-i pomenească numele. După vreun an, Dan a venit 
din nou la mânăstire, spunându-le părinţilor că părăsise activitățile „harismatice”, fiind 
prea înfricoşătoare. Dându-i-se cartea Ortodoxia şi religia viitorului, s-a recunoscut ca 
unul dintre personajele de acolo. 

Mai târziu părinţii au primit această scrisoare de la o femeie din Missouri: 


Dragi domni, 

Capitolul despre „Renaşterea harismatică” este minunat. Din 
experiența mea, este „la fel”! Aţi înţeles foarte bine toată această 
realitate. Noi, „protestanții”, care ne simțim atât de lipsiți de orice 
putere sau tărie pentru aceste vremuri în continuă înrăutățire, ne 
străduim mai mult decât se arată în problemele bisericii noastre, şi în 
această strădanie spre tărâmul harismatic vedem o dovadă de putere 

care nu se manifestă în situațiile noastre. La început suntem 
impresionați. Dar apoi începem să ne dăm seama de unele erezii în 
practică şi în înțelegere. Totul se petrece atât de uşor — aceste „puteri” 
ale tămăduirii, profeției, etc. — şi în chip limpede oamenilor de o foarte 
mică adâncime duhovnicească. Cel puţin astea sunt rezervele mele. Şi 
apoi vrem să dăm înapoi. Dar spre ce anume? Încotro? Ortodoxia 
voastră, care mie îmi aduce putere şi frumuseţe şi sfințenie şi semne 
adevărate de strădanie în purtarea omului, care văd că lipsesc în alte 
religii. Adaug un pamflet, care m-am gândit că v-ar putea interesa cu 
privire la mişcările harismatice. În locul adevăratei smerenii, observ o 
îndreptăţire de sine care izvorăşte din interiorul grupurilor harismatice, 
ceea ce mă întristează. Mulţumesc pentru sfaturile date. 


CONVERTIREA Părintelui Serafim la adevăratul creştinism, de la religiile 


orientale, i-a dat o ascuţime de mare preț cu care să ajungă la oameni care încă erau 
prinşi în mrejele acestui tărâm. lată o relatare a unui student de colegiu care se 
specializează în studii religioase, care l-a cunoscut pe Părintele Serafim la vârsta de 19 
ani: 

„Deşi primisem educaţie “creştină” într-un sens destul de liber, de la un coleg de 
la colegiu, începusem să studiez şi să practic pentru o vreme zen budismul. Când am 
cunoscut prima dată creştinismul ortodox prin intermediul câtorva colegi şi am 
participat la prima slujbă ortodoxă, am fost mişcat adânc. Inima mea a răspuns de 
îndată, chiar dacă mintea nu înțelegea. Curând după aceea, am fost invitat în camera 
studenților ortodocşi — tineri convertiți înflăcăraţi care căutau mai mulți convertiți. 
Îndată au început să-mi spună că “toți dumnezeii neamurilor sunt idoli” (Psalm 95, 5) — 
pomenind cartea Părintelui Serafim ca dovadă. M-am supărat. Am simțit că cel puţin ei 
trebuiau să mă cunoască înainte de a-mi ataca convingerile. Dar, mai important, am 
simțit că ei nu ştiau despre ce vorbeau. Ce ştiau ei despre zen budism? Ei erau 
comvertiți de la luteranism şi anglicanism şi probabil nu stătuseră toată viaţa lor în 
postura lotus! Atunci am simţit că experiențele mele erau “neutre” din punct de vedere 
spiritual. Eu nu mă închinasem niciodată la vreun idol cu opt braţe şi nici nu îmi 
dorisem aceasta. Arsesem tămâie, m-am aşezat pe zafu şi “mi-am numărat inspiraţiile”. 
Sub influenţa filosofiei zen, crezusem că "Dumnezeu” este impersonal: “Mintea Unică”, 
“Sinele cel Mare”, etc. 

Studenţii mi-au dat cartea Ortodoxia şi religia viitorului. În lăuntrul meu am 
simțit că era mult adevăr în cartea aceea, dar în acelaşi timp am simţit că nu eram 
pregătit. “Voi ajunge acolo când voi fi pregătit”, mă gândeam. — Dar nu voi fi forțat. 

Apoi l-am cunoscut pe Părintele Serafim, când a venit în campusul colegiului şi 
totul s-a limpezit. Prietenii mei ortodocşi (până acum i-am iertat) mă făcuseră să cred că 
Părintele Serafim fusese cândva foarte apropiat de hinduism (privind retrospectiv, cred 
că ei gândeau astfel fiindcă citiseră fragmente din capitolul femeii care se convertise de 
la hinduism, fără să observe că acel capitol nu fusese scris de Părintele Serafim). Când 
l-am întrebat despre asta, a zis: “Nu, mă interesa mai mult budismul.” Asta m-a făcut să 
mă simt mai aproape de el. L-am întrebat despre conceptul de “Dumnezeu impersonal”, 
ceva ce mă tulburase o vreme. Cred că mă aşteptam la un răspuns savant de la un om 
atât de inteligent — dar nu asta voiam. În schimb, mi-a spus ceva simplu şi realist ce se 
adresa direct inimii mele. Avea înţeles desăvârşit, atât la nivel rațional, cât şi la un nivel 
mai adânc. Mi-am dat seama că Părintele Serafim nu vorbea ca unul inteligent care 
repetă expresii ortodoxe “corecte”, ci ca unul care ştia cine experimentase ambele laturi, 
şi de aceea cuvintele lui aveau putere. El cunoştea despre budism infinit mai mult decât 

mine. Întâlnirea mea cu el a fost un punct de cotitură pentru mine, care m-a dus la 
botezul în cadrul Bisericii celei adevărate a lui lisus Hristos. 

Când am citit Ortodoxia şi religia viitorului, parcă citeam o parte din mine, ceva 
ce eu cunoscusem tot timpul în sufletul meu.” 


UN cititor al cărţii Ortodoxia şi religia viitorului, a comentat: „Cu câţiva ani în 


urmă, când am citit această carte, mi se părea că este foarte “departe” de mine. M-am 
gândit: Părintele Serafim descrie aici mişcări de hotar — lucrul acesta nu poate să 
acționeze asupra lumii. Totuşi, acum, în 1990, văd altfel lucrurile. Tot ce spunea 
Părintele Serafim era adevărat.” 

Oricine cercetează lumea din zilele noastre, vede că formarea unei „noi 
spiritualități” a progresat în direcția pe care a descris-o Părintele Serafim. Când 
Părintele Serafim a scris cartea, termenul „new age” nu era în vorbirea obişnuită, deşi 
era foarte cunoscut în grupurile masonice, esoterice şi anticulturale. Astăzi a ajuns un 
cuvânt stindard pentru o întreagă mişcare mondială — şi o afacere de multe bilioane de 
dolari. 

Totuşi, manifestările exterioare mai strălucitoare ale acestei mişcări, pot avea în 
cele din urmă, o atracție limitată. Mult mai semnificativ este faptul că ideile „new age”, 
imaginea lumii a „noii conştiinţe religioase”, intră tot mai mult în toate sferele gândirii 
şi activității umane. Astfel, „new age” a devenit mai puţin o mişcare organizată decât o 
înrâurire care pătrunde pretutindeni: în psihologie, sociologie, istorie, arte, religie, 
educaţie şi guvernare. Spitalele de psihiatrie din toată ţara au instituit programe „new 
age”: meditaţie orientală, psihologie transpersonală, bio reacţie înversă, şi meditație pe 
muzică. Corporaţii de mare importanță cum ar fi General Motors şi AT&T organizează 
pentru angajaţii lor cursuri despre „gândirea new age”, unde se învaţă vizualizarea, 
hipnoza, „vindecarea psihică” şi alte psihotehnologii. Chiar în şcolile publice, 
subvenţionate de guvern, mediumismul sub numele de „canale” se învaţă ca mijloc de 
„vindecare interioară”. Un consorţiu de părinți preocupaţi din Connecticut a spus ce se 
întâmpla în clasă: „În numele descoperirii “scopului vieţii” lor, copiii sunt învăţaţi să 
intre în transă intrând în comunicare cu “spirite călăuzitoare”. Practicarea exerciţiilor 
yoga şi a tehnicilor de control al minţii sunt alte exemple ale acestui program." 

Din nefericire, bisericile creştine urmează aceleaşi tendințe primejdioase, 
târându-se în țărâna mersului lumii spre apostazie. În 1970, Părintele Serafim scrisese: 
„Necunoaşterea profundă a adevăratei experienţe spirituale creştine din vremurile 
noastre produce o “spiritualitate” creştină falsă a cărei natură este foarte asemănătoare cu 
“noua conştiinţă religioasă”.” Cu câţiva ani înainte de a deveni foarte populare 
„canalele” entităţilor imateriale ca un capriciu „new age”, Părintele Serafim vorbise 
cum „harismaticii” erau „canale” ale „Duhului Sfânt”. Dar chiar dacă lăsăm la o parte 
întreaga problemă a „renaşterii harismatice”, prognoza făcută de el a venit din alte zone. 
După cum scrie adepta „new age”, Marilyn Ferguson, în cartea 7he Aquarian 
Conspiracy: „Un număr sporit de biserici şi sinagogi au început să-şi extindă contextul, 
sprijinind organizaţiile pentru progresul personal, centrele de vindecare holistică, 
slujbele pentru vindecare, activitățile de meditaţie, transformarea conştiinţei prin 
muzică, instruirea întoarcerilor în timp."*5 În Detroit, de exemplu, cursurile „Silva 
pentru controlul minţii” au fost ţinute de un preot şi o maică, ambii romano-catolici. În 
Bloomfield Hills, Michigan, o biserică episcopală a patronat un centru de sănătate 
holistică. În New York, Catedrala episcopală Sf. loan Teologul a prezentat predicile lui 
David Spangler — membru în conducerea Fundaţiei Findhorn, care a spus că pentru a 
intra în „new age” este necesară „iniţierea luciferică”. În Oakland, California, „Institutul 


*4 Cetăţeni din Connecticut pentru învățământ constituțional, 22 ianuarie 1980. 
*95 Marilyn Ferguson, The Aquarian Conspiracy (Los Angeles: J. P. Tarcher, Inc., 1980), p. 369. 

pentru spiritualitatea bazată pe creație”, romano-catolic, a susținut un „creştinism” 
redefinit care respinge atitudinea ascetică creştină. În Seattle, Washington, un pastor 
senior al bisericii baptiste (care este pastor şi al adunării baptiste americane) a predicat 
că lisus Hristos a fost un om care şi-a dat seama de divinitatea Lui, şi că oricine poate să 
facă acelaşi lucru — prin yoga kundalini, printre alte tipuri de meditații. Şi în bibliotecile 
creştine din toată America, se pot găsi cărți care conţin opiniile mişcării „new age” — de 
la meditaţie la gândirea pozitivă pentru a sprijini o „nouă ordine mondială”. Cartea 
publicată de Adunarea creştină inter-universitară şi Paulist Press, pretinde că este 
păcat dacă creştinii nu sprijină scopul unei „noi ordini economice” şi „noi ordini 
mondiale”.*% 

În catolicismul roman contemporan, care a învăţat asemenea lucruri de la 
Teilhard de Chardin, există acum o mişcare de a-şi însuşi teoriile lui Carl Jung, unul 
dintre părinții mişcării „new age”. Jung, care a participat la şedinţe de spiritism şi a spus 
că are „spirite călăuzitoare”, a afirmat că îndepărtarea „laturii întunecate” este partea 
slabă nefastă din religia noastră, şi că de aceea este nevoie să se adauge la Sfânta 
Treime a patra Ipostază — Lucifer! Teoriile sale sunt acum îmbrăţişate de „teologii” 
romani în cărți foarte cunoscute ca Răutatea noastră de Părintele John Dourley, şi 
terapia sa psihică se practică în unele biserici romano catolice, şi de către călugării şi 
maicile din unele mânăstiri.“ Au mai intrat în această mişcare şi bisericile episcopale 
şi protestante (mai ales metodiste): un număr sporit de preoţi protestanți lucrează şi ca 
analişti ai lui Jung." 

Concluziile Părintelui Serafim despre OZN-uri au venit şi din noile evoluții. 
Acum este o conştiență tot mai sporită, nu numai la nivel ştiinţific, ci şi popular, că 
fenomenul OZN nu este doar o problemă a fiinţelor de pe alte planete care se află în 
nave spațiale, care pătrund în domeniul psihic şi ocult, şi că „extratereştrii” locuiesc cu 
noi pe pământ. larăşi, imaginea — răspândită de regizorul Steven Spielberg în filmele 
sale Întâlniri secrete şi — despre extratereştri binevoitori şi chiar „drăgălaşi”, este 
înlocuită acum de o imagine mai aproape de adevăr. Cu experienţele descrise de 
Whitley Streiber în cartea sa Comuniune, publicului i s-a arătat că aşa numiții 
„vizitatori” sunt de fapt ființe nemiloase, rele, care îşi varsă tulburările psihice asupra 
celor care vin în legătură cu ele (acest aspect al fenomenului potrivindu-se foarte bine 
cu dovezile strânse de cercetătorii Vallee şi Hynek). Streiber scrie: „Am simţit o 
primejdie de nespus. Era iadul pe pământ, şi nu mă puteam mişca, nu puteam striga şi 
nici nu puteam fugi. Eram nemişcat ca un mort, suferind chinuri lăuntrice. Totul era 
cumplit şi urâcios, mârşav şi ascuns şi prevestitor de rău ....” Streiber spune că 
„vizitatorii” erau asociaţi şi cu mirosuri specifice — printre care, miros „ca de sulf”, cum 
se istoriseşte în Vieţile sfinților de demult în întâlnirile cu dracii. Poate că cel mai trist 
„semn al vremii” din perioada post-creştină este faptul că foarte mulți oameni sărăciți 
din punct de vedere spiritual preferă acum să se afle în legătură cu acești „vizitatori” 
cumpliți şi nemiloşi în loc să se simtă singuri în universul impersonal, aşa cum li se pare 
lor. Noua revistă 7he Communion Letter afirmă: „Oameni din toată lumea întâlnesc în 
casele lor şi chiar pe stradă ființe necunoscute ... în vise şi în cursul nopții.” Revista cere 
oamenilor să „învăţaţi să le răspundeţi vizitatorilor cu folos şi eficient dacă apar în viața 
voastră. — Descoperiţi misterul, minunea şi frumuseţea experienţei ... lucrurile pe care 
împrejurările obişnuite nu le vor descoperi ... adevărurile necunoscute şi minunate care 
țâşnesc din caracterul ascuns.” 


*% Constance E. Cumbey, Primejdiile ascunse ale curcubeului: Mişcarea New Age şi venirea epocii 
violenţei (Shreveport, Louisiana: Huntington House, 1983), p. 157. 

40 Deborah Corbett, „Suferinţa pentru Adevăr: Privire asupra Răului care suntem noi: critica 
creştinismului făcută de Jung de John P. Dourley”, Epiphany Journal (Primăvara, 1986), p. 82-90. 

* Deborah Corbett, „Provocarea Jungiană față de creştinismul modern”, Epiphany Journal, (Vara, 
1988), p. 33-40. 

În faţa acestor lucruri, credinciosul creştin nu poate să pună la îndoială cuvintele 
Părintelui Serafim că într-adevăr „satan umblă acum gol în istoria omului.” 


EsrE interesant de observat că anul 1975, când a apărut cartea Părintelui 
Serafim, a fost un an semnificativ pentru „noua conştiinţă religioasă”. Aceasta s-a 
întâmplat când ocultista decedată Alice Bailey — unul dintre fondatorii de bază ai 
mişcării new age de astăzi şi vrăjmaş declarat al creştinismului ortodox — a dat 
permisiunea discipolilor să răspândească public prin toată media teoriile „new age” 
ținute ascunse până acum. În timpul acelui an, David Spangker împreună cu o mulțime 
de alți adepţi şi organizatori „new age” şi-au început activitatea publică. 

Scopurile „new age” au fost plănuite dinainte, în scrierile următorilor: Elena 
Blavatskaia (fondatoarea societăţii teosofice, care l-a numit pe satan „adevăratul creator 
şi binefăcător al ... omenirii”), Alice Bailey, Nicholas Roerich, Helena Roerich 
(autoarea scrierilor agni yoga) şi H. G. Wells. Astăzi, unele cercuri new age vorbesc 
despre „planul” pentru o „nouă ordine mondială”, care va include un sistem universal de 
cărți de credit, taxă universală, şi o putere internaţională care va controla aprovizionarea 
lumii cu alimente şi sistemele de transport. Societăţile esoterice new age susțin că 
trebuie să îndeplinim „deschiderile planetare” în cea mai mare parte pentru realizarea 
„planului”. Potrivit lui Benjamin Creme — urmaş al primilor ocultişti Blavatskaia şi 
Bailey — bisericile creştine „revitalizate” şi lojele masonice vor fi folosite pentru aceste 
inițieri. După cum vedem, David Spangler — şi el discipol al scrierilor lui Bailey, şi un 
alt membru al Departamentului directorilor puternicei „inițiative planetare pentru lumea 
pe care o alegem”, situată în Piaţa Naţiunilor Unite — a afirmat că aceste iniţieri vot fi 
„luciferice” în esența lor esoterică: „Lucifer lucrează în fiecare dintre noi pentru a ne 
aduce la plenitudine ca să intrăm în new age ... fiecare dintre noi este adus la punctul pe 
care eu îl numesc inițierea luciferică .... Lucifer vine să ne dea ultimele ... inițieri 
luciferice ... cu care se vor confrunta mulţi oameni, căci este inițierea în new age.” 

Spangler repetă teoria lui Alice Bailey, care i-a „dus” de la o ființă numită 
„Djwhal Khul”. Nici Bailey nu a fost prima care a susținut această mişcare. La sfârşitul 
sec. al XIX-lea, generalul Albert Pike, liderul lojei masonice scoțiene din Charleston, 
Carolina de sud, a anticipat o iniţiere luciferică globală într-o scrisoare de confirmare." 

Totuşi, mişcarea new age este doar nucleul „spiritual”, esoteric al unei mişcări 
mult mai mari care s-a răspândit în deceniul care a urmat după moartea Părintelui 
Serafim. Aceasta este mişcarea cu multe aspecte către „globalism”, care îi preocupă 
foarte mult pe cei ale căror scopuri nu sunt de loc religioase. În ultimii ani, bancheri şi 
corporaţii cu investiții internaționale au făcut eforturi mari pentru scopul lor de 
dominare a finanțelor mondiale. Aşa cum a avertizat lumea Amiralul Charles Ward, fost 
membru al foarte elitistului „Consiliu al relaţiilor externe” (care include reprezentanți ai 
celor mai mari firme bancare din lume): „Clica cea mai puternică din aceste grupuri 
elitiste au un obiectiv comun — ei vor să aducă pierderea suveranității şi a independenţei 
naționale a Statelor Unite. O a doua clică a membrilor internaţionali din acest Consiliu 
„.. cuprinde bancherii internaționali din Wall Street şi agenţii lor cei mai importanți. Mai 
întâi, ei vor monopolul bancar internaţional din orice putere ar sfârşi în controlul 
guvernamental global.”!! 

Pentru scopul globalismului, mişcarea new age a creat ceea ce Joseph Campbell 


x». 


a numit o „nouă mitologie planetară”: o mitologie care susține că omul este perfectibil 


*% David Spangler, Meditaţii asupra lui Hristos (Scotland: Findhorn Community Press, 1978), p. 40, 44. 
+10 Vezi Tal Brooke, Când va fi o singură ordine mondială (Eugene, Oregon: Harvest House Publishers, 
1989), p. 176. 

“11 Rear Admiral Chester Ward, Review of the News [Revista ştirilor], 9 aprilie 1980, p. 37-38. Citat în 
Tal Brooke, Când va fi o singură ordine mondială, p. 263. 

în esență prin procesul „evoluţiei” şi că sunt deja oameni care au atins această stare şi 
pot astfel să înfăptuiască visul chiliastic (Împărăţia lui Dumnezeu pe pământ). O 
asemenea „mitologie” duce spre scopul final al „noii conştiinţe religioase”, care trebuie 
să-l aducă pe Mesia care este propriu pentru new age: aşa numitul „Maitreya — 
Hristosul”. Potrivit scrierilor lui Alice Bailey, „îngerii” vor apărea împreună cu acest 
Hristos fals pentru a-i convinge pe oameni că trebuie să-l urmeze. 


Dn tot ce s-a spus mai sus, se poate vedea cum, în anii care au urmat 
publicării cărții Părintelui Serafim şi mai ales după moartea lui, formarea unei „religii a 
viitorului” actuale a devenit foarte reală şi de crezut. Acum vedem şi mai clar cum 
omenirea se deschide către „secerişul drăcesc” pe care l-a prevăzut Părintele Serafim, în 
care mulțimile lumii — inclusiv creştinii bine-intenționaţi — pot fi inițiați în domeniul 
dracilor. 

În ultimul veac, filosoful ortodox rus Ivan Kireevski a explicat cum dobândirea 
gândirii patristice deschide ochii pentru a vedea cele ce alții nu le pot vedea: „Mintea 
ortodoxă stă în punctul în care toate căile se intersectează. Aceasta se uită cu atenţie pe 
fiecare cale şi din punctul său unic favorabil, vede condițiile, primejdiile, foloasele şi 
ultima destinaţie a fiecărui drum. Aceasta examinează fiecare cale din punct de vedere 
patristic, căci convingerile personale vin în contact real, nu ipotetic, cu cultura 
înconjurătoare.” Alexei Young a observat, „Aceste cuvinte descriu perfect gândirea 
Părintelui Serafim şi explică de ce atât de mult din ce a scris el avea o puternică 
mireasmă "profetică". Nu era din pricină că era un fel de bătrân clarvăzător sau "oracol", 
ci pentru că, fiind înrădăcinat în înţelepciunea părinţilor şi aplicând aceste principii 
patristice în viaţa de zi cu zi, el a văzut limpede ce aşteaptă cei care organizează viața 
(atât în societate cât şi în Biserică) potrivit spiritului acestei lumi.” 

La mijlocul anilor '70, când Părintele Serafim scria despre primejdia cultelor 
neo-păgâne, erau în preajmă alți „păzitori de cult” (deşi atunci nu li se dădea mare 
atenție, când „sperietoarea de cult” a lovit America în 1979, în masacrul de la 
Jonestown). Totuşi, fără principiile patristice ale vieţii duhovniceşti, ei nu şi-au putut da 
seama de unitatea de bază care este în spatele fenomenelor OZN, religiilor orientale, şi a 
„renaşterii harismatice” — toate având tehnici mediumistice pentru a intra în legătură cu 
duhurile căzute sub diferiți călăuzitori. 

Acum, că mişcarea new age a devenit atât de cunoscută şi puternică, s-a publicat 
şi un număr de cărți de „atenționare”, scrise de autori creştini. În 1983, la un an după 
moartea Părintelui Serafim, una dintre aceste cărți a devenit un bestseller în rândul 
creştinilor protestanți: Primejdia ascunsă a curcubeului: mişcarea new age şi venirea 
epocii noastre barbare, de Attorney Constance E. Cumbey. Deşi această carte nu este 
insuflată de principiile patristice şi poate avea concluzii exagerate, a venit ca un foarte 
necesar deschizător de ochi pentru lumea creştină, dând la iveală fapte puţin cunoscute 
despre esenţa mişcării new age şi despre colaborarea organizațiilor religioase, politice, 
economice, de sănătate şi mediu activând în direcţia „noii ordini mondiale”. După 
apariția cărții, Constance Cumbey a mers într-un turneu de conferinţe, apărând de multe 
ori la televizor şi radio dând interviuri şi discutând cu lideri new age de notorietate ca 
Benjamin Creme. Apoi, în 1989, ea a dat peste Ortodoxia şi religia viitorului. Această 
carte, scrisă de un predecesor în domeniul ei, a fost ca o revelaţie pentru ea, scriind 
obștii Sf. Gherman: „Un binefăcător necunoscut mi-a trimis o carte a Părintelui Rose, cu 
vreun an în urmă şi o consider cea mai importantă carte pe care am citit-o despre acest 
subiect. Citindu-l pe Părintele Rose înseamnă să bei apă curată după ce te-ai tăvălit în 
noroi! Am recomandat-o multor oameni în interviurile mele publice şi la radio.” 

Din cele 40 de cărți pe care le-a publicat obştea în timpul vieții Părintelui 
Serafim — 20 în limba engleză şi 20 în limba rusă — Ortodoxia şi religia viitorului a fost 
cea mai populară. Acum se află la a cea de a şasea ediție engleză. 

În Rusia, impactul cărții a fost cu mult mai mare decât în America — chiar fără să 
fie publicată în Rusia! În timpul vieţii, Părintele Serafim a aflat că fusese tradusă în 
limba rusă, în spatele cortinii de fier, dar nu a ştiut niciodată rezultatele uimitoare. După 
moartea sa, traducerea rusească (sau mai multe traduceri) s-au distribuit pe ascuns 
printre credincioşii din întreaga Rusie în formă de manuscrise nenumărate scrise la 
maşină. Vieţile multor mii de oameni s-au schimbat, fiindcă această carte le-a deschis 
ochii să vadă primejdiile spirituale ale vremii lor. Cartea este foarte relevantă pentru 
Rusia de astăzi, unde o societate dominată vreme de 70 de ani de materialismul impus 
cu forța, cade pradă influenţei crescânde a tendințelor spirituale înşelătoare. 

Odată cu „deschiderea” ţărilor răsăritene europene, părți din foarte cunoscutul 
manuscris „clandestin” al cărții Ortodoxia şi religia viitorului s-au publicat în ziarele 
din Rusia. Capitolul despre „Miracolul unui fachir şi Rugăciunea lui lisus” şi cel despre 
fenomenul OZN au apărut împreună cu informaţii biografice despre Părintele Serafim. 
În ambele cazuri, articolele au fost publicate pentru a umple o anumită nevoie, întrucât 
religiile orientale şi experienţele OZN au atras un mare interes în Rusia. Ziariştii au spus 
că explicaţia dată de Părintele Serafim acestor fenomene s-a dovedit mai plauzibilă 
decât oricare alte teorii. Un credincios din Rusia a zis: „Cărțile Părintelui Serafim 
demonstrează că aceste fenomene care par “inexplicabile” pot fi explicate potrivit 
învăţăturii patristice ortodoxe, care este trainică, de nădejde, precisă.” 

Cartea a fost publicată în întregime în 1991 în tiraje de masă, în Rusia. Până 
acum s-au publicat câteva ediții.*!? 


După ani de zile, Ortodoxia şi religia viitorului a biruit în oamenii 
dezorientați din pricina nemulțumirii de sine, determinându-i să ia viața spirituală mai în 
serios. Cartea le-a arătat realitatea, că are loc un război spiritual cu adevărat, o luptă 
pentru suflete, şi că ei trebuie să fină adevărul (Efeseni 5, 15), ca nu să piardă harul lui 
Dumnezeu care îi duce la rai. 

Aceasta a fost intenția Părintelui Serafim, dar el ştia că era numai un început. 
Cartea a pus bazele pentru alte cărți ale frăției — cărți care îi ajuta pe oameni să meargă 
mai departe pe calea creştin ortodoxă, dându-le chipul vieţuirii în lumea cealaltă şi să 
să-şi tragă de acolo însufleţirea pentru a răbda până la sfărșit şi astfel să dobândească 
mântuirea. 

Pentru cei care însetează după Dumnezeu, ce dulci sunt 
acele singurătăți îndepărtate cu pădurile lor! Pentru cei 
care însetează după Hristos, cât de plăcute sunt acele 
retrageri, care se întind în depărtare, unde numai natura se 
trezeşte! Toate lucrurile sunt tăcute. Atunci, ca şi cum ar fi 
sub impulsul tăcerii, mintea se înalță cu bucurie spre 
Dumnezeul ei, şi se grăbeşte cu mişcări de negrăit. Nu se 
află acolo tulburare neliniştitoare, nici vreun cuvânt, ci 


+12 În cel puţin o ediţie, traducătorii au redat titlul greşit: „Ortodoxia şi religiile (pluralul) viitorului”, ceea 
ce deformează mesajul central al cărții. De asemenea, în Introducerea câtorva ediţii, există date biografice 
greşite despre Părintele Serafim. Este de dorit ca aceste greşeli să nu apară în ediţiile viitoare. 

numai Dumnezeu. Doar sunetul acela dulce străbate 
liniştea sălaşului îndepărtat. Un murmur mai dulce decât 
liniştea întrerupe acea stare de linişte blândă, un freamăt 
sfânt al unei schimbări simple ... 

— Sf. Euherie din Lyon”? 


ATRAS de singurătatea pustiei, un bărbat de 35 de ani a mers odată în pădure: „A 


pornit pe o cale nu prea îndepărtată, ci spre pustia care era aproape de casa lui. Ce spera 
el să dobândească prin aceasta? De ce nu s-a aşezat într-o comunitate monahală, sau să 
caute una cu bătrâni mai renumiţi?... Totul în viaţa sa ... părea să arate că nu avea nici 
un “romantism” religios: nu visa locuri îndepărtate, “mânăstiri ideale” sau “bătrâni 
sfinți”. EI se gândea la un singur lucru: cum, pe temelia ABC-ului vieţii duhovniceşti şi 
a unei practici strict monahale, să-şi mântuiască sufletul şi să se pregătească pentru 
împărăţia cerurilor.” 

Aceste cuvinte puteau să servească pentru a-l descrie pe Părintele Serafim Rose, 
care s-a aşezat pentru totdeauna în pustie la vârsta de 35 de ani, numai pentru a cunoaşte 
viața călugărească. Dar nu au fost scrise pentru acest scop. Le-a scris Părintele Serafim 
pentru a-l descrie pe Sf. Roman, vechiul întemeietor din sec. al V-lea al monahismului 
pustnicesc de pe pământul strămoşilor Părintelui Serafim: Franţa. 

Cu cât pătrundea mai adânc în lumea creştină a vechii Franţe (numită Galia pe 
vremea aceea), Părintele Serafim se minuna de bogățiile duhovniceşti uitate. Scria într-o 
scrisoare: „Aerul Galiei veacurilor V şi VI este extrem de înviorător şi însufleţitor.” Aici 
era o întreagă lume ortodoxă — cu aceeaşi evlavie, rânduieli şi viziune ce se află pe 
pământurile ortodoxiei răsăritene — şi care erau în acelaşi timp în întregime şi ale 
apusului. Fiind de origine franceză din partea tatălui, Părintele Serafim a găsit aici o 
legătură vitală cu propriile sale rădăcini ortodoxe. Întrucât la începutul căii monahale, el 
se insuflase din fenomenul sălăşluirii în pustia din nordul Rusiei, acum el urma să facă 
acelaşi lucru dintr-un fenomen identic de pe pământul strămoşilor săi. Plecarea 
căutătorilor de Dumnezeu din vechea Galie în munţii Jura a fost o adevărată prevestire a 
mişcării care a început în Rusia cu aproape un mileniu mai târziu. In 1976, Părintele 
Serafim scria unui tânăr aspirant la călugărie, „mânăstirile din Jura sunt extrem de 
interesante pentru noi, căci ele sunt o pustie împădurită foarte aproape de duhul 
Tebaidei nordului (sau de Tebaida americană care ar putea exista dacă ar fi suflete care 
să se potrivească munţilor!).” Este interesant că Părintele Serafim a făcut un studiu 
profund al Galiei monahale cam în acelaşi timp în care pregătea cartea Tebaida 
nordului. 

Ce l-a atras cel mai mult pe Părintele Serafim la monahismul galic în perioadele 
sale de început era libertatea şi prospețimea lui, lipsa instituţionalizării lui. EI scria că 
„rânduielile monahale ale vestului medieval cu guvernarea lor centralizată şi regula 
uniformei erau necunoscute în această perioadă timpurie de nouă râvnă monahală .... 
Tonul duhovnicesc al Galiei monahale din aceste veacuri era stabilit de răsăritul 
ortodox” — datorându-se în mare măsură ostenelilor Sf. loan Casian ( 435) în aducerea 
înțelepciunii ascetice a părinţilor pustiei din Egipt. 

În scrierile Sf. Grigore de Tours ( 594 ), Părintele Serafim a găsit imaginea cea 
mai obişnuită a monahismului ortodox apusean din primele veacuri. Părintele Serafim 
observa: „În zadar vom căuta în scrierile sale o relatare a instituțiilor monahale; vom 
găsi acolo numele câtorva mânăstiri şi aproape nimic despre rânduiala sau conducerea 
monahală. Mai întâi, pe el nu îl interesează călugării şi călugărițele (adică, cei care au 
fost tunşi în călugărie), ci luptele ascetice şi faptele lor duhovniceşti. In cea mai mare 
parte el relatează lucrările asceților renumiți pentru sfințenia şi minunile lor; dar el mai 
relatează şi istorioarele celor care au apucat pe o cale greşită, reținându-le ca pe o 

avertizare pentru cei care îşi vor alege calea luptei duhovniceşti. Atât el, cât şi Galia 
monahală, îşi concentrează atenţia pe lupta duhovnicească. "Pustia” împădurită a Galiei 
ortodoxe din vremea aceea respiră aceeaşi prospețime şi râvnă şi libertate ca şi pustia 
Egiptului şi cea a Palestinei, aşa cum se relatează în Istoria lausiacă şi alte asemenea 
relatări clasice ale monahismului răsăritean timpuriu." 


LUCRAREA Arhiepiscopului loan cu Biserica Ortodoxă a Franţei şi 
testamentul pe care îl dăduse obştii de la Sf. Gherman pentru a-şi aminti de sfinţii din 
apus, stârniseră inițial interesul părinților din vechia Galie. Pentru împlinirea acestui 
testament, publicaseră materialul despre sfinții galici în Cuvântul ortodox, în 1969: 
Viaţa Sf.loan Casian de I. M. Kontzevici, urmată de un articol despre „întemeierea 
monahismului ortodox în apus”, de Părintele Serafim."!5 Acest subiect nu fusese abordat 
până atunci de către scriitorii ortodocşi în limba engleză; şi eforturile părinților nu au 
rămas fără un răspuns surprinzător şi chiar indignant. Pe când lucrau în librărie, doar cu 
câteva luni înainte de plecarea lor în pustie, un tânăr „discipol ortodox tradițional“ 
energic a intrat şi a început să defăimeze ultimul număr din Cuvântul ortodox. Pe 
coperta acestui număr era fotografia insulei monahale Lerins şi cuvintele, „Sf. loan 
Casian şi monahismul ortodox apusean.” 

„Nu există “monahism ortodox apusean”, „a obiectat vehement studentul de 
colegiu, şi a început să-şi expună punctul de vedere ortodox răsăritean „tradițional”. 
Părintele Serafim a ascultat argumentele politicos, dar i s-au părut adolescentine. Nu s-a 
implicat de loc într-o orientare „anti-apuseană” — aceeaşi orientare care 1-a îndemnat pe 
alții să-l lovească pe sărmanul Fer. Augustin la fiecare posibil avantaj. El ştia că 
apusenii aveau neputința duhovnicească de a-şi tăia rădăcinile native de dragul unui 
purism „răsăritean” artificial. Primise sarcina de la Arhiepiscopul loan de a le da înapoi 
creştinilor apuseni moştenirea lor ortodoxă şi chiar asta a intenționat să facă, indiferent 
de ce ar putea să spună clevetitorii. 


A 

În 1975, Părintele Serafim a ridicat din nou problema Galiei ortodoxe. Pe vremea 
aceea se afla la mânăstire un frate care se numea Paul, unul dintre cei patru absolvenți ai 
primului curs „Noua Academie Teologică Valaam”. Fiind convertit la ortodoxie, fratele Paul 
învățase latina la un seminar catolic roman. Deşi cunoştinţele de latină ale Părintelui Serafim 
erau limitate, el citea franțuzeşte cu uşurinţă; şi astfel cei doi s-au putut înţelege cu privire la 
întregul material scris despre Galia secolelor al V -lea şi al VI-lea. 

La Il aprilie 1975, Părintele Serafim şi fratele Paul au mers împreună la 
biblioteca Universităţii din California, Berkeley (unde Părintele Serafim îşi obținuse 
licenţa şi avea acces la fondul secret), şi au făcut nişte cercetări asupra sfinților din apus. 
Acolo au găsit versiunea originală în limba latină, tipărită într-o traducere franțuzească 
literală Vita Patrum (Viaţa părinţilor) de Sf. Grigore de Tours. Fiind a şaptea carte a Sf. 
Grigore, din cele opt Cărți ale minunilor, această carte avea o valoare deosebită ca sursă 
originală, întrucât pe mulţi dintre sfinții despre care a scris Sf. Grigore, i-a cunoscut 
personal, trei dintre ei, fiindu-i rude apropiate. In mod surprinzător, datorită dispariției 
interesului față de primii sfinți ai apusului, Vita Patrum nu fusese încă tradusă în limba 
engleză. Părintelui Serafim i-a venit ideea să o traducă şi să o publice; fratele Paul nu a 
acceptat această idee întrucât trecea printr-o perioadă de incertitudine, neştiind ce să 
facă cu viața sa. In mai puţin de o lună, Părintele Serafim scria în Jurnalul său: „In 
Duminica Paştelui seara, fratele Paul vine cu un proiect în sprijinul deciziei sale cu 
privire la felul în care să slujească lui Dumnezeu: să-şi petreacă această vară traducând 


14 Ibid., p. 94-95. 

şi adaptând Viaţa părinţilor de Sf. Grigore de Tours, în acelaşi timp rugând fierbinte pe 
aceşti sfinți mari ai Galiei să-l ajute să-şi găsească calea în viață. Dacă este vrednic să 
aprecieze şi să facă această jertfă, Dumnezeu îl va răsplăti cu siguranţă.” 

Părintele Serafim a lucrat împreună cu fratele Paul, verificând traducerea din 
originalul în limba latină cu versiunea în limba franceză. Până în octombrie lucrarea a 
fost terminată. Totuşi, înainte de a o prezenta în paginile Cuvântului ortodox, Părintele 
Serafim a simțit că trebuie să-şi călăuzească cititorii în această abordare. A scris că, 
„foarte multe izvoare ortodoxe de bază, care sunt deja traduse în engleză, stau nefolosite 
întrucât nu s-a oferit o abordare sau o introducere adecvată. Să încercăm să oferim 
această abordare, mai ales cu privire la sfinţii ortodocşi din apus care sunt cunoscuţi atât 
de puțin creştinilor ortodocşi din America, deşi unii dintre ei au fost slăviți timp de 
secole în răsărit.” 

Articolele Părintelui Serafim despre vestul ortodox, care a cuprins în final peste 
o sută de pagini publicate, au reuşit să ofere această abordare ca niciodată până atunci, 
trecând peste prăpastia timpului de secole, permițându-le celor din apus să pătrundă 
adânc în duhul vechi al ortodoxiei şi al literaturii ei. Părintele Gherman observa: „Nu 
era doar o problemă a abordării textelor vechi într-o manieră modernă. Părintele 
Serafim nu a avut un “sentiment” modern pentru ele; el a vut un “sentiment” vechi.” 
Aceasta nu se vede în stilul scris al Părintelui Serafim — întrucât nu este greu să imiți la 
suprafață „stilul cucernic” al vechilor scriitori, aşa cum au făcut mulți — cât se află în 
mintea şi inima care se simt dincolo de cuvinte. Părintele Serafim apare ca un om 
modern care abordează publicaţiile şi problemele contemporane şi totuşi, în mod 
evident, el nu gândeşte, nu simte şi nu vede realitatea potrivit spiritului vremii. Ca un 
creştin şi mai ales ca monah, el respira de fapt acel aer însuflețitor al Galiei vechi. Intr-o 
zi, pe când cerceta şi scria despre acest subiect, a scris cu entuziasm lui Alexei Young: 
„Am petrecut toată după amiaza în Galia veacului al VI-lea!” 


PaimuL articol pe care l-a scris Părintele Serafim ca introducere pentru Vita 
Patrum a fost remarcabilul său „Prolog al sfinților ortodocşi ai apusului”. Aici a vorbit 
în detaliu despre câteva izvoare majore ale hagiografiei ortodoxe apusene: Dialogurile şi 
Viaţa Sf. Martin de Sulpicius Severus, Dialogurile Sf. Grigore cel Mare şi Cărțile 
minunilor de Sf. Grigore de Tours. Intrucât toate aceste lucrări sunt pline cu relatări de 
apariții miraculoase, Părintele Serafim a simțit că este necesar să explice cum tradiția 
ortodoxă nu este în nici un caz credulă în acceptarea minunilor sfinților. EI scria că, „se 
acordă întotdeauna multă atenţie pentru a avea certitudinea că Vieţile sfinților conțin 
relatări adevărate şi nu născociri; pentru că, fireşte, este adevărat că, în epoca “ficţiunii” 
care a început în evul mediu apusean, după separarea finală a Romei de Biserica lui 
Hristos (1054), au fost introduse astfel de născociri în multe Vieţi ale sfinților, dând 
tuturor izvoarelor latineşti de mai târziu o mare neîncredere. Pe de altă parte, hagiografii 
ortodocşi şi-au însuşit întotdeauna ca principiu maxima pe care Sf. Dimitrie de Rostov 
o plasa pe prima pagină a Vieţilor lui: SĂ NU SPUN NICI O MINCIUNĂ DESPRE 
NICI UN SFÂNT. De aceea în Biserica Ortodoxă manifestă multă grijă ca să se 
transmită izvoarele originale care spun despre sfinți: acele Vieţi care se bazează pe 
experiența imediată a autorului şi mărturia martorilor care l-au cunoscut personal. Astfel 
se păstrează prospeţimea şi lucrul minunat relatat de cineva care a cunoscut sfântul 
personal şi ni se transmite în mod direct, “strict” aşa cum a fost, "tonul" autentic al unei 
vieți sfinte.” 

În ciuda autenticităţii istorice a izvoarelor ortodoxe originale, probabil că 
ştiutorul de carte modern le dispreţuieşte atât pentru „învățămintele” cât şi pentru 

minunile lor. Totuşi, după cum a arătat Părintele Serafim: „Este posibil să găsim în 
aceste minuni şi învățăminte care insultă într-atât “mintea modernă”, o dimensiune 
pierdută a concepției contemporane, care în căutarea sa derutantă pentru o 
“obiectivitate” bi-dimensională, a pierdut cheia pentru înțelepciunea adevărată într-o 
măsură cu mult mai mare decât ceea ce crede că a câştigat. “Obiectivitatea ştiinţifică” a 
ajuns astăzi efectiv într-un punct mort şi fiecare adevăr a ajuns o problemă. Dar acest 
punct mort pentru cunoaşterea lumească este poate deschiderea unei căi către o 
cunoaştere superioară, în care adevărul şi viața nu mai sunt despărțite, unde înaintarea 
în cunoaşterea adevărată este imposibilă fără o înaintare corespunzătoare în viața morală 
şi spirituală.” Aceasta este lecţia care, în acest secol, s-a învăţat cel mai complet în 
Rusia, unde raționalismul şi materialismul au fost împinse forţat către „punctul mort” cu 
o viteză primejdioasă şi unde progresul şi chiar supraviețuirea societăţii s-a arătat în 
mod palpabil că este imposibilă fără Dumnezeu. Dar şi în vest se învaţă aceeaşi lecție. 
Părintele Serafim scria, „Involuntar, convertiți la ortodoxie din țările occidentale — ca şi 
“ortodocşii nativi” occidentalizaţi — au fost duşi înapoi către începuturi când 
raționalismul mândru al Romei păgâne a fost cucerit de către înțelepciunea adevărată a 
creştinismului.“ 

La „Prologul” general, Părintele Serafim a mai adăugat trei articole mai ales 
despre Galia ortodoxă. Primul analiza diferite aspecte ale creştinismului din Galia în 
timpul Sf. Grigore: iconografie, structuri de biserici, veşminte, slujbe, post, conducerea 
bisericii, etc. Nu a fost greu pentru Părintele Serafim să-l aducă pe cititorul ortodox în 
lumea Sf. Grigore. După cum a arătat, foarte multe aspecte ale creştinismului galic 
vechi, deşi s-a transformat în lumea catolic- protestantă, şi-au reținut aceeaşi structură 
esenţială din ortodoxia răsăriteană. In acest sens, răsăritul creştin este astăzi mult mai 
aproape de apusul creştin timpuriu decât este apusul însuşi. 

Rezumând descrierea prezentată de el, a lumii creştine făcută de către Sf. 
Grigore de Tours, Părintele Serafim vorbea despre semnificația ei duhovnicească în 
timpurile noastre. El scria că, „creştinismul ortodox de astăzi este foarte doritor să 
deschidă Cărțile minunilor de Sf. Grigore şi să găsească acolo ceea ce râvneşte sufletul 
său în această lume modernă lipsită de suflet, mecanicistă; el găseşte acea cale creştină a 
mântuirii pe care o cunoaşte din slujbele ortodoxe, Vieţile sfinţilor, scrierile patristice, 
dar care este atât de absentă astăzi, chiar printre cei mai buni “creştini” moderni, omul 
începe să se întrebe dacă acela nu este cu adevărat nebun sau vreo fosilă a istoriei, 
pentru a continua să creadă şi să simtă ceea ce a crezut şi simţit Biserica întotdeauna. 
Este nevoie de un lucru pentru a recunoaşte adevărul intelectual al creştinismului 
ortodox; dar cum trebuie să-l trăiască cineva când acest adevăr nu se află în armonie cu 
timpurile? Atunci omul îl citeşte pe Sf. Grigore şi constată că tot acest adevăr ortodox 
este atât de profund normal, că societăţi, întregi se bazau odinioară pe el, că necredința 
şi creştinismul “renovat” sunt profund anormale iar nu creştinismul ortodox, că aceasta 
este moştenirea şi dreptul prin naştere al apusului, pe care l-a părăsit cu mult timp în 
urmă, când s-a separat de cea una şi singura Biserică a lui Hristos, de aceea, pierzând 
cheia “secretului” care atât de mult îl induce în eroare pe intelectualul modern — 
“secretul” creştinismului adevărat, care trebuie abordat cu o inimă râvnitoare, 
credincioasă iar nu cu rezervă rece şi necredință modernă care nu este firească omului ci 
este o anomalie a istoriei.”"15 

Al doilea articol se ocupă în special de monahismul din Galia: învăţăturile Sf. 
loan Casian, îndrumările Sf. Faust de Lerins, poezia înălțătoare a Sf. Euherie de Lyons 
din „Lauda pustiei” şi în sfârşit fenomenul Sfinţilor Roman şi Lupicin, frați-călugări 
care au iniţiat „fuga în pustie” din Galia. De-a lungul articolului, Părintele Serafim a 
meditat asupra adaptării scrierilor vechi la condiţiile moderne. EI a vorbit despre această 

practică şi în cel de-al treilea şi ultim articol al său: „Monahismul ortodox de astăzi în 
lumina Galiei ortodoxe monahale”. Privind scena americană contemporană, el a descris 
tipuri de aşezări mânăstireşti pe care le poate întâlni un aspirant, a spus obiectiv 
foloasele şi pericolele inerente în fiecare caz şi apoi a continuat cu un mesaj către 
aspiranţii pentru oricare fel de aşezare, bazat pe experiența Galiei ortodoxe. Vom vorbi 
despre acest mesaj mai mult, mai târziu. 


PE când lucra la articolele sale introductive, Părintele Serafim a aflat că unul 


dintre foştii săi fraţi de mânăstire, care ajunsese de curând soldat în armată, intenționa să 
se stabilească în Germania. I-a scris acestui frate şi l-a încurajat să caute ocazia pentru a 
face un pelerinaj ortodox în Munţii Jura din apropiere, locaşul vechilor locuitori în 
pustie galici. Scrisoarea Părintelui Serafim conținea şi o relatare despre aşezarea şi 
semnificaţia a şase locuri sfinte care îl interesau cel mai mult, aproape toate legate de 
Sfinții Roman şi Lupicin. EI scria că, „Doar “simţirea” munţilor şi a pădurii, dacă este 
posibil şi câteva fotografii şi în special informații despre moaşte şi cel puțin o mică 
amintire a acestor locuri — pământ şi un con de brad! — ne vor fi foarte dragi.” 

Fratele a urmat sfatul Părintelui Serafim. Nu după mult timp, i-a trimis fotografii 
cu Jura şi moaştele Sfinţilor Roman şi Lupicin, însoțite de impresii despre acel 
pelerinaj, pe care părinții le-au publicat în Cuvântul ortodox. Fratele a scris, „Iți 
mulțumesc din toată inima că mi-ai sugerat acest pelerinaj şi pentru că mi-ai spus ce să 
văd. Dumnezeu să te binecuvinteze în nevoinţele tale de a aprinde flacăra în creştinii 
ortodocşi ai acestor zile de pe urmă, care au strălucit atât de puternic şi continuă să 
strălucească pentru cei care au ochi să vadă, în sfinții apusului.” 


Pr lângă Cărțile minunilor, pe Părintele Serafim l-a interesat foarte mult cartea 


pentru care Sf. Grigore de Tours a ajuns cunoscut astăzi în mod special: Istoria 
francilor. Ca istoric, Sf. Grigore a fost mai mult decât un simplu cronicar al faptelor: el 
era un om duhovnicesc, bogat în experienţă şi înțelepciune, care a căutat şi a găsit 
modelul istoriei. Părintele Serafim scria, „În Sf. Grigore putem vedea plinătatea 
imaginii care s-a pierdut în aproape toată învăţătura modernă.” Vorbind simplu fraţilor 
şi surorilor în trapeză, Părintele Serafim a explicat odată cum învățații moderni tind să 
atribuie cauze secundare evenimentelor istorice, considerându-le cauzele reale. El 
zicea: „Cauza reală este sufletul şi Dumnezeu: orice face Dumnezeu şi orice face 
sufletul. Aceste două lucruri realizează întreaga istorie; şi toate evenimentele 
neesențiale — ce tratat s-a semnat, ori motivele economice pentru nemulțumirea maselor 
şi aşa mai departe — sunt cu totul secundare. De fapt, dacă te uiţi la istoria modernă, la 
întreaga mişcare revoluționară, este evident că nu economia este factorul care 
guvernează, ci diferite idei care pătrund în sufletele oamenilor despre construirea în 
realitate a raiului pe pământ. Odată ce această idee se înfiripă, apoi se fac lucruri 
fantastice, pentru că acesta este un lucru spiritual. Chiar dacă este de la diavol, este la 
nivel spiritual şi acolo se face adevărata istorie .... 

Aşadar Sf. Grigore priveşte istoria în mod corect, pentru că el vede că există o 
primă cauză care constă în ceea ce Dumnezeu face în istorie şi cum reacționează sufletul 
la aceasta şi că evenimentele obişnuite reprezintă cauza secundară .... El priveşte în 
mod constant deasupra, nu dedesubt.”*!* 

Dragostea Părintelui Serafim pentru scrierile Sf. Grigore au dus la interesul şi 
slăvirea Sf. Grigore însuşi. In februarie 1976, Părintele Serafim a petrecut trei zile în 
bibliotecile Universităţii din San Francisco, Universitatea Stanford, cea din California, 
Berkeley, obţinând informaţii preţioase despre Sf. Grigore şi alți sfinți apuseni. Printre 


+19 părintele Serafim Rose, „Pe urmele Sfinţilor Patric şi Grigore de Tours”, p. 270-271. 

cărțile pe care le-a adus acasă era Viaţa originală a Sf. Grigore de Starețul Odo. După o 
săptămână, îi scria lui Alexei cel Tânăr: “Sf. Grigore de Tours este extraordinar de 
însuflețitor! Am găsit o Viaţă a lui din sec. X, luată mai ales din propriile sale opere — 
una dintre cele mai mişcătoare Vieţi pe care am citit-o. „Părintele Serafim a tradus în 
engleză toată Viaţa de 30 de pagini şi a publicat-o în serial în Cuvântul ortodox. 

Curând după aceea, Vita Patrum a început să fie publicată în serial. Părintele 
Serafim scria: „Nu este necesară nici o apologie pentru prezentarea acestor douăzeci de 
capitole despre sfinții călugări ai Galiei din sec. al V-lea şi al VI-lea. Pentru creştinul 
ortodox ei reprezintă o lectură fascinantă; predica plină de învățăminte care precede 
fiecare Viaţă este extrem de instructivă pentru lupta noastră duhovnicească de astăzi; 
spiritul cărţii este în întregime ortodox, şi practicile ortodoxe descrise în ea au rămas 
moştenirea creştinilor ortodocşi (nu a romano-catolicilor) de astăzi, incluzând slăvirea 
“icoanelor sfinților” (textul latin are iconicas în locul cuvântului mai potrivit imagini) 
din cap. 12. Unele episoade, ca şi povestirile părinților pustiei, au relevanță precisă 
pentru problemele noastre de astăzi — de exemplu, povestea diaconului “harismatic” care 
“a vindecat în numele lui lisus” până când Sf. Friard a dat la iveală că era în înşelare 
satanică (cap. 10). Episcopul Nectarie, când părinţii i-au spus această poveste despre 
Sf. Friard, a devenit foarte interesat, şi Părintele Gherman a promis să o traducă pentru 
el în limba rusă. 

Părinții au dedicat traducerea lor în engleză a cărții Vita Patrum Preacuviosului 
Arhiepiscop loan, care, după cum observa Părintele Serafim, nu a fost numai 
întemeietorul sfinților din vest, ci şi „cel mai recent dintre marii ierarhi ortodocşi ai 
Galiei” ca cei descrişi în Vita Patrum, întrucât slujise ca episcop în Franţa. Părintele 
Serafim a remarcat de mai multe ori asemănarea dintre Cuv. loan şi Sf. Martin de 
Tours din sec. al IV-lea. Ambii episcopi ai Franţei fuseseră asceţi şi nebuni pentru 
Hristos, indiferenți față de înfăţişarea lor exterioară; amândoi aveau o îndrăzneală 
desăvârşită; amândoi făcuseră minuni de necrezut. După cum observa undeva Părintele 
Serafim, deşi învățații moderni pot crede mai greu relatările despre minunile Sf. Martin, 
cei care îl cunoşteau pe Arhiepiscopul loan nu aveau nici un fel de dificultate! 
Fenomenul este unul şi acelaşi. Intr-un acatist pe care l-a scris pentru Arhiepiscopul 
Ioan, Părintele Serafim i se adresa ca unui „nou Martin după minunile şi faptele tale 
ascetice.” 


I5 A Il octombrie 1981, la mai puțin de un an înainte de plecarea din lumea 


aceasta, Părintele Serafim a condus un grup de opt frați într-o drumeție pe vârful 
Muntelui Yolla Bolly. După ce au mers o bucată de drum cu maşina, au mers pe jos trei 
ore până ce au ajuns pe vârf, la 2440 m deasupra nivelului mării. Unul dintre fraţi îşi 
aminteşte: 

„Pe munte copacii erau acoperiţi de chiciură şi pete de zăpadă. Priveliştea era 
limpede ca cristalul şi extrem de măreaţă. La nord vedeam marginea munţilor, la est 
Muntele Lassen, departe înspre vest lanțuri muntoase şi văi alpine extinzându-se înspre 
sud. Părintele Serafim ne-a spus că acolo se afla unul dintre cei mai bătrâni copaci din 
lume: pinul cu conuri ghimpoase. 

Fraţii s-au aşezat pe vârful muntelui, tremurând din cauza vântului, a aerului 
rece. Părintele Serafim se uita foarte însuflețit şi părea că frigul nu-l deranja de loc. S-a 
ridicat în picioare şi a început să citească din Cuvântul ortodox despre monahismul din 
munții Galiei, locaşul Sfinților Roman şi Lupicin. Atât în timp ce citea cât şi la sfârşit, a 
vorbit despre sensul întemeierii vieții monahale de către aceşti sfinți galici de demult 
din natura virgină, în mijlocul a nicăieri. Ne spunea cum asemenea nevoință mai este şi 
astăzi valabilă şi normală, că rămâne încă o posibilitate realistă. 


120 Sf. Grigore de Tours, Vita Patrum, p. 26. 

Cu vasta întindere de pământuri pustii neatinse din America de apus, care se 
aflau înaintea noastră, această discuţie a pătruns adânc în mine şi mi-a lăsat o impresie 


de neşters. Sfinţii Roman şi Lupicin trăiseră într-un loc muntos asemănător, în regiunile 
vestice ale continentului european, într-o zonă cu copaci, îngustă, aşa cum am văzut 
acum în jurul nostru. Părintele Serafim a arătat cum fugiseră ei de organizarea Bisericii 
şi de politică, se rupseseră de lume şi au plecat către natura înconjurătoare unde 
crescuseră. Se aşezaseră sub un brad, care fusese singurul lor adăpost timp de ani de zile 
şi acolo îşi înălțaseră rugăciunile către Dumnezeu, trăind în comuniune cu El. 

Părintele Serafim a comparat experiența Sfinţilor Roman şi Lupicin şi a altor 
vieţuitori galici din pustie cu experiența Tebaidei de nord a Rusiei. A povestit cum a 
continuat începutul strălucitor al sălăşluirii în pustia din Galia până când un incendiu a 
distrus primele chilii simple monahale şi în locul lor s-a ridicat un aşezământ monahal 
cenobitic, făcând o pauză în tradiția simplă, semi-eremitică a Sfinților Roman şi 
Lupicin, care mai târziu a devenit atât de dragă sfinților din Tebaida de nord. 

Ziua aceea a fost de neuitat. Ne-am întors la micul nostru schit Platina cu noi 
trepte de înțelegere privind semnificația luptelor călugăreşti din vest.” 

În articolul său despre monahismul din vechea Galie şi cel de astăzi, Părintele 
Serafim a spus mai mult despre această semnificație: „Galia monahală ortodoxă ne arată 
că, calea monahală nu este ceva pur şi simplu “răsăritean”; mai degrabă, este universal 
creştină şi, într-adevăr, ea a fost încercată înainte în vest, şi cu mare spor duhovnicesc. 
Invăţătura părinţilor călugări ortodocşi ai răsăritului şi apusului este una şi aceeaşi şi nu 
oferă nimic mai puţin — pentru cei care au urechi ca să audă — decât calea cea mai scurtă 
către Impărăţia lui Hristos.” 

Totuşi, această cale necesită cu mult mai mult decât purtarea raselor, facerea 
tuturor faptelor călugăreşti „celor drepte”, şi considerarea că prin aceasta cineva este 
oarecum  „duhovnicesc”. Părintele Serafim scria că „din nefericire, conştiinţa 
monahismului ortodox şi ABC-ul lui rămâne în mare măsură, chiar şi acum, o chestiune 
de suprafață. Incă se vorbeşte mai mult despre “bătrâni”, "isihasm”, "osteneală” decât 
luptele călugăreşti roditoare în sine. Intr-adevăr, este foarte posibil ca să accepţi toate 
semnele exterioare ale tradiției monahale celei mai pure şi mai înălțătoare: ascultare 
absolută față de un bătrân, mărturisirea zilnică a gândurilor, slujbe bisericeşti lungi sau 
regula individuală a Rugăciunii lui lisus şi metanii, deasa primire a Sfintei Impărtăşanii, 
citirea cu înţelegere a textelor de bază a vieţii duhovniceşti şi făcând toate astea să simţi 
o adâncă pace psihologică şi uşurare — şi în acelaşi timp să rămâi necopt duhovniceşte. 
Este posibil să ascunzi patimile netratate într-una singură, folosind o fațadă sau o 
tehnică de spiritualitate “corectă”, fără să existe iubire adevărată pentru Hristos şi frate 
cu cineva întru Hristos. Raționalismul şi răceala inimii omului modern în general fac ca 
aceasta să fie poate ispita cea mai înşelătoare a aspirantului de astăzi la călugărie. 
Formele ortodoxe monahale, este adevărat, sunt plasate în vest; dar ce se poate spune 
despre inima monahismului şi creştinismului ortodox: pocăință, smerenie, iubire pentru 
Hristos Dumnezeul nostru şi setea de nepotolit pentru Împărăţia Lui?” 

lată unde monahismul Galiei vechi trebuie să-i înveţe multe pe călugării acestor 
vremuri de pe urmă. Apărut de curând, cu însetare şi cu sensibilitate față de impulsul 
inițial, monahismul se ridică deasupra fumului şi ceții „calculului spiritual” şi se avântă 
în aerul de munte pur al simplităţii Evangheliei. După cum a spus Părintele Serafim, 
„întotdeauna aproape de rădăcinile sale şi conştient de scopul său, niciodată nu s-a 
afundat în litera canoanelor şi formelor. Prospeţimea şi sinceritatea lui sunt şi astăzi un 
izvor de mare înflăcărare. 

În cele din urmă, Galia ortodoxă monahală ne dezvăluie cât de aproape este de 
Evanghelie adevăratul monahism. Viaţa părinților de Sf. Grigore insistă pe acest lucru: 
fiecare Viaţă începe cu Evanghelia, şi faptele fiecărui sfânt curg din aceasta ca din 
izvorul lor. Indiferent ce descrie el în Galia ortodoxă — fie pictura icoanelor, asumarea 

nevoințelor ascetice, cinstirea moaştelor unui sfânt — totul se face pentru iubirea de 
Hristos, şi aceasta nu se uită niciodată. 

Într-adevăr, chiar şi în vremurile noastre de credință slabă, viaţa monahală este 
încă mai presus de toate, iubirea de Hristos şi mai ales viața creştină, trăită cu îndurarea 
multor suferinţe şi durere multă. Chiar şi astăzi există cei ce pătrund taina acestui rai pe 
pământ — mai adesea prin suferințe umile decât prin “corectitudine” de suprafață — un rai 
pe care oamenii din lume cu greu şi-l pot imagina.”?! 


PARINTELE SERAFIM a căutat să împlinească testamentul Cuv. loan până la 
sfârşitul vieţii. Deşi s-a concentrat mai întâi pe sfinții Galiei, el a dorit să promoveze 
cinstirea sfinților ortodocşi ai tuturor ţărilor apusene: Anglia, Irlanda, Spania, Italia, 
Germania, Scandinavia, Olanda, etc. Ca şi Arhiepiscopul loan, a făcut un studiu al 
sfinților ortodocşi apuseni ale căror nume nu se aflau în calendarul ortodox, nădăjduind 
ca şi credincioşii să-i cinstească şi să le ceară iarăşi să se roage pentru dânşii. EI a scris 
unui preot care a cerut o prezentare a câtorva dintre aceşti sfinți: 


Am alcătuit treptat o informare despre sfinţii apuseni şi am ajuns la 
unele concluzii despre felurile în care să-i deosebim pe sfinţii ortodocşi 
autentici ai apusului (cum este cu siguranță marea majoritate a sfinților 
apuseni din perioada premergătoare schismei) de cei puțini care, pentru 
un motiv sau altul nu sunt ortodocşi în mod clar sau chiar în mod precis. 
Întrucât nu putem să avem încredere în orice izvoare apusene ale 
ultimelor secole şi de fapt în majoritatea izvoarelor apusene din trecut, 
mergând înapoi până în sec. al XI-lea (când începe să pătrundă fantezia 
şi legenda), cheia este de a ne întoarce la izvoarele originale pe cât 
posibil şi când se poate, să le punem împreună cu izvoarele ortodoxe 
incontestabile, atât ale răsăritului cât şi ale apusului. Am încercat să fac 
aceasta într-o scurtă prezentare uiti Rugaţi-vă pentru noi ca să putem 
continua această lucrare pe care Arhiepiscopul loan ne-a lăsat-o ca 
testament! 

Referitor la cinstirea sfinților care nu se găsesc în calendarele 
ortodoxe: s-au realizat diferite abordări asupra acestei chestiuni în 
diferite perioade şi locuri din istoria ortodoxă şi nu există nici o regulă 
după care să ne orientăm. Ar fi fără de folos şi fără de nădejde să 
aşteptăm „canonizarea” oficială a tuturor acestor sfinți (şi foarte 
descurajator pentru noi, cei care-i iubim!) şi de fapt nu s-a făcut 
niciodată — se adaugă de obicei liste ale sfinților locului sau sfinți din 
alte calendare ortodoxe la calendarul ortodox cu mult mai puţin oficial. 
Dar este iarăşi evident, căci sunt câteva întrebări cu privire la cel puțin 
câțiva sfinți apuseni din perioada pre-schismei, pe care nu vom fi prea 
liberi să-i cinstim cum vrem. 


Când acest preot a trimis materialul Părintelui Serafim, episcopului său cerându- 
i binecuvântare, episcopul a fost receptiv şi a spus că se va întruni un sinod oficial 
pentru a discuta această problemă -— ceea ce desigur nu s-a întâmplat niciodată. 
Problema a fost abandonată, dar Părintelui Serafim nu i-a fost teamă să-i cinstească 


“1 Ibid., p. 159-160. 

** Următorii sfinţi erau incluşi în materialul Părintelui Serafim: Sf. Cletus, Papă al Romei (26 aprilie); 
Sf. Calist, Papă al Romei (T c. 218-222, 14 aprilie); Sf. Iulian, Papă al Romei ( 352, 12 aprilie); Sf. 
Scolastica (T c. 543, 10 febr.); Sf. Eugen, Episcop de Cartagina (7 505, 13 iulie); Sf. Ursula (sec. al III- 
lea?, 21 oct.); şi Sf. Eligiu, Episcop de Noyon (T 659, 1 dec.). 

local pe sfinții incluşi în material, mai ales Sf. Scolastica din Italia, pe care fratele ei, Sf. 
Benedict a văzut-o intrând în cer după moarte." 

În 1977, când Alexei Young urma să facă o călătorie în Anglia, Părintele 
apusene, scriindu-i lui Alexei: „Dacă Dumnezeu ne-ar mai da câţiva ani de prilejuri 
favorabile pe care le avem acum, am putea folosi Galia ca un “cap de pod” pentru a da şi 
o parte însemnată din Anglia şi Irlanda ortodoxă! Sau poate ai putea face tu asta! 
Călătoria ta din această vară să fie începutul conştiinţei ortodoxe a trecutului englezesc 
nu numai pentru tine, ci şi pentru alţii; pentru rugăciunile lui Vlădica loan, această 
călătorie să dea rod bun.” 

Alexei îşi aminteşte de înteresul Părintelui Serafim pentru călătoria sa: 

„Chiar de la începutul relaţiei mele cu Părintele Serafim, el a fost foarte interesat 
de apusul pre-schismic. Tot ceea ce era în legătură cu aceasta îl fascina, mai ales pentru 
că vedea că avea acelaşi “ton” ca şi partea răsăriteană a Bisericii .... era convins că 
subiectul nu va fi o minimalizare! 

Când am mers în Britania în 1977, el nu numai că m-a încurajat să caut şi să 
găsesc diferite locuri şi moaşte pre-schismice, ci a sugerat diferite locuri şi m-a întrebat 
tot ce am aflat după ce m-am întors. El credea că dacă ortodoxia urma într-adevăr să 
elimine rădăcinile adânci din vestul de astăzi, noi va trebui să “recâştigăm” trecutul 
nostru ortodox apusean pierdut şi să-l integrăm pe deplin în experiența ortodoxă 
răsăriteană post-schismică. 

Şi totuşi, el nu şi-a exprimat niciodată interesul de a vizita Galia ortodoxă sau 
Britania. Odată l-am întrebat dacă va voi să-l iau într-un pelerinaj în Europa pre- 
schismică. EI a zis: "Nu — nu am nici un fel de dorință de a merge acolo sau în Rusia 
sau chiar în Muntele Athos. Tot ce-mi este de folos pentru mântuirea mea mi-a fost dat 
de către Dumnezeu aici, în acest munte. Și aici voi rămâne.” Pentru că Părintele Serafim 
fusese deja în toate aceste locuri în inima sa, în sufletul său şi în rugăciunile sale şi el 
era unit cu părinții şi sfinţii din apus prin Trupul Mistic al lui Hristos şi prin comuniunea 
sfinților. Asta era destul pentru el şi mai mult decât destul. Acest fel de detaşare 
monahală mintală m-a impresionat foarte mult, căci eu, prin contrast, eram întotdeauna 
gata să dau fuga în orice condiții ca să văd vreun loc minunat sfânt! Spre deosebire de 
mine, Părintele Serafim îl vedea deja în întregime cu ochii sufletului.” 

La sfârşitul vieții, Părintele Serafim avea totuşi o altă idee. Când Vita Patrum a 
fost terminată de prezentat în serial, el a plănuit să continue cu o prezentare a sfinților 
ortodocşi ai Spaniei (Iberiei). Din nefericire nu a mai trăit să ducă aceasta la îndeplinire, 
nu a avut şansa să facă pentru sfinții altor ţări ortodoxe apusene ceea ce făcuse pentru 
sfinții Galiei. A lăsat altora această sarcină. 

Cu toate că a făcut totul singur, a putut realiza foarte mult. Totuşi, cel mai 
important a fost faptul că el a lăsat prin testament generațiilor viitoare abordarea 
potrivită a apusului ortodox. El le-a dat o „îndrumare detaliată” pentru a-i pătrunde 
rațiunea. Pentru cei care îi vor continua lucrarea de unde a lăsat-o el, această îndrumare 
detaliată se poate găsi în cartea Vita Patrum, ceea ce, cu ajutorul lui Dumnezeu, fraţii au 
reuşit să publice după mutarea lui de la viață, incluzând tot ceea ce scrisese el despre 
Galia“ sec. al V-lea şi al VI-lea. Descrierea de pe coperta din spate spune, „poate că 
niciodată înainte nu a existat un volum care să prezinte atât de complet bogăția 
moştenirii duhovniceşti a vestului ortodox.” 


“3 Relatat în Dialogurile Sf. Grigore cel Mare, Cartea a II-a. 

“4 Vieţile sfinţilor din această carte sunt traduse acum în limba greacă şi publicate de către o mânăstire de 
pe Muntele Athos. Vezi Agioreitiki Marwria (Mânăstirea Daphne, Muntele Athos, iunie-noiembrie, 
1991), p. 205-208. 

PARTEA a VIII -a 


80 
Următorul Episcopului sârb Sava 


Scriu despre Vlădica loan şi totul devine plăcut în 
sufletul meu. N-aş vrea să se piardă nici o informaţie 
importantă despre el. 

— Episcopul Sava” 


AM relatat anterior cum Părintele Gherman, atunci când se afla în Canada, înainte de 


prima sa întâlnire cu Părintele Serafim, stătuse toată noaptea cu Episcopul Sava de 
Edmonton, ascultându-l pe Episcop vorbind însufleţit despre marea viziune a reînnoirii 
spirituale a ruşilor de peste hotare. Pe vremea aceea, Părintele Gherman era îndreptățit 
să aibă rezerve: chemările Episcopului Sava pentru formarea de „obşti de reînoire 
spirituală” a stârnit o reacţie, dar în final rezultatul nu a fost prea mare, în special 
datorită lipsei de sprijin din partea altor ierarhi. 

Totuşi, în ultimii ani ai vieţii, i s-a dat Episcopului Sava să semene seminţele 
reînnoirii duhovniceşti care vor aduce mai târziu roadă cu mult mai mare decât toate 
ostenelile lui cele timpurii demne de laudă. După plecarea la Domnul a Arhiepiscopului 
Ioan, el a făcut un mare serviciu Bisericii, devenind cronicarul său. Mai ales pentru 
această jertfă de dragoste este pomenit astăzi remarcabilul ierarh sârb, Episcopul Sava. 

Părintele Serafim relata, „în primele luni de după plecarea la Domnul a 
Arhiepiscopului loan, în 1966, au apărut în presa rusă multe mărturii despre viața sa 
ascetică şi sfintă şi despre ceea ce-şi propunea pentru fiecare membru al turmei sale. 
Totuşi, în scurt timp, acestea au început să nu mai apară atât de frecvent şi era evident 
că semnificaţia lor era limitată şi mai ales personală şi că ei singuri nu vor păstra 
memoria sfântului ierarh dincolo de timpul vieţii acelora care îl cunoşteau. Atunci, 
Episcopul Sava a început să publice materialul său despre Arhiepiscopul loan. Acesta a 
apărut în cincisprezece articole în Pravoslavnaia Rus din 1967 şi 1968 şi a fost evident 
că acesta era un material cu o dimensiune şi scop diferit. În locul puţinelor memorii 
îndividuale, el a oferit o colecție de mărturii personale, selectate şi verificate cu grijă, 
care au fost aranjate pentru a arăta diferite caracteristici şi aspecte ale vieţii şi sfinţeniei 
lui Vlădica loan. Mai mult decât atât, Episcopul Sava ... a presărat aceste mărturii cu 
citate din vieţile şi scrierile sfinţilor părinți, pentru a clarifica întreaga tradiție ortodoxă a 
sfințeniei în care Vlădica loan a avut un loc aparte. 

În aceste articole, Episcopul Sava discută şi plasează în context patristic acele 
aspecte ale sfințeniei lui Vlădica loan, cum ar fi vindecările miraculoase şi exorcismele; 
ascetismul său strict şi nedormirea; apariția sa în vise, după ce a murit; înainte-vederea 
sa; întâmplări uimitoare cum ar fi focul văzut care a apărut odată când a slujit Sfânta 
Liturghie, persecuția amară pe care a suferit-o; şi chiar ceea ce foarte puţini au ajuns să 
aprecieze la el, poate pentru că aproape niciodată mai înainte acest fel de sfințenie nu 
însoţise rangul ierarhic: nebunia sa pentru Hristos.""20 

Episcopul Sava şi-a dat seama că vor fi mulți care nu vor înţelege înflăcărarea 
lui de a comunica şi altora valoarea Cuviosului loan. El mai ştia că va fi atacat pentru 


“5 Pravoslavnaia Rus [Rusia ortodoxă], 1967, nr. 16 (în Ib. rusă). 
+6 părintele Serafim şi Starețul Gherman, Cuviosul loan Făcătorul de minuni, p. 23-25. 

ostenelile sale. Părintele Serafim a observat: „Râvnitor memoriei unui om care era un 
adevărat nebun pentru Hristos în mijlocul vieţii de calcul şi logică meschină a secolului 
XX (chiar şi viaţa Bisericii) — Episcopul Sava a devenit nebun pentru Hristos, 
nepăsându-i de loc de părerile acestei lumi atât timp cât putea spune adevărul.” 

Episcopul Sava a scris odinioară părinţilor de la Platina că pentru răspândirea 
cinstirii Cuv. loan, va răbda persecuție şi aşa îşi va sfârşi viața. Şi aşa s-a şi întâmplat. 
Articolul său despre Cuv. loan i-a atras antipatie în clica rusească din Serbia sa natală, 
dar când, la o întrunire sinodală, a îndrăznit să se opună acţiunilor Arhiepiscopului 
Vasian din Canada pe care le-a simțit vătămătoare vieţii Bisericii, aceasta a pus capăt la 
toate." Pentru a lucra după cum îl învăţa inima sa pastorală cinstită şi sinceră, el a fost 
forțat să se retragă imediat. Arhiepiscopul Vasian a spus că el putea să locuiască în 
continuare în reşedinţa sa din Edmonton, dar nu a mai putut niciodată sluji ca episcop. 
Pedeapsa Episcopului Sava a mai adus o promisiune: niciodată nu a spus nimănui de ce 
i s-a întâmplat asta! Părinţii Gherman şi Serafim au trebuit să descopere ce se 
întâmplase prin intermediul Episcopului Nectarie. 

După retragerea sa forțată, Episcopul Sava a scris: „Cât despre mine, slavă lui 
Dumnezeu, trăiesc în linişte. N-aş vrea să-mi schimb situaţia. Sf. Grigorie Teologul 
scria: “Pentru că cei care părăsesc tronuri nu-L pierd pe Dumnezeu, ci ei vor avea o 
eparhie sus, care este cu mult mai înaltă şi mai sigură decât aceste eparhii de jos.'” 

Episcopul Sava petrecuse peste şase ani adunând material pentru o carte întreagă 
despre Cuv. loan. Simţind că i se apropie moartea şi această lucrare nu era încă 
terminată, a dispus ca toate materialele sale, publicate şi nepublicate, să fie date obştii 
Sf. Gherman. 

La 30 ianuarie 1973, la nici un an de la retragerea sa, Episcopul Sava a răposat întru 
Domnul. Îndată, Părintele Gherman a primit cuvânt de la fiii duhovniceşti ai Episcopului din 
Canada, spunându-i să vină degrabă. Episcopul Sava pusese deoparte o sumă de bani pentru 
Părintele Gherman, pentru a zbura în Canada îndată după moartea sa, pentru a lua lucrurile care 
i-au aparținut — cărți, lucrări, etc. Le-a fost clar părinților motivul pentru aceasta: Episcopul 
Sava ştia că va veni Arhiepiscopul Vasian şi va încerca să le ia el. 

Potrivit cerinței de pe patul de moarte al Episcopului Sava, părinții au pornit 
îndată spre aeroport, încercând să părăsească mânăstirea troienită în mijlocul iernii. 
Părintele Serafim a scris: „Am avut atât de multe piedici în calea noastră — trei maşini în 
şanţ, transmisie distrusă, baterie moartă — că am început să ne întrebăm dacă el 
[Părintele Gherman] ar trebui să meargă; dar odată ce am pornit, totul a mers bine şi mai 
mult decât bine ... şi astfel am văzut că greutățile erau doar ispite.” 

Ajungând la casa Episcopului Sava marţi seara târziu, pe 13 febr., Părintele 
Gherman a găsit-o pe una dintre fiicele duhovniceşti ale Episcopului aşteptându-l cu 
nerăbdare. „lată lucrările pe care Vlădica a vrut să ajungă la sfinţia voastră,” a zis ea. 
„Trebuie să le luați repede! Arhiepiscopul Vasian ar putea sosi în orice clipă şi ar 
încerca să le obțină.” 

Până când Părintele Gherman a terminat de împachetat totul, s-a făcut deja 
miezul nopții. Nu ştia ce să facă întrucât avionul lui nu pleca decât în ziua următoare şi 
doamna insista ca tot ce i-a aparținut Episcopului să dispară imediat. Umblând pe 
străzile Edmonton-ului învăluite de noapte, Părintele Gherman a ajuns în cele din urmă 
la depoul de autobuze, unde se afla un autobuz cu farurile aprinse şi un portar făcea 
curat înăuntru. A bătut la uşă: portarul a descuiat-o şi i-a zis că îi permitea să-şi pună 
cutiile într-o ladă. Întorcându-se repede la casa Episcopului Sava pentru a lua cutiile, 
Părintele Gherman le-a adus la depou şi le-a pus în siguranță. S-a întors din nou la casa 
Episcopului, de data asta foarte uşurat. În aceeaşi zi, când s-a întors la mânăstire, 


*7 Sub Arhiepiscopul Vasian, bisericile din Episcopia canadiană se reduseseră aproape la jumătate şi 
mânăstirea Înalt Prea Sfințitului Arhiepiscop Iosif fusese vândută. 

Episcopului Sava. 


REFLECTÂND asupra pierderii Episcopului Sava, la scurt timp după ducerea 


sa, Părintele Serafim a remarcat faptul că, „numai acum începem să-l prețuim cu 
adevărat, ca de obicei.” La 20 febr., a scris unuia dintre cei mai apropiați fii 


duhovniceşti ai Episcopului Sava, Igor Kapral:"% 


Am fi foarte bucuroşi să avem măcar o scurtă scrisoare de la tine, căci te 
simțim acum mai apropiat după ducerea lui Vlădica Sava. Am fost foarte 
emoționați când am aflat că Vlădica Sava voise ca noi să avem cărțile şi 
lucrările lui şi chiar lăsase bani pentru Părintele Gherman ca să vină cât 
poate de repede ca să le ia în grijă. (Ar fi cel mai bine să nu căutăm 
explicații pentru asta!) ... Când va fi voia lui Dumnezeu, ne vom construi 
bibliotecă la schitul nostru, va fi în memoria lui Vlădica Sava .... 

Vlădica Sava a devenit o parte a întregii istorisiri despre 
Arhiepiscopul loan: interesul său pentru memoria sa şi recunoaşterea 
deschisă a sfințeniei sale sunt o încurajare pentru noi toţi, care uneori ne- 
am descurajat de atitudinea negativă oarbă față de el în unele locuri. Ne 
gândim să scriem despre Vlădica Sava în noul Cuvânt ortodox şi să 
începem să traducem o parte din materialul său despre Vlădica loan, 
împreună cu comentariile sale valoroase .... 

Cât este de adevărat că prin Vlădica Sava am pierdut un episcop 
duhovnicesc şi drept, şi mă tem să spun că a fost unul dintre ultimii .... 
Pentru noi, care dorim să rămânem creştini ortodocşi cinstiți şi drepți, 
Vlădica Sava pare a fi un exemplu şi un model prin îndurarea îndreptățită 
şi răbdătoare a nedreptății care a căzut asupra lui în ultimele luni ale 
existenței pământeşti. Să facem o convenţie că oriunde s-ar întâmpla să 
fim în Biserica lui Hristos, nu vom fi decât cinstiți şi corecţi, orice ar 
spune politica Bisericii sau ce trebuie să jertfim pentru ea! 

Nădăjduim să înțelegeți! Moartea lui Vlădica loan ne-a lăsat orfani; 
dar acum după ducerea Vlădicilor Leontie şi Sava şi a Vlădicilor Averkie 
şi Nectarie, într-o situaţie atât de şubredă, cine ne-a mai rămas căruia să-i 
spunem ce-i în inimile noastre? 


În altă scrisoare, Părintele Serafim a scris acest pasaj de neprețuit, despre care el 
şi Părintele Gherman s-au informat din materialele lăsate lor de către Episcopul Sava: 


Citind lucrările Episcopului Sava, am găsit printre ele obişnuitele 
plângeri adresate lui, împotriva lui Vlădica loan (astea sunt cele mai 
urâte lucruri despre el!): că este irascibil, aspru, se gândeşte la alții (de 
exemplu, pentru că vin târziu la slujbe), strică ordinea obişnuită a 
lucrurilor, este un administrator prost, nu poate fi înțeles, bolboroseşte şi 
adoarme în mijlocul celei mai importante (lumeşti) discuții, că anume 
clerul Catedralei S.F. consideră sărbătoare atunci când el nu este prezent. 
Eu am avut ocazia să asist la aceste fenomene şi pot mărturisi, de 
exemplu, că de câteva ori când a fost „aspru” cu mine, cu am fost foarte 
recunoscător şi am văzut în aceasta numai folos duhovnicesc. În toate 
astea cred că există un fapt semnificativ tainic despre Vlădica, ce nu a 
prea fost scos la iveală: că nu a permis ca Biserica să devină un obicei, 


“8 Mai târziu Episcopul Ilarion. 

şi prin aşa-zisa sa asprime, el a încercat să-i ferească pe oameni de acel 
făgaş spiritual în care se poate cădea cu atâta uşurinţă. De îndată ce 
Vlădica s-a dus, totul a devenit „liniştit” în Catedrală şi clericii erau 
mulțumiți — pentru că acum puteau şi au făcut un obicei din Biserică, 
incapabilă de a insufla pe cineva în afară de capitala trecutului, care nu a 
fost încă folosită la maximum (dar va fi nu peste mult timp!). 


Părintele Serafim a asistat la această lipsă de insuflare în anul următor, când el şi 
Părintele Gherman au mers la Liturghia anuală în Mormântul Cuv. loan. După 
Liturghie, Arhiepiscopul Artemon a ţinut o predică despre lipsurile preoților. Părintele 
Serafim a scris în Jurnalul său: „În Mormânt, el este înconjurat de tineri “candidaţi” ... 
dintre care nici unul nu intenţionează să slujească Biserica, ca preot paroh. Ce este 
greşit? Evident, conceptul Bisericii ca “organizaţie” cu “locuri care trebuiesc ocupate” — 
se dărâmă. Nimeni nu mai vrea să “ocupe locurile” — pentru că viața Bisericii a devenit 
inconştientă şi automată; se neglijează izvoarele vieții duhovniceşti; bogăția 
duhovnicească a Bisericii există de la sine înțeles dar nimeni nu se mai străduieşte să o 
dobândească pentru sine. Criza Bisericii este mult mai profundă decât “lipsa preoților”: 
realmente fiecare, de la episcopi la mireni au idei greşite despre Biserică şi viaţa 
duhovnicească. 

Astăzi dimineaţă s-a oferit o idee despre acest fapt, în Mormânt. După o predică 
duioasă a principalului slujitor al altarului, Episcopul Nectarie, Părintele Mitrofan a 
ținut o predică înflăcărată — chiar la vârsta lui înaintată şi fără dinţi — despre ruşinea 
ruşilor de a nu-şi preţui propriul lor făcător de minuni, Arhiepiscopul loan, în timp ce 
alte popoare, cum ar fi grecii, tipăresc deja icoane cu el şi îl slăvesc în mod deschis ca 
pe un sfânt. (Asemenea cuvinte nu s-au spus în public înainte!) Intr-adevăr, atâta timp 
cât consideraţiile politice sunt plasate pe primul loc ... nu este nici o speranță pentru 
credinciosul ortodox, şi ei vor dispărea pur şi simplu şi nu vor lăsa nici o moştenire 
duhovnicească.” 

In altă parte, Părintele Serafim a scris despre Cuv. loan: „Avem un asemenea 
izvor de inspirație şi har şi cei care îl slăvesc sunt efectiv proscrişi. Nu-i de mirare că 
harul se ia din eparhia lui!” 

Părinții au plecat din San Francisco foarte descurajaţi de starea lumii şi a 
credincioşilor, dar cu atât mai mult doreau să continue să publice despre acest mare 
făcător de minuni al oraşului. De la Părintele Mitrofan aflaseră că Sfântul binecuvântase 
după moarte istorisirea şi publicarea minunilor lui. La 30 august 1972, Părintele 
Mitrofan scrisese părinţilor: „M-am străduit foarte serios să adun material despre 
Vlădica Ioan .... Am simţit o nevoie urgentă să fac asta şi în noaptea care a urmat 
hotărârii mele l-am văzut pe Arhiepiscopul loan clar şi aproape. Era foarte bucuros şi 
m-a binecuvântat. Lăudat fie Domnul întru sfinții Lui. Este plăcut lui Dumnezeu, căci 
sfinții lui Dumnezeu nu fac minuni prin propria lor putere, ci prin puterea divină a Lui. 
Am verificat deja o serie de cazuri în care oamenii au primit vindecări.”*0 

Părinţii Serafim şi Gherman au considerat datoria lor sfântă de a duce la bun 
sfârşit cel mai bine cu putință lucrarea Episcopului Sava. „Ne simţim moştenitorii şi 
datornicii duhovniceşti ai lui Vlădica Sava,” scria Părintele Serafim, „şi vom face tot 
ceea ce putem, cu ajutorul lui Dumnezeu, ca să strângem într-o carte tot materialul său 
despre Arhiepiscopul loan.” 

Urmând paşii Episcopului Sava, părinții au văzut şi posibilitatea împărtăşirii 
aceluiaşi destin. Referindu-se în ascuns la retragerea Episcopului Sava, Părintele 
Serafim a scris într-o scrisoare, la scurt timp după moartea Episcopului Sava: „Din 
nefericire, el [Arhiepiscopul Artemon] nu este prea dispus să slăvească memoria lui 


*9 Acest comentariu e luat dintr-o scrisoare a Părintelui Serafim în care a vorbit despre acelaşi eveniment. 
430 ru: 
Ibid., p. 471. 

Vlădica loan, şi pe lângă aceasta se pare că are o frică de moarte de Vlădica Vasian. Noi 
aparțţinem “altei” tradiţii: fă cum îți spune conştiinţa şi dacă te persecută sau te 
“dezbracă” pentru asta, este bine. (Ai auzit vreodată de vreun călugăr “dezbrăcat”? Poate 
vel auzi!)” 

Deşi mare parte din materialul pe care Episcopul Sava îl lăsase părinților fusese 
deja publicat în Pravoslavnaia Rus, mai erau unele documente foarte valoroase 
nepublicate: de pildă, o scrisoare de la fratele mai tânăr al Cuv. loan, ceea ce l-a făcut pe 
Părintele Serafim să scrie un articol despre copilăria sfântului. Părinţii au mai primit 
caietele de însemnări personale ale Episcopului Sava, care s-au dovedit a fi nimic 
altceva decât manuscrise ale sfinților părinți. Aceste caiete au dovedit marea dragoste a 
autorului lor pentru sfinții părinți şi cunoaşterea lor, care îi dăduseră posibilitatea să-l 
încadreze foarte eficient pe Cuv. loan într-un adevărat context patristic. După cum a 
arătat Părintele Serafim, articolele Episcopului Sava despre sfânt „au oferit ca efect un 
curs scurt în educaţia patristică a poporului ortodox.” 

În 1976, a zecea aniversare de la moartea Cuv. loan, părinţii au putut să-şi 
împlinească datoria față de Episcopul Sava, organizând materialele sale despre Cuv. 
loan şi publicându-le în volum în Rusia. Cartea a reuşit să nu fie Viaţa Arhiepiscopului 
loan, ci mai degrabă o relatare a minunilor şi a cinstirii sale. Părinții au intitulat-o 
Cronica cinstirii Arhiepiscopului loan Maximovici. 

Părintele Serafim a scris, „Cronica este valoroasă mai întâi nu atât pentru 
materialul real pe care îl oferă, cât pentru evaluarea Arhiepiscopului loan.” Pentru 
această evaluare, Episcopul Sava a adus mărturiile martorilor venerabili ca 
Arhiepiscopul Averkie, Arhimandritul Constantin şi renumitul ierarh sârb Nicolae 
Velimirovici. „Dar partea cea mai interesantă a Cronicii este mărturia lui Vlădica Sava. 
În fiecare cuvânt al său, mai ales în predicile sale despre Vlădica Ioan, se simte iubirea 
nesfârşită şi cinstirea ierarhului mai tânăr în locul celui mai bătrân.”*! 

În 1979, părinţii au publicat un al doilea volum al Cronicii, tot în limba rusă, de 
data asta prezentând predici şi eseuri teologice scrise de Arhiepiscopul loan. A fost 
inclus un articol decisiv despre Supravenerarea ortodoxă Maicii Domnului, pe care 
părinţii o descoperiseră în mod aproape miraculos într-un calendar bisericesc sârb 
extrem de rar din anii '30; şi încă un articol despre erorile „sofiologice” ale teologului 
parizian Sergiu Bulgakov cu privire la Maica Domnului şi Sf. loan Botezătorul. 


PARINTII n-au mai dat peste nici un necaz (cel puțin imediat sau direct) 


publicând cele două volume ale Cronicii, care, în cele din urmă, au constat din material 
publicat mai dinainte. Totuşi, ei au avut o dezamăgire: când au trimis un număr de cărți 
pentru a fi vândute la Librăria sinodală oficială din New York, toate cărțile le-au fost 
returnate neatinse, după un an. 

În timp ce aceste lucruri se întâmplau în arena „oficială”, evenimente mai 
însuflețitoare aveau loc în „catacombe”. La Mânăstirea Sf. Gherman, Episcopul 
Nectarie a săvârşit slujbe de proslăvire pentru Cuv. loan, mărindu-l astfel local, ca sfânt. 
Părintele Serafim a explicat unui tânăr care era îngrijorat, asupra „canonicității” unor 
asemenea acte independente: „| Episcopul Nectarie] a făcut aceasta numai din dragoste 
pentru un sfânt .... Fapta lui Vlădica Nectarie (sau mai degrabă fapte, căci s-au repetat) 
a fost făcută cunoscând pe deplin faptul că propriul său episcop suveran, în mod cert nu 
va fi de acord dacă ar şti, ci dimpotrivă, i-ar aduce mare necaz dacă ar auzi despre asta 
„„.„. El a lucrat “în taină” — în mod precis pentru că cei care ar trebui să aducă laude 
publice unui sfânt nou descoperit păstrează tăcerea datorită considerațiilor politice şi a 
inimilor reci care conduc în mijlocul nostru; şi dacă nu ar fi pentru asemenea inimi 
iubitoare care bar cu ortodoxie sfântă, focul ortodoxiei adevărate ar lipsi cu totul astăzi 


“51 Ibid., p. 18-19. 

din mijlocul nostru. În viitor, ne vom încrede în Dumnezeu, faptele pline de râvnă 
iubitoare ale unor astfel de oameni ... fie că sunt iararhi sau preoţi sau călugări sau 
simpli mireni, vor fi lăudate şi elogiate de întreaga Biserică, pentru că de-a lungul 
istoriei Bisericii, aceştia sunt oamenii prin care ortodoxia se pune în lucrare. 

„Dacă doreşti să cunoşti “principiul” pe baza căruia a acţionat Vlădica Nectarie 
(şi alții care practică ortodoxia vie), şi care ne stârneşte chiar şi pe noi sărmanii să 
mergem mai departe sub un climat duhovnicesc extrem de dificil şi nefavorabil — este 
principiul catacombelor, al hrănirii în taină a acelor muguri ai adevăratei ortodoxii care 
nu sunt încurajați în cercurile ortodoxe oficiale."*? 

Deşi nici Episcopul Nectarie nici Părintele Serafim nu vor mai trăi să vadă — va 
veni o vreme când cinstirea formală, oficială a Cuv. loan va părea posibilă şi chiar 
firească; când va înceta controversa din jurul lui; când va fi uitată toată durerea, 
scandalul şi mâhnirea din jurul persecuției lui; şi când, aşa cum a apreciat Arhiepiscopul 
Artemon, „duşmanii lui vor fi morți”. Astăzi, când canonizarea pare o afirmație 
„sigură”, aceasta ar trebui să fie recunoscută mai întâi ca o cunună a nevoinţelor 
Episcopului Sava, care şi-a făcut singur soarta într-un timp nesigur. 

Părintele Serafim a scris în 1973, „Poate că Episcopul Sava a văzut în Vlădica 
Ioan o cheie, aşa cum a fost, pentru acea reînnoire duhovnicească pentru care s-a trudit; 
fără îndoială că el a văzut în slăvirea lui un izvor de mare putere duhovnicească pentru 
credincios. Într-unul dintre articolele sale din Rusia pravoslavnică ... Episcopul Sava a 
arătat faptul puţin cunoscut că era un ierarh sârb, Episcopul Nicolae Velimirovici, care 
în mare măsură a dat impulsul pentru canonizarea Sf. loan de Kronstadt de către 
Biserica Rusă din afara Rusiei .... Şi acum, un alt ierarh sârb, Episcopul Sava — avea 
evlavie față de Biserica şi poporul rus care este încă de nebiruit printre ierarhii ruşi! — 
care a dat primul impuls pentru viitoarea canonizare, în vremea lui Dumnezeu, a 
Arhiepiscopului loan, un eveniment pentru care el a pus bazele şi a pregătit poporul 
ortodox în mod conştient.”*55 

Într-o vreme când lumea avea nevoie mai mult ca niciodată, Episcopul Sava i-a 
dat un sfânt ca mijlocitor al său. 

Omul cel mai puternic din lume este acela care este cel mai singur. 
: 434 
— Henrik Ibsen 


IDINTRE toți scriitorii ortodocşi contemporani cu Părintele Serafim, probabil că nici 
unul nu l-a influențat mai mult ca Arhiepiscopul Averkie din Jordanville. Părintele 
Serafim şi-a amintit de Arhiepiscopul Averkie din timpul când acesta a venit la San 
Francisco pentru funeraliile Cuv. loan şi a vizitat atelierul obștii; şi deşi urma să nu-l 
mai vadă niciodată după aceea, l-a privit întotdeauna cu cea mai înaltă admiraţie. 
Părintele Serafim a scris: „Până la moartea sa în 1976, Arhiepiscopul Averkie a fost un 
izvor constant de morală şi sprijin ideologic pentru obşte.” Faptul că Părintele Serafim 1- 
a luat pe Arhiepiscopul Averkie drept model ca scriitor ortodox se vede din subiectele 
scrierilor Părintelui Serafim, din întreaga lor abordare şi forță, chiar şi din stilul lor 


*%2 Dintr-o scrisoare a Părintelui Serafim, 7 noiembrie 1973. 
“3 Părintele Serafim Rose şi Starețul Gherman, Cuviosul loan Făcătorul de minuni, p. 26-27. 
*4 Henric Ibsen, Duşmanul poporului. 

literar prin unele locuri. Privind retrospectiv după mulţi ani şi observând cât de aproape 
s-a aliniat Părintele Serafim la munca de o viaţă a Arhiepiscopului Averkie, se poate 
vedea înțelepciunea sfatului Cuv. loan înainte, în 1965, când l-a indicat Părintelui 
Serafim pe Arhiepiscopul Averkie ca îndrumător credincios al său, pentru a prezenta 
ortodoxia cea adevărată prin cuvântul tipărit. 

Atât ca persoană cât şi ca scriitor, Arhiepiscopul Averkie era foarte asemănător cu 
Părintele Serafim. Atitudinea lui a adus mărturie pentru o nobleţe de caracter înnăscută, pentru o 
demnitate duhovnicească liniştită. Niciodată nu era grăbit sau împrăştiat. Nu putea fi niciodată 
găsit într-o situaţie sau stare întâmplătoare. În mod sincer nu-i păsa ce gândesc oamenii despre 
el şi nu încerca niciodată să impresioneze sau să facă rău cuiva pentru a-şi exercita puterea. Deşi 
era foarte conştient de principiile vieții pământeşti şi avea o atitudine realistă față de ceea ce se 
petrecea în jurul lui, el era detaşat de lucrurile pământeşti. Nu se vedea în el nimic lumesc. 

Cei care l-au cunoscut pe Arhiepiscopul Averkie pe vremea când era stareț şi 
Director al Seminarului/Mânăstirii Sfânta Treime îşi amintesc prezența lui fizică 
uimitoare. Era înalt, cu o barbă albă deasă, părul vâlvoi şi sprincene foarte stufoase. 
Ochii săi mari păreau să privească direct în sufletul şi conştiinţa omului, făcând oamenii 
să comenteze cât de mult aminteau de ochii Părintelui Serafim. Nu auzea bine — 
deficiență ce l-a ajutat să-şi păzească mintea de stricăciunea discuțiilor lumeşti. Când în 
preajma lui aveau loc certuri mărunte sau conversații fără sens, el îşi îndepărta aparatul 
auditiv în mod intenţionat. În biserică stătea cu ochii închişi la rugăciune. 

Părintele Gherman îşi aminteşte: „Arhiepiscopul Averkie era un păstor creştin 
adevărat. El nu spunea doar, “fă asta, nu fă aia”, ci dădea “întreaga imagine” — întreaga 
filosofie ortodoxă a vieții unde oamenii puteau înțelege de ce trebuiau să facă un lucru 
şi nu altul.” 

Deşi Arhiepiscopul Averkie şi Părintele Serafim erau modeşti şi interiorizaţi, 
scrierile lor conțin o expunere şi acuzaţie curajoasă a lepădării de credinţă a timpurilor 
noastre. Părintele Serafim a scris despre îndrumătorul său: „Despre lumea 
contemporană, Arhiepiscopul Averkie avea o concepție sobră, precisă şi era în 
întregime inspirată de Sfânta Scriptură şi sfinții părinți ai Bisericii: E arăta că trăim în 
epoca lepădării de credinţă, căderea din creştinismul adevărat, când “misterul inechității” 
a ajuns în etapa finală a pregătirii pentru “omul păcatului”, Antihrist.” 

Ca şi Părintele Serafim, Arhiepiscopul Averkie făcuse un întreg studiu al 
cauzelor filosofice ale lepădării de credință. După cum a observat Părintele Serafim: 
„Arhiepiscopul Averkie a urmărit dezvoltarea acestei lepădări mai ales de la schisma 
Bisericii Romei (1054), prin epoca Umanismului, Renaşterii şi Reformei, Revoluției 
franceze, materialismului şi comunismului sec. al XIX-lea, culminând cu Revoluţia 
Rusă din 1917, care a îndepărtat ultima mare barieră către lucrarea misterului inechității 
şi venirea lui Antihrist.”%5 

După cum am văzut, Arhiepiscopul Averkie se afla pe linia duhovnicească 
directă a profetului rus din sec. XIX, Sf. Teofan Zăvorâtul, ale cărui profeții — ca cele 
ale contemporanului său Sf. Ignatie Brianceaninov — el le-a văzut împlinindu-se negreşit 
în jurul său. Sf. Teofan a profețit căderea țarului ortodox şi urmările cumplite ale acestei 
căderi, care, zicea el, trebuie să vină ca o pedeapsă pentru necredința, gândirea liberă, 
amoralitatea şi blasfemia din rândul ruşilor. Teofan spusese, „Atunci când cade 
autoritatea regală şi oamenii de pretutindeni instituie auto-guvernare (republici, 
democraţii), atunci se va face loc, ca să lucreze Antihrist. Nu va fi greu pentru satan să- 
şi pregătească glasurile în favoarea renunțării la Hristos, aşa cum a arătat experiența din 
timpul revoluției franceze. Nimeni nu va rosti cuvântul autoritar. Şi astfel, când 
asemenea regimuri, potrivite năzuinţelor lui Antihrist, se instituie pretutindeni, atunci va 
apărea Antihrist.” 


“5 [Părintele Serafim Rose], „Arhiepiscopul Averkie: semnificaţia lui pentru Biserica Ortodoxă 


ecumenică”, Cuvântul ortodox, numerele 100-101 (1981), p. 222-223. 

Arhiepiscopul Averkie a văzut că aceasta se întâmplă în lumea contemporană. El 
scria, „sarcina fundamentală a slujitorilor venirii lui Antihrist este de a distruge lumea 
veche cu conceptele şi “prejudecățile” ei de odinioară, pentru a construi în locul ei o 
lume nouă potrivită pentru primirea “noului stăpân” al ei, care se apropie, care va lua 
locul lui Hristos pentru oameni şi le va da pe pământ ceea ce Hristos nu le-a dat.” În 
cuvintele Sf. Ignatie Brianceaninov, „Antihrist va fi rezultatul logic, corect şi firesc al 
direcției morale generale şi spirituale a omenirii.” 

Ca şi mult iubitul său Sf. loan de Kronstadt, Arhiepiscopul Averkie a constatat 
că lucrul cel mai greu de îndurat pentru un păstor ortodox era să asiste la adevăratul 
triumf al răului în lume. A văzut creştini de toate confesiunile „ţinând pasul cu timpul”, 
colaborând inconştient cu slujitorii venirii lui Antihrist propovăduind idei umaniste, 
reci, ale „progresului lumii” şi fericirea pământească — idei care par motivate de 
„dragostea creştină”, dar care sunt în realitate profund străine adevăratului creştinism. 
Arhiepiscopul Averkie a afirmat, „purtarea crucii este calea firească a fiecărui creştin 
adevărat, fără de care nu există nici un fel de creştinism.” 

Desigur, Arhiepiscopul Averkie era foarte afectat să vadă superiori ai ortodoxiei 
încercând să susțină aceste tendințe de apostazie de dragul progresului „ecumenic”, 
contribuind astfel la „noul creştinism” al lui Antihrist — un creştinism fără Cruce.” 

De pe vremea şederii sale în Jordanville, Părintele Gherman şi-a amintit cum 
odată, pe când avea de lucru în biroul seminarului, îl auzise pe Arhiepiscopul Averkie 
că intrase în sală de mult timp. „În mod evident, este împovărat de ceva”, a remarcat 
Părintele Vladimir, care lucra şi el atunci în birou. Părintele Gherman (pe atunci fratele 
Gleb) a ieşit să verifice. Când s-a apropiat de Arhiepiscop, l-a găsit meditând adânc. „O, 
frate Gleb”, a zis Arhiepiscopul, uitându-se în sus cu o expresie îngrijorată, „Mă 
gândeam .... Cuvântul “ortodox” nu mai are astăzi nici un înțeles. Neortodoxia se 
distinge acum în spatele unei măşti exterioare a ortodoxiei. Este nevoie să se inventeze 
0 nouă expresie pentru ceea ce numim ortodoxie, tot aşa cum fusese nevoie odată să se 
creeze termenul “ortodox”. — Şi asta nu este aşa de uşor.” 

Părintele Gherman îşi mai aminteşte cum Arhiepiscopul Averkie, încercând să 
comunice gustul creştinismului celeilalte lumi, ortodocșilor care îşi pierdeau „vorba de duh”, 
plângea cu căință în timp ce-şi ţinea predicile. Lacrimile se rostogoleau pe obrajii 
Arhiepiscopului celui drept pe când buzele sale dădeau la iveală fără efort, învăţătură profundă 
în frumoasa, clasica limbă rusă. 

La începutul anilor '70, când Arhiepiscopul Averkie era deja infirm şi i se 
apropia sfârşitul, îndemnurile sale pastorale erau mai puternice ca niciodată. Citind 
articolele sale din Pravoslavnaia Rus, Părinţii Serafim şi Gherman s-au bucurat să-l 
vadă pe acest călugăr bătrân cu părul alb vorbind deschis, nu numai despre amenințările 
la adresa ortodoxiei de către ecumenism, renovaţionism şi răceală, ci şi despre probleme 
subtile ale Bisericii despre care, se pare, puţini doreau să le recunoască. Venerabilul 
Arhiepiscop vorbea despre moartea duhovnicească care se strecoară înăuntru atunci 
când începem să privim Biserica, mai înainte de toate, ca o organizație pământească; 
despre politica de partid care pătrundea în viața Bisericii sub pretextul „canonicităţii” 
celei drepte; despre felul cum disciplina ecleziastică este fals folosită pentru scopuri 
politice şi private; şi despre felul în care concepțiile false de smerenie şi ascultare sunt 
folosite pentru a forța oamenii să muncească pentru aceste scopuri. „Adevărata 
ortodoxie”, scria el, „este străină oricărui formalism mort. Nu există în aceasta nici o 
aderare oarbă la “litera legii”, pentru că este duh şi viaţă (loan 6, 63). Acolo unde, dintr- 
un punct de vedere exterior şi pur formal, totul pare destul de corect şi strict legal, 
aceasta nu înseamnă că aşa este şi în realitate.” 


% Arhiepiscopul Averkie din Jordanville, Să ze ţii tare întru adevăr, comp. Părintele Demetrios Serfes 
(Mt. Holy Springs, Pennsylvania), p. 10. 
%7 Arhiepiscopul Averkie, „Ce este ortodoxia?” Viaţa ortodoxă (mai-iunie 1976), p. 3-4. 

Împreună cu Părintele Serafim, Arhiepiscopul Averkie a apreciat mult existența 
Bisericii Ruse de peste hotare ca un glas al libertății față de Rusia înrobită şi ca unul 
dintre ultimele bastioane ale adevăratei ortodoxii într-o epocă a apostaziei. Totuşi, în 
acelaşi timp, el a văzut un efort de comun acord din partea diavolului de a distruge acest 
bastion din afară şi dinăuntru. Falsa „dogmă a răscumpărării” — pe care unii din 
Biserica lui mai încercau să o promoveze, făcând astfel loc unui a/r fel de „creştinism 
fără Cruce” — Arhiepiscopul Averkie a numit-o „jignirea noastră”. Maşinaţiile politice la 
care asistase în spatele scenelor Bisericii sale — inclusiv persecuția Cuv. loan — 
afectaseră de asemenea profund sufletul său sensibil şi cinstit. Aşa cum am menționat 
anterior, el a fost înlăturat din poziţia sa de membru permanent al sinodului său, desigur 
pentru că a refuzat să fie influenţat în vreun fel de asemenea maşinațiuni. El a spus 
odată Părintelui Gherman, „Acest dezacord al Bisericii mă omoară. Sfânta Rusia este 
acum răstignită. Biserica Rusă de peste hotare poate face lucruri aşa de mari, aşa de 
multă lucrare misionară, dar noi încă ne luptăm .... Nu înseamnă asta că harul Duhului 
Sfânt părăseşte sinodul nostru?” 

Poate că ce l-a afectat cel mai mult pe Arhiepiscopul Averkie la sfârşitul vieții, a 
fost să vadă în cadrul „bastionului” său al adevăratei ortodoxii înflăcărate, că ridicarea 
noii generaţii de conducători ortodocşi era compromisă, nu de oameni simpli care voiau 
doar să primească şi să mențină tradiţia, ci de oportuniştii a căror „înflăcărare” era 
motivată de puterea-politică. In 1975, doar cu un an înainte de moartea sa, el a devenit 
victimă a acestei „înflăcărări care nu era pentru cunoaştere”, când a început să fie atacat 
de către gruparea super-corectă. A fost criticat mai întâi pentru prietenia sa cu un 
episcop grec din New York pe nume Petros, pe care gruparea îl privea ca pe o autoritate 
rivală pentru „grecii pe calendarul vechi” din America. Ştiind că Arhiepiscopul Averkie 
slujea împreună cu Episcopul Petros, i-au trimis una dintre vestitele lor „Scrisori 
deschise”, şi atunci într-adevăr „au rupt legătura” cu el; compromiţând în acelaşi timp 
autoritatea sa teologică, răspândind zvonul că acesta se afla „sub influență occidentală”, 
„scolastică”, etc. 

Arhiepiscopul Averkie i-a informat pe părinții de la Platina despre ceea ce se 
întâmpla. Evident că era foarte supărat de tonul „obraznic” (cum îl numea el) care era 
introdus în Biserică. Părintele Serafim a scris mai târziu: „Ne-a scris foarte îndurerat ... 
o scrisoare sfâşietoare care arată cât de mare este prăpastia dintre marii bătrâni ai 
Bisericii şi tânăra generaţie, care nu a primit îndrumare de la ei şi acum crede că “ştie 
mai bine” decât ei.” 

La 10 septembrie 1975, aniversarea sfințirii obştii de către Arhiepiscopul loan, 
Episcopul Nectarie a venit la mânăstire ca să slujească Sfânta Liturghie şi după aceea a 
împărtăşit părinților durerea sa asupra ultimelor evenimente. Şi Episcopul Nectarie îl 
admira fără margini pe Arhiepiscopul Averkie, privindu-l ca pe un sfânt în viaţă. 
Episcopul Nectarie a spus părinților că, campania împotriva lui arăta cât de strâmtă şi 
dureroasă este astăzi calea adevăratei ortodoxii. După vizita Episcopului Nectarie, 
Părintele Serafim a comentat: „În încercările care ne stau înainte, suntem încă destul de 
singuri! Dar avem exemplele strălucite ale acestor ultimi călugări — Arhiepiscopul 
Averkie şi Andrei," şi Episcopul Nectarie. Dumnezeu să ne păstreze în turma Lui cea 
adevărată!” 

Chiar în timpul campaniei împotriva Arhiepiscopului Averkie, Părinţii Serafim 
şi Gherman au hotărât să-i dedice un număr din Cuvântul ortodox, să-l întregească cu o 
fotografie de-a lui pe copertă, un articol scurt de Părintele Serafim, numindu-l o 
„legătură vie cu sfinții părinți”, şi un articol de Arhiepiscopul Averkie, intitulat „Sfânta 
râvnă”. Părintele Serafim scria pe atunci: „Plănuisem timp de un an de zile să-l punem 
pe copertă pe Vlădica Averkie — dar impulsul final a venit doar acum! Să creadă ce vor 


*58 Arhiepiscopul Andrei din New Diveyevo, anterior Părintele Adrian. 

ei — acesta este un adevărat episcop şi teolog ortodox, fără vreun fel de escrocherie sau 
politică şi el a suferit direct din cauza “politicii” din Biserică. Considerăm coperta foarte 
mângâietoare — ne-am făcut datoria față de acest om cinstit!” 

În mod deosebit, articolul însufleţit al Arhiepiscopului Averkie despre „Sfânta 
râvnă” făcea în încheiere o distincție clară între adevărata râvnă ortodoxă şi acea râvnă 
falsă care ascunde interese personale şi „înspumarea pasiunilor omeneşti obişnuite”. 
„NUMAI SFÂNTA RÂVNĂ PENTRU DUMNEZEU, PENTRU HRISTOS,” scria el, „fără 
nici un amestec de orice fel de viclenie sau POLITICĂ ambiguă înșelătoare, trebuie să 
ne îndrume în toate faptele şi lucrările noastre."*% 

La două luni după ce a fost terminat numărul cu Arhiepiscopul Averkie din 
Cuvântul ortodox, Părintele Serafim a scris o scrisoare: „Coperta noastră cu Vlădica 
Averkie pare să ne fi pus definitiv într-o anumită “categorie” — care este probabil cel mai 
bine. Simțim acum că ne apasă o “greutate” nedefinită, ca şi cum am da atacul principal 
al unei “bătălii” ale cărei linii frontale nu sunt clare. Probabil că izolarea noastră (în 
câteva sensuri) ne face mai capabili să purtăm această greutate, aşa că Ii mulțumim lui 
Dumnezeu. În jurul [grupului super-corect] par a fi adunaţi nori care îi împiedică pe 
oamenii serioşi să gândească prea clar sau cumva să “controleze” situația, şi am primit 
nişte indicii că generaţia bătrână se aşteaptă ca noi să rostim “cuvântul” cel drept când 
va veni vremea. Dumnezeu să ne dea putere.” 

Arhiepiscopul Averkie şi-a pus multă nădejde în obştea Sf. Gherman. Părintele 
Serafim scria: „Nu cu mult înainte de a muri, a spus Părinților: “Calea voastră este 
dreaptă. Binecuvintez tot ceea ce faceți.” 


VAzâND disensiunea Bisericii asupra unui păstor cu adevărat drept, 


Arhiepiscopul Averkie, Părintele Serafim a început să facă nişte cercetări de suflet reale. 
Un pasaj din Cronica scrisă de Crăciun, în anul 1975, îl arată pe Părintele Serafim 
încercând să aibă încredere în situaţia Bisericii în general, căutând cu înflăcărare sens în 
aceasta şi totuşi refuzând să găsească refugiu în soluții uşoare, standard. EI scria: „Tot 
anul am auzit ştiri despre lipsa de armonie din Biserică. Într-o mânăstire (Jordanville) 
călugării spun “suntem oi fără păstor” — şi totuşi ce ar face ei dacă stareţul ar deveni 
deodată aspru şi pretențios pentru a realiza identitatea sufletului? În altă mânăstire 
(Hartford) pare să existe identitatea sufletului, dar există impresia că nu e prea adâncă şi 
este prea dependentă de “păreri” — păreri despre sfințenia starețului, sau corectitudinea 
teologiei mânăstirii (şi greşeala tuturor celorlalți), a superiorității “grecilor” față de 
“ruşi”, etc. Şi peste tot — în parohii, în familii şi în grupuri mici — izbucnesc animozități 
pentru nici un motiv aparent şi oamenii cei mai buni şi mai supuşi sunt persecutați. 

Unde trebuie găsită cauza acestui fenomen universal de astăzi? Dispar adevărații 
conducători din Biserică? Sau refuză urmaşii să acorde încredere acelora care ar putea 
deveni conducători? Desigur, se întâmplă ambele lucruri şi în general iubirea multora se 
răceşte şi atât conducerea cât şi încrederea pier într-o lume bazată pe obrăznicie 
revoluţionară şi ego-centrism. 

Care este răspunsul? Să câştigi o poziţie de conducere şi să constrângi la 
ascultare? — Imposibil în lumea de astăzi. Să dai ascultare oarbă vreunui conducător, de 
preferat unul “cu reputaţie”? Extrem de periculos: mulţi oameni îl urmează pe Părintele 
Tarasie din Hartford în felul acesta şi finalul arată catastrofal, producând pe parcurs 
lipsă de armonie şi conflicte. 

Să ai dragoste, încredere şi viață după sfinţii părinți în grupul mic unde se află unul — 
pare să nu existe o altă cale de a rezolva “criza spirituală” de astăzi care se exprimă în 
absența identităţii sufletului şi minţii. Dacă cineva descoperă înțelepciunea părinților, 
atunci acela se va afla împreună cu ceilalți care o găsesc. Asta este cu mult mai bine 


rit, Arhiepiscopul Averkie, „Sfânta râvnă”, Cuvântul ortodox, nr. 62 (1975), p. 130-131. 

decât să urmezi ceea ce zice cutare şi cutare, considerând că este fără de greşeală. Dar 
cât de greu este să descoperi gândirea părinților! Cât de diferiți suntem faţă de alții care 
sunt la fel de sinceri ca noi! Sau se întâmplă aceasta fiindcă nu am cercetat suficient de 
îndelungat sau de adânc? 

Să ne dea Dumnezeu răspunsul la această întrebare chinuitoare! Dacă nevoinţele 
noastre îi pot ajuta pe alţii să-şi găsească identitatea sufletului şi a minţii în ortodoxia 
cea adevărată, gândind pentru sine corect, mai întâi de toate, în conformitate cu gândirea 
părinților — atunci existența noastră în pustie este îndreptățită. Şi totuşi calea noastră 
către această identitate pare să treacă prin conflicte — de pildă, neacceptarea publică 
asupra problemei Fericitului Augustin ca părinte şi sfânt ortodox. Acest conflict 
temporar va produce în realitate o armonie mai profundă după aceea? Să dea Dumnezeu 
— aceasta pare singura alternativă a celui orb care urmează o linie individuală ne- 
patristică!” 

Câteva luni după consemnarea acestui pasaj, Părintele Serafim a scris o scrisoare 
lui Alexei Young în care medita asupra aceloraşi probleme: „Oftez şi mă gândesc, 
merită într-adevăr să ajungem la înțelegerea reală a ortodoxiei, când sunt atât de mulți 
acum care “ştiu mai bine”, şi unii ca aceia care nu sunt aşa, sunt slabi ca niște 
macaroane? Sau poate, cum a sugerat odată în mod strălucit tânărul nostru Toma 
[Anderson]: dacă toți ceilalți gândesc diferit, atunci poate că noi greşim într-adevăr? 
Dar atunci mă gândesc la Vlădica Averkie, Părintele Mihail Pomazanski şi toată acea 
veche generaţie care acum este aproape dispărută — şi vreau să plâng pentru tinerii 
“Ştiutori-a-toate” care nu au luat în seamă problema. Dar înțelegerea vine doar prin 
suferință şi câţi pot face asta?” 


„ORTODOXIA SUFERINȚEI” — expresie a Sf. Grigorie Teologul — era 
adesea pe buzele Arhiepiscopului Averkie. Asta se referă la două lucruri: la crucea pe 
care trebuie să o poarte creştinii ortodocşi urmându-L pe Hristos în rai şi la persecuția 
pe care însuşi Adevărul veşnic îl îndură în această lume căzută. Realmente, oamenii cei 
drepţi pe care i-am pomenit nu s-au cruțat de persecuție într-un fel sau altul, datorită 
„ortodoxiei suferinței”: adesea, ca Hristos, primind-o chiar din mâinile slujitorilor 
Bisericii. Arhiepiscopul Averkie observa: „Cel care îşi urmează propria conştiinţă şi 
învățăturile Domnului poate sfârşi prin a plăti scump. Şi asta este adevărat în toate 
aspectele vieții moderne — uneori chiar în sfera religiei şi a Bisericii.” 

Arhiepiscopul Averkie a gustat adânc din „ortodoxia suferinței”. Când Părintele 
Gherman a vizitat Jordanville în 1973 şi l-a întrebat de starea sa pe Arhiepiscopul 
suferind, a primit acest răspuns: „Cum să mă simt, când slava ortodoxiei scade, diavolul 
triumfă, creştinii devin plini de ură şi răzbunători şi creştinii ortodocşi nu se prezintă 
mai bine — poate mai rău pentru că lor li s-a dat mai mult. Și cine se va ridica în aceste 
cumplite vremuri de pe urmă pentru sărmana ORTODOXIE A SUFERINŢEI ?” 

În ultima sa carte, Arhiepiscopul Averkie a arătat cum a contribuit preocuparea 
sa pastorală faţă de „distrugerea spirituală” a vremurilor sale, la boala sa îndelungată şi 
hotărâtoare: „Ca rezultat al întregii epuizări emoţionale pe care am îndurat-o cu privire 
la tot ceea ce se petrece astăzi, am fost copleşit (cel puţin aşa spun doctorii) de câteva 
boli grave care aproape m-au dus din viața asta pământească vremelnică, pentru că n-am 
putut ajunge la o înțelegere cu cele ce se făceau în jurul meu şi să stau cu 
indiferenţă.” 


“40 Viaţa ortodoxă, (mai-iunie 1976), p. 30. 

Mai târziu concluziona: „Voi fi judecat, aşa cum vom fi noi toţi, de către 
nepărtinitorul Dumnezeu. Dar pot să spun un lucru: am făcut totul corect, potrivit 
conştiinţei mele şi fără să mă uit la personalităţi.” 

Eliberat în cele din urmă de marea sa povară pastorală, Arhiepiscopul Averkie a plecat 
la Domnul la 31 martie 1976. În timpul ultimei sale zile de viață, moțăia şi a fost auzit spunând, 
„Lazăr este bolnav.” Evident, acesta era un mod mistic de identificare cu prietenul lui Hristos 
din Evanghelii, întrucât Arhiepiscopul Averkie a murit chiar în ziua când Biserica prăznuieşte 
moartea lui Lazăr. A fost înmormântat trei zile mai târziu, în ajunul sâmbetei lui Lazăr — ziua 
reînvierii lui Lazăr din mormânt. 

A doua zi după plecarea la Domnul a Arhiepiscopului, Părintele Serafim a scris 
în Jurnalul său: „Fraţii au fost informați despre moartea călăuzei noastre duhovniceşti şi 
teologice, Arhiepiscopul Averkie din Jordanville, lăsându-ne acum cu adevărat orfani 
„... Vine o perioadă de “interregnum”, când nu este sigur dacă va mai continua cineva 
“ideologia de la Jordanville”. Obştea noastră are acum mai multe responsabilități. Cel 
mai important lucru pentru noi este acum să transmitem adevărata învățătură şi spirit al 
ortodoxiei patristice.” 

După două zile, Părintele Serafim a scris din nou despre moartea 
Arhiepiscopului Averkie: „Aceasta este pentru noi o pierdere foarte, foarte mare. 
Mulţumim lui Dumnezeu că am putut să-l prezentăm ca pe o “legătură vie” pe când mai 
era în viață decât să aşteptăm (ca de obicei) până nu mai este, ca să începem să-l 
apreciem.” 

Părintele Gherman a plecat cu avionul la New York împreună cu cei doi ierarhi 
din San Francisco şi Episcopul Alipie din Chicago, pentru a lua parte la funeraliile 
Arhiepiscopului Averkie, la Mânăstirea Sfânta Treime. Acolo a constatat că sărmanul 
Arhiepiscop Averkie nu era lăsat în pace nici în moarte. În timpul funeraliilor — la care a 
slujit prietenul lui Averkie, Episcopul Petru — preoți din gruparea super-corectă stăteau 
rigizi în altar cu braţele încrucişate pe piept, ca indienii din lemn, refuzând să participe 
la slujbă. Oamenii simpli care l-au iubit pe Arhiepiscopul Averkie erau revoltați şi răniți 
să asiste la o asemenea neruşinare. Aceşti preoți, care erau în vizită, foloseau o slujbă 
liturgică — ca să nu pomenim înmormântarea unui om drept — pentru a face o 
demonstraţie politică. Faptele lor au fost condamnate de Arhiepiscopul Averkie, care a 
subliniat că „Biserica ne-a fost dată pentru mântuirea sufletelor noastre şi nimic altceva! 
Nu o putem face unealtă sau arenă de joc a pasiunilor noastre şi pentru aranjarea 
intereselor noastre personale.” 

Din punct de vedere pământesc, Arhiepiscopul Averkie a murit înfrânt. Războiul 
satanei cu toate formele de dreptate continuă şi se va sfârşi într-un imperiu al răului. Dar 
în cer, Arhiepiscopul Averkie a fost un învingător. El a trăit o viaţă dumnezeiască, 
pregătindu-se să se afle împreună cu sfinţii. Cuvintele sale, scrise doar cu un an înainte 
de a muri, ne însuflețesc să-l urmăm: „Râvna şi evlavia să fie singurele torţe din mâinile 
noastre — aşa cum a făcut bătrânul Simeon, atunci într-un fel mai tainic — în adâncul 
inimilor şi sufletelor noastre. Atunci vom putea striga din inimă să plecăm din această 
viață, "Acum slobozeşte pe robul Tău în pace, după cuvântul Tău, Stăpâne, că văzură 
ochii mei mântuirea Ta!..."%2 

Deznădejdea — credința în lipsa Adevărului şi a iubirii — nu se afla în inima 
Arhiepiscopului Averkie atunci când a murit. El trăise în prezența acestui Adevăr şi 
iubiri şi ştia că într-o zi îl va înfrânge pe Antihrist după ce acesta domnise scurt timp 
(Apoc. 12, 12). El scrisese, „slujitorii lui Antihrist vor încerca, dacă se poate, să înșele 
chiar pe cel ales. Totuşi, gândul acesta n-ar trebui să ne apese sau să ne înfrângă; ci 
dimpotrivă, cum spune Domnul Însuşi: Uitaţi-vă în sus, şi ridicaţi capetele, pentru că 
răscumpărarea voastră se apropie.” 


441 ru: 
Ibid., p. 25. 
+2 Arhiepiscopul Averkie, Szrăluceşte ca stelele (West Coast Orthodox Supply, 1983), p. 16. 

După câteva luni de la moartea Arhiepiscopului Averkie, Părintele Serafim a 
primit asigurare de la Dumnezeu că Arhiepiscopul Averkie se afla într-adevăr în rai cu 
Hristos şi sfinţii Săi. Într-un vis minunat l-a văzut pe arhiepiscop luminos, îmbrăcat 
complet în alb strălucitor, slujind la sărbătoarea cerească a reînvierii Rusiei. 

Venind la biserică în dimineaţa următoare, Părintele Serafim i-a povestit visul 
Părintelui Gherman. Tonul său scăzut l-a convins pe Părintele Gherman că fusese o 
arătare adevărată a Arhiepiscopului Averkie. 

- Mă întreb ce a însemnat? A întrebat Părintele Serafim. 

Părintele Gherman a spus: 

- Nu ştii ce zi este astăzi? Este ziua Sf. Averkie, de-o-potrivă cu Apostolii: 
prima zi a numelui Arhiepiscopului Averkie pe care o petrece în cer. Sunt prăznuiți şi 
cei Şapte Adormiţi din Efes [a căror viaţă prefigurează Învierea Generală] şi icoana din 
Kazan — care a mântuit Rusia în trecut. Visul tău nu este obişnuit; trebuie să aibă 
semnificaţie. 

Astfel i s-a dat Părintelui Serafim să împărtăşească slava cerească de care se 
bucura deja Arhiepiscopul Averkie. 


PARINTELE SERAFIM nu a vrut ca mesajul Arhiepiscopului Averkie să fie 


gonit şi uitat. Curând după moartea Arhiepiscopului Averkie, a scris un articol pentru 
revista în limba rusă Pravoslavnaia Rus, intitulat „Un Hrisostom al vremurilor de pe 
urmă: semnificaţia Arhiepiscopului Averkie.” Aici a adus următorul omagiu marelui 
învățător: 

„Arhiepiscopul Averkie a fost unul dintre ultimii uriaşi ai ortodoxiei secolului 
XX, nu numai al Bisericii Ruse şi al ruşilor de peste hotare, ci şi al întregii ortodoxii 
universale din sec. XX. Ne-am obişnuit cu cuvintele lui înflăcărate şi îndrăznețe, 
îndreptate împotriva lepădării de creedință din timpul nostru, că nu am observat că el 
era cu adevărat singurul ierarh din oricare Biserică Ortodoxă care scria în orice limbă cu 
o asemenea îndrăzneală şi cinste în apărarea adevărului sfintei ortodoxii .... 

Într-adevăr, există o lipsă de oameni drepţi în timpurile noastre mizerabile. Dar 
chiar dacă aceşti susţinători ai adevărului nu se ocupă de noi, învăţătura lui rămâne cu 
noi şi poate fi lumina noastră călăuzitoare în zilele şi mai întunecate care ne aşteaptă aşa 
cum le-a prevăzut el, când Biserica va trebui să pătrundă în pustie, aşa cum scrie în 
Cartea Apocalipsei." 

„Pentru cei care sincer însetează să rămână credincioşi ortodoxiei, nu mai este 
nici un glas drept decât acela care iese din gura" aurită a Arhiepiscopului Averkie.""* 


A 
În timpul deselor sale vizite la mânăstire, Episcopul Nectarie vorbea adesea 


despre Arhiepiscopul Averkie şi discuta cu părinţii despre articolele sale. După ce 
murise Arhiepiscopul Averkie, cu un anumit prilej, Părintele Serafim l-a întrebat pe 
Episcopul Nectarie: 

- Credeţi că memoria Arhiepiscopului Averkie va supravieţui, că însemnătatea 
sa va deveni mai cunoscută, aşa încât viitoarea generație din Rusia îl va aprecia şi va 
avea folos de la el? 

Episcopul Nectarie a răspuns că nu ştia aceasta. 


+ Sfinţii Părinţi au văzut „Femeia înveşmântată cu soare” care fuge în pustie (Apoc. Cap.12) ca simbol 


al Bisericii timpurilor de pe urmă. Această învăţătură a fost explicată de Arhiepiscopul Averkie în cartea 
sa Apocalipsa Sf. loan: Comentariu ortodox (Mânăstirea Sf. Gherman, 1985). 

* Titlul Sf. loan Hrisostom, cu care Părintele Serafim îl asemăna pe Arhiepiscopul Averkie, înseamnă 
„gura aurită”. 

* Pravoslavnaia rus [Rusia ortodoxă], mai 1976. Versiune engleză revizuită în Cuvântul ortodox, 
numerele 100-101 (1981), p. 219-226. 

- Ce puteți spune despre volumele cu articolele sale adunate şi publicate la 
Jordanville? a insistat Părintele Serafim. 

- Da, a spus Episcopul Nectarie, ar fi minunat dacă ar ajunge în Rusia şi ar 
deveni cunoscute acolo. 

Mai înainte, unul dintre frați insistase ca părinții să-i ceară Episcopului Nectarie 
să-l canonizeze pe Arhiepiscopul Averkie; şi cu ajutorul Părintelui Serafim, fratele 
scrisese chiar un Canon Arhiepiscopului. Când părinţii i-au spus aceasta Episcopului 
Nectarie, el a răspuns: 

- Da, ar trebui să fie canonizat. A fost un sfânt, fără nici un fel de probleme. 

- Atunci s-ar putea? s-a interesat Părintele Serafim. Dând din cap, Episcopul a 
spus că, atât timp cât oamenii actuali au ocupat poziţii cheie ale puterii în sinod, nu mai 
exista nici o şansă pentru o canonizare oficială. Totuşi, acesta nu era finalul problemei. 
La 24 ianuarie 1982, Episcopul Nectarie şi Părintele Gherman au mers într-o călătorie 
pentru a deschide o nouă Biserică misionară în Woodburn, Oregon. Sănătatea 
Episcopului Nectarie se înrăutățea rapid atunci; şi, când ieşea, aceasta era ultima ocazie 
a Părintelui Gherman de a petrece cât mai mult timp împreună cu el. După slujba de 
consacrare, au intrat în camerele dintr-un hotel din apropiere. Episcopul Nectarie s-a 
plâns că este obosit. 

- Niciodată n-o să văd acea biserică construită, a zis el. Eu n-o mai duc mult. 

- Dacă într-adevăr asta este situația, a zis Părintele Gherman, atunci ce va fi cu 
canonizarea Arhiepiscopului Averkie? Cine o va face? 

A strălucit o lumină în ochii Episcopului. 

- Să o facem acum! A exclamat el. 

Cei doi bărbaţi s-au ridicat în picioare şi înaintea icoanelor pe care le-au aşezat 
în camera de hotel, au cântat cu toată puterea lor, cu deplină însuflețire, imne de mărire 
a dreptului Arhiepiscop Averkie. S-au gândit la Părintele Serafim şi le-a părut rău că el 
nu era acolo împreună cu ei. 

- Dorirea Părintelui Serafim se va împlini, a spus Episcopul. 

Astfel, într-o cămeruță de hotel din statul Oregon (episcopia Episcopului 
Nectarie), a avut loc canonizarea locală a unui profet de însemnătate internaţională, un 
om pe care Părintele Serafim l-a numit „unul dintre marii uriaşi ai ortodoxiei 
universale” şi „cel mai mare stâlp al Bisericii noastre.” 


82 
Părăsirea 


Ziua numelui Părintelui Gherasim. Să-i 
odihnească Domnul sufletul lui. Un gând 
înfricoşător îmi umple sufletul de durere: că obştea 
noastră a moştenit starea lui. Pe de o parte suntem 
urâţi, iar pe de altă parte nu suntem înțeleşi de 
propriul nostru popor. O, Doamne, singurătatea 
este înfricoşătoare. Dar îl avem pe Sf. Gherman 
care se ridică de-ndată împotriva mării celei 
întunecate care urlă la omenire. O sfinte Părinte 
Gherman, mântuieşte pe robii tăi. 

- Părintele Gherman, Jurnalul obştii Sf. Gherman 
4 martie 1972 

„.„Și în zilele acelea de mare durere, despre care 
se spune că nici o viețuitoare nu va rămâne în 
viață, de nu s-ar împuţina acele zile — în zilele 
acelea, cei de pe urmă credincioşi vor trebui să 
treacă ei înşişi prin ceea ce a trecut odată Domnul 
nostru, când EI, răstignit pe Cruce, fiind 
Dumnezeu adevărat şi Om adevărat, S-a simțit EI 
Însuşi atât de părăsit de către Tatăl Său, că a 
strigat către EI: „Dumnezeul Meu, Dumnezeul 
Meu, de ce M-ai părăsit?” Creştinii cei de pe 
urmă vor trăi şi ei o asemenea părăsire a 
umanității de către harul lui Dumnezeu, dar 
pentru scurtă vreme, după care, Domnul nostru nu 
va întârzia să apară de-ndată întru toată slava Sa, 
şi toți sfinții îngeri împreună cu El.... 

- Sf. Serafim de Sarov" 


A 
ÎN timpul vieţii Părintelui Serafim, anul 1976 a fost anul cel mai greu prin care a trecut 


obştea. Acesta a fost anul „părăsirii” lor, când vechea întrebare supărătoare „la ce bun” 
a fost simțită mai ascuţit ca niciodată. 

La o săptămână după ce Arhiepiscopul Averkie a plecat întru odihnă veşnică, 
părinţii mânăstirii au rămas efectiv singuri. Ultimul frate care rămăsese, a plecat la 
Jordanville, lăsându-l doar pe Teofil, de 13 ani, să stea cu părinţii. Când au sosit Paştile, 
patru zile mai târziu, Părintele Serafim a scris în Jurnalul său: „Încolţesc gânduri: 
suntem părăsiți de toţi. Dar este evident că Dumnezeu ne-a dat acest prilej de 
însingurare pentru ca noi să facem ceva ce nu este aşa de uşor de făcut în lume, cu 
părerile ei contradictorii şi mode diferite: poate că noi ne aflăm aici ca primele roade ale 
pustiei către care vor merge ultimii creştini. Oricum, noi trebuie să rămânem liberi şi 
patristici în trezvia noastră, transmițând urmaşilor adevărata ortodoxie pe care ne-au 
dat-o sfinţii părinți şi proprii noştri părinți.” 

Părăsirea fizică a părinţilor, care a fost de fapt o binecuvântare, nu i-ar fi supărat 
de loc dacă nu ar fi fost însoțită de un sentiment mai adânc de părăsire: sentimentul că, 
odată cu moartea Arhiepiscopului Averkie, ei erau acum cu mult mai singuri în luarea 
unei poziții corecte față de ortodoxia patristică, echilibrată, reală. După cum am văzut, 
Biserica nu a avut profet mai mare, duhovnic mai sincer, decât Arhiepiscopul Averkie, 
la care însuşi făcătorul de minuni, Arhiepiscopul loan se uita ca la un izvor de autoritate 
ideologică şi teologică. Era mare nevoie acum de un asemenea duhovnic, întrucât era o 
perioadă de evenimente tulburătoare în Biserică. Era un grup super-corect care părea 
acum să aibă cea mai mare influență, şi începuse să-şi promoveze punctele de vedere 
ecleziastice botezând din nou oameni din alte Biserici Ortodoxe, începând din Anglia. 
Anul 1976 a fost anul când mulţi — inclusiv Arhiepiscopul Averkie care era pe moarte — 
se temeau că grupul acela super-corect ar putea în cele din urmă să adapteze Biserica 
Rusă din străinătate la propria sa calitate a politicii bisericii sectare. Totuşi, după 
moartea Arhiepiscopului Averkie, se pare că nimeni altcineva nu a îndrăznit să reia 
lupta acestui fapt, cel puțin în scris. 


PARINTELE SERAFIM era cu adevărat sătul de această politică fragilă, a unor 
„oameni necopți”. Ei aparțineau atât de mult acestei lumi, iar el dorea împărăția 


+5 Sf. Serafim de Sarov, Mica Filocalie rusă, vol. 1, ediția a 3-a (Platina, California: St. Herman 


Brotherhood, 1991), p. 132. 

cerurilor. Părintele Serafim mai degrabă ar fi uitat de ei şi s-ar fi retras în pustietatea 
singurătăţii lui. Dar putea el să-şi permită aceasta, în concepția oamenilor către care 
îndrepta el misiunea adevărtei ortodoxii? 

Într-o zi însorită de iunie, părinții au căutat „să se ridice deasupra” acestor 
probleme şi să obțină o perspectivă mai bună, căutând un răspuns la Dumnezeu. Era a 
doua zi după Rusalii, ziua Pogorârii Duhului Sfânt, principalul hram al Mânăstirii 
Sfintei Treimi, a Arhiepiscopului Averkie. Părinții au hotărât să plece dis-de-dimineaţă 
cu Teofil, într-o excursie în Muntele Shasta. Pe drum au citit slujbele de dimineață în 
vagon şi când au ajuns, au cântat cu bucurie slujba Tipiconului. Au stropit cu agheasmă 
câteva locuri de pe munte, cântând mai multe imne în timp ce mergeau. 

Părintele Serafim a scris în Jurnalul său: „În timpul săptămânilor anterioare, 
părinţii fuseseră tulburaţi de cuvintele şi faptele grupului “fanatic” din Biserica noastră, 
care încearcă să promoveze o “corectitudine” încremenită uniform, care este clar, un 
produs mai degrabă al logicii umane decât al tradiției vii a Bisericii. Marii noştri 
episcopi şi teologi ruşi sunt disprețuiţi pentru că ei nu sunt întotdeauna “corecţi” în acest 
sens concret, şi chiar nevoinţele noastre de aici din pustietate par acum să ridice 
probleme: vorbim despre “fanatism” dar aceasta pare să ajute formarea unei “grupări” 
extremiste în Biserică; şi idealul nostru de a ne îndepărta de interesele lumii şi de grup, 
şi de a fi însuflețiți de pustie şi de sfinţii săi, se pare că nu este înțeles de mulți. Şi iarăşi, 
noi nu semănăm cu imaginea obişnuită “rusească” de oameni folositori “organizaţiei”, 
care doresc să umple Biserica şi “posturile libere” din parohii. Spiritual, noi ne simțim 
destul de singuri, chiar dacă avem povăţuitori care au grijă de noi. Chiar şi această 
excursie la Muntele Shasta — are ea sens într-o activitate misionară “modernă”? 

Cu aceste gânduri am citit Epistola zilei în pădure, la 2290 m, în mijlocul 
zăpezii, cu vârful alb al muntelui care se înălța deasupra noastră: “şi fără a fi îmbătați de 
vin, ci plini de Duhul, vorbindu-ne unul altuia în psalmi şi imne şi cântând şi intrând în 
armonie cu inima ta către Domnul”. Şi apoi Evanghelia: “Dacă doi dintre voi se vor 
învoi pe pământ în privinţa unui lucru pe care îl vor cere, se va da lor de către Tatăl 
Meu, Care este în ceruri. Că unde sunt doi sau trei, adunaţi în numele Meu, acolo sunt şi 
Eu în mijlocul lor” (Matei 18, 19-20). Părinţii au fost impresionați de un asemenea 
mesaj care se adresa direct inimilor şi răspundea nedumeririi lor: cu adevărat, acolo 
unde doi sau trei sunt adunaţi împreună întru aceeaşi minte şi duh se poate face lucrarea 
lui Dumnezeu. Să nu ne lăsăm deznădăjduiți de îndoieli şi conflicte de grup, ci să 
continuăm pe calea pe care a binecuvântat-o Vlădica Ioan, ştiind că mai sunt şi alții care 
nădăjduiesc să primească încurajare şi cuvânt de la noi.” 

După cum arată acest pasaj, amintirea Arhiepiscopului loan era strâns legată de 
părinți din în timpul acestei perioade de tulburare. La 19 iunie, când publicaseră cartea 
Episcopului Sava despre Cuv. loan, Părintele Serafim observa: „Am fost deznădăjduiți 
în ultimele câteva săptămâni şi am tot cerut ajutorul Arhiepiscopului loan: ce să facem? 
Cum să ajutăm mişcarea noastră misionară slabă să rămână curată şi să nu se piardă pe 
drumul succesului aparent spre paguba adevăratei ortodoxii?” 

După o săptămână, cu puțin înainte de a zecea prăznuire a Cuv. loan, părinții au 
primit un semn liniştitor care le-a reînnoit hotărârea de a merge mai departe. Duminică 
27 iunie a izbucnit un incendiu în partea de sud-est a mânăstirii. Până marți, acesta s-a 
întins pe o suprafață de 3,22 km, punând în pericol muntele. Oamenii din oraş au spus 
părinților să părăsească locul dacă aveau să vadă flăcări ridicându-se din fumul care se 
afla pe cealaltă parte a viroagei. Vladimir Anderson împreună cu familia au vizitat 
atunci mânăstirea. Ei au plecat marți după amiază, oferindu-se voluntar să se întoarcă să 
îi ajute la evacuare dacă era necesar. L-au lăsat pe fiul lor Thomas să-i ajute pe părinți 
câteva zile. 

Părintele Serafim a scris în Jurnalul său: „După amiaza târziu au început 
pregătirile pentru a duce de acolo cele mai valoroase cărți şi manuscrise la Redding, la 

locuinţa doamnei Harvey. Apoi, părinţii, împreună cu cei doi băieți, Thomas şi 
Theophil, au mers peste tot muntele, stropind cu agheasmă şi purtând moaştele Sf. 
Gherman şi icoanele Arhiepiscopului loan şi a Maicii Domnului în “terenul nemistuit de 
foc”, lăsând-o pe ultima la stânca fisurată, în marginea de răsărit a muntelui, privind 
focul. În emoția momentului, s-a auzit glasul celor doi băieţi: “Vreau să rămân aici să 
ard cu tine.” 

Când toţi au ajuns într-un loc sigur din vârful Noble Ridge, s-a auzit glasul lui 
Thomas: „Îl văd! Văd focul!” Toţi au început să se roage stăruitor, în aer plutea un 
sentiment de mare primejdie. Deodată ei au observat că s-a pornit un vânt dinspre apus 
şi îndată zidul de fum s-a dus înspre răsărit şi pericolul s-a micşorat mult. 

După ce s-au întors la mânăstire cu toţii şi s-au adunat în biserică, Părintele 
Gherman a avut ideea ca toți să făgăduiască să construiască o raclă pentru toate sfintele 
moaşte pe care le aveau. În câteva zile racla a fost completată cu moaşte, până când 
focul se stinse cu totul. 

Slavă lui Dumnezeu şi ocrotitorilor mânăstirii pentru îndepărtarea acestui 
dezastru, despre care Părintele Serafim a scris în Jurnalul său: 

„Noi am primit această experiență “mistic”: Este foc în Biserică, se apropie de 
obştea noastră primejdie mare. Am fost tensionaţi câteva săptămâni, înainte de cea de a 
zecea prăznuire făcută pentru Vlădica loan şi încă mai ceream oamenilor să se roage 
pentru noi în acele zile. În mijlocul primejdiei, am simţit clar că trebuie să ne continuăm 
nevoințele, oricare ar fi ele şi cu atât mai mult ne rugam la Vlădica loan să ne ajute în 
zilele acelea pe care le simțeam dificile, să ne arate cum să mergem mai departe.” 

Părinții au fost încurajați să-şi continue nevoințele, îndată ce se sfârşise 
primejdia incendiului, când au trebuit să meargă la San Francisco pentru a participa la 
Liturghia anuală de la mormântul Arhiepiscopului loan. Spre deosebire de excursia pe 
care au făcut-o cu acelaşi prilej cu doi ani în urmă, aceasta de acum a fost inspirată 
pentru părinți, care au primit ajutor de la Arhiepiscopul Artemon. Părintele Serafim a 
notat: „Liturghia este minunată ca de obicei, cu doi episcopi, trei preoți şi un diacon. 
După aceea, se fac rugăciuni curate la mormântul lui Vlădica şi apoi, amândoi episcopii 
țin cuvântări lungi. Arhiepiscopul Artemon era foarte bine dispus, a dat Bisericii noastre 
materialul din vechiul iconostas al Catedralei şi a fost încurajat când a văzut că noi 
suntem împotriva “fanatismului care nu este în conformitate cu cunoaşterea”, fapt ce 
pare să-l tulbure. Părintele Mitrofan care ne-a dat noile portrete ale Arhiepiscopului 
loan cu text englezesc pe spate," ne-a încurajat să continuăm pe orice cale slăvirea 
Arhiepiscopului loan (entuziasmul acesta pare să fie lucrul cel mai viu care are loc în 
Biserica Rusă, ca parte componentă a Bisericii noastre de astăzi); şi Vlădica Nectarie, 
după ce ne-a spus că noi singuri facem absolut totul pentru sufocarea atmosferei 
Bisericii noastre şi noi singuri suntem cu adevărat liberi, ne-a dat sfat ca să punem 
întotdeauna pe primul loc partea duhovnicească a lucrurilor. 

Ne-am întors noaptea târziu de la această prăznuire mai plini de nădejde — dar nu 
aveam încă un răspuns clar despre activitatea viitoare la care nădăjduiam. Răspunsul 
pare să fie acela că nu există nici un răspuns, nici o formulă, iar noi trebuie să ne punem 
toată nădejdea în Dumnezeu şi să ne continuăm drumul pe care am pornit. 

Dar “focul”, primejdia continuă să se manifeste în Biserica noastră şi noi 
rămânem neliniştiți pentru viitor. Veştile despre controversa “rebotezării” în Anglia îi 
deranjează pe mulți oameni şi se întreabă, mai ales după moartea Arhiepiscopului 
Averkie: cine va porni un adevărat fanatism pentru viitor? Simţim nevoia să exprimăm 
idealul fanatismului cumpătat şi cu bun-simţ pe care îl susține Biserica noastră, dar este 
deja clar faptul că aceasta va aduce supărare cu gruparea [super-corectă].” 


+7 Acest text a fost scris de părinții de la Platina. 

AuNcI, părinții au tras concluzia că, dacă nimeni altcineva nu avea să 


continue de unde rămăsese Arhiepiscopul Averkie, trebuiau să o facă ei înşişi. Pentru 
prima dată în paginile revistei lor, au avut curajul să înfrunte direct problema 
fanatismului super-corect — şi să-şi asume toate consecinţele. Într-un articol despre 
ierarhul superior al Bisericii Ruse de peste hotare, Mitropolitul Filaret, Părintele 
Serafim a scris despre felul cum acest prelat, a fost privit în mod greşit ca un fanatic de 
către ecumeniştii de stânga, fiind la fel de greşit înțeleşi de către cei de dreapta. 
Părintele Serafim scria: „Sunt aceia care ar dori să facă totul absolut “simplu” şi “albul şi 
negrul”. Ei ar dori ca el şi sinodul lui să declare neputincioase Tainele noului calendar 
bisericesc sau ale bisericilor dominate de comunişti, nedându-şi seama că nu este 
problema sinodului de a hotărâ asupra unei chestiuni** atât de delicate şi de 
complexe?” 

Părintele Serafim a scris doar un paragraf referitor la un astfel de „fanatism care 
nu se datora cunoaşterii”, dar era suficient să stârnească o reacție destul de aprinsă. Un 
preot a scris părinților că „articolul a afectat grav integritatea, claritatea şi poziția 
Cuvântului ortodox ca publicaţie ortodoxă tradițională. Aveţi o poziție ecumenistă în 
articol că există trei ramuri de creştini ortodocşi: de dreapta, de stânga şi de mijloc .... 
Din punctul dvs. de vedere şi al ecumeniştilor, noi avem acum o teorie a ramurii 
ortodoxe. Aceasta afirmă articolul dvs. Ce altceva ne poate spune? Dacă toate celelalte 
ramuri “ortodoxe” aparțin Bisericii cu Sfintele Taine ... atunci mărturisesc că noi nu 
suntem ca ei şi nu împărtăşim Tainele lor .... Aceşti oameni s-au abătut de la calea cea 
dreaptă şi nu este cale de întoarcere .... Toţi patriarhii au căzut în erezie .... Mă rog să 
vă daţi seama cât rău ați adus cu articolul dvs. şi să aduceţi explicaţii în articolele 
viitoare ortodocşilor celor mulți care s-au tulburat.” 

Un alt preot din grupul super-corect a scris: „Acum, eu, cel mai de pe urmă şi 
mai păcătos dintre preoţii lui Dumnezeu, declar că sufletul îmi este mâhnit şi tulburat 
împreună cu toată turma pe care o păstoresc.” În aceeaşi scrisoare, acest preot a 
menţionat că era „mai bine să fie legată de gâtul cuiva o piatră de moară şi să fie aruncat 
în mare” decât să se roage deschis alături de cineva care face parastas pentru patriarhii 
din Rusia şi Constantinopole. 

După cum observa Părintele Serafim într-o scrisoare către Alexei, aceşti preoți 


>» 


„nici nu bănuiesc că poate fi o “ispită asupra părții de dreapta””. 


Deşi părinții fuseseră liberi şi curajoşi în suficientă măsură pentru a-şi publica 
dezacordul față de pozițiile „super-corecte”, nu a fost deloc plăcut pentru ei, ca să fie 
combătuţi de oameni, mai ales de oamenii din propria lor Biserică, care aveau aceeaşi 
misiune faţă de vorbitorii de limbă engleză. După cum a concluzionat Părintele Serafim 
într-o scrisoare către un preot: „Crede-mă, părinte, această scrisoare a fost scrisă cu 
sânge.” 

Când a sosit hramul Adormirii Maicii Domnului, (15 august), Părintele 
Serafim a scris în Jurnalul său: „Cei doi părinţi împreună cu fratele Teofil au petrecut 
hramul singuri, sărbătorind al şaptelea an de la mutarea lor în pustie. După ce s-a 
săvârşit Sfânta Liturghie, diavolul a atacat puternic în aceste zile,** şi din nou le-a venit 
părinților gândul: la ce bun toate aceste osteneli în pustie? Se foloseşte cineva într- 
adevăr de ele, ca să justifice oboseala necesară pentru a le continua, şi ca să “nu fie la 
modă”, nici în armonie cu “opinia publică” care le însoţeşte? Ei merg înainte cu nădejde 


“5 [Părintele Serafim Rose], „Legăturile noastre vii cu sfinții părinți: Mitropolitul Filaret de New York”, 


Cuvântul ortodox, nr. 66, (1976), p. 4. 
+ Arhiepiscopul Artemon, Episcopul Nectarie şi Diaconul Andrei fuseseră la locuinţa din pustie cu cinci 
zile mai devreme. 

în Dumnezeu, urmând sfaturile lui Vlădica loan că dacă ceea ce facem nu este plăcut lui 
Dumnezeu, vor urma piedici de netrecut. Amenințarea unei ierni grele, ce urma, face ca 
acest an să fie hotărâtor pentru idealul nostru din pustie.” 

Părintele Serafim a simțit că nu se poate opri sau renunța. Membri respectați ai 
Bisericii pe vechi din Grecia au spus părinţilor că „super-corectitudinea” era o „boală” 
în plus doar pentru vătămarea duhovnicească de către apostazia ecumenismului. 
Părintele Serafim i-a scris lui Alexei: „Din toate acestea vedem necesitatea formulării 
unei rezistențe “moderate” care va întări adevărata ortodoxie care se va opune ferm 
ecumenismului şi modernismului, dar nu va exagera în “definirea” unor astfel de lucruri 
ca prezența sau absenţa harului, sau practicarea “rebotezării” acelora care sunt deja 
ortodocşi.” Părintele Serafim şi-a dat seama că pentru a explica această poziție va avea 
nevoie de mai mult decât un paragraf sau două. Trebuia să se scrie un articol întreg, care 
să nu-i îndepărteze pe oameni în mod inutil. Părintele Serafim a zis că „lucrul acesta era 
foarte greu de îndeplinit, dar cu ajutorul lui Dumnezeu şi cu rugăciunile sfinților noştri, 
vom încerca să facem tot ceea ce ne stă în putință.” 

Părintele Serafim a „suferit” cu adevărat din cauza acestui articol. Într-o seară, 
vizitându-l pe Părintele Serafim în chilia sa „Optina”, Părintele Gherman l-a găsit 
întunecat şi îngrijorat. 

- Ce s-a întâmplat? l-a întrebat. 

- De ce? a întrebat Părintele Serafim la rândul lui, repetând întrebarea sfâşietoare 
pe care 1-a ridicat-o persecuția Arhiepiscopului Averkie. De ce trebuie să fie o asemenea 
prăpastie între marii bătrâni ai Bisericii noastre şi tânăra generaţie? Şi cum ştim noi că 
avem dreptate? 

Părintele Gherman a văzut cât de puternic îşi simţea Părintele Serafim greutatea 
responsabilității, care devenea mai apăsătoare prin lipsa altora care să ducă acea 
greutate. Asemenea tuturor celor convertiți, Părintelui Serafim 1-a fost teamă să nu fie în 
întregime ortodox în duh, şi astfel i-a cerut încurajarea Părintelui Gherman. În ciuda 
temerilor sale, el ştia în esenţă că se afla pe calea cea bună, pentru că nu era calea lui, ci 
aceea a părinţilor lui în credință. El urmase calea lor până atât de departe şi acum ei îl 
lăsaseră pe el să-i îndrume pe alții pe acea cale. 

Articolul pe care, în cele din urmă, Părintele Serafim l-a scris şi publicat, a fost 
intitulat „Calea Împărăției: adevărata ortodoxie într-o epocă a apostaziei”. După cum a 
demonstrat de la început, îndrumarea pe „Calea Împărăției” nu a fost o parte din vreun 
roman „Teoria ramurii ortodoxe”, ci a fost învăţătura sfinților părinți ai Bisericii. El a 
început cu un citat din Sf. loan Casian: „După cum spun părinţii, extremele celor două 
laturi sunt la fel de dăunătoare .... (Noi trebuie) să ne continuăm mersul pe calea 
împărăției, evitând extremele de ambele părți.” 

Mai târziu, Părintele Serafim a scris în articolul său: „Aplicând această 
învățătură la propria noastră situaţie, putem spune, “calea împărăției” adevăratei 
ortodoxii de astăzi este o medie care se află între extremele ecumenismului şi 
reformismului pe de o parte şi o “râvnă inconștientă” (Rom. 10, 2) pe de alta .... Poate 
că nici un povățuitor ortodox din zilele noastre nu oferă un asemenea exemplu de 
moderare ortodoxă ca Arhiepiscopul Averkie de Jordanville. Numeroasele sale articole 
şi predici respiră duhul proaspăt al adevăratului fanatism ortodox, fără nici o abatere 
nici către “dreapta” nici către “stânga” şi pune accent în mod constant pe latura 
duhovnicească a adevăratei ortodoxii.”"0 


„RIDICÂNDU-ŞI CAPETELE” (după cuvintele Părintele Serafim) cu poziția 
fermă a căii împărăteşti, părinţii de la Platina au primit asigurări că nu sunt singurii. 


*0 [Părintele Serafim Rose], „Calea Împărătească: adevărata ortodoxie într-o epocă a apostaziei”, 


Cuvântul ortodox, nr. 70 (1976), p. 147-148. 

Alexei Young, care vizita Anglia pe vremea când aveau loc „rebotezările” infame, a 
trimis cuvânt cum că asemenea fanatism era o excepție mai degrabă decât o normă 
printre creştinii ortodocşi. Alexei scria părinților: „Ar trebui să ştiţi că (mulți oameni ai 
Bisericii noastre din Anglia) vă aşteaptă ca să le “arătați calea” în aceste probleme grele 
şi astfel orice sfat, încurajare şi îndrumare pe care le-aţi putea trimite, ar fi primite cu 
multă recunoştinţă. Ei se simt foarte singuri aici şi se tem pentru viitor.” 

O altă scrisoare, de această dată, de la un credincios din Anglia, a confirmat 
aceasta: „Obştea de la Sf. Gherman şi Cuvântul ortodox ... se află în mare izolare aici. 
Aveţi o responsabilitate foarte mare şi gravă aici, la o depărtare de 9660 de km, pentru 
că mulţi se îndreaptă către dvs. tocmai pentru tonul şi atitudinea corectă.” 

La 13 noiembrie 1976, Părintele Serafim a scris în Jurnalul său: 

„Apropiindu-se Postul Naşterii, nesiguranța şi prezicerile cele rele din primăvară 
şi vară par să se împrăştie treptat, dar pentru obşte rămâne un sentiment de tulburare. 
Scrisorile din ultimele luni au fost foarte importante pentru noi, arătând că ostenelile 
noastre nu au fost cu totul în zadar, că în ciuda “convertiților nebuni” şi un aer foarte 
descurajator al “oficialităţii” din multe cercuri bisericeşti, “mesajul” nostru ajunge la unii 
oameni .... 

La mijlocul lunii octombrie am primit de la M. M. (Sayville, N.Y.) această 
scrisoare: 


Mulţumesc din nou pentru publicația dvs. puternică Cuvântul ortodox. 
Domnul nostru să vă binecuvinteze pe dvs. şi pe cei care predică cu 
credință şi susțin “Cuvântul Adevărului” în zilele acestea cuprinse de 
lepădare de credinţă .... Lucrarea este mare dar recolta este puțină, totuşi 
cei puţini sunt foarte importanți şi acestui scop v-aţi angajat .... 


În sâmbăta leproşilor Alexei Young ne-a scris următoarele: 


V-aţi luat într-adevăr o mare responsabilitate să fiți pe picioarele proprii, 
şi, cu ajutorul lui Dumnezeu, trebuie să nu lăsaţi pe nimeni să cadă!! 
Obştea este, pentru noi, un generator electric, cu circuite şi fire ieşind spre 
multe direcții, luminând pe mulți care trăiesc în întuneric. Unii au primit 
acea lumină, poate fără să-şi dea seama de izvorul de unde venea lumina şi 
astfel mulţi au nevoie mare să-i luminați în zilele grele ce vor veni. 
Dumnezeu să vă ajute!” 


SPRE sfârşitul anului 1976, părinții au primit mai multe încurajări, de data 
aceasta prin două tinere femei pelerine care au venit la mânăstire, dorind să participe la 
vreo lucrare creştină. La 27 noiembrie, Părintele Serafim a scris: 

„Vin oaspeţi neaşteptaţi: Maria, o tânără (28) din Rusia, care, timp de câţiva ani 
s-a „abătut de la Evanghelie”, (o organizaţie protestantă) din Eureka (California), dar 
acum vrea să o abandoneze pentru a sluji ortodoxia. Împreună cu prietena ei Solomonia, 
care s-a convertit recent de la iudaism (botezată de Părintele Ioanichie din Iordan), 
plănuiesc să meargă la New Diveyevo”! şi să înceapă o lucrare sub îndrumarea lui 
Vlădica Andrei. Părintele Serafim merge la Schitul Sf. Elias împreună cu ele, stă de 
vorbă cu ele şi este foarte impresionat de râvna şi dorința lor de a sluji lui Dumnezeu în 
ortodoxie cu toată inima şi sufletul lor. Ele au fost atrase de organizația protestantă 
pentru că nu au găsit nici o cale pentru râvna lor în ortodoxia “obişnuită” (aşa cum este 
ea înțeleasă astăzi). Este acesta un semn al unei noi generații “Serghei Kourdakov” a 
ruşilor, plină de prospețime şi râvnă? Cum să le îndrumăm pe o cale rodnică? Şi de ce ar 


151 Mânăstirea New Diveyevo din Valea Primăverii, New York. 

trebui să vină la noi tinerele femei râvnitoare, când tinerii bărbaţi nu par interesaţi? 
Dumnezeu să ne dea cunoaştere şi înțelepciune ca să le ajutăm!” 

Când cele două pelerine au venit la mânăstire pentru prima dată, Barbara 
McCarthy a stat aproape toată noaptea şi a vorbit cu ele în casa de oaspeţi. Ei au înţeles 
frumusețea tainică a luptelor în comuniune ale părinților din pustie, lipsiţi de slavă 
deşartă. Părinţii erau părăsiți dar ei nu au abandonat slujirea lui Dumnezeu din cauza 
aceasta, că harul lui Dumnezeu se retrăsese de la ostenelile lor. 

Odată, când Părintele Gherman se tânguia cum el şi Părintele Serafim au fost 
părăsiţi şi cum totul se risipea, Barbara i-a spus: „Aveţi aici un lucru minunat şi foarte 
rar — aveți dragostea dintre dvs. doi.” Ceea ce a văzut ea nu avea nici o legătură cu 
camaraderia firească sau compatibilitatea dintre ei, pentru că personalităţile lor erau atât 
de diferite. Mai degrabă, era prezenţa lui Hristos care sălăşluieşte cu cei care doresc să 
fie părăsiți de dragul Lui. 

În timpul anului „părăsirii” lor, părinții nu fuseseră niciodată părăsiţi de 
Dumnezeu. Ispita şi lupta de a se simţi părăsiţi — care potrivit proorocirii Sf. Serafim de 
Sarov va fi într-o zi experiența obişnuită a tuturor ultimilor creştini la culminarea 
apostaziei — le fuseseră îngăduite lor de către providență. Aşa cum se întâmplă, anul lor 
cel mai greu va fi urmat de „anul harului”: începutul preoţiei lor şi o nouă etapă pentru 
obşte. 

Aşa cum viața înseamnă să-i înveţi 
pe alții, tot aşa să-i înveți pe alții 
înseamnă viaţă. 

— Sf. Grigorie Teologul 


TRECUSERĂ şapte ani de când părinţii refuzaseră hirotonirea. În 1970, când au fost 
tunşi călugări, Părintele Serafim explicase că ei nu voiau ca schitul lor să „prezinte 
lumii din afară aspectul prematur al capacităţii de a ajuta populaţia ortodoxă, ca centru 
duhovnicesc pentru ea, care să aibă preoţi-călugări, duhovnici şi Sfânta Liturghie la care 
să poată participa. S-a dat mai întâi atenție îndrumării vieții monahale şi duhovniceşti, 
fără să-şi asume obligațiile pe care le aduce preoţia față de populaţie.” 

În inima sa, Părintele Serafim ţinea mult la sentimentul de a fi un adevărat preot 
al sfinților Domnului, care va însemna desăvârşirea vieţii lui. Totuşi, în acelaşi timp, el 
se simţea foarte nevrednic de înălțătoarea chemare la preoţie — o adevărată frică de 
Dumnezeu. Pentru el şi Părintele Gherman, era încă prezentă frica de a deveni unelte ale 
organizării. 

Cu trecerea anilor, faptul că părinții nu erau încă preoţi părea tot mai curios 
oamenilor Bisericii din afară. Unii începuseră chiar să-i numească bezpopovtsi, „fără 
preoție”, asemănându-i cu secta de veche credință care purta acel nume. Dar părinții, 
dorind să-şi păstreze pustia, au continuat lupta cu încercările de a-i face preoți. În 
legătură cu aceasta, Părintele Gherman a luat exemplul Sfinţilor Vasile cel Mare şi 
Grigore Teologul, făgădui-şi unul altuia că nu vor fi hirotoniți; în timp ce Părintele 
Serafim a luat exemplul primilor vieţuitori din pustie francezi din Munţii Jura, care 
refuzaseră să primească ranguri clericale.**? 


152 Vezi discuţia Părintelui Serafim despre aceasta în Sf. Grigore de Tours, Vita Patrum, p. 125-126. 

Helen Kontzevici şi Barbara McCarthy i-au susținut pe părinți în hotărârea lor. 
Helen le-a spus că preoţia îi va lega mereu de o cursă ecleziastică şi că unii oameni de la 
celălalt capăt al cursei nu vor avea în minte cele mai bune interese. Barbara McCarthy, 
cu dragostea ei pentru pustie, a spus că părinţii vor jertfi mult din liniştea şi izolarea lor 
de lume dacă ar deveni preoţi. Ambele femei aveau dreptate. Dar dacă părinții trebuiau 
să facă acea jertfă, nu pentru ei ci pentru sufletele altora, Dumnezeu putea lucra prin ei 
în chipuri noi. Şi El a făcut-o. 

La 13 octombrie 1976, ajunul celei de a şasea aniversări a tunsului lor în 
călugărie, părinţii au fost vizitaţi de Episcopul Nectarie. După slujirea Sfintei Liturghii, 
Episcopul a petrecut cea mai mare parte din după-amiază stând de vorbă cu părinţii în 
„camera ţarului”. El a zis că Mitropolitul Filaret îl însărcinase să le ceară să primească 
preoția aşa încât toți oamenii care vin la mânăstire să poată primi spovedania şi 
Împărtăşania. „Atunci veţi putea pune în practică ceea ce spuneţi în predică”, a arătat 
Episcopul. „Vorbiţi despre har şi prin preot lucrează harul.” 

Întrucât Episcopul Nectarie preţuia libertatea părinţilor la fel de mult ca şi ei, el 
le-a spus că nu îi forțează. „Arhiepiscopul Artemon mi-a promis că nici el nu mă va 
forța”, i-a asigurat din nou pe părinți. „Sunteţi deja o obşte de călugări şi mulți oameni 
se îndreaptă către voi cu nădejde. De ce să nu fiți liberi să slujiți Liturghia voi înşivă aici 
în mânăstire? Dar dacă nu deveniți preoţi, Arhiepiscopul Artemon poate numi un om cu 
un duh străin de al vostru, care să poruncească aici şi să săvârşească sfințirile pentru 
pelerinii voştri. Asta s-a întâmplat de multe ori în mânăstiri în trecut, aducând numai 
tulburare şi lupte. Pentru a vă păzi de această situație, Mitropolitul Filaret vă propune cu 
tărie să fiți hirotoniți. El preţuieşte jertfa voastră obişnuită şi vrea să o apăraţi cu forma 
exterioară stabilită unei mânăstiri. Cunoscându-vă, sunt de aceeaşi părere şi vă 
binecuvintez să primiţi preoţia. Părinţii de la Optina au primit rangul preoţesc chiar în 
Schitul Optina. Dacă ajungeţi preoţi, puteţi să aduceţi oamenilor lucrul cel adevărat, 
tradiția de la Optina, ceea ce nu poate oferi ortodoxia laică .... Cât despre cât de des să 
slujiți Sfânta Liturghie, nu sunteți obligaţi să o faceţi zilnic. Puteţi sluji Liturghia ori de 
câte ori este nevoie şi să mai faceți ciclul zilnic de slujbe, cu care sunteți deja obişnuiţi.” 

Părinții puteau fi influenţaţi de sfaturile smerite şi de bun simţ ale Episcopului. 
Părintele Serafim a zis Episcopului Nectarie: 

- Dacă voi fi hirotonit, vreau să o faceţi Prea Sfinţia voastră, nu Arhiepiscopul 
Artemon. 

- Cred că Arhiepiscopul Artemon va fi de acord, a spus Episcopul. 

La plecarea din mânăstire, Episcopul Nectarie a vorbit tainic despre restaurarea 
Mânăstirii Optina din Rusia prin ostenelile părinţilor de la Platina. 

După cum spusese Mitropolitul Filaret, era adevărat că părinții trebuiau să 
slujească oamenilor care veneau la ei. Şi tot veneau oameni noi. Nu mult după prima 
vizită a Mariei şi Solomoniei, părinții au fost vizitaţi de către doi tineri creştini ruşi mai 
râvnitori, Eugen şi Marina, ceea ce l-a făcut pe Părintele Serafim să se întrebe dacă şi 
acesta era un semn de ridicare a unei noi generaţii de fanatici ruşi. 

Părintele Gherman s-a hotărât să scrie o scrisoare părintelui său duhovnicesc, 
Arhiepiscopului Andrei (fost Părintele Adrian) spunându-i că a fost silit să devină preot 
şi l-a întrebat ce ar trebui să facă. Arhiepiscopul Andrei a răspuns: „Mitropolitul îţi 
cunoaşte viaţa .... Ai încredere în el şi ocoleşte-l pe Arhiepiscopul Artemon.” 

Dar părinții aveau încă îndoieli. Dacă într-adevăr puteau să-l ocolească pe 
Arhiepiscopul Artemon şi să devină preoţi, oamenii din San Francisco care aveau 
probleme cu Arhiepiscopul puteau veni la mânăstire ca la o Biserică alternativă, un fel 
de refugiu politic. Părinţii vor fi stârniți să treacă de partea oamenilor care sunt 
împotriva Arhiepiscopului, ceea ce nu aveau nici un interes să o facă. Îi va antrena în 
politică ceea ce nu avea nici o legătură cu monahismul. 

În cele din urmă, părinţii au hotărât să nu se mai gândească la ceea ce se poate 
întâmpla. Ei au cercetat situaţia şi, dacă trebuiau să devină preoți, Dumnezeu va împlini 
aceasta. Între timp, Părintele Serafim a zis că vor face „câte un pas, nădăjduind în 
Dumnezeu care să-i îndrume şi să le descopere voia Lui cu ei.” Fi nu puteau şti asta, în 
câteva luni harul preoţiei va fi deja peste ei. 


TOTUȘI, această revărsare a harului nu se dă de obicei, fără încercări. „Anul cel 
mai greu” nu a luat sfârşit. Înainte de a avea loc hirotonirile, diavolul invidios va hărţui 
părinţii cu ispite supărătoare, ce vor curge una după alta. 

După formula Părintelui Serafim, „diavolul atacă mai întâi prin maşini, apoi prin 
novici”. Atunci părinții aveau un autocamion decapotabil verde; deşi nu aveau novici, 
aveau pe cineva care voia să intre în mânăstire, „mecanic auto amator”, cu numele 
Dima. 

Când Dima a spus părinților că vrea să-şi cunoască „responsabilitatea”, ei au 
hotărât să-l trimită la San Francisco cu autocamionul verde să aducă părțile rămase de la 
catapeteasma Catedralei care fusese donată bisericii lor. Dima a plecat şi s-a întors a 
doua zi, dar acum avea un autocamion mare închiriat. 

- Unde este autocamionul verde? au întrebat părinții. 

- În Vacaville, a fost răspunsul. Are nevoie de motor nou. 

După puţin timp, Dima a plecat la Etna ca să-şi viziteze familia, lăsând propriul 
său autocamion la părinţi şi promiţându-l să le aducă autocamionul cel verde de îndată 
ce se întoarce. 

Totuşi, tulburările legate de maşina părinților erau departe de a lua sfârşit. 
Părintele Serafim scrie în Jurnalul său, „marți, Barbara merge cu autocamionul lui Dima 
la Redding ca să facă pentru noi câteva comisioane. În drum, autocamionului i-a sărit o 
roată. Ea începe să meargă pe jos spre oraş şi înainte de a ajunge îl întâlneşte pe Dima 
întorcându-se de al Etna în jeep-ul lui Alexei Young, pe care ni-l împrumută pe timpul 
iernii. El se întoarce să ne spună că s-a hotărât să fie împotriva monahismului şi 
primeşte o plată de veteran de 500 $ pentru a-şi termina şcoala electrică. EI s-a prefăcut 
pur şi simplu că îşi ia autocamionul şi ne lasă autocamionul verde să-l reparăm noi — dar 
Barbara îi dă o lecție într-un limbaj dur că rămâne năucit şi acceptă să ne aducă înapoi 
autocamionul verde. Timp de trei zile, el şi Barbara merg la oraş şi vin înapoi ca să pună 
roata la loc. Între timp, [pelerinul] Constantin se întoarce (pe jos, cu bocceaua în spate), 
gândindu-se să petreacă puţin timp cu noi ca să uite de problemele lui. Fiind mecanic, 
acceptă să rămână şi să monteze motorul la autocamionul nostru verde. Vineri 20 
noiembrie, merge la Redding cu Părintele Serafim şi Dima ca să pună roata la 
autocamionul lui Dima. Reuşesc să rezolve totul şi când se întorc, jeep-ul nu mai merge 
„„„. Pastorul protestant care ne-a vizitat mânăstirea cu câteva săptămâni mai înainte 
poposeşte cu un autobuz şcolar şi se oferă să ne ajute, dar când vede că jeep-ul nu 
porneşte, Părintele Serafim urcă pe cei doi, care s-au oferit să dea o mână de ajutor, în 
autobuzul şcolar, care trece prin Platina şi rămâne cu jeep-ul ca să aştepte AAA“* ca să 
îl remorcheze, gândind ca el singur să se întoarcă pe jos. Dar merge la Redding cu jeep- 
ul remorcat, doar ca să vadă că nu poate fi reparat până luni. Astfel, toate mergându-i 
prost şi apropiindu-se seara, telefonează doamnei Harvey şi ea, după ce îi serveşte cina, 
îl duce înapoi la mânăstire ca să mai prindă sfârşitul vecerniei pentru Intrarea Maicii 
Domnului în Biserică.” 

Duminică, doamna Harvey se întoarce la mânăstire să-l ia pe Dima, care trebuie 
să-şi ridice autocamionul de la reparat luni şi să remorcheze jeep-ul înapoi. Totuşi, când 
Dima merge în cele din urmă la service nu i se permite să ridice jeep-ul, pentru că nu îl 


15 Asociaţia de automobile americană. 

dăduse el la reparat. Însă, reuşeşte să se întoarcă la Mânăstire cu o bară de remorcat, 
care va fi folosită a doua zi într-o excursie la San Francisco. 

Ziua următoare este sărbătoarea Sf. Mare Mc. Ecaterina. După slujba de 
dimineaţă, Părintele Serafim şi Dima pleacă la San Francisco cu autocamionul lui Dima 
de-abia reparat. Misiunea lor: să ducă toate exemplarele Jurnalului Cuviosului loan la 
legătoria din oraş şi apoi, la întoarcere, să ia autocamionul verde şi să-l tracteze la 
mânăstire. 

Părintele Serafim continuă în Jurnalul său: „Ei sunt foarte neliniştiți, mai ales 
pentru că un cauciuc este foarte uzat, dar nu are loc nici un incident în excursia la San 
Francisco. După o oprire la biblioteca Berkeley, se întorc pe drumul spre Vacaville, de 
unde iau autocamionul verde şi încep să-l tracteze — observând coincodenţa stranie că 
garajul în care fusese autocamionul se afla pe strada Ecaterina, iar astăzi este 
sărbătoarea Sf. Ecaterina! 

Autocamionul lui Dima se clatină foarte tare din cauza greutăţii tractării, şi lui 
Dima îi este frică să conducă. Conduce Părintele Serafim şi vede că este foarte greu şi 
enervant şi îi va prinde noaptea pe drum. Atunci, pe un drum cu două benzi, cam la 48 
de km de Vacaville, pierde controlul volanului, trece pe sensul celălalt (mulțumită lui 
Dumnezeu, pe sensul celălalt era liber în acel moment), apoi se răsuceşte complet şi se 
izbeşte de terasamentul de pe marginea drumului. Autocamionul verde se răstoarnă şi 
curge benzină din el, în timp ce autocamionul lui Dima stătea deasupra, sprijinit pe 
roțile din spate, având încă prinsă bara de tracțiune. Nici Părintele Serafim nici Dima nu 
erau zgâriați sau zguduiți de accident şi Părintele Serafim îi spune: “Ai văzut o minune”! 
Sentimentul este foarte puternic că diavolul se luptă foarte tare să ne distrugă — şi 
Dumnezeu ne ocroteşte cu harul Său în modul cel mai clar. Trebuie să ne pregătim 
pentru ceva important în viitor! 

Este chemată poliția şi nu încheie proces verbal că nu a mai fost implicat 
altcineva în accident, nu au fost răniți şi nici vreo problemă de asigurare. Autocamionul 
verde este remorcat spre Winters, la 40,25 de km depărtare iar Părintele Serafim şi 
Dima se întorc nevătămaţi noaptea târziu în autocamionul albastru accidentat. 

[În ziua următoare] Părintele Serafim, împreună cu Dima şi Constantin merg la 
Redding să ia jeep-ul şi să cumpere un autocamion nou. Au probleme mecanice 
(bateriile proaste), dar găsesc un autocamion convenabil cu 850 $, aranjează să-l ridice a 
doua zi şi se întorc seara .... 

[A doua zi] Părintele Serafim şi Constantin ridică noul autocamion alb — dar 
proprietarul n-a reuşit să repare fulia care poartă cureaua de transmisie, ceea ce ne aduce 
mai târziu multe alte necazuri.” 

Ca şi cum nu ar fi fost destule toate astea, au urmat noi probleme în săptămânile 
următoare, mai ales cu a parte a Linotype-ului, pe care Părintele Serafim l-a reparat cu 
mare greutate. În acelaşi timp, fusese o secetă în California care durase trei luni, care 
devenise foarte gravă în decembrie. Părintele Serafim a notat în Jurnal: „Aceasta se 
leagă de experienţele prin care am trecut!” 

O altă încercare a venit prin tânărul Constantin. El a stat la mânăstire cam o 
săptămână, luptându-se cu ispitele băuturii şi fumatului — dar nu cu prea mare folos. 
Părintele Serafim scrie: „De câteva ori el merge la Platina ca să bea. După aceea începe 
să se manifeste cu foarte multă ostilitate față de Părintele Gherman (parte din răzvrătirea 
sa este împotriva “autorității”). Până la urmă este prea mult pentru el şi într-o noapte 
pune capăt sprijinului Părintelui Gherman şi merge pe drum strigând obscenităţi. Într-un 
sfârşit de săptămână avem musafiri şi el pleacă din chilie ca să doarmă afară lângă 
“prima curbă” a drumului, unde îl văd musafirii când merg la plimbare. În cele din urmă, 
i se spune că va trebui să-şi schimbe comportarea dacă doreşte să rămână cu noi şi i se 
propune să meargă la Redding. EI îi spune Părintelui Serafim despre duşmănia şi 
bănuielile lui foarte adânci — că noi dorim banii lui, etc. În ziua ce urmează după 

strigatul din timpul nopţii, se simte tulburat în timp ce lucra în “grajdul” nostru şi se 
năpusteşte afară strigând, “Când este primul autobuz spre Redding?” Părintele Serafim îl 
duce îndată la autobuz în Redding, dându-i bani şi mâncare pentru drumul spre San 
Francisco. Era clar că el nu putea trăi decât pentru a se mulțumi pe sine. Odată cu el s-a 
dus şi o ultimă ispită drăcească înainte de revărsarea harului care apare pe neaşteptate în 
câteva zile.” 


LA 11 decembrie, ajunul sărbătorii Sf. Gherman din Alaska, au venit mulți 
credincioşi pentru hramul mânăstirii. Mama lui Teofil, cu numele Iulia, împreună cu alți 
doi fii, au sosit primii, dar nu fără să i se strice maşina, la 4,83 km distanţă de mânăstire 
(ca o chestiune normală pentru acea perioadă). Atunci seara, chiar înainte de slujbă, a 
sosit pe neaşteptate Arhiepiscopul Artemon împreună cu diaconul său, Andrei. 

Părintele Gherman, având temeri şi îndoieli despre preoție, se rugase lui 
Dumnezeu să nu vină Arhiepiscopul. „Pun pariu că va încerca să ne hirotonească 
imediat,” a spus nervos Părintele Serafim înainte de a intra Arhiepiscopul pe poartă. 

Părintele Gherman s-a întâlnit mai întâi cu diaconul. „Arhiepiscopul Artemon vă 
roagă să deveniți preoți”, i-a şoptit diaconul la ureche. „Orice faceți, păstrați-vă calmul.” 

Când Arhiepiscopul intră în mânăstire, văzu un grup de credincioşi mergând cu 
greu prin zăpadă. Părintele Gherman nu a mai putut să se opună hirotonirii căci el fusese 
la călugăria lui şi a Părintelui Serafim. Acum nu mai era o problemă a doi nevoitori 
izolaţi din pădure. În mintea Arhiepiscopului, aceşti alți oameni erau enoriașii lor — şi 
enoriaşii au nevoie de un preot. 

După obicei, Arhiepiscopul Artemon a cerut să vorbească cu Părintele Gherman, 
ei singuri. Când au mers în camera ţarului, a zis, „Dragă Părinte, Episcopul Nectarie a 
spus că s-ar putea să nu te supere faptul că vei fi hirotonit. Mitropolitul mi-a cerut să te 
rog. Altfel oamenii vor spune că eşti mândru. Nu te-am necăjit mult în toţi aceşti ani, 
ŞTII i? 

Părintele Gherman a ieşit să-i spună Părintelui Serafim şi apoi l-a adus în cameră 
împreună cu el. Deodată, Arhiepiscopul şi-a dat drumul de pe canapea, într-un genunchi 
în faţa lor — dar numai pentru o clipă. „Vă rog mult,” a spus atunci părinţilor, „acceptați 
asta, vă promit să vă las în pace.” 

Cu tot ceea ce se întâmplase în trecut, a lovit o coardă în sufletul rusesc 
sentimental al Părintelui Gherman, văzându-l pe Arhiepiscop căzând în genunchi. 
Arhiepiscopul arăta aşa de trist şi de nenorocit atunci! Evident nu era un om liber, ci 
împlinea doar poruncile altora. 

- Vreţi într-adevăr să ne lăsaţi în pace? Părintele Serafim l-a întrebat pe 
Arhiepiscop. Dacă da, atunci vă putem face mult bine ca preoți. 

- Da, promit. A insistat Arhiepiscopul. Vă dau o şansă. Folosiţi acest prilej ca să 
faceți ceea ce vreți. Nu mă voi atinge de voi. Asta va fi pentru binele vostru. 

Părintele Gherman a cutezat să aducă în discuţie ce păţiseră cu el în trecut. Dar 
Arhiepiscopul a atras atenţia că întotdeauna sunt probleme în Biserică şi asta n-ar trebui 
să-i oprească să-L slujească pe Dumnezeu. Le-a spus că merseseră prea departe în 
lucrarea lor de renunțare şi că dacă ar face acum tot aşa, ar fi ca nişte dezertori. 

Părinţii şi-au amintit cuvintele Episcopului Nectarie. Şi-au dat seama că venise 
pentru ei chemarea de a crea noi „deşerturi în curtea din spate”, în afara aşezământului 
înăbuşitor cu posibilitatea începătorilor duhovniceşti americani care altfel nu ar avea 
nici o relaţie cu Bisericile Ortodoxe. Merită să te jertfeşti pentru o asemenea năzuință, s- 
au gândit ei. Şi dacă Arhiepiscopul le promite independenţă, misiunile ar putea fi o 
realitate palpabilă. Astfel părinţii au fost de acord cu hirotonirea, aflând de la Episcopul 
Nectarie şi Arhiepiscopul Andrei că Mitropolitul Filaret a înţeles intenţiile lor. 

Totuşi, Părintele Serafim a spus că vrea să-i hirotonească Episcopul Nectarie. 
„Bine,” a răspuns Arhiepiscopul Artemon, ştiind bine motivul. „Dar ce-ar fi dacă l-aş 
face diacon pe Părintele Gherman mâine?” 

În timpul Sfintei Liturghii din ziua următoare, Arhiepiscopul Artemon l-a 
hirotonit diacon pe Părintele Gherman. Alexei Young a sosit la timp pentru a lua parte 
la acest eveniment neaşteptat, împreună cu familia. După Liturghie a avut loc o 
procesiune în jurul bisericii şi apoi o masă festivă. 

Bucuria generală a fost tulburată de Iulia, pe care, după cum a observat Părintele 
Serafim, „a ales-o diavolul ca să toarne zavistie peste folosul duhovnicesc al sărbătorii.” 
Iulia făcuse parte dintr-o parohie a grupului super-corect. Când sosise Arhiepiscopul 
Artemon, în ziua anterioară, ea ţipase că el era „eretic” şi „catolic” din pricină că 
îngăduise Mânăstirii Maicii Ariadna din San Francisco să păstreze în pod o imagine cu 
„inima sfântă”! Fa tot spunea că obştea ar fi „compromisă” şi că numai „grecii” au 
rămas curați şi simpli. Ascunzându-se în spatele autocamionului părinţilor 24 de ore, tot 
timpul cât Arhiepiscopul Artemon a stat în mânăstire, a refuzat să participe la Liturghie. 
Părintele Serafim scria, „atitudinea ei este evident *nebunească”, dar acesta este un semn 
al unei direcţii bolnăvicioase spre care îi îndrumaseră [autorităţile ei duhovniceşti] pe 
cei care îi urmează — probabil un semn rău pentru viitor. Dar Dumnezeu ne trimite văzut 
harul Său pentru a învinge aceasta şi alte ispite ce urmează.” 

În timpul acesta, a mai apărut o tulburare, care a fost luată tot ca un semn al 
zavistiei diavolului la hirotonire. Când sosise Arhiepiscopul Artemon la mânăstire, au 
început să se audă țipete ciudate, înfricoşătoare, dinspre pădurile din jur. Crezând că ar 
putea fi un animal în capcană, Părintele Gherman a trimis oameni să caute împrejur, dar 
au descoperit că sursa tainică a urletului se mişca. Se auzea sporadic toată noaptea, 
continuând şi în dimineața următoare, în timpul Liturghiei şi hirotonirii şi încetând 
numai după ce a plecat Arhiepiscopul. Poate venea de la un leu din munte, al cărui urlet 
suna ca al unui țipăt înalt de femeie. Dar faptul că l-au auzit la un anumit timp, 
nemaifiind auzit un asemenea sunet niciodată înainte sau după, în anii aceia lungi 
petrecuţi în sălbăticie, au fost ispitiți să îi dea o semnificaţie duhovnicească. 

Ziua de după sărbătoare a adus tulburări noi. Întrucât Iulia considera acum că 
părinţii s-au compromis cu un ierarh „eretic”, ea a vrut să-l ia din mânăstire pe fiul ei 
Teofil. După ce Părintele Serafim încercase să discute cu ea rațional problema ereziei, 
Părintele Gherman a mers să vorbească cu Teofil în biserică. EI i-a spus lui Teofil, „Eşti 
băiat mare. Tu trebuie să hotărăşti. Mama ta nu vrea să mai rămâi. Noi te iubim, dar nu 
te vom forța în nici o direcţie. Roagă-te şi dacă te hotărăşti să rămâi aici, noi te vom 
ocroti.” 

Teofil nu a ezitat să-i spună Părintelui Gherman că vrea să rămână la mânăstire. 
S-a ascuns în altar în timp ce Părintele Serafim încerca să o convingă pe lulia să nu ia 
băiatul. Când Iulia a plecat după amiază cu ceilalți doi copii ai săi, nu a pomenit de 
Teofil. Mai târziu ea a trimis nişte bani părinţilor, ca mulţumire pentru grija lor faţă de 
fiul ei. 

În ziua următoare, luni, Părintele Gherman a telefonat Episcopului Nectarie în 
Seattle. Părintele Gherman nu voia să meargă la Seattle pentru hirotonire. Și, după cum 
observa Părintele Serafim, erau „ultimile îndoieli dacă asta era voia lui Dumnezeu”. Dar 
Episcopul Nectarie a fost de acord să vină la mânăstire joi. Întrucât trebuia să mai fie un 
preot prezent la hirotonire, a acceptat să vină şi Părintele Alexei Poluektov. 

A fost hotărâtă pentru hirotonire, sărbătoarea Sf. Prooroc Daniil, 17 decembrie. 
În ajunul zilei a început să ningă, primele precipitaţii din septembrie încoace, punându- 
se capăt astfel unei secete neobişnuite, care a durat patru luni. După toate aceste ispite 
îndrptate spre hirotoniri, părinţii au luat această apă dătătoare de viaţă din cer ca semn al 
harului. 

Drumul fiind acoperit de zăpadă, părinţii s-au îndoit la început că hirotonirea va 
avea loc după cum fusese rânduit. Dar peste noapte căzuseră doar câțiva centimetri de 
zăpadă — aşa încât Părintele Serafim a putut să-l aducă pe Episcopul Nectarie pe drum, 
cu autocamionul mânăstirii. Părintele Alexei Poluektov a sosit cu fiul său Elias, ca şi 
Barbara McCarthy, Vladimir Anderson împreună cu familia şi Alexei Young cu familia 
sa şi membri ai comunităţii Etna. 

Episcopul Nectarie l-a mai hirotonit pe Vladimir Anderson iar pe George 
Williams l-a hirotesit citeț. La masa care a urmat au fost douăzeci şi două de persoane, 
şi, după cum a remarcat Părintele Serafim, „multă bucurie duhovnicească”. În ziua 
următoare, când Părintele Gherman a slujit Liturghia pentru prima dată, Părintele 
Serafim a observat că era „întru totul cu frică şi cu cutremur”. 


ÎN timpul vizitei Episcopului Nectarie, se hotărâse că Episcopul îl va hirotoni pe 
Părintele Serafim diacon duminică, în catedrala din San Francisco. Sâmbătă după 
amiază, a pornit Părintele Serafim, lăsând trei credincioşi să cânte la strană duminică şi 
să primească Sfânta Împărtăşanie de la noul hirotonit, Părintele Gherman. De îndată ce 
Părintele Serafim a plecat pentru a fi hiritonit, a început să ningă din nou. El a scris mai 
târziu, „în acest sfârşit de săptămână este zăpadă de 50 cm şi ploaie constantă în San 
Francisco — cumva legat de harul hirotonirii şi de tot ce ni s-a întâmplat.” 

Descriind călătoria sa de trei zile până la oraş, Părintele Serafim a scris 
următoarele: 

„Părintele Serafim ajunge puţin cam târziu la catedrala din San Francisco, 
sâmbătă seara şi stă în altar toată slujba, ajutând la citit şi cântat .... Slujesc doi 
arhidiaconi şi slujba este foarte bogată şi măreaţă, mai ales în minunata Catedrală cu 
frumoasele fresce.“ Efectul este copleşitor — dar Părintele Serafim se simte ca un 
străin, ca un miel adus spre jertfă. După slujbă, a mers să se mărturisească la Părintele 
Spiridon în Palo Alto, în faţa căruia a mai depus jurământul de credinţă şi ascultare față 
de Sinodul Episcopilor. Temându-se că “ascultarea” ar putea fi prea grea pentru 
Părintele Serafim (dacă ar fi îndreptată împotriva voinţei lui), i-a spus că îl va apăra şi îi 
va zice că jurământul a fost luat cu rezerve, dacă este cazul. Dar jurământul nu l-a 
tulburat pe Părintele Serafim, care intră în clerul bisericesc cu nici un fel de idee de 
“ascultare fără suflet”.” 

Ziua hirotonirii ca diacon a Părintelui Serafim, 20 decembrie, a fost sărbătoarea 
Sf. loan de Kronstadt, zi care, după cum am văzut, era strâns legată de Arhiepiscopul 
loan. Jurnalul continuă: „După puţin somn, Părintele Serafim soseşte la Catedrală 
înainte de Liturghie, cerând mai întâi binecuvântarea lui Vlădica loan la Mormânt. 
Clericii sunt reci dar nu îi sunt ostili. Părintele Nicolae Dombrovski îi spune: “Acum vei 
fi ca noi”, şi arhidiaconii îi sunt de mare ajutor. Vlădica Nectarie a tremurat în timpul 
hirotonirii, dar nu ca la hirotonirea Părintelui Gherman. Catedrala era plină, era prezentă 
marea balerină ex-sovietică Makarova cu soţul ei arab. După Liturghie, Vlădica 
Nectarie a ţinut o scurtă predică la amvon pentru Părintele Serafim, dându-i un şirag de 
mătănii şi binecuvântându-l să-şi continue viața bisericească de două ori în pustie. După 
împărtăşirea cu Sfintele Daruri, Părintele Serafim l-a însoțit pe Vlădica Nectarie la 
Mormântul Arhiepiscopului loan, unde au slujit împreună o panacidă cu puţini oameni, 
între care cei din familia Anderson.” 

Părintele Serafim a petrecut toată după amiaza împreună cu Episcopul Nectarie, 
servind masa de prânz împreună şi făcând o vizită surorii Episcopului, Vera, care era 
bolnavă. Seara a slujit prima dată ca diacon — Polieleul (Privegherea) pentru Sf. Petru al 
Moscovei. În dimineaţa următoare a slujit Liturghia cu Părintele Nicolae — „încă nesigur 
pe sine, dar fără vreun incident,” după cum a scris mai târziu. 


154 Aceste fresce fuseseră pictate după ce obştea se mutase din San Francisco. 

Petrecând mai mult timp împreună cu Episcopul Nectarie luni, Părintele Serafim 
a mers apoi să ia doi băieți de-ai Iuliei, care voiau să meargă la mânăstire de Crăciun. 
Apoi, după o scurtă vizită împreună cu Helen Konzevici în Berkeley, a pornit spre casă. 
A notat în Jurnalul său: „În San Francisco, Părintele Serafim a observat un sunet ciudat 
la motor şi toată călătoria de întoarcere a fost extrem de dificilă şi tensionată, cu o 
defecţiune serioasă la autocamion. Noaptea, undeva lângă Williams, a fost oprit de către 
patrula de circulaţie, după numeroase plângeri ale şoferilor (care îi aprindeau farurile) 
că maşina lui merge ca un om beat. Părintele Serafim a suflat în fiolă şi apoi a fost 
avertizat să conducă mai atent — era răzbunarea diavolului pentru harul revărsat în 
aceste zile. Să primeşti Duhul Sfânt şi apoi să fii acuzat de beţie!“ Dar Dumnezeu este 
cu noi şi Părintele Serafim a sosit teafăr împreună cu băieţii la poalele Muntelui Sf. 
Gherman după miezul nopţii — ca să găsească pe drum 4,5 cm de zăpadă. Au dormit 
aproape toată noaptea în maşina rece şi după răsărit au pornit cu lanţuri la maşină. 
Maşina a urcat mai mult de jumătate din deal şi cealaltă jumătate a drumului au mers pe 
Jos prin zăpadă, obosiţi dar fericiţi. La mânăstire, tocmai se terminase utrenia şi nu era 
Liturghie pentru că nu era prescure,“ dar întrucât Părintele Serafim adusese de la San 
Francisco, Părintele Gherman a slujit până la urmă.” 


AJUNS diacon, Părintele Serafim putea să-l ajute acum pe Părintele Gherman să 
slujească Liturghia. După cum este obiceiul în Biserică, Părintele Gherman începuse să 
slujească Liturghia zilnic timp de patruzeci de zile ca preot. 

La puţine zile după întoarcerea Părintelui Serafim din oraş, sosi Sărbătoarea 
Naşterii lui Hristos. În după amiaza zilei de Crăciun, Părintele Serafim a scris, „este ceai 
în camera ţarului şi o mulţime de daruri. Băieții sunt bucuroşi şi credincioşii intră cu 
totul în duhul lucrurilor — totuşi, este cel mai festiv şi mai fericit Crăciun al nostru din 
pustie.” — Cu siguranţă un sfârşit potrivit al „celui mai greu an”. 

De Bobotează, două săptămâni mai târziu, pentru prima dată s-a sfințit apa de 
către un părinte al mânăstirii şi s-a mers în procesiune, pentru a stropiu cu agheasmă 
locuri mai îndepărtate din pădure. Acum, cu harul preoţiei, părinţii au putut „sfinți 
atmosfera”, aşa cum le spusese odată Părintele Spiridon. 

Câteva săptămâni mai târziu, a apărut o „coincidență” foarte interesantă. Până 
acum, Maria şi Solomonia, deşi hotărâseră să-L slujească pe Dumnezeu în ortodoxie, 
aveau încă legături cu organizația evanghelică. Liderii organizaţiei le-au spus că nu pot 
pleca până când nu găsesc înlocuitori pentru atribuțiile lor. Au simțit că era corect şi 
rezonabil şi voiau să asculte. Între timp, se clevetea că Maria şi Solomonia intraseră 
într-un grup „magic”, unde oamenii purtau barbă lungă şi dulame negre lungi, citind 
rugăciuni liturgice dintr-o carte în loc să le spună spontan. 

Apoi, într-o seară de februarie, un tânăr a condus până la Noble Ridge şi a trecut 
de mânăstire. Mai târziu a venit la poarta mânăstirii, rugând să-l ajute cineva să tragă 
maşina din zăpadă. Părinţii au reuşit să o scoată din zăpadă. Omul acela, cu numele 
Walter, venea de la New York şi mergea către oraşul de coastă a Californiei, Eureka, 
pentru a intra la evanghelişti. Vrând să vadă peisajul californian pe drum, el condusese 
„din întâmplare” pe drumul de la mânăstire acoperit cu zăpadă. Şi — lucrul cel mai 
uimitor — el era omul care fusese trimis ca să o înlocuiască pe Solomonia! EI era la fel 
de surprins ca şi părinții. Pentru vreun motiv, Dumnezeu alesese acest fel curios de a 
asigura oamenii de la organizaţia evanghelică că foştii lor lucrători vor fi în mâini bune. 

În câteva săptămâni, Maria şi Solomonia au fost eliberate din responsabilităţile 
lor de la organizația evanghelică. Barbara a mers să le ia de la Eureka. Mai târziu ele şi- 


*5 Referire la Fapte, Cap.2 în care, în ziua de Rusalii, Apostolii sunt acuzați că sunt „plini de must” după 
ce s-au umplut toți de Duhul Sfânt. 
15 Prescură: pâine sfinţită care se foloseşte la Sfânta Liturghie. 

au adus la mânăstire prietenele de la organizația evanghelică şi în timp, şase oameni din 
acest grup au îmbrățişat credinţa ortodoxă. 


POSTUL Mare din 1977 a adus noi necazuri pentru mânăstire. Rămânând în 
urmă cu tipăritul din cauza hirotonirilor lor, a numărului crescând de credincioşi care 
veneau, a Liturghiilor lor, părinţii erau foarte obosiţi mai tot timpul. Slujbele lungi ale 
Postului în biserica rece erau o luptă pentru toți. Fulgii grei de zăpadă din timpul acestei 
perioade făceau lucrurile şi mai apăsătoare: întrucât devenise imposibil să se plece cu 
maşina de la Platina, părinții au trebuit să facă câteva drumuri prin zăpadă pentru a 
aduce la mânăstire maşina grea de tipărit. Zăpada l-a împiedicat pe Episcopul Nectarie 
să se oprească în drumul său spre Seattle, pentru a-l lua pe Părintele Serafim acolo să-l 
hirotonească preot. Din cauza aceasta, s-a hortărât ca hirotonirea să aibă loc în 
mânăstire după Paşti. 

Când au venit Paştile, în cele din urmă, părinții, împreună cu paisprezece 
credincioşi care se aflau atunci acolo, au descoperit că ostenelile Postului au dat 
Sărbătorii mai multă bucurie. Toţi au primit Sfânta Împărtăşanie. S-a servit cozonac şi 
ouă tradiționale de Paşti şi în zori aproape toți au urcat pe drum ca să privească răsăritul. 

Apropiindu-se hirotonirea Părintelui Serafim, el trebuia să depună jurământ în 
faţa Evangheliilor, prin care urma să-şi mărturisească păcatele sau alte lipsuri care l-ar fi 
putut împiedica să devină preot. A făcut aceasta în prezența Părintelui Gherman. 

- Mă simt nevrednic să slujesc, a spus fratelui său după aceea. 

- Eu sunt cu mult mai nevrednic decât tine, a obiectat Părintele Gherman. 

- Nu, a continuat Părintele Serafim cu durere în ochi. Eu sunt mai rău. M-am 
plecat şi m-am rugat idolilor păgâni. Părintele Gherman a fost adânc emoţionat şi uimit 
să vadă o pocăință atât de adâncă la Părintele Serafim pentru păcatele pe care le făcuse 
cu aproape douăzeci de ani în urmă, când se închinase în templele budiste. El a văzut că 
Părintele Serafim a simțit cu adevărat că se murdărise, respingându-L pe vremea aceea 
pe Hristos cel viu şi plecându-se în faţa statuilor reci, lipsite de viață — masca puterilor 
demonice. Amintirea acestei lepădări de credință din tinereţe va fi întotdeauna 
înjositoare pentru Părintele Serafim. Niciodată nu se va simţi „vrednic” de hirotonirea 
ca preot ci va privi întotdeauna această sfințire, ca pe botezul său, ca o binecuvântare cu 
totul nemeritată a milostivului Dumnezeu. 


EPISCOPUL Nectarie a sosit în ajunul hirotonirii Părintelui Serafim, pentru a fi 
prezent la ultima Liturghie când părinţii vor sluji împreună ca preot şi diacon. După 
Liturghie, el a vorbit părinţilor în camera ţarului şi chiar atunci a sosit un om din oraşul 
Hayfork, un radiestezist (fântânar) pe care părinții îl aşteptaseră să vină sâmbăta trecută 
ca să caute un loc pentru fântână. Fântânarul încercase să vină atunci — dar nu reuşise să 
găsească mânăstirea! Părintele Serafim a văzut că era „clar că a fost voia lui Dumnezeu 
ca el să vină când era acolo Episcopul Nectarie.” 

Intrând pe poarta mânăstirii pe neaşteptate, cu două „antene” lungi, de metal, 
ieşind de la el, fântânarul oferea un spectacol ciudat. Părintele Gherman își aminteşte: 
„Arăta ca un om de pe Marte!” 

- Cine este acela? a întrebat Episcopul Nectarie. 

- Este fântânarul nostru, a răspuns Părintele Gherman. 

- Ah! A răspuns Episcopul. Apoi a ridicat amândouă mâinile şi a binecuvântat 
fântânarul din toată inima. Dacă omul a găsit un izvor sub pământ, părinţii nu vor mai 
trebui să aducă apă la câțiva km de la poalele muntelui. 

Şi Episcopului Nectarie îi plăcea apa. Din copilărie, cele mai mari plăceri erau 
mersul cu barca şi pescuitul în Optina. Pentru a-l mângâia pe Episcop, Părintele 
Gherman pusese să se sape o groapă în mijlocul mânăstirii, cu ideea ca mai târziu să fie 
umplută cu apă şi transformată într-un lac mic larg de 4,5 m. Obişnuia să glumească cu 

Episcopul că într-o zi (Episcopul) ar putea să pună în iaz o barcă şi să plutească în jurul 
lui. 

Părintele Serafim a scris că fântânarul „a devenit om religios, care își priveşte 
munca nu ca o “vrajă”, ci ca un dar natural dat de Dumnezeu şi a spus o rugăciune 
înainte de a-şi începe lucrul. Vlădica Nectarie a mers împreună cu credincioşii la bisercă 
să slujească o molitvă,“” în timp ce Părintele Serafim a însoţit fântânarul în căutările 
sale, pentru care a folosit două vergele care să-i indice locul unde se află apă sub 
pământ şi adâncimea la care trebuie să se sape. El a găsit foarte repede un izvor sub 
pământ, chiar lângă biserică, despre care spunea că e la o adâncime de 24 m şi cu un 
debit de cca. 75,6 1 de apă/minut şi apoi (după ce Părintele Serafim ne arătase groapa şi 
a zis că i-ar place să aibă apă cât mai aproape posibil) a găsit (aşa a zis el) un al doilea 
izvor chiar lângă groapa noastră, în locul cel mai bun posibil, uşor accesibil unei 
macarale. Acesta era la 24,5 m, cu cca. 94,5 1 de apă/minut. A mai găsit locul unde s-ar 
părea că se unesc cele două izvoare, chiar deasupra “bibliotecii”, cu mult mai multă apă, 
la 27,5 m, dar cu un acces mult mai greu. În următoarea jumătate de oră, el şi Părintele 
Serafim au mers în diferite locuri de pe pământul mânăstirii — în partea de răsărit 
dincolo de cimitir, la apus de Lindisfarne şi mai departe; s-au găsit multe surse de apă, 
dar toate erau mai adânci şi cu apă mai puţină decât locul de la început de lângă groapă. 
Părintele Serafim a chemat degrabă un săpător bun din Hayfork şi au început pregătirile 
ca să vină să sape fântâna.” 

Astfel şi harul acestei hirotoniri a venit tot pe neaşteptate ca să fie legat de apa 
dătătoare de viață. Îndată au aşezat o masă de altar pe locul fântânii viitoare şi s-au citit 
şi cântat acolo multe rugăciuni, înaintea icoanei „Izvorul de-Viaţă-Dătător”. Sosiseră 
mulți credincioşi noi, printre care sora Părintelui Gherman cu familia ei. S-a făcut apoi o 
priveghere în biserică. În predică, Părintele Gherman a spus tuturor să se roage mult cu 
prilejul acestui eveniment important, o hirotonire de preot. 

Părintele Serafim a fost hirotonit în dimineața următoare, 11 aprilie 1977, la care 
au participat cam patruzeci de credincioşi. Era „Duminica Mironosiţelor”. Dintre cele 
patru femei care au format corul în acea zi, trei purtau numele femeilor Mironosiţe: 
Maria Magdalena, Maria şi Salomeea. Alexei Young a fost hirotesit citeţ în ziua aceea, 
când Sf. Nicodim, ocrotitorul revistei sale, este sărbătorit cu Mironosiţele. 

Hirotonirea Părintelui Serafim a avut loc în timpul Sfintei Liturghii, la uşile 
împărăteşti. În acel moment solemn, Părintele Serafim a îngenunchiat şi şi-a sprijinit 
fruntea de colţul sfintei mese. El a susținut textul slujbei, care era cântat de Părintele 
Gherman, în timp ce Episcopul făcea hirotonirea. Episcopul Nectarie şi-a pus patrafirul 
episcopal şi mâinile pe capul Părintelui Serafim. Se concentra intens. Avea fața roşie; 
sudoarea îi curgea de pe frunte. Cum Părintele Gherman se uita atent, ochii i s-au 
întâlnit cu cei ai Episcopului. 

- Aş vrea, şopti îndreptățitul ierarh. Aş vrea numai un singur lucru. Numai dacă 
aş putea să transmit, să transmit — şi apoi să mor! Episcopul Nectarie folosea toată 
puterea şi viața pe care o suflase Dumnezeu în el, pentru a transmite harul apostolic al 
Duhului Sfânt şi sfinţenia de la Optina. 

Părintele Gherman era într-o venerație desăvârşită. Acest om, gândea el, vrea cu 
adevărat să meargă mai departe creştinismul! Aceasta este culmea vieţii sale — să dea 
generaţiei următoare ceea ce Hristos a dat odată prin testament apostolilor Săi. Nimic 
altceva, nimic nu era mai important. 

Episcopul Nectarie era un om slab. Era bătrân şi bolnăvicios, ameninţat şi strivit 
de mireni care se pare că administra Trupul lui Hristos din altă lume. Înaintea lui se afla 
un om, Părintele Serafim, în care îşi pusese multă nădejde pentru viitorul creştinismului. 
EI ştia că „foamea duhovnicească” — prevăzută de îndrăgitul său Bătrân Nectarie de la 


157 În acest caz, o slujbă cu rugăciuni pentru găsirea apei. 

Optina — cuprinsese deja lumea; şi astfel şi-a dat seama de raritatea şi identitatea omului 
din fața lui. Episcopul Nectarie era practic singur în mărturisirea adevăratului duh al 
creşinismului. Viaţa devenise pentru el doar o cale de luptă şi suferință pe care a 
îndurat-o din iubirea lui pentru Dumnezeu. El a fost lipsit de slavă pământească; chiar 
autoritatea pe care trebuia să o exercite ca episcop i-a fost luată. Da, era un om slab, dar 
în acelaşi timp era un apostol viu al lui Hristos. Şi puterea de nerostit, nepământeană pe 
care o avea, care era ascunsă de ochii lumii sub haina slăbiciunii, era acum depăşită din 
punct de vedere mistic. Era puterea lui Hristos şi nimic nu putea distruge continuitatea 
lui vie, succesiunea apostolică, până la sfârşitul veacurilor. 

PARTEA a IX-a 


84 
Misiuni 


„„şi săracilor Evanghelia le binevesteşte. 
(Mat. 11, 5) 


..Și mulţimea cea multă Îl asculta cu bucurie. 
(Marcu 12, 37) 


PĂRINTELE SERAFIM a scris unui fiu duhovnicesc, după numai două zile: „Da, am 
fost hirotonit preot duminică şi încep să simt greutatea crucii. Te rog să te rogi pentru 
mine mai puternic ca niciodată, ca să fiu în stare cu adevărat să ajut sufletele să se 
mântuiască. Preoţia nu este numai pentru mine — eu trebuie să-i trag spre împărăție pe 
cei din jurul meu! Dar ce chemare şi responsabilitate!” 

Nu mult după ce a venit această povară asupra părinților, Arhiepiscopul loan — 
ocrotitorul din cer, veşnic al mânăstirii — a luat de la ei o povară. Societatea Memorială 
loan din San Francisco s-a oferit să plătească obştii pentru săparea unei fântâni la 
mânăstire, dacă se găsea apă acolo. Acum, că venise fântânarul şi localizase un izvor 
sub pământ, cei de la societate au venit în mod special la mânăstire şi au dăruit banii pe 
care îi adunaseră, care însumau câteva mii de dolari. 

Puțin după aceea a sosit la mânăstire un autocamion mare cu o sondă uriaşă. 
Părinții au spus omului cu sonda să înceapă forarea exact în locul de lângă biserică, 
unde, fântânarul îi asigurase că apa se afla la 24,4 m sub pământ. Porni motorul. Sonda 
începu să scoată afară straturi de pământ şi argilă. După un timp a ajuns la cei 24,4 m 
indicaţi, dar nu s-a găsit nici un strop de apă. Omul cu sonda a continuat. În cele din 
urmă, la 38,125 m, sonda lui a lovit o rocă. „Cât vreți să mai sondați?” a întrebat el. Cu 
cât sonda mai adânc cu atât părinţii trebuiau să plătească mai mult. 

Întorcându-se către Părintele Serafim, Părintele Gherman a zis: „Asta o să ne 
coste deja peste 2000 $ — şi asta fără pompă, care ne va mai costa încă o mie.” 

Ambii părinți erau mâhniţi la gândul că nu aveau apă şi totuşi trebuiau să 
plătească o sumă de bani atât de mare. Deoarece forarea a continuat, părinţii şi 
credincioşii au mers în biserică să se roage. În cele din urmă, Părintele Gherman a zis: 
„Se pare că nu suntem vrednici să avem apă. Slavă lui Dumnezeu, orice s-ar întâmpla. 
Rugaţi-vă ca cel puţin să avem destui bani să plătim omul.” 

Toţi au intrat în trapeză, căci nu mâncaseră toată ziua. După masă s-au întors la 
biserică să cânte un Canon Maicii Domnului. Pe când se rugau, au auzit pe cineva 
strigând: „Apă!” şi ieşind afară, au văzut apă ţâşnind din pământ. Omul de la foraj le-a 
spus că dăduseră de apă la 41,175 m. EI se aplecă să ia nişte apă înspumată. „E bună, 
apă dulce,” a spus el şi toată lumea s-a bucurat. 

Înainte de a pleca, omul de la foraj le-a recomandat părinţilor pe cineva care a 
venit repede şi le-a instalat o pompă de fântână. Omul de la foraj şi cel care a montat 
pompa le-au dat părinților note de plată separate pentru fântâna de 48,8 m, de două ori 
cât anticipaseră. Adunând cele două note de plată, au comparat cu suma totală de pe 
CEC-ul dat de Societatea Arhiepiscopului loan. Spre uimirea lor, au constatat că sumele 
erau exact la fel. Ăsta-i Arhiepiscopul loan!” a spus Părintele Serafim, făcându-şi cruce. 

NOUA fântână a fost o mare binefacere pentru mânăstire. Părinții n-au mai 
trebuit să meargă la distanţe mari la oraş ca să aducă apă într-un autocamion — sau cu 
spatele. Era ca şi cum părintele duhovnicesc al mânăstirii, Arhiepiscopul loan, le-ar fi 
spus că, în primii ani de şedere aici, aveau nevoie de osteneala de a nu avea apă, pentru 
a fi menţinuţi în luptă, pentru a fi reali. Dar acum, că luaseră crucea preoţiei, nu mai 
aveau nevoie de o nouă jertfă. Acum se vor jertfi pentru oameni. 

Imediat după hirotonirea sa, Părintele Serafim a notat în Jurnalul său ce se 
întâmpla zilnic, oferind evidenţa schimbării pe care a lucrat-o preoţia în obşte. Unde altă 
dată avusese timp să scrie despre reflecțiile asupra stării Bisericii şi scopul şi direcția 
obştii, acum avea doar timp să noteze fapte pe o bucată de hârtie. După hirotoniri, 
numele au devenit foarte numeroase. Acum că mânăstirea avea cler care putea să facă 
spovedanii şi Sfânta Împărtăşanie, a devenit mai „stabilă” în ochii opiniei ecleziastice. 
Oamenii aveau acum mai multe aşteptări de la mânăstire, care era căutată ca un centru 
duhovnicesc, de un număr tot mai mare de oameni. Ca de obicei, părinții îi găzduiau pe 
toți care veneau la ei, adesea având de-a face cu probleme duhovniceşti complexe ale 
credincioşilor. 

Dar erau tot mai multe de făcut. Întrucât părinţii erau acum numiţi transmițători 
ai harului prin preoţie, lucrarea lor pastorală trebuia să se extindă mult dincolo de 
mânăstire. Obştea era pregătită să intre într-o etapă nouă, să formeze stații misionare şi 
să ajungă evanghelişti ortodocşi până în nord-vest. Impulsul pentru aceasta a venit pe 
neaşteptate, la fel ca şi impulsul obştii însăşi. Părintele Gherman avea să explice mai 
târziu că pentru asemenea începuturi cucernice cheia constă în „prinderea inspirației 
adevărate şi deosebirea ei de inspirația demonică, egoistă, pragmatică ori trupească. 
Omul trebuie să meargă înainte spre a implini lucrările lui Dumnezeu. În timp ce fuge 
de duhul demonic al văzduhului, omul trebuie să se apropie Duhului care suflă unde 
voieşte (loan 3, 8), urcând, ca şi cum ar fi pe aripile sale. Duhul vine, dar omul trebuie 
să facă jumătate din drum şi să-l primească. Sămânţa este aruncată, dar omul trebuie să-i 
dea îngrăşământul. Omul nu poate rămâne pasiv, ci trebuie să aibă pasiune pentru a 
prinde inspiraţie şi să creeze ceva din ea. Aceasta este acea pasiune cucernică despre 
care se vorbeşte în Rugăciunile de seară ale Bisericii: “Dă-mi, Doamne, patima Ta fără 
de patimă.”” 

Începutul misiunilor a venit de ziua numelui Valentinei Harley, în februarie 
1978, când Părintele Serafim a mers la Redding cu câţiva pelerini de la mânăstire, 
pentru a o felicita cu ocazia sărbătorii. În aceeaşi seară, mai târziu, Părintele Gherman a 
pornit separat, împreună cu doi fraţi, către aceeaşi destinaţie, plănuind să slujească 
Ceasul al nouălea şi Privegherea în casa Valentinei. Când li s-a stricat maşina, la câţiva 
km de Redding, Părintele Gherman s-a gândit, „Ah, loveşte diavolul: urmează să se 
întâmple ceva bine!” Au început să meargă pe jos spre Redding, pe întuneric şi după 
câțiva km, Părintele Serafim împreună cu credincioşii i-a luat de pe drum în maşină. În 
ciuda greutăților care apăruseră, toți erau veseli şi însuflețiți. Părintele Gherman a prins 
această inspirație şi simțind lucrarea lui Dumnezeu, a văzut că sosise timpul pentru 
nădejdea îndelung-aşteptată de a începe o misiune în Redding. S-au urcat cu toții în 
maşină şi au mers la Valentina. 

Când au văzut-o pe Valentina, Părintele Gherman a spus: „Du-ne în camera 
unde a murit mama ta — chilia ta de rugăciune.” Acolo ardeau lumânări şi se cânta un 
Canon al Maicii Domnului. Apoi Părintele Gherman le-a spus tuturor celor prezenți că 
întâlnirea lor din seara aceea era o amintire a vechilor slujbe din catacombe; că, 
întocmai ca şi credincioşii din catacombe, creştinii din timpurile moderne trebuie să se 
separe de lume în duh. El a amintit oamenilor că Arhiepiscopul loan fusese în această 
casă, în această cameră. „Ai vrut o biserică în Redding, nu-i aşa?” a întrebat-o pe 
Valentina. Ea a încuviinţat din cap. „Noi ne aflăm astăzi aici pentru a începe o slujbă de 

misiune,” a zis Părintele Gherman, „aşa încât creştinătatea interesată de viața 
duhovnicească, pe care a reprezentat-o Arhiepiscopul loan, se poate îmbogăți cu 
mireni.” 

Părintele Serafim îl privea pe Părintele Gherman cu bucurie lăuntrică. Şi el a 
simţit lucrarea lui Dumnezeu şi a apreciat iscusința Părintelui Gherman de a o folosi 
imediat. E] ştia că urma să se întâmple ceva. 

- Pot folosi un colţ de garaj? A întrebat-o Părintele Gherman pe Valentina şi i-a 
cerut cheia. Când ea i-a adus-o, el a zis: 

- Adă-mi icoana cu care te-a binecuvântat Vlădica loan — şi o mătură. Valentina 
avea lacrimi în ochi. Zâmbind, a adus o iconiță mică de hârtie pe care i-o dăduse 
Arhiepiscopul loan pe când studia la şcoala bisericească din Shanghai. 

Garajul Valentinei era o construcție separată, de 12X18 m, în fundul curții, pe 
care o folosise ca magazie. Fusese construit de curând, după ce vechea construcție 
arsese într-un incendiu în 1974. În noaptea aceea, Părintele Gherman a făcut curat într- 
un colţ de garaj; a atârnat icoane şi s-a slujit o molitvă. Părintele Gherman a spus: 

- Am întemeiat Catedrala Păcătoşilor, în cinstea Arhiepiscopului loan. Misiunea 
a fost numită astfel deoarece Catedrala Arhiepiscopului loan din Shanghai fusese 
închinată Maicii Domnului, Ocrotitoarea păcătoşilor. Interesant, icoana originală a 
Maicii Domnului Ocrotitoarea fusese descoperită prin foc, întocmai cum fusese cercetat 
de foc acest nou paraclis misionar al Ocrotitoarei Păcătoşilor, care fusese construit. 
Când Părintele Gherman numise paraclisul „catedrală”, se gândise la „catedrala” 
arhiepiscopală a Arhiepiscopului loan, din Franţa, care era tot o biserică construită 
dintr-un garaj. 

În luna următoare, în Duminica Ortodoxiei, Părintele Gherman a luat toți tinerii 
din mânăstire şi după o procesiune cu icoane şi prapuri, a sfinţit noul paraclis. Câteva 
săptămâni mai târziu, în vinerea luminată, s-a slujit acolo Liturghia pentru prima dată. 
„S-a adeverit proorocirea lui Vlădica loan,” a zis Valentina. Cu mulți ani în urmă, când 
ea se gândea să plece din Redding, Cuv. loan i-a spus că ea se afla în Redding cu un 
scop şi că acolo va fi o biserică într-o zi. 

În lunile care au urmat, Valentina, fiica ei Alexandra de 16 ani şi alţi credincioşi 
din zonă au muncit din greu ca să transforme fostul garaj într-o adevărată Biserică 
Ortodoxă. 


PĂRINȚII din Platina au nădăjduit că, având propria lor misiune vor fi ocrotiţi 
de încercările Arhiepiscopului Artemon de a le cere să plece din mânăstire şi să fie 
preoți permanenţi la vreo parohie eparhială. Fiind însuflețiți şi pornind asemenea 
misiuni, acestea le-au putut inspira principiile catacombelor, principiile „pustiei din 
fundul curţii”. Îndreptându-se spre pustie, ei au vrut să părăsească modelul de parohii 
mireneşti. Dar un paraclis într-un garaj, ca biserica în care slujise în Franța 
Arhiepiscopul loan, nu era un model. Ar mai putea fi un duh proaspăt, viu, începător, în 
care oamenii să-şi poată duce lupta şi rugăciunea. Cei ce râvneau la ceea ce avea 
mânăstirea nu vor mai trebui să mai vină atâta drum până la Platina pentru a vedea în 
practică principiile duhovniceşti: ei vor dobândi pustia în lume. 

Părinţii vor sluji Liturghia la misiunea Redding ori de câte ori vor putea. Era clar 
pentru toţi cei care se aflau cu Părintele Serafim în aceste călătorii misionare că punea 
tot sufletul în această lucrare. Dar puţini vedeau ce jertfă făcea. Părintele Serafim nu era 
un păstor activ, gata de plecare în mod firesc, aşa ca Părintele Gherman. Prin firea sa, el 
era un gânditor solitar, filosof şi scriitor. În ciuda respingerii fireşti de a-şi părăsi 
mânăstirea, uneori trebuia să conducă slujbele de Paşti şi Crăciun în lume, departe de 
pustia lui iubită. Totuşi, i-a fost cu mult mai greu să-şi sacrifice activitatea literară, decât 
să renunțe la propria voinţă şi preferințe. Odată, după ce s-a întors dintr-o călătorie 
misionară, i-a spus Părintelui Gherman: 

- Se vor pierde doi ani din cauza aceasta — şi un volum de texte ortodoxe 
importante. 

Părintele Serafim spunea fraţilor din mânăstire: „Orice ne trimite Dumnezeu, noi 
trebuie să primim şi să facem tot ceea ce ne stă în putință. Fiecare zi aduce o luptă nouă, 
o şansă nouă ca să sporim în rugăciune şi căi noi de a-L sluji pe Dumnezeu.” Asemenea 
acceptare nu era simplu fatalism, căci Părintele Serafim şi-a dat seama că singura lui 
împlinire adevărată o putea găsi în sensibilitatea față de voia lui Dumnezeu şi în a fi 
copilul Lui ascultător. După cum a observat Părintele Gherman: „Părintele Serafim s-a 
silit să dea altora.” Potrivit învățăturii Sf. Macarie cel Mare citat anterior," cu 
siguranță, în forțarea individului, acesta se umple de fructul duhului şi „inimă milostivă” 
de la Domnul. După cum vom vedea, Părintele Serafim a ajuns să găsească o adevărată 
bucurie în noua sa ascultare. El simţea milă pentru oamenii din lume pentru care slujea 
şi simțind apropierea sfârşitului tuturor lucrurilor, el dorea să facă tot ceea ce putea 
pentru ei. 

De la începutul misiunii în Redding, Părintele Serafim s-a străduit să nu devină 
ca parohiile mireneşti obişnuite, care adesea se închid în ele şi sunt măcinate de 
conflicte interne mărunte. La prima „întrunire parohială”, el a hotărât următoarele 
principii: 


1. Termenul „parohie” semnifică de obicei ceva „local”, interesat 
de sine. Acesta nu este idealul creştin. Noi trebuie să fim una cu întreaga 
Biserică Ortodoxă credincioasă, nu doar să cumpărăm ceea ce este necesar 
pentru Biserică, ci în mod obişnuit să ajutăm pe alţii, atât cu bani cât şi cu 
muncă — ajutând creştinii ortodocşi din Uganda, societatea „Acţiunea 
ortodoxă” a Arhiepiscopului loan din Australia, etc. 

2. Jertfă: dă ajutor unde este nevoie: este ideal să se dea lui 
Dumnezeu 10% din venit — fie direct la Biserică fie la săraci, etc. (dar fără 
fariseism). 

3. Dumnezeu este pe primul loc: dacă apar nemulțumiri, rezolvă-le 
în spirit creştin; trebuie să ai bunăvoință să te supui altora şi să ierți. Să se 
facă voia lui Dumnezeu. 


ÎNTRE 1978 şi 1984 obştea a fost capabilă să înceapă activitatea de parohie 
misionară în Willits, California; Medford şi Woodburn, Oregon; Moscow, Idaho; şi 
Spokane, Washington. Ca şi misiunea din Redding, aceste misiuni noi au fost urmarea 
firească a oamenilor care au vrut ortodoxie în propriile lor localități, un loc unde să 
poată fi încurajați să aibă o viață duhovnicească. Ei aveau misiunea de a lua legătura cu 
americani care crescuseră fără să audă vreodată de ortodoxie. Părinții începuseră 
misiunile cu cuvintele lui Hristos în minte: Propovăduiți Evanghelia la toată făptura. 

Misiunea din Moscow, Idaho, au început-o nişte oameni simpli care s-au mutat 
acolo dintr-un orăşel nu departe de Platina, pădurea Glen. Părintele Serafim a mers 
primul la Idaho, sfinţind proprietatea creştinilor ortodocşi de acolo şi botezând membri 
ai misiunii. Următoarea călătorie a fost făcută de către Părintele Gherman. De data 
aceasta membrii închiriaseră partea din față a unui magazin din oraş, în interiorul căruia 
aveau un paraclis şi un iconostas. Părintele Gherman a ținut o cuvântare cu bună 
participare despre Muntele Athos la universitatea de stat locală şi apoi a slujit în paraclis 
o priveghere de toată-noaptea. În timpul privegherii, o vecină a coborât din 
apartamentul ei ca să ducă gunoiul şi prin vitrina magazinului a zărit deodată un 
microcosmos bizantin: lumânări, cădelniţe, icoane şi cântări. Neştiind ce vedea, a stat 


+58 Vezi în prima parte a Cap. 59. 

hipnotizată şi aşa după cum a spus mai târziu, nu s-a putut abţine să nu intre şi să nu 
rămână la toată slujba cea lungă. Datorită acestei şanse, viaţa ei s-a schimbat. 

Nu mult după începerea misiunii în Medford, a apărut o problemă. Unii oameni 
au crezut că părinţii din Platina erau prea severi, cerându-le să respecte regulile de bază 
ale ortodoxiei cum ar fi posturile, etc. Ei au zis: „Această parohie nu este alcătuită din 
călugări! Să aducem un preot de la BOA!” Când Părintele Serafim a slujit Liturghia 
acolo în februarie 1979, aproape de începutul Postului Mare, el nu a impus o poziție, ci 
pur şi simplu le-a spus oamenilor să se hotărască asupra unei căi sau cealaltă. Când s-a 
sfârşit, noul preot care venise era arât de modern încât o parte a grupului a fost şocată. 
După cum scrie Părintele Serafim, ei „au hotărât că doreau “vechea ortodoxie” şi ne-au 
chemat înapoi.” 

O altă responsabilitate a părinţilor a fost prima misiune pe care o încurajaseră: 
mica comunitate a lui Alexei Young din Etna, lângă granița California-Oregon. Timp de 
doi ani părinții mergeau acolo să slujească Liturghia. A vizitat comunitatea şi Episcopul 
Nectarie, cel puţin o dată pe an, uneori aducând cu el Icoana făcătoare-de-minuni din 
Kursk. Alexei îşi aminteşte: „Într-o vizită, după ce a slujit o molitvă în paraclisul din 
spatele casei noastre, Episcopul Nectarie şi-a pus mâna pe pieptul meu şi a zis: “Ştiu ce 
este în inima ta. Recunoştea marea mea dragoste pentru toată ideea misiunii, un 
concept pe care l-a sprijinit şi l-a încurajat şi el.” 

În tot acest timp, părinţii nădăjduiseră că Alexei va fi într-o zi preot. La 3 
februarie 1979, în timpul unei vizite la Etna, Părintele Gherman i-a cerut să accepte 
hirotonirea. Alexei a ezitat la început să facă acest pas, dar Părintele Gherman şi-a 
exprimat nădejdea că şi comunitatea Etna ar putea continua ca şi înainte: mică, 
independentă, dar acum cu un preot permanent. Alexei făcuse deja primul pas, fiind 
făcut citeț în acelaşi timp când Părintele Serafim fusese făcut preot. 

Părintele Gherman a dorit să stea de vorbă singur cu Susan, soția lui Alexei. EI i- 
a spus ei că „povara unui preot este mai grea pentru matiuşca."“ Simt că atât tu cât şi 
Alexei ați putea face mai mult bine dacă el activează ca preot decât în orice alt fel. Poţi 
să-ți asumi această cruce — pentru folosul celor nefericiţi şi pentru uşurarea poverii lor?” 

Ochii lui Susan s-au umplut de lacrimi. 

- Cum pot sta eu în cale când inima mea este acolo? A zis ea. 

Atunci Părintele Gherman a deschis uşa şi i-a spus lui Alexei să intre. EI s-a 
înclinat în faţa lui Alexei aşa cum ar face cineva în fața unui preot şi a zis: 

- Binecuvintează-mă, Alexei l-a binecuvântat şi Părintele Gherman i-a sărutat 
mâna anticipat, pentru ceea ce urma să fie. 

La 5 mai 1979, la mânăstirea Sf. Gherman, Alexei a fost ridicat la rangul de 
preot de către Episcopul Nectarie. La sfârşitul Liturghiei, Episcopul Nectarie a spus 
noului hiritonit, Părintele Alexei: 

- Niciodată să nu devii un preot „profesionist”. El dorea comunitatea Etna să 
rămână aşa cum era, diferită de parohia tipic mirenească. 

Curând după aceea, Părintele Serafim a mers cu Părintele Alexei la Etna ca să-l 
învețe cum să liturghisească. Părintele Alexei îşi aminteşte: „Părintele Serafim m-a 
ajutat timp de mai multe zile. Era întotdeauna atât de plin de răbdare şi iubire. Niciodată 
nu m-a corectat în timpul slujbelor ori în fața altora, ci făcea observații în minte şi le 
discuta cu mine după aceea. 

A mai încercat să instruiască micul nostru “cor” de la strană — Matuşca mea şi 
Barbara Murray! — ele s-au tot străduit, stricând psalmodierea destul de mult. După o 
astfel de Liturghie, ele şi-au cerut scuze că învaţă atât de încet şi răspunsul lui a fost 
minunat: 


15 Biserica Ortodoxă din America, adică, Mitropolia. 
150 Matiuşca: termen rusesc afectuos pentru „mamă”, în acest caz se referă la soţia unui preot. 

- O, a zis el, sunt sigur, cântarea voastră a adus bucurie îngerilor! Era aşa un om, 
un adevărat părinte pentru mine în multe privinţe.” 

Părintele Alexei a devenit nu numai păstorul Misiunii Sfinților Adrian şi Natalia 
din Etna, ci şi al Misiunii Sfinților Inochentie de la Irkutsk şi Inochentie al Misiunii din 
Alaska din Medford, față de care el se afla geografic mai aproape decât părinţii. 


NICI nu începuse misiunea lor, că obştea şi-a asumat o nouă cutezanță. În 1978 
părinţii au oferit primul lor „pelerinaj de vară Sf. Gherman” la mânăstire, care după 
aceea a avut loc în fiecare an în jurul zilei canonizării Sf. Gherman, în august. S-au ţinut 
privegheri, s-au slujit Sfinte Liturghii şi întregul ciclu de slujbe ortodoxe s-a oficiat în 
engleză. Predicile au fost ţinute de către Părintele Gherman, Părintele Serafim, Alexei 
Young şi alţi invitaţi, atât clerici cât şi laici. În 1978, Părintele Serafim a vorbit despre 
„Semne contemporane ale sfârşitului lumii” iar în 1979 despre „creştinii ortodocşi 
înfruntând anii '80”. 

Părintele Serafim şi-a pus mare nădejde şi a dat o mare importanță pelerinajelor. 
Cu câteva luni înainte de pelerinajul din 1979, el a scris partenerului său:*! „Mă 
gândesc cel mai mult la pelerinajul nostru de vară, care ar putea fi o ocazie minunată 
pentru “luminarea ortodoxă” aşa cum nu prea este în zilele noastre .... Am impresia că 
peste tot pluteşte o atmosferă de “Biserică” apăsătoare şi sufocă o prospețime foarte 
necesară şi noi am putea ajuta să dăm această prospețime. Poate că atunci când vom fi 
morți, ei vor recunoaşte ostenelile noastre — dar cel puțin noi trebuie să-i ajutăm pe cei 
care putem.” 

Unii pelerini au venit din ţinuturi îndepărtate ca Australia, Japonia, Canada şi 
Coasta de Est. În fiecare an numărul oamenilor era în creştere, ajungând de la 60 în vara 
anului 1978, până la 170 în 1982. Întrucât mânăstirea avea un număr limitat de camere, 
mulți pelerini au rămas peste noapte în pădure în saci de dormit, bărbaţii în incinta 
mânăstirii iar femeile în afară, lângă casa de oaspeţi mică a mânăstirii. Nu li s-a cerut să 
dea bani, ci numai să-şi „aducă saci de dormit şi lanterne şi să ajute la nevoie.” 

Pelerinajele erau un prilej de fericire şi pace pentru toţi cei ce veneau şi se 
adaptau la atmosfera aspră. Oamenii puteau începe să cunoască alți oameni asemenea 
lor, care s-au lepădat de lume, ca să fie ei înşişi, fără să-şi dea aere. Regulile monahale 
stricte şi programul slujbelor şi predicilor îi ajuta pe oameni să „nu-şi lase deoparte 
libertatea” şi astfel să se folosească din pelerinaje. 

Unul dintre lucrurile cele mai preţioase ale acestor adunări era faptul că 
pelerinii, majoritatea americani convertiți, aveau ocazia să fie în contact cu „legături 
vii” rare pentru Rusia: Episcopul Nectarie şi Părintele Spiridon, ambii veneau în fiecare 
an, până când sănătatea lor slăbită nu le-a mai permis. Doar fiind în prezența acestor 
oameni şi auzindu-i vorbind, pelerinii puteau să dobândească ceva din transmiterea vie a 
vechii înțelepciuni şi cucernicii ortodoxe. 

La pelerinajul din 1979, Episcopul Nectarie, împreună cu Părintele Serafim, care 
îi traducea cuvântarea în limba engleză, au spus oamenilor despre un nou martir de la 
Optina, pe care îl cunoscuse: dreptul ieromonah Nifon. Odată, el le-a citit o scrisoare pe 
care Părintele Nifon o trimisese mamei (Episcopului Nectarie) dintr-un lagăr de 
concentrare. „Comitetul de lichidare” sovietică, care venise la Optina, îşi bătuse joc, îl 
umilise şi îi tăiase barba Părintelui Nifon, care se află acum în lagăr, fiind pe moarte, 
bolnav de tuberculoză. Şi totuşi, în scrisoarea sa a scris: „Fericirea nu are margini .... 
Bucuraţi-vă şi vă veseliţi, că plata voastră multă este în ceruri .... Cred în Domnul 
meu, că aceste cuvinte mi se adresează şi mie şi de aceea aştept cu nerăbdare acea clipă 
fericită, când voi pleca din trupul acesta păcătos şi mă voi uni cu Dumnezeul meu.” 


“9! părintele Gherman vizita atunci Mânăstirea Sfânta Treime din Jordanville. Vezi începutul Cap. 90. 

Episcopul Nectarie a spus pelerinilor, „când ne-a citit mama această scrisoare, 
noi, copiii stăteam şi plângeam ascultând.” 

În 1978 Părintele Spiridon a ţinut o cuvântare intitulată „Calea vieții 
Arhiepiscopului loan”. Părintele Spiridon era cu adevărat în elementul lui în timpul 
acestor pelerinaje. În miezul sărbătorii Sf. Gherman, când se slujea o Liturghie 
preaslăvită şi procesiunea mergea prin pădure, cei de la strană duceau prapurii şi toată 
lumea cânta, el radia ca un copil. 

După pelerinaje, începea pe toată perioada săptămânii „Academia teologică 
Noul Valaam”, care se încheia cu memorabilele „exerciţii de absolvire” ale Părintelui 
Gherman. Pe lângă cursurile obişnuite de teologie ortodoxă, istoria Bisericii şi muzică 
bisericească, Părintele Serafim ţinea cursuri despre interpretarea ortodoxă a cărților 
profetice ale Scripturii: în 1979 şi 80 un curs despre Cartea lui Daniel şi în 1981 şi '82 
cursul său despre Facerea. 

Părintele Serafim scria că pelerinajele aveau „scopul de a ajuta pelerinii să ducă 
o viață duhovnicească ortodoxă serioasă şi conştiincioasă, concentrată în jurul pregătirii 
sincere pentru Sfânta Împărtășanie şi era de remarcat faptul că pelerinii s-au apropiat de 
slujbe şi de conferințe foarte serios.” EI dorea ca ei să plece „cu o conştiinţă nouă a 
diferenței uriaşe ce există între creştinismul ortodox adevărat şi spiritul lumii 
contemporane şi să ofere o nouă rezolvare luptei necesare pentru a se păstra ca ortodocşi 
în aceste timpuri grele.” 


PELERINAJELE de vară mai erau legate de botezuri, până acum părinții 
misionari au putut converti căutători-de-Dumnezeu americani nu numai în duh, ci şi 
sfințitor. Părinţii aveau anumite dificultăți ducându-i spre apele de botez, americanii 
obişnuiţi păreau că nu veneau de nicăieri, fiind aduşi la ortodoxie prin mijloace 
neaşteptate, providențiale. 

Prima persoană pe care au botezat-o a fost un casier la o bancă din Redding. 
Acest om aflase despre mânăstire la serviciul său, când s-a întâmplat să-i treacă prin 
mână un cec al obştii. Acest fapt 1-a trezit destul interes ca să viziteze mânăstirea şi să 
vadă cum arăta; şi până într-un an era creştin ortodox nou botezat. 

A mai apărut un caz în raionul filosofie/religie al librăriei B. Dalton din 
Redding. Părintele Gherman a stat acolo o zi să vadă dacă se vânduseră din cărțile lui şi 
a fost dezamăgit că nu se vânduseră. Deodată a simţit o uşoară bătaie pe umăr şi a 
auzit o voce exclamând: 

- CINE EŞTI TU?! Întorcându-se, văzu un tânăr uitându-se la el sincer, de sub o 
claie mare de păr. Părintele Gherman a zâmbit şi a spus: 

- Eu sunt călugăr ortodox — şi preot! 

- Uau!! A strigat tânărul. A fost şi mai surprins să afle că Părintele Gherman 
viețuia într-o mânăstire lângă Platina, întrucât pe vremea când era un băiețandru, el 
mergea în vacanță cu familia la un camping din defileu, chiar sub mânăstire. Acest tânăr 
era pastor într-o organizaţie protestantă numită „Uşa deschisă” şi printre alte atribuții, 
cânta într-o „formație rock creştină”. Mai înainte fusese membru al unui grup numit 
„Biserica ortodoxă evanghelică”, care, pe atunci, nu prea avea contact cu ortodoxia 
tradițională. Aşadar, văzându-l pe Părintele Gherman în raionul filosofie/religie, nu era 
sigur ce era acesta: Creştin, rabin, budist? Aflând că era creştin ortodox, vru să se 
informeze întru totul despre aceasta. Acest tânăr foarte sociabil le-a spus mai departe 
altora şi curând după aceea a fost botezat de către Părintele Serafim împreună cu şapte 
prieteni de-ai săi. Botezurile au avut loc în timpul pelerinajului din 1980, într-un izvor 
limpede de munte. Îmbrăcaţi în veşminte albe, oamenii nou botezați — bărbaţi, femei şi 
copii — ţineau lumânări şi cântau imne împreună cu pelerinii, în mijlocul unei naturi 
liniştite: o privelişte foarte emoţionantă. 

In timpul a cinci ani de preoție, Părintele Serafim împreună cu Părintele 
Gherman au botezat peste o sută de oameni în astfel de izvoare de munte. 


ÎNTRE TIMP, au mai apărut alte activități ale misiunii în plină dezvoltare, 
Chezăşia păcătoşilor, din Redding. În ianuarie 1979, obştea a organizat o Conferinţă a 
femeilor în casa Valentinei. Sâmbătă noaptea s-a făcut priveghere în paraclisul misionar 
şi apoi, duminică, Părintele Serafim a slujit Liturghia. Părintele Serafim a scris în 
Jurnalul său, „sunt cam 30 de oameni şi aproape toţi primesc Împărtăşania. Părintele 
Serafim ţine o predică despre Cum să citim semnele timpurilor, toţi au ascultat cu mare 
interes. Conferinţa este un mare succes: atmosferă de rugăciune.” 

În anii care au urmat, părinții au continuat să susțină „pelerinajele de iarnă Sf. 
Gherman” din Redding. Ei au închiriat o sală mare de întruniri şi veneau cu mult mai 
mulți oameni de foarte departe. La pelerinajul de iarnă din 1982, care a avut loc înainte 
de începerea Postului Mare, Părintele Serafim a ţinut o serie de conferințe despre 
însemnătatea Postului Mare şi cum să dobândeşti din el cel mai mare folos duhovnicesc. 
Acesta a fost ultima călătorie a Părintelui Serafim la Redding. Într-una din zilele 
pelerinajului, când Părintele Gherman fusese plecat noaptea anterioară ca să aibă grijă 
de mânăstire, a întrebat un participant cum mergeau lucrurile. „Foarte bine,” a răspuns 
pelerinul. „Oamenii sunt dornici să afle despre ortodoxie şi sorb conferințele.” 

- Și ce mai face Părintele Serafim? 

- Este fericit ca un peşte în apă. 

Pentru Părintele Serafim era o mare mângâiere să poată transmite ortodoxia 
oamenilor însetați de duhovnicie că nu avea importanță cât de mulți sau cât de 
„inteligenţi” erau. El nu urmărea să creeze „experţi” în ortodoxie. Îl interesa mai puţin 
ce folos aducea minților oamenilor ceea ce îi învăţa decât folosul pe care îl aducea 
inimilor şi sufletelor lor. Astfel, deşi mintea sa putea pătrunde lucrurile mai repede 
decât oricine altcineva, el avea o răbdare extraordinară cu cei care „învățau mai greu” 
dar care se sileau să înţeleagă. 

Una din marile sale bucurii ca misionar era studiul Bibliei pe care îl conducea în 
fiecare lună după Sfintele Liturghii din Redding. Ideea acestor cursuri apăruse la 
Conferința femeilor şi acestea s-au instituit în casa Valentinei, cu o lună mai târziu. 
Întrucât Părintele Serafim prezenta oamenilor abordarea patristică şi înţelegerea Sfintei 
Scripturi, inima i se umplea de bucurie văzându-i cu un mare interes şi punând multe 
întrebări. 


PÂNĂ în 1979, viaţa părinţilor era plină de pelerinaje, călătorii misionare şi 
nevoia de a oferi cuvântări duhovniceşti, că este de mirare cum mai găseau timp şi 
pentru altceva. Cineva poate obosi doar citind însemnările din Jurnalul Părintelui 
Serafim din această perioadă. 

Toate călătoriile Părintelui Serafim în lume, toate eforturile sale de a întâmpina 
nevoile pastorale din timpul ultimilor ani ai săi, erau necesare nu numai pentru enoriaşii 
săi, ci şi pentru el însuşi. I-au „întregit” personalitatea; i-au copt sufletul pentru a se 
înălța în Împărăţia cerurilor. 

Părintele Serafim a spus partenerului său: 

- Ce norocoşi suntem şi ce puțin timp avem să împărtăşim cu alții acest noroc? 

85 
Îndrumare pastorală 


Aducerea aminte de Dumnezeu este durere a 
inimii îndurată în duhul evlaviei; dar cel ce 
uită de Dumnezeu devine îngăduitor cu sine 
şi insensibil. 

— Sf. Marcu Ascetul 


Ortodoxia nu poate fi comodă dacă nu este 
falsificată. 
— Părintele Serafim 


DE CE se pare că în zilele noastre se petrec puţine minuni? Părintele Serafim credea că 
se întâmplă aceasta pentru că există puţină durere a inimii. 

Într-o mică însemnare de mână, bine ascunsă şi descoperită după mulţi ani de la 
moartea sa, Părintele Serafim, în puţine cuvinte, a limpezit esența unui mare adevăr al 
timpurilor noastre: 

„Frângerea inimii este condiția pentru sporirea duhovnicească şi manifestarea 
puterii lui Dumnezeu. Vindecările, etc., se întâmplă acelora care se află în disperare, 
inimilor înfrânte, dar care se încred şi nădăjduiesc în ajutorul lui Dumnezeu. Atunci 
lucrează Dumnezeu. Absența minunilor, astăzi aproape că arată lipsa acestei frângeri a 
inimii în om şi chiar în majoritatea creştinilor ortodocşi — legată de “răcirea” inimilor 
din ultima vreme.” 

Se poate vedea o dovadă a acestei afirmații în propria experiență a Părintelui 
Serafim, din care a ieşit la iveală, cu siguranţă. Dacă n-ar fi fost cuvântul lui Eugene de 
dinainte de acea chinuitoare carte poştală din San Francisco, venind dintr-o adâncă 
frângere a inimii şi cuvântul similar al lui Gleb dinaintea mormântului Sf. Gherman, 
care dusese la minunea întâlnirii lor şi la tot ceea ce au fost ei în stare să făptuiască? 
Toate minunile pe care le văzuse Părintele Serafim în propria lui viaţă, inclusiv acelea 
ale celui mai mare făcător de minuni, Arhiepiscopul loan, fuseseră rezultatul 
rugăciunilor din inimă, care nu slăbiseră din cauza durerii de pe Golgota. 

Când Părintele Serafim a fost chemat să fie îndrumătorul sufletelor, el le amintea 
adesea fiilor săi duhovniceşti să nu deznădăjduiască în mijlocul necazurilor, ci să „le 
rabde în duhul rugăciunii”, cum spunea Sf. Marcu Ascetul. Cei mai mulţi dintre aceşti 
sfătuitori rămân numai în mințile şi inimile fiilor lor duhovniceşti, dar unii au păstrat şi 
în scris: în scrisori pastorale pe care Părintele Gherman i le-a dat spre ascultare să le 
păstreze în copii pe hârtie-carbon. 

În 1973, după ce Maggie, fiica lui Vladimir şi Sylvia Anderson, a murit şi a fost 
înmormântată în Noble Ridge, Părintele Serafim a scris aceste cuvinte Sylviei: 


Gândurile dureroase despre Maggie sunt fireşti — dar aceasta este partea ce 
ține de pământ. Sufletul ei este cu Dumnezeu şi Dumnezeu te-a cercetat 
prin încercarea prin care ai trecut cu ea. Aceasta este dovada că în tot ceea 
ce s-a întâmplat există ceva mai adânc decât pot înţelege sentimentele şi 
logica omenească. 

Unii oameni par să aibă în viaţă o cale „uşoară” şi necomplicată — 
sau aşa pare din afară; în timp ce pentru alţii ca tine, totul pare complicat 
şi greu. Să nu te supere asta. De fapt, din punct de vedere duhovnicesc cei 

care duc într-adevăr o viață „uşoară” se află probabil în pericol! — desigur 
că fără elementul suferinței prin cele ce ne trimite Dumnezeu, nu există 
nici un câştig sau înaintare duhovnicească. Dumnezeu ne cunoaşte pe 
fiecare dintre noi mai bine decât ne cunoaştem noi înşine şi El ne trimite 
ceea ce ne este de folos, indiferent ce gândim noi! 

Mormântul lui Maggie este un izvor de mare bucurie pentru noi. 
Marţi, după săptămâna Paştilor, când morţii sunt din nou comemoraţi 
pentru prima dată, am mers acolo şi am cântat, îmbinând imne funerare cu 
imne de Paşti, apoi am ciocnit şi am mâncat ouă la mormânt, simbolurile 
Învierii. Cu adevărat, cei vii şi cei morţi sunt una în Hristos şi numai 
orbirea noastră ne face uneori să uităm aceasta! 


După doi ani, Părintele Serafim a trebuit să spună lucruri asemănătoare unui 
tânăr care trăia singur pe lume, arzând de nerăbdarea de a sluji lui Dumnezeu ca preot: 


Părintele Dimitrie Dudko are un răspuns pentru noul convertit care duce o 
viață singuratică în lume (cred că am citit aceasta în trapeză după ce ai 
plecat): Intră cât poţi de mult în duhul Bisericii şi în felul de gândire şi 
viaţă .... Chiar dacă este greu de suportat, singurătatea ta este bună pentru 
că numai din suferință vine creşterea duhovnicească; va trece cu cât vei 
pătrunde mai mult în duhul Bisericii hrănindu-te neîncetat cu el. Cititul 
zilnic, chiar dacă este puţin, este foarte important în această luptă. 

Despre preoție: ţine ideea bine în inima ta. Cu cât ai mai multă 
experiență în viață şi în suferință (ştiu că nu-ți place cuvântul — dar chiar 
dacă nu ieşi să cauţi suferința, cel puțin fii pregătit să primeşti ceea ce 
Dumnezeu îți îngăduie şi acceptă cu bucurie) — cu atât vei fi mai bine 
pregătit pentru preoție. 


Părintele Serafim 1-a spus odată unui preot tânăr: 


Nu te descuraja că se ridică mulți oameni împotriva ta în parohie. Dacă 
toată lumea te-ar iubi, atunci aş spune că acolo este ceva în neregulă, 
pentru că probabil oferi prea mult oamenilor când dai sfaturi pastorale. Şi 
Hristos a fost urât şi a fost răstignit pe cruce. De ce trebuie să ne aşteptăm 
ca toată lumea să ne iubească imediat, dacă mergem pe urmele lui 
Hristos? Conştiinţa pastorală să-ți fie curată şi nu te teme de ura altora, ci 
de ura din lăuntrul tău.*? 


Părintele Serafim nu şi-a rezervat sfaturile pentru cei care se întâmplau să sufere. 
În 1979 el a primit o scrisoare de la un tânăr care se pregătea pentru botez şi era foarte 
înflăcărat față de ortodoxie. Acest om citise o carte pe care o tipărise obştea şi pe care i- 
o trimisese Părintele Serafim: Păcatul lui Adam de Sf. Simeon Noul Teolog, omilii 
despre căderea omului şi răscumpărarea lui prin lisus Hristos. Tânărul a scris: „Spre 
sfârşitul cărții, am descoperit că eu subliniam aproape fiecare propoziţie şi adesea ochii 
mi se umpleau de lacrimi; dar astfel de lacrimi sunt cele pe care noi o rugăm stăruitor pe 
Maica Domnului să ni le trimită în rugăciunile de dimineaţă. Asemenea lacrimi au un 
efect de curățire asupra sufletului nostru.” Acest om visa să formeze treptat o 
comunitate mică, semi-monahală în oraş şi şi-a exprimat nădejdea că actualul său coleg 
de cameră, fostă „persoană-de-stradă”, din mediu evreiesc, să devină creştin ortodox. 
Totuşi, prietenul său D., l-a avertizat să nu fie atât de entuziasmat de asemenea vise. 


1% Preot Vladimir Derugin, „leromonah Serafim: Ukhod Pravednika” [Ieromonahul Serafim: Plecarea la 
Domnul a unui om drept], p. 10 (în lb. rusă). 

Iată ce a scris Părintele Serafim tânărului catehumen: 


D. are dreptate — nu fi atât de luat înainte de „fantezii”. Dar nici nu te 
zdrobi cu totul — fără vise nu putem trăi! Dumnezeu să-i dea harul lui 
Reuben de a fi botezat şi să-şi găsească locul pentru a fi un creştin ortodox 
roditor .... 

Să te ajute Dumnezeu să continui cu mare înviorare drumul spre 
ortodoxie aşa cum ai simţit citind omiliile Sf. Simeon! Totuşi, fii conştient 
că asta se va putea numai prin suferințe; tot ce vei avea nevoie ca să-ți 
adâncească credința va veni cu suferință — dacă primeşti cu umilință şi 
ascultare voia lui Dumnezeu. Nu este prea greu să te „înflăcărezi” de 
bogăția şi profunzimea credinței noastre ortodoxe; dar să temperezi 
această înflăcărare cu smerenie şi cumpătare (care vine prin dreapta 
acceptare a suferințelor) nu este un lucru uşor. În mulți dintre ortodocşii 
noştri de astăzi (în special convertiți) se poate vedea un lucru 
înspăimântător: se vorbeşte mult despre adevărurile şi experienţele 
adevăratei ortodoxii, dar amestecate cu mândrie şi un sens al importanţei 
proprii pentru a fi „în” interiorul problemelor pe care majoritatea 
oamenilor nu le văd (de aici vine şi critica asupra căreia ai fost deja 
avertizat). Dumnezeu să-ți păstreze inima blândă şi plină de dragostea 
pentru Hristos şi aproapele. Dacă vei putea avea un părinte duhovnicesc 
căruia să-i încredințezi trăirile inimii tale şi te vei putea încrede în 
judecata lui, toate acestea vor fi mai uşoare pentru tine — dar dacă lui 
Dumnezeu îi este plăcut ca tu să ai un părinte duhovnicesc, asta va veni 
„firesc”, aşa cum se întâmplă cu toate lucrurile în viața duhovnicească — 
cu timpul, cu răbdare, cu suferință şi ajungând să te cunoşti mai bine. 


În alt loc Părintele Serafim scria: „Într-adevăr, trebuie să învăţăm şi să reînvățăm 
cu toţii că pretențiile şi ideile noastre trebuie să fie verificate de realitate şi întărite prin 
suferință.” 

Părintele Serafim era foarte îngrijorat de cei care foloseau comorile ortodoxiei, 
nu pentru a lupta pentru dreptate, ci ca mijloc de a „scăpa” de luptă. El cunoştea o 
mamă  necăsătorită care, dintr-un „fanatism religios”, dorea să renunțe la 
responsabilitatea față de copiii ei, plasându-i în casele altor oameni. Părintele Serafim a 
scris despre ca: 


Dacă este scăpată de „problema” copiilor ei, pierzania ei este aproape 
garantată .... Ea face o mare greşeală gândind că odată ce este „scăpată” 
de copiii ei, ea poate apoi să înceapă să se gândească la o mânăstire şi o 
adevărată „viață duhovnicească” — pentru că dacă noi nu ne dăm seama că 
lupta noastră duhovnicească începe chiar acum cu orice ne-a dat 
Dumnezeu (şi cu atât mai mult dacă ne-a fost dată o situaţie grea!) nici 
mai târziu nu vom începe „viața duhovnicească”. Şi aşa, de-ar şti, 
mântuirea ei s-ar putea afla în osteneala creşterii copiilor ei; dar dacă ea 
nu trece prin aceste suferințe, atunci mai târziu, când crede că va începe 
adevărata „viaţă duhovnicească”, va constata că nu are absolut nimic şi 
„viaţa duhovnicească” care începe după ce abandonăm problemele 
prezente, este doar una abstractă. Cred că toate acestea sunt adevărate — 
dar folosul duhovnicesc al „trecerii prin suferință” vine numai dacă cineva 
acceptă aceasta de bună voie. 


Părintele Serafim i-a scris acelei mame: 

Înţelegem că îţi este foarte greu să-ți creşti copiii. Dar asta este Crucea pe 
care ţi-a dat-o Dumnezeu şi trebuie să-ți spun cinstit că, cu greu îţi vei 
putea obţine mântuirea în oricare alt fel decât prin încercarea de a face tot 
ce-ţi stă în putință ca să-i creşti bine. Viaţa duhovnicească începe când 
lucrurile par „fără speranță” — asta se întâmplă atunci când omul află că 
trebuie să se îndrepte către Dumnezeu iar nu către propriile eforturi şi idei 
slabe. 


URMAND învăţătura sfinților părinți, Părintele Serafim 1-a sfătuit pe oameni să 
nu se grăbească să calculeze şi să măsoare propria lor stare duhovnicească. În 1975, el a 
scris unui ortodox convertit: 


Nu-ţi fă atâtea griji despre cât de sărac eşti duhovniceşte — Dumnezeu 
vede asta, dar ţie îţi este de folos să îţi pui toată nădejdea în Dumnezeu şi 
să te rogi Lui cât de bine poți, niciodată să nu cazi în deznădejde şi să te 
lupţi după puterile tale. Dacă începi vreodată să crezi că duhovniceşte eşti 
„înstărit” — atunci poți şti cu siguranță că nu eşti! Adevărata viață 
duhovnicească, chiar la nivelul cel mai elementar, este întotdeauna însoțit 
de suferință şi greutăți. De aceea ar trebui să te bucuri în toate greutăţile şi 
durerile. 


Altui tânăr, care dorea să plece de la seminarul din Jordanville pentru că a simțit 
că nu făcea nici un progres duhovnicesc, Părintele Serafim i-a scris: 


Înţelegem foarte bine situaţia ta aşa cum o descrii în scrisoare. Desigur, 
ceea ce spui este „corect” atâta timp cât merge. Dar faci o greşeală de 
bază, tu însuți judeci starea ta duhovnicească. În starea ta actuală de 
cunoaştere şi experiență, nu eşti capabil să vezi dacă ai nevoie de o 
aspirină sau de operație — aşa încât încearcă să te smereşti puţin ca să vezi 
că nu ştii ce este mai bine pentru tine! Dar atunci care este răspunsul? Să 
găseşti un loc mai strict? Nu acum — dacă faci asta probabil vei regreta; 
este foarte îndoielnic că acesta îţi va da sporirea duhovnicească de care ai 
nevoie şi pe care o cauţi. Nici „stricteţea” nici „libertatea” nu reprezintă o 
garanţie a sporirii duhovniceşti. Unii oameni în libertate” se pierd 
duhovniceşte şi nu sporesc niciodată; noi am mai văzut şi din cei instruiți, 
fiind de o „stricteţe” relativă care nu au sporit de loc, ci dimpotrivă, au 
crezut că au sporit, când de fapt cădeau în boala slavei deșarte şi a 
mândriei, crezând că îndrumătorul lor avea grijă de aceste probleme 
pentru ei. În ambele forme de viață omul trebuie să meargă cu frică de 
Dumnezeu şi cu discernământ. 

Răspunsul tău — dacă pot să-ţi spun — este să ai răbdare, îndurând 
cu nădejde toate ispitele care îţi vin în cale şi să nu mai judeci tu dacă ai 
nevoie de o aspirină sau de operaţie — până nu dobândeşti mai multe 
cunoştinţe şi experiență — de aceea ai mers la Jordanville, în primul rând. 
Vei avea o părere cu mult mai sănătoasă după mai mulţi ani de seminar şi 
experienţă într-o comunitate ortodoxă. Eşti de puţin timp în ortodoxie ca 
să evaluezi sporirea ta duhovnicească — acesta este de fapt un semn al 
mândriei tale. Ai răbdare, îndură, învaţă — şi la timpul potrivit vor veni căi 
de verificare a sporirii tale duhovniceşti reale. 

Într-un cuvânt, ispita de a părăsi Jordanville, după ce ai intrat la 
seminar pentru o viață de novice, pare să vină de la diavol din „partea 

dreaptă” — ca să izgoneşti calea care îţi va da cea mai bună sporire, pentru 
un motiv care pare bun şi plauzibil. Vă amintiţi cum Sfântul de astăzi, 
Chiril de la lezerul Alb," a crezut că va avea mai mult folos duhovnicesc 
stând în chilia sa liniştită decât muncind în bucătăria plină de zgomot? Şi 
nu a ieşit de loc aşa cum a crezut judecata lui lipsită de experiență? Ia asta 
ca exemplu al tău şi ca avertizare atunci când îţi vin gândurile din „partea 
dreaptă”. „Bucătăria plină de zgomot” îți poate da o experiență 
duhovnicească mult mai de preţ, chiar dacă ar putea să nu pară aşa la 
timpul acela. 

Sentimentul de goliciune, deşertăciune lumească, lipsa de ajutor în 
faţa ispitelor — vor trece; dar ar trebui să accepţi acum toate astea ca pe 
crucea ta, luptându-te după puterile tale şi să nu te mândreşti crezând că ar 
trebui să fii deasupra lor. 


PESTE ani de zile, Părintele Serafim a primit scrisori de la studenți de la 
colegiul ortodox care au fost dezamăgiți de lipsa de iubire a Adevărului în lumea 
academică modernă. Întocmai ca şi seminaristul de mai sus, uneori ei voiau să 
abandoneze ceea ce începuseră. Desigur că Părintele Serafim putea foarte bine să le dea 
dreptate, fiind el însuşi decepţionat de lumea academică modernă. Dar ca şi în alte 
îndrumări ale sale, el i-a încurajat pe studenţi să înveţe şi să sporească din ceea ce a fost 
aşezat în fața lor. În general, el îi sfătuia să-şi termine studiile, aşa cum a făcut el. Unui 
student care se plângea că studiind operele lui Immanuel Kant şi B. F. Skinner, aceştia îl 
influenţau „negativ spiritual”, Părintele Serafim i-a scris: 


Nădăjduiesc că te vei putea sili să-ţi termini cursurile — vei fi surprins cum 
mai târziu, unele dintre aceste lucruri care acum par fără nici un folos, se 
vor dovedi în cele din urmă să fie de folos (Chiar Kant şi Skinner!). 


I-a scris şi altui student de colegiu: 


Viaţa de colegiu îți va aduce, fără îndoială, multe ispite. Dar nu uita că 
învățătura este ea însăşi folositoare şi poate fi de folos mai târziu într-un 
fel creştin. Încearcă să te fereşti de activităţile şi ispitele inutile care îţi vor 
apărea în cale şi care nu vor sluji nici unui scop cu folos, aşa încât, chiar 
într-o atmosferă fără Dumnezeu, să poţi „răscumpăra timpul”, după cum 
spune Apostolul Pavel şi vei avea folos maxim din ocaziile care îţi sunt 
date spre învăţare. 


Urmând cuvintele lui Hristos, nu vă îngrijiţi de ziua de mâine (Matei 6, 34), 
Părintele Serafim a dat sfat cuiva care se întreba ce să facă după ce obține diploma de 
colegiu: 


Probabil nu ştii ce vei face „după”?... a-ţi mai întâi diploma şi apoi ai 
încredere în Dumnezeu să-ți deschidă calea. Situaţia politico-economică 
din S. U., ca pretutindeni în vest, se deteriorează rapid. Mai rău, situația 
Bisericii devine foarte proastă (situaţia ta nu este unică!). În San 
Francisco, dimpotrivă, unele parohii devin goale, întrucât preoţii bătrâni 
mor şi nu sunt alții tineri care să le ia locul; şi numai puțini sunt cei care 
văd cauza: că ortodoxia a fost „luată drept bună” prea mult timp şi aceasta 
nu se păstrează „automat”! Dar toate acestea ne pregătesc doar pentru 


15% Acesta era Sfântul din Tebaida nordului, preferat al Părintele Serafim, a cărui viaţă a fost inclusă în 
cartea, Tebaida nordului. 

timpurile catacombei când ocaziile noastre vor fi poate mai mari ca 
niciodată. 

Noi nu putem vedea viitorul — dar ştim că dacă Îl iubeşti pe 
Dumnezeu şi Biserica Sa Ortodoxă şi pe aproapele — Dumnezeu poate şi 
Se va folosi de tine."* 

Numai să rămâi în legătură cu luptătorii ortodocşi (ei există). 


ÎN unele scrisori pastorale ale Părintelui Serafim mai găsim îndrumare pentru 
lupta împotriva păcatelor trupeşti. EI a scris cuiva: 


Despre lupta trupească, când ostenelile trupeşti sunt imposibile sau grele, 
Sf. Avva Varsanufie spune: „Dă fuga la Rugăciunea lui lisus şi vei găsi 
odihnă”; „roagă-te neîncetat, zicând Doamne Lisuse Hristoase, slobozeşte- 
mă din patimile cele de ruşine.” 


Altei persoane, care se tânguia din pricina slăbiciunii sale şi s-a ruşinat să 
mărturisească preotului de parohie despre căderea sa trupească, Părintele Serafim l-a 
sfătuit: 


Nu te teme să-ți mărturiseşti păcatele trupeşti. Crezi că eşti atât de sfânt? 
Dumnezeu îți îngăduie să cazi ca să te smereşti. Trezeşte-te şi mergi în 
frică şi cutremur. Luptă împotriva lor, dar nu deznădăjdui, indiferent ce se 
întâmplă. Tăria în neclintirea ortodoxă vine treptat; ceea ce faci tu în 
fiecare zi ajută la zidirea ei; iar dacă cazi, smerenia şi conştiinţa proprie o 
zideşte. 


Şi altei persoane: 


Lupta ta cu „păcatul trupesc drăcesc” nu este atât de neobişnuit precum 
crezi. Această patimă a ajuns foarte puternică în vremurile noastre rele — 
aerul este saturat de aceasta; iar diavolii câştigă avantaj din aceasta ca să 
te atace într-un punct foarte vulnerabil. Fiecare luptă cu patimile implică 
diavolii, care dau „sugestii” foarte subtile pentru a pune capăt patimilor, 
dar pe de altă parte colaborează la stârnirea lor. Dar imaginaţia omenească 
pătrunde şi aici şi mintea nu poate să priceapă unde se termină patimile şi 
imaginaţia noastră şi unde începe lucrarea diavolească — tu trebuie numai 
să-ți continui lupta. 

Dacă diavolii te atacă în vise este un semn al progresului — 
înseamnă că se retrag, văzând că te opui păcatului conştient. Dumnezeu 
îngăduie aceasta ca să continui lupta. Adesea acest diavol pleacă cu totul o 
vreme şi omul poate avea o impresie falsă a siguranței că se află 
„deasupra” patimii; dar sfinţii părinți avertizează că omul nu poate 
considera această patimă învinsă înainte de mormânt. Continuă lupta şi fă- 
ți adăpost smerenia, văzând ce păcate josnice eşti în stare să făptuieşti şi 
cum eşti pierdut fără ajutorul permanent al lui Dumnezeu Care te cheamă 
la o viață deasupra acestor păcate. 


AM văzut cum Părintele Serafim, sporind în creştinismul ortodox până ce acesta 
a fost parte a existenţei sale, a îndrumat oamenii să nu încerce să dovedească ortodoxia 
lor „pocnindu-1” pe alţii. Unei persoane care se opregătea pentru botez i-a scris: 


“5 Subliniere ajutătoare. 

Să nu fii ipocrit. Prin asta nu înţeleg să renunți la inteligenţa şi 
discernământul tău, ci mai degrabă să le aşezi în ascultarea unei inimi 
credincioase („inimă” nu înseamnă simplu „sentiment”, ci ceva mult mai 
adânc — glasul care îl cunoaşte pe Dumnezeu). Doamne, unii convertiți 
cred că sunt foarte „deştepţi” şi că folosesc ortodoxia ca un mijloc de a se 
simți superiori ne-ortodocşilor şi uneori chiar ortodocşilor de alte 
jurisdicții. Desigur, teologia ortodoxă este mult mai profundă şi realizează 
un sens mult mai bun decât teologiile greşite ale vestului modern — dar 
atitudinea noastră de bază față de aceasta trebuie să fie una de smerenie, 
nu de mândrie. Cei convertiți care se mândresc că „cunosc mai bine” decât 
catolicii şi protestanții, deseori termină prin a „cunoaşte mai bine” decât 
propriul lor preot de parohie, episcop şi în cele din urmă părinții întregii 
Biserici!” 


Cu câţiva ani înainte de a muri, Părintele Serafim a primit o scrisoare de la o 
femeie africano-americană care, fiind catehumenă învățând despre ortodoxie, se lupta să 
înțeleagă atitudinea negeneroasă pe care o manifestau unii creştini ortodocşi față de cei 
din afara Bisericii, o atitudine care îi amintea de felul cum fusese tratat propriul său 
popor. Această femeie a scris, „sunt foarte tulburată de felul cum priveşte ortodoxia 
ceea ce lumea ar numi creştini din vest, adică, protestanți şi romano-catolici. Am citit 
multe articole de mulți scriitori ortodocşi şi unii folosesc cuvinte ca “papişti”, etc., pe 
care le găsesc foarte tulburătoare şi jignitoare. Le găsesc jignitoare întrucât, ca om de 
culoare care a fost subiect pentru multe denigrări, pe care le dispreţuiesc, nu doresc să 
adopt obiceiul de a mă denigra eu însămi. Chiar şi cuvântul “eretic” mă tulbură... 

Unde mă aflu eu împreună cu prietenii şi rudele? Ei nu cunosc ortodoxia ori nu o 
înțeleg. Totuşi ei cred şi Îl slăvesc pe Hristos .... Trebuie să-mi tratez prietenii şi rudele 
ca şi cum n-ar avea nici un Dumnezeu, nici un Hristos? .... Sau pot să-i numesc creştini, 
dar numai pe cei care nu cunosc Biserica cea adevărată? 

Când pun această întrebare, nu pot să nu mă gândesc la Sf. Inochentie din 
Alaska pe când vizita mânăstirile franciscane din California. El a rămas cu totul ortodox 
totuşi, el îi trata pe preoții pe care îi întâlnea acolo cu blândeţe şi bunăvoință şi fără să-i 
denigreze. Nădăjduiesc că ortodoxia spune că aşa ar trebui tratați alţi creştini.” 

Nedumerirea acestei femei era de fapt destul de obişnuită oamenilor care veneau 
la credința ortodoxă. Apropiindu-se sfârşitul vieţii sale scurte şi lepădându-şi 
amărăciunea tinereţii, Părintele Serafim a răspuns după cum urmează: 


Am fost bucuros să primesc scrisoarea ta — bucuros nu pentru că eşti 
confuză în legătură cu problema care te tulbură, ci pentru că atitudinea ta 
scoate la iveală că în adevărul ortodoxiei în care te simți atrasă doreşti să 
găseşti loc şi pentru o atitudine iubitoare, de milă față de cei din afara 
credinţei ortodoxe. 

Cred cu tărie că asta este într-adevăr ceea ce ne învaţă ortodoxia 


Cuvântul „eretic” (aşa cum îl folosim în articolul nostru despre 
Părintele Dimitrie Dudko) este, într-adevăr, folosit prea des în zilele 
noastre. El are un anumit înţeles şi funcție, pentru a deosebi noile 
învățături de cea ortodoxă; dar puţini creştini ne-ortodocşi de astăzi sunt în 
mod conştient „eretici” şi într-adevăr nu face nici un bine să-i numim 
astfel. 

În concluzie, cred, atitudinea Părintelui Dimitrie Dudko este 
corectă: Ar trebui să-i vedem pe ne-ortodocşi ca oameni cărora ortodoxia 

nu li s-a dezvăluit încă, ca oameni potențial ortodocşi (doar dacă noi 
înşine le-am da un exemplu mai bun!). Nu este nici un motiv pentru care 
să nu-i putem numi creştini şi să fim în termeni buni cu ei, să recunoaştem 
că avem cel puţin credința în Hristos în comun şi trăim în pace în special 
cu propriile noastre familii. Atitudinea Sf. Inochentie față de romano- 
catolicii din California este un bun exemplu pentru noi. Se apelează la o 
atitudine aspră, polemică numai atunci când ne-ortodocşii încearcă să ne 
ia credincioşii sau să ne schimbe învăţăturile. 


ACELOR oameni care au scris la mânăstire nădăjduind să găsească bătrâni 
purtători-de-Dumnezeu care puteau să-i îndrume prin iluminarea Sfântului Duh, 
Părintele Serafim a trebuit să le spună că „acest fel de îndrumare nu ne este dat 
timpurilor noastre — şi în mod cinstit, în lumea noastră de slăbiciune şi stricăciune şi 
păcate, noi nu merităm aceasta. 

Timpurilor noastre le este dat un fel mai smerit de viaţă duhovnicească, pe care, 
în cartea sa Arena, Episcopul Ignatie Brianceaninov o numeşte “viaţă prin sfătuire” — 
adică, viața potrivit poruncilor lui Dumnezeu aşa cum au fost învăţate din Sfânta 
Scriptură şi sfinții părinți şi ajutați de cei care sunt mai bătrâni şi mai plini de 
experiență. Un “stareț” poate da porunci; dar un “povăţuitor” dă sfaturi, pe care trebuie să 
le verifici în practică.” 

Ca povăţuitor, Părintele Serafim s-a bizuit pe experiența sa din mânăstire şi pe 
citirile sfinților părinţi. Dar cel mai important este faptul că el s-a putut opri asupra 
propriei sale „frângeri a inimii îndurate în duhul rugăciunii”. Poate aceasta nu l-a făcut 
un „bătrân purtător-de-Dumnezeu”, dar l-a făcut în stare să-i însuflețească pe alții să-şi 
ia crucea lor interioară, pornind „lupta dreaptă” de-a lungul întregii vieţi a luptei 
creştine, a cărei rezultate se vor vedea de către toți la Învierea cea de obşte. 


86 
Un om al inimii 


Învaţă-mă să simt durerea altuia 
Să ascund greşeala ce o văd, 
Acea milă o arăt altora, 
Acea milă arată-mi-o. 
- Alexander Pope'* 


După plecarea la Domnul a Părintelui Serafim, un admirator a descris cu vrednicie 


îmbunătățirea sa duhovnicească după cum urmează: 

„Părintele Serafim a început ca mare gânditor, depăşind majoritatea oamenilor 
timpului său: dar el a devenit un om al inimii, a cărui milă pentru oameni era profundă. 
Asta nu s-ar fi întâmplat niciodată fără convertirea sa la creştinism, la ortodoxie.” 

Ca tânăr, introvertit, filosof nefericit, Părintele Serafim începuse prin încercarea 
de a cunoaşte, de a înţelege în sensul cel mai înalt. Căutând aceasta cu sinceritate, cu 
simplitate, chiar cu disperare, el a atras harul lui Dumnezeu: şi astfel, pe când creştea în 
cunoaştere, creştea şi în dragostea față de Dumnezeu şi om. Găsim în Calea unui pelerin 
o explicaţie bună a acestui proces: 


1% Din poezia „Rugăciune universală”, de Alexander Pope, publicată în 1738. 

„Prin cugetare, prin studiul cuvântului lui Dumnezeu şi prin cercetarea 
experienței proprii, trebuie să-ți deştepţi în suflet o sete şi o dorinţă fierbinte — ori, aşa 
cum 0 numesc unii, “uimire” — care îți aduce o dorință nesătulă de a cunoaşte lucrurile 
mai îndeaproape şi mai deplin, de a merge mai adânc în natura lor. 

Un scriitor duhovnicesc vorbeşte despre aceasta astfel: “Dragostea”, zice el, 
“creşte de obicei împreună cu cunoaşterea şi cu cât cunoașterea este mai profundă şi mai 
cuprinzătoare, cu atât va fi mai multă dragoste, cu atât inima se va muia mai uşor şi se 
va deschide către dragostea lui Dumnezeu, pe când aceasta contemplă însăşi plinătatea 
şi frumuseţea naturii divine şi dragostea Lui nemărginită pentru oameni. "56 


SOLOMONIA, fiica duhovnicească a Părintelui Serafim a oferit o imagine 
despre felul cum inima acestuia s-a „muiat şi s-a deschis către dragostea lui Dumnezeu”. 
Chiar după adormirea lui, ea a scris: 

„Una dintre amintirile cele mai dragi pe care o am despre Părintele Serafim este 
din timpul slujbei de vecernie din Duminica iertării de la începutul Postului Mare. O 
consider cea mai scumpă pentru că avea o licărire, aşa cum stătea cu sufletul său 
înaintea lui Dumnezeu. Cine poate spune cum se frânge inima în durerea ei când 
tânjeşte după Dumnezeu? Atunci noi nu ne vedem unul cu altul; numai Dumnezeu ştie. 
Dar în timpul slujbei de vecernie din Duminica iertării, inimile noastre spun la unison 
versul prochimenului:*” “Nu-ţi întoarce faţa Ta de la robul Tău, că sunt necăjit; degrab” 
mă ascultă. Ia aminte la sufletul meu şi-l slobozeşte pe el.” Aş vrea cumva să se poată să 
nu scriu versul, dar citindu-l, cititorul ar putea auzi cum se cântă către Dumnezeu o 
asemenea rugăciune a inimii înfrânte. Îmi amintesc ca şi cum ar fi fost ieri: Părintele 
Serafim stând în spatele altarului şi — întrucât tonul deosebit nu era familiar tuturor — se 
auzea numai glasul lui, plin de o asemenea căință blândă şi smerită. Glasul său nu era 
plin de ceea ce cineva ar putea numi emoție, ci ceva cu mult mai adânc — un anumit 
sentiment delicat — care m-a uimit. Atunci şi-a ridicat mâna la obraz foarte smerit şi mi- 
am zis: “Se roagă lui Dumnezeu pentru sufletul lui şi aceea era o lacrimă care i se 
prelingea pe față?” 

Mulţi oameni ne-am bizuit pe Părintele Serafim în feluri foarte diferite, de la 
mici împrejurări zilnice până la împotmoliri duhovniceşti mai importante şi ajutorul său 
blând era întotdeauna atât de mult, fără să se mai gândească la sine însuşi, că niciodată 
n-am încetat să mă gândesc că adâncul sufletului său ardea de dragoste pentru 
Dumnezeu. Cu trecerea anilor, de fiecare dată când slujea vecernia din Duminica 
iertării, aşteptam să aud sunetul atât de scump al glasului său rostind această rugăciune 
şi de fiecare dată îl vedeam ridicând mâna aproape fără să se observe, ca să-şi şteargă 


lacrima de pe faţă "5% 


O ALTĂ lumină asupra acestui „om al inimii” vine de la Alexei Young: 


„Aş vrea să dezvălui ... ceva despre ceea ce a fost Părintele Serafim preotul, 
păstorul. 

Esenţa acestui călugăr-preot ar putea fi găsită în predicile sale, care erau 
întotdeauna concise, la obiect, îndreptate spre a ne mişca inimile şi „a ne smeri” (aşa 
cum îi plăcea să spună) şi să ne arate ceea ce așteaptă Hristos de la noi. Îmi amintesc 
prima dată când a venit în misiunea noastră de la Etna ca să slujească Sfânta Liturghie. 
Dintr-un motiv pe care nu mi-l amintesc acum, Liturghia a fost la miezul nopții. Pe când 


“% R. M. French, trad., Calea unui pelerin şi pelerinul îşi continuă calea lui, (New York: The Seabury 
Press, 1965),p. 151. 

* Prochimen: verset liturgic, de obicei din Psalmi, care se citeşte şi apoi se cântă. 

“% părintele Serafim Rose, Împărăţia cerurilor, p. 114-115. 

se întorcea de la Sfânta Masă ca să citească Evanghelia cu o lumânare în mână, care 
lumina atât Sfânta Scriptură cât şi fața lui, m-am gândit în sinea mea: Aşa era în 
catacombe şi aşa este în Biserica subterană persecutată din Rusia de astăzi! În aceste 
predici vedeam o inimă caldă şi iubitoare, aşa cum se putea găsi oriunde în această lume 
rece şi o minte bine rânduită şi pătrunzătoare, născută din har iar nu din această lume 
întunecată. El ne îndemna: “Mai luptă încă puţin. Poartă-ţi crucea fără să te plângi; nu te 
gândi că tu eşti ceva deosebit; nu-ți justifica păcatele şi slăbiciunile, ci priveşte-te aşa 
cum eşti cu adevărat; şi mai ales, iubiți-vă unul pe altul.” Cuvintele lui Hristos. Într- 
adevăr, Părintele Serafim nu L-a arătat pe Hristos atât prin cuvânt cât prin exemplu." 

Fratele Laurenţiu, finul Părintelui Serafim, scrie că Părintele Serafim „a dat 
unele dintre cele mai inspirate predici care s-au rostit vreodată în limba engleză. Sfatul 
său constant era: “Acuză-te. Nu te îndreptăți niciodată. Dacă trebuie, sau crezi că 
trebuie, cedează unei slăbiciuni, apoi fii sigur că recunoşti că este o slăbiciune şi un 
păcat. Dar vezi propriile tale greşeli şi nu-ţi judeca fratele!” 

Eficienţa predicilor scurte, simple, ale Părintelui Serafim nu deriva din talentul 
oratoric, ci numai din faptul că porneau din vistieria inimii sale — o vistierie cu care a 
fost răsplătit după o luptă îndelungată, continuă, de a dobândi virtuțile. Din prisosul 
inimii grăieşte gura (Matei 12, 34). Părintele Serafim a transmis mai departe cuvintele 
Sf. Macarie cel Mare: 

„Când cei care sunt bogaţi întru Duhul Sfânt şi au într-adevăr bogăţia cea 
cerească şi lucrarea Duhului întru ei, spun oricui cuvântul adevărului ... şi nu este 
bogăţia lor, nu este comoara lor ce se află în lăuntrul lor când vorbesc şi nici nu este de 
la ei că bucură sufletele celor ce aud cuvântul cel duhovnicesc .... Dar unul care este 
sărac şi nu are bogăţia lui Hristos în sufletul său ... chiar dacă doreşte să vorbească 
cuvântul adevărului şi să-i veselească pe unii din cei care aud cuvântul şi totuşi nu are în 
lăuntrul său cuvântul lui Dumnezeu întru putere şi adevăr ci numai îl repetă din 
memorie şi împrumută cuvinte din diferite părți ale Scripturii, sau ceea ce au auzit de la 
oameni duhovniceşti şi care relatează şi învață şi pe alţii aceasta — vezi, el pare că 
veseleşte pe alţii ... dar după ce a trecut prin asta, fiecare cuvânt se duce înapoi la 
izvorul de unde a fost luat şi omul însuşi rămâne din nou gol şi neputincios .... Pentru 
acest motiv ar trebui să cerem de la Dumnezeu cu frângere de inimă şi cu credință, ca El 
să ne dea îngăduință să găsim această bogăţie, vistieria cea adevărată a lui Hristos în 
inimile noastre, în puterea şi lucrarea cea adevărată a Duhului. În felul acesta, găsindu-L 
mai întâi pe Domnul în noi înşine spre folosul şi mântuirea şi viața cea veşnică, putem 
apoi să-i folosim şi pe alţii după puterea noastră şi prilejul cel bun, apropiind de Hristos 
comoara cea din lăuntru.”*0 


CA păstor, Părintele Serafim era îndelung-răbdător când îi asculta pe oameni şi 
în acelaşi timp era rezervat când îşi prezenta învăţăturile. El spunea numai ceea ce 
trebuia. 

În Viaţa Stareţului Iosif din Optina, se spune cum un oarecare călugăr l-a 
întrebat pe Stareţ de ce era aşa de reținut la vorbă şi Starețul a răspuns: „Unii oameni 
sunt nemulțumiți că vorbesc puţin. Nu este nevoie să vorbeşti mult pentru a mângâia un 
suflet îndurerat; trebuie doar să laşi sufletul acela să vorbească liber fără să-l întrerupi — 
iar când şi-a rostit toată durerea lui, îşi va uşura durerea prin însăşi această rostire. Tot 
ceea ce rămâne de făcut este să oferi puține cuvinte de dragoste şi să clarifici orice 


1% Părintele Alexei Young, „Pentru că sufletul lui L-a mulțumit pe Domnul”, America Ortodoxă, (aug. - 
sept. 1982),p. 1. 

+70 Omilii duhovniceşti ale Sf. Macarie cel Mare”, în Sfinţii Varsanufie şi loan, Îndrumător al vieții 
duhovniceşti, p. 161-162. 

îndoială. După aceea omul va fi în chip văzut întărit în credință, înnoit în suflet şi din 
nou pregătit să rabde toate lucrurile.” 

Aşa a fost Părintele Serafim ca păstor, şi cu el totul devenea firesc. El nu a fost 
un stareţ clarvăzător ca Starețul Iosif şi totuşi următoarele cuvinte, scrise despre 
Bătrânul, s-ar putea aplica foarte bine şi Părintelui Serafim: „Răspunsurile scurte şi 
învățăturile concise erau mai puternice şi mai lucrătoare decât conversațiile cele mai 
amănunțite şi prelungite. El putea spune în două sau trei cuvinte destul pentru a face 
totul clar şi plin de înţeles imediat. Argumentele cele mai convingătoare ale iubirii de 
sine şi ale îndreptăţirii de sine trufaşe se sfărâmau în bucățele la un singur cuvânt de-al 
9 iata 

În legătură cu această ultimă afirmaţie, vom reda o povestioară de folos spusă de 
un pelerin care a venit prima oară la mânăstire cu un an înainte de plecarea la Domnul a 
Părintelui Serafim: 

„Nu voi uita niciodată când am mers odată la Părintele Serafim să mă spovedesc. 
Eram nou convertit la ortodoxie atunci şi eram foarte plin de sine. Credeam că făceam 
progrese extraordinare în viaţa mea duhovnicească. Când Părintele Serafim m-a întrebat 
ce aveam să mărturisesc, am pomenit puține păcate pe care eu le credeam “minore” şi 
atunci am încercat să mă îndreptăţesc chiar şi în acestea, scoțând în evidenţă unele 
dintre “virtuțile” mele pentru a contrabalansa păcatele. Atitudinea mea nerostită era: 
Desigur, sunt un păcătos, dar aşa este toată lumea şi eu nu sunt un tip chiar aşa de rău — 
de fapt mai bun decât cei mai mulţi dintre oameni. 

După ce îmi terminasem “mărturisirea”, Părintele Serafim a zis: 

- Asta-i tot? 

- Da. Am răspuns. La aceasta Părintele Serafim a oftat. Of, N___ a zisel,ai de 
mers un drum lung. 

Aceste puţine cuvinte m-au lovit în inimă mai mult decât orice mustrare simplă 
sau severă care s-ar fi putut face. În anii care au urmat, prin toate căderile mele, a trebuit 
să port mărturia dureroasă a adevărului acelor cuvinte. lar acum, de câte ori încep să mă 
gândesc mult la mine, când vreau să întorc spatele şi să mă “bucur de viața 
duhovnicească”, îmi amintesc întotdeauna involuntar ce mi-a spus: '0f, N, ai de 
mers un drum lung.” A fost o lecţie de neuitat atât de smerenie cât şi de încurajare ca să 
mă menţin în luptă.” 


O pelerină de la mânăstire mărturiseşte şi ea cum era Părintele Serafim în stare 
să o ajute doar cu câteva cuvinte: 

„Într-o iarnă am mers cu maşina la Platina în toiul unui viscol, ca să-i vizitez pe 
părinți. Zăpada cădea din abundență că nu puteam vedea drumul, iar lucrurile pe care le 
duceam la mânăstire erau aşa de grele că nu mă gândeam la nimic altceva decât să ajung 
acolo. Mi-am lăsat maşina la poalele muntelui şi mi-am continuat drumul pe jos. 
Urcuşul era foarte obositor chiar pe vremea cea mai bună, şi întrucât mi s-au udat 
hainele din cauza ninsorii, îmi era frig şi eram obosită. Când am ajuns, Părintele 
Serafim şi Părintele Gherman m-au salutat, surprinşi că am putut să străbat prin zăpadă 
şi îndată am intrat în ritmul rugăciunii, al muncii şi al meselor. Inima mea s-a liniştit 
repede. Deoarece zăpada continua să cadă, sunetele erau înăbuşite şi lumea din afară 
devenea foarte îndepărtată. Grijile pe care le adusesem cu mine păreau şi ele îndepărtate 
şi cu cât stăteam mai mult şi cu cât cădea mai multă zăpadă, grijile mele deveneau mai 
uşoare şi mai suportabile. 

Până după amiază târziu când s-a oprit viscolul, căzuse zăpadă proaspătă de 
aproape | m. Când a trebuit să plec, Părintele Serafim a zis că mă va însoţi în Jos pe 


+71 Maica Ecaterina Lebedev, Optinskii Starets Iosif (Starețul Iosif de la Optina) (St. Herman 


Brotherhood, 1978), p. 76 (în lb. rusă). 

munte şi va curăți zăpada din jurul maşinii dacă plugul curăţise drumurile. Am pornit, 
Părintele Serafim purta şoşoni ascunşi sub bogăţia neagră a hainelor. Mi-a spus să calc 
pe urmele lui prin zăpadă şi mi-am amintit de pajul care a urmat paşii Sf. Wenceslaus. 
Pe când mergeam, Părintele Serafim cânta diferite tropare şi laude şi am început să cânt 
şi eu cu el. Când a văzut că nu ştiu o anume laudă, a început una care îmi era cunoscută. 
Uneori eram foarte tăcuţi, ascultând zgomotul paşilor. Din timp în timp se oprea şi 
relata ceva din viața unui sfânt sau cita vreun Părinte al Bisericii timpurii. Vorbea 
despre importanţa de a nu fi singur în luptele duhovniceşti. Când suntem singuri, 
suntem înclinați să ascultăm propriul nostru sfat şi discernământul nostru poate lua o 
întorsătură. El zicea, “dacă eşti singur, cine te va ridica atunci când vei cădea?” Se 
referea, desigur, la căderea în păcat, iar mai târziu când a căzut în zăpadă şi l-am ajutat 
să se ridice, imediat mi-a arătat lecţia. 

Când, în cele din urmă am ajuns la maşină, era aşa cum m-am temut — îngropată 
într-un munte de zăpadă adunată acolo de plug. Cu răbdare a curăţit zăpada din jurul 
maşinii şi a împins-o pe drumul principal. l-am cerut binecuvântarea şi am pornit 
maşina, dar inima mea a simţit o durere de vinovăţie că era foarte întuneric şi frig şi el 
trebuia să facă un drum lung înapoi pe munte. 

Ziua aceea a fost cu totul deosebită şi ca multe altele, Părintele Serafim nu a 
vorbit prea mult, ceea ce m-a impresionat; a fost aşa cum era el, prezența lui ce 
reprezenta ceea ce înseamnă să trăieşti o viață ortodoxă.” 


Cânp cineva a îndurat o suferință mare, amprenta acestei suferințe nu-l 
părăseşte niciodată, chiar dacă împrejurările exterioare şi dispoziţia se pot schimba în 
întregime. Această amprentă, dacă este imprimată de o inimă pe care iubirea a făcut-o 
blândă şi smerită, poate da cuiva un al „doilea aspect”, o sensibilitate față de durerea 
altora. 

Aşa a fost cu Părintele Serafim. Sensibilitatea şi iubirea sa i-au dat posibilitatea, 
ca păstor, să ştie când să mustre şi când să mângâie, cum să insufle smerenia 
creştinească în oameni şi în acelaşi timp să îi hrănească cu nădejde. Purtarea lui blândă, 
atât de diferită de tonul „sever” pe care îl lua adesea când apăra adevărul în scris, 
atrăgea oamenii la el. Cineva putea să-l privească în ochi şi ştia că Părintele i-a înţeles 
locul durerii — pentru că şi el fusese acolo. Omul ştia că el avea milă față de păcătoşenia 
omului, pentru că în smerenia sa, el însuşi s-a simţit păcătos şi murdar înaintea măreției 
lui Dumnezeu. Încurajând odată pe una dintre fiicele sale duhovniceşti care se simțea 
descurajată şi osândită de propria ei păcătoşenie, el i-a spus: 

- Dacă te simţi osândită, vei merge slobodă. 

Deşi Părintele Serafim a fost numit „om al inimii”, el nu a putut fi niciodată 
numit „sentimental” sau „emotiv”. Cum obişnuia să spună Alison, „el era foarte onorat 
de aceasta”. Totuşi, după moartea sa, era firesc ca unii dintre fiii săi duhovniceşti să-şi 
aducă aminte de el într-un fel sentimental. Următoarele amintiri au fost consemnate de 
către o altă fiică duhovnicească a sa, o persoană a cărei caracter era opus faţă de al său 
în multe aspecte, totuşi, ea era o persoană de care el s-a îngrijit şi i-a arătat dragoste, 
văzând în ea un suflet care suferea. Născute dintr-o inimă care suferea la pierderea lui, 
aceste memorii au fost scrise Părintelui Gherman la un an şi jumătate de la plecarea 
întru odihnă veşnică a Părintelui Serafim: 

„M-am gândit ce să vă scriu din amintirile despre Părintele Serafim. Am un 
carneţel pe care am început să-l țin pe când el se afla în spital .... Am scris lucruri pe 
care mi le-am amintit de când l-am cunoscut şi unele lucruri care s-au întâmplat în spital 
şi după moartea lui ... a fost de folos. 


+2 Unele amintiri personale”, America ortodoxă nr. 118 (aug. sept. 1992), p. 7. 

Îmi amintesc multe lucruri despre el. Multe dintre acestea sunt persoanale şi 
sentimentale ... mâinile lui se ridicau când era în altar ... felul în care îi răsuna glasul 
când cânta ... zâmbetul lui ... felul în care mâinile lui se simțeau atât de puternice când 
m-a botezat ... sărutul pe care mi l-a dat în ziua aceea (a botezului meu) pe frunte .... 

Îmi amintesc ultima oară când l-am văzut înainte de boala lui, o duminică 
frumoasă la Platina, când a vorbit despre câinele mânăstirii, păunii, căprioare şi eclipsa 
pe care o văzuse. Fra foarte fericit în ziua aceea şi a râs mult. L-am întrebat ce mai 
făcuse şi el a zis,'Eu? Sunt în rai!” şi s-a uitat în jur la mânăstire când a vorbit. lartă-mă, 
Părinte, dacă aceste amintiri nu sunt cu adevărat duhovniceşti. Oricum am vrut să le 
împărtăşesc cu sfinția ta. 

EI întotdeauna mi-a arătat dragoste ... chiar şi atunci când m-a numit proastă şi 
negheoabă. Totuşi, niciodată nu a rănit când zicea asta, chiar şi atunci când ştiam că o 
spune la modul serios. Totuşi, dădea nădejde când zicea acele lucruri. 

Ziua aceea de la Platina a fost o binecuvântare pe care eu nu am meritat-o 
niciodată. Sunt sigură că ştiţi că fusesem foarte furioasă pe el şi jignită pentru că îmi 
spusese lucruri despre mine pe care nu voiam să le aud. M-am gândit la asta luni de zile, 
dar în ziua aceea ceva m-a făcut să mă scol dimineaţă şi să pornesc cu maşina la Platina. 
EI a fost atât de cald şi de iubitor ca întotdeauna în ciuda felului copilăresc şi aspru în 
care mă purtasem. Când am ajuns acolo, eram în starea mea ridicolă obişnuită. l-am 
spus că m-am simţit prinsă într-o capcană şi nu era nici o scăpare. El a avut răbdare ca 
întotdeauna şi mi-a spus: “Ne simțim zdruncinaţi de propriile noastre agitații.” Uitându- 
mă înapoi, asta a fost atât de profetic. Auzeam asta iară şi iară, mereu, în timp ce el 
zăcea să moară. Nu sunt sigură ce s-a întâmplat cu mine duhovniceşte de la moartea lui. 
În multe privinţe am fost mai rău (prin păcatele mele) decât am fost vreodată înainte şi 
inima era mult mai răcită ... dar am fost cu adevărat tulburată de agitația mea. Viaţa 
mea nu a mai urmat la fel ca înainte. A fost multă confuzie şi furie din cauza morții lui 
şi totuşi, el părea mult mai apropiat. Şi cred că am început să înţeleg unele lucruri. 
Încercam să fac /ucrurile aşa ca să-l fac să mă iubească şi să mă accepte. După moartea 
lui mi-am dat seama că mă iubise tot timpul dar fusesem oarbă la asta .... Este bine să 
vorbesc despre el şi să-l pomenesc ... M-am ferit de aceasta mult timp. 

EI insista ca să fiu mai tare cu mine decât am fost şi totuşi în acelaşi timp mă 
îndemna să nu fiu atât de dură cu mine ... ştii ce vreau să spun? Ca în spovedanie când 
îi spuneam despre păcatul acesta şi acela şi îi spuneam cum mă simțeam deznădăjduită 
şi cum voiam să mor, etc. El mi-a spus, “Da, eşti o păcătoasă care nu eşti bună de nimic, 
dar asta nu înseamnă că trebuie să renunți la existență!” Asta mi-a dat nădejde să merg 
mai departe. Cred că asta mi-a dat el cel mai mult dintre toate ... nădejde. 

El mi-a spus deseori să am răbdare. Să fac lucrurile câte puțin odată, după putere 
şi întotdeauna, întotdeauna să mă ridic când cad. 

Prima dată când m-am îndreptat spre Platina, el fusese bolnav şi se odihnea în 
chilia sa, dar a coborât când aţi trimis pe unul dintre fraţi să-l aducă. Întotdeauna avea 
timp pentru mine, pentru toată lumea, indiferent de starea în care se afla. Întotdeauna 
asculta cu răbdare şi răspundea întrebărilor. 

Unul dintre lucrurile pe care mi le amintesc acum cel mai bine despre el, ceva ce 
mă făcea atunci geloasă! EI o iubea pe micuța C___ foarte mult. [C___ era o fată oarbă 
naivă care mergea la parohia Redding.] El avea răbdare cu ea şi ea îl făcea să râdă de 
unele lucruri pe care le spunea. El se bucura de ea. Odată, la Valentina, la masa de 
prânz, după slujbă, C____ a făcut o remarcă şi ela râs tare. Vă daţi seama că o iubea. Era 
frumos să-l auzi râzând aşa. 

Şi Sollie [Solomonia] mi-a spus odată o poveste care arată umorul lui. Era la 
mânăstire după o ploaie şi erau băltoace peste tot împrejur şi el i-a spus lui Sollie să 
vină şi să se uite la rața care era într-una dintre băltoace. EI i-a spus să fie foarte liniştită 

ca să nu sperie rața şi ea a ascultat. Apoi el a început să măcăiască uşor şi ea şi-a dat 
seama că era o rață falsă ... o momeală! 

Şi Sollie mi-a mai amintit de o împrejurare care arată câtă răbdare avea. Era la 
Val (Valentina) înainte ca biserica să arate aşa cum arată acum. Era vara şi în biserică 
era o căldură toridă. Toţi ceilalți au intrat în casă după slujbă ca să se răcorească, dar eu 
voisem să stau de vorbă cu el; şi el stătea acolo, în arşiţa aceea şi asculta întrebările 
mele. Sollie a intrat ca să-i spună că prânzul este gata şi ea a spus că era prea cald şi el 
era transpirat tot! Întotdeauna îşi sacrifica confortul fizic. 

Îmi amintesc o altă duminică. Mă doare să-mi amintesc pentru că eu am fost 
groaznică. Era Duminica Paştilor (în vest) ca să înrăutățească lucrurile! Fusesem la o 
prietenă la petrecere şi băusem mult şi începusem să mă simt deprimată. Voiam doar să 
fug şi am plecat de la petrecere, dar în loc să mă duc acasă, am mers la Val căci ştiam că 
el va fi acolo. N-am prea zis multe ... doar am plâns. EI a ieşit din biserică (era după 
amiază târziu şi se pregătea să plece) şi a venit la mine unde eram cu maşina. M-am 
purtat ca o nebună şi am trecut prin crizele mele obişnuite de isterie şi el a pus mâinile 
pe umerii mei şi a stat aşa vorbind cu mine cu blândeţe şi cu răbdare şi din nou, m-a 
întărit să mă ridic şi să merg mai departe. Mai târziu am scris în jurnalul meu că dacă aş 
fi putut opri timpul în loc, l-aş fi oprit acolo unde era maşina în drum. M-am simţit aşa 
de protejată cu el acolo. Nu pot spune în cuvinte ce s-a întâmplat în ziua aceea. Îmi 
amintesc numai de Scriptură, unde Hristos vindecă băiatul posedat care se arunca pe 
pământ şi în foc. 

În sfârşit, îmi amintesc ultima dată când l-am văzut în viaţă. Am fost la spital şi 
am intrat să-l văd şi am stat câteva clipe singură cu el. Acolo a plâns tot timpul. Mă tot 
întreb, chiar dacă îi era frică şi avea dureri, dacă plângea pentru sine sau pentru noi. Dar 
de această ultimă dată când l-am văzut, a deschis ochii şi s-a uitat la mine. Mă 
întrebasem înainte, dacă ştia la cine se uită. De data aceasta eram sigură că ştia, era 
conştient. În ciuda durerii şi a tuturor tuburilor şi aparatelor, a zâmbit. Niciodată n-am 
să uit acea clipă. 

Scriind aceste lucruri, nu pot să nu mă dezgust de mine însămi. Cum pot 
continua să fiu aceeaşi păcătoasă groaznică cum am fost întotdeauna, când mi s-au dat 
atât de multe amintiri minunate ale cuiva ca Părintele Serafim.” 


87 
Ortodoxia inimii 


Și această poruncă avem de la El. Cine 
iubeşte pe Dumnezeu să iubească şi pe 
fratele său. 


— loan 4, 
21 


A 

ÎNTRUCÂT Părintele Serafim a devenit un om al inimii, avântul misiunii lui a sporit 
pe măsură. Când îşi începuse lucrarea misionară, el a susținut foarte ferm adevărata 
ortodoxie, respingând modernismul, revoluționarismul, ecumenismul. Asta poate să fi 
fost frumos în etapa începătoare. După cum a spus el însuşi: „Cu cât cineva descoperă 
mai mult despre credinţa creştină şi viața duhovnicească, cu atât descoperă ce multe 
“greşeli” a făcut până acum şi dorinţa firească a omului este de a fi “corect”. Dar toate 
astea sunt doar la nivel exterior, aşa cum a început Părintele Serafim să vadă mai clar 


472 


Viata şi opera Părintelui Serafim Rose 


odată cu trecerea anilor. EI nu şi-a schimbat niciodată filosofia de bază, originară; nu a 
fost mai aproape de a deveni ecumenic, modernist, sau alcătuitor al unui nou calendar 
bisericesc la sfârşitul vieţii, decât fusese când începuse tipărirea Cuvântului ortodox. 
Acum, în special după ce muşcase din fructele amare ale „bolii îndreptătoare”, el a 
văzut că era ceva cu mult mai esențial ce ar trebui să propovăduiască în aceste timpuri 
de pe urmă, când „iubirea multora se va răci”. (Matei 24, 12). 

Mai presus de toate, Părintele Serafim a devenit propovăduitor al ortodoxiei 
inimii. Pe lângă învierea sfintei Rusii (despre care se va spune mai mult, mai târziu) 
aceasta a fost tema principală din timpul ultimei părți a vieţii sale. 

EI a spus că, „adevărata creştinătate nu înseamnă doar opiniile corecte despre 
creştinătate — asta nu este suficient pentru mântuirea sufletului. Sf. Tihon (din Zadonsk) 
a spus: “Dacă cineva ar spune că adevărata credinţă este păstrarea şi mărturisirea corectă 
a dogmelor corecte, el ar spune adevărul, pentru că un credincios are nevoie în mod 
absolut de păstrarea dogmelor ortodoxe. Dar această cunoaştere şi mărturisire în sine 
nu-l face pe om credincios şi creştin adevărat. Păstrarea şi mărturisirea dogmelor 
ortodoxe se găseşte întotdeauna în adevărata credință în Hristos, dar adevărata credință 
a lui Hristos nu se află întotdeauna în mărturisirea ortodoxiei .... Cunoaşterea dogmelor 
corecte este în minte şi acest lucru este adesea neroditor, arogant şi mândru 
Adevărata credință în Hristos este în inimă şi ea este roditoare, smerită, răbdătoare, 
iubitoare, milostivă, mângâietoare, înfometată şi însetată de dreptate; ea se retrage din 
patimile lumeşti şi se lipeşte numai de Dumnezeu, se nevoieşte şi caută întotdeauna ceea 
ce este ceresc şi veşnic, se luptă împotriva fiecărui păcat şi caută mereu şi cere ajutor de 
la Dumnezeu pentru aceasta”. Şi apoi îl citează pe Fericitul Augustin, care ne învaţă: 
“Credinţa creștinului este cu dragoste: credința fără dragoste este a diavolului”: Sf. 
Iacov, în Epistola sa ne spune că “şi demonii cred şi se cutremură” (Iacov 2, 19). 

Sf. Tihon, de aceea, ne dă un început în înţelegerea a ceea ce este ortodoxia: este 
ceva în primul rând al inimii, nu doar al minţii, ceva viu şi cald, nu abstract şi rece, ceva 
ce este învăţat şi practicat în viaţă, nu doar în şcoală.”"* 

Pentru a da fratelui său ortodox un sens adânc al creştinismului simțit în inimă, 
Părintele Serafim a adus exemplul Evangheliei Extinse, grupul protestant din care 
veniseră Maria, Solomonia şi alţii. În timp ce respingea greşelile protestante, aşa cum 
făcuse odinioară, el a fost capabil să meargă dincolo de perspectiva perioadei sale 
timpurii de negare, pentru a vedea dedesubtul suprafeței, în inima ostenelilor acestor 
oameni. 

EI zicea că „aceşti protestanți au o credinţă creştină simplă şi caldă, fără să aibă 
mult din îngustimea sectară ce caracterizează multe grupuri protestante. Ei nu cred, ca 
unii protestanți, că sunt “mântuiţi” şi nu mai au nevoie să facă nimic; ei cred în ideea 
luptei duhovniceşti şi instruirea sufletului. Ei se silesc să se ierte unul pe altul şi nu să-şi 
poarte pică. Ei adună de pe străzi vagabonzi şi hippies şi au o fermă specială pentru 
reabilitarea lor şi pentru a-i învăţa un sens al responsabilității. Cu alte cuvinte, ei iau 
creştinismul în serios ca lucrul cel mai important din viață; nu este plinătatea 
creştinismului pe care o avem noi ortodocşii, ci este bun atâta timp cât merge iar aceşti 
oameni sunt calzi, iubitori, care în mod evident Îl iubesc pe Hristos. În felul acesta ei 
sunt un exemplu a ceea ce ar trebui noi să fim, numai că mai mult aşa .... 

Unii dintre tinerii noştri ortodocşi se convertesc la grupuri ca acesta, dar asta are 
şi efect invers în Jur — unii dintre aceşti protestanți se convertesc la ortodoxie. Şi de ce 
nu? Dacă avem adevăratul creştinism, trebuie să fie ceva în mijlocul nostru, că cineva 


+5 Traducere de Părintele Serafim din Sf. Tihon de Zadonsk, Adevăratul creştinism (în Ib. rusă), cap. 287, 
p. 469. 

4 Din cuvântarea Părintelui Serafim „Ortodoxia în SUA”, ținută la Mânăstirea Sfânta Treime, 
Jordanville, New York, 12 dec. 1979 (vezi cap. 90 de mai jos). Text publicat în Cuvântul ortodox, nr. 94 
(1980), p. 216-217. 

care iubeşte cu sinceritate adevărul va vedea şi-l va vrea. Am botezat câțiva oameni din 
acest grup protestant în mânăstirea noastră: ei sunt atraşi la ortodoxie de harul şi 
sfințirile a căror prezenţă le simt în ortodoxie, dar care lipsesc din grupul lor. Şi odată ce 
devin ortodocşi, ei găsesc experienţa lor protestantă destul de fragilă şi superficială, care 
li se păruse atât de reală odinioară. Conducătorii lor le dau învățături foarte practice 
bazate pe Evanghelie, dar după un timp învăţăturile sunt obositoare şi ei se repetă. 
Venind la ortodoxie, aceşti convertiți găsesc o bogăţie a învățăturii care este fără de 
sfârşit şi îi poartă într-o adâncime a experienței creştine care se află cu totul 
dincolo chiar şi de cei mai buni creştini ne-ortodocşi. Noi care suntem deja ortodocşi 
avem această comoară şi această adâncime în fața noastră şi trebuie să o folosim mai din 
plin decât o facem de obicei.” 


PRoPOvĂDUIND ortodoxia lăuntrică a inimii, Părintele Serafim a atenționat 
împotriva ispitei de a urma „înţelepciunea de suprafață”. EI a zis că „a fi “ortodox dar nu 
creştin”, este o stare care are un anumit nume în limbajul creştin: înseamnă a fi fariseu, a 
fi atât de înnămolit în litera legilor Bisericii, că omul îşi pierde sufletul care le dă lor 
viaţă, duhul creştinismului adevărat. 

EI a arătat cum putem fi duşi înainte cu „corectitudine” chiar în aspecte mici: 
„Pot să ne placă icoanele bizantine bine-făcute (ceea ce este un lucru bun), dar mergem 
prea departe dacă disprețuim icoanele mai moderne ca stil, care se găsesc în multe din 
bisericile noastre. La fel se pune problema şi cu cântările bisericeşti, arhitectura, 
urmarea regulilor corecte de post, a îngenuncherii în biserică, etc. ...*€ 

Dacă vă impresionează puternic să aveți icoane bune şi începeţi să spuneți: “Se 
află o icoană de un stil nepotrivit în biserica noastră!” trebuie să ai mare grijă, pentru că 
îți concentrezi întreaga atenţie pe ceva exterior. De fapt, dacă există o biserică care nu 
are nimic altceva decât icoane de un stil bun, devin suspicios, pentru că poate [oamenii 
de acolo] sunt doar următori ai modei. Există un caz (unul din multe) în care o biserică 
avea icoane ruseşti vechi, originale — unele bune şi altele de un gust destul de prost, 
pictate într-un stil relativ nou — şi o persoană fanatică le-a scos pe toate şi a pus în loc 
icoane noi, reproduceri pe hârtie, într-un stil perfect bizantin. Şi care a fost rezultatul? 
Oamenii de acolo au pierdut contactul cu tradiția, cu oamenii care le-au adus lor 
ortodoxia. Ei au înlocuit icoanele originale la care se rugaseră credincioşii de secole.” 

Părintele Gherman îşi aminteşte cum, atunci când el şi Părintele Serafim 
cinsteau pentru prima dată memoria Părintelui Gherasim în Cuvântul ortodox, la 
începutul anilor '70, el şi-a exprimat rezervele față de fratele său. Se întreba, „cum îl 
putem prezenta pe Părintele Gherasim ca pe un uriaş modern al ortodoxiei tradiționale, 
când el are în Biserica sa acele icoane de stil apusean din sec. al XIX-lea?” 

Părintele Serafim a răspuns, „acele icoane dovedesc că el era în tradiţie, pentru 
că a acceptat cu simplitate şi dragoste ceea ce i s-a transmis de la părinţii cei drepți întru 
credință.” 

Părintele Serafim a mai observat cum putem fi următorii „înțelepciunii de 
suprafață” când ne prindem în idei înălțătoare: „Este moda acum să se înveţe despre 
rugăciunea lui lisus, să se citească Filocalia, să se meargă “înapoi la Părinți”. Nici aceste 
lucruri nu ne vor mântui — ele sunt de suprafață; pot fi de folos dacă sunt urmate corect, 
dar dacă devin pasiunea ta, primul lucru către care te apleci, atunci acestea devin 
exterioare, de suprafață, care nu duc către Hristos ci către Antihrist.” 

Părintele Serafim a fost ca şi proorocul secolului XIX, Sf. Ignatie 
Brianceaninov, învățând că numai cei ce simt Împărăția lui Dumnezeu în inimile lor vor 


+75 Ibid., paginile 218-219. 
+7 Ibid., p. 228. 
+1 Părintele Serafim Rose, „Inălţarea minţii, încălzirea inimii”, p. 30. 

fi în stare să recunoască adevărata natură a lui Antihrist, atunci când va veni. Prin 
contrast, Părintele Serafim a afirmat că „'super-ortodoxul” de astăzi poate deveni cu 
multă uşurinţă rugăciunea lui Antihrist.” În câteva locuri a spus cum se poate întâmpla: 
„Vladimir Soloviev, în cartea sa “Scurtă istorie a lui Antihrist”, sugerează în mod 
ingenios că Antihrist, pentru a atrage conservatorii ortodocşi, va deschide un muzeu al 
tuturor antichităților creştine. Poate tocmai imaginile lui Antihrist (Apoc. 13, 14) vor fi 
într-un autentic stil bizantin — acesta ar trebui să fie pentru noi un gând care să ne 
trezească. 

Antihrist trebuie să fie înțeles ca un fenomen spiritual. De ce-ar vrea toți oamenii 
din lume să se plece înaintea lui? În special pentru că există ceva în el care răspunde la 
ceva ce se află în noi — acel ceva fiind lipsa lui Hristos din noi. Dacă ne vom pleca în 
fața lui (Dumnezeu ne interzice să facem asta!), va fi pentru că vom simți o atracție față 
de vreun lucru superficial, care ar putea chiar să arate ca şi creştinismul, căci “Antihrist” 
înseamnă cel care este “în locul lui Hristos? sau arată ca Hristos."5 

În mod deosebit, Părintele Serafim a văzut în atacul „ortodox” neautorizat 
asupra Fericitului Augustin un semn al formalismului care va duce la acceptarea lui 
Antihrist. Doctrinele „exagerat de logice” ale lui Augustin, despre care Părintele 
Serafim a spus că „nu i-a fost un mare admirator”, au fost doar aspectul de suprafață, 
intelectual al unui om a cărui inimă a fost în întregime ortodoxă. După cum a scris 
Părintele Serafim într-o scrisoare: „Lucrul cel mai frumos şi mai ortodox despre el este 
simțirea, evlavia, dragostea ortodoxă pentru Hristos care țâşneşte atât de puternic în 
operele sale ne-dogmatice, cum ar fi Confesiunile sale (Părinților ruşi le plac şi 
Monologurile). Ca să-l distrugă pe Augustin, aşa cum încearcă să facă criticii de astăzi, 
înseamnă să distrugi şi această evlavie şi iubire pentru Hristos .... Eu mă înfricoşez de 
inimile reci ale “intelectualului corect” cu mult mai mult decât orice greşeli pe care le-ai 
putea găsi la Augustin. Intuiesc în aceste inimi reci o pregătire pentru lucrarea lui 
Antihrist (a cărui imitare a lui Hristos trebuie să se extindă şi la “teologia corectă”!). Eu 
simt în Augustin iubirea lui Hristos.” 

În ceea ce îl priveşte pe Părintele Serafim, i-a fost primită rugăciunea pe care o 
adusese înaintea Maicii Domnului în 1961, când îi ceruse să îl lase să intre în „inima 
inimilor”. La inima creştinismului adevărat, el găsise acel ceva în care se cuprind toată 
Legea şi proorocii (Mat. 22, 40). Era prima şi a doua poruncă a lui lisus Hristos: a Celui 
Care a făcut din Iubire o lege. 


88 
Simplitate 


Fii smerit şi vei rămâne întreg. 

Fii plecat şi vei rămâne drept... 

Fii sincer şi păstrează-ți simplitatea. 
- Lao Tzi 


A 

În 1977, pe când stătea în trapeză împreună cu fraţii şi cu surorile întru Hristos, 
Părintele Serafim le-a vorbit despre simplitate. Înainte de convertire, el dăduse peste 
această virtute în scrierile înțelepților chinezi pre-creştini observând şi contemplând 
ordinea cea creată, şi a înţeles simplitatea şi umilirea de a pe fi „Calea împărăției”. În 
Dumnezeul-om lisus Hristos el găsise această „Cale” întrupată şi auzise chemarea: De 


+5 Ibid. 

nu vă veţi întoarce şi nu veți fi precum pruncii, nu veți intra în Împărăţia cerurilor 
(Mat. 18, 3). 

Părintele Serafim a spus fraţilor şi surorilor că, „un filosof păgân din China 
numit Lao Tzi îi învăţa pe oameni că lucrurile cele mai slabe cuceresc lucrurile cele mai 
puternice. Un exemplu de acesta se află aici în mânăstirea noastră: stejarii, care sunt 
foarte tari şi de neîncovoiat, sunt întotdeauna doborâţi la pământ şi li se taie ramurile, în 
timp ce pinii, care sunt mai elastici, sunt doborâţi mult mai rar înainte de a fi de fapt 
morți. 

Vedem acelaşi lucru în viața umană. Omul care crede în ceva într-o asemenea 
măsură încât are de gând să stea drept în picioare şi “să-ți taie capul” dacă nu eşti de 
acord cu el, asemenea se arată şi slăbiciunea sa. El este atât de nesigur pe sine că trebuie 
să te convertească pe tine ca să fie sigur că el însuşi crede .... Dacă ştii că tu eşti pe 
calea cea bună, atunci nu-i vei lovi şi nu-i vei vătăma pe alții. 

Nevoia de a fi “corect” este tot o latură de suprafață a creştinismului. Este 
importantă, dar nu de importanță primordială. Prima prioritate este inima, care trebuie 
să fie blândă şi caldă. Dacă nu avem această inimă caldă, trebuie să-l cerem lui 
Dumnezeu să ne-o dea, încercând să ne ostenim întru acele lucruri prin care să o putem 
dobândi. În special, trebuie să vedem că nu am primit-o — că suntem reci. Astfel nu 
trebuie să ne încredem în rațiunea noastră şi în hotărârile judecăților noastre logice, față 
de care trebuie să fim oarecum “liberi”. Dacă facem aşa, intrând în viața sfântă a 
Bisericii şi primind harul lui Dumnezeu, atunci Dumnezeu va începe să ne lumineze .... 

Singurul lucru care ne poate mântui este simplitatea. Poate fi a noastră dacă în 
inimile noastre ne rugăm lui Dumnezeu să ne facă simpli: dacă nu ne considerăm aşa de 
înţelepţi; dacă, atunci când apare o întrebare cum ar fi, “Putem picta o icoană a lui 
Dumnezeu Tatăl?” nu venim degrabă cu un răspuns ca să zicem, “O, desigur, iată, în 
felul acesta — se zice aşa în cutare sobor, numărul cutare”. Fie că, ştiind că avem 
dreptate, trebuie să spunem tuturor, în care caz ne vom arunca în adânc, sau trebuie să 
stăm şi să ne gândim: “Ei, cred că nu cunosc prea multe”. Cu cât avem mai mult cea de a 
doua atitudine, cu atât vom fi protejaţi de priejdii sufleteşti. 

Acceptă cu simplitate credința pe care o primeşti de la părinții tăi. Dacă se 
întâmplă să ai legătură cu un preot cu inima curată, mulțumeşte-l lui Dumnezeu. Cugetă 
că, pentru că eşti atât de complex, intelectual şi necăjit, poţi învăța o mulțime de la 
asemenea simplitate. Cu cât “prinzi aripi proprii” în ortodoxie citind mai mult, 
descoperindu-ți-se mai multe şi având mai multe legături cu ortodocşi, cu atât vei 
deveni mai capabil să-ți “simți calea ta” în întregul domeniu al ortodoxiei şi să începi să 
vezi că sunt multe lucruri înțelepte la care la început te-ai fi putut gândi că nu sunt atât 
de înțelepte. Chiar dacă oamenii implicaţi în aceste lucruri nu sunt înţelepţi în mod 
conştient, totuşi Dumnezeu îndrumă Biserica. Noi ştim că EI este cu Biserica până la 
sfârşit şi de aceea nu există nici o rațiune pentru care să ne aruncăm în adânc, ca să 
cădem în lepădare şi erezie. Dacă urmăm calea cea simplă — neîncrezându-ne în 
înțelepciunea noastră, făcând tot ceea ce ne stă în putință, dându-ne seama totuşi că 
mintea fără căldura inimii, este o unealtă foarte slabă — atunci va începe să se formeze în 
noi o filosofie ortodoxă a vieţii.” 


AşA cum Părintele Serafim îi învăța pe alţii simplitatea, tot aşa o şi trăia. Mulți 
oameni îşi amintesc cum acest om strălucitor, ale cărui capacităţi intelectuale le depăşea 
cu mult pe ale lor, îi hrănea pe ei cu un exemplu permanent de existență simplă. După 
cum se exprimă biograful Sfântului loan Scăraru, Părintele Serafim renunțase la 
„încrederea în înțelepciunea omenească”. Iată o relatare a unui pelerin de la Mânăstirea 
Sf. Gherman: 


+9 părintele Serafim Rose, „Înălţarea minţii, încălzirea inimii”, p. 32-33. 

„Când l-am întâlnit prima oară pe Părintele Serafim, eram spre sfârşitul primului 
an de colegiu. Deja mă consideram un gânditor destul de adânc, unul care s-a luptat cu 
“întrebările fundamentale” pe calea Adevărului. Am văzut că pe majoritatea oamenilor 
din jurul meu nu-i interesa această problemă: fie că erau prea în vârstă, obosiţi şi istoviți 
pentru a începe asemenea lupte sau, dacă erau tineri, îi interesa mai mult să se distreze 
sau să scoată bani din afaceri sau calculatoare .... 

Văzând în Părintele Serafim un filosof asemănător, eram nerăbdător să port 
discuţii adânci cu el despre acele probleme fundamentale. Asculta întotdeauna cu 
răbdare când îi expuneam ideile mele “profunde”, dar el nu spunea nimic: de obicei 
făcea numai comentarii simple, scurte. Atunci eram puţin încurcat din cauza aceasta, dar 
acum capătă sens. Acum, cu aproape un deceniu mai târziu, se pare că aproape toate 
acele comentarii simple au rămas întipărite în memoria mea pentru totdeauna. 

La început m-a interesat ortodoxia, studiind învățăturile ei cele mai înălțătoare. 
Primele cărți ortodoxe pe care le-am citit au fost Zeologia mistică de Sf. Dionisie 
Areopagitul, Teologia mistică a Bisericii Răsăritene de Vladimir Lossky şi lucrările 
Arhimandritului Sofronie. Eram atras de conceptele inexprimabile cum ar fi “întunericul 
divin” al teologiei apofatice. 

Totuşi, Părintele Serafim întotdeauna mă cobora pe pământ. După ce am fost 
făcut catehumen la mânăstire, era de aşteptat să învăţ despre credință în pregătirea 
pentru botez. Credeam că deja ştiu o mulțime de lucruri care aveau de-a face cu 
asemenea metafizică înaltă. Dar când am mers la chilia Părintelui Serafim ca să stau de 
vorbă cu el, una dintre primele întrebări pe care mi-a pus-o, a fost: 

- Ştii despre posturile Bisericii? 

- Cred că da, am răspuns. Este Postul Mare şi un alt post înaintea Crăciunului ... 

- Da, a zis el. Ştii despre Postul Sfinţilor Petru şi Pavel? 

Mi-a fost ruşine să spun că nu-mi aminteam să fi auzit că există un asemenea 
lucru. 

- Acesta este un post foarte important al Bisericii, a zis el şi a continuat să 
descrie ce era şi de ce a fost făcut. La urmă a zis, “cineva a calculat şi constatat că sunt 
mai multe zile de post în calendarul bisericesc decât zile în care nu se posteşte”. 

Asta mă surprinde. Cred că Părintele Serafim încerca să-mi spună că fiind 
botezat nu însemna să împărtăşeşti sentimentele importante ale teologiei şi filosofiei 
înălțătoare, ci să-ţi asumi o viaţă de luptă, osteneli şi jertfe pentru isus Hristos. În felul 
său modest, el m-a scos din “întunericul divin” şi m-a dus la piciorul Crucii, vehiculul 
mântuirii noastre. 

În timpul anului în care am fost catehumen, am urmat un curs universitar despre 
filosofia religiei, pentru care am scris două lucrări foarte apreciate de care am fost tare 
mândru. Prima lucrare era intitulată “Reflecţii asupra «Religiei raţiunii pure a lui 
Kanby. l-am dat-o Părintelui Serafim ca s-o citească. Cred că anticipam puţină laudă. 
Mai târziu, l-am întrebat dacă se uitase prin ea şi mi-a spus că da. 

- Ce credeți despre ea? am întrebat. 

- A fost mai presus de mintea mea, a răspuns. 

- M-a lăsat fără glas. Mai târziu am descoperit, după cum bănuiam, că Părintele 
Serafim făcuse un studiu complet, nu numai despre Kant, ci despre mulți filosofi despre 
care eu nu auzisem niciodată şi că el avea o înţelegere cu mult mai pătrunzătoare a 
filosofiei apusene decât profesorii mei universitari. Atunci, de ce a spus că lucrarea mea 
de unsprezece pagini, a unui student de anul doi era “mai presus de mintea lui"? În mod 
clar, ca să mă înveţe simplitatea şi smerenia, virtutea-soră a ei. 

Cealaltă lucrare a mea a fost despre Sâren Kierkegaard, a cărui filosofie era atât 
de plină de paradox şi provocare intelectuală că s-ar putea petrece zile în şir vorbind 
despre asta. 

- Ce crezi despre Kierkegaard? L-am întrebat pe Părintele Serafim. 


477 


Damascene Christensen 


- Întotdeauna mi-a părut rău pentru el. Acestea au fost singurele cuvinte pe care 
Părintele Serafim trebuia să mi le spună despre acest subiect. Afirmația lui nu avea 
legătură cu mintea, ci cu inima. Gândindu-mă mai mult la Kierkegaard — lupta lui de a 
menţine ardoarea creştină în mijlocul căldurii generale a bisericii sale, pentru a sprijini 
credința creştină împotriva unui baraj al filosofiei hegeliene şi pentru a depăşi 
contradicţiile din propria sa personalitate — mai târziu mi-am dat seama că nu se putea 
spune despre el nimic mai precis decât acele câteva cuvinte ale Părintelui Serafim.” 


Un alt pelerin îşi aminteşte încercările sale zadarnice de a intra în dezbateri 
intelectuale cu Părintele Serafim. Ca pastor al bisericii protestante, acest om era 
condamnat în inima lui de către adâncimea duhovnicească a ortodoxiei. Pentru a dovedi 
că ortodoxia nu era calea cea adevărată, el a vrut să obțină un argument față de Părintele 
Serafim. La un moment dat, el a câştigat o polemică întocmită cu grijă împotriva 
ortodoxiei, bazată pe faptul că progromurile împotriva evreilor apăruseră în Rusia pre- 
revoluţionară. Când s-a apropiat de Părintele Serafim şi a început să-şi exprime punctele 
de vedere despre progromuri, Părintele Serafim a răspuns: „Nu vreau să apăr ceva ce 
este evident necreştin.” După cum şi-a amintit omul mai târziu: „Acel răspuns mi-a 
risipit toate argumentele pe care le plănuisem dinainte!” Cu alte ocazii, când pastorul 
vorbea cu Părintele Serafim pe un ton certăreţ, încercând să-l provoace la discuţii în 
contradictoriu, Părintele Serafim nu spunea absolut nimic, ci pur şi simplu se ridica în 
picioare şi se plimba. Asta l-a învăţat pe pastor o lecţie profundă şi acum regretă că 
abordarea sa sub formă de întrecere i-a răpit ocazii prețioase de a primi înţelepciune de 
la cineva de care el îşi aminteşte ca de un adevărat om al lui Dumnezeu. 


UN călugăr tânăr care a intrat în mânăstire, venit dintr-o altă mânăstire, îşi 
aminteşte de prima sa întâlnire cu Părintele Serafim. Spre deosebire de pelerinii din 
relatările anterioare, acest călugăr nu s-a privit pe sine ca pe un intelectual. EI s-a simţit 
intimidat cunoscându-l pe Părintele Serafim, pe care îl cunoştea ca fiind un scriitor 
ortodox profund şi „intens”. 

Când Părintele Gherman i-a spus să meargă să vorbească cu Părintele Serafim în 
chilia lui, călugărul a făcut-o, fiind foarte tulburat. Părintele Serafim l-a invitat înăuntru 
şi el s-a aşezat, întrebându-se ce avea să spună un „nevrednic” ca el, acestui om înţelept 
şi profund, cu barba sură, lungă şi cu ochi pătrunzători. 

Deodată Părintele Serafim l-a întrebat: 

- Ştii ceva despre culesul ciupercilor? 

- Nu ... spuse noul frate. 

Vechi culegător de ciuperci, Părintele Serafim putea să vorbească cu un 
entuziasm sincer, despre toate ciupercile comestibile găsite în zonă. Fratele s-a simţit 
mai uşurat. Era tocmai ce-i trebuia: să audă despre bucuriile simple ale vieţii monahale. 


C AUTÂND simplitatea, Părintele Serafim a fugit de amăgirile de orice fel. El 
nu avea nimic din „mândria vieții monahale” care îi motivează pe unii să „se plimbe în 
haine lungi şi să li se plece lumea în pieţe” (Marcu 12, 38). După cum îşi aminteşte o 
femeie convertită la ortodoxie: 

„Eram protestantă când l-am cunoscut pe Părintele Serafim. Icoane, moaște, 
mânăstiri, ideea căinței continue — toate acestea îmi erau străine. 

Când eram în vizită la un prieten ortodox, mi s-a spus că urma să vină Părintele 
Serafim. Am încercat să mă pregătesc în minte. Când a intrat, arăta atât de diferit, cu 
barba sa lungă, părul lung, cu rasa lungă. Mi-am spus că acela nu era el cu adevărat, ci 
doar o înfăţişare exterioară şi că eu trebuia să văd dincolo de ea. Am încercat să separ 

persoana de impresia exterioară, căci pentru foarte mulți oameni impresia exterioară are 
o legătură prea mică cu persoana. Dar cu Părintele Serafim nu puteam de loc să 
procedez aşa. Am descoperit că ceea ce vedeam era Părintele Serafim; adică, credința 
lui ortodoxă, monahismul lui, negrul pe care îl purta ca simbol al pocăinţei — aceasta era 
o parte a ceea ce era cu adevărat în interior. Cele două laturi ale sale erau legate atât de 
strâns că nu se puteau separa.” 

Părintele Serafim fugea şi de laudă şi de slavă ca de foc. Odată, în timpul unei 
sesiuni de întrebări-şi-răspunsuri după conferințele sale cu ocazia unui pelerinaj de vară, 
un om a început să-l laude pe Părintele Serafim ca pe un „om sfânt al rugăciunii”. 
Părintele Serafim s-a înfuriat. 

- Treci la subiect, a zis el, tăindu-i-o scurt. Care-i întrebarea? 

În acelaşi pelerinaj, Părintele Serafim a fost abordat de un căutător spiritual tânăr 
care slăvea şi pământul pe care călca. Necunoscând încă „eticheta” ortodoxă, băiatul şi- 
a făcut cruce spontan şi s-a plecat în fața Părintele Serafim când i-a cerut binecuvântare. 
Părintele Serafim i-a spus: 

- Cred că trebuie să-ţi faci cruce în faţa icoanelor, nu a oamenilor. 


Luânp pildă de la Episcopul Nectarie şi prin el, de la Bătrânii din Optina, 
Părintele Serafim a folosit uneori umorul ca armă pastorală. Am văzut cum nu-i plăcea 
uşurătatea în mânăstire, cum se mâhnea văzând frați stând şi clevetind. În acelaşi timp, 
ştia că prea multă seriozitate nu era bună pentru americanii cei slabi, mai ales tineri. Ca 
părinte duhovnicesc, trebuia să ia în considerare cum fuseseră crescuţi băieții şi tinerii la 
mânăstire. Aceşti tineri aveau nevoie de puţină mângâiere, de puțină glumă acum şi apoi 
să îndulcească atmosfera; altfel, deveneau atât de severi în ortodoxia lor că puteau 
eventual să „abandoneze brusc”. 

Era un exemplu al unui novice tânăr, proaspăt absolvent de liceu, care înţelesese, 
citind cărți despre viaţa de mânăstire, că este de crezut că monahii sunt „serioşi” în 
totalitate şi nu râd niciodată. EI a vrut să fie „corect” în această privință; şi astfel, ori de 
câte ori în trapeză, Părintele Serafim relata întâmplări hazlii, acest tânăr stătea cu ochii 
închişi, capul plecat şi cu o faţă fără nici un fel de expresie. Când a fost întrebat ce nu e 
în regulă, a răspuns: 

- Asta nu este duhovniceșşte. Asta este mânăstire. 

Această înfăţişare exterioară de „spiritualitate”, care nu avea nici o legătură cu 
ceea ce se afla cu adevărat în interior, a fost în cele din urmă prea mult pentru el ca să o 
păstreze. Până la urmă ceva în el s-a frânt. A sfârşit prin a părăsi mânăstirea şi apoi şi 
credința creştină, încercând să se înece în hedonism. 

Marele producător de film creştin, Frank Capra, a observat odată că, cu cât omul 
tinde către o extremă, cu atât îşi pierde simțul umorului. El a mai sfătuit ca „niciodată să 
nu ai încredere în omul care nu are simţul umorului.” 

Cei care l-au cunoscut pe Părintele Serafim, îşi amintesc că el avea un minunat 
simț al umorului, deşi, ca orice altceva aparținând personalității lui, era minimalizat. 
Acelaşi călugăr tânăr a relatat o istorioară, pe care i-o spusese Părintele Serafim despre 
ciuperci: 

Odată, în trapeză, Părintele Gherman vorbea pe larg despre inutilitatea 
civilizației tehnologice moderne. 

- Se construiesc zgârie nori până la înălțimea cerului, zicea el. Se iau la întrecere 
să vadă cine le construieşte mai înalte. Şi tot construiesc şi construiesc şi construiesc. 
Când se va termina totul? Doar sunt în stare să construiască atât de sus — și ce? 

- De ce atunci, a zis Părintele Serafim, vine King Kong. 

O pelerină, care venise la mânăstire numai cu un an înainte de moartea Părintelui 
Serafim, îşi aminteşte că a fost scandalizată văzându-l pe Părintele Serafim antrenat 

într-o joacă cu bulgări de zăpadă cu băieţii de la mânăstire. La început ea s-a gândit că 
părea foarte nepotrivit. Dar apoi, cu cât a intrat mai adânc în viaţa ortodoxă, şi-a dat 
seama că se potrivea aici. 

Părintele Gherman a zis: 

- Când l-am cunoscut pe Părintele Serafim la început, niciodată nu şi-ar fi ştirbit 
demnitatea ca să înceapă o bătaie cu zăpadă. Dar mai târziu, când „s-a încălzit” prin 
lucrarea pastorală, prin grija pe care o avea față de aceşti copii, a putut fi văzut jucându- 
se cu ei. 

Părintele Serafim a jucat şi prinsa şi se prefăcea că se închide în ladă cu băieții. 


O ALTĂ virtute a Părintelui Serafim, acoperită de simplitate şi smerenie, era 
răbdarea. Părintele Gherman zice: 

- Dacă eu acum am răbdare, am învăţat-o de la Părintele Serafim. Cred că este 
lucrul cel mai important care m-a învățat. 

Părintele Serafim a zis odată fiilor săi duhovniceşti: 

- Făcând un pas mic odată, fără să ne gândim că printr-un pas mare vom ajunge 
în vreun loc, putem ajunge drept în Împărăţia cerurilor — şi nu există nici un motiv 
pentru careva dintre noi ca să cădem din acest drum. Amin. 


89 
Convertiţi 


Câţi sunt făcuți părtaşi ai Duhului lui 
Hristos, văd că tu nu te porţi obraznic în 
nimic, neînsemnat sau important şi nu 
dispreţuieşti Duhul, că nu vei fi înlăturat din 
viața de care tu te-ai făcut deja părtaş. 

- Sf. Macarie cel Mare“ 


Creștinii nu sunt născuți ci făcuţi. 
. 481 
- Cuviosul Ieronim 


PĂRINTELE Gherman obişnuia să spună: „Un căutător-al-adevărului, când găseşte 
adevărul în ortodoxie, atunci trebuie să-şi înceteze cercetarea. Drumul său către 
ortodoxie, care se află pe un plan orizontal, a luat sfârşit şi acum el trebuie să meargă pe 
“verticală”, mai adânc în ortodoxie. Dacă continuă să progreseze la nivel orizontal, 
căutând mereu cum să fie corect la suprafață, adesea va face progrese în afara 
Bisericii.” 

Părintele Gherman a găsit în Părintele Serafim un convertit care se întorsese din 
planul orizontal în cel vertical, care, descoperind ortodoxia, nu a încetat niciodată să 
pătrundă în ea mai adânc. Acum, că Părintele Serafim trecuse de atât de multe piedici de 
convertire şi dobândise acea „minte patristică” rară, Părintele Gherman s-a gândit că el 
va oferi nişte lecţii importante convertiţilor de astăzi. La un moment dat el 1-a cerut 
Părintelui Serafim să alcătuiască un „Manual pentru convertiții ortodocşi”. 


“50 Sf. Macarie cel Mare, Cincizeci de omilii duhovniceşti (Willits, California: Cărţi ortodoxe răsăritene, 


1974), Omilia XV, p. 107. 
%1 Sf. Ieronim, Scrisori şi opere alese, Părinţi niceeni şi post-niceeni, vol. 6 (Grand Rapids, Michigan: 
Wm. B. Eerdmans Publishing Co., 1954), p. 190. 

Acceptând aceasta ca pe o ascultare, Părintele Serafim a mers în chilia lui să 
puncteze câteva idei. Pe o foaie a însemnat următoarele „capcane de convertire”, sau 
ceea ce a numit el „obstacole în misiunea ortodoxă de astăzi”: 


A. | Încrederea în cineva 
Remediu: neîncrederea cumpătată în cineva, luarea de sfaturi de la alţii mai 
înţelepţi, călăuzirea după sfinţii părinți. 

B. | Abordare academică — peste măsură de intelectuală, complicată, 
nerecunoscută, abstractă, nereală. Legată şi de A. 

C. | Nepăstrarea tainei Împărăției, clevetire, publicitate. Accentuarea prea mare 
a laturii exterioare a misiunii, succes. Pericolul creării carapacii goale, 
forma misiunii fără substanță. 

Remediu: concentrează-te pe viața duhovnicească, păzeşte-te să nu atragi 
atenţia, nu te implica în certuri aprinse. 

D. | „Experienţe duhovniceşti.” 

Manifestări: emoție agitată, întotdeauna se întâmplă ceva „îngrozitor” — 
sângele fierbe. Vocabular încărcat, indică lăudăroşenie în loc de simplitate. 
Izvoare în protestantism şi în părerile proprii „culese” din aer. 

Remediu: neîncredere cumpătată în cineva, învățătură constantă din sfinții 
părinți şi Vieţile sfinților, sfat. 

E. | Descurajare, renunțare — sindromul de „înăbuşire”. 

Cauză: accentuare prea mare pe latura exterioară, opinia publică, etc. 
Remediu: accent pe interior, lupta duhovnicească, lipsa de interes pentru 
succes exterior, atenţie pe faptul cui suntem următori (Hristos răstignit dar 
biruitor). 

F. | Oaxă dublă: calea largă pe de o parte, calea strâmtă pe de alta. 


În alt loc Părintele Serafim a scris despre spiritul criticii care pătrunde astăzi în 


convertiți: 


„Preotul meu (sau parohia) face totul corect — alți preoți (sau parohii) nu.” 
„Preotul meu face totul greşit; alţii sunt mai buni.” „Mânăstirea mea face 
totul după sfinții părinți — alte mânăstiri nu.” „Mânăstirea mea nu este 
după sfinţii părinţi sau după canoane, dar mânăstirea aceea de acolo este 
perfectă, totul este după sfinţii părinți.” 


Asemenea atitudini sunt extrem de primejdioase din punct de 


vedere duhovnicesc. Persoana care le îmbrăţişează se află invariabil în 
mare primejdie duhovnicească şi rostindu-şi greşelile, cuvinte care arată 
preocuparea de sine, aruncă otravă criticii raționaliste asupra altora din 
Biserică. 


Părintele Serafim avea un fiu duhovnicesc pe care l-a văzut căzând în acest 
exemplu clasic de „convertit nebun” care crede că el „ştie mai bine” decât toţi. Într-un 
mic paraclis de misiune pe care îl construise în fundul curții, acest om voia ca enoriaşii 
să cânte la strană, înloc să se cânte „partitura” de către un cor, separat. În Duminica 
Rusaliilor, el a avut o confruntare în biserică cu o rusoaică care voia să se cânte 
partitura. EI a scris Părintelui Serafim: „Astfel i-am spus direct că eu nu am construit un 
paraclis pentru a se continua greşeala în spatele curţii mele ....” În scrisoarea către 
Părintele Serafim, el a ridiculizat ideea că o persoană putea să asiste la o Liturghie în 
timp ce corul cânta şi a zis că asta era „la fel cu a merge să vizitezi pe cineva în casa lui 

şi a-ţi petrece timpul acolo cu nasul într-o revistă”. „În nici un caz nu vreau să mă 
compromit cu această problemă,” a declarat el. 

În principiu, Părintele Serafim a fost de acord cu fiul său duhovnicesc că era de 
preferat cântarea enoriaşilor, dar ceea ce l-a afectat mai tare a fost atitudinea omului. 
„Aveţi grijă!” 1-a scris el: 


Indiferent cât de „corect” poți fi în diferite puncte, trebuie să fii şi 
diplomatic. Primul şi cel mai important lucru nu este nici pe departe 
„corectitudinea”, ci dragostea creştină şi armonia. Cei mai mulți 
„convertiți nebuni” au fost „corecţi” în criticile lor care i-au dus la 
cădere; dar lor le lipsea dragostea creştină şi mila şi astfel au căzut în 
fundul prăpastiei, îndepărtând inutil oamenii din jurul lor şi în cele din 
urmă s-au găsit singuri cu totul, în corectitudinea lor şi justiţia personală. 
Nu-i urma pe eil... 

Eşti încă nou în ortodoxie şi totuşi doreşti să-i înveți credința pe 
cei mai în vârstă (şi din felul cum relatezi, îi „înveţi” destul de 
nepriceput, fără cel mai mic tact sau milă creştină). O judecată obişnuită 
simplă ar trebui să-ţi spună că nu se procedează în felul acesta; dragostea 
creştină ar trebui să te facă să te ruşinezi de comportarea ta şi să fii 
nerăbdător să înveţi mai multe despre creştinismul de bază înainte de a 
îndrăzni să înveţi pe oricine orice. Nu am auzit de la nimeni din preajma 
ta, dar îmi pot imagina cum trebuie să-i supere şi să-i rănească purtarea 
ta. Nu este nici un mister în faptul că înstrăinezi oamenii; purtarea ta, 
după cum ai descris-o tu însuţi, este ceea ce îi îndepărtează pe oameni şi 
duce la lupte în Biserică. Nu te ascunde în spatele „slujbelor englezeşti” 
şi cântatul fără „nici o partitură”: acestea sunt doar adevăruri pe jumătate 
pe care mândria ta le foloseşte pentru a evita creştinismul de bază al 
smereniei şi iubirii. 

Priveşte un moment la felul cum trebuie să pară celorlalți: nu te- 
ai putut descurca în parohia P. şi a trebuit să pleci; acum, în „propria” ta 
parohie, îţi alungi oamenii. Pur şi simplu nu se poate că alţii întotdeauna 
acuză şi tu eşti întotdeauna nevinovat; trebuie să începi să-ți îndrepți 
propriile tale greşeli şi să trăieşti în pace cu creştinii din jurul tău .... 

În scrisori anterioare ai spus că tu şi soţia ta v-aţi putea risipi, că 
fiul vostru ar putea să nu meargă până la capăt cu ortodoxia — dar cum 
poate un soţ şi tată creştin să-şi dea seama de asemenea lucruri cumplite 
şi să nu se umple de râvna de a se îndrepta înainte de a se întâmpla acest 
dezastru? (Dacă se întâmplă aceste lucruri, tu vei fi acuzat: pentru că tu 
nu ai dat familiei tale o pildă de vieţuire creştină care să-i insufle şi să-i 
încălzească, ci doar un fel de „corectitudine” legalistă, fără-suflet care nu 
face altceva decât să hrănească eul.) ... 

Am spus destul, poate mai mult decât poţi digera odată. Nu-ţi cer 
să-ți „abandonezi toate ideile”, sau să devii un om total diferit peste 
noapte. Vreau doar să începi să fe sileşti şi să fii mai milostiv cu alţii şi 
să slăbeşti eforturile încercând să fii atât de „corect”. Asta nu este atât de 
imposibil şi cred că nu vei găsi niciodată fericirea şi pacea 
duhovnicească dacă nu faci aşa. 


Se pare că avertizarea Părintelui Serafim n-a fost luată în considerare. Opt luni 


mai târziu, după cum se temuse Părintele Serafim, fiul şi-a părăsit tatăl, nemaiputând să 
trăiască sub opresiunea unei astfel de „corectitudini” reci. „Trebuie să admit un 

sentiment de uşurare acum că el este plecat,” a scris omul părinților. Părintele Serafim 1- 
a răspuns la scrisoare: 


Ce pot să spun? Te-am pierdut ca părinte duhovnicesc, necomunicându-ţi 
măcar abecedarul de bază al vieţii duhovniceşti creştine. În anul care a 
trecut ai mers din rău în mai rău, înstrăinându-te chiar mai mult decât 
înainte, prin comportarea ta necreştină ... comunitatea ortodoxă, preoții 
care vin în vizită şi chiar propriul tău fiu — care reprezintă în mare măsură 
ceea ce i-ai făcut lui, aparent mai mult inconştient. Acuzația pentru toate 
acestea cade în mod cinstit pe umerii tăi. Nu te porți creştineşte cu nici 
unul dintre oamenii aceştia şi pari total inconştient de faptul .... 

Dacă doreşti să fii creştin ortodox trebuie să începi acum, chiar din 
ziua şi ceasul şi clipa aceasta, să-L iubeşti pe Dumnezeu şi pe aproapele. 
Asta înseamnă să nu te porţi arbitrar sau capricios cu oamenii, nici măcar 
să nu spui primul lucru care îţi trece prin cap, nici să nu te lupţi sau cerți 
cu oamenii pentru orice, important sau mărunt, fiind oricând gata să le 
ceri iertare (ŞI să o ceri mai mult decât pentru că este necesar), să ai milă 
pentru ei şi să te rogi fierbinte pentru ei .... Dacă ai avea asemenea milă 
pentru fiul tău, pe o bază obişnuită, el nu te-ar fi părăsit. EI te iubeşte, în 
caz că nu ştii asta. 

Dacă încă îmi mai accepţi autoritatea ca părinte duhovnicesc, îţi 
dau o regulă de rugăciune diferită: în locul Rugăciunii lui isus, spune în 
fiecare noapte 100 de rugăciuni pe şiragul de metanii, folosind cam aceste 
cuvinte (sau echivalentul lor în cuvintele tale): Doamne lisuse Hristoase, 
miluieşte pe fratele meu (nume) ... pomenind numele tuturor oamenilor 
care îți sunt apropiați, începând cu familia restrânsă. Cu fiecare cerere fă o 
închinăciune (plecăciuni pentru membrii familiei tale restrânse). Opreşte- 
te la 100 (repetând numele dacă este necesar) şi lasă ultima ta cerere să fie 
pentru toți. Prin aceasta vreau să te trezeşti şi să începi să-ți iubeşti frații şi 
surorile, atât cei de credinţă cât şi cei fără .... 

Fac plecăciune înaintea ta şi te rog să mă ierţi pentru păcatele mele 
cele multe şi greşelile mele față de tine. Dumnezeu să ne ierte şi să ne 
miluiască pe noi toţi .... Te asigur că, oricare ar fi atitudinea ta față de 
mine, a mea faţă de tine nu s-a schimbat câtuşi de puţin. 

Cu dragoste întru Hristos, 
Nevrednicul leromonah Serafim 


Cu TOATE că Părintele Serafim l-a prevenit împotriva primejdiilor 


„convertismului nebun”, el nu a fost niciodată adeptul unei rivalități prosteşti între 
convertiți şi ortodocşi-născuţi. El nu a fost de acord cu noțiunea, susținută de unii 
oameni din Biserica Rusă din străinătate, că, „convertiții sunt cauza tuturor problemelor 
din Biserică; dacă scăpăm de convertiți, vor dispărea problemele.” În 1979, când 
păstorul unei parohii misionare englezeşti a spus părinţilor că simţea presiune din partea 
Arhiepiscopului Vasian ca să facă slujbele slavone în loc de cele englezeşti, Părintele 
Serarfim a răspuns că opiniile Arhiepiscopului erau „extrem de nerealiste, destul de 
elitiste şi snoabe” şi arătau „foarte puţină experiență în domeniul misiunii”. 

Părintele Serafim avea mare grijă, de asemenea, ca să nu ajungă la cealaltă 
extremă, adică, să arunce toate problemele Bisericii pe „etnicitatea” celor născuţi 
ortodocşi. El a observat că mulți americani care erau atât de puternic împotriva 
„etnicităţii” lumii vechi, nu erau conştienţi de propria lor etnicitate, pe care el a numit-o 
„cea mai nouă forță etnică: americanismul”. EI a zis că era la fel de greşit ca tinerii 

născuţi ortodocşi să-şi afirme „critica lor facilă a “ghetourilor etnice” ale părinților lor”. 
Aceasta a fost iarăşi înțelepciune de suprafaţă. Prin înlăturarea a ceva sau a cuiva chiar 
pe baza aparentă a „etnicităţii”, cineva poate să piardă descoperirea inimii ortodoxiei, 
„tradiția vie” desfăşurată de generaţii. EI a zis că, „în Biserica Rusă, mai putem găsi 
preoți de parohii obişnuite care nu s-ar gândi niciodată să facă diviziuni şi grupări, sau 
să excomunice pe cineva după întrebări de strictețe, care aduc suferință foarte 
îndelungată, care adesea nu spun mult şi de aceea sunt criticate sau neglijate. Aceste 
critici sunt superficiale: trebuie să privim mai adânc ca să găsim ceva în aceşti păstori şi 
în Biserică, ceva ce nu se vede prea clar — această “legătură” cu trecutul.“” 

Nu vei găsi mulți oameni care vor explica atât de detaliat. Oriunde te-ai afla, 
trebuie să încerci să primeşti acele lucruri care nu se pot spune în cuvinte. Aceste lucruri 
sunt caracteristicile care vin dintr-o inimă caldă, iubitoare: îndelungă-suferință, răbdare, 
înflăcărare (dar nu astfel ca să înceapă să critice pe alții) 5 

Odată, pe când lucra la „Manual pentru convertiţii ortodocşi”, Părintele Serafim 
a făcut o afirmaţie față de Părintele Gherman care, în opinia acestuia din urmă, exprima 
o părere foarte sobră şi echilibrată cu privire la lucrarea despre convertiți în comparaţie 
cei născuţi ortodocşi. El zicea că, „cei care sunt crescuţi în spirit ortodox din copilărie 
au răbdare, dar le lipseşte înflăcărarea. Convertiţii au înflăcărare, dar le lipseşte 
răbdarea. Idealul este să ai înflăcărare temperată de răbdare. Dar climatul Bisericii de 
astăzi transformă adesea smerenia şi răbdarea în frică pasivă şi inactivitate paralizată. 
Cei înflăcărați sunt adesea acuzaţi că se află în înşelare şi sunt aruncaţi în adâncul 
prăpastiei. Trebuie să fim îndrumați de către părinții Bisericii, care sunt sufletul 
Bisericii %%* 

La fel a refuzat şi Părintele Serafim să intre într-o altă controversă inutilă în 
Biserică: superioritatea relativă a tradiţiilor greceşti şi ruseşti. Unui convertit care a fost 
tulburat de această lucrare, i-a scris: 


„„„Se poate constata că în unele privinţe „ruşii” sunt mai apropiaţi practicii 
mai vechi şi tradiționale ... iar în alte privinţe „grecii” sunt mai apropiați 
„... Vezi că am pus în ghilimele „grecii” şi „ruşii” — pentru că noi suntem 
una întru Hristos şi sub nici o formă nu ar trebui să lăsăm diferenţele de 
naționalitate şi obiceiuri să aducă rivalități între noi. Avem mult de învăţat 
unii de la alții, dar atât unii cât şi alții trebuie să învăţăm mai întâi de la 
Mântuitorul nostru Hristos şi din tradiția curată a Bisericii Lui! Atât 
„grecii” cât şi „ruşii” au greşeli şi au introdus unele „inovaţii” minore în 
practica Bisericii; dar dacă noi ne iubim unul pe altul întru Hristos, aceste 
greşeli sunt tolerabile şi este cu mult mai preferabil să le tolerăm decât să 
începem să „reformăm” alţi oameni şi să fim critici peste măsură. Fiecare 
parohie şi mânăstire este liberă să păstreze tradiția ortodoxă atât de 
complet cât doreşte şi poate, păstrând toată smerenia şi dragostea. 


PĂRINTELE SERAFIM n-a trebuit să completeze niciodată proiectul pentru 
„Manual pentru convertiți”. Cu cât se gândea şi se lupta mai mult cu el, cu atât se 
convingea mai mult că însăşi ideea unui „manual” era greşită în acest caz. După cum a 
repetat adesea, nu există nici o formulă în viața duhovnicească. Creştinismul nu este ca 
islamismul promițând mântuirea acelora care urmează „rânduiala”. Hristos nu a dat nici 


*%2 Aici Părintele Serafim se gândea la preoți ca Părintele Grigorie Kravcina de la Biserica Sf. Serafim din 
Seaside, primul preot ortodox cu care stătuse de vorbă. 

“3 părintele Serafim Rose, „Înălţarea minţii, încălzirea inimii”, paginile 31-32. 

“5 Părintele Serafim Rose, Împărăţia cerurilor, p. 107. 

o „reţetă” detaliată, ci a dat doar cea mai tainică poruncă dintre toate: să iubeşti — să 
iubeşti chiar şi pe vrăjmaşii tăi. 

Dacă Părintele Serafim ar fi creat un „manual”, ar fi dat convertiţilor căutători- 
de-formulă un nou subiect în care puteau deveni „experţi”. În mod paradoxal, ei ar putea 
apoi să „cunoască mai bine” decât oricine altcineva toate capcanele convertirii! Şi asta 
ar putea duce la mândrie, moartea vieţii duhovniceşti. 

Totuşi, starea convertiților contemporani nu era lipsită de speranță. Spre sfârşitul 
vieţii, Părintele Serafim a văzut că generația mai veche a convertiților, care fusese în 
mare măsură atrasă de ortodoxie ca o ocazie pentru legalitate şi pretenții intelectuale, 
era înlocuită de o generație mult mai promițătoare. El a scris unui prieten din 
Jordanville: „Am observat un “ton” nou în convertiţii ultimilor ani: mult mai puţin din 
spiritul “ştiu totul”, accent pe “canoane” şi Tipicon, etc., şi mult mai mult creştinism de 
bază corect.” 

Astăzi vedem un număr crescând de convertiți care, după cum îi plăcea 
Părintelui Serafim să spună, „prind sensul” ortodoxiei. Sunt încă aceleaşi capcane ale 
vechiului convertit şi întotdeauna vor fi oameni care să cadă în ele, indiferent cât de 
multe avertizări primesc. Dar avertizările Părintelui Serafim, găsite în toate scrierile 
sale, nu au fost în zadar. Deşi nu pot oferi vreo formulă sigură pentru o viață 
duhovnicească fără de înşelare, ele au ajutat multe suflete să facă acea coborâre 
„verticală” dincolo de suprafață, spre inima creştinismului vechi. 


90 
Prin toată țara 


A 
În mai 1979, Părintele Gherman a făcut un pelerinaj mult aşteptat, până în Sfântul 
Munte ca să-şi vadă părintele duhovnicesc Athonit, schimonahul Nicodim de Karoulia 
şi să lucreze cu el la manuscrisul pentru o carte despre starețul celui din urmă, 
leroschimonahul Teodosie." În drum a vizitat Mânăstirea Sf. Treime din Jordanville. 

Părintele Gherman a fost plecat în excursie mai mult de o lună — mai mult decât 
fusese vreodată plecat din mânăstire până atunci. Scrisorile pe care i le-a scris Părintele 
Serafim în timpul acela sunt emoţionante, dezvăluind cât de mult îl prețuia şi depindea 
de el. La numai o săptămână de la plecare, Părintele Serafim i-a scris Părintelui 
Gherman: „Noi am fost bine săptămâna asta, lucrând destul de bine şi am avut puțini 
vizitatori. Sunt cam tulburat având “responsabilităţi” ... dar încă nu-i mare suferință.” În 
altă săptămână a scris: „Am timp de scris numai duminica — dacă asta ar fi situația 
permanentă n-aş face multe. Noi doi putem săvârşi multe împreună, dar separat nu prea 
multe, cred .... Dumnnezeu să te aducă înapoi sănătos. Ne lipseşti!” 

Când am auzit că Părintele Gherman urma să stea mai mult la Jordanville decât 
plănuise la început, Părintele Serafim începuse să se tulbure de altceva: că viaţa lor 
independentă din pustie era din nou ameninţată. I-a scris Părintelui Gherman: 


De ce vor să stai în Jordanville două săptămâni? Dacă este absolut necesar 
sau de folos, atunci, desigur, trebuie să stai. Dar dacă vor doar să te 
„încerce” şi să vadă dacă „meriți” să ai o existență independentă în afara 
oraşului Jordanville, sau să te pregătească pentru episcop — atunci fugi de 
asta cât poți de repede. Vlădica Nectarie, în ultima sa vizită, a spus din 


*%5 Acesta era minunatul jurnal duhovnicesc al stareţului Teodosie, în care stareţul scrisese pentru folosul 
său, despre starea sufletului când inima se roagă cu Rugăciunea lui lisus fără încetare. 

nou că vrea să se retragă cu noi aici, dar a zis că acum nu poate pentru că 
noi vom fi luaţi pentru a fi episcopi în doi sau trei ani şi nu se ştie cine va 
fi „numit la Platina” şi nu-i va plăcea asta. l-am sugerat ca noi să luăm 
calea Sf. Serghie de Radonej“ în locul celei a Părintelui G___“ (care 
spune că potrivit Mitropolitului Antonie [Krapovitski] nu poate refuza să 
fie episcop), şi nu prea era consolat. 

Simt foarte, foarte mult că noi trebuie să facem aici lucrarea lui 
Dumnezeu şi dacă vom îngădui să fim luaţi de aici, vom trăda chemarea 
noastră şi probabil pe lângă asta vor fi lovituri. Aparent, Vlădica Laurus se 
uită la noi cu ochii organizatori, nedând mare importanță sau preţuire la 
ceea ce facem şi căutând doar locul liber unde să ne plaseze pentru „binele 
tuturor”. Cele două săptămâni pe care le-ai petrecut în Jordanville (dacă 
nu e foarte necesar sau de folos) nu mă vor păgubi pe mine atât de mult 
cât lucrarea noastră comună — făcând-o să pară mai puţin urgentă pentru 
oamenii Bisericii şi făcându-te pe tine foarte „vizibil”. 

lartă-mă dacă nu gândesc corect. Vei şti mai bine ce să faci când te 
vei întoarce. 


În acelaşi an, Părintele Serafim a trebuit să facă un pelerinaj şi la Mânăstirea 
Sfânta Treime şi să stea acolo vreo cinci zile. Aceasta a fost cea mai îndepărtată 
călătorie din viaţa sa. Cu înclinația sa monahală de a-şi lucra mântuirea într-un loc, este 
îndoielnic că ar fi făcut această excursie dacă n-ar fi fost invitat să ţină conferințe la 
Mânăstirea Sfânta Treime cu prilejul „pelerinajului Sf. Gherman”, anual, din 12 
decembrie. Preotul care i-a scris i-a cerut să ţină două conferințe: una intitulată 
„Ortodoxia în SUA” şi alta intitulată „Căsătorii mixte: cum afectează ele Biserica”. 
Părintele Serafim a fost de acord cu prima, dar lesne de înțeles, a refuzat-o pe a doua. 

Negândindu-se la sine, Părintele Serafim a fost puţin neîncrezător în urmarea 
paşilor călugărului dinaintea lui, care inaugurase pelerinajele la Jordanville cu şase ani 
în urmă. El a scris unui prieten: „Te rog, roagă-te ca să pot spune acolo cuvânt cu rod 
bogat. La pelerinajul din 1973, Părintele Gherman a vorbit şi le-a dat cuvânt înflăcărat, 
dar oamenii nu erau atunci pregătiți pentru asta aşa cum încep să fie acum. Numai că eu 
sunt un vorbitor slab în comparaţie cu Părintele Gherman, aşa că te rog să te rogi ca să 
fiu în stare să trec peste “ironii.” 

Până la pelerinajul Părintelui Serafim la Jordanville, marii gânditori şi scriitori 
de acolo — Arhiepiscopul Averkie, Arhimandritul Constantin, |. M. Andrei — răposaseră 
deja. Dreptul Arhiepiscop Andrei (Părintele Adrian) de la Mânăstirea New Diveyevo 
din New York murise şi el cu şase luni în urmă.*% 

Părintele Serafim urma să ia mijlocul său de transport preferat — trenul — să 
traverseze Statele Unite. Înainte de a pleca, Părintele Gherman i-a dat ascultarea de a 
ține un jurnal de călătorie. Acest jurnal, înregistrarea cea mai detaliată pe care o avem a 
unei părți a vieții Părintelui Serafim, oferă o imagine lăuntrică a eului său şi motivația 
pe care o avem acum, cu mai puţin de trei ani înainte de plecarea sa la Domnul. 
Prezentăm extrase din jurnal: 


3 decembrie, 1979 


“6 Trăind mulţi ani în pustia mânăstirii, Sf. Serghie a fost chemat de Sf. Alexei, Mitropolit al Moscovei 
care a încercat să îl convingă să fie hirotonit episcop şi să devină succesorul său. Cu toate îndemnurile 
Mitropolitului, Sf. Serghie a continuat să refuze cinstea şi Sf. Alexei, temându-se că Sf. Serghie ar putea 
să dispară cu totul în pustie, a renunțat la rugămintea sa şi i-a îngăduit să se întoarcă la mânăstire. Când 
Mitropolitul Alexei a murit îndată după aceea, principele local a mai încercat o dată să îl convingă să 
accepte rangul de episcop dar el a fost ferm în refuzul său. 

%7 Secretarul Sinodului episcopilor. 

*% La 29 iunie, 1979. 

După privegherea de toată noaptea din Biserica Redding a Preasfintei 
Născătoare de Dumnezeu „Ocrotitoarea păcătoşilor” şi o masă bogată după aceea, 
duminică dimineaţă foarte devreme, Părintele Gherman şi surorile Maria, Nancy şi 
Solomonia m-au condus (pe Părintele Serafim) la gară. Toţi au promis să asculte de 
Părintele Gherman în lipsa mea şi să se roage pentru călătoria mea. Câteva dintre surori 
au spus că excursia va fi importantă pentru ceea ce aş putea spune ca să ajut să dau 
„tonul” duhovnicesc corect în atmosfera Bisericii printre tinerii ruşi — tonul de luptă, 
simplitate şi nu „corectitudinea” rece care este atât de ispititoare pentru convertiți. Voi 
vorbi chiar despre aceste lucruri. Dumnezeu să-mi ajute! 

Un accident uşor a marcat începutul călătoriei. Înainte de a-mi găsi locul în tren, 
am lovit geamantanul de un scaun şi s-a deschis şi s-a împrăştiat tot din el. O mică ispită 
de la diavol! În câteva minute am adunat totul prin întuneric şi m-am aşezat. 

În compartiment era un tânăr negru şi dimineață am stat puţin de vorbă înainte 
de a coborâ el din tren la Davis ca să prindă un autobuz spre casa lui din Fairfield. Pe 
întuneric am dormit cu picioarele pe coşul lui de baschet; are o bursă de atletism la un 
colegiu de Biblie creştină din Portland. Se numeşte Richard Clark ... un tânăr foarte 
liniştit şi politicos, boboc. I-am povestit puţin despre mine şi călătoria mea şi i-am dat 
un Cuvânt ortodox şi i-am spus să scrie dacă ar avea vreodată vreo întrebare despre 
ortodoxie şi i-am cerut să se roage pentru excursia mea. Astfel prima întâlnire am avut-o 
cu prospețimea şi inocenţa care au rămas în America. 

Trei ore, cât am aşteptat în gara Oakland Amtrak, am scris scrisori pentru 
Părintele Serghei Kornic, Părintele Alexei Young şi Părintele Gherman; am luat o masă 
mică; şi gândindu-mă dacă pot spune ceea ce este de folos în Jordanville şi dacă 
tineretul este pregătit să asculte .... 

Trenul a trecut prin California cu un mic incident. În vagonul restaurant ... o 
femeie a arătat cu degetul spre mine zicând: „Ayatollah!*% Ca 

După cină, pe la portul Nevada, o tânără cu copilul ei m-a salutat — soțul ei este 
grec ortodox. Tânărul care şedea în spatele meu a auzit şi s-a mutat lângă mine şi a 
început o conversație de câteva ore despre creştinism şi religie. El este protestant 
deziluzionat, care învaţă ruseşte pentru a putea merge acolo unde creştinii sunt 
persecutați şi în mod încurajator nu sunt ipocriți ca în apus. El a pus multe întrebări, 
fiind în afara harului şi în final i-am dat să citească Ortodoxia şi religia viitorului. 


Luni, 4 decembrie 

Toată ziua am călătorit prin Wyoming, un stat întins numai cu dealuri îngheţate 
goale şi puţine oraşe mici de cowboy. De ce nu putea fumul rugăciunilor ortodoxe să se 
ridice din acest pământ liniştit aproape-virgin? Trecând prin acest peisaj, am vorbit mult 
cu tânărul meu prieten, Mark Comstock, care citise şi îi plăcuse capitolul despre 
mişcarea „aureolară”. A coborât din tren în mijlocul statului Wyoming, luând un 
exemplar al cărţii şi promițând să ne viziteze mânăstirea (el locuieşte în Auburn, 
Sierras) .... 

Restul zilei am lucrat la cuvântarea mea pentru Jordanville. Dumnezeu să 
binecuvânteze cuvintele mele şi să mă ajute să vorbesc pentru folosul sufletelor! 

Am luat cina în vagonul restaurant, stând cu un mecanic din Oregon şi un 
anglican din San Diego. Oamenii din tren par cu toţii destul de politicoşi şi civilizați. 


Marţi, 5 decembrie 


“9 Ayatollah Khomeini, lider musulman iranian, cu barbă lungă sură, se vorbea de el pe atunci. 

M-am trezit după ce au dat zorile, trecând prin lowa. De la Nebraska încolo (prin 
care am trecut noaptea trecută) este o altă parte a Americii — oraşe mari, cu ferme foarte 
mari, nu vestul gol, sălbatic. Îmi place Iowa foarte mult — case vechi, cu pământ fertil, 
centrul principal al vieţii de zi cu zi, iar nu case şi proiecte temporare ca în California. 

La ora 10 dimineața am traversat marele Mississippi, care era pe jumătate cu 
gheață. De fapt, este cam de două ori mai lat decât [râul] Sacramento .... 

La ora 1:25 după amiază, trenul a sosit la Chicago. Timp de două ore cât am 
aşteptat legătura pentru Cleveland am scris cărți poştale, m-am uitat pe fereastră spre 
Chicago, i-am telefonat Părintelui Teodor [Jurewicz] în Cleveland .... 


Joi, 7 decembrie 

Am petrecut ziua cu Părintele Teodor, care dă o impresie de superficialitate dar 
este de fapt un preot tânăr foarte serios (doar 30 de ani). Se ocupă mult de copii, dar mai 
are timp şi pentru pictat icoane — acolo unde îl atrage inima. Mare parte din zi a stat cu 
noi tânărul său catehumen David — un tânăr foarte liniştit, serios (de 18 ani) care vrea să 
fie călugăr. Părintele Teodor îl pregăteşte pentru botez de Crăciun. Părintele Teodor m-a 
luat la bisericile lui vechi şi noi (neterminate încă), care erau cam aşa cum mă gândeam 
eu cu câteva săptămâni în urmă .... 

Seara, s-au adunat cam doisprezece enoriaşi ca să audă o discuție improvizată 
„... Un sumar al discuţiei mele despre identitatea noastră ca şi creştini ortodocşi: 


Cine suntem noi? Este vreo diferenţă în faptul că noi suntem creştini 
ortodocşi şi nu protestanți sau romano-catolici, musulmani sau budişti 
sau necredincioşi? 

Apare această întrebare din cauza unor cazuri tragice în care 
tineri ortodocşi părăsesc Biserica Ortodoxă. Fra o tânără grecoaică 
ortodoxă, fiica unui preot ortodox din nordul Californiei, care în mod 
clar nu s-a deranjat să afle ce o învață Biserica sa şi a intrat în 
comunitatea evanghelica a aşa-numitei „Biserica lui Hristos”. Tatăl avea 
ideile comunității şi a apelat la idealismul ei. Fiica l-a urmat în America 
de sud ca să găsească un nou fel de viață într-un oraş numit după 
evanghelistul — Jonestown. Probabil ştiţi cu toţii ce s-a întâmplat acolo 
doar cu un an în urmă. Ce-i opreşte pe tinerii noştri ortodocşi să facă 
lucruri ca acestea? 

Alt exemplu: un tânăr rus care a crescut în New Jersey. El a 
frecventat Biserica dar nu ştia cu adevărat de ce era ortodox şi nici 
altceva, sau ce este ortodoxia. Neavând nici o identitate fermă şi o 
credință care să-l călăuzească, el a ajuns cu uşurinţă la ceea ce făceau 
oamenii din jurul lui. S-a căsătorit până la 18 ani, a divorțat şi a început 
să consume droguri. Atunci l-am întâlnit — un rus normal, dar nu prea 
ştia ce-i cu el. În anul următor se afla în închisoare pentru trafic cu 
droguri. Folosind droguri timp de trei sau patru ani, ajunsese un obicei, 
ducând la paralizie. A murit cu câteva luni în urmă, înverşunat şi 
înjurând de Dumnezeu. De ce? — pentru că el nu ştia cine era, sau ce este 
ortodoxia. 

Alt exemplu: în San Francisco, pe strada California, se află 
câteva blocuri care aparțin uneia dintre Bisericile Ortodoxe Ruse, 
printre ele se află o casă văruită în negru; înăuntru este un templu al lui 
satan. De curând nişte profesori şi studenţi sociologi de la Universitatea 
Berkeley, California, au făcut un studiu al membrilor obişnuiţi ai acestui 
„templu”. Au constatat că unul dintre grupurile cele mai mari de acolo 
erau fii şi fiice având părinţi ortodocşi ruşi; teoria lor este că fiii 

ortodocşi ruşi, dacă nu sunt pe deplin conştienţi de credinţa lor, sunt mai 
uşor de convertit la satanism decât alții, pentru că religia lor este atât de 
revendicativă şi dacă nu-şi împlinesc revendicările, sufletele lor simt un 
gol. 

Mulţi oameni nu-şi dau seama de asta, dar religia este lucrul cel 
mai puternic din viața omului. Lumea trece acum prin ceea ce s-ar putea 
numi „redeşteptare religioasă” — dar cea mai mare parte este religia fa/să. 
Tinerii, inclusiv ruşi şi alţi tineri ortodocşi, se închină şi aduc slavă 
idolilor din templele hinduse, „zei” vii ca Maharaj-ji; fac meditații Zen, 
se închină şi altor temple păgâne din toată America; şi se aruncă către 
conducători „religioşi” fanatici ca Jim Jones — de ce? 

Aş vrea să spun ceva despre propria mea experiență. Am fost un 
căutător religios ca mulţi tineri de astăzi — Zen, etc. Apoi am mers într-o 
Biserică rusească pentru prima dată — atunci am simțit ceva dar nu am 
ştiut decât mai târziu că acesta era har. Am cunoscut un episcop 
(Arhiepiscopul loan) şi am citit mult despre ortodoxie, învățături şi 
sfinţi. În cele din urmă am devenit călugăr şi am mers cu un tânăr rus, ce 
căuta (şi a găsit), într-o pustie din nordul Californiei ca să încercăm să 
imităm în mic ceea ce citiserăm despre călugării iubitori-de-pustie din 
Rusia şi să continuăm să tipărim Cuvântul ortodox pe care îl 
binecuvântase Arhiepiscopul loan. Aşa cum suntem departe de oraşe şi 
de ortodocşi, în acest an şi jumătate care a trecut, noi am botezat zece 
oameni în mânăstirea noastră (într-o săptămână). Şi sunt patru noi 
catehumeni. Exemple: chitaristul George, convertit de instructorul său de 
chitară, un băiat rus, prin icoanele sale; fete din comunitatea protestantă 
din nordul Californiei; un student de colegiu convertit prin citirea istoriei 
Bisericii (Sinoadele Ecumenice, etc.); soția unui nou catehumen este o 
americană tipică din oraşul Texas. Ce îi aduce pe ei la ortodoxie? — 
Harul lui Dumnezeu. Mulţi tineri ortodocşi îşi pierd credința şi 
Dumnezeu cheamă pe alţii. Ar trebui să devenim serioşi față de credința 
noastră. 

Şi ce se întâmplă în Rusia, astăzi? Este o renaştere extraordinară 
a interesului față de ortodoxie după şaizeci de ani de privaţiune. Oamenii 
sunt botezați cu miile; unii nu ştiu de ce sunt atraşi spre Biserică — harul 
lui Dumnezeu lucrează. 

Ceea ce se întâmplă astăzi în Rusia este un exemplu şi o 
inspirație pentru noi. Un exemplu este Părintele Dimitrie Dudko, care a 
petrecut opt ani şi jumătate într-un lagăr de concentrare, suferind mult. 
El a ţinut cuvântări la privegheri; i-au fost rupte picioarele; a fost 
prevenit să nu vorbească, pentru că ortodoxia este periculoasă pentru 
guvern. Alte exemple: Maica Valeria, Vladimir Osipov, Alexander 
Ogorodnikov. Trebuie să începem să-l ajutăm: prin rugăciune, ajutându-i 
cu „fapta ortodoxă” trimițând scrisori (unele adrese sunt în Cuvântul 
ortodox). 


După conferință a fost o discuţie vie. La miezul nopţii, Părintele Teodor şi David 
m-au dus la gară. Trenul avea o oră întârziere şi am băut împreună cafea înainte de a 
pleca. Am fost foarte impresionat de acest preot simplu, luptător din America noastră 
pustie. Părintele Teodor m-a îndemnat să-l vizitez din nou la întoarcere, spre California. 


“9 O societate formată de Arhiepiscopul Ioan. 

Vineri, 8 decembrie 

Pe la ora 8 dimineața am fost întâmpinat de către Părintele Laurence”! cu una 
dintre maşinile Episcopului Laurus. Pe drumul celor 32,2 km spre Jordanville, am fost 
cam temător la ceea ce voi găsi acolo — poate ceva răceală şi critică. Părintele Laurence 
m-a prevenit pe drum să nu vorbesc prea mult despre Arhiepiscopul loan, ca să nu pară 
că mă „lăudam”, cum s-a „lăudat” Arhiepiscopul Andrei [Părintele Adrian] că îl 
cunoaşte pe Starețul Nectarie. Asta m-a făcut să mă tem şi mai mult, deşi nu 
intenționasem să vorbesc de loc despre Arhiepiscopul loan. 

Am ajuns la Jordanville înainte de prânz. Am mers mai întâi la biroul 
Episcopului Laurus pentru o scurtă discuţie, apoi la Părintele Vladimir”? în birou. Apoi 
fratele Grigore mi-a arătat biserica şi am venit la trapeză puţin mai târziu pentru masa 
de prânz. Simplitatea trapezei a fost puţin tulburătoare la început, fiecare se servea liber 
cu ceea ce voia, dar m-am obişnuit îndată. Părintele Pantelimon“ şi Părintele Antonie 
m-au întâmpinat foarte călduros, ca şi Părintele Gury şi Părintele Germogen şi mai 
târziu Părintele Mihail Pomazanski. La Jordanville era zăpadă de 2,5-5 cm, dar ziua în 
care sosisem era rece — 5%. A început să se încălzească în ziua următoare şi zăpada s-a 
topit repede — neobişnuit pentru acest timp al anului. 

După masa de prânz şi odihnă (din porunca Părintelui Vladimir), Părintele 
Laurence mi-a arătat mânăstirea — biblioteca, tipografia, legătoria de cărţi, biroul, 
grajdul, magazia de legume, atelierele, atelierul de lemnărie, seminarul — o întreprindere 
vastă, cu fiecare care îşi ştia locul. 

Nimeni nu se „împiedică” de mine aici; sunt lăsat destul de mult singur, în afară 
de atunci când cineva vrea să stea de vorbă cu mine. Astăzi am luat nişte cărți de la 
librărie — cu voia Părintelui Vladimir. Seara, după cină, a fost ultima slujbă (de seară) şi 
rugăciuni de seară cu slăvirea emoţionantă a tuturor icoanelor de către întreaga 
comunitate. Dar în general nu sunt „copleşit” de frumosul Jordanville — e ca şi cum am 
auzit totul prin relatările Părintelui Gherman. 

Noaptea, Părintele Peter Herrin mi-a lăsat un bilet la uşă ca să vin să-l văd pe 
hol. EI vrea să vină la noi la Platina pentru a face mai mult pentru misiunea ortodoxă. El 
este încă nematur, dar îi înțeleg bine punctul de vedere — aici fiecare îşi cunoaşte locul şi 
munceşte din greu, dar nimeni nu este foarte „inspirat” şi nu are „emoţia” pe care o 
cunoaştem noi în ostenelile noastre misionare. l-am spus să se roage şi să-i scrie 
Părintelui Gherman. 

L-am vizitat astăzi pe Părintele Macarie — din nereficire, este cam plictisit şi 
indolent; atmosfera „obişnuită” nu-l inspiră. 

Un sârb, Teodor, m-a vizitat — un „fanatic” pe care îl interesează mânăstirea 
noastră, dar l-am cam descurajat spunându-i că noi mâncăm de trei ori pe zi, etc. 

Am vorbit puţin cu Alioşa, un tânăr seminarist idealist din Uniunea Sovietică; 
vrea să se traducă în limba rusă Ortodoxia şi religia viitorului. 

După rugăciunile de seară, am participat la un acatist în limba engleză în biserica 
de la subsol, citit de Părintele Ioanichie," pentru câţiva convertiți. 


Sâmbătă, 9 decembrie 
La ora 5 dimineaţă ne-a trezit un glas sinistru: „E ora rugăciunii; Doamne lisuse 
Hristoase, miluieşte-ne pe noi Apoi a urmat o sonerie puternică ca să fie sigur că ne 


1 Finul de călugărie al Părintelui Serafim, fostul frate Laurence, care vieţuise timp de trei ani de zile în 


Mânăstirea Sf. Gherman. 

*2 Acelaşi om care îl convertise pe Părintele Gherman. 

“3 Unul dintre cei doi ctitori ai Mânăstirii Jordanville, mort în 1984. 

“1 Părintele Ioanichie era prieten şi coresponda cu Părintele Serafim. Încercările lui de a institui mai 
multe slujbe englezeşti la Mânăstirea Sf. Treime, din nefericire au întâmpinat rezistență şi în final au fost 
abandonate. 

195 Această rugăciune era de fapt spusă în ruseşte, formând un cuplet rimat. 

sculăm. Deşi foarte obosit, merg la biserică. După rugăciunile de dimineaţă şi ceasurile, 
încep să mă închin la icoane împreună cu călugării [care pleacă] şi trebuie să-mi spună 
Vlădica Laurus că aceştia sunt călugării s/ujitori iar eu trebuie să rămân. 

Astăzi avem discuţii cu Vlădica Laurus, Părintele Ilarion" şi Părintele 
loanichie. Se discută puţin problemele noastre despre linia Hartford, dar nu se hotărăşte 
nimic decât că fiecare vrea să evite luptele. E clar că „problema” Hrtford a luat sfârşit 
pentru majoritatea oamenilor de aici, totuşi „Hartford” mai trebuie „Luat în consideraţie” 
şi trebuie văzut ce se spune. Se doreşte să fie mai mulţi pe „linia Jordanville” adevărată 
cu care să răspundă liniei Hartford — dar poate că atmosfera prezentă este bună, pe 
măsura aşteptărilor .... 

La ora 4 după amiază sunt Ceasul al nouălea, Vecernia mică, Pavecerniţa şi 
Rugăciunea dinaintea Împărtăşaniei. Părintele Ignatie mi-a dat să citesc Canonul de 
rugăciune către Îngerul păzitor. 

După cină, care e la ora 6, începe Privegherea la ora 7 seara. Mi s-a dat 
camilafca fratelui Eugene (el se plânge că încă n-o poate purta) şi mi-am luat locul în 
dreapta altarului, armonizându-mă cu Părintele Ignatie (eu nu pot cânta atât de înalt ca 
el). Privegherea se sfârşeşte la ora 11 noaptea. Cântarea a fost minunată, dar chiar dacă 
particip, sunt departe şi detaşat de ea. Aparent nu sunt chiar o persoană „de lume” — 
inima mea se află în pustia cea liniştită, deşi după faptele mele nu sunt de loc un 
vieţuitor al pustiei. 


Duminică, 10 decembrie 

După Utrenia de la ora 8, începe Liturghia la 9:30 cu întâmpinarea episcopului. 
Ca de obicei, încure ce trebuie să fac şi ies afară târziu ca să întâmpin episcopul. Slujesc 
împreună cu încă şapte preoți. La scurt timp după masa de prânz trebuie să vorbesc 
pentru novici şi seminarişti, dar vor şi alții. 


Cuvântare pentru seminarişti şi novici 

Văd aici viitori păstori, călugări, creştini ortodocşi înflăcăraţi şi pelerini. 
Cine sunteţi voi? Care este identitatea voastră? Voi trebuie să fiți cei care 
vă daţi seama ce este creştinismul ortodox şi ce înseamnă a fi ortodox. 
Aici nimeni nu încearcă să vă forțeze să realizați asta — trebuie să o faceți 
singuri. E bine să vă gândiţi la asta din când în când. Sunteţi gata să faceți 
ce spune Sf. Petru: să oferiţi un temei al credinţei voastre celor care nu au? 

Odată am fost luat cu maşina în drum spre Platina şi la sfârşitul 
drumului am fost întrebat: îmi poţi spune ce este ortodoxia rusă în cinci 
minute? Poate nu veţi avea niciodată această experiență dar vi se poate 
întâmpla ceva asemănător — şi trebuie să fiți pregătiți să răspundeţi cu 
ceva mai adânc decât bărbi şi dulame negre. Adesea oamenii pot 
descoperi credința prin lucruri foarte mici — faci semnul Crucii înainte de 
a mânca, sau ai o icoană pe care o vede cineva — şi oamenii încep să te 
întrebe despre credință. 

lată câteva întrebări cu care te poți confrunta în viață: 

1. De ce nu trebuie să mă sinucid? Mulţi tineri o fac acum pentru 
că nu au nici un sens în viaţă. Le poţi spune sensul vieții? ... Poate cunoşti 
câteva aspecte superficiale ale creştinismului — dar poţi spune ce crezi tu, 
astfel încât cineva să poată fi convins şi mântuit prin asta? — Asta este 
apologetică, un curs de teologie care se predă în seminar. 

2. De ce nu trebuie să intru într-un cult? — Zen, Jim Jones, Hare 
Krishna, Moon, etc. Ce au rău? Veţi avea un curs de religie comparată — 


*% Fostul Igor Kapral, fin duhovnicesc al Episcopului Sava, pomenit mai devreme. Mai târziu a fost 
sfinţit episcop. 

dar va trebui să-l luaţi în serios ca să răspundeți la asemenea întrebări. Va 
trebui să cunoaşteţi care religie este adevărată şi care este falsă. 

3. Ce este rău în „rebotezare” sau creştinii „harismatici”? Dacă cei 
din jurul vostru sunt împotriva lor, veţi spune că sunt rele — dar nu veți 
convinge niciodată pe nimeni dintre acei practicanți, dacă voi înşivă nu 
înțelegeți ce au rău. Ştiţi voi că astfel de oameni — cel puţin unii — tânjesc 
după ortodoxie? Cunosc astfel de oameni care au fost atât de impresionați 
auzind povestindu-li-se de ce cineva este ortodox, că au mers la Biserică şi 
s-au convertit. 

În vremea noastră nu poți fi ortodox fiindcă şi părinţii tăi au fost 
aşa, sau fiindcă trăieşti într-o comunitate ortodoxă — trebuie să ai o 
credință conştientă şi să fii pregătit oricând să poţi povesti despre asta. Şi 
trebuie să explici foarte precis ce este ortodoxia .... 

Sper să vă concentrați mai ales asupra unui lucru: ortodoxia vie. 
Cunosc protestanți care spun: credința voastră ortodoxă este moartă. 
Slujbele se ţin într-o limbă străină, cu ritualuri simple şi nimeni nu se 
roagă în Biserică. Desigur, asta este o judecată superficială — dar poate fi 
adevărată pentru mulți dintre noi. 

Sf. loan de Kronstadt este o pildă care a deşteptat mereu oamenii. 
Îi plăcea să citească Canoanele şi le comenta. Tot ce făcea era viu. 

Întreaga mântuire ni se dă în slujbele şi rugăciunile Bisericii 
noastre Ortodoxe — dar dacă nu ne punem inima în ele, acestea vor fi 
moarte pentru noi. 

Cum să te informezi? Trebuie să începi să fii atent, adâncindu-te în 
ceea ce se petrece în jurul tău. Citeşte Vieţile sfinților în timpul meselor, 
povestind despre oameni care au trăit ca îngerii. Oamenii din lume nu prea 
aud despre asemenea lucruri — dar ai posibilitatea dacă deschizi urechile. 

Sf. loan Hrisostom ne învață că este imposibil să te mântuieşti fără 
să citeşti cărți duhovniceşti. Desigur, există excepții pentru cei din 
închisori şi altele asemenea. Dar dacă ai prilejul şi nu-l foloseşti, ce 
răspuns vei putea da? 

Ce cărți? — Avva Dorotei, Războiul nevăzut, Sf. loan de Kronstadt, 
Părintele Dimitrie Dudko (Nădejdea noastră). 

Lumea se deşteaptă şi caută vistieria ortodoxiei pe care noi o 
avem. Profeția Sf. Serafim despre reînvierea Rusiei începe să aibă loc 
astăzi .... 


Spre sfârşitul cuvântării mele, a intrat Vlădica Laurus împreună cu scriitorul rus 
Soloukin (autorul „Conducerilor obscure”, despre icoanele vechi), care a ținut un cuvânt 
scurt şi a răspuns la întrebări. Este destul de religios, uneori merge la Biserică în 
Moscova („noi suntem botezați cu toţii”) şi a vorbit despre schimbările pentru mai bine 
din Rusia, care fac posibilă apariţia cărților sale (care sunt o apreciere „laică” a 
lucrurilor religioase). Următoarea sa carte care va apare în Moscova în ianuarie este 
„Mânăstirea Optina”; el n-a citit cartea lui Kontzevici, dar vrea să o citească acum. Şi-a 
încheiat cuvântarea cu comentarii bune asupra artei moderne („Poţi avea o poezie fără 
rimă, sau fără ritm, sau chiar fără înțeles — dar nu fără toate trei în aceeaşi poezie!”) ceea 


ce arată că arta rusă a păstrat ceva din principiile artei tradiționale .... 

La ora 3 după amiază, prima întâlnire a pelerinilor a avut loc în sala seminarului. 
Am stat cu Părintele Ciprian în capul mesei şi i-am tradus întrebările şi apoi 
răspunsurile .... 

La priveghere am fost oficiant principal al slujbei, ceea ce m-a făcut agitat ca de 
obicei şi am făcut multe greşeli. Cu adevărat, nu sunt „profesionist” şi probabil asta-i cel 
mai bine pentru mine. Unele stihiri s-au cântat în engleză. 

După priveghere, Părintele Ioanichie m-a vizitat la chilie (duminică mă 
condusese la cimitir) şi mi-a spus despre unele suferințe şi greutăţi ale sale. Într-adevăr 
are o perioadă grea şi nu primeşte ajutorul duhovnicesc de care are nevoie. 


Marţi, 12 decembrie, Sărbătoarea Sf. Gherman 

După puţin somn, am mers la ora 7 dimineaţa să slujesc Proscomidia;"”” eram 
mai temător pentru slujire decât pentru ceea ce urma să vorbesc mai târziu, dar totul a 
mers bine şi n-am făcut prea multe greşeli .... Au slujit doisprezece preoți .... Slujba a 
ieşit foarte bine, cu o predică incitantă ţinută de Părintele Valeriu la sfârşit, în care l-a 
comparat pe Sf. Gherman cu Sf. Serafim. În timpul predicii, Vlădica Laurus m-a 
binecuvântat să sfinţesc icoanele Sf. Gherman pe care le adusesem cu mine şi le-a dat 
tuturor pelerinilor când au venit să sărute Crucea. 

Puțin după masa de prânz, toată lumea s-a întâlnit în sala seminarului şi după 
prezentarea Părintelui Gheorghe şi cuvintele de salut ale lui Vlădica Laurus, mi-am ținut 
cuvântarea [Ortodoxia în SUA“%] — am citit în cea mai mare parte de pe textul meu, 
dar am şi adăugat unele lucruri pe parcurs. Erau prezenți cam 130 de oameni şi toți au 
ascultat cu atenție. 

A fost o discuţie vie [după aceea] despre cum să se păstreze ortodoxia, ceea ce a 
fost un răspuns serios pentru mulți. Unii au solicitat Vieţile sfinților pentru copii, care 
se pare a fi una din marile nevoi de astăzi. 

Apoi, Părintele Gheorghe a descris pe scurt mânăstirea noastră şi starea 
sufletească bună, liniştită pe care a avut-o acolo şi apoi a arătat câteva diapozitive pe 
care le-a făcut în drumul său. Apoi Părintele Vladimir Malcenko a arătat diapozitive din 
vizita sa în Sfântul Munte Athos, în special cu schiturile ruseşti părăsite care se 
ruinează. Vlădica Laurus şi-a încheiat pelerinajul cu cuvinte de mulțumire şi apreciere — 
totul într-un „ton foarte sobru”. Câţiva oameni au venit să stea de vorbă cu mine după 
aceea, inclusiv un tânăr protestant convertit .... Erau expuse multe cărți din biblioteca 
Mânăstirii şi unii oameni au luat adresele de la Colegiul Keston pentru a scrie oamenilor 
ortodocşi din Rusia şi România. 

[Apoi] Părintele Valeriu m-a luat în chilia lui („Camera Mitropolitului”) şi mi-a 
vorbit despre ... a nu face nimic şi ce a fost neplăcut la sinod." Acesta este într-adevăr 
un simptom rău al stării vieţii noastre bisericeşti. 

După cină şi pavecerniţă, Părintele Eugene m-a vizitat la chilia mea. Părea trist 
şi exprima nemulțumire față de moliciunea vieții din mânăstire. l-am spus să nu cugete 
atât de înalt despre sine. 

Părintele Ilarion a venit să mă întrebe dacă ar putea să publice cuvântarea mea în 
Cuvântul ortodox şi apoi Părintele David, un tânăr călugăr rasofor, a venit pentru o 
lungă discuție despre „fanatism” şi despre cum să devină ortodoxia accesibilă 
americanilor obişnuiţi. Am vorbit despre cuvântul „Crăciun”, „cititori-de-etichete” care 
îţi spun ce ingrediente se află în prăjiturele” (i-am spus că este foarte bine de citit 
etichetele pentru sine, dar nu pentru alţii), noua atitudine „super-fanatică” a parohiei 
Ipswich care schimbă muzica rusească cu cea grecească pentru că numai aceasta este 


*7 Proscomidia: pregătirea Sfintelor Daruri înainte de Sfânta Liturghie. 

“8 Textul complet al acestei cuvântări a fost publicat mai târziu în Cuvântul Ortodox, nr. 94, 1980. 

* Adică, sediul Sinodului Bisericii Ruse din străinătate de pe Park Avenue din New York City. 

5% Adică, ei citesc etichete să vadă dacă hrana are ulei sau produse lactate, ca să ştie dacă sunt de post. 

„corectă” şi rugătoare, etc. Noi am fost de acord cu aproape totul — atitudinea lui 
„normală” faţă de problemele Bisericii m-a încurajat. 

S-a discutat în trapeză despre cuvântarea mea (am auzit mai târziu) până noaptea 
târziu; evident a stârnit mult interes .... 


Miercuri, 13 decembrie 

Întrucât am mers la culcare la ora | noaptea, am dormit în timpul slujbei de 
dimineaţă, intenționând să merg la Liturghie. Dar am crezut că, clopotele pentru 
Liturghie anunțau Utrenia şi am ajuns la biserică doar când totul era terminat. Am mers 
să-mi iau rămas bun de la Vlădica Laurus, Părintele Ilarion şi alții şi am avut o discuţie 
frumoasă cu fratele Toma şi Philip Graham, fiul diaconului din Ipswich, care este 
tulburat de tendinţa „super-corectă” din eparhie. Tinerii de aici au o concepție foarte 
normală despre aceste lucruri — semn bun. 

După slujba Litiei*! la mormintele Mitropolitului Anastasie şi Arhiepiscopului 
Tihon (am crezut că era mormântul Arhiepiscopului Averkie, pe care de fapt nu l-am 
văzut), am plecat cu naşul meu Dimitrie”? pentru următoarea parte a călătoriei. 

Şederea mea la Jordanville a fost plină de satisfacţii, deşi simt că m-aş chinui în 
această atmosferă. Mulţi de aici suferă de starea că „nu fac nimic extraordinar” — este o 
anumită moarte şi plictiseală; şi nu există destulă inspiraţie sau apreciere a ceea ce se dă 
aici — Vieţile sfinților sunt citite în trapeză într-un fel practic că de-abia sunt auzite şi 
Vlădica Laurus refuză intenționat să facă comentarii sau interpretări. Oamenii de aici 
„continuă în felul acesta” şi mulți supraviețuiesc acestui tratament şi devin roditori; dar 
eu mă îndoiesc că aş putea supraviețui. Misiunea noastră în Platina este diferită. 

Dimineaţă târziu, Dimitrie şi cu mine am plecat în sfârşit, mergând prin părțile 
cele mai pitoreşti ale statului New York spre New Diveyevo. Am stat aici doar o oră şi 
le-am făcut o vizită scurtă Maicilor Serafima, Gavrila, Maria şi Sora Daria şi apoi, la 
mormântul lui Vlădica Andrei [Părintele Adrian] .... 

Am ajuns acasă la Dimitrie în Liberty Corner, un orăşel plăcut, cu o atmosferă 
semi-rurală, la cină. Atunci i-am cunoscut familia, inclusiv pe finul meu Nicolae, care 
este întârziat mintal şi nu-l interesează nimic decât Biserica şi să devină călugăr. Este o 
familie bună, evlavioasă, cu două rusoaice normale, mama şi bunica lor. 

După cină am mers la un enoriaş, nu departe, unde am făcut o sfeştanie şi am 
vorbit celor şase copii ai şcolii parohiale despre ideea de osteneală sau luptă, cu 
exemple luate din Vieţile Sf. Apostol Toma, primii martiri, episcopi, vieţuitori în pustie, 
cât şi mosionari contemporani din Uganda şi oameni care se află în suferință din Rusia. 
Apoi le-am spus despre mânăstirea noastră, mai ales despre animale, ceea ce i-a încântat 
atât pe copiii cât şi pe adulții .... 


Joi, 14 decembrie 

Azi m-am odihnit şi am scris scrisori şi cărți poştale, neprofitând de avantajul 
oferit de un om seara trecută — ca să-mi arate New York şi Sinodul [sediul]. 

Seara au venit cam doisprezece ruşi, acum enoriaşi ai parohiei New Brunswick 
„... Le-am vorbit (în engleză) despre osteneală, despre Rusia bolnavă şi renaşterea ei 
religioasă, despre Părintele Dimitrie Dudko, despre Africa şi misiunile ei .... 


Vineri, 15 decembrie 

Altă zi de odihnă şi apoi, după amiaza, Dimitrie şi cu mine am pornit spre 
Pennsylvania să-l vizităm pe Părintele Demetrios Serfes, care mă sunase la Jordanville 
şi voia foarte mult să mă vadă. Toată după amiaza am petrecut-o mergând cu maşina 
prin frumoasa regiune de ţară Pennsylvania (şi provincia Amish), oprindu-ne în 


50! Litia: slujbă de pomenire a mortului. 
502 Sus-pomenitul Dimitrie Andrault de Langeron. 

Harrisburg (pe impresionantul râu Susquehanna) ca să-mi iau biletul de tren de la New 
York la Cleveland, ajungând în amurg la apartamentul Părintelui Demetrios din orăşelul 
de pe Muntele Holly Springs .... 

După cina servită împreună cu Părintele Demetrios (pe care Dimitrie îl 
cunoscuse mai înainte), la 7 seara am mers la biserica lui, o biserică protestantă 
transformată frumos cu iconostas şi icoane bune, pentru un Paraclis — Canonul Maicii 
Domnului, pe care l-am citit alternativ. Părintele Demetrios nu cântă prea bine, astfel că 
eu am cântat stihirile pe melodiile ruseşti şi oamenii cântau răspunsurile în stilul 
grecesc. 

După slujbă am vorbit în biserică pentru cei circa cincisprezece oameni care erau 
acolo (inclusiv copiii). Tema a fost: Ortodoxia inimii. Ca de obicei, am vorbit despre 
luptă, despre prețuirea comorilor şi libertății pe care o avem, despre Rusia bolnavă şi 
ocazia pe care o avem să-i ajutăm pe creştinii ortodocşi de acolo (am dat câteva nume), 
despre primejdiile „duhovniciei noastre comode”, despre cum să facem ortodoxia să fie 
a inimii, nu doar a minţii. A fost un răspuns bun — oamenii au pus întrebări serioase 
despre cum să-şi păstreze credința ortodoxă pentru ei şi copiii lor. Am vorbit şi despre 
capcanele „corectitudinii” şi neaplicarea ortodoxiei la nivelul nostru. 

De la biserică ne-am întors la apartamentul Părintelui Demetrios (care este la 
1,6-3 km de la biserică) şi am terminat cina şi discuţia .... Dimitrie era obosit şi a mers 
la culcare, iar eu şi Părintele Demetrios am continuat să vorbim până la 3 sau 4 
dimineaţă. El este mult mai puţin simplu decât îmi imaginasem şi este foarte conştient 
de diferenţele din Biserică. M-a cercetat în câteva probleme — am explicat, de exemplu, 
despre Arhiepiscopul Teofan din Poltava .... 


Sâmbătă, 16 decembrie 

După vreo două ore de somn, am servit micul dejun la „Holly Inn”, proprietatea 
enoriaşilor greci ai Părintelui Demetrios. Doar spre prânz ne-am despărțit, cu impresii 
bune despre acest mic detaşament ortodox. Ne-am continuat călătoria spre [biserica 
Părintelui Valeriu Lukianov] din Lakewood [New Jersey]. Ne-a întârziat traficul prin 
Philadelphia şi în sfârşit am ajuns în Lakewood doar pe la 4 după amiază. Dacă aş fi 
ajuns dimineaţă aş fi putut vorbi copiilor la şcoală, dar n-a fost aşa. 

Privegherea de toată noaptea a început la 5 după amiază, am slujit şi apoi l-am 
ajutat pe Părintele Valeriu la spovedanie. Era duminica în care toată lumea putea primi 
Împărtăşania, aşa că veniseră peste o sută de oameni la spovedanie. Puţini aveau 
probleme serioase şi am încercat să-i ajut cât am putut. După slujbă am servit cina şi 
apoi am mers la culcare. Părintele Valeriu ne-a întâmpinat călduros şi i-am cunoscut 
soția şi copiii. 


Duminică, 17 decembrie 

Dimineaţă am ajutat din nou la mărturisiri, apoi am slujit cu Părintele Valeriu 
„.„„ Am ţinut predica despre Evanghelie — mulți chemaţi puţini aleşi. 

După Liturghie a fost o masă în marea sală a bisericii, alături (unde se află şi 
şcoala bisericii) şi apoi mi-am ținut cuvântarea. 

Mai întâi am vorbit în ruseşte, discutând despre istoria şi starea prezentă a 
mânăstirii noastre, apoi am vorbit în englezeşte tinerilor, despre acumularea de comori 
duhovniceşti şi adâncirea în credință. Am dat exemple de tineri ortodocşi care au 
apucat-o pe un drum greşit, de alţi tineri ortodocşi care au căutat adevărul în afara 
credinţei şi apoi s-au întors, şi apoi de protestanți care s-au convertit la ortodoxie. 

Am încheiat cu câteva cuvinte pentru adulţii vorbitori de limbă rusă .... 

După cuvântare, câţiva oameni au venit să stea de vorbă cu mine. Unul dintre ei 
are un fiu care a trecut prin budism, droguri, etc., apoi a vrut să se întoarcă la ortodoxie 
dar Părintele Marderios s-a debarasat de el, spunându-i că trebuie să se pocăiască cel 

puţin un an şi jumătate înainte de a primi din nou Împărtăşania; şi acum studiază la 
universitatea Oral Roberts ca să devină misionar pentru cei decăzuţi şi care nu au nici 
un rost, cum fusese el înainte. l-am spus omului să-i spună fiului său să ne viziteze .... 

După o despărţire călduroasă de Părintele Valeriu şi în sunetul clopotelor 
bisericii, trase de către ucenicii Părintelui Valeriu (care a fost foarte emoționat), am 
plecat cu Dimitrie .... 

Am ajuns la gara Grand Central cu cincisprezece minute mai devreme; am 
petrecut în oraş cinci minute [în New York City] şi nu am dorit să văd mai mult. Mi-am 
luat rămas bun de la Dimitrie ... şi am pornit-o pe drumul de întoarcere. 


Luni, 18 decembrie 

La ora 8 dimineaţa, am ajuns în Cleveland unde am scăpat de toate bagajele. 
Părintele Teodor a venit să mă întâmpine şi am petrecut ziua acasă cu el. Într-un fel, el 
este pentru mine o imagine a ortodoxiei noastre din America — un tânăr timid, care-şi 
face datoria cât de bine poate, nu se aşteaptă la mult, fără „misiune” mare, ci îşi apără 
liniştit credința. Dumnezeu să-i dea putere şi roade duhovniceşti. Catehumenul său, 
David, a petrecut aproape toată ziua cu noi şi am vorbit puţin cu el. La 6 după amiaza, 
am avut privegherea în engleză şi în afară de David a mai venit o familie. 


Marţi, 19 decembrie 

La 4 dimineaţa, am slujit Sfânta Liturghie cu Părintele Teodor la strană .... A 
fost o slujbă emoţionantă „de catacombă” care ne-a înviorat pe amândoi. Poate că în 
aceste feluri mici, neaşteptate, ne putem păstra credinţa vie. 

După o cafea, Părintele Teodor m-a condus la gară şi pelerinajul meu a ajuns 
într-adevăr la capăt. 

Am luat trenut la timp din Chicago, după ce am aşteptat în gară câteva ore. Am 
mâncat în vagonul restaurant cu cineva din Daytonville, dar nu am avut nici o „întâlnire 


misionară”. 


Miercuri, 20 decembrie 

Sf. Ioan de Kronstadt. O zi liniştită în tren, scriind acest jurnal şi începând un 
articol despre Giulgiul din Torino. Cina a fost în vagonul restaurant, dar comesenii mei 
au arătat un interes politicos față de ortodoxie — o femeie din Watsonville cu fiul şi fiica 
el. 


Joi, 21 decembrie 

Ultima zi a călătoriei mele. California Sierras este peisajul cel mai impresionant 
de-a lungul întregului drum. Partea de est e plină cu multă zăpadă, dar poteca de vest e 
caldă (13 grade) şi fără zăpadă. Poate că iarna nu va fi aşa de rea în Platina. 

După ce am trecut de Sierras, am avut o „întâlnire misionară”. Un tânăr cu părul 
lung (dar fără barbă) cu numele Rick a stat lângă mine şi a zis că vrea să mă „verifice” 
spiritual. Este dintr-o familie fundamentalistă din Chicago şi locuieşte în Denver, 
mergând la întâlnirile unui cult numit „Urantia” — o meditaţie, în căutarea adevărului, 
etc. Merge la San Francisco ca să pătrundă în profunzimea acestui cult şi să caute orice 
poate găsi din punct de vedere spiritual. L-am prevenit despre mersul greşit, 
duhovniceşte vorbind, i-am spus puţin despre noi şi Arhiepiscopul loan şi i-am spus să 
meargă la mormântul lui Vlădica loan şi să-i ceară ajutorul să găsească drumul drept. A 
zis: 

- De ce să merg la altcineva când pot să vorbesc lui Dumnezeu? Am răspuns: 

- Pentru că el este mai aproape de Dumnezeu decât tine şi te poate ajuta. L-am 
invitat să ne viziteze şi i-am dat ultimele două numere din Cuvântul ortodox, pe care le 
aveam la mine: despre Andreev şi pelerinajul din 1978. Mi-a mulțumit şi a plecat. Un 


496 


Viata şi opera Părintelui Serafim Rose 


tânăr ego-centrist şi independent; fie ca mica sămânță pe care am aruncat-o să 
încolțească mai târziu şi să vină la mântuirea sa! 


Concluzii din călătorie: a fost plină de roade în contacte; sunt luptători liniştiţi în 
multe locuri şi e bine că ne ajutăm unul pe altul. 

Nimeni nu are asemenea ocazii ca noi ca să tipărească ceea ce este necesar 
pentru luptătorii ortodocşi de astăzi. Trebuie să facem mai mult. Puţini ni se pot alătura; 
ar trebui să fim mai bine organizaţi şi pregătiți pentru ei. Şi surorile noastre trebuie să 
fie călăuzite mai bine pe calea rodniciei. 

Trebuie şi suntem în poziţia de a fi îndrumători în a da tonul pentru luptătorii 
noştri ortodocşi de astăzi — un ton nu al „corectitudinii” ci al ortodoxiei simţite cu inima. 
Dumnezeu să ne dea putere şi înțelepciune! 


9] 
Surorile Sfintei Xenia 


O, slăvită Xenia! Ca fecioară înţeleaptă, din noaptea 
întunecată a vieţii tale ai ieşit să-L întâmpini pe 
Mirele Hristos, ducând o lampă aprinsă cu iubirea 
de Dumnezeu. 

— Slujba la Sf. Xenia, stihira pentru Vecernia Mare 


A 

În 1966, după moartea Arhiepiscopului loan, Părintele Gherman a fost chemat în 
camera Arhiepiscopului din casa Sf. Tihon pentru a primi ceea ce îi pregătise d-na 
Shakhmatova pentru obşte, dintre lucrurile care aparținuseră Arhiepiscopului. Umblând 
în hârtii, ea a zis că Părintele Gherman putea lua spre publicare, ceea ce avea nevoie. El 
a găsit acolo un manuscris al unei slujbe bisericeşti nepublicate pentru Cuv. Xenia din 
St. Petersburg, necanonizată încă, o femeie renumită, nebună-pentru-Hristos şi 
lucrătoare-de-minuni a sec. al XVIII-lea. El şi Părintele Serafim se simţiseră 
întotdeauna foarte apropiați de Cuv. Xenia, care fusese contemporană cu Sf. Gherman şi 
s-ar putea să mai fie cunoscut încă în St. Petersburg. 

În 1968, anticipând canonizarea Cuv. Xenia, părinţii au publicat slujba pentru ea 
în originalul din limba rusă. Între timp, ei scriau minunile care se săvârşeau atunci prin 
mijlocirea ei. Li s-a înfăţişat chipul Cuv. Xenia venind din altă lume ca să ajute femeile 
şi timpurile moderne — acele suflete drepte care suferă din cauza atacului nihilist de 
astăzi asupra virtuţii femeieşti tradiționale. În 1971, când se tipăreau ultimele minuni ale 
Cuv. Xenia în Cuvântul ortodox, Părintele Serafim se întreba cum putea să ajute obştea 
să însuflețească femeile cu monahismul ortodox de felul pustiei. Apoi, când femei 
înclinate către monahism au început să vină la mânăstire patru sau cinci ani mai târziu, 
el a început să se roage cu înflăcărare pentru ele, Cuvioasei Xenia. 

În timpul Postului Mare din 1977, noile surori au urmat cursul Academiei 
Teologice din New Valaam, care a inclus ascultarea unor casete cu „Cursul de 
supraviețuire ortodoxă” al Părintelui Serafim din 1975. Ideea părinților de a prezenta un 
curs pentru femei se baza pe propunerea făcută de Părintele Gherman la primul pelerinaj 
Sf. Gherman din Jordanville, în 1973: un plan pentru un seminar pentru femei care va 
instrui viitoarele soţii ale preoților şi va oferi educaţia ortodoxă pentru monahii. 

După hirotonirea Părintelui Serafim, Maria şi Solomonia, împreună cu o altă 
prietenă de la Organizația evanghelică, pe nume Nancy, au stat fie în Etna, fie la 
arhondaricul aflat la poalele dealului pe care se afla mânăstirea. Au renunţat la planul 

original de a muta comunitatea lângă New Diveyevo. În Platina găsiseră un loc mai 
potrivit lor, ca americane, cu accent mai mare pe misiunea faţă de convertiții americani; 
şi au vrut să vadă cum s-ar putea forma o comunitate ortodoxă pentru femei americane. 
În arhondaricul care o avea ca ocrotitoare pe Cuv. Xenia” au spus rugăciuni zilnic şi i- 
au ajutat pe părinţi la publicări, transcriind traducerile de pe casete. Între timp, Barbara 
rămase în continuare departe, în pustiurile deşertului, venind la mânăstire doar periodic. 

În 1978, Cuv. Xenia a fost canonizată. Părintele Serafim a tradus slujba 
completă pentru ea, care provenea din arhiva Arhiepiscopului loan; părinţii au tipărit-o 
în Cuvântul ortodox cu rugăciuni în plus care mijloceau pentru surori înaintea lui 
Dumnezeu. 


Cam în acelaşi timp, aşa cum anticipaseră părinții, au început să se 
răspândească cleveteli nefolositoare despre părinți că aveau un „harem” la Platina. Până 
acum nu se părea să-l afecteze asemenea lucruri pe Părintele Serafim. Părintele Alexei 
Young îşi aminteşte: „Când i-am spus Părintelui Serafim că auzisem vorbe, i s-au 
“închis” ochii şi a zis cu fermitate, “Ei, asta-i chiar foarte rău. Aceste femei vor ceva ce 
instituția Bisericii nu le va da — sau nu poate — să le dea şi dacă noi nu le dăm, atunci 
cine le va da? Aşa că lasă babele să clevetească; ne vom asuma acest risc.” 

Asta mi-a arătat indiferența lui față de părerile acelora care nu înțelegeau ce erau 
în primul rând el şi Părintele Gherman — ceva ce eu vedeam adesea la el de-a lungul 
anilor.” 

Totuşi, părinţii ştiau că situația femeilor, care erau de folos un timp, nu putea 
continua veşnic. Femeile aveau nevoie de locul lor, departe de mânăstire, unde puteau 
viețui împreună şi să se nevoiască în comun pentru Dumnezeu. Activitatea misiunilor 
obştii, la care participau surorile, mergând ici şi colo, a sporit dorinţa lor pentru un loc 
retras. Deja duceau în comun o viață de schit. Poate că, precum Mânăstirea Sf. 
Gherman, această comunitate cu puține nevoitoare va spori într-o zi într-un schit 
monahal. 

În timpul cursului Academiei Teologice din New Valaam, surorilor li se 
prezentase imaginea unui grup de călugăriţe virtuoase din trecut, mai ales cele din 
Tebaida de nord a Rusiei ale căror vieți părinţii le cercetaseră şi le publicaseră de 
curând. Aceasta a dat părinţilor o imagine mai clară despre felul cum s-ar putea forma 
un schit pentru femei. 

Când Părintele Gherman a mers în Sfântul Munte, în 1979, unul dintre scopurile 
sale a fost să vorbească cu Părintele Nicodim despre surorile Sfintei Xenia şi să ceară 
sfat despre monahismul femeilor din America. Auzind aceasta, Părintele Nicodim l-a 
încurajat şi binecuvântat pe Părintele Gherman să obțină pământ pe care ar putea 
întemeia o viaţă de schit. El i-a dat mantia sa monahală, camilafea”” şi paramon”* 
pentru prima tunsoare de monahie, hotărând să nu ia în serios nici o piedică, întrucât, un 
loc unde să se rostească Rugăciunea lui lisus luminează lumea. El a zis că schitul 
femeilor n-ar trebui neapărat făcut oficial sau legat de organizarea Bisericii, ci ar fi 
preferabil să fie în forma unei aşezări Athonite independente. 

Discuţiile Părintelui Gherman cu Părintele Nicodim, împreună cu întreaga lună a 
pelerinajului său în Muntele Athos, au confirmat în mintea sa realitatea felului de viață 
din Mânăstirea Sf. Gherman, având o structură organizatorică mai liberă. Când s-a 
întors acasă şi i-a spus Părintelui Serafim că va vizita şi el Sfântul Munte, Părintele 
Serafim a respins ideea şi a zis că noi americanii ar trebui să ne construim propriul 


5% Numele Xenia, care înseamnă „străin”, se poate referi la un musafir sau pelerin. 

5% Camilafea: pălărie monastică. 

5% Paramon: o bucată de pânză pătrată, purtată de monahi şi monahii tunse, pe care este brodată o cruce 
şi cuvintele „Port pe trupul meu rănile lui Hristos”. 

nostru Munte Athos în inimile noastre. Cu acest gând şi cu binecuvântarea Părintelui 
Nicodim, s-a aprins de ideea de a obţine pământ pentru Schitul Sf. Xenia. 

Până acum s-a plătit toată suma pentru parcela de pământ inițială a mânăstirii. 
Locul cel mai bun pentru schitul surorilor era parcela învecinată dinspre vest, dar când 
Părintele Serafim s-a interesat, a aflat că nu era de vânzare. Părinţii s-au adresat unui 
agent de stat care le-a oferit o parcelă din suprafaţa talciocului din Wildwood, cam la 
19,32 km în vestul mânăstirii, unde mai erau nişte case, un magazin universal şi 
„Wildwood Saloon”. Locul prezenta interes pentru ei, dar când Părintele Serafim le-a 
oferit suma de bani, omul a zis că pământul fusese deja vândut. Părinții s-au gândit că 
ăsta putea fi un semn că acţiunea nu era plăcută lui Dumnezeu, dar apoi omul le-a oferit 
un alt lot din terenul Wildwood, mai departe de sat, care, a zis el, ar fi şi mai bun 
pentru ei. Părinţii au mers acolo în toiul iernii şi au găsit că este foarte potrivit. Situat 
la o înălțime mai mare decât Platina, locul retras avea brazi înalți în loc de pini şi stejari. 
Era un izvor şi un pârâu. 

Pământul a fost cumpărat. Au îndepărtat cu lopata un strat de zăpadă de vreun 
metru de pe locul unde să fie ridicată biserica şi acolo s-a săvârşit prima Liturghie a 
schitului, în frigul de afară. În anul următor s-a turnat fundaţia pentru biserică şi surorile 
au construit primele chilii în care să locuiască. 


SURORILE aveau acum adăpostul lor. Totuşi, datorită agitaţiei lor permanente 
şi tulburării lor lăuntrice, nu a fost prea bine la început — să arate că viața duhovnicească 
este o luptă pentru mântuire şi nu o evadare în auto-mulţumirea liniştită. 

Părintele Serafim a fost duhovnicul surorilor. Păstorind femeile, el şi Părintele 
Gherman au descoperit că problemele obişnuite într-o obşte de femei erau diferite de 
cele ale bărbaţilor. Femeile erau în general mai puternice şi mai mature decât bărbaţii 
care au venit la mânăstirea Platina. Bărbaţii depăşeau femeile în imaturitate, intensitate 
şi laşitate; dar femeile aveau propriul lor demon: pomenirea de rău. Bărbaţii erau 
vehemenți atunci când cineva sau ceva îi nemulțumea, în timp ce femeile ţineau în 
lăuntrul lor şi cercetau problema. Bărbaţii izbucneau copilăreşte şi degrabă treceau peste 
asta, dar femeile mențineau „războaiele reci” timp îndelungat. 

La 18 noiembrie 1979, Părintele Serafim a vorbit femeilor încercând să le 
stabilească mai ferm principiile monahale: principiile creştine de bază prin care se 
puteau lupta şi birui forțele demonice şi natura umană căzută. Multe comentarii erau 
luate din sfaturile Avvei Dorotei, pe care, surorile le citiseră. „Trebuie să vă trăiţi viaţa 
mai mult după idealul monahal,” le-a spus el. „Asta vă dă sens vieţii şi vă va face 
roditoare. 

Până acum ați trăit mult după voia-proprie. Asta a fost necesar pentru că numai 
treptat, fiecare dintre voi a văzut mai clar ceea ce vrea; şi fiecare dintre voi s-a apropiat 
dorind viața monahală văzând roadele voii-proprii. Totuşi, viaţa monahală nu vine de la 
sine, ci prin lucrare responsabilă, grea, prin concentrare şi băgare de seamă pentru ceea 
ce faci. 

Acum trebuie să vă nevoiţi mai tare cu aceste principii monahale: 

1. Iubire şi iertare. Încercaţi să nu vă supăraţi una pe alta şi dacă te-a supărat 
cineva — atunci iartă. Să nu apună soarele peste mânia şi răceala ta. (Potrivit învăţăturii 
Sf. loan Casian, să nu se roage cineva în Biserică până când nu a iertat pe ceilalți din 
mânăstire.) Dacă nu este bună dispoziție, atunci cel puțin dă-ţi seama că tu trebuie să fii 
acuzat pentru asta şi nu cugeta asupra cauzelor — asta este inima fa cea rece. Însuşi 
faptul că te gândeşti “cine trebuie acuzat” — înseamnă că încerci să te îndreptățeşti. 

2. Deschiderea uneia faţă de alta. Cunoaşteţi-vă reciproc problemele. Începe 
activitatea zilei cerând binecuvântare pentru orice ascultare care nu ţi s-a dat în mod 
direct. 

3. Viaţa comună — slujbe şi mese împreună. Noul paraclis de aici trebuie să aibă 
ciclul zilnic. Chiliile şi canoanele de rugăciuni la chilie vor fi separate; dar viaţa de 
bază, zilnică este în comun. Toată lumea trebuie să cânte la strană. 

4. Purtarea de grijă — să faci treaba bine. Avva Dorotei spune lucruri de mare 
preţ despre atitudinea față de muncă. Trebuie să existe perseverență față de muncă. 

5. Adâncă smerenie faţă de noi înşine. Trebuie să gândim: “Sunt căzut, Doamne, 
miluieşte-mă.” — Şi trebuie să-i ajutăm pe alții care se află în aceeaşi stare în care 
suntem noi.” 


După cum a scris Părintele Serafim în jurnalul său din Jordanville la o lună 
după cuvântarea sa: „Surorile trebuie să fie îndrumate mai bine pe calea rodniciei.” 
Totuşi, mai întâi, trebuia rezolvată o problemă, una mai adâncă decât certurile simple, 
mărunte dintre ele. Deşi părinții încercaseră să le stabilească o viețuire comună la 
Wildwood, aceste femei diferite aveau aspirații diferite. Desigur, Barbara voia 
monahism în pustie, Maria voia să slujească lui Dumnezeu şi a fost atrasă de viaţa de 
obşte creştină; dar, în ciuda a ceea ce doreau părinții pentru ea, ea a spus deschis că nu 
dorea călugărie. Nancy voia călugărie, dar nu era atât de hotărâtă ca Barbara. Solomonia 
nu era sigură dacă chemarea ei era să devină călugăriță sau să se căsătorească. 

Datorită tulburării şi a lipsei unui scop monahal comun la Schitul Sf. Xenia, 
Barbara rămăsese pe dinafară, în pădure, stând ocazional la „chilia starețului Nazarie” 
care fusese construită pentru ea în Etna. Părintele Serafim, ca părinte duhovnicesc al 
schitului, mergea la Wildwood ca să slujească Liturghia şi se întorcea la Platina cu 
inima grea. Curând Solomonia a plecat şi a început să lucreze ca soră medicală în 
Redding, de unde a continuat să-i ajute pe părinţi la Cuvântul ortodox. 

Părinţii trebuiau să se roage ca să ştie ce să facă mai departe. Dacă Wildwood 
devenea schit monahal, care să poată supraviețui de sine stătător, ele nu puteau să lase 
pe dinafară, în frig, o nevoitoare ortodoxă sârguitoare, activă şi să rişte prăpădirea 
talanţilor şi puterii de a sluji lui Dumnezeu. 

Între timp, sarcinile obştii sporeau, necesitând un glas unificator, o publicație 
care să dea tonul pentru o mişcare a convertiţilor ortodocşi americani. După cum am 
văzut, părinţii se gândiseră cu mult timp în urmă la un ziar de orientare patristică, la 
nivel popular, unul care să relateze despre orice fapte ortodoxe însuflețitoare şi activități 
din America şi să dea americanilor ortodocşi de orice proveniență un loc unde să-şi 
împărtăşească ideile şi visele. Ani de zile Părintele Gherman se tânguise că nu era un 
asemenea ziar care să unească omul obişnuit de toate „jurisdicţiile” ortodoxe, atrăgător 
pentru toţi şi să nu îndepărteze pe nimeni; dar el nu avusese niciodată o cale de a duce 
ideea la îndeplinire. 

Într-o zi, un convertit ortodox a fost bătut măr şi zăcea pe moarte într-un spital. 
Frații din mânăstire au început să sape un mormânt, în timp ce Părintele Gherman, 
Maria şi Barbara au mers să-l vadă. Maşina s-a stricat de câteva ori pe drum şi călătoria 
a fost încordată şi obositoare. La spital, au găsit omul în agonie. S-au rugat cu toții. 
Suferința plutea în aer, dar atmosfera era plină de energia rugăciunii; şi din aceasta s-a 
născut până la urmă ziarul America ortodoxă. După cum a explicat Părintele Gherman 
mai târziu: „Orice începătură care va sluji lui Dumnezeu şi oamenilor trebuie să se 
nască într-o suferință unită, căci pasiunea este esențială pentru viaţă.” 

La întoarcerea acasă, maşina celor trei s-a stricat în oraşul din Muntele Shasta şi 
ei au telefonat Părintelui Alexei Young ca să-i ia de acolo, în timpul reparaţiei. A venit, 
şi Părintele Gherman, primind binecuvântarea Părintelui Serafim din Platina, ştia că 
sosise timpul să facă planul pentru ziar. Înainte de a-l prezenta, a simţit un duh de 
rezistență din partea celorlalți trei care erau cu el, un duh care trebuia biruit pentru a 
stăpâni frica lăuntrică. EI a văzut viziunea cu claritate, dar trebuiau să fie de acord toți 

trei. Diavolul stătea în cale şi Părintele Gherman trebuia să se roage cu tărie. Le-a 
prezentat planul unei publicaţii care va înlocui şi va include Nicodim, a Părintelui 
Alexei. Nicodim fusese întrerupt recent datorită noilor sarcini pastorale ale Părintelui 
Alexei. El a zis că va fi un ziar care va aduce folos tuturor jurisdicțiilor, fiind superior 
lor. Mânăstirea îl va sprijini, plătind chiria pentru o rulotă în oraşul Platina care va fi 
sediul ziarului. 

La propunerea Părintelui Gherman, toţi au plecat la Părintele Alexei ca să facă o 
slujbă pentru noua acțiune. Ştiind cum are obiceiul să lucreze diavolul în asemenea 
momente, Părintele Gherman a zis că a fost o minune că nu a fost nici un accident pe 
drum. Până la sfârşitul slujbei au îmbrăţişat şi ceilalți noul plan. Totuşi, ei ştiau ce puteri 
trebuiau învinse — puteri despre care Părintele Serafim ştia foarte bine din anii de 
nevoință pentru Dumnezeu. 

La 8 iunie 1980, după ce a slujit Liturghia de duminică şi a făcut două botezuri 
la parohia din Redding, Părintele Serafim a vorbit şi despre ziar împreună cu Părintele 
Alexei şi Maria. S-a cântat încă o slujbă şi s-a anunţat public apariţia ziarului America 
ortodoxă. 

Primul număr a apărut în iulie. Părintele Alexei, editorul, a trimis material 
Mariei, care locuieşte acum în rulotă, în Platina. Maria îşi închina tot timpul culegerii 
literelor şi producției grafice a ziarului, punându-şi toată pasiunea pentru munca 
misionară în acest proiect plăcut lui Dumnezeu. 

Ca şi cu Nicodim, Părintele Serafim era întotdeauna gata să-i ajute în munca 
pentru America ortodoxă. După moartea sa, Părintele Alexei a scris despre el, în ziar: 

„După cum ştiu cititorii noştri, el a fost editor colaborator: în plus față de 
editoriale şi de articole semnate, el a făcut multe traduceri (pentru care nu a luat 
aprobare niciodată) şi articole nesemnate.*% Mai important, el a fost conştiinţa 
statornică a personalului nostru, încurajându-ne şi îndemnându-ne, dar şi amintindu-ne 
cu blândeţe când “nu ne atinseserăm scopul” (una dintre expresiile sale favorite). Şi care 
era scopul? Câţi americani vor asculta să primească creştinismul ortodox de bază. 
Nimic mai mult: o sarcină aparent simplă; dar şi nimic mai puțin: o muncă de proporții 
uriaşe. EI credea în noi, încăpăținați şi proşti, aşa cum eram de obicei şi mai mult decât 
atât, el credea în importanţa şi valoarea acestei lucrări şi avea mari aşteptări de la ÎS: Bază 


În august 1980, părinţii au intenționat să o tundă pe Barbara în monahism la 
Schitul Sf. Xenia. Pelerinajul Sf. Gherman a luat sfârşit târziu în vara aceea, cu pelerini 
care au rămas pentru Praznicul Adormirii Maicii Domnului, la 15 august. A sosit 
Praznicul şi în ziua următoare trebuia să aibă loc tunderea. Deodată, ca o manifestare a 
zavistiei diavolului, a izbucnit un incendiu între Platina şi Wildwood; a ars pădurea de 
pe mii de ari, blocând drumul. Totuşi, maşinile care au venit foarte devreme în 
dimineața următoare, au putut trece. Tunderea a avut loc până la urmă, înainte de Sfânta 
Liturghie, la care au participat mulţi pelerini. Întrucât biserica a rămas neterminată, 
slujbele se țineau afară, într-un luminiş înconjurat de brazi care servea drept paraclis în 
aer liber. Era emoţionant să vezi slujbele lor monahale în pădure, înaintea unei cruci 
mari din buştean şi a icoanei Mântuitorului care fusese dăruită ca o binecuvântare a 
Stareţului Mihail din Valaam, pe pământul care fusese binecuvântat de un stareț Athonit 
pentru fetele americane care fugeau de lumea căzută. 


5% părintele Serafim a început să traducă cea mai populară carte a Sf. Teofan Zăvorâtul, Calea spre 
mântuire, ca să fie publicată în serial în America ortodoxă şi apoi în volum. Înainte de a muri, a terminat 
o treime; mai târziu această porţiune a fost publicată de Presa sinodală (Ben Lomond, California, 1989) 
sub titlul Dreapta lor deşteptare. 

507 părintele Alexei Young, „Pentru că sufletul lui a bineplăcut lui Dumnezeu”, p. 1. 

Când sora Barbara a înaintat ca să fie tunsă, Părintele Serafim a luat-o sub 
mantie, devenind astfel „naşul ei de călugărie”. Făcând-o maică deplină (stavroforă), 
Părintele Gherman i-a dat numele de Brigid, după prima sfântă monahie din pământul 
strămoșilor ei irlandezi. Înainte de asta, Părintele Serafim o încurajase întotdeauna să 
menţină legătura cu rădăcinile ei ortodoxe apusene, citind Vieţile şi scrierile sfinţilor şi 
părinților din vest (mai ales celți). Noul ei nume, Brigid, era o altă legătură cu Valaam, 
întrucât părinţii credeau că Valaam primise creştinismul şi monahismul de la misiunile- 
călugăreşti irlandeze. 

La aceeaşi slujbă, Nancy a fost tunsă maică rasoforă, o treaptă pregătitoare a 
călugăriei. Ritualul a luat sfârşit, maicile trebuiau să rămână, potrivit tradiției, trei zile şi 
trei nopți în biserică — în acest caz, o biserică afară în pădure — să se roage pentru lume. 

Părintele Serafim continua să slujească ca duhovnic al noilor maici. La o 
săptămână după tunderea lor, el s-a întors la schit şi a notat în Jurnalul său că a găsit 
maicile „liniștite şi fericite”. 

Unii pelerini care participaseră la tundere, veniseră din Los Angeles. Întorcându- 
se acasă, l-au informat pe Arhiepiscopul din Los Angeles: „Slavă lui Dumnezeu, acum 
avem maici în California de nord, care se roagă în pădure”. Arhiepiscopul a telefonat 
degrabă Arhiepiscopului Artemon din San Francisco şi provocându-l, l-a întrebat dacă 
ştia că avusese loc un asemenea lucru. Desigur, Arhiepiscopul Artemon era indignat că 
nu dăduse sancțiune pentru o problemă ce ţinea de eparhie. După cum anticipase 
Părintele Gherman, el a telefonat îndată la magazinul din Platina şi a lăsat mesaj urgent 
că părinții îl cheamă. 

- Ce ai de gând să faci? L-a întrebat Părintele Serafim. 

Părintele Gherman a răspuns că ştia că Arhiepiscopul îi va cere imediat să vină 
la San Francisco. El a zis că va pleca degrabă, fără să-l anunţe pe Arhiepiscop. Părintele 
Serafim l-a binecuvântat cu un zâmbet. 

După ce a călătorit timp de şapte ore într-un vagon degradat, într-o căldură de 
100*F, Părintele Gherman a sosit pentru interogatoriu. Bătrânul prelat pe care l-a întâlnit 
era atât de furios că 1 se tăia respiraţia şi se împiedica. L-a aşezat pe starețul încăpăţinat 
în faţa lui şi a zis cu teamă în ochi: 

- Ce-ai făcut?! M-ai pus într-o poziție teribil de umilitoare! Vecinul meu, 
Arhiepiscopul din Los Angeles, mă acuză că nu-mi conduc treburile arhiereşti cum se 
cuvine — că nu ştiu ce se întâmplă sub nasul meu. Știi că nici o femeie din America de 
vest nu poate fi tunsă în afara mânăstirii Stareţei Ariadna; dar tu, fără să-mi ceri 
binecuvântarea, ai făcut-o. Nu că nu ai avea nici un drept să o faci — dar eu niciodată nu 
ți-aş fi dat binecuvântarea. Explică-mi de ce ai tuns acea femeie? Ce ai făcut? 

Părintele Gherman a găsit această tiradă destul de comică, ceea ce i-a dat putere 
să o înfrunte. Şi a zis: 

- Ce-i rău să dai monahismul pustiei unui suflet care s-a pregătit singur timp de 
peste zece ani? 

Arhiepiscopul i-a tot repetat că „nu este canonic” să existe monahii în afara 
mânăstirii ruse din San Francisco — care s-a întâmplat să fie aşezată într-un ghetou 
zgomotos, cu muzică rock care răsuna din stradă. Atunci, un sentiment de mânie dreaptă 
a pus stăpânire pe inima Părintelui Gherman, care a arătat cu degetul spre Arhiepiscop 
ŞI a zis: 

- Să vă fie ruşine! Ar fi trebuit să-mi mulţumiţi pentru că am tras o femeie afară 
din putreziciunea societății contemporane, pentru a-i oferi duhovnicia ortodoxă 
autentică şi şansa pentru lucrare monahală şi misionară, pentru a-şi păstra fecioria şi 
apoi a i se da un cămin călugăresc pe pământul său natal şi pentru posibilitatea de a i se 
alătura multe altele — în loc de a o forța să meargă în mahalalele corupte din San 
Francisco şi să stea cu rusoaicele care nu ştiu englezeşte, ceea ce ea a încercat şi nu a 
dorit să înceapă cu aceasta. Mulţumesc lui Dumnezeu că am putut să-i dau libertatea. 

Arhiepiscopul s-a oprit puţin şi s-a aşezat. În cele din urmă a zis din adâncul 
inimii: 

- Mulţumesc! Dumnezeu să o binecuvânteze! — apoi a schimbat subiectul şi l-a 
întrebat pe Părintele Gherman dacă doreşte bere. 

Pe fondul acestei observaţii fericite, întâlnirea înfricoşătoare s-a sfârşit în triumf. 
Despărțindu-se de Părintele Gherman, Arhiepiscopul a adăugat doar: 

- Am numai o întrebare: de ce i-ai dat un nume atât de necunoscut? Asta îi arăta 
Părintelui Gherman că el nu avea nici o idee, nu numai despre Sf. Brigid, dar nici 
despre întregul fenomen al sfinților ortodocşi din vest. Puţina cunoaştere a lumii 
ortodoxe îl făcuse prizonierul fricilor sale. 


În ciuda binecuvântării sale, în inima lui, Arhiepiscopul nu a acceptat niciodată 
Schitul Sf. Xenia. Nu a vorbit niciodată în profunzime cu surorile şi niciodată nu a 
introdus schitul în registrul şi călăuza aşezămintelor monahale din eparhia sa. 

Totuşi, schitul a mers bine fără o recunoaştere oficială. Sub stăreția Maicii 
Brigid şi cu un scop monahal stabilit clar, a început să se dezvolte. Maicile au terminat 
de construit o biserică din lemn, după tradiția Tebaidei de nord din Rusia, unde îşi 
țineau ciclul zilnic de slujbe şi unde Părinţii Serafim şi Gherman veneau să slujească 
Liturghia. În 1981, a venit la schit hotărâtă să-şi închine viața lui Dumnezeu, o tânără 
convertită la ortodoxie, în vârstă de 17 ani. Mai târziu au venit şi alte tinere convertite. 
Şi-au construit chilioare din buştenii din pădure. Ele doborau copacii, tăiau lemne de 
foc, cultivau o grădină, creşteau pui şi capre şi se întrețineau făcând şiraguri de metanii 
pentru rugăciune. Când trebuiau să meargă la poştă şi la magazinul universal, mergeau 
prin poiană şi pădure, aducând acasă poşta şi proviziile pe spatele caprelor. 

Unii vizitatori nu înțelegeau de ce fete normale care aveau vârsta de colegiu se 
hotărau să îmbrăţişeze o asemenea viață. Surorile erau uneori numite „fetele din jurul 
focului de tabără”. Un ziar local, încercând să creeze un număr de ştiri senzaţionale, de 
şantaj, au scris un articol cu titlul: „Tânără de 17 ani — forțată să-şi construiască propria 
locuinţă.” Dar surorile de la Sf. Xenia, ca şi fecioarele înțelepte din pilda din 
Evanghelie, au continuat să-L aştepte cu răbdare pe Domnul, netulburate de părerile 
acestei lumi. 

În ciuda greutăților pe care le-au întâmpinat în primii ani, surorile ştiau că Sf. 
Xenia avea grijă de mânăstirea ei. Sfânta a fost văzută odată umblând prin păduri şi 
binecuvântând proprietatea. 

Nici Părintele Serafim nu a încetat să aibă grijă de surorile care fuseseră rânduite 
în grija lui. La cinci ani după moartea sa, femei pelerine s-au adunat la schit în număr 
mare pentru a participa la pelerinajul de vară Sf. Gherman. Multe dintre ele au trebuit să 
doarmă în aer liber şi unele nu mai dormiseră niciodată înainte în pădure şi le-a fost 
teamă de şerpi cu clopoței, scorpioni, urşi şi lei de munte care trăiau prin zonă. Într-o 
noapte, la ora 2:15, o tânără pelerină (E.W.) care dormise lângă „chilia Adormirii” a 
schitului, a văzut clar, un călugăr înalt, cu barbă lungă sură şi o rasă neagră lungă, care 
urca încet pe cărare, cam la 1,5 m de ea. El mergea cu capul plecat şi ea nu i-a 
vorbit, presupunând că el se ruga. Ea a observat că paşii lui nu făceau nici un zgomot pe 
poteca acoperită cu frunze. Cu câteva minute mai devreme, o altă femeie (C.D.), într-o 
altă parte a schitului, a văzut acelaşi călugăr, pe care l-a recunoscut ca fiind Părintele 
Serafim. 

În primăvara următoare, au fost botezate multe dintre aceste femei pelerine, iar 
unele dintre ele au intrat în mânăstire. În joia mare din 1992, zece dintre ele au fost 
tunse în călugărie, devenind mirese ale lui Hristos. 

Astăzi schitul este un adevărat rai pentru cei care au ochi să vadă, cu flori 
minunate care înfloresc peste tot şi troițe care atrag oamenii la rugăciune sub brazii 

înalți. Icoana Sf. Xenia din schit, care o înfăţişează cu o basma şi în uniforma soțului ei, 
sporeşte prezenţa ei în conştiinţa surorilor. Lângă ea se află o icoană a Sf. Iosif din 
Belgorod, unul dintre ultimii sfinți canonizaţi în Rusia pre-revoluţionară, pe care 
Părintele Nicodim o trimisese surorilor ca o binecuvântare. Cu ani în urmă, părinții le- 
au încredinţat pe surori Sfântului losif, ca păzitor ceresc al lor şi împreună cu Sf. Xenia 
el ocroteşte cu rugăciune femeile americane care vin la schit. 

Atât în timpul vieții, cât şi după moartea Părintelui Serafim, Schitul Sf. Xenia a 
publicat texte ascetice, incluzând o serie de cărți numite „Matericonul modern”: Vieţile 
vieţuitoarelor din pustie, mistică şi întemeietoare de mânăstiri. Surorile au prezentat 
aceste texte femeilor americane ca un mijloc de a le trezi conştiinţa monahismului 
tradițional şi întâlnirea mistică cu Dumnezeu. Ca o recunoştinţă față de Părintele 
Nicodim, ele au mai pregătit două volume din vieţile bătrânilor Athoniţi contemporani. 


PăRinȚ Gherman şi Serafim au crezut întotdeauna că Dumnezeu trimisese 
femeile la mânăstire, aşa încât ei au îndrumat dorințele ascetice ale acestor femei, 
ocrotindu-le aspirațiile împotriva cadrului ecleziastic care putea să le desființeze. Dacă 
părinţii nu ar fi luat poziţie pentru aceasta în fața opiniei oficiale şi publice, femeile 
americane nu ar fi avut un adăpost retras ortodox propriu, nici cărți despre femeile 
vieţuitoare în pustie, uitate de lume. 

În societatea de astăzi, unde însuşi conceptul de curăție şi virtute creştină este 
luat fățiş în bătaie de joc, existenţa unor asemenea adăposturi pentru femei devine din ce 
în ce mai important. În acestea, urmașele Mironosiţelor lui Hristos se pot lupta zilnic să 
dobândească curăţie, nu numai a trupului ci şi a inimii, sufletului şi minţii, străduindu-se 
să ajungă sălaşuri potrivite pentru harul Duhului Sfânt. După cuvintele Părintelui 
Adrian, ele pot „păstra ceea ce este în cinstea lui Dumnezeu” şi pot apăra cu orice preţ 
ceea ce femeile au apărat întotdeauna pentru Biserică: credința față de Mirele cel din 
Ceruri, Hristos. Purtându-şi unii altora sarcinile şi primindu-i cu dragoste pe toţi care 
vin la ele, acestea pot oferi un locaş de mântuire pentru tinerele femei care îşi găsesc 
calea în afara mlaştinii morale a timpurilor noastre. 

Recent, una dintre surorile de la Sf. Xenia a zis: „În nici un moment din istoria 
Schitului nostru, indiferent cine a fost aici, viața nu a fost uşoară. Întotdeauna a fost o 
luptă. Dar înflăcărarea obişnuită pentru care a luptat Maica Brigid la început — pustia, 
viața de obşte, misiunea de a publica cărți ascetice — ne-a ajutat să învingem greutăţile. 
Nu li se dă mult duhovniceșşte femeilor în vremea noastră săracă, dar noi mai avem 
flacăra îndemnului pustiei a femeilor noastre virtuoase înaintaşe. Pentru a menţine 
flacăra vie, trebuie să luptăm împotriva legiunilor nevăzute şi a propriei noastre naturi 
căzute. Trebuie să continuăm vieţuirea în pustie, cu frângerea inimii şi cu nevoințe. 

PARTEA A X-A 


92 
Sufletul după moarte 


Indiferent cât de absurdă va părea ideea vămilor 
„înțelepților” noştri, ei nu vor scăpa de trecerea 
prin ele. 

- Sf. Teofan Zăvorâtul 


Cu câteva săptămâni înainte de a muri, când comenta cartea Facerea cu un grup de 
studenţi, Părintele Serafim a început cu întrebarea: „De ce trebuie să studiem o carte ca 
aceasta? De ce să nu ne intereseze doar mântuirea sufletelor, în loc să ne gândim la 
aceste lucruri, cum ar fi: cum va fi lumea la sfârşit sau cum a fost ea la început? Nu-i 
mai sigur să ne ocupăm de noi înşine, spunându-ne rugăciunile şi să nu ne gândim la 
aceste subiecte mari, care ne-ar putea tulbura?” 

La această întrebare, Părintele Serafim a dat câteva răspunsuri, concluzionând cu 
cea mai importantă. EI a zis: „Creştinismul nostru este o religie care ne spune despre 
ceea ce vom face în viaţa cea veşnică, cu alte cuvinte, ne pregăteşte pentru ceva veşnic, 
nu pentru această lume. Dacă ne gândim numai la această lume, orizontul nostru este 
foarte limitat şi nu ştim ce este după moarte, de unde am venit, încotro mergem, care 
este scopul vieţii. Când vorbim despre începutul sau sfârşitul lucrurilor, descoperim 
cum este întreaga noastră viață.” 

Această afirmație simplă, nu numai că reflectă laitmotivul Părintelui Serafim, 
dar şi explică de ce a studiat şi a scris despre anumite subiecte mai mult decât despre 
altele. Din tinereţe avusese tendința să pătrundă în înţelesul şi definirea fundamentală a 
existenței omului şi de aceea a căutat atât de intens să cunoască începutul şi sfârşitul 
tuturor lucrurilor. Aceasta a dat conținut apocaliptic scrierilor sale, ceea ce l-a 
determinat să aleagă subiectele pentru Împărăţia omului şi Împătăţia Iui Dumnezeu şi 
Ortodoxia şi religia viitorului, ca şi pentru conferințele pe care le-a ţinut spre sfârşitul 
vieţii, cu privire la sfârşitul lumii. Nu a fost o coincidență faptul că, în timpul 
pelerinajelor Sf. Gherman, el a ales să-şi conducă participanţii într-un studiu detaliat al 
cărților profetice Facerea, Daniel şi Apocalipsa. 

Dar în timp ce toate aceste studii şi scrieri pătrundeau adânc în începutul şi 
sfârşitul întregii lumi, era o altă dimensiune a eshatologiei creştine pe care ei nu o 
puteau atinge direct: sfârşitul existenței pământeşti al fiecărui om. Părintele Serafim nu 
trebuia să neglijeze nici această dimensiune în scrierile sale. Ultima carte pe care a 
terminat-o înainte de a muri a fost despre moarte şi viața de dincolo, gândul care îl 
însoțise permanent de foarte multă vreme. Scrierea acestei cărți a apărut în felul 
următor. 

În 1976-77, datorită în parte, noii tehnici de readucere la viaţă a „morților 
clinici”, subiectul vieții de după moarte a căpătat dintr-odată o largă popularitate în 
lumea apuseană. După cum a relatat Părintele Serafim mai târziu: „Cartea care a stârnit 
interesul contemporan asupra acest subiect a fost publicată în noiembrie 1975 şi a fost 
scrisă de un tânăr psihiatru din sudul Statelor Unite (Dr. Raymond A. Moody, Jr., Viaţă 
după viață). Atunci el nu cunoştea de alte studii sau literatură despre acest subiect, dar 
tocmai atunci când se tipărea această carte, s-a arătat limpede un mare interes pentru 
acest subiect şi se scrisese deja mult despre el. Marele succes al cărţii Dr. Moody (cu 

peste două milioane de exemplare vândute) a adus experiențele din pragul morții în 
lumina marii publicităţii şi după numai patru ani, s-au tipărit multe alte cărți şi articole 
despre aceste experiențe.” Oamenii de ştiinţă şi medici cu o bună reputaţie au scris 
aceste cărți sau şi-au exprimat totala lor adeziune. 

În timpul acestei furii de interes public, părinţii de la Platina au citit în ziarul 
principal al Arhiepiscopiei grecilor din America, o scrisoare ce exprima interesul pentru 
cartea Dr. Moody. Autorul scrisorii cerea o perspectivă ortodoxă asupra fenomenului 
descris în carte, dar editorii i-au spus că niciodată nu se abordase în creştinism o teorie 
asupra acestui subiect. În alt loc, un preot al Arhiepiscopiei grecilor a spus autorului 
unei cărți despre viaţa de după moarte că ortodoxia nu are „o idee precisă despre ce va fi 
în lumea de apoi.50% 

Părinţii au fost atât de surprinşi, cât şi trişti să citească asemenea afirmații. „Este 
aceasta pastoraţie?!” Părintele Gherman s-a mâhnit. „Întregul creştinism ortodox este 
îndreptat către viața de dincolo de moarte şi aceşti ortodocşi spun că ei nu ştiu cu 
adevărat ce este acolo! Atunci, ce facem noi?” 

Părinții au văzut şi pericolul implicat în afirmaţii „ortodoxe” vagi şi nedefinite 
despre viața de dincolo. Dacă credincioşii ortodocşi sunt îndrumați să creadă că, 
credința lor nu are un răspuns la întrebările lor despre viața de dincolo, ei se vor 
îndrepta către cei din afară care pretind că au un răspuns. Şi adesea, ei vor primi 
explicațiile oferite de ocultism sau de parapsihologia modernă. 

La mânăstire, părinţii au început să primească scrisori de la oameni care cereau o 
explicație ortodoxă pentru fenomene aparent inexplicabile, prezentate în cărțile 
contemporane; şi aceasta a întărit părinților nevoia de a clarifica învățătura ortodoxă. 
Părintele Gherman a început să-l îndemne pe Părintele Serafim să scrie un articol, 
dându-i spre lectură duhovnicească în Postul Mare, al treilea volum al scrierilor Sf. 
Ignatie Brianceaninov, Omilii despre moarte. Citind această carte (care există numai în 
limba rusă) în chilia lui din pădure, Părintele Serafim a fost uimit. El a spus că era 
„copleşitor”, că niciodată nu-şi dăduse seama că se află o asemenea profunzime în 
învățătura ortodoxă despre viaţa de dincolo. L-a întrebat pe Părintele Gherman dacă 
trebuie să răspundă nevoii obişnuite doar traducând această carte a Episcopului Ignatie 
pentru a o publica; dar Părintele Gherman nu a fost de cord, era nevoie de ceva mai 
contemporan. l-a spus Părintelui Serafim că trebuie să ia învățăturile Episcopului 
Ignatie şi să le aplice la toate experiențele moderne de „după moarte”, ca şi la întreaga 
literatură ocultă, spre care se îndrepta lumea în căutarea de explicații. A mers în oraş şi a 
cumpărat pentru Părintele Serafim toată literatura contemporană de „după moarte”, pe 
care a găsit-o. Părintele Serafim s-a apucat de lucru şi în curând a venit la Părintele 
Gherman cu o listă lungă de aspecte importante ale problemei, care trebuiau abordate. 
Devenea clar pentru ambii părinți că era necesară o carte întreagă şi nu doar un articol. 


A 

În 1977, Părintele Serafim a început să publice în serial cartea sa Sufletul după 
moarte, în paginile Cuvântului ortodox. Prezentând vechea învățătură patristică despre 
viața de dincolo, el a cercetat mulțime de izvoare de pe parcursul a două milenii. 
Acestea au venit mai întâi din tradiţia ascetică a Bisericii: Vieţile sfinților eremiţi şi 
viețuitorilor în pustie ai căror ochi duhovniceşti erau deschişi, permițându-le să 
perceapă în mod mistic tărâmul de dincolo de moarte. Numeroşi sfinți părinți timpurii 
au scris mult despre viața de după moarte, incluzând pe Sf. Grigorie cel Mare 
(Dialogul), Sf. loan Casian, Fer. Augustin şi Sf. loan Scărarul. Mai aproape de timpurile 
noastre, mai multe învățături despre acest subiect au venit de la noii părinţi care erau 
legați de tradiția ascetică: Sf. Teofan Zăvorâtul, Sf. Ambrozie de la Optina, 
Arhiepiscopul Andrei din New Diveyevo, Arhimandritul teolog sârb Justin Popovici, 


5% David R. Wheeler, Călătorie în lumea cealaltă (New York: Ace Books, 1977), p. 130. 


506 


Viata şi opera Părintelui Serafim Rose 


Părintele Mihail Pomazanski şi în special Cuv. Arhiepiscop loan Maximovici. De 
asemenea, slujbele vechi ale Bisericii conţin multe rugăciuni, care aruncă lumină asupra 
a ceea ce aşteaptă sufletul în clipa morții. 

Totuşi, principala sursă a Părintelui Serafim rămâne Sf. Ignatie Brianceaninov. 
S-a spus că Părintele Serafim a făcut pentru sec. XX ceea ce Sf. Ignatie făcuse pentru al 
XIX-lea. În acest caz, aşa cum Sf. Ignatie a considerat odinioară necesar să expună 
spiritualitatea sec. XIX în lumina adevăratei învățături creştine despre viața de după 
moarte, tot aşa Părintele Serafim a simţit nevoia să prezinte parapsihologia sec. XX în 
acelaşi mod. 

Folosind literatura ne-ortodoxă de „după-moarte”, cât şi unele texte oculte 
despre acest subiect, Părintele Serafim a afirmat că urma exemplul Sf. Ignatie de 
„prezentare a unei teorii false atât de complet şi de corect cât era nevoie pentru a expune 
falsitatea ei aşa încât creştinii ortodocşi nu vor fi ispitiți de ea.” Ca şi Sf. Ignatie, 
Părintele Serafim a constatat că „textele ne-ortodoxe, atunci când înfăţişează experiențe 
adevărate (iar nu simple păreri şi interpretări), dau adesea confirmări uimitoare 
adevărurilor ortodoxe. Scopul nostru de căpetenie în această carte a fost acela de a 
prezenta un contrast atât de amănunţit cât este necesar, pentru a scoate în evidență 
diferența care există între învățătura ortodoxă şi experiența sfinților ortodocşi pe de o 
parte, şi teoria ocultă împreună cu experiențele moderne pe de altă parte. Dacă am fi 
prezentat învățătura ortodoxă fără acest contrast, ar fi fost convingător pentru puțini, în 
afară de cei deja-convinşi. Dar acum, poate, unii dintre aceia care s-au adâncit în 
experiențele moderne, se vor trezi văzând marea deosebire dintre experienţa lor şi 
experiența duhovnicească adevărată.” 

Părintele Serafim a avut grijă să arate: „Cu toate acestea, chiar faptul că o bună 
parte a acestei cărți relatează experiențe, atât creştine cât şi ne-creştine, înseamnă de 
asemenea că nu toate cele ce se află aici sunt numai o prezentare a învățăturii Bisericii 
despre viața de după moarte, ci cuprinde şi interpretările autorului despre aceste 
experienţe diferite. De bună seamă, cu privire la aceste interpretări, trebuie să facem o 
deosebire dreaptă de opinii, între creştinii ortodocşi. Am încercat pe cât ne-a stat în 
putință, să relatăm deocamdată aceste interpretări, fără a căuta să “definim” asemenea 
experienţe în acelaşi fel în care se poate defini învățătura generală a Bisericii despre 
viața de după moarte. Mai cu seamă, privitor la experienţele oculte “în-afara-corpului” şi 
“planul astral”, le-am prezentat pur şi simplu, aşa cum au fost povestite de către cei care 
au luat parte la ele, şi le-am comparat cu cele înfăţişate în literatura ortodoxă, fără a 
încerca să definim natura precisă a acestor experienţe. Noi le-am considerat experienţe 
reale, în care sunt chemate adevărate forțe demonice, iar nu simple halucinații. Să 
judece cititorul singur cât de potrivită a fost această abordare.” 


CA în Ortodoxia şi religia viitorului, Părintele Serafim prezentase mai întâi 


toate faptele şi mărturiile şi apoi a tras concluzii. În Cap. I, el a început prin detalierea 
unor aspecte ale experiențelor de astăzi de „după-moarte” — experiența „în afara 
trupului“, a „întâlnirii cu alții”, „fiinţele de lumină”, etc. — despre care s-a relatat că 
apăreau în primele minute sau ore de „moarte clinică”, când sufletul pluteşte foarte 
aproape de pământ, înainte ca trupul să fie reanimat de către doctori. El a comparat 
aceste experienţe cu informații din scrierile patristice din apus şi răsărit şi din Vieţile 
sfinților, cât şi o relatare a unui creştin ortodox sârb din sec. XLX, care fusese în „moarte 
clinică” treizeci şi şase de ore. 

Pentru a înţelege întâlnirile moderne cu „ființe de lumină” şi a vedea ce pot fi 
aceste „ființe”, Părintele Serafim a prezentat în Cap. II învățătura ortodoxă despre 
îngeri, atât cei sfinți cât şi cei căzuţi. Opus ideii moderne — bazată pe filosofia lui 


5% Jerom. Serafim Rose, Sufletul după moarte, Editura 'Tehnopress, laşi, 2003, p. 16-17. 

Descartes a sec. XVII, că tot ce se află în afara lumii materiale aparține domeniului 
„spiritului pur” — Părintele Serafim a arătat că îngerii, în timp ce sunt într-adevăr în 
relație duhovnicească cu omul, se află în relație materială cu Dumnezeu, Care singur 
este în întregime nematerial.*! Descriind experienţe ale îngerilor şi demonilor, cum se 
găsesc în literatura ortodoxă, el a scris: „Până nu demult, se pare că erau foarte puţini 
creştini ortodocşi “învechiţi” sau cu “minte strâmtorată”, care mai puteau să creadă în 
“adevărul neabătut” al acestui fel de povestiri. Chiar şi astăzi mai sunt unii ortodocşi 
care socotesc că este greu de primit aceste experiențe, credința modernă fiind atât de 
răspândită, că îngerii şi dracii sunt “duhuri curate” şi că nu lucrează în asemenea chipuri 
materiale. Doar în urma lucrărilor drăceşti mult sporite din ultimii ani, aceste povestiri 
încep să pară din nou a fi cu putință." 

În Cap. III, intitulat „Arătări ale îngerilor şi dracilor la ceasul morţii”, Părintele 
Serafim a scris despre felul în care „proaspătul dispărut este de obicei întâmpinat de doi 
îngeri .... Menirea acestor îngeri este de a lua sufletul noului ieşit din trup, în călătoria 
sa în viața de dincolo. Nu este nimic nelămurit în privinţa lor, nici în înfăţişare, nici în 
lucrare; având înfăţişare omenească, ei apucă "trupul uşor” al sufletului şi îl duc 
departe.51? 

Cap. IV, „Experiența contemporană a “raiului”, a analizat experienţele 
creştinilor ne-ortodocşi, ale păgânilor, ale necredincioşilor şi chiar ale sinucigaşilor care 
pretindeau să fi intrat într-un fel de lume de rai în primele minute după moartea clinică. 
În concluzie, a zis, „Este limpede că trebuie să fim cu foarte mare băgare de seamă în 
desluşirea “vedeniilor despre rai” care sunt văzute de muribunzi şi de oamenii “morți” 
„„„„. Cele mai multe, poate într-adevăr toate aceste experienţe, au puţine lucruri care 
seamănă cu vedenia creştină a raiului. Aceste vedenii nu sunt duhovniceşti, ci lumești. 
Ele sunt atât repezi, atât de uşor dobândite, atât de obişnuite, atât de pământești în 
priveliştile lor, că nu poate exista nici o asemănare însemnată a lor cu adevăratele 
vedenii creştine despre rai (unele vor fi povestite mai jos) .... 

Totuşi, nu se poate pune la îndoială faptul că aceste experienţe sunt neobişnuite. 
Multe dintre ele nu pot fi mărginite la simple halucinaţii, şi par să aibă loc dincolo de 
hotarele vieţii pământeşti, aşa cum sunt înțelese în general, într-un sălaş, undeva, între 
viață şi moarte, aşa cum s-ar părea că sunt. 

Următoarele două capitole, constând aproape integral în traducerile Părintelui 
Serafim din scrierile Sf. Ignatie Brianceaninov, prezintă învățătura creştină despre 
această sferă în care intră mai întâi sufletul după moarte. Dar pentru a înțelege această 
sferă, Părintele Serafim a spus, „trebuie să-l socotim întru alcătuirea firii omeneşti. Va 
trebui să cunoaștem firea omului înainte de căderea lui, schimbările care s-au săvârşit 
după cădere, şi înţelegerea pe care o are omul pentru a intra în legătură cu ființele cele 
duhovniceşti.” 

În Cap. V, „Sălaşul din văzduh al duhurilor”, Părintele Serafim l-a citat pe Sf. 
Ignatie pentru a explica cum omul, fiind inițial capabil să perceapă duhurile senzorial, 
şi-a pierdut în general această capacitate ca rezultat al căderii. De la cădere, oamenii 
sunt capabili să vadă duhurile numai printr-,,o subţiere a simţurilor, care se săvârşeşte în 
chip nedesluşit pentru om.” Prin propriile sale mijloace (prin îngăduința lui Dumnezeu, 
dar nu prin voia Lui), omul poate intra în comuniune cu duhurile căzute; el nu poate 
intra în comuniune cu îngerii decât cu voia lui Dumnezeu. „Nu este obişnuit sfinților 
îngeri să ia parte la ceva ce nu este după voia lui Dumnezeu, ceva ce nu este bine plăcut 
lui Dumnezeu.” 


510 Vezi Sf. loan Damaschin, Prezentarea credinţei ortodoxe, II, 3, Părinții Bisericii, vol. 37 (New York, 


1958), p. 205-206. 
“1! Jerom. Serafim Rose, Sufletul după moarte, Editura Tehnopress, Iaşi, 2003, p. 45. 
512 Ibid., p. 46-47. 
*13 Ibid., p. 61-62. 

Nu există ceva foarte important despre perceperea senzorială a duhurilor: Sf. 
Ignatie scrie, „Aflarea duhurilor numau cu simţurile, fără cunoaşterea cea 
duhovnicească, nu aduce înțelegerea cea dreaptă a duhurilor, ea aduce numai o 
înțelegere a lor pe din afară. Aflarea cu simţurile poate plăsmui cu mare lesniciune 
socotinţele cele mai greşite, şi cu adevărat, cel mai adesea, aceasta se întâmplă celor 
fără experienţă şi celor stricaţi de slava deşartă şi de mărirea de sine. Cunoaşterea 
duhovnicească a duhurilor se dobândeşte numai de către creştinii adevăraţi, în vreme ce 
oamenilor care duc cea mai desfrânată viaţă, le stă în putință să le cunoască cu 
simţurile.”"!* 

Părintele Searfim a comentat, „învățătura episcopului Ignatie, scrisă cu peste o 
sută de ani în urmă, ar fi putut foarte bine să fie scrisă şi astăzi, prezentând cu atâta 
limpezime ispitele duhovniceşti ale vremurilor noastre, când “porțile simțirii” (pentru a 
folosi expresia popularizată de către un lucrător în acest domeniu, Aldous Huxley) au 
fost deschise în oameni, într-o măsură nevisată în vremea Episcopului Ignatie.” 

Cap. VI, „Vămile văzduhului”, prezintă învăţătura patristică a judecății 
particulare care are loc în mod obişnuit la trei zile după moarte. Despre aceasta, Sf. 
Ignatie a scris: „Sunt de trebuință dreapta socoteală şi dreapta judecată pentru 
cunoaşterea măsurii aplecării spre păcat a sufletului creştinului, pentru a hotărî ce 
covârşeşte în el — viaţa veşnică ori moartea veşnică. Dreapta judecata a lui Dumnezeu 
aşteaptă sufletul fiecărui creştin după ieşirea lui din trup, după cum a spus Sf. Apostol 
Pavel: Și precum este rânduit oamenilor, o dată să moară, iar după aceea să fie 
judecata (Evrei 9, 27). 

Pentru cercetarea sufletelor care străbat văzduhul, puterile întunericului au 
statornicit locuri anume de judecată şi păzitori într-o aleasă rânduială. În sălaşurile de 
sub rai, de la pământ până la cer, stau pururea de pază legiuni de duhuri căzute. Fiecare 
sălaş având cunoscători ai vreunui oarecare chip al păcatului, caută cu multă grijă 
păcatul acela în sufletul care ajunge în acel loc. Străjile dracilor văzduhului şi sălaşurile 
de judecată sunt numite în scrierile patristice vămi, iar duhurile care slujesc în acelea 
sunt numite vameşi.!€ 

Aici Părintele Serafim, cunoscând importanța raționalistă modernă asupra 
sensului „literal” al textelor şi înțelegerea „realistă” sau lumească a evenimentelor 
descrise în Scriptură şi Vieţile sfinților, trebuia să spună câteva cuvinte de avertizare. 
Citând din scriitorii ortodocşi străvechi şi moderni, el a arătat cum ar trebui înțeleasă 
învățătura despre „vămi”: „Nici un om adâncit în învăţătura ortodoxă nu ar spune că 
vămile nu sunt “adevărate”, că nu sunt zrăite cu adevărat de suflet după moarte. Dar 
trebuie să nu uităm că aceste experienţe nu au loc în lumea materială învârtoşată în care 
trăim noi. Cu toate că există cu adevărat, atât timpul cât şi spaţiul, sunt foarte deosebite 
de înțelegerile noastre pământeşti despre timp şi spațiu. Povestirile acestor experienţe în 
limbaj pământesc nu pot exprima întru totul realitatea de dincolo. Oricine citeşte în chip 
obişnuit literatura ortodoxă, care înfăţişează cele ce se află după moarte, va cunoaşte 
cum să socotească cu dreptate cele duhovniceşti arătate acolo şi amănuntele 
întâmplătoare care se pot spune uneori în limbaj simbolic ori imaginar. Astfel, de bună 
seamă, nu se află “case” ori “căsuțe” în aer, unde să se plătească “vamă” sau unde se află 
"zapisuri” şi liste cu toate păcatele, ori “cântare” pentru măsurarea faptelor celor bune, şi 
nici “aur” cu care să se plătească “datoriile” — în toate aceste împrejurări, trebuie să 
înțelegem cu dreptate că aceste privelişti sunt folosite ca mijloace vii şi pilduitoare 
pentru a arăta cele ce trebuie să rabde sufletul în ceasul acela (al morţii nota trad.).”5!" 
Iată cum l-a îndrumat un înger pe Sf. Macarie din Alexandria când acesta începuse să-i 


4 Ibid., p. 70. 
515 Ibid., p. 74. 
16 Ibid., p. 77. Traducere din Episcopul Ignatie Brianceaninov, Sochinenii [Opere], vol. 3, p. 136. 
517 Ibid., p. 80. 

povestească despre vămi: „Primeşte lucrurile pământeşti aici ca fiind arătările cele mai 
palide ale lucrurilor cereşti.” 

În Cap. VII, Părintele Serafim a analizat experiențele „în afara trupului”, 
descrise în literatura ocultă modernă şi cea a strămoşilor — Cartea tibetană a morţilor şi 
scrierile teosofiei, Emanuel Swedenborg şi Robert Monroe — şi le-a relatat într-un mod 
uimitor față de ceea ce spusese deja despre experienţele de „după-moarte” descrise de 
către autorii ştiinţifici contemporani. Aceste experienţe de „după-moarte”, a zis el, „sunt 
în întregime şi în chip firesc, experienţe "în afara trupului”, lucru foarte cunoscut mai 
ales în literatura ocultă, experienţe care în ultimii ani li se întâmplă din ce în ce mai des 
oamenilor obişnuiţi care nu sunt deloc adânciţi în ocultism. Cu toate acestea, aceste 
experienţe nu ne spun aproape nimic despre cele ce se întâmplă cu sufletul după moarte, 
în afară de faptul că este viu şi conştient. 

Sălaşul în care intră sufletul îndată ce iese din trup şi începe să piardă legătura 
cu ceea ce noi cunoaştem ca “realitate materială” (fie după moarte, fie într-o experiență 
obişnuită “în afara trupului”), nu este nici raiul, nici iadul, ci un sălaş nevăzut, aproape 
de pământ, care se numeşte în chip felurit: “după moarte” sau “planul Bardo” (Cartea 
tibatană a morţilor), “lumea spiritelor” (Swedenborg şi spiritismul), “planul astral” 
(teosofie şi ocultism), “locul de lucrare II (Monroe) — sau, în limbaj ortodox, lumea 
văzduhului de sub ceruri unde sălăşluiesc duhurile cele căzute şi sunt lesne-lucrătoare în 
înşelarea oamenilor care să-i ducă la osândire. Aceasta nu este “lumea cealaltă” care îl 
aşteaptă pe om după moarte, ci doar partea nevăzută a acestei lumi, prin care trebuie să 
treacă omul pentru a ajunge cu adevărat în lumea “cealaltă” a raiului sau a iadului. 
Pentru cei care au murit cu adevărat, şi care sunt călăuziți de îngeri din viaţa 
pământească, acesta este sălaşul unde începe judecata particulară, la “vămile 
văzduhului”, unde duhurile văzduhului îşi descoperă firea lor cea adevărată şi vrăjmăşia 
lor faţă de oameni; pentru toți ceilalți, acesta este un sălaş al înşelării drăceşti, care se 
află întru iscusinţa aceloraşi duhuri. 

Fiinţele cu care se ia legătura în acest sălaş sunt întotdeauna (sau aproape 
întotdeauna) draci, fie că sunt chemaţi prin mediumuri sau alte practici oculte, fie că se 
întâlnesc în experienţe “în afara-trupului”. Aceia nu sunt îngeri, căci ei sălăşluiesc în rai, 
iar în acest sălaş se află numai în trecere, ca vestitori ai lui Dumnezeu. Nu sunt suflete 
ale morţilor, căci acelea sălăşluiesc în rai sau în iad şi prin acest sălaş sunt doar în 
trecere, îndată după moarte, în calea lor către judecata pentru faptele lor din această 
viaţă .... 

Se poate pune întrebarea: Ce este cu simțămintele de “pace” şi “desfătare” care 
par să se vădească aproape întotdeauna în starea din “afara trupului”? Ce este cu vederea 
“luminii” pe care o văd atât de mulți? Sunt şi acestea numai înşelări? 

Poate, într-un fel, aceste experienţe sunt “fireşti” pentru suflet, atunci când acesta 
iese din trup. În această lume căzută, trupurile noastre materiale sunt trupuri ale durerii, 
stricăciunii şi morţii. Când iese din acest trup, sufletul se află de îndată într-o stare mai 
“firească” pentru el, mai aproape de starea pe care Dumnezeu o plănuieşte pentru el: căci 
“trupul duhovnicesc” înviat, cu care va viețui omul în Împărăţia cerului este mai 
asemenea cu sufletul decât cu trupul pe care îl cunoaştem pe pământ .... În acest sens, 
“pacea” şi “desfătarea” experienţei în "afara-trupului” pot fi socotite adevărate iar nu o 
înşelare. Cu toate acestea, înşelarea pătrunde în clipa în care omul începe să socotească 
aceste simțăminte “fireşti” ca pe ceva “spiritual” — ca şi cum această pace a împăcării cu 
Dumnezeu şi “desfătarea” ar fi adevărata dezmierdare duhovnicească a raiului. De fapt, 
oamenii socotesc în felul acesta experienţele lor “în afara trupului” şi pe cele de “după 
moarte”, din pricina lipsei lor de experiență duhovnicească adevărată şi a lipsei de 
cunoaştere.”51% 


15 Ibid., p. 120-122. 

Părintele Serafim arăta aici din nou, ceea ce scrisese cu mulți ani în urmă pentru 
Împărăția omului şi Împărăţia lui Dumnezeu, despre confuzia dintre „psihic” şi 
„duhovnicesc”. Înainte de convertirea sa la ortodoxie, devenise conştient prin scrierile 
lui Ren6 Gu&non, că aceasta era o sursă de mare înşelare în epoca noastră materialistă. 

Părintele Serafim şi-a continuat discuția despre experienţele înşelătoare cu un 
capitol despre „Experiențele creştine adevărate ale raiului”. Pornind cu înţelegerea 
patristică a „localizării raiului şi iadului”, a scris: „Raiul este cu adevărat un loc, şi 
acesta este cu adevărat sus din oricare loc de pe pământ, iar iadul este cu adevărat jos, în 
măruntaiele pământului; dar aceste locuri şi locuitorii lor nu pot fi văzuți de oameni 
până când ochii lor duhovniceşti nu sunt deschişi, după cum am văzut mai înainte, cu 
privire la sălaşul din văzduh. Mai mult, aceste locuri nu se află între “hotarele” 
sistemului nostru spațio-temporal: un avion de pasageri nu trece “în chip nevăzut” prin 
rai, nici un satelit pământesc prin cel de-al treilea cer, nici sufletele nu pot să aştepte în 
iad până la Judecata de Apoi, ca să fie pregătite să ajungă pe pământ. Ele nu se află 
acolo, ci într-un loc de un fel deosebit, care începe chiar aici, dar se întinde într-o altă 
direcţie.””"” Această chestiune este foarte fascinantă în concepția teoriei ştiinţifice 
moderne că există mult mai multe dimensiuni ale realității față de cele trei care sunt 
cunoscute în mod obişnuit. Părintele Serafim arăta: „Oamenii de ştiinţă moderni au 
ajuns să recunoască faptul că ei nu mai sunt siguri de natura de bază a materiei şi de 
hotarele ei, şi nici unde se sfârşeşte aceasta şi unde începe realitatea “transcedentală”.” 

Părintele Serafim a spus cum numeroase întâmplări din Vieţile sfinților arată că 
acest fel diferit de sălaş „pătrunde” spaţiul „obişnuit” al acestei lumi. Citând relatări din 
experienţele adevărate ale raiului din Vieţile sfinților, el a văzut anumite caracteristici 
comune: „Este un urcuş; sufletul este purtat de îngeri; este întâmpinat şi primit în rândul 
locuitorilor raiului.” Din alte relatări: „Se mai adaugă şi alte însuşiri însemnate la 
această experienţă: strălucirea luminii cerului; prezenţa nevăzută a Domnului, al Cărui 
glas se aude; închinarea sfântului şi frica înaintea Domnului; şi o simţire limpede a 
harului dumnezeiesc, într-o mireasmă de nepovestit. Mai mult, se spune că mulțimile de 
“oameni” întâlniți în cer sunt (pe lângă îngerii care călăuzesc sufletele) sufletele 
mucenicilor şi ale sfinţilor bărbaţi.” 

Comparând astfel de relatări cu literatura contemporană „după-moarte”, 
Părintele Serafim a observat între ele unele diferențe esenţiale. Diferența cea mai 
uimitoare constă în aceea că experiențele adevărate ale raiului, „sufletul este 
întotdeauna călăuzit spre rai de către unul sau mai mulţi îngeri, şi niciodată nu 
“hoinăreşte” prin el, nici nu merge după voia lui ori după puterea pricinuitoare .... În 
experienţele de astăzi, sufletului i se oferă cel mai adesea alegerea de a rămâne în “rai” 
sau de a se întoarce pe pământ; pe când experienţa adevărată a raiului nu se petrece prin 
alegerea omului, ci numai la porunca lui Dumnezeu, împlinită prin îngerii Săi. 
Experienţa obişnuită a raiului “în afara-trupului” din zilele noastre nu are nevoie de nici 
o călăuză, căci aceasta are loc chiar aici, în aer, deasupra noastră, încă în această lume; 
în vreme ce îngerii călăuzitori sunt de trebuință, dacă experienţa are loc în afara acestei 
lumi, într-o lume de un chip deosebit, unde sufletul nostru nu poate merge de unul 
singur. (Asta nu înseamnă că dracii nu se pot preface şi în “îngeri călăuzitori”, dar ei 
rareori par să facă aceasta în experiențele de astăzi.)”?! 

Dacă experienţele „după-moarte” de astăzi, în care este reanimată o persoană 
după o perioadă foarte scurtă de „moarte clinică”, se pot identifica mai degrabă cu 
stările „în afara-trupului” oculte decât cu experienţele adevărate ale raiului, ce înseamnă 
ele pentru lumea contemporană? În Cap. IX, dedicat exclusiv acestei probleme, 
Părintele Serafim a scris: „Această creştere însemnată a experiențelor din “cealaltă 


“9 Ibid., p. 135. 

lume” de astăzi, este, fără îndoială, unul dintre semnele apropierii sfârşitului acestei 
lumi. Sf. Grigorie cel Mare, după ce a istorisit felurite vedenii şi experienţe ale vieţii 
după moarte în Dialogurile lui, a văzut că “lumea duhurilor se apropie de noi, arătându- 
se prin vedenii şi descoperiri .... Fiindcă lumea actuală se apropie de sfârşit, lumea cea 
veşnică se arată mai aproape .... Sfârşitul lumii se uneşte cu începutul vieţii veşnice” 
(Dialoguri IV, 43, p.251). 

Cu toate astea, Sf. Grigorie adaugă faptul că prin aceste vedenii şi descoperiri 
(care sunt cu mult mai obişnuite în vremea noastră decât pe vremea lui), vedem şi acum 
adevărurile vieţii viitoare în chip nedesăvârşit, fiindcă lumina este încă “slabă şi ştearsă, 
ca lumina soarelui în primele ore ale dimineţii, înaintea zorilor”. Cât de adevărat este 
acest lucru despre experiențele de “după-moarte” de astăzi! Niciodată înainte, nu i s-au 
dat omenirii mărturii atât de uimitoare şi limpezi — sau cel puţin “idei” — că există o 
altă lume, că viaţa nu se sfârşeşte odată cu moartea trupului, că există un suflet care 
rămâne viu după moarte. Pentru o persoană cu o înțelegere limpede a învățăturii 
creştine, experienţele de “după-moarte” de astăzi pot fi doar o adeverire uimitoare a 
învățăturii creştine despre starea sufletului îndată după moarte; iar experineţele oculte 
de astăzi pot numai să adeverească existenţa şi firea sălaşului din văzduh al duhurilor 

> » 

În Cap. X, ultimul al acestei cărţi, Părintele Serafim a prezentat un sumar al 
învăţăturii ortodoxe despre soarta sufletului după moarte, care constă într-un articol al 
Arhiepiscopului loan, în care Părintele Serafim a introdus secțiuni explicative, 
comentarii şi comparații, împreună cu citate din diferiți sfinți părinți. S-a explicat aici în 
amănunt cum vedenia duhovnicească a muribundului începe adesea înainte de moarte; 
cum sufletul întâlneşte duhuri după moarte şi se apropie de cele care sunt mai 
asemănătoare cu el; cum sufletul rămâne de obicei aproape de pământ timp de două zile, 
înainte de a se deplasa în alte sfere; cum în ziua a treia, în timp ce trece prin “vămile” 
văzduhului are loc judecata particulară; cum este condus apoi de către îngeri prin rai şi 
prin iad; cum, de obicei în cea de a patruzecea zi este trimis în locul unde va aştepta 
Învierea; şi în sfârşit, cum, într-o bună zi va ajunge la Judecata de Apoi, când toată 
această lume bolnavă se va sfârşi, Împărăţia cerurilor cea veşnică se va ivi şi toate 
sufletele morților se vor uni cu trupurile lor înviate. 


Cânp se publica în serial, Su/letul după moarte a stârnit răspunsuri ample din 
partea cititorilor ortodocşi. Unii au trimis propriile relatări ale experienţelor după moarte 
la care participaseră sau le auziseră la prima mână. Părintele Serafim a publicat câteva 
dintre ele, probabil cele mai interesante pe care le primise de la un episcop din Grecia. 
Episcopul auzise de curând mărturisirea unei femei în vârstă, care în tinereţe murise în 
timpul unui avort, fără să se pocăiască. Întrucât femeia fusese constrânsă de către 
părinţii ei să facă acest păcat, i s-a acordat o a doua şansă, să se întoarcă la viață şi să se 
pocăiască. Ea murise peste noapte înainte de a reînvia miraculos în coşciugul ei; 
descrierea ei este în deplină armonie cu învăţătura patristică pe care o prezentase 
Părintele Serafim. 

Răspunsul ortodox la cartea Părintelui Serafim a fost realmente de 100% pozitiv. 
Helen Kontzevici, asumându-și autoritatea patristică, a afirmat: „Cartea este 
remarcabilă. Este teologică clasică. Această carte ar trebui folosită ca manual în 
instituţiile teologice academice. Mă bucur pentru ea foarte mult. 

Totuşi, a fost o excepție la acest răspuns pozitiv — o excepţie care-i arăta 
Părintelui Serafim cât de necesară fusese cartea lui. Când se publica Sufletul după 
moarte în serial, editorul unei reviste ortodoxe din Alaska, 7he 7lingit Herald, a început 
să publice articole care să atace învățătura de acolo. Părintele Serafim a scris: „Aceste 

atacuri nu erau îndreptate numai împotriva învățăturii din această carte, ci şi împotriva 
învățăturii arătate în publicaţiile Mânăstirii Sf. Treime din Jordanville ... împotriva 
predicii Arhiepiscopului loan Maximovici, împotriva “Vieţii după moarte”, care a apărut 
în Cuvântul ortodox, nr. 4, 1971 şi este retipărită mai sus, în Cap. X al acestei cărți; 
împotriva întregii învățături a Episcopului Ignatie Brianceaninov, care a însuflețit 
această carte; şi în general, împotriva învățăturii care a fost înfăţişată în atât de multe 
izvoare ortodoxe din ultimele câteva veacuri şi exprimă cucernicia vie a credinței 
ortodoxe chiar şi în zilele noastre.” 

Considerând izvoarele ortodoxe tradiționale ca „literatură fantastică şi înşelare 
duhovnicească”, criticul Părintelui Serafim a reinterpretat radical textele patristice şi a 
emis teorii proprii care se contraziceau. Părintele Serafim scria într-o anexă pentru 
cartea sa, intitulată „Răspuns unei critici” (fără nume): „Criticul se opune atât de mult 
lucrărilor sufletului din lumea cealaltă, mai ales după moarte, aşa cum se arată în multe 
Vieţi ale sfinţilor, că sfârşeşte prin a emite o întreagă doctrină despre "odihna” sufletului 
sau 'somnul” care este după moarte — un procedeu care arată că aceste lucrări sunt pur şi 
simplu cu neputinţă! El spune: “Aşa cum se înțelege în ortodoxie, la moarte, sufletul 
este ţinut pentru a i se hotărî o stare de odihnă prin lucrarea voii lui Dumnezeu, şi intră 
într-o stare de nelucrare, un fel de somn în care nu lucrează, nu aude, nu vede.” 

Chiar printre heterodocşi, o asemenea doctrină a “sufletului adormit” se găseşte 
numai la câteva secte care se află departe de creştinismul istoric (martorii lui Iehova, 
adventiştii de ziua a şaptea), de aceea, ne miră să găsim că se spune aici foarte hotărât 
ortodox! ... 

Cercetând vieţile părinților, va fi puţin eficient să aducem "împotriviri” acestei 
doctrine, căci aceasta a fost rareori socotită cu dreptate şi adâncime în Biserică, ca să fie 
nevoie de vreo împotrivire. În Cap. X al acestei cărţi, am spus învăţătura Sfântului 
Ambrozie, după care sufletul este “mai lucrător” când este slobozit din trup după moarte, 
afirmaţia Sfântului Avva Dorotei, că sufletul “îşi aduce aminte de toate la ieşirea din 
acest trup mai limpede şi mai desluşit, odată ce este scăpat din deşertăciunea trupuluii”, 
şi învățătura Sfântului loan Casian că sufletul “se face mai viu” după moarte; şi se 
mai pot afla afirmații asemănătoare la mulți părinți. Dar asemenea menționări sunt 
numai o mică parte a mărturiilor ortodoxe care neagă teoria “sufletului care doarme”. 
Toată evlavia şi practica ortodoxă a rugăciunii pentru morți presupune, de bună seamă, 
faptul că sufletele sunt “treze” în lumea cealaltă şi că soarta lor se poate schimba; 
chemarea ortodoxă către sfinți în rugăciune şi răspunsul sfinților la această rugăciune, 
este de neconceput fără lucrarea conştientă a sfinţilor din cer; literatură ortodoxă bogată 
despre lucrările sfinților după moarte nu poate fi aruncată pur şi simplu şi socotită 
“fabule”. Dacă criticul are dreptate, atunci, de bună seamă, că Biserica a “greşit” vreme 
de câteva veacuri." 

Cea mai mare mânie a criticului se îndreaptă împotriva învățăturii ascetice 
ortodoxe despre vămile drăceşti pe care le întâlneşte sufletul după moarte „şi se 
bănuieşte că acesta vrea să înlăture cu totul conceptul despre ele, ceea ce l-a dus la o 
teorie contradictorie aşa cum este aceea a “sufletului care doarme””. Criticul a încercat 
să ridiculizeze şi să-şi bată joc de învățătura despre vămi, prezentând-o într-o manieră 
foarte strictă, a acestei lumi şi apoi alungând-o ca fiind „halucinaţie”, produsul „cultelor 
astrologiei orientale”. Totuşi, Părintele Serafim a arătat: „Este limpede pentru toţi în 
afară de copiii cei mici, că numele de “vămi” nu trebuie înţeles în chip neabătut .... Cu 
toate astea, relatările nu sunt nici “alegorice” nici “fabule”, ci relatări simple ale 
experienţelor personale, făcute în limbajul cel mai potrivit pentru povestitor. Dacă 
descrierile vămilor par unora că sunt prea “vii”, probabil că spun asta pentru că nu sunt 
conştienţi de adevărata fire a războiului nevăzut purtat în timpul acestei vieți. Acum 

suntem mereu împresuraţi de ispitele şi lovirile drăceşti, dar ochii noştri duhovniceşti 
sunt închişi, şi vedem numai urmările lucrărilor lor — păcatele în care cădem, patimile 
care cresc în noi. Dar după moarte, ochii sufletului sunt deschişi spre realitatea 
duhovnicească şi văd (de obicei pentru prima oară) adevăratele ființe care ne-au lovit 
de-a lungul vieții. 

În toate istorisirile ortodoxe despre vămi nu se găseşte nici un fel de păgânism, 
nici un fel de ocultism, nici un fel de “astrologie orientală”, nici un fel de “purgatoriu”. 
Mai degrabă, aceste vămi ne învaţă despre răspunderea fiecărui om pentru păcatele sale, 
despre faptul că la moarte este o încheiere a socotelii biruinţei sau înfrângerii în războiul 
împotriva păcatului (Judecata particulară), şi că dracii care l-au ispitit toată viaţa, vin cu 
cea din urmă lovitură a lor, la sfârşitul vieţii omului, dar au putere numai asupra acelora 
care nu au luptat destul în războiului nevăzut din această viață. 

Cât priveşte formele literare în care sunt exprimate, vămile se află şi în sfintele 
slujbe ale Bisericii (poezia Bisericii), în scrierile ascetice ale părinţilor şi în Vieţile 
sfinților. Nici un credincios ortodox nu înțelege nici unul dintre aceste texte cuvânt cu 
cuvânt, aşa cum le înţelege criticul, ci le înțelege cu evlavie şi cu frică de Dumnezeu, 
căutând profit duhovnicesc. Oricare părinte duhovnicesc care a încercat să-şi înveţe fiii 
duhovniceşti întru vechea tradiție a evlaviei ortodoxe, poate mărturisi înțelesul folositor 
al izvoarelor ortodoxe care vorbesc despre vămi.”*2* 

Părintele Serafim a arătat cum înaintaşii lui în credinţă şi ai Părintelui Gherman 
transmiseseră învăţătura despre vămi. Părintele Adrian, de exemplu, în timpul sfintei 
spovedanii obişnuia să-şi cerceteze fiii duhovniceşti întrebându-i de păcatele celor 
douăzeci de vămi, îndemnându-i să-şi cerceteze conştiinţa la fiecare pas. Părintele 
Gherman îşi amintea că învățase mult din aceasta despre natura păcatelor, incluzând 
păcatele subtile despre care altfel nu ar fi ştiut. De pildă, când curăţea conştiinţa 
oamenilor la „vama” furtişagurilor, Părintele Adrian atrăgea atenţia că acest păcat 
însemna nu numai furtul de obiecte, ci şi luarea ideilor de la alţii şi însuşirea lor ca şi 
cum ar fi proprii. 

Părintele Serafim a mai amintit că Episcopul Sava vorbise despre vămi în timpul 
înmormântării Arhiepiscopului loan: „Toţi cei ce erau de față au simțit că iau parte la 
înmormântarea unui sfânt. Mâhnirea la plecarea lui a fost înăbuşită de bucuria 
dobândirii unui nou mijlocitor ceresc. Şi încă câţiva dintre ierarhii care erau de față, mai 
ales Episcopul Sava de Edmonton, au însufleţit cea mai înflăcărată rugăciune a 
oamenilor, pomenind de “vămile înfricoşătoare” prin care trebuia să treacă chiar şi acest 
om sfânt, această minune a harului lui Dumnezeu din vremurile noastre. Nimeni din cei 
care erau de față nu a socotit că numai rugăciunile noastre singure l-au scăpat de 
“încercările” dracilor, şi nimeni nu s-a gândit în mintea sa să schimbe “vămile” cu nişte 
“case” în cer; ci aceste rugăciuni insuflețeau evlavia înflăcărată a credincioşilor, şi fără 
îndoială, aceasta l-a ajutat să treacă prin aceste vămi. Viaţa omului sfânt cu fapte bune şi 
milostenii, mijlocirea sfinților pe care el i-a slăvit pe pământ, rugăciunea credincioşilor 
care era, cu adevărat, o altă roadă a dragostei lui pentru ei — fără îndoială toate astea, 
într-un chip numai de Dumnezeu ştiut, şi pe care nu trebuie să-l iscodim, l-au ajutat să 
biruiască lovirile duhurilor celor întunecate ale văzduhului. Când Episcopul Sava a făcut 
o călătorie la San Francisco, ca să fie de față la parastasul de patruzeci de zile de la 
adormirea Arhiepiscopului loan, a spus credincioşilor: “Am venit să mă rog împreună 
cu voi pentru odihna sufletului său, în cea de a patruzecea zi, în această zi mare şi 
hotărâtoare, ziua când se hotărăşte locul unde se va sălăşlui sufletul său până la Judecata 
lui Dumnezeu cea de obşte şi înfricoşătoare” — el însuflețea iarăşi rugăciunea 
credincioşilor, amintind de credința învățăturii ortodoxe despre viața după moarte. 
Creştinii ortodocşi aud rareori asemenea lucruri în zilele noastre, şi de aceea trebuie să 

păstrăm cu sfinţenie legătura pe care o mai avem cu asemenea reprezentanți ai tradiției 
ascetice ortodoxe.” 

Pe lângă sublinierea peste măsură de raţională, modernă a sensului „literal” al 
textelor duhovniceşti, Părintele Serafim a surprins un motiv mai adânc pentru care 
astăzi oamenii (inclusiv cei care vorbesc tot timpul despre „spiritualitatea” ortodoxă) ar 
fi înclinați să cerceteze sau să reinterpreteze învățătura ortodoxă despre viaţa de dincolo: 
„Învățătura ortodoxă despre viaţa după moarte este destul de aspră şi cere din partea 
noastră un răspuns foarte cinstit, plin de frica de Dumnezeu. Dar oamenii de astăzi sunt 
foarte răsfăţaţi şi egoişti, şi mai degrabă nu vor să audă de asemenea adevăruri aspre ca 
judecata şi răspunderea pentru păcate. Omul se poate simți mult mai “liniştit” cu o teorie 
însuflețitoare ca “isihasmul”, care spune că Dumnezeu nu este “cu adevărat” atât de 
aspru cum L-a înfăţişat tradiția ascetică ortodoxă, că “într-adevăr” nu trebuie să ne fie 
frică de moarte şi de judecata care va veni, că numai dacă ne ocupăm cu idei spirituale 
însuflețite ca cele din Filocalia (socotind că sunt doar nişte “alegorii” toate textele 
despre vămi),"* vom fi “mântuiţi” .... 

Adevărata învățătură ortodoxă despre viaţa după moarte, pe de altă parte, îl 
umple pe om tocmai cu frica de Dumnezeu și însuflarea de a lupta pentru Împărăţia 
cerului, împotriva tuturor vrăjmaşilor nevăzuți care ne împiedică pe cale. Toţi creştinii 
ortodocşi sunt chemaţi la această luptă, şi este mare nedreptate pentru ei să se 
împuțineze învățătura ortodoxă, pentru ca să se simtă mai “liniştiţi”. Să citească fiecare 
om textele ortodoxe care sunt potrivite treptei duhovniceşti pe care se află acum; dar să 
nu-i spună nimeni că poate socoti ca “fabule” textele pe care le poate găsi ca 
“neliniştitoare”. Modele şi părerile care sunt printre oameni se pot schimba, dar tradiția 
ortodoxă rămâne pururea neschimbată, oricât de puţini sunt cei care o urmează. Fie ca 
noi să fim veşnic copiii ei credincioşi!”S? 


CRITICAREA cărții Părintelui Serafim nu venise de la aşa-numiţii gânditori 
ortodocşi „liberali” (care chiar dacă considerau tradiția ascetică ortodoxă despre viaţa 
după moarte greu de acceptat, erau scolastici destul de inteligenți ca să nu pună la 
îndoială mărturia pentru aceasta în patristică şi textele liturgice), ci de la „reformatorii 
de dreapta”. The Tlingit Herald, unde apăruseră articolele criticului, era publicată de o 
eparhie a unei grupări super-corecte. Părintele Serafim a înţeles că această grupare nu 
era foarte diferită de Arhiepiscopia greacă din America, de unde veniseră inițial preoții 
eparhiei; şi astfel, aceste idei despre viața după moarte țineau mai mult de acel mediu 
decât de tradiția ascetică ortodoxă. Dar chiar şi preoții super-corecţi erau destul de 
inteligenţi ca să nu atace tradiția ascetică în mod public; şi de aceea l-au lăsat pe naivul 
critic să-şi asume riscul pentru ele. După cum unul dintre aceşti preoţi, şi anume 
„criticul” a fost doar „omul-de-la-mijloc”, față de Părintele Serafim, care a luat ideile 
altora şi le-a exprimat în felul său propriu. Părintele Serafim a scris într-o scrisoare, 
„Cred că el este ca un “barometru” al opiniilor aripii “greceşti convertite”. Unele lucruri 
pe care le credeau Părintele Tarasie, Părintele Mardarie şi alţii care nu spuneau aceasta 
decât în interiorul “partidei” lor, [criticul] însă vorbeşte ca să audă toți.” Criticul a mers 
atât de departe cu ridiculizarea, nu numai cu învățătura despre „vămi”, ci chiar şi 
întreaga practică ortodoxă de rugăciune pentru morți. În final el a fost mustrat de către 
episcopii ortodocşi pentru răspândirea lucrurilor contrare Bisericii. 


55 Ibid., p. 243-244. 

“4 Părintele Serafim a arătat în Cap. „Răspuns unui critic”, câțiva sfinți părinţi din Filocalia vorbesc 
despre vămi, inclusiv Sf. Isihie Preotul, Sf. Diadoh al Foticeii, Sf. loan Carpatul, Sf. Avva Dorotei de 
Gaza, Sf. Teognost şi Sf. Petru Damaschin, p. 249. 

După ce a fost publicat „Răspunsul unei critici” în Cuvântul ortodox, criticul s-a 
răzbunat cu o „Scrisoare deschisă” de 37 de pagini, către Părintele Serafim, acuzându-l 
în mod repetat de „înşelare” deliberată a cititorilor săi şi spunând că atât el cât şi Sf. 
Ignatie Brianceaninov încercaseră să denatureze Scripturile: „Episcopul Ignatie nu a 
acceptat învățătura Scripturilor şi a Bisericii ... şi în mod evident, nici tu.” 

Părintele Serafim nu a avut nici un interes să răspundă acestei „Scrisori 
deschise” şi să intre astfel într-o dezbatere publică cu acest critic. EI a scris, „Toată 
polemica lui față de problemele Bisericii ne este profund dezagreabilă — întrucât, sunt 
sigur, este îndreptată aproape împotriva întregului cler din Biserica noastră .... Trebuie 
să spun că în ceea ce mă priveşte, deşi îmi dau seama că articolele [criticului] au fost 
prilejuite de articolele mele (vor purta în carte semnătura mea), eu nu privesc această 
“dezbatere” ca pe una personală în esență. Pentru că nu a fost o “dezbatere” reală, căci 
întregul atac vine din partea lui; şi apoi, atacul nu este în fapt împotriva mea, întrucât 
partea esenţială a articolului meu este o redare a învățăturii Arhiepiscopului loan 
Maximovici, Episcopului Ignatie Brianceaninov, Episcopului Teofan Zăvorâtul, etc. — ci 
un atac împotriva învățăturii însăşi.” 

Astfel, în afară de „Răspuns”, Părintele Serafim nu a mai publicat nimic ca 
răspuns la atacurile primite. Acest „Răspuns” s-a dovedit a fi un document foarte 
prețios, atât de plin de mărturii din sfinții părinți, Vieţile sfinților şi slujbele Bisericii 
despre starea sufletului după moarte, încât credinciosul ortodox se poate bucura că nu a 
fost fără proteste cartea Părintelui Serafim. El a apreciat: „Poate că este o parte 
“pozitivă” a articolelor [criticului] întrucât au determinat prezentarea învățăturii 
ortodoxe cu claritate maximă, menţionând orice denaturări posibile.” Articolele 
criticului l-au mai determinat pe Părintele Mihail Pomazanski să scrie un articol valoros 
despre învățătura patristică despre vămi, care a fost publicat în rusă şi engleză.” 


SUFLETUL DUPĂ MOARTE a fost publicat prima dată în volum în 1980. Un 


aspect unic al acestei cărți este felul în care Părintele Serafim poate să deosebească 
experienţele revelate în mod natural şi în mod divin; adică, între acele experienţe pe 
care Dumnezeu le îngăduie oamenilor în planul „astral” sau „Bardo” lângă acest pământ 
şi acelea pe care El voieşte ca oamenii să le aibă despre realităţile raiului şi iadului care 
sunt cu adevărat ale altei lumi. Numai un om cu o minte ca cea a sfinților părinți ar fi 
putut evalua grămada confuză de literatură „după-moarte” atât de clar, în lumina vechii 
învățături creştine. Prezentarea Părintelui Serafim se dovedeşte convingătoare pentru 
cititorul iubitor de adevăr pentru că nu este omenească ci dumnezeiască, reflectând o 
învățătură care nu este a lui şi nici ceea ce el sau alții ar „dori” să audă. Citind învățătura 
iluminată-de-Dumnezeu a sfinților părinţi despre viaţa viitoare este ca şi cum am citi 
învățătura lor despre Facerea: începe să se deschidă un domeniu cu totul mistic. Este un 
domeniu cu mult dincolo de experiență, nu numai în ceea ce priveşte cercetările 
ştiinţifice, ci şi ocultiştii avansați care au făcut nenumărate călătorii în „afara trupului”. 
Ocultistul se încrede în sine şi (adesea fără să ştie) în puterile demonice; în timp ce 
misticul creştin este călăuzit şi informat de Dumnezeul cel nemăsurat Care a dat viață 
atât lumii văzute cât şi celei nevăzute. 

Totuşi, cel mai important aspect al cărții Părintelui Serafim, este impresia 
puternică pe care o face asupra sufletului omului. EI scria: „Experiențele adevărate sau 
vedeniile vieții după moarte au în general efectul de a impresiona până în profunzimea 
ființei omeneşti, şi (dacă omul nu duce o viaţă profund creştină) de a-şi schimba 
întreaga viață în scopul de a se pregăti pentru viaţa ce va să vină.” Nemicşorând de loc 
învățătura şi experiența Bisericii Ortodoxe ca să facă pe plac mentalități moderne a 
răsfăţării de sine, Părintele Serafim a creat prin scrierile sale acelaşi efect asupra 


*% Pravoslavnaya Rus [Rusia ortodoxă], 1979, nr. 7; traducerea în Ib. în Nicodim, vara, 1979. 

oamenilor. De la moartea sa, mii de oameni s-au schimbat pentru totdeauna datorită 
adevărului curat care se află în cartea sa, fiind insuflați nu numai să se căiască şi să se 
lupte în războiul nevăzut, ci şi să se roage mai înfocat pentru morţi. Următoarea relatare 
a fost trimisă la Mânăstirea Sf. Gherman în august 1991 de către un medic veterinar 
ortodox grec. Printre altele, povestea acestei femei desluşeşte starea sufletului Părintelui 
Serafim după moarte: 


Am cumpărat cartea Sufletul după moarte a Părintelui Serafim Rose de la 
Epiphany Book Service. Din clipa când am început să citesc această carte, 
nu am putut să o las din mână. Era pentru mine izvorul de apă rece de care 
mintea şi sufletul meu erau atât de însetate de profunzimea tainelor 
ortodoxiei. Am citit cartea cu nesaţ şi am mulțumit lui Dumnezeu că mi-a 
îngăduit să aflu adevărul. Adevărul pe care ar trebui să-l ştie fiecare 
creştin ortodox, despre viața după moarte. Un adevăr pe care propria mea 
Biserică Ortodoxă (din America) refuză să îl prezinte.” 

Aproape toată săptămâna aceea am petrecut-o citind şi simţindu- 
mi inima bătând cu putere şi era plină de o bucurie cerească, doar pentru 
că ştiam, în sfârşit, adevărul. I-am spus soţului meu, David, că acum ştiam 
cum să fim de folos morţilor noştri dragi după moarte. Soţul meu aştepta 
cu nerăbdare să termin cartea ca să o poată citi şi el. Când am terminat de 
citit cartea, i-am spus soţului meu că, indiferent unde în lume se află 
Părintele Serafim, trebuie să mergem să-l găsim, să vorbim cu el şi să ne 
binecuvinteze. 

Am scris o scrisoare către Părintele Serafim Rose, la Mânăstirea 
din Platina, dar mi-a răspuns starețul Gherman, spunându-mi că Părintele 
Serafim se află la Domnul. El ne-a trimis o broşură a pelerinajului şi 
cursului teologic care urma să aibă loc în august la mânăstire, şi aşa, cu 
inimile grele, am mers să vizităm mormântul Părintelui Serafim şi să 
aflăm mai multe despre dânsul. Am stat acolo întreaga săptămână a 
pelerinajului şi ceea ce am trăit noi în timpul acelei săptămâni a fost 
bucurie duhovnicească, iubirea lui Dumnezeu şi o viziune a cerului. 
Aceasta era cealaltă lume pentru care se luptau asceţii şi sfinții de-a lungul 
istoriei şi noi am fost binecuvântaţi să fim acolo pentru a trăi această stare 
minunată. De când am aflat că Părintele Serafim murise din cauza unei 
boli de coagulare a sângelui, am ştiut în inima mea că ar fi putut fi ajutat 
cu mult mai mult prin homeopatie şi alte terapii naturiste, decât prin 
medicina tradițională, care i s-a oferit. M-am întristat că nu ar fi trebuit să 
moară tocmai când ajunsese la desăvârşirea duhovniciei sale, în special 
când noi aveam atât de mare nevoie de el şi el sensibilizase atât de multe 
inimi. Aveam nevoie de el cu disperare aici, pe pământ. 

În cea de a doua noapte a pelerinajului, l-am văzut pe Părintele 
Serafim Rose într-un vis. A venit spre mine, purtând rasă neagră, arătând 
foarte smerit şi ținându-şi mâinile strânse, în față. Faţa sa radia linişte şi 
preocupare adâncă. De îndată ce l-am văzut, am zis: 

- Părinte Serafim, am vrut atât de mult să te ajut; nu trebuia să 
mori; de ce nu m-ai aşteptat să te ajut? Ştiu că te-aş fi putut ajuta prin 
terapia naturistă ... Te-ar fi salvat, ştiu asta! Inima mea era bolnavă şi 
glasul meu către el plângea cu disperare. 

S-a uitat la mine cu dragoste şi har iertător şi mi-a spus: 


59 Dat fiind că Părintele Serafim a scris cartea, scriitorul bisericesc grec Constantin Cavarnos a scris un 
tratat, Viaţa viitoare potrivit învăţăturii ortodoxe (publicată în limba greacă, în Atena, 1984 şi în limba 
engleză în Etna, California, 1985), care susţine învăţătura prezentată în Sufletul după moarte. 

- Nu m-ai putea ajuta, nimic nu m-ar putea ajuta ... Eu sunt acolo 
unde vreau să fiu acum, sunt cu Dumnezeu. 

Pe când începea să dispară din faţa ochilor mei, eu repetam într- 
una: 

- Te iubim, te iubim atât de mult. 

Este o bucurie să te afli acolo la mânăstire, la fiecare pelerinaj. 
Prezenţa Părintelui Serafim, esența pământească pe care a lăsat-o în urmă, 
se poate simţi acolo, în copaci şi în întreaga frumuseţe a naturii 
Venirea la mânăstire ne permite să păşim în lumea REALĂ -— singura 
lume care contează cu adevărat. 

Dumnezeu să vă binecuvânteze pe toți, 

Joanne Stefanatos, D.V.M. 


SUFLETUL DUPĂ MOARTE şi-a epuizat acum cea de a patra ediţie în limba 
engleză şi continuă să se ceară pretutindeni, în lumea vorbitoare de limbă engleză. 
Totuşi, aşa cum s-a întâmplat şi cu alte scrieri ale Părintelui Serafim, cartea a avut pe 
departe cel mai mare impact în Rusia, unde, după moartea Părintelui Serafim, au 
circulat manuscrise bătute la maşină, în diferite traduceri în limba rusă. Chiar în timp ce 
scria cartea, Părintele Serafim ştia că învăţătura ascetică despre realitățile „severe” ale 
vieții de după moarte va fi primită cel mai bine în locurile unde oamenii au trăit 
realităţile severe ale vieţii prezente. În concluzie, scrisese: „Biserica greu lovită din 
Rusia — probabil datorită suferințelor, cât şi a conservatorismului înnăscut — a păstrat 
atitudinea ortodoxă tradițională față de cealaltă lume cu mult mai bine decât alte 
Biserici Ortodoxe de astăzi.” 

În vara anului 1989, un călugăr de la Mânăstirea Sf. Gherman a făcut un 
pelerinaj la Mânăstirea Valaam din Rusia, unde, pe neaşteptate, a dat peste un exemplar 
al cărţii Sufletul după moarte. Era prima dată când cineva din obşte mersese în Rusia 
(Părintele Gherman, se va reaminti, crescuse în Latvia). Pe atunci încă nu erau călugări 
în Valaam: fusese închisă din 1940, se distrusese şi tocmai se începuse restaurarea, 
fiind locuită de săteni şi muncitori restauratori. Călugărul care a fost acolo îşi aminteşte: 

„De-abia mersesem vreo 90 de metri înspre mânăstirea principală, când am văzut un 
tânăr cu barbă îndreptându-se spre mine. Apropriindu-se, m-a întrebat tulburat: 

- Eşti din Platina? 

- Da, am răspuns, retrăgându-mă. A oftat cu uşurare şi fericire şi m-a sărutat de 
trei ori. 

- Vino cu mine, a zis. În timp ce mergeam, l-am întrebat cum de ştia despre 
Platina. 

- Avem lucrările Părintelui Serafim Rose, a zis. 

A intrat cu noi pe poarta mânăstirii şi apoi s-a întors. Am intrat printr-o uşă pe 
care o văzusem de multe ori în fotografii, apoi am urcat câteva trepte şi am intrat într-un 
hol. Era întunecos şi dărăpănat; peste tot era coşcovit şi era un miros greu. Deodată a 
deschis o uşă şi am intrat într-o cameră curată, luminoasă .... 

În cameră mai erau trei ruși tineri. Primele cuvinte pe care le-am auzit când am 
intrat au fost: “Asta este o adevărată chilie de călugări!” Irina spunea asta, o femeie — 
probabil de vreo douăzeci de ani — care stătea pe lângă ceea ce ar trebui să se fi numit 
bucătăria acestui mic sălaş. Ne-au oferit locuri să şedem şi ceai. 

- Suntem foarte săraci, s-a scuzat Irina. Nu avem multe. Dar poftim nişte pâine 
făcută aici, la Valaam. 

Am aflat că tânărul rus care ne adusese aici se numea Alexei. Ceilalţi doi din 
cameră — un tânăr şi o tânără — au vorbit puţin, fie din timiditate, fie pentru că nu ştiau 
englezeşte, dar se părea că se bucurau de cele ce se întâmplau. 

În timp ce Irina pregătea ceaiul, Alexei mi-a pus în faţă o carte, îmbrăcată 
frumos în piele gri. Pe copertă erau imprimate în aur cuvintele “Sufletul după moarte” în 
limba rusă. O traducere rusească a cărții Părintelui Serafim! Am deschis-o şi am văzut 
că era scrisă la maşină. Era lucrată atât de frumos — am fost profund emoționat. Aceşti 
ruşi săraci nu-şi puteau permite — sau nu aveau voie — să tipărească şi să fotocopieze 
asemenea cărți, aşa că exemplarele scrise la maşină circulau de la unul la altul. 

Mi-a venit un gând şi am scos un plic din geantă. “Iată un fir de păr din barba 
Părintelui Serafim”, am zis. Plănuisem să-l las pe Domeniul Sf. Gherman din Valaam, 
dar acum găsisem pentru el un loc mai bun. Dintr-odată feţele lor s-au luminat. Au oftat 
cu evlavie şi s-au strâns mai aproape, cinstind ceea ce adusesem eu ca pe moaşte sfinte. 
Făcându-şi cruce, l-au sărutat şi l-au pus deoparte.” 

Până în vara următoare, vieţuia deja o obşte de călugări ruşi la Valaam. De data 
asta, a mers şi Părintele Gherman în pelerinaj acolo, unde a venit să vadă că se continuă 
cinstirea adusă Părintelui Serafim. A primit un ou de Paşti, din lemn, pictat de oameni 
din Valaam, reprezentând unul dintre schiturile din Valaam, avându-l în față pe 
Părintele Serafim. 

În mai 1991, s-au publicat două fragmente din Sufletul după moarte într-o 
revistă sovietică importantă, Știință şi religie. În anii din urmă, această revistă fusese 
folosită ca mijloc de a compromite credința în Dumnezeu; acum era folosită pentru a 
aduce răspunsul clar creştin ortodox experiențelor contemporane „după-moarte” pe care 
ştiinţa nu le putea explica în chip potrivit. 

În lunile următoare ale anului 1991, chiar înainte de căderea regimului sovietic 
din Rusia, s-a publicat în sfârşit în tiraj de masă o ediţie rusească a Sufletului după 
moarte; şi de atunci au mai ieşit alte câteva ediţii. Grecia ortodoxă a început şi ea să 
publice această carte în limba engleză: o revistă grecească publicată în Sfântul Munte 
introduce în mod curent în serial, capitole din această carte. 


Cânp menționăm impactul Sufletului după moarte în lume, nu trebuie să 
neglijăm impactul cărţii asupra sufletului Părintelui Serafim. Arhiepiscopul loan 
scrisese articolul despre viața după moarte (pe care l-a folosit Părintele Serafim pentru a 
rezuma învăţătura ortodoxă) doar cu un an înainte de moarte. Şi acum ucenicul său, 
Părintele Serafim completase o carte întreagă despre acest subiect doar cu doi ani 
înainte de a muri. Asta a fost providența lui Dumnezeu. Se poate considera că scrierile 
lor despre acest subiect au slujit ca pregătire pentru intrarea lor în viaţa de dincolo. Ca şi 
oamenii care pornesc spre o ţară îndepărtată care se informează cât pot de bine despre 
acea ţară din scrierile celor care au fost acolo. Când ajung la destinaţie, deja ştiu multe 
dintre cele la care trebuie să se aştepte — deşi realitatea se dovedeşte infinit mai mare şi 
mai variată decât orice descriere se transmite. 

Astăzi Părintele Serafim se află în acea ţară îndepărtată. Şi cartea pe care a lăsat- 
o în urmă este jertfa lui pentru toți oamenii, pentru a-i scoate din subumanitatea 
contemporană, ca să-i călăuzească spre acea țară îndepărtată, împărăţia cerurilor. 


93 
Teologia mai presus de modă 


Propovăduirea apostolilor şi învăţăturile 
părinților au pecetluit credința unică a Bisericii, 
şi purtând veşmântul adevărului țesut din teologia 
cea înaltă, ea, Biserica, împarte cu dreptate şi 
slăveşte marea taină a evlaviei. 

— Sinodul Sfinţilor Părinţi ai Consiliilor Ecumenice 


De s-ar putea să fie un timp potrivit pentru a 
reține cuvinte şi argumente, desigur nu-i acum 
momentul. În timpuri cum este cel prezent, 
oamenii nu ar trebui să spună nimic pentru care 
să fie responsabili în timp şi veşnic. 

— Abraham Lincoln, 1974 


A 

În 1976, la o lună după parastasul de zece ani al Arhiepiscopului loan, Părintele 
Serafim a ținut o cuvântare fraţilor, despre ceea ce numea el „caracteristica principală” a 
teologiei Arhiepiscopului loan: libertatea. „EI este foarte adâncit în tradiţia ortodoxă”, a 
zis Părintele Serafim, „şi este un izvor de adevărată teologie ortodoxă. Nu a suferit nici 
un fel de influenţe străine şi nici nu a exagerat vreo parte a tradiției din pricina vreunei 
controverse .... Din scrierile lui învăţăm un lucru important: ridică-te deasupra acestei 
lupte din teologie. Dacă iei oricare scriere a Arhiepiscopului loan, fie predică, fie un 
articol lung, vezi că nu există nici o contradicție. Chiar şi atunci când se “luptă” cu 
cineva ca Bulgakov, şi trebuie să arate unde citează părinții în mod greşit şi unde 
învățătura lui nu este ortodoxă — nici acolo nu ţi se pare că se războieşte, ca teologii 
noştri academici. Dimpotrivă, este foarte paşnic. El prezintă învățătura sigură a 
părinţilor; şi acolo unde Bulgakov se îndepărtează, el dă aceasta la iveală. Cuvintele lui 
conving, nu prin virtute şi argumentare logică, ci prin prezentarea învățăturii patristice 
din textele originale. 

Unor oameni care urmează şcoli academice le place să “arate” că altcineva se 
îndepărtează şi astfel “triumfă”. Este ca lupta neterminată. Arhiepiscopul loan era 
deasupra acestora, arătând calm şi clar care este învățătura adevărată a Bisericii, fără să- 
| emoţioneze lucrurile mărunte. Libertatea spiritului său teologic este foarte importantă 
pentru noi .... 

Pentru Arhiepiscopul loan, învățătura Bisericii era, mai înainte de toate, sinodul 
sfinților părinți: ceva “întemeiat pe teologia din cer”. Ea vine de la Dumnezeu; şi este o 
atitudine diferită faţă de ea; nu este pur şi simplu ceea ce citeşti în cărți. Ceea ce citeşti 
în cărți ajută; este bine să te informezi. Dar trebuie să ne amintim că peste aceasta există 
o teologie care vine din cer, de la Dumnezeu. 

Aceasta îl face pe Arhiepiscopul loan să ne însufleţească astăzi şi este un 
adevărat exemplu pentru noi, ca să nu ne implicăm în lucruri mărunte, în controverse 
neînsemnate, ci să ne amintim că teologia este ceva ce vine de sus, de la Dumnezeu. 
Participând zilnic la sfintele slujbe, el folosea, mai presus de toate, acest izvor atunci 
când prezenta teologia. Probabil mai mult decât oricare alt teolog al timpurilor moderne, 
el citează slujbele Bisericii, întrucât pentru el teologia nu era doar o chestiune de 
lecturare a cărților şi de scriere a lor, ci era mai întâi o chestiune de însuşire a învăţăturii 
Bisericii prin slujbe. Şi de aceea, în operele sale lipseşte atitudinea de controversă, de 
polemică, chiar atunci când dovedeşte ce este bine şi ce este ăia 


550 Tot în anul 1976, Părintele Serafim a folosit multe idei din cuvântarea sa în articolul „Teologia 
ortodoxă a Arhiepiscopului loan Maximovici”, publicat mai întâi în Calendarul Sf. Gherman şi mai târziu 
ca introducere la venerarea ortodoxă a Maicii Domnului,1978. 

Părintele Serafim Rose, „Scrierile teologice ale Arhiepiscopului Ioan şi Problema influenței 
"occidentale” asupra teologiei ortodoxe”, OW, nr. 175-176 (1994), p. 146, 156-158. Transcriere a 
cuvântării Părintelui Serafim din 1976. Material suplimentar din introducerea Părintelui Serafim la 
Arhiepiscopului loan Maximovici, Venerarea ortodoxă a Maicii Domnului (SHB, 1978), p. 9-10. Ediţia 
revizuită: Venerarea ortodoxă a Născătoarei de Dumnezeu (SHB, 1994), p. 14. 

VoRBIND despre spiritul teologic al Arhiepiscopului loan, desigur că Părintele 
Serafim descrisese exemplul pe care el însuşi se străduise să-l urmeze de-a lungul 
anilor. Când a văzut că ortodoxia care îi fusese încredinţată era atacată, scria de obicei 
un singur articol pentru a o apăra, aşa cum făcuse Arhiepiscopul loan. Dar el se oprea 
aici şi nu se implica în controverse publice extinse, cu replicile lor nesfârşite şi auto- 
îndreptăţite. 

După Părintele Serafim, înţelepciunea spiritului teologic al Arhiepiscopului loan 
a fost scos în evidență cel mai puternic de către cei care nu erau în acest spirit, în special 
de către cei super-corecți, care păreau angajaţi în luptă la nesfârșit. În 1974, când luptele 
din interiorul Bisericii deveneau mai evidente, Părintele Serafim a scris: „În timpul 
care urmează, diavolul va folosi fiecare ocazie pentru a-i răzvrăti pe adevărații creştini 
ortodocşi, unii împotriva altora datorită unor probleme majore şi mai ales mărunte. 
Trebuie să încercăm cu hotărâre să nu cădem în ispită.” Cinci ani mai târziu, scria într-o 
scrisoare către editorul unei reviste ortodoxe din Anglia: „Dumnezeu ne-a dat talantul 
libertăţii şi noi, cei care putem merge şi scrie şi tipări avem obligaţia să-i însuflețim pe 
cei care putem cu adevărata ortodoxie a inimii. Nu sunt împotriva unui articol “polemic” 
din când în când (articolele tale din ultimul număr au fost bune) — dar astfel de articole 
trebuie să fie doar întâmplătoare şi să exprime ceva mai important decât s-a spus şi ar 
trebui să aibă un ton de compasiune care să se ridice deasupra simplei polemici şi a 
mâniei.” 

În altă scrisoare scria: „Discursurile împotriva fleacurilor obişnuite nu au efect 
dacă autorul nu se implică — interpretând-o ca pe problema noastră comună. 


AM văzut cum Părintele Serafim nu a ridicat un deget atunci când criticul 


cărții Sufletul după moarte a scos armele împotriva lui cu o „Scrisoare deschisă” 
jignitoare de 37 de pagini; şi astfel „controversa” pe care o provocase criticul s-a stins 
de la sine. Un an mai târziu, a apărut o altă ocazie pentru o controversă teologică 
publică atunci când Părintele Serafim a spus că unul dintre preoţii de credință super- 
corectă plănuia să tipărească o carte de Dr. Kalomiros despre creație şi evoluţie care 
includea fragmente din corespondența dintre Dr. Kalomiros şi Părintele Serafim. 
Oamenii interesați de clevetirile la adresa Bisericii şi de disputele teologice făcuseră 
deja copii xerox ale corespondenței, pe care o trimisese Dr. Kalomiros, împotriva 
voinței Părintelui Serafim. Încercând să ucidă din faşă orice „controversă”, Părintele 
Serafim a scris preotului: „Mă opun categoric publicării corespondenţei mele cu Dr. 
Kalomiros despre acest subiect. Consider aceasta ca o încercare de a determina noi 
dispute printre creştinii ortodocşi şi de a semăna discordie în mica turmă a lui Hristos. 
Deja este destul, fără să se mai toarne gaz pe foc .... Vreau să evit o “luptă” publică 
inutilă între membrii aceleiaşi Biserici Ortodoxe.” 

Când i se cereau sfaturi, Părintele Serafim încerca să potolească disputele în care 
el nu era implicat direct. În 1979 a început să primească scrisori despre o luptă 
personală purtată între două mânăstiri ortodoxe din America. Starețul unei mânăstiri a 
avut emoţii puternice şi s-a îmbolnăvit de inimă pentru că superiorul altei mânăstiri i-a 
contestat statutul oficial şi a pretins să afle substratul „real”. Prima mânăstire angajase 
un avocat care să o dea în judecată pe cealaltă pentru „atac la persoană” dacă putea 
aduna probe suficiente pentru un scandal public. Părându-i rău pentru starețul bolnav, 
Părintele Serafim a văzut că „unul dintre motivele pentru care îl indispune disputa este, 
se pare, pentru că îi place să pătrundă el însuşi în miezul ei .... După câte se pare, el este 
foarte nesigur în legătură cu ceva şi se întinează situaţia Bisericii.” Când obştea 
mânăstirii a trimis Părintelui Serafim o scrisoare prin care îşi apărau superiorul de 
defăimare, Părintele Serafim 1-a sfătuit pe călugări să „abandoneze lupta la acest nivel al 
disputei”. Părintele Serafim a zis: „Singura noastră nădejde de a curăţi atmosfera este de 
a evita disputa atunci când este posibil, de a ne ridica deasupra ei cât putem, să ne 

îndreptăm ochii în sus şi să nu ne lăsăm tulburați de lucrurile pământeşti. E mai uşor de 
zis decât de făcut! — dar putem face eforturi.” 


ÎDENTIFICÂND cauza disputelor din sânul Bisericii de astăzi, Părintele 
Serafim a scris că „totul este legat de marea problemă a ortodoxiei noastre actuale (unde 
ea încearcă să fie reală şi credincioasă tradiţiei): prea mult calcul şi puţin suflet. Am 
văzut aceasta ... la preoții care urmează “linia Hartford”, la numeroşi convertiți; ei, de ce 
să ne uităm mai departe — eu văd asta în mine însumi, face parte din aerul pe care îl 
respirăm în timpurile noastre “luminate”, îndreptate spre intelect.” În altă parte scria: 
„Trebuie să existe mai multă inimă în ortodoxia noastră şi mai puţină “logică canonică”, 
care duce la discordie şi schismă.” 


FERICITUL AUGUSTIN 


Pentru a vedea că în Biserică domină un ton diferit, Părintele Serafim s-a străduit 
să propovăduiască ceea ce el a numit „evanghelia pozitivă ortodoxă”. În 1978, a scris un 
eseu lung despre Fericitul Augustin, despre care el a spus că era „o încercare în această 
direcție — de a corecta unilateralitatea unor “experţi teologi”, fără să se angajeze într-o 
luptă, arătând mai degrabă virtuțile creştine obişnuite ale cumpătării, iertării, toleranței, 
etc. — care adesea sunt pierdute din vedere, când atenţia se îndreaptă asupra 
“corectitudinii.” Zicea că nădăjduia ca eseul lui, intitulat „Locul Fericitului Augustin în 
Biserica Ortodoxă”, să-l ajute pe Augustin să nu mai fie țap ispăşitor ci să-şi ia locul 
printre teologii academici de astăzi şi astfel „să ne ajute pe toţi să ne eliberăm pentru a 
putea vedea slăbiciunile lui şi ale noastre într-o lumină mai clară — întrucât slăbiciunile 
lui sunt asemănătoare cu ale noastre într-o măsură surprinzătoare.” 

După cum am spus, exagerările teologice ale Fericitului Augustin, nu au fost 
erori diferite de cele ale ierarhului mai recent, Mitropolitul Antonie Krapovitski. Aşa 
cum încercase odată Arhiepiscopul Ioan să sublinieze ce este cel mai bun la Mitropolitul 
Antonie şi să corecteze cu blândeţe greşelile din învățătura sa, tot aşa a făcut şi Părintele 
Serafim acum, cu privire la Fericitul Augustin. Părintele Serafim a citat cuvintele Sf. 
Fotie din Constantinopol: „Nu trebuie să luăm ca doctrină acele zone în care ei au 
rătăcit, ci noi îmbrățişăm oamenii.” 

Publicat mai întâi în Cuvântul ortodox, eseul Părintelui Serafim a apărut în 
volum post mortem, în cadrul seriei obştei Sf. Gherman intitulate „Texte teologice 
ortodoxe”. În spiritul Arhiepiscopului loan, se intenționa ca această serie să prezinte 
învățăturile pozitive ale Bisericii ca o contrabalanță fără polemici față de deviațiile 
teologice moderne. 

Într-o introducere la studiul Fericitului Augustin publicat la un an de la moartea 
Părintelui Serafim, Părintele Alexei Young își aminteşte: „În viața personală, Părintele 
Serafim nu a acceptat nici un fel de dispută sau tulburare. Ori de câte ori urmau să se 
nască pasiuni, el dorea să fie departe. De aceea este ca o ironie ca acest călugăr plin de 
pace în suflet, a considerat uneori necesar să vorbească (prin cuvântul tipărit) în 
apărarea unei “persoane asuprite”. O “persoană asuprită” era ceva sau cineva din viaţa 
Bisericii despre care el credea că era tratat incorect, nemilostiv, arogant sau necinstit sau 
determinat să slujească interese politice mărunte. 

Îmi amintesc bine ziua aceea din vara anului 1978, când Părintele Serafim mi-a 
cerut să ascult un eseu lung pe care-l pregătea despre Fericitul Augustin. Despre acest 
Părinte de excepție al Bisericii apăruseră comentarii în unele publicaţii al căror ton era 
adesea excesiv de pătimaş. Nimeni din Biserică nu vorbise vreodată înainte în acest fel 
despre un sfânt părinte. Asta l-a alarmat pe Părintele Serafim, să vadă un asemenea ton 
lumesc şi necuviincios; el a considerat aceasta ca un semn de teribilă imaturitate în viaţa 

Bisericii de astăzi: “Noi, creştinii cei de pe urmă, nu suntem vrednici să moştenim ceea 
ce ne-au lăsat sfinţii părinți ... îi cităm pe marii părinți dar noi nu avem duhul lor”. El 
cerea un duh al smereniei, iubirii şi iertării când vorbim despre părinţii Bisericii, în loc 
să îi “folosim” într-o manieră aspră şi rece care arată lipsă de respect şi înțelegere .... 

Când îl studia pe Fericitul Augustin, Părintele Serafim mi-a spus, “Problema 
esenţială este: care trebuie să fie abordarea ortodoxă în fața disputelor?” — întrucât 
disputele apar în viaţa Bisericii din când în când, îngăduite de Dumnezeu pentru 
sporirea şi înțelegerea noastră. Aşa cum va vedea cititorul, Părintele Serafim a găsit 
răspunsul la această problemă şi l-a oferit în studiul clar, echilibrat şi mai presus de 
toate, cinstit, despre Fericitul Augustin. Sunt analizate virtuțile şi slăbiciunile sfântului, 
sunt consultate şi date opiniile altor sfinți părinți despre Augustin şi mai presus de toate, 
duhul omului... este prezentat cu claritate, poate pentru prima dată în limba engleză. 

Părintele Serafim şi-a intitulat eseul “Locul Fericitului Augustin în Biserica 
Ortodoxă”. L-a intitulat astfel întrucât există astăzi unii care doresc să-l excludă pe 
Augustin din comunitatea părinților Bisericii... Unii scriitori cu îndrăzneală — şi fără 
justificare — îl numesc “eretic” şi în mod necinstit îi atribuie aproape fiecare eroare ca 
venind de la creştinătatea latină şi protestantă. Pe de altă parte, Părintele Serafim nu 
voia nimic mai mult decât să dea un sens perspectivei ortodoxe în acest număr al 
revistei, explicând celor care păreau să nu cunoască faptul că Fericitul Augustin are un 
“loc” în Biserică — pentru siguranță, nu printre marii părinți, ci o poziţie de recunoaştere 
bine-meritată de alți sfinţi părinţi.””! 

Părintele Serafim a petrecut două zile în biblioteca universității din Berkeley 
adunând izvoare istorice care clarifică locul Fericitului Augustin printre părinți. În 
studiul său discută erorile pe care le-a făcut Augustin cu privire la problema teologică a 
harului şi a voinţei libere — erori care îşi au rădăcina în exagerare şi în tendința vestică 
spre “supra-logică” — şi apoi a rătat că aceste erori nu determinaseră niciodată Biserica, 
în ansamblu, să-l considere “eretic”, fie în timpul său, fie după aceea.Chiar şi ultimii 
duhovnici ortodocşi care erau împotriva inovaţiilor catolice (Sf. Fotie de 
Constantinopol, Sf. Mark de Efes) îl numiseră pe Augustin „mare”, „sfânt” şi „fericit”. 
Şi în zilele noastre, Arhiepiscopul loan arătase o apreciere deosebită pentru el, pregătind 
elaborarea unei slujbe speciale în cinstea sa şi care să se sărbătorească în fiecare an. 

Părintele Serafim a scris, „Aspectele “controversate” ale scrierilor dogmatice ale 
Fericitului Augustin au atras uneori foarte mult atenţia că latura morală a operelor sale a 
fost neglijată în mare măsură. Dar el ne este astăzi de un folos esențial ca părinte al 
evlaviei ortodoxe — ceva cu care a fost dăruit din belşug. Într-adevăr, erudiți moderni 
consideră adesea dezamăgitor că un astfel de “uriaş intelectual” a trebuit să fie un “copil 
atât de tipic al epocii sale, chiar în problema în care nu ar trebui să ne aşteptăm să fie 
aşa”, că “destul de curios, Augustin se încadrează într-un peisaj plin de vise, diavoli şi 
duhuri” şi faptul că el acceptă miracole şi vedenii “dezvăluie o credulitate care ni se pare 
astăzi incredibilă”.*? Aici Fericitul Augustin se desprinde de studenții “sofisticaţi” de la 
teologie din zilele noastre; el este alături de cei cu o credință ortodoxă simplă, ca şi de 
sfinții părinți din răsărit şi din apus care, indiferent de diversele lor slăbiciuni şi 
diferenţe în problemele teoretice ale doctrinei, aveau o singură inimă şi un suflet adânc 
creştin. Tocmai aceasta îl face în mod indiscutabil un părinte ortodox şi creează o 
prăpastie insensibilă între el şi toţi “discipolii” săi heterodocşi din veacurile de mai 
târziu — dar îl aseamănă cu toţi cei care sunt ataşaţi creştinismului adevărat, sfintei 
ortodoxii din zilele noastre.” 


51 Părintele Serafim Rose, Locul Fericitului Augustin în Biserica Ortodoxă (Platina, California: St. 
Herman Brotherhood, 1983), p.1-2. 

5% F. Van Der Meer, Episcopul Augustin (New York: Sheed and Ward, 1961), p. 553. 

*5 Părintele Serafim Rose, Locul Fericitului Augustin în Biserica Ortodoxă, p. 40. 

Părintele Serafim a văzut că defăimătorii ortodocşi ai Fericitului Augustin 
veneau atât din şcolile „liberale” cât şi „super-corecte” ale teologiei moderne — un alt 
semn pentru el că aceste două şcoli aparent opuse erau doar două feţe ale aceleiaşi 
monede. Pentru aceşti defăimători, Părintele Serafim a spus: „Fericitul Augustin devine, 
nu pur şi simplu un “ap ispăşitor” asupra căruia se aruncă toate erorile teologice 
posibile, juste sau nejuste, ci ceva şi mai periculos: o scuză pentru o filosofie elitistă a 
superiorității “inteligenței răsăritene” față de tot ceea ce este “apusean'.” Mulţi dintre 
defăimătorii Fericitului Augustin doreau să-l aşeze în rândul ereticilor pentru că nu era 
„perfect” în teologia sa; dar, după cum a arătat Părintele Serafim, o asemenea abordare 
supra logică respiră spiritul „apusean” (uneori „iezuit”) faţă de care pretind că se opun 
cu violență, întrucât finalul logic al cercetării pentru „perfecţiunea” alb-negru la sfinții 
părinți este precisă — infailibilitatea papală. 

Păstrându-şi propriul principiu, Părintele Serafim nu a identificat această 
problemă fără a se transpune el însuşi în ea. EI a scris: 


Abordarea „apuseană” în ceea ce priveşte teologia, supra-logica de la care 
Fericitul Augustin ... a avut de suferit, încrederea exagerată în concluziile 
minţii noastre supuse greşelii — este o caracteristică a fiecărui om de 
astăzi că este nebuneşte să pretinzi că este o problemă a a/rcuiva şi nu a 
noastră, întâi de toate. Doar dacă toți am avea măcar o parte din acea 
ortodoxie a inimii adâncă şi adevărată (să luăm expresia Sf. Tihon de 
Zadonsk) pe care Fericitul Augustin ... o avea la gradul superlativ, am fi 
cu mult mai puțin înclinați să exagerăm erorile sau greşelile sale, reale 
sau imaginare .... 

Numai dacă suntem destul de cinstiți şi sinceri să recunoaştem — 
astăzi, noi toţi creştinii ortodocşi, fie din est sau vest, ne aflăm într-o 
„captivitate apuseană” mai rea decât au cunoscut oricare dintre părinții 
noştri din trecut. În secolele anterioare, influenţele apusene, este posibil 
să fi produs unele formulări teoretice ale doctrinei care erau lipsite de 
precizie; dar astăzi „captivitatea apuseană” împrejmuieşte şi adesea 
guvernează însăşi atmosfera şi tonul ortodoxiei noastre, care adesea este 
„corectă” din punct de vedere teoretic dar îi lipseşte adevăratul spirit 
creştin, în savoarea de nedefinit a adevăratului creştinism. 

Să fim atunci mai smeriţi, mai iubitori şi iertători când abordăm 
sfinții părinți. Testul continuității tradiției creştine nefrânte a trecutului să 
nu fie numai 0 încercare a noastră de a fi precişi în doctrină, ci şi 
dragostea noastră pentru oamenii care ne-au transmis-o — dintre care unul 
a fost cu siguranță Fericitul Augustin, ca şi Sf. Grigorie de Nissa, în ciuda 
erorilor lor. 


„TEXTE TEOLOGICE ORTODOXE” 


Cam în acelaşi timp când părinții din Platina publicau în serial eseul despre 
Fericitul Augustin, ei publicau şi omilii teologice selectate ale Sf. Simeon Noul Teolog 
(+ 1022), în Cuvântul ortodox. În strădania lui permanentă de a oferi lumii 
contemporane învățătura adevărată despre începutul şi sfârşitul existenţei pământeşti, 
Părintele Serafim a ales să traducă acele omilii care prezentau starea lui Adam în rai, 
încălcarea legii, răscumpărarea omenirii prin lisus Hristos şi viitoarea transfigurare a 


5% Ibid., p. vii, 45. 

lumii fizice. În 1979, această traducere, căreia părinţii i-au dat titlul Păcatul lui Adam, a 
apărut separat, ca unul dintre „Textele teologice ortodoxe”. 

Sf. Simeon a fost bine ales pentru a oferi învățătura despre începutul şi sfârşitul 
tuturor lucrurilor, recunoscându-i-se accesul la Mintea Creatorului ca să fie numărat 
printre cei trei sfinți din întreaga istorie a Bisericii care sunt numiţi cu titlul slăvit de 
Teolog”. Arătând aceasta în introducere, Părintele Serafim a pus problema: 


„Cum ne dă Sf. Simeon învăţătura care este autentic creştină şi nu un 
simplu rezultat al speculaţiei şi presupunerii? 

Sf. Simeon vorbeşte din sfântă revelaţie. Mai întâi baza lui este 
întotdeauna scripturistică — dar ne uimeşte o profunzime a înţelesului din 
citatele sale biblice pe care nu le-am fi văzut singuri niciodată. Şi asta 
deoarece, în al doilea rând, el vorbeşte din experiența sa personală."**5 


Prezentând învăţătura ortodoxă pozitivă a Sf. Simeon despre Adam şi lumea 
creată la început, Părintele Serafim echilibrează în tăcere învățătura reprezentanţilor 
ortodocşi moderni care pretindeau că vechii sfinți părinți fuseseră evoluţionişti. Şi 
întrucât Sf. Simeon a afirmat în termeni siguri că răscumpărarea noastră vine în mod 
specific prin jertfa finală de pe Cruce a lui Hristos, omiliile sale au slujit şi ele pentru a 
contrabalansa falsa „dogmă a răscumpărării” fără a o aduce la nivelul controversei. 

Alt „Text teologic ortodox” pe care părinţii de la Platina l-au tradus şi publicat în 
volum a fost Supravenerarea ortodoxă a Maicii Domnului a Arhiepiscopului loan. 
Descoperind versiunea originală în limba rusă într-un calendar bisericesc rar publicat în 
Cehoslovacia în 1933, ei îl găsiseră pentru a oferi o abordare remarcabil de clară şi 
concisă a unui subiect care s-a dovedit adesea tulburător convertiţilor ortodocşi, în 
special acelora care veneau de la protestantism. Într-un studiu care era atât istoric cât şi 
teologic, Arhiepiscopul loan a arătat cum cinsteşte Biserica pe Maica Domnului de-a 
lungul secolelor, a prezentat principalele erori care au atacat această venerare şi a 
concluzionat cu un sumar despre ceea ce cunoaşte Biserica despre viaţa pământească. 
Pentru Părintele Serafim, autoritatea acestei opere a Arhiepiscopului loan era similară 
aceleia a omiliilor Sf. Simeon, întrucât Arhiepiscopul loan a avut un contact mistic 
direct cu Maica Domnului. 

Mai târziu, în timp ce Părintele Serafim se afla în pelerinaj spre Jordanville, 
Părintele Gherman şi fraţii s-au sârguit să ofere într-un volum separat tot materialul pe 
care îl publicase obştea despre Arhiepiscopul loan în engleză. Au reuşit să-l completeze 
înaintea întoarcerii Părintelui Serafim şi i l-au prezentat ca o surpriză drept cadou de 
Crăciun. La sfârşitul cărţii, intitulată simplu Cuviosul loan, Părintele Gherman aşezase o 
frumoasă slujbă de Acatist Arhiepiscopului loan, pe care Părintele Serafim îl scrisese cu 
ani în urmă.55€ 


TEOLOGIE DOGMATICĂ ORTODOXĂ 


Părintele Serafim a muncit câţiva ani ca să traducă unul dintre textele importante 
ale seminarului din Jordanville: Teologia dogmatică ortodoxă de Părintele Mihail 
Pomazansky. Părintele Serafim credea că această carte era foarte necesară în limba 
engleză pentru a-i învăţa temeinic pe convertiții ortodocşi, tradiţia teologică neştirbită, 
iarăşi ca o contrabalanță față de deviaţiile atât înspre stânga cât şi înspre dreapta. În 
introducere a scris, „unul dintre avantajele majore ale acestei cărți este simplitatea 


555 Sf. Simeon Noul Teolog, Păcatul lui Adam (Platina, California: St. Herman Brotherhood, 1979), p. 31. 
5 Episcopul Sava de Edmonton, Cuviosul Ioan (Platina, California: St Herman Brotherhood, 1979). 
Această carte a fost extinsă de trei ori față de mărimea inițială şi publicată în 1987 de Părintele Serafim şi 
Părintele Gherman Podmoşenski, sub titlul Fericitul loan Făcătorul de minuni. 

prezentării. Nu a fost scrisă pentru teologi academici, ci în principal pentru păstori şi 
astfel are o abordare practică care lipseşte multor cărţi teologice contemporane. În 
scrierile sale teologice, Părintele Mihail rămâne adânc înrădăcinat în tradiția Bisericii 
Ortodoxe, neîncercând să înlocuiască revelațiile pe care ni le-a transmis Biserica cu 
propriile sale păreri personale. Într-adevăr, el evită cu desăvârşire simplele “opinii”, 
întrucât el intenționează aici să scrie exact despre ceea ce învață Biserica — ceea ce pot 
da păstorii turmelor lor ca învățătură sigură şi neschimbătoare a Bisericii — şi nu despre 
ceea ce se “dispută”. Este un tor distinct în abordarea Părintelui Mihail care nu îngăduie 
nici o confuzie asupra învățăturii actuale a Bisericii." 

Pentru ediția în limba engleză a cărții, Părintele Mihail a pregătit o versiune 
nouă şi revizuită a ei, una care nu era destinată numai seminariştilor şi ruşilor, ci omului 
contemporan în general şi lumii vorbitoare de limbă engleză în ansamblu. EI a trimis 
părinților modificări, completări şi o introducere nouă, corespunzătoare, care să arate 
progresul cărţii şi chiar să ajute la realizarea ei cu mijloace proprii. 

Deşi Părintele Serafim a terminat de tradus cartea şi de completat cu propriile 
sale comentarii folositoare, a murit înainte de a o putea publica. A fost publicată în 
1984, doi ani după moartea sa. 

Versiunea engleză a Teologiei dogmatice ortodoxe s-a dovedit foarte populară şi 
a fost primită cu recunoştinţă de către simplii credincioşi care nu erau partizani ai 
disputelor teologice curente. Singurele critici au venit de la elita teologică, atât de 
dreapta cât şi de stânga, care compătimeau „occidentalismele”: în special, Părintele 
Mihail l-a recunoscut pe Fericitul Augustin ca părinte ortodox şi şi-a rânduit cartea 
potrivit unui model „apusean”, „sistematic”. 

Lucrând la carte, Părintele Serafim fusese foarte conştient de criticile moderne 
curente ale „teologiei sistematice”, dar, ca şi Arhiepiscopul Ioan, el a considerat că 
asemenea critică „este provocată asupra problemelor mărunte” — prezentând aceasta 
întâmplător cu privire la conţinutul şi spiritul teologiei. În scrierile Arhiepiscopului loan 
nu era nici un sistem teologic. Și totuşi, după cum a arătat Părintele Serafim în 
introducerea la Supravenerarea ortodoxă a Maicii Domnului: „El nu a protestat 
împotriva operelor majore ale “teologiei sistematice” pe care le-a propus sec. al XIX-lea 
în Rusia şi a folosit liber catehismele sistematice ale acestei perioade în lucrarea sa 
misionară (după cum au făcut în general, ierarhii secolelor XIX şi XX, atât în Grecia cât 
şi în Rusia, văzând în aceste catehisme un ajutor extraordinar în munca educării 
ortodoxe printre oameni), în această privință el a fost deasupra modelor şi partidelor 
teologilor şi studenților, atât din trecut cât şi din prezent, care sunt ataşați de felul 
deosebit în care este prezentată teologia ortodoxă.”S%% 

În 1987, trei ani după ce a fost publicată Teologia dogmatică ortodoxă în 
traducere engleză, Părintele Mihail Pomazanski a murit, aproape în ajunul împlinirii a 
100 de ani. Nu cu mult înainte a apărut o altă carte de teologie dogmatică ca o 
alternativă la aceasta, scrisă de unul dintre preoţii super-corecţi al cărui scop principal 
părea să fie acela de a dovedi, nu numai că Fericitul Augustin a fost eretic, dar că a fost 
„cel mai mare ierarh al Bisericii, sursa majoră a tuturor erorilor romano-catolice şi 
protestante.”S* A fost scrisă în tonul „luptei neterminate” de care Arhiepiscopul loan şi 
Părintele Mihail s-au ferit întotdeauna şi a evocat câteva articole din lumea ortodoxă în 
apărarea Fericitului Augustin. 


57 Preot Mihail Pomazanski, Teologie dogmatică ortodoxă (Platina, California: St. Herman Brotherhood, 
1984), p. Il. 

5% Arhiepiscopul loan Maximovici, Supravenerarea ortodoxă a Maicii Domnului, (Platina, California: St. 
Herman Brotherhood, 1978), p. 10. 

* Rev. Michael Azkoul, Învățăturile Sfintei Biserici Ortodoxe (Buena Vista, Colorado: Dormition Skete, 
1986), p. 54. 

Astăzi a dominat predica Părintelui Mihail Pomazanski despre „Evanghelia 
ortodoxă pozitivă” şi continuă să ajungă la inimile credincioşilor simpli. Cerută în mod 
constant, cartea sa este privită în mare măsură ca cea mai bună introducere la teologia 
ortodoxă în engleză şi a devenit acum un manual standard în seminariile ortodoxe din 
America.” Cititorii comentează cât sunt de surprinşi să constate că această carte nu 
este numai foarte informativă, ci şi foarte însuflețitoare. Cu câţiva ani înainte de apariția 
cărţii, Părintele Serafim a ştiut că va avea un asemenea efect. Într-un articol pe care l-a 
scris despre Părintele Mihail în 1981, a observat că Părintele Mihail era „unul dintre 
puţinii” de astăzi care a scris teologia ortodoxă într-un asemenea „ton cald şi 
însuflețitor”, observând şi faptul că era o parte a „unei generaţii vechi care dispare 
repede”.*! 

În acelaşi articol, Părintele Serafim a definit adevăratul scop al teologiei, arătând 
că el învățase de la generaţia mai în vârstă de scriitori teologi şi arătând scopul înalt al 
obştii sale în publicarea tuturor textelor teologice ale ei. El a scris că „teologia nu este în 
principal o problemă de argumente, critici, dovezi şi combateri, mai întâi de toate este 
cuvântul despre Dumnezeu al oamenilor, potrivit cu învăţătura revelației divine a 
ortodoxiei. De aceea, scopul ei principal este întotdeauna de a însufleți, de a încălzi 
inima, de a-l ridica pe om deasupra preocupărilor mărunte pământeşti pentru a scoate la 
iveală începutul şi sfârşitul divin al tuturor lucrurilor pentru a da omului energia şi 
încurajarea în lupta către Dumnezeu şi patria noatră cerească. Acesta este cu siguranță 
înțelesul şi spiritul teologiei a trei “teologi” pre-eminenţi ai ortodoxiei: Sf. loan 
Teologul, Sf. Grigorie de Nazianz şi Sf. Simeon Noul Teolog; se poate spune că ei au 
dat tonul pentru teologia ortodoxă şi acesta rămâne tonul şi sarcina teologiei chiar în 
epoca noastră rece şi analitică.” 


94 
Reînvierea Sfintei Rusii 


Putem îndrăzni să ne gândim la salvarea Rusiei cu 
toată seriozitatea când am devenit deosebiți. 
Trebuie să ne forțăm să ne schimbăm în modul cel 
mai profund — să încetăm să fim ceea ce eram 
atunci când, de voie sau de nevoie, din ştiinţă sau 
din neştiință, cu propriile noastre mâini sau doar 
prin indiferență aruncam Rusia în acea prăpastie 
îngrozitoare, sângeroasă în care a rămas până 
acum... Să nu ne bucurăm, Să nu ne amuzăm, să nu 
dansăm pe mormântul Rusiei, adusă pe patul morții 
de către noi, ci mai degrabă să ne pocăim cu 
lacrimi — să ne pocăim cu adevărat, aşa cum ne 
învaţă sfânta Biserică, cu o hotărâre fermă de a ne 
schimba viața radical, să ne înnoim duhul. 

- Arhiepiscopul Averkie ( 1976) 


5% Obştea Sf. Gherman a publicat recent o nouă ediţie în limba rusă a Teologiei dogmatice ortodoxe 


încorporând modificările şi completările Părintelui Mihail şi o trimite în cantități mari în Rusia şi 
Bulgaria. 

*! [Părintele Serafim Rose], „Legăturile noastre vii cu sfinţii părinți: Preotul Mihail Pomazanski, teologia 
în vechea tradiție,” The Orthodox Word, nr. 97 (1981), p. 80. Publicat mai târziu în Protopopul Mihail 
Pomazanski, Teologie dogmatică ortodoxă, p. 18. 

542 Ibid. 

Dacă un om nu este încununat (cu martiriu), 
îngrijeşte-te să nu fii prea departe de cei care sunt. 
- Fericitul Clement al Alexandriei (ţ 223) 


A 
În timpul ultimilor ani ai vieţii Părintelui Serafim, a început să se simtă o schimbare 


marcantă în Rusia şi în alte țări comuniste. Prăbuşirea ideologiei comuniste — care la 
început nu a apărut din punct de vedere politic, ci în interior, în mințile şi inimile 
oamenilor — era însoţită acum de o deşteptare religioasă naţională. Reînvierea sfintei 
Rusii începea să apară datorită profeţiei şi a devenit acum problema principală în atenția 
Părintelui Serafim. Împreună cu învățătura sa despre ortodoxia inimii, a devenit tema 
care a revenit cel mai mult în ultimele sale cuvântări, articole şi scrisori. După cum se 
poate vedea din jurnalul său din Jordanville, el vorbea invariabil despre reînvierea 
Rusiei în legătură cu valoarea suferinței de răscumpărare. 

Pentru Părintele Serafim, toate aceste teme — ortodoxia inimii, reînvierea sfintei 
Rusii, suferința de răscumpărare — şi-au găsit sensul împreună, printre altele, în 
persoana Părintelui Dimitrie Dudko. 

Până în 1980, prin predicile, articolele, discursurile publice şi chiar un ziar 
săptămânal, Părintele Dimitrie convertise şi botezase el însuşi peste 5000 de adulți. El 
devenise un critic sincer nu numai al ateismului impus din punct de vedere politic, ci şi 
al „sergianismului”, corupţiei şi paraliziei propriilor săi episcopi din Patriarhia 
Moscovei. EI se sârguia să atragă atenţia lumii asupra fenomenului noilor martiri Ruşi şi 
asupra situației creştinilor care se mai aflau în închisoare şi erau chinuiți sub jugul 
comunist. La capul noilor martiri el se ruga țarului Nicolae II şi familiei sale, referindu- 
se deschis la „Marele Mucenic Nicolae”. Şi toate astea le făcea după cum spunea 
Părintele Serafim, „chiar în gura fiarei ateiste.” 

Părintele Serafim observa: „Vrăjmaşii timpului nostru sunt atât de mari că 
uneori pierdem din vedere puterea mare care trebuie să le-o opunem .... Dar Părintele 
Dimitrie Dudko, aproape mai mult decât oricine altcineva din zilele noastre, 
propovăduieşte Evanghelia ortodoxă pozitivă, chiar dacă el este atacat de vrăjmaşii din 
societatea contemporană. 

Soljenițin vorbea despre gulag — termen laic; Părintele Dimitrie vorbeşte despre 
Golgota — înţelegerea creştină a experienței sovietice. Partea centrală a mesajului 
Părintelui Dimitrie — şi a Rusiei contemporane — către noi, este că toate suferințele 
pricinuite de ateism au un înțeles — ÎI putem găsi în ele pe Hristos.” 

Într-o cuvântare ţinută în septembrie 1980 despre „Renaşterea ortodoxă din 
Rusia”. Părintele Serafim a citat cuvintele Părintelui Dimitrie despre Golgota Rusiei: 

„Pe pământul nostru a apărut Golgota; chinurile tuturor martirilor începe treptat 
să purifice aerul .... Prezenta răstignire a lui Hristos din Rusia, persecuțiile şi bătăile de 
Joc duc la reînvierea credinţei în oameni .... Asta ne dă putere, hotărâre, ne face mai 
buni decât suntem acum .... Câţi martiri au fost în Rusia — şi de aici, câte simțăminte 
sfinte! Aceste sfinte simțăminte nu vor da cu adevărat nici o roadă? Şi poate că noi 
trăim şi vom trăi numai prin simțămintele sfinților martiri, având sprijin de la ei .... În 
țara noastră acum este Golgota. Hristos este crucificat. Golgota nu înseamnă pur şi 
simplu suferințe, ci acele suferințe care duc la reînviere şi varsă lumină asupra 
oamenilor." 

Părintele Dimitrie gustase din această Golgotă. În tinereţe suferise opt ani şi 
jumătate într-un lagăr de concentrare pentru că scrisese o poezie religioasă şi în 1975 
fusese implicat într-un „accident” de automobil pus la cale, care îi rupsese ambele 
picioare şi de-abia scăpase cu viaţă. În 1980, la 61 de ani, încă a mai simțit presiunea 


5% Părintele Serafim Rose, „Învierea ortodoxă în Rusia ca insuflare pentru ortodoxia americană”, The 
Orthodox Word, nr. 138 (1988), p. 45-46. 

constantă atât din partea statului sovietic cât şi a Patriarhiei din Moscova ca să înceteze 
activitatea religioasă. Părintele Serafim a scris că ortodoxia Părintelui Dimitrie „este o 
“ortodoxie care suferă” profund, care merge mai adânc decât ortodoxia academică 
comodă care este atât de uşor de păstrat în vestul liber; este ortodoxia în acțiune, plină 
de dragoste pentru fratele în suferință înaintea celei pentru sine. În “scrisoarea sa din 
exil”, Părintele Dimitrie zice bine: “Dacă voi vorbi despre ortodoxie şi nu voi vedea 
Rusia care suferă, ortodoxia pentru mine ar putea fi ceva ce ţine numai de rațiune." 

Recunoscând că „cea mai mare problemă a ortodoxiei noastre contemporane 
este prea marea calculare şi prea puţină inimă,” Părintele Serafim a văzut că mesajul 
Părintelui Dimitrie era exact ceea ce era necesar astăzi. Părintele Dimitrie, când a fost 
acuzat în propria sa Biserică de folosirea religiei ca o „acoperire”, a răspuns cinstit: 
„Am stat într-un lagăr timp de opt ani şi jumătate, dar nu mă plâng. Nu ştiţi că oamenii 
care se angajează în politică nu spun asta deschis? Politicienii sunt întotdeauna calculați, 
dar după cum vedeţi, eu nu calculez. Eu vorbesc riscându-mi propria viaţă şi a celor din 
familia mea. Nu există nici un fel de politică în cuvintele mele. Nu există în cuvintele 
mele nici un fel de animozitate sau defăimare, nici un sens ascuns, de nici un fel. Doar 
durere. Durere pentru fiecare om şi lucru. Nimic altceva nu există.” 

Părintele Serafim a scris într-o scrisoare: „Cuvintele Părintelui Dimitrie sunt o 
asemenea respiraţie de aer proaspăt pentru aomenii de astăzi .... El se adresează direct 
inimii oamenilor de astăzi, atât din Rusia cât şi din afară.” 

În alte scrisori, Părintele Serafim remarca: „Părintele Dimitrie ne dă o şansă ca 
să ocolim unele dintre problemele noastre; aici nu le place ca noi să vorbim despre sfinţi 
necanonizați — dar Părintele Dimitrie se referă deschis la “Sfântul Noul Mucenic 
Nicolae” (ţarul).. „5% Atitudinea lui “răzvrătită” faţă de episcopii săi “corecţi” şi 
“birocraţi” este de asemenea instructivă pentru noi.” 

După ani de zile, părinţii de la Platina au primit două note scurte de la Părintele 
Dimitrie: „Tot restul corespondenţei noastre cu el”, nota Părintele Serafim, „se află 
probabil în dosarele poliţiei”. Între timp, între 1978 şi 1980, Părintele Serafim a tradus 
în limba engleză integral primele patru numere ale ziarului Părintelui Dimitrie În lumina 
transfigurării (tipărit de Părintele Alexei Young în Nicodim, câteva scrisori şi chemări 
în străinătate de la Părintele Dimitrie (tipărite în Cuvântul ortodox împreună cu o 
fotografie de-a lui pe coperta din față) şi o carte întreagă a Părintelui Dimitrie Predicile 
reînvierii (pentru care, din nefericire, editorul rus din Canada nu i-a dat permisiunea 
Părintelui Serafim să o publice). 

De data asta, Părintele Dimitrie devenise o figură cunoscută în toată lumea. În 
neprihănirea şi sinceritatea sa, el dezvăluise sufletul său îndelung-răbdător în fața lumii 
şi era ca un miel gata de jertfă. Ca şi cum persecuțiile sovietice nu ar fi fost de ajuns, el 
a trebuit să mai îndure şi atacurile care veneau de la frații creştini ortodocşi din vestul 
liber, care în unele privinţe erau probabil şi mai dureroase pentru el. Părintele Serafim 
nota în cuvântarea sa „Renaşterea ortodoxă”: „Cinstea şi credința înflăcărată a Părintelui 
Dimitrie a făcut mulți duşmani — destul de trist, chiar printre creştini ortodocşi. Unii l-au 
găsit prea emoţional, prea apocaliptic, prea mesianic — şi este adevărat că astfel de 
predică ortodoxă arzătoare, stăruitoare nu se mai auzise în Rusia şi probabil în întreaga 
lume ortodoxă de pe vremea Sf. loan de Kronstadt; mulţi ortodocşi au devenit mulțumiți 
de ortodoxia lor “corectă şi proprie” şi sunt cam ofensaţi atunci când ortodoxia este 
predicată şi comunicată cu atâta căldură tuturor celor care vor să asculte. Alţii sunt 
contaminaţi de suspiciunea tragică a timpurilor noastre, stârnită în mare măsură de 


54 [Părintele Serafim Rose], „În apărarea Părintelui Dimitrie Dudko”, The Orthodox Word, nr. 92 (1980), 


p. 116-117. 

*% Părintele Dimitrie Dudko, Nădejdea noastră (Crestwood, New York: St. Vladimir's Seminary Press, 
1977), p. 95. 

546 Pe vremea aceea țarul nu fusese canonizat nici în Rusia nici în străinătate. 

sistemul de spionaj comunist şi nu are încredere în el, unii chiar suspectându-l de a fi 
agent KGB. Altora le scapă mesajul pentru că vor să verifice fiecare cuvânt al său 
pentru posibile “erezii”, şi unii dintre aceştia au crezut că el este “adept al 
ecumenismului” întrucât nu este de loc ostil față de creştinii ne-ortodocşi, chiar dacă 
separă foarte clar ortodoxia de învăţăturile lor."5* 

În ianuarie 1980, Părintele Dimitrie a fost din nou arestat şi întemnițat. Chiar 
înainte de încarcerare, scrisese criticilor săi din străinătate: 

„Aveţi îndrăzneală să ne criticați fără să vedeţi care este problema şi 
necunoscând circumstanţele noastre .... Nu este timp să învăţăm să ne înţelegem unul 
pe altul, să ne ajutăm unul pe altul, să ne bucurăm unul pe altul? ... Rusia piere, întreaga 
lume piere, protejându-se în spatele unei prosperităţi false; şi ne împiedicăm unul pe 
altul să facem lucrarea lui Dumnezeu .... Oamenii pentru care am hotărât să renunţ la 
întreaga mea viaţă, au început deodată să mă otrăvească. O, Doamne, iartă-i! ... Ajută- 
mă să port această cruce foarte grea!” 

În America, gruparea ortodoxă super-corectă a stârnit critica cea mai 
zgomotoasă față de Părintele Dimitrie. Chiar în timp ce zăcea în închisoare şi fiind 
subiectul metodelor de tortură sovietice rafinate, buletinul săptămânal al publicaţiilor 
grupării super-corecte a tipărit un articol lung despre el care a încercat să-l „prindă” în 
cuvintele sale şi astfel să dovedească faptul că, fiind în jurisdicția adversară a Patriarhiei 
Moscovei, el era atât adept al ecumenismului cât şi eretic. Articolul se încheie cu o 
afirmaţie a Arhiepiscopului Artemon din Los Angeles (acelaşi ierarh care ajutase la 
stârnirea persecuției împotriva Arhiepiscopului loan) că, dacă Părintele Dimitrie ar fi să 
moară în închisoare fără să fi părăsit mai întâi Patriarhia Moscovei, nu ar muri ca martir 
ci ar „săvârşi pur şi simplu sinucidere”. Articolul cerea „creştinilor ortodocşi evlavioşi” 
să se roage în mod cinstit, nu pentru Părintele Dimitrie, ci doar pentru creştinii ortodocşi 
persecutați care nu erau în nici un fel asociaţi cu Patriarhia Moscovei. 

Părintele Serafim nota într-o scrisoare: „Acum atacul se îndreaptă împotriva 
Părintelui Dimitrie şi noi (şi Părintele Alexei Young) pe care l-am apărat, suntem acum 
acuzați în mod public de a fi “spus numai minciuni” şi de a fi “neprincipiali şi 
iresponsabili”. Iarăşi, nu avem legătură cu atacul pornit împotriva noastră personal. Ci 
acesta este un atac împotriva unuia dintre cei mai buni reprezentanți ai ortodoxiei vii, 
ortodoxia inimii!” 

Părinții Gherman şi Serafim au considerat articolul despre Părintele Dimitrie atât 
de lipsit de dragoste şi jignitor că au scris o scrisoare editorului încercând să trezească 
simpatie omenească pentru omul întemnițat. Totuşi, de-abia trecuse o săptămână când s- 
a raportat că Părintele Dimitrie se pare că „cedase” sub presiunea închisorii. Părintele 
Serafim a relatat despre aceasta în Cuvântul ortodox: 

„Mulţi creştini ortodocşi din lumea liberă s-au întristat să audă “mărturisirea” 
Părintelui Dimitrie Dudko la televiziunea sovietică (20 iunie,1980), când a citit un 
material pregătit dinainte prin care renunţa la toate articolele şi cărțile sale şi se declara 
vinovat de “activitate anti-sovietică”. Asta s-a întâmplat după ce Părintele Dimitrie 
fusese întemnițat cinci luni şi nu avusese voie să vadă pe nimeni, nici măcar membrii 
propriei sale familii. Se pot presupune presiunile şi armele psihologice (inclusiv injecții 
cu medicamente pentru slăbirea minţii) care l-au forțat pe Părintele Dimitrie să citească 
acel material, care, în mod evident fusese alcătuit pentru el de către KGB.5% 

În cuvântarea „Reînvierea ortodoxă”, Părintele Serafim a mai declarat: „Cred că 
nu este prea greu de înțeles, în termeni generali, ce s-a întâmplat cu el: a “cedat”, nu în 
credința sa creştin ortodoxă (la care probabil nu i se ceruse încă să renunțe) ci în sensul 
misiunii. Înainte de arestarea sa, a scris despre “nopţile sale fără somn” când a citit 
despre felul în care proprii săi ortodocşi ruşi de peste hotare îl atacau şi răspândeau 


57 Părintele Serafim Rose, „Învierea ortodoxă în Rusia”, p. 28. 
*% [Părintele Serafim Rose], „În apărarea Părintelui Dimitrie Dudko”, p. 115. 

insinuări despre el: De ce poate el vorbi atât de deschis? Cum poate avea el asemenea 
contacte în străinătate? De ce îl lasă să tipărească un “ziar”? 

Cât de mărunți putem deveni uneori când ne aflăm față către față cu un miracol 
atât de evident cum sunt cuvintele Părintelui Dimitrie din ultimii ani! Chinurile sale 
ateiste au fost fără îndoială replica deplină a îndoielilor şi suspiciunilor şi acuzațiilor 
fraților săi ortodocşi pentru ca, în cele din urmă, să-l determine pe Părintele Dimitrie să 
rupă contactul chiar şi cu propria sa familie, să se îndoiască de propria sa misiune de a 
transmite cuvântul ortodox mântuitor, când fiecare părea că este împotriva lui. 

Cred că noi cei din lumea liberă care nu l-am prețuit şi sprijinit suficient pe 
Părintele Dimitrie, trebuie să fim acuzați cel puţin parțial pentru această tragedie. Din 
câte ştim, nimeni încă n-a putut să ia legătura cu Părintele Dimitrie, decât o singură 
persoană care a putut vorbi cu Matiuşca lui relatează că putea doar să spună: “Ce i-au 
făcut? 

Câteva zile după ce Părintele Serafim auzise despre „mărturisirea” Părintelui 
Dimitrie, a vorbit într-o scrisoare despre sentimentele sale personale: 

„Să-l ajute Dumnezeu pe acest om sărman în ceasul lui de încercare; nu se pot 
imagina presiunile şi chinurile la care a fost supus pentru a găsi asta (în principal, aş 
crede, amenințări împotriva familiei şi fiilor duhovniceşti). Nădăjduiesc că 
vrăjmaşii nu vor avea nici o bucurie în această privință. Cât despre mine, consider că 
pentru aceasta trebuie să mergem mai adânc în interiorul nostru. Poate fi foarte 
mângâietor să ştii că cineva este “erou” şi spune cu îndrăzneală ceea ce chiar noi cei 
liberi avem rareori curajul sau puterea să spunem; dar acum putem aprecia puţin mai 
bine suferința prin care trebuie să trecem toți pentru a fi creştini ortodocşi în aceste 
timpuri îngrozitoare. Această “mărturisire” nu anulează nici măcar un singur cuvânt din 
cele spuse de el mai devreme, din câte îmi dau seama; dar acum vor trebui alţii să 
continue lucrarea. Trebuie să ne rugăm mai mult unii pentru alţii şi să avem mai multă 
iubire şi simpatie unii pentru alții. Dumnezeu să ne ajute pe noi toți! Simt norii 
întunecându-se şi deasupta Americii.” 

Aşa cum îi fusese teamă Părintelui Serafim, unii oameni din lumea liberă 
trăgeau foloase din acest trist incident ca să spună ca efect „ţi-am zis eu” — ca şi cum 
„mărturisirea” Părintelui Dimitrie ar dovedi că nu fusese curat mai întâi. Povestitorul 
super-corect a publicat articole ale mânăstirii Hartford şi Arhiepiscopului Vasian care 
au încercat din nou să arate că, în cele din urmă, nu se poate aştepta nimic bun din 
interiorul Patriarhiei Moscovei. 

Această reacție avea mult mai multe implicaţii decât doar Părintele Dimitrie. Din 
nou era foarte clar ceea ce considera Părintele Serafim marea problemă a ortodoxiei de 
astăzi, „care în esență se reduce, cred, la o problemă a unei ortodoxii paralizate de 
rațiune, de calcul, față de adevărata ortodoxie a inimii.” 

Apărându-l pe Părintele Dimitrie Dudko, Părintele Serafim apăra în realitate 
această ortodoxie a inimii. Şi, iarăşi, îl apăra pe cel „asuprit”. 

În 1980, Părintele Serafim a scris şi publicat în Cuvântul ortodox o „Apărare a 
Părintelui Dimitrie Dudko”, în care a răspuns punct cu punct acuzațiilor îndreptate 
împotriva lui. Ca răspuns la ideea că Părintele Dimitrie era practic „eretic” întrucât nu 
părăsea Patriarhia Moscovei şi „să se alăture Bisericii Catacombe”, Părintele Serafim a 
prezentat problemele reale ale unei persoane (în special o figură publică precum 
Părintele Dimitrie) care intră în această organizație care realmente era inaccesibilă 
tuturor cu excepţia unui număr mic de oameni. Aceste probleme, scria el, „nu sunt de 
loc atât de simple cum par cuiva care se bucură de libertatea şi răgazul vestului, unde e 
nevoie doar să cercetezi o listă a clerului sau chiar o carte de telefon ca să găseşti 


5 părintele Serafim Rose, „Reînvierea ortodoxă în Rusia”, p. 29. 
550 După moartea Părintelui Serafim, Părintele Gherman a aflat în Rusia că Părintele Dimitrie făcuse de 
fapt aceasta ca să salveze un grup de tineri fraţi care erau persecutați. 

reprezentanți oficiali ai oricărei jurisdicții ortodoxe ce se poate alege .... Nimeni dintre 
cei care cunosc viața bisericească din Rusia nu l-ar putea condamna pe Părintele 
Dimitrie pentru că nu “a intrat în Biserica Catacombă; dacă el ar face-o, ar fi un 
miracol — dar nu i s-ar putea cere sau să ne aşteptăm de la el la aşa ceva .... Nu i se pot 
cita canoane unui om care se îneacă; nu putem întoarce spatele acestui fel de oameni şi 
să le spunem să “intre în Biserica Catacombă” înainte de a le oferi sprijinul nostru. 
Agonia ortodoxiei suferinde din zilele noastre nu se poate rezolva întotdeauna printr-un 
schimb de jurisdicţii.”SS! 

În altă parte, Părintele Serafim a zis: „Să fim mulţumiţi că nu facem parte din 
Patriarhia Moscovei, ai cărei episcopi au devenit corupți şi neputincioşi. Spiritul 
sergianist al legalismului şi compromisul cu duhul acestei lumi se află astăzi 
pretutindeni în Biserica Ortodoxă. Dar noi suntem chemaţi să fim soldații lui Hristos în 
ciuda acestui fapt!5%? 

Părintele Serafim a afirmat de multe ori că făcea parte din una şi aceeaşi Biserică 
ca şi Părintele Dimitrie, chiar dacă în prezent, atâta timp cât Patriarhia Moscovei era 
înrobită comunismului, ei nu se puteau afla în comuniune oficială. Părintele Dimitrie a 
înțeles aceasta şi a exprimat bine acest paradox când a scris: „Unitatea Bisericii în 
prezent constă în diviziune.... Tocmai acum nu putem fi uniţi; trebuie să ne despărțim 
pentru a păstra unitatea. Felul unităţii spre care ne împing pe toţi într-o singură turmă — 
acesta este cel mai rău fel de diviziune.... Cu toţii trebuie să învăţăm să ne înţelegem 
unul pe altul, să fim toleranți unul față de altul. Şi aceasta va fi o mărturie a unității 
noastre. Fiecare să fie îndrumat de propria sa conştiinţă; fiecare se află sau cade înaintea 
lui Dumnezeu şi Dumnezeu va judeca pe fiecare." 

Părintele Serafim scria că aceste observații ale Părintelui Dimitrie despre 
„unitatea în diversitate, ei fiind atât de derutanţi pentru mintea care se află în spiritul 
legii, reprezintă cea mai ascunsă încercare pe care am văzut-o, să exprime această 
perplexitate a situației Bisericii din timpurile noastre.” 

Părintele Serafim a mai subliniat că fărâmițarea Bisericilor ruseşti era doar 
vremelnică şi se va sfârşi atunci când comunismul se va prăbuşi iar Biserica din Rusia 
se va afla iarăşi în libertate (cum este astăzi): „Glasul Părintelui Dimitrie este asigurarea 
că lipsa noastră de comuniune cu Patriarhia Moscovei este doar o chestiune temporară, 
pentru că ortodoxia unui om ca Părintele Dimitrie este una cu a noastră”. Şi iarăşi: 
„Problema episcopilor ei, intercomunicarea, etc., încă rămân — dar tot timpul devine din 
ce în ce mai evident că aceste probleme, din Biserica Rusă cel puţin, sunt vremelnice şi 
superficiale şi nu împiedică unitatea mai adâncă dintre noi şi adevărații fii ai Bisericii 
Ruse, ca Părintele Dimitrie.”55%* 

În ciuda „înfrângerii” aparente a Părintelui Dimitrie, Părintele Serafim l-a numit 
totuşi martor principal al reînvierii Rusiei: „EI este un precursor al Rusiei reînviate şi 
faptul că el simte acum că a căzut, cu alte cuvinte, nu mai este în stare să vorbească aşa 
cum făcea înainte, este doar dovada că această  reînviere este încă în curs de 
desfăşurare. Nu se poate împlini atât timp cât ateismul încă mai domină în Rusia şi 
organizarea Bisericii pleacă capul la comanda ateilor; acum este sub comandă iar în 
vremea lui Dumnezeu va da roade bogate, în ciuda superiorității imense care îi stă 
împotrivă. 

Dar Părintele Dimitrie, pentru toată credința lui şi nădejdea în reînvierea Rusiei, 
încă ne avertizează că nu va avea loc fără noi, cu alte cuvinte, fără fiecare credincios 


“5! [Părintele Serafim Rose], „În apărarea Părintelui Dimitrie Dudko”, p. 119-120. 


552 Părintele Serafim Rose, „Reînvierea ortodoxă în Rusia”, p. 45. 

55 [Părintele Serafim Rose], „În apărarea Părintelui Dimitrie Dudko”, p. 137. 

55% Acum că Biserica din Rusia a fost eliberată, cel puţin pentru un timp, de sub jugul autorității fără de 
Dumnezeu,, actualii episcopi ai Bisericii Ruse de peste hotare ar face bine să ţină seama de cuvintele 
Părintelui Serafim. 

ortodox. Într-una din ultimele scrisori înainte de întemnițarea lui, a scris: “Acum, nu 
numai pentru cei care trăiesc în Rusia, ci şi pentru credincioşii din toată lumea, 
momentul cel mai responsabil se apropie: când reînvierea care a început ne va atinge 
sufletele .... Trebuie să sporească rugăciunea pentru toţi cei persecutați din Rusia .... 
Tot ajutorul posibil ar trebui arătat persecutaților şi familiilor .... De unitatea noastră 
depinde reînvierea care a început. 55 

Cu o asemenea chemare, nu este de mirare că Părintele Serafim, efectiv în toate 
conferințele sale publice ţinute spre sfârşitul vieţii, i-a îndemnat pe americani să se 
roage pentru creştinii ruşi în suferință, pomenind pe unii dintre ei şi spunând ceva 
despre fiecare. Se vor publica adrese în America ortodoxă aşa încât credincioşii să le 
poată trimite scrisori de încurajare celor persecutați, cât şi apeluri către cei ce persecută, 
cerându-le (cum spune Părintele Dimitrie) „să înceteze lucrarea lor criminală”. 

În conferința sa „Reînvierea ortodoxă”, Părintele Serafim afirmase că, „în 
primele veacuri ale creştinismului, rugăciunea creştinilor pentru întemnițaţii în 
suferință, pentru cei înrobiţi şi martiriul au fost un izvor de putere nu numai pentru cei 
în suferință ci şi pentru cei care se roagă pentru ei. Poate fi la fel în zilele noastre. Să 
facem pomelnice şi să ne rugăm pentru ei în Biserică şi acasă.” 

Asta a fost atât de important pentru Părintele Serafim că, atunci când a fost 
invitat să țină o conferință pentru gruparea super-corectă, a scris personal unui preot 
solidar: „Eu simt ... că participarea mea la conferință, ştiind că rugăciunea pentru 
Părintele Dimitrie şi tovarăşii săi de suferință din Patriarhia Moscovei nu li s-ar putea 
oferi public şi nu li s-ar putea oferi sprijin deschis şi apărare — ar fi o trădare a 
ortodoxiei din punctul meu de vedere. Consider că aş întoarce spatele fraților mei 
ortodocşi în suferință şi le-aş spune altora să nu se roage pentru ei.” Fără a realiza un 
număr mare al revistei asupra problemei, Părintele Serafim a scris organizatorului 
conferinței „refuzul respectuos” la invitaţie. 

Părintele Serafim i-a pomenit şi pe fraţii care sufereau în România, Serbia, 
Bulgaria, Albania, Georgia, Letonia şi alte țări comuniste, rugându-se pentru ei, după 
nume, ori de câte ori ajungeau la el informaţii (pe care le primea mai rar decât 
informațiile din Rusia). Dintre miile acestor duhovnici ortodocşi, de ale căror nume nu 
se auzise niciodată în apus, străbăteau puţine glasuri. Unul dintre acestea era glasul 
Părintelui Gheorghe Calciu, propovăduitor îndrăzneţ al „ortodoxiei inimii” care făcuse 
în România ceea ce făcuse Părintele Dimitrie în Rusia. Prima fascicolă din „Predicile 
Postului Mare” ale Părintelui Gheorghe a fost publicată în ultimul număr al Cuvântului 
ortodox la care lucrase Părintele Serafim înainte de a muri: o serie de predici înflăcărate 
pentru jertfa pastorală care fuseseră adresate mai întâi seminariştilor şi studenților 
ortodocşi din România. Părintele Serafim a considerat că aceste cuvântări către tineri 
erau minunate şi foarte actuale. Aşa cum scrisese în introducere: „Aceste cuvântări au 
fost ținute inițial în zilele de miercuri seara din Postul Mare, în 1978, în paraclisul 
Seminarului ortodox din Bucureşti unde Părintele Gheorghe era profesor. Acestea au 
stârnit un mare interes şi controversă, astfel dând la iveală posibilitatea unei renaşteri 
ortodoxe printre românii în suferință care seamănă foarte mult cu ceea ce se întâmplă în 
Uniunea Sovietică, unde cuvântările Părintelui Dimitrie Dudko au avut un efect 
similar. "55% 

Când Părintele Serafim publica aceste predici, Părintele Gheorghe suferea cea de 
a doua perioadă de închisoare, prima durase optspreceze ani.” Împreună cu articolul 


555 Părintele Serafim Rose, „Reînvierea ortodoxă în Rusia”, p. 46-47. 

55 părintele Gheorghe Calciu, „Predici la Postul Mare”, The Or/hodox Word, nr. 102 (1982), p. 17. 

55! Părintele Gheorghe a fost condamnat la zece ani închisoare în 1979. A fost eliberat mai devreme, în 
1984 şi i s-a permis să părăsească România la 9 august 1985; de atunci locuieşte în Statele Unite. În 
Lumina ştirilor răsăritene nr. 3 (1987), se poate găsi o scurtă relatare a chinurilor sale. 

despre Părintele Gheorghe, care aparține Patriarhiei Române, Părintele Serafim a mai 
publicat un articol despre suferinţa Bisericii pe vechi din România. 


NEATAȘÂNDU-SE fundamental, Părintele Serafim urma să nu fie menajat, în 


toamna anului 1981, a avut o ultimă legătură cu ecleziastica super-corectă, super- 
partizană. De această dată ierarhul din fruntea Bisericii Ruse din străinătate, 
Mitropolitul Filaret, s-a implicat pe neştiute. În septembrie, scrisese obştii: 


Dragă Părintele Gherman, 

Îţi trimit material pentru tipărire ... despre ultimul stareţ al 
Mânăstirii Glinsk, Arhimandritul Tavrion. După informaţiile pe care le 
am, acest stareț înțelept şi cuvios a aparținut mai întâi Bisericii 
Catacombă; dar văzând cum cei credincioşi erau împrăştiați ca oile fără 
păstor, s-a alăturat Bisericii oficiale, dar prin activitatea sa s-a situat 
absolut departe de ea, punându-și toată energia în călăuzirea 
duhovnicească a sufletelor credincioase. 

Dumnezeu să te ajute. Pacea să te însoţească împreună cu frații. 

Cu dragoste, 
Mitropolitul Filaret”5$ 


După cum s-a arătat, Mitropolitul trimisese un document extrem de însufleţitor, 
care prezintă adevărata viaţă a Bisericii din Rusia în mijlocul condiţiilor sovietice 
imposibile şi un stareț drept, iubitor, cu darul înainte-vederii care era foarte mult în 
duhul stareţilor de la Optina. Interesant, Starețul Tavrion, care murise doar cu doi ani 
înainte, în 1978, arătase multă dragoste pentru Părintele Dimitrie Dudko, spunând: 
„Părintele Dimitrie are o credinţă atât de simplă, de copilărească, că Dumnezeu l-a ales 
să fie duhovnic. Nu are de ce să-ți fie frică.” 

Mai erau atunci şi alte manuscrise însufleţitoare despre cele îndreptățite 
contemporane, fiind scrise şi circulând în ascuns în Rusia, dar în special — în afară de ce 
s-a publicat în samizdat de către Zoia Krakhmalnikova — nu au fost niciodată duse în 
apus înainte ca Rusia să devină din nou liberă. De aceea, la primirea unui asemenea 
document rar, de ultimă oră, părinţii din Platina l-au publicat imediat. Şi pentru a calma 
orice obiecții din partea aripii super-corecte, că publicaseră viața unui preot ce viețuise 
într-un bordei neştiut de nimeni, care a slujit mai târziu la Patriarhia Moscovei, au 
publicat şi scrisoarea de acoperire a Mitropolitului Filaret şi două documente de la 
Biserica Catacombă. 

Totuşi, departe de a se apăra de toate tulburările, scrisoarea Mitropolitului a 
stârnit un strigăt de indignare din partea celor din aripa dreaptă, care nu puteau crede că 
Mitropolitul lor putea numi pe cineva din Patriarhia Moscovei „stareţ înțelept şi 
cuvios”. De această dată gruparea super-corectă a pornit o întreagă campanie, cu 
plângeri trimise ca să le semneze toţi şi o delegație oficială trimisă ca să protesteze la 
reşedinţa Mitropoliei din New York. Plângerea susținea că Mitropolitul trimise 
fotografia şi articolul despre Arhimandritul Tavrion ca „să slujească drept propagandă 
sovietică pentru a calma atitudinea noastră față de clerul şi Biserica sovietică, arătându- 
se că există cu adevărat “stareți înţelepţi şi cuvioşi” care fac parte din Biserica 
sovietică.... Episcopii noştri împreună trebuie să facă o declaraţie publică cu privire la 
această problemă gravă. Editorii Cuvântului ortodox trebuie să repare prejudiciul făcut, 
prin retractarea afirmațiilor lor şi publicarea unei afirmaţii a Sinodului Episcopilor 
asupra acestei probleme de o importanţă deosebită.” 


35 [Maria Erastova], „Arhimandritul Tavrion, Ultimul Stareţ al Mânăstirii Glinsk”, The Orthodox Word, 


nr. 9 (198D),p. 11. 

Părintele Serafim observa că unul dintre preoţii super-corecți „încearcă să-i 
forțeze pe vechii noştri enoriaşi ruşi să scrie scrisori de protest Mitropolitului şi 
sărmanele doamne bătrâne nu înţeleg despre ce este vorba! Vor să ne împingă către o 
logică îngustă şi cât de puţin se potriveşte nevoilor reale ale misiunii ortodoxe de astăzi 
„.... Nu sunt tocmai “unde trebuie” — parcă se luptă cu morile de vânt, cu logica lor 
iezuită şi îşi justifică propria lor “puritate”, în timp ce ceea ce este necesar este iubirea şi 
inimi conştiente să ajute pe cei în suferință şi să-i cerceteze şi să-i aducă la Hristos.” 
Într-o altă scrisoare Părintele Serafim a numit acest fel de ortodoxie „ortodoxia lui Alice 
în Ţara Minunilor”. 

Mitropolitul şi alți episcopi s-au simţit chemați să pună capăt tulburării prin 
emiterea unei „decizii”, care declara că nu putem ignora evenimentele pozitive din 
Rusia, inclusiv cele apărute în cadrul Patriarhiei Moscovei. Aceasta s-a publicat în 
Cuvântul ortodox împreună cu un articol de Părintele Serafim: „Răspuns Stareţului 
Tavrion”, care a demonstrat că, Cuvântul ortodox nu-şi schimbase poziția față de 
situația Bisericii din Rusia. Părintele Serafim a evidenţiat că articolele despre Părintele 
Dimitrie Dudko şi Starețul Tavrion erau doar o continuare a articolelor mai vechi — 
începând cu al treilea număr — privind evenimentele pozitive care apăreau în cadrul 
Patriarhiei Moscovei, în ciuda compromisurilor episcopilor ei.**? 


APĂRAREA rapidă şi completă făcută de Părintele Serafim la adresa 


Părintelui Dimitrie şi a Stareţului Tavrion poate părea surprinzătoare venind de la 
cineva care, după cum am văzut, prefera să evite disputele din Biserică. Chiar şi 
novicele Grigore, care sosise la Mânăstirea Sf. Gherman în timpul „incidentului 
Tavrion”, îşi aminteşte că a fost mai întâi scandalizat de aparenta obsesie a Părintele 
Serafim în legătură cu aceste numere. „Suntem americani,” gândea Grigore. „De ce 
trebuie să se implice atât în ceva care priveşte numai Rusia?!” 

Mai târziu fratele Grigore a înțeles: Apărarea Starețului Tavrion era o apărare a 
adevăratului spirit al creştinismului împotriva unei simple scrisori. Dar era o implicare 
şi mai mare. Fenomenul Starețului Tavrion şi al altora ca el dovedea că Rusia sfântă nu 
dispăruse, că va renaşte. Şi reînvierea Rusiei, după cum a afirmat Părintele Serafim de 
multe ori, nu va afecta numai Rusia: de ea depinde soarta întregii lumi. 

La 3 august 1981, la o conferință a tinerilor ruşi din San Francisco, Părintele 
Serafim a explicat marea semnificaţie a Rusiei în timpul susţinerii conferinţei sale, care 
a devenit probabil cea mai larg publicată şi comentată: „Viitorul Rusiei şi sfârşitul 
lumii”. „Rusia”, a zis el, „prima ţară care a trăit jugul comunist, este şi prima ţară care 
a început să se trezească şi să îi supravieţuiască. În ciuda suveranităţii menținute a 
tiraniei comuniste din Rusia, ateismul nu a cuprins sufletul Rusiei şi deşteptarea 
religioasă care se poate vedea acum în Rusia este fără îndoială doar începutul a ceva 
imens şi esențial: tămăduirea sufletului unei întregi națiuni de flagelul ateismului. De 
aceea Rusia de astăzi poate spune un cuvânt despre semnificația întregii lumi, care cade 
în aceeaşi capcană a ateismului din care se ridică Rusia; de aceea viitorul Rusiei este 
atât de strâns legat de viitorul întregii lumi, în sens religios.” 

Părintele Serafim a continuat să citeze numeroase profeții despre oamenii sfinți 
ai Rusiei, despre reînvierea ei, printre care: 


339 [Părintele Serafim Rose], „Răspunsul Stareţului Tavrion”, The Orzhodox Word, nr. 98 (1981), p. 130. 


50 părintele Serafim Rose, „Viitorul Rusiei şi sfârşitul lumii”, The Orthodox Word, numerele 100-101 
(1981), p. 205-217; şi în Împărăţia cerurilor, paginile 80-100. Traducerea în limba rusă a fost publicată, 
printre altele, în Russky Palomnik (Pelerinul rus), nr. 2 (Chico, California: Valaam Sociaety of America, 
1990), p. 97-101. 

Starețul Alexei de la Mânăstirea Zosima ( 1928): „Cine este acela care 
spune că Rusia este pierdută, că a pierit? Nu, nu, nu este pierdută, nu a 
pierit şi nu va pieri — dar ruşii trebuie să se curețe de păcate prin 
încercări mari. Omul trebuie să se roage şi să se pocăiască cu înfocare. 
Dar Rusia nu este pierdută şi nu a pierit.” 


Starețul Barnaba de la Schitul Ghetsimani (ţ 1906): 
„Persecuţiile împotriva credinţei vor spori constant. Va fi o durere de 
neauzit şi întuneric şi aproape toate bisericile vor fi închise. Dar când li 
se va părea oamenilor că le este imposibil să mai îndure, atunci va veni 
slobozirea. Va fi o înflorire. Se va începe să se mai construiască biserici. 
Dar aceasta va fi o înflorire înaintea sfârşitului.” 


Repetând aceste profeții, Părintele Serafim le-a amintit ascultători săi, tineri ruşi, 
că restaurarea sfintei Rusii „depinde de ruşi, pentru că Dumnezeu lucrează întotdeauna 
prin voinţa liberă a omului. Întocmai aşa cum Ninive a fost cruţată atunci când oamenii 
s-au pocăit şi profeţiile lui Ilona despre distrugerea ei s-au dovedit false, tot aşa şi 
profețiile despre restaurarea Rusiei se vor dovedi false dacă nu există pocăință la 
poporul rus.” 

În 1938, profetul modern, Arhiepiscopul loan a afirmat că renaşterea Rusiei ar fi 
posibilă numai după curățirea de groaznicele ei păcate; aceste păcate le-a numit precis, 
ca încălcarea jurământului şi regicidul — uciderea ţarului, unsul lui Dumnezeu. 
„Conducătorii publici şi militari”, a zis Arhiepiscopul loan, „au renunţat la ascultarea şi 
loialitatea lor față de ţar înainte de abdicarea lui, forțându-l să cedeze, întrucât nu dorea 
vărsare de sânge în ţară; şi poporul a fost de acord cu această faptă a țarului şi a salutat- 
o zgomotos şi nicăieri nu şi-au exprimat cu voce tare dezacordul pentru aceasta .... Cei 
vinovaţi de păcatul regicidului nu sunt numai aceia care l-au săvârşit în mod fizic, ci 
întregul popor care s-a bucurat de răsturnarea țarului şi au permis degradarea, arestarea 
şi exilul, lăsându-l fără apărare în mâinile criminalilor, fapt care prin el însuşi a 
predeterminat sfârşitul. Astfel, catastrofa care a venit peste Rusia este consecința directă 
a păcatelor îngrozitoare şi renaşterea Rusiei este posibilă numai după curățirea de ele. 
Totuşi, până acum nu a fost nici o pocăință adevărată, crimele care au avut loc, în mod 
clar nu au fost condamnate şi mulți participanţi activi la revoluţie continuă să afirme că 
la vremea aceea nu era posibil să se acționeze altfel. Neexprimând o condamnare directă 
a revoluţiei din februarie, a răzvrătirii împotriva Unsului lui Dumnezeu, ruşii continuă 
să participe la acest păcat, în special atunci când apără roadele revoluţiei.” 

După peste patruzeci de ani de când Arhiepiscopul loan a zis asta, Părintele 
Serafim a putut afirma: „Această crimă a |regicidului] este un simbol al desprinderii 
Rusiei de Hristos şi de adevărata ortodoxie — un proces care s-a manifestat în cea mai 
mare parte a secolelor al XIX-lea şi al XX-lea şi poate doar acum începe să apară 
reversul.” 

Părintele Serafim şi-a ţinut conferința despre viitorul Rusiei doar cu câteva luni 
înainte ca ţarul şi toți noii martiri ai Rusiei să fie canonizaţi de către Biserica Rusă din 
străinătate. Părintele Serafim a afirmat că această canonizare „este legată de ridicarea 
blestemului care a stăpânit pământul Rusiei de la martiriul [ţarului]. Părintele Gleb 
Yakunin — care îndură acum închisoare nemiloasă pentru că a făcut afirmaţii 
asemănătoare — a scris o scrisoare către ruşii ortodocşi din diaspora, semnată şi de câţiva 
dintre tovarăşii de luptă, care exprimă aceleaşi idei despre ţar pe care le-a exprimat 
Vlădica Ioan. În finalul scrisorii scrie: 


*5! Ibid., The Orthodox Word, nr. 100-101, p. 212-213. 

“Pentru istoria lumii, sensul morții martirice a familiei imperiale, ceva ce o 
aseamănă cu majoritatea evenimentelor Biblice semnificative, constă în faptul că aici 
perioada Constantinopolitană a existenţei Bisericii lui Hristos se apropie de sfârşit şi se 
deschide o epocă nouă, martirică, apocaliptică. Se începe cu jertfa voluntară a ultimului 
împărat ortodox uns şi a familiei sale. Tragedia familiei regale s-a întins ca un blestem 
pe pământul rus, devenind începutul simbolic al drumului lung al Crucii, al Rusiei — 
moartea zecilor de milioane de fii şi fiice. Canonizarea Martirilor Imperiului va fi pentru 
Rusia, ridicarea din păcatul regicidului; asta o va slobozi în final de răstimpul 
iadului. 5? 

Într-o cuvântare pe care a ţinut-o la Conferinţa tinerilor ruşi, la cinci zile după 
conferința Părintelui Serafim, Episcopul Nectarie a mers şi mai departe, afirmând 
că reînvierea Rusiei depindea în mod mistic, de canonizarea țarului ca şi cap al tuturor 
noilor martiri ruşi, înaintea ierarhilor martirizați. El a făcut din aceasta o problemă 
deosebită pentru că ierarhul său suveran, Arhiepiscopul Artemon, nevrând să apară 
nepotrivit în ochii emigrației ruseşti liberale, insistase ca să nu i se acorde ţarului 
întâietate şi ca ţarul să fie plasat după ierarhi în imnul principal (tropar) al noilor martiri. 
Voința Arhiepiscopului Artemon a izbutit oficial, dar Episcopul Nectarie a primit 
promisiunea părinţilor de la Platina ca să tipărească imnul în felul în care simțea el că 
este necesar pentru a ridica păcatul regicidului. Când părinţii l-au tipărit în acest fel în 
paginile Americii ortodoxe, Arhiepiscopul Artemon a fost atât de întristat că a dorit ca 
întregul număr să se tipărească din nou, sau altfel, să se trimită o notiţă specială tuturor 
abonaților. 

La 18 octombrie 1981, s-a oficiat slujba de canonizare a ţarului şi a noilor 
martiri, în New York. Conţinutul acelei slujbe fusese alcătuit integral de către Părinții 
Gherman şi Serafim. Episcopul Nectarie a ajutat la desfăşurarea slujbei, fiind singurul 
episcop prezent care fusese membru al Bisericii suferinde din Rusia şi îl cunoscuse 
personal pe Patriarhul Tihon Noul Martir (acum canonizat şi în Rusia). Un an şi 
jumătate mai târziu, comuniunea sufletului Episcopului Nectarie cu noii martiri s-a 
văzut chiar în moartea sa, când a murit în duminica prăznuirii lor, participând la slujba 
de priveghere pentru pomenirea lor din noaptea anterioară. 

„Avem o licărire de nădejde”, spusese Episcopul Nectarie în cuvântarea sa, „că 
ştirea canonizării împăratului ca şi cap al tuturor noilor martiri ai Rusiei va ajunge la 
ruşii din patria noastră care sunt încă credincioşi ortodocşi, care împreună cu noi, 
înțelegând greutatea păcatului regicidului asupra Rusiei, vom ruga pe Domnul cu 
lacrimi de pocăință pentru iertare şi în cântarea de rugăciune a tuturor inimilor vom cere 
ajutorul țarului Nicolae: “Sfinte Ţar-Martir şi de patimi-purtător Nicolae, împreună cu 
toți noii martiri ai pământului rus, rugaţi-vă lui Dumnezeu pentru noi păcătoşii.” 

Atunci credem că duhul sfânt al Împăratului, care simte durere adâncă pentru 
Rusia suferindă, se va pleca înaintea tronului lui Dumnezeu şi va face rugăciune 
puternică pentru mântuirea Rusiei şi a noastră păcătoşilor. “Sângele martirilor strigă în 
Ceruri.” 

Şi Domnul ne va auzi pocăința noastră; şi auzind sfânta rugăciune a slujitorului 
Său umilit, ţarul nostru martir — va FACE O MINUNE cu puterea Lui. Preluând din 
conştiinţa ruşilor păcatul greu al regicidului, cu suflarea buzelor Lui va putea să alunge 
de pe fața pământului rus jugul comunist şi toată necurăţia puterii cu îndrăzneală la 
Dumnezeu. 

Cu Dumnezeu, totul este cu putinţă! 

EI are puterea de a transforma durerea în bucurie şi VA REÎNVIA SFÂNTA 
RUSIE ORTODOXĂ. Amin." 


562 ri. 
Ibid., p. 213. 

302 Episcopul Nectarie, „Sensul mistic al martiriului Țarului”, Russky Palomnik, nr. 3 (1991), traducere în 

Ib. engleză în The Orthodox Word, numerele 142-143 (1988), p. 328-329. 

ERA în 1981; şi deşi Episcopul Nectarie şi Părintele Serafim nu au trăit ca să 
fie de față, totul s-a petrecut după cum scriseseră ei. 

Din păcate, oamenii se mai întreabă şi astăzi: „Ce a realizar de fapt Părintele 
Dimitrie Dudko cu toată activitatea sa? În final, tot ceea ce a făcut a fost să intre în 
necaz atât el cât şi mulți alți oameni şi să devină ţintă de batjocură pentru duşmanii săi.” 

Cei care exprimă asemenea opinii nu consideră că, dacă n-ar fi fost pentru 
strădaniile Părintelui Dimitrie şi ale altora ca el în deşteptarea publică a conştiinţei 
naționale, chiar până la punctul de a face publică slăvirea țarului-martir, poate că ruşii 
ca un tot, nu şi-ar fi putut ispăşi păcatul regicidului şi astfel să scuture tirania ateistă. 
Când Rusia era încă înrobită, Părintele Dimitrie vorbise că era posibil ca Golgota să nu 
ducă deloc la reînviere: „Poate că va fi numai Golgota furului nebun.” 

Străduindu-se să dea timpul înapoi, Părintele Dimitrie ajunsese nu numai la 
credincioşii evlavioşi care se aflau deja în Biserică şi ştiau totul despre spiritualitatea 
ortodoxă, Filocalia, etc. A ajuns la fiecare — inclusiv ateii înverşunați şi agnosticii 
tulburaţi, în care credința părinților lor era latentă. Evident că nu era destul pentru ca un 
grup ales să se întoarcă de la diavol. Pentru ca Rusia să fie din nou liberă, pocăința 
relelor trecutului trebuia să devină o mişcare națională, venind din spectrul larg al 
societăţii ruse. Părintele Dimitrie desigur că nu s-a descurcat de unul singur; au fost încă 
multe sute de asemenea nevoitori ale căror nume nu au ajuns niciodată la Părintele 
Serafim şi la alţii din apus. Dar el a făcut foarte mult şi asta este ceea ce a realizat el. 
După spusele leroschimonahului Aristocleus, care a murit în august 1918: „Balanța lui 
Dumnezeu este exactă; şi atunci când numai cea mai mică picătură de bunătate va 
revărsa din cupă, atunci Dumnezeu îşi va arăta mila asupra Rusiei.” Dacă nu ar fi fost 
pentru Părintele Dimitrie, unde ar fi acum balanţa? 


A 

În 1980, cu câteva săptămâni înainte de arestarea sa, Părintele Dimitrie 
aşteptase cu nerăbdare mileniul creştinismului în 1988 şi întrebase: „Ce ar trebui să 
facem ca ţara noastră creştină (care a devenit atee) să ajungă până într-al miilea an al 
creştinismului cu puteri noi?” În octombrie 1987, a scris: „Dumnezeu să împlinească 
punerea unui început nou, cu binecuvântare, în țara noastră cu multă suferință, ca să 
poată cu toţii respira liber aer proaspăt .... Mileniul creştinismului din Rusia este un 
jubileu complet creştin, o dată plină de cel mai adânc înțeles şi spune mult întregii lumi. 
Să fie aşa, să fie aşa 56% 

În 1987, poate să fi părut doar un gând frumos, un produs al gândirii active. Dar 
anul următor a adus schimbări mari pentru Rusia şi Biserica ei. În curând s-au ţinut 
slujbe publice pentru ţarul-martir şi a fost mediatizat în presă şi la televiziune. S-au scos 
la iveală moaştele lui şi ale familiei sale şi a început să se ceară să li se facă funeralii şi 
înmormântare ortodoxă propriu-zisă. Un întreg val de iubire pentru sfinții martiri (ţarul 
cu familia sa) slobozise, ridicându-se din inima poporului rus. Și în mijlocul tuturor 
profețiilor care se adeveresc, conferința Părintelui Serafim despre „Viitorul Rusiei” a 
fost de asemenea mediatizată prin televiziunea rusă. Ruşii îi mulțumeau Părintelui 
Serafim pentru ceea ce făcuse pentru ei, ajutându-i să vadă calea eliberării. 

În câţiva ani, totalitarismul comunist aparținea deja trecutului în țările creştin 
ortodoxe. În ianuarie 1993, noii martiri ai jugului comunist erau slăviţi în Rusia, de 
către Patriarhul Alexei II. 


5% părintele Dimitrie Dudko, „Mai rău decât oricare întemnițare”, prezentat în The Orthodox Word, nr. 
138 (1988), 
p.47. 

Totuşi, nu s-a sfârşit timpul de curăţire şi pocăință al Rusiei. Cuvintele 
Arhiepiscopului loan, Arhiepiscopului Averkie şi ale Părintelui Serafim despre pocăința 
poporului rus sunt de actualitate astăzi aşa cum au fost înainte de sfârşitul persecuției 
comuniste. Acum, diavolul îi ispiteşte pe creştinii ortodocşi ruşi în suferință ca să nu 
răspundă crucificării lor cu pocăință, nu cu frângerea inimii „fiecărui om şi lucru”, pe 
care au trăit-o cu Părintele Dimitrie Dudko, ci mai degrabă cu ură şi mânie, cu 
vânătoare de vrăjitori pentru ţapi ispăşitori (fie persoane individuale fie grupuri întregi 
de oameni) pentru care sunt acuzaţi pentru căderea Rusiei către comunism, problemele 
Bisericii ei şi oricare alte suferințe obişnuite. Această ispită împărtăşeşte acelaşi spirit al 
„bolii corectitudinii”, al „înţelepciunii de suprafață” şi lipsei de inimă, ortodoxiei 
calculate asupra cărora Părintele Serafim avertizase în repetate rânduri. Situaţia nu este 
alimentată de libertatea duhovnicească ci de frică şi efectul ei este paralizia 
duhovnicească. Căutarea de țapi ispăşitori fusese întotdeauna deosebit de supărătoare 
pentru Părintele Serafim, întrucât el a văzut-o ca fiind superficială, anti-filosofică şi 
esenţial necinstită. După cum am văzut, el îi sfătuia pe creştini în mod constant să 
privească adânc în interiorul lor, să fie cinstiţi cu ei înşişi şi să-şi vadă propriile lor 
păcate. 

Dacă poporul ortodox rus, ca un singur trup, poate urma acest sfat până la 
sfârşit, ei vor împlini destinul despre care au vorbit profeţii Rusiei: să predice întregii 
omeniri cuvântul cel de pe urmă, nu al răzbunării, ci al pocăinței. La sfârşitul 
conferinţei sale despre reînvierea Rusiei, Părintele Serafim a afirmat: 

„În cartea care descrie cel mai complet evenimentele care vor apărea la sfârşitul 
lumii, Apocalipsa Sfântului loan Teologul, la deschiderea peceții a şaptea care va fi 
înainte ca nenorocirea cea de pe urmă să vină asupra omenirii, se spune că s-a făcut 
tăcere în cer, ca la o jumătate de ceas. (Apoc. 8, 1). Unii consideră că asta înseamnă o 
scurtă perioadă de pace înainte de evenimentele de pe urmă ale istoriei omenirii — adică, 
scurta perioadă a restabilirii Rusiei, când predica pocăinței lumii-întregi va începe cu 
Rusia — acel “cuvânt nou, esențial” pe care chiar şi Dostoievski a sperat să-l dea lumii.5% 
În condiţiile lumii de astăzi, când evenimentele unei țări sunt cunoscute în întreaga lume 
aproape instantaneu şi când Rusia, curățită de sângele martirilor ei, are o şansă mai mare 
decât orice altă ţară, să se deştepte din somnul ateismului şi necredinţei — putem să ne 
imaginăm posibilitatea unui astfel de eveniment. După cum a spus Părintele Dimitrie 
Dudko şi alții, nu se poate ca sângele nenumăraţilor martiri ruşi să se fi vărsat în deşert; 
fără îndoială că aceasta este sămânța ultimii mari înfloriri a creştinismului adevărat .... 

Arhiepiscopul Ioan şi-a sfârşit raportul la Soborul din 1938 cu o profeție şi o 
nădejde că va fi în Rusia un Paşti adevărat care va străluci pentru întreaga lume înainte 
de sfârşitul tuturor lucrurilor şi începutul împărăției universale a lui Dumnezeu: 
“Scuturaţi-vă de somnul descuraţării şi lenevirii, O, fii ai Rusiei! Priviţi slava 
suferințelor ei şi curăţiţi-vă de păcate! Întăriţi-vă în credința ortodoxă, ca să fiți vrednici 
să vă sălăşluiţi în locaşurile Domnului şi să vă aflați aşezământ în muntele cel sfânt al 
Lui! Ridică-te, ridică-te, O Rusia, tu care din mâinile Domnului ai băut cupa mâniei 
Sale! Când suferinţele tale se vor fi sfârşit, dreptatea va fi cu tine şi slava Domnului te 
va însoţi. Popoarele vor veni la lumina ta şi regii vor veni la strălucirea care se va ridica 
deasupra ta. Ridică ochii şi priveşte: iată, vin copiii la tine din apus şi din nord şi de la 
mare şi de la răsărit, binecuvântând în tine pe Hristos pururea.“ Amin." "5" 


55 Discursul lui Puşkin, din Fiodor Dostoievski, Jurnalul unui scriitor, trad. Boris Brasol (New York: 
George Braziller, 1954), p. 980. 

5% Din Canonul de Paşti, Glas 8. 

57 părintele Serafim Rose, „Viitorul Rusiei”, p. 216-217. 

95 
AStăzi în Rusia, mâine în America 


Suntem produsele unei ... societăți de măsluitori şi 
maleabili la toate — inclusiv creştinism maleabil şi 
ortodoxie maleabilă. Să ne smerim atâta cât să 
recunoaştem asta. 

- Părintele Serafim”S8 


Rusia şi alte țări ortodoxe comuniste gustaseră deja cupa amară a sărăciei şi robiei 


inumane; creştinii credincioşi din aceste ţări învăţaseră deja sensul suferinței 
mântuitoare. Dar ce se poate spune despre vestul liber şi în special despre America? 
Care era prognoza duhovnicească pentru această țară prosperă, acoperită cu un 
„arhipelag” masiv de centre comerciale şi restaurante fast-food, plină de bunuri de 
consum ce păreau nelimitate, îmbunătăţirea continuă a căilor pentru a face viața pe 
pământ mai plăcută şi mai confortabilă? Vorbind unui grup de americani ortodocşi cu 
prilejul pelerinajului Sf. Gherman din 1982, Părintele Serafim a apreciat viața 
contemporană: 

„Cine priveşte viaţa noastră contemporană din perspectiva vieţii normale trăite 
de oameni în primele veacuri — de exemplu, Rusia sau America sau oricare altă țară a 
Europei apusene din sec. XIX — se cutremură când vede cât de anormală a devenit viața 
astăzi. Întreaga concepție de autoritate şi ascultare, de bună-cuviinţă şi bună-creştere, de 
comportare în societate şi în intimitate — toate s-au schimbat drastic, s-au întors cu susul 
în jos, cu excepţia pâlcurilor izolate de oameni — de obicei creştini de vreun fel — care 
încearcă să păstreze aşa-numitul fel de viaţă “demodat”. 

Viaţa noastră denaturată de astăzi se poate caracteriza ca fiind coruptă, 
râzgâiată. Ca regulă generală, copilul este tratat încă de foarte mic ca un mic zeu sau 
zeiță a familiei; i se oferă toate mofturile, i se împlinesc dorințele; este înconjurat de 
jucării, distracţii, confort; nu este instruit şi crescut după principiile stricte de 
comportare creştină, ci este lăsat să se dezvolte în felul în care înclină dorinţele lui. De 
obicei, este suficient să spună, “Vreau asta!” sau “Nu vreau să fac asta!” pentru a-şi 
obliga părinţii să plece capul în fața copilului şi să-l lase pe calea lui. Poate nu se 
întâmplă tot timpul în fiecare familie, dar se manifestă adesea ca o regulă generală de 
educaţie contemporană a copilului şi nu scapă de această influență nici măcar cei mai 
bine intenţionaţi părinți. Chiar dacă părinţii încearcă să-şi crească copilul cu strictețe, 
vecinii încearcă să facă altceva. Ei trebuie să ia în considerare acest fapt atunci când 
disciplinează copilul. 

Când acest copil ajunge adult, în mod natural se înconjură de aceleaşi lucruri cu 
care a fost obişnuit în copilărie: confort, distracții şi jucării pentru adulți. Viaţa devine o 
căutare permanentă de “distracții” despre care nu se auzise de loc într-un alt vocabular; 
în Rusia sec. XIX, sau în oricare altă civilizație serioasă, nu s-ar fi înţeles sensul acestui 
cuvânt. Viaţa este o căutare permanentă de “distracții” care este atât de golită de orice 
sens serios, că un vizitator din oricare țară din sec. XIX, care ar privi programele noastre 
populare de televiziune, parcuri de distracţii, reclame publicitare, filme, muzică — în 
aproape oricare aspect al culturii noastre populare — ar crede că a dat peste o ţară de 
imbecili care şi-au pierdut complet contactul cu realitatea normală. Adesea noi nu luăm 
asta în consideraţie, pentru că trăim în această societate şi o luăm drept bună. 

Unii cercetători ai vieţii noastre contemporane au numit tinerii de astăzi 
“generaţia eu” şi vremurile noastre “epoca narcicismului”, caracterizată printr-o slăvire şi 


5 părintele Serafim Rose, „Reînvierea ortodoxă în Rusia”, p. 50. 

farmec de sine care împiedică dezvoltarea vieţii omeneşti normale. Alţii au vorbit 
despre universul “plastic! sau lumea fantezie în care trăiesc astăzi atât de mulți oameni, 
neputând face față realității lumii din jurul lor sau problemelor din interiorul lor. 

Când “generația eu” se întoarce către religie — ceea ce s-a întâmplat foarte des în 
ultimele câteva decenii — este de obicei o formă de religie “plastică” sau fantezie: o 
religie a “auto-dezvoltării” (unde sinele rămâne obiectul slavei), a spălării creierului şi 
controlului-minţii, a unui guru şi swami zeificat, a goanei după OZN-uri şi “extra- 
tereştri”, a stărilor şi simţirilor anormale .... 

Este important să ne dăm seama, întrucât noi încercăm să ducem astăzi o viața 
creştină, că lumea care a fost formată de către timpurile noastre râzgâiate cere 
implicarea sufletului, fie în religie fie în viaţa laică, sub numele de zoralitar. Asta se 
vede destul de uşor în cultele de subjugare-a-minţii, care au fost foarte mediatizate în 
ultimii ani şi care cer supunere totală față de “omul sfânt” prin sine; dar asta este la fel 
de evident în viaţa laică, unde omul nu este confruntat doar cu o ispită ici şi colo, ci cu o 
stare permanentă de ispită, care atacă omul — fie că se găseşte în fondul muzical care se 
aude pretutindeni în pieţe şi centre comerciale, în locuri publice, panouri publicitare de 
pe străzile marilor oraşe; în muzica rock care este adusă pretutindeni de către fani, chiar 
şi în taberele şi drumurile din pădure; în case, unde adesea televizorul devine 
conducătorul ascuns al casei, dictând valorile, opiniile şi gusturile moderne."5% 

Părintele Alexei Young îşi aminteşte cum Părintelui Serafim „îi displăceau 
escrocheriile de tot felul, vorbind adesea despre mentalitatea “Disneyand” din America. 
Dintr-o pespectivă spirituală, Părintele Serafim a văzut “Disneyand'-ul ca pe un 
echivalent al gulagului sovietic, „o imagine care explică situaţia noastră [din America], 
aşa cum se întâmplă cu gulagul din Rusia”. Într-un sens mai adânc, ambele locuri 
ecercită aceleaşi cerințe asupra sufletului. În cuvântarea sa Părintele Serafim a dezvoltat 
această idee: 

„Mesajul acestei ispite universale care atacă astăzi oamenii — destul de deschis în 
formele sale laice, dar de obicei mai ascunse în formele sale religioase — este: Trăieşte 
clipa de față, distrează-te, relaxează-te, stai liniştit. În spatele acestui mesaj se află un 
altul, cu un aspect mai rău care este exprimat deschis numai în țările oficial ateiste, care 
se află cu un pas înaintea lumii libere, în această privință. De fapt, trebuie să înţelegem 
că ceea ce se petrece astăzi în lume seamănă foarte mult, indiferent dacă se întâmplă în 
spatele cortinii de fier sau în lumea liberă. Sunt diferite varietăți, dar atacul pentru a ne 
prinde sufletele este foarte asemănător. În țările comuniste, care au o doctrină ateistă 
oficială, ţi se spune destul de deschis că trebuie să uiţi de Dumnezeu şi de oricare altă 
viaţă decât cea prezentă; scoate din viaţa ta frica de Dumnezeu şi respectul față de 
lucrurile sfinte; priveşte-i pe cei care mai cred în Dumnezeu într-un fel “demodat”, ca pe 
duşmani care trebuie să fie exterminați. 

“Disneyland”-ul nostru american s-ar putea lua ca simbol al timpului petrecut în 
nepăsare, iubire de distracții, slava de sine; dacă este aşa, nu trebuie să scăpăm din 
vedere că în spatele lui se află un simbol mai rău care arată unde se îndreaptă în realitate 
“generaţia eu”: gulagul sovietic. "570 


PARINTELE SERAFIM cugetase întotdeauna la profeția bătrânului înainte- 


văzător Ignatie de Harbin, Manciuria, care în anii '30 spusese: „Ceea ce a început în 
Rusia se va sfârşi în America.” 

În cuvântul pe care l-a ţinut în Jordanville, Părintele Serafim vorbise mai mult 
despre suferințele care vor veni asupra Americii şi cum să ne pregătim pentru ele. 
Vorbind despre suferinţa creştinilor din Rusia şi din alte țări ortodoxe, a zis: „Nu vreau 


5% părintele Serafim Rose, „Trăind în lumea ortodoxă”, The Orthodox Word, nr. 105 (1982), p. 161-163. 
5% părintele Serafim Rose, „Trăind în lumea ortodoxă”, 163. 

să vă înfricoşez, dar mai bine am înfrunta ideea că ceea ce suferă ei acum, sau ceva 
asemănător, probabil vine şi aici, în curând. Trăim timpurile de pe urmă, Antihrist este 
aproape şi ceea ce se întâmplă în Rusia şi în alte ţări, este experienţa corespunzătoare 
timpurilor noastre. Aici în apus, trăim într-un paradis al nebunilor care probabil în 
curând se va pierde. Să începem să ne pregătim — nu stocând alimente sau lucruri 
exterioare, cum fac deja unii din America, ci cu pregătirea interioară a creştinilor 
ortodocşi. 

Te-ai întrebat, de exemplu, cum vei supraviețui dacă vei fi aruncat în închisoare 
sau într-un lagăr de concentrare şi în special în celulele de pedeapsă ale detenției 
solitare? Cum vei supravieţui? Vei înnebuni în scurt timp dacă mintea ta nu va avea cu 
ce să se ocupe. Ce va fi în mintea ta? Dacă eşti plin de impresii lumești şi nu ai nimic 
duhovnicesc în minte; dacă trăieşti de pe o zi pe alta fără să te gândeşti serios la 
creştinism şi Biserică, fără să devii conştient de ceea ce este ortodoxia şi eşti pus într-o 
situație ca detenţia solitară unde nu ai nimic de făcut, nu pleci nicăieri, nu vezi nici un 
film, stai doar în faţa a patru pereţi — cu greu vei supraviețui. 

Pastorul protestant român, Richard Wurmbrand, are o înregistrare foarte 
interesantă cu acest subiect. Într-o situaţie de criză ca aceasta, când ni se iau toate cărţile 
şi susținerile noastre din afară, nu putem depinde de nimic altceva decât de ceea ce am 
debândit în noi înşine. El zice că toate versetele din Biblie nu l-au ajutat prea mult; 
cunoaşterea abstractă a dogmelor nu l-a ajutat prea mult — este important ceea ce ai în 
suflet. Trebuie să-L ai pe Hristos în suflet. Dacă EI este acolo, atunci noi creştinii 
ortodocşi avem un întreg program pe care îl putem folosi în închisoare. Ne putem aminti 
calendarul ortodox — sfinţii şi praznicele şi când se sărbătoresc. Nu trebuie să cunoaştem 
tot calendarul, dar din viața noastră zilnică din Biserică ne vom aminti datele importante 
ale anului bisericesc; tot ce am adunat în inimă şi-n minte se va întoarce înapoi la noi. 
Orice rugăciuni şi laude cunoaştem pe de rost, ne vor ajuta, va trebui să le cântăm în 
fiecare zi. Vei avea oameni pentru care să te rogi.” 

Părintele Serafim a arătat că acum, rugându-ne pentru creştinii ortodocşi care 
suferă în toată lumea, putem să fim într-un suflet cu ei şi să le împărtăşim durerile: „Poţi 
să străbaţi globul întreg în minte, o ţară sau un continent odată şi să te rogi pentru cei pe 
care îi cunoşti, chiar dacă nu te poți gândi la numele lor — episcopi şi stareţe, parohii şi 
preoți atât ruşi cât şi misionari, mânăstirile din Pământul Sfânt, prizonieri din Rusia şi 
România şi din alte ţări care se află sub jugul ateist, misiunile din Uganda şi din alte 
părți din Africa unde este foarte greu, călugării din Sfântul Munte Athos, cei care ţin 
calendarul vechi din Grecia şi sunt în suferință. Cu cât eşti mai conştient de acestea şi te 
rogi acum, cu atât va fi mai bine pentru tine atunci când vei suferi, cu atât mai mult vei 
lua cu tine în închisoare.” 


PăRinȚ de la Platina se osteniseră mult ca să-i facă cunoscuţi în vestul liber 


pe noii martiri ai jugului comunist, pentru pregătirea celor din apus în vederea 
persecuțiile care vor veni. Părintele Gherman a scris într-un articol din Cuvântul 
ortodox: „Este necesar ca noii martiri să ne cheme la viață duhovnicească autentică. Ei 
ating în noi ceva atât de adânc şi esențial, care cu greu poate fi înțeles de către sufletele 
şi mințile noastre, pe care “instruirea” modernă le-a făcut superficiale; noi ştim asta. Să 
ne înrolăm în armata lor în marșul către fericirea veşnică, stând întru Adevăr până la 
moartea trupului .... Să ascultăm strigătul noilor martiri!”*72 

În 1981, părinţii au adunat într-un singur volum toate articolele din Cuvântul 
ortodox despre noii martiri şi despre duhovnicii contemporani în viaţă. Intitulată Sfinții 


“7! Părintele Serafim Rose, „Ortodoxia în SUA” , The Orthodox Word nr. 94 (1980) p. 234-235. 
ale [Părintele Gherman Podmoşenski], „Strigătul noilor martiri”, 7he Orthodox Word, nr. 59 (1974), p. 
226. 

din catacombele Rusiei, această carte a fost numită de Părintele Serafim „manual pentru 
creştinii ortodocşi din sec. XX”. Și aşa s-a dovedit a fi: un manual despre cum să se 
deosebească duhul adevărat al ortodoxiei de ortodoxia falsificată sub masca 
„canoanelor” perfecte; un manual despre cum să se păstreze credința oamenilor din 
catacombe, cum să se rămână credincios lui Hristos sub persecuții de nedescris; un 
manual care arată foarte clar faptul că lisus este adevărat şi merită să mori pentru EL. 

Un compendium de 635 de pagini, Sfinții din catacombele Rusiei, era pe departe 
cea mai originală carte pe care o publicase obştea. S-a publicat atunci când Părintele 
Serafim a fost doborât de boala sa chinuitoare care avea să-i ia viaţa; şi oamenii se 
întreabă dacă cele două lucruri au vreo legătură. După ce a luat sfârşit lupta lungă şi 
chinuitoare cu moartea, a Părintelui Serafim, Părintele Gherman a zis: „Părintele 
Serafim a suferit atât de mult pentru a primi slava martirilor.” 

În mod surprinzător, Sfinţii din catacombele Rusiei nu a primit un răspuns 
hotărât de la episcopii ortodocşi,""* deşi obştea a trimis multe exemplare gratuite. Foarte 
probabil s-a întâmplat aceasta pentru că lucrarea era categoric obiectivă cu privire la 
orice interese politice, slăvind exemplele de sfințenie şi eroism creştin oriunde s-ar găsi: 
în Biserica din catacombele Rusiei, în Biserica Rusă din străinătate şi în Patriarhia 
Moscovei. 

În timp ce aceste împrejurări i-au determinat pe unii oameni să respingă sau să 
ignore Sfinții din catacombele Rusiei, asupra altora, cartea a avut efectul pe care îl 
dorise Părintele Serafim. Oamenii din apus au auzit „strigătul noilor martiri” şi nu au 
mai fost la fel ca înainte. La trei ani după moartea Părintelui Serafim, a apărut o cronică 
a Sfinților din catacombele Rusiei într-un periodic religios american, în care scriitorul a 
mărturisit: „Cartea pe care vreau să o prezint ... este o carte care mi-a găsit chemarea. 
Mi-a schimbat viața. Nu pot să spun că scriu despre ea cu imparțialitate. Nu o voi 
compara cu alte cărți despre martiri, nici nu voi încerca să fac observaţii asupra stilului 
sau formei. După părerea mea, cartea este pur şi simplu mult prea importantă pentru 
asemenea fleacuri. Celor care preferă să citească cronici în care autorul menţine o 
“obiectivitate” detaşată şi un ton superior blând, care antrenează interesul cititorului fără 
să-l tulbure starea de confort, sau opiniile, poate sări peste următoarele câteva pagini. 
Cei care vreți să daţi la iveală mărturii ferme, continuaţi să citiți! Dar atenție! Această 
carte vă poate afecta pacea minții. Prezintă “probleme de viață şi de moarte” într-un fel 
care “îndurerează confortabilul şi mângâie pe cei îndureraţi”. Poate fi o conştientizare 
şocantă pentru unii — pentru mine a fost! — că, creştinismul este cu adevărat o problemă 
de viaţă şi de moarte!” 

De la moartea Părintelui Serafim, Sfinții din catacombele Rusiei continuă să se 
răspândească în ţările fost înrobite de comunism. Au apărut episoade în revista eparhiei 
Voronej din Rusia, şi o ediție sârbă a cărţii a fost publicată în Kralyevo, Serbia, în 1996. 


PENTRU americanii ortodocşi, pagina dedicației este probabil partea cea mai 


obiectivă a acestei cărţi, care este deja foarte obiectivă. Răsunând profeția Bătrânului 
Ignatie de Harbin, Părinţii Gherman şi Serafim scriseseră acolo: 


Această carte este dedicată martirilor creştini 
ASTĂZI ÎN RUSIA 
MÂINE ÎN AMERICA 


57% Cu excepţia, desigur, a Episcopului Nectarie, care i-a sprijinit şi i-a ajutat pe părinţi în toată munca 
pentru această lucrare, şi care a murit la scurt timp după ce a fost publicată. 
* Vincent Rossi, „Înrâurirea sfinților catacombelor”, Epiphany Journal (vara, 1985), p. 70. 

Părintele Serafim nu a cugetat niciodată mult asupra felului în care America cea 
iubitoare de libertate va intra într-o zi într-o etapă de persecuție împotriva creştinilor, 
epoca catacombelor. EI a zis, „Experienţa prin care au trecut Rusia şi alte ţări vine acum 
aici, într-o formă pe care nu o putem preciza şi nu trebuie să ne tulburăm pentru această 
perspectivă.” Totuşi, în deceniul care a urmat după moartea lui, vedem că, în timp ce 
oamenii din Rusia îşi recâştigă libertăţile religioase, oamenii din America şi le pierd. În 
1962, rugăciunea comună a fost interzisă în şcolile publice printr-o decizie a Curţii 
Supreme din U.S. Astăzi, toate manifestările credinţei creştine din şcoli — cum ar fi 
participarea voluntară la studiul Bibliei în timpul pauzelor de prânz, rostirea 
rugăciunilor de masă, folosirea şiragului de mătănii în autobuzul şcolii, participarea la 
întruniri creştine după terminarea orelor de şcoală, sau să aibă o Biblie pe pupitru — pot 
fi şi au fost interzise de către autoritățile şcolare şi hotărârile conducerii au îndemnat şi 
susținut acțiunile lor. Manualele şi cititorii de clase elementare şi de liceu evită tot mai 
mult orice referire la religie. Realizatorii de arii curriculare au mers atât de departe încât 
au scos orice pomenire a numelui lui Dumnezeu din operele literare clasice, pe care 
trebuie să le citească elevii.“5 Trebuie să nu se uite că aceasta se întâmplă în centrele 
care formează generaţiile viitoare. După cum a observat autorul creştin Tal Brooke în 
1989: 

„Pentru americanii care sărbătoresc libertatea religioasă, reducerea acestor 
libertăți poate părea îndepărtată — până când ne gândim la un lucru flagrant: şcolile 
noastre publice. Se pretextează că o medie a şcolilor publice din America ar trebui să 
înghită dintr-o dată națiunea în dimensiunea şi acțiunile ei. Dintr-odată, studiile 
voluntare de Biblie şi rugăciune, reînsuflețirile şi întrunirile bisericeşti şi tot felul de 
activităţi religioase vor trebui interzise şi înghețate pentru binele tuturor. Cei care ar dori 
să se angajeze în asemenea practici vor trebui aruncaţi peste bord — adică, dacă America 
ar aluneca pe liniile uneia dintre şcolile ei publice. Acesta este un gând interesant. 

Pentru un viitor al lumii întregi, fără moştenirea unei Constituţii a Statelor Unite 
sau a Cartei Drepturilor, aceleaşi restricţii pe care le punem oamenilor din şcolile 
noastre publice ar putea să pară justificate într-o atmosferă globalist-pluralistă. Religia 
va fi numai în taină. Desigur că sistemul nostru legislativ se preocupă serios de aceasta 
— să restrângă religia numai la nivel individual. Bunăvoinţa ULCA,* numeroase 
expuneri ale Naşterii, care de la întemeierea acestei țări au fost prezentate deschis în 
parcuri publice, etc., au fost interzise şi marile oraşe din ţară au fost forţate să renunţe la 
expunerile despre Naştere .... 

Între timp, asistăm la dispariţia subtilă a acestor libertăți cu naivitate, în mod 
diferit față de imigranții care au venit aici din Europa de est, care dau din cap cu o 
înțelegere hotărâtă. Ei au văzut ce poate face un stat atot-puternic.”S”” 

În prezent, instruirea religioasă se face în mod public în şcolile de stat de pe tot 
cuprinsul Rusiei, acum eliberate. Prin contrast, în America laică, oamenii luptă acum 
legal pentru a da jos crucile şi pentru a schimba numele creştine ale străzilor căci 
vederea lor se pretinde că îi „apasă” pe oameni. Nu ne putem îndoi că are loc o 
inversare neobişnuită. 


ȘI TOTUȘI, cu tot ceea ce se contura la orizont Părintele Serafim nu a încetat 
niciodată să aibă vise misionare pentru țara sa. În cuvântarea sa din Jordanville, a spus: 

„Chiar săptămâna trecută am traversat întreaga Americă cu trenul — un pământ 
întins, cu multe peisaje şi aşezări foarte diferite. Şi m-am gândit la viziunea Părintelui 
Serafim despre pământul vast al Rusiei, cu mireasma rugăciunilor credincioşilor care se 


575 
576 


William J. Bennett, Devalorizarea Americii (New York: Simon & Schuster, 1992). 
Uniunea Libertăţilor Civile Americane. 
57! Tal Brooke, Când lumea va fi unită (Eugene, Oregon: Harvest House Publishers, 1989), p. 197-198. 

ridică în sus la Dumnezeu, ca tămâia. Poate cineva îmi va spune: “O, vorbeşti ca un 
convertit! America este America. Este plină de protestanți şi necredincioşi iar ortodocşii 
vor forma întotdeauna o minoritate mică de oameni care se mențin în starea lor şi nu au 
nici o influență asupra restului Americii.” Ei, nu spun că noi ortodocşii vom “converti 
America” — este cam prea ambițios pentru noi. Totuşi, Sf. Gherman a avut un asemenea 
vis. EI a scris o scrisoare după participarea la prima “conferință misionară” pe pământul 
american, când câţiva misionari au împărțit pământul vast al Alaskăi şi au adus 
argumente care vor cuprinde aproape toată ţara. Auzind aceasta, Sf. Gherman zice că a 
fost atât de înălțat în suflet că se gândea că era de față când Apostolii împărțeau lumea 
pentru propovăduirea Evangheliei. 

Nu trebuie să avem asemenea idei înălțătoare pentru a vedea că rugăciunile 
credincioşilor s-ar putea înălța la Dumnezeu în America. Ce-ar fi dacă noi, creştinii 
ortodocşi, am începe să ne dăm seama cine suntem? — să luăm creştinismul nostru în 
ser1os, să trăim ca şi cum am fi cu adevărat în legătură cu adevăratul creştinism? Am 
începe să fim diferiți, alții din jurul nostru ar începe să se intereseze de particularitățile 
noastre şi am începe să ne dăm seama că avem răspunsurile la întrebările lor 
duhovniceşti. ”5'$ 

În vremea sa, Părintele Serafim a văzut nădejde în faptul că glasul țărilor 
ortodoxe persecutate — al noilor martiri; al lui Serghei Kurdakov şi Alşexandr Soljenițîn; 
al Părintelui Dimitrie Dudko, Părintelui Gheorghe Calciu şi al altora — a fost auzit în 
occident, cu un mesaj mai clar decât oricând de-a lungul epocii terorii comuniste. 
Împreună cu Părintele Dimitrie Dudko, el a crezut că sămânţa noilor martiri ar provoca 
o înflorire a creştinismului adevărat, nu numai în Rusia, „ci şi în toate locurile unde 
suferințele creştinilor ruşi ajung la inimă.” 

În faţa Golgotei pe care el a văzut-o venind asupra Americii, Părintele Serafim a 
văzut că în acelaşi timp acolo ar putea fi o reînviere a creştinismului adevărat din 
patria sa — dacă nu la suprafață ca în Rusia, atunci în interior, în adâncul sufletului 
american. În concluzie la cuvântarea sa „Reînvierea ortodoxă”, a zis: 

„Este o lege a vieţii duhovniceşti că acolo unde este Golgota — dacă este 
suferință adevărată pentru Hristos — acolo va fi înviere. Această înviere apare mai întâi 
în inimile oamenilor şi nu este nevoie să ne intereseze prea mult ce formă exterioară 
poate lua prin voia lui Dumnzeu. Toate semnele arată faptul că trăim acum sfârşitul 
lumii şi orice restaurare exterioară a Rusiei Ortodoxe Sfinte va avea o viață scurtă. 
Trebuie să ne străduim doar pentru învierea noastră duhovnicească interioară şi 
evenimentele din Rusia ne dau nădejdea că, în contrast cu toată imitarea şi creştinismul 
şi ortodoxia falsă care abundă astăzi, va fi totuşi o renaştere a creştinismului adevărat, a 
suferinței, nu numai în Rusia, ci oriunde inimile nu au îngheţat complet. Dar trebuie să 
fim pregătiți pentru suferinţa care trebuie să preceadă această .... 

Noi, cei din vest, suntem pregătiți? Golgota nu înseamnă suferințele mărunte 
prin care trecem noi toți în această viaţă. Este ceva imens şi adânc, de care nu se poate 
scăpa luând o aspirină sau vizionând un film. Este experiența prin care a trecut Rusia şi 
încearcă acum să ne-o comunice nouă. Să nu fim surzi la acest mesaj. Pentru rugăciunile 
tuturor noilor martiri, Dumnezeu să ne dea putere să îndurăm încercările care vin asupra 
noastră şi să găsim în ele învierea sufletelor noastre!” 


96 
Santa Cruz 


57% părintele Serafim Rose, „Ortodoxia în SUA”, p. 219-220. 
5% Părintele Serafim Rose, „Reînvierea ortodoxă în Rusia”, p. Sl. 

Să-L fi găsit pe Dumnezeu şi să continui să-L 
prigoneşti este paradoxul iubirii sufletului, 
batjocorit cu adevărat de către religiosul prea- 
uşor-satisfăcut, dar justificat prin experiența 
fericită a copiilor cu inima înflăcărată. 

- A. W. Tozers%0 


UNIVERSITATEA Berkeley din California, unde Părintele Serafim îşi obținuse 
licenţa, era printre altele, centrul unei întregi serii de şcoli din Universitatea sistemului 
din California. În anii *60, în culmea mișcării hippie, s-a construit o nouă Universitate în 
California, în munţii Santa Cruz. Localizată într-o pădure frumoasă, dominând pajişti 
verzi şi oceanul în partea cealaltă, această universitate a fost un fel de experiment în 
educarea liberală. Ca şi Pomona, aceasta a fost pusă la punct după sistemul european al 
colegiilor afiliate. Pentru a evita impersonalitatea notelor, profesorii practicau în locul 
acestora „evaluări narative” pentru fiecare lucrare a fiecărui student. Universitatea nu 
avea organizații de studenți şi studente şi nici o echipă de fotbal. 

O asemenea şcoală trebuia să atragă studenți idealişti în căutarea de alternative 
pentru superficialitatea culturii americane; şi astfel Santa Cruz a devenit un centru al 
unei probleme spirituale a întregii naţiuni care a ieşit la iveală în anii 1960-69. Afişajele 
universitare erau acoperite cu anunțuri publicitare pentru diferiți instructori spirituali: 
Zen, Tibetan, maeştri Sufi şi guru Hindu cum ar fi Rajneesh, Muktananda şi Sri 
Chinmoy. Alte „alternative” la modă includeau halucinogeni organici, şamanism 
americano-indian şi feminism-lesbian militant care este adesea legat de vrăjitorie. 

În mijlocul acestei multitudini de curente contemporane, de la cele greşite până 
la cele foarte periculoase, s-a făcut prezentă „alternativa” lui Dumnezeu: se răspândise 
în campus o manifestare creştin ortodoxă vibrantă închinată Sf. Serafim de Sarov. 
Manifestarea o deschisese studentul ortodox James Paffhausen, din oraşul Părintelui 
Serafim, San Diego, cu binecuvântarea şi încurajarea unui fost novice din Vechiul 
Valaam, Episcopul Mark de Ladoga (care a trăit apoi în San Francisco). Mai târziu, 
venise sub călăuzirea Părintelui John Newcombe, un preot-călugăr apropiat care, fiind 
el însuşi convertit la ortodoxie, a avut misiunea de a aduce tinerii americani la 
cunoaşterea adevărului. La întrunirea pentru Sf. Serafim de Sarov, convertirile au avut 
un efect de domino, cu convertiți care au adus alți tineri căutători la credinţa lor nou- 
descoperită. 

Participând la un pelerinaj în Sfântul Munte, Părintele John Newcombe a păstrat 
tradiția ortodoxiei şi fiii săi duhovniceşti înclinau să fie la fel. Participanţilor la 
manifestare le-au plăcut cărțile publicate de obştea de la Sf. Gherman, inclusiv cele 
publicate de către Părintele Serafim. Participantul James N. Corazza îşi aminteşte: „Nu 
voi uita niciodată seara — după un an şi jumătate de căutare dificilă — când am terminat 
Ortodoxia şi religia viitorului şi totul s-a lămurit cu bucurie, am ştiut că dincolo de toate 
îndoielile şi ezitările, viitorul meu se afla în Biserica lui Hristos.” 

În primăvara anului 1981, organizatorii l-au invitat pe Părintele Serafim în 
campus ca să ţină două conferinţe: una pentru public în general şi alta pentru cursul 
universitar pe care l-au ținut mai departe doi membri: „Religiile lumii în Statele Unite”. 

Părintele Serafim a fost foarte bucuros să vină. Pe data de 11 mai, a pornit spre 
campus, luându-l cu el şi pe Teofil. Unul dintre cursanți pe nume John, începător, a 
descris sosirea şi şederea Părintelui Serafim după cum urmează: 


55 A. W. Tozer, Căutarea lui Dumnezeu (Camp Hill, Pennsylvania: Christian Publications, Inc., 1982), p. 
15. 

„Era prima dată când îl întâlnisem pe Părintele Serafim. Nu eram botezat, nici 
măcar catehumen atunci, căci învățasem despre ortodoxie numai o lună, de la unul 
dintre cursanţii cursului “Religiile lumii în Statele Unite”. Stăteam în fața colegiului, 
când a sosit Părintele Serafim într-o camionetă veche, decapotabilă. La început s-a uitat 
la mine uimit şi necomunicativ, avea părul lung şi o barbă sură extrem de lungă. Dar 
deodată s-a apropiat de mine şi a zis, “Hristos a înviat!” şi apoi m-a sărutat de trei ori în 
manieră ortodoxă — un obicei care era pentru mine atunci destul de nou şi de curios. 

Îmi mai amintesc faptul că am mers cu Părintele Serafim prin colegiu. Cina 
tocmai se terminase şi cursanții umblau prin fața restaurantului cu autoservire. Toţi se 
uitau insistent la Părintele Serafim, dar el trecea printre ei atât de firesc ca şi cum ar fi 
fost acasă. Pentru mine, un puştan de 18 ani pe vremea aceea, era îmbucurător să mergi 
alături de el. În mijlocul acestui colegiu american progresist,'hip”, el părea ca cineva 
care poposise din pustia creştină a sec. IV. 

Părintele Serafim a fost condus într-o clădire din lemn, în formă de A unde se 
afla Centrul Religios Universitar. S-au strâns în jurul lui cam patruzeci de oameni, unii 
dintre ei creştini ortodocşi din împrejurimi. 

Întrucât era anotimpul Paştelui, Părintele Serafim a început să îndrume pe 
fiecare să cânte “Hristos a înviat” în faţa icoanei lui Hristos. După o scurtă introducere a 
unuia dintre organizatori, şi-a ţinut conferința intitulată “Semne ale venirii sfârşitului 
lumii”. A început cu învățătura ortodoxă despre Apocalipsă bazată pe Sfânta Scriptură şi 
apoi a vorbit concret despre fenomenele moderne care prevesteau sfârşitul apropiat. 

Mai întâi de toate am fost uimit de sobrietatea prezentării lui. Era în stare să 
sporească conştiinţa oamenilor fără să hrănească înfricoşarea apocaliptică. Un fanatic al 
judecății de apoi ar fi fost chiar dezamăgit de conferinţa lui aşa cum ar fi fost un 
credincios într-o vreme viitoare a fericirii pământeşti. 

Spunând că ar trebui să cercetăm semnele sfârşitului pentru a ne pregăti 
împotriva înşelăciunii, Părintele Serafim ne-a amintit că toate astea ar trebui făcute într- 
un fel duhovnicesc: 


Dacă ducem o viață duhovnicească şi participăm la războiul 
nevăzut împotriva naturii noastre căzute şi a demonilor care sunt 
împotriva noastră, vom aştepta mereu venirea lui Hristos în sufletul 
nostru. Desigur că la moarte trebuie să-L întâlnim pe Hristos. Pentru cine 
are în suflet acest sentiment, este firesc să aştepţi în curând venirea lui 
Hristos. Dacă părăseşti calea şi încerci să calculezi când se va întâmpla, 
să fii foarte îngrijorat de evenimente specifice care apar şi asta se 
întâmplă prea rapid ca să le putem pune în categorii, unde se potrivesc în 
capitolele Apocalipsei, etc., reprezintă singurul pericol. Aceasta s-a 
realizat în cartea renumită care a apărut acum câțiva ani, Ultima mare 
planetă Pământ. Asta se va demoda în douăzeci de ani şi autorul va 
trebui să reia toate problemele abordate şi să le adapteze noilor 
evenimente. Nu merită să se prezinte acele detalii. Abordarea noastră 
trebuie să fie puțin mai amplă, puţin mai înaltă, dar fermă. 


Fără a încerca să calculeze evenimente specifice, Părintele Serafim a spus unele 
lucruri care mai târziu şi-au atins ținta. Astăzi, că regimurile comuniste au căzut, lăsând 
organizații ca Naţiunile Unite să creeze o civilizaţie unică, văd împlinirea a ceea ce a 
spus în conferința de la Santa Cruz, în 1981: 


Motivul pentru care comunismul se întinde în lume nu constă în faptul că 


acesta este mai deştept decât capitalismul, sau democraţiile sau orice de 
felul acesta, ci pentru că în vest este un gol spiritual şi atunci când acest 

gol există, comunismul pătrunde înăuntru, ocupând un teritoriu mic, 
după care altul, până când, în prezent, a cucerit jumătate a lumii. Dar 
comunismul nu are răspunsul final pentru că el este un lucru foarte 
negativ. De fapt, dacă priviţi la ceea ce s-a întâmplat în Rusia în ultimii 
zece sau douăzeci de ani, vedeţi că este o întreagă revoltă, cu cât se 
transformă mentalitatea oamenilor. Chiar dacă dictatura a fost la fel de 
puternică, în special în ultimii doi ani, aruncând din nou mulți oameni în 
închisoare, oamenii se răzvrătesc din ce în ce mai mult, nu sub forma 
revoltelor armate ci în minţile lor şi devin independenţi. Ceea ce 
înseamnă că mai curând sau mai târziu întregul sistem intră în colaps. Şi 
astfel comunismul nu are răspuns; el nu poate să cucerească lumea 
întreagă şi să aducă fericire aşa cum pretinde că poate. Dar între timp se 
pregăteşte un lucru foarte important care trebuie să aibă loc înainte de 
sfârşitul lumii şi anume, trebuie să fie un guvern mondial unic, din care 
creştinismul a fost dat afară. lar comunismul a avut un mare succes. 

Dar pentru a oferi oamenilor o bază “spirituală” pentru un guvern 
mondial, este nevoie de ceva superior: şi în ideile Naţiunilor Unite, de 
exemplu, vedem ceva care pare un răspuns spiritual. Naţiunile Unite 
pretind să susțină întemeierea unui guvern mondial care nu va fi o 
tiranie, nefiind bazat pe vreo idee anume cum este comunismul, ci pe 
ceva foarte vag, neavând nici o bază creştină. De fapt, cu aproximativ 
douăzeci de ani în urmă, au construit o capelă pentru meditație în 
clădirea Naţiunilor Unite şi atunci a avut loc o discuţie importantă despre 
obiectul slavei. Nu poţi avea o Cruce, pentru că atunci eşti imediat 
marcat ca şi creştin; nu poți avea ceva Musulman sau Hindus pentru că 
iarăşi eşti identificat; trebuie să fie deasupra tuturor religiilor. În cele din 
urmă s-au hotărât asupra unui bloc de piatră neagră. Oamenii au un 
sentiment misterios în faţa lui, ca în fața unui idol: un fel foarte vag de 
interes religios: nu-l poți ascunde şi comunismul se va prăbuşi din 
această cauză. Dar un lucru atât de vag este tocmai ceea ce îi place 
diavolului să apuce. Poţi greşi în orice credință concretă, dar cel puţin 
pui suflet în ea şi Dumnezeu poate ierta tot felul de greşeli. Dar dacă nu 
al nici o credință religioasă concretă şi te dăruieşti unei idei oarecare 
neclare, atunci pătrund demonii şi încep să lucreze.s5! 


Părintele Serafim a mai spus nişte lucruri interesante despre pământul lui Israel 
şi poporul evreu în lumina profeției Noului Testament: 


Un alt semn al apropierii sfârşitului este starea actuală a evreilor din 
Israel, din oraşul Ierusalim. Potrivit profețiilor Scripturilor şi sfinților 
părinți, lerusalim va fi capitala lumii lui Antihrist şi acolo el va 
reconstrui templul lui Solomon unde va fi slăvit ca Dumnezeu 

Desigur, este foarte semnificativ faptul că doar din 1948 Ierusalim a mai 
fost odată în mâinile evreilor şi doar din 1967, locul unde a fost templul, 
moscheia lui Omar, a fost în mâinile lor, întrucât aceasta fusese parțial 
stăpânită de către musulmani .... Dacă ai întreba pe cineva care este 
foarte conştient de evenimentele politice din lume, „Care ar fi oraşul 
ideal pentru capitala lumii dacă ar urma să fie un imperiu mondial?” — 


*%1 Aceasta se confirmă în studiul lui Malachi Martin despre posedarea diavolească, Ostatic al diavolului 
(Harper & Row, Perennial Library, 1987, p. 83-171), în care un preot ajunge posedat de diavol primind 
idei şi sentimente religioase vagi (ex. Inchinarea la spiritul pământului) prin teoria lui Teilhard de 
Chardin. 

este evident ce răspuns ar fi în minţile majorităţii oamenilor. Nu poate fi 
New York pentru că aceasta este capitala capitalismului; nu poate fi 
Moscova pentru că acesta este centrul comunismului. Nici chiar Roma 
nu poate fi, întrucât catolicismul roman este şi el un fel de diviziune 
limitată. Locul logic este Ierusalim, întrucât acolo se adună trei religii şi 
trei continente. Este locul cel mai logic unde ar putea fi pace, frăție, 
armonie: toate acele lucruri par bune, dar dacă nu au o bază solidă 
creştină, nu sunt plăcute lui Dumnezeu. Aceste lucruri vor fi folosite de 
Antihrist. 

Un alt aspect al problemei evreilor constă în aceea că mulţi evrei 
tineri încep să se intereseze de creştinism, întrucât există căutare 
religioasă şi printre evrei. Unii dintre aceştia se convertesc la ortodoxie. 
Acesta este deja un semn, o pregătire pentru faptul că la sfârşitul 
timpului evreii vor reveni la creştinism, la Hristos .... Restaurarea 
Israelului va fi ca o înviere din morți ... şi acest eveniment va veni 
înaintea sfârşitului. 


După această conferință, Părintelui Serafim 1 s-au pus întrebări despre multe 
probleme — Apocalipsa, OZN-uri, religiile răsăritene, Franny şi Zooey de J.D.Salinger, 
politicile bisericeşti, Fericitul Augustin, problema harului față de voia liberă — la care a 
răspuns la fel de echilibrat şi sobru. 

Părintele Serafim era bolnav atunci şi smârcâise în timpul conferinței. Vizibil 
epuizat, a rămas totuşi cu mintea clară, vesel şi dispus să răspundă pe larg întrebărilor. I- 
am văzut rasa uzată, barba încâlcită şi mi-am amintit vechea lui camionetă. Câtă 
sărăcie! — şi totuşi se sprijinea singur şi vorbea ca un adevărat domn, erudit şi filosof. 
Vedeam că este la fel de învăţat şi cu mult mai înțelept decât oricare dintre profesorii 
mei şi totuşi el era evident un om al pustiei, care era mai acasă în pădure decât într-o 
sală de curs. 

Ceea ce m-a uimit cel mai mult la Părintele Serafim, în afară de seriozitatea lui, 
era faptul că el era un om care se jertfea total pentru Dumnezeu, pentru adevăr. Nu era 
profesor universitar care să primească un salariu bun pentru a fi semănător de 
cunoaştere, nici nu era lider religios care să râvnească putere, influență, sau chiar un vas 
cu fructe să-i fie aşezat la picioare, cum făceau “maeştrii spirituali” care apoi aveau 
discipoli în Santa Cruz. El nu se afla “în religie” pentru ceea ce putea obţine din ea; el nu 
căuta o cârjă pentru a “se bucura de viața duhovnicească”. El era simplu călugăr care 
căuta Adevărul mai presus de toate. Şi ştiam că dincolo de umbra îndoielii ar muri 
pentru acel Adevăr, pentru că eram în stare să simt că el deja murea pentru acesta. 

În dimineața următoare Părintele Serafim urma să vorbească clasei mele despre 
“Religiile lumii în Statele Unite”. Ar trebui spus un cuvânt despre acest curs şi despre 
profesorul acestui curs, Noel Q. King. Cursurile sale de religie aveau de obicei o formă 
destul de liberă. EI încuraja tinerii să urmărească un interes în lucrurile spirituale, dar să 
evite să spună că tradiția cuiva este mai adevărată decât a altuia. Nu a dat nici un 
răspuns, ci numai o conferință ca învățătură. 

Cursul “Religiile lumii în Statele Unite” a fost împărțit în diferite grupe de studiu 
conduse de studenții înşişi. Orice cursant putea conduce un grup de studiu despre orice 
cale sau tendință religioasă pe care o dorea. De fapt, în acest curs liber pentru toți, 
descoperisem creştinismul ortodox. Mai înainte fusesem de acord să îndrum un grup de 
studiu de budism zen, dar într-o zi, când unul dintre cursanţi, James Paffhausen, s-a 
ridicat în sală şi a început să vorbească despre ortodoxie, ceva s-a mişcat în inima mea. 
În scurt timp cercetam ortodoxia mai mult decât zen şi nu a mai existat un îndrumător 
de grup pentru studiul zen. 

Părintele Serafim aducea colegilor mei Adevărul Absolut, pe care majoritatea 
profesorilor universitari au simțit că nu l-ar putea oferi şi să-şi mai păstreze slujbele. Se 
pare că ştia exact cui se adresa. Generaţia mea era de o mare intensitate spirituală şi de 
aceea atât de mulți oameni aveau nevoie de fenomene supranaturale, unele ţineau de 
simțuri dar păreau experienţe spirituale, pentru a trezi în ei orice răspuns. De aceea atât 
de mulți tineri căutători urmau “oameni sfinți” sau grupuri religioase pe baza minunilor 
pe care le făceau sau a rezultatelor pe care le promiteau şi de aceea deveniseră atât de 
populare drogurile halucinogene, practicile oculte şi experiențele “harismatice”. 

Părintele Serafim dorea să spună cursanților dorința dea fi la o “înălțime 
spirituală” nu era motivul corect de a aborda problema spirituală. Omul trebuie să caute 
aşa cum făcuse el însuşi cu mulţi ani în urmă, “Adevărul înainte de toate”. 

Părintele Serafim ştia că îi vede pe cei mai mulți dintre cursanţii din clasa mea 
doar o dată în viaţă. În ora pe care a avut-o la dispoziție, a trebuit să-şi croiască drum 
prin toate problemele secundare şi să ajungă la miezul vieţii creştine: transformarea 
inimii omului, care duce la aprinderea ei cu iubire pentru Hristos şi o preface într-o nouă 
ființă. 

Conferința Părintelui Serafim a fost intitulată “Revelația lui Dumnezeu în inima 
omului”. El a început să spună cursanților “Religiilor lumii” că, dacă o persoană este 
într-adevăr cinstită lăuntric, există doar un motiv pentru care va studia religia: ca să vină 
în contact cu realitatea, să găsească o realitate mai adâncă decât realitatea de zi cu zi, 
vremelnică. A spus, “aş vrea să spun câteva cuvinte despre felul în care creştinismul 
ortodox încearcă să facă aceasta, să dezvăluie realitatea duhovnicească, căutătorului 
religios”. 

Părintele Serafim a avertizat asupra pericolului implicat în căutarea realităţii, 
relatând despre un prieten care, în timpul căutărilor sale îşi mistuise mintea cu droguri. 
A spus că, s-ar putea găsi exemple similare în alte forme de experienţe psihice şi oculte. 
Dar asemenea exemple nu sunt de loc unice în timpurile noastre; multe se pot găsi în 
literatura ortodoxă de acum două mii de ani. Părintele Serafim a relatat povestea Sf. 
Nicetas din Peştera Kievului, care, mergând în pustie ca să primească darul făcător-de- 
minuni, a fost înşelat de un demon. Nicetas a început să “profeţească” şi să vorbească 
mult din Vechiul Testament (nu din Noul), ajungând vestit chiar şi la curtea Marelui 
Prinţ, până când părinții din Peştera Kievului şi-au dat seama ce se întâmpla şi au 
izgonit diavolul de la el. Părintele Serafim a spus, “această poveste ridică astăzi o 
problemă pentru noi. Cum poate un căutător religios să evite capcanele şi înşelăciunile 
pe care le întâmpină în această căutare? La această întrebare există un singur răspuns: o 
persoană trebuie să fie ancorată în căutarea religioasă nu de dragul experiențelor 
religioase, care pot înşela, ci de dragul Adevărului. Oricine studiază religia cu 
seriozitate ajunge la această chestiune: este o problemă strictă de viață şi de moarte.” 

Părintele Serafim a observat că, în Noul Testament apare povestea Apostolului 
Filip şi a eunucului etiopian, eunucul nu s-a convertit prin minunea lui Filip care a 
dispărut brusc, ci prin ceva care i-a schimbat inima atunci când Filip i-a explicat 
cuvintele Scripturii. La fel, în povestea lui Hristos şi a ucenicilor pe drumul spre Emaus, 
după ce Hristos plecase, ei şi-au amintit că, tot timpul cât El fusese cu ei, aceștia 
avuseseră un foc în inimi, chiar dacă ei nu-L recunoscuseră. După cum arătase Părintele 
Serafim: 


Ceea ce i-a făcut să-L recunoască pe Hristos în cele din urmă, a fost 
această “inimă înflăcărată” şi nu doar faptul că EI a dispărut din ochii lor, 
pentru că şi magicienii pot face la fel .... lată cum are loc “revelația”: 
inima se mişcă şi se schimbă prin prezenţa lui Dumnezeu, sau prin cineva 
care este plin de Duhul Lui, sau doar prin auzirea adevărului despre EI, 
predicat .... 

Există un organ special pentru primirea revelației de la Dumnezeu? 
Da, într-un anumit sens există un asemenea organ, deşi de obicei îl 
închidem şi nu-l lăsăm deschis: revelația lui Dumnezeu se dă unei inimi 
iubitoare. Ştim din Scripturi că Dumnezeu este iubire; creştinismul este 
religia iubirii. (Puteţi privi greşelile, puteți vedea oameni care se numesc 
creştini dar nu sunt, şi tot ei spun că acolo nu există iubire; dar 
creştinismul este într-adevăr religia iubirii atunci când reuşeşte şi este 
practicată corect.) Domnul nostru lisus Hristos spune că ucenicii Lui 
adevăraţi se disting, mai presus de toare, prin iubirea lor .... 

Acceptând situațiile date, ceea ce necesită o inimă iubitoare, omul 
ÎI întâlneşte pe Dumnezeu. Prin această inimă iubitoare, omul ajunge să 
cunoască Adevărul, chiar dacă Dumnezeu trebuie uneori să frângă şi să 
smerească o inimă pentru a o face mai receptivă — ca în cazul Apostolului 
Pavel, care într-un timp era împotriva creştinilor şi îi persecuta. Dar pentru 
Dumnezeu, trecutul, prezentul şi viitorul inimii omeneşti sunt toate 
prezent şi El vede unde poate pătrunde şi comunica. 

Opusul inimii iubitoare care primeşte revelația de la Dumnezeu 
este calcularea rece, obținând ce poate de la oameni; în viața religioasă, 
aceasta produce escrocheria şi şarlatanismul tuturor descrierilor. Dacă te 
uiţi astăzi la lumea religioasă, vezi că o mare parte din ea merge înainte: 
atât de multă escrocherie, încurcătură, calculare, obţinerea de mari 
avantaje din schimbarea modei, care aduc la modă mai întâi o religie sau 
atitudine religioasă, apoi alta. Pentru a găsi Adevărul, trebuie să priveşti 
mai adânc. 


Printre intenţiile Părintelui Serafim a fost şi aceea de a vorbi cursanților despre 
faptul că viața duhovnicească nu este ceva care să “placă”, ci mai degrabă un câmp de 
bătălie unde sufletul se purifică prin suferință. Pentru mulți cursanți acesta era un 
concept nou; care figuri religioase, dorind să câştige un adept popular, i-a chemat pe 
oameni pe o cale de suferință şi luptă neîncetată? Totuşi, aceasta este calea pe care a 
mers Hristos şi i-a chemat pe oameni să-l urmeze. Părintele Serafim a continuat: 


Cu aproximativ un an în urmă, am discutat mult cu un tânăr american în 
tren." M-a întâlnit aparent din întâmplare (desigur, în viaţă nu există 
nici un fel de întâmplare) şi mi-a spus că învaţă limba rusă. Era căutător 
religios şi fusese prin tot felul de aşa-numite grupuri creştine; nu găsise 
nimic decât ipocrizie şi escrocherie pretutindeni şi era gata să renunţe cu 
desăvârşire la religie. Dar atunci a auzit că în Rusia oamenii suferă 
pentru credinţa lor. Unde există suferință, se gândea el, probabil aciolo 
este ceva real şi nu va fi atâta escrocherie cum avem noi în America. Și 
astfel el studia rusa cu scopul de a merge în Rusia şi a cunoaşte oameni 
care erau creştini adevărați. Ca preot ortodox rus, am fost uimit să aud 
aceasta, pentru că el nu văzuse niciodată mai înainte un păstor ortodox, 
nici nu participase la vreo slujbă ortodoxă. Noi am avut o discuţie lungă 
despre religie şi am văzut că ideea lui era destul de logică: ideea că 
suferința ar putea produce ceva curat, în timp ce viaţa noastră 
îngăduitoare produce escrocherie cu uşurinţă. 


Trăind într-o societate care ar putea fi numită paradisul nebunului, ar putea 
cursanții din Santa Cruz să interpreteze experiența de bază a Rusiei suferinde ca pe o 


582 Acelaşi tânăr pe care l-a descris Părintele Serafim în jurnalul excursiei sale prin țară, în Cap. 90, luni, 4 
dec.. 


551 


Damascene Christensen 


formă pe care ei abia puteau începe să o înțeleagă? Părintele Serafim nădăjduia astfel, 
întrucât fără o cunoaştere a Golgotei şi a Crucii, ei nu ar putea ajunge niciodată la o 
cunoaştere reală a lui Hristos, Dumnezeu Întrupat. 

Părintele Serafim a spus, “în suferință are loc ceva care ajută inima să primească 
revelația lui Dumnezeu”. El a început să vorbească despre felul în care pe vremea aceea 
Dumnezeu Se revela creştinilor suferinzi din Rusia. Mai întâi a discutat cu cineva care 
era cunoscut tuturor cursanților — Alexandr Soljenițin — descriind realizările profunde 
ale naturii umane la care ajunsese Soljeniţin în timp ce a stat în gulag. Apoi a vorbit 
despre un om simplu, luri Maşcov, un tânăr idealist care L-a găsit pe Hristos în timpul 
unei crize spirituale profunde dintr-un lagăr de concentrare sovietic. Părintele Serafim 
l-a citat pe Maşcov spunând: 


Şi eu aş fi avut o soartă cu un sfârşit tragic (sinucidere sau 
nebunie) dacă, spre norocul meu, nu ar fi apărut cea mai mare minune din 
viața mea, la | septembrie 1962. Nu s-a întâmplat nimic în ziua aceea, nu 
au venit sugestii, meditam în singurătate la problema mea: “A fi sau a nu 
fi? Acum mi-am dat seama că a crede în Dumnezeu este un lucru 
mântuitor. Am vrut foarte mult să cred în EI; dar nu m-am putut înşela pe 
mine însumi: eu nu aveam nici o credinţă .... Şi deodată a venit al doilea 
lucru, când am văzut pentru prima oară (ca şi cum s-ar fi deschis o uşă 
dinspre o încăpere întunecată înspre o stradă însorită) şi în secunda 
următoare ştiam cu siguranță că Dumnezeu există şi că Dumnezeu este 
lisus Hristos al ortodoxiei şi nu vrem alt Dumnezeu. Fu numesc acest 
moment cea mai mare minune pentru că am cunoscut această problemă 
precisă nu prin rațiune (ştiu aceasta cu siguranță) ci pe o altă cale şi nu 
sunt în stare să explic acest moment în mod rațional .... Şi astfel, printr-o 
asemenea minune a început noua mea viață duhovnicească, care m-a ajutat 
să rabd alți treisprezece ani de viaţă în lagăre de concentrare şi închisori. 


După cum am aflat mai târziu, Părintele Serafim trăise în viața sa o minune 
similară, atunci când, tânăr fiind, fusese într-o criză spirituală, având râvnă mare pentru 
Dumnezeu. De atunci, învățase şi făcuse atât de multe şi totuşi acum, în timp ce se 
străduia să influențeze generația mea, s-a întors înapoi la ceea ce era într-adevăr 
important: inima, întrucât din punct de vedere mistic se înteţeşte iubirea pentru lisus 
Hristos. 

Excursia misioanră a Părintelui Serafim în campusul nostru a avut un mare 
impact. După cum i-a scris unul dintre organizatori, James Corazza: “În timpul acelor 
zile s-au semănat multe, multe seminţe; într-adevăr, câţiva dintre prietenii noştri păreau 
înflăcăraţi şi radiau de bucurie.” 

Cât despre mine, pot spune că întâlnirea Părintelui Serafim în Santa Cruz a fost 
o cotitură în viaţa mea: de atunci am ştiut cu siguranță că îmi voi închina viaţa lui 
Dumnezeu ca şi creştin ortodox.” 


După vizita Părintelui Serafim, grupul din Santa Cruz a continuat să crească. 
Astăzi, dintre monahii care au rămas în obştea Sf. Gherman din vremea Părintelui 
Serafim, jumătate — inclusiv autorul relatării de mai sus — provin din acel grup 
universitar. După cinci ani de la moartea Părintelui Serafim, un membru al grupului a 
scris o carte după conferinţa „Revelația lui Dumnezeu în inima omului”, care de atunci 
a ajutat cu mult mai mulți căutători să vină la credinţa ortodoxă în Hristos.” 

Vizita Părintelui Serafim la Santa Cruz a fost urmată de o excursie în sud pentru 
a o vizita pe mama lui, Esther, care locuia iarăşi apropiere de San Diego. Atunci când el 

se ducea acolo, ea era emoțţionată şi îşi chema dinainte prietenii şi rudele. Nepoata 
Părintelui Serfaim, Kathy Scott îşi aminteşte, „Pentru ea era un lucru foarte mare. Citea 
toate cărțile lui şi Cuvântul ortodox din scoarță în scoarță.” 

Aceasta a fost ultima dată când Părintele Serfaim a venit să-şi vadă mama pe 
pământ. Deşi ea nu a prea înţeles niciodată cui îşi închinase el viaţa, ea nu putea să nu 
observe cât de împlinit lăuntric arăta. Ea l-a întrebat dacă îşi găsise „nişa” specială şi 
scopul în viață. 

- Cu siguranță, a spus el. 

Esther îşi mai aminteşte: „Când a fost aici ultima dată, i-am spus că unele 
comentarii ale lui despre comunism erau cam tari şi acestea îl vor ajunge într-o zi. El a 
întors capul şi a spus, “Sunt gata.” Ar fi trebuit să-i vedeți ochii strălucind.” 

În timpul anilor petrecuţi de Părintele Serafim în mânăstire, Esther îi trimisese 
scrisori care oglindeau îngrijorarea ei exagerată pentru probleme financiare, atât ale lui 
cât şi ale ei. Şi totuşi, după ce „Gene” al ei a murit, ea şi-a dat seama că el găsise o 
fericire cu mult mai mare decât succesul material al fiului ei Franklin, prins acum în 
vârtejul lumii afacerilor. În ultimii ani de viaţă, fiind adesea singură, timpul trecea încet 
pentru ea şi a putut medita la ceea ce este într-adevăr important în viaţă. A ajutat-o la 
aceasta amintirea lui Eugene. Fa a scris, „EI trăia fiecare zi făcând doar ceea ce voia să 
facă şi 1 se potrivea cel mai bine.” 

„Secretul” fericirii Părintelui Serafim era simplu: de când Dumnezeu aprinsese 
flacăra sacră în inima lui suferindă, el trudise şi se nevoise să o ţină aprinsă, pentru ca 
vânturile timpului şi această lume să n-o poată stinge niciodată. Ceea ce spusese 
studenţilor din Santa Cruz despre „revelaţia lui Dumnezeu în inima omului” a marcat 
doar începutul adevăratei sarcini creştine neobosite şi minunate: „Lipitu-s-a sufletul 
meu de Dumnezeu” (Psalm 62, 8) care nu se sfârşeşte nici în viaţa asta nici în cea care 
va veni. 

Nici un izvor de învățătură nu poate fi trecut cu vederea 
în pregătirea pentru marea bătălie a vieţii şi se obține 
un avantaj sigur din dreapta folosire a scriitorilor 
păgâni. Vestitul Moise este descris instruindu-se în 
ştiinţa egiptenilor, ajungând astfel să contemple Cine 
este El. Astfel, în ultimele zile, la Babilon, Daniel 
căpătase filosofia caldeenilor şi la urmă a înţeles 
învăţătura divină...[ Dar] noi nu trebuie să luăm totul 
fără discernământ, ci doar ceea ce este de folos... Ne-ar 
fi ruşine în cazul hranei să părăsim stricăciunea şi în 
acelaşi timp, în cazul lecţiilor, să fim cu nebăgare de 
seamă la ceea ce ţine sufletul viu, dar, ca izvoarele de 
munte, să măturăm tot ce se întâmplă să fie în calea 
noastră. 

- Sf. Vasile cel Mare (î 379% 


Când ai copii, învaţă-i muzică; desigur, muzică 
adevărată iar nu dansuri şi cântece. Muzica ajută la 
sporirea acceptării vieții duhovniceşti. Sufletul devine 


553 Sf. Vasile cel Mare, Scrisori şi opere alese, Părinţi niceeni şi post niceeni, vol. 8, p. lxv, lxvii-lxviii. 

mai rafinat. Începe să înţeleagă şi muzica 
duhovnicească. 
- Starețul Varsanufie de la Optina (ţ 1913) 


Nu cu prea mulți ani în urmă, un tânăr aspirant la viața monahală a mers în Sfântul 


Munte Athos. Vorbind cu respectabilul stareț al mânăstirii în care dorea să stea, i-a spus, 
„Sfinţite Părinte! Inima mea arde pentru viața duhovnicească, pentru ascetism, pentru 
comuniunea neîncetată cu Dumnezeu, pentru ascultarea de un bătrân. Călăuzeşte-mă, te 
rog, Sfințite Părinte, ca să pot ajunge la sporire duhovnicească.” Mergând la raftul de 
cărți, Starețul a scos cartea David Copperfield de Charles Dickens şi i-a zis: 

- Citeşte asta, fiule. 

Aspirantul tulburat, a obiectat: 

- Dar, Părinte! Acesta este sentimentalism Victorian heterodox (neortodox), 
produs al captivităţii apusene! Lucrul acesta nu este duhovnicesc, nici măcar ortodox! 
Eu am nevoie de scrieri care să mă înveţe duhovnicie! Starețul a zâmbit spunând: 

- Dacă nu-ți educi mai întâi sentimente obişnuite, umane, creştine şi nu înveți să 
priveşti viața ca micul David — cu simplitate, bunătate, căldură şi iertare — atunci toată 
“duhovnicia” ortodoxă şi scrierile patristice nu numai că nu-ţi vor fi de nici un folos — 
ele te vor transforma într-un monstru “spiritual” şi îţi vor distruge sufletul.5% 

Părintelui Gherman îi plăcea să spună această istorioară, bazată pe o întâmplare 
adevărată, pe când stătea cu frații în jurul mesei din trapeză. Pe când avea 19 ani, el 
însuşi a avut o astfel de experiență când Părintele Adrian l-a făcut să citească romane 
ruseşti clasice. Pe când el ardea de nerăbdare să discute „duhovnicie”, Părintele Adrian 
schimbase subiectul conversaţiei către vreun personaj sau idee din operele lui 
Dostoievski, Gonciarev, etc. 

Părintele Serafim, din propria sa experienţă cu tinerii, a văzut înţelepciunea din 
spatele comportării Părintelui Adrian şi a bătrânului Athonit de mai sus. Într-un eseu 
intitulat „Formarea sufletului” el a explicat clar filosofia ortodoxă din spatele lui: 

„Educaţia tineretului de astăzi, în special din America, se află într-o deficiență 
binecunoscută cu privire la dezvoltarea sensibilităţii față de cele mai bune exprimări ale 
artei, literaturii şi muzicii. Ca rezultat, tinerii sunt formați hazardant sub influența 
televizorului, muzicii rock şi altor manifestări ale culturii de astăzi (sau mai degrabă, 
anti-culturii);, şi, atât ca o cauză, cât şi ca rezultat al acesteia — dar în cea mai mare 
măsură din cauza faptului că atât părinţii cât şi profesorii nu au nici o idee conştientă 
despre ceea ce este viaţa creştină şi cum ar trebui să fie educat un tânăr în această viață 
creştină — sufletul unei persoane care a trecut de vărsta tinereţii este adesea un pustiu 
emoţional şi cel mai bine scoate la iveală deficiențele din atitudinile de bază față de 
viaţă care au fost considerate odată normale şi indispensabile. 

Astăzi puţini sunt aceia care îşi pot exprima cu claritate emoțiile şi ideile şi le 
pot face față cu maturitate; mulți nici măcar nu ştiu ce se petrece în interiorul lor. Viaţa 
este împărțită în mod artificial în muncă (şi foarte puţini pun în ea cea mai bună parte a 
lor, inima lor, pentru că este “doar pentru bani”), jocuri (în care mulți văd “sensul real” al 
vieții lor), religie (de obicei nu mai mult de o oră sau două pe săptămână) şi altele 
asemenea, fără o unitate susținută care dă sens întregii vieți a omului. Mulţi, găsind 
viața zilnică nesatisfăcătoare, încearcă să trăiască într-o lume fantastică a propriei lor 
creaţii (în care iarăşi încearcă să plaseze religie). Şi susținerea întregii culturi moderne 
este slava de sine şi propriul confort, care înseamnă moartea oricărei idei de viață 
duhovnicească. 


554 părintele Damascene Christensen, „Prieteni, bizantini, țărani”, The Orthodox Word, no. 137 (1987), p. 
316. 

Acesta este fondul, “bagajul cultural”, pe care omul îl aduce astăzi cu el când 
devine ortodox. Mulţi, desigur, rezistă ca ortodocşi în ciuda fondului lor; puţini ajung la 
un dezastru duhovnicesc din cauza lui; mulți oameni rămân infirmi sau cel puţin 
subdezvoltaţi duhovniceşte pentru că sunt nepregătiți şi inconştienți de cerințele reale 
ale vieţii duhovniceşti. 

Începând să lămurim această problemă (şi cu nădejde, ajutând pe unii din cei 
care se tulbură din această cauză), să ne uităm la învăţătura ortodoxă despre natura 
umană prezentată de către un scriitor ortodox profund, din sec. al XIX-lea, un adevărat 
sfânt părinte din ultimele timpuri — Episcopul Teofan Zăvorâtul (î 1894). În cartea sa 
Viaţa duhovnicească şi cum să o dobândim, €l scrie: 


Viaţa omului este complexă şi complicată. Există o parte a trupului, alta a 
sufletului şi alta a duhului. Fiecare dintre acestea îşi are propriile înclinații 
şi nevoi, propriile metode şi exerciţiul lor şi satisfacție. Numai atunci când 
toate facultățile sunt în mişcare şi toate nevoile noastre sunt satisfăcute, 
omul trăieşte. Dar atunci când este satisfăcută doar o mică parte a nevoilor 
noastre — o asemenea viață nu este viață .... Omul nu trăieşte omeneşte 
dacă nu este în mişcare tot ceea ce se află în el .... Omul trebuie să 
trăiască aşa cum l-a creat Dumnezeu şi atunci când cineva nu trăieşte aşa, 
se poate spune cu curaj că nu trăieşte de loc. 


Distincția care se face aici între “suflet” şi “duh” nu înseamnă că acestea sunt 
entităţi separate în cadrul naturii umane; ci mai degrabă, “duhul” este partea cea mai 
înaltă, “sufletul” este partea mai joasă a singurei părți invizibile a omului (care, ca un 
întreg, se numeşte “suflet”). În acest sens, aparţin “sufletului” acele idei şi sentimente 
care nu se ocupă în mod direct de viaţa spirituală — cea mai mare parte a artei, 
cunoaşterii şi culturii; în timp ce “duhul” aparține novoinţelor omului către Dumnezeu 
prin rugăciune, arta sfântă şi ascultare față de legea lui Dumnezeu. 

Din aceste cuvinte ale Episcopului Teofan se poate observa o greşeală comună a 
căutătorilor de astăzi ai vieții spirituale: Nu toate laturile naturii lor se află în mişcare; 
acestea încearcă să satisfacă nevoile religioase (nevoile duhului) fără să-şi fi împlinit 
unele nevoi (mai concret, psihologice şi emoţionale), sau mai rău: ei folosesc religia 
nedrept pentru a-şi satisface aceste nevoi psihologice. În aceşti oameni, religia este un 
lucru artificial care încă nu a atins partea lor cea mai adâncă şi adesea vreun eveniment 
trist din viaţa lor, sau doar atracția naturală a lumii, este suficientă pentru a distruge 
universul lor influențabil şi a-i îndepărta de religie. Uneori astfel de oameni, după o 
amară experienţă în viață, se întorc la religie; dar foarte adesea aceştia sunt pierduţi, sau 
în cel mai bun caz paralizaţi şi neroditori.”"5* 

Părintele Serafim a văzut această abordare „plastică” a religiei, în modul cel mai 
expresiv, când un tânăr pelerin, după ce a petrecut un timp într-o altă mânăstire din 
America, a venit la Platina spunând totul despre bătrâni, isihasm, Rugăciunea lui lisus, 
adevăratul monahism şi înțelepciunea ascetică a sfinților părinţi. Într-o zi, Părintele 
Serafim l-a văzut mergând în jurul mânăstirii cântând muzică rock, pocnind din degete 
şi săltând în ritmul muzicii. Surprins, Părintele Serafim l-a întrebat dacă nu se 
gândise că aceasta s-ar putea întoarce împotriva interesului său pentru 
spiritualitate, dar tânărul a ridicat din umeri şi a răspuns: „Nu, nu este nici o 
contradicție. Ori de câte ori doresc spiritualitate, mă întorc către bătrân” — însemnând că 
era în stare să oprească banda cu muzică rock şi să pună o bandă a bătrânului lui cu o 
expunere duhovnicească. 


555 părintele Serafim Rose, „Formarea sufletului”, Orthodox America, (mai 1982), p.9. 

Faptul că acest tânăr îşi putea compartimenta viața astfel, Părintele Serafim a 
înțeles că arăta că îi lipsea ceva din formarea de bază a sufletului său. Pentru a explica 
înțelesul acestei formări el s-a referit din nou în articolul său la pasajul din Sf. Teofan 
Zăvorâtul: 


Viaţa omului are trei aspecte: a duhului, a sufletului şi a trupului. Fiecare 
dintre acestea îşi are nevoile sale naturale şi proprii omului. Aceste nevoi 
nu sunt toate egale ca valoare, unele sunt mai înalte şi altele mai joase; şi 
împlinirea lor echilibrată dă omului pace. Nevoile duhovniceşti sunt cele 
mai înalte dintre toate şi când acestea sunt împlinite, atunci există pace 
chiar dacă celelalte nu sunt împlinite; dar când nevoile duhovniceşti nu 
sunt împlinite, atunci, chiar dacă celelalte sunt împlinite din plin, nu există 
pace de loc. De aceea, împlinirea lor se numeşte singurul lucru de folos. 

Când sunt împlinite nevoile duhovniceşti, ele învaţă omul să le 
armonizeze şi cu alte nevoi, astfel încât, nici ceea ce satisface sufletul, nici 
ceea ce satisface trupul nu contrazice viața duhovnicească, ci o ajută; şi 
atunci se află în om o armonie deplină a tuturor mişcărilor şi revelaţiilor 
vieții sale, o armonie a gândurilor, sentimentelor, dorințelor, acţiunilor, 
relaţiilor, plăcerilor. Şi acesta este raiul! 


Părintele Serafim a arătat: „În zilele noastre, elementul principal din armonia 
ideală a vieții omeneşti, care lipseşte, este ceva care s-ar putea numi dezvoltarea 
emoțională a sufletului. Este ceva care nu este spiritual în mod direct, ci ceva care foarte 
adesea opreşte dezvoltarea spirituală. Este starea cuiva care, în timp ce omul crede că 
însetează după lupte spirituale şi o viață înaltă de rugăciune, el nu este în stare să 
răspundă iubirii omeneşti normale şi prieteniei; pentru că Dacă zice cineva: Iubesc pe 
Dumnezeu, iar pe fratele său îl urăşte, mincinos este! Pentru că cel ce nu iubeşte pe 
fratele său, pe care l-a văzut, pe Dumnezeu, pe Care nu L-a văzut, nu poate să-L 
iubească (| loan 4, 20). 

În puţini oameni acest defect există într-o formă extremă, dar ca teorie, aceasta 
este prezentă într-o anumită măsură în noi toţi care am fost ridicaţi în pustia emoţională 
şi duhovnicească a timpurilor noastre. 

Aşa stând lucrurile, adesea este foarte necesar să ne smerim aşa-zisele îndemnuri 
şi lupte duhovniceşti pentru a fi încercate pe disponibilitatea noastră umană şi 
emoțională pentru ele. Uneori, părintele duhovnicesc îşi va opri fiul duhovnicesc de la 
citirea unor cărți duhovniceşti şi îi dă în schimb să citească un roman de Dostoievski sau 
Dickens, sau îl va încuraja să se familiarizeze cu anumite feluri de muzică clasică, nu cu 
vreun scop “estetic” în minte — pentru că cineva poate fi “expert” în astfel de probleme şi 
chiar poate fi “bine-dezvoltat emoțional” fără cel mai mic interes pentru lupta 
duhovnicească şi aceasta este de asemenea o stare de dezechilibru — dar numai pentru a- 
şi rafina şi forma sufletul şi pentru a-l face mai bine dispus pentru a înţelege textele 
duhovniceşti adevărate.”55 


CEA ce a spus aici Părintele Serafim despre părinţii duhovniceşti este chiar 
mai adevărat despre părinţii naturali, întrucât „formarea sufletului” trebuie să înceapă în 
fragedă copilărie. În timpul unei conferinţe la pelerinajul Sf. Gherman, din 1982, 
Părintele Serafim a dat părinţilor unele sfaturi practice despre felul cum trebuie folosit 
orice este pozitiv în lume spre folosul copiilor lor: 

„Copilul căruia i s-a oferit muzică bună din fragedă copilărie şi a văzut că 
sufletul se dezvoltă prin aceasta, nu va fi ispitit la fel de ritmul neșlefuit şi mesajul rock 


55 Ibid. 

şi alte forme de pseudo-muzică ca cineva care a crescut fără o educație muzicală. După 
cum au spus câțiva bătrâni de la Optina, o asemenea educaţie muzicală rafinează 
sufletul şi îl pregăteşte pentru recepționarea impresiilor duhovniceşti.” 

Copilul care a fost educat într-o literatură, teatru şi poezie bună şi le-a simțit 
efectul asupra sufletului său — adică, s-a bucurat realmente de ele — nu va deveni uşor un 
pătimaş al filmelor contemporane şi al programelor de televiziune şi al romanelor ieftine 
care devastează sufletul şi-l îndepărtează de la calea creştină. 

Copilul care a învăţat să vadă frumosul în pictura şi sculptura clasică nu va fi 
atras uşor în perversitatea artei contemporane sau produsele stridente ale reclamelor şi 
pornografiei. 

Copilul care ştie ceva despre istoria lumii, în special din timpurile creştine şi 
cum au trăit şi gândit alți oameni, în ce greşeli şi capcane au căzut oamenii 
îndepărtându-se de Dumnezeu şi de poruncile Sale şi ce viață slăvită şi cu influență au 
trăit atunci când îi erau credincioşi Lui — va desluşi viaţa şi filosofia timpurilor noastre 
şi nu va fi înclinat să urmeze filosofia nouă sau felul de viaţă pe care îl întâlneşte. Una 
dintre problemele de bază cu care se confruntă astăzi educaţia copiilor, este aceea că în 
şcoli nu se mai dă un sens istoriei. Este un lucru periculos şi fatal să lipseşti un copil de 
un sens al istoriei. Asta înseamnă că el nu este în stare să ia exemple de la oameni care 
au trăit în trecut. Şi de fapt, istoria se repetă în mod constant. Odată ce vezi asta, devine 
interesant cum au rezolvat oamenii problemele, cum au existat oameni care s-au întors 
împotriva lui Dumnezeu şi ce rezultate au apărut de aici şi cum şi-au schimbat viaţa şi 
au devenit excepții şi au dat un exemplu care este trăit în timpurile noastre. Acest simţ 
al istoriei este un lucru foarte important care ar trebui comunicat copiilor. 

În general, persoana care este bine informată despre cele mai bune produse ale 
culturii laice — care în apus aproape întotdeauna au tonuri superioare precise religioase 
şi creştine — are o şansă mult mai bună de a duce o viaţă ortodoxă normală, roditoare, 
decât cineva care ştie numai cultura populară de astăzi. Cel care se converteşte la 
ortodoxie direct de la cultura “rock” şi în general oricine crede că poate combina 
ortodoxia cu acel fel de cultură — trebuie să treacă prin multă suferinţă şi un drum greu 
în viaţă înainte de a putea deveni un ortodox cu adevărat serios care este capabil că 
transmită credința lui altora. Fără această suferință, fără această conştiență, părinții 
ortodocşi îşi vor creşte copiii pentru a fi devoraţi de lumea contemporană. Cea mai bună 
cultură a lumii, primită cum se cuvine, perfecționează şi dezvoltă sufletul; cultura 
populară de astăzi schilodeşte şi deformează sufletul şi îl împiedică să aibă un răspuns 
deplin şi normal la mesajul ortodoxiei. 

De aceea, în lupta noastră împotriva spiritului acestei lumi, putem folosi cele 
mai bune lucruri pe care trebuie să le ofere lumea pentru a trece dincolo de ele; tot ceea 
ce este bun în lume, doar dacă suntem destul de isteți ca să vedem, se îndreaptă către 
Dumnezeu şi către ortodoxie şi trebuie să luăm folos de aici.”558 


A 

În 1975, când Părintele Serafim a ținut „Curs de supravieţuire ortodoxă” prima 
oară, a vorbit în special despre felul în care anumite feluri de artă îi pot ajuta pe copii să 
crească în moralitatea sexuală: 

„În societatea noastră actuală, băieții până la 14 sau 15 ani ştiu totul despre 
păcatele sexuale, cu mult mai mult decât ştiu chiar cei căsătoriţi. Ei ştiu exact ce se 
petrece în filme, se uită la ele şi întreaga atmosferă în care trăiesc este una de toleranţă. 


5% Într-o altă conferință Părintele Serafim a arătat: „Ştim că Bătrânul Macarie de la Optina (ţ 1860), a 
cântat la vioară înainte de a deveni călugăr. Pe vremea aceea, la începutul sec. al XIX-lea, în apus, îi 
aveau pe Paganini, Mozart, Bocharini....” 

558 părintele Serafim Rose, „The Orthodox World View”, p. 168-169. 

Se spune, “De ce să lupţi împotriva acestui lucru? Este natural.” Evident, ei sunt 
pregătiți pentru o viaţă de ingăduință în păcat. 

Unui astfel de băiat i se poate da modelul adevărului, care este castitatea, 
virginitatea; dar acesta este un nivel foarte înalt şi greu dacă tot ce se află în mintea lui 
este ideea abstractă de castitate pentru a lupta împotriva acestei atmosfere de 
senzualitate care pătrunde pretutindeni, care atacă nu numai mintea dar şi inima — şi 
trupul în mod direct. El vede pretutindeni panouri care îl ispitesc şi revistele în care se 
poate uita acum sunt groaznice; şi toate astea sunt mult mai puternice decât simpla idee 
de a fi pur. De fapt, toți vor râde la această idee şi sărmanul băiat va întâmpina o mare 
dificultate nu numai în rezistare, ci chiar în a vedea că trebuie să reziste ispitei, întrucât 
toate dovezile stau împotrivă în afară de acel mic adevăr abstract că ar trebui să fie pur. 
În această privință poate fi ajutat de literatură .... 

Băiatul poate citi ceva ca David Copperfield, care descrie un băiat care creşte: 
nu vreun călugăr sau erou ascetic, ci un băiat obişnuit care creşte într-un timp diferit .... 
Este adevărat că aceasta este o carte de lume pentru oameni care trăiesc în lume — dar 
acea lume este destul de diferită. Deja dobândeşti o perspectivă diferită asupra 
lucrurilor: că lumea nu a fost întotdeauna aşa cum este acum; că standardul care există 
acum este unul al lumii şi mai există şi alte feluri; şi că aceasta este o lume diferită, 
normală, în care deşi elementul sex este prezent, acesta are un rol precis. Te întăreşti 
văzând ce era normal pe vremea aceea, din felul în care Dickens descrie felul în care 
creşte şi se îndrăgosteşte acest băiat. Se simte stingherit în prezenţa fetei şi niciodată nu 
se gândeşte la lucruri murdare întrucât nu se ivise niciodată aşa ceva; în timp ce, dacă 
citeşti oricare roman contemporan asta este tot ceea ce primeşti. Această carte arată o 
viziune mult mai înaltă a iubirii, care este, desigur, din considerație pentru căsătorie, 
pentru copii. Întreaga viaţă a cuiva este legată de aceasta şi niciodată în acesată carte nu 
apare gândul că cineva ar putea avea vreun fel de satisfacție momentană şi apoi să 
treacă la următoarea fată. David Copperfield este plin de vise ale acestei femei, cum are 
de gând să trăiască cu ea şi să fie om mare în lume. Se presupune că el are relaţii 
sexuale după ce se căsătoreşte, dar asta intră în ceea ce vrea să facă omul cu întreaga sa 
viaţă. 

Iarăşi, asta dă putere unui băiat care este preocupat de aceste ispite. Atunci când 
el pune întrebări de felul: “Cum să mă port cu o fată?” — un model abstract nu ajută prea 
mult. Dar dacă el vede cum acest personaj fictiv, care este foarte veridic pentru o 
anumită vârstă, era atât de stingherit, de preocupat, de politicos, de idealist şi simțitor, 
aceasta îl îndeamnă să se comporte el însuşi mai normal, potrivit cu standardele 
trecutului. Şi într-un astfel de roman vedem cât de multe aspecte există în întreaga 
problemă a iubirii şi sexului, cât de complicat este în întreaga noastră natură umană. 
Deşi nu se propovăduieşte ortodoxia, întreaga atmosferă este plină de cel puţin o 
rămăşiţă a valorilor creştine şi aceasta dă un ajutor precis băiatului la nivelul său, nu la 
vreun nivel spiritual, ci la nivelul vieţii sale de zi cu zi în lume. 

De asemenea, Dickens comunică un sentiment extrem de cald despre viaţă, 
despre relaţiile umane, care nu se oferă astăzi în şcoală. Şi chiar acest sentiment de 
căldură în relaţiile umane ar putea avea un efect mai mare asupra păstrării unui băiat pur 
decât dându-i-se modelul abstract al ortodoxiei .... 

Căldura lui Dickens poate ajuta la sfărâmarea raționalismului unilateral mai bine 
decât ani de argumente, întrucât chiar dacă accepți adevărul mai poţi fi rece şi rațional şi 
insensibil. Citindu-l pur şi simplu pe Dickens, ochii cititorului se pot umple de lacrimi 
de mulțumire pentru că i se oferă adevărata religie a iubirii. Cinstea şi compasiunea lui 
Dostoievski pot ajuta la zdrobirea egoismului şi mulțumirii de sine. Chiar cineva ca 
Thomas Mann, care nu are calitățile marii călduri şi compasiunii, poate oferi o privire 
interioară mai adâncă în răul vieţii apusene.” 

A 

În aceeaşi conferință, Părintele Serafim a amintit de un incident din tinereţea sa 
în care sufletul său era format potrivi unui standard al adevărului: 

„În colegiu, înainte de a dovedi atracția către arhitectură, profesorul“ meu de 
germană ne-a vorbit într-o zi, pe când parcurgeam drumul dintre două clădiri construite 
cam la o diferență de treizeci de ani între ele, în mare parte în acelaşi stil spaniol cu 
stucaturi. El a întrebat: “Puteţi să-mi spuneți diferența dintre cele două clădiri? Priviţi 
atent: una are cărămizi, are dungi; cealaltă este din ciment, este netedă, nimic. Una este 
caldă, cealaltă rece; una are în ea un fel de sentiment uman, cealaltă nu are nimic, este 
doar abstractă; în una poate locui o persoană ...' Asta mi-a dat o lecţie foarte profundă, 
iată chiar şi un lucru mărunt ca prezența dungilor sau micile ornamente din arhitectura 
Victoriană utilitaristă — toate astea conferă o anumită însuşire. Astăzi sentimentul pentru 
ceva mai mult decât strictul necesar s-a pierdut. Acest utilitarism, acest simţ practic este 
foarte redus. Desigur că este mai ieftin să faci lucrurile pur utilitare şi de aceea toate 
astea sunt logice; totuşi, am pierdut mult. Când părinţii pot cel puţin să arate unui copil 
că “Această clădire este bună; aceea nu este bună, este destul de precis,” o astfel de 
educaţie de bază îl va ajuta aşa încât nu va gândi că ceea ce este modern sau de ultimă 
oră este şi cel mai bun. Nu este un curs de artă, ci un curs de viață, parte a educaţiei pe 
care părinții şi profesorii o pot da între limitele unei educaţii clare. Toate astea implică 
un sens al artei. Prin contrast, educaţia contemporană din şcoli accentuează imaturitatea, 
răceala şi incapacitatea de a judeca ce este mai bine şi ce este mai rău — relativitate 
totală, care doar tulbură o persoană şi o ajută să se integreze în lumea lepădării de 
credință. Trebuie să fie cel puţin un minimum de luptă conştientă pentru a ajuta 
educarea unui copil cu influenţe diferite.” 


Dn tot ce s-a spus, se poate înțelege seriozitatea cu care Părintele Serafim a 
privit educaţia băieților şi a tinerilor pe care Dumnezeu îi aşezase în grija lui. 

În anul şcolar 1981/82, Teofil era în „clasa a XII-a”, în care Părintele Serafim s- 
a străduit să-l înveţe gramatică engleză, gramatică rusă, literatură universală, aprecierea 
muzicii, istorie, muzică bisericească şi Tipicon. 

În timpul aceluiaşi an, Părintele Serafim a predat un curs despre „Cercetarea 
lumii ortodoxe”; o versiune extinsă a „Cursului supravieţuirii” din 1975, care necesita 
teste şi lucrări trimestriale. Primul îndemn de a-l preda venise în august 1981, când un 
seminarist de 18 ani vizitase mânăstirea cu părinţii săi. Părinţii, care au fost mult timp 
prietenii obştii, erau îngrijoraţi pentru viitorul fiului lor. Ca atât de mulți oameni de 
vărsta lui, care fusese crescut în societatea noastră modernă fărâmițată, seminaristul era 
incapabil să-şi exprime sau să reziste emoțiilor şi ideilor sale şi era nesigur de ceea ce se 
întâmpla în interiorul său. Părintele Serafim observa: „EI nu doreşte să facă altceva 
decât să se pregătească pentru slujba din Biserică, dar îi este foarte frică de deprimarea 
care îl cuprinsese anul trecut în Jordanville (şi a durat luni de zile), întemeiată pe 
inactivitate, incapacitatea de a aplica ceea ce citeşte în cărțile duhovniceşti la realitatea 
vieţii sale, etc. În prezent este într-o stare “de plictiseală” şi fără o îndrumare 
îndeaproape îi este frică (şi suntem de acord) că îşi va pierde tot interesul pentru slujba 
bisericii.” 

Aflând toate astea de la seminarist şi de la părinții săi, părinții au venit cu ideea: 
să-l lase să stea la mânăstire şi să-şi pregătească cursul acolo, sub îndrumarea şi 
instruirea Părintelui Serafim. După ce s-a rugat şi a primit Sfânta Împărtăşanie în ziua 
următoare, tânărul a acceptat propunerea. Părintele Serafim a scris Episcopului Laurus 


55 Acesta era probabil Dr. Henry Cord Meyer, care a predat germana şi istoria europeană la Pomona. 
Meyer a fost mentorul academic al marelui istoric Kaizo Kubo, care l-a admirat foarte mult. Este acelaşi 
profesor, menţionat mai sus, care a părăsit Pomona când a apărut tragedia lui Kaizo. 

din Jordanville, întrebându-l dacă mai putea primi diploma de absolvire a seminarului 
cu această înțelegere. Părintele Serafim a scris: „Din ceea ce cunoaştem despre el cu 
privire la ultimii câțiva ani, el pare să fie un băiat foarte dotat şi motivat, care putea 
executa cu uşurinţă lucrarea necesară; şi la o analiză atentă, considerăm că problema sa 
emoțională (care pare să fie legată de imaturitate) poate fi tămăduită.” După o discuţie, 
facultatea din Jordanville a acceptat propunerea Părintelui Serafim. 

În scurt timp, George, alt seminarist de 18 ani din Jordanville, a venit şi el la 
Platina ca să-şi realizeze lucrarea pentru cursul audiat. George era din Redding, având 
un fond protestant şi a fost botezat de către Părintele Serafim, familia sa fiind introdusă 
în ortodoxie de omul pe care îl întâlnise Părintele Gherman în librăria din Redding. 

În timpul pelerinajului din vara anului 1981, a mai venit un tânăr să stea la 
mânăstire: un student de colegiu pe nume Gregory din comunitatea ortodoxă de la Santa 
Cruz. (Părintele Serafim stătuse în apartamentul lui Gregory când se întorsese în Santa 
Cruz, în mai.) Tânăr cinstit, cu ochi albaştri strălucitori şi un păr roşu încâlcit, Gregory 
se convertise de curând la ortodoxie de la anglicanism şi ceea ce el numea acum 
„charismania”. Tânjise întotdeauna după o viaţă de jertfă şi apropiată de natură şi dând 
peste ortodoxie se însuflețise de ideea monahismului pustnicesc. El aducea Tebaida 
nordului la colegiu ca pe un manual. Când a venit la mânăstire în august şi s-a hotărât să 
rămână, părinţii au observat că el era întotdeauna preocupat de alţii şi avea grijă de ei şi 
din aceasta ei au ştiut că dorința lui pentru osteneala pustiei era neprefăcută şi nu doar o 
evadare egoistă. Avea şi o minte incredibil de iute. În mod clar, era un alt suflet tânăr 
care cerea să fie umplut, să i se dea o formare ortodoxă. Gregory a fost îmbrăcat ca 
novice şi a început următorul an şcolar al cursului Părintelui Serafim „Privire asupra 
lumii ortodoxe”. 

Şapte fraţi din mânăstire şi studenţi „mireni”, împreună cu alți tineri şi tinere au 
venit să participe la curs în weekend, cu regularitate. Într-o perioadă de nouă luni a 
acoperit un material vast. Părintele Serafim a acordat mult timp teologiei dogmatice şi 
istoriei Bisericii, informând studenții despre viețile şi gândirea unui mare număr de 
sfinți părinţi. În acelaşi timp, el a predat mult despre ceea ce învățau în mod normal în 
universități, tot datorită unui fei de a vedea precis care dădea sens la toate. Printre 
personalitățile despre care a vorbit la curs erau: profesori de religie: Giacchino da Fiore, 
Martin Luther, Adam Weishaupt şi Teilhard de Chardin; filosofi din apus: Toma 
d'Aquino, Kant, Voltaire, Hegel, Marx, Russeau şi Proudhon; oameni de ştiinţă: 
Copernic, Kepler, Lamark, Lyell, Darwin şi Heckel; figuri literare: Homer, Dante, 
Milton, Samuel Richardson, Oliver Goldsmith, Henry Fielding, Jonathan Swift, Jane 
Austin, Diderot, Byron, Puşkin, Leontiev, Tolstoi, Cehov, Gogol, Dickens şi 
Wordsworth; şi figuri politice şi gânditori: Iulian Apostatul, Oliver Cromwell, Boris 
Godunov, Petru I, Nicolae 1 (ţarul favorit al Părintelui Serafim), Bakunin, Fourier, 
Thomas, Burke, Pobedonostsev, Owen, Napoleon, Hitler, Donoso Cortes, Saint-Simon, 
Metternich şi de Maistre. Părintele Serafim a discutat despre operele pictorilor şi 
sculpturilor, de la cei antici până la cei ultra-moderni. El a vorbit despre perioadele de 
muzică renascentistă, baroc, clasică, romantică şi despre noile standarde de muzică care 
au apărut după acestea; chiar fenomenul contemporan „Beatles” a fost prezentat potrivit 
opiniei lumii ortodoxe. 

Studenţii Părintelui Serafim nu ştiau atunci cât erau de norocoşi. Acesta a fost pe 
departe cursul cel mai profund pe care îl predase vreodată şi nu a trăit să mai facă 
vreunul. După cum el însuşi ştia, o educaţie atât de vastă asupra cunoaşterii şi 
experienței lumii bazată pe principii ortodoxe este realmente dispărută în timpurile 
noastre. 

Pe lângă cursul Privire asupra lumii ortodoxe, Părintele Serafim a predat un curs 
de gramatică-poezie-compunere engleză şi Părintele Gherman a predat unul de istorie a 
Bisericii şi literatură. Studenții petreceau cam douăsprezece ore pe săptămână în aceste 

ore de clasă, la care cei doi seminarişti adăugau alte zece ore de muncă îndrumată 
pentru cel de al doilea an de curs al seminarului, pentru care părinții şi profesorii 
trimiseseră material la Jordanville. 

Câţiva studenți nu erau în stare să se concentreze la citit mai mult de o pagină 
sau să rețină ceea ce citiseră. Părintele Serafim le-a cerut să citească cu voce tare cărți 
interesante cum ar fi Crimă şi pedeapsă, în fiecare zi, după care urma o scurtă discuţie. 
Aceasta, observa el, „a avut rezultate bune imediate, atât la nivelul înțelegerii cât şi al 
interesului.” 

Părintele Serafim a scris un plan pentru cursurile seminarului din anul al treilea, 
al patrulea, al cincilea, pentru cei doi băieți din Jordanville, care urmau să includă toate 
orele principale oferite la Seminarul Sfintei Treimi,” dar a murit înainte de a începe 
cursul celui de al treilea an. 


AM menționat cum au obținut timp părinții de la Platina pentru a forma 
sufletele tinerei generaţii, punându-i să asculte muzică clasică. Totuşi, în zilele noastre, 
nu numai tinerii au nevoie de o astfel de educaţie: majoritatea părinților de astăzi au fost 
educați prin forme de muzică grosieră. De aceea, la pelerinajele de la Sf. Gherman 
fiecăruia i s-a dat un gust de cultură creştină rafinată prin expunerile muzicale ale 
părinților. La pelerinajul din 1979, când Părintele Serafim îşi ţinea cursul despre 
profețiile lui Daniel, a pus o înregistrare cu Praznicul lui Baltazar, bazat pe cartea lui 
Daniel; în 1981, în timp ce-şi ţinea cursul despre Geneza a pus Oratoriul creaţiei lui 
Haydn. Părintele Gherman a pus şi alte piese, în special ale compozitorului său favorit, 
Mozart şi vorbea despre ele. Un pelerin de 19 ani îşi aminteşte: 

„Înainte de a veni la pelerinajul din 1981, ascultasem aproape excusiv muzică 
pop şi rock. Prima mea legătură reală cu muzica clasică a venit la mânăstire. Părinţii au 
explicat cum muzica rock este (vorbind în general) muzica trupului; muzica clasică cea 
mai bună este muzica sufletului; şi muzica bisericească este muzica duhului (sau partea 
superioară a sufletului). Pentru a ne îndrepta către împărăția duhului, trebuie să ne 
ridicăm deasupra a ceea ce este material şi să ne pregătim terenul sufletelor noastre. 
Prezentată în acest context, a căpătat sens pentru mine de ce să ascult mai degrabă 
muzică clasică decât muzică rock. Îmi amintesc că atunci când Părintele Gherman a pus 
pentru noi Concertul pentru pian 24 de Mozart, mi-a emoționat sufletul. Ceva din 
adâncul lui a vibrat — nu ştiam că există acea parte din mine. 

Întorcându-mă în camera mea de la colegiu, nu mi-am aruncat imediat toate 
vechile mele albume, ci am început un proces de dezobişnuire, ascultând mai ales 
muzică clasică şi muzică folk bună. Oamenii din partea de jos a sălii puneau să asculte 
The Rolling Stones, David Bowie şi Bruce Springsteen, în timp ce eu puneam Rimski 
Korsakov, Sibelius şi muzică celtică de harpă. Colegii mei începeau să răspundă. Și 
sufletele lor se străduiseră să facă post de muzică lumească. Se opreau lângă camera 
mea şi întrebau, “Ce este muzica aceea frumoasă pe care o asculți? Pot să împrumut şi 
eu albumul?” 

Părintele Serafim folosea ca mijloc de formare a sufletului chiar şi forma de artă 
modernă a filmului. Cum a explicat odată: „Spun unii părinți, “O, lumea este aşa de rea, 
refuz să-mi las copiii să meargă la filme; refuz să am de-a face cu lumea, vreau să-i 
păstrez curaţi.” Dar copiii se vor integra în lume indiferent cum şi faptul că sunt lipsiți 
de orice hrănire duhovnicească — adică, ceea ce hrăneşte partea de mijloc a sufletului — 
înseamnă că, foarte probabil ei îşi vor însuşi ceea ce pot să obțină atunci când pot să 


5% Vechiul Testament, Noul Testament (folosind manualul Arhiepiscopului Averkie), Apologetica 


(manualul lui I.M. Andreev), Istoria Bisericii (manualul lui Nicholas Talberg), Patrologie, Teologie 
dogmatică (manualul Părintelui Michael Pomazanski), Omiletică (manualul Arhiepiscopului Averkie), 
Legea canonică, Liturgică, Teologie pastorală, Teologie morală, etc. 

obțină. De aceea, este mai bine să alegi acele filme care cel puţin nu au nici un rău în ele 
şi nici o înclinare spre păcat.” 

Îndată după Crăciunul din anii 1980 şi 1981, Părinţii Gherman şi Serafim au 
împrumutat un proiector de filme şi au ales cu grijă filme pe care să le vizioneze 
tinerii: clasici cum ar fi Hamlet de Shakespeare, Nicholas Nickelby, Colindă de 
Crăciun” şi Documentele Clubului Pickwick de Dickens, ca şi Zilele de şcoală ale lui 
Tom Brown. 

Cu tot ce a spus Părintele Serafim mai sus despre Charles Dickens, trebuie 
menţionat că în primii săi ani de înflăcărare ortodoxă, el se manifestase ca şi aspirantul 
la monahism din Muntele Athos, respingând operele lui Dickens ca „sentimentalitate 
Victoriană”. Totuşi, acum, după ani de încălzire a inimii şi recâştigare a purității în 
ortodoxie, a fost liber să aprecieze Documentele Clubului Pickwick la fel de temeinic 
cum făcuse odată în copilărie, când stătuse noaptea târziu citind-o sub cuverturâ. Când a 
văzut filmul englezesc după roman, cu un an înainte de a muri, a redevenit copil, 
chicotind, strigând şi savurând fiecare moment. 

Odată, Părintele Serafim a fost întrebat despre filme care prezintă virtutea 
creştină. EI a răspuns: „Sunt o mulţime, dar nu se mai fac. Poate se mai fac vreodată, 
dar foarte rar. Filmele vechi, în special acele dramatizări după romane sau piese clasice, 
sunt adesea foarte bine făcute şi au meritul lor. Totul la Dickens este aşa; este plin de 
creştinism. El nu-l pomeneşte pe Hristos, dar este plin de iubire. De exemplu în 
Documentele Clubului Pickwick, eroul, Domnul Pickwick este o persoană care refuză să 
renunţe la puritate în ceea ce priveşte încrederea în oameni. În cele din urmă el ajunge la 
închisoarea datornicilor pentru că se încrezuse în cineva. Vine la el omul care l-a 
azvârlit în închisoare şi i-a sedus ruda, iar Pickwick plânge lângă el şi-i dă bani ca să-şi 
poată cumpăra ceva de mâncare, pentru că nu are bani ca să-şi cumpere hrană în 
închisoarea datornicilor. Acestui criminal, acestui om care profită de toți îi apare o 
lacrimă în ochi. În final, Domnul Pickwick este triumfător, pentru că a avut încredere în 
oameni; şi el câştigă pentru că inimile oamenilor se schimbă. 

Sunt multe filme vechi ca acesta care arată, fie patimile oamenilor, puritatea 
oamenilor, fie diferite virtuţi creştine. De fapt, aceste romane din sec. al XIX-lea pe care 
se bazează, sunt foarte prozaice şi reale; acestea arată cum să trăieşti o viață creştină 
obişnuită, cum să tratezi diferite patimi care apar. Prezentarea nu este la un nivel 
duhovnicesc, dar arătându-se comportarea în viață, şi având o bază creştină a înţelegerii 
vieţii, aceste filme sunt foarte folositoare. Nu cunosc nici un film din zilele noastre care 
să fie în felul acesta. Poate că mai poți găsi câte unul ici şi colo, dar toate au devenit atât 
de îngrozitoare ... De exemplu, Dickens se înflăcărează cu privire la viaţa obişnuită, de 
fiecare zi, dar filmul recent E. 7. încurajează un lucru anormal, care devine ceva ca un 
salvator. 

Cred că ar trebui să căutăm mai multe dintre aceste filme vechi. Pentru un grup — 
să zicem un grup din biserică — este foarte bine să se adune şi să vizioneze aceste filme 
vechi, mai ales pentru tineri. 

Pe lângă vizionarea de filme cu anumite ocazii, Părintele Serafim îşi rezerva 
timp pentru a aduce tineri la mânăstire pentru a interpreta piese clasice. Observănd 
libertatea lui spirituală şi alte încercări pentru a forma sufletele tinere, Părintele Alexei 
Young îşi aminteşte: 

„De căteva ori, Părintele Serafim a venit la noi acasă în drumul său spre 
Ashland, Oregon, şi înapoi, unde luase câțiva fraţi ca să vadă diferite piese acolo, la 
Festivalul Shakespeare. Odată — cred că era la începutul verii în care a murit — i-a luat 
pe “băieţii” să vadă Romeo şi Julieta, pe care o citiseră şi studiaseră mai înainte. Când 
mi-am exprimat surprinderea ca tineri monahi să fie luaţi să vadă o astfel de piesă, el a 


591 Versiunea engleză din 1951 cu Alastair Sim ca Scrooge. 

zis: “De ce nu? Sunt fiinţe omeneşti, şi au sentimente şi pasiuni ca oricine altcineva. 
Este mai bine pentru ei să li se ofere acest lucru cu îndrumare şi control decât să se lupte 
singuri.” 

Aceasta era în armonie cu instruirea pe care mi-o dădea atunci când venea Teofil 
să-şi petreacă vara la mânăstire: “Să se uite la televizor — chiar spectacole cu caracter 
melodramatic! — şi dacă vrea, ia-l la filme. Teofil este fascinat de lume, şi este cel mai 
bine să o elimine acum din sistemul său. Numai că, urmăreşte totul împreună cu el şi 
poartă discuții complete cu el, ca să fie în stare să plaseze totul într-un anumit context 
spiritual.” Mi s-a părut foarte înțelept. El credea că o “doză” mică, moderată de 
deşertăciune lumească ar putea acţiona ca un vaccin şi în cele din urmă s-ar putea să 
ducă la “imunitate” față de atracțiile lumii. 

Odată, mi-a cerut să-l iau pe Teofil să vadă Don Giovani de Mozart, la Opera 
din San Francisco, ceea ce am şi făcut; şi altă dată mi-a cerut să-l iau la Dr. Faust de 
Marlow în Ashland. EI ştia aceste opere foarte bine, şi chiar mi-a spus anumite “lecții” 
pe care trebuia să le învăţ din aceste producţii şi să le împărtăşesc lui Teofil. El îmi 
cerea întotdeauna un “raport” detaliat după aceea, despre felul cum reacţiona Teofil (sau 
alții), dacă au “prins problema”, etc. 

Îmi mai amintesc cum îl încuraja pe Michael Anderson” să citească Platon şi 
alți filosofi, discutând cu el în detaliu, deşi Michael parcursese cu râvna aceste texte. 
Părintele Serafim i-a arătat cum toate acestea aveau legătură cu ortodoxia şi cu patristica 


La fel cu muzica: destul de repede îi spusesem că ar trebui să-l lăsăm deoparte 
pe Mozart, etc., dacă vrem să fim cu adevărat serioşi în sporire duhovnicească. 
Răspunsul lui: *Sărmanule!” Încă îl mai aud spunând asta! Apoi a explicat locul 
frumosului în lumea spirituală, şi cum lucrează marea artă de orice fel în întreaga fire 
spirituală a omului. Era pentru prima oară când aflam această idee. Mai târziu, am 
descoperit asta la unii sfinți părinți; am spus şi altora în anii următori. Dar până atunci 
avusesem o viziune cam “puritană” despre aceste lucruri ... 

Au trecut ani de zile după ce Părintele Serafim ne-a părăsit, când am dat peste 
acest verset (II Tim. 1, 7) şi îndată am meditat la el, căci pare să rezume propria sa 
abordare a subiectului — totuşi, aşa cum am constatat —: “Pentru că Dumnezeu nu ne-a 
dat duhul fricii; ci al puterii, şi al iubirii, şi a/ unei minţi sănătoase”_... În general aş 
spune că oricine s-a deschis realmente față de el — şi din fericire nu sunt foarte mulți — a 
primit de la el o adevărată comoară de înțelepciune. Puțin i s-a apreciat în timpul vieţii.” 


Ca orice părinte, Părintele Serafim a suferit pentru fiii pe care îi avea în grijă. 
Fiecare suflet tânăr pe care îl forma, inclusiv cei pe care nu i-am menționat, îşi avea 
propriile răni şi cicatrici tăinuite. Unul din ei era copil nedorit, crescut într-un mediu 
lipsit de iubire, fără tată şi mamă dezechilibrată religios; altul, deşi provenea dintr-un 
cămin iubitor, se pare că nu putea „să se găsească” cu cât creştea şi devenea matur şi 
părinţii nu-l mai puteau proteja de realitățile nemiloase ale vieții; alt tânăr, care 
provenea dintr-o familie dezmembrată şi se mutase de la tată la mamă, avusese răni care 
trebuiau vindecate; mai venise un frate la mânăstire din lumea subterană a drogurilor, 
crimei şi magiei negre — influenţe care încă îl mai chinuiau. 

Noaptea târziu, Părintele Gherman îl vedea adesea pe Părintele Serafim rugându- 
se pentru aceşti tineri şi pentru toți oamenii tulburați care intraseră în viaţa lui: victime 
ale societății moderne nihiliste, a cărei esență o identificase cu mulți ani în urmă. Băieții 
încă mai sforăiau în paturi, în timp ce Părintele Serafim, în frig, în biserica întunecată, 
luminată de o singură lumânare, stătea aplecat deasupra Sfintei Mese. Plângând, ÎL ruga 
stăruitor pe Dumnezeu să-i binecuvânteze, să-i ocrotească şi să-i vindece. 


52 Părintele seminaristului George, menţionat mai sus. 

Frații nu au ştiut niciodată de asta până după moartea lui, când şi-au dat seama 
întru totul ce părinte adevărat avuseseră în Părintele Serafim. 


98 
Apariţii cereşti 


SFÂNTUL loan din Kronstadt a scris că toții sfinţii „sunt fraţii noştri mai mari care se 
află într-un locaş al Tatălui ceresc. Plecând de la pământ la cer, ei se află întotdeauna cu 
noi întru Dumnezeu ... ei slujesc împreună cu noi, cântă, vorbesc, se informează, ne 
ajută în diferite ispite şi necazuri. Chemaţi-i ca şi cum ar fi oameni vii; şi veți crede în 
Biserică.” 

Peste ani de zile, aceşti „frați şi surori mai mari” din împărăţia cerurilor le-a adus 
mult ajutor părinţilor de la Platina în vremuri de ispită. lată un exemplu: 

În mai 1981, a venit la mânăstire un rus tulburat, probabil demonizat. Evadat din 
Uniunea Sovietică, acest om săvârşise chiar şi crimă în trecut. Fiind odată bătut şi 
înjunghiat de nişte huligani negri, a prins ideea în mintea sa tulburată că negrii ar fi un 
fel de rasă drăcească şi că era de datoria lui să-i extermine. Când l-a văzut pe mulatrul 
Teofil la mânăstire la cină, s-a uitat la el şi apoi i-a adresat amenințări Părintelui 
Gherman cu privire la băiat. Toţi au împietrit. Mai târziu, noaptea, omul a fost 
recunoscut fugind prin mânăstire cu un cuţit în mână. Părintele Gherman l-a oprit şi i-a 
spus ferm să meargă la culcare şi apoi i-a pus pe fraţii mânăstirii să încuie uşa lui Teofil 
şi să-l păzească pe băiat până dimineaţă. 

A mai fost atunci un rus care a vizitat mânăstirea: un om sincer, îndelung 
răbdător şi extrem de blând, cu numele Gregory Karat. În dimineaţa următoare, Gregory 
s-a sculat înaintea tuturor. Câna s-a apropiat de biserică a văzut un călugăr cu barbă albă 
mergând prin preajmă şi ținând în mână un baston. Când Părintele Gherman veni din 
chilie ca să înceapă slujba, Gregory l-a întrebat: 

- Ştii că ai un musafir? 

- Nu. 

- N-am auzit nici o mașină, dar ai un musafir. Este un bărbat înalt, demnitar, dar 
nu are panaghia“*” de episcop. Purta dulamă şi a intrat foarte solemn pe poartă şi a mers 
prin mânăstire, ţinând un toiag într-o mână şi un sceptru într-alta. 

- Nu ştiu cine ar putea fi, zise Părintele Gherman. 

Gregory l-a luat atunci pe Părintele Gherman în biserică. În colţul unde era 
aşezată masa pentru pomenirea morților, el a arătat spre unul dintre portretele 
adormiţilor celor drepți. 

- Acesta este cel care a sosit dimineaţă, sunt sigur, a zis el. Cine este? 

- De ce, acesta este Starețul Damaschin, a răspuns Părintele Gherman. Dar el a 
murit acum o sută de ani. Şi într-adevăr, chiar în acel an se împlinea centenarul de la 
adormirea Starețului Damaschin. 

Starețul Damaschin fusese unul dintre oamenii cei mai influenți din istoria de o 
mie de ani a Valaamului. Faptul că Arhiepiscopul loan numise obştea Sf. Gherman „o 
imagine a Valaamului”, era legat de el în multe feluri. Datorită acestui stareţ drept, 
fusese redactată prima viață a Sf. Gherman, călugăr de la Valaam, ducând astfel la 
mărirea Sfântului şi în cele din urmă la canonizarea lui. 

Pentru părinții de la Platina, semnificaţia vizitei Starețului Damaschin la 
mânăstirea lor era clară: acesta fusese trimis de Dumnezeu pentru a îndepărta împlinirea 
planurilor drăceşti ale omului nebun, să slăbească — cu „sceptrul” său duhovnicesc — 


5% Panaghia: o icoană a Maicii Domnului pe care o poartă episcopul. 

demnităţile şi puterile satanice care tulburaseră pacea şi armonia mânăstirii. Omul a fost 
îndepărtat în ziua aceea de către Părintele Gherman şi Gregory Karat, şi odată cu el a 
plecat şi pericolul. Părinţii nu au uitat niciodată ce bine le-a făcut Starețul de la Valaam, 
şi cu ocazia centenarului, în acelaşi an, au scos un număr al Cuvântului Ortodox cu viaţa 
lui în limba engleză şi cu imaginea lui pe copertă”. 


O ALTĂ vizită din cer a avut loc cu puţine luni mai târziu, şi aceasta a fost 
descrisă de novicele Gregory, mai sus menţionat: 

„Pe când viețuiam în Mânăstirea Sf. Gherman din Alaska, februarie 1982, l-am 
însoțit pe ieromonahul Serafim la a treia pomenire binecuvântată de la Redding, 
California, unde a ținut o cuvântare cu prilejul pelerinajului din iarnă de la Sf. Gherman 
din Alaska, şi a slujit Sfânta Liturghie în ziua următoare, la sărbătoarea Întâmpinării 
Domnului, la parohia misionară Mântuirea păcătoşilor. 

Îndată după Liturghie, Părintele Serafim m-a trimis împreună cu câţiva fraţi să 
fac aprovizionarea pentru mânăstire, dându-mi 150$. Venind la casă cu un cărucior plin 
de cumpărături, brusc mi-am dat seama că nu aveam bani. M-am mâhnit, şi m-am simţit 
îngrozitor, că pierdusem banii, şi am pornit să acuz şi să reproşez tuturor cu glas tare şi 
în gând. Am telefonat la biserică şi Părintele Serafim ne-a spus să ne întoarcem. După 
ce am parcat, am pornit pe jos spre biserică şi l-am întâlnit pe Părintele Serafim singur, 
la mijlocul drumului, şi el a zis: “Ai banii acolo”, arătând spre pieptul meu. 
* Arhiepiscopul loan mi-a spus. Nu te-ai gândit să te rogi lui, nu-i aşa?” Am pus mâna la 
piept cu siguranță şi în acelaşi timp cu bucurie şi cu ruşine am găsit banii într-un 
buzunar, unde crezusem că cercetasem, şi am tresărit şi am răspuns că, într-adevăr, nu 
mă rugasem lui Vlădica loan. Apoi Părintele Serafim m-a mângâiat, explicând că după 
ce terminase de vorbit la telefon a mers îndată la biserică, în partea stângă unde se afla 
un portret mare al Arhiepiscopului loan împreună cu mitra sa şi cu alte câteva portrete şi 
obiecte asociate cu viaţa şi persoana sa. Acolo îi ceruse lui Vlădica loan să ne ajute să 
găsim banii. Arhiepiscopul loan l-a informat că aveam banii în buzunar (sub nasul 
meu!). Astfel, prin mijlocirea drepţilor lui Dumnezeu, o încercare şi ispită sigură s-a 
transformat într-o revelaţie a sfinţeniei şi harului” ”. 

Desigur, această vizită a fost un semn nu numai al ajutorului ceresc pe care îl 
dau sfinții, ci şi al strânsei legături pe care Părintele Serafim o avea cu lumea cealaltă. 
Următoarea relatare a fiului Valentinei Harvey, Filip, arată că Părintele Serafim, chiar în 
timpul pelerinajului său pământesc a primit o pregustare a fericirii cereşti pregătite 
pentru el: 

„Cu câțiva ani înainte de adormirea Părintelui Serafim, slujeam cu el în altar [la 
biserica din Redding]. Nu-mi amintesc exact data, dar era o priveghere obişnuită de 
sâmbătă noaptea. Era un grup mic de oameni în biserică. Eram eu cu mama şi cu sora 
mea. Mai era citeţul din Platina. Era o slujbă liniştită, plină de pace. 

În timp ce se citea irmosul la utrenie, Părintele Serafim era adâncit în rugăciune. 
La un moment dat eu eram în picioare în altar, pe când Părintele Serafim stătea înaintea 
Sfintei Mese. Citirea la strană curgea foarte liniştitor. Am simţit un sentiment de linişte 
şi pace cu adevărat ireală. M-am uitat la Părintele Serafim şi am văzut o lumină pe fața 
lui. Nimic surprinzător, doar o lumină. După slujbă, atât mama, cât şi sora mea au 
remarcat că slujba fusese atât de calmă, liniştită şi duhovnicească. 


04 [Starețul Gherman], „Starețul Damaschin de la Valaam: ziditor al sfinţeniei ortodoxe”, 7he Orthodox 


Word, no. 96 (1981), p. 4-10. 
*% Fratele G[regory Eliel], „Mai mult ajutor de la Arhiepiscopul Ioan”, Zhe Orthodox Word, no. LII 
(1983), p. 128. 

Nu mi-am dat seama ce văzusem până când am citit Mica filocalie rusă cu 
privire la Sf. Serafim de Sarov'*. Cred cu adevărat că Părintele Serafim era 
binecuvântat de Lumina Sfântă”. 

În slujba vecerniei ortodoxe lisus Hristos este numit „Lumină Lină”; şi în timpul 
slujbei de priveghere din acea „capelă garaj” din Redding, Părintele Serafim a primit să 
trăiască experienţa Lui ca atare. Necăutând nimic spectaculos, i s-a dat acea mângâiere 
sublimă, lăuntrică a Celui Care l-a chemat din lume şi i-a zis: Pace vă las vouă, pacea 


Mea o dau vouă, nu precum dă lumea vă dau Eu (loan 14, 27). 


PĂRINTELE GHERMAN relatează o altă ocazie, când s-a întâmplat ceva 


extraordinar în altar cu Părintele Serafim. Asta s-a întâmplat într-o duminică dimineață 
nu cu mult înainte moartea Părintelui Serafim. El se pregătea să slujească Sfânta 
Liturghie la mânăstire, când Părintele Gherman a coborât din chilia sa din Valaam şi a 
intrat în biserică. Se terminase ceasul al şaselea, după care trebuia să înceapă Liturghia. 
Dvera era trasă într-o parte, şi Părintele Gherman a văzut că fratele Dima îl slujea pe 
Părintele Serafim. Spre uimirea lui, a mai văzut spatele unui alt slujitor în altar. Acest 
slujitor era de aceeaşi înălțime cu Dima. Avea părul blond, lung, şi purta stihar alb şi un 
orar albastru. Părintele Gherman îi putea vedea numai spatele şi se întreba cine era. 
Când a intrat în altar prin uşa dinspre miazăzi, i-a şoptit Părintelui Serafim: „Cine este 
celălalt?” Dar Părintele Serafim a negat că ar mai fi fost cineva în afară de Dima. 

„Am cercetat altarul cu ochii mei”, îşi aminteşte Părintele Gherman, „şi nu am 
văzut pe nimeni. M-am gândit că poate a plecat prin uşa dinspre miazănoapte a 
iconostasului, dar nu era nici o urmă. Totuşi, am văzut clar un om. Când am intrat din 
nou în altar, îndată inima mi s-a umplut de o frământare smerită, şi glasul meu interior a 
spus: De ce n-ar fi putut fi un înger? Niciodată înainte sau după, nu am mai avut o 
asemenea venerație fără cuvinte. O, Doamne, minunate sunt lucrurile Tale!” 


5% Sf. Serafim de Sarov, Mica filocalie rusă, vol. |, p. 73. 


5% Părintele Serafim Rose, Împărăția cerească, p. 115-116. 

PARTEA A XI-A 


99 
» Ultimii din cei mari” 


Fiţi copii când e vorba de răutate. La minte însă fiţi desăvârşiți. 
- ] Corinteni 14, 20 


Ooară, pe când Episcopul Nectarie vizita Optina, în copilărie, bătrânul Nectarie, 
văzător cu duhul, îi spusese mamei sale: „Ai mare grijă de el. Ne va fi de folos într-o 
zi”. 

Ajungând călugăr şi apoi ierarh în America, Episcopul Nectarie a împlinit 
cuvântul bătrânului. Nu a devenit vestit, nici nu a săvârşit ceva spectaculos, ci a întrupat 
cu credință simplitatea, blândeţea, bunătatea şi căldura duhovniciei de la Optina. lată 
cum îşi aminteşte despre acest om greoi, cu barba albă, o rusoaică cu numele Barbara, 
care l-a cunoscut în copilăria ei în San Francisco: 

„L-am cunoscut pe Episcopul Nectarie de pe când aveam doar trei sau patru ani. 
Când eram mai mare, aparțineam unui grup de credincioşi ruşi. Episcopul Nectarie era 
capul bisericesc al credincioşilor, şi venea să slujească un acatist şi să bea ceai. 

Era un om curat; şi fiind ca un copil, iubea copiii. Îmi amintesc cum a cumpărat 
o barcă cu fratele meu, şi împreună au scufundat-o. Era un înotător extraordinar, şi a 
învăţat-o pe sora mea să înoate. 

În tabăra de credincioşi, în fiecare zi ne spunea istorioare. Era un povestitor atât 
de bun că ni se holbau ochii pe când îl ascultam. Era atât de animat. Era mai bun decât 
televizorul. 

Întotdeauna ne amuza. Imita sunetele animalelor, făcea ca bufnița sau ca ursul. 
Şi iubea animalele. 

Prietena mea Vera obişnuia să-l ia cu maşina prin împrejurimi. Odată a mers ca 
să-l ia, şi găsindu-l în bucătărie, a văzut o farfurie pe podea, plină de furnici. 

- Vlădica Nectarie! Ce-i cu farfuria aia pe podea? a întrebat ea. 

- Verocica, a zis el, hrănesc furnicile. 

Avea o mare înțelepciune şi îi plăcea să glumească, dar de obicei păstra o față 
serioasă. 

Era şi foarte atent. Îmi amintesc cum mi-am rupt degetele odată, şi a venit să mă 
asiste. Odată l-a ascuns pe fratele meu în casa lui, după ce îl bătuse mama. 

Episcopul Nectarie era un om minunat. Era foarte drăguţ şi foarte cald — un om 
foarte deosebit, care era foarte iubit de noi, copiii”. 


PăRINȚII de la Platina povesteau şi istorioarele care ilustrau blândețea şi 
înțelepciunea neprihănită a Episcopului Nectarie. Odată a venit să viziteze mânăstirea 
pe neaşteptate, şi părinţii au vrut să-i servească o masă. În săptămâna aceea era de rând 
Dima, „mecanicul auto ortodox”, care tocmai repara o maşină. Erau peste tot piese şi 
unelte, şi totuşi trebuia să facă ascultare de porunca grabnică a Părintelui Gherman şi să- 
i pregăzească imediat o masă Episcopului. S-a hotărât să facă spagheti. Când mâncarea 
era gata să o pună în farfurii, Dima cel simplu, crezând că persoanele importante ca 
episcopii trebuie să primească mai multă mâncare decât altcineva, a pus o porţie uriaşă 
de spagheti şi o mulţime de sos tomat pe farfuria Episcopului Nectarie. Un frate a 

început citirea obişnuită din timpul mesei, pe când sărmanul Episcop încerca eroic să se 
lupte cu muntele de spagheti din fața lui. Tot mâncase el o vreme când părinţii au 
observat că făcea ceva ciudat cu gura lui. Episcopul începu atunci încet să scoată ceva 
din gură. Era un şurub mare cu o piuliță pe el. O piesă de la maşina lui Dima căzuse 
cumva în sosul pentru spagheti. 

Părinții erau foarte încurcaţi, dar Episcopul Nectarie nu s-a întristat, nici nu s-a 
tulburat câtuşi de puțin. Cu un zâmbet în ochi s-a întors către Părintele Gherman şi a 
şoptit: 

- Nu-i de mirare că-i aşa de gustos. 


T! E slăvesc pe Tine, Părinte, Doamne al cerului şi al pământului, căci ai ascuns 
acestea de cei înţelepţi şi pricepuţi şi le-ai descoperit pruncilor (Matei 11, 25). 

Aceleaşi calități ale Episcopului Nectarie îi făceau pe copii să-l îndrăgească în 
timp ce pentru cei „înţelepţi şi pricepuţi” erau o sursă de derâdere. Părintele Gherman a 
văzut aceasta cu mare durere atunci când se afla împreună cu Episcopul Nectarie, 
Arhiepiscopul Artemon, alt episcop şi acoliţi, el luase avionul ca să meargă la 
funeraliile Arhiepiscopului Averkie, în 1976. În timpul călătoriei, ori de câte ori 
Episcopul Nectarie deschidea gura, chiar pentru a spune un lucru mărunt cum ar fi ceea 
ce se vede pe fereastră, afară, Părintele Gherman a observat că ceilalți din grup se uitau 
unul la altul, se strâmbau şi îşi roteau ochii, ca şi cum ar fi spus, „De ce trebuie să stăm 
aici şi să suportăm acest om?” Părintele Gherman a fost foarte mirat să vadă pe față 
asemenea lipsă de respect; nu încercau de loc să o ascundă. Fără să reacționeze la 
comportarea lor, Episcopul Nectarie îşi pleca doar capul şi îşi recăpăta liniştea. 

Părinţii de la Platina ştiau că Episcopul Nectarie era ultimul episcop care fusese 
urmaş îndeaproape şi apărător dezinteresat al Arhiepiscopului loan. Lor le era frică să se 
gândească ce se va întâmpla după moartea lui. 

Episcopul Nectarie avea aceleaşi temeri. EI se jertfise ca să păstreze duhul de 
iubire şi simplitate de la Optina, dar erau în stare părinţii Gherman şi Serafim să 
continue aceasta în fața unei atmosfere bisericeşti din ce în ce mai fățarnică, rigidă şi 
nemiloasă? EI dorea ca ei să continue să păstreze duhul de la Optina. 

La 26 mai 1977, Episcopul Nectarie a venit la mânăstire şi a cerut să vorbească 
părinților în „camera ţarului”. După cum a relatat Părintele Serafim mai târziu în 
Jurnalul său, el aducea cu el „bunătățile catacombelor”. 

- Rugaţi-vă pentru mine ca Dumnezeu să-mi dea putere şi ca să trăiesc, a spus el 
părinților când se aflau singuri. V-am supărat cât pentru toţi aceşti ani. Dar acum am 
venit să vă previn. După ce voi muri veţi fi aspru persecutați. Vă vor interzice să slujiți 
Liturghia. Şi poate veţi fi răspopiţi; or să vă ia şi antimisurile“* şi potirele. De aceea vă 
dau acest antimis cu semnătura Arhiepiscopului loan, şi mai târziu am să vă dau setul 
vostru de potire. Arhiepiscopul loan mi-a dat acest antimis cu care să slujesc în taină în 
cazul în care eram persecutat după moartea sa. Şi acum vi le las vouă pentru acelaşi 
scop, aşa încât atunci când veţi fi persecutați după moartea mea, veţi construi un locuşor 
în pădure şi veţi sluji în taină, şi veţi săvârşi Euharistia pentru voi şi pentru oamenii 
voştri. 

Părintele Gherman l-a întrebat dacă avea dreptul să facă asta. 

- Da, a răspuns Părintele Nectarie. Din trei motive: Pentru că eu sunt părintele 
tău duhovnicesc şi tu eşti în acelaşi duh cu mine, pentru că eu te-am hirotonit şi pentru 
că eu ştiu ce urmează să se întâmple. 

Părintele Serafim s-a uitat la Părintele Gherman neîncrezător, ca şi cum ar fi 
întrebat: „Vorbeşte serios?” Apoi, întorcându-se către Episcopul Nectarie a întrebat: 


*% Antimis: un giulgiu în care sunt cusute moaştele unui martir, şi pe care preotul slujeşte Sfânta 
Liturghie. 

- De ce am făcut totul rău? De ce trebuie să fim persecutați? 

- Mai întâi, a zis Episcopul, pentru că voi continuaţi netemători să tipăriți despre 
Arhiepiscopul loan, ceea ce nu face plăcere Arhiepiscopului Artemon şi companiei sale. 
În al doilea rând, pentru că împreună cu mine sunteți împotriva „dogmei răscumpărării”, 
care este erezie, şi pe care Arhiepiscopul Artemon o sprijină. În al treilea rând, pentru că 
este gelos pe voi. 

Acest ultim motiv a stârnit uimirea Părintelui Gherman care a întrebat cum 
Arhiepiscopul unei eparhii atât de importante ar putea fi gelos pe ei. „aţi fi uimiţi să ştiţi 
cât de gelos este”, a insistat Episcopul Nectarie. 

După cum am spus, Episcopul Nectarie avea o capelă mică închinată icoanei 
Maicii Domnului din Kursk, situată în oraşul Alameda, peste golful San Francisco. 
După hirotonirea lor, părinţii Serafim şi Gherman, împreună cu frații de la mânăstire, au 
mers acolo în fiecare an în noiembrie, de hramul capelei, care era şi ajunul zilei numelui 
Episcopului Nectarie. ÎL ajutau pe Episcop să slujească privegherea şi Liturghia, care 
începeau seara şi continuau până în jurul orei patru dimineaţa. Prezența părinţilor 
călugări şi a fraților îi aduceau întotdeauna mângâiere Episcopului Nectarie, căci 
nădăjduise odată să aşeze o comunitate monahală în Alameda. Ultima dintre aceste 
slujbe de neuitat de toată noaptea a fost ţinută la câteva luni după moartea Părintelui 
Serafim, dar Episcopul Nectarie era deja extrem de slăbit şi se apropia de moarte. A stat 
toată slujba şi a participat ca şi cum ar fi fost în putere, chiar dacă trebuia să aibă un 
flacon de oxigen în mână în altar. 

Părintele Serafim a fost fericit să moară înainte de Epicopul Nectarie. După 
moartea Episcopului, Părintele Gherman nu a mai întâlnit niciodată un ierarh de 
valoarea lui. Aşa cum a înțeles Barbara când a crescut mai mare, „E/ a fost ultimul 
dintre cei mari”. Dincolo de exteriorul umil al Episcopului, acesta era un bărbat de o 
spiritualitate adâncă. Sfaturile pe care le dădea părinţilor despre rugăciune şi viața 
duhovnicească, aveau întotdeauna rădăcini foarte adânci, nu numai în cunoştinţele 
patristice, ci şi în tradiția vie pe care o primise. Faptul că el cunoştea sensul liniştii 
lăuntrice şi rugăciunea inimii, a ieşit la iveală la sfârşitul vieţii sale datorită Părintelui 
Gherman, când a avut nevoie de un stimulator cardiac. „Ce credeţi?” L-a solicitat atunci 
pe Părintele Gherman. „Dacă îmi pun în interior un dispozitiv cu baterie, acesta va avea 
un ritm anume. Şi întrucât rugăciunea lui lisus pe care o practic eu are şi ea un ritm 
anume, dispozitivul mă va forţa să mă rog, nu aşa cum vrea inima mea. 

Când a murit Episcopul Nectarie, la 24 ianuarie, în duminica noilor martiri ruşi 
pe care îi iubea, atunci Părintele Gherman şi aproape toți frații s-au grăbit către slujba de 
pomenire a sa, din Catedrala din San Francisco pentru a-şi lua rămas bun de la el. Acolo 
i s-a îngăduit Părintelui Gherman să-i aducă un elogiu, dar nu i s-a permis să vorbească 
mai mult de cinci minute, şi doar în acele cinci minute a trebuit să spună totul atât în 
engleză cât şi în rusă! 

Părintele Gherman îşi aminteşte: „Trebuie să recunosc că l-am judecat pe 
Episcopul Nectarie în timpul vieţii. Voiam un episcop realist, lipsit de frică, curajos ca 
Arhiepiscopul Averkie — sau un misionar ca Arhiepiscopul Andrei. Episcopul Nectarie 
avea atât de mult de dăruit şi totuşi el a acceptat poziția umilă în care a fost aşezat şi 
niciodată nu a vrut să înainteze. 

Totuşi, aceste gânduri ale mele erau la un nivel scăzut. Mai târziu, după moartea 
lui, mi-am dat seama de ce a făcut ceea ce a făcut. Am înţeles ce era potrivit pentru el, 
cum a văzut situația îngrozitoare a Bisericii şi totuşi s-a străduit într-un fel să meargă 
mai departe. În mijlocul acelei întregi intrigi, politici, sofisticării şi “aranjamente”, 
Episcopul Nectarie reuşise să-şi păstreze puritatea întocmai ca şi Bătrânul Nectarie care 
era ca un copil. 

După moartea Părintelui Serafim, l-am întrebat pe Episcopul Nectarie cum voi 
putea supraviețui odată ce şi el şi Episcopul erau plecaţi. A zâmbit cu blândeţe şi a zis, 
“Vei fi foarte bine. Mă mai ai pe mine.” 

Atunci, erau doar nişte simple cuvinte. Dar acum că el a plecat la Domnul, văd 
că este adevărat. 

Episcopul Nectarie a trăit cu cugetul că Bătrânul Nectarie era aproape, era atât 
de viu pentru el. Acum eu simt acelaşi lucru despre Episcopul Nectarie. A lăsat în urma 
lui un sentiment atât de cald, o imagine de “Moş Crăciun” şi simt că el este cu mine tot 
timpul.” 


100 
Nădejde 


Nu vă încredeţi în cei puternici, în fiii oamenilor 
- Psalm 145, 3 


“Porțile iadului nu vor triumfa asupra Bisericii, dar 
au făcut-o şi cu certitudine pot triumfa asupra 
multora care se consideră stâlpi ai Bisericii, după 
cum arată istoria Bisericii. 


- Arhiepiscopul Averkie"” 


ARHIEPISCOPUL Averkie a scris, „ortodoxia nu este vreun fel de organizare 


pământească pură care este condusă de patriarhi, episcopi şi preoţi care cuprind clerul în 
Biserica numită oficial “ortodoxă”. Ortodoxia este “Trupul lui Hristos” mistic, al cărui 
cap este Însuşi Hristos .... 

Biserica, este adevărat, nu poate fi complet despărțită de lume, întrucât oamenii 
intră în ea, care încă viețuiesc pe pământ, şi de aceea este de neevitat elementul 
“pământesc” din alcătuirea ei şi organizarea externă; totuşi cu cât acest element 
“pământesc” este mai mic, cu atât va fi mai bine pentru scopurile ei veşnice. În orice 
caz, acest element “pământesc” nu trebuie să întunece sau să înăbuşe elementul 
duhovnicesc curat — problema mântuirii sufletului în viața veşnică — pentru care a fost 
întemeiată şi există Biserica.” 

Spre sfârşitul vieţii, i-a fost foarte clar Părintelui Serafim faptul că nu-şi putea 
pune mare nădejde în nici o organizare bisericească pământească. Într-o dimineaţă, 
parcă din senin, a făcut o afirmaţie surprinzătoare, pe care însoțitorul său nu avea să o 
iute niciodată. „Toate organizaţiile ecleziastice”, a zis el, „în cele din urmă, îşi vor pleca 
capul lui Antihrist.”%0 

Cerându-i-se să explice, Părintele Serafim a spus că toate organizaţiile 
ecleziastice, prin însăşi virtutea existenţei lor, vor trebui să se supună unui lider mondial 
şi să fie „recunoscute” de către el pentru a continua să existe. 

Cel mai iubit nou martir rus al Părintelui Serafim, Episcopul Damaschin, vorbise 
mai devreme, tot în acest veac despre felul cum va fi folosită „recunoaşterea oficială” ca 
parte a înşelărilor timpurilor de pe urmă. Într-un eseu intitulat „Pecetea lui Hristos şi 
pecetea lui Antihrist”, Episcopul Damaschin a scris că, atunci când va veni Antihrist, nu 
se va aştepta ca toată lumea să fie de acord cu filosofia lui. Cei care vor fi împotrivă vor 
fi ispitiți de dorinţa lor de a se menține ei şi organizaţiile lor, şi astfel, propria lor poziţie 


5% Arhiepiscopul Averkie, Stai hotărât întru Adevăr, p. 2. 
600 Arhiepiscopul Averkie, „Ce este ortodoxia?”, p. 2-3. 
%01 Citat în Părintele Serafim Rose, Împărăția cerească, p. 107. 

şi putere. Sfinții părinți comentează asupra faptului că pecetea lui Antihrist nu va fi 
plasată pe frunte şi pe mână simultan, ci pe frunte sau pe mână (Apoc. 13, 16). Potrivit 
Sf. Andrei de Cezareea, cei care îl primesc pe frunte vor împrumuta felul de a gândi al 
lui Antihrist, pe când cei care îl vor primi pe mână îi vor recunoaşte puterea de acțiune 
(autoritatea), înşelându-se cu credința că este permis să faci aceasta „numai dacă rămâi 
creştin în suflet”.%2 Desigur, Episcopul Damaschin a legat aceasta de fenomenul 
sergianismului din ţara sa, dar Părintele Serafim a observat că era foarte relevant şi în 
lumea liberă a Bisericilor Ortodoxe. 

Sf. Ignatie Brianceaninov, prooroc din Rusia secolului al XIX-lea, vorbise şi el 
despre felul cum toate organizațiile ecleziastice se vor supune în cele din urmă lui 
Antihrist: 

„Se mai poate presupune că instituția Bisericii care s-a clătinat îndelung va 
cădea groaznic şi deodată. Într-adevăr, nimeni nu este în stare să oprească sau să 
prevină aceasta. Mijloacele actuale care susțin Biserica instituţională sunt împrumutate 
din elementele acestei lumi, lucruri dăunătoare pentru Biserică, şi urmarea va fi doar 
accelerarea căderii ei .... Fie ca milostivul Dumnezeu să-i apere pe cei care mai cred în 
EI. Dar cei rămaşi sunt slabi, şi astfel se întăresc.” 

La câţiva ani după moartea Părintelui Serafim, a fost scos din Rusia pe furiş, un 
articol care conținea o altă profeție care confirmă afirmaţia Părintelui Serafim. În timpul 
anilor celor mai cumpliți ai comunismului, cu câteva decenii înainte de epoca actuală a 
libertăţii religioase din Rusia, înaintevăzătorul bătrân Lavrentie de Cernigov (f 1950) 
spusese fiilor săi duhovniceşti: 

„Vor veni vremurile când se vor renova chiar şi bisericile închise, şi se vor 
repara nu numai pe dinafară ci şi pe dinăuntru. Se vor împodobi cupolele bisericilor şi 
clopotnițelor. Dar când se va termina aceasta va veni domnia lui Antihrist. Rugaţi-vă ca 
Domnul să ne îngăduie o prelungire a timpului, ca să ne putem întări, pentru că ne 
aşteaptă vremuri înfricoşătoare. Vedeţi cu câtă viclenie se pregăteşte totul? Toate 
bisericile vor fi absolut măreţe, ca niciodată înainte, dar va trebui să nu se intre în acele 
biserici. Antihrist va fi încoronat ca rege într-o catedrală din Ierusalim, cu participarea 
clerului şi a Patriarhului."%0% 


A 

În măsura în care organizarea merge, noi am văzut totuşi cum Părintele Serafim 
îşi pusese ultima sa nădejde în episcopii Bisericii Ruse din străinătate pentru a menţine 
poziţiile ortodoxe în echilibru. Totuşi, după ani de zile, el îi văzuse pe marii ierarhi ai 
acestei Biserici murind unul câte unul, ca şi cum aşa ar fi trebuit să fie, lăsând oameni 
mai mici, organizatori în locurile cele mai înalte, cu scheletul „dogmei răscumpărării” 
false, legănându-se în birourile lor. Ultimul dintre marii ierarhi, Episcopul Nectarie, a 
supraviețuit mai puțin de patru luni Părintelui Serafim. La înhumarea acestui Episcop 
din Jordanville, după ce s-a aruncat cu pământ peste sicriu, o femeie care lucrase în 
sediul Sinodului din New York, a venit la Părintele Gherman. „Nu înseamnă asta că 
Arhiepiscopul loan nu a avut de loc dreptate?” a zis ea. „Aproape toți prietenii săi sunt 
acum morţi, şi duşmanii lui sunt în viață şi sunt bine, în poziţii cheie.” Şi într-adevăr, în 
câțiva ani, Arhiepiscopul Vasian urma să ajungă ierarhul superior al întregii Biserici 
Ruse din străinătate. 

Odată nădăjduise şi Părintele Serafim într-o mişcare „înflăcărat ortodoxă” unită, 
pentru a contracara înşelările vremurilor de pe urmă. Scria în 1979: „Cu ani în urmă, 
când Părintele Gherman şi cu eram tineri şi naivi, visam o mişcare puternică, deschisă 
de ortodoxie înflăcărată printre tinerii convertiți, ruşi, greci, etc. Doamne, am îmbătrânit 


%2 1. M. Andreev, Sfinţii din catacombele Rusiei, p. 222-223. 
%3 Episcopul Ignatie Brianceaninov, citat în Arhiepiscopul Averkie, Sai hotărât întru Adevăr, p. 5. 
%4 Din manuscrisul original. Versiune editată în Nadejda, nr. 14 (1988). 

şi ne-am înțelepțit, şi nu mai aşteptăm mult. Toţi duhovnicii noştri, ai ortodoxiei, au şi 
latura lor cu totul prea omenească .... Mi se pare că la prea mulți înflăcărați ortodocşi 
există o îngustime intelectuală, combinată cu un fel de orientare politică, care produce 
grupări la stânga şi la dreapta şi pierde din vedere “sarcina generală” despre care am 
crezut (şi credem încă) că este foarte clară, în special când o pui în contrast cu 
renovaționismul grosolan care are loc acum în Mitropolie, Arhiepiscopia greacă, etc.” 

Părintele Alexei Young îşi aminteşte cum poziția înflăcărată a Părintelui Serafim 
față de „Jurisdicția” ortodoxă din afara Bisericii Ruse din străinătate s-a schimbat peste 
ani: 

„Părintele Serafim făcea o separare foarte strictă față de alte jurisdicții în primii 
câțiva ani (aprox. 1966 — 1975) când au avut contact cu el. 

Cred că experiența lui despre alte grupuri ortodoxe era cam limitată şi 
academică, şi astfel ideile sale stricte erau formate pe o bază aproape pur ideologică. 
Totuşi, aceasta s-a schimbat destul de brusc, întrucât a început să vadă 1) efectele 
izolării asupra sinodului din străinătate şi 2) fanatismul strident în creştere al “grupării” 
rigoriste din sinod. La început a fost incomod, şi apoi îngrozea în mod deschis când 
vorbea despre lipsa de bunăvoință față de partea aşa-numiţilor înflăcăraţi. EI a fost un 
“înflăcărat”, dar nu până la excluderea bunăvoinței. Spre sfârşitul vieții mi-a spus odată: 
“Regret multe dintre articolele „pro-înflăcăraţi” pe care le-am publicat în Cuvântul 
ortodox în primii ani: am ajutat la crearea unui monstru şi pentru asta mă căiesc!” A fost 
destul de categoric cu asta. .... 

Cam în ultimii doi ani de viață, Părintele Serafim mi-a spus adesea că începuse 
să împărtăşească mireni din alte jurisdicții care veneau la el. El zicea: “Ştiu că asta va 
aduce nemulţumire, dar aceşti oameni vin, şi ei sunt flămânzi de îndrumare şi hrănire 
duhovnicească şi ... ce putem face? Să-i alungăm? Când l-am întrebat dacă nu se teme 
să fie “denunţat” de către ultra-zeloşii din sinod, a răspuns: “Nu mă cunoşti foarte bine 
dacă crezi că m-aş tulbura pentru asta. Indiferent dacă aş avea necazuri sau nu, cu ȘTIU 
că acest lucru este corect!” 

În general despre acest subiect, consider că Părintele Serafim, în timp ce respecta 
regulile şi regulamentele exterioare, a încercat întotdeauna să pătrundă “duhul” interior. 
De la începutul anilor '70 (după câte îmi amintesc) el a văzut tot mai clar că trebuie să 
ne ridicăm deasupra diferențelor jurisdicționale — nu pentru a deveni inovatori sau 
trădători — ci pentru a salva cât mai multe suflete posibil, care erau în căutarea 
“miresmei creştinismului adevărat” (cum îi plăcea lui să spună). Aşadar, în timp ce evita 
apariția scandalului şi încerca să nu “provoace” pe nimeni în nici un fel, el totuşi arunca 
plasa departe şi foarte deschis. Şi după cum ştim, a prins mult “peşte”.” 

Ceea ce spune Părintele Alexei provine din scrisorile cu sfaturi duhovniceşti ale 
Părintelui Serafim, care s-au păstrat. Într-o scrisoare, Părintele Serafim răspunde 
întrebărilor unui fiu duhovnicesc, care fiind în Biserica Rusă din străinătate, voia să se 
căsătorească cu o femeie din Mitropolia „rivală” (Biserica Ortodoxă din America). 
Preotul femeii, fiind devotat total propriei sale jurisdicții, a refuzat să cunune cuplul 
până când tânărul a părăsit Biserica Rusă din străinătate. „Cu curaj uniți-vă întru una 
sfântă, catolică şi apostolică Biserică”, i-a scris preotul lui, încrezător în sine. „Un pas în 
această direcție îmi va schimba părerea în mod considerabil.” 

„Ajutor!” a scris tânărul Părintelui Serafim. „Am nevoie de sfatul şi rugăciunile 
dvs. ca să ştiu ce să fac. Întreaga situaţie îmi este foarte confuză, şi desigur şi logodnicei 
ÎNOlE ui 

În această dilemă a iubirii faţă de politica jurusdicțională, Părintele Serafim a 
scris fiului său duhovnicesc: „Cred că preotul este peste măsură de dramatic față de 
toată problema. Chestiunea “jurisdicției” (în cazul Bisericii Ortodoxe din America şi 
Biserica noastră din străinătate) nu este atât de crucială ca să împiedice o căsătorie, 
chiar dacă partenerii ar aparține unor jurisdicții diferite; pentru certitudine, unitatea 

minţii față de această problemă este preferabilă, dar în practică această problemă este 
pusă la punct de cuplurile înseşi.” 

Am vorbit mai devreme cum Părintele Serafim nu şi-a schimbat niciodată 
atitudinea de bază împotriva ecumenismului şi reformei din Biserică. Totuşi, în ultimii 
ani de viață, când a văzut oameni care îi numeau „eretici” pe cei din altă jurisdicție 
pentru că mergeau la întruniri ecumenice, s-a străduit să definească această atitudine 
mai clar. În „Apărarea Părintele Dimitrie Dudko” a scris: 

„Ecumenismul este o erezie numai dacă neagă faptul că ortodoxia este adevărata 
Biserică a lui Hristos. Puţini lideri ortodocşi ai mişcării ecumenice au mers atât de 
departe; dar majoritatea participanților ortodocşi la mişcarea ecumenică nu au susținut 
mult aceasta; şi puțini (cum ar fi fostul preot Gheorghe Florovski) doar 1-a iritat pe 
protestanții din mişcarea ecumenică, afirmând frecvent la întrunirile ecumenice că 
ortodoxia este Biserica lui Hristos. Desigur trebuie criticată participarea chiar a acestor 
persoane din urmă la mişcarea ecumenică, care, fiind în cea mai bună formă tot face 
erori şi este neclară în legătură cu natura Bisericii lui Hristos; dar aceşti oameni nu pot fi 
numiți “eretici”, şi nici nu se poate afirma că nimeni, în afară de câțiva reprezentanți 
ortodocşi, n-a propovăduit de fapt ecumenismul ca pe o erezie. Bătălia pentru adevărata 
ortodoxie din zilele noastre nu este ajutată de asemenea exagerări.""%5 

În sensul cel mai adânc, mişcarea Părintelui Searfim, departe de izolarea 
jurisdicțională, se trage din conştiinţa sa apocaliptică. Dacă toate organizațiile 
ecleziastice se vor prăbuşi într-adevăr înaintea lui Antihrist, fiind în „jurisdicția 
corectă”, nu va salva nici unul. Într-o scrisoare din 1978, Părintele Serafim scria: 

„Simţim că semnele vremii arată tot mai mult sosirea existenţei “catacombelor”, 
indiferent ce formă ar lua, şi cu cât ne putem pregăti mai mult pentru ea cu atât mai bine 
„.„„ Fiecare asemenea mânăstire sau comunitate pe care o luăm în considerare este ca o 
parte a viitoarei “reţele” subterane de luptători pentru adevărata ortodoxie; probabil în 
acele vremuri (dacă vor fi atât de critice cum par de aici) problema “jurisdicțională” se 
va retrage în spate.” 

Cei care Îl recunosc pe Mântuitorul adevăratului creştinism (care înseamnă cu 
mult mai mult decât simpla corectitudine) se vor aduna nu pe baza etichetelor 
jurisdicționale exterioare, ci pe baza a ceea ce se află în inimile lor. Părintelui Serafim îi 
plăcea să-l citeze pe Soljeniţin: „... Linia de separare dintre bine şi rău nu trece prin 
state, nici prin clase, nici prin partide politice — ci prin fiecare inimă omenească — şi apoi 
prin toate inimile omeneşti."0% 


Dacă Părintele Serafim nu şi-a pus nădejdea în nici o organizaţie 
bisericească, nici în vreo „mişcare” ecleziastică; atunci ce a nădăjduit el în această lume 
căzută, trecătoare? Răspunsul poate fi găsit într-o conferință pe care a adresat-o nu 
numai creştinilor ortodocşi, ci mulţimii de oameni în general, în special tineretului: 
conferinţa pe care a ţinut-o la Santa Cruz, „Revelația lui Dumnezeu în inima omului”. 

În final, singura nădejde pământească a Părintelui Serafim se află în sufletele 
oamenilor care vin în mod miraculos către Hristos în ortodoxie din tot felul de 
nenorociri, păcate şi împrejurări disperate. Tot creştinismul este construit astfel: Oameni 
în păcat au văzut harul în lisus Hristos şi sufletele lor au răspuns; vedeau că se îneacă şi 
EI i-a mântuit. N-avea nici o legătură cu „organizarea”: Biserica de catacombă originală 
nu a fost de loc o organizație, ci o adunare în unitatea sufletului. Experiența convertirii, 
pe care Părintele Serafim a numit-o „Revelația lui Dumnezeu în inima omului”, apare în 
mod spontan: este felul în care lucrează Dumnezeu. 


%5 părintele Serafim Rose, „În apărarea Părintelui Dimitrie Dudko”, p. 130. 
56 Alexandr Soljeniţîn, Arhipelagul gulag doi, (New York: Harper and Row, 1975), p. 615-616. 

Pe de altă parte, calea calculată, pre-stabilită, este în mod sigur cea care L-a ucis 
pe Hristos. Este calea acelora care, din frica de ei înşişi şi de poziţia lor, ucid pe cei pe 
care ei nu-i pot manipula şi organiza. Nu degeaba s-a posomorât Arhiepiscopul Vasian 
în legătură cu fenomenul convertirii ortodoxe din America, atunci când şi-a dat seama 
că nu-l putea controla: nu se afla în mâinile lui ci în mâinile lui Dumnezeu Care cheamă 
toate creaturile la EI. 

Părintele Serafim a afirmat că drumul prestabilit, a determinat „un devotament 
față de latura formală, oficială a ortodoxiei, ca şi cum religia noastră ar fi legată în 
principal de ceremonii, de pompă, de întruniri şi de declarații oficiale. Aceasta a fost 
greşeala arhiereilor şi fariseilor timpului lui Hristos: atât timp cât Biserica este bine 
organizată, atât timp cât nu se face nimic fără permisiunea oficială a înaltelor autorități, 
atât timp cât slujbele bisericeşti sunt săvârşite corect şi suficient de impresionante — se 
poate uita învățătura Evangheliei şi răstignirea lui Hristos fără nici un fel de scrupule.” 

Pentru a para acest formalism rece, Părintele Serafim a publicat Sfinții din 
catacombele Rusiei, o carte a cărei temă principală era că adevărata credință întru 
Hristos nu se poate vedea în instituţii, planuri şi proiecte, ci mai degrabă în sufletul 
fiecărui om. 


ÎNTR-O cuvântare ținută la pelerinajul Sf. Gherman din 1981, „Cercetarea 


ortodoxiei”, Părintele Serafim a împărtăşit optimismul prin faptul că oamenii din toată 
lumea, aflați în tot felul de situaţii, găseau adevărata imagine a lui lisus Hristos în 
ortodoxie: 

„Americanii tineri, cât şi cei în vârstă, obosiţi de teoria protestantă contemporană 
dezrădăcinată şi arbitrară descoperă creştinismul adevărat şi profund în ortodoxie. 

Romano-catolicii, în mijlocul dezmembrării structurii bisericeşti, găsesc că 
ortodoxia este tot ceea ce ei credeau odată că este romano-catolicismul. 

Dintre tinerii evrei, atât din Uniunea Sovietică, cât şi din lumea liberă, sunt din 
ce în ce mai mulți cei care găsesc răspuns la vidul spiritual de astăzi în rândul oamenilor 
lor proprii în convertirea la ortodoxie .... 

În Rusia, cercetarea rădăcinilor este evidentă şi este legată de însănătoşirea 
conştiinţei naţionale în rândul ruşilor după aproape 60 de ani de ateism şi distrugere a 
instituțiilor religioase ruse. Dacă cineva încearcă să se întoarcă la ceea ce era înainte de 
regimul ateist, nu ajunge la nimic decât la ortodoxie. 

Ceva similar se întâmplă la o scară redusă cu tinerii ortodocşi din Grecia care 
resping cu curentul occidental modern care a otrăvit societatea greacă în secolul trecut şi 
chiar mai mult; aceşti tineri îşi descoperă rădăcinile în trecutul ortodox al Greciei şi mai 
presus de toate, în centrul vieții ortodoxe, în monahismul ei.” 

Pe Părintele Serafim l-a interesat în mod deosebit convertirea popoarelor din 
Africa la creştinismul ortodox. A urmărit acest fenomen ani întregi, a purtat 
corespondență cu africani ortodocşi, şi a publicat câteva articole despre misiunea 
ortodoxă africană. „Ce se poate spune despre Africa?” A întrebat în conferința lui. „Ce 
fel de rădăcini ortodoxe pot găsi africanii? Ni se poate părea surprinzător că ortodoxia — 
şi creştinismul în general — se impune mai rapid în Africa decât în oricare altă parte a 
lumii, şi în câţiva ani Africa va deveni continentul creştin principal, atât în ceea ce 
priveşte numărul credincioşilor, cât şi chiar în ceea ce priveşte râvna credinței lor. 
Tertullian, scriitorul creştin din sec. al II-lea, a spus că sufletul omului este creştin prin 
natura lui, şi se dovedeşte a fi adevărat tocmai prin dorinţa vie a popoarelor africane 
care erau păgâne cândva, de a îmbrățişa creştinismul, care doar a fost predicat, mai jos 
de Sahara, în ultima sută de ani. Romano-catolicismul şi diferite secte protestante au 
atras mulți adepți din Africa, dar cei care caută într-adevăr rădăcinile creştinismului, 
găsesc ortodoxia. Poate că nu ştiţi povestea celor doi seminarişti anglicani din Uganda 

anilor 1920-29 care, în studiile lor, au ajuns la concluzia că numai ortodoxia este 
“vechea religie adevărată” de unde au deviat toate sectele moderne din vest. Astăzi 
Bisericile Ortodoxe africane din Uganda, Kenya şi alte ţări din Africa de est, sunt 
exemple ale rodniciei cercetării ortodoxiei din zilele noastre. Fără vreun ajutor din 
lumea exterioară ortodoxiei, ei au venit la plinătatea ortodoxiei, evitând capcanele din 
care au căzut mulți convertiți din occident.” 

După moartea Părintelui Serafim, o misiune din cealaltă parte a continentului 
african — în Zair — a luat o mare amploare, datorită în special virtuosului preot călugăr 
Cosma (ţ 1989) şi altor călugări misionari din Sfântul Munte Athos. Mii de suflete au 
fost botezate, slăvind pe Iisus Hristos în smerenie, sărăcie şi adevăr. Părintele Serafim s- 
ar fi bucurat să vadă aceasta.“ 

Întoarcerea protestanților americani la rădăcinile lor istorice creştine i-a atras 
atenția Părintelui Serafim. Zicea că „în America nevoia rădăcinilor este evidentă: 
fragmentarea sectelor creştine, şi interpretările diferite ale doctrinei şi practicii creştine 
— bazate pe interpretarea personală a Scripturii şi a vieţii creştine — arată nevoia de 
întoarcere la creştinismul originar, întreg, care este ortodoxia. În ultimii câţiva ani, tot 
mai mulți protestanți şi-au găsit calea spre Biserică. Există un grup organizat ca 
“Biserica Ortodoxă Evanghelică” care provine din mişcarea “Cruciada universitară” de 
tip Billy Graham a anilor '50 până la o conştiinţă adâncă a nevoii de sacramente, ierarhi, 
continuitate istorică cu vechea Biserică şi toate celelalte pe care le are de oferit 
ortodoxia ca adevărat creştinism apostolic.” 

Legat de cercetarea rădăcinilor, Părintele Serafim a arătat că există şi cercetarea 
stabilităţii: „Stabilitatea ortodoxiei este adevărul neschimbător pe care l-a primit şi l-a 
transmis din generaţie în generaţie, în timpul lui Hristos şi a Apostolilor Săi până în ziua 
de astăzi. Atunci, nu este de mirare că atrage cel mai mult sufletele care flămânzesc 
după adevăr — adevărul care vine de la Dumnezeu şi dă sens şi un punct de sprijin 
pentru toți care sunt aruncaţi în vâltoarea acestei vieți. 

Dar este posibil ca lucrul cel mai profund şi mai atractiv al ortodoxiei zilelor 
noastre să fie mesajul iubirii. Lucrul cel mai descurajator al lumii de astăzi este faptul că 
a devenit atât de rece şi lipsită de inimă. În Evanghelie, Domnul nostru lisus Hristos ne 
spune că o caracteristică principală a timpurilor de apoi va fi aceea că “iubirea multora 
se va răci”, şi Apostolul iubirii, Sf. loan Teologul a spus că principalul semn distinctiv al 
creştinilor este iubirea pe care o au unul pentru altul. Cei mai influenți învăţători ai 
timpurilor recente au fost cei mai plini de iubire, care îi atrag pe oameni către bogățiile 
credinței ortodoxe prin propriul lor exemplu de iubire care inundă, jertfelnică: Sf. loan 
de Kronstadt, Sf. Nectarie de Pentapolis, Arhiepiscopul nostru loan Maximovici.” 


Pe vremea lui, Părintele Serafim a deosebit două tipuri principale de ortodoxie. 
Primul este ortodoxia „fără cusur” sau „de succes”, tipul care câştigă aprecieri, 
acceptare şi recunoaştere pentru ea însăşi, care se îndreaptă mai întâi către organizare, 
oficialitate şi succes exterior. 

Al doilea tip este „ortodoxia suferinței”, felul care este disprețuit şi persecutat de 
lume pentru că el ignoră ortodoxia „fără cusur”. Deşi nu atât de proeminentă ca tipul 
„de succes”, ortodoxia suferinței se găseşte în buzunarele smerite din toată lumea. 
Părintele Serafim a scris: „În mijlocul suferințelor şi luptelor pentru păstrarea şi 
vieţuirea după credința noastră ortodoxă de mare preţ, şi asistarea la faptul că tot mai 
mulți oameni trebuie să sufere şi să lupte pentru credinţa lor ortodoxă în alte părți ale 
lumii, să punem o hotărâre în inimile noastre — că noi vom fi printre luptători, indiferent 
care va fi preţul.” 


57 Vezi „leromonah Cosma de Grigoriu, luminătorul Zairului”, The Orthodox Word, no. 147 (1989), p. 
232-240, 249-256. 

Ortodoxia suferinței arde cu o inspirație care o face să nu-i fie teamă să-şi 
primească şansa. „Răbdarea durerii inimii în duhul smereniei”, se întinde până la 
durerea omenirii. „Fiind hrăniţi cu învăţătura Evangheliei şi încercând să trăim după 
ea”, a zis Părintele Serafim, „ar trebui să avem iubire şi milă pentru omenirea nefericită 
a zilelor noastre. Probabil oamenii n-au fost niciodată mai nefericiţi ca cei din zilele 
noastre, cu toate avantajele şi lucrurile exterioare pe care ni le pune la dispoziție 
societatea noastră. Oamenii suferă şi mor din lipsă de Dumnezeu — iar noi îi putem ajuta 
dându-le pe Dumnezeu. Iubirea multora s-a răcit cu adevărat în zilele noastre — dar să nu 
fim reci. Arât timp cât Hristos trimite harul Său şi încălzeşte inimile noastre, noi nu 
trebuie să fim reci.” 

Când instituția Bisericii se prăbuşeşte (după cum spune Sf. Ignatie 
Brianceaninov) groaznic şi brusc, numai ortodoxia suferinţei va rămâne. Noul martir 
Episcopul Damaschin a văzut aceasta în anii care au urmat imediat după revoluția rusă, 
când, văzând întunericul care cuprinde ţara sa şi desigur lumea întreagă, a cerut 
construirea unui „oraş al lui Dumnezeu” nevăzut care nu depinde în mod necesar de 
direcţii oficiale. Într-un pasaj tradus de Părintele Serafim pentru Sfinții din catacombe 
Rusiei, acest martir a scris: „Fără cuvinte multe, fără expresii sonore, formaţi mai întâi 
un nucleu mic de câțiva oameni care să-L căutaţi pe Hristos, care sunteți gata să începeți 
împlinirea idealului Evanghelic în vieţile voastre. Pentru îndrumarea dătătoare de har 
strângeţi-vă în jurul păstorilor îmbunătățiți şi să ne pregătim fiecare individual şi toţi 
laolaltă pentru o şi mai mare slujire a lui Hristos .... Numai câţiva oameni uniți întru 
asemenea viață formează deja o Biserică mică, Trupul lui Hristos, în care sălăşluieşte 
Duhul şi Iubirea lui Hristos.”%0%5 

Părintele Serafim a încheiat ultima cuvântare din viaţa sa cu cuvintele 
duhovnicului român modem al ortodoxiei, Părintele Gheorghe Calciu, despre ceea ce 
înseamnă să fii membru al Bisericii Ortodoxe, adevăratul Trup al lui Hristos: 

„Biserica lui Hristos este vie şi liberă. În ea ne mişcăm şi avem ființa noastră, 
prin Hristos Care este Capul ei. În EI avem libertate deplină. În Biserică vom cunoaşte 
adevărul iar adevărul ne va face liberi (loan 8, 32). Te afli în Biserica lui Hristos ori de 
câte ori ridici pe cineva doborât de durere, sau când dai milostenii săracilor şi cercetezi 
pe cei bolnavi. Te afli în Biserica lui Hristos când ceri răspicat: “Doamne, ajută-mă.” Te 
afli în Biserica lui Hristos când eşti bun şi răbdător, când refuzi să te mânii pe fratele 
tău, chiar dacă ţi-a rănit sentimentele. Te afli în Biserica lui Hristos când te rogi: 
“Doamne, iartă-mă!”' Când munceşti cinstit la locul de muncă, întorcându-te acasă obosit 
seara, dar cu un zâmbet pe buze; când răsplăteşti răului cu iubire — te afli în Biserica lui 
Hristos. De aceea, nu vezi tinere prieten cât de aproape este Biserica lui Hristos? Eşti 
Petru şi Dumnezeu zideşte Biserica Sa pe tine. Eşti stânca Bisericii Sale pe care nimic 
nu 0 poate stăpâni .... Să construim biserici cu credinţa noastră, biserici pe care nu le 
poate dărâma nici o putere omenească, o biserică a cărei temelie este Hristos 
Împărtăşeşte necazurile fratelui tău. Să nu te întrebi niciodată: “Cine sete el?” ci mai 
degrabă spune: “Nu este străin; este fratele meu. Se află în Biserica lui Hristos ca şi 
mine?.” 

Părintele Serafim încheia, „Cu o asemenea chemare în inimile noastre, să 
începem să aparținem cu adevărat Bisericii lui Hristos, Biserica Ortodoxă. Să aparții 
Bisericii de formă nu este suficient; ceva trebuie să se miște în interiorul nostru care să 
ne facă diferiți de lumea din jurul nostru, chiar dacă lumea se numeşte “creştină” sau 
chiar “ortodoxă” ... Dacă noi trăim concepția lumii ortodoxe, credința noastră va 
supraviețui şocurilor de deasupra noastră şi va fi izvor de insuflare şi mântuire pentru 
cei care încă Îl mai caută pe Hristos în mijlocul epavei omenirii care a început astăzi.” 


%% 1. M. Andreev, Sfinţii din catacombele Rusiei, p. 226-227. 
609 părintele Serafim Rose, The Orthodox Word, no. „Perspectiva lumii ortodoxe”, p. 176. 

101 
Clopotul morţii 


Muzica a apărut la marele început al 
tuturor lucrurilor. 
Ea este un ecou al armoniei între cer 
şi pământ. 

- Gi-ming Shien 


AM văzut cum, în timpul anilor de călugărie, Părintele Serafim nu a căutat să-i placă 


muzica în sine şi despre sine. Pentru el, muzica nu era decât un mijloc care ducea la 
rugăciune. El accepta muzica doar ca „parte a întregului” care fusese creată pentru slava 
lui Dumnezeu. 

Întrucât ambii părinţi de la Platina s-au convertit într-o anumită măsură datorită 
muzicii marilor compozitori creştini, Părintele Gherman se mira de „grija ascetică 
excesivă”, aşa cum o numea el, cu care Părintele Serafim ajunsese să abordeze muzica. 
Îşi aduce aminte de o întâmplare. 

Era o seară de vară călduroasă, cu o ceaţă roz la orizont; părinții se întorceau cu 
maşina lor dintr-o vizită la San Francisco. Părintele Gherman a dorit să asculte o casetă 
cu un cvintet de clarinet de Mozart. Părintele Serafim s-a împotrivit dar a cedat la 
insistențele Părintelui Gherman. Părintele Serafim a ascultat cu mare atenție. După 
aceea, Părintele Gherman a aşteptat comentarii, dar nu au fost deloc. Doar o tăcere 
lungă. 

- Ei? a întrebat Părintele Gherman în cele din urmă. 

Părintele Serafim arăta foarte serios. Tot ce a zis a fost: „Mai degrabă aş auzi-o 
în rai.” 

Această afirmaţie l-a mirat pe Părintele Gherman cel mai mult. „Niciodată nu m- 
aş fi gândit în felul acesta”, şi-a amintit el mai târziu. „Acea muzică i-a mişcat acea 
parte a lui adâncă, armonioasă, care l-a lipit de Dumnezeu. S-a simţit nevrednic în fața 
splendorii şi frumuseţii sublime a cerului, pe care l-a simţit reflectat în pasajele cele mai 
serafice ale lui Mozart, şi în sunetele moi, impunătoare ale lui Bach şi Handel. A simţit 
că nu era drept — aproape păcătos — să se bucure de sunete atât de frumoase fiind încă pe 
pământ.” 

Muzica în sine, deşi suindu-se la cer, aparținea totuşi pământului, şi numai astfel 
putea să fie simțită ca o pregustare a dulceţii cereşti, destul ca să stârnească pofta, dar nu 
ca să satisfacă foamea. Poate că a fost dureros pentru Părintele Serafim. Poate că din 
prudenţă a renunțat la desfătarea cu această muzică, încercând să se mulțumească cu o 
stare de nedesăvârşire, cu un dor dulce-amar ceva mai bun decât lucrul însuşi. Având 
acum această renunțare vremelnică: va cunoaşte plinătatea în rai. 


PARINTELE GHERMAN observase că Părintele Serafim îşi manifestase 


rezerva față de muzică mai ales când era vorba de Bach. Părintele Gherman a considerat 
că aduce folos duhovnicesc să asculte întreaga Patimă a Sf. Matei de Bach înainte de 
săptămâna patimilor, când în mânăstirile ortodoxe se citesc în biserică cele patru 
Evanghelii complete. Totuşi, Părintele Serafim nu asculta muzică cu el, spunând: „Am 
isprăvit cu ea.” 

În mod interesant, răspunsul Părintelui Serafim la muzica lui G. F. Handel, 
contemporanul lui Bach, a fost destul de diferit. Zâmbea ca pentru sine când se 

interpreta Handel. După cum povestea Părintele Gherman, Părintele Serafim se simțea 
ca acasă în compania acordurilor cadențate, curgătoare, care evocau o atmosferă de 
fineţe şi înaltă cultură. Nu atingeau acea pasiune adâncă, dureroasă pe care o stârnea în 
el muzica lui Bach, sau acel pasaj din Mozart. Probabil din acest motiv Părintele 
Serafim a mărturisit odată: „Ştiu că Bach este cel mai mare, dar favoritul meu este 
Handel.” 

În 1982, Părintele Gherman a primit o bandă cu cantata lui Bach /ch Habe 
Genug [Îmi este destul], neștiind ce semnificaţie avea această lucrare pentru Părintele 
Serafim. Asculta în chilia sa din Valaam şi era profund mişcat, când a intrat Părintele 
Serafim. „Am primit această cantată copleşitoare”, a zis Părintele Gherman. „N-am mai 
auzit-o înainte. Trebuie să o asculți!” Părintele Serafim a refuzat, dar Părintele Gherman 
a insistat iarăşi până când a acceptat. În timp ce se interpreta cantata, Părintele Serafim 
stătea cu ochii închişi, nemișcat. Era ca o statuie, iar Părintele Gherman a intuit că l-a 
cuprins un fel de frică. În cele din urmă, când s-a terminat, Părintele Serafim a spus: 
„Cunosc această cantată;, am ascultat-o de multe ori”, şi cu aceasta a plecat din chilie. 
Părintele Gherman a rămas acolo cu sentimentul că greşise cu ceva, dar nu ştia cu ce. 

Mai târziu, în timpul pelerinajului din vara anului 1982, s-a pus din nou cantata 
spre ascultare în mânăstire. Unul dintre frații din mânăstire relatează: 

„În încheierea pelerinajului, când s-a aşezat peste tot un sentiment de uşurare ca 
pentru o lucrare bine făcută, a venit un moment de şovăire liniştitoare înainte ca 
pelerinii să-şi ia rămas bun. Era încă plină zi, vremea era răcoroasă, vânt, simțindu-se în 
aer o mireasmă de toamnă. Razele de soare strălucitoare se mişcau ritmic prin mulțimea 
idilică a turmelor de căprioare care hoinăreau, veveriţe gri şi păuni, care treceau în 
paradă prin împrejurimile naturale dinaintea pelerinilor liniştiţi, aducându-i involuntar 
într-o stare de contemplare calmă. lată cum a exprimat Părintele Gherman în câteva 
cuvinte solemne ceea ce era în inimile tuturor: Care este scopul teologiei şi al vieţii 
creştine pe acest pământ frumos împodobit? Nu este dulceaţa morții care încununează 
năzuinţele noastre pământeşti? 

În acest moment au răsunat acordurile emoţionante ale Cantatei nr. 82 de ]. S. 
Bach, descriind starea dreptului Simeon primitorul de Dumnezeu, când ia în braţele sale 
Viaţa Însăşi Întrupată, pregustând fericirea dreptului om care moare: 


Am destul. L-am primit pe Mântuitorul. 

L-am văzut; văd deja bucuria vieții celeilalte... 

Dormiţi acum, ochi obosiţi; Lume, renunţ la tine, 

Că duhul meu poate spori ... Mă bucur de moartea mea ... 


Când sunetele muzicii răsunau prin pădure şi se topeau în defileul adânc de 
dedesubt, Părintele Serafim a încheiat, spunând ce bucurie trăieşte sufletul omului 
sporind întru Hristos cel ortodox, şi cum cultura creştină, atât de degradată de 
subumanitatea timpurilor noastre poate forma şi înălța sufletul, ducându-l până în pragul 
raiului. Totuşi, el nu a spus că în anii formării sale, această Cantată îl încânta şi îl 
învăluia în mister atât de intens şi de aici îl ducea la ideea de a muri pentru lume. 

Părintele Gherman a trebuit să descopere aceasta după moartea Părintelui 
Serafim, când i-a povestit Alison. Numai atunci şi-a dat seama de ce privea Părintele 
Serafim atât de împietrit când asculta cantata în chilia din Valaam. 

„Când Părintele Serafim era tânăr”, explică Părintele Gherman, „el a vrut să 
moară. A simţit că avea o deficiență şi că “avusese destul” de la viață. Moartea era 
pentru el o dulceaţă şi el asocia această dulceaţă cu acea cantată. 


*10 părintele Nazarie, „Pelerinajul Sf. Gherman, august, 1982”, Cuvântul ortodox, nr.105 (1982), paginile 
158 — 159. 

Când a devenit ortodox, i s-a dat viaţă. Acum el nu “avea destul” de la viață. 
Acum era necesar ca el să facă o lucrare atât de importantă. El voia să aducă ortodoxia 
altora, şi aşa nu mai dorea să moară. Nădăjduia că va rezista. 

Totuşi, când am pus cantata pentru el, şi-a amintit din nou de moarte. A fost ca o 
întâlnire cu un vechi prieten. Auzind acea muzică şi-a auzit clopotul morţii. Sunase 
primul clopot şi sufletul lui a simţit asta.” 

Ich Habe Genug [Îmi este destul] a fost ultima bucată muzicală clasică pe care a 
auzit-o Părintele Serafim pe acest pământ. Peste trei săptămâni va suna clopotul final. 


102 
Ad Astera! 


Adevăratul creştin este un războinic 
pe calea sa printre regimentele de 
vrăjmaşi nevăzuţi spre patria 
cerească. 

- Sf. Gherman de Alaska 


ULTIMUL an al vieţii Părintelui Serafim a fost foarte fericit pentru mânăstire. Mai 


veniseră trei frați noi care se dovediseră a fi serioşi în hotărârea lor de a lupta ca 
monahi; după perioade grele de izolare şi înțelegere greşită din partea cercurilor 
bisericeşti, mânăstirea devenise acum cunoscută, respectată, şi chiar „populară” într-o 
sferă de influență mereu sporită: activitățile obştii se extinseseră mult dincolo de ceea ce 
se închipuise la început, şi alte noi posibilităţi apăreau de la sine; se publicau noi cărți şi 
se părea că nu lipseau oamenii care să dorească să contribuie cu energiile lor la lucrarea 
obştii de publicare, care era foarte apreciată. Părinții de la Platina înduraseră totuşi, prea 
mulți ani lupta lipsită de mulțumire ca să mai aibă încredere totală în actuala stare de 
lucruri pozitivă exterioară. Ei nu au încetat niciodată să fie conştienţi de cuvintele lui 
Hristos, Vai vouă, când toţi oamenii vă vor vorbi de bine (Luca 6, 26). 

Într-o zi, după slujirea liturghiei la care participase multă lume, Părintele 
Gherman prinse a se bucura la gândul că totul decursese atât de liniştit şi de reuşit. 
Deodată s-a simţit vinovat: niciodată până atunci, de când era în mânăstire nu simţise un 
astfel de sentiment de „bucurie”, pentru că apăruseră întotdeauna multe încercări. Acest 
sentiment „confortabil” pe care îl avea, putea sluji cu uşurinţă drept idol care să lege pe 
cineva de pământ. Îşi amintea cum Părintele Serafim ura chiar cuvântul „bucurie”. 

Acum că obştea devenise un aşezământ ecleziastic „acceptat” (cu oameni care 
repetau ultimele vorbe minunate: „Platina este un miracol!”) exista pericolul de a deveni 
ceea ce părinţii nu au vrut să fie: standard. — Încă o organizaţie plictisitoare, nesinceră, 
prinsă într-o ascunzătură standard pe care o creaseră alții în aşa fel încât să o poată 
„recunoaşte” fără nici un risc. 

Nu-i corect, gândea Părintele Gherman, în timp ce stătea înaintea mesei din 
altar, să simt atâta mulțumire față de ceea ce avem aici, întrucât atunci pentru ce trebuie 
să-L mai căutăm pe Dumnezeu şi viața de dincolo? Atunci i-a venit un gând îndrăzneţ: 
dacă succesul pământesc ar putea într-adevăr să-i distragă atenţia de la Dumnezeu, 
dorea el să-l abandoneze pentru Dumnezeu? Ca un om care sare de pe o stâncă sigură 
într-o prăpastie necunoscută, a rostit o cerere către Dumnezeu: „Schimbă-l! Fie voia Ta, 
schimbă-l, ca să nu uităm adevărata noastră chemare!” 

În lunile care au urmat, Dumnezeu „l-a schimbat” într-adevăr — foarte dur; şi de 
multe ori după moartea Părintelui Serafim, plin de durerea marii lui pierderi, Părintele 

Gherman a regretat acea rugăciune. Dar Dumnezeu avea alte motive, de neînțeles, 
pentru că l-a luat pe slujitorul Lui din această lume. Odată spre sfârşitul vieții, Părintele 
Serafim i-a spus Părintelui Gherman că a simţit că Dumnezeu îi dăduse un răgaz de încă 
douăzeci de ani de viaţă de la apariţia bolii sale aproape fatale, în 1961 — un răgaz în 
care să facă lucrarea lui Dumnezeu. 

Acum se terminase răgazul, deşi Părintele Serafim nu a spus niciodată asta şi 
probabil nu a recunoscut asta niciodată în mod conştient. Dumnezeu îl pregătea să 
meargă acasă în împărăţia cerului. 


Deşi lucrările Părintelui Serafim avuseseră întotdeauna un caracter 


eshatologic, asta era adevărat mai ales despre ultimele sale lucrări. Ultima carte pe care 
a scris-o, care fără îndoială a servit la pregătirea lui mistică pentru viața de dincolo, a 
fost Sufletul după moarte. Şi ultimul Cuvânt ortodox la care a lucrat extensiv, numărul 
special o sută, de volum dublu, a fost dedicat temei Apocalipsa. Părintele Serafim a 
scris şi tradus singur întregul număr. A inclus cuvântarea sa „Viitorul Rusiei şi sfârşitul 
lumii”, articolul lui despre Viaţa şi semnificaţia profetului modern Arhiepiscopul 
Averkie, şi introducerea sa la interpretarea cărții Apocalipsa. Aceasta a fost urmată de 
prima parte a comentariului patristic al Arhiepiscopului Averkie despre Apocalipsa, pe 
care ani de zile Părintele Serafim a dorit să-l vadă că apare în engleză. Părintele Serafim 
a terminat de tradus întreaga lucrare din limba rusă chiar înainte de a muri, şi mai târziu 
obştea a scos-o sub formă de carte. 

În ultima conferință a Părintelui Serafim, „Trăind concepţia lumii ortodoxe”, pe 
care a ţinut-o cu ocazia pelerinajului din vara anului 1982, cu numai trei săptămâni 
înainte de a muri, el a vorbit din nou despre sfârşitul apropiat al lumii: 

„— Anormalitatea lumii. Niciodată nu au fost acceptate astfel de comportare şi 
manifestări îngrozitoare şi nefireşti ca o problemă de durată, în zilele noastre. Priveşte 
lumea din jurul tău: ce este în ziare, ce fel de filme sunt arătate, ce este la televizor, ce 
gândesc oamenii că este interesant şi amuzant, la ce râd; este absolut îngrozitor. Şi sunt 
oameni care în mod deliberat promovează aceasta, desigur, pentru propriul lor profit 
financiar, şi pentru că asta este moda, pentru că există o sete perversă pentru acest lucru. 

— Războaiele şi zvonurile de războaie, fiecare mai rece şi mai nemilos decât cele 
precedente, şi toate umbrite de ameninţarea războiului nuclear universal de neînțeles, 
care ar putea fi declanşat prin atingerea unui buton. 

— Centralizarea sporită a informaţiei şi puterea asupra individului ... 

— Din nou, înmulţirea Hristoşilor falşi şi a Antihriştilor falşi .... 

— Răspunsul cu adevărat îngrozitor la noul film pe care îl vede şi despre care 
vorbeşte fiecare în America: E.7., care a determinat în sens strict milioane de oameni 
aparent normali să-şi exprime afecțiunea şi iubirea pentru eroul, un “mântuitor” din 
spațiul extraterestru care este în mod foarte evident un demon — o pregătire evidentă 
pentru slăvirea venirii lui Antihrist. 

Aş putea continua cu amănunte de felul acesta, dar scopul meu nu este acela de a 
vă înspăimânta, ci de a vă face conştienţi de ceea ce se întâmplă în jurul nostru. Este cu 
adevărat mai târziu decât credem; Apocalipsa este acum. Şi cât de tragic este să vezi 
creştini, şi mai presus de toate tineri ortodocşi, cu această tragedie enormă care atârnă 
deasupra capetelor lor, care cred că pot continua ceea ce se numeşte o “viață normală” în 
aceste vremuri groaznice, participând total la mofturile acestei generaţii proaste, care se 
autoidolatrizează, total inconştientă că raiul nebunilor în care trăim este pe punctul de a 
se prăbuşi, complet nepregătită pentru timpurile fără nădejde care se află în fața noastră. 
Nu se mai pune problema să fii creştin ortodox “bun” sau “sărac”. Acum problema este: 
va rezista totuşi credința noastră?! | 


SII părintele Serafim Rose, „Prezentarea lumii ortodoxe”, p. 173-175. 

În aceeaşi conferință, Părintele Serafim a rostit ultimele sale cuvinte despre 
ortodoxia inimii, pe care a văzut-o ca armă împotriva influențelor şi a înşelărilor 
moderne: 

„Atitudinea noastră, care începe chiar acum, trebuie să fie smerită şi normală. 
Cu alte cuvinte, trebuie aplicată la împrejurările reale ale vieţii noastre, nu un produs al 
fanteziei şi evadării din realitate şi refuzului de a înfrunta faptele adesea neplăcute ale 
lumii din jurul nostru. O ortodoxie care este prea înflăcărată şi prea ireală, aparţine unei 
sere calde şi nu este în stare să ne ajute în viața noastră zilnică, să ne lase să spunem 
totul pentru mântuirea celor din jurul nostru. Lumea noastră este foarte crudă şi răneşte 
sufletele cu severitatea ei; trebuie mai întâi să răspundem cu iubirea creştină şi cu 
înțelegerea elementară, lăsând valorile isihasmului şi formele avansate de rugăciune 
celor capabili să le primească. 

Şi iarăşi, atitudinea noastră nu trebuie să fie egoistă ci să se îndrepte către cei 
care ÎL caută pe Dumnezeu şi o viaţă cucernică. Astăzi, oriunde există o comunitate 
ortodoxă de mărime potrivită, apare ispita de a o forma ca pe o societate pentru 
mulțumirea de sine şi pentru iubirea virtuţilor şi realizărilor noastre ortodoxe: 
frumuseţea construcției şi mobilierului bisericii noastre, splendoarea slujbelor noastre, 
chiar puritatea doctrinei noastre. Dar adevărata viaţă creştină chiar din timpul 
Apostolilor, a fost întotdeauna de nedespărțită de comunicarea cu alții. O ortodoxie care 
viază chiar prin acest fapt străluceşte înspre alții — şi nu este nevoie să deschizi un 
“departament de misiune” pentru a face asta, focul adevăratului creştinism se comunică 
fără asta .... 

La fel, atitudinea noastră trebuie să fie de iubire şi iertare. În viața ortodoxă de 
astăzi s-a strecurat un fel de neîndurare: “Omul acela este eretic, nu te apropia de el”; 
“acela este ortodox, poţi să te apropii de el, dar nu poți fi sigur cu adevărat”; “acela este 
în mod evident spion”. Nimeni nu neagă că Biserica este înconjurată astăzi de duşmani, 
sau că există unii care se înjosesc să obțină avantaje din încrederea şi mărturisirea 
noastră. Dar aşa stau lucrurile încă de pe vremea Apostolilor, şi viața creştină a avut 
întotdeauna un risc în această direcție practică. Dar chiar dacă uneori se profită de noi şi 
trebuie să fim prudenţi în această privință, nu putem abandona atitudinea de iubire şi 
încredere, fără de care pierdem unul dintre fundamentele vieţii noastre creştine. Lumea 
care nu-L are pe Hristos trebuie să fie neîncrezătoare şi rece; dar creştinii, dimpotrivă, 
trebuie să fie iubitori şi deschişi, altfel vom pierde sarea lui Hristos din noi şi vom 
deveni întocmai ca lumea, buni de nimic altceva decât de alungat şi de călcat în 
picioare. 

Dacă ne-am privi cu puţină smerenie ne-ar ajuta să fim mai milostivi şi iertători 
cu greşelile altora. Ne place să-i judecăm pe alţii pentru comportamentul lor neobişnuit; 
îi numim “cuci” sau “convertiți nebuni”. Este adevărat că trebuie să ne ferim de oameni 
dezechilibraţi care ne pot face mult rău în Biserică. Dar ce creştin ortodox serios de 
astăzi nu este puţin “nebun”? Noi nu ne încadrăm în căile acestei lumi; dacă ne încadrăm 
în lumea de astăzi atunci nu suntem creştini adevăraţi .... De aceea, să nu ne temem că 
suntem consideraţi de lume puțin “nebuni”, şi să continuăm să urmăm dragostea şi 
iertarea creştină pe care lumea nu o poate înţelege niciodată, dar de care inima are 
nevoie şi chiar o râvneşte. 

În sfârşit, atitudinea noastră creştină trebuie să fie ceea ce, în lipsa unui cuvânt 
mai potrivit, aş numi curată. Astăzi lumea acordă o mare valoare rafinamentului, să fie 
versaţi, sau să fie “profesionişti”. Ortodoxia nu pune nici un preț pe aceste calităţi; ele 
ucid sufletul creştin. Şi totuşi, aceste calități se strecoară în Biserică şi în vieţile noastre. 
Cât de des se aud convertiți entuziasmați, în special, exprimându-şi dorința de a merge 
în marile centre ortodoxe, catedrale şi mânăstiri unde vin uneori mii de credincioşi şi 
pretutindeni se vorbeşte despre problemele Bisericii, şi se poate simţi cât de importantă 
este ortodoxia. Ortodoxia este o mică picătură într-o găleată când te uiţi la întreaga 


581 


Damascene Christensen 


societate, dar în aceste catedrale şi mânăstiri mari sunt atât de mulți oameni încât pare 
într-adevăr un lucru foarte important. Şi cât de des, aceiaşi oameni sunt văzuţi într-o 
stare jalnică după ce şi-au împlinit dorinţa, întorcându-se din “marile centre ortodoxe” 
acriți şi neîmpliniţi, sătui de clevetirea şi critica Bisericii pământeşti, foarte dornici să 
fie “corecţi” şi “cinstiţi” şi informaţi despre politica Bisericii. Într-un cuvânt, şi-au 
pierdut inocenţa, simplitatea, fiind conduşi pe un drum greşit prin atracţia lor față de 
latura materială a vieții Bisericii. 

În diferite forme, aceasta este o ispită pentru noi toţi, şi trebuie să ne luptăm cu 
ea, neîngăduindu-ne să supraapreciem aspectele exterioare ale Bisericii, ci întotdeauna 
să ne întoarcem la “un singur lucru necesar”: Hristos şi mântuirea sufletelor noastre de 
această generaţie imorală.”"!? 


LA câteva zile după ce se sfârşiseră conferințele pelerinajului din 1982, era 
ajunul prăznuirii Schimbării la Faţă. Ca de obicei, Părintele Serafim trebuia să ţină 
predica în acea noapte, sub stele. În ultima sa conferință vorbise despre chemarea 
noastră creştină aici pe pământ, dar acum — în ultima sa predică — trebuia să amintească 
ascultătorilor despre menirea lor fundamentală. Este de asemenea interesant că, în 
predica sa de la prăznirea Schmbării la Faţă de acum opt ani, vorbise despre timpul scurt 
pe care îl avem la dispoziție în această viaţă ca să ne pregătim pentru mântuirea noastră; 
dar acum, în predica chiar dinaintea morţii sale timpurii, neaşteptate, a trebuit să 
vorbească în special despre viaţa de dincolo. Una dintre surorile de la Schitul Sf. Xenia 
a consemnat: 

„Ultima predică a Părintelui Serafim din timpul Privegherii pentru Schimbarea 
la Faţă a avut o importanță aparte pentru noi toţi, care i-am fost apropiați. 

În timpul litiei de la privegherea pentru Prăznuire, călugării mânăstirii şi maicile 
de la Schitul Sf. Xenia, şi credincioşii veniți acolo au ieşit afară în procesiune prin 
pădure având lumânări şi cântând troparele Prăznuirii — bărbaţii îndreptându-se către 
Schitul Schimbării la Faţă pe vârful Muntelui Sf. Gherman, femeile către Schitul Sf. 
Elias. S-au întâlnit la o cruce mare care domină Cheile Beegum. Noaptea era senină şi 
înstelată. Părintele Serafim, în veşminte albe, a mers la cruce şi a spus tuturor să stingă 
lumânările. A rămas tăcut un timp, privind cheile întunecate şi cerul plin de stele, şi apoi 
a început cam aşa: 

“Privind măreţia creaţiei lui Dumnezeu, prindem o idee, oarecum vagă şi neclară 
a frumuseții Împărăției veşnice a lui Dumnezeu, pentru care am fost creați cu toții. 
Trebuie să ne amintim mereu că locaşul nostru se află în ceruri; trebuie să ne lepădăm 
de toate patimile deşarte şi mărunte şi de grijile care ne țin legați de pământ, de lumea 
pământeană văzută, care nu ne lasă să ne dăm seama de scopul pentru care am fost 
creați. Cât de uşor uităm temeiul existenţei noastre .... Sfârşitul timpurilor este deja aici; 
vedem clar pregătirea lumii pentru Antihrist. Creştinii vor fi confruntați cu o încercare 
fără precedent a credinței şi iubirii de Dumnezeu. Va trebui să ne ascundem în pustie — 
în pământul pe care îl vedem în fața noastră, aici. Desigur, la sfârşit ne vor găsi chiar şi 
acolo. Nu ne vom ascunde pentru a păstra viața noastră pământească, ci pentru a câştiga 
timp ca să ne întărim sufletele pentru încercarea hotărâtoare. Şi asta trebuie să înceapă 
chiar acum. De aceea să începem să luptăm cel puțin împotriva cătuşelor patimilor 
mărunte, şi să ne amintim că adevăratul nostru locaş nu se află aici, ci în ceruri. Să 
luptăm pentru patria noastră cerească, aşa cum obişnuia să spună Părintele Gherman .... 
Ad astera! Ad astera!"9!2 


12 Ibid., p. 171-173. 
$13 Către stele! Către stele! 

Se oprea şi continua să privească fix cerul albastru al stelelor minunate, care ne 
fac să uităm de noi, care aduc până la noi o imagine a tainei unui om care, îşi pregătise 
sufletul de mult, şi care va merge acolo în curând.” 


103 
Repausarea 


Strălucire vie a flăcării cereşti, 

Lasă, lasă, această chemare a morţii! 
Fremătând, sperând, şovăind, zburând, 
Oh, durerea, binecuvântarea morții! 
Încetează, Natură iubitoare, 

pune capăt luptei, 

Și lasă-mă să zăbovesc în viaţă! 


Lumea se îndepărtează; dispare; 
Se deschide cerul în ochii mei; 
urechile mele 
Se umplu se sunete serafice: 
Dă-mi, dă-mi aripile tale! Mă înalț, zbor! 
O, Mormânt! Unde este izbânda ta? 
O, Moarte! Unde este durerea Ta? 
- Din Creştinul muribund către sufletul său 
- de Alexander Pope 


A 

În dimineaţa care a urmat după privegherea Schimbării la Faţă, Părintele Serafim a 
slujit ultima sa Liturghie pe pământ. Curând după aceea, s-a îmbolnăvit şi n-a mai putut 
veni la slujbele mânăstirii. Nu era neobişnuit pentru el să fie bolnav, şi când era, nu se 
plângea niciodată, aşa încât era greu să ştii cât de gravă era starea lui. Boala i-a dat 
dureri acute de stomac. A rămas în chilia sa singuratică, îndurând durerea de unul 
singur. Febra, care scăzuse în timpul pelerinajului de vară, acum îl sufoca şi îi sporea 
starea de epuizare. loan, care a fost menţionat anterior, din comunitatea Santa Cruz, 
acum catehumen, a venit să-i pună nişte întrebări despre Sfintele Scripturi. „L-am găsit 
în dureri atât de mari că nu putea gândi limpede”, îşi aminteşte loan. „Ca de obicei, a 
ascultat cu răbdare întrebările mele. A încercat tot posibilul să fie vesel şi să nu-şi arate 
suferinţa, dar în cele din urmă a trebuit să spună că nu era de loc în stare să răspundă 
atunci.” 

După ce a avut dureri timp de câteva zile, devenea clar pentru toți că nu era 
vorba de o durere de stomac obişnuită. Părintele Serafim nu voia să meargă la spital, 
crezând că se va vindeca de la sine, dar acum, la insistența Părintelui Gherman, a 
acceptat să meargă. 

Când Părintele Serafim a fost consultat la spital, doctorii au găsit că starea lui 
era foarte gravă. Sângele i se coagula în vene, mergând spre intestine şi o parte a 
intestinelor erau deja moarte, devenind gangrenoase. Doctorii au spus că această 
maladie este foarte rară şi când apare produce mult rău, înainte de a şti ce se întâmplă. 
Doctorii şi-au exprimat uimirea că în ultimii câţiva ani, Părintele Serafim a putut să 
îndure durerea a ceea ce se întâmpla în interiorul său. Fi ziceau că o asemena stare a 
bolii trebuie să fi dus la țipetele unei agonii insuportabile. 

Părintele Serafim a fost dus numaidecât într-o sală de operație, unde i-a fost 
îndepărtată partea cea moartă a intestinului. Părintele Gherman l-a văzut după operație 
şi atunci Părintele Serafim nu şi-a mai putut stăpâni chinurile prin care trecea. Era plin 
de mânie delirantă, oarbă, ca un animal rănit într-o cuşcă. Ultima fărâmă a încăpăţânării 
lui, acel spirit al răzvrătirii tinereşti cu care se luptase timp de mulţi ani pentru a-şi 
păstra ascultarea desăvârşită față de Dumnezeu, era încercată în focul suferinței. Dacă, 
cu ajutorul lui Hristos, putea înlătura acele rămăşiţe ale voinţei lui — o parte a sinelui pe 
care nu a putut să o vadă deplin până în acest moment groaznic — putea deveni 
desăvârşit, victorios asupra naturii sale căzute şi a slăbiciunii trupeşti. 

Terminând prima operaţie, doctorii au crezut că Părintele Serafim va supraviețui. 
Totuşi, testele care au urmat au arătat că problema nu era terminată: sângele începuse 
din nou să se coaguleze. Doctorii l-au operat a doua oară, scoțând şi mai mult intestin, 
dar au dat peste o mare dilemă: dacă foloseau anticoagulanți pentru a preveni 
coagularea sângelui, va avea hemoragii interne mortale, dar dacă astfel de medicamente 
nu se foloseau, murea din ce în ce mai mult țesut. A fost chemat un specialist în această 
boală rară, din San Francisco, dar nici el nu a putut opri vătămarea. Acum doctorii 
puteau să-i dea Părintelui Serafim, o şansă de însănătoşire de numai doi la sută. 

Părintele Gherman a intrat să stea de vorbă singur cu Părintele Serafim. Era 
foarte schimbat faţă de cum arăta după prima operaţie: mai multă pace, dar tot slăbit. A 
încercat să vorbească cu Părintele Gherman de după aparatul de respirat dar era prea 
slăbit ca să poată vorbi. Singurul lucru pe care l-a putut înțelege Părintele Gherman era 
acela că Părintele Serafim încerca să-i spună despre o viziune pe care o avusese despre 
Arhiepiscopul loan, şi că se referea la viitor. Arhiepiscopul loan venise să mângâie şi 
să-şi liniştească ucenicul în agonia sa, dar numai acel ucenic va şti ce taine i-a 
descoperit. 

„Doctorul a spus că vei muri!” Părintele Gherman i-a spus Părintelui Serafim. 
„Dar ce se va întâmpla cu Alaska? Încă nu ne-am împlinit planul — ceea ce ne doreşte 
Părintele Gherasim. Dacă mori, ne dai binecuvântare să mergem acolo să continuăm 
Noul Valaam al Sf. Gherman?” Conştient, Părintele Serafim a ridicat mâna şi a făcut 
efort să-şi mişte degetele împreună într-un semn de binecuvântare. După asta, Părintele 
Gherman a făcut altora nişte afirmații tainice despre mersul în Alaska, dar nimeni nu a 
ştiut ce voia să spună. 


Cânp starea, practic fără nădejde, a Părintelui Serafim a fost făcută cunoscută 
fiilor săi duhovniceşti, a fost, după cuvintele unuia dintre ei, „ca şi cum ar fi avut loc un 
mare cataclism. Intensitatea de coşmar a zilelor care au urmat este greu de descris — 
sentimente de şoc, de neputinţă, dezorientare, nelinişte, singurătate şi deznădejde”. 

Sărbătorirea Adormirii Maicii Domnului avusese loc numai cu câteva zile în 
urmă, şi mulţi au crezut că Maica Domnului îl va lua pe Părintele Serafim la Prăznuirea 
ei. Asta i s-a părut mai ales Părintelui Gherman, care observase în ultimele câteva 
săptămâni evlavia extrem de intensă a Părintelui Serafim față de Maica Domnului, 
exprimată prin citirea cea mai plină de pocăință a rugăciunilor şi canoanelor către ea. 

În ajunul Prăznuirii Adormirii, s-au adunat mulţi oameni la Biserica misionară 
din Redding pentru a participa la Liturghia de la miezul nopţii şi a se ruga pentru 
însănătoşirea Părintelui Serafim. Alexei Young, care a slujit Liturghia, a dus Sfânta 
Împărtăşanie Părintelui Serafim în spital, unde Părintele Gherman împreună cu alții 
privegheau. Doctorii au permis oamenilor să-l viziteze pe Părintele Serafim câte unul, 
pe rând. Cei care au intrat la terapie intensivă, l-au găsit oscilând între conştiență şi 
inconştiență, cu ochii lucind de medicamente şi durere. Toţi s-au gândit că acesta era 
ultimul lor rămas bun; şi totuşi, nu erau pregătiți să-l părăsească pe Părintele Serafim, 
lăsându-l să plece în lumea cealaltă, şi se rugau pentru o minune. 

Arhiepiscopul Artemon a sosit la spital şi a citit rugăciuni pentru plecarea 
sufletului, împreună cu Părintele Gherman, înainte de a se întoarce la San Francisco. Era 
aproape ora 2:00 noaptea. 

Unul dintre fiii duhovniceşti îşi aminteşte: „Unii care stăteau lângă patul 
Părintelui Serafim n-au vrut să plece. Atunci s-a întâmplat ceva nemaipomenit. Poate a 
fost milostivirea Maicii Domnului care a deschis uşile. Oamenii au început să se strângă 
în camera Părintelui Serafim — nu trei sau patru, ci cel puţin douăzeci i-au înconjurat 
patul, şi în următoarele câteva ore au cântat ca să audă Părintele Serafim poate pentru 
ultima dată, frumosul stih al Adormirii: “Ceata apostolilor adusă cu voia ta de față, de la 
marginea lumii...” Apoi s-a cântat tot Canonul Paştilor. Părintele Serafim respira printr- 
un aparat şi nu putea vorbi. Dar era conştient, şi când a auzit cântându-se unul dintre 
imnele sale preferate, “Milostivul Iosif”, a început să plângă.”"!* 

Cei care îl priveau pe Părintele Serafim au început şi ei să plângă. Nimeni nu-i 
putea reţine, în special în momentul sfâşietor când a venit Teofil să ceară iertare de la 
Părintele Serafim. Chiar înainte de a veni Părintele Serafim la spital, Teofil avusese un 
conflict puternic cu el şi îi produsese o mâhnire şi mai mare pe fondul acela de durere. 
Acum a venit să-i spună Părintelui Serafim că îl iubeşte şi că îi mulţumeşte că îi este 
părinte. 

Era greu să priveşti la suferințele Părintelui Serafim, dar era şi mai greu ca 
cineva să se desprindă de patul său. Totuşi, în cele din urmă, surorile au cerut tuturor să 
plece. Nimeni nu ştia că acesta era doar începutul unei privegheri care urma să dureze 
încă cinci zile şi cinci nopți. 

Acelaşi catehumen loan, care vorbise mai devreme cu Părintele Serafim, 
plănuise să fie botezat de către el de Prăznuirea Adormirii. Părintele Gherman, 
nădăjduind că puterea duhovnicească a harului acestei sfințiri îl va întări şi pe Părintele 
Serafim, a hotărât să înceapă botezul singur. Împreună cu alţi patru a plecat la 
mânăstire, promițându-i Părintelui Serafim că va sluji Liturghia pentru el în ziua aceea. 
Pârâul care era la vale de Noble Ridge strălucea în soare. Când tânărul catehumen ieşea 
din apele botezului, o rază de bucurie străpunse norul de mâhnire care atârna deasupra 
inimilor tuturor. 

Epuizați de privegherea din spital şi de slujba lungă, oamenii de la mânăstire au 
încercat să se odihnească. Dar neliniştea învingea somnul. Oare, Părintele Serafim mai 
era în viaţă? În după-amiaza aceea, la mânăstire s-au făcut rugăciuni pline de lacrimi 
înaintea icoanei Maicii Domnului „Grabnic-Folositoarea”. Şi în Sf. Munte Athos 
călugării se rugau înaintea acestei icoane pentru însănătoşirea Părintelui Serafim. 
Înainte de a pleca la Redding, au dat un telefon la spital — care întotdeauna se făcea cu 
inima zdrobită — şi au fost înştiinţați că starea Părintelui Serafim se îmbunătăţise foarte 
uşor. 

Vizitatorii erau emoționați să vadă că Părintele Serafim, în timpul momentelor 
sporadice de conştienţă, se lupta să-i salute cu un zâmbet de iubire. Când noul botezat 
loan, purtând cămaşa albă de botez, a intrat să-l vadă pe Părintele Serafim, faţa 1 s-a 
luminat când a strâns mâna tânărului. Se vedea o mare frumuseţe duhovnicească într-un 
trup care era lovit de durere. 

Fiica lui duhovnicească continuă: „În seara aceea erau şi mai mulți oameni la 
spital. Și era un sentiment şi mai mare de nădejde, deşi Părintelui Serafim i se dădeau 
numai 10 % şanse de vindecare. 

În timpul primelor ore ale dimineţii, surorile din schimbul de noapte au permis 
vizite mai lungi. Cei care au avut prilejul să petreacă câteva ore în timpul acesta, 
rugându-se şi citind Evanghelia la patul Părintelui Serafim, nu vor uita niciodată această 
experiență intensă şi foarte liniştitoare. A fost timpul de a medita la moarte, care plutea 


614. Cu Sfinţii odihneşte ...”, America ortodoxă, nr. 22 (aug. — sept. , 1982), paginile 6 —7 . 

foarte aproape, şi la sensul suferinței, suferința pentru Hristos. Fără nici un ajutor, legat 
de pat pentru a evita primejdia posibilă de a apuca firele de la aparatele monitorizate 
care îi traversau pieptul, braţele înţepate cu tuburi şi respirând cu ajutorul unui aparat de 
respirat, Părintele Serafim arăta ca imaginea unui om răstignit; într-adevăr, noi asistam 
la un martiriu. Vorbise atât de des despre suferință şi folosul pe care îl avea asupra 
sufletului creştin. Avea atâta milă şi evlavie față de ortodoxia suferinței din spatele 
cortinei de fier. Poate că Dumnezeu îi îngăduia să sufere împreună cu ei.” 

Mai târziu, unul dintre fiii săi duhovniceşti a făcut aceste observaţii despre 
suferința lui: „Pentru Părintele Serafim, obsesia modernă a confortului datorat 
tehnologiei, era la fel de primejdioasă pentru suflet ca orice erezie. Pentru mulți dintre 
noi care eram prezenți la ultima fază a bolii lui şi la moarte, părea că forțele demonice 
încercau să se răzbune pe el pentru că el expunea adevărul prin crucificarea lui datorată 
tehnologiei moderne. Era dezbrăcat, conectat la tot felul de tuburi şi aparate; forțat să 
îndure o săptămână de tortură medicală.” 


LITURGHIA de duminică din Redding a fost urmată în acea seară de Sfântul 
Maslu. O fiică duhovnicească îşi aminteşte: „Fiecare se simţea ca şi cum păcatele sale 
erau cel puţin parțial responsabile de boala Părintelui Serafim. De aceea fiecare 
participase la slujba de Sfântul Maslu, fiind miruit spre vindecarea sufletului şi a 
trupului, pocăindu-se şi rugându-se înflăcărat în timpul slujbei, “Auzi-ne, O, Doamne!” 
După aceea, Părintele Gherman a mers la spital să-l miruiască pe Părintele Serafim. 

Pentru toți cei apropiați Părintelui Serafim, a fost o experienţă foarte intensă şi 
istovitoare — din punct de vedere emoţional, fizic şi duhovniceşte. Telefonul din sala de 
aşteptare de la ATI (reanimare) a început să sune constant cu apeluri de la oameni din 
toată ţara întrebând despre Părintele Serafim şi rugându-se. Aici, şi chiar şi în 
străinătate, cereri înflăcărate erau îndreptate către tronul lui Dumnezeu, rugându-L 
fierbinte să-l milostivească pe Părintele Serafim, nu pentru el, întrucât el se pregătise de 
mult pentru acest ceas, ci pentru aceia dintre noi care aveau nevoie de îndrumarea lui 
pentru mântuirea sufletelor noastre. Un om de o asemenea statură duhovnicească rară, o 
lumină de învățătură adevărată în această epocă de întunecime şi confuzie 
duhovnicească .... Sigur nu ne va lipsi Dumnezeu atât de curând de o asemenea lumină 
puternic strălucitoare? 

Orele treceau greu. Fiecare apel telefonic, fiecare vizitator care discutase cu 
doctori sau surori — era nădejdea pentru ştirea cea mai bună şi teama pentru ce e mai 
rău. Sala de aşteptare devenise o cameră de rugăciune, unde urmau unul după altul, un 
acatist sau un canon. Se citeau pe rând cele patru Evanghelii, şi apoi de la capăt. Era un 
timp de rugăciune intensă şi îndelungată că puţini dintre noi mai trecuserăm înainte prin 
aşa ceva. "15 

Marţi dimineaţă situația Părintelui Serafim devenise din nou foarte critică; 
apeluri telefonice cereau rugăciune sporită. Episcopul Nectarie a sosit să-şi vegheze fiul 
duhovnicesc. În următoarele câteva zile a continuat să vegheze la spital şi a făcut multe 
slujbe de rugăciuni fierbinți. Părintelui Gherman i-a spus: „Fii pregătit. Poate că 
Părintele Serafim este acum pregătit pentru împărăția cerurilor.” 

În noaptea aceea, s-a slujit Liturghia la miezul nopţii în capela spitalului, 
aproape de Anestezie Terapie Intensivă. Plafonul capelei era jos, nu erau ferestre, 
dându-i un sentiment de catacombă. Era plină cu oameni, majoritatea americani 
convertiți, care erau în stare să cânte întreaga Liturghie pe de rost. Era un sentiment 
copleşitor de putere duhovnicească, venind din perseverenţa rugăciunilor şi o unitate a 
duhului şi scopului. Avându-şi prietenul în pragul morții, Părintele Gherman a spus că 
„era ca şi cum plafonul spitalului fusese deschis şi noi ne aflam în fața raiului”. 


915 Ibid. 

În timp ce Părintele Gherman era în mijlocul tuturor activităţilor, făcând 
privegheri lungi şi ținând slujbe, se îngrijea să nu pună stăpânire pe el durerea 
emoțională. Dar când îmbrățişa vizitatorii care plângeau, ca să-i consoleze, unii puteau 
simți că strângeau un om care era prăbuşit în interior. Se bizuise pe Părintele Serafim în 
foarte multe direcții — ca prieten, partener, critic, sfătuitor care era în acelaşi timp fiu 
duhovnicesc, un om care i-a împărtăşit visele, care spusese acele cuvinte hotărâtoare, 
„Am încredere în tine.” Odată, Părintele Serafim îi spusese Părintelui Gherman că 
nădăjduia să moară primul, pentru că se simțea neputincios să păstreze totul în bună 
desfăşurare fără Părintele Gherman. Acum, totuşi, Părintele Gherman se întreba cum, 
sau dacă obştea ar putea exista fără Părintele Serafim. 

Odată, Părintele Gherman îl mărturisea pe Părintele Serafim. Întrucât Părintele 
Serafim nu era în stare să vorbească, Părintele Gherman a numit câteva păcate şi l-a 
întrebat dacă s-a pocăit de toate gândurile, vorbele, faptele păcătoase. Cu o privire 
cinstită, Părintele Serafim a reuşit să încuviinţeze cu o mişcare a capului. 

În timpul îndelungii agonii de o săptămână a Părintelui Serafim, a fost evident 
pentru Părintele Gherman şi pentru alţii, că fusese într-adevăr curăţit, învingându-şi voia 
proprie şi oferind-o lui Dumnezeu ca o ardere de tot. Nu era acum în el nici o urmă de 
mânie sau răzvrătire, numai evlavie, iubire, căință şi păreri de rău. Odată, înainte de a-i 
da Sfânta Împărtăşanie, Părintele Gherman a citit Evanghelia şi apoi, ţinând cartea 
deasupra muribundului, a început să-l binecuvinteze cu ea. Brusc, Părintele Serafim şi-a 
adunat fiecare ultimă picătură de putere din trupul muribund, zdruncinat, s-a ridicat să 
sărute acea carte supremă care îi dăduse viață. Când a revenit pe pat, ochii îi erau plini 
de lacrimi. Oamenii de acolo plângeau cu el. Printre ei era un catehumen pe nume 
Martin care, ezitând anterior să facă pasul final în Biserică, a spus mai târziu că acest 
efort eroic al Părintelui Serafim a fost pentru el „colantul”, ştergând toate îndoielile din 
mintea lui. În acel moment, el a văzut că puterea lui lisus Hristos era de neînvins chiar 
în fața morții, şi credința Părintelui Serafim era mai reală şi răbdătoare decât orice 
simplă realitate fizică. 

Se poate presupune ce binecuvântare interioară i-a dat în acele ultime zile 
Dumnezeu, Maica Domnului şi toți Sfinţii Săi. Era nevoie doar să te uiţi în ochii lui ca 
să ştii că durerea nu-l smulsese din rugăciunea neîncetată. 

Marţi noaptea fusese adus la Anestezie Terapie Intensivă un tânăr aproape mort 
după un accident groaznic de motocicletă. Mama lui plângea fără mângâiere, în aceeaşi 
sală de aşteptare în care plângeau cei apropiați ai Părintelui Serafim. Când Părintele 
Gherman s-a apropiat de ea în dimineaţa următoare ca să-i aline durerea, a întrebat dacă 
dorea ca fiul ei să fie botezat. A zis da, şi Părintele Gherman a botezat numaidecât 
băiatul, Cristofor. La câteva ore după asta, I-a fost plăcut Domnului să-i ia sufletul, 
curățit de apele botezului. Toţi au simţit că acesta era deja un rod al suferințelor 
Părintelui Serafim. 

Miercuri după amiază a fost adusă din San Francisco la Părintele Serafim, 
icoana făcătoare de minuni a Maicii Domnului „Bucuria neașteptată”. Toată ziua 
oamenii s-au rugat în fața icoanei şi au simţit cu adevărat că Maica Domnului îl avea în 
pază pe Părintele Serafim. S-a slujit din nou Liturghia la miezul nopţii în capela 
spitalului şi Părintele Serafim a primit Sfânta Împărtășanie la ora 3:00 a.m.. Părintele 
Gherman şi câțiva frați din mânăstire au mers apoi să doarmă câteva ore în biserica din 
Redding. Ceilalţi au rămas la spital, aducând periodic icoana la Părintele Serafim, de 
câte ori erau îngăduiți vizitatorii. 


A 
În primele ore ale dimineţii de joi, Helen Kontzevici care trăia încă în 


Berkeley, a avut un vis. „Fram cu un preot pe care nu-l cunoşteam”, şi-a amintit mai 
târziu, „care mă mustra pentru păcatele mele. Mi-a spus că nu trebuie să supăr niciodată 

pe nimeni. Am intrat împreună într-o sală mare, de palat. La capătul acestei săli stătea 
un om pe un podium şi cânta. Era greu să-l vezi bine din cauza distanței. Cu cel mai 
frumos glas cânta imnul măreț către Maica Domnului, “Măreşte suflete al meu pe 
Domnul ...” am spus: “Nu aud bine.” Preotul m-a îndemnat să mă apropii şi am făcut 
câțiva paşi înainte. Atunci am început să aud cântarea foarte clar. Cântărețul era un 
tenor cu o voce ca a Părintelui Serafim, a cărui cântare o auzisem cu ani în urmă în 
Catedrala din San Francisco. Asta fusese la începutul anilor '60 când, stând în altar, 
cântase singur slujba Utreniei de la început până la sfârşit. Niciodată în viața mea nu 
mai auzisem asemenea cântare cucernică. Sufletul meu fusese înălțat în înaltul .... 
Acum în visul meu am auzit aceeaşi cântare fără egal. Era acelaşi glas, dar suna ca acela 
al unui înger, un sălăşluitor al raiului. Aceasta era cântare cerească, nepământeană. 

Trezindu-mă, am înțeles că nu era nici o nădejde de vindecare a Părintelui 
Serafim.”!6 

Alison, acum văduvă, care locuia în Kansas, i se dăduse şi ei un indiciu tainic al 
morții iminente a Părintelui Serafim. Spre deosebire de Helen Kontzevici, ea nu fusese 
contactată în legătură cu boala Părintelui Serafim. Peste ani, trăind la zeci de mii de km 
depărtare, ea continuase să simtă o legătură puternică cu el. Deşi doar rareori primise 
scrisori de la el şi chiar pierduse legătura cu el câțiva ani, ea s-a rugat pentru el în 
fiecare zi şi simţea că el se ruga pentru ea. Chiar înainte de a primi o scrisoare de la el, 
ea simţea de obicei că el se gândea la ea şi ştia că sosea. Şi acum din nou, în ultimele lui 
ceasuri, duhul lui a ajuns cumva la ea. Într-un vis, ea l-a văzut legat de un pat şi a văzut 
în ochii lui agonie fizică groaznică, astfel că era dureros chiar şi pentru ea să vadă, cu 
toate că era soră. Ea a văzut că el nu putea vorbi. Numaidecât a scris la mânăstire să afle 
dacă într-adevăr ceva nu era bine. 

Între timp, Părintele Gherman, căruia Părintele Serafim îi spusese cu ani în urmă 
să ia legătura cu Alison dacă se va mai întâmpla ceva cu el, găsise adresa ei şi îi 
scrisese. Ea a primit ştirea numai după moartea Părintelui Serafim, confirmându-i 
adevărul pe care îl văzuse în vis — în special faptul că Părintele Serafim nu fusese în 
stare să vorbească cât a stat în spital. Astăzi ea se mângâia cu gândul că, în ultima clipă 
a vieții lui, Părintele Serafim încercase să ajungă la ea! 


J OI dimineaţă pe la ora 10:30 doctorii au anunţat că ei nu mai puteau face 


nimic. Părintele Serafim slăbise mult în timpul unei săptămâni de suferință care 
începuse să-i afecteze multiple organe. În câteva minute, vegherea muribundului luase 
sfârşit şi începuse pentru el o viaţă nouă. 

Părintele Gherman a ajuns la spital îndată după ce a murit Părintele Serafim şi în 
ciuda faptului că nu pierduse niciodată nădejdea pentru vindecarea Părintelui Serafim, 
arăta că se pregătise pentru veste. Ultima persoană pe care o văzuse Părintele Serafim a 
fost una din surorile de la Schitul Sf. Xenia. „Fii tare”, au fost ultimele cuvinte pe care 
le-a auzit el înainte de a trece deplin în împărăția duhului. 

Părintele Serafim a murit la 20 august, 1982. Avea doar patruzeci şi opt de ani. 
După cum este scris în Înţelepciunea lui Solomon: Ajungând curând la desăvârşire, 
dreptul a apucat ani îndelungați: Sufletul lui era plăcut lui Dumnezeu, pentru aceasta 
Domnul S-a grăbit să-l scoată din mijlocul răutății. (Înţelepciunea 4, 13). 

Moartea Părintelui Serafim a apărut „După prăznuirea” Adormirii, un semn 
pentru mulți că Maica Domnului într-adevăr îi acordase Părintelui Serafim o ocrotire 
aparte în ceasul morţii sale. Suferinţa lui, intensă dar scurtă în faţa veşniciei, a marcat 


616 Maica Brigid, „Ultimul capitol din scurta viaţă a Părintelui Serafim de Platina”, Cuvântul ortodox, 
numerele 108 — 109 (1983), paginile 10-11. 

917 Astăzi, Alison trăieşte cam la 128 de km depărtare de mormântul Părintelui Serafim. După moartea lui, 
ea a ajutat obştea să pregătească manuscrisele pentru publicare. 

ultimul capitol din sporirea lui duhovnicească, conducându-l spre pragul raiului. Căci 
necazul nostru de acum, uşor şi trecător, ne aduce nouă, mai presus de orice măsură, 
slavă veşnică covârşitoare. Ul Cor. 4, 17). 

Părintele Gherman împreună cu câţiva oameni au intrat în spital să îmbrace 
trupul Părintelui Serafim în veşmintele monahale şi cele preoțești. În ciuda eforturilor 
de a-i lega maxilarul, gura Părintelui Serafim cădea în mod firesc într-un zâmbet liniştit 
de bucurie cerească neîndoielnică. Îndată un antreprenor de pompe funebre, pe nume 
David De Mars, care era prieten şi vecin al mânăstirii, a intrat cu camionul ca să-l ia pe 
Părintele Serafim înapoi la Noble Ridge. O procesiune de maşini urca drumul şerpuitor 
de munte care ducea la mânăstire, şi pe care se auzea cântarea neîncetată a imnelor. 

Trupul Părintelui Serafim a fost aşezat într-un sicriu simplu de lemn în mijlocul 
bisericii mânăstirii, unde urma să rămână până la înmormântare. Se citea Psaltirea 
continuu, în biserică. Privegherea devenise acum o priveghere de rugăciune pentru 
odihna sufletului Părintelui Serafim. 


104 
Cele patruzeci de zile 


Virtutea nu piere, chiar atunci 
când omul moare, 
pentru că ea nu este materială. 

- Euripide 


A 

În cele trei zile între moarte şi înmormântare, trupul neîmbălsămt al Părintelui Serafim 
nu s-a înțepenit de loc, nici nu a început să se strice în nici un fel, cu toate că era căldura 
verii. Nu avea de loc paloarea morţii; de fapt, el avea o culoare gălbuie. Pielea îi 
rămăsese moale şi trupul părea să fie „al unui copil care doarme”, în cuvintele unui 
pelerin de la mânăstire. Alt pelerin, profesor la fosta universitate a Părintelui Serafim, 
din Berkeley, a comentat că „arată exact ca nişte moaşte”. Întrucât din timpuri străvechi 
curăția a fost privită ca semn al sfințeniei în Biserica Ortodoxă, toţi cei de față au simţit 
că erau martori ai unei manifestări a harului lui Dumnezeu. 

Pe când se afla în sicriul simplu din lemn din biserică, fața Părintelui Serafim a 
devenit strălucitoare. Era atât de mângâietoare expresia lui liniştită de pace şi fericire pe 
care oamenii nu puteau să o înţeleagă în starea monahală tradițională. Părea că este viu 
— mai tânăr decât fusese înainte de boală. Imaginea lui era o mărturie a biruinţei asupra 
morții, şi numeroşi oameni porneau petrecerea unor perioade îndelungate de timp în 
rugăciune lângă sicriul lui. Copilaşii cu greu puteau fi îndepărtați de lângă sicriu, 
aceasta era atmosfera de iubire şi linişte din jurul trupului său. Văzând acea expresie 
binecuvântată pe faţa lui, Părintele Gherman şi-a amintit cuvintele din /ch Habe Genug: 
„Închideţi-vă acum, ochi obosiţi.” Taina morții la care meditase Părintele Serafim cea 
mai mare parte a vieţii sale intelectuale nu mai era acum o taină pentru el. 

La înmormântare, biserica mânăstirii era arhiplină. Slujba, condusă de 
Arhiepiscopul Artemon şi Episcopul Nectarie a adus şi mai multe roade duhovniceşti 
ale repausării Părintelui Serafim. Deasupra sicriului său, doi frați ai mânăstirii au fost 
tunşi călugări rasofori, Vladimir Anderson a fost hirotonit preot iar Laurence Williams 
de la misiunea Etna a fost făcut diacon. În timpul funeraliilor, oamenii continuau să vină 
la sicriu, să sărute fruntea Părintelui Serafim şi acele mâini binecuvântate care scriseseră 
atât de multe cărţi de suflet folositoare, articole şi slujbe bisericeşti. În altar se cântau 
stihiri frumoase dar liniştitoare ale slujbei de înmormântare pentru preoți, scrise în sec. 

al VIII-lea de Sf. loan Damaschin: „Ce dulceaţă pământească rămâne neamestecată cu 
durere? Ce slavă stă neschimbată pe pământ? Toate lucrurile nu sunt decât umbre şterse, 
nişte vise înşelătoare: şi doar un singur moment; şi moartea le va înlocui pe toate. Dar în 
lumina feţei Tale, O, Hristoase, şi în dulceața frumuseţii Tale, dă-i odihnă celui pe care 
Tu l-ai ales, pentru că Tu iubeşti lumea.” 

Potrivit învăţăturii care s-a făcut cunoscută Bisericii prin revelația îngerilor, 
pentru că timp de două zile după moarte, sufletul se bucură de o relativă libertate şi 
poate vizita locuri de pe pământ care i-au fost dragi. În Sufletul după moarte Părintele 
Serafim scria: „Înfăţişarea celor două zile nu este în nici un caz vreo dogmă. Este un 
“model” care adevereşte rânduiala cea mai obişnuită a experienţelor sufletului după 
moarte. Multele situaţii, atât din literatura ortodoxă cât şi din povestirile experiențelor 
moderne, în care morţii s-au arătat pentru o clipă celor în viață, în ziua cea dintâi sau a 
doua a morţii lor (uneori în vis) sunt exemple ale adevărului că sufletul rămâne cu 
adevărat, în mod obişnuit, aproape de pământ pentru o vreme scurtă.”S15 

Se pare că acesta a fost şi cazul Părintelui Serafim. Una dintre fiicele sale 
duhovniceşti, Elie Anderson, stătea în faţa sicriului în biserică, plângând şi întrebând ce 
va face ea fără el. După aceea a relatat: „Fără să ştiu cum, şi fiind conştientă de 
transformare, mă uitam la o icoană mare a lui Hristos. Mi-a venit un miros urât şi l-am 
auzit pe Părintele Serafim că-mi spune, “Putrezesc, putrezesc — întotdeauna a fost 
Hristos, nu eu.” Apoi mi-am întors privirea înapoi la Părintele Serafim şi mirosul era în 
mod categoric, ca cel de trandafiri; şi am avut o pace desăvârşită. 

Când toată lumea îşi lua rămas bun de la Părintele Serafim, l-am văzut 
numaidecât stând deasupra sicriului, cu fața la altar. Este greu de descris; era foarte 
luminos, curat, îmbrăcat călugăr. Tot timpul cât s-au cântat imne, el cădelnița, 
întotdeauna cu faţa la altar.” 

Biserica era atât de plină că mulți oameni au trebuit să asculte slujba de afară, 
printre ei se afla şi Maica Brigid, fosta Barbara McCarthy. Probabil că arăta 
deznădăjduită, pentru că Episcopul Nectarie a mers la ea ca să o mângâie. „Nu te ruga 
pentru Părintele Serafim”, a zis el, „roagă-te lui”. 

După funeralii, s-a slujit o Liturghie în biserica plină. Privind din altar pe 
fereastră în timpul Crezului din Liturghie, episcopii şi preoții au văzut o privelişte 
emoţionantă: o familie de căprioare se adunase în jurul mormântului Părintelui Serafim. 

Părintele Serafim a fost înmormântat exact pe locul unde, cu paisprezece ani în 
urmă, el şi Părintele Gherman slujiseră primele lor slujbe de Prăznuirea Adormirii, şi 
unde îi mulțumise cu lacrimi lui Dumnezeu pentru că îi dăduse această pustie în care să- 
şi săvârşească mântuirea. 

În timp ce sicriul Părintelui Serafim era acoperit cu pământ, durerea simțită de 
cei mulți apropiaţi ai săi s-a transformat în bucurie, întrucât s-a cântat dintr-odată 
„Hristos a înviat!” imnul biruitor al Paştilor. Cuvintele Sf. Ignatie Brianceaninov, pe 
care Părintele Serafim le citase odinioară în descrierea funeraliilor Arhiepiscopului 
loan, puteau fi aplicate şi propriei sale înmormântări: „Ai văzut vreodată trupul unui om 
drept al cărui suflet a plecat? Nu iese nici o duhoare de la el; nu-ţi este frică să te 
apropii. La înmormântarea lui, durerea se topeşte într-un fel de bucurie de neînțeles .... 
Acesta este un semn că decedatul a obținut milă şi har întru Domnul.” 

La funeraliile Părintelui Serafim, pentru mulți americani convertiți, harul evident 
revărsat în această zi avea o semnificație anume. Aceasta a creat martori ai puterii 
duhovniceşti ai tuturor americanilor ortodocşi. Părintele Serafim era unul dintre primele 
roade ale sfințeniei americane înnăscute, devenind prima „legătură” americană deplină 
cu sfinții părinți. 


618 Jerom. Serafim Rose, Sufletul după moarte, Ed. Tehnopress, laşi, 2003, p. 183. 
%19 Maica Brigid, „Ultimul capitol din scurta viaţă a Părintelui Serafim”, paginile 12 — 13 . 
620 părintele Serafim Rose şi Starețul Gherman, Cuviosul Ioan Făcătorul de minuni, p. 175. 

ÎARĂşI, potrivit învățăturii ascetice ortodoxe, sufletul plecat din trup, după ce 
trece succesiv prin cercetarea „vămilor”, în a treia zi după moarte, vizitează locaşurile 
raiului şi adâncimea iadului, neştiind unde va rămâne, şi numai în cea de a patruzecea zi 
se stabileşte locul până la Învierea Generală. Pentru acest motiv Biserica se roagă foarte 
fierbinte pentru răposat în timpul celor patruzeci de zile după moarte. Părintele 
Gherman a slujit câte o Liturghie în fiecare zi în memoria Părintelui Serafim, pe tot 
parcursul acestei perioade. 

În Sufletul după moarte, Părintele Serafim a clarificat învățătura ortodoxă: „De 
bună seamă că nu este uimitor faptul că, după ce a trecut prin vămi şi a sfârşit pentru 
totdeauna cu lucrurile cele pământeşti, sufletul trebuie dus cu adevărat în lumea 
cealaltă, într-o parte a căreia îşi va petrece veşnicia. Potrivit descoperirii pe care a făcut- 
o îngerul înaintea Sf. Macarie al Alexandriei, Biserica face o pomenire aparte pentru cel 
răposat în cea de a noua zi după moarte (departe de simbolismul general al celor nouă 
cete ale îngerilor) fiindcă până atunci sufletului i se arată frumusețile raiului, şi numai 
după aceasta, pentru celelalte zile rămase până la patruzeci, i se arată chinurile şi 
grozăviile iadului, înainte de a se hotări, în cea de a patruzecea zi, locul unde va aştepta 
învierea morților şi Judecata de Apoi.”?! 

A noua zi de la moartea Părintelui Serafim era prăznuirea Sf. lov de Pociaev (28 
august), exact nouăsprezece ani de la întemeierea obştii Sf. Gherman. În timpul nopții 
zilei a noua, Părintele Gherman a avut un vis în care era o gaură uriașă, întunecată. La 
gura găurii şedea o figură îmbrăcată în alb, arătând ca şi cu era într-o stare de scârbă. Un 
grup de femei şi un bărbat şedeau alături şi mângâiau această figură. I se arătau acum 
Părintelui Serafim religiile inferioare, aşa cum se întâmplă în general sufletelor în cea de 
a noua zi? 

Şase zile mai târziu, în ziua când se slujise prima Sfântă Liturghie în pustia de la 
Platina, prăznuirea Sf. Mamant (2 septembrie), Părintele Gherman, după ce slujise 
Liturghia, l-a văzut în vis pe Părintele Serafim înveşmântat în alb şi dormind. 
Numaidecât, viaţa s-a repezit în faţa lui şi el a deschis ochii ca şi cum ar fi salutat viața 
radios. 


A 

În a patruzecea zi după moartea Părintelui Serafim, o zi desemnată ca un timp 
special de rugăciune a Bisericii, pelerini au sosit din nou la mormântul lui ca să se roage 
pentru el. Totuşi, mulţi începuseră să facă ceea ce Episcopul Nectarie o sfătuise pa 
Maica Brigid; adică să se roage nu numai pentru Părintele Serafim, ci şi Părintelui 
Serafim, că el va continua să povăţuiască şi să se roage pentru ei din lumea cealaltă. 
Episcopul Nectarie, care a venit la mânăstire în cea de a patruzecea zi împreună cu 
câțiva clerici, a confirmat ceea ce era deja în inimile oamenilor. După ce a slujit Sfânta 
Liturghie şi apoi o panahidă episcopală la mormânt, Episcopul a ţinut o predică care s-a 
sfârşit cu exprimarea: „Părintele Serafim a fost un om drept, poate un sfânt.” Episcopul 
Nectarie era deplin justificat să facă o asemenea afirmaţie, având o legătură foarte 
apropiată cu sfinții atât din Rusia cât şi din lumea liberă. Totuşi, preotul care i-a tradus 
predica în engleză, a ezitat să repete această exprimare, în special ultimul cuvânt. 
Considerând că o asemenea afirmație îndrăzneață ar putea fi riscantă întrucât alte 
oficialități bisericeşti nu-şi exprimaseră încă opinia, acest preot l-a întrebat pe Episcopul 
Nectarie dacă gândea cu adevărat ceea ce spusese. Lovind pământul cu bastonul, 


“2! Jerom. Serafim Rose, Sufletul după moarte, Ed. Tehnopress, laşi, 2003, p. 186. 


62 Maica Brigid, „Ultimul capitol din scurta viaţă a Părintelui Serafim”, p. 175. 

Episcopul a repetat în rusă, „Un sfânt!” — şi preotul, simțindu-se încurcat, a fost obligat 
să redea acest cuvânt în engleză. 

Conducând procesiunea din deluşorul unde era mormântul Părintelui Serafim, 
Episcopul era gata să intre în biserică, având încă în mână cădelnița fumegândă. 
Numaidecât s-a întors şi cu un sentiment puternic, a început să cânte imnul măreț către 
sfinții-călugări: „Te slăvim, te slăvim, sfântul nostru Părinte Serafim, şi îţi cinstim 
memoria sfântă: învățătorul călugărilor şi împreună-vorbitor cu îngerii.” Călugării, 
clericii şi pelerinii s-au unit în cântec şi durerea de a fi despărțiți de Părintele Serafim s- 
a transformat din nou în bucurie. 

Părintelui Serafim, acestui american convertit, care fusese odată ateu şi budist, i 
se aşezase astăzi locaş în Împărăţia cerurilor. Episcopul Nectarie avea cu treizeci de ani 
mai mult decât el, primind întreaga lui tradiţie de la Optina înainte ca Părintele Serafim 
să fie „cercetaş”; şi totuşi, Părintele Serafim fusese primul care luptase lupta cea bună şi 
a săvârşit călătoria (II Tim. 4, 7). Cu un zâmbet, Episcopul a grăit către Părintele 
Gherman: „A venit şi a furat raiul de la noi.” 

Cu ani în urmă, Episcopul Nectarie le spusese părinților că trebuie să continuie 
să facă ceea ce făceau chiar dacă ar rămâne unul singur. Acum, Părintele Serafim fiind 
îngropat în pământ, el a spus obştii: „Platina este vioara întâi; acum una din strunele ei 
este ruptă. Dar trebuie să terminați melodia cu această strună ruptă.” 


105 
Cu Sfinţii 


Cu sfinții odihneşte, O, Hristoase, 
sufletele adormiţilor robilor Tăi, 
unde nu este durere, nici 
întristare, nici suspin, ci viaţă fără 

de sfârşit... 
- Condacul Panahidei (Slujba pentru morţi) 
de Sf. loan Damaschin 


A 
În mai puţin de o lună de la moartea Părintelui Serafim, America Ortodoxă i-a dedicat 
un număr memorial special. S-a publicat această apreciere importantă despre el, 


realizată de Helen Kontzevici, o mare „legătură” patristică a generației anterioare: 

„Având cea mai mare admirație pentru proaspăt repausatul Părintele Serafim, şi 
prețuind foarte mult realizările lui înaintea lui Dumnezeu, aş vrea să scriu câteva cuvinte 
despre o însuşire a lui care îmi este cea mai dragă şi apropiată inimii mele. Aceasta este 
fidelitatea lui față de ortodoxia adevărată. El nu a avut nici cea mai mică abatere de la 
învățătura Bisericii; el a renunţat la orice opinie personală. Fostul meu soţ, Ivan M. 
Kontzevici, era la fel, a avut câteva titluri universitare şi, spre sfârşitul vieții a terminat 
academia teologică. Niciodată nu i-a trecut prin minte să păcătuiască împotriva 
învățăturilor Bisericii. 

Învățătura Bisericii Ortodoxe nu este produsul minţilor sau deliberărilor marilor 
părinți ai Bisericii. Duhul Sfânt i-a inspirat cu această învățătură. Pentru acest motiv, 
ortodoxia este de nezdruncinat. Orice hulă împotriva Duhului Sfânt este un păcat de 
neiertat (Mat. 12, 31-32). Fidelitatea față de ortodoxie în timpurile noastre grele şi 

tulburi este de mare valoare. Părintele Serafim a fost o lumină care ardea şi lumina. El 
ne-a lăsat lumina lui în scrierile sale. Slavă lui Dumnezeu pentru toate. "2 

Acelaşi număr cuprindea şi un elogiu sincer al Părintelui Alexei Young: 

„Într-una dintre ultimele predici pe care am auzit-o, leromonahul Serafim a spus 
liniştit şi simplu, aşa cum spusese de multe ori înainte: “Fiţi buni unul cu altul. Zâmbiţi 
şi fiți veseli. Purtaţi-vă poverile unul altuia de dragul lui Hristos.” 

Moartea Părintelui Serafim la 20 august a mutat din mijlocul acestei misiuni 
mici, stăruitoare a Sf. Gherman din Alaska, un slujitor adevărat al lui Dumnezeu care, 
fiind în stare să înțeleagă principiile teologice adânci, nici măcar o dată nu s-a abătut de 
la calea simplităţii Evangheliei, împlinind descrierea Scripturistică a omului drept, care 
“va învăţa calea înțelepciunii” (Pilde 4, 11).... 

Scriu aceste cuvinte acum cu lacrimi, întrucât Părintele Serafim a fost asistentul 
şi colaboratorul meu, cât şi conştiinţa mea. Niciodată nu m-am aşezat la maşina de scris 
fără ca, la figurat, Părintele Serafim să privească peste umărul meu; ştiam că niciodată 
nu voi avea încredere în mine. Acum, inima mea este frântă şi numai Hristos o poate 
mângâia .... 

Desigur, pe când trăia, noi nu-l apreciam desăvârşit. Eram încrezători în el, aşa 
cum facem întotdeauna cu cei pe care îi iubim. Credeam că în ciuda sănătății sale 
şubrede, el totuşi, întotdeauna va “fi acolo”. Abia împlinise numai patruzeci şi opt de ani 
— încă tânăr — şi avea atâta lucrare neterminată; drumul lui ca şi creştin ortodox durase 
doar ceva mai mult de duăzeci de ani. Şi apoi, după o boală scurtă dar groaznic de 
intensă, a plecat, aşa încât, fiind pedepsiţi cu puțin, mare răsplată vor primi, căci 
Dumnezeu i-a pus la încercare şi i-a găsit vrednici de EI (Înţelepciune 3, 5). 

În Praktikos se găseşte acest pasaj: “Unui călugăr i s-a anunţat moartea părintelui 
său. Acesta s-a întors către mesagerul care-i adusese vestirea şi i-a grăit lui aşa: 
«Opreşte-ţi blasfemiile. Părintele meu este nemuritor! Aşa am simțit când am primit 
ştirea despre moartea Părintelui Serafim: nu este mort, acum viază cu adevărat, întru 
Hristos! A plecat în lumea viitoare ca să fie împreună cu preaiubitul său Arhiepiscopul 
loan, Sf. Paisie şi sfinţii Galileii şi ai Tebaidei de nord, ale căror Vieţi le tradusese şi le 
tipărise. 

Ca om, acesta a fost! Fraţi şi surori — dragii noştri cititori — nu vom mai vedea în 
curând un semen ca el! Aduc multă recunoştinţă lui Dumnezeu pentru că ni l-a dat, chiar 
şi pentru un timp atât de scurt. Și cred din toată inima şi din tot sufletul meu că el a auzit 
acum glasul fericit al Celui care grăieşte aceste cuvinte mari: Bine, slugă bună şi 
credincioasă! Peste multe ai fost credincios: intră întru bucuria Domnului tău” 


A 
În anii care au urmat, au fost confirmări că Părintele Serafim intrase într-adevăr 


întru bucuria raiului, de unde, înaintea tronului lui Dumnezeu, mijloacea în rugăciune 
pentru cei de pe pământ. Astfel aşa cum începuse obştea odată să adune o carte de 
memorii ale mijocirilor Cuviosului loan, tot aşa a început obştea să adune materiale 
pentru un alt întemeietor al ei, Părintele Serafim. Prezentăm în ordine cronologică 
relatări din această carte, lăsându-le să vorbească de la sine. 

1. În a doua noapte după cea de a patruzecea zi a morții Părintelui Serafim, s-a 
slujit Liturghia la miezul nopții pentru Părintele Gherasim din Alaska, care plecase la 
Domnul în această zi în 1969. Părintele Gherman, fiind foarte obosit, a mers să se 
odihnească în chilia „Optina” a Părintelui Serafim. Se luminase deja afară, când 
adormise uşor. S-a trezit repede văzându-l, lângă iconostasul bisericii mânăstirii, pe 
Părintele Serafim, privind foarte serios, concentrat, şi puţin îngrijorat. Spunea cu 


3 Helen Kontzevici, „Dohovnicul ortodoxiei adevărate”, America ortodoxă, nt. 22 (aug. — sept. , 1982), 
p.9. 
%4 părintele Alexei Young, „Pentru că sufletul lui a bineplăcut Domnului”, paginile 1, 9. 

insistență: „Aveţi grijă de Iacob, Iacob.” Părintele Gherman a sărit cu întrebarea, „Care 
Iacob?” Atunci şi-a amintit de un om mâhnit cu care obştea nu mai fusese în contact de 
şaisprezece ani: acelaşi lacob care îl adusese odinioară pe Părintele Serafim la credinţa 
ortodoxă. 

Părintele Gherman a adormit din nou, şi din nou a văzut iconostasul cu Maica 
Domnului, dar Părintele Serafim nu mai era acolo. Fiind convins că acesta nu este un 
vis obişnuit şi ştiind bine cum se îngrijea Părintele Serafim de oameni, Părintele 
Gherman s-a grăbit spre biroul său ca să găsească adresa lui Iacob. Deşi adresa era 
acolo, numărul de telefon nu era şi lacob era departe, în Canada. Mama lui se retrăsese 
la pensie în zona golfului (Bay Area) San Francisco, dar Părintele Gherman n-a putut să 
o contacteze la telefon nici pe ea. Trimiţându-i o scrisoare lui Iacob cu o bancnotă de 
douăzeci de dolari înăuntru, s-a grăbit spre zona golfului cu nădejdea de a o contacta pe 
mama lui lacob ca să afle dacă era vreo problemă. După o serie întreagă de vizite fără 
folos la casele pensionarilor, în cele din urmă, a găsit-o la miezul nopţii, doar ca să afle 
că lacob era fără lucru şi într-o stare disperată. EI a telefonat imediat unui student din 
oraş unde locuia Iacob şi l-a rugat pe acest student să-l viziteze pe Iacob. 

O săptămână mai târziu, veni un răspuns de la acest student cu o informaţie 
uimitoare. S-a întâmplat că, după o perioadă lungă în care nu a mers la biserică, Iacob s- 
a hotărât să meargă la Liturghie de Adormirea Maicii Domnului. Când a intrat în 
biserică, a simţit numaidecât un sentiment puternic al prezenței Părintelui Serafim, la 
care nu se mai gândise ani de zile. Acest sentiment sporea pe măsură ce slujba avansa. 
Iacob a auzit într-un vis pe cineva bătând la uşă. Când uşa s-a deschis, l-a văzut pe 
Părintele Serafim, dar nu l-a recunoscut îndată. Părintele Serafim avea barbă sură lungă 
şi un pardesiu pe care obişnuia să-l poarte în timpul anilor de sărăcie din San Francisco 
când lucra în librărie. I-a vorbit lui Iacob în rusă, spunând pe un ton foarte încurajator, 
„Frate Iacob, eu sunt. Nu mai viețuiesc în Platina: în mod obişnuit stau aici.” A 
continuat să-l prevină de ceva, dar Iacob n-a putut să-şi amintească precis ce a fost. 

Cam în acest timp, lacob a contractat o boală intestinală şi timp de două 
săptămâni nu a fost în stare să mănânce nimic, stomacul său refuzând să accepte 
mâncare. A slăbit foarte repede, ajungând să nu se mai poată da jos din pat. Fiind o 
persoană retrasă, nu se aştepta să-l viziteze nimeni şi nu avea bani pentru doctori. 
Totuşi, în cele din urmă, unul dintre vecini s-a oprit să-i aducă poşta şi atunci a primit 
scrisoarea Părintelui Gherman. Cu banii din scrisoare, lacob a avut cu ce plăti un 
tratament medical. A contactat pe cineva care credea că îi poate alina boala şi acesta 
sosi îndată, aducând cu el un tratament special cu apă sărată. După ce a primit acest 
tratament, lacob şi-a recăpătat puterea de îndată. 

Când a primit scrisoarea Părintelui Gherman, lacob a aflat şi despre operaţia şi 
moartea Părintelui Serafim. Aducându-şi aminte, lacob şi-a dat seama că Părintele 
Serafim a fost operat chiar în noaptea când îi simțise prezența în Biserică (care, 
întâmplător, a fost tot cam atunci când Părintele Serafim îi apăruse lui Alison, altă 
persoană din trecutul lui care la fel, nu aflase nimic despre boala lui). Iacob şi-a mai dat 
seama că era în noapte morţii Părintelui Serafim (când sufletul era încă aproape de 
pământ) că îl văzuse pe Părintele Serafim venind ca să-l încurajeze. 

„Cine ştie?” a presupus Părintele Gherman mai târziu. „Dacă Părintele Serafim 
nu mi s-ar fi arătat solicitând ajutor, poate că Iacob nu ar mai fi astăzi în viață.” 


2. Nu mult după moartea Părintelui Serafim, s-a descoperit că Matuşka 
Părintelui Alexei Young, Susan, avea o tumoare în gât. După mai multe investigaţii, s- 
au confirmat temerile cele mai reale: tumoarea era cancer malign. Doctorii nu i-au dat 
nici o nădejde. Peste tot, oamenii au început să se roage lui Dumnezeu pentru ea şi 
Părintele Alexei i-a miruit gâtul cu ulei de la candela mormântului Părintele Serafim. La 
6 decembrie 1982, o enoriaşă a Părintelui Alexei, Martha Nichols, a scris mânăstirii: 

„Simt că Părintele Serafim nu este foarte departe. Am visat de curând că 
mergeam într-o mulțime de oameni, şi acolo era Părintele Serafim, îmbrăcat în veşminte 
monahale cu scufia pe cap. M-a binecuvântat şi a spus, “Pace ţie”, şi eu am spus, “Şi 
duhului tău”, ca în Liturghie. S-a întors spre o femeie şi şi-a pus fruntea pe gâtul şi 
umărul ei. Când şi-a ridicat capul, curgea sânge pe gâtul şi umărul femeii, dar pe 
Părintele Serafim nu era sânge. Părintele Diacon Laurenţiu Williams, înveşmântat în alb 
şi galben, a mers acolo şi cu pânza Cuminecăturii a şters sângele foarte calm. Îmi 
amintesc gândul — “Este cu adevărat sângele lui Hristos!” Apoi Părintele Serafim s-a 
îndepărtat având braţele în jurul cuiva, ca şi cum ar fi mângâiat acea persoană. N-am 
recunoscut cine era. Când m-am trezit, mi-am dat seama că femeia din vis arăta, din 
spate, întocmai ca Matuşka Susan. "9% 

După câtva timp de la acest vis, Matuşka Susan a mers la doctor pentru analize. 
Toate au fost negative şi doctorii i-au spus că nu va trebui să vină la control şase luni. 
Astăzi gâtul ei este perfect sănătos. 


3. Una dintre fiicele duhovnicești ale Părintelui Serafim, Christina Shane, i-a 
scris Părintelui Gherman la 10 februarie, 1983: 

„Verişoara mea Judy, care îmi este ca şi o soră, a avut miercuri hemoragie 
cerebrală. Când a fost dusă la spital, doctorii nu i-au dat nici o nădejde de viață. Am vrut 
să vă spun despre aceasta, întrucât sunt sigură că va însemna mult şi pentru sfinția 
voastră. În noaptea aceea, după ce am aflat de la Gary, soţul ei, despre hemoragie, am 
spus un Acatist la Maica Domnului şi am dat-o pe Judy în grija ei şi a Părintelui 
Serafim. Am pus o poză de-a lui Judy lângă icoana Maicii Domnului şi lângă una a 
Părintelui Serafim în sicriu. În minte, puteam să-i descriu mergând spre Los Angeles ca 
să aibă grijă de Judy şi în inima mea ştiam că este adevărat. În noaptea aceea am dormit 
adânc şi liniştit, aproape ca şi cum cineva ar fi pus peste mine o pătură moale şi 
călduroasă. În dimineața următoare, am sunat acolo să văd cum se simte, şi ştirea a fost 
miraculoasă! Îşi revenise în timpul nopții şi acum va ieşi de la Terapie Intensivă. Poate 
vorbi şi poate mânca hrană solidă; recunoaşte pe toţi şi nu mai are paralizie. Doctorii 
spun că este un miracol. Trebuie să-i facă nişte teste săptămâna asta — nu ştiu de ce dar 
totul arată bine. Atât de multă lume s-a rugat pentru ea, şi ştiu că asta a lucrat .... Eu 
simt că ea a primit un ajutor special de la Maica Domnului şi de la Părintele nostru 
Serafim.92 


4. Câteva luni mai târziu un frate de mânăstire a scris: 

„La primul Paşti după moartea Părintelui Serafim, i s-a simţit grozav lipsa. 
Primind binecuvântare de la Părintele Serafim pe patul de moarte să împlinească un vis 
de douăzeci de ani, Starețul Gherman a plecat să petreacă noaptea Învierii lui Hristos în 
Laguna călugărilor de pe Insula Spruce, Alaska. Fra tensionat şi neliniștit, 
abandonându-şi turma orfană într-un timp atât de important. Fraţii şi surorile au înțeles 
că era Sf. Gherman care îl chema în Alaska. Cu inima grea de îndoială, a venit la 
mormântul Părintelui Serafim şi i-a cerut să aibă grijă şi să înveselească obştea de Paşti, 
în timp ce el era plecat. — Şi în mod evident, Părintele Serafim, în mod mistic şi-a vizitat 
mânăstirea de Paşti, pentru că o fetiță de şapte ani, pe care Părintele Serafim o botezase 
cu câţiva ani în urmă, l-a văzut în prima zi de Paşti. Era la mânăstire, purtând veşminte 
de Paşti complet albe şi binecuvântând cu agheasmă şi cădelnița toate pământurile .... 
Credem că Părintele Serafim a purtat de grijă mânăstirii în lipsa Părintelui Gherman.” 


*5 Maica Brigid, „Ultimul capitol din scurta viaţă a Părintelui Serafim de Platina”, paginile 19 — 20. 
4% [bid. , paginile 21 — 22 . 
7 Tbid. ,p. 24. 

5. Martha Nichols, mai sus menționată, avea o mare durere în inimă pentru că 
tatăl ei, care era om bun şi credea în Dumnezeu, nu şi-a putut găsi niciodată fericirea în 
lisus Hristos, având o imagine de tristeţe şi dezamăgire întreaga sa viață. Cât de minunat 
ar fi, gândea ea, dacă el ar putea simţi şi înţelege cel puţin o fărâmă de ortodoxie şi ar 
putea avea fericirea cu aleşii în viaţa viitoare. Ea l-a abordat de câteva ori, încercând să- 
i insufle creştinismul ortodox. Deşi îl interesa, ceva îl îndepărta de pătrunderea în 
profunzime a învățăturii mântuitoare a credinței. Deodată ea a aflat vestea tristă că el are 
cancer şi mai avea foarte puţin de trăit. Când timpul se apropia de sfârşit, ea a venit să 
petreacă cu el ultimele zile ale vieţii lui. I-a dezvăluit plinătatea ortodoxiei şi el a 
acceptat-o cu toată inima. Întrucât nu era prin preajmă nici un preot ortodox şi timpul 
era scurt, ea a luat agheasmă şi, după ce a rostit Crezul şi câteva rugăciuni, şi-a botezat 
tatăl la fel cum se făcea în timpurile străvechi în asemenea cazuri. Datorită hotărârii ei, 
tatăl ei a murit creştin ortodox. A trecut un timp şi Martha, fiind legată duhovniceşte de 
Părintele Serafim (fiul ei era nepotul Părintelui Serafim), a fost la mormântul Părintelui 
Serafim pentru a se ruga şi a-i confirma dacă fapta ei înflăcărată fusese plăcută lui 
Dumnezeu. Când a sosit şi s-a rugat la mormântul lui, a scris un bilet, cerându-i 
Părintelui Serafim să aibă grijă de tatăl ei care era atât de nou în credinţă. A pus biletul 
într-o crăpătură mică dintr-o construcție de deasupra mormântului. Întorcându-se acasă 
fericită, a scris o carte poştală mânăstirii: 

„Mulţumesc! Mulţumesc! A fost minunat! După ce am ajuns acasă am visat că 
tata era în viaţă şi era fericit. El a spus că s-a bucurat să mă vadă şi că se aflase într-un 
loc unde nu s-a simţit bine până când “a venit Sfântul şi l-a scos afară.” Cu dragoste, 
Martha.” 


6. La 11 noiembrie 1983, Părintele Alexei Young a scris următoarele: „Cam la 
două luni de la moartea Părintelui Serafim, mi-a atras atenţia că o vară (ne-ortodoxă) a 
uneia dintre fiicele mele duhovniceşti (Barbara Murray) era în spital cu o boală gravă. A 
cerut să mă vadă şi să mă rog pentru ea. Suferea de o constricție a vaselor în picior ce-i 
îngreuna circulaţia. A făcut imediat gangrenă la degetul mare. Eu am văzut acel deget: 
era verde şi putrezea — un aspect groaznic. Doctorii se pregăteau să i-l amputeze cam 
într-o săptămână şi spuneau că este probabil să piardă toată laba piciorului şi posibil 
chiar piciorul de sub genunchi. l-am uns degetul cu ulei de la mormântul Părintelui 
Serafim şi l-am rugat să mijlocească pentru ea. În scurt timp gangrena a dispărut cu 
totul. Doctorii au hotărât că nu era necesar să-i amputeze degetul şi au spus că erau 
uimiți de ceea ce se întâmplase. Astăzi, la mai mult de un an, nu i-a recidivat afecțiunea, 
spre continua surpriză a doctorilor, care nu au nici o explicaţie pentru aceasta. Sunt 
convins că această vindecare s-a lucrat prin Părintele Serafim. (Apropo, eu am vorbit cu 
doctorul nu numai odată şi pot verifica personal amănuntele medicale cât şi prognozarea 
inițială.) 

Şi acum trebuie să relatez a doua minune: Acum două săptămâni, cumnatul meu, 
Ştefan (pe care l-am botezat în iulie şi apoi s-a căsătorit cu sora mea Ana) a avut un 
accident grav de maşină, aici în oraş. Şi-a fracturat ambele picioare (la piciorul stâng, 
fractură dublă) şi-a sfărâmat şi cotul stâng şi degetul mare drept. A fost dus îndată la 
chirurgie, unde doctorii au operat timp de patru ore şi jumătate, curățind rănile (oasele 
străpunseseră muşchii în mai multe locuri); noroiul de pe drum pătrunsese în rană şi era 
foarte mare pericolul unei infecții care să-i amenințe viața. Am văzut radiografiile 
picioarelor înainte de a-l duce în sala de operaţie şi a fost o privelişte îngrozitoare: laba 
piciorului stâng atârna; ligamentele şi tendoanele fuseseră rupte şi oasele, zdrobite 
complet. 


48 Ibid., paginile 23 — 24. 

În timpul primei operaţii ne-am rugat în sala de aşteptare. Amintindu-mi că 
Episcopul Nectarie cântase o Slăvire către Părintele Serafim, cu am slujit o slujbă pentru 
sănătatea lui Ştefan către Părintele Serafim. Începând din ziua următoare, el a fost uns 
cu ulei de la mormântul Părintelui Serafim. Prin bandaje mai puteam ajunge la unul 
dintre degetele rupte de la piciorului stâng. 

După operație doctorul a spus că era mare primejdie să piardă laba piciorului. De 
asemenea, mai era posibil ca, dacă se infecta i-ar fi putut amenința viaţa. “Dar noi am 
avut încredere în rugăciunile Unuia Drept, al nostru, înaintea tronului lui Dumnezeu, şi 
am aşteptat cu răbdare. 

Chirurgii au operat din nou după şase zile. Acesta era timpul critic întrucât, 
bazându-se pe ce au văzut când au schimbat pansamentele, îşi puteau da seama dacă 
laba piciorului putea fi salvată. După aceea chirurgul a spus că a fost o “minune”! Nu 
numai că totul se vindeca bine, dar nu era nici un semn de infecţie — în sine un miracol. 

Bineînţeles că Ştefan se află de trei luni într-un scaun cu rotile şi apoi va trebui 
să înveţe din nou să meargă. Sunt încă multe greutăţi şi poate mai multe operaţii în 
viitorul apropiat. Dar eu cred că aici, ca şi în multe alte lucruri, Părintele Serafim iarăşi 
a auzit rugăciunile noastre şi s-a aşezat în numele nostru înaintea tronului lui Dumnezeu 
ca să ne ajute. Cu adevărat, Dumnezeu se odihneşte întru sfinții Săi! 

Eu sunt martor al minunilor de mai sus. În plus, există fotografii ale celui de al 
doilea caz care ar convinge îndată pe oricine — mirean sau medic — că s-a întâmplat ceva 


de o natură cu adevărat extraordinară." 


7. În 1979, un pastor având relaţii cu mișcarea evanghelică ortodoxă a început 
să-l scrie Părintelui Serafim scrisori sincere exprimându-și dorința de a intra mai adânc 
în ortodoxie. Pe atunci biserica lui din Ben Lomond, California — numită „hippie 
church” pentru că adusese căutători tineri din anticultură — nu avusese practic nici o 
legătură cu ortodoxia tradițională şi monahismul ei. Când Părintele Serafim a mers să-l 
viziteze în 1980, un enoriaş care l-a văzut afară i-a spus pastorului: „Este un mare snob 
afară!” Pastorul, temându-se că ar putea fi un membru al găştii de motociclişti, a deschis 
uşa şi a văzut pentru prima dată în viaţa lui un călugăr ortodox. Părintele Serafim a stat 
de vorbă cu el două sau trei ore; şi când s-a ridicat la sfârşitul conversației, l-a îmbrăţişat 
strâns pe pastor. „Dumnezeu este în locul acesta”, a subliniat el. „Stai pe cale.” El a 
văzut că această biserică, venind de pe un fond protestant, avea încă multe de învăţat, 
dar el credea că dacă oamenii continuau să caute Împărăţia lui Dumnezeu, toate celelalte 
se vor adăuga lor. El a apreciat în special încercarea lor de a mântui victimele anti- 
culturii de astăzi, fiind el însuşi odinioară unul dintre aceştia. 

După moartea Părintelui Serafim, pastorul a avut nevoie de o biserică mai mare 
pentru comunitatea sa în creştere. Era liberă o biserică ideală în apropiere cu 250.000$, 
dar biserica lui nu avea bani. Luând nişte țărână care provenea de la mormântul 
Părintelui Serafim din Platina, a împrăştiat-o peste terenurile bisericii şi i-a cerut 
Părintelui Serafim să mijlocească în ceruri. În ziua următoare, doamna care vindea 
biserica a spus pastorului că putea să se mute îndată şi să nu-şi facă griji ca să plătească 
imediat. Astăzi această biserică, închinată Sfinților Petru şi Pavel, are peste trei sute de 
familii, slujbe în fiecare zi a săptămânii la care participă multă lume, şi este una dintre 
comunitățile evanghelice ortodoxe care a mers cel mai departe pe calea ortodoxiei 
tradiționale.“ Pastorul ei original atribuie miracolul dezvoltării ei rugăciunilor 
Părintelui Serafim din ceruri. 


“9 [Părintele Damascene Christensen], „Părintele Serafim filosoful”, Cuvântul ortodox , nr. 136 (1987), 


paginile 298 — 299 . 
*0 Biserica îmbină acum două comunităţi ortodoxe cu un fond protestant, cunoscută anterior ca Biserică 
Evanghelică Ortodoxă şi Sfânta Biserică Ortodoxă. Înainte de a se uni într-una singură, comunitățile 

8. În 1985 obştea a primit următoarea scrisoare de la un pelerin obişnuit al 
mânăstirii, un tânăr de 25 de ani grec-arab, cu numele Paul Baba: 

„Părintele Serafim a răspuns rugăciunii mele! Ieri a fost probabil una din zilele 
cele mai rele din viața mea. Era gata să mor!... Problema mea era că nu voiam să-mi 
petrec cea mai mare parte a timpului slujind şi mulțumind omul din lumea aceasta cu 
talentul muzical pe care mi l-a dat Dumnezeu. Consider că îl mulțumesc pe om când 
scriu melodii de dans care sunt atât de lipsite de folos pentru mântuirea sufletului, 
cântece care acum nu dovedesc nici un talent. Singurul motiv pentru care le scriam este 
că puteam fi plătită cu bani mulţi. După cum ştiţi, scriam cântări bizantine. În inima mea 
mă simt atât de liber slujindu-L pe Dumnezeu, slujind Biserica, şi făcând ceva de folos 
pentru mântuirea omului. Dar... chiar dacă scriu cântări, încă simt că viața mea este 
foarte goală. Biserica oficială spune că am nevoie de o diplomă dacă am de gând să 
continuu să scriu cântări. Cu alte cuvinte, nu sunt de folos pentru nimic fără o diplomă 
„„„„. Nimeni nu mă va recunoaşte ca scriitor. Se pare că singurul lucru de la care nimeni 
nu mă poate opri acum este să-L iubesc pe lisus Hristos. Pentru asta nu am nevoie de 
diplomă. Aşadar, nu pot să-mi ofer talentul meu Bisericii şi nu vreau să ofer lumii 
neortodoxe un talent fals care nu este inspirat de Dumnezeu. O persoană ca mine poate 
deveni descurajată, deprimată şi foarte, foarte rănită. 

G.B. m-a invitat ieri acasă la el şi mi-a dat să citesc noul număr din Cuvântul 
ortodox despre “Bătrânii de la Optina”. Pe când plecam spre casă, la miezul nopţi, m-am 
mâhnit. Mă durea sufletul atât de tare pentru că mă simţeam ca şi cum Biserica şi lumea 
nu mă voiau nici pe mine, nici înzestrările mele. Apoi mi-am adus aminte că Părintele 
Serafim era mort în sicriu. Mi-am adus aminte că priveam oamenii care îl atingeau şi se 
rugau lui ca să mijlocească pentru ei. Oamenii aceia plângeau ca şi cum aveau nevoie de 
ajutor în viaţa lor duhovnicească .... 

Eram atât de obosit, simţindu-mi inima grea că am mers să mă culc şi înainte de 
a dormi, i-am cerut Părintelui Serafim să mă ajute.... O lacrimă mi s-a rostogolit din 
ochi, cred că eram atât de îndurerat şi singur. 

În visul meu de astă noapte, eram în vechea biserică de la Platina, uitându-mă la 
Părintele Serafim cum stătea nemișcat în sicriu. Arăta atât de smerit şi curat că m-am 
simțit silit să-i dau o binecuvântare de mirean cu semnul Crucii. Cum mă gândeam la 
problemele mele duhovniceşti, am început să plâng foarte tare chiar deasupra sicriului. 
M-am simţit atât de singur şi având nevoie de mângâiere am îngenuncheat, am pus 
braţele pe stomacul lui şi mi-am aşezat capul pe umărul lui. Plângeam şi tot plângeam. 
Am început să-mi vărs necazurile despre faptul că nimeni nu-mi acceptă îndemânările 
pentru că nu am o diplomă şi mă simt atât de singur în lume. Am continuat şi am 
continuat şi am plâns şi am plâns. După ce m-am eliberat de toate problemele, am 
rămas acolo cu braţele în jurul lui. Am simţit atâta căldură şi mângâiere că nu voiam să 
mai plec niciodată. A trebuit să plec, deşi, atunci când m-am uitat la faţa lui avea lacrimi 
care i se rostogoleau din ochi. Era atât de frumos să vezi că el pătrunsese în durerea 
mea. Şi când l-am îmbrățişat ultima dată, i-am auzit glasul spunând, “Vei primi 
răspunsul.” 

Atunci m-am trezit şi era dimineaţă. Dintr-un motiv, primul lucru pe care l-am 
făcut a fost să citesc în întregime Cuvântul ortodox despre Bătrânii de la Optina. Când 
trăia Părintele Serafim îmi spunea, “Crezi că ai probleme -— citeşte Vieţile sfinţilor.” 
Astfel, gândindu-mă tot timpul la asta, am citit Bătrânii de la Optina. Ofereau lucruri 
atât de frumoase, dar încă nici un răspuns problemei mele. Dar pe pagina următoare am 


fuseseră aşezate în aceeaşi regiune şi aveau legături strânse, pastorul menționat mai sus conducând cel de 
al doilea grup. 

văzut, scris de Părintele Serafim, „Lubirea adevărului”.S! Acolo era răspunsul meu. Era 
atât de adevărat şi încurajator pentru mine să fac ceea ce este bine. În special când am 
citit: “În rest, este o chestiune de a face bani, de a obţine un loc liniştit în viaţă — şi de a 
folosi mintea ca un fel de jucărie, făcând lucruri inteligente şi fiind plătit pentru asta, ca 
şi clovnii de circ.” Vezi, n-aş mai rămâne aici în lume prin reorganizarea talentului pe 
care mi l-a dat Dumnezeu, ca să-mi satisfac stomacul. Dumnezeu este slăvit prin sfinții 
Săi.” 

Părintele Serafim i-a răspuns lui Paul în mai multe feluri. De la scrierea acestei 
scrisori, lui Paul i s-au dat ocazii neaşteptate de a-L sluji pe Hristos în Biserica Sa, cam 
la fel cum i-a dat Părintelui Serafim. În prezent are un magazn bine cunoscut de carte şi 
icoane ortodoxe în San Francisco, chiar lângă cel al Părinților Serafim şi Gherman. Prin 
el şi magazinul său, sute de oameni s-au convertit la ortodoxie. 


9. În 1988, magazinul lui Paul a fost vizitat de un călugăr, Părintele Tihon 
Pilkington, care i-a spus despre o minune făcută prin rugăciunile Părintelui Serafim. 
Paul l-a încurajat să-i spună Părintelui Gherman despre asta, şi astfel de Prăznuirea 
Adormirii (Prăznuirea „Părintelui Serafim”), Părintele Tihon a scris următoarele: 

„M-am îmbolnăvit în decembrie 1987. În Ajunul Crăciunului, doctorii mi-au 
spus că aveam cancer la pancreas. Acest diagnostic, desigur, însemna moarte. După ce 
au plecat doctorii, am început să spun Rugăciunea lui lisus şi apoi mi-a venit să mă rog 
Cuviosului Serafim Rose, ale cărui scrieri le citisem din anii '60. Deşi nu l-am cunoscut 
niciodată pe Părintele Serafim, am simţit întotdeauna că mă ajutase şi ajunsese la mine 
prin scrierile sale. Aveam icoana Cuviosului Serafim pe care mi-aţi trimis-o înainte de a 
mă îmbolnăvi. 

M-am rugat şi am dormit trei zile. În acest timp, Părintele Serafim a venit la 
mine, ca dintr-un tunel cu lumină la capătul celălalt. A ieşit din lumină şi a început să- 
mi vorbească. A vorbit despre ceea ce se crede că este viața monahală şi mi-a spus ce ar 
trebui să fac cu viața mea. Avea un duh foarte blând, dar mi-a spus păcatele şi ce trebuia 
să schimb în mine. A fost ca un frate mai mare care îl ajută pe unul mic. Mi-a spus că 
nu-mi sosise timpul să mor şi că Dumnezeu avea ce să-mi dea de făcut... 

După ce m-am trezit pe 28 decembrie, Părintele David a venit să-mi dea 
Împărtăşania şi să se roage cu mine. l-am spus că mă rugasem şi îi cerusem Cuviosului 
Părintele Serafim să-mi ducă cazul înaintea lui Dumnezeu. 

În ziua următoare, sângele meu a început să se îmbunătăţească şi în următoarea 
zi încă şi mai bine; şi doctorii au spus că puteam pleca acasă. Au spus că nu puteau să 
facă mai mult pentru mine şi că va trebui să mă întorc pentru mai multe analize peste o 
săptămână. 

Când m-am dus pentru analize, aproape de îndată am cunoscut că se petrece 
ceva. Au tot repetat; apoi m-au trimis la Departamentul pentru Medicină Nucleară, şi 
acelaşi lucru. Am mai făcut trei tomografii, toate spuneau acelaşi lucru — nu este cancer. 
Doctorul cel tânăr mi-a spus că nu mai putea să mă îngrijească. EI este japonez — ei nu 
fac greşeli. El văzuse porțiunea malignă şi văzuse rezultatele biopsiei, dar acum 
porțiunea dispăruse brusc şi pancreasul era spre normal. Era speriat pentru că pierduse 
controlul punând un diagnostic de moarte care s-a dovedit a fi greşit. N-am putut să-i 
explic că el nu făcuse nici o greşeală. El nu este nici creştin nici ortodox şi nu înțelegea 
că fericitul nostru frate ceruse lui Dumnezeu să-i audă rugăciunea mea. 


631 Aceasta era scrisoarea lui Eugene către părinţii săi (citată în Cap.18) în care explică motivele pentru 
care a părăsit lumea academică. 
52 Cuvântul ortodox, nr. 122 (1985), paginile 136 — 137. 

Cuviosul Părinte Serafim Rose îmi va fi întotdeauna prieten şi frate. Cu viaţa şi 
scrierile sale mi-am schimbat viaţa şi pe cea a fraţilor mei.” 


10. La 2 mai 1989, Dr. Raphael Stephens al III-lea din Virginia Beach, Virginia, 
a scris despre felul în care îl ajutase Părintele Serafim în încercarea sa de a pune capăt 
unei mişcări creştine, prin mijloace neviolente, crima legalizată a avorturilor. Nu este 
surprinzător faptul că Părintele Serafim, fiind foarte conştient de lipsa de respect 
nihilistă pentru misterul vieţii din timpurile noastre, ar fi trebit să arate grija sa pentru 
victimele nenăscute ale societăți noastre. Scrisoarea Dr. Stephen spune: 

„Prea Cuvioase şi drag Părinte Stareţ: 

Am participat de curând la Ziua de Eliberare Naţională, care a fost o încercare 
de a preveni uciderea copiilor prin avort. Problema avortului pentru mine este aşa cum 
se află în Sfânta Ortodoxie — avortul este crimă. În multe privinţe este similar 
holocaustului nazist al evreilor din timpul celui de-al II-lea război mondial, şi 
holocaustului comunist care încă mai are loc în Rusia de astăzi. Fiindcă mă simt atât de 
convins de acest adevăr, m-am hotărât să fiu unul dintre cei care îmi voi “da viaţa” 
pentru nenăscuţi blocând intrarea către o sală de avorturi în această sâmbătă sfântă. 

Motivul pentru care vă scriu tocmai din Virginia Beach, Virginia, nu este de a- 
mi împărtăşi convingerile personale ci de a împărtăşi ceva ce are legătură directă cu 
obştea de la Sf. Gherman. Am scris obştei îndată după plecarea la Domnul a Părintelui 
Serafim Rose, interesându-mă de sfânta ortodoxie. Am primit nişte material informativ 
şi mai târziu am comandat primele două volume din Mica Filocalie rusă. În tot acest 
timp m-am familiarizat puţin cu Părintele Serafim .... De curând, Dumnezeu a început 
să mă atragă foarte mult spre sfânta ortodoxie (eu sunt romano-catolic), şi ştiu că 
Dumnezeu mă cheamă în turmă pe mine şi pe familia mea. Aşadar, am scris ca să cer 
nişte materiale, pe care mi le-a trimis cineva ca milostenie. Unul, a fost un număr din 
Cuvântul ortodox ce caracteriza scrierile Părintelui Serafim, având pe coperta din față 
poza color a Părintelui Serafim. Pe când citeam materialul, inima mea se înfierbânta de 
adevărul pe care-l răspândea Părintele Serafim. 

Acum, despre esența pentru care scriu. Noaptea dinaintea “Eliberării” eram 
foarte tulburat şi sincer înfricoşat — sunt supus legii, creştin conservator care este un bun 
cetățean. Ştiam că voi fi arestat şi asta era o perspectivă neplăcută. Am mers la culcare 
şi am adormit neliniştit, doar pentru a mă trezi imediat văzând faţa Părintelui Serafim 
Rose strălucind spre mine. Ştiam că trebuie să mă rog lui ca el să se roage pentru 
apărarea mea în “Operaţiunea de Eliberare”. L-am simţit spunând că el şi toate puterile 
cereşti sprijineau pe toți Eliberatorii în rugăciune cerească. L-am simţit spunându-mi să 
am încredere în rugăciunile lui pentru mine. În clipa aceea, mi-am pus toată nădejdea în 
lisus, îndreptându-mă spre Părintele Serafim. Toată noaptea mă trezeam numai ca să-l 
găsesc pe Părintele Serafim acolo mângâindu-mă — şi nu l-am cunoscut niciodată şi încă 
nu sunt sigur cine este — ştiu doar că era acolo ca un sfânt ocrotitor sau înger păzitor. 
Când m-am trezit dimineaţa, Părintele Serafim mai era cu mine. l-am împărtăşit asta 
soției mele, care este tare în credință. Am mers la uşa din spate a clinicii de avorturi şi 
mi-am ocupat locul, blocând calea cu alți treizeci şi doi de creştini — uşa din față şi cea 
laterală cu alţi treizeci de fraţi şi surori. Îl vedeam pe Părintele Serafim uitându-se la 
mine şi ocrotindu-mă pe mine şi pe toți ceilalți Eliberatori. Părinte Stareţ, eu nu sunt 
vrăjitor — nu am vedenii nici nu aud voci. Dar ştiu că, în Împărăţia lui Dumnezeu, la 
vreme de nevoie ni se vor trimite sfinți şi îngeri şi vom vedea şi auzi ceea ce Dumnezeu 
vrea ca noi să vedem şi să auzim. Aceasta era una din vremurile acelea de sfințenie. De 
îndată ce ne-am aşezat înăuntru lângă uşă, conducătorul ne-a spus că începem să cântăm 
un imn în care al doilea vers începea cu “Heruvimi şi Serafimi ....” Ştiam, dincolo de o 


43 O parte din această relatare a fost preluată dintr-o convorbire telefonică cu Părintele Tihon Pilkington 


din martie 1993. 

umbră de îndoială, că Părintele Serafim era acolo — chiar acolo la acea Eliberare din 
Norfolk, Virginia. Toţi (şaizeci şi doi) am fost arestaţi — au mai participat alți 600 care 
nu s-au implicat în partea de “neascultare civilă” a Eliberării. Am fost duşi la 
Circumscripţia de poliţie nr. 2 din Norfolk. Cât am stat acolo, m-am rugat Părintelui 
Serafim şi am simţit o asigurare blândă că totul avea să fie foarte bine. Poliţiştii erau 
drăguți şi amabili cu noi — nu cum fuseseră în Atlanta şi Los Angeles, unde au fost 
brutali şi mulți au lovit. Ne-a redus acuzaţia la o faptă injurioasă de clasă “A”, care are 
aceeaşi valoare ca pentru un bilet de transport şi am fost eliberaţi pe baza propriului 
nostru angajament. Căpitanul de poliție ne-a încadrat intenționat în registrul singurului 
judecător cu adevărat pro-Viaţă din Norfolk. Înainte de a ne elibera efectiv, poliţiştii ne- 
au permis să facem o slujbă comună de rugăciuni şi imne cu cei şaizeci şi doi care 
fuseseră arestați. Poliţiştii ne-au spus că nu ne considerau “criminali de drept comun”, şi 
de aceea nu ne-au încuiat în celule de închisoare, ci ne-au luat pe toţi cei şaizeci şi doi 
într-o sală de poliție, unde au stabilit condiţiile prelucrării temporare, astfel am putut 
pleca acasă cât mai repede posibil. Este o minune. Norfolk este port maritim de escală, 
cu o forță poliţienească severă, fără “nici un fel de atitudine strălucitoare de maimuţă”. 

Eu cred cu hotărâre că am fost eliberaţi cu ajutorul rugăciunilor acestui SFÂNT - 
Părintele Serafim Rose. 

Sunt recunoscător Părintelui Serafim şi obştii Sf. Gherman pentru continuarea 
adevărului sfintei ortodoxii. Te rog, roagă-te pentru mine, familia mea şi toți Eliberaţii — 
cred cu adevărat că Părintele Serafim a preluat cauza nenăscuţilor în ceruri şi a fost 
desemnat un “Patronaj” în cer peste eforturile Eliberaţilor.”%5% 


11. În tinerețe, nu mult după convertirea sa la Hristos, Părintele Serafim scrisese 
în jurnalul său folosofic: 

„Sexualitatea este poate cea mai pătrunzătoare şi răspândită dintre forțele 
impersonale care va guverna omul. Sunt altele — de exemplu forța politică şi cea 
economică — dar poate că sexualitatea, într-un sens, se află şi la baza acestora, ea este de 
fapt nucleul forțelor impersonale care va condiționa omul la faptul /imizării, al 
restrângerii la această lume şi la forțele ei. Dincolo de sexualitate şi de forțele 
impersonale este spiritualitatea, care nu poate controla ci doar cheamă la libertate, care 
convinge omul să caute infinitul şi nu-l mulţumeşte nimic din ceea ce este mai puţin. 
“Tonul” general al fiecărei persoane, dezvăluit pe față, arată sub care dintre aceste reguli 
trăieşte: regula impersonalului, forța care cheamă la mulțumirea cu limitările acestei 
lumi şi vieţi, părăsirea sarcinii dificile de a fi uman; sau regula spiritualului, chemarea 
de a accepta umanitatea cuiva şi toate implicările ei, căutarea imposibilă a Adevărului şi 
a lui Dumnezeu, refuzul de a fi mulțumit cu orice care nu duce omul dincolo de această 
lume. Şi chemarea acestei vocaţii umane este dată de Hristos, Dumnezeul-om, în lumina 
Căruia singur, “umanitatea” are un sens. Pentru că Hristos există, noi nu putem fi 
mulțumiți cu ceva mai puţin decât El. El singur ne cheamă să-L urmăm liber, toate 
celelalte puteri din această lume doresc doar să ne ducă spre dependenţa de ele, şi să ne 
mulțumească cu ceea ce acestea ne dau la iveală. De aceea fața este atât de urâtă care se 
află sub regula sexualității, de mulțumire în lucrurile acestei lumi, de plăcere în ceva ce 
este mai puţin decât uman — mai puţin decât dumnezeiesc-uman. Hristos este singura 
ieşire din această lume; toate celelalte ieşiri — încântarea sexuală, utopia politică, 
independenţa economică — sunt doar cărări oarbe în care putrezesc cadavrele celor mulţi 
care le-au încercat. "*%% 

De la plecarea sa la Domnul, Părintele Serafim a devenit mijlocitor ceresc pentru 
oameii care se luptă împotriva păcatului sexual, pentru cei care doresc să nu fie 


%4 Dr. Raphael Stephens, „Părintele Serafim Rose, ocrotitorul nenăscuţilor”, Cuvântul ortodox , nr. 146 
(1989), paginile 157-160. 
65 Articol din revistă pentru 3 februarie 1961. 

dependenți de influențele sexuale puternice care au devenit foarte răspândite în zilele 
noastre. Următoarea scrisoare a fost primită foarte recent: 

„Vă scriu ca să vă explic situația mea şi să vă cer să vă rugați şi mai vreau 
povăţuire. Începuserăm să vorbim deja despre aceasta mai înainte, adică despre lupta 
mea cu păcatul trupesc şi cel homosexual. 

Am început să-mi dau seama de curând că deşi mi-am stăpânit părțile fizice ale 
păcatului, gândurile şi comportarea mea sunt încă foarte mult controlate de acest păcat. 

Devine din ce în ce mai greu să lupt cu aceste lucruri cu vreun succes, când aici 
în lume totul este alimentat cu aceste păcate şi mă copleşesc. Nu am nici un motiv să 
ascund faptul că îmi este foarte uşor să cad în păcat, întrucât pretutindeni în jurul meu 
există posibilitatea de a face asta. 

Cred că trebuie să fiu în situaţia în care să mă pot concentra asupra Domnului 
lisus şi a luptei pentru trupul şi sufletul meu. 

Ieri am fost atacat demonic atât fizic cât şi spiritual. M-am rugat tuturor sfinților 
apropiați mie, dar când m-am rugat Părintelui Serafim Rose, pacea a coborât repede 
asupra sufletului şi trupului meu.” 


106 
„Mă veţi avea în rai” 


Cel ce doreşte să 
slujească lui Dumnezeu, 
Să-şi pregătească inima 
pentru suferinţe. 

- Sf. Vasile cel Mare 


SUFERIND după pierderea Părintelui Serafim, Părintele Gherman a păstrat amintirea 
unui anumit moment cu el — o amintire pe care o privea acum aproape ca o promisiune 
că separarea de fratele său de mânăstire va fi doar o chestiune vremelnică. 

Părintele Gherman îşi aminteşte că: „se întunecase într-o seară în timpul Postului 
Mare. Toată ziua avusesem mari greutăţi şi mă simţeam tulburat. Am mers la Părintele 
Serafim. În chilie era întuneric. EI stătea pe pat şi se uita la mine. Arăta bolnav. “Ce s-a 
întâmplat?” am întrebat. “Nimic”, a zis el. Atunci am început să-mi torn amarul inimii 
mele, despre felul cum ne omoram noi şi nimănui nu părea să-i pese. “N-am pe nimeni 
să mă ajute”, mă plângeam eu. Şi când am ntevoie de tine, nu te am... 

Părintele Serafim s-a uitat în jos. M-am aplecat fiindcă el stătea jos. Întrucât 1- 
am avut aproape de atâtea ori înainte, căutam o reasigurare de la el. Trecuserăm 
împreună prin atât de multe, dar individualitatea sufletului nostru fusese întotdeauna 
negrăit de puternică şi cu încă mai doream ca el să nu fie atât de tăcut. Uitându-mă la el, 
am strigat, “Încă nu te am.” 

Şi-a ridicat capul şi a şoptit: “Mă vei avea în rai.” 

Aceste cuvinte m-au durut. Acest răspuns la plângerile mele, care păreau acum 
atât de prozaice şi pământeşti, venea de la un nivel atât de înalt de a vedea totul. Am 
fost redus la tăcere. 

M-am ridicat şi am plecat din chilia lui în linişte. Cum umblam în noapte, am 
fost ridicat la starea de a fi conştient de we/tschmerz [„durere-lumească”| de care el ofta 
adesea. În inimă simțeam muzică şi am fredonat tema melancolică din Concertul nr. 23 
pentru pian de Mozart. Atunci l-am auzit clar plângând în hohote în chilia lui! Era un 
strigăt pentru raiul pierdut. 

Ce moment de mare preţ, m-am gândit. Că cineva, în sec. al XX-lea, se pune în 
legătură cu realitatea raiului — şi plânge.” 

La un an după moartea Părintelui Serafim, Părintele Gherman înregistra acest 
moment într-o poezie pe care a scris-o unui frate de mânăstire: 


O, nu-mi spune că totul va fi bine, 

Şi că în faţa noastră se întind zile însorite, 

Căci acestea sunt nădejdile celor ce mai sălăşluiesc 

În lumea veşnic schimbătoare a mortului ce putrezeşte. 
Dar cei ce viază întru nădejdea Domnului 

Trebuie să ştie că purtarea crucii stă înainte; 

Ei nu nădăjduiesc în lucruri trecătoare, ci cer 
Bucuriile şi nădejdile celui bine crescut. 

Unul dintre aceştia, cu nădejdi înaripate, stă îngropat 
Pe dealul nostru. Împărtăşind din plin cu toţi din jur 
Credinţa în Dumnezeu dătătoare de Viaţă pe care o găsise, 
EI tot spunea: „Mă veţi avea în rai.” 

Urmează-l! Ia-ţi crucea şi ridică-te! 

O, nădejde înaripată! Victorie! Rai!%%% 


Cu plecarea la Domnul a Părintelui Serafim, era adevărat că „purtarea crucii 
era înainte”. Dar Părintele Serafim continua să-i dea curaj Părintelui Gherman, căruia 1- 
au sporit greutățile atât de drastic şi dintr-odată. 

Îşi aminteşte că, „era după adormirea întru Domnul a Părintelui Serafim, când 
eram foarte împovărat, încercând să duc mai departe viața obştii — toată povara 
publicării, a excursiilor misionare, etc. — am avut un vis. Se părea că ne aflam într-o 
situație obişnuită pentru Părintele Serafim şi pentru mine şi urcam undeva pe un deal cu 
camionul nostru. Am avut multe pene de cauciuc şi alte piedici care ne-au oprit lucrarea 
în momentele cele mai importante — ca şi cum erau ispite intenţionate de la diavol. 
Ploua, acoperitorile camionului se rupeau, hârtia scumpă sau ce căram noi acolo se 
degrada. Noaptea se apropia, noi eram sfârşiți de putere, nu se vedea nici un adăpost în 
calea noastră, nu aveam sculele necesare ca să reparăm camionul, nu aveam bani pentru 
piese, etc. În asemena situaţii ne opream şi ne cuprindea deznădejdea, dar Părintele 
Serafim era liniştit, ca şi cum într-adevăr nu-i păsa. 

În vis m-am văzut pe mine într-o criză asemănătoare. Ce trebuia să facem — să 
urcăm cu piciorul şi să lăsăm camionul acolo? Sus pe deal, l-am văzut pe Părintele 
Serafim, în negru, purtând rasă. Ochii săi albaştri străluceau, şi îmi făcea semn cu mâna 
şi zicea, “Haide, haide!” Asta mi-a dat curaj să trag greutățile după mine, pe care le 
legasem cu o funie. Povara era imensă şi aproape nu puteam înainta deloc, în timp ce el 
sătea în fața camionului, continuând să spună: “Haide, haide!” Cu greu puteam să 
înaintez şi m-am întrebat: De ce aşa de greu? Apoi m-am uitat înapoi şi am văzut, spre 
surprinderea mea, o mulțime de oameni, cam o sută, agățându-se de funie, pe când eu 
trăgeam. Toţi erau cunoscuţi obştii: pelerini, prieteni şi vecini. Deşi ei păreau că se 
agaţă pe când eu trăgeam, de fapt ei mă împingeau pe mine împreună cu încărcătura, 
înainte, la deal. 

Uitându-mă la Părintele Serafim, l-am văzut zâmbind şi dispărând îndată în 
susul dealului. Când m-am trezit, ştiam că Părintele Serafim a fost cu noi şi că el mă va 
împinge în lucrarea grea a nevoinței noastre comune.” 


% Din Starețul Gherman, „Toamnă monahală: douăsprezece sonete pentru Sf. Gherman pe laguna 
monahilor”, Cuvântul ortodox, nr. 137 (1987), p. 332. 

După plecarea la Domnul a Părintelui Serafim, se pare că rugăciunea 
Părintelui Gherman pentru ca Dumnezeu să „schimbe osteneala” nu încetase să 
primească răspuns în feluri diferite. Într-o dimineaţă de iarnă, când Părintele Gherman 
se întorcea dintr-o călătorie misionară în Australia şi Noua Zeelandă, biserica mânăstirii 
a ars până la temelie. A fost salvată doar prima icoană a obştii Sf. Gherman (cea la care 
se rugase înainte Arhiepiscopul loan) şi racla. 

Episcopul Nectarie, deşi sănătatea sa se înrăutățea repede, a trimis iute 
mânăstirii cuvinte de mângâiere pentru ceea ce părea o tragedie dublă: 

Odovania Naşterii 
31 decembrie 1982 


Drag întru Domnul şi înrudit în duh, Batiuşka, Părinte Stareţ Gherman, 

Primeşte din nevrednicia mea aceste salutări destul de întârziate, 
dar totuşi cele mai sincere, cu ocazia Naşterii Mântuitorului nostru. Din 
tot sufletul, cu evlavie îţi doresc ţie şi tuturor viețuitorilor sfintei voastre 
mânăstiri bucurii duhovniceşti, pacea sufletului şi mântuire, sănătate şi 
toate celelalte milostiviri mari şi bogate de la Domnul. 

Ştiu totul despre încercările care au venit asupra ta. Sunt cu 
adevărat alături de tine la ceea ce pare la prima vedere o mare durere. 
Dar fără iconomia lui Dumnezeu nu ar fi apărut acest foc; şi că asta este 
adevărat, aminteşte-ţi ce s-a întâmplat în Jordanville când, chiar în ziua 
sfințirii, noua biserică a ars până la pământ şi acum există o biserică 
măreaţă şi mânăstirea este o Lavră în afara Rusiei. 

Astfel, potrivit milostivirii de negrăit a lui Dumnezeu, ţi se va 
întâmpla acelaşi lucru. Pentru rugăciunile ocrotitorului tău ceresc, sfântul 
nostru, Părintele Gherman din Alaska şi desigur pentru rugăciunile 
răposatului leromonah Serafim, Domnul va ridica o biserică din piatră, 
spațioasă şi tihnită. Şi Arhiepiscopul loan — nu-şi ridică el rugăciunile lui 
sfinte la tronul lui Dumnezeu, cerând ajutor pentru tine, ca să-ți 
întărească voinţa şi să-ți dea puteri pentru ca să zideşti mai departe şi să 
faci sfânta ta mânăstire de neclintit? La urma urmei, biserica este un 
copil al Arhiepiscopului loan! 

Dumnezeu este Dumnezeul celor vii şi nu un Dumnezeu al celor 
morți. Atât Arhiepiscopul loan cât şi Părintele Serafim viețuiesc cu 
Domnul şi fără îndoială că au îndrăzneală înaintea tronului lui 
Dumnezeu. Roagă-te lor. Simte şi crede în ocrotirea şi ajutorul lor 
evlavios. 

FII CURAJOS, FII VITEAZ ŞI INIMA SĂ-ŢI FIE DE 
NECLINTIT. 

Domnul şi Preacurata Sa Maică să te ocrotească. 

Binecuvântarea Domnului şi milostivirea Lui să vină peste tine şi peste sfânta ta 
mânăstire. 
Cu dragoste întru Hristos, 
Rugătorul tău nevrednic înaintea lui Dumnezeu, 
Episcopul Nectarie 


Prezicerea Episcopului Nectarie s-a adeverit cinci ani mai târziu, când s-a 
construit într-adevăr o biserică „spațioasă şi tihnită” pe locul celei vechi. De peste trei 
ori mai mare decât prima biserică, a fost copiată după biserica principală din Valaam, 
construită de Starețul Nazarie. Totuşi, Episcopul Nectarie nu a trăit să o vadă. Doar la 
trei săptămâni după ce a scris scrisoarea de mai sus, a murit şi el. Plecarea la Domnul a 

acestui Episcop, care pe lângă faptul că fusese un adevărat părinte întru Hristos pentru 
obşte, fusese şi apărătorul ei cel mai puternic împotriva persecuției ecleziastice, fapt ce 
a avut consecinţe îngrozitoare pentru obşte, consecinţe care „o vor schimba”. 

Acum, întrucât obştea s-a întărit pentru încercările despre care Episcopul 
Nectarie spusese că vor veni din partea Arhiepiscopului Artemon, îl avea pe bătrânul 
Părinte Spiridon ca s-o încurajeze. Când Părintele Gherman a scris Părintelui Spiridon 
despre presiunile pe care iarăşi le-a exercitat Arhiepiscopul asupra lui, bătrânul său 
smerit a trimis acest răspuns, datat 22 martie 1983: 


„În lume necazuri veți avea”, spune Hristos. Şi noi trebuie să verificăm 
aceste cuvinte ale lui Hristos. Şi eu, păcătosul, îndrăznesc să spun că asta 
este chiar plăcut. O, cât de mare este iconomia milostivă şi atot-ştiutoare 
a lui Dumnezeu. „Slavă lui Dumnezeu pentru toate!” Ce binecuvântată 
este cărarea cea îngustă! Cu ajutorul lui Dumnezeu, să mergem pe 
această cărare. Pentru acest motiv noi suntem creștini. Pentru acest 
motiv, Părinte Stareţ, se află înaintea ta continuarea marii lucrări a 
Sfântului Gherman din Alaska! Aceasta este o sarcină grea şi măreaţă ... 
una responsabilă! Domnul are încredere în voi americanii ortodocşi. Cât 
de mare, măreț şi responsabil este şi lucrul acesta! Dincolo de lucrurile 
astea, dincolo de americani, se află răsăritul Rusiei de unde, potrivit 
minunatei profeţii a marelui Kronstadt, făcător-de-minuni, va veni 
mântuirea. Cât de milostiv este Domnul trimițându-ţi asemenea lucruri! 
Şi astfel — mergi înainte pe cărarea îngustă către un scop măreț! 

Dar nu da atenţie curcanilor îngâmfaţi, cu cozile lor desfăcute şi 
sâsâitul lor. Ei pot înspăimânta numai pe cei care sunt superficiali şi mici 
ca ei. Adâncimea interioară este mai valoroasă pentru noi... 


Şi în atlă scrisoare, scrisă la 3 august 1983: 


Cuviosul nostru Părintele Serafim a ajuns să stea înaintea Domnului. 
Biserica a ars cu totul. Ce este de spus? Mai întâi, ceea ce a spus marele 
Ierarh loan Hrisostom: „Slavă lui Dumnezeu pentru toate!” 

Veşnicia este numai „acolo”, şi aici totul este limitat. În mijlocul 
„finitului” să ne rugăm stăruitor pentru Părintele Serafim... 

Dar ce putem spune despre „curcani”? Să-şi dea importanţă. 
Importanța lor nu ne îngrozeşte. Pentru că sunt mai scumpe inimilor 
noastre bunătatea şi porumbeii, care atâta ne inspiră, reprezentând 
principii atât de mântuitoare. 

Ce prietenie emoţionantă a fost între Cuviosul loan şi porumbelul 
său! 

Domnul cel Milostiv să vă binecuvânteze pe voi toţi! 


Cu dragoste, 
Hadji, 
Arhimandritul Spiridon“ 
Părintele Spiridon avea să moară exact în ajunul pomenirii Părintelui Serafim 


din 1984, ceea ce poate să uimească faptul că îi spusese odată Părintelui Serafim: „Am 
fost legaţi împreună de către Arhiepiscopul loan.” 


57 Starețul Gherman şi Obştea, „Părintele Spiridon”, paginile 247 — 249 . 


605 


Damascene Christensen 


Cu un an înainte de plecarea sa la Domnul, Părintele Spiridon a sprijinit obştea 
în misiunea lăsată de întemeietorul ei, Părintele Gherasim: „să păstreze făclia monahală 
aprinsă pe Insula Spruce a Sf. Gherman”. După cum s-a relatat, Părintele Gherman 
petrecuse deja Paştile din 1983 pe Insula Spruce, primind binecuvântare pentru aceasta 
atât de la Părintele Serafim cât şi de la Mitropolitul Filaret. Părintele Gherman se rugase 
la mormântul Sf. Gherman pentru ca membrii obştii să se mute pe Insula Spruce. Apoi 
la Prăznuirea Adormirii în august, aceeaşi zi în care obştea se stabilise la Platina, s-a 
întâmplat aceasta: şapte frați îmbrăcaţi în dulame negre — frați de mânăstire pe jumătate 
— au sărutat țărmul sfânt al Insulei Spruce. I-au năpădit o serie întreagă de greutăţi în 
încercarea lor de a rămâne acolo, dar, întrucât aveau binecuvântarea lui Dumnezeu 
pentru această acţiune, a apărut o posibilitate de a cumpăra o bucată de pământ şi de a 
construi o mânăstire. 

Părintele Gherman scrie: „Am primit pe neaşteptate o sumă de bani de la mama 
mea, drept răsplată pentru casa pe care i-o cumpărasem şi această sumă era exact suma 
de care era nevoie pentru plata pe loc a pământului. 

Voiam să am sfatul şi binecuvântarea Părintelui Spiridon pentru a cumpăra 
pământul. Totuşi, mi-a fost teamă să nu-l tulbur, pentru că ştiam că era la pat şi nu mai 
avea mult de trăit. Nici nu i-am scris, nici nu i-am telefonat, dar în cele din urmă, m-am 
hotărât să merg să-l văd personal, asumându-mi riscul că aceasta i-ar putea produce 
greutăți. Am luat cu mine o icoană a Sf. Mihail, de ziua căruia găsisem pământul, 
intenționând să o atârn pe perete aşa încât Părintele Spiridon să poată sta întins şi să se 
roage la Sf. Mihail chiar dacă am cumpăra pământul sau nu. 

Am ajuns la locuinţa lui şi am fost dus în odaia lui. Deschizând uşa, l-am văzut 
în pat. Eram gata să merg la el şi să îngenunchez pentru binecuvântare, dar înainte de a 
putea face măcar un pas în odaie, el a ridicat mâna dreaptă ca să mă oprească. Atunci |- 
am auzit spunând clar: “Cumpără pământul în Alaska şi stabileşte-te acolo!” 

Eram năucit, necrezându-mi urechilor. Nu fusese nici o posibilitate de a afla 
despre pământ, despre problema pentru care venisem să-l întreb. Nu spusesem nimănui. 

Străduindu-se din toate puterile, Părintele Spiridon s-a ridicat de pe pernă, ţinând 
încă mâna ridicată ca să nu înaintez. “Mă auzi?” zile el. “Cumpără pământul şi mergi în 
Alaska!” În momentul acela eram deplin recunoscător lui Dumnezeu că îmi dăduse un 
asemenea bătrân. 

Atunci Părintele Spiridon m-a chemat să mă apropii, m-a binecuvântat şi mi-a 
dat o iconiţă a noilor martiri ai Rusiei, repetând câteva cuvinte destul de greu de desluşit 
despre denumirea obştii noastre şi cum era ea legată într-un fel de reînvierea Rusiei. Nu 
mai avea rost acum să-i dau icoana Sf. Mihail, întrucât misiunea mea fusese deja 
îndeplinită. Dar i-am dat-o şi aşa, rugându-l să se roage pentru noi. Ştiam că 
binecuvântarea lui Dumnezeu fusese trimisă mânăstirii noastre din Alaska prin 
credinciosul său slujitor, Părintele Spiridon. 

N-am rămas mult cu Părintele Spiridon; era foarte obosit, pe când eu eram 
înflăcărat, obținând un drept legal ca să începem o osteneală monahală pe insula Sf. 
Gherman. Părintele Spiridon m-a binecuvântat degrabă, plângând; m-am furişat în 
tăcere. Aceea a fost ultima mea despărţire de el. 

În ziua aceea, am trimis prin poştă suma completă necesară pentru plata în 
numerar. Un aşezământ monahal, ca o fortăreață în mijlocul sălbăticiei păgânismului 
modern, s-a ridicat degrabă spre slava lui Dumnezeu şi după cum spunea Părintele 
Spiridon, “întinderea ortodoxiei până la capătul lumii !?"65% 


Acvu, în faţa obştii stă următoarea etapă a misunii ei, pe care Părintele 
Spiridon o lăsase să se înțeleagă în acele „cuvinte greu de desluşit” rostite pe patul de 


%8 Ibid. , paginile 246 — 254. 

moarte. În iulie 1982, cu câteva luni înainte de plecarea la Domnul a Părintelui Serafim, 
Părintele Spiridon scrisese părinților: 


Să se întărească în ortodoxie americanii din California ca să poată trece 
peste ocean (de la est la vest), şi să renască acolo duhovniceşte cu acei 
ruşi, să lucreze la sarcina sfântă a reînvierii sfintei Rusii, care desigur va 
fi de folos Americii. 


Astăzi, acum, că obştea are un avanpost în Alaska şi revista sa Russky Palomnik 
influențează milioane de oameni din toată Rusia, această profeție a Părintelui Spiridon 
despre „trecerea de la est la vest” (adică din Alaska în Rusia) nu mai este de loc greu de 
desluşit. În iulie 1992, la zece ani după ce Părintele Spiridon a scris rândurile de mai 
sus, membrii obştii au călătorit prin Rusia cu scopul de a întemeia un aşezământ 
misionar, ajungând în Moscova de ziua Sf. Vladimir, Luminătorul Rusiei. Cu ajutorul 
lui Dumnezeu — şi cu rugăciunile repausaţilor părinți Serafim, Nectarie şi Spiridon — 
obştea va continua lucrarea acolo, pentru sufletul țării care 1-a dat ortodoxia. 


107 
Un alt sat 


Și când s-au împlinit zilele înălțării Sale, 
EI S-a hotărât să meargă la Ierusalim. Și 
a trimis vestitori înaintea Lui. Şi ei, 
mergând, au intrat într-un sat de 
samarineni, ca să facă pregătiri pentru 
EI. Dar ei nu L-au primit, pentru că El Se 
îndrepta spre Ierusalim. Şi văzând 
aceasta, ucenicii lacov şi loan l-au zis: 
Doamne, vrei să zicem să se coboare foc 
din cer şi să-i mistuie, cum a făcut şi Ilie? 
lar EI, întorcându-se, i-a certat şi le-a 
zis: Nu ştiţi, oare, fiii cărui duh sunteţi? 
Căci Fiul Omului n-a venit să piardă 
sufletele oamenilor, ci ca să le 
mântuiască. Și s-au dus în alt sat. 

- Luca 9, 51-56 


AM văzut cum, la sfârşitul vieţii, Părintele Serafim nu şi-a mai pus nici o nădejde în 
planuri şi organizaţii bisericeşti, ci mai degrabă în convertirea neplanificată a sufletelor, 
spontană şi miraculoasă către deplinătatea Adevărului, în timp ce pe pământ el urmase 
multe căi de activitate în scopul de a crea posibilităţi ca această convertire să aibă loc. 
Acum în ceruri, s-au deschis noi căi înaintea privirii sale spirituale largi. Căi care pe 
pământ păruseră închise, acum i se dezvăluiau pentru puterea lor duhovnicească 
incredibilă, şi el este poate să ajute să aducă oamenii la Adevăr pe căi nevăzute. 

Spre sfârşitul vieții sale pămînteşti, Părintele Serafim începuse să primească 
reviste cu titlul Floarea soarelui, scoase de o societate „creştinul new age” numită 
Ordinul sfânt al MANS.*” Revista îmbina în mod evident multă iubire şi grijă şi dădea 


59 Acronim pentru cuvintele greceşti mysterion, agape, nous, sophia. 

la iveală o bâjbâială către o dimensiune mistică a creştinismului. Ordinul sfânt al MANS 
a fost doar una dintre sutele de grupări gnostice şi mistice care au răsărit dintr-odată în 
anii "60 şi începutul anilor '70, dar aspectul ei creştin incontestabil îl interesa pe 
Părintele Serafim. Grupul avea o conştiinţă puternic apocaliptică, fiind înființat de către 
Părintele Paul Blighton pentru a întâmpina în mod concret nevoile spirituale ale 
ultimelor vremuri. 

În 1972, Alexei Young întâlnise membri ai Ordinului aducând slavă în 
mormântul Arhiepiscopului Ioan. În articolul pentru Nicodim el vorbea despre felul în 
care a fost impresionat de îndatorirea şi devotamentul lor, plângându-se în acelaşi timp 
de faptul că aceşti oameni buni se aflau în afara Bisericii Ortodoxe. Totuşi, Părintele 
Serafim nu şi-a urmărit interesul în acest grup. Multe alte sarcini, după cât se pare, mai 
urgente, stăteau în faţa lui; şi a murit fără să ia vreodată contactul cu membrii ei. În 
acest timp, aceşti membri au continuat să bată la uşa lui lisus Hristos, ca să li se 
deschidă Calea. 

Directorul General al Ordnului de atunci, Părintele Andrew Rossi, se afla într-un 
proces de căutare ca al Părintelui Serafim de la începutul anilor *60. Moştenise 
îndrumarea a aproape două mii de suflete, o treime din care îşi luaseră făgăduinţa 
sărăciei şi ascultării. Deşi Ordinul Îl plasase întotdeauna pe lisus Hristos ca temei al 
existenţei sale şi Euharistia în centrul slavei sale, în primii ani susţinuse idei eretice ca 
reîncarnarea şi iluminarea gnostică: Părintele Serafim prevenise oamenii despre teoriile 
new age de felul acesta, în cărțile sale. Până în 1983, Părintele Andrei (Andrew) scosese 
deja multe dintre aceste idei (care au făcut mulţi oameni să plece), dar nici el nu avea o 
bază solidă pentru grupul său. Dacă ar fi aderat în mod solid la creştinismul de bază, ce 
fel de creştinism ar fi? Ordinul fusese format în mod deliberat în afara instituțiilor 
bisericeşti existente, ceea ce se considera că acesta a micşorat învățătura lui Hristos, 
revelația, puterea şi prezenţa. Părintele Paul Blighton a spus: „Bisericile de astăzi sunt 
ca frigiderele: oamenii din interior nu fac nici un rău, dar nici vreun bine nu fac.” 

Părintele Andrei, care era mai erudit decât Părintele Paul, citea teancuri de cărți 
în căutarea întregului Adevăr. Ca şi Părintele Serafim, el a fost la început uimit de 
scrierile lui Ren6 Guenon, de la care a învăţat necesitatea vechii tradiţii, a ortodoxiei. 
Lunga sa listă de lecturi a început să cuprindă acum cărți despre creştinismul ortodox. 
EI l-a întrebat pe Părintele Filip Tolbert, un preot al Ordinului care a fost şi editorul 
noului jurnal al Ordinului, Boboteaza, dacă avea vreun material despre ortodoxie. Ani 
de zile Ordinul primise Cuvântul ortodox în schimbul publicaţiei lor Floarea soarelui. 
Părintele Filip i-a dat Părintelui Andrei toate numerele pe care le avea, aşezate în ordine, 
cu numerele cele mai vechi deasupra. Întrucât le-a citit începând cu cele din vârful 
teancului, Părintele Andrei a fost foarte impresionat de scrierile Părintelui Serafim. El a 
dorit să ia legătura cu Părintele Serafim personal; dar atunci, spre marea lui mâhnire, a 
citit într-un număr de la baza grămezii că murise cu un an în urmă. Au trecut zile, 
săptămâni, şi n-a putut să-şi scoată din minte ideile Părintelui Serafim. Ce curios: gândi 
el: nici un fel de alte scrieri nu-l „preocupaseră” astfel. Şi-a amintit mai târziu: „Era ca 
şi cum Părintele Serafim mă atrăgea, mă chema, nelăsându-mă până mergeam pe calea 
creştinismului ortodox până la capăt.” Cam în acel timp se ruga lui Dumnezeu, nu că El 
va face grupul său pur şi ortodox „în mod oficial”, sau recunoscut de mulțimile lumii 
ortodoxe, ci că EI îl va aduce în rradiția vie a creştinismului ortodox. El nu voia doar 
aspectele de suprafaţă ale ortodoxiei, ci esenţa ei, dimensiunea ei esoterică, transmisă 
personal în linie directă de la sfinţii din trecut. Asta văzuse el în scrierile Părintelui 
Serafim: ceea ce Părintele Serafim numise adesea gustul sau mireasma ortodoxiei. 
Poate, se gândea Părintele Andrei, el putea cel puţin să ia legătura cu cei care continuau 
lucrarea Părintelui Serafim. 

ÎNTRE timp, obştea Părintelui Serafim urma să intre în anul cel mai greu al 
existenţei sale, şi era mai greu decât „anul părăsirii”, în 1976. Potrivit prezicerii pline de 
nădejde a Episcopului Nectarie, „biserica spațioasă şi tihnită” s-a adeverit, tot aşa şi 
groaznica lui profeție despre persecuția obştii. Acum, că Episcopul Nectarie şi Părintele 
Serafim muriseră şi Părintele Spiridon era pe patul de moarte, hotărârea a fost luată la 
nivele ecleziastice mai înalte, pentru a-l smeri pe Părintele Gherman; iar 
Arhiepiscopului Artemon 1 s-a dat să împlinească această hotărâre. Pe când Părintele 
Gherman era în Alaska, Arhiepiscopul a trimis o telegramă cerându-i să vină degrabă 
să-l vadă. Părintele Gherman a ascultat şi au reînceput vechile întrebări, cu 
Arhiepiscopul care şedea în întuneric şi-i punea o lumină strălucitoare în ochii Părintelui 
Gherman. 

Încercarea de a-l frânge definitiv pe Părintele Gherman a sporit în lunile 
următoare; şi, nemaifiind Episcopul Nectarie şi Părintele Serafim acolo ca să-l 
ocrotească, Părintele Gherman s-a simţit singur printre toate astea. „Dacă ar mai trăi 
părintele meu şi n-ar fi fost ucis de comunişti”, gândi el, „el mi-ar fi luat apărarea.” 
Arhiepiscopul Artemon făcea invers față de ceea ce ar fi trebuit să facă un adevărat 
părinte. Părintelui Gherman i-a devenit clar faptul că aştepta de la el o comportare 
programată şi că altfel nu avea nici o valoare pentru el. l-a spus odată: „Nu ai nici un 
drept să te manifeşti în felul acesta.” 

Pentru un rus care deja are un complex de inferioritate, o asemenea afirmație 
loveşte adânc. „Dacă ăsta este creştinism, dacă asta este ortodoxie”, gândea Părintele 
Gherman, „nu vreau să am de-a face cu aşa ceva”: Mai bine ar fugi şi şi-ar dedica artei 
tot restul vieții, urmându-i pe strămoşii săi vestiți. 

Înspăimântat şi deznădăjduit că Arhiepiscopul îi vârâse în cap idei, Părintele 
Gherman a plâns într-o noapte în chilia Optina a Părintelui Serafim. Îşi aminteşte: 
„După ce m-am rugat lui Dumnezeu, am cerut ajutor Părintelui Serafim. M-am grăbit 
să-i tivesc veşmintele care atârnau pe perete şi mi-am obosit ochii. “Asta se aşteaptă de 
la mine?” L-am întrebat pe Părintele Serafim: “Să plec? Acesta este sfârşitul lucrării 
noastre?” 

Apoi mi-a venit un gând: că ar trebui să deschid Noul Testament al Părintelui 
Serafim, pe care-l primise când a fost confirmat creştin la vârsta de paisprezece ani. Cu 
o rugăciune la Părintele Serafim ca să-mi arate calea în disperarea mea, l-am deschis la 
întâmplare. Privirea mi-a căzut pe numele Ilie, şi apoi am citit următoarele: *... Fiul 
Omului n-a venit ca să piardă sufletele oamenilor, ci ca să le mântuiască. Și s-au dus în 
alt sat (Luca 9, 55-56). 

Citind asta, am fost uimit că prietenul meu era încă cu mine. Am înțeles că mai 
trebuie să sufăr, să mai am răbdare în Platina pentru că alt sat şi alți oameni vor mai 
avea nevoie de mine.” 

Îndată după asta, Părintele Gherman a fost chemat la San Francisco pentru 
ultima interogare în reşedinţa Arhiepiscopului. Şi-a dat seama că nu mai era dorit în 
raza de acțiune a Arhiepiscopului şi a simţit că voia să scape de el. Atunci l-a văzut pe 
Părintele Andrei aşteptându-l pe treptele Catedralei. „Sper că vă amintiți de mine!” a zis 
Părintele Andrei. Părintele Gherman îl cunoscuse înainte şi s-au înțeles să se întâlnească 
în faţa Catedralei în această zi şi să servească prânzul împreună. Atunci, Părintele 
Gherman nu ştia că Părintele Andrei era conducătorul unui întreg Ordin, dar era numai 
„un fel de preot”, cum a spus el mai târziu. 

Părintele Andrei l-a întrebat pe Părintele Gherman unde voia să meargă să ia 
prânzul; şi acesta, dorind să fie cât mai departe de religia organizată, a zis, „Du-mă într- 
un loc artistic!” 

„Știu unde să mergem!” A zis Părintele Andrei. L-a dus pe Părintele Gherman 
într-un restaurant ca acasă, care prepară mâncare hrănitoare, sănătoasă, inclusiv 

mâncăruri de post, ceea ce Părintele Gherman se gândea că era potrivit pentru un 
restaurant creştin, întrucât era Postul Mare. Părintele Gherman îşi aminteşte: „Pe când 
luam prânzul, am observat că la capătul clădirii stătea o funcționară îmbrăcată ca o 
stewardessă Pan Am. Văzând intrând un vagabond, ea nu l-a dat afară, ci l-a primit 
blând. Ea a chemat un individ înalt, îmbrăcat ca un preot, cu o cruce la gât care, cu un 
braţ susținător şi iubitor a introdus omul în restaurant şi i-a adus de mâncare. Am văzut 
un alt preot, tot cu cruce, aducând mâncarea. Uitându-mă în jur, i-am zis Părintelui 
Andrei, “Locul acesta pare să fie frecventat de clerici. Lipseşte o icoană într-un colț şi 
desigur o bisericuță undeva.” 

„“ Haideţi”, a zis Părintele Andrei, “o să vă arăt ceva”. S-a ridicat şi a trecut prin 
uşile batante într-un coridor lung care arăta ca un spital. L-am urmat într-o bibliotecă 
care era o cameră spațioasă, cu un plafon înalt Victorian şi privirea mi-a căzut îndată pe 
Cuvântul ortodox, Ortodoxia şi religia viitorului şi alte cărţi de-ale noastre. O uşă de 
sticlă dădea într-o sală mare cu luminator, care era o capelă. Spre mirarea mea, era o 
icoană a lui Hristos pe perete. Mi-am făcut cruce şi m-am aşezat. Am spus Părintelui 
Andrei, *O, aici se roagă ei. Trebuie să fii cumva implicat în asta. Vii aici des să te 
rogi?” Când a confirmat cu capul, am întrebat, “Cum te rogi?” S-a ridicat, a mers la masa 
din altar, s-a uitat înapoi la mine şi a zis, “Aşa”. Şi-a ridicat braţele şi din inimă a ieşit o 
rugăciune înflăcărată către Dumnezeu, o rugăminte pentru amândoi, ca să fim împreună 
în comuniune de rugăciune. Cuvintele erau foarte sincere, din care mi-am dat seama că 
el medita adânc la ortodoxie. Am fost surprins să desluşesc că aceasta era o rugăciune 
protestantă sau anglicană, după cum am presupus. S-a sfârşit pe un ton înalt, la care am 
spus: “Amin!” A venit înapoi şi cu dragoste în ochi a zis că cea mai mare dorință a vieții 
sale este să devină ortodox, dar că nu este singur nici liber. El are o mulțime de frați şi 
surori în “Ordinul” lui, şi el este Directorul General al acestei frății creştine cu înclinații 
monahale. Întrebarea lui era: ar trebui să-i abandoneze pe toţi şi să se boteze în credinţa 
ortodoxă sau ar trebui să aştepte până când şi ceilalți ar fi pregătiți? 

M-a lut de mână şi m-a rugat stăruitor să-i dau un răspuns acolo înaintea 
Domnului. Am răspuns cu mare emoție, simțind profund rănile pe care tocmai le 
primisem, ceea ce am simţit că erau loviturile diavolului împotriva lucrării cucernice 
pentru care Părintele Serafim şi cu mine ne-am jertfit în toţi aceşti ani. În acel moment 
am simţit că Părintele Serafim era în spatele meu, confirmând din cap aşa cum făcea de 
obicei când cotinuam cu potopul meu de cuvinte. “O, frate”, am spus Părintelui Andrei. 
“Ai ales momentul cel mai bun ca să-mi pui această întrebare. Mă aflu într-o stare a 
adevărului în acest moment şi îţi spun adevărul absolut: nu deveni ortodox până când nu 
sunt gata oamenii tăi. Pentru că dacă o faci, ierarhii ortodocşi te vor înghiţi şi îți vor 
distruge lucrarea, spiritul tău de uniune frățească, folosind terminologia ascultării, a 
supunerii etc. Şi întrucât ei înşişi nu sunt roditori şi nu emană spiritul apostolic, te vor 
nimici în numele ortodoxiei. Rămâi deschis şi atras de puterea ortodoxă, ca să fii un 
lucrător ortodox independent.” 

A oftat şi a spus, “Îmi fac cruce corect?” Când ne-am făcut cruce, mi-am venit în 
sine şi m-am întrebat: De unde am luat acea putere ca să fiu atât de tare în convingerile 
mele? 

Apoi Părintele Andrei mi-a arătat împrejurimile, aşa-numita Casă a lui Rafael 
după Arhanghelul Rafael. Era o casă pentru familii aflate în criză, administrate de frăția 
Ordinului. Ordinul mi-a amintit de obştile ortodoxe din sud-vestul Rusiei, care îşi 
avusesaeră propriile lor rînduieli, uniforme şi şcoli — una dintre şcolile lor devenind 
Academia Teologică din Kiev, prima şcoală teologică importantă din Rusia. 

Mi-a arătat camera cu copii antrenați în activităţi, bucătăria, birourile, etc; şi 
apoi m-a dus la fondatoarea acestei case, D-na Ella Rigney, de nouăzeci de ani. Am avut 
cu ea o discuţie plăcută, dar în mijlocul discuţiei m-a surprins cu o expresie care m-a 
zguduit până în adâncul ființei mele. Arătând prin fereastră o curte verde, ea a zis că se 

rugau şi plănuiau să cumpere clădirea învecinată împreună cu această curte şi că a 
pregătit deja un nume pentru acest complex viitor: “Satul Casa Rafael”! Tocmai 
părăsisem Catedrala Bucuria Tuturor celor Necăjiţi şi în mai puţin de jumătate de oră, 
întocmai ca şi Scriptura pe care o citisem în chilia Optina a Părintelui Serafim — am fost 
dus efectiv în alt sat. 

Părintele Andrei m-a dus apoi cu maşina la Mânăstirea Ordinului, unde i-am 
cunoscut pe frați şi surori la cină. După o vizită la capela lor, ei mi-au cerut să le spun 
câte ceva despre mine. Şi eu, simțindu-mă ca acasă, le-am dat întreaga imagine 
apostolică, pastorală a Părintelui Adrian, care a pecetluit iubirea noastră reciprocă 
pentru totdeauna.” 


Cu încurajarea Părintelui Andrei, Părintele Gherman a stat de vorbă cu toate 


centrele Ordinului din toată ţara, oferind cursul Academiei Teologice Noul Valaam şi 
străduindu-se să facă cunoscut spiritul tradiţiei vii pe care o primise de la Episcopul 
Nectarie şi de la alţii. Cei care l-au însoțit pe Părintele Gherman în aceste excursii 
misionare au văzut în ele harul lui Dumnezeu: lucra ceva mistic. Îşi aminteşte: „Am 
simțit ca şi cum i-aşi fi cunoscut pe acei oameni de-o viaţă, ca şi cum ar fi fost 
întotdeauna prieteni dragi sau membri ai familiei mele.” Prin toate acestea, el a simțit 
prezenţa Părintelui Serafim lângă el. 

Ordinul s-a dovedit incredibil de receptiv la creştinismul ortodox, privindu-l ca 
pe adevăratul creştinism mistic pe care îl căutaseră pe bâjbâite, prin întuneric, atât de 
mult timp. Totuşi, cu un grup atât de mare, nu se putea aştepta ca acesta să se schimbe 
într-o obşte ortodoxă tradițională peste noapte. Era nevoie de multă luptă şi căutare 
sufletească. 

În timpul Sătămânii Luminate din 1984, unul dintre preoţii Ordinului, Părintele 
Baraba,"“ a făcut un pelerinaj la Mânăstirea Sf. Gherman. Era o zi friguroasă şi ceţoasă, 
când tocmai lăsase slujbele în biserică şi a venit să stea la mormântul Părintelui Serafim. 
Avea inima grea; s-a simțit tulburat şi în nesiguranță, ca şi cum încerca să apuce ceva la 
care nu putea să ajungă. Frumuseţea şi profunzimea ortodoxiei îl copleşise şi îi 
satisfăcuse dorul inimii, dar se întreba acum, cum putea intra comunitatea lui pe deplin 
în Biserică. Fiind unul dintre conducătorii comunităţii, el a cunoscut acele lucruri care o 
afectau şi nu 1-a luat mult timp să afle despre aspectul uman cât şi despre cel divin al 
Bisericii Ortodoxe. A constatat, de exemplu, că ortodoxia era într-o situație fără 
precedent în lumea contemporană: numai în America a fost împărțită în peste cincizeci 
de jurisdicții politice, fiecare formulându-şi propriile revendicări, construindu-şi 
propriul său imperiu. El a văzut de ce se plângea odată Părintele Serafim printre 
creştinii ortodocşi şi a încercat să depăşească situaţia: ataşarea de aspectele superficiale 
datorită pierderii transmiterii directe, vii a creştinismului adevărat. Părintele Baraba se 
întreba, dacă Ordinul va îmbrăţişa ortodoxia, va cădea pradă unei asemenea 
superficialități, pierzându-și în felul acesta râvna inițială şi harul care i-a îndrumat atât 
de departe? 

Întrucât membrii grupului Părintelui Baraba erau renegați şi făcuseră legământ 
pentru toată viaţa, sporise în rândul lor o unitate născută din luptă spirituală. Ei îşi 
închinaseră viața slujirii în numele lui Hristos, făcând „misiuni pe stradă” pentru a 
aduce lumina lui Hristos în împrejurimile cele mai periculoase, hrănind săracii şi 
deschizând adăposturi pentru familii cu situaţii foarte grele. Mulţi membri fuseseră 
trimişi în misiune în oraşe noi, cu mai puţin de douăzeci şi cinci de dolari în buzunare. 
Datorită faptului că Părintele Paul le formase conştiinţa apocaliptică, lucrarea lor era 
foarte urgentă. Ei vor începe şi sfârşi ziua cu rugăciune, venind la biserică ca să 
primească Împărtăşania în fiecare dimineaţă la ora 6:00. 


540 Numele său a fost schimbat. 

Părintele Baraba ştia că Ordinul trebuia să schimbe multe lucruri pe măsură ce 
pătrundea mai profund în ortodoxie — şi această schimbare începuse deja — dar el se 
temea că o schimbare prea bruscă şi radicală va şterge tot ceea ce construiseră ani de 
zile. Care dintre conducătorii ortodocşi de astăzi va înțelege şi va aprecia orientarea 
Ordinului spre slujbă şi lucrare apostolică, când acestea au fost neglijate strigător la cer 
în direcţiile ortodoxe oficiale? Şi cine va înţelege conţinutul său apocaliptic şi dorința de 
a se separa de lume într-un timp când lumescul inunda Bisericile Ortodoxe? Ordinul 
trebuia să se implice în organizarea exterioară a Bisericii pentru a primi plinătatea 
harului Bisericii prin succesiunea apostolică. Dar cum s-ar putea întâmpla aceasta fără 
ca Ordinul să susţină o poziţie politică în care să nu aibă nici un interes? Dacă s-a 
permis să intre într-o „jurisdicție”, liderii jurisdicției, preocupaţi de ceea vor crede 
despre ei alte grupuri, ar putea încerca să determine Ordinul să se încadreze într-o formă 
standard. Dar după cum Părintele Baraba ştia bine, Ordinul său — ca şi Obştea Sf. 
Gherman — în mod evident nu era standard şi orice încercare de a-l face standard l-ar 
putea distruge sau să-l transforme doar într-o altă grupare de politică bisericească 
îngustă care îşi caută recunoaşterea. 

Stând în fața mormântului Părintelui Serafim, având gânduri contradictorii 
despre aceste probleme, Părintele Baraba a cerut ajutorul Părintelui Serafim. EI a simţit 
că Părintele Serafim îi îndreptase comunitatea atât de departe pe calea ortodoxiei şi 
acum îl întreba unde să plece de acolo. Rugăciunea lui, ieşind din durerea inimii, era 
concentrată şi intensă şi era urmată în mod neaşteptat de o pace minunată. În inimă îl 
auzea pe Părintele Serafim zicând: „Citeşte Fapte 10.” Nemaiauzind niciodată înainte un 
astfel de glas, a crezut că îşi imaginase. Dar glasul reveni, de data aceasta mai clar: 
„Citeşte Fapte 10.” 

Atunci Părintele Baraba nu şi-a amintit precis conținutul capitolului Faptele 
Apostolilor. Când l-a citit mai târziu, înţelesul cuvintelor devenise clar. Capitolul al 
zecelea al Faptelor Apostolilor prezintă venirea la credință a lui Corneliu, sutaşul. 
Corneliu este descris la început ca un om cucernic şi temător de Dumnezeu cu toată 
casa lui şi care făcea multe milostenii poporului şi se ruga lui Dumnezeu. Întrucât el era 
roman păgân, neavând o legătură directă cu Biserica, obiceiurile sale exterioare erau în 
dezacord cu cele ale creştinilor, care pe vremea aceea respecta toate regulile exterioare 
ale alimentaţiei evreieşti. Dumnezeu, dorind mântuirea lui, i-a îngăduit o vedenie în care 
un înger i-a spus, Rugăciunile tale şi milosteniile tale s-au suit, spre pomenire, înaintea 
lui Dumnezeu. Apoi Apostolul Petru, căruia i se vorbise de asemenea într-o vedenie, a 
venit la Corneliu şi prietenii săi zicând, Voi ştiţi că nu se cuvine unui bărbat iudeu să se 
unească sau să să se apropie de cel de un alt neam, dar mie Dumnezeu mi-a arătat să 
nu numesc pe nici un om spurcat sau necurat... Cu adevărat înţeleg că Dumnezeu nu 
este părtinitor. Ci în orice neam, cel ce se teme de EI şi face dreptate este primit de El. 

Auzind şi crezând tot ceea ce a mărturisit Sf. Petru despre Hristos, Corneliu a 
primit Duhul Sfânt. Diferenţele formale dintre el şi iudeii creştini nu priveau mântuirea 
sufletului lui nici mărturisirea credinţei creştine de către el. Referindu-se la Corneliu şi 
prietenii săi, Sf. Petru a zis, Poate, oare, cineva să oprească apa, ca să nu fie botezați 
aceştia care au primit Duhul Sfânt ca şi noi? La aceasta, Petru le-a poruncit să se 
boteze. 

Citind această istorioară, Părintele Baraba a înţeles că descrierea lui Corneliu 
putea fi aplicată direct la Ordinul său. Ca şi Corneliu, Ordinul fusese admis de 
Dumnezeu pentru rugăciunile şi milosteniile sale sincere şi fusese astfel îndrumat către 
Biserica Ortodoxă a lui Hristos, cea adevărată, către împlinirea a tot ceea ce Dumnezeu 
venise să dea pe pământ. Trăsăturile caracteristice care l-au făcut diferit de viața 
Bisericii Ortodoxe standard din America modernă nu ar trebui să-l mai împiedice să 
vină la ortodoxie, mai mult decât deosebirile lui Corneliu trebuie să-l fi oprit pe acesta 
să devină creştin. 

Astfel, la întrebarea Părintelui Baraba, s-a răspuns cu trei cuvinte ale Părintelui 
Serafim, care din lumea cealaltă, continua să poarte de grijă comunităţii Părintelui 
Baraba. Patru ani mai târziu, după o pregătire serioasă şi vastă, întregul Ordin a fost 
botezat în ceea ce Părintele Serafim numise „ograda mântuitoare” a Bisericii Ortodoxe. 
Poate, oare, cineva să oprească apa, ca să nu fie botezați aceştia? Părintele Gherman, 
slujind acum ca preot sub un episcop care fusese frate la Old Valaam“ a trebuit el 
însuşi să boteze peste şase sute cincizeci de suflete. Astăzi Ordinul, care se numeşte 
acum Obştea Hristos Mântuitorul, a găsit rezolvări noi, creatoare pentru râvna 
apostolică de la început, propovăduind Evanghelia lui lisus Hristos într-un context 
ortodox. În spiritul apocaliptic al Arhiepiscopului loan, activitatea misionară a 
membrilor lui şi-a asumat un caracter mai independent, cu luptători individuali care-şi 
asumau responsabilitatea pentru propriile lor acţiuni, fără să aibă încredere în 
„organizarea ecleziastică” a Ordinului. Centre misionare ortodoxe independente şi 
librării au fost deschise în toată America, Canada şi peste ocean. Mulţi membri ai 
Ordinului şi-au luat crucea vieţii monahale în obştea Sf. Gherman şi în alte locuri. 

Părintele Andrei Rossi, cel care a descoperit ortdoxia pentru Ordin, atribuie 
minunea convertirii acestuia rugăciunilor Părintelui Serafim. „Este credința mea”, zice 
el, „că sus în ceruri, Părintele Serafim ne-a văzut luptându-ne şi căutând. Puteam părea 
ciudați în exterior, dar el ne-a văzut dincolo de asta, că în adâncul nostru noi nu eram 
chiar aşa de răi. Şi el a venit să ne ajute la nevoie.” 


ACESTA este cel mai evident exemplu de felul în care Părintele Serafim, prin 
mijlocirile sale, tot pregăteşte Biserica apocaliptică a luptătorilor ortodocşi 
independenţi, cu frică de Dumnezeu. Dar dacă lucrarea lui în domeniu a ajuns cu mult 
mai eficientă din cer, cine poate spune cât de mult a lucrat el după moarte în alte locuri, 
mai ales în Rusia? 

1988, anul botezului Ordinului în Biserică, a fost a mia aniversare a botezului 
rus şi anul noilor trepte de libertate şi activitate pentru Biserica Rusă în suferință. 
Astăzi, Ordinul a trimis o misiune către Rusia, aducând cu ea experienţa obştii creştine 
care o dusese către ortodoxie. „Aceasta este vremea cea mai bună pentru ortodoxie”, 
zice Părintele Gherman. „Obştea noastră nu a trecut niciodată printr-o experiență atât de 
roditoare.” E] a primit un număr copleşitor de scrisori sfâşietoare de la credincioşi din 
Rusia care păstrează ca pe o comoară lucrarea lui şi a Părintelui Serafim de-a lungul 
tuturor acelor ani de suferință. Mai întâi, Părintele Serafim i-a dat Ordinul şi acum îi dă 
Rusia sfântă ca „un alt sat”. 

Fără nici o îndoială că Părintele Serafim se veseleşte acum în ceruri de noua 
libertate a Rusiei, rugându-se ca, potrivit prezicerii Bătrânului Anatolie de la Optina, 
„aşchiile şi fragmentele” să se adune la un loc, ca frumuseţea duhovnicească a sfintei 
Rusii să se arate încă o dată lumii, rostind ultimul mare cuvânt al pocăinţei lumii întregi 
în pregătirea pentru venirea Domnului. Chiar în timpul vieţii, Părintele Serafim a avut o 
pregustare a acestei bucurii, în visul său despre Arhiepiscopul Averkie pe care l-am 
menţionat anterior.” Părintele Gherman îşi amintește: 

„Părintele Serafim a venit la biserică pentru slujba de dimineaţă şi mi-a spus 
despre un vis minunat pe care îl avusese cu o noapte înainte. Îl văzuse pe iubitul său 
Arhiepiscopul Averkie stând pe treptele cu iarbă verde care duceau în sus. Erau mulțimi 
mari de oameni ca la o adunare câmpenească şi Părintele Serafim era cu ei. 
Arhiepiscopul Averkie era strălucitor. Toate veşmintele îi erau de un alb strălucitor, ca 
la fiecare, inclusiv un diacon din apropiere şi Părintele Serafim, care stătea puţin mai Jos 
dar chiar în fața Arhiepiscopului Averkie. Avea loc un fel de sărbătoare solemnă. 


%1 Episcopul Marcu de Ladoga, care a trăit mulți ani în San Francisco şi a murit în 1989. 
52 Vezi sfârşitul cap. 81.. 

Probabil că diaconul avea să vestească Prokimenul, dar cuvintele nu i-au ieşit din gură 
şi a şovăit încercând să-şi amintească. Totuşi, Părintele Serafim ştia versurile şi s-a uitat 
la Arhiepiscopul Averkie — vrând să spună că adevărul se afla în cuvintele lui. Atunci 
Arhiepiscopul a propus să spună el Prokimenul cu glas tare, în locul diaconului. 

„Să învie Dumnezeu”, a intonat Părintele Serafim cu glas tare, “şi să se 
risipească vrăjmaşii Lui! Să învie Rusia! Aliluia!'*5 De îndată ce a zis asta, a fost urmat 
de corul uriaş de peste tot; răsuna, rostogolindu-se hăt departe ca valul de mare. În acest 
moment, Arhiepiscopul Averkie a zâmbit cu o mulţumire adâncă. Începu să urce încet 
cădind. În timp ce corurile minunate de o mie de glasuri continuau să cânte, Părintele 
Serafim ştia că această ocazie măreaţă, solemnă, de neauzit, era sărbătorirea Reînvierii 
Rusiei.” 


EPILOG 
Reţeaua catacombelor 


Căci cuvântul lui Dumnezeu e viu şi lucrător 
şi mai ascuţit decât orice sabie cu două 
tăişuri, şi pătrunde până la despărțitura 
sufletului şi duhului, dintre încheieturi şi 
măduvă, şi destoinic este să judece simţirile 
şi cugetările inimii. 

- Evrei 4, 12 


Un adevărat glas profetic este acela care frânge duhul omului în pocăință. EI înlătură 
tot sprijinul din afară pe care îl ceruse şi îi aminteşte că nici unul dintre acestea nu vor fi 
de folos la Judecata Universală, când tainele inimii lui vor fi date la iveală. Îi aminteşte 
că trebuie să poarte tot timpul războiul nevăzut pe calea mântuirii, luptând împotriva 
patimilor proprii şi împotriva „duhurilor văzduhului” care, la ceasul morţii sale, vor 
căuta să-i apuce sufletul. Îi spune direct că singura cale către rai este prin Golgota şi 
Crucea sângeroasă, înlăcrimată. 

Ca şi Stăpânul Hristos, un asemenea glas profetic arată mare milă față de 
păcătosul care se luptă, se pocăieşte, dar nici o milă faţă de ipocritul lenevos, fariseu. 
Este un glas care va fi auzit numai de cei care ştiu că pier, adică, care simt greutatea 
păcătoşeniei lor. Nu va fi auzit de cei care simt că ei săvârşesc fapte bune, care se simt 
în siguranţă cu sprijinurile lor din afară. 

Părintele Serafim i-a întrebat odată pe credincioşii săi: „Suntem mulțumiți să 
avem biserici şi cântări frumoase? Poate că ne lăudăm că ţinem posturile şi calendarul 
bisericesc, că avem “icoane bune” şi “cântare de congregaţie”, pe care o dăm săracilor şi 
poate că dăm a zecea parte Bisericii? Ne bucurăm de învăţăturile patristice înălțătoare şi 
de discuțiile teologice fără să avem în inimile noastre simplitatea lui Hristos şi 
milostivire adevărată pentru cei în suferință? — atunci a noastră este o “duhovnicie cu 
lenevire”, şi nu vom avea roade duhovniceşti care să fie arătate de către cei fără toate 
aceste “îndulciri ale vieţii”, care sufăr profund şi luptă pentru Hristos.” 


53 Psalm 67, 1 cântat în timpul Sfintelor Paşti, Învierea Domnului. Cuvintele „Să învie Rusia!” au fost 
adăugate pentru sărbătorirea cerească a învierii Rusiei. 

54 părintele Damascene Christensen, „Un om în fața apostaziei”, Cuvântul ortodox , nr. 130 (1986), 
paginile 253 — 254 . 

Gp „Pelerinajul de vară Sf. Gherman, 1979”, Cuvântul ortodox , nr. 91 (1980), p. 63. 

VoRBIND la începutul acestei cărți despre marele impact pe care l-a avut 
Părintele Serafim asupra ortodoxiei contemporane, n-ar trebui să închei fără a arăta că 
acest impact a fost aproape exclusiv asupra a ceea ce s-a descris ca ortodoxia suferindă. 
Asupra celeilalte „ortodoxii” — felul exact, „de succes”, îndulcit, sau „corect” — 
Părintele Serafim pare să nu fi avut nici un fel de efect. În ceea ce priveşte 
reprezentanții ei, Părintele Serafim este undeva în afară, pe când ei se află în centrul 
acțiunii reale, oficiale. Dacă au citit toate operele lui, aceştia consideră glasul lui 
profetic „excesiv” de straniu şi cunosc intuitiv că el nu este de-al lor. 

Un ierarh de renume internațional a făcut de curînd o călătorie diplomatică în 
Rusia şi când a fost întrebat de către un grup de credincioşi ce crede despre scierile 
Părintelui Serafim, a răspuns: „Foarte negativ”. Mai târziu a fost surprins să afle că 
acest răspuns fusese unul diplomatic major, micşorând mult respectul pentru el în ochii 
poporului rus. Întrucât cel ce ne-a spus această istorioară a relatat: „Ei toți îl iubesc pe 
Părintele Serafim.” 

Între timp, un alt ierarh, Arhiepiscopul Vasian, voia să vadă că stăpânesc în 
Rusia „creştinismul său fără Cruce” şi „dogma” lui fragilă. Acum că el este mai marele 
întregii Biserici Ruse de peste hotare, a putut să producă tulburare acolo; dar atâta timp 
cât el decide numai în baza judecății fariseului asupra celor a căror suferință nu a 
împărtăşit-o niciodată, el poate să-i atragă doar pe aceia care vor să fie „corecţi”; chipul 
ortodoxiei lui nu poate ajunge la inima oamenilor niciodată. 

Acei credincioşi care au îndurat crucificarea sub comunism se simt foarte 
apropiați de lisus Hristos pentru că El este legat de suferinţa pe care ei o cunosc atât de 
bine. De aceea ei îl iubesc şi pe Părintele Serafim: pentru că el le propovăduieşte 
adevăratul creştinism al Crucii. Respins de lume, Părintele Serafim a devenit unul dintre 
păstorii cei mai de frunte ai unei mişcări organizate, fundamentale, la care se referea 
odată ca „rețeaua catacombelor”. 

Fără recepții, conferinţe şi banchete în hoteluri imaginare, cei care se lipesc de 
ortodoxia suferinței în zilele noastre, se unesc deja în invidualitatea sufletului. Se 
cunosc unul cu altul când se întâlnesc şi ei cunosc glasul profetic al Adevărului atunci 
când îl aud. Oile îşi cunosc păstorul. În Părintele Serafim ei au recunoscut un duh 
asemănător, un om care, ca şi ei, a suferit pentru Adevăr. 

Unitatea lor trece dincolo de hotarele „jurisdicţiilor” făcute de om. După cum a 
afirmat Părintele Serafim, în „viitoarea rețea a catacombelor luptătorilor pentru 
ortodoxia adevărată, problema “jurisdicţională” se va depărta în fundal.” 


VEpEM „reţeaua catacombelor” extinzându-se şi dincolo de cei care cuprind 
deja Biserica Ortodoxă. Asta s-a prevăzut în anii '50, de către mentorul literar de 
început al Părintelui Serafim, Arhimandritul Constantin, care, în eseul său, „Înaintea 
feţei lui Antihrist”, spunea cum cei care vor rămâne credincioşi lui Hristos, indiferent 
cărei biserici aparțin acum, vor fi în mod firesc adunaţi împreună la sfârşitul timpului. 
Formată pentru a se apăra împotriva „degenerării epidemice în direcția lui Antihrist a 
tuturor “denominaţiunilor” bisericeşti, chiar a ortodoxiei”, această catacombă care adună 
credincioşi adevărați va fi antiteza falsului ecumenism de astăzi şi în final, aceşti 
credincioşi se vor uni în adevărata Biserică, în ortodoxia veritabilă a suferinței. Aşa cum 
arăta Părintele Constantin: 


Împărtăşirea cu Hristos într-o putere nouă şi mereu sporită, este capabilă 
de a se naşte din nou, în orice ţară! Şi se formează astfel un fenomen de 
masă, caracteristic sfârşitului lumii, care va fi respins de cea mai hotărâtă 
opoziţie din partea lui Antihrist — o opoziţie atât de distrugătoare, că, aşa 

cum ne-a spus Domnul, El va fi pregătit să-Şi grăbească venirea pentru a 
opri această distrugere. 

Acest fenomen, care se va defini în mod hotărâtor în timpul lui 
Antihrist, se va observa totuşi în timpurile noastre în atracţia firească, 
reciprocă a unuia față de altul, a celor care vor să rămână cu Hristos. 
Apare astfel o anumită analogie contrastantă față de ecumenismul lui 
Antihrist — în înrudirea spirituală a tuturor manifestărilor credinței față 
de Hristos, oriunde s-ar găsi, chiar şi într-o heterodoxie departe de 
Adevărul întreg. Poate fi colosul catolicismului sau vreo bucăţică a unui 
trup ecleziastic de la periferia cea mai îndepărtată a heterodoxiei, dacă 
apare o reacție împotriva ecumenismului lui Antihrist în apărarea unei 
părți minime a adevăratului Hristos care rămâne în acel trup ecleziastic, 
în acest caz aceasta nu poate decât să stârnească simpatie din partea 
tuturor „credincioşilor”, indiferent de gradul în care ei sunt „ortodocşi”. 


Toţi cei, fiecare în propria sa denominaţiune, care rămân cu 
Hristos cu curaj, se separă astfel de propriile lor denominațiuni, care, ca 
un tot, se alătură lui Antihrist. Şi atragerea lor reciprocă nu va duce la o 
pregătire generală pentru a se ridica la plinătatea ortodoxiei? Și în 
aceasta, nu pare să se realizeze tocmai ceea ce spunea Hristos că se va 
ridica o turmă, unită în jurul unui Păstor?... 

Pentru a defini mai precis punctul de vedere ortodox în acest 
proces de lepădare crescândă, se poate spune că, din punctul de vedere al 
ortodoxiei, totul îi aparține, numai dacă manifestă întregul credinței față 
de acea parte mică a creştinsimului adevărat pe care o primesc în 
denominaţiunea lor. Dar, din partea ortodoxiei, mai mult ca oricând 
înainte, un efort misionar trebuie îndreptat către aceşti heterodocşi în 
numele formării, înaintea feței lui Antihrist, a unei turme care urmează 
un Păstor. 


Și ce se află dincolo de creştinătate, în lumea liberă? Dacă Bisericile creştine 


trec într-adevăr printr-o „degenerare epidemică înspre Antihrist”, cu atât mai mult sunt 
aşa cei din afara creştinismului! Tot progresul şi teoriile noastre moderne de „a fi 
puternic prin sine” nu pot opri ceea ce este evident tuturor, în afară de observatorul cel 
mai predispus: degradarea psihologică a oamenilor creşte rapid izolându-i de tovarăşii 
lor. 

La sfârşitul sec. al XIX-lea, Sf. Nil din Muntele Athos a profeţit cu o precizie 


uimitoare cum va fi lumea peste un secol, adică, în timpurile noastre: 


55 Arhimandritul Constantin de Jordanville, „Înaintea feței lui Antihrist”, Cuvântul ortodox , nr. 121 


Oamenii de atunci vor fi de nerecunoscut. Când se va apropia timpul 
sosirii lui Antihrist, raţiunea oamenilor va fi întunecată din cauza 
păcatelor trupeşti; criminalitatea şi nelegiuirea vor spori tot mai mult. 
Lumea va ajunge de nerecunoscut; se va schimba înfăţişarea oamenilor 
şi va fi imposibil să deosebeşti bărbaţii de femei din cauza neruşinării 
din modă şi a stilurilor de păr. Aceşti oameni vor deveni grosolani, 
sălbatici şi cruzi cu animalele din cauza ispitelor lui Antihrist. Nu va 
exista nici un fel de respect față de părinţi şi bătrâni, iubirea va dispărea 
„.„.. Atunci, tradiția şi obiceiurile creştine se vor schimba. Modestia şi 
castitatea vor dispărea; în schimb, vor domni printre oameni păcatul 


(1985), paginile 98 — 99. 

trupesc şi desfrâul. Înşelătoria şi avariţia vor atinge cote de necrezut .... 
Păcatul trupesc, adulterul, homosexualitatea, şiretlicurile, furturile şi 
crima vor domina societatea .... Biserica lui Dumnezeu va fi lipsită de 
păstori cu frica de Dumnezeu.” 


În conferinţa despre Apocalipsa pe care a ţinut-o în 1981, Părintele Serafim a 
identificat aceasta ca spiritul de nelegiuire: 


Dacă ne uităm în jur la civilizaţia secolului nostru XX, nelegiuirea sau 
anarhia este poate caracteristica principală care îl identifică .... 

În domeniul educaţiei morale, este de notat, în special în ultimii 
douăzeci de ani, cât de nelegiuită a devenit norma, cum oameni din 
poziţii înalte şi clerul din denominațiuni liberale vor să justifice tot felul 
de lucruri care înainte erau considerate imorale... 

În cuvântarea sa de la Harvard, Alexandr Soljeniţân a menţionat 
clar ce s-a întâmplat în New York cu trei ani în urmă când s-a întrerupt 
curentul electric. El a spus: „Centrul culturii voastre este lăsat fără 
curent electric doar câteva ore, şi deodată mulțimi de cetăţeni americani 
încep să jefuiască şi să producă pagubă. Filmul cu suprafața netedă 
trebuie să fie foarte subţire. Sistemul vostru social este destul de instabil 
şi nesănătos. „Desigur, acesta este unul dintre acele evenimente care 
arată ce este dedesubt, întrucât comportarea obişnuită continuă adesea 
până când nu se întâmplă ceva extraordinar. Acum patruzeci de ani s-au 
stins luminile în New York şi nu s-a întâmplat nimic: oamenii s-au ajutat 
unul pe altul s-o scoată la capăt, au aprins lumânări şi aşa mai departe. 
Acum, în schimb, ei merg şi sparg geamurile, jefuiesc, îşi iau tot ce pot, 
ucid oameni şi pleacă cu ceea ce cred că pot. S-a schimbat ceva în acest 
timp scurt.0% 

Toate astea sunt un semn pentru ceea ce Sf. Pavel numea faina 
fărădelegii (II Tes. 2, 7). Este numită taină pentru că o taină este ceva ce 
nu se dezvăluie deplin în această lume, care vine dintr-o altă lume. Taina 
dreptăţii este întreaga istorie a felului în care Dumnezeu S-a pogorât din 
cer şi S-a întrupat pentru mântuirea noastră; şi taina fărădelegii este 
opusul — este o taină care vine din iad, izbucnește în această lume şi o 
schimbă. De aceea, aceasta este taina fărădelegii care pregăteşte lumea 
pentru venirea „omului fărădelegii”. 


Până la mijlocul secolului nostru, filosoful Rene Gu&non vedea deja cum se 


contura acest fenomen universal. E] l-a recunoscut ca rezultatul final al cursului istoriei 
şi țintă a lui satan, descriind aceasta foarte pe scurt ca „Jucrarea dezordinii şi 
descompunerii”. 

În mijlocul acestei situaţii, „triumfiul nihilismului” din sec. XX, este firesc ca 
oamenii să dorească să se întoarcă la înțelepciunea tradițională. Dar chiar şi aici ei pot fi 
prinşi în cursă, dacă se întorc la „pseudo-tradiţionalismul” asupra căruia avertizase 
Gusnon: acele căi religioase periculoase care confundă psihicul cu duhovnicescul 
adevărat. Dacă oamenii scapă şi din această capcană prin harul lui Dumnezeu, ei pot fi 
călăuziți, cum a fost Părintele Andrei al Sfântului Ordin al MANS, către 


64 Arhimandritul Pantelimon de Jordanville, comp. , O rază de lumină, (Jordanville, New York: Holy 
Trinity Monastery, 1991). 

%% Vălmăşeala care a apărut în Los Angeles şi în alte părţi ale ţării în 1992 oferă o confirmare şi mai 
uimitoare pentru aceasta. 

tradiționalismul mai autentic al lui Rene Gunon. Aici va găsi o critică profundă a 
modernismului, un mijloc de a recunoaşte multe dintre înşelăciunile vremurilor de pe 
urmă. Dar unde vor pleca de acolo? Gusnon avea doar intenția să reprezinte o poziție 
metafizică aevărată, nimic mai mult; el nici măcar nu a pretins să reprezinte o „religie” 
căreia să-i închine viaţa întreagă a cuiva. 

Unii oameni cred că au găsit desăvârşirea lui Guenon în Frithjof Schuon, care 
(cu toată cearta finală cu Guenon) pare să fi umplut toate „golurile” lăsate de Guenon şi 
a creat ca efect o nouă religie, un nou sistem de credință al cărei logici pare 
impenetrabilă. 

Cât timp a căutat răspunsuri pentru Ordinul său, Părintele Andrei a făcut câteva 
încercări să-l întâlnească personal pe Schuon, dar toate s-au sfârşit cu refuzul de a-l 
vedea. Mai târziu a văzut în aceasta providenţa lui Dumnezeu. Pătrunzând în plinătatea 
creştinismului în ortodoxie, a observat că „toate religiile lumii se potrivesc unităţii 
transcedentale a tezelor religioase ale lui Schuon, cu excepția uneia: creștinismul. 
Numai la creştinism nu se poate aplica. Trebuie să scoţi ceva din creştinism, să-i 
denaturezi anumite aspecte (ex. Sfânta Treime) pentru a susţine această teză. 

După cum spunea Părintele Serafim, asta este pentru că creştinismul ortodox „nu 
este o “tradiție” ca oricare alta, un “transmiţător” al învățăturii duhovniceşti din trecut; 
Adevărul lui Dumnezeu este aici şi acum — acesta ne dă legătura imediată cu Dumnezeu 
aşa cum nu poate să o facă nici o altă tradiţie. Sunt multe adevăruri în alte tradiţii, cele 
transmise dintr-un trecut când oamenii erau mai aproape de Dumnezeu şi cele 
descoperite de către oamenii înzestrați cu mare capacitate a minţii, dar Adevărul întreg 
se află numai în creştinism, revelația lui Dumnezeu despre EI către omenire.” 

Părintele Andrei a găsit în Părintele Serafim adevărata „desăvârşire a lui 
Guenon”: cel care începuse cu o critică a modernismului lui Gu&non şi apoi mersese 
mai departe să dobândească plinătatea Adevărului. Un membru al Ordinului Părintelui 
Andrei aprecia: „se părea că imboldul Părintelui Serafim provenea de la Guenon, dar 
fiind eshatologie creştină, aceasta este mult mai precisă şi completă.” 

Gu&non a recunoscut că „numai în creştinism ... se găseşte tot ce a dăinuit din 
duhul tradiţional în occidentul de astăzi.” Din nefericire, se pare că el a cunoscut 
foarte puţin din creştinismul răsăritean. Bazându-se pe ceea ce ştia despre 
protestantimsul şi catolicismul contemporan, el a scris în 1942 că a pus foarte mult la 
îndoială „existenţa în occident a cel puţin un loc de adunare unde duhul tradițional a fost 
păstrat intact.050 

Astăzi, cu o jumătate de secol mai târziu, un căutător ca Gunon are mult mai 
mare acces la izvoarele creştinismului răsăritean care fuseseră odinioară „esoterice”. 
Pentru o asemenea persoană, Părintele Serafim Rose, împreună cu toate celelalte 
„legături vii” pe care le-am menţionat în această carte, ar putea sluji ca „locul de 
adunare” pe care îl căutase Guenon. Un loc de adunare pentru „rețeaua catacombelor” 
înaintea feţei „omului fărădelegii”, Antihrist. 


A 

În lumea contemporană, în creştinismul contemporan şi chiar în ortodoxia 
contemporană, satan se apropie acum de scopul „dezordine şi descompunere”, secerând 
toate sufletele pe care le poate secera înainte de înfrângerea lui finală şi inevitabilă. În 
mijlocul acestei descompuneri, se ridică un strigăt alarmant pentru o unitate a lumii 
superficiale şi efemere. În cercurile masonice s-a numit de mult timp „Noua Ordine 
Mondială”; după cum am văzut, Părintele Serafim a numit-o „Împărăţia omului” sau 
„Împărăţia sinelui”. Da, va fi unitate în această imitare pământească a Împărăției lui 
Dumnezeu; dar în ce va consta această unitate? Dostoievski a explicat aşa: „Atunci când 


% Rene Guânon, Criza lumii moderne, p.21. 
%0 Ibid., paginile 112 — 113. 

într-o națiune ideea morală sau religioasă se uzează, vine întotdeauna îndemnul 
alarmant, laş, de a uni pentru singurul scop de a “salva pielea”: atunci nu există nici un 
alt scop de unitate civică.”%5! 

Deja începe să se aleagă grâul de pleavă, oile de capre. Linia de separare se 
concentrează asupra unei întrbări: ce vrea omul mai mult, salvarea pielii sau mântuirea 
sufletului; Împărăţia lui Dumnezeu sau Împărăţia sinelui; cealaltă viață, veşnică sau cea 
prezentă, vremelnică? 

Întrucât această separare se realizează mistic în inimile tuturor oamenilor din 
zilele acestea de pe urmă, cuvintele lui Serafim Rose nu uimesc cu o baghetă înşelătoare 
a păcii lumeşti, ci cu o sabie râvnitoare. Este sabia Adevărului, a Domnului nostru lisus 
Hristos Care a spus, Eu sunt Calea, Adevărul şi Viaţa. 

Poate într-adevăr Părintele Serafim să fie un „loc de adunare” pentru ultima 
recoltă de suflete ale lui Hristos, întrucât se adună împreună în grânarul „reţelei din 
catacombe”. Celor care vin la această smerită adunare le putem repeta doar cuvintele 
unui alt glas profetic, acela al noului martir, Părintele Serghei Merchiev, adresate turmei 
sale în suferință, în Rusia. EI zice: „Inima voastră nu v-a adus acolo unde se răspândea 
strălucirea sfintelor slujbe măreţe, unde se auzeau cântări complexe, de unde se rosteau 
predici pline de duh. Fiecare dintre voi a venit într-o biserică săracă şi foarte mică şi 
fiecare la timpul său a înţeles adevărul căii vechilor sfinți părinţi .... Cu ce tăgăduire-de- 
sine ai părăsit anii tinereţii tale, anii tăi de putere şi râvnă şi anii tăi de bătrâneţe liniştită, 
pentru zidirea templelor tale în această familie a noastră care se căieşte .... 

Mirele şi-a condus pe alte căi Mireasa Sa, Biserica. Împărtăşindu-se El Însuşi 
din cupa morții, EI Îi oferă ei acum suferinţele regeneratoare ale Crucii.” 

Prin moartea Sa mântuitoare pe Golgota, lisus ne oferă singura „ieşire”, singura 
răscumpărare adevărată din „dezordinea şi descompunerea” vremurilor noastre. „Vino”, 
a spus EI, „ia-ţi crucea şi urmează Mie.” Trebuie să mergem pe calea pe care a mers 
EI, calea „ortodoxiei în suferință”, dacă vrem să ajungem în Împărăţia Lui nu din 
această lume. Să ne facem curaj datorită faptului că cineva din mijlocul nostru, un fruct 
al Americii moderne, a mers pe acea cale înaintea noastră. 

Părinte Serafim, roagă-te lui Dumnezeu pentru noi! 


%! Fiodor Dostoievski, Jurnalul unui scriitor, paginile 1000 — 1001 . 

62 O scrisoare pastorală recentă a preotului — martir Serghei Mechiev, Cuvântul ortodox , nr. 132 
(1987), paginile 38,22. 

*5 Marcu 10,21 

ortodoxe], „In Steps with Saints Patrick and Gregory of Tours” [Mergând pe urmele 
Sfinților Patric şi Grigore de Tours], „The Future of Russia and the End of the World” 
[Viitorul Rusiei şi sfârşitul lumii], „The Orthodox Revival in Russia” [Renaşterea 
ortodoxiei în Rusia], „Signs of the Coming of the End of the World” [Semnele venirii 
sfârşitului în lume], şi alte conferinţe. 


CARŢI PUBLICATE TRADUSE, INTERPRETATE, ŞI/SAU PREZENTATE 
DE PĂRINTELE SERAFIM 


Andrew of New Diveyevo, Arhiepiscop. The Restoration of the Orthodox Way 
of Life [Restaurarea căii de viaţă ortodoxă]. SHB, 1976. Include o introducere a 
Părintelui Serafim despre Arhiepiscopul Andrei şi viața comunității ortodoxe. 

Adreev, I. M. Russia's Catacomb Saints [Sfinţii din catacombele Rusiei]. 
Include viaţa lui |. M. Andreev, şi mai mult material de Părintele Serafim. 

Averkie, Arhiepiscop. The Apocalypse of St. John: An Orthodox Commentary 
[Apocalipsa Sfântului loan: Comentariu ortodox]. SHB, 1985. Include articole de 
Părintele Serafim despre viața Arhiepiscopului Averkie şi interpretarea cărții 
Apocalipsa. 

Varsanufie şi loan, Sfinți. Guidance toward Spiritual Life [Indrumare pentru 
viaţa duhovnicească]. SHB, 1990. 

Gregory de Tours, Sf. Vita Patrum. SHB, 1988. Include peste 100 de pagini de 
material introductiv de Părintele Serafim despre creştinism şi monahism în Galia 
(Franţa) secolelor V şi VI. 

John Maximovici, Arhiepiscop. The Orthodox Veneration of the Mother of God 
[Supravenerarea ortodoxă a Maicii Domnului]. SHB, 1978. Include o introducere de 
Părintele Serafim despre teologia Arhiepiscopului loan. 

Kontzevici, |. M. 7he Northern Thebaid [Tebaida nordului]. SHB, 1975. Prefaţă 
şi epilog de Părintele Serafim. 

Mitrofan,  Schimonah. Blessed  Paisius  Velichkovsky [Cuviosul Paisie 
Velicikovski]. SHB, 1976. Introducere şi Slujba pentru Cuviosul Paisie de Părintele 
Serafim. 

Nazarie de Valaam, Bătrânul. Little Russian Philokalia [Mica Filocalie rusă], 
vol. 2. SHB, 1983. 

Pomazanski, Mihail Preot. Orthodox Dogmatic Theology [Teologia dogmatică 
ortodoxă]. SHB, 1984. Include o Viaţă a Părintelui Mihail, adnotări extinse şi anexă de 
Părintele Serafim. 

oo . Dogmaticheskoe Bogoslovie [Teologie dogmatică], St. Herman 
Brotherhood, ediție rusă, 1992. Include o anexă: „Informarea leromonahului Serafim 
Rose către Episcopul Nectarie despre primejdia renaşterii noii “dogme” [a 
răscumpărării |] în rândul creştinilor ortodocşi”. 

Rose, Părintele Serafim, şi Starețul Gherman. Blessed John the Wonderworker 
[Cuviosul loan Făcătorul de minuni]. SHB, 1987. Include Prima Vita a Arhiepiscopului 
Ioan de Părintele Serafim. 

Sava, Episcop de Edmonton. Blessed John: The Chronicle of the Veneration of 
Archbishop John Maximovitch [Cuviosul loan: Cronica venerării Arhiepiscopului loan 
Maximovici]. SHB, 1979. 

Serafim de Sarov, Sf. Little Russian Philokalia [Mica Filocalie rusă], vol. 1. 
SHB, 1980. Include Viaţa pe scurt a Sf. Serafim de Părintele Serafim. 

Simeon Teologul, Sf. The Sin of Adam [Păcatul lui Adam]. SHB, 1979. 
Introducere de Părintele Serafim. 

Teofan Zăvorâtul, Sf. The Path to Salvation [Calea mântuirii]. Mărturii ortodoxe 
din apus, 1983; retipărită de Conciliar Press sub titlul Raising Them Right [Dreapta 
zidire a lor], 1989. 

Verkhovsky, Stareţa Vera. Elder Zosima: Hesychast of Siberia [Bâtrânul 
Zosima: isihastul Siberiei]. Nikodemos Orthodox Publication Society, 1979; ediție 
revizuită de Părintele Serafim. 


CĂRŢI NEPUBLICATE TRADUSE DE PĂRINTELE SERAFIM 


Dimitrie Dudko, Preot Ressurection Sermons |Predicile Invierii]. 

Dorotei de Gaza, Sf. Spiritual Counsels [Sfaturi duhovniceşti ]. 

loan Maximovici, Sf. The Sermons of Archbishop John Maximoviteh |Predicile 
Arhiepiscopului loan Maximovici]. Publucate în serial in 7he Or/hodox Word. 

Paisie Velicikovski, Sf. Field Flowers şi The Scroll [Flori de câmp şi Spirala] 
(Little Russian Philokalia, vol. 4). Publicate în serial în The Orthodox Word. 

Seers of the Other World [Văzători cu duhul ai celeilalte lumi]. Viețile sfinților 
care au văzut în împărăţiile îngereşti şi demonice. Publicate în serial în 7he Orthodox 
Word. 

Teodor Studitul, Sf. Instructions for Monks [Învăţături pentru monarhi]. 

SLUJBE BISERICEȘTI SCRISE DE PĂRINTELE SERAFIM 


Slujbă pentru Sf. Gherman de Alaska (scrisă împreună cu Părintele Gherman 
Podmşenski). SHB, 1970. 

Slujbă pentru Cuviosul Paisie Velicikovski, în Schimonah Mitrofan, Blessed 
Paisius Velichkovsky, SHB, 1976. 

Acatist pentru Cuviosul loan (Maximovici) Făcătorul de minuni. 7he Orthodox 
Word, numerele 123-124, 1985. 

Slujbă pentru Noii Martiri ai Rusiei (scrisă împreună cu Părintele Gherman). 
1981, nepublicată. 


SCRIERI DESPRE PĂRINTELE SERAFIM ŞI LUCRĂRILE SALE 


Brigid McCarthy, Maica. „The Last Chapter in the Short Life of Father 
Seraphim of Platina” [Ultimul capitol din scurta viață a Părintelui Serafim de la Platina]. 
The Orthodox Word, numerele 108-109 (1983). 

„Dusha Postle Smerti” (Sufletul după moarte). Nauka i Religia (Ştiinţa şi 
religia), nr. 5. (mai, 1991). 

Damascene Christensen, Monah. „Fr. Seraphim”s Search for Truth” [Căutarea 
Adevărului de către Părintele Serafim]. The Orthodox Word, numerele 108-109 (1983). 

one . „Fr. Seraphim the Philosopher” [Părintele Serafim filosoful]. The 
Orthodox Word, nr. 136 (1987). 

oo .. „The Literary Inheritance of Fr. Seraphim Rose” [Moştenirea 
literară a Părintelui Serafim Rose]. The Orthodox Word, nr.104 (1982). 

oo . „„Otets Serafim Roz; Kratkaya Biografya” [Părintele Serafim Rose: 
scurtă biografie]. Russky Palomnik |[Pelerinul rus], nr. 3 (1991). 

Derugin, Preotul Vladimir. „leromonakh Seraphim: Ukhod Pravednika” 
[Ieromonahul Serafim: [Plecarea la Domnul a unui om drept]. Fr. Seraphim Memorial 
Fund, 1983. 

„Pravoslavie i Religia Budushchago” [Ortodoxia şi religia viitorului]. 
Pravoslavnoe Obozrenie | Compendiu ortodox] (1982). 

Rose, Părintele Serafim, „From the Chronicle of the St Herman Brotherhood” 
[Din Jurnalul Obştii Sf. Gherman], The Orthodox Word, nr. 125, (1985). 

Rossi, Vincent, „The American Acquisition of the Patristic Mind” [Dobândirea 
duhului Patristic de către americani], The Orthodox Word, nr. 119, (1984). 

„With the Saints Give Rest ...” [Cu Sfinții odihneşte...], Orhodox America, nr. 
22 (1982). 

Young, Părintele Alexei, „A Mighty Pen Is Stilled” [Adoarme un condei 
puternic]. Orthodox America, nr. 22 (1982). 

